
ROBERT GRAVES s-a născut în 1895 la Wimbledon, Londra, 
fiul lui Alfred Perceval Graves, scriitor irlandez, și al Amaliei von 
Ranke. După ce a terminat școala, a luptat în Primul Război 
Mondial, devenind căpitan în Regimentul de Pușcași Regali 
Galezi. A publicat volume de poezie, dar și romane istorice, 
printre care: /, Claudius; Count Belisarius; Wife to Mr. Milton; 
Sergeant Lamb of the Ninth; The Golden Fleece; They Hanged 
My Saintly Billy; The Isles of Unwisdom. De asemenea, a 
publicat peste 50 de povestiri, apărute în reviste de pe ambele 
maluri ale Atlanticului și reunite ulterior în volumul Complete 
Short Stories. Şi-a scris autobiografia, Good-bye to All That, în 
1929, care s-a impus rapid ca un titlu de referinţă. A tradus din 
Apuleius, Lucan și Suetoniu pentru Penguin Classics. A devenit 
profesor de poezie la Oxford în 1961 și membru de onoare al St. 
John's College, Oxford, în 1971. A murit pe 7 decembrie 1985, la 
Mallorca, unde locuia din 1929. 


Volumul reprezintă traducerea integrală a lucrării devenite 
clasice The Greek Myths (Cassell & Co Ltd., Londra, 1958, ediție 
revăzută de autor, confruntată cu ediţia Penguin Books, 
Harmondsworth, 1960). La redactarea versiunii în limba română 
s-a folosit lucrarea fundamentală a Annei Ferrari Dicţionar de 
mitologie greacă și romană (traducere de Dragoș Cojocaru, 
Emanuela Stoleriu și Dana Zămosteanu, Editura Polirom, lași, 
2003), care prezintă în mod sintetic mare parte a miturilor 
incluse în prezentul volum. 


Fiecare mit este mai întâi o naraţiune, paragrafele fiind 
identificate prin litere cursive (a, b, cetc.). Sursele sunt citate în 
note. Urmează un comentariu explicativ, divizat în paragrafe 
identificate prin cifre cursive (1, 2, 3...). Trimiterile 
corespondente de la o secţiune explicativă la alta sunt notate cu 
(*), dându-se numărul mitului și numărul paragrafului. De 


exemplu, (*43.4) îndrumă cititorul la paragraful al patrulea al 
celei de-a doua secţiuni, cea explicativă, a mitului 43. 


Moartea Taurului din Vechiul An, aparent doborât cu securea, 
și nașterea Viţelului Noului An dintr-un curmal, sub privirile unei 
preotese cretane, ea identificându-se cu un curmal. De peun 
sigiliu din perioada mijlocie a civilizaţiei minoice, din colecţia 
autorului (diametru mărit de 1,5 ori - cca 1900 î.Hr.). 


Cuvânt înainte 


După revizuirea Miturilor Greciei antice în 1958, am avut dubii 
în privinţa zeului beţiv Dionysos, a centaurilor, cu reputaţia lor 
contradictorie de înţelepciune și depravare, precum și a naturii 
ambroziei și nectarului divine. Aceste subiecte sunt strâns 
legate între ele, întrucât centaurii îl venerau pe Dionysos, a 
cărui sărbătoare sălbatică de toamnă se numea „Ambrozia”. Nu 
mai cred că atunci când menadele lui bântuiau furioase satele, 
sfârtecând animale sau copii (*27.7) și lăudându-se apoi că ar fi 
călătorit până în India și înapoi (*27.c), ele se ameţiseră doar cu 
vin sau bere de iederă (*27.3). Probele rezumate în cartea mea 
What Food the Centaurs Ate (1958) sugerează că satirii 
(membrii triburilor având ca totem ţapul), centaurii (triburi 
având ca totem calul) și femeile lor, menadele, foloseau aceste 
băuturi pentru a înghiţi un drog mult mai puternic, și anume o 
ciupercă crudă, Amanita muscaria, care produce halucinaţii, 
dezlănţuire nesăbuită, viziuni profetice, energie erotică și o forță 
musculară remarcabilă. Cele câteva ore de extaz sunt urmate 
de o inerție deplină, fenomen care ar explica relatarea modului 
în care Licurg, înarmat doar cu o bâtă pentru vite, a pus pe fugă 
armata beată de menade și satiri a lui Dionysos la întoarcerea ei 
victorioasă din India (*27.e). 

Pe o oglindă etruscă, Amanita muscaria este gravată la 
picioarele lui Ixion, eroul tesalian care se ospăta cu ambrozie 


împreună cu zeii (*63.b). Unele mituri (*102, 126 etc.) sunt 
compatibile cu teoria mea că descendenţii lui, centaurii, 
consumau și ei această ciupercă, iar conform unor istorici, 
aceasta a fost folosită ulterior de „berserkerii” nordici ca să le 
dea dârzenie și curaj în luptă. Acum cred că „ambrozia” și 
„nectarul” erau ciuperci halucinogene: cu certitudine Amanita 
muscaria, dar poate și altele, mai ales o ciupercuţă subţirică de 
bălegar numită Panaeolus papilionaceus, care produce 
halucinaţii inofensive și cât se poate de plăcute. O ciupercă nu 
foarte diferită de aceasta apare pe un vas atic, între copitele 
centaurului Nesus. „Zeii” cărora le erau rezervate, în mituri, 
ambrozia și nectarul trebuie să fi fost regine și regi sacri din 
epoca preclasică. Crima regelui Tantal (*108.c0) a fost că a 
încălcat un tabu invitând oamenii de rând să guste din ambrozia 
lui. 

Regalitatea sacră a decăzut în Grecia; ambrozia a devenit 
apoi, pare-se, elementul sacru al Misterelor Eleusine, Orfice și al 
celor asociate cu Dionysos. La toate evenimentele, participanţii 
jurau să păstreze tăcerea cu privire la ce mâncau și la ce beau, 
aveau viziuni de neuitat și li se promitea nemurirea. „Ambrozia” 
oferită câștigătorilor la alergările olimpice era în mod evident un 
rege-substitut, atunci când victoria nu le-a mai conferit 
demnitatea de rege sacru: o combinaţie de mâncăruri ale căror 
inițiale, după cum am arătat în What Food the Centaurs Ate, 
formau cuvântul grecesc ciupercă. Și unele reţete citate de 
clasiciști ca fiind nectar și cecyon - băutura mentolată folosită 
de Demetra la Eleusis - formau și ele cuvântul ciupercă. 

Am gustat și eu ciuperca halucinogenă psi/ocybe, o ambrozie 
divină folosită din vremuri imemoriale de indienii mazateci din 
statul Oaxaca din Mexic; am auzit-o pe preoteasă invocându-l 
pe Tlaloc, Zeul-ciupercă, și am avut viziuni transcendentale. Așa 
că sunt întru totul de acord cu R. Gordon Wasson, descoperitorul 
american al acestui rit din vechime, că ideile europene de Rai și 
lad pot foarte bine să provină din mistere similare. Tlaloc a fost 
zămislit de un fulger; la fel și Dionysos (*14.0); iar în folclorul 
grecesc, ca și în cel mazatec, la fel au fost zămislite toate 
ciupercile - numite în mod tradițional „hrana zeilor” în ambele 
limbi. Tlaloc purta o coroană în formă de șarpe; la fel și 
Dionysos (*27.a8). Tlaloc avea un refugiu subacvatic, la fel și 
Dionysos (*27.e). Obiceiul sălbatic al menadelor de a smulge 


capetele victimelor lor (*27.f și 28.0) se poate referi alegoric la 
smulgerea pălăriei ciupercii sacre - de vreme ce în Mexic 
piciorul ei nu e consumat niciodată. Citim că Perseu, un rege 
sacru al Argosului convertit la cultul lui Dionysos (*27.J), a dat 
cetăţii Micene acest nume după o ciupercă pe care a cules-o în 
acel loc, de unde a ţâșnit un izvor (*73.r). Emblema lui Tlaloc 
era o broască-râioasă, la fel ca a Argosului; iar din gura broaștei 
lui Tlaloc de pe fresca de la Tepentitla curge un șuvoi de apă. 
Insă în ce epocă să fi venit în contact cultura europeană și cea 
central-americană? 

Aceste teorii necesită cercetări suplimentare, astfel că nu am 
inclus concluziile mele în textul ediției de față. Orice expertiză în 
soluționarea acestei probleme va fi foarte apreciată. 


R.G. 
Deyă, Mallorca, 
Spania, 1960 


Introducere 


Emisarii medievali ai Bisericii Catolice au adus în Marea 
Britanie, pe lângă întregul corpus al istoriei sacre, și un sistem 
universitar continental bazat pe clasicii greci și latini. Legendele 
autohtone precum cele despre regele Arthur, Guy de Warwick, 
Robin Hood, cotoroanţa albastră din Leicester și regele Lear 
erau considerate suficient de adecvate pentru mase, însă la 
începutul epocii Tudorilor, clericii și clasele educate se refereau 
mult mai frecvent la miturile din Ovidiu, Vergiliu și la rezumatele 
despre războiul troian pentru gimnaziile clasice. Deși literatura 
engleză oficială din secolele XVI-XIX nu poate fi înţeleasă corect 
decât în lumina mitologiei grecești, clasicii au pierdut în ultimul 
timp atât de mult teren în școli și universităţi, încât nimeni nu se 
mai așteaptă ca o persoană educată să știe cine vor fi fost 
Deucalion, Pelops, Dedal, Enone, Laocoon sau Antigona. Ceea ce 
se știe astăzi despre aceste mituri provine în mare parte din 
versiunile pentru copii, cum ar fi The Heroes de Kingsley și 
Tanglewood Tales a lui Hawthorne; iar la prima vedere asta nu 
pare să conteze prea mult, deoarece de două mii de ani există 
moda de a respinge miturile ca pe niște închipuiri bizare și 
himerice, o moștenire fermecătoare din copilăria înţelepciunii 


grecești, pe care Biserica, desigur, o depreciază pentru a 
sublinia importanţa spirituală mai mare a Bibliei. Însă valoarea 
lor în studiul istoriei, religiei și sociologiei europene timpurii nu 
poate fi supraestimată. 

Himeric este forma adjectivală a substantivului chimaera, 
care înseamnă „capră”. Acum patru mii de ani, Himera poate să 
nu fi părut cu nimic mai bizară decât orice simbol religios, 
heraldic sau comercial de astăzi. Era un animal monstruos, 
având (așa cum consemnează Homer) cap de leu, trup de capră 
și coadă de șarpe. S-a descoperit o Himeră sculptată pe zidurile 
unui templu hitit din Carchemish și, asemenea altor animale 
monstruoase, precum Sfinxul și unicornul, probabil că fusese la 
origine un simbol calendaristic: fiecare componentă reprezenta 
un anotimp al anului sacru al Reginei Cerului - la fel ca și cele 
trei strune ale lirei din carapace de ţestoasă, potrivit lui Diodor 
din Sicilia. Acest an străvechi cu trei anotimpuri este discutat de 
Nilsson în cartea sa Primitive Time Reckoning (1920). 

Însă doar o mică parte din corpusul imens și dezorganizat al 
mitologiei grecești, care conţine elemente preluate din Creta, 
Egipt, Palestina, Frigia, Babilonia și din alte locuri, poate fi 
categorisită, odată cu Himera, drept mit adevărat. Mitul 
adevărat poate fi definit ca reducerea la o sinteză narativă a 
mimodramei rituale interpretate în timpul sărbătorilor publice și 
în multe cazuri consemnate pictural pe zidurile templelor, pe 
vase, sigilii, boluri, oglinzi, cufere, scuturi, tapiserii și altele 
asemenea. Himera și celelalte animale similare din calendar 
trebuie să fi ocupat un loc central în aceste spectacole care au 
devenit, prin consemnările lor iconografice și orale, autoritatea 
primară sau carta instituţiilor religioase ale fiecărui trib, clan sau 
oraș. Subiectele lor erau acte de magie arhaice care promovau 
fertilitatea sau stabilitatea unui regat - regatele conduse de 
regine părând să fi precedat celor conduse de regi în întreaga 
regiune unde se vorbea limba greacă - și amendamente la 
acestea, introduse în funcţie de împrejurări. Eseul lui Lucian 
Despre dans trece în revistă un număr impresionant de 
mimodrame rituale încă interpretate în secolul al Il-lea d.Hr.; iar 
descrierea lui Pausanias a picturilor din templul de la Delfi și a 
sculpturilor de pe cufărul lui Cipselos sugerează că extrem de 
multe consemnări mitologice diverse, din care acum nu a mai 
rămas nici urmă, s-au păstrat până în acea perioadă. 


Mitul adevărat trebuie distins de: 


(1) alegoria filosofică, precum cosmogonia lui Hesiod; 

(2) explicaţia „etiologică” a unor mituri care nu mai sunt 
înţelese, cum ar fi înhămarea de către Admetos, la carul său, a 
unui leu și a unui mistreţ; 

(3) satira sau parodia, precum descrierea de către Silen a 
Atlantidei; 

(4) fabula sentimentală, precum povestea lui Narcis și Echo; 

(5) istoria înflorită, precum aventura lui Arion cu delfinul; 

(6) poveștile de iubire ale menestrelilor, precum povestea lui 
Cefalos și Procris; 

(7) propaganda politică, precum federalizarea Aticei de către 
Tezeu; 

(8) legenda morală, precum povestea colierului lui Erifile; 

(9) anecdota umoristică, precum farsa de alcov cu Heracle, 
Omfale și Pan; 

(10) melodrama teatrală, precum povestea lui Testor și a 
fiicelor lui; 

(11) saga eroică, tema principală a /liadei; 

(12) ficţiunea realistă, precum vizita lui Odiseu la fenicieni 
(*4, 69, 83, 85, 87, 89, 99, 106, 136, 161-165, 170). 


Însă elemente mitice autentice pot fi găsite în cele mai puţin 
promițătoare povești, iar cea mai cuprinzătoare și mai 
edificatoare versiune a unui mit este rareori oferită de un singur 
autor. Și nici nu trebuie să presupunem, atunci când căutăm 
forma lui originară, că o sursă scrisă ar avea cu atât mai multă 
autoritate cu cât e mai veche. Adesea, de exemplu, jucăușul 
Calimah din Alexandria, frivolul Ovidiu din epoca lui Augustus 
sau extrem de plicticosul Tzetzes din ultima perioadă a 
Imperiului Bizantin oferă o versiune evident mai timpurie a unui 
mit decât Hesiod sau autorii greci de tragedii; iar Excidium 
Troiae din secolul al XIII-lea este, pe alocuri, mai solidă din 
punct de vedere mitic decât //iada. Atunci când încercăm să 
înţelegem ca pe o proză o povestire mitologică sau 
pseudomitologică, trebuie să fim întotdeauna atenţi la numele, 
originea tribală și soarta personajelor, apoi s-o reconstituim în 
forma ritualului dramatic, după care elementele ei accidentale 
vor sugera uneori o analogie cu un alt mit căruia i s-a dat o 


întorsătură anecdotică total diferită și vor arunca lumină asupra 
amândurora. 

Un studiu al mitologiei grecești ar trebui să înceapă cu luarea 
în considerare a sistemelor politice și religioase existente în 
Europa înainte de sosirea invadatorilor arieni din Nordul și Estul 
îndepărtate. Judecând după artefactele și miturile care au 
supravieţuit, întreaga Europă neolitică avea un sistem de idei 
religioase remarcabil de omogen, bazat pe venerarea Zeiţei- 
Mamă, care avea multe nume, cunoscută fiind și în Siria și Libia. 

Europa antică nu avea zei. Marea Zeiţă era considerată 
nemuritoare, neschimbătoare și omnipotentă; iar conceptul de 
paternitate nu fusese încă introdus în gândirea religioasă. Ea 
accepta amanți, însă pentru plăcere, nu ca să le ofere copiilor ei 
un tată. Bărbaţii se temeau de matriarhă, o venerau și i se 
supuneau, vatra de care avea ea grijă într-o peșteră sau într-o 
colibă fiind cel mai vechi centru social, iar maternitatea, 
misterul primar. Astfel, prima victimă a unui sacrificiu public în 
Grecia îi era oferită întotdeauna Hestiei, Zeița Căminului. Este 
posibil ca imaginea albă și aniconică a zeiţei, poate cel mai 
răspândit simbol al ei, care apare la Delfi ca omphalos sau buric, 
să fi reprezentat inițial movila albă de cenușă tasată, conţinând 
cărbuni aprinși, care este cel mai simplu mijloc de a menţine un 
foc fără fum. Ulterior, ea a ajuns să fie identificată imagistic cu 
movila văruită în alb sub care era ascunsă păpușa recoltei de 
grâne, pentru a fi scoasă primăvara, încolţită, și cu movila de 
scoici, cuarţ sau marmură albă sub care erau îngropaţi regii 
morți. Nu doar luna, ci (dacă e să judecăm după Hemera greacă 
și irlandeza Gráinne) și soarele era simbolul celest al zeiței. In 
mitologia greacă mai veche, soarele cedează totuși lunii 
întâietatea - deoarece ea inspiră o teamă superstiţioasă mai 
mare, nu emană o lumină mai slabă pe măsură ce anul se 
apropie de sfârșit și ei i se atribuie puterea de a oferi sau a 
refuza câmpurilor apa. 

Cele trei faze ale lunii- luna nouă, luna plină și luna în 
descreștere - aminteau de cele trei faze ale matriarhei: 
Fecioară, Nimfă (femeie nubilă) și Babă. Apoi, de vreme ce și 
traseul anual al soarelui amintea de creșterea și declinul 
puterilor ei fizice - primăvara ca Fecioară, vara ca Nimfă, iarna 
ca Babă -, zeiţa a ajuns să fie identificată cu schimbările în 
funcţie de anotimp din viaţa animalelor și plantelor și, astfel, cu 


Pământul-Mamă, care la începutul anului vegetativ produce 
doar frunze și muguri, apoi flori și fructe, pentru ca, în cele din 
urmă, să înceteze să mai dea rod. Ulterior, ea a putut fi 
concepută ca o altă triadă: fecioara eterică, nimfa pământului 
sau a mării, cotoroanţa lumii subpământene - reprezentate, 
respectiv, de Selena, Afrodita și Hecate. Aceste analogii mistice 
au încurajat caracterul sacru al cifrei trei, iar Zeiţa-Lună a 
căpătat nouă ipostaze atunci când fiecare din cele trei 
persoane - Fecioara, Nimfa și Baba - au apărut ca triadă pentru 
a-și demonstra divinitatea. Adepții ei nu au uitat niciodată că nu 
erau trei zeițe, ci una singură; deși, în epoca clasică, Stimfalosul 
din Arcadia era unul dintre puţinele altare rămase unde toate 
purtau același nume: Hera. 

Odată recunoscut oficial că copiii se nasc în urma raporturilor 
sexuale - o descriere a acestui punct de cotitură din religie 
apare în mitul hitit al nătângului Appu (H.G. Güterbock, 
Kumarbi, 1946) -, statutul religios al bărbatului s-a îmbunătăţit 
treptat, meritul pentru fecundarea femeilor nemaifiind atribuit 
vânturilor și râurilor. Se pare că nimfa tribului își alegea în 
fiecare an câte un iubit dintre tinerii din jurul ei, un rege care 
urma să fie sacrificat la sfârșitul anului, transformându-l într-un 
simbol al fertilităţii, mai degrabă decât într-un obiect al plăcerii 
ei erotice. Stropirea cu sângele lui făcea pomii, culturile și 
turmele să prindă rod, iar carnea lui era sfârtecată și mâncată 
crudă de nimfele reginei - preotese care purtau măști închipuind 
căţele, iepe sau scroafe. Apoi, ca rectificare a acestei practici, 
regele murea vara, imediat ce forța soarelui cu care era 
identificat începea să scadă, iar alt tânăr, geamănul ori 
presupusul său geamăn - un vechi termen irlandez potrivit este 
tanist- devenea amantul reginei, pentru a fi sacrificat la 
mijlocul iernii și, drept recompensă, reîncarnat într-un șarpe 
oracular. Acești consorti dobândeau putere executivă doar 
atunci când li se permitea să ţină locul reginei, purtând 
veșmintele magice ale acesteia. Astfel s-a dezvoltat demnitatea 
de rege, și chiar dacă soarele a devenit un simbol al fertilităţii 
masculine odată ce viaţa regelui fusese identificată cu traseul 
sezonier al soarelui, el tot rămânea sub tutela lunii, așa cum și 
regele a rămas sub tutela reginei, cel puţin în teorie, mult după 
ce faza matriarhală a fost depășită. Astfel, vrăjitoarele din 
Tesalia, o regiune conservatoare, amenințau soarele, în numele 


lunii, că va fi înghiţit de noaptea veșnică. 

Nu există însă nici o dovadă că, chiar dacă femeile erau 
suverane în problemele religioase, bărbaţilor le-ar fi fost 
refuzate domenii în care să nu poată acţiona decât sub 
supraveghere feminină, deși este foarte posibil ca ei să fi 
adoptat multe dintre caracteristicile „sexului slab” considerate 
până atunci specifice bărbatului din punct de vedere funcţional. 
Li se puteau încredința vânătoarea, pescuitul, culegerea 
anumitor alimente, îngrijirea turmelor și a cirezilor și apărarea 
teritoriului tribal împotriva intrușilor, atât timp cât nu încălcau 
legea matriarhală. Erau aleși conducători ai unor clanuri 
totemice și li se acordau anumite puteri, mai ales în vreme de 
migraţie sau de război. Regulile ce stabileau care anume bărbat 
trebuia să fie comandant suprem variau de la un matriarhat la 
altul: de obicei era ales unchiul matern al reginei, fratele ei sau 
fiul mătușii ei materne. Cel mai primitiv comandant suprem 
tribal avea și autoritatea de a acţiona pe post de judecător în 
disputele personale dintre bărbaţi, în măsura în care astfel 
autoritatea religioasă a reginei nu era prejudiciată. Cea mai 
primitivă societate matriliniară care s-a păstrat până astăzi este 
cea a nairilor din sudul Indiei, unde prinţesele, deși căsătorite cu 
soţi-copii de care divorţează imediat, fac copii cu amanți care 
nu au un rang anume; iar prinţesele mai multor triburi 
matriliniare din vestul Africii se căsătoresc cu străini sau cu 
oameni de rând. Femeile de viță regească din Grecia preelenică 
nu ezitau nici ele să se unească cu sclavii lor, dacă nu cumva 
cele o sută de familii din Locrida și Locri Epizefiri nu au fost 
excepţii. 

Timpul era calculat iniţial pe baza lunaţiilor, fiecare ceremonie 
importantă având loc într-o anumită fază a lunii, solstiţiile și 
echinocţiile nefiind determinate exact, ci aproximate în funcţie 
de cea mai apropiată lună nouă sau plină. Şapte a devenit 
număr sacru deoarece regele murea în a șaptea lună plină după 
ziua cea mai scurtă. Chiar și atunci când, după o observare 
astronomică atentă, anul solar s-a dovedit a avea 364 de zile, 
plus câteva ore lăsate deoparte, el a trebuit să fie împărţit în 
luni - adică în cicluri ale lunii -, și nu în fracțiuni ale ciclului 
solar. Aceste luni au devenit ulterior ceea ce lumea anglofonă 
numește și astăzi „luni cutumiare” (common-law months), 
fiecare de câte douăzeci și opt de zile, care era un număr sacru, 


în sensul că luna putea fi venerată ca o femeie al cărei ciclu 
menstrual normal este de douăzeci și opt de zile, și, de 
asemenea, că atât durează în realitate revoluțiile lunii faţă de 
soare. Săptămâna de șapte zile era o unitate a lunii cutumiare, 
caracterul fiecărei zile fiind dedus, se pare, din calitatea 
atribuită lunii corespunzătoare a vieţii regelui sacru. Acest 
sistem a dus la o identificare și mai clară a femeii cu luna și, de 
vreme ce anul de 364 de zile se împarte exact la douăzeci și 
opt, succesiunea anuală a sărbătorilor populare putea fi cuplată 
cu lunile cutumiare. Ca tradiţie religioasă, anii cu treisprezece 
luni au supravieţuit în rândul ţăranilor europeni timp de peste 
un mileniu după adoptarea calendarului iulian; astfel, Robin 
Hood, care ar fi trăit pe vremea lui Eduard al II-lea, putea să zică 
într-o baladă care celebra sărbătoarea de Armindeni: 


Câte luni vesele sunt într-un an? 
Sunt treisprezece, spun eu..., 


ceea ce un editor din epoca Tudorilor a modificat în: „...Sunt 
doar douăsprezece, vă spun...”. Numărul treisprezece, al lunii în 
care soarele moare, nu și-a pierdut niciodată reputaţia malefică 
în rândul superstiţioșilor. Zilele săptămânii se aflau sub 
guvernarea titanilor: spirite ale soarelui, ale lunii și ale celor 
cinci planete descoperite până atunci, spirite care erau 
responsabile pentru ele în fața zeiței în calitatea ei de 
Creatoare. Acest sistem fusese dezvoltat probabil în Sumerul 
matriarhal. 

Astfel, soarele traversa treisprezece stadii lunare, începând 
cu solstițiul de iarnă, când ziua începe din nou să crească după 
ce tot scăzuse din toamnă. Ziua suplimentară a anului sideral, 
câștigată de la anul solar prin revoluţia pământului pe orbita sa 
în jurul soarelui, a fost intercalată între lunile a treisprezecea și 
prima și a devenit cea mai importantă zi dintre cele 365, ocazie 
cu care nimfa tribului îl alegea pe regele sacru, de obicei 
câștigătorul unei curse, al unei lupte sau întreceri cu arcul. Dar 
acest calendar primitiv a suferit modificări: în unele regiuni, ziua 
suplimentară pare să fi fost intercalată nu la solstițiul de iarnă, 
ci la un alt fel de An Nou - de Stretenie, la mijlocul intervalului 
dintre solstiţiu și echinocţiu -, când apar primele semne ale 
primăverii; la echinocțiul de primăvară, când se consideră că 


soarele este la maturitate; la solstițiul de vară; la răsăritul Stelei 
Câinelui, care marchează inundaţiile Nilului; sau la echinocțiul 
de toamnă, când încep ploile. 

Mitologia timpurie a Greciei este preocupată mai cu seamă de 
relaţiile schimbătoare dintre regină și amanţii ei, care încep cu 
sacrificările lor anuale sau bianuale și iau sfârșit atunci când a 
fost compusă //liada și regii se lăudau: „Noi suntem cu mult mai 
desăvârșiţi decât taţii noștri!”, regina fiind eliminată de o 
monarhie masculină fără opreliști. Numeroase analogii africane 
ilustrează stadiile progresive ale acestei schimbări. 

O mare parte din miturile Greciei este istorie politico- 
religioasă. Belerofon îl îmblânzește pe înaripatul Pegas și o 
omoară pe Himera. Perseu, într-o variantă a aceleiași legende, 
zboară prin aer și îi taie capul mamei lui Pegas, Gorgona 
Meduza; așa cum Marduk, un erou babilonian, ucide creatura 
monstruoasă Tiamat, Zeița Mării. Numele lui Perseu ar trebui 
scris corect Pterseu, „distrugătorul”; și el nu era, cum a sugerat 
profesorul  Kerenyi, o imagine arhetipală a morţii, ci îi 
reprezenta, probabil, pe elenii patriarhali care au invadat Grecia 
și Asia Mică la începutul mileniului al II-lea î.Hr. și au contestat 
puterea Zeiței Triple. Pegas îi fusese consacrat deoarece calul 
cu copite în formă de lună apărea în ceremoniile de invocare a 
ploii și de întronare a regilor sacri, iar aripile lui simbolizau o 
natură celestă, mai degrabă decât iuțimea. Jane Harrison a 
arătat (Prolegomena to the Study of Greek Religion V) că 
Meduza fusese cândva ea însăși zeiță, ascunzându-se în spatele 
unei măști protectoare de Gorgonă: un chip hidos menit să-i 
avertizeze pe profani să nu încalce domeniul Misterelor ei. 
Faptul că Perseu îi taie capul Meduzei înseamnă, cu alte cuvine, 
că elenii au pătruns în principalele altare ale zeiței, le-au smuls 
preoteselor măștile de Gorgone și au luat în stăpânire caii 
sacri - în Beoţia s-a descoperit o veche reprezentare a zeiţei cu 
cap de Gorgonă și trup de iapă. Belerofon, dublul lui Perseu, 
ucide Himera din Licia: cu alte cuvinte, elenii au anulat vechiul 
calendar meduzian și l-au înlocuit cu un altul. 

La fel, uciderea de către Apollo a șarpelui Python la Delfi pare 
să consemneze capturarea de către ahei a altarului cretan al 
zeiței htoniene; la fel și tentativa lui de a o viola pe Dafne, pe 
care Hera a transformat-o atunci în laur. Acest mit a fost citat de 
unii psihologi freudieni ca simbolizând oroarea instinctivă a 


fetelor față de actul sexual; însă Dafne nu era câtuși de puţin o 
fecioară înspăimântată. Numele ei este o contracție a lui 
Dafene, „sângeroasa”, zeița aflată în stare orgiastică, ale cărei 
preotese, menadele, mestecau frunze de dafin ca să se 
ameţească și ieșeau la răstimpuri, când era lună plină, îi atacau 
pe călătorii necugetaţi și sfârtecau copii sau animale tinere; 
dafinul conţine cianură de potasiu. Ordinele menadelor au fost 
suprimate de eleni și doar tufișul de dafini mai atesta faptul că 
Dafne ocupase cândva acele altare: mestecarea frunzelor de 
dafin de către oricine altcineva în afara preotesei profetice 
pythiene, pe care Apollo a păstrat-o în slujba lui la Delfi, a fost 
interzisă în Grecia până în epoca romană. 

Invaziile elenice de la începutul mileniului al II-lea î.Hr. numite 
de obicei eoliană și ionică par să fi fost mai puţin distructive 
decât invaziile aheeană și dorică, pe care le-au precedat. Mici 
grupuri înarmate de păstori care venerau trinitatea ariană 
de zei - Indra, Mitra și Varuna - au trecut de bariera Munţilor 
Otris și s-au atașat destul de pașnic așezărilor preelenice din 
Tesalia și Grecia Centrală. Ei au fost acceptaţi drept copii ai 
zeiței locale și au oferit regi sacri. Astfel, o aristocrație militară 
masculină s-a reconciliat cu o teocraţie feminină, nu doar în 
Grecia, ci și în Creta, unde elenii au obţinut de asemenea un 
avanpost, exportând civilizaţia cretană în Atena și Pelopones. În 
cele din urmă, limba greacă a fost vorbită în întregul bazin al 
Mării Egee și, în vremea lui Herodot, un singur oracol mai 
vorbea o limbă preelenică (Herodot VIll.134-5). Regele avea 
rolul de reprezentant al lui Zeus, Poseidon sau Apollo și se 
numea pe sine cu unul dintre numele acestora, deși însuși Zeus 
a fost timp de secole un simplu semizeu, nu o zeitate olimpiană 
nemuritoare. Toate miturile timpurii despre seducerea nimfelor 
de către zei par să se refere la căsătorii între căpetenii elenice și 
preotese locale ale Lunii, care întâmpinau o rezistență 
înverșunată din pricina Herei, adică a sentimentelor religioase 
conservatoare. 

Atunci când durata scurtă a domniei regelui s-a dovedit a fi 
supărătoare, s-a căzut de acord asupra prelungirii anului de 
treisprezece luni până la un Mare An de o sută de lunaţii, în 
decursul căruia are loc o cvasicoincidenţă a timpului solar și a 
celui lunar. Dar, deoarece câmpurile și recoltele aveau în 
continuare nevoie să lege rod, regele a fost de acord să suporte 


o moarte simulată anuală și să își cedeze suveranitatea pentru o 
zi - cea intercalată, aflată în afara anului sideral sacru - unui 
băiat substitut al regelui, sau interrex, care murea la sfârșitul ei 
și al cărui sânge era folosit pentru ceremonia stropitului. Acum 
regele sacru fie domnea pe întreaga perioadă a Marelui An, 
având un succesor (tanist) ales drept locotenent, fie cei doi 
domneau în ani alternativi, fie regina îi lăsa să-și împartă regatul 
ei și să domnească în paralel. Regele era locţiitor al reginei în 
multe funcţii sacre, se îmbrăca cu veșmintele ei, purta sâni falși, 
împrumuta toporul ei lunar ca simbol al puterii și chiar prelua 
arta ei magică de a invoca ploaia. Moartea lui rituală varia mult 
ca modalitate: putea fi sfârtecat în bucăţi de femei exaltate, 
străpuns cu lancea, doborât cu un topor, împuns în călcâi cu o 
săgeată otrăvită, izbit de o stâncă, incinerat pe rug, înecat într- 
un iaz sau ucis între două care de luptă ce se ciocneau 
intenţionat. Dar de murit trebuia să moară. Un nou stadiu a fost 
atins atunci când el a ajuns să fie înlocuit cu băieţi la altarul 
sacrificial, iar regele a refuzat să mai moară după ce 
îndelungata lui domnie lua sfârșit. Regele va mai domni încă un 
interval, împărțind domeniul în trei părţi și acordând câte o 
parte fiecăruia dintre succesorii lui, justificarea fiind că deja 
fusese găsită o aproximare mai bună a timpului solar și a celui 
lunar, anume nouăsprezece ani sau 325 de lunaţii. Marele An 
devenise astfel un An Și Mai Mare. 

In toate aceste stadii succesive, reflectate în numeroase 
mituri, regele sacru a continuat să își păstreze poziția doar prin 
dreptul de căsătorie cu nimfa tribului, care era aleasă fie în 
urma unei curse de alergări cu însoţitoarele ei din casa regală, 
fie prin ultimogenitură, adică prin faptul de a fi mezina nubilă a 
ramurii tinere. Tronul a rămas matriliniar, cum s-a întâmplat, 
teoretic, chiar și în Egipt, iar, drept urmare, regele sacru și 
succesorul-tanist erau întotdeauna aleși din afara casei regale 
feminine; până când vreun rege mai îndrăzneţ a decis, în cele 
din urmă, să comită incest cu moștenitoarea, care avea rang de 
fiică a lui, și a dobândit astfel o nouă îndreptăţire la tron atunci 
când domnia lui a trebuit să fie reînnoită. 

Invaziile aheene din secolul al XIII-lea î.Hr. au slăbit serios 
tradiţia  matriliniară. Se pare că regele urzea acum să 
domnească pe întreaga perioadă a vieţii lui naturale; iar când au 
sosit dorienii, spre sfârșitul mileniului al II-lea, succesiunea 


patriliniară devenise regula. Un prinţ nu mai părăsea casa 
tatălui său ca să se căsătorească cu o prinţesă străină, ci ea 
venea la el, așa cum a convins-o Odiseu pe Penelopa. 
Genealogia a devenit patriliniară, chiar dacă un incident din 
Samos menţionat de Pseudo-Herodot în Viața lui Homer arată 
că, destul de mult timp după ce Apaturia, sau Sărbătoarea 
Descendenţei Masculine, a înlocuit-o pe cea a Descendenţei 
Feminine, riturile constau în continuare în sacrificii aduse Zeiţei- 
Mamă, la care bărbaţilor nu li se permitea să participe. 

Sistemul olimpian familiar nouă a fost adoptat ca un 
compromis între viziunea elenică și cea preelenică: o familie 
divină de șase zei și șase zeițe, condusă de cosuveranii Zeus și 
Hera și formând un Consiliu al Zeilor după modelul babilonian. 
Dar, în urma unei revolte a populaţiei preelenice, descrisă în 
Iliada drept o conspirație împotriva lui Zeus, Hera a devenit 
subordonata lui. Atena s-a declarat „cu totul în favoarea Tatălui” 
și, în cele din urmă, Dionysos a asigurat preponderența 
masculină în Consiliu înlocuind-o pe Hestia. Deși rămase în 
minoritate, zeițele nu au fost niciodată excluse în totalitate - ca 
în lerusalim -, deoarece veneraţii poeți Homer și Hesiod „le-au 
dat porecle, le-au împărţit cinstirile de care se bucură și 
meșteșugurile ce le cunosc” (Herodot 11.53) care nu puteau fi 
expropriate cu ușurință. Mai mult, deși sistemul de a reuni toate 
femeile de sânge regal laolaltă sub controlul regelui, 
descurajând astfel străinii să atenteze la un tron matriliniar, a 
fost adoptat în Roma atunci când s-a înfiinţat Ordinul Vestalelor, 
iar în Palestina când regele David și-a constituit haremul lui 
regal, acesta nu a ajuns niciodată în Grecia. Descendenţa, 
succesiunea și moștenirea patriliniară descurajează și mai mult 
producerea miturilor și atunci apare legenda istorică, ce pălește 
în lumina istoriei comune. 

Vieţile unor personaje precum Heracle, Dedal, Tiresias și 
Fineu se întind vreme de mai multe generații, deoarece acestea 
sunt mai degrabă calități decât nume ale unor eroi. Insă 
miturile, deşi dificil de reconciliat cu cronologia, sunt 
întotdeauna practice: ele insistă asupra unui anumit aspect al 
tradiţiei, oricât de deformat ar fi putut să ajungă sensul lui când 
este rostit. Să luăm, de exemplu, povestea confuză a visului lui 
Eac, în care furnicile, căzând dintr-un stejar oracular, se 
transformă în bărbaţi și colonizează insula Egina, după ce Hera 


o depopulase. Aici, principalele aspecte de interes sunt faptul că 
stejarul crescuse dintr-o ghindă din Dodona, că furnicile erau 
tesaliene și că Eac era nepotul râului Asopos. Aceste elemente 
însumate oferă o descriere concisă a imigrărilor în Egina de la 
sfârșitul mileniului al II-lea î.Hr. 

În pofida unui tipar asemănător al miturilor grecești, toate 
interpretările detaliate ale unor legende sunt supuse îndoielii 
până când arheologii vor putea oferi un tablou mai precis al 
mișcărilor tribale din Grecia și al datării acestora. lar abordarea 
istorică și antropologică este singura rezonabilă: se poate 
demonstra că teoria conform căreia Himera, Sfinxul, Gorgona, 
centaurii, satirii și ceilalți asemenea lor sunt zvâcniri oarbe ale 
inconştientului colectiv jungian, cărora nu li s-a putut și nu li se 
va putea acorda vreodată o semnificaţie precisă, este greșită. 
Epoca Bronzului și prima Epocă a Fierului din Grecia nu au fost 
copilăria umanităţii, cum sugerează doctorul Jung. Faptul că 
Zeus a înghiţit-o pe Metis și i-a dat apoi naștere Atenei printr-un 
orificiu din capul său nu este o fantezie nestăpânită, ci o dogmă 
teologică ingenioasă care încorporează cel puţin trei viziuni 
conflictuale: 


(1) Atena era fiica prin partenogeneză a lui Metis; cu alte 
cuvinte, cea mai tânără persoană din Triada condusă de Metis, 
Zeița Înţelepciunii. 

(2) Zeus a înghiţit-o pe Metis; cu alte cuvinte, aheii au 
suprimat cultul ei și au atribuit toată înțelepciunea lui Zeus, ca 
zeu patriarhal al lor. 

(3) Atena era fiica lui Zeus; cu alte cuvinte, aheii care îl 
venerau pe Zeus au cruțat templele Atenei, cu condiţia ca 
adepţii ei să accepte suveranitatea lui supremă. 


Înghiţirea lui Metis de către Zeus, ca şi urmarea ei, va fi 
reprezentată grafic pe zidurile unui templu; și, așa cum 
senzualul Dionysos - cândva fiu prin partenogeneză al lui 
Semele - a renăscut din coapsa lui, la fel și Atena cea raţională 
a renăscut din capul său. Dacă unele mituri sunt enigmatice la 
prima vedere, asta se întâmplă adesea din cauză că mitograful 
a interpretat greșit, în mod accidental sau deliberat, o imagine 
sacră sau un rit dramatic. Am numit acest proces „iconotropie”, 
iar exemplificări ale ei pot fi găsite în fiecare corpus de 


literatură sacră care stabilește sensul final al unei reforme 
radicale a unor credinţe din vechime. Mitul grec e plin de cazuri 
de iconotropie. Mesele de lucru cu trei picioare ale lui Hefaistos, 
de exemplu, care alergau singure la întrunirile zeilor și se 
întorceau (//iada XVIII.368 și urm.), nu sunt, cum sugerează dr. 
Charles Seltman în cartea sa Twelve Olympian Gods, anticipări 
ale automobilelor, ci discuri de aur solare cu trei picioare fiecare 
(asemănătoare emblemei Insulei Man) și par să reprezinte 
numărul anilor cu trei anotimpuri pe durata cărora unui „fiu al 
lui Hefaistos” i se îngăduia să domnească în insula Lemnos. La 
fel, așa-numita „Judecată a lui Paris”, în care un erou este 
chemat să aleagă între farmecele a trei zeițe rivale și să ofere 
mărul celei mai frumoase dintre ele, consemnează o situaţie 
ritualică străveche, depășită în vremea lui Homer și Hesiod. Cele 
trei zeițe sunt o singură zeiță triadică: Fecioara Atena, Nimfa 
Afrodita și Baba Hera - iar Afrodita este cea care îi oferă lui Paris 
mărul, și nu ea l-a primit din partea lui. Acest măr, care 
simbolizează iubirea ei cumpărată cu preţul vieţii lui, va fi 
pașaportul lui Paris pentru Câmpiile Elizee, livezile de meri de la 
miazănoapte unde erau primite doar sufletele eroilor. Un dar 
similar este oferit în mod frecvent în miturile irlandeze și galeze, 
precum și de către cele trei Hesperide lui Heracle, și de către 
Eva, „Mama tuturor celor vii”, lui Adam. Astfel, Nemesis, zeița 
crângului sacru care, în miturile târzii, a devenit un simbol al 
răzbunării divine asupra regilor trufași, poartă o ramură cu 
mere, darul ei pentru eroi. Toate paradisurile din neolitic și din 
Epoca Bronzului erau insule-livezi; însuși cuvântul paradis 
înseamnă „livadă”. 

O adevărată știință a mitului ar trebui să înceapă cu un studiu 
al arheologiei, istoriei și religiei comparate, nu în cabinetul de 
consultaţii al psihoterapeutului. Deși adepţii lui Jung consideră 
că „miturile sunt revelări originare ale psyche-ului preconștient, 
declaraţii involuntare despre evenimente psihice inconștiente”, 
mitologia greacă nu era cu nimic mai misterioasă în conţinutul 
ei decât caricaturile electorale moderne și, în cea mai mare 
parte, a fost formulată în teritorii care aveau relaţii politice 
strânse cu Creta minoică - o ţară suficient de sofisticată ca să 
aibă arhive scrise, clădiri cu patru etaje cu instalaţii sanitare, uși 
cu încuietori moderne, mărci înregistrate, șah, un sistem central 
de măsuri și greutăţi și un calendar bazat pe observaţii 


astronomice perseverente. 

Metoda mea a fost de a asambla într-o naraţiune armonioasă 
toate elementele risipite ale fiecărui mit, folosindu-mă de 
variante puțin cunoscute care ar putea contribui la 
determinarea semnificației lui, și de a răspunde cât mai bine, în 
termeni antropologici sau istorici, tuturor întrebărilor care apar. 
Sunt pe deplin conștient că este o sarcină mult prea ambițioasă 
pentru orice mitolog solitar, oricât de mult sau de intens ar 
lucra. Inevitabil se strecoară erori. Nu pot decât să subliniez că 
orice enunţ emis aici despre religia sau ritualul mediteraneean 
de dinaintea apariţiei documentelor scrise este ipotetic. Cu 
toate acestea, de când a apărut prima oară această carte, în 
1955, am fost încurajat de analogiile apropiate pe care E. 
Meyrowitz le oferă în Akan Cosmological Drama (Faber & Faber) 
la schimbările religioase și sociale presupuse aici. Indigenii akan 
rezultă dintr-o emigrare străveche spre sud a berberilor libieni - 
veri ai populaţiei preelenice din Grecia - din oazele deșertului 
Sahara (*3.3) și din căsătoriile lor încrucișate din Timbuctu cu 
negrii de pe fluviul Niger. În secolul al XI-lea d.Hr., ei s-au mutat 
și mai la sud, în ceea ce acum reprezintă Ghana. În rândurile lor 
supraviețuiesc patru tipuri diferite de cult. In cel mai primitiv 
dintre ele, Luna este venerată ca Zeița Triplă supremă, Ngame, 
în mod evident identică cu Neith din Libia, Tanit din Cartagina, 
Anatha din Canaan și versiunea timpurie a Atenei din Grecia 
(*8.1). Se spune că Ngame a creat corpurile cerești prin 
strădaniile ei (*1.1), iar apoi a dat viaţă oamenilor și animalelor 
trăgând în trupurile lor inerte cu săgeți magice din arcul ei de 
lună nouă. Se mai spune că tot ea curmă viaţa, în ipostaza ei de 
ucigașă, așa cum făcea și omoloaga ei, Zeiţa-Lună Artemis 
(*22..1). Se consideră că o prinţesă de descendență regală poate 
fi, în vremuri tulburi, copleșită de magia lunară a lui Ngame și 
poate da naștere unei zeități tribale care își stabilește sălașul în 
altar și conduce un grup de emigranţi spre o nouă regiune. 
Această femeie devine regină-mamă, căpetenie războinică, 
judecător și preoteasă a așezării pe care o întemeiază. Zeitatea 
s-a revelat între timp ca animal totemic protejat de un tabu 
strict, cu excepţia vânătorii anuale și a sacrificării unui singur 
exemplar; aceasta aduce lumină asupra vânătorii anuale de 
bufniţe întreprinse de pelasgii din Atena (*97.4). Apoi sunt 
alcătuite state care constau din federaţii de triburi, cea mai 


puternică zeitate tribală devenind Zeu-stat. 

Al doilea tip de cult marchează coalescenţa indigenilor akan 
cu adoratorii sudanezi ai Zeului-Tată, Odomankoma, cel care 
pretindea că a creat universul de unul singur (*4.0); se pare că 
acești adoratori erau conduși de căpetenii masculine alese și 
adoptaseră săptămâna sumeriană de șapte zile. Ca mit de 
compromis, se spune acum că Ngame a dat viață creaţiei 
inanimate a lui Odomankoma și fiecare zeitate tribală devine 
una dintre cele șapte puteri planetare. Aceste puteri planetare - 
după cum am presupus că s-a întâmplat și în Grecia când 
venerarea titanilor a venit din Orient (*1.3) - formează perechea 
masculin-feminin. Regina-mamă a statului, ca reprezentantă a 
lui  Ngame, realizează o căsătorie sacră anuală cu 
reprezentantul lui Odomankoma, și anume cu amantul ales de 
ea, pe care, la sfârșitul anului, preoţii îl ucid și îl jupoaie. Aceeași 
practică pare să fi prevalat și în rândul grecilor (*9.a și 21.5). 

În al treilea tip de cult, amantul reginei-mamă devine rege și 
e venerat ca ipostază masculină a Lunii, corespondent al zeului 
fenician Baal Haman; iar un băiat moare în locul lui în fiecare 
an, ca substitut de rege (*30.1). Regina-mamă deleagă acum 
principalele ei puteri executive unui vizir și se concentrează 
asupra funcţiilor ei rituale de fertilizare. 

În al patrulea tip de cult, după ce mai mulţi regi mărunți își 
recunosc vasalitatea faţă de rege, acesta își abrogă ipostaza de 
Zeu al Lunii și se proclamă Rege-Soare, după modelul egiptean 
(*67.1 și 2). Deși continuă să celebreze căsătoria sacră anuală, 
el se eliberează de dependenţa de Lună. In acest stadiu, 
căsătoria patrilocală o suprimă pe cea matrilocală, iar triburilor 
le sunt furnizaţi strămoși masculini eroici, cum s-a întâmplat în 
Grecia - deși acolo venerarea soarelui nu a înlocuit niciodată 
venerarea Zeului Tunetului. 

În rândul akanilor, fiecare schimbare a ritualului curţii regale 
este marcată de o adăugire la mitul acceptat al evenimentelor 
din Cer. Astfel, dacă regele a numit un portar regal și a dat 
strălucire funcţiei acestuia căsătorindu-l cu o prinţesă, se 
anunţă că un portar divin din Cer a făcut același lucru. După 
toate probabilitățile, căsătoria lui Heracle cu zeița Hebe și 
numirea lui ca însoțitor al lui Zeus (*145.; și j) a reflectat un 
eveniment similar de la curtea din Micene; iar ospeţele divine 
din Olimp  reflectau celebrări similare din Olimpia, sub 


conducerea comună a Înaltului Rege din Micene, asemănător lui 
Zeus, și a Marii Preotese a Herei din Argos. 

Le sunt profund recunoscător lui Janet Seymour-Smith şi 
Kenneth Gay pentru că m-au ajutat să pun la punct această 
carte, lui Peter și Lalage Green pentru că au corectat primele 
capitole, lui Frank Seymour-Smith pentru că a trimis din Londra 
texte rare în latină și greacă și numeroșilor prieteni care m-au 
ajutat să revizuiesc prima ediţie. 


R.G. 
Deyâ, Mallorca (Spania) 


1. Mitul pelasgic al creaţiei 


a. La început, Eurinome, Zeița Tuturor Lucrurilor, s-a înălţat 
goală din Haos, dar nu a găsit nimic tare pe care să pună 
piciorul și, drept urmare, a despărţit marea de cer, dansând de 
una singură pe valurile acesteia. S-a dus dansând spre sud, iar 
vântul pus în mișcare în urma ei părea ceva nou și deosebit cu 
care să-și înceapă munca de creaţie. Intorcându-se, a prins 
vântul de nord, l-a răsucit în palme și, iată, s-a ivit marele șarpe 
Ofion. Ca să se încălzească, Eurinome a dansat tot mai frenetic, 
până când Ofion, căruia i se aprinsese pofta, s-a înfășurat în 
jurul picioarelor ei divine, pregătindu-se să se împerecheze cu 
ea. Ca urmare, Vântul de Nord, numit și Boreas, fecundează; de 
aceea iepele își întorc adeseori partea dindărăt spre vânt și 
prăsesc mânji fără ajutorul vreunui armăsar!. La fel și Eurinome 
a rămas grea. 

b. Apoi, ea a luat chip de porumbiţă, clocind pe valuri, iar la 
momentul potrivit a făcut Oul Universal. La îndemnul ei, Ofion s- 
a înfășurat de șapte ori în jurul oului până când acesta a eclozat 
și s-a despicat în două. Din el s-au revărsat toate câte sunt - 
copiii ei: soarele, luna, planetele, stelele, pământul cu munţii și 
râurile, copacii, ierburile și toate vieţuitoarele. 

c. Eurinome și Ofion și-au făcut casă pe Muntele Olimp, unde 
el a ofensat-o pretinzând că ar fi creatorul Universului. De 
îndată, ea i-a strivit capul cu călcâiul, i-a scos dinţii lovindu-l cu 


1 Plinius, Naturalis historia IV.35 şi VIII.67; Homer, /liada XX.223. 


picioarele și l-a surghiunit în peșterile întunecate de sub 
pământ?. 

d. Apoi, zeiţa a creat cele șapte puteri planetare, punând câte 
o titanidă și un titan peste fiecare dintre ele: Teea și Hiperion 
pentru Soare; Phoebe și Atlas pentru Lună; Dione și Crius pentru 
planeta Marte; Metis și Keos pentru planeta Mercur; Temis și 
Eurimedon pentru planeta Jupiter; Tethis și Ocean pentru Venus; 
Rhea și Cronos pentru planeta Saturn?. lar cel dintâi om a fost 
Pelasgos, strămoșul pelasgilor. El s-a ivit din pământul Arcadiei, 
urmat de alţii ca el, pe care i-a învăţat cum să înalțe colibe, să 
mănânce ghindă și să coase tunici din piele de porc, așa cum 
oamenii săraci din Eubeea și Focida mai poartă și azi“. 

x 


1. În acest sistem religios arhaic nu existau încă nici zei, nici 
preoți, ci doar o zeiță universală și preotesele ei, femeia fiind 
sexul dominant, iar bărbatul victima ei  înspăimântată. 
Paternitatea nu era încă avută în vedere, actul concepţiei fiind 
atribuit vântului, consumului de boabe sau înghiţirii accidentale 
a unei insecte; succesiunea era matriliniară, iar șerpii erau 
consideraţi încarnări ale morților. Eurinome („atot-rătăcitoarea”) 
era numele zeiţei în ipostaza ei de lună vizibilă; numele ei 
sumerian fiind lahu („porumbiţa exaltată”), nume care s-a 
transformat ulterior în lehova, Creatorul. Ca porumbiţă, l-a 
despicat simbolic în două pe Marduk, la Sărbătoarea Primăverii 
din Babilon, când a inaugurat noua ordine a lumii. 


2 Din acest mit preelenic au supravieţuit în literatura greacă doar 
fragmente înşelătoare, cele mai ample fiind Argonauticele 1.496-505 
de Apollonios din Rodos şi Tzetzes, Despre Licofron 1191; dar e 
implicit în Misterele Orfice, putând fi recuperat, ca mai sus, din 
Fragmentele lui Berosos şi cosmogoniile feniciene citate de Filon din 
Byblos şi Damascius; din elementele canaanite din povestea 
evreiască a creaţiei; din Hyginus (Fabula 197 - *62.a); din legenda 
beoţiană a dinţilor balaurului (*58.5); şi din arta rituală veche. Faptul 
că pelasgii s-au născut din Ofion e sugerat de sacrificiul lor comun, 
Peloria (Athenaios XIV.45.639-40), Ofion fiind un Pelor sau un „şarpe 
uimitor”. 

3 Homer, /liada V.898; Apollonios din Rodos 1l.1232; Apollodor 1.1.3; 
Hesiod, Teogonia 113; Stephanus Byzantinus s.v. Adana; Aristofan, 
Păsările 692 şi urm.; Clement Romanul, Omilii VI.4.72; Proclus despre 
Platon Timaios ||, p. 307. 

4 Pausanias VIII.1.2. 


2. Ofion sau Boreas este șarpele demiurg din mitul ebraic și 
egiptean - în vechea artă mediteraneeană, Zeița fiind înfățișată 
mereu însoţită de el. Pelasgii născuţi din pământ, care 
pretindeau, după cum se pare, că apăruseră din dinţii lui Ofion, 
probabil că erau la origine oamenii din neolitic ai „ceramicii 
pictate” ajunși în Grecia continentală din Palestina în jurul anului 
3500 î.Hr.; iar vechii eleni - imigranţi din Asia Mică pe drumul 
Cicladelor - i-au găsit ocupând Peloponesul șapte sute de ani 
mai târziu. Dar „pelasgi” a început să fie un termen aplicat vag 
tuturor locuitorilor preelenici ai Greciei. Astfel, Euripide (citat de 
Strabon V.2.4) consemnează că pelasgii au adoptat numele 
„danaizi” odată cu venirea în Argos a lui Danaos însoţit de cele 
cincizeci de fiice ale lui (*60.7). Criticile aspre la adresa 
comportamentului lor licențios (Herodot VI.137) se referă 
probabil la obiceiul preelenic al orgiilor erotice. In același pasaj, 
Strabon spune că cei care locuiau lângă Atena erau cunoscuţi 
drept pelargi („berze”), aceasta fiind probabil pasărea lor 
totemică. 

3. Titanii („stăpânii”) și titanidele își aveau omologii lor în 
astrologia babiloniană și palestiniană, unde erau zeitățile care 
guvernau cele șapte zile ale săptămânii planetare sacre și este 
posibil să fi fost introduși de colonia canaanită sau hitită stabilită 
pe Istmul Corint la începutul mileniului al II-lea î.Hr. (*67.2) sau 
chiar de vechii elazi. Dar atunci când cultul titanilor a fost abolit 
în Grecia, iar săptămâna de șapte zile a încetat să mai apară în 
calendarul oficial, numărul lor era considerat de unii autori ca 
fiind de doisprezece, probabil pentru a corespunde semnelor 
zodiacale. Hesiod, Apollodor, Stephanus Byzantinus, Pausanias 
și alţi câţiva oferă liste contradictorii cu numele lor. În mitul 
babilonian, stăpânitorii planetari ai săptămânii, anume Samas, 
Sin, Nergal, Bel, Beltis și Ninib, erau cu toţii bărbaţi, cu excepţia 
lui Beltis, Zeița lubirii; dar în săptămâna germanică, pe care 
celții au împrumutat-o din estul Mediteranei, duminica, martea 
și vinerea erau prezidate de titanide, și nu de titani. Dacă e să 
judecăm după statutul divin al perechilor de fiice și fii ai lui Eol 
(*43.4) și după mitul lui Niobe (*77.1), atunci când sistemul a 
ajuns pentru prima oară din Palestina în Grecia preelenică s-a 
decis ca fiecare titan să primească o titanidă pereche, ca mijloc 
de protejare a intereselor zeiţei. Nu după mult timp însă, cei 
paisprezece au fost reduși la un grup mixt de șapte. Puterile 


planetare erau precum urmează: Soarele pentru iluminare, Luna 
pentru vrajă, Marte pentru creștere, Mercur pentru înţelepciune, 
Jupiter pentru lege, Venus pentru dragoste, Saturn pentru pace. 
Astrologii clasici greci s-au pus de acord cu cei babilonieni și au 
încredinţat planetele lui Helios, Selene, Ares, Hermes (sau 
Apollo), Zeus, Afroditei și lui Cronos - ai căror echivalenți latini, 
amintiţi mai sus, încă mai dau numele săptămânii franceze, 
italiene și spaniole. 

4. In cele din urmă, din punct de vedere mitic, Zeus i-a 
înghiţit pe titani, inclusiv pe sine însuși sub formă primitivă - și 
de atunci evreii din lerusalim au venerat un zeu transcendent, 
alcătuit din toate puterile planetare ale săptămânii: o teorie 
simbolizată de sfeșnicul cu șapte braţe și de cei Șapte Stâlpi ai 
Inţelepciunii. Pausanias  (1l.20.9) spune că cei șapte stâlpi 
planetari înălțaţi lângă Mormântul Calului din Sparta erau 
împodobiţi în stilul străvechi și e posibil să fi avut legătură cu 
riturile egiptene introduse de pelasgi (Herodot 11.57). Nu e sigur 
dacă evreii au împrumutat această teorie de la egipteni sau 
invers; dar așa-numitul Zeus Heliopolitanul, despre care A.B. 
Cook discută în cartea sa Zeus (1.570-76), avea un caracter 
egiptean și reprezentări ale busturilor celor șapte puteri 
planetare pe cuirasă, ca ornamente frontale; și, în mod obișnuit, 
ale busturilor celorlalți olimpieni ca ornamente pe spate. O 
statuetă de bronz a acestui zeu a fost găsită în Tortosa (Spania), 
o alta în Byblos (Fenicia), iar o stelă de marmură din Marsilia 
înfățișează șase busturi planetare și o reprezentare în mărime 
naturală a lui Hermes - care se bucura de asemenea de cea mai 
mare proeminenţă printre statuete -, probabil ca inventator al 
astronomiei. În Roma, Quintus Valerius Soranus susţinea și el că 
Jupiter ar fi un zeu transcendent, chiar dacă acolo săptămâna nu 
era aceeași ca la Marsilia, Byblos și (probabil) Tortosa. Dar 
puterilor planetare nu li s-a permis niciodată să influenţeze 
cultul olimpian oficial, fiind considerate nongrecești (Herodot 
1.131) și, prin urmare, nepatriotice: Aristofan (Pacea 403 și urm.) 
îl face pe Trigen să spună că Luna și „acel netrebnic bătrân, 
Soarele”, urzesc un plan ca să arunce Grecia în mâinile 
barbarilor persani. 

5. Afirmația lui Pausanias că pelasgii au fost primii oameni 
consemnează continuitatea până în epoca clasică a culturii 
neolitice în Arcadia. 


2. Miturile homeric și orfic ale creaţiei 


a. Unii spun că toți zeii și toate vieţuitoarele își au originea în 
aceeași apă a lui Ocean, care înconjoară lumea, și că Tethys a 
fost mama tuturor copiilor lui”. 

b. Dar orficii spun că Noaptea cu Aripi Negre, o zeiță pe care 
până și Zeus o venerează”, a fost curtată de Vânt și a depus un 
ou de argint în pântecul Intunericului, și că Eros, pe care unii îl 
numesc Phanes, a ieșit din acel ou și a pus Universul în mișcare. 
Eros avea sex dublu și aripi de aur și, fiindcă avea patru capete, 
uneori mugea ca un taur sau un leu, alteori șuiera ca un șarpe 
ori behăia ca un berbec. Noaptea, care i-a dat numele 
Ericepaios și Protogenos Faeton’, trăia într-o peșteră împreună 
cu el, manifestându-se ca triadă: Noaptea, Ordinea și Dreptatea. 
În faţa acelei peșteri stătea inevitabila mamă Rhea, bătând într- 
o tobă de bronz și atrăgând atenţia omului asupra oracolelor 
zeiţei. Phanes a creat pământul, cerul, soarele și luna, însă Zeița 
Triplă a stăpânit universul până când sceptrul ei a trecut la 
Uranos&. 

x 

1. Mitul lui Homer este o versiune a legendei pelasgice a 
creaţiei (*1.2), de vreme ce Tethys a domnit asupra mării 
asemenea lui Eurinome, iar Ocean înconjura Universul 
asemenea lui Ofion. 

2. Mitul orfic este o altă versiune, dar una influenţată de o 
doctrină mistică tardivă a iubirii (Eros) și de teoriile despre 
relația adecvată dintre sexe. Oul de Argint al Nopţii înseamnă 
luna, argintul fiind metal lunar. Asemenea lui Ericepaios („cel 
care se hrănește cu iarba-neagră”), Zeul lubirii Phanes 
(„destăinuitorul”) este o albină celestă care zumzăie tare, fiu al 
Marii Zeiţe (*18.3). Stupul a fost studiat ca republică ideală și 
confirmă mitul Vârstei de Aur, când mierea curgea din copaci 
(*5.b). Toba de bronz a Rheei era bătută pentru a împiedica 
albinele să roiască unde nu trebuie și pentru a ţine la distanţă 
influenţele malefice, asemenea uruitoarelor (rhombos) utilizate 


5 Homer, /liada XVI.201. 

6 /bid. XIV.261. 

7 Fragmente orfice 60, 61 şi 70. 
8 Ibid. 86. 


în Mistere. Aidoma lui Faeton Protogenos („strălucitorul întâi- 
născut”), Phanes este Soarele, din care orficii au făcut un simbol 
al iluminării (*28.d), iar cele patru capete ale lui corespund 
animalelor care simbolizau cele patru anotimpuri. Potrivit lui 
Macrobiu, Oracolul din Colofon l-a identificat pe acest Phanes cu 
zeul transcendent lao: Zeus (berbec), Primăvara; Helios (leu), 
Vara; Hades (șarpe), larna; Dionysos (taur), Anul Nou. 

Sceptrul Nopţii i-a fost trecut lui Uranos odată cu apariţia 
patriarhalismului. 


3. Mitul olimpian al creaţiei 


a. La începutul a toate câte sunt, Pământul-Mamă s-a ivit din 
Haos și l-a născut pe fiul ei, Uranos, în timp ce dormea. Privind 
galeș spre ea din înălțimea munţilor, el a lăsat să cadă o ploaie 
roditoare asupra deschizăturilor ei secrete, iar ea a născut iarba, 
florile și copacii, precum și animalele și păsările cuvenite 
fiecărora. Aceeași ploaie a făcut râurile să curgă și a umplut 
spaţiile goale cu apă, și așa au apărut lacurile și mările. 

b. Primii ei copii cu formă semiumană au fost giganţii cu o 
sută de braţe Briareu, Giges și Cotos. Apoi s-au ivit cei trei 
ciclopi fioroși, cu un singur ochi, constructori de ziduri uriașe și 
meșteri fierari, mai întâi în Tracia, apoi în Creta și Licia”, pe ai 
căror fii i-a întâlnit Odiseu în Sicilia!%. Numele lor erau Brontes, 
Steropes și Arges, iar sufletele lor au sălășluit în peșterile 
vulcanului Etna după ce Apollo i-a ucis, drept răzbunare pentru 
moartea lui Asclepios. 

c. Însă libienii susțin că Garamas s-a născut înaintea Celor-cu- 
o-sută-de-braţe și că, atunci când s-a născut din câmpie, a oferit 
Pământului-Mamă un sacrificiu de ghinde dulci!!. 

x 

1. Acest mit patriarhal al lui Uranos a fost acceptat oficial în 
cadrul sistemului religios olimpian. Uranos, al cărui nume a 
ajuns să însemne „cerul”, pare să-și fi câștigat poziţia de Tată 
Primordial prin identificarea lui cu zeul pastoral Varuna, unul din 


9 Apollodor 1.1-2; Euripide, Chrisipos, citat de Sextus Empiricus, p. 
751; Lucrețiu 1.250 şi 11.991 şi urm. 

10 Homer, Odiseea, 1X.106-566; Apollodor 1ll.10.4. 

11 Apollonios din Rodos 1V.1493 şi urm.; Pindar, Fragment 84, ed. 
Bergk. 


trinitatea masculină ariană; dar numele lui grecesc este o formă 
masculină derivată din Ur-ana („regină a munţilor”, „regină a 
verii”, „regină a vânturilor” sau „regină a boilor sălbatici”) - 
zeița în ipostaza ei orgiastică. Căsătoria lui Uranos cu Pământul- 
Mamă consemnează o invazie elenică timpurie în nordul Greciei, 
ceea ce i-a permis poporului lui Varuna să pretindă că el a fost 
cel care zămislise triburile autohtone pe care le-a găsit acolo, 
recunoscându-l astfel ca fiu al Pământului-Mamă. O amendare a 
mitului consemnată de Apollodor este că Pământul și Cerul s-au 
despărţit într-o vrajbă cruntă, reunindu-se ulterior în iubire: 
acest lucru e menţionat de Euripide (Me/anipe cea înțeleaptă, 
fragmentul 484, ed. Nauck) și de Apollonios din Rodos 
(Argonauticele 1.494). Vrajba cruntă trebuie să se refere la 
ciocnirea dintre principiile patriarhal și matriarhal pe care au 
provocat-o invaziile elenice. Giges („cel născut din pământ”) are 
o altă formă, gigas („gigant”), iar giganţii sunt asociaţi în mit cu 
munţii din nordul Greciei. Briareu („cel puternic”) era numit și 
Egeon (//liada 1.403), iar poporul lui ar putea fi astfel traco- 
libienii, a căror Zeiţă-capră, Egis (*8.1), a dat numele Mării 
Egee. Cotos era strămoșul eponim al cotienilor, cei ce o venerau 
pe orgiastica zeiță Cotito, răspândind cultul ei din Tracia până în 
nord-vestul Europei. Aceste triburi sunt descrise ca având „o 
sută de braţe”, probabil fiindcă preotesele lor erau organizate în 
ordine de câte cincizeci, asemenea Danaidelor și nereidelor, sau 
fiindcă bărbaţii erau organizaţi în formaţiuni de luptă de câte o 
sută, ca vechii romani. 

2. Ciclopii par să fi fost breasla primilor făurari eladici în 
bronz. Ciclopi înseamnă „cu ochi rotunzi” și e posibil ca ei să fi 
fost tatuaţi cu cercuri concentrice pe frunte, în cinstea soarelui, 
sursa focului din vetrele lor; tracii au continuat să se tatueze 
până în epoca clasică (*28.2). Cercurile concentrice fac parte 
din secretele meșteșugului făurarilor: pentru a bate cu ciocanul 
boluri, coifuri sau măști rituale, făurarul se ghida după astfel de 
cercuri descrise cu compasul în jurul centrului discului plat pe 
care îl lucra. Ciclopii aveau un singur ochi și în sensul că făurarii 
adesea își protejează un ochi (cu un petec) de scânteile care 
sar. Ulterior, identitatea lor a fost uitată, iar mitografii au plasat 
fantezist sufletele lor în peșterile Etnei, pentru a explica focul și 
fumul care ieșeau din craterul vulcanului (*35.1). Intre Tracia, 
Creta și Licia exista o strânsă legătură culturală; ciclopii ar fi fost 


la ei acasă în toate aceste ţări. Cultura eladică timpurie s-a 
răspândit și în Sicilia, dar este foarte posibil (după cum a 
sugerat Samuel Butler pentru prima oară) ca partea siciliană a 
Odiseei să explice prezenţa ciclopilor acolo (*170.b). Numele 
Brontes, Steropes și Arges („tunet”, „fulger” și „strălucire”) sunt 
invenţii târzii. 

3. Garamas este strămoșul eponim al garamanţilor libieni 
care ocupau oaza Djado, la sud de Fezzan, cuceriţi de generalul 
roman Balbus în anul 19 î.Hr. Se spune că erau de descendență 
cușit-berberă, iar în secolul al Il-lea d.Hr. au fost supuși de 
berberii matriliniari lemta. S-au contopit ulterior cu aborigenii 
negri de pe malul sudic al Nigerului Superior și le-au adoptat 
limba. Astăzi, mai supraviețuiesc într-un singur sat, sub numele 
koromanţe. Garamant este derivat din cuvintele gara, man și te, 
însemnând „poporul statului Gara”. Gara pare să fie zeița Ker, 
Q're sau Car (*82.6 și 86.2), care a dat numele carienilor, printre 
alţii, și era asociată cu apicultura. Ghindele comestibile, un 
aliment de bază al lumii străvechi de dinaintea introducerii 
cerealelor, creșteau în Libia; iar așezarea garamantă Ammon s-a 
unit cu Dodona din nordul Greciei într-o ligă religioasă care, 
potrivit lui Sir Flinders Petrie, este posibil să fi apărut încă din 
mileniul al III-lea î.Hr. Ambele așezări aveau un oracol străvechi 
al stejarului (*51.a). Herodot îi descrie pe garamanţi drept un 
popor pașnic, dar foarte dârz, care cultiva curmali și cereale și 
creștea vite (1V.174 și 183). 


4. Două mituri filosofice ale creaţiei 


a. Unii spun că mai întâi a fost Întunericul, iar din Întuneric s-a 
ivit Haosul. Din unirea Întunericului cu Haosul au apărut 
Noaptea, Ziua, Erebos și Aerul. 

Din unirea Nopţii cu Erebos au apărut Osânda, Bătrâneţea, 
Moartea, Crima,  Abstinenţa, Somnul, Visele, Discordia, 
Nefericirea, Supărarea, Nemesis, Bucuria, Prietenia, Mila, cele 
Trei Ursite și cele Trei Hesperide. 

Din unirea Aerului cu Ziua au apărut Pământul-Mamă, Cerul și 
Marea. 

Din unirea Aerului cu Pământul-Mamă au apărut Groaza, 
Meșteșugul, Mânia, Vrajba, Minciunile, Jurămintele, Răzbunarea, 
Excesul, Cearta, Înțelegerea, Uitarea, Frica, Mândria, Lupta; de 


asemenea, Oceanul, Metis și ceilalţi titani, Tartarul și cele trei 
erinii sau Furii. 

Din unirea Pământului și a Tartarului au apărut giganţii. 

b. Din unirea Mării cu Râurile ei au apărut nereidele. Dar nu 
existau încă oameni muritori pe atunci, până când, cu 
încuviințarea zeiţei Atena, Prometeu, fiul lui lapet, i-a alcătuit 
după asemănarea zeilor. El a folosit lut și apă din Panopeu, din 
Focida, iar Atena le-a insuflat viață!?. 

c. Alţii spun că Zeul Tuturor Lucrurilor - oricine ar fi fost el, 
căci unii îi spun Natură - a apărut brusc din Haos, a despărțit 
pământul de ceruri, apa de pământ și aerul de deasupra de cel 
de dedesubt. După ce a descâlcit elementele, le-a pus în 
ordinea potrivită, așa cum se află ele acum. A împărțit pământul 
în regiuni, unele foarte fierbinţi, unele foarte reci, altele 
temperate, l-a modelat în câmpii și munţi și l-a îmbrăcat cu 
iarbă și copaci. Deasupra lui a așezat firmamentul rotitor, 
presărându-l cu stele, și a atribuit locuri celor patru vânturi. De 
asemenea, a populat apele cu pești, pământul cu animale și 
cerul cu soarele, luna și cu cele cinci planete. La sfârșit, l-a făcut 
pe om - singurul dintre animale care își înalță faţa spre cer și 
observă soarele, luna și stelele; dacă nu cumva, de fapt, este 
adevărat că Prometeu, fiul lui lapet, a plămădit trupul omului 
din apă și lut, iar sufletul i-a fost oferit de anumite elemente 
divine rătăcitoare care supravieţuiseră Creaţiei Primordiale”. 

x 

1. În Teogonia lui Hesiod - pe care se bazează primul dintre 
aceste mituri filosofice - lista abstracţiilor este complicată cu 
nereidele, titanii și giganţii, pe care el se simte obligat să-i 
includă. Atât cele Trei Ursite, cât și cele Trei Hesperide sunt 
Zeița Triplă a Lunii în ipostaza ei de moarte. 

2. Al doilea mit, întâlnit doar la Ovidiu, a fost împrumutat de 
grecii de mai târziu din epopeea babiloniană a lui Ghilgameș, a 
cărei introducere consemnează crearea specială a primului om, 
Eabani, de către zeița Aruru, dintr-un bulgăre de lut; dar, deși 
Zeus era de mai multe secole Stăpânul Universului, mitografii 
au fost obligaţi să admită că era posibil ca Creatorul tuturor 
lucrurilor să fie o Creatoare. Evreii, ca moștenitori ai mitului 


12 Hesiod, Teogonia 211-32; Hyginus, Fabule, Poem; Apollodor 1.7.1; 

13 Ovidiu, Metamorfoze |-ll. 


„pelasgic” sau  canaanit al creaţiei, resimțeau aceeași 
stânjeneală: în relatarea Genezei, un „Spirit al Domnului” 
feminin clocește la suprafaţa apei, însă nu depune oul lumii; iar 
Evei, „Mama Tuturor Făpturilor”, i se poruncește să-i strivească 
Șarpelui capul, deși acesta nu este sortit să coboare în Abis 
până la sfârșitul lumii. 

3. În mod similar, în versiunea talmudică a Creaţiei, 
Arhanghelul Mihail - omologul lui Prometeu - îl concepe pe 
Adam din ţărână la porunca lui lehova, și nu a Mamei Tuturor 
Făpturilor. Iehova îi insuflă apoi viaţă și i-o dă pe Eva, care, 
asemenea Pandorei, aduce omenirii răul (*39. j). 

4. Filosofii greci l-au deosebit pe omul prometeic de creaturile 
imperfecte zămislite din pământ, din care o parte a fost distrusă 
de Zeus, iar restul a fost măturat de Potopul din vremea lui 
Deucalion (*38.c). O deosebire asemănătoare poate fi întâlnită 
în Geneza (VI.2-4) între „fiii lui Dumnezeu” și „fiicele oamenilor”, 
cu care aceștia s-au căsătorit. 

5. Tăbliţele lui Ghilgameș sunt tardive și echivoce; 
„Strălucitoarei Mame a Vidului” i se atribuie meritul de a fi creat 
totul - „Aruru” este doar unul dintre numeroasele nume ale 
acestei zeițe -, iar tema principală este revolta zeilor noii ordini 
patriarhale împotriva ordinii sale matriarhale, descrisă drept una 
a confuziei totale. Marduk, zeul cetăţii Babilon, o înfrânge în cele 
din urmă pe zeiță în persoana lui Tiamat, Şarpele Mării, și atunci 
se anunţă în chip sfidător că el, și nu altul, a creat plantele, 
pământul, râurile, animalele, păsările și oamenii. Acest Marduk 
era un zeu minor și impertinent, a cărui pretenţie de a o fi 
înfrânt pe Tiamat și de a fi creat lumea fusese emisă anterior de 
zeul Bel-Bel, o formă masculină a lui Belili, Zeița-Mamă 
sumeriană. Tranziţia de la matriarhat la patriarhat pare să se fi 
produs în Mesopotamia, ca și în alte părţi, prin intermediul unei 
revolte a consortului reginei, căruia ea îi delegase puterea 
executivă permițându-i să adopte numele, veșmintele și 
instrumentele ei sacre (*136.4). 


5. Cele cinci vârste ale omului 
a. Unii neagă că Prometeu a creat oamenii sau că vreun om s- 


a născut din dinţii șarpelui. Ei zic că Pământul le-a dat naștere în 
mod spontan drept cele mai bune roade ale sale, mai ales solul 


Aticii!“, și că Alalcomeneu a fost cel dintâi om, care a apărut 
lângă Lacul Copais din Beoţia, înainte chiar ca Luna să existe. El 
a jucat rolul de sfetnic al lui Zeus cu prilejul disputei lui cu Hera 
și de tutore al Atenei, când ea era încă fată”. 

b. Acești oameni erau așa-numita rasă de aur, supuși de-ai lui 
Cronos, care trăiau fără griji și fără muncă, mâncau doar ghindă, 
fructe sălbatice și mierea care curgea din copaci, beau lapte de 
oaie și de capră, nu îmbătrâneau nicicând și dansau și râdeau 
deseori; pentru ei, moartea nu era cu nimic mai groaznică decât 
somnul. Acum toţi au dispărut, dar spiritele lor supraviețuiesc ca 
genii ale locurilor rustice retrase și fericite, purtând noroc celor 
care le întâlnesc; sunt suporteri ai dreptăţii. 

c. După ei a venit rasa de argint, mâncători de pâine, și 
aceasta de creaţie divină. Bărbaţii erau cu totul supuși mamelor 
și nu îndrăzneau să le nesocotească, chiar dacă puteau trăi 
până la o sută de ani. Erau certăreţi și ignoranţi și nu aduceau 
nicicând sacrificii zeilor, dar cel puţin nu purtau război unii 
împotriva celorlalți. Zeus i-a distrus pe toţi. 

d. A urmat o rasă de bronz, care a căzut precum fructele 
coapte din frasini și care era înarmată cu arme de bronz. Aceștia 
mâncau carne și pâine și găseau plăcere în război, fiind insolenţi 
și necruţători. Moartea Neagră i-a luat pe toţi. 

e. A patra rasă de oameni a fost tot de bronz, dar mai nobilă 
și mai generoasă, fiind zămislită de zei cu mame muritoare. Ei 
au luptat glorios în asediul Tebei, în expediţia argonauţilor și în 
Războiul Troian. Au devenit eroi și sălășluiesc pe Câmpiile 
Elizee. 

f. A cincea rasă este actuala rasă de fier, descendenţi 
nedemni ai celei de-a patra. Aceștia sunt degeneraţi, cruzi, 
nedrepţi, răi, lascivi, lipsiţi de sentimente filiale și trădători!$. 

x 

1. Deși mitul Vârstei de Aur derivă în cele din urmă dintr-o 
tradiţie a subordonării tribale faţă de Zeiţa-albină, cruzimea 
domniei sale din epoca preagricolă fusese uitată deja pe vremea 
lui Hesiod, nemairămânând altceva decât o convingere idealistă 
că oamenii trăiseră cândva împreună în armonie, asemenea 


14 Platon, Menexenos 6-7. 

15 Hipolit, Refutatio omnium haeresium V.6.3; Eusebiu, Praeparatio 
evangelica |ll.1.3. 

16 Hesiod, Munci şi zile, 109-201, cu scolie. 


albinelor (*2.2). Hesiod era un mic agricultor, iar viaţa grea pe 
care a dus-o l-a făcut ursuz și pesimist. Mitul rasei de argint 
consemnează de asemenea condiţiile matriarhale - cum ar fi 
cele care au supravieţuit în epoca clasică în rândul picţilor, al 
mosinoecilor de la Marea Neagră (*151.e) și al unor triburi din 
Baleare, Galiţia și Golful Sirte -, unde bărbaţii erau în continuare 
sexul  desconsiderat, deși agricultura fusese introdusă și 
războaiele erau rare. Argintul este metalul Zeiţei-Lună. A treia 
rasă au fost cei mai vechi invadatori elenici: păstori din Epoca 
Bronzului care au adoptat cultul frasinului al zeiţei și al fiului ei, 
Poseidon (*6.4 și 57.1). A patra rasă au fost regii-războinici ai 
epocii miceniene. A cincea au fost dorienii secolului al XII-lea 
î.Hr., care foloseau arme din fier și care au distrus civilizația 
miceniană. 

Alalcomeneos („păzitorul”) este un personaj fictiv, o formă 
masculină a lui Alalcomenia, numele Atenei (///ada IV.8) ca 
apărătoare a Beoţiei. El deservește dogma patriarhală conform 
căreia nici o femeie, nici măcar o zeiță, nu poate fi înţeleaptă 
fără o educaţie masculină și căreia Zeiţa-Lună și Luna însăși au 
fost creaţii târzii ale lui Zeus. 


6. Castrarea lui Uranos 


a. Uranos i-a zămislit pe titani cu Pământul-Mamă, după ce-i 
aruncase pe fiii lui rebeli, ciclopii, în Tartar, un loc sumbru din 
Lumea Subpământeană care se află la fel de departe de pământ 
precum pământul de cer; o nicovală în cădere liberă ar avea 
nevoie de nouă zile ca să ajungă pe fundul lui. Drept răzbunare, 
Pământul-Mamă i-a convins pe titani să-și atace tatăl; ceea ce 
au și făcut, conduși de Cronos, cel mai mic dintre cei șapte, pe 
care ea l-a înarmat cu o seceră din cremene. Aceștia l-au 
surprins pe Uranos în somn și, cu secera din cremene, Cronos 
cel necruţător l-a castrat, prinzându-i organele genitale cu mâna 
stângă (care de atunci a devenit mână de rău augur) și 
aruncându-le apoi, odată cu secera, în marea de lângă 
promontoriul Drepanon. Dar câteva picături de sânge scurse din 
rană au căzut pe Pământul-Mamă și ea a dat naștere celor trei 
erinii, Furii ce răzbunau paricidul și sperjurul - pe numele lor 
Alecto, Tisifone și Megera. Şi nimfele frasinilor, așa-numitele 
meliade, s-au născut tot din acel sânge. 


b. Titanii i-au eliberat apoi pe ciclopi din Tartar și i-au conferit 
lui Cronos suveranitatea asupra pământului. 

Totuși, de cum s-a văzut unic stăpân, Cronos i-a închis din 
nou pe ciclopi în Tartar, împreună cu Cei-cu-o-sută-de-braţe, și, 
luând-o de soție pe sora lui, Rhea, a domnit peste Elida”. 

x 

1. Hesiod, care consemnează acest mit, era originar din 
Cadmeea, iar cadmeenii au venit din Asia Mică (*58.5), probabil 
odată cu prăbușirea Imperiului Hitit, aducând cu ei povestea 
castrării lui Uranos. E știut însă că mitul nu era de creaţie hitită, 
de vreme ce a fost descoperită o versiune huriană (horită) 
anterioară. Este posibil ca versiunea lui Hesiod să reflecte o 
alianţă între diverșii coloniști preelenici din sudul și centrul 
Greciei, ale căror triburi dominante preferau cultul titanilor și 
care luptau împotriva invadatorilor elenici timpurii veniţi din 
nord. Războiul lor a fost încununat de succes, însă ulterior au 
revendicat suzeranitate asupra localnicilor din nord, pe care îi 
eliberaseră. Castrarea lui Uranos nu este neapărat metaforică 
dacă unii dintre învingători proveneau din estul Africii, unde 
până în ziua de azi războinicii galla poartă în luptă o seceră 
miniaturală cu care își castrează inamicii; există afinități strânse 
între riturile religioase est-africane și cele din vechea Grecie. 

2. Grecii de mai târziu l-au interpretat pe Cronos drept 
Chronos, „Timpul Tată” cu secera lui neobosită. Dar el este 
înfățișat în compania unui corb, ca și Apollo, Asclepios, Saturn și 
vechiul zeu britanic Bran; iar cronos înseamnă probabil „corb”, 
precum latinescul cronix și grecescul corone. Corbul era o 
pasăre oraculară, despre care se presupunea că adăpostește 
sufletul unui rege sacru după sacrificarea lui (*25.5 și 50.1). 

3. Cele trei erinii sau Furii ivite din picăturile de sânge ale lui 
Uranos sunt Zeița Triplă însăși; cu alte cuvinte, în timpul 
sacrificării regelui, menită să aducă rod lanurilor și livezilor, 
preotesele trebuie să fi purtat măști amenințătoare de Gorgone, 
pentru a-i speria și a-i îndepărta pe vizitatorii profani. Organele 
lui genitale par să fi fost aruncate în mare pentru a îndemna 
peștii să se înmulțească. Răzbunătoarele erinii sunt înţelese de 
mitografi ca avertizându-l pe Zeus să nu îl emasculeze 
pe Cronos cu aceeași seceră; însă funcţia lor iniţială era de a 

răzbuna doar vătămările aduse unei mame sau unei suplicante 
care solicita protecţia Zeiţei Căminului (*105.K, 107.d și 114.8), 
nu unui tată. 

4. Nimfele-frasin sunt cele Trei Furii într-o dispoziţie mai 
binevoitoare: regele sacru era dedicat frasinului, folosit iniţial în 
ceremoniile de invocare a ploii (*57.1). În Scandinavia, el a 
devenit arborele magiei universale. Cele Trei Norne sau Ursite 
împărțeau dreptatea sub un frasin din care Odin, cel care se 
pretindea a fi tatăl omenirii, și-a făcut armăsarul său magic. În 
Grecia, ca și în Libia, femeile trebuie să fi fost primele 
aducătoare ale ploii. 

5. Seceri neolitice din os, zimţate cu cremene sau obsidian, 
par să fi continuat a fi folosite ritualic mult după înlocuirea lor ca 
unelte agricole cu secerile de bronz și fier. 

6. Hitiţii îl fac pe Kumarbi (Cronos) să smulgă prin mușcare 
organele genitale ale lui Anu, Zeul Cerului (Uranos), să înghită o 
parte din spermă și să scuipe restul pe Muntele Kansura, unde 
aceasta se transformă într-o zeiţă; Zeul lubirii, pe care el îl 
concepe astfel, este scos din coasta lui de Ea, fratele lui Anu. 
Cele două nașteri au fost combinate de greci într-o legendă a 
modului în care Afrodita a ieșit dintr-o mare fecundată de 
organele genitale retezate ale lui Uranos (*11.b). Kumarbi naște 
apoi încă un copil din coapsa lui - așa cum Dionysos a renăscut 
din Zeus (*14.c) -, care călătorește cu un car al furtunii tras de 
un bivol și îi vine lui Anu în ajutor. „Cuţitul care a despărţit 
pământul de cer” apare în aceeași poveste ca armă cu care este 
ucis fiul lui Kumarbi, gigantul Ullikummi născut din pământ 
(*36.4). 


7. Detronarea lui Cronos 


a. Cronos s-a căsătorit cu Rhea, sora lui, pentru care stejarul 
este sacrul!f. | s-a profeţit însă de către Pământul-Mamă și de 
tatăl lui muribund, Uranos, că unul dintre fiii lui îl va detrona. Ca 
urmare, Cronos înghițea în fiecare an copiii pe care Rhea îi 
năștea: mai întâi Hestia, apoi Demetra și Hera, apoi Hades, apoi 
Poseidon!?. 

b. Rhea era furioasă. Ea l-a născut pe Zeus, al treilea ei fiu, la 

miezul nopţii, pe Muntele Liceu din Arcadia, unde nici o făptură 
nu are umbră”, și, după ce l-a îmbăiat în râul Neda, i l-a 
încredinţat Pământului-Mamă, care l-a dus la Lictos, în Creta, și 
l-a ascuns în peștera Dicte de pe Dealul Egeean. Pământul- 
Mamă l-a lăsat acolo în grija nimfei frasinului Adrasteea și a 
surorii ei, lo, ambele fiice ale lui Meliseu, precum și a nimfei- 
capră Amalteea. Hrana lui consta din miere, iar de băut bea 
laptele Amalteei, ca și Pan-ţapul, fratele lui de lapte. Zeus le-a 
fost recunoscător celor trei nimfe pentru bunătatea lor, iar când 
a ajuns Stăpânul Universului a așezat imaginea Amalteei printre 
stele, în chip de Capricorn?!. De asemenea, el a împrumutat 
unul din coarnele ei, care semăna cu un corn de vacă, și l-a dat 
fiicelor lui  Meliseu; acesta a devenit faimosul Corn al 
Abundenţei, care este întotdeauna plin cu orice mâncare sau 
băutură dorește posesorul lui. Dar unii zic că Zeus a fost alăptat 
de o scroafă, pe spatele căreia călărea, și că și-a pierdut 
cordonul ombilical la Omphalion, lângă Cnosos??. 

c. În jurul leagănului de aur al pruncului Zeus, care atârna 
într-un copac (astfel încât Cronos să nu-l poată găsi nici în cer, 
nici pe pământ, nici în apa mării), stăteau cureţii înarmaţi, fiii 
Rheei. Aceștia își loveau scuturile cu lăncile și ţipau pentru a 
acoperi plânsetele lui, să nu îl audă Cronos din depărtare. Căci 
Rheea învelise o piatră în scutece și i-o dăduse lui Cronos pe 
Muntele Thamasium din Arcadia, iar el a înghiţit-o crezând că îl 
înghite pe bebelușul Zeus. Cu toate acestea, Cronos a prins de 
veste despre cele întâmplate și l-a căutat pe Zeus, care s-a 
transformat în șarpe, iar îngrijitoarele lui în urși: de aici, 
constelațiile Șarpelului și Ursele?. 

d. Zeus a crescut și a ajuns bărbat printre păstorii de pe 
Muntele Ida, locuind într-o altă peșteră; apoi a căutat-o pe 
titanida Metis, care trăia lângă apa Ocean. La sfatul ei, și-a 
vizitat mama, pe Rhea, și a cerut să fie făcut paharnicul lui 


20 Polybios XVI.12.5 şi urm.; Pausanias VIII.38.5. 

21 Hyginus, Poeticon astronomicon 11.13; Aratos, Phenomena 163; 
Hesiod, /oc. cit. 

22 Philemon, Pterygium Fragment \.1 şi urm.; Apollodor 1.1.6; 
Athenaios 375f şi 376a; Calimah, Imn către Zeus 42. 

23 Hesiod 485 şi urm.; Apollodor 1.1.7; Mytographus Vaticanus Primus 
104; Calimah, /mn către Zeus 52 şi urm.; Lucretius 1l.633-9; Scolie 
despre Aratos V.46; Hyginus, Fabula 139. 


Cronos. Rhea l-a ajutat bucuroasă în planul lui de răzbunare și i- 
a oferit o poţiune vomitivă pe care Metis îi spusese să o 
amestece în băutura cu miere a lui Cronos. După ce a băut 
vârtos, Cronos a vomat mai întâi piatra, apoi pe fraţii și pe 
surorile mai mari ale lui Zeus. Toţi au ieșit nevătămaţi și, drept 
recunoștință, i-au cerut să îi conducă într-un război contra 
titanilor, care îl aleseseră pe giganticul Atlas drept conducător; 
căci Cronos era trecut acum de floarea vârstei??. 

e. Războiul a durat zece ani; în cele din urmă, Pământul- 
Mamă a profeţit victoria nepotului ei Zeus, dacă acesta i-ar lua 
aliaţi pe cei închiși de Cronos în Tartar. Așa că Zeus s-a dus în 
taină la Campe, bătrâna temniceră a Tartarului, a ucis-o, i-a luat 
cheile și, după ce i-a eliberat pe ciclopi și pe Cei-cu-o-sută-de- 
braţe, i-a înzdrăvenit cu mâncăruri și băuturi divine. După 
aceasta, ciclopii i-au dat lui Zeus fulgerul, ca armă de atac, 
Hades i-a dat un coif al întunericului, iar Poseidon, un trident. 
După un consiliu de război al celor trei frați, Hades s-a furișat 
nevăzut în apropierea lui Cronos, ca să îi fure armele; și, în timp 
ce Poseidon îl ameninţa cu tridentul, distrăgându-i astfel 
atenţia, Zeus l-a doborât cu fulgerul lui. Cei-cu-o-sută-de-braţe 
au luat apoi pietre și i-au bombardat pe titanii rămași, iar un 
strigăt brusc al lui Pan-ţapul i-a pus pe fugă. Zeii s-au năpustit 
pe urma lor. Cronos și toţi titanii înfrânți, în afară de Atlas, au 
fost surghiuniţi într-o insulă britanică din vestul cel mai 
îndepărtat (sau, zic unii, au fost închiși în Tartar) și păziți acolo 
de Cei-cu-o-sută-de-braţe; și nu au mai tulburat niciodată Elada. 
Atlas, conducătorul lor, a primit o pedeapsă exemplară, 
poruncindu-i-se să poarte cerul pe umerii lui; dar titanidele au 
fost cruţate, de dragul lui Metis și al Rheei”. 

f. Zeus însuși a așezat la Delfi piatra vomată de Cronos. Este 
încă acolo, unsă în permanenţă cu ulei și cu fire de lână 
neţesute, puse pe ea ca ofrandă’. 

9. Unii spun că Poseidon nu a fost nici mâncat, nici vomat, ci 
că Rhea i-a dat lui Cronos să mănânce un mânz în locul lui, iar 


24 Hyginus, /oc. cit.; Apollodor, /oc. cit.; Hesiod, /oc. cit. 

25 esiod, /oc. cit, Hyginus, Fabula 118; Apollodor 1.1.7 şi 1.2.1; 
Calimah, /mn către Zeus 52 şi urm.; Diodor din Sicilia V.70; 
Eratostene, Catasterismoi 27; Pausanias VIII.8.2; Plutarh, Despre 
părăsirea oracolelor 16. 

26 Pausanias V.24.5. 


pe el l-a ascuns într-o herghelie de cai”. lar cretanii, care sunt 
niște mincinoși, povestesc că Zeus se naște în fiecare an în 
aceeași peșteră cu focul pâlpâitor, străbătută de un pârâiaș de 
sânge, și că în fiecare an moare și este îngropat?. 

x 


1. Rhea, care face pereche cu Cronos ca titanidă a zilei a 
șaptea, poate fi echivalată cu Dione sau Diana, Zeița Triplă a 
cultelor porumbiţei și stejarului (*11.2). Cosorul purtat de 
Saturn, omologul latin al lui Cronos, era modelat ca un cioc de 
corb și pare că era folosit în luna a șaptea a anului sacru de 
treisprezece luni pentru a emascula stejarul prin tunderea 
văscului (*50.2), așa cum o seceră rituală era folosită pentru a 
culege primul cocean de porumb. Gestul dădea semnalul 
sacrificării regelui sacru Zeus. In Atena, Cronos, care împărțea 
un templu cu Rhea, era venerat drept Zeul Orzului, Sabazios, 
fiind tăiat în fiecare an pe câmp și jelit precum Osiris, Litierses 
sau Maneros (*136.e). Dar, la momentul la care se referă aceste 
mituri, regilor li se permisese să își prelungească domnia până 
la un Mare An de o sută de lunaţii și să ofere băieţi drept victime 
anuale în locul lor. De aceea Cronos este înfățișat cum își 
mănâncă propriii fii pentru a evita detronarea. Porfir (Despre 
abstinenţă 11.56) consemnează faptul că, în vremurile străvechi, 
cureţii cretani obișnuiau să-i sacrifice copii lui Cronos. 

2. În Creta, un ied a înlocuit de timpuriu o victimă umană; în 
Tracia, un vițel; în rândul adoratorilor eolieni ai lui Poseidon, un 
mânz; dar în ţinuturile mărginașe ale Arcadiei, băieţii au 
continuat să fie mâncaţi sacrificial chiar și în epoca creștină. Nu 
este clar dacă ritualul elen era canibalic sau dacă, întrucât 
Cronos era un titan-corb, corbii sacri se hrăneau cu victima 
hăcuită. 

3. Numele Amalteei, „cea blândă”, arată că era o zeiță- 
fecioară. lo era o nimfă orgiastică (*56.1), iar Adrasteea 
înseamnă „cea imposibil de evitat”, Baba oraculară a toamnei. 
Ele formau împreună Triada obișnuită a Lunii. Grecii de mai 
târziu au identificat-o pe Adrasteea cu zeița pastorală Nemesis, 
a frasinului aducător de ploaie, devenită zeiță a răzbunării 
(*32.3). lo este înfățișată la Argos ca o vacă albă în călduri - 


27 Ibid. VIII.8.2. 
28 Antoninus Liberalis, Metamorphoseon 19; Calimah, Imn către Zeus 
8. 


unele monede cretane din Praesus o arată alăptându-l pe 
Zeus -, dar Amalteea, care trăia pe „Dealul Tapului”, era 
întotdeauna capră; iar Meliseu („omul-miere”), vestitul tată al 
Adresteei și al lui lo, este de fapt mama lor - Melisa, zeița 
Regina-Albină care își ucide în fiecare an consortul. Diodor din 
Sicilia (V.70) și Calimah (/mn către Zeus 49) spun amândoi că 
albinele l-au hrănit pe bebelușul Zeus. Dar mama lui adoptivă 
este uneori înfățișată și ca scroafă, deoarece acesta era unul din 
simbolurile Zeiţei-babă (*74.4 și 96.2); iar pe monedele din 
Cidonia este căţea, asemenea celei care l-a alăptat pe Neleu 
(*68.d). Ursoaicele sunt animalele lui Artemis (*22.4 și 80.c) - 
cureţii participau la jertfele ei -, iar Zeus în ipostaza de șarpe 
este Zeus Ctesios, protectorul magaziilor, deoarece șerpii le 
curăţau de șoareci. 

4. Cureţii erau însoțitorii înarmaţi ai regelui sacru, al căror 
zgomot de arme avea menirea de a alunga spiritele rele în 
timpul prestaţiilor rituale (*30.a). Numele lor, înţeles de grecii 
de mai târziu drept „tineri care și-au ras părul”, însemna 
probabil „adepţi ai lui Ker, sau Car”, un nume larg răspândit al 
Zeiţei Triple (*57.2). Heracle și-a câștigat cornul abundenței de 
la taurul Aheloos (*142.0), iar mărimea enormă a coarnelor 
caprei sălbatice cretane i-a făcut pe mitografii nefamiliarizaţi cu 
Creta să îi atribuie Amalteei un corn anormal de vacă. 

5. Elenii invadatori par să își fi oferit prietenia poporului 
preelenic al cultului titanilor, dar s-au despărţit treptat de 
supușii lor aliaţi și au invadat Peloponesul. Thallus, istoricul din 
secolul |, spune, citat de Tatian în Discursul către greci, că 
victoria lui Zeus, în alianță cu Cei-cu-o-sută-de-braţe, asupra 
titanilor din Tesalia ar fi avut loc „cu 322 de ani înaintea 
asediului Troiei”: asta înseamnă 1505 î.Hr., o dată plauzibilă 
pentru o extindere a puterii elenice în Tesalia. Atribuirea 
suveranității lui Zeus amintește de un eveniment similar din 
Epopeea Babiloniană a Creaţiei, când lui Marduk i s-a dat 
puterea de a lupta cu Tiamat de către mai bătrânii Lahmu și 
Lahamu. 

6. Frăția dintre Hades, Poseidon și Zeus o amintește pe cea a 
trinităţii masculine vedice - Mitra, Varuna și Indra (*3.1 și 
132.5) - care apare într-un tratat hitit datat în jurul anului 1380 
î.Hr., dar în acest mit ei par să reprezinte trei invazii elenice 
succesive, cunoscute de regulă drept ionică, eoliană și aheeană. 


Adoratorii preelenici ai Zeiţei-Mamă i-au asimilat pe ionieni, care 
au devenit copii ai lui lo, i-au îmblânzit pe eolieni, dar au fost 
copleșiți de ahei. Căpeteniile elenice din vechime care au 
devenit regi sacri ai cultelor stejarului și frasinului și-au luat titlul 
de „Zeus” și „Poseidon” și erau obligaţi să moară la sfârșitul 
duratelor prestabilite ale domniilor lor (*45.2). Ambii acești 
copaci tind să atragă fulgerul și, prin urmare, figurează în 
ceremoniile de invocare a ploii și de aprindere a focului din 
întreaga Europă. 

7. Victoria aheilor a pus capăt tradiţiei sacrificării regilor. Ei i- 
au făcut pe Zeus și Poseidon nemuritori, înfăţișându-i pe 
amândoi înarmaţi cu fulgerul - un topor din cremene cu lamă 
dublă, mânuit cândva de Rhea și interzis uzului bărbaţilor în 
religiile minoică și miceniană (*131.6). Mai târziu, fulgerul lui 
Poseidon s-a transformat într-un trident de pescuit, dat fiind că 
principalii lui adepţi deveniseră navigatori, în timp ce Zeus l-a 
păstrat pe al său ca simbol al suveranităţii supreme. Este posibil 
ca numele lui Poseidon, scris uneori Potidan, să fi fost 
împrumutat de la cel al Zeiţei-Mamă a lui, după care a fost 
numit orașul Potidaia: „zeiţa apei de pe Ida” - Ida însemnând 
orice munte împădurit. Faptul că Cei-cu-o-sută-de-braţe îi 
păzeau pe titani în Vestul Îndepărtat putea însemna că pelasgii, 
printre cei care mai rămăseseră din ei numărându-se și centaurii 
din Magnesia - centaur este probabil înrudit cu latinescul 
centuria, „grup războinic de o sută de oameni” -, nu au 
abandonat cultul titanilor și au continuat să creadă într-un 
Paradis al Vestului Îndepărtat și în susţinerea de către Atlas a 
firmamentului. 

8. Numele Rheei este probabil o variantă a lui Æra, 
„pământul”; pasărea ei de căpetenie era porumbiţa; animalul ei 
principal, leul-de-munte. Numele Demetra înseamnă „mama 
orzului”; Hestia (*20.c) este zeița vetrei casnice. Piatra de la 
Delfi, folosită în ceremoniile de invocare a ploii, pare să fi fost 
un meteorit mare. 

9. Dicte și Muntele Liceu erau locuri străvechi de venerare a 
lui Zeus. Un foc sacrificial era oferit probabil pe Muntele Liceu, 
atunci când nici o făptură nu are umbră - cu alte cuvinte, la 
amiază, în zilele de vară. Dar Pausanias adaugă că, deși în 
Etiopia oamenii nu au umbră când soarele e în Rac, sau Cancer, 
acest lucru se întâmplă invariabil pe Muntele Liceu. Poate că 


Pausanias e pedant: oricine pătrundea în acest ţinut nu scăpa 
cu viață (Aratos, Phenomena 91) și se știe foarte bine că morții 
nu au umbră (Plutarh, Quaestiones Graecae 39). Peștera de la 
Psychro, considerată de obicei a fi Peștera Dicteană, este 
localizată greșit ca fiind cea adevărată, care nu a fost 
descoperită încă. Omphalion („buric mic”) sugerează locul unui 
oracol (*20.2). 

10. Strigătul brusc al lui Pan care i-a îngrozit pe titani a 
devenit proverbial și a dat cuvântul „panică” (panic în limba 
engleză) (*26.c0). 


8. Nașterea Atenei 


a. Potrivit pelasgilor, zeiţa Atena s-a născut lângă Lacul 
Tritonis din Libia, unde au găsit-o și au hrănit-o cele trei nimfe 
din Libia, care se îmbrăcau în piei de capră?. In copilărie, a ucis- 
o fără să vrea pe Palas, tovarășa ei de joacă, în timp ce se 
luptau prietenește cu lancea și scutul, și, în semn de durere, și-a 
pus numele Palas în faţa numelui ei. Venind în Grecia prin Creta, 
a trăit mai întâi în orașul Athenae de lângă râul beoţian Triton. 

x 


1. Platon a identificat-o pe Atena, protectoarea Atenei, cu 
zeița libiană Neith, ce aparținea unei epoci în care paternitatea 
nu era recunoscută încă (*1.1). Neith avea un templu la Sais, 
unde Solon a fost tratat cum se cuvine doar pentru că era 
atenian (Platon, Timaios 5). Preotesele-fecioare ale lui Neith se 
luptau înarmate în fiecare an (Herodot IV.180), din câte se pare 
pentru poziția de Mare Preoteasă. Descrierea făcută de 
Apollodor luptei dintre Atena și Palas (1ll.12.3) este o versiune 
patriarhală târzie: el spune că Atena s-a născut din Zeus și a 
fost crescută de Zeul-râu Triton și că a omorât-o accidental pe 
sora ei de lapte Palas, fiica râului Triton, deoarece Zeus și-a 
interpus aegisul când Palas era pe punctul de a o lovi pe Atena 
și astfel i-a abătut atenţia. Aegisul lui era un sac magic din piele 
de capră cu un șarpe înăuntru, protejat de o mască de Gorgonă, 
dar fusese al Atenei cu mult înainte ca Zeus să susţină că e tatăl 
ei (*9.0). Aegisul din piele de capră era veșmântul obișnuit al 
fetelor libiene, iar Palas înseamnă pur și simplu „fecioară” sau 


29 Apollonios din Rodos IV.1310. 
30 Apollodor 1ll.12.3; Pausanias 1X.33.5. 


„tânără”. Herodot scrie (IV.189): „Veșmintele și aegisurile 
Atenei elenii le-au furat de la femeile libiene, afară doar că 
hainele lor sunt din piele și că ciucurii de la aegisurile lor nu 
sunt șerpi”. Fetele etiopiene încă mai poartă acest costum, 
ornamentat uneori cu ghiocuri, un simbol yonic. Herodot adaugă 
că strigătele puternice de triumf o/o/u, ololu, emise în cinstea 
Atenei (//iada VI.297-301) erau de origine libiană. Tritone 
înseamnă „a treia regină”: cu alte cuvinte, cea mai vârstnică 
membră a triadei - mama fecioarei care s-a luptat cu Palas și a 
nimfei în care s-a transformat -, așa cum Cora-Persefona era 
fiica Demetrei (*24.1). 

2. Ceramica scoasă la lumină sugerează o imigrație libiană în 
Creta încă din anul 4000 î.Hr., iar un mare număr de refugiaţi 
libieni din vestul deltei, adoratori ai zeiţei, par să fi sosit acolo 
atunci când Egiptul de Sus și cel de Jos au fost unite cu forța sub 
Prima Dinastie, în jurul anului 3000 î.Hr. Prima Epocă Minoică a 
început la puţin timp după aceea, iar cultura cretană s-a 
răspândit în Tracia și în vechea Grecie eladică. 

3. Printre alte personaje mitologice numite Palas se număra și 
titanul care s-a căsătorit cu râul Styx și a fost tatăl copiilor ei 
Zelos („zel”), Cratos („putere”), Bia („forţă”) și Nice („victorie”) 
(Hesiod, Teogonia 376 și 383; Pausanias VII.26.5; Apollodor 2.2- 
4); el era probabil o alegorie a delfinului lui Pelops consacrat 
Zeiţei-Lună (*108.5). Homer îl numește pe un alt Palas „tatăl 
lunii” (/mn homeric către Hermes 100). Un al treilea i-a zămislit 
pe cei cincizeci de Palantizi, dușmani ai lui Tezeu (*97.g și 99.a), 
care par să fi fost în război cu preotesele Atenei. Un al patrulea 
a fost descris drept tatăl Atenei (*9.a). 


9. Zeus și Metis 


a. Unii eleni spun că Atena a avut un tată pe nume Palas, un 
gigant înaripat cu chip de tap, care ulterior a încercat să o 
siluiască și pe al cărui nume l-a adăugat la al ei, după ce i-a 
jupuit pielea ca să-și facă aegis din ea și i-a smuls aripile ca să și 
le pună pe umeri“; firește, dacă aegisul nu a fost chiar pielea 
Gorgonei Meduza, pe care ea o jupuise după ce Perseu o 
decapitase*?. 


31 Tzetzes, Despre Licofron 355. 
32 Euripide, /on 993. 


b. Alţii spun că tatăl ei era un anume ltonos, rege al ltonului 
din ltiotida, pe a cărui fiică, lodama, Atena a ucis-o accidental, 
lăsând-o să vadă capul Gorgonei3, și a prefăcut-o astfel într-un 
stei de piatră atunci când a pătruns noaptea în incinta sacră a 
templului. 

c. lar alţii spun că Poseidon a fost tatăl ei, dar că ea l-a 
renegat și l-a implorat pe Zeus să o adopte, ceea ce el a făcut 
bucuross?. 

d. Dar preoţii Atenei spun următoarea poveste despre 
nașterea ei: Zeus râvnea la Metis, titanida care a luat multe 
forme ca să scape de el, până când, în cele din urmă, a fost 
prinsă și lăsată grea. Un oracol al Pământului-Mamă a declarat 
atunci că acest copil avea să fie fată și că, dacă Metis va 
concepe iar, va naște un fiu sortit să îl detroneze pe Zeus, așa 
cum și Zeus îl detronase pe Cronos, iar Cronos îl detronase pe 
Uranos. Drept urmare, după ce a ademenit-o pe Metis cu 
cuvinte mieroase pe un divan, Zeus a deschis dintr-odată gura 
și a înghiţit-o - și acesta a fost sfârșitul ei, deși Zeus a pretins 
după aceea că ea îi dădea sfaturi din burta lui. La momentul 
potrivit, pe Zeus l-a apucat o durere de cap cumplită pe când 
mergea pe malul Lacului Tritonis, astfel încât ţeasta lui părea a 
fi pe punctul să crape. Zeus a urlat de furie, până când întregul 
firmament a început să răsune. A venit în fugă Hermes, care a 
ghicit imediat cauza suferinței lui Zeus. El l-a convins pe 
Hefaistos, sau pe Prometeu, zic unii, să aducă o pană și un mai 
de lemn și să facă o gaură în ţeasta lui Zeus, din care a ţâșnit 
Atena cu un strigăt puternic, complet înarmată”. 

x 

1. J.E. Harrison a descris pe bună dreptate povestea nașterii 
Atenei din capul lui Zeus drept „un expedient teologic disperat 
de a o debarasa de condiţiile ei matriarhale”. Există, de 
asemenea, o insistență dogmatică asupra înţelepciunii ca 
prerogativă masculină; până atunci doar zeița fusese înţeleaptă. 
De fapt, Hesiod a reușit să concilieze trei viziuni contrare în 
această poveste: 


33 Pausanias 1X.34.1. 

34 Herodot IV.180. 

35 Hesiod, Teogonia 886-900; Pindar, Ode o/impianice VII.34 şi urm.; 
Apollodor 1.3.6. 


- Atena, zeița orașului atenienilor, a fost fiica prin 
partenogeneză a nemuritoarei Metis, titanida celei de-a patra 
zile și a planetei Mercur, care guverna întreaga înţelepciune și 
cunoaștere. 

- Zeus a înghiţit-o pe Metis, dar prin asta nu a pierdut 
înțelepciune (adică aheii au eliminat cultul titanilor și au atribuit 
întreaga înţelepciune zeului lor, Zeus). 

- Atena a fost fiica lui Zeus (adică aheii au insistat ca atenienii 
să recunoască suzeranitatea patriarhală a lui Zeus). 


Hesiod a împrumutat mecanismul mitului său de la exemple 
analoage: Zeus urmărind-o pe Nemesis (*32.b), Cronos 
înghiţindu-și fiii și fiicele (*7.a); renașterea lui Dionysos din 
coapsa lui Zeus (*14.0); și deschiderea capului Pământului- 
Mamă de către doi bărbaţi cu topoare, aparent pentru a o 
elibera pe Cora (*24.3) - cum este înfățișat, de exemplu, pe un 
vas de ulei cu siluete negre de la Biblioteca Naţională din Paris. 
Prin urmare, Atena este purtătoarea de cuvânt supusă a lui 
Zeus și renunţă în mod deliberat la antecedente. Ea se folosește 
de preoţi, nu de preotese. 

2. Palas, însemnând „fecioară”, este un nume nepotrivit 
pentru gigantul înaripat al cărui atentat la castitatea Atenei e 
probabil dedus dintr-o imagine a căsătoriei ei rituale, ca Atena 
Lafria, cu un rege-țap (*89.4), după o luptă armată cu rivala ei 
(*8.1). Acest obicei libian al căsătoriei cu un ţap s-a răspândit în 
nordul Europei ca parte a petrecerilor din Noaptea Valpurgiei. 
Indigenii akan, un popor libian, își jupuiau cândva regii. 

3. Repudierea de către Atena a paternităţii lui Poseidon se 
referă la o schimbare timpurie de stăpânire asupra orașului 
Atena (*16.3). 

4. Mitul lui ltonos („omul-salcie”) denotă pretenţia itonienilor 
că ei o venerau pe Atena încă dinaintea atenienilor, iar numele 
lui arată că ea se bucura de un cult al salciei în ltiotida - precum 
cel al omoloagei sale, zeiţa Anatha din lerusalim; până când 
preoţii lui lehova au alungat-o și au revendicat salcia 
aducătoare de ploi drept arbore al lui la Sărbătoarea 
Tabernacolelor. 

5. Pentru un bărbat, a-și da jos aegisul- acea tunică a 
castității din piele de capră pe care o purtau fetele libiene - fără 
consimțământul proprietarei însemna moartea; de aici, masca 


Gorgonei protectoare așezată deasupra și șarpele ascuns în 
traista sau sacul de piele. Dar, de vreme ce aegisul Atenei este 
descris drept scut, eu sugerez în The White Goddess (p. 279) că 
era un sac acoperitor al unui disc sacru, asemenea celui care 
conţinea secretul alfabetic al lui Palamede și pe care acesta 
spunea că îl inventase (*52.a și 162.6). Despre figurinele din 
Cipru care ţin discuri de aceeași mărime proporţională cu cel al 
vestitului Festos, gravate în spirală cu o legendă sacră, 
profesorul Richter spune că anticipează pe Atena și aegisul ei. 
Scuturile de eroi descrise atât de atent de Homer și Hesiod par 
să fi purtat ideograme gravate pe o bandă în spirală. 

6. lodama, însemnând probabil „junincă a lui lo”, trebuie să fi 
fost o imagine antică din piatră a Zeiţei-Lună (*56.1), iar 
povestea prefacerii ei în stană de piatră este un avertisment la 
adresa fetelor iscoditoare să nu încalce secretul Misterelor 
(*25.d). 

7. Ar fi o greșeală să o considerăm pe Atena drept doar sau 
predominant zeiţă a Atenei. Câteva acropole antice îi erau 
consacrate ei, printre care Argos (Pausanias 1l.24.3), Sparta 
(ibid. 3.17.1), Troia (/liada VI.88), Smirna (Strabon IV.I.4), 
Epidaur (Pausanias 1l.32.5), Trezena (Pausanias 1ll.23.10) și 
Feneos (Pausanias X.38.5). Toate acestea sunt situri preelenice. 


10. Ursitele 


a. Ursitele îngemănate pe care Erebos le-a zămislit cu 
Noaptea sunt în număr de trei, tustrele înveșmântate în alb: pe 
numele lor Cloto, Lachesis și Atropos. Dintre acestea, Atropos 
este cea mai mică de statură, dar și cea mai înfiorătoare*$. 

b. Se spune că Zeus, care cântărește viețile oamenilor și 
înștiințează Ursitele despre deciziile lui, se poate răzgândi și 
poate interveni pentru a salva pe cine dorește atunci când firul 
vieţii, tors de fusul lui Cloto și măsurat cu nuiaua lui Lachesis, 
este pe punctul de a fi tăiat de foarfeca lui Atropos. De fapt, 
oamenii pretind că își pot controla ei înșiși soarta într-o oarecare 
măsură prin evitarea pericolelor de prisos. Prin urmare, zeii mai 
tineri râd de Ursite, iar unii spun că Apollo le-a îmbătat odată, 
din răutate, pentru a-l salva pe prietenul lui Admetos de la 


36 Homer, Iliada XXIV.49; Imnul orfic XXXIII; Hesiod, Teogonia 217 şi 

moarte”. 

c. Alţii susțin, dimpotrivă, că Zeus însuși este supus Ursitelor, 
așa cum a mărturisit cândva Pythia într-un oracol; deoarece ele 
nu sunt copiii lui, ci fiice prin partenogeneză ale Marii Zeiţe 
Necesitatea, căreia nu i se împotrivesc nici măcar zeii și care e 
numită „Soarta Cea Puternică”st. 

d. La Delfi sunt venerate doar două Ursite, a Nașterii și a 
Morţii, iar la Atena, Afrodita Urania este considerată cea mai 
vârstnică dintre cele trei“. 

x 

1. Acest mit pare să se bazeze pe obiceiul de a ţese însemne 
familiale și de clan pe scutecele copilului nou-născut și, astfel, 
de a-i atribui locul în societate (*60.2); dar Ursitele sau cele Trei 
Moire sunt Zeița Triplă a Lunii - de aici hainele lor albe și firul de 
in care îi este consacrat, ca și cum ar fi Isis. Cloto este 
„torcătoarea”, Lachesis - „măsurătoarea”, iar Atropos este „cea 
care nu poate fi ocolită sau evitată”. Moira înseamnă „o parte” 
sau „O fază”, iar luna are trei faze și trei persoane: luna nouă, 
Zeiţa-fecioară a primăverii, prima perioadă a anului; luna plină, 
Zeița-nimfă a verii, a doua perioadă; și luna în descreștere, 
Zeiţa-babă a toamnei, ultima perioadă (*60.2). 

2. Zeus s-a numit pe sine „Conducătorul Ursitelor” atunci 
când a preluat suveranitatea supremă și prerogativa de a 
măsura vieţile oamenilor; de aici, probabil, dispariţia lui 
Lachesis, „cea care măsoară”, de la Delfi. Dar pretenţia lui de a 
le fi tată nu a fost luată în serios de Eschil, Herodot sau Platon. 

3. Atenienii o numeau pe Afrodita Urania, „cea mai vârstnică 
dintre Ursite”, deoarece ea era Zeiţa-nimfă căreia îi era 
sacrificat în timpurile străvechi regele sacru la solstițiul de vară. 
„Urania” înseamnă „regina munţilor” (*18.3). 


11. Nașterea Afroditei 


a. Afrodita, Zeița Dorinţei, s-a ivit goală din spuma mării și, 
călărind pe o scoică, a coborât mai întâi pe ţărmul Insulei Citera; 

dar, văzând că era doar o insulă mică, s-a dus mai departe, în 
Pelopones și, în cele din urmă, s-a stabilit la Pafos, în Cipru, care 
este și acum locul principal al cultului ei. Oriunde punea ea 
piciorul, răsăreau iarbă și flori. În Pafos, Anotimpurile, fiicele lui 
Temis, s-au grăbit să o îmbrace și să o împodobească. 

b. Unii susţin că ea a răsărit din spuma adunată în jurul 
organelor genitale ale lui Uranos, atunci când Cronos le-a 
aruncat în mare; alţii, că Zeus a zămislit-o cu nimfa mării Dione, 
fiică a lui Oceanos și a lui Tethys, sau a Aerului și a Pământului. 
Dar toţi sunt de acord că în călătoriile ei era însoţită de 
porumbiţe și vrăbii“. 

x 

1. Afrodita („cea născută din spuma mării”) este aceeași zeiţă 
atotstăpânitoare care a apărut din Haos și a dansat pe mare, 
fiind venerată în Siria și Palestina ca Ishtar sau Ashtaroth (*1.1). 
Cel mai vestit centru de adorare a ei era Pafos, unde imaginea 
originară albă și aniconică a zeiței mai apare încă pe ruinele 
unui templu roman grandios; acolo, preotesele ei se îmbăiază în 
fiecare primăvară în mare și ies ca nou-născute. 

2. Afrodita este considerată fiica Dionei, deoarece Dione era 
Zeița Stejarului, în care își făcea cuib porumbiţa îndrăgostită 
(*51.a). Zeus a pretins că e tatăl ei după ce a luat în stăpânire 
Oracolul Dionei din Dodona, Dione devenind astfel mama ei. 
„Tethys” și „Thetis” sunt numele zeiţei în ipostaza ei de 
Creatoare (provenind, ca și „Temis” și „Theseus”, din tithenai, 
„a dispune” sau „a ordona”) și ca Zeiţță a Mării, de vreme ce 
viața a început în mare (*2.a). Porumbiţele și vrăbiile erau 
cunoscute pentru lubricitatea lor, iar fructele de mare încă mai 
sunt considerate un afrodiziac în întreaga Mediterană. 

3. Citera a fost un centru important al comerţului cretan cu 
Peloponesul, de unde trebuie să fi pătruns pentru prima oară 
cultul ei în Grecia. Zeița cretană avea strânse asocieri cu marea. 
Podeaua palatului sanctuar din Cnosos era acoperită cu scoici; 
ea apare pe o bijuterie din peștera de pe Muntele Ida suflând 
într-o scoică-triton, cu o anemonă-de-mare lângă altarul ei; 
ariciul-de-mare și sepia îi erau consacrate (*81.1). O scoică- 
triton a fost găsită în vechiul ei sanctuar din Festos și multe 
altele, în mormintele minoice târzii, unele dintre acestea fiind 

reproduceri din ceramică. 
12. Hera și copiii ei 


a. După ce s-a născut pe Insula Samos sau, zic unii, în Argos, 
Hera, fiica lui Cronos și a Rheei, a fost crescută în Arcadia de 
Temenos, fiul lui Pelasgos. Anotimpurile au fost doicile ei“. 
După ce l-au alungat pe tatăl lor, Cronos, Zeus - frate geamăn 
cu Hera - s-a dus după ea la Cnosos, în Creta, sau, zic unii, pe 
Muntele Tornax (numit acum Muntele Cucului), în Argolida, unde 
a curtat-o, la început fără succes. Herei i s-a făcut milă de el 
doar când Zeus s-a deghizat într-un cuc lipsit de vlagă, iar ea l-a 
încălzit tandru la sânul ei. Acolo, el și-a reluat deodată 
adevărata înfățișare și a siluit-o, astfel încât, de rușine, a fost 
obligată să se căsătorească cu el?. 

b. Toţi zeii au adus daruri la nuntă; Pământul-Mamă i-a adus 
Herei un copac cu mere de aur, care mai apoi a fost păzit de 
Hesperide în livada Herei de pe Muntele Atlas. Ea și Zeus și-au 
petrecut noaptea nunţii la Samos timp de trei sute de ani. Hera 
se îmbăiază în mod regulat în izvorul Canatos, de lângă Argos, și 
astfel își recapătă virginitatea“. 

c. Hera și Zeus au zămislit zeitățile Ares, Hefaistos și Hebe, 
deși unii spun că Ares și sora lui geamănă Eris au fost concepuţi 
atunci când Hera a atins o anumită floare, iar Hebe atunci când 
ea a atins o lăptucă“*; sau că Hefaistos a fost de asemenea un 
copil născut prin partenogeneză - o minune pe care el nu a 
crezut-o decât după ce a fixat-o într-un scaun mecanic ale cărui 
braţe se pliau și îl imobilizau pe cel ce ședea pe el, obligând-o 
astfel să jure pe râul Styx că nu minte. Alţii spun că Hefaistos a 
fost fiul ei cu Talos, nepotul lui Dedal”. 

x 


1. Numele Herei, considerat de obicei a fi cuvântul grecesc 

pentru „doamnă”, ar putea reprezenta la origine Herwâ 
(„Protectoare”). Ea este Marea Zeiţă preelenică. Samos și Argos 
erau principalele centre ale cultului ei din Grecia, însă arcadienii 
pretind că al lor fusese cel mai vechi, spunând că era 
contemporan cu strămoșul lor născut din pământ Pelasgos 
(„străvechi”). Căsătoria forțată a Herei cu Zeus comemorează 
cucerirea Cretei și a Greciei miceniene - cu alte cuvinte, 
cretanizată - și detronarea supremaţiei ei în ambele ţări. 
Probabil că el s-a apropiat de ea deghizat într-un cuc vlăguit în 
sensul că unii eleni sosiți în Creta ca fugari au acceptat să fie 
angajaţi în garda regală, au urzit o lovitură de palat și au 
acaparat regatul. Se pare că Cnosos a fost distrus de două ori 
de către eleni: în jurul anului 1700 î.Hr. și pe la 1400 î.Hr., iar 
Micene a căzut în mâinile aheilor un secol mai târziu. Zeul Indra 
din Ramayana a peţit în mod similar o nimfă, sub înfățișarea 
unui cuc; iar Zeus și-a însușit sceptrul Herei, la capătul căruia se 
afla un cuc. Figurine din foiţe de aur ale unei zeițe goale din 
Argos care poartă cuci au fost găsite la Micene, iar pe un templu 
în miniatură din foițe de aur din același sit stau cuci. In bine- 
cunoscutul sarcofag cretan din Hagia Triada, un cuc stă cocoţat 
pe un topor cu lamă dublă. 

2. Hebe, zeița-copil, a fost făcută paharnică a zeilor în cultul 
olimpian. În cele din urmă, s-a căsătorit cu Heracle (*145./ și 5), 
după ce Ganimede i-a uzurpat funcţia (*29.c). „Hefaistos” pare 
să fi fost titulatura unui rege sacru în calitatea lui de semizeu 
solar; „Ares”, denumirea unei căpetenii războinice sau a 
succesorului său de tip tanist, al cărui simbol era mistrețul. 
Ambele au devenit nume divine atunci când a fost instituit cultul 
olimpian, iar ei au fost aleși să ocupe aceste roluri, de Zeu al 
Făurarilor și, respectiv, Zeu al Războiului. „O anumită floare” e 
probabil să fi fost floarea de păducel: Ovidiu o face pe zeița 
Flora - cu al cărei cult este asociată floarea de păducel - să i-o 
arate Herei. Păducelul este legat de concepţia miraculoasă și 
într-un mit european popular: în literatura celtică, „sora” lui este 
porumbarul, un simbol al Vrajbei - geamăna lui Ares, Eris. 

3. Talos, făurarul, era un erou cretan, copil al surorii lui Dedal, 
Perdix („potârniche”), cu care mitograful o identifică pe Hera. 
Potârnichile, care erau consacrate Marii Zeițe, apăreau la 
începutul echinocţiului de primăvară din Răsăritul Mediteranei, 
când se executa un dans ce imita mersul șchiopătat al 


masculilor. Aristotel, Plinius și Aelianus spuneau că femelele 
concepeau doar la auzul glasului unui mascul. Hefaistos și Talos, 
ambii șchiopătând, par să aibă același caracter partenogenetic; 
amândoi au fost aruncaţi de la înălțime de rivali furioși (*23.b și 
92. b) - iniţial în cinstea zeiței lor mamă. 

4. În Argos, celebra statuie a Herei era așezată pe un tron din 
aur și fildeș; povestea fixării ei pe un scaun poate să fi apărut 
din obiceiul grecesc de a lega cu lanţuri statuile divine de 
tronurile lor „ca să le împiedice să fugă”. Dacă pierdea o statuie 
străveche a zeului sau a zeiţei lui, un oraș putea să piardă și 
protecţia divină, astfel că romanii și-au făcut o practică din ceea 
ce se numea politicos „ademenirea” zeilor la Roma - devenită, 
în epoca imperială, un amestec de imagini furate. „Anotimpurile 
au fost doicile ei” este un mod de a spune că Hera era o zeiţă a 
anului calendaristic. De aici cucul de primăvară de pe sceptrul ei 
și rodia coaptă de toamnă târzie pe care o ţine în mâna stângă, 
pentru a simboliza moartea anului. 

5. Un erou, după cum indică și cuvântul, era un rege sacru 
care fusese sacrificat Herei, al cărui trup era la adăpost sub 
pământ și al cărui suflet se dusese să se bucure de paradisul ei 
de dincolo de Vântul de Nord. În mitul grec și în cel celtic, 
merele de aur erau pașaportul spre acest paradis (*53. 7; 133.4 
și 159.3). 

6. Baia anuală cu care Hera își recâștiga virginitatea era 
făcută și de Afrodita, în Pafos; ceea ce pare să fi fost ceremonia 
de purificare prescrisă unei preotese a Lunii după uciderea 
amantului ei, regele sacru (*22.1 și 150.1). Fiind zeița anului 
vegetativ, a primăverii, verii și toamnei (simbolizată și de luna 
nouă, plină și în descreștere), Hera era venerată la Stimfalos 
drept Copilă, Mireasă și Văduvă (Pausanias VII.22.2 - *128.0). 

7. Noaptea nunţii din Samos a durat trei sute de ani: probabil 
din cauză că anul sacru din Samos, asemenea celui etrusc, 
consta doar din zece luni de câte treizeci de zile, ianuarie și 
februarie fiind omise (Macrobiu 1.13). Fiecare zi a fost prelungită 
la un an. Dar mitografii ar putea să facă aici aluzie la faptul că 
elenii au avut nevoie de trei sute de ani până să impună 
monogamia poporului Herei. 


13. Zeus și Hera 


a. Doar Zeus, Tatăl Cerului, putea mânui fulgerul, și prin 
ameninţarea cu strălucirea lui fatală își putea controla familia 
arțăgoasă și nesupusă de pe Muntele Olimp. De asemenea, el 
guverna corpurile cerești, făcea legi, veghea ca jurămintele să 
fie respectate și pronunţa oracole. Atunci când Rhea, mama lui, 
a prevăzut câte necazuri avea să nască pofta lui senzuală și i-a 
interzis să se căsătorească, el a ameninţat-o cuprins de furie că 
o va viola. Atunci ea s-a preschimbat de îndată în șarpe, ceea ce 
nu l-a descurajat pe Zeus, care s-a transformat într-un șarpe 
mascul și, încolăcindu-se în jurul ei într-un ghem de nedesprins, 
și-a dus la bun sfârșit ameninţarea“ 

. Așa și-a început el lunga serie de aventuri amoroase. Zeus a 
zămislit Anotimpurile și cele Trei Ursite cu Temis, Charitele cu 
Eurinome; cele trei muze cu Mnemosine, cu care a petrecut 
nouă nopți; și, zic unii, cu nimfa Styx a zămislit-o pe Persefona, 
regina Lumii Subpământene, pe care Hades, fratele lui, a fost 
silit să o ia în căsătorie“ 

. Astfel, nu i-a lipsit puterea, nici deasupra, nici sub pământ, 
iar soţia lui, Hera, era egala lui doar într-o privinţă, putând să 
acorde darul profeţiei oricărui om sau animal dorea“. 

b. Zeus și Hera erau într-o continuă dispută. Ofensată din 
pricina infidelităţilor lui, ea îl umilea adesea prin uneltirile ei. 
Deși îi încredința Herei secretele lui și îi accepta uneori sfatul, 
Zeus nu a avut niciodată o încredere deplină în ea; iar ea știa 
că, dacă l-ar fi ofensat dincolo de o anumită limită, ar fi biciuit-o 
sau chiar ar fi aruncat un fulger spre ea. Drept urmare, Hera 
recurgea fără scrupule la intrigi, așa cum a făcut la nașterea lui 
Heracle, sau împrumuta când și când cingătoarea Afroditei ca 
să-i stârnească pasiunea și să-i slăbească astfel voinţa. Zeus 
pretindea acum că ar fi fost cel dintâi fiu născut al lui Cronos”. 

c. A venit un moment în care mândria și irascibilitatea lui 
Zeus au devenit atât de insuportabile, încât Hera, Poseidon, 
Apollo și toți ceilalţi olimpieni, în afară de Hestia, l-au înconjurat 
pe neașteptate, în timp ce dormea pe divanul lui, și l-au legat cu 
chingi din piele crudă, fiecare cu câte o sută de noduri, astfel 

încât să nu se mai poată mișca. Zeus i-a ameninţat că îi va 
omorî neîntârziat, dar fulgerele fuseseră puse astfel încât el să 
nu poată ajunge la ele, așa că au râs cu toţii și l-au insultat. In 
timp ce își sărbătoreau victoria, discutând cu invidie despre cine 
avea să-i fie succesorul, nereida Thetis, anticipând un război 
civil în Olimp, s-a dus în grabă să-l caute pe Briareu, cel cu o 
sută de braţe, care a dezlegat iute chingile folosindu-și toate 
mâinile deodată și și-a eliberat stăpânul. Cum Hera fusese capul 
uneltirii împotriva lui, Zeus a atârnat-o de Cer cu câte o brățară 
de aur în jurul fiecărei încheieturi a mâinii și cu o nicovală legată 
de fiecare gleznă. Celelalte zeități s-au simţit nespus de 
tulburate, dar nu au cutezat să o salveze, în pofida strigătelor ei 
jalnice. In cele din urmă, Zeus a promis că o va elibera dacă și ei 
vor jura că nu aveau să se mai răscoale vreodată în contra lui, 
ceea ce cu toţii au făcut-o în silă, rând pe rând. Zeus i-a 
pedepsit pe Poseidon și Apollo trimiţându-i ca sclavi regelui 
Laomedon, pentru care ei au construit orașul Troia; iar pe 
ceilalţi i-a iertat, fiindcă acţionaseră din constrângere. 
x 

1. Relaţiile maritale dintre Zeus și Hera le reflectă pe cele din 
epoca doriană barbară, când femeile fuseseră lipsite de întreaga 
lor putere magică, în afara celei de a profeţii, și ajunseseră să fie 
considerate sclave. E posibil ca atunci când puterea lui Zeus a 
fost salvată doar de Thetis și Briareu, după ce olimpienii 
uneltiseră împotriva lui, să fi fost o revoluție de palat a prinților 
vasali Marelui Rege elen, care aproape că a reușit să-l 
detroneze; ajutorul a venit din partea unei trupe loiale 
nonelenice recrutate din Macedonia, ţara lui Briareu, și din 
partea unui detașament de magnesieni, poporul lui Thetis. Dacă 
este așa, atunci uneltirea trebuie să fi fost pusă la cale de Marea 
Preoteasă a Herei, pe care Marele Rege a umilit-o după aceea, 
așa cum descrie mitul. 

2. Violarea Zeiţei-Pământ, Rhea, de către Zeus implică faptul 
că elenii care îl venerau pe Zeus au acaparat toate ceremoniile 
agricole și funerare. Ea îi interzisese să se căsătorească, în 
sensul că până atunci monogamia fusese necunoscută, iar 
femeile își luau orice amanți doreau. Calitatea lui de părinte al 
anotimpurilor, împreună cu Temis, înseamnă că elenii au preluat 

și controlul calendarului: Temis („ordine”) era Marea Zeiţă care 
guverna anul alcătuit din treisprezece luni, împărțit de solstiţiile 
de vară și de iarnă în două anotimpuri. In Atena, aceste 
anotimpuri au fost personificate de Thallo și Carpo (inițial 
„Carpho”), care înseamnă „încolţire”, respectiv, „ofilire”, iar în 
templul lor era un altar al falicului Dionysos (*27.5). Ele apar 
într-o sculptură în piatră din Hattusa sau Pteria, unde sunt 
ipostaze gemene ale Zeiţei-leoaică Hepta, purtate pe aripile 
unui Vultur-Soare bicefal. 

3. Charis („graţie”) fusese Zeița în ipostaza dezarmantă în 
care ea se afla atunci când Marea Preoteasă și-a ales regele 
sacru drept amant. Homer menţionează două Charite - Pasiteea 
și Cale, ce pare a fi o despărţire forțată a trei cuvinte: Pas; thea 
cale, „Zeița care este minunată pentru toți oamenii”. Cele două 
Charite pe care le cinsteau atenienii, Auxo („creștere”) și 
Hegemone („măiestrie”), corespundeau celor două anotimpuri. 
Mai târziu, Charitele au fost venerate ca triadă, pentru a se 
potrivi cu cele Trei Ursite - Zeița Triplă în cea mai inflexibilă 
dispoziţie a ei (*105.3). Faptul că erau copiii lui Zeus, născute 
de Eurinome, Creatoarea, arată că suveranul elen avea puterea 
de a dispune de toate femeile tinere nubile. 

4. Muzele („zeițe ale muntelui”), iniţial o triadă (Pausanias 
IX.19.2), sunt Zeița Triplă în ipostaza ei orgiastică. Pretenţia lui 
Zeus de a fi tatăl lor este una târzie; Hesiod le numește fiice ale 
Pământului-Mamă și ale Aerului. 


14. Nașterea lui Hermes, Apollo, Artemis și Dionysos 


a. lubăreţ fiind, Zeus s-a împreunat cu numeroase nimfe 
descendente din titani sau Zei și, după crearea omului, și cu 
femei muritoare; nu mai puţin de patru zeități olimpiene 
importante i s-au născut din flori. Mai întâi l-a zămislit pe 
Hermes cu Maia, fiica lui Atlas, care l-a născut pe acesta într-o 
peșteră de pe Muntele Cilene din Arcadia. Apoi i-a zămislit pe 
Apollo și Artemis cu Leto, fiica titanilor Keos și Phoebe, 
transformându-se și pe sine, și pe ea în prepelițe atunci când s- 
au împreunat”!; geloasă, Hera l-a trimis pe șarpele Python să o 
urmărească pe Leto pretutindeni în lume și a decretat că ea nu 

va putea să nască nicăieri unde soarele luminează. Purtată pe 
aripile Vântului de Sud, Leto a ajuns în cele din urmă în Ortigia, 
lângă Delos, unde a născut-o pe Artemis, care, abia născută, și- 
a ajutat mama să răzbată printre trecătorile abrupte; acolo, 
între un măslin și un curmal care creșteau pe partea nordică a 
Muntelui Cintos de lângă Delos, l-a născut ea pe Apollo, în a 
noua zi de chinuri ale facerii. Dacă anterior Delos fusese o insulă 
plutitoare, ea a fost atunci ancorată ferm în mare și, prin decret, 
nimănui nu i se permite nici să se nască, nici să moară acolo: în 
schimb, suferinzii și femeile însărcinate sunt transportaţi cu 
bacul în Ortigia"?. 

b. Mama lui Dionysos, un alt fiu al lui Zeus, este numită 
diferit: unii zic că a fost Demetra sau lo”; alții o numesc Dione; 
alţii, Persefona, cu care Zeus s-a împreunat sub formă de șarpe; 
iar alții, Lethe”*. 

c. Dar povestea comună este precum urmează: deghizat în 
muritor, Zeus a avut o aventură secretă cu Semele („lună”), 
fiica regelui Cadmos din Teba, iar Hera, geloasă fiind, s-a 
deghizat și ea într-o vecină bătrână, sfătuind-o pe Semele, deja 
însărcinată în luna a șasea, să îi ceară misteriosului ei amant să 
nu o mai amăgească, ci să i se arate în adevăratele lui formă și 
natură. Cum altfel ar fi putut ea să știe dacă nu era un monstru? 
Semele i-a urmat sfatul și, când Zeus i-a refuzat rugămintea, nu 
l-a mai primit în patul ei. Atunci, cuprins de furie, Zeus a apărut 
ca fulger și ca tunet, iar Semele a fost mistuită de foc. Dar 
Hermes l-a salvat pe fiul ei de șase luni, l-a cusut în coapsa lui 
Zeus, ca să se mai maturizeze acolo timp de încă trei luni, iar la 
momentul potrivit l-a ajutat să se nască. Astfel, Dionysos este 
numit „cel născut de două ori” sau „copilul celor două porţi”. 

x 


1. Violurile lui Zeus par să se refere la cuceririle elene ale 
altarelor străvechi ale zeiţei, cum ar fi cel de pe Muntele Cilene; 
căsătoriile lui, la un obicei străvechi de a numi „Zeus” pe regii 
sacri ai cultului stejarului. Hermes, fiul lui cu Maia - un nume al 

Zeiţei-Pământ ca Babă -, cel rezultat prin viol, nu a fost iniţial un 
zeu, ci virtutea totemică a unui stâlp sau a unei stive de pietre 
falice. Astfel de stâlpi erau centrul unui dans orgiastic în 
onoarea zeiței. 

2. O componentă a divinității lui Apollo pare să fi fost un 
șoarece oracular- Apollo Sminteus („Apollo Șoarecele”) se 
numără printre primele lui nume (*158.2) - consultat într-un 
altar al Marii Zeiţe, ceea ce probabil că explică de ce s-a născut 
acolo unde soarele nu luminează niciodată, anume sub pământ. 
Șoarecii erau asociaţi cu boala și cu leacul ei, deci elenii îl 
venerau pe Apollo ca zeu al medicinei și al profeţiei, spunând că 
el se născuse sub un măslin și un curmal pe partea de nord a 
muntelui. Ei îl numeau frate geamăn al zeiței Artemis a nașterii 
și au făcut din mama lui, Leto - fiica titanilor Phoebe („lună”) și 
Keos („inteligenţă”) -, cunoscută în Egipt și Palestina drept Lat, 
zeiță a fertilității curmalilor și măslinilor: de aici trimiterea ei în 
Grecia cu ajutorul unui Vânt de Sud. În Italia, ea a devenit 
Latona („Regina Lat”). Cearta ei cu Hera sugerează un conflict 
între primii imigranţi din Palestina și triburile autohtone care 
venerau o altă zeiță a pământului; cultul șoarecelui, pe care 
pare să-l fi adus cu ea, era bine consacrat în Palestina (1 Regi 
VI.4 și /saia LXVI.17). Urmărirea lui Apollo de către Python 
amintește de folosirea șerpilor în casele grecești și romane 
pentru stârpirea șoarecilor. Dar Apollo era și umbra regelui 
sacru care a mâncat mărul - cuvântul Apollo poate fi derivat din 
rădăcina abo/, „măr”, mai degrabă decât din apollunai, „a 
distruge”, cum se consideră de obicei. 

3. Artemis, la origine o zeiță orgiastică, avea ca pasăre sacră 
o prepeliţă lascivă. Stolurile de prepelite probabil că aveau în 
Ortigia locuri de odihnă în drumul lor spre nord din timpul 
migraţiei de primăvară. Povestea că Delos, locul de naștere al 
lui Apollo, fusese până atunci o insulă plutitoare (*43.4) poate fi 
o înţelegere eronată a consemnării faptului că locul lui de 
naștere era acum stabilit oficial: pentru că în Homer (iada IV. 
101) el este numit Lycegenes, „născut în Licia”; iar efesenii se 
lăudau că se născuse în Ortigia, lângă Efes (Tacitus, Anale 
Ill.61). Atât tegyranii din Beoţia, cât și zosteranii din Atica 
pretindeau și ei că era un fiu al locului (Stephanus Byzantinus 
s.v. Tegyra). 

4. Probabil că la început Dionysos a fost un tip de rege sacru 


pe care zeiţa îl ucidea în mod ritual cu un fulger, în luna a 
șaptea de la solstițiul de iarnă, și pe care preotesele îl devorau 
(*27.3). Asta explică mamele lui: Dione, Zeița Stejarului; lo și 
Demetra, zeițe ale grânelor; și Persefona, Zeița Morţii. Atunci 
când îl numește „Dionysos, fiu al lui Lethe («uitare»)”, Plutarh se 
referă la ipostaza lui ulterioară de Zeu al Viţei-de-vie. 

5. Povestea lui Semele, fiica lui Cadmos, pare să consemneze 
acţiunea sumară întreprinsă de eleni în Beoţia pentru a pune 
capăt sacrificării regelui: olimpianul Zeus își afirmă puterea, îl ia 
pe regele sortit morţii sub protecţia lui și o omoară pe zeiță cu 
propriul fulger. Dionysos devine astfel nemuritor, după 
renașterea lui din tatăl său nemuritor. Semele era venerată la 
Atena în timpul sărbătorii Leneea, sărbătoare a bacantelor, când 
un bivol de un an, reprezentându-l pe Dionysos, era tăiat în 
nouă bucăţi și sacrificat ei: o bucată era arsă, iar restul de opt 
erau mâncate crude de adoratoare. Semele este explicată de 
obicei ca formă a lui Selene („lună”), iar nouă era numărul 
tradiţional al preoteselor orgiastice ale lunii care luau parte la 
astfel de sărbători - nouă asemenea preotese sunt înfățișate 
dansând în jurul regelui sacru într-o pictură dintr-o peșteră din 
Cogul, iar alte nouă l-au ucis și devorat pe acolitul Sfântului 
Samson din Dol, în epoca medievală. 


15. Nașterea lui Eros 


a. Unii susţin că Eros, ieșit din oul-lume, a fost primul dintre 
zei, de vreme ce în lipsa lui nici un altul nu s-ar fi putut naște; ei 
fac din Eros un contemporan al Pământului-Mamă și al 
Tartarului și neagă că ar fi avut tată sau mamă, dacă nu cumva 
aceasta ar fi fost llitia, Zeița Nașterii5$. 

b. Alţii susţin că a fost fiul Afroditei și al lui Hermes; al lui Ares 
sau al propriului ei tată, Zeus; sau fiu al lui Iris cu Vântul de 
Vest. Eros a fost un băiat sălbatic care nu manifesta nici un fel 
de respect față de vârstă sau rang, ci zbura pretutindeni cu 
aripile lui de aur, trăgând la întâmplare cu săgeți ascuţite sau 
aprinzând din senin inimile cu torțele lui cumplite”. 

x 


1. Eros („pasiune sexuală”) era pentru Hesiod o simplă 
abstracție. Vechii grecii şi l-au imaginat drept Ker sau o 
„răutate” înaripată, asemenea Bătrâneții sau Molimei, în sensul 
că pasiunea sexuală necontrolată putea perturba o societate 
bine rânduită. Poeţii de mai târziu aveau o plăcere perversă din 
a-i urmări farsele și, în vremea lui Praxiteles, Eros dobândise o 
trăsătură sentimentală, el fiind un tânăr foarte frumos. Cel mai 
vestit altar închinat lui era la Tespiai, unde beoţienii îl venerau 
ca simplu stâlp falic - pastoralul Hermes sau Priap, sub un nume 
diferit (*152.a). Diversele relatări despre ascendenţa sa vorbesc 
de la sine. Hermes era un zeu falic, iar Ares,ca Zeu al 
Războiului, sporea dorinţa femeilor luptătorilor. Faptul că 
Afrodita a fost mama lui Eros, iar Zeus tatăl lui este un indiciu că 
pasiunea sexuală nu se stinge brusc în caz de incest; nașterea 
lui din Curcubeu și din Vântul de Vest este o imaginaţie lirică. 
llitia, „cea care vine în ajutorul lăuzelor”, era unul dintre numele 
lui Artemis, semnificaţia fiind că nu există iubire mai puternică 
decât iubirea de mamă. 

2. Eros nu a fost considerat niciodată un zeu suficient de 
responsabil ca să figureze în cadrul familiei olimpiene 
conducătoare a Celor Doisprezece. 


16. Natura și faptele lui Poseidon 


a. După ce l-au detronat pe Cronos, tatăl lor, Zeus, Poseidon 
și Hades au tras la sorţi dintr-un coif stăpânirea asupra Cerului, 
Mării și Lumii întunecoase Subpământene, lăsând Pământul în 
posesia tuturor. Zeus a câștigat cerul, Hades Lumea 
Subpământeană și Poseidon Marea. Poseidon, care este egalul 
fratelui său Zeus ca demnitate, dar nu și ca putere, și are cu 
certitudine o natură la fel de arțăgoasă, a început de îndată să 
își construiască palatul subacvatic din Marea Egee, în Eubeea. El 
ţinea în grajdurile lui spaţioase cai albi pentru care, cu copite de 
bronz și coame aurii, și un car de aur la a cărui apropiere 
furtunile încetau imediat, iar monștrii marini se înălțau agitându- 
se în jurul lui5&. 

b. Având nevoie de o soţie care să se simtă ca acasă în 

adâncurile mării, Poseidon a curtat-o pe nereida Thetis; dar 
când Temis i-a profeţit că orice fiu născut de Thetis avea să fie 
mai măreț decât tatăl lui, Poseidon a încetat să o mai curteze și 
i-a permis să se căsătorească cu un muritor pe nume Peleu. 
Amfitrita, o altă nereidă pe care a abordat-o el apoi, i-a primit cu 
repulsie avansurile și a fugit în Munţii Atlas, ca să scape de 
dânsul; dar el a trimis mesageri după ea, printre care și pe un 
anume Delfinos, care i-a pledat cauza atât de convingător, încât 
ea a cedat și i-a cerut să organizeze căsătoria. Recunoscător, 
Poseidon a așezat imaginea lui Delfinos printre stele, în chip de 
constelație a Delfinului”. 

Amfitrita i-a născut lui Poseidon trei copii: pe Triton, Rode și 
Bentesicima; dar el i-a provocat aproape la fel de multă gelozie 
ca și Zeus lui Hera, prin aventurile lui cu zeițe, nimfe și 
muritoare. Amfitritei i-a displăcut îndeosebi dragostea lui 
nebună pentru Scila, fiica lui Forcus, pe care a transformat-o 
într-un monstru cu șase capete și douăsprezece picioare care 
lătra, aruncând ierburi magice în iazul în care ea se îmbăia“. 

c. Poseidon este ahtiat după regate pământești. La un 
moment dat, a revendicat posesia asupra Aticii, înfigându-și 
tridentul în acropolele din Atena, de unde a ţâșnit de îndată un 
izvor cu apă de mare ce încă mai poate fi văzut; când bate 
Vântul de Sud, se poate auzi de departe sunetul mării de 
dedesubt. Mai târziu, în timpul domniei lui Cecrops, Atena a 
venit și a luat locul în stăpânire într-un mod mai pașnic, 
plantând primul măslin lângă izvor. Cuprins de furie, Poseidon a 
provocat-o la o luptă în doi, ceea ce Atena ar fi acceptat dacă 
Zeus nu s-ar fi interpus, poruncindu-le să supună disputa unui 
arbitraj. Atunci ei au apărut neîntârziat în faţa unui tribunal divin 
alcătuit din semenii lor, cele mai înalte zeități, și a fost chemat 
Cecrops să depună mărturie. Zeus însuși nu și-a exprimat 
opinia, dar în vreme ce toţi ceilalţi zei îl susțineau pe Poseidon, 
zeițele toate o susțineau pe Atena. Astfel, cu majoritatea unuia 
singur, tribunalul a decis că Atena avea cel mai mare drept 
asupra pământului, deoarece oferise cel mai bun dar. 

d. Foarte ofensat, Poseidon a trimis niște valuri uriașe care să 
inunde Câmpia Thriasiană, unde se afla orașul Athenae al 
Atenei, la care ea și-a mutat locuinţa în Atena și a numit și acest 

oraș după ea. Totuși, pentru a îmbuna furia lui Poseidon, femeile 
din Atena au fost lipsite de vot, iar bărbaţilor li s-a interzis, ca și 
până atunci, să poarte numele mamelor lor®t, 

e. Poseidon și-a disputat și orașul Trezena cu Atena. Cu acest 
prilej Zeus a dat ordin ca orașul să fie împărţit în mod egal între 
ei, un aranjament neplăcut amândurora. Apoi, a încercat fără 
succes să revendice Egina de la Zeus și Naxos de la Dionysos; 
iar când a revendicat Corintul împreună cu Helios, a primit doar 
Istmos, în timp ce lui Helios i-a fost acordat Acropole. Cuprins de 
furie, Poseidon a încercat să acapareze Argolida de la Hera - și 
era dispus din nou să lupte, refuzând să apară în faţa confraţilor 
lui olimpieni care, spunea el, erau porniţi împotriva lui. Ca 
urmare, Zeus a deferit chestiunea zeilor-râuri Inahos, Cefisos și 
Asterion, care au judecat în favoarea Herei. Fiindcă i se 
interzisese să se mai răzbune printr-o inundație, ca mai înainte, 
Poseidon a făcut exact invers: a secat apele judecătorilor, astfel 
că acum acestea nu mai curg niciodată vara. Totuși, de dragul 
lui Amimone, una dintre Danaidele care au avut de suferit din 
pricina secetei, el a făcut ca râul Argive din Lerna să curgă 
permanente?. 

f. Poseidon se laudă că a creat calul, deși unii spun că, atunci 
când Cronos era nou-născut, Rhea i-a dat unul ca să îl mănânce; 
și că a inventat frâul, deși Atena o făcuse înaintea lui; dar 
pretenţia lui de a fi instituit cursele de cai e de necontestat. 
Fără îndoială, caii îi sunt consacraţi, poate din pricină că, 
îndrăgostit fiind, a urmărit-o pe Demetra pe când ea își căuta 
înlăcrimată fiica, pe Persefona. Se spune că, epuizată și 
deznădăjduită de căutare și fără chef pentru un flirt pasional cu 
vreun zeu sau titan, Demetra s-a preschimbat în iapă și a 
început să pască împreună cu herghelia unui oarecare Oncos, 
un fiu de-al lui Apollo care domnea în Onceium, în Arcadia. Insă 
nu l-a înșelat pe Poseidon, care s-a transformat și el într-un 
armăsar gata de prăsilă, din această unire rușinoasă apărând 
nimfa Despoina și calul sălbatic Arion. Furia Demetrei a fost atât 
de aprigă, încât ea încă mai este venerată prin părţile locului ca 

„Furia Demetra”65. 
x 

1. Thetis, Amfitrita și Nereis erau diferite nume locale ale 
Zeiţei Triple a Lunii, ca stăpână a mării; și, de vreme ce 
Poseidon era Zeul-Tată al eolienilor, care plecaseră pe mare, el 
pretindea că e soţul acesteia oriunde găsea adoratori de-ai ei. 
Peleu s-a căsătorit cu Thetis pe Muntele Pelion (*81./). Nereis 
înseamnă „cea udă”, iar numele Amfitritei se referă la „al treilea 
element”, marea, care este așezată deasupra pământului, 
primul element, și deasupra căruia se înalţă al doilea element, 
aerul. În poemele homerice, Amfitrita înseamnă pur și simplu 
„mMarea”; ea nu este personificată ca soţie a lui Poseidon. 
Reticenţa ei în a se căsători cu Poseidon o egalează pe cea a 
Herei în a se căsători cu Zeus și pe a Persefonei în a se căsători 
cu Hades; căsătoria implica intervenţia preoţilor în controlul 
deţinut de femei asupra pescuitului. Fabula lui Delfinos este o 
alegorie sentimentală: delfinii apar atunci când marea se 
liniștește. Copiii Amfitritei erau ei înșiși triadici: Triton, luna nouă 
norocoasă; Rode, luna plină a recoltei; și Bentesicima, luna în 
descreștere periculoasă. Ulterior, Triton a fost însă masculinizat. 
Ege se afla pe latura beoţiană, adăpostită, a Eubeei și i-a servit 
drept port lui Orhomenos; pe acolo pe undeva s-a reunit 
expediția navală împotriva Troiei. 

2. Povestea răzbunării Amfitritei asupra Scilei este similară cu 
cea a răzbunării lui Pasifae asupra unei alte Scila (*91.2). Scila 
(„cea care despică” sau „căţelandra”) este doar o ipostază 
dezagreabilă a ei înseși: Zeița Morţii cu cap de câine, Hecate 
(*31.7), care se simţea la ea acasă atât pe pământ, cât și pe 
valuri. O urmă de sigiliu din Cnosos o înfățișează amenințând un 
bărbat aflat într-o barcă, așa cum l-a ameninţat ea pe Odiseu în 
strâmtoarea Messina (*170.8. Explicaţia citată de Tzetzes pare 
să fi fost dedusă în mod eronat dintr-o pictură de pe un vas 
străvechi în care Amfitrita stă lângă un iaz ocupat de un 
monstru cu cap de câine; de cealaltă parte a vasului este un 
erou înecat prins între două triade de zeițe cu cap de câine la 
intrarea în Lumea Subpământeană (*31.a și 134.1). 

3. Incercările lui Poseidon de a lua în posesie anumite orașe 
sunt mituri politice. Disputa lui referitoare la Atena sugerează o 

încercare nereușită de a fi făcut zeitatea tutelară a orașului în 
locul Atenei. Însă victoria ei a fost afectată de o concesie făcută 
patriarhatului: atenienii au abandonat obiceiul cretan care a 
predominat în Caria până în epoca clasică (Herodot 1.173) și au 
încetat să mai ia numele mamei lor. Varro, care oferă acest 
detaliu, prezintă procesul ca pe un plebiscit al tuturor bărbaţilor 
și femeilor din Atena. 

Este clar că pelasgii ionieni din Atena au fost înfrânți de 
eolieni și că Atena și-a recâștigat suveranitatea doar prin alianță 
cu aheii lui Zeus, care ulterior au obligat-o să renege 
paternitatea lui Poseidon și să recunoască faptul că renăscuse 
din capul lui Zeus. 

4. Măslinul de cultură a fost importat iniţial din Libia, ceea ce 
susține mitul originii libiene a Atenei; dar ce a adus ea trebuie 
să fi fost doar un butaș - măslinul de cultură nu se înmulțește 
bine, ci trebuie altoit întotdeauna pe măslinul sălbatic. Copacul 
ei era încă expus în Atena în timpul secolului al Il-lea d.Hr. 
Probabil că inundarea Câmpiei Thriasiene a fost un eveniment 
istoric, dar nu poate fi datat. Este posibil ca, la începutul 
secolului al XIV-lea î.Hr., când meteorologii cred că a fost o 
perioadă de ploi record, râurile din Arcadia să nu fi secat 
niciodată, iar descreșterea ulterioară a apelor să fi fost atribuită 
răzbunării lui Poseidon. Venerarea preelenică a Soarelui în 
Corint este bine stabilită (Pausanias [1.4.7 - *67.2). 

5. Mitul Demetrei și al lui Poseidon consemnează o invazie 
elenică a Arcadiei. Demetra este înfățișată în Figalia ca patroană 
cu cap de iapă a cultului preelenic al calului. Caii erau 
consacraţi lunii, deoarece copitele lor lăsau un semn în formă de 
lună, iar luna era considerată sursa apei; de aici asocierea lui 
Pegas cu izvoarele (*75.b). Vechii eleni au introdus în Grecia o 
rasă de cai mari din Transcaspia, varietatea autohtonă fiind cam 
de mărimea unui ponei de Shetland și nepotrivită pentru carele 
de luptă. Ei par să fi cucerit centrele cultului calului, unde regii 
lor războinici erau forţaţi să se căsătorească cu preotese locale, 
câștigând astfel un drept asupra pământului; întâmplător, asta a 
eliminat orgiile iepelor sălbatice (*72.4). Caii sacri Arion și 
Despoina (acesta fiind un nume al Demetrei înseși) au fost 
atunci revendicaţi drept copii ai lui Poseidon. Este posibil ca 
Amimone să fi fost un nume al zeiţei din Lerna, centrul cultului 
danaid al apei (*60.g și 4). 


6. Demetra ca Furie, asemenea lui Nemesis ca Furie (*32.3), 
era zeița în dispoziţia ei ucigașă anuală; iar povestea, spusă și 
despre Poseidon și Demetra la Thelpusa (Pausanias VIII.42) sau 
despre Poseidon și o Furie nenumită la fântâna din Tilphusa, în 
Beoţia (scolie la Homer, //iada XXIII.346), era deja veche atunci 
când au venit elenii. Ea apare în literatura sacră indiană veche, 
unde Saranyu se transformă în iapă, Vivaswat devine armăsar și 
se suie pe ea, iar rodul acestei uniri sunt cei doi Asvini eroici. De 
fapt, este posibil ca „Demeter Erinys” să nu fi însemnat „Furia 
Demetra”, ci „Demetra Saranyu” - o încercare de reconciliere a 
celor două culturi aflate în război; dar pentru pelasgii ofensaţi, 
Demetra a fost și a rămas indignată. 


17. Natura și faptele lui Hermes 


a. Când Hermes s-a născut pe Muntele Cilene, mama lui, 
Maia, l-a așezat înfășat în scutece pe o vânturătoare, dar el a 
crescut cu o iuțeală uimitoare, devenind băiat; și, într-un 
moment al ei de neatențţie, s-a furișat și a plecat în căutare de 
aventuri. Ajuns în Pieria, unde Apollo avea grijă de o cireadă 
mare de vaci, s-a hotărât să i le fure. Dar, de teamă să nu fie 
trădat de urmele lor, a făcut repede mai multe potcoave din 
scoarța unui stejar căzut și le-a legat cu iarbă împletită de 
copitele vacilor, pe care le-a mânat apoi noaptea pe un drum. 
Apollo a constatat pierderea, dar trucul lui Hermes l-a păcălit și, 
chiar dacă a mers în căutările lui până în Pilos, la vest, și până în 
Onchestos, la est, în cele din urmă a fost nevoit să ofere o 
recompensă pentru prinderea hoţului. Silen și satirii lui, lacomi 
să capete recompensa, s-au răzleţit în toate direcţiile pentru a 
da de urmă, dar căutările lor au rămas vreme îndelungată fără 
succes. In cele din urmă, pe când câţiva dintre ei treceau prin 
Arcadia, au auzit, în surdină, o muzică cum nu mai auziseră 
până atunci, iar nimfa Cilene le-a spus, din gura unei peșteri, că 
un copil nespus de înzestrat se născuse de puţină vreme acolo, 
iar ea era doica lui: băiatul meșterise o jucărie muzicală 
ingenioasă din carapacea unei broaște-ţestoase și câteva maţe 
de vacă, cu care îi cântase mamei lui ca s-o adoarmă. 

b. „Şi de unde a luat maţele de vacă?”, au întrebat satirii 
vigilenţi, văzând două piei de vacă întinse în faţa peșterii. „ÎI 
acuzaţi pe sărmanul copil de furt?”, a întrebat Cilene. S-au 


schimbat vorbe aspre. 

c. In momentul acela, a apărut Apollo, care, după ce a aflat 
identitatea hoţului observând comportamentul ciudat al unei 
păsări cu aripi lungi care intrase în peșteră, a trezit-o pe Maia și 
i-a spus pe un ton sever că Hermes trebuia să restituie vacile 
furate. Maia a arătat spre copilul încă înfășat în scutece și care 
se prefăcea că doarme. „Ce acuzaţie absurdă!”, a strigat ea. 
Dar Apollo recunoscuse deja pieile de vacă. L-a luat pe Hermes, 
l-a dus în Olimp, iar acolo l-a acuzat în faţa tuturor de hoţie, 
prezentând pieile drept dovadă. Nevenindu-i să creadă că nou- 
născutul lui era hoţ, Zeus l-a încurajat să-și susțină nevinovăția, 
dar Apollo nu s-a lăsat dus cu vorba și, în cele din urmă, Hermes 
a cedat și a mărturisit. 

„Foarte bine, vino cu mine”, a spus el, „și vei putea să-ţi iei 
turma înapoi. Am tăiat doar două, iar pe acestea le-am împărţit 
în douăsprezece părţi egale, ca jertfă adusă celor doisprezece 
zei.” 

„Doisprezece zei?”, a întrebat Apollo. „Cine e al 
doisprezecelea?” 

„Sluga dumitale, domnule”, a răspuns Hermes modest. „Nu 
am mâncat decât partea mea, deși îmi era foarte foame, și am 
ars restul așa cum se cuvine.” 

Prin urmare, aceasta a fost prima jertfă de carne oferită 
vreodată. 

d. Cei doi zei s-au întors pe Muntele Cilene, unde Hermes și-a 
salutat mama și a luat ceea ce ascunsese sub o piele de oaie. 

„Ce-i aia?”, a întrebat Apollo. 

Drept răspuns, Hermes i-a arătat noua lui invenţie, din 
carapace de broască-țestoasă, și a cântat la ea o melodie atât 
de fermecătoare, cu plectrul pe care tot el îl inventase, intonând 
în același timp un cântec de laudă a nobleţei, inteligenţei și 
generozităţii lui Apollo, încât a fost iertat pe dată. Apoi l-a 
condus pe Apollo, care a rămas surprins și încântat, spre Pilos, 
cântând tot drumul; acolo i-a dat restul cirezii, pe care o 
ascunsese într-o peșteră. 

„Să facem un târg!”, a strigat Apollo. „Tu păstrezi vacile, eu 
iau lira.” 

„De acord”, a spus Hermes și au bătut palma. 

e. În timp ce vacile înfometate pășteau, Hermes a tăiat trestii, 
a făcut din ele un fluier de păstori și a mai cântat un cântec. La 


fel de încântat, Apollo a strigat: „Să facem un târg! Dacă îmi dai 
fluierul, îți dau băţul de aur cu care mân cireada; pe viitor vei fi 
zeul tuturor văcarilor și păstorilor”. 

„Fluierul meu preţuiește mai mult decât băţul tău”, a răspuns 
Hermes. „Dar o să fac schimbul dacă mă înveţi și augurii, fiindcă 
pare să fie o artă cât se poate de folositoare.” 

„Nu pot să fac asta”, a spus Apollo, „dar dacă te duci la 
bătrânele mele doici, nimfele Thriae care trăiesc pe Muntele 
Parnas, ele te vor învăţa negreșit să ghicești în pietricele.” 

f. Au bătut palma din nou, iar Apollo l-a dus pe copil înapoi în 
Olimp și i-a relatat lui Zeus cele întâmplate. Zeus l-a avertizat 
pe Hermes că începând din clipa aceea va trebui să respecte 
dreptul de proprietate și să se abţină să mai spună minciuni 
sfruntate; dar nu putea să nu se simtă amuzat. 

„Pari un mic zeu foarte ingenios, elocvent și convingător”, a 
spus el. 

„Atunci fă-mă emisarul tău, Tată”, a răspuns Hermes, „și voi fi 
răspunzător pentru siguranţa întregii proprietăţi divine și nu voi 
mai spune niciodată minciuni, chiar dacă nu pot să promit că voi 
spune întotdeauna întregul adevăr.” 

„Nici nu vom aștepta asta din partea ta”, a spus Zeus 
zâmbind. „Dar printre îndatoririle tale se vor număra încheierea 
de tratate, promovarea comerţului și păstrarea dreptului de 
liberă trecere pentru călătorii de pe orice drum din lume.” Când 
Hermes a fost de acord cu aceste condiţii, Zeus i-a dat un 
baston de crainic cu panglici albe, care trebuia respectat de 
toată lumea, o pălărie rotundă care să-l apere de ploaie și 
sandale cu aripi de aur care să îl poarte cu iuțeala vântului. | s-a 
urat pe dată bun venit în familia olimpiană, căreia el i-a transmis 
arta facerii focului prin răsucirea rapidă a unui vreasc. 

g. După aceea, Thriae i-au arătat lui Hermes cum să prezică 
viitorul din dansul unor pietricele într-un lighean cu apă; iarela 
inventat atât jocul de arșice, cât și arta divinaţiei. Hades l-a luat 
și el drept crainic al lui, ca să îi cheme cu blândeţe și 
convingător pe muribunzi, așezându-le bastonul lui de aur pe 
ochis?. 

h. Hermes le-a ajutat apoi pe cele Trei Ursite să compună 
alfabetul, a inventat astronomia, gamele muzicale, artele 

boxului și gimnasticii, greutăţile și măsurile (pe care unii i le 
atribuie lui Palamede) și cultivarea măslinului®. 

i. Unii susţin că lira inventată de Hermes avea șapte corzi; 
alţii, că avea doar trei, ca să corespundă anotimpurilor, sau 
patru, ca să corespundă sferturilor anului, și că Apollo a crescut 
numărul lor până la șaptesf. 

j. Hermes a avut numeroși fii, printre care Ehion, crainicul 
argonauţilor, Autolicos, hoţul, și Dafnis, inventatorul poeziei 
bucolice. Acest Dafnis era un tânăr sicilian foarte frumos pe care 
mama lui, o nimfă, l-a arătat într-un crâng de dafini de pe 
Muntele Herei; de aici și numele dat lui de păstori, părinţii lui 
adoptivi. Pan l-a învăţat să cânte din fluier, era îndrăgit de 
Apollo și obișnuia să vâneze împreună cu Artemis, căreia muzica 
lui îi făcea plăcere. Dafnis acorda foarte multă grijă turmelor lui 
de vite, care erau de aceeași descendență cu cele ale lui Helios. 
O nimfă pe nume Nomia l-a pus să jure că nu îi va fi niciodată 
necredincios, altminteri îl va orbi; dar rivala ei, Himera, a reușit 
să-l seducă în timp ce el era beat, iar Nomia și-a pus în practică 
ameninţarea și l-a orbit. Dafnis s-a consolat o vreme cu balade 
triste despre pierderea vederii, dar nu a mai trăit mult. Hermes 
l-a preschimbat într-o piatră care încă se mai poate vedea în 
orașul Cephalenitanum și a făcut ca un izvor numit Dafnis să 
ţâșnească în Siracuza, unde i se aduc jertfe anuale”. 

x 

1. Mitul copilăriei lui Hermes s-a păstrat doar într-o formă 
literară târzie. O tradiţie a furtului de vite din vecini întreprins 
de către abilii mesenieni (*74.g și 171.1) și a unui tratat prin 
care i s-a pus capăt pare să fi fost combinată mitologic cu 
relatarea modului în care elenii barbari au preluat și au 
exploatat, în numele zeului lor adoptat, Apollo, civilizaţia 
cretano-eladică pe care au găsit-o în centrul și sudul Greciei - 
boxul, gimnastica, greutăţile și măsurile, muzica, astronomia și 
cultivarea măslinului erau toate preelenice (*162.6)- și a 

modului în care ei au deprins bunele maniere. 

2. Hermes s-a născut ca zeu din falusurile din piatră care erau 
centrele locale ale unui cult preelenic al fertilităţii (*15.1) - 
explicaţia ascensiunii lui rapide putând fi obscenitatea jucăușă a 
lui Homer -, dar și din Copilul Divin al calendarului preelenic 
(*24.6 și 44.1, 105.1, 171.4 etc.), din egipteanul Thot, Zeul 
inteligenţei, și din Anubis, călăuza sufletelor în Lumea 
Subpământeană. 

3. Panglicile albe vestitoare de pe bastonul lui Hermes au fost 
confundate ulterior cu niște șerpi, deoarece el era crainic al lui 
Hades; de aici numele Ehion. Thriae sunt Muza Triplă („zeiţa 
muntelui”) din Parnas, iar ghicitul cu ajutorul pietricelelor 
dansatoare era practicat și la Delfi (Mythographi Graeci, 
Appendix Narrationum 67). La început i s-a atribuit Atenei 
meritul inventării zarurilor divinatorii făcute din tarsuri (Zenobiu, 
Proverbia IN.75) și care au început să fie pe larg folosite; dar 
arta augurilor a rămas o prerogativă aristocratică atât în Grecia, 
cât și în Roma. „Pasărea cu aripi lungi” a lui Apollo era probabil 
chiar cocorul sacru al lui Hermes, căci preoţii apolinici încălcau 
mereu teritoriul lui Hermes, un protector timpuriu al profeţiei și 
artelor, așa cum încălcau și preoţii lui Hermes teritoriul lui Pan, 
al muzelor și al Atenei. Inventarea aprinderii focului i-a fost 
atribuită lui Hermes, deoarece răsucirea băţului masculin în 
butucul feminin sugera o magie falică. 

4. Silen și fiii lui, satirii, erau personaje comice convenţionale 
în teatrul atic (*83.5); la origine, ei fuseseră munteni primitivi 
din nordul Greciei. Silen era numele unui autohton sau al unui 
fiu al lui Pan cu una dintre nimfe (Nonnos, Dionysiaca XIV.97 și 
XXIX.262; Aelianus, Varia historia 11.18). 

5. Povestea romantică a lui Dafnis se clădise în jurul unui 
stâlp falic din Cephalenitanum și al unei fântâni din Siracuza, 
ambele înconjurate probabil de un crâng de dafini, în care se 
intonau cântece de comemorare a morţilor nevăzători. Se spune 
că Dafnis era îndrăgit de Apollo deoarece luase dafinul de la 
zeița orgiastică din Tempe (*21.6). 


18. Natura și faptele Afroditei 


a. Afrodita putea fi rareori convinsă să împrumute altor zeițe 
cingătoarea ei magică, datorită căreia toţi se îndrăgosteau de 


cea care o purta, deoarece era vigilentă cu privire la tot ce ţinea 
de rangul ei. Zeus i-o dăduse în căsătorie lui Hefaistos, zeul 
șchiop al făurarilor; dar adevăratul tată al celor trei copii pe care 
ea i-a dăruit lui - Fobos, Deimos și Harmonia - era frumosul 
Ares, Zeul Războiului, impetuos, beţiv și arțăgos. Hefaistos nu a 
aflat nimic despre adulterul ei până când, într-o noapte, cei doi 
amanți au zăbovit prea mult împreună în patul din palatul lui 
Ares din Tracia; atunci Helios i-a văzut, pe când răsărea, cum 
făceau dragoste și i-a zis lui Hefaistos. 

b. Hefaistos s-a retras furios în fierăria lui și a meșterit o plasă 
de vânătoare din bronz, la fel de ușoară ca funigeii, dar cu 
neputinţă de rupt, pe care a legat-o în taină de stâlpii și 
marginile patului său conjugal. l-a spus Afroditei, care se 
întorsese din Tracia toată numai un zâmbet, că fusese cu treburi 
în Corint: „Te rog să mă ierţi, dragă soţie, dar am să plec pentru 
scurtă vreme în Lemnos, insula mea preferată”. Afrodita nu s-a 
oferit să-l însoţească și, după ce el s-a făcut nevăzut, a trimis în 
grabă după Ares, care a sosit curând. Cei doi s-au dus plini de 
bunăvoie în pat, dar s-au trezit în zori prinși în plasă, goi și 
neputând să scape din ea. Când Hefaistos a revenit din 
călătorie, i-a surprins acolo. A chemat toţi zeii, ca să fie martori 
la dezonoarea lui. Apoi a făcut cunoscut că nu avea să-și 
elibereze soția până când darurile preţioase de căsătorie pe 
care i le dăduse tatălui ei adoptiv, Zeus, nu îi vor fi înapoiate. 

c. Zeii au venit în fugă să vadă rușinea Afroditei; dar zeițele 
au rămas pe la casele lor, din pudoare. Apollo i-a dat un ghiont 
lui Hermes și l-a întrebat: „Nu te-ar deranja să fii în locul lui 
Ares, nu-i așa, cu plasă cu tot?”. 

Hermes a jurat pe viaţa lui că nu, chiar de ar fi fost de trei ori 
mai multe plase, iar toate zeițele l-au privit cu dezaprobare. 
Amândoi zeii au râs zgomotos, dar Zeus a fost atât de 
dezgustat, încât a refuzat să înapoieze darurile de căsătorie sau 
să se amestece într-o dispută vulgară dintre un soț și soţia lui, 
declarând că Hefaistos a fost un neghiob că făcuse publică 
afacerea. Poseidon, care, văzând trupul gol al Afroditei, se 
îndrăgostise de ea, și-a ascuns gelozia faţă de Ares și s-a 
prefăcut că îl înţelege pe Hefaistos. „De vreme ce Zeus refuză 
să ajute”, a zis el, „îmi asum eu ca Ares să plătească pentru 
eliberarea lui echivalentul respectivelor daruri de căsătorie”. 

„Foarte bine”, a răspuns Hefaistos posomorât. „Dar dacă Ares 


va refuza să plătească, tu va trebui să-i iei locul sub plasă.” 

„În compania Afroditei?”, a întrebat Apollo râzând. 

„Nu cred că Ares va refuza să plătească”, a spus Poseidon cu 
nobleţe. „Dar dacă o va face, sunt gata să plătesc datoria și să 
mă căsătoresc eu cu Afrodita.” 

Astfel încât Ares a fost eliberat și s-a întors în Tracia, iar 
Afrodita s-a dus în Pafos, unde și-a recâștigat virginitatea în 
mare’, 

d. Flatată de mărturisirea sinceră a lui Hermes despre iubirea 
lui față de ea, Afrodita a petrecut de îndată o noapte cu el, 
noapte al cărei rod a fost Hermafroditos, o ființă cu sex dublu; 
și, la fel de încântată de intervenția lui Poseidon în favoarea ei, 
i-a născut acestuia doi fii, pe Rodos și Herofilos*?. Se înțelege de 
la sine că Ares nu a vrut să plătească, susținând că, dacă Zeus 
nu plătise, de ce ar fi făcut-o el? În cele din urmă, nimeni nu a 
plătit, deoarece Hefaistos era îndrăgostit nebunește de Afrodita 
și nu avea nici o intenție serioasă să divorțeze de ea. 

e. Mai târziu, Afrodita i-a cedat lui Dionysos și i l-a născut pe 
Priap; un copil hidos, cu niște organe genitale imense - Hera 
fusese cea care îi dăduse înfățișarea obscenă, în semn de 
dezaprobare faţă de promiscuitatea Afroditei. Priap e grădinar și 
poartă cu dânsul un cosor”. 

f. Deși Zeus nu s-a împreunat niciodată cu Afrodita, fiica lui 
adoptivă, cum spun unii că ar fi făcut-o, magia cingătorii ei l-a 
supus unei ispite necontenite și, în cele din urmă, a decis s-o 
umilească făcând-o să se îndrăgostească cu disperare de un 
muritor. Era chipeșul Anhise, regele dardanienilor și nepot al lui 
llos. Într-o noapte, pe când el dormea în coliba lui de păstor de 
pe Muntele Ida din Troia, Afrodita l-a vizitat luând chipul unei 
prințese frigiene, înveșmântată într-o rochie de un roșu orbitor, 
și s-a împreunat cu el pe un divan presărat cu piei de urși și lei, 
în timp ce albinele zumzăiau somnoros în jurul lor. Când s-au 
despărțit în zori, ea și-a dezvăluit identitatea și l-a pus să 
promită că nu avea să spună nimănui că se culcase cu ea. 
Anhise s-a înspăimântat aflând că dezvelise goliciunea unei 
zeițe și a implorat-o să-i cruţe viaţa. Ea i-a dat asigurări că nu 

avea de ce să se teamă și că fiul lor va deveni faimos”. Câteva 
zile mai târziu, în timp ce Anhise bea împreună cu tovarășii lui, 
unul dintre ei l-a întrebat: „Nu ai prefera să te culci cu fiica lui 
cutare decât cu Afrodita însăși?”. „Nu”, a răspuns el fără 
chibzuinţă. „După ce m-am culcat cu amândouă, întrebarea mi 
se pare absurdă.” 

9. Zeus a auzit din întâmplare cum s-a lăudat și a aruncat un 
fulger spre Anhise, care l-ar fi ucis pe loc dacă Afrodita nu și-ar fi 
interpus cingătoarea, deviind astfel fulgerul în pământul de la 
picioarele lui. Cu toate acestea, șocul l-a slăbit pe Anhise atât de 
mult, încât nu s-a mai putut ţine pe picioare niciodată, iar 
Afroditei, după ce i-a născut fiul, pe Enea, i s-a stins curând 
patima faţă de el”?. 

h. Într-o zi, soţia regelui Ciniras, cipriotul - dar unii îl numesc 
regele Phoenix din Byblos, iar alţii regele Theias, asirianul -, s-a 
lăudat prostește că fiica lui, Smirna, era mai frumoasă decât 
Afrodita însăși. Zeița s-a răzbunat pentru acea insultă făcând-o 
pe Smirna să se îndrăgostească de tatăl ei și să se urce în patul 
lui într-o noapte întunecoasă, când doica ei îl îmbătase prea tare 
ca să-și dea seama ce face. Mai apoi, Ciniras avea să afle că era 
atât tatăl, cât și bunicul copilului nenăscut al Smirnei și, turbat 
de furie, a luat o sabie și a gonit-o din palat. A dus-o pe coama 
unui deal, dar Afrodita a transformat-o iute pe Smirna într-un 
arbore de smirnă, pe care sabia ce cobora l-a despicat în două. 
Din el s-a rostogolit pruncul Adonis. Deja căindu-se pentru fapta 
ei cea rea, Afrodita l-a ascuns pe Adonis într-un cufăr, pe carei 
l-a încredinţat Persefonei, Regina Morților, cerându-i să-l pună la 
păstrare într-un loc întunecos. 

i. Curioasă, Persefona a deschis cufărul și l-a găsit înăuntru pe 
Adonis. Pruncul era atât de minunat, încât l-a scos afară și l-a 
dus în palatul ei. Vestea a ajuns la Afrodita, care s-a dus îndată 
în Tartar pentru a-l cere pe Adonis; iar când Persefona nu a 
acceptat, deoarece făcuse deja din el amantul ei, Afrodita a 
apelat la Zeus. Zeus, știind prea bine că și Afrodita voia să se 
împreuneze cu Adonis, a refuzat să judece o dispută atât de 
dezgustătoare și a deferit-o unui tribunal inferior, condus de 
muza Caliope. Verdictul acesteia a fost că Persefona și Afrodita 

aveau drepturi egale asupra lui Adonis - Afrodita pentru că îi 
aranjase nașterea, Persefona pentru că îl salvase din cufăr -, dar 
că acestuia trebuia să i se îngăduie un scurt răgaz între 
solicitările amoroase ale celor două zeițe nesățioase. Prin 
urmare, ea a împărţit anul în trei părţi egale, dintre care Adonis 
trebuia să petreacă una cu Persefona, una cu Afrodita și a treia 
de unul singur. 

Afrodita nu a jucat cinstit: purtând tot timpul cingătoarea ei 
magică, l-a convins pe Adonis să-i acorde partea lui de an, să nu 
accepte partea datorată Persefonei și să nu se supună sentinţei 
tribunalului”. 

j. Persefona, pe bună dreptate ofensată, s-a dus în Tracia, 
unde i-a spus binefăcătorului ei, Ares, că Afrodita îl prefera 
acum pe Adonis lui însuși. „Un simplu muritor”, a strigat ea, „și 
pe deasupra unul efeminat!”. Ares a devenit gelos și, deghizat 
în mistreț, s-a năpustit asupra lui Adonis, care plecase la 
vânătoare pe Muntele Liban, ucigându-l sub privirile Afroditei. 
Din sângele lui au răsărit anemone, iar sufletul său a coborât în 
Tartar. Afrodita s-a dus înlăcrimată la Zeus și a pledat pentru ca 
Adonis să nu petreacă împreună cu Persefona mai mult decât 
partea întunecată a anului, ci să fie partenerul ei și în lunile de 
vară, ceea ce Zeus a încuviinţat mărinimos. Dar unii spun că 
Apollo era mistrețul, care s-a răzbunat astfel pentru o ofensă pe 
care i-o adusese Afrodita”. 

K. Odată, ca să-l facă gelos pe Adonis, Afrodita a petrecut mai 
multe nopţi în Lilybaeum cu argonautul Butes, și cu el a devenit 
mama lui Eris, un rege al Siciliei. Copiii ei cu Adonis au fost 
Golgos, întemeietorul orașului Golgoi din Cipru, și Beroe, 
întemeietoarea orașului Berea din Tracia; iar unii zic că Adonis, 
și nu Dionysos, ar fi fost tatăl fiului ei, Priap”. 

|. Ursitele i-au atribuit Afroditei o singură îndatorire divină, 
anume să facă dragoste; dar într-o zi Atena a prins-o lucrând pe 
furiș la un război de ţesut, s-a plâns că prerogativele îi fuseseră 
încălcate și a ameninţat că le va abandona pe toate. Afrodita și- 

a cerut mii de scuze și de atunci nu a mai pus niciodată mâna 
pe nimic”$. 
x 

1. Elenii de mai târziu au depreciat-o pe Marea Zeiţă a 
Mediteranei, care domina de mult timp în Corint, Sparta, Tespiai 
și Atena, punând-o sub tutelă masculină și considerând orgiile ei 
sexuale din timpul ceremoniilor drept necuviințe adulterine. 
Plasa în care Homer o prezintă pe Afrodita așa cum a fost ea 
prinsă de Hefaistos fusese iniţial chiar a ei, ca Zeiță a Mării 
(*89.2), iar preoteasa ei pare să o fi purtat în timpul carnavalului 
de primăvară; preoteasa zeiţei scandinave Holle, sau Gode, 
făcea același lucru în prima noapte din luna mai. 

2. Priap își avea originea în grosolanele reprezentări falice din 
lemn care dominau orgiile dionysiace. El este considerat fiul lui 
Adonis din cauza „grădinilor” miniaturale oferite la sărbătorile 
lui. Părul era copacul consacrat Herei, ca primă zeiţă a 
Peloponesului - care, astfel, a fost denumit Apia (*64.4 și 74.6). 

3. Afrodita Urania („regina muntelui”) sau Erycina („a ierbii- 
negre”) era Zeiţa-nimfă a mijlocului verii. Ea îl distrugea pe 
regele sacru, care se împreuna cu ea pe vârful unui munte, așa 
cum regina albinelor distruge trântorul: smulgându-i organele 
sexuale. De aici, iubirea albinelor faţă de iarba-neagră și rochia 
roșie purtată de ea în legătura amoroasă cu Anhise de pe vârful 
muntelui; de aici și adorarea lui Cybele, Afrodita frigiană de pe 
Muntele Ida, ca regină a albinelor, și autocastrarea extatică a 
preoţilor ei în amintirea amantului ei Attis (*79.1). Anhise a fost 
unul dintre nenumărații regi sacri care au fost loviți cu un fulger 
ritualic, după ce s-a însoţit cu Zeița Morţii-în-Viaţă (*24.a). In 
versiunea cea mai timpurie a mitului, el era ucis, dar în cele 
ulterioare va scăpa: pentru a adeveri povestea modului în care 
piosul Enea, care a adus Palladionul sacru la Roma, și-a scos în 
spate tatăl din Troia în flăcări (*168.c). Numele lui o identifică pe 
Afrodita cu Isis, al cărei soţ, Osiris, a fost castrat de Seth, 
deghizat în mistreţ; „Anhise” este, de fapt, un sinonim al lui 
Adonis. El avea un altar în Egesta, lângă Muntele Eris (Dionysios 
din Halicarnas 1.53) și, drept urmare, Vergiliu spune că ar fi 
murit în Drepanon, un oraș învecinat, și ar fi fost îngropat pe 
munte (Eneida 11.710, 759 etc.). Alte altare ale lui Anhise au fost 
scoase la lumină în Arcadia și Troada. La altarul Afroditei de pe 

Muntele Eris era expus un fagure de miere, despre care se 
spunea că ar fi fost o ofrandă votivă depusă de Dedal atunci 
când a fugit în Sicilia (*92.h). 

4. Ca Zeiţă a Morţii-în-Viaţă, Afrodita a dobândit multe nume 
care nu par compatibile cu frumuseţea și amabilitatea ei. In 
Atena era numită Cea Mai Vârstnică dintre Ursite și soră a 
eriniilor, iar prin alte locuri, Melenis („cea neagră”) - nume 
explicat ingenios de Pausanias ca însemnând că amorul are loc 
de cele mai multe ori noaptea -, Scotia („cea întunecată”), 
Androphonos („ucigașa bărbaţilor”) și chiar, potrivit lui Plutarh, 
Epitymbria („a mormintelor”). 

5. Mitul lui Ciniras și al Smirnei consemnează, în mod evident, 
o perioadă din istorie în care regele sacru al unei societăţi 
matriliniare a decis să își prelungească domnia dincolo de 
durata obișnuită. O făcea prin celebrarea unei căsătorii cu 
tânăra preoteasă, oficial fiica lui, care urma să fie regină în 
următorul mandat, în loc să permită vreunui alt prinţișor să se 
căsătorească cu ea și să îi ia regatul (*65.1). 

6. Adonis (din fenicianul adon, „stăpân”) este versiunea 
grecească a semizeului sirian Tammuz, spiritul vegetației 
anuale. În Siria, Asia Mică și Grecia, anul sacru al zeiţei a fost la 
un moment dat divizat în trei părți, guvernate de Leu, Ţap și 
Șarpe (*75.2). Tapul, simbolul părţii centrale, era al Zeiţei 
lubirii, Afrodita; Șarpele, simbolul ultimei părţi, era al Zeiţei 
Morţii, Persefona; Leul, simbolul primei părţi, era consacrat 
Zeiţei Nașterii, numită aici Smirna, cea care nu a avut nici o 
pretenţie asupra lui Adonis. In Grecia, acest calendar a cedat 
locul unui an cu două anotimpuri, împărţit în jumătate fie de 
echinocţii, în stil răsăritean, precum în Sparta și Delfi, fie de 
solstiţii, în stil nordic, ca în Atena și Teba; ceea ce explică 
diferenţa dintre verdictul Zeiţei Muntelui, Caliope, și cel al lui 
Zeus. 

7. Tammuz a fost ucis de un mistreţ, asemenea multor 
personaje mitice similare - Osiris, Zeusul cretan, Anceu din 
Arcadia (*157.e), Carmanor din Lidia (*136.b) și eroul irlandez 
Diarmuid. Acest mistreţ pare să fi fost cândva o scroafă cu colții 
în formă de lună nouă, ea însăși zeiță ca și Persefona; dar atunci 
când anul a fost divizat în două, jumătatea luminoasă fiind 
condusă de regele sacru și cea întunecată de succesorul-tanist 
sau rivalul său, acest rival venea deghizat în mistreţ - 


asemenea lui Seth când l-a omorât pe Osiris sau a lui Finn mac 
Cool când l-a omorât pe Diarmuid. Sângele lui Tammuz este o 
alegorie a anemonelor care înroșeau pantele Muntelui Liban 
după ploile de iarnă; Adonia, o ceremonie de doliu în onoarea lui 
Tammuz, se ţinea în Byblos în fiecare primăvară. Nașterea lui 
Adonis dintr-un arbore de smirnă - smirna fiind un afrodiziac 
recunoscut - arată caracterul orgiastic al acestor rituri. Se 
presupune că picăturile de rășină care cad din arborele de 
smirnă sunt lacrimi vărsate pentru el (Ovidiu, Metamorfoze 
X.500 și urm.). Hyginus îl face pe Ciniras rege al Asiriei (Fabula 
58), probabil deoarece cultul lui Tammuz pare să-și fi avut 
originea acolo. 

8. Hermafroditos, fiul Afroditei, era un tânăr cu sâni de femeie 
și păr lung. Asemenea androginului sau femeii cu barbă, 
hermafroditul își avea, desigur, și omologul lui fizic, dar în 
ipostaza lor de concepte religioase ambele și-au avut originea în 
tranziţia de la matriarhat la patriarhat. Hermafroditos este 
regele sacru delegat al reginei (*136.4) și poartă sâni falși. 
Androgyne este mama unui clan preelenic care evitase 
patriarhalizarea; pentru a-și păstra autoritatea sau pentru a-i 
înnobila pe copiii născuţi de ea dintr-un tată sclav, Androgyne își 
pune o barbă falsă, cum era obiceiul în Argos. Zeiţele cu barbă 
asemenea Afroditei cipriote și zeii feminini, asemenea lui 
Dionysos, corespund acestor etape sociale de tranziţie. 

9. Harmonia este, la prima vedere, un nume straniu pentru o 
fiică născută de Afrodita cu Ares; dar, atunci ca și acum, într-un 
stat aflat în război afecțiunea și armonia erau cu mult mai mari 
decât de obicei. 


19. Natura și faptele lui Ares 


a. Tracul Ares iubește lupta de dragul luptei, iar Eris, sora lui, 
oferă mereu prilej de război, răspândind zvonuri și stârnind 
gelozii. Ca și ea, el nu favorizează vreodată un oraș sau o 
partidă anume, ci luptă de o parte sau de alta după cum îi dă 
ghes inima, bucurându-se de masacrarea oamenilor și jefuirea 
orașelor. Toţi semenii lui nemuritori îl urăsc, de la Zeus și Hera 
în jos, în afară de Eris și Afrodita, care nutresc o pasiune 
perversă pentru el, și de Hades cel lacom, care îi întâmpină cu 
bucurie pe luptătorii tineri și îndrăzneţi măcelăriți în războaiele 


crude. 

b. Ares nu a fost întotdeauna victorios. Atena, o luptătoare 
mult mai abilă decât el, l-a înfrânt de două ori în bătălie; iar 
odată, fiii gigantici ai lui Aloeu l-au biruit și l-au ţinut ostatic într- 
un vas de bronz timp de treisprezece luni, până când a fost 
eliberat de Hermes, pe jumătate mort; iar cu un alt prilej, 
Heracle l-a făcut să fugă înapoi în Olimp de teamă. El declară că 
disprețuiește prea mult judecata ca să apară vreodată într-un 
tribunal ca reclamant și doar o dată a făcut-o ca învinuit: s-a 
întâmplat atunci când semenii lui, zeitățile, l-au acuzat de 
uciderea intenţionată a lui Halirotios, fiului lui Poseidon. A 
susţinut că era îndreptăţit să o facă, pretinzând că o salvase pe 
fiica lui, pe Alcipe, din Casa lui Cecrops, aflată în pericolul de a fi 
violată de numitul Halirotios. Dat fiind că nimeni nu asistase la 
incident, în afară de Ares însuși și de Alcipe, care, bineînţeles, a 
confirmat mărturia tatălui ei, tribunalul l-a achitat. A fost prima 
sentință pronunţată vreodată într-un proces de crimă, iar dealul 
pe careau avut loc dezbaterile a devenit cunoscut drept 
Areopag, nume pe care îl poartă și azi”. 

x 


1. Atenienilor nu le plăcea războiul, cu excepţia celui de 
apărare a libertăţii sau pentru vreun alt motiv la fel de 
convingător, și îi dispreţuiau pe traci pentru că erau niște 
barbari care considerau războiul o distracție. 

2. In descrierea lui Pausanias a crimei, Halirotios reușise deja 
să o violeze pe Alcipe. Dar Halirotios nu poate fi decât un 
sinonim pentru Poseidon; iar Alcipe, un sinonim pentru Zeiţa-cu- 
cap-de-iapă. De fapt, mitul amintește de violarea Demetrei de 
către Poseidon și se referă la cucerirea Atenei de către oamenii 
lui Poseidon și la umilinţa suferită de zeiţă din partea lor (*16.3). 
Dar el a fost modificat din motive patriotice și combinat cu o 
legendă a vreunui proces timpuriu de crimă. „Areopag” 
înseamnă, probabil, „dealul Zeiţei împăciuitoare”, Areia fiind 
unul din numele Atenei. 


20. Natura și faptele Hestiei 


a. Este un merit al Hestiei că doar ea, singura dintre marii 
olimpieni, nu ia parte vreodată la războaie sau dispute. Mai 

mult, asemenea lui Artemis și Atenei, Hestia s-a opus 
întotdeauna oricăror avansuri amoroase din partea unor zei, 
titani sau oricine altcineva; căci, după detronarea lui Cronos, 
când Poseidon și Apollo s-au anunţat drept peţitori rivali, ea a 
jurat pe capul lui Zeus că va rămâne pentru totdeauna fecioară. 
Pentru asta, Zeus, recunoscător, a recompensat-o oferindu-i 
prima victimă a fiecărui sacrificiu public”, deoarece ea 
menţinuse pacea în Olimp. 

b. Odată, Priap, beat fiind, a încercat să o violeze la o 
sărbătoare rustică la care participau zeii, pe când mai toți 
adormiseră după ce s-au îndopat cât au putut; dar un măgara 
început să ragă asurzitor, încât Hestia s-a trezit și a ţipat 
văzându-l pe Priap gata să o încalece, făcându-l să o ia la fugă 
cuprins de spaimă ca un caraghios”. 

c. Hestia este Zeița Vetrei și în orice casă particulară sau 
edificiu public îi ocrotește pe cei care dau fuga la ea cerându-i 
protecţia. Hestia se bucură de un respect general, nu doar 
pentru că e cea mai blândă, cea mai onestă și mai caritabilă 
dintre toţi olimpienii, ci și pentru că a inventat arta construirii 
caselor; iar focul ei este atât de sacru, încât dacă vreodată o 
vatră se răcește, întâmplător sau în semn de doliu, este aprinsă 
din nou cu ajutorul unei roţi de foc&. 

x 

1. Centrul vieţii grecești - chiar și în Sparta, unde familia 
fusese subordonată statului - era vatra casei, privită și ca altar 
sacrificial; iar Hestia, zeiţa ei, reprezenta siguranţa și fericirea 
personale, dar și datoria sacră a ospitalităţii. Povestea cererilor 
în căsătorie venite din partea lui Poseidon și Apollo probabil că a 
fost dedusă din venerarea împreună a acestor trei zeități la 
Delfi. Încercarea lui Priap de a o viola este un avertisment 
anecdotic împotriva sacrilegiului de a maltrata oaspeţii de gen 
feminin care se aflau sub protecţia vetrelor casnice sau publice: 
până și măgarul, simbol al lubricităţii (*35.4), denunţă nebunia 
criminală a lui Priap. 

2. Imaginea arhaică, albă și aniconică, a Marii Zeiţe, utilizată 
în întreg estul Mediteranei, pare să fi reprezentat o movilă de 
cărbuni aprinși ţinuţi în viaţă de un înveliș de cenușă albă, care 

constituia cel mai comod și mai economic mijloc de încălzire în 
vremurile străvechi; aceasta nu scotea nici fum, nici flăcări și 
reprezenta centrul firesc al întrunirilor de familie sau de clan. In 
Delfi, movila de cărbuni a fost transformată într-un cuptor de 
calcar pentru uz în aer liber și a devenit ompha/os-ul sau 
buricul, înfățișat adesea în picturile de pe vasele grecești și 
marcând presupusul centru al lumii. Acest obiect sacru, care a 
supravieţuit ruinelor altarului, este inscripţionatcu numele 
Pământului-Mamă, are o înălţime de 30 de centimetri și e lat de 
aproximativ 40 de centimetri, adică are mărimea și forma 
focului de cărbune necesar pentru încălzirea unei camere mari. 
În epoca clasică, Pythia era însoţită de un preot care îi inducea 
transe arzând boabe de orz, cânepă și dafin, deasupra unei 
lămpi cu ulei, într-un spaţiu închis, interpretând apoi cele spuse 
de ea. Dar este probabil ca, odată, cânepa, dafinul și orzul să fi 
fost puse pe cenușa fierbinte a grămezii de cărbuni, ceea 
ce constituie o modalitate mai simplă și mai eficientă de a 
produce aburi narcotici (*51.b). În altarele cretane și miceniene 
s-au găsit numeroase polonice triunghiulare sau în formă de 
frunză făcute din piatră ori lut - unele prezentând semnele unei 
temperaturi foarte înalte -, ce par să fi fost folosite pentru a 
supraveghea focul sacru. Grămada de cărbune era înălțată 
uneori pe o masă rotundă cu trei picioare făcută din argilă și 
vopsită în roșu, alb și negru, acestea fiind culorile lunii (*90.3); 
asemenea mese au fost găsite în Pelopones, Creta și Delos - 
una dintre ele, dintr-o cameră mortuară din Zafer Papoura, 
lângă Cnosos, încă avea cărbuni stivuiți pe ea. 


21. Natura și faptele lui Apollo 


a. Apollo, fiul lui Zeus cu Leto, era un copil de șapte luni, dar 
zeii cresc repede. Temis l-a hrănit cu nectar și ambrozie, iar 
când, în a patra zi, la răsărit, el a cerut un arc și săgeți, 
Hefaistos i le-a dăruit de îndată. După ce a plecat din Delos, s-a 
îndreptat direct spre Muntele Parnas, unde șarpele Python, 
dușmanul mamei lui, ședea la pândă, și l-a rănit grav cu 
săgețile. Python a fugit la Oracolul Pământului-Mamă din Delfi, 
oraș numit astfel în cinstea monstrului Delfine, perechea lui; dar 
Apollo a cutezat să meargă după el în altar, unde l-a executat 


chiar lângă orificiul sacrut!. 

b. Pământul-Mamă i-a relatat despre această ofensă lui Zeus, 
care nu numai că a poruncit ca Apollo să facă o vizită la Tempe 
pentru purificare, dar a și instituit Jocurile Pythianice, întru 
cinstirea lui Python, pe care Apollo trebuia să le conducă în 
semn de penitenţă. Foarte trufaș, el a nesocotit porunca lui 
Zeus de a se duce la Tempe. S-a dus în schimb în Aigialeia 
pentru purificare, însoţit de Artemis; apoi, locul nefiindu-i pe 
plac, a navigat spre Tarra, în Creta, unde regele Carmanor a 
săvârșit ceremonia*?. 

c. La întoarcerea sa în Grecia, Apollo l-a căutat pe Pan, zeul 
arcadian bătrân și rău famat, cu picioare de ţap, și, după ce l-a 
convins să îi dezvăluie arta profeţiei, a cucerit Oracolul din Delfi 
și a păstrat-o pe preoteasa acestuia, numită Pythia, în slujba lui. 

d. La auzul veștii, Leto a venit împreună cu Artemis la Delfi, 
dar s-a retras ca să săvârșească un ritual intim într-un crâng 
sacru. Gigantul Titios i-a întrerupt rugăciunile și a încercat să o 
violeze, dar Apollo și Artemis, auzind ţipete, au venit în fugă și l- 
au ucis cu potop de săgeți - o răzbunare pe care Zeus, tatăl lui 
Titios, s-a mulţumit să o considere pioasă. În Tartar, Titios a fost 
întins pentru chinuri cu braţele și picioarele bine ţintuite de 
pământ; suprafaţa acoperită de el avea nu mai puţin de nouă 
acri, iar doi vulturi i-au mâncat ficatul®?. 

e. Apoi, Apollo l-a ucis pe satirul Marsyas, un adept al zeiţei 
Cybele. lată cum s-a întâmplat: într-o zi, Atena a făcut un flaut 
dublu din oasele unui cerb și a cântat cu el la un ospăț al zeilor. 
La început, nu a putut să înţeleagă de ce Hera și Afrodita 
chicoteau ducându-și palmele la gură, deși muzica ei părea să le 
încânte pe celelalte zeități. Așa că s-a dus de una singură într-o 
pădure din Frigia, la un pârâu, a apucat din nou flautul și și-a 
privit chipul în apă în timp ce cânta. Dându-și seama pe dată cât 
de ridicol o făceau să arate acea faţă albăstruie și acei obraji 
umflaţi, a aruncat flautul și l-a blestemat pe oricine avea să-l 

ridice. 

f. Marsyas a fost victima nevinovată a blestemului ei. A dat 
peste flaut, care, de cum l-a dus la gură, a început să cânte de 
unul singur, inspirat de amintirea muzicii Atenei. Marsyas a 
mers prin Frigia, în urma Cybelei, încântându-i pe ţăranii 
neștiutori. Ei strigau că nici Apollo însuși nu ar fi putut cânta mai 
frumos, nici măcar din lira lui, iar Marsyas a fost îndeajuns de 
nesăbuit să nu îi contrazică. Desigur, asta a iscat furia lui Apollo, 
care l-a provocat la o întrecere al cărei câștigător trebuia să îl 
pedepsească pe învins în orice chip dorea. Marsyas a consimţit, 
iar Apollo le-a luat pe muze drept juriu. Întrecerea s-a dovedit a 
fi una egală, muzele fiind fermecate de ambele instrumente, 
până când Apollo i-a strigat lui Marsyas: „Te provoc să faci cu 
instrumentul tău ce fac eu cu al meu. Întoarce-l cu fundul în sus 
și să cântăm amândoi și cu instrumentul, și cu vocea deodată”. 

g. Asta era în mod clar imposibil de făcut cu un flaut, iar 
Marsyas nu a reușit să facă faţă provocării. Pe când Apollo și-a 
întors lira și a cântat niște imnuri atât de minunate în cinstea 
zeilor olimpieni, încât muzele nu au putut decât să dea verdictul 
în favoarea lui. Apoi, cu toată blândeţea lui prefăcută, Apollo s-a 
răzbunat pe Marsyas în cel mai crud mod cu putinţă: l-a jupuit 
de viu și i-a țintuit pielea de un pin (sau, zic unii, de un platan), 
lângă izvorul râului care acum îi poartă numele*. 

h. După aceea, Apollo a câștigat o a doua întrecere muzicală, 
prezidată de regele Midas; de data asta l-a bătut pe Pan. 
Devenind zeul recunoscut al muzicii, de atunci el cântă mereu la 
lira lui cu șapte coarde, în timp ce zeii benchetuiesc. O altă 
îndatorire a lui era cândva aceea de a păzi turmele și ciurdele 
pe care zeii le ţineau în Pieria; dar mai târziu a delegat această 
sarcină lui Hermes 


i. Deși Apollo a refuzat să se prindă în legătura căsătoriei, a 
lăsat grele multe nimfe și muritoare; printre ele, pe Ftia, cu care 
i-a zămislit pe Doros și pe fraţii lui; pe muza Thalia, cu care i-a 
zămislit pe coribanţi; pe Coronis, cu care l-a zămislit pe 
Asclepios; pe Aria, cu care l-a zămislit pe Miletos; și pe Cirene, 

cu care l-a zămislit pe Aristeu®®. 

j. El a sedus-o și pe nimfa Driope, care avea în grijă turma 
tatălui ei de pe Muntele Eta, împreună cu prietenele ei, 
hamadriadele. Apollo s-a deghizat într-o broască-ţestoasă cu 
care ele s-au jucat toate, iar când Driope l-a pus în sân, el s-a 
transformat într-un șarpe șuierător, le-a speriat și le-a alungat 
pe hamadriade și s-a desfătat cu ea. Driope i l-a născut pe 
Amfisos, cel care a întemeiat orașul Eta și a înălţat un templu 
pentru tatăl lui; acolo, Driope a slujit ca preoteasă până când, 
într-o zi, hamadriadele au luat-o cu ele și au lăsat în locul ei un 
plop*. 

K. Apollo nu a avut mereu izbândă în dragoste. Odată a 
încercat să i-o fure pe Marpesa lui Idas, dar ea i-a rămas 
credincioasă soţului ei. Altă dată a urmărit-o pe Dafne, nimfa 
muntelui, o preoteasă a Pământului-Mamă și fiică a râului Peneu 
din Tesalia; dar când a prins-o, ea a ţipat și Pământul-Mamă a 
făcut-o nevăzută într-o clipită și a dus-o în Creta, unde a devenit 
cunoscută drept Pasifae. Pământul-Mamă a lăsat în locul ei un 
arbust de laur, din ale cărui frunze Apollo a făcut o cunună ca să 
se consolezet. 

l. Trebuie adăugat că urmărirea lui Dafne nu a fost un impuls 
subit. Era îndrăgostit de ea de mult și provocase moartea 
rivalului său, Leucip, fiul lui Enomaos, care se deghizase într-o 
fată și se alăturase petrecerilor de pe munte ale lui Dafne. 
Aflând despre asta cu ajutorul profeţiei, Apollo le-a sfătuit pe 
nimfe să se scalde goale și să se asigure astfel că toţi cei aflaţi 
în compania lor erau femei. Impostura lui Leucip a fost 
descoperită imediat, iar nimfele l-au sfâșiat în bucăţi. 

m. A existat și cazul minunatului tânăr Hiacintos, un prinţ 
spartan de care nu doar poetul Tamiris s-a îndrăgostit - primul 
om care a curtat vreodată pe cineva de același sex cu el -, ci și 
Apollo însuși, primul zeu care a făcut la fel. Apollo nu îl 
considera pe Tamiris un rival serios; după ce a auzit din 
întâmplare laudele acestuia că putea să le întreacă pe muze la 

cântat, el l-a denunţat cu răutate lor, iar ele i-au luat de îndată 
vederea, vocea și aducerea aminte privind cântatul la harfă. Dar 
și Vântului de Vest îi ajunsese simpatic Hiacintos, așa că a 
devenit pe dată gelos pe Apollo; într-o zi, acesta îl învăţa pe 
băiat cum să arunce discul, când Vântul de Vest a prins discul în 
văzduh și l-a repezit spre ţeasta lui Hiacintos, ucigându-l. Din 
sângele lui a răsărit zambila, pe a cărei floare inițialele lui mai 
pot fi încă deslușite% 


n. Apollo și-a atras mânia lui Zeus doar o dată, după faimoasa 
conspirație de a-l detrona. S-a întâmplat când fiul lui, Asclepios 
tămăduitorul, a avut îndrăzneala de a învia un om mort, 
furându-i astfel un supus lui Hades. Bineînţeles că Hades s-a 
plâns în Olimp, Zeus l-a omorât cu un fulger pe Asclepios, iar 
Apollo, drept răzbunare, i-a ucis pe ciclopi. Zeus s-a înfuriat 
pentru pierderea armurierilor lui și l-ar fi alungat pe Apollo în 
Tartar pentru totdeauna dacă Leto nu ar fi implorat iertare 
pentru el și nu s-ar fi angajat că avea să se îndrepte. Sentința a 
fost redusă la un an de muncă grea, pe care Apollo urma să-l 
ispășească la stânele regelui Admetos din Feres. Supunându-se 
sfatului lui Leto, Apollo nu doar că și-a îndeplinit umil sentinţa, 
dar i-a adus mari beneficii lui Admetos*!. 

o. După ce s-a învăţat minte, el a propovăduit apoi moderaţia 
în toate: expresiile „Cunoaște-te pe tine însuţi!” și „Fără 
excese!” erau întotdeauna pe buzele lui. El le-a adus jos pe 
muze din casa lor de pe Muntele Helicon, în Delfi, a îmblânzit 
frenezia lor sălbatică și le-a îndrumat în dansuri ceremonioase și 
cuviincioase*?. 

x 

1. Istoria lui Apollo este una confuză. Grecii au făcut din el fiul 
lui Leto, o zeiță cunoscută drept Lat în sudul Palestinei (*14.2), 
dar el era și un zeu al hiperboreenilor („oamenii de dincolo de 
Vântul de Nord”), pe care Hecateu (Diodor din Sicilia 11.47) i-a 
identificat în mod clar cu britonii, chiar dacă Pindar (Ode 
pythianice X.50-55) îi considera libieni. Delos era centrul acestui 
cult hiperboreean care se pare că mergea la sud-est până în 

Nabathaea și Palestina, la nord-vest până în Britania și care 
includea Atena. Între statele asociate cultului se făceau 
permanent vizite reciproce (Diodor din Sicilia, /oc. cit.). 

2. În mijlocul hiperboreenilor, Apollo sacrifica sute de măgari 
(Pindar, /oc. cit.), ceea ce îl identifică cu „Copilul Horus”, a cărui 
victorie asupra dușmanului lui, Seth al Egiptului, era sărbătorită 
prin mânarea unor măgari sălbatici de-a lungul unei pante 
abrupte (Plutarh, Despre Isis și Osiris 30). Horus a răzbunat 
uciderea de către Seth a tatălui său, Osiris - regele sacru, iubitul 
Zeiţei Triple a Lunii, Isis sau Lat, pe care succesorul-tanist îl 
sacrifica în miezul verii și al iernii și a cărui încarnare era Horus 
însuși. Mitul urmăririi lui Leto de către Python corespunde 
mitului urmăririi lui Isis de către Seth (în timpul celor șaptezeci 
și două cele mai călduroase zile ale anului). Mai mult, Python 
este identificat cu Tifon, un Seth al grecilor (*36.1), în /mn către 
Apollo al lui Homer și în scolia la Apollonios din Rodos. 
Hiperboreeanul Apollo este, de fapt, un Horus grecesc. 

3. Dar mitului i-a fost dată o turnură politică: se spune că 
Python a fost trimis împotriva lui Leto de Hera, care îl născuse 
prin partenogeneză, ca să-i facă în ciudă lui Zeus (/mn homeric 
către Apollo 305); iar Apollo, după ce l-a ucis pe Python (și 
probabil și pe consoarta lui, Delfine), a cucerit altarul oracular al 
Pământului-Mamă din Delfi - căci Hera era Pământul-Mamă sau 
Delfine, în ipostaza ei profetică. Se pare că unii eleni din Nord, 
aliaţi cu traco-libienii, au invadat Grecia Centrală și Peloponesul, 
unde li s-au opus adoratorii preelenici ai Zeiţei-Pământ, dar au 
reușit să cucerească principalele ei altare oraculare. La Delfi au 
distrus șarpele oracular sacru - un șarpe similar era ţinut în 
Erehteionul din Atena (*25.2) - și au preluat Oracolul, în numele 
zeului lor Apollo Sminteus. Sminteus („asemenea șoarecelui”) 
avea, ca și zeul canaanit al vindecării, Esmun, un șoarece 
curativ drept simbol. Invadatorii au căzut de acord să Îi 
identifice cu Apollo, acel Horus hiperboreean adorat de aliaţii 
lor. Pentru a îmbuna opiniile localnicilor din Delfi, au fost 
instituite jocuri funerare regulate în cinstea eroului mort Python 
și a preotesei lui, care rămăsese în funcţie. 

4. Zeița-Lună Brizo („alinătoarea”) din Delos, imposibil de 
distins de Leto, poate fi identificată cu Zeița Triplă hiperboreană 
Brigit, care a fost creștinată drept Sfânta Brigit sau Sfânta Bride. 
Brigit era patroana tuturor artelor, iar Apollo i-a urmat exemplul. 


Atacul asupra lui Leto din partea gigantului Titios sugerează o 
răscoală eșuată a muntenilor din Focida împotriva invadatorilor. 

5. Victoriile lui Apollo asupra lui Marsyas și Pan comemorează 
cuceririle elenice ale Frigiei și Arcadiei și înlocuirea care a urmat 
în aceste regiuni a instrumentelor de suflat de către cele cu 
coarde, mai puţin în rândul ţăranilor. Pedepsirea lui Marsyas se 
poate referi la jupuirea rituală a unui rege sacru - așa cum 
Atena l-a lipsit pe Palas de aegisul lui magic (*9.a)- sau la 
descojirea completă a unui vlăstar de arin pentru a face un 
fluier de păstor, arinul fiind personificat ca zeu sau semizeu 
(*28.1 și 57.1). Apollo era revendicat ca înaintaș al grecilor 
dorieni și al milesienilor, care îl cinsteau în mod special. 
Coribanţii, dansatori la sărbătoarea solstițiului de iarnă, erau 
consideraţi copiii lui cu muza Thalia, deoarece el era zeu al 
muzicii. 

6. Urmărirea de către Apollo a lui Dafne, nimfa muntelui, fiică 
a râului Peneu și preoteasă a Pământului-Mamă, pare să se 
refere la capturarea de către eleni a orașului Tempe, unde zeiţa 
Dafene („cea sângeroasă”) era venerată de un ordin de menade 
orgiastice care mestecau dafin (*46.2 și 51.2). După reprimarea 
acestui ordin - relatarea lui Plutarh sugerează că preotesele au 
fugit în Creta, unde Zeiţa-Lună era numită Pasifae (*88.e) -, 
Apollo a preluat dafinul, pe care după aceea doar Pythia îl mai 
putea mesteca. Dafene trebuie să fi avut cap de iapă în Tempe, 
ca și în Figalia (*16.5); Leucip („cal alb”) era regele sacru al 
cultului local al calului, sfârtecat anual în bucăţi de bacantele 
care se îmbăiau după uciderea lui pentru a se purifica, nu 
înainte (*22.1 și 150.1). 

7. Seducerea de către Apollo a lui Driope din Oeta 
consemnează, probabil, reprimarea locală a unui cult al 
stejarului de către un cult al lui Apollo, căruia îi era consacrat 
plopul (*42.0); ca și seducerea Ariei de către el. Deghizarea lui 
în broască-ţestoasă este o trimitere la lira pe care o cumpărase 
de la Hermes (*17.0). Numele Ftiei sugerează că aceasta era o 
ipostază autumnală a zeiţei. Tentativa nereușită asupra 
Marpesei („cea care apucă”) pare să consemneze eșecul lui 
Apollo de a cuceri un altar mesenian: cel al Zeiţei Grânelor în 
ipostază de Scroafă (*74.4). Servitutea lui Apollo față de 
Admetos din Feres ar putea aminti un eveniment istoric: 
umilirea preoţimii lui Apollo drept pedeapsă pentru masacrarea 


unei bresle preelenice de făurari care se bucuraseră de 
protecţia lui Zeus. 

8. Mitul lui Hiacintos, care la prima vedere nu pare mai mult 
decât o fabulă sentimentală spusă pentru a explica semnul de 
pe zambilele grecești (*165.j și 2), se referă la eroul-floare 
cretan  Hiacintos (*159.4), ce pare să fi fost numit și 
Narcis (*85.2), a cărui venerare a fost introdusă în Grecia 
miceniană și care a dat lunii târzii de vară numele Hiacintos în 
Creta, Rodos, Cos, Thera și Sparta. Apollo-ul doric a uzurpat 
numele lui Hiacintos în Tarent, unde avea un mormânt de erou 
(Polybios  VIII.30); iar la Amicle, un oraș micenian, un alt 
„mormânt al lui Hiacintos” a devenit baza tronului lui Apollo. 
Apollo era deja nemuritor în acel moment, iar Hiacintos a 
domnit doar un anotimp: moartea lui provocată de un disc o 
amintește pe cea a nepotului său, Acrisios (*73.3). 

9. Coronis („cioară”), mamă a lui Asclepios cu Apollo, era 
probabil o ipostază a Atenei (*25.5); dar atenienii au negat 
întotdeauna că ea avea copii și au tăinuit mitul (*50.b). 

10. In epoca clasică, muzica, poezia, filosofia, astronomia, 
matematica, medicina și știința erau guvernate de Apollo. Ca 
adversar al barbarismului, el susţinea moderaţia în toate, iar 
cele șapte coarde ale lirei lui erau asociate celor șapte vocale 
ale alfabetului grec târziu (*52.8), oferind o semnificație mistică 
și fiind folosite pentru muzica terapeutică. În cele din urmă, din 
cauza identificării lui cu Copilul Horus, un concept solar, Apollo a 
fost venerat ca soare, al cărui cult corintian fusese preluat de 
Zeus Solar; iar sora lui, Artemis, a fost identificată pe bună 
dreptate cu luna. 

11. În eseul Despre natura zeilor (111.23), Cicero îl numește pe 
Apollo fiu al lui Leto, ca fiind doar al patrulea dintr-o serie 
străveche: el face deosebire între Apollo fiul lui Hefaistos, Apollo 
tatăl coribanţilor cretani și Apollo care a dat Arcadiei legile. 

12. Uciderea șarpelui Python de către Apollo nu este însă un 
mit atât de simplu cum ar părea la prima vedere, deoarece 
piatra omphalos pe care stătea Pythia era în mod tradiţional 
mormântul eroului încarnat în șarpe, ale cărui oracole le rostea 
ea (Hesychios s.v. Movila lui Archus; Varro, De /ingua latina libri 
VII.17). Preotul elenic al lui Apollo a uzurpat funcţiile regelui 
sacru care, în mod legitim și ceremonial, îl ucisese întotdeauna 
pe predecesorul lui, eroul. Acest lucru este dovedit de ritul 


Stepteriei consemnat de Plutarh în Despre părăsirea oracolelor 
(15). La fiecare nouă ani, o colibă reprezentând sălașul regelui 
era construită pe locul de treierat de la Delfi, care era atacat 
brusc noaptea de... [aici relatarea are o lacună]... Masa cu 
primele roade era răsturnată, coliba incendiată, iar purtătorii de 
torţe fugeau din sanctuar fără să privească în urma lor. După 
aceea, tânărul care luase parte la această faptă se ducea la 
Tempe pentru purificare, de unde se întorcea triumfător, 
încoronat și purtând o ramură de laur. 

13. Atacul brusc și concertat asupra locuitorului colibei 
amintește de uciderea misterioasă a lui Romulus de către 
tovarășii lui. Amintește și de sacrificiul anual săvârșit cu prilejul 
Bufoniei la Atena, când preoţii care îl uciseseră pe Zeus-Bou cu 
un topor cu lamă dublă fugeau fără să privească în urma lor; ei 
îi mâncau apoi carnea în cadrul unui ospăț comun (*53.7), 
mimau reînvierea boului și aduceau toporul pentru a fi judecat 
sub acuzaţia de sacrilegiu. 

14. În Delfi, ca și în Cnosos, regele sacru trebuie să fi domnit 
până în al nouălea an (*88.6). Băiatul se ducea la Tempe fără 
îndoială deoarece cultul lui Apollo acolo își avea originea. 


22. Natura și faptele lui Artemis 


a. Artemis, sora lui Apollo, merge înarmată cu arc și săgeți și, 
ca și el, are puterea de a trimite năpaste și moarte năprasnică 
printre muritori, dar deopotrivă de a-i vindeca. Ea este 
protectoarea copiilor mici și a tuturor animalelor sugace, dar 
îndrăgește și vânătoarea, mai ales cea de cerbi. 

b. Într-o zi, pe când era un copil de trei ani, tatăl ei, Zeus, pe 
ai cărui genunchi ședea, a întrebat-o ce daruri i-ar plăcea. 
Artemis a răspuns pe loc: „Te rog dă-mi virginitate veșnică, la 
fel de multe nume ca ale fratelui meu Apollo, un arc cu săgeți ca 
ale lui, puterea de a aduce lumina, o tunică de vânătoare de 
culoarea șofranului cu tiv roșu, care să-mi ajungă până la 
genunchi, șaizeci de nimfe oceanice tinere ca domnișoare de 
onoare, toate de aceeași vârstă, douăzeci de nimfe ale râului de 
la Amnisos, din Creta, care să aibă grijă de coturnii mei și să-mi 
hrănească ogarii atunci când nu sunt la vânătoare, toți munţii 
de pe lume și, în sfârșit, oricare oraș vrei tu să alegi pentru 
mine, dar unul îmi e de-ajuns, fiindcă vreau să-mi petrec cea 


mai mare parte a timpului pe munţi. Din nefericire, femeile în 
chinurile facerii o să mă invoce adesea, de vreme ce mama 
mea, Leto, m-a purtat și m-a născut fără dureri, astfel că 
Ursitele m-au făcut patroana nașterii”. 

c. Ea s-a întins să atingă barba lui Zeus, care a zâmbit 
mândru, zicând: „Cu copii ca tine nu trebuie să mă tem de 
gelozia Herei! Le vei avea pe toate și multe pe deasupra: nu 
unul, ci treizeci de orașe, și părți din multe altele, atât pe 
continent, cât și în arhipelag. Și te numesc păzitoare a 
drumurilor și a porturilor”*. 

d. Artemis i-a mulţumit, a sărit de pe genunchii lui și s-a dus 
mai întâi pe Muntele Leucus din Creta, apoi la apa Ocean, de 
unde a ales numeroase nimfe de nouă ani ca însoţitoare ale ei; 
mamele lor au fost încântate să le lase să plece”. La invitaţia lui 
Hefaistos, i-a vizitat apoi pe ciclopii de pe Insula Lipara și i-a 
găsit meșterind o adăpătoare de cai pentru Poseidon. Brontes, 
care fusese instruit să facă orice dorea ea, a luat-o pe un 
genunchi; dar, neplăcându-i mângâierile lui, Artemis i-a smuls 
un smoc de păr de pe piept, unde locul a rămas gol până în ziua 
morţii lui; oricine ar fi putut presupune că avusese râie. Nimfele 
au fost îngrozite de înfățișarea sălbatică a ciclopilor și de larma 
din fierăria lor - probabil că așa a fost, căci de fiecare dată când 
o fetiţă e neascultătoare, mama ei o ameninţă cu Brontes, Arges 
sau Steropes. Dar Artemis, îndrăzneață fiind, le-a zis să lase 
troaca lui Poseidon pentru o vreme și să-i facă ei un arc de 
argint cu o tolbă plină de săgeți, iar drept răsplată lor ei aveau 
să mănânce prima pradă doborâtă de ea%. Cu aceste arme, s-a 
dus în Arcadia, unde Pan se îndeletnicea cu tăierea unui linx pe 
care să îl dea de mâncare căţelelor sale și puilor lor. De la Pana 
primit trei ogari clăpăugi, doi pestriţi și unul pătat, care 
împreună puteau să scoată lei vii din vizuini, precum și șapte 
ogari iuți din Sparta”. 

e. După ce a prins de vii două perechi de căprioare cu coarne, 
Artemis le-a înhămat la un car de aur cu zăbale de aur și a mers 
spre nord, spre Muntele Hemos din Tracia. A cioplit prima ei 


93 Calimah, /mn către Artemis 1 şi urm. 

95 /bid. 40 şi urm. 

torță din lemn de pin pe Olimpul din Misia și a aprins-o de la 
tăciunii unui arbore lovit de trăsnet. Și-a încercat arcul de argint 
de patru ori: primele două ţinte au fost copaci, a treia o 
sălbăticiune, iar a patra un oraș de oameni nedrepţi*. 

f. Apoi s-a întors în Grecia, unde nimfele de la Amnisos au 
dejugat căprioarele, le-au ţesălat și le-au hrănit cu același trifoi 
ca acela ce creștea cu repeziciune pe pășunea Herei, trifoi pe 
care îl mâncau și armăsarii lui Zeus, și le-au adăpat dintr-o 
troacă de aur” 


g. Odată, Zeul-râu Alfeu, fiul lui Thetis, a cutezat să se 
îndrăgostească de Artemis și să o urmărească prin Grecia; dar 
ea a ajuns la Letrini, în Elida (sau, zic unii, până în îndepărtata 
Insulă Ortigia de lângă Siracuza), unde ea și nimfele ei și-au 
mânjit feţele cu noroi alb, astfel că era cu neputinţă să fie 
deosebită de însoţitoarele ei. Alfeu a fost nevoit să se retragă, 
urmărit de râsete batjocoritoare!%. 

h. Artemis le cere  însoţitoarelor ei aceeași castitate 
desăvârșită pe care o practică ea însăși. Atunci când Zeus a 
sedus-o pe una dintre ele, pe Calisto, fiica lui Licaon, Artemis a 
observat că aceasta era însărcinată. A preschimbat-o într-un urs 
și a chemat haita de câini, iar Calisto ar fi fost vânată și ucisă 
dacă nu ar fi fost luată și suită la Cer de Zeus, care, mai târziu, i- 
a așezat chipul printre stele. Dar unii zic că Zeus însuși a 
transformat-o pe Calisto în urs și că Hera cea geloasă a făcut ca 
Artemis s-o vâneze din greșeală. Copilul lui Calisto, Arcas, a fost 
salvat și a devenit strămoșul arcadieniloril!. 

i. Cu alt prilej, Acteon, fiul lui Aristeu, ședea sprijinit de o 
stâncă de lângă Orhomenos, când a văzut-o din întâmplare pe 
Artemis scăldându-se într-un pârâu din apropiere și a rămas să 
privească. Ca nu cumva el să îndrăznească să se laude apoi 
tovarășilor lui că ea i se înfăţișase goală, l-a transformat în cerb 
și l-a sfârtecat în bucăţi cu haita ei de cincizeci de ogari!%?. 

x 


1. Fecioara cu Arcul de Argint, pe care grecii au inclus-o în 

familia olimpiană, era cea mai tânără membră a Triadei lui 
Artemis, „Artemis” fiind o altă ipostază a Zeiţei Triple a Lunii; 
prin urmare, avea dreptul de a-și hrâni căprioarele cu trifoi, un 
simbol al trinităţii. Arcul ei de argint reprezenta luna nouă. Insă 
olimpiana Artemis era mai mult decât o Fecioară. În alte locuri, 
la Efes, de exemplu, era venerată în a doua ei personificare, ca 
Nimfă, o Afrodita orgiastică cu un soţ masculin, iar curmalul 
(*14.a), cerbul și albina (*18.3) erau principalele ei simboluri. 
Moșirea ei aparţine mai degrabă Babei, ca și săgețile morţii, iar 
preotesele în vârstă de nouă ani sunt o rememorare a faptului 
că luna moare de trei ori câte trei ori. Ea amintește de „Stăpâna 
Celor Sălbatice” din Creta, din câte se pare Zeiţa-nimfă supremă 
a societăţilor totemice arhaice; iar ritualul scăldării în care a 
surprins-o Acteon, ca și căprioarele cu coarne de la carul ei 
(*125.8) și prepeliţele din Ortigia (*14.3) par să se potrivească 
mai bine Nimfei decât Fecioarei. Acteon era, pare-se, un rege 
sacru al cultului preelenic al cerbului, sfârtecat în bucăţi la 
sfârșitul domniei lui de cincizeci de luni, adică jumătate dintr-un 
Mare An; coregele sau succesorul-tanist al lui domnind în restul 
timpului. De fapt, nimfa se îmbăia doar după uciderea lui, nu 
înainte. Există numeroase similitudini cu acest obicei ritualic în 
mitul irlandez și galez, iar în secolul | d.Hr. un bărbat îmbrăcat în 
piele de cerb încă mai era hăituit și ucis periodic pe Muntele 
Liceu din Arcadia (Plutarh, Quaestiones Graecae 39). Ogarii 
trebuie să fi fost albi cu urechi roșiatice, asemenea „ogarilor 
Infernului” din mitologia celtică. A existat o a cincea căprioară 
cu coarne care i-a scăpat lui Artemis (*125.8). 

2. Mitul urmăririi ei de către Alfeu pare modelat după cel al 
urmăririi fără speranţă de către acesta a Aretusei, ceea cea 
făcut-o să se transforme într-un izvor, iar el într-un râu 
(Pausanias V.7.2), și e posibil să fi fost inventat pentru a explica 
ipsosul sau lutul alb cu care preotesele lui Artemis Alpheia din 
Letrini și din Ortigia se mânjeau pe faţă în cinstea Zeiţei Albe. 
Alph desemnează atât albeaţa, cât și cerealele: a/phos 
înseamnă „lepră”; a/phe înseamnă „câștig”; a/phiton înseamnă 
„arpacaș”; Alfito era Zeița Albă a Grânelor în ipostază de 
Scroafă. Cea mai faimoasă statuie din Atena a lui Artemis era 
numită „cea cu sprâncene albe” (Pausanias 1.26.4). Înţelesul lui 
Artemis este îndoielnic: poate fi „cea cu membre puternice”, de 
la artemes; „cea care hăcuiește”, de vreme ce spartanii o 


numeau Artamis, de la artao; „convocatoarea trufașă”, de la 
airo şi themis; sau silaba „themis” poate să însemne „apă”, 
deoarece luna era privită drept izvorul tuturor apelor. 

3. Ortigia, „Insula Prepeliţelor”, lângă Delos, era și ea 
consacrată lui Artemis (*14.a). 

4. S-a spus că mitul lui Calisto explică cele două fetiţe 
îmbrăcate ca ursoaice care apăreau la sărbătoarea atică a lui 
Artemis, Brauroniana, precum și legătura tradițională dintre 
Artemis și Ursa-Mare. Dar e de presupus că a existat și o 
versiune anterioară a mitului, în care Zeus a fost cel care a 
sedus-o pe Artemis, în pofida faptului că ea s-a transformat mai 
întâi în ursoaică și apoi și-a mânjit faţa cu ipsos, încercând să 
scape. Artemis a fost la origini cârmuitoarea stelelor, dar le-a 
pierdut în favoarea lui Zeus. 

5. Motivul pentru care i-a fost smuls păr lui Brontes este 
incert. Calimah se referă, poate în glumă, la o reprezentare 
grafică oarecum bine-cunoscută a acestui eveniment, în care 
vopseaua fusese ștearsă de pe pieptul ciclopului. 

6. Ca „Stăpână a Celor Sălbatice” sau patroană a tuturor 
clanurilor totemice, lui Artemis i se oferea anual o ofrandă vie 
de animale, păsări și plante totemice, iar acest sacrificiu a 
supravieţuit în epoca clasică la Patras, un oraș calidonian 
(Pausanias IV.32.6); acolo era numită Artemis Lafria. În Mesenia, 
un sacrificiu similar, dar trecut prin foc, îi era oferit de către 
cureţi, ca reprezentanţi ai clanurilor totemice (IV.32.9); iar un 
altul este consemnat la Hierapolis, unde victimele erau atârnate 
de arborii unei păduri artificiale din interiorul templului zeiţei 
(Lucian, Despre zeița siriană 41). 

7. Măslinul era consacrat Atenei, curmalul lui Isis și Lat. Un 
sigiliu de sticlă din perioada minoică mijlocie aflat în posesia 
mea o înfățișează pe zeiţă stând dreaptă lângă un palmier, 
îmbrăcată într-o fustă din frunze de palmier și cu un palmier în 
miniatură în mână; ea urmărește nașterea unui vițel de Anul 
Nou dintr-un ciorchine de curmale. De cealaltă parte a copacului 
se află un bou pe moarte, în mod evident boul regal al Vechiului 
An. 


23. Natura și faptele lui Hefaistos 


a. Hefaistos, zeul făurar, era atât de slab la naștere, încât 


mama lui, Hera, dezgustată fiind, l-a aruncat din înaltul 
Olimpului, ca să scape de jena pe care i-o provoca această 
apariţie jalnică. Dar el a supravieţuit nenorocirii fără nici o 
vătămare corporală, pentru că a căzut în mare, unde Thetis și 
Eurinome erau prin apropiere ca să-l salveze. Aceste zeițe 
blajine l-au ţinut cu ele într-o peșteră sub ape, unde el și-a 
întemeiat prima lui fierărie și le-a răsplătit bunătatea făcându-le 
tot felul de obiecte folositoare și de ornament'*. 

Intr-o zi, când trecuseră deja nouă ani, Hera s-a întâlnit cu 
Thetis, care din întâmplare purta o broșă măiestrită de el, și a 
întrebat-o: „Draga mea, unde anume ai găsit acea bijuterie 
minunată?”. 

Thetis a ezitat înainte să-i răspundă, dar Hera a constrâns-o 
să spună adevărul. De îndată, ea l-a adus pe Hefaistos înapoi în 
Olimp, unde l-a instalat într-o fierărie mult mai bună, cu 
douăzeci de foale care lucrau zi și noapte, a făcut multe pentru 
el și a pus la cale ca el să se însoare cu Afrodita. 

b. Hefaistos s-a împăcat atât de bine cu Hera, încât a 
îndrăznit să-i reproșeze chiar și lui Zeus însuși că o atârnase cu 
încheieturile mâinilor de Cer, când se răsculase împotriva lui. 
Dar dacă tăcea era mai înţelept, căci Zeus, cuprins de furie, l-a 
azvârlit din Olimp pentru a doua oară. Căderea lui Hefaistos a 
durat o zi întreagă. Când s-a izbit de pământ, pe Insula Lemnos, 
și-a rupt ambele picioare și, deși nemuritor, în trupul său mai 
rămăsese doar un firicel de viață atunci când a fost găsit de 
locuitorii insulei. După aceea, a fost iertat și l-au primit iarăși în 
Olimp, dar n-a mai putut să meargă decât cu ajutorul unor 
suporţi de aur la picioare!%. 

c. Hefaistos e hâd și irascibil, dar are forţă în mâini și umeri, și 
tot ce face e de o iscusință de neîntrecut. Odată a meșteșugit 
un set de femei mecanice din aur, care să-l ajute în fierăria lui; 
ele puteau chiar să vorbească și îndeplineau muncile cele mai 
grele ce le erau încredințate. Hefaistos a deţinut și un set de 
mese cu trei picioare și cu roţi din aur, aflate lângă atelierul lui, 
care puteau să alerge singure la o întrunire a zeilor, apoi să 
revină la locul lor!%. 

x 


1. Hefaistos și Atena și-au împărțit templele din Atena, iar 
numele lui ar putea fi o formă uzată a lui hemero-phaistos, „cel 
care străluceşte ziua” (adică soarele), în timp ce Atena era 
Zeița-Lună, „cea care strălucește noaptea”, protectoare a 
meşteşugului făurarilor şi a tuturor artelor mecanice. Nu este 
unanim recunoscut faptul că fiecare unealtă, armă sau 
instrument al Epocii de Bronz avea puteri magice și că fierarul 
era un fel de vrăjitor. Astfel, din cele trei personificări ale Triadei 
Lunii a lui Brigit (*21.4), una îi conducea pe poeţi, alta pe fierari 
și a treia pe medici. Atunci când zeița a fost detronată, fierarul a 
fost ridicat la rang de divinitate. 

Faptul că fierarul șchioapătă este o tradiţie întâlnită în regiuni 
foarte îndepărtate, precum vestul Africii și Scandinavia; în epoca 
primitivă, este posibil ca fierarii să fi fost schilodiţi intenţionat 
pentru a-i împiedica să fugă și să se alăture triburilor vrăjmașe. 
Dar un dans șchiopătat al potârnichii era executat și în orgiile 
erotice legate de misterele artei fierarilor (*92.2) și, după ce 
Hefaistos s-a căsătorit cu Afrodita, e posibil ca el să mai fi 
șchiopătat doar o singură dată pe an: la Sărbătoarea Primăverii. 

Metalurgia a ajuns întâia oară în Grecia din Insulele Egeene. 
Importul de bronz și de aur frumos prelucrat în Elada explică 
probabil mitul conform căruia Hefaistos a fost ţinut într-o 
peșteră din Lemnos de Thetis și Eurinome, ipostaze ale Zeiţei 
Mării care a creat universul. Cei nouă ani petrecuţi în peșteră 
arată subordonarea lui față de lună. Căderea lui, ca și aceea a 
lui Cefalos (*89.J), Talos (*92.b), Sciron (*96.7), Ifitos (*135.b) și 
a altora, era soarta obișnuită a regilor sacri în multe părţi ale 
Greciei, când domniile lor luau sfârșit. Suporţii din aur pentru 
picioare probabil că erau meniţi să-i înalțe călcâiul lui sacru de 
la pământ. 

2. Cele douăzeci de mese cu trei picioare ale lui Hefaistos par 
să aibă o origine foarte asemănătoare cu Gasteroheirele care au 
construit Tirintul (*73.3) - discuri solare de aur cu trei picioare, 
asemenea dispozitivului heraldic de pe Insula Man, înrudit 
neîndoielnic cu vreo imagine timpurie care îl înfățișa pe 
Hefaistos căsătorindu-se cu Afrodita. Ele reprezintă anul cu trei 
anotimpuri și desemnează durata domniei lui; el moare la 
începutul celui de-al douăzecilea an, când se poate face o bună 
aproximare a timpului solar cu cel lunar; acest ciclu a fost 


recunoscut oficial la Atena doar spre sfârșitul secolului al V-lea 
î.Hr., dar fusese descoperit cu mai multe sute de ani înainte 
(White Goddess, pp. 284 și 291). Hefaistos era asociat cu 
forjele lui Vulcan din insulele vulcanice Lipari, deoarece Lemnos, 
un locaș al cultului său, este vulcanic, iar un jet natural de gaz 
asfaltic care emana din vârful Muntelui Mosoylos arsese 
necontenit timp de secole (Tzetzes, Despre Licofron 227; 
Hesychios s.v. Moshylos). Un jet similar, descris de episcopul 
Methodius în secolul al IV-lea d.Hr., a ars pe Muntele Lemnos din 
Licia și era încă activ în 1801. Hefaistos a avut un altar pe 
amândoi acești munţi. Lemnos (probabil de la /eibein, „cea care 
revarsă”) era numele Marii Zeiţe a acestei insule matriarhale 
(Hecateu, citat de Stephanus Byzantinus s.v. Lemnos - *149. 1). 


24. Natura și faptele Demetrei 


a. Deși preotesele Demetrei, zeiţa lanurilor de grâne, iniţiază 
miresele și mirii în secretele patului, ea însăși nu are soţ. Când 
încă mai era tânără și voioasă, i-a născut lui Zeus pe Cora și pe 
vigurosul lachos, fratele ei, ambii copii din flori!%. Ea l-a adus pe 
lume și pe Plutos, fiul titanului lasios, sau lasion, de care s-a 
îndrăgostit la nunta lui Cadmos cu Harmonia. Stârniţi de 
nectarul care curgea ca apa la ospăț, amanţii au ieșit din casă 
pe furiș și s-au împreunat sub cerul liber, pe un câmp arat de 
trei ori. Când s-au întors, Zeus a bănuit din purtarea lor și după 
noroiul de pe braţe și picioare cam ce-au făcut; înfuriat că lasios 
cutezase să se atingă de Demetra, l-a ucis cu un fulger. Dar, 
după unii, lasios a fost omorât de Dardanos, fratele lui, sau 
sfârtecat în bucăţi de propriii lui cai!%. 

b. Demetra avea un suflet blajin, iar Erisihton, fiul lui Tropias, 
a fost unul dintre puţinii bărbaţi cu care ea s-a purtat vreodată 
aspru. În fruntea a douăzeci de însoțitori, Erisihton a cutezat să 
dea năvală într-un crâng pe care pelasgii îl plantaseră anume 
pentru ea în Dotium și a pornit să doboare arbori sacri din care 
să-și facă grinzi pentru noua lui sală de ospeţe. Demetra a luat 
înfățișarea lui Nicipe, preoteasa crângului, și i-a poruncit blajin 
lui Erisihton să înceteze. Abia când el a ameninţat-o cu toporul, 


106 Aristofan, Broaştele 338; Imnurile orfice Ll. 
107 Homer, Odiseea V.125-8; Diodor din Sicilia V.49; Hesiod, 
Teogonia, 969 şi urm. 


Demetra s-a arătat în toată splendoarea ei și l-a osândit să 
sufere veșnic de foame, oricât ar mânca. El s-a dus la masă șia 
înfulecat ziua toată pe cheltuiala părinţilor lui, dar era tot mai 
înfometat și mai slab cu cât mânca mai mult, până când ai lui nu 
și-au mai permis să-l îndestuleze cu hrană, iar el a ajuns 
cerșetor pe străzi, mâncând gunoaie. In schimb, lui Pandareos 
din Creta, care îi furase lui Zeus câinele de aur răzbunând-o 
astfel pentru uciderea lui lasios, Demetra i-a conferit darul regal 
de a nu mai suferi vreodată de dureri de burtă!%. 

c. Demetra și-a pierdut voioșia pentru totdeauna când i-a fost 
luată tânăra Cora, numită mai apoi Persefona. Hades s-a 
îndrăgostit de Cora și s-a dus să-i ceară lui Zeus învoirea de a se 
căsători cu ea. Zeus s-a temut să-l ofenseze cu un refuz direct 
pe fratele său mai mare, dar știa că nici Demetra nu l-ar ierta 
dacă fiica ei, Cora, ar fi trimisă în Tartar; așa încât i-a răspuns 
diplomat că nu poate nici să-i dea, nici să-i refuze 
consimțământul. Ceea ce i-a dat curaj lui Hades să o răpească 
pe fată pe când ea culegea flori pe o pajiște - e posibil să se fi 
întâmplat la Enna, în Sicilia; sau la Colonos, în Atica, sau la 
Hermione; ori undeva prin Creta, ori lângă Pisa, ori aproape de 
Lerna; sau lângă Feneos, în Arcadia; sau la Nisa în Beoţia, sau 
oriunde altundeva în ţinuturile atât de îndepărtate unele de 
celelalte prin care Demetra a rătăcit în căutarea Corei. Dar 
propriii ei preoţi spun că s-a petrecut la Eleusis. Demetra a 
căutat-o pe Cora fără odihnă timp de nouă zile și nouă nopţi, 
fără să mănânce sau să bea, strigând-o necontenit, dar în zadar. 
Singura veste pe care a putut-o afla a venit de la bătrâna 
Hecate, care într-o dimineaţă în zori o auzise pe Cora strigând 
„Viol! Viol!” - dar când s-a grăbit să-i sară în ajutor, nu a mai dat 
de urma ei!%. 

d. În a zecea zi, după o întâlnire neplăcută cu Poseidon printre 
hergheliile lui Oncos, Demetra a venit deghizată la Eleusis, unde 
regele Celeos și soţia lui, Metanira, au întâmpinat-o cu 


108 Servius despre Eneida lui Vergiliu 1ll.67; Hyginus, Fabula 250; 
Calimah, /mn către Demetra 34 şi urm.; Antoninus Liberalis, 
Metamorphoseon 11; Pausanias X.30.1. 

109 Hyginus, Fabula 146; Diodor din Sicilia V.3; Scolie la Oedip /a 
Colonos de Sofocle 1590; Apollodor 1.5.1; Scolie la Teogonia lui Hesiod 
914; Pausanias VI.21.1 şi 1.38.5; Conon, Diegeseis 15; Imn homeric 
către Demetra 17. 


ospitalitate și au invitat-o să rămână ca doică de lapte a lui 
Demofon, prinţul de curând născut. Fiica lor, șchioapa lambe, a 
încercat s-o binedispună pe Demetra cu versuri de un comic 
obscen, iar Baubo, bătrâna doică cu laptele secătuit, a convins-o 
să bea apă de orz făcând o glumă: a gemut ca și cum ar fi fost 
în chinurile facerii și, pe neașteptate, l-a scos de sub fustă pe 
fiul Demetrei, pe lachos, care a sărit în braţele mamei lui și a 
sărutat-o. 

e. „Ah, cât de lacom bei!”, a strigat Abas, fiul cel mare al lui 
Celeos, în timp ce Demetra dădea pe gât cana cu apă de orz 
aromată cu mentă. Demetra i-a aruncat o privire cruntă, 
transformându-l într-o șopârlă. Fiindu-i rușine de ea însăși, 
Demetra a hotărât să-i facă lui Celeos o favoare, dându-i lui 
Demofon nemurirea. Şi în noaptea aceea l-a ţinut deasupra unui 
foc, ca să-i mistuie calitatea de muritor. S-a întâmplat ca 
Metanira, fiica lui Amfiction, să intre în sală înainte ca ritualul să 
fie încheiat și astfel a rupt vraja, iar Demofon a murit. „Câtă 
nenorocire în casa mea!”, s-a lamentat Celeos, plângând soarta 
celor doi fii ai săi, și de atunci lui Celeos i s-a spus Disaules. 
„Șterge-ţi lacrimile, Disaules”, i-a zis Demetra. „Mai ai trei fii, cu 
tot cu Triptolem, căruia am de gând să-i dau daruri atât de mari, 
încât vei uita de cele două pierderi.” 

f. Cât despre Triptolem, care mâna turma tatălui său, el o 
recunoscuse pe Demetra și i-a dat vestea de care ea avea 
nevoie: cu zece zile înainte, fraţii lui, Eumolpos, un oier, și 
Eubuleos, un porcar, erau pe câmp, hrănindu-și animalele, când 
dintr-odată pământul s-a căscat, înghițind porcii lui Eubuleos 
chiar sub privirile lui; apoi, cu un zgomot asurzitor de copite, a 
apărut un car tras de niște cai negri și s-a năpustit în abis. Faţa 
vizitiului era de nevăzut, dar braţul lui drept ţinea strâns o fată 
care ţipa. Eumolpos auzise despre această întâmplare de la 
Eubuleos și făcuse din ea subiectul unei lamentații. 

g. Înarmată cu această dovadă, Demetra a chemat-o pe 
Hecate. Împreună, ele l-au abordat pe Helios, cel care le vede 
pe toate, și l-au obligat să recunoască faptul că Hades fusese 
nelegiuitul, fără îndoială în complicitate cu fratele lui, Zeus. 
Demetra era atât de furioasă, încât, în loc să se întoarcă în 
Olimp, a continuat să rătăcească pe pământ, oprind copacii să 
mai lege rod și ierburile să crească, până când rasa oamenilor a 
ajuns în pericol să dispară. Fiindu-i rușine să o viziteze el însuși 


pe Demetra la Eleusis, Zeus i-a trimis mai întâi un mesaj prin Iris 
(pe care ea nu l-a luat în seamă), apoi o solie de zei olimpieni cu 
daruri de împăcare, cerându-i să se resemneze în fața voinţei 
lui. Dar ea nu a vrut să se întoarcă în Olimp și a jurat că 
pământul avea să rămână sterp până când Cora îi va fi 
înapoiată. 

h. Lui Zeus îi rămânea o singură cale de acţiune. Și l-a trimis 
pe Hermes cu un mesaj pentru Hades: „Dacă n-o dai înapoi pe 
Cora, suntem distruși cu toţii!”, şi un altul pentru Demetra: „Îi 
poţi primi fiica înapoi, dar cu o singură condiţie: să nu fi gustat 
deja din hrana morţilor”. 

i. Cum Cora refuzase să mănânce de când fusese răpită fie și 
doar o coajă de pâine, Hades a fost obligat să-și ascundă iritarea 
și i-a zis blajin: „Copila mea, pari cam nefericită aici, iar mama 
ta plânge după tine. Am decis deci să te trimit acasă”. 

j. Lacrimile Corei au încetat să mai curgă, iar Hermes a ajutat- 
o să urce în carul lui. Dar când să plece spre Eleusis, unul dintre 
grădinarii lui Hades, pe nume Ascalafos, a început să ţipe 
buhăind în batjocură: „Dat fiind că am văzut-o pe Doamna Cora 
culegând o rodie dintr-un copac din livada voastră și mâncând 
șapte seminţe, sunt gata să depun mărturie că a gustat din 
hrana morţilor!”. Hades a rânjit și i-a spus lui Ascalafos să urce 
în spatele carului lui Hermes. 

k. La Eleusis, Demetra a îmbrăţișat-o bucuroasă pe Cora; dar, 
auzind despre rodie, s-a descurajat mai tare ca oricând și a spus 
iar: „Nici nu o să mă întorc vreodată în Olimp, și nici nu o să 
ridic blestemul meu asupra pământului”. Zeus a convins-o 
atunci pe Rhea, mama lui Hades, a Demetrei și a lui, să 
vorbească cu ea, și în cele din urmă s-a ajuns la un compromis. 
Cora va petrece trei luni din an cu Hades, ca regină a Tartarului, 
cu numele Persefona, iar restul de nouă cu Demetra. Hecate s-a 
oferit să verifice ca înţelegerea să fie respectată și să o 
supravegheze pe Cora în permanenţă. 

__1. În cele din urmă, Demetra a consimţit să se întoarcă acasă. 
Inainte să plece din Eleusis, ea i-a iniţiat pe Triptolem, pe 
Eumolpos și pe Celeos (împreună cu Diocles, regele din Feres, 
care în tot acest răstimp o căutase asiduu pe Cora) în cultul și în 
misterele ei. Dar l-a pedepsit pe Ascalafos pentru clevetirea lui, 
împingându-l într-o groapă pe care a acoperit-o cu o stâncă 
uriașă, de unde a fost eliberat într-un târziu de Heracle; atunci l- 


a transformat într-o bufniţă ciuf-de-câmp!!. De asemenea, i-a 
recompensat cu tot felul de cereale pe feneaţii din Arcadia, în a 
căror casă poposise după ce Poseidon o ofensase, dar le-a 
interzis să semene bob. Un cyamit a fost primul care a îndrăznit 
să facă asta; el are un altar lângă râul Cefisos!!!. 

m. Pe Triptolem l-a aprovizionat cu seminţe, un plug de lemn 
și un car tras de șerpi și l-a trimis în lumea toată ca să-i înveţe 
pe oameni arta agriculturii. Dar mai întâi i-a dat lecţii despre 
câmpia din Raros, acesta fiind motivul pentru care unii îl 
numesc fiul regelui Raros. lar lui Fitalos, care o tratase cu 
bunătate pe malurile râului Cefisos, i-a dat un smochin, primul 
văzut vreodată în Atica, și l-a învăţat cum să-l cultive!!?. 

x 

1. Cora, Persefona și Hecate au fost, în mod evident, Zeița- 
Triadă ca Fecioară, Nimfă și Babă, într-un moment când doar 
femeile practicau misterele agriculturii. Cora înseamnă grâne 
verzi, Persefona, spicele coapte, iar Hecate, grânele culese - 
„soţia baborniţă” a zonei rurale engleze. Demetra era însă 
numele general al zeiţei, iar numele Persefona îi fusese dat 
Corei, ceea ce complică povestea. Mitul aventurii Demetrei pe 
câmpul arat de trei ori indică un ritual al fertilităţii care în 
Balcani a supravieţuit până recent: preoteasa grânelor se va fi 
împreunat în mod fățiș cu regele sacru la însămânţarea de 
toamnă, ca să asigure o recoltă bună. In Atica, un câmp era arat 
mai întâi primăvara; apoi, după recolta de vară, era arat de-a 
curmezișul cu un brăzdar mai mic; în cele din urmă, după 
oferirea unei jertfe Zeilor Plugăritului, era arat din nou în 
direcţia iniţială, în timpul lunii de toamnă numit Pianepsion, 
premergătoare însămânţării (Hesiod, Munci și zile 432-3, 460, 
462; Plutarh, Despre Isis și Osiris 69; Contra Colotes 22). 

2. Persefona (de la phero și phonos, „cea care aduce 
distrugere”), numită la Atena și Persefatta (de la ptersis și 
ephapto, „cea care hotărăște distrugerea”) și Proserpina („cea 
temătoare”) la Roma, era, după cât se pare, o ipostază a Nimfei 

atunci când ea îl sacrifica pe regele sacru. Numele „Hecate” („o 
sută”) pare să se refere la cele o sută de luni lunare ale domniei 
lui și la recolta însutită. Moartea regelui cauzată de un fulger, de 
dinţii cailor sau de mâinile succesorului-tanist era soarta lui 
obișnuită în Grecia primitivă. 

3. Răpirea Corei de către Hades face parte din mitul în care 
trinitatea elenică a zeilor se căsătorește prin constrângere cu 
Zeița Triplă preelenică - Zeus cu Hera; Zeus sau Poseidon cu 
Demetra; Hades cu Cora -, așa cum în mitul irlandez Brian, 
luchar și lucharba se căsătoresc cu Zeița Triplă Eire, Fodhla și 
Banbha (*7.6 și 16.1). Ea se referă la uzurparea masculină a 
misterelor agricole feminine din timpurile arhaice. Astfel, 
incidentul refuzului Demetrei de a le mai furniza grâne 
oamenilor e doar o altă versiune a uneltirii lui Ino de a distruge 
recolta lui Atamas (*70.c). Mai mult, mitul Corei explică 
îngroparea la vreme de iarnă a unei păpuși feminine de spice, 
care era dezgropată primăvara devreme, descoperindu-se că ea 
încolțise: acest obicei preelenic a supravieţuit la ţară în epoca 
clasică și este ilustrat de picturile de pe vase înfățișând bărbaţi 
care o eliberează pe Cora dintr-o movilă de pământ cu sapele 
sau despicând capul Pământului-Mamă cu topoarele. 

4. Povestea lui Erisihton, fiul lui Tropias, este o anecdotă 
morală: la greci, ca și la latini și la irlandezii din vechime, tăierea 
unui crâng sacru atrăgea pedeapsa cu moartea. Dar o foamete 
disperată și inutilă, pe care elisabetanii o numeau „lupul”, nu ar 
fi o pedeapsă potrivită pentru tăierea arborilor, iar numele lui 
Erisihton - purtat și de un fiu al lui Cecrops, patriarhul care a 
introdus turtele de orz (*25.0)- înseamnă „cel care cultivă 
pământul”, ceea ce sugerează că adevărata lui vină a fost 
aceea de a îndrăzni să are fără încuviințarea Demetrei, 
asemenea lui Atamas. Furtul câinelui de aur de către Pandareos 
sugerează o intervenţie cretană în Grecia, când aheii au încercat 
să reformeze ritualul agricol. Acest câine, luat de la Zeița- 
Pământ, pare să fi fost dovada vizibilă a independenţei Marelui 
Rege aheean faţă de ea (*134.1). 

5. Miturile lui Hilas („cel din ţinutul împădurit” - *150.1), 
Adonis (*18.7), Litierses (*136.e) și Linos (*147.1) descriu doliul 
anual pentru regele sacru sau pentru băiatul-substitut al lui, 
sacrificat pentru a o îmbuna pe Zeița Vegetaţiei. Același rege- 
substitut apare și în legenda lui Triptolem, care mergea cu un 


car tras de șerpi și ducea cu el saci cu grâne, pentru a simboliza 
faptul că moartea lui aducea bogăţie. El era și Plutos („bogat”), 
zămislit pe un câmp arat, de unde este împrumutat numele 
eufemistic „Pluto” al lui Hades. Triptolem (tripto/maios, „de trei 
ori îndrăzneţ”) poate fi un nume dat regelui sacru pentru că a 
îndrăznit de trei ori să are câmpul și să se împreuneze cu 
preoteasa grânelor. Celeos, Diocles și Eumolpos, pe care 
Demetra i-a învăţat arta agriculturii, reprezintă capii preoțești ai 
Ligii Amficţionice - Metanira este descrisă ca fiică a lui 
Amfiction - care o cinstea la Eleusis. 

6. La Eleusis („sosire”), un oraș micenian, marile Mistere 
Eleusine se celebrau în luna numită Boedromion („fugind după 
ajutor”). Inițiații extatici ai Demetrei consumau simbolic 
aventura ei amoroasă cu lasios, Triptolem sau Zeus, într-o firidă 
interioară a altarului, plimbând un obiect falic în sus și în jos pe 
condurii înalți ai unei femei; de aceea Eleusis sugerează un 
derivat uzat al lui £Ei/ythuies, „[templul] celei care se dezlănţuie 
într-un loc tainic”. Mistagogii, îmbrăcaţi în păstori, intrau apoi cu 
strigăte vesele și expuneau o vânturătoare în care era copilul 
Brimos, fiu al lui Brimo („cea furioasă”), rodul imediat al acestei 
căsătorii rituale. Brimo era un nume al Demetrei, iar Brimos, un 
sinonim pentru Plutos; dar cei care îl celebrau îl știau cel mai 
bine drept lachos - de la imnul desfrânat /achus, care era cântat 
în a șasea zi a Misterelor, în timpul unei procesiuni cu torţe de la 
templul Demetrei. 

7. Eumolpos îi reprezintă pe păstorii cântând care aduceau 
copilul înăuntru; Triptolem este un văcar în slujba lui lo, Zeița- 
Lună în ipostază de vacă (*56.1), cea care uda seminţele 
cerealelor; iar Eubuleos era un porcar în slujba zeiței Marpesa 
(*74.4 și 96.2), Forcis, Choere sau Cerdo, Zeiţa-scroafă care 
făcea grânele să încolțească. Eubuleos a fost primul care a 
dezvăluit soarta Corei, deoarece în mitul european timpuriu 
„porcar” înseamnă prezicător sau magician. Astfel, Eumeu 
(„căutând bine”), porcarul lui Odiseu (*171.a), este abordat ca 
dios („asemenea unui zeu”); și chiar dacă în epoca clasică 
porcarii încetaseră de mult să își mai exercite arta profetică, 
Demetrei și Persefonei continuau să le fie sacrificați porci prin 
aruncarea lor în prăpăstii naturale. Despre Eubuleos nu se 
spune că ar fi beneficiat de pe urma învățăturilor Demetrei, 
probabil deoarece cultul ei ca Zeiţă-scroafă fusese reprimat în 


Eleusis. 

8. „Raros”, fie că înseamnă „copil avortat” sau „pântec”, este 
un nume nepotrivit pentru un rege și trebuie să se fi referit la 
pântecul Mamei Grânelor din care răsăreau cerealele. 

9. lambe și Baubo personificau cântecele obscene în metru 
iambic menite a calma tensiunea emoţională de la Misterele 
Eleusine; însă lambe, Demetra și Baubo alcătuiesc triada 
familiară a Fecioarei, Nimfei și Babei. Doicile bătrâne din mitul 
grec reprezintă aproape întotdeauna Zeița ca Babă. Abas a fost 
transformat în șopârlă deoarece șopârlele sunt întâlnite în cele 
mai călduroase și mai uscate locuri și pot trăi fără apă; aceasta 
este o anecdotă morală spusă pentru a-i deprinde pe copii 
respectul faţă de bătrâni și veneraţia faţă de zei. 

10. Povestea încercării Demetrei de a-l face pe Demofon 
nemuritor este reflectată în miturile Medeei (*156.3) și al lui 
Thetis (*81.r). Ea se referă, în parte, la obiceiul primitiv larg 
răspândit de a-i „descânta” pe copii contra spiritelor rele, 
purtând în jurul lor la naștere un foc sacru sau punând sub ei o 
tavă încinsă; și, în parte, la obiceiul de a-i arde de vii pe băieţi, 
ca sacrificiu indirect adus regelui sacru (*92.7), conferindu-le 
astfel nemurirea. Celeos, numele tatălui lui Demofon, poate 
însemna „arzător”, dar și „ciocănitoare” sau „vrăjitor”. 

11. Un tabu primitiv se baza pe mâncarea de culoare roșie, 
care putea fi oferită doar morţilor (*170.5), iar despre rodie se 
presupunea că răsărise - asemenea anemonei stacojii cu opt 
petale - din sângele lui Adonis sau al lui Tammuz (*18. 7). Cele 
șapte seminţe de rodie reprezintă, probabil, cele șapte faze ale 
lunii în timpul cărora agricultorii așteaptă ca grânele să 
încolțească. Însă Persefona mâncând rodia este la origine Sheol, 
Zeița Infernului, care îl devorează pe Tammuz, în timp ce Ishtar 
(Sheol însăși, în altă ipostază) plânge pentru a-și împăca 
sufletul. Ca fostă Zeiță a Morţii, Hera ţine și ea în mână o rodie. 

12. Ascalaphos sau bufnița ciuf-de-câmp era o pasăre de rău 
augur; iar fabula despre cum o dă ea de gol pe Cora explică 
zgomotul pe care îl fac bufnițele în noiembrie, înainte să 
înceapă cele trei luni de iarnă ale absenței Corei. Heracle îl 
eliberează pe Ascalafos (*134.0). 

13. Smochinul dăruit de Demetra lui Fitalos, a cărui familie 
era una proeminentă în Atica (*97.a), nu înseamnă nimic mai 
mult decât că practica de a caprifica smochinul - polenizarea 


copacului de cultură cu o ramură a unuia sălbatic - a încetat să 
mai fie o prerogativă feminină, la fel ca și agricultura. Tabuul 
plantării bobului de către bărbaţi pare să fi supravieţuit mai 
mult decât cel referitor la grâne, din cauza legăturii strânse 
dintre boabe și fantome. In Roma, boabele de fasole erau 
aruncate fantomelor la Sărbătoarea Tuturor Sufletelor, iar dacă 
din una dintre acestea creștea o plantă și o femeie mânca 
boabele ei, femeia respectivă avea să fie însărcinată de o 
fantomă. De aceea pitagoreicii se abţineau să mănânce boabe, 
ca să nu refuze unui strămoș șansa la reîncarnare. 

14. Se spune că Demetra a ajuns în Grecia prin Creta, 
debarcând la Toricos, în Atica (/mn către Demetra 123). Acest 
lucru este destul de probabil: cretanii se stabiliseră ei înșiși în 
Atica, unde au lucrat mai întâi în minele de argint din Laureium. 
Mai mult, Eleusis este o așezare miceniană, iar Diodor din Sicilia 
(V.77) spune că la Cnosos erau săvârșite rituri înrudite cu cele 
eleusine pentru toţi cei care doreau să participe și că (V.79), 
potrivit cretanilor, toate riturile de iniţiere fuseseră inventate de 
înaintașii lor. Însă originea Demetrei trebuie căutată în Libia. 

15. Potrivit lui Ovidiu, florile pe care le-a cules Cora erau 
maci. O imagine a unei zeițe cu capsule de maci în cunună a 
fost găsită la Gazi, în Creta; o altă zeiţă de pe un mulaj din 
Palaiokastro ţine maci în mână; iar pe un inel de aur din 
Tezaurul Acropolelor din Micene o Demetră șezând îi oferă trei 
capsule de mac Corei, care stă în picioare. Semințele de mac 
erau folosite drept condiment în pâine, astfel că macii sunt 
asociați în mod firesc cu Demetra, de vreme ce ei cresc în 
lanurile de cereale; dar Cora culege sau primește maci din 
cauza calităţilor lor soporifice și a culorii lor stacoijii, care 
promite renașterea după moarte (*27.12). Ea este pe cale să se 
retragă pentru somnul ei anual. 


25. Natura și faptele Atenei 


a. Atena a inventat flautul, trâmbiţa, vasul din lut, plugul, 
grebla, jugul pentru boi, frâul pentru cai, carul de luptă și 
corabia. Ea a predat pentru prima oară știința numerelor și toate 
artele femeilor, cum ar fi gătitul, țesutul și torsul. Deși e Zeița 
Războiului, lupta nu îi face nici o plăcere, ca în cazul lui Ares sau 
Eris, ci mai degrabă aplanarea disputelor și impunerea legii prin 


mijloace pașnice. Ea nu poartă arme în timp de pace și, dacă 
are vreodată nevoie de ele, le împrumută de la Zeus. Mila ei 
este mare: dacă la un proces din Areopag voturile judecătorilor 
sunt egale, ea își dă întotdeauna votul pentru eliberarea 
acuzatului. Dar odată angajată în luptă, nu pierde niciodată o 
bătălie, nici măcar împotriva lui Ares, fiind mai pricepută decât 
el la tactică și strategie; iar căpitanii înţelepţi îi cer întotdeauna 
sfatuli!5. 

b. Mulţi zei, titani și giganţi s-ar fi căsătorit bucuroși cu Atena, 
dar ea le-a respins toate avansurile. Odată, în timpul Războiului 
Troian, nevrând să împrumute arme de la Zeus, care se 
declarase neutru, Atena i-a cerut lui Hefaistos să-i facă un set 
de arme. Hefaistos a refuzat plata, zicând timid că va executa 
comanda din iubire; iar când ea, nepricepând aluzia, a intrat în 
fierărie să-l vadă cum bate metalul înroșit, el s-a întors pe 
neașteptate și a încercat s-o siluiască. Hefaistos, care nu se 
purta prea des atât de grosolan, fusese victima unei glume 
pizmașe: Poseidon tocmai îl înștiințase că Atena era în drum 
spre fierărie, cu consimțământul lui Zeus, așteptând plină de 
speranţă ca el să facă dragoste brutal cu ea. Pe când ea i se 
smulgea din braţe, Hefaistos a ejaculat pe coapsa ei, puţin 
deasupra genunchiului. Atena s-a șters de spermă cu un smoc 
de lână, pe care l-a aruncat cu dezgust; smocul de lână a căzut 
pe pământ lângă orașul Atena și a fecundat întâmplător 
Pământul-Mamă, care era în vizită acolo. Revoltată de 
perspectiva de a purta un copil pe care Hefaistos încercase să-l 
zămislească cu Atena, Pământul-Mamă a declarat că nu își va 
asuma nici o responsabilitate pentru creșterea lui. 

C. „Foarte bine”, a spus Atena, „voi avea eu însămi grijă de 
el”. Astfel că Atena a luat în primire copilul de îndată ce s-a 
născut, i-a dat numele Erihtonios și, nevrând ca Poseidon să 
râdă de reușita farsei lui, l-a ascuns într-un coș sacru, pe carei l- 
a dat lui Aglauros, fiica cea mare a regelui Cecrops din Atena, cu 
ordinul de a-l păzi cu grijă. 

d. Cecrops, fiu al Pământului-Mamă și, asemenea lui 
Erihtonios - despre care unii presupun că fusese tatăl său -, în 
parte om, în parte șarpe, a fost primul rege care a recunoscut 
paternitatea. S-a căsătorit cu o fiică a lui Acteos, primul rege al 
Aticii. De asemenea, el a instituit monogamia, a împărțit Atica în 
douăsprezece comunităţi, a construit temple Atenei și a abolit 
anumite sacrificii sângeroase în favoarea ofrandelor sobre de 
turte de orz!!*. Pe soţia lui o chema Agraulos, iar cele trei fiice 
ale lui, Aglauros, Herse și Pandrosos, trăiau într-o casă cu trei 
încăperi de pe Acropole. Într-o seară, când fetele se întorseseră 
de la o sărbătoare purtând pe cap coșurile sacre ale Atenei, 
Hermes a mituit-o pe Aglauros ca să-l lase lângă Herse, cea mai 
mică dintre ele, de care era din cale afară de îndrăgostit. 
Aglauros a păstrat aurul lui Hermes, dar n-a făcut nimic în 
schimbul lui, deoarece Atena o făcuse să fie geloasă pe norocul 
lui Herse; astfel că Hermes a intrat în casă furios, a 
preschimbat-o pe Aglauros în stană de piatră și și-a făcut pofta 
cu Herse. După ce Herse i-a născut lui Hermes doi fii, pe 
Cefalos, iubitul lui Eos, și pe Cerix, primul crainic al Misterelor 
Eleusine, ea, Pandrosos și mama lor, Agraulos, au devenit 
îndeajuns de curioase ca să arunce o privire sub acoperământul 
coșului de care Aglauros se îngrijise. Văzând un copil cu coadă 
de șarpe în loc de picioare, au ţipat înspăimântate și, cu 
Agraulos în frunte, au sărit de la înălțimea Acropolei!!$. 

e. Aflând de nenorocire, Atena a fost atât de îndurerată, încât 
a lăsat să cadă stânca pe care o purta spre Acropole, ca 
fortificaţie suplimentară, iar aceasta a devenit Muntele Licabet. 
Cât despre cioara care îi adusese vestea, ea i-a schimbat 
culoarea din alb în negru și a interzis tuturor ciorilor să mai 
viziteze vreodată Acropole. Erihtonios și-a aflat atunci adăpost 
sub aegisul Atenei, iar ea l-a crescut cu atâta tandreţe, încât 
unii o confundau cu mama lui. Mai târziu a devenit regele 
Atenei, unde a instituit cultul Atenei și i-a învăţat pe concetăţeni 
utilizarea argintului. Chipul i-a fost așezat printre stele sub 
forma constelaţiei Auriga, de vreme ce el a fost cel care a 

introdus carul tras de patru cait”. 

f. Circulă și o altă relatare, foarte diferită, a morţii lui 
Agraulos: anume că odată, pe când asupra Atenei a fost lansat 
un atac, ea s-a aruncat de pe Acropole dând ascultare unui 
oracol, salvând astfel situaţia. Această versiune are ca scop să 
explice de ce toţi atenienii tineri, la prima lor chemare sub 
arme, vizitează templul lui Agraulos și acolo își dedică viața 
cetăţii!!e. 

9. Deși la fel de modestă ca și Artemis, Atena este mult mai 
generoasă. Atunci când Tiresias a surprins-o într-o zi din 
întâmplare în baie, ea i-a acoperit ochii cu mâinile și l-a orbit, 
dar i-a dat vederea interioară drept compensaţie!!*. 

h. Nu s-a consemnat ca ea să fi manifestat o invidie ţâfnoasă 
mai mult de o singură dată. lată povestea. Arahne, o prinţesă 
din Colofonul lidian - renumit pentru vopseaua lui purpurie -, 
era atât de talentată în arta țesutului, încât nici Atena însăși nu 
putea concura cu ea. Arătându-i-se o stofă pe care Arahne 
ţesuse imagini ale aventurilor de dragoste olimpiene, zeiţa a 
căutat atentă să găsească o greșeală, dar, neizbutind, a sfâșiat 
stofa cuprinsă de o furie rece și răzbunătoare. Atunci când, 
îngrozită, Arahne s-a spânzurat de o grindă, Atena a 
transformat-o în păianjen - insecta pe care o ura cel mai mult -, 
iar frânghia, într-o pânză de păianjen, pe care Arahne s-a 
cățărat, punându-se la adăpost!2%. 

x 

1. Atenienii au făcut din virginitatea zeiţei lor simbolul 
invincibilităţii orașului; drept urmare, au ţinut ascunse miturile 
timpurii ale siluirii ei de către Poseidon (*19.2) și Boreas (*48.1) 
și au negat că Erihtonios, Apollo și Lihnos („lampă”) au fost fiii ei 
cu Hefaistos. Ei au derivat „Erihtonios” fie din erion, „lână”, fie 
din eris, „vrajbă”, și chthonos, „pământ”, și au inventat mitul 
nașterii lui ca să explice prezenţa, în reprezentările arhaice, a 
unui copil-șarpe care se ițește de sub aegisul zeiţei. Este posibil 
ca rolul lui Poseidon în nașterea lui Erihtonios să fi fost iniţial 

unul mai simplu și mai direct; altfel, de ce ar fi introdus 
Erihtonios carul cu patru cai al lui Poseidon la Atena? 

2. Atena fusese Zeița Triplă, iar când persoana centrală, 
Zeița-nimfă, a fost suprimată, iar miturile referitoare la ea 
transferate Afroditei, Oritiei (*48.b) sau Alcipei (*19.b), ea a 
rămas Fecioara îmbrăcată în piei de capră, specializată în război 
(*8.1), și Baba, care inspira oracolele și prezida toate artele. 
Erihtonios este, probabil, o formă extinsă a lui Erehteu (*47.1), 
însemnând „din ţinutul ierbii-negre” (*18.3), mai degrabă decât 
„mult pământ”, cum se spune de obicei; atenienii îl reprezentau 
ca șarpe cu cap de om, deoarece era eroul sau fantoma regelui 
sacrificat care făcea cunoscute dorinţele Babei. In ipostaza ei de 
Babă, Atena era însoţită de o bufniţă și o cioară. Vechea familie 
regală a Atenei pretindea că descinde din Erihtonios și Erehteu 
și își spuneau erehteizi; obișnuiau să poarte șerpi de aur ca 
amulete și țineau un șarpe sacru în Erehteion. Dar Erihtonios era 
și un vânt procreator din munţii acoperiți cu iarbă-neagră, iar 
aegisul Atenei (sau o replică a acestuia) era dus la toate 
cuplurile proaspăt căsătorite din Atena, ca să le asigure 
fertilitatea (Suidas s.v. Aegis). 

3. Se știe că unele dintre cele mai frumoase vase cretane au 
fost făcute de femei, iar iniţial la fel erau, fără îndoială, și toate 
instrumentele folositoare inventate de Atena; dar în Grecia 
clasică un artizan trebuia să fie bărbat. Argintul a fost la început 
un metal mai preţios decât aurul, fiind mai greu de rafinat, și 
era consacrat lunii; Atena lui Pericle își datora proeminenţa în 
mare parte minelor bogate de argint din Laureium, lucrate 
prima oară de cretani, care îi permiteau să importe mâncare și 
să își cumpere aliaţi. 

4. Este posibil ca fiicele lui Cecrops să fi sărit de pe Acropole 
atunci când Atena a fost cucerită de eleni, prilej cu care s-a 
încercat să se impună monogamia preoteselor, precum în mitul 
lui Halirotios (*19.b). Ele au preferat moartea dezonoarei - de 
aici jurământul depus de tinerii atenieni la altarul lui Agraulos. 
Cealaltă relatare a morţii lui Agraulos este doar o anecdotă 
morală: un avertisment împotriva violării misterelor Atenei. 
„Agraulos” era doar un alt nume al Zeiţei-Lună: agrau/os și 
transliterarea lui ag/auros înseamnă în mare parte același lucru, 
agraulos fiind un epitet homeric pentru păstori, iar ag/auros (ca 
și herse și pandrosos) se referă la lună ca la sursa prezumtivă a 


rouăi care împrospăta pășunile. În Atena, fetele ieșeau afară pe 
lună plină, în miezul verii, ca să culeagă rouă - același obicei a 
supravieţuit în Anglia până în secolul trecut - în scopuri sacre. 
Sărbătoarea se numea Herseforia sau „culegerea de rouă”; 
Agraulos sau Agraule era, de fapt, un nume al Atenei înseși și se 
spune că Agraule a fost venerată în Cipru până în epoca târzie 
(Porfir, Despre vegetarianism 30), cu sacrificii umane. Un inel de 
aur din Micene înfățișează trei preotese care merg spre un 
templu; cele două din față împrăștie rouă, a treia (probabil 
Agraulos) are legată de cot o ramură. Ceremonia își avea 
probabil originea în Creta. Seducerea lui Herse de către Hermes, 
pentru care a plătit-o pe Aglauros în aur, trebuie să se refere la 
prostituarea rituală a preoteselor în faţa unei imagini a zeiţei 
Aglauros transformată în stană de piatră. Coșurile sacre purtate 
în astfel de ocazii trebuie să fi conţinut șerpi falici și obiecte 
orgiastice similare. Prostituarea rituală de către adeptele Zeiţei- 
Lună era practicată în Creta, Cipru, Siria, Asia Mică și Palestina. 

5. Atena alungând cioara este o variantă mitică a surghiunirii 
lui Cronos - Cronos înseamnă „corb” (*6.2) -, de fapt, triumful 
olimpianismului, a cărui introducere a fost considerată, în mod 
greșit, meritul lui Cecrops, el fiind în realitate demiurgul 
pelasgic Ofion-Boreas (*1.1). Schimbarea culorii ciorii amintește 
de numele omologului galez al Atenei: Branwen, „cioară albă”, 
soră a lui Bran (*57.1). Atena pare să fi fost numită „Coronis”. 

6. Răzbunarea ei pe Arahne ar putea fi mai mult decât o 
simplă fabulă drăguță, dacă ea consemnează o rivalitate 
comercială foarte veche dintre thalasocraţii (sau stăpânii mării) 
atenieni și lidio-carieni, ambii de origine cretană. Numeroase 
sigilii cu un păianjen drept simbol, care au fost găsite în Miletul 
din Creta - orașul-mamă al Miletului din Caria și cel mai mare 
exportator de lână vopsită din lumea antică - sugerează că la 
începutul mileniului al II-lea î.Hr. acolo funcţiona o industrie 
textilă publică înfloritoare. O vreme, milesienii au controlat 
profitabilul comerţ din Marea Neagră și au avut un entrepôt în 
Naucratis (Egipt). Atena avea deci motive temeinice să fie 
invidioasă pe păianjen. 

7. La Homer apare o contradicţie evidentă. Potrivit 
Catalogului corăbiilor (Iliada 11.547 și urm.), Atena l-a instalat pe 
Erehteu în bogatul ei templu din Atena; dar, potrivit Odiseei 
(VII.80), ea se duce la Atena și intră în casa ei fortificată. 


Adevărul este că regele sacru avea propriile lui apartamente în 
palatul reginei, unde era păstrată statuia zeiţei. În Creta sau 
Grecia miceniană nu existau temple, ci doar altare private sau 
peșteri oraculare. 


26. Natura și faptele lui Pan 


a. Câteva dintre zeitățile Greciei nu au fost incluse niciodată 
printre cei Doisprezece Olimpieni, deși erau foarte influente. 
Pan, de pildă, un personaj umil, acum mort, s-a mulţumit să 
trăiască pe pământ, în Arcadia rurală. Hades, Persefona și 
Hecate știu că prezenţa lor nu este bine-venită în Olimp. lar 
Pământul-Mamă este o zeiță mult prea bătrână și deprinsă cu 
obiceiurile ei ca să se adapteze la viaţa de familie a nepoților și 
strănepoțţilor ei. 

b. După unii, Hermes l-a zămislit pe Pan cu Driope, fiică a lui 
Driops; sau cu nimfa Oeneis; sau cu Penelopa, soţia lui Odiseu, 
pe care a vizitat-o sub formă de berbec; sau cu capra 
Amalteea!?!. Se spune că a fost atât de urât la naștere, având 
coarne, barbă, coadă și picioare de ţap, încât mama lui a fugit 
de el înspăimântată, iar Hermes l-a dus în Olimp, pentru 
amuzamentul zeilor. Dar Pan era fratele de lapte al lui Zeus și, 
prin urmare, mult mai bătrân decât Hermes sau Penelopa, de 
care (zic alţii) ar fi fost zămislit cu peţitorii care au curtat-o în 
absenţa lui Odiseu. Și mai sunt alţii care îl fac fiu al lui Cronos 
cu Rhea sau al lui Zeus cu Hybris, aceasta fiind cel mai puţin 
probabilă relatare!??. 

c. Pan a trăit în Arcadia, unde păzea vaci, oi și stupi, lua parte 
la petrecerile nimfelor muntelui și îi ajuta pe vânători să își 
găsească prada. În general, era indolent și leneș, plăcându-i mai 
mult decât orice somnul de după-amiază și răzbunarea pe cei 
care îl deranjau răcnind brusc din vreun tufiș sau din vreo 
peșteră, un răcnet care făcea să i se ridice părul măciucă. Insă 
arcadienii îi arătau atât de puţin respect, încât, dacă vreodată 
se întorceau cu mâna goală după o zi lungă de vânătoare, nu se 

sfiau să-l biciuiască cu cepe-de-mare!?. 

d. Pan a sedus mai multe nimfe, cum ar fi Echo, care i-a 
născut-o pe lunx și a avut un sfârșit nefericit din cauza dragostei 
sale față de Narcis; și Eufema, doica muzelor, care i-a dat 
naștere lui Crotos, Arcașul din Zodiac. De asemenea, el s-a 
lăudat că se împreunase cu toate menadele bete ale lui 
Dionysos174. 

e. Odată a încercat s-o violeze pe casta Pitis, care a scăpat de 
el metamorfozându-se într-un pin, din care Pan a luat o creangă 
și a purtat-o drept cunună. Cu o altă ocazie, a urmărit-o pe casta 
Sirinx de la Muntele Liceu până la râul Ladon, unde s-a 
transformat în trestie; acolo, de vreme ce nu putea să o 
deosebească de alte trestii, Pan a tăiat câteva la întâmplare și 
și-a făcut din ele un nai. Cel mai mare succes al lui în dragoste a 
fost seducerea Selenei, pe care a reușit-o ascunzându-și 
aspectul de ţap negru și păros cu fuioare de lână albă bine 
spălate. Nedându-și seama cine era, Selene a consimţit să 
călărească pe spatele lui și l-a lăsat să facă cu ea tot ce 
dorea!?. 

f. Deși îl dispreţuiau pe Pan pentru naivitatea și pasiunea lui 
pentru desfrâu, zeii olimpieni i-au exploatat puterile. Apollo l-a 
flatat ca să-i smulgă arta profeţiei, iar Hermes a copiat un fluier 
pe care el îl lăsase să cadă, pretinzând că e invenţia lui și 
vânzându-i-l apoi lui Apollo. 

9. Pan este singurul dintre zei care a murit. Vestea morţii lui a 
ajuns la un oarecare Thamos, un marinar de pe un vas care se 
îndrepta spre Italia prin Insula Paxi. O voce divină a strigat pe 
deasupra mării: „Thamos, ești acolo? Când ajungi în Palodes, ai 
grijă să anunţi că marele zeu Pan a murit!”, ceea ce Thamos a și 
făcut, iar vestea a fost întâmpinată pe țărm cu vaiete și 
lamentări!?8, 

x 


1. Pan, al cărui nume este derivat de regulă din paein („a 

pășuna”), înseamnă „diavolul” sau „bărbatul stând în picioare” 
din cultul arcadian al fertilităţii, care seamănă bine cu al 
vrăjitoarelor din nord-vestul Europei. Acest bărbat, îmbrăcat în 
piele de ţap, era amantul ales de menade în timpul orgiilor cu 
alcool de pe munţii înalţi și care, mai devreme sau mai târziu, 
plătea pentru privilegiul său cu moartea. 

2. Relatările despre nașterea lui Pan diferă mult între ele. De 
vreme ce Hermes era puterea inerentă unui falus de piatră care 
constituia centrul acestor orgii (*14.1), păstorii îl descriau pe 
zeul lor Pan drept fiu al lui Hermes cu o ciocănitoare, pasăre 
despre al cărei ciocănit se credea că prevestește ploile de vară. 
Mitul conform căruia el l-ar fi zămislit pe Pan cu Oeneis nu are 
nevoie de explicaţii, deși, la origine, menadele nu se ameţeau 
cu vin (*27.2), iar numele celebrei sale mame, Penelopa („cea 
cu văl pe faţă”), sugerează că menadele își pictau fața pe 
durata orgiilor lor cu un desen războinic ce amintea de dungile 
de pe o varietate de rață numită penelope. Plutarh spune că 
menadele care l-au omorât pe Orfeu au fost tatuate de soţii lor 
drept pedeapsă (*28.7), iar o menadă ale cărei picioare și braţe 
sunt tatuate cu un model ce seamănă cu o textură de pânză 
apare pe un vas de la British Museum (catalog E. 301). Vizita lui 
Hermes la Penelopa sub înfățișarea unui berbec - diavolul- 
berbec fiind la fel de comun în cultul nord-vestic al vrăjitoarelor 
ca și diavolul-țap - amintește de fecundarea ei de către toți 
peţitorii (*171./); afirmaţia lui Pan că s-ar fi împreunat cu fiecare 
dintre menade se referă la natura promiscuă a orgiilor în cinstea 
Zeiței-brad, Pitis sau Elate (*78.1). Muntenii din Arcadia erau cei 
mai primitivi din Grecia (*1.5), iar vecinii lor mai civilizaţi își 
afișau disprețul faţă de ei. 

3. Fiul lui Pan, vârtecapul sau pasărea cu gât de șarpe, era o 
pasăre migratoare de primăvară folosită în farmecele erotice 
(*56.a și 152.2). Ceapa-de-mare conţine o otravă iritantă - 
eficientă împotriva șoarecilor și șobolanilor - și era folosită ca 
purgativ și diuretic înainte de a lua parte la un act ritual; astfel, 
ceapa-de-mare a ajuns să simbolizeze îndepărtarea influențelor 
malefice (Plinius, Naturalis historia XX.39); o statuie a lui Pan 
era biciuită cu tulpini de ceapă-de-mare atunci când vânatul nu 
fusese destul de abundent (*108.10). 

4. Pan seducând-o pe Selena trebuie să se refere la o orgie 
din ajun de Armindeni, când tânăra Regină de Mai călărea în 


spatele bărbatului ei aflat în picioare, înainte de a celebra 
căsătoria cu el în pădure. La acea epocă, în Arcadia, cultul 
berbecului îl înlocuise deja pe cel al ţapului (*27.2). 

5. Se pare că Thamos egipteanul s-a înșelat: a auzit în loc de 
lamentaţia ceremonială „Thamus Pan-megas Tethnece!" 
(„Atotputernicul Tammuz a murit!”) mesajul „Thamos, Marele 
Pan a murit!”. În orice caz, Plutarh, un preot din Delfi din a doua 
jumătate a primului secol d.Hr., l-a crezut și l-a făcut public; însă 
când Pausanias a făcut turul Greciei, cam un secol mai târziu, a 
găsit sanctuare, altare, peșteri sacre și munţi sacri, toate 
consacrate lui Pan și încă foarte frecventate. 


27. Natura și faptele lui Dionysos 


a. La ordinele Herei, titanii l-au luat pe fiul nou-născut al lui 
Zeus, Dionysos, un copil cu coarne și cu o coroană de șerpi pe 
cap, și, în pofida transformărilor lui, l-au sfârtecat în bucăţi. Pe 
acestea le-au fiert într-un cazan, în timp ce din pământul unde a 
căzut sângele lui a răsărit un rodiu. Dar, salvat și reconstituit de 
Rhea, bunica lui, el a revenit la viaţă. Persefona, căreia i l-a 
încredinţat Zeus, l-a dus la regele Atamas din Orhomenos și la 
soţia lui, Ino, pe care a convins-o să crească copilul în camerele 
pentru femei, deghizat în fată. Dar Hera nu s-a lăsat înșelată și a 
pedepsit perechea regală făcându-i pe amândoi să își piardă 
minţile, astfel că Atamas și-a ucis fiul, pe Learhos, confundându- 
I cu un cerb'”. 

b. Apoi, la ordinul lui Zeus, Hermes l-a transformat pentru un 
timp pe Dionysos într-un ied sau berbec și l-a înfățișat nimfelor 
Macris, Nisa, Erato, Bromia și Bacche de pe Muntele Nisa din 
Helicon. Ele l-au îngrijit într-o peșteră, l-au alintat și l-au hrănit 
cu miere, iar pentru acest serviciu Zeus avea să le pună 
imaginile printre stele, numindu-le Hiade. Pe Muntele Nisa a 
inventat Dionysos vinul, motivul principal pentru care el este 
venerat!?6. 

Când a ajuns la vârsta bărbăţiei, Hera l-a recunoscut ca fiu al 
lui Zeus, în pofida efeminării la care îl redusese educația lui, și l- 
a făcut și pe el să înnebunească. Dionysos a pornit să 
rătăcească prin lume însoţit de Silen, tutorele lui, și de o armată 
sălbatică de satiri și menade ale căror arme erau un băț 
înfășurat cu iederă și având la vârf un con de pin, numit thyrsus, 
săbii, șerpi și uruitoare care produceau spaimă. El a navigat 
spre Egipt, ducând cu el vița-de-vie, iar în Faros a fost primit cu 
ospitalitate de regele Proteu. Printre libienii din Delta Nilului, din 
fața Farosului, trăiau și reginele amazoane pe care Dionysos le- 
a invitat să meargă cu el împotriva titanilor pentru a-i reda 
regelui Ammon regatul din care fusese alungat. Infrângerea 
titanilor și reîntronarea lui Ammon a fost cel dintâi dintre 
numeroasele succese militare ale lui Dionysos!%. 

c. El a luat-o apoi spre miazăzi și s-a îndreptat spre India. 
Ajungând la Eufrat, a fost înfruntat de regele Damascului, pe 
care l-a jupuit de viu și a construit peste fluviu un pod din iederă 
și viță-de-vie. Apoi un tigru, trimis de tatăl său, Zeus, l-a ajutat 
să treacă fluviul Tigru. A ajuns în India, după ce a fost 
întâmpinat cu multă dușmănie pe drum, și a cucerit întreaga 
ţară, pe care a deprins-o arta viticulturii, dându-i legi și 
întemeind orașe măreţe!*. 

d. La întoarcere a fost înfruntat de amazoane, pe ale căror 
hoarde le-a alungat până la Efes. Câteva dintre ele s-au refugiat 
în templul lui Artemis, unde încă mai trăiesc descendentele lor; 
altele au fugit în Samos, iar Dionysos le-a urmărit cu corăbiile, 
ucigând atât de multe, încât câmpul de luptă e denumit Panza. 
Lângă Phloeum, câţiva dintre elefanții pe care îi adusese cu el 
din India au murit, iar oasele lor mai ies și acum din pământ”. 

e. După aceea, Dionysos s-a întors în Europa prin Frigia, unde 
bunica lui, Rhea, l-a purificat de multele crime pe care le 
făptuise în timpul nebuniei lui și l-a iniţiat în Misterele sale. Apoi 
Dionysos a invadat Tracia; dar nici nu au debarcat bine oamenii 
lui la gura râului Strimon, că Licurg, regele edonilor, i-a înfruntat 

cu sălbăticie cu un băț ascuţit de mânat boii și a capturat 
întreaga armată, cu excepţia lui Dionysos, care s-a scufundat în 
mare și s-a adăpostit în peștera lui Thetis. Ofensată de 
înfrângere, Rhea i-a ajutat pe ostatici să evadeze și l-a făcut pe 
Licurg să înnebunească: el și-a ucis propriul lui fiu, pe Drias, 
lovindu-l cu toporul, crezând că taie un lujer din vie. Inainte să-și 
vină în fire, el începuse să copilească trupul ţeapăn rupându-i 
nasul, urechile și degetele; iar întregul ţinut al Traciei a devenit 
sterp, îngrozit de crima lui. Când Dionysos s-a întors din mare și 
a anunţat că, dacă Licurg nu va fi omorât, pământul avea să 
rămână sterp, edonii l-au dus pe Muntele Pangeu, unde niște cai 
sălbatici i-au sfâșiat trupul în bucăţi!?. 

f. Dionysos nu a mai întâmpinat o altă rezistenţă în Tracia, ci 
s-a dus mai departe spre mult îndrăgita lui Beoţie, s-a dus la 
Teba și le-a incitat pe femei să se alăture orgiilor lui de pe 
Muntele Citeron. Lui Penteu, regele Tebei, nu i-a plăcut 
înfățișarea desfrânată a lui Dionysos și l-a arestat, împreună cu 
toate menadele lui, dar a înnebunit și el - și, în loc să-l pună în 
lanţuri pe Dionysos, a înlănţuit un taur. Menadele au evadat 
iarăși și s-au dus în munţi unde, scoase din minţi, au sfârtecat 
niște viței în bucăţi. Penteu a încercat să le oprească, dar, 
aţâţate de vin și în stare de transă religioasă, ele i-au smuls 
membrele unul câte unul. Mama lui, Agave, conducea răzmerița 
și ea a fost cea care i-a smuls capul!*?. 

g. În Orhomenos, cele trei fiice ale lui Minias, pe numele lor 
Alcatoe, Leucipe și Arsipe, sau Aristipe ori Arsinoe, au refuzat să 
se alăture orgiilor, deși Dionysos însuși le invitase înfăţișându-li- 
se sub formă de fată. Apoi s-a metamorfozat devenind pe rând 
leu, taur și panteră și le-a făcut să înnebunească. Leucipe l-a 
oferit pe propriul ei fiu, Hipasos, ca jertfă - el fusese cel ales 
prin tragere la sorţi -, iar după ce l-au hăcuit și l-au devorat, 
cele trei surori au alergat frenetice prin munţi, până când, în 
cele din urmă, Hermes le-a preschimbat în păsări, deși unii zic 
că Dionysos le-ar fi prefăcut în lilieci!3*. Uciderea lui Hipasos 
este ispășită anual la Orhomenos în cadrul unei ceremonii 

numite Agrionia („provocarea la sălbăticie”). Când adeptele 
zeului se prefac că îl caută pe Dionysos și, după ce cad de acord 
că el trebuie să fi plecat cu muzele, stau așezate în cerc și spun 
ghicitori, până când preotul lui Dionysos iese în grabă din 
templu cu o sabie și o ucide pe prima pe care reușește să o 
prindă. 

h. După ce întreaga Beoţie i-a recunoscut divinitatea, 
Dionysos a făcut un tur al Insulelor Egeene, răspândind bucuria 
și groaza oriunde mergea. La sosirea în Icaria, a descoperit că 
vasul său nu mai era bun și a închiriat un altul de la niște 
marinari tirenieni care pretindeau că se îndreaptă spre Naxos. 
Dar ei s-au dovedit a fi pirați și, neștiind de divinitatea lui, au 
cârmit spre Asia, intenţionând să îl vândă ca sclav. Dionysos a 
făcut ca o viță-de-vie să crească pe punte și să se înfășoare pe 
catarg, a transformat vâslele în șerpi și s-a prefăcut pe el însuși 
în leu, umplând corabia cu animale fantastice și cu sunete de 
flaut, astfel încât, îngroziţi, piraţii au sărit peste bord și au 
devenit delfini!5€. 

i. Naxos a fost locul unde Dionysos a întâlnit-o pe 
încântătoarea Ariadna, pe care Tezeu o abandonase, și s-a 
căsătorit de îndată cu ea. Ariadna i-a născut pe Oenopion, Toas, 
Stafilos, Latromis, Euante și Tauropolos. Mai târziu, el a așezat 
cununa ei de mireasă printre stele!. 

j. Din Naxos, Dionysos a ajuns în Argos și l-a pedepsit pe 
Perseu, care luptase contra lui și îi omorâse mulţi adepţi, 
pricinuind nebunia femeilor din Argos: ele au început să își 
devoreze de vii propriii copii, până când Perseu și-a recunoscut 
în grabă greșeala și l-a îmbunat pe Dionysos construind un 
templu în cinstea lui. 

K. În cele din urmă, după ce și-a instituit cultul în întreaga 
lume, Dionysos s-a suit la Cer, iar acum stă la dreapta lui Zeus, 
ca unul dintre cei Doisprezece Zei Mari. Discreta zeiţă Hera a 
renunţat la locul ei de la masa divină în favoarea lui, bucuroasă 
că a găsit un pretext pentru a scăpa de ciondănelile și invidia 
familiei ei și știind că putea să conteze întotdeauna pe o primire 

pașnică în orice oraș din Grecia pe care ar fi dorit să-l viziteze. 
Dionysos a coborât prin Lerna în Tartar, unde a mituit-o pe 
Persefona cu un dar de mirt ca să o elibereze pe Semele, mama 
lui moartă. Ea a urcat împreună cu el la templul lui Artemis din 
Trezena, dar, ca nu cumva alte suflete să fie invidioase și să se 
simtă  nedreptăţite, Dionysos i-a schimbat numele și a 
prezentat-o semenilor lui olimpieni drept Tione. Zeus i-a pus la 
dispoziție o locuinţă, iar Hera a păstrat o tăcere mânioasă, dar 
resemnată!*. 
x 

1. Factorul esenţial în istoria mistică a lui Dionysos este 
răspândirea culturii viţei-de-vie în Europa, Asia și în nordul 
Africii. Vinul nu a fost inventat de greci: pare să fi fost importat 
pentru prima oară din Creta, în ulcioare. Strugurii creșteau în 
stare sălbatică pe coasta de sud a Mării Negre, de unde 
cultivarea lor s-a răspândit până pe Muntele Nisa din Libia, prin 
Palestina, și astfel în Creta; în India prin Persia; și în Britania 
Epocii de Bronz, pe Drumul Chihlimbarului. Orgiile cu vin din 
Asia Mică și Palestina - Sărbătoarea canaanită a Tabernaculelor 
fiind, la origine, o orgie a bacantelor - erau marcate de aceleași 
transe ca și orgiile cu bere din Tracia și Frigia. Triumful lui 
Dionysos a constat în aceea că vinul a înlocuit pretutindeni alte 
băuturi alcoolice (*38.3). Potrivit lui Ferekydes (178), Nysa 
înseamnă „copac”. 

2. Dionysos fusese cândva supus al Zeiţei-Lună Semele 
(*14.5) - numită și Tione sau Cotito (*3.1) - și victimă a orgiilor 
ei. Faptul că fusese crescut ca o fată, asemenea lui Ahile 
(*160.5), amintește de obiceiul cretan de a-i ţine pe băieţi „în 
întuneric” (scotioi), adică în locuinţele femeilor, până la 
pubertate. Unul dintre numele lui Dionysos era Denarites, 
„tânărul-copac”, iar Sărbătoarea Primăverii, când arborii 
înfrunzeau brusc și întreaga lume era ameţită de dorinţă, 
celebra emanciparea lui. El este descris drept copil încornorat 
pentru a nu se particulariza coarnele, care puteau fi de tap, 
cerb, taur sau de berbec, în funcţie de locul venerării lui. Atunci 
când Apollodor spune că Dionysos s-a deghizat în ied ca să se 
salveze de mânia Herei - „Erifos” („ied”) era unul dintre numele 
lui (Hesychios s.v. Erifos) -, el se referă la cultul cretan al lui 
Dionysos Zagreus, ţapul sălbatic cu coarne enorme. Vergiliu 

(Georgicele 11.380-384) explică în mod greșit faptul că ţapul era 
animalul cel mai adesea sacrificat lui Dionysos - „deoarece ţapii 
vatămă vita-de-vie, rozând-o”. Dionysos sub formă de cerb este 
Learhos, pe care Atamas l-a ucis când a făcut-o pe Hera să 
înnebunească. În Tracia, el era un taur alb. Dar în Arcadia, 
Hermes l-a deghizat în berbec, deoarece locuitorii Arcadiei erau 
păstori, iar Soarele intra în Berbec la Sărbătoarea lor de 
Primăvară. Hiadele („aducătoare de ploi”), cărora le fusese dat 
în grijă Dionysos, au fost redenumite cele „înalte”, „șchioape”, 
„pasionate”,  „mugind” și  „furioase”, pentru a descrie 
ceremoniile lui. Hesiod (citat de Theon, Aratos 171) 
consemnează nume arhanice ale Hiadelor: Phaesyle (?,lumină 
filtrată”),  Coronis  („cioară”), Cleia  („faimoasă”),  Phaeo 
(„întunecată”) și Eudore („generoasă”), lista lui Hyginus 
(Poeticon astronomicon 1l.21) fiind oarecum similară. Nysus 
înseamnă „șchiop”, iar la orgiile cu bere din munţi regele sacru 
pare să fi șchiopătat ca o potârniche- ca la sărbătoarea 
canaanită de primăvară numită Pesach („șchiopătat” - *23.1). 
Dar faptul că Macris l-a hrănit pe Dionysos cu miere și că 
menadele foloseau ramuri de brad împletite ca o iederă drept 
thyrsi ne duce cu gândul la o formă timpurie de substanţă 
narcotică: berea de molid, condimentată cu iederă și îndulcită 
cu mied. Miedul era „nectarul” făcut din miere fermentată pe 
care zeii continuau să îl bea în Olimp pe vremea lui Homer. 

3. J.E. Harrison, care a semnalat prima (Prolegomena, cap. 
VIII) că Dionysos, ca Zeu al Vinului, este o suprapunere târzie cu 
Dionysos ca Zeu al Berii, numit și Sabazios, sugerează că 
tragedie ar putea proveni nu din tragos, „ţap”, cum presupune 
Vergiliu (/oc. cit.), ci din tragos, „alac” - o cereală utilizată în 
Atena la prepararea berii. Ea adaugă că în picturile de pe vasele 
din vechime sunt figuraţi oameni-cai, și nu oameni-ţapi, ca 
însoțitori ai lui Dionysos și că, la început, coșul lui cu struguri a 
fost o vânturătoare. De fapt, ţapul libian ori cretan a fost asociat 
cu vinul, iar calul eladic, cu berea și nectarul. Este motivul 
pentru care Licurg, care l-a înfruntat pe Dionysosul de mai 
târziu, a fost sfâșiat în bucăţi de preotesele-cai-sălbatici ale 
Zeiţei-cu-cap-de-iapă, aceasta fiind și soarta Dionysosului 
primar. Legenda lui Licurg a devenit obscură datorită relatării 
irelevante a blestemului care a pus stăpânire pe ţinutul lui după 
uciderea lui Drias („stejar”); Drias era regele stejarului, ucis 


anual. Tăierea extremităților lui avea scopul de a-i ţine fantoma 
la distanţă de oameni (*153.b și 171.)), iar tăierea nejustificată a 
unui stejar sacru atrăgea după sine pedeapsa cu moartea. 
Cotito era numele zeiței în a cărei onoare erau săvârșite riturile 
edoniene (Strabon X.3.16). 

4. Dionysos a avut ca epifanii leul, taurul și șarpele, deoarece 
acestea erau simbolurile calendaristice ale anului tripartit 
(*31.7; 75.2 și 123.1). El s-a născut iarna ca șarpe (de unde 
cununa lui de șerpi), a devenit leu primăvara și a fost ucis și 
devorat ca taur, ţap sau cerb în miezul verii. Acestea au fost 
transformările lui atunci când titanii s-au pornit împotriva sa 
(*30.a). La locuitorii din Orhomenos, o panteră pare să fi luat 
locul șarpelui. Misterele lui seamănă cu ale lui Osiris; de aici și 
vizita lui în Egipt. 

5. Ura Herei față de Dionysos și faţă de cupa lui de vin, 
asemenea ostilității manifestate de Penteu și Perseu, reflectă 
opoziţia conservatoare faţă de utilizarea rituală a vinului și 
deprinderile extravagante ale menadelor, care se răspândiseră 
din Tracia spre Atena, Corint, Sicion, Delfi și alte orașe civilizate. 
În cele din urmă, la sfârșitul secolului al VIl-lea și începutul 
secolului al VI-lea î.Hr., Periandros, tiranul Corintului, Clistene, 
tiranul din Sicion, și Pisistrate, tiranul Atenei, au decis să 
încuviinţeze cultul și au instituit sărbătorile dionisiace oficiale. 
De atunci, Dionysos și vița-de-vie au fost consideraţi ca fiind 
acceptaţi de zei, iar el a înlocuit-o pe Hestia, devenind un 
membru al celor Doisprezece Olimpieni la sfârșitul secolului al 
V-lea î.Hr., chiar dacă unii zei au continuat să ceară „sacrificii 
fără vin”. Dar, deși una din tăbliţele din palatul lui Nestor din 
Pilos recent descifrate dovedește că avea statut divin încă din 
secolul al XIII-lea î.Hr., în realitate Dionysos nu a încetat 
niciodată să fie un semizeu, iar mormântul de unde el reînvie 
anual a continuat să fie cel de la Delfi (Plutarh, Despre Isis și 
Osiris 35), unde preoţii îl considerau pe Apollo drept parte a lui 
nemuritoare (*28.3). Legenda renașterii lui din coapsa lui Zeus, 
la fel cum zeul hitit al vânturilor se născuse din coapsa lui 
Kumabi (*6.6), contrazice nașterea lui inițială matriarhală. 
Renașterea rituală dintr-un bărbat era o bine-cunoscută 
ceremonie evreiască de adopţie (Rut 1ll.9) împrumutată de la 
hitiţi. 

6. Dionysos a călătorit într-o barcă în formă de lună nouă, iar 


povestea conflictului său cu piraţii pare să se fi bazat pe același 
simbol care a dat naștere legendei lui Noe și a animalelor de pe 
arcă: leul, șarpele și alte vieţuitoare sunt epifaniile lui sezoniere. 
Dionysos este, de fapt, Deucalion (*38.3). Laconienii din Brasiai 
au păstrat o relatare necanonică a nașterii lui; conform acesteia, 
Cadmos i-a închis pe Semele și pe copilul ei într-o arcă pe care 
au plutit în derivă spre Brasiai, unde Semele a murit și a fost 
îngropată, iar Ino a fost cea care l-a crescut pe Dionysos 
(Pausanias 1ll.24.3). 

7. Faros, o mică insulă din Delta Nilului, pe al cărei țărm 
Proteu a suferit aceleași transformări ca și Dionysos (*169.a), 
avea cel mai mare port din Europa Epocii de Bronz (*39.2 și 
169.6). Aici erau depozitele negustorilor din Creta, Asia Mică, 
Insulele Egeene, Grecia și Palestina. Cultul viţei-de-vie trebuie 
să se fi răspândit din Faros în toate direcţiile. Relatarea 
campaniei lui Dionysos în Libia ar putea consemna ajutorul 
militar trimis garamanţilor de aliaţii lor greci (*3.3). Relatarea 
campaniei lui indiene a fost considerată o legendă fantezistă a 
marșului dezordonat al lui Alexandru spre Ind, dar este 
anterioară ca dată și consemnează răspândirea spre Orient a 
viţei-de-vie. Vizita lui Dionysos în Frigia, unde Rhea l-a iniţiat, 
sugerează că riturile grecești ale lui Dionysos ca Sabazios sau 
Bromios erau de origine frigiană. 

8. Corona Borealis, cununa de mireasă a Ariadnei, era numită 
și „Coroana cretană”. Ariadna era Zeiţa-Lună cretană, iar copiii 
ei deprinși cu băutura avându-l ca tată pe Dionysos - Oenopion, 
Toas, Stafilos, Tauropolos, Latromis și Euante - erau strămoșii 
eponimi ai triburilor eladice care trăiau în Chios, Lemnos, 
Chersonesul trac și dincolo de ele (*98.0). Deoarece cultul viței- 
de-vie a ajuns în Grecia și Marea Egee prin Creta - oinos, „vin”, 
fiind cuvânt cretan -, Dionysos a fost confundat cu Zagreusul 
cretanilor, cel care a fost sfâșiat în bucăţi la naștere ca și el 
(*30.8). 

9. Agave, mama lui Penteu, este Zeiţa-Lună care conducea 
orgiile cu bere. Sfârtecarea în bucăţi a lui Hipasos de către cele 
trei surori, ce o reprezintă pe Zeița Triplă ca Nimifă, este 
oglindită în povestea galeză a prinţului Pwyll din Dyffed, unde, 
în ajun de Armindeni, Rhiannon, o formă coruptă a lui Rigantona 
(„mare regină”), devorează un mânz care este, de fapt, fiul ei, 
Pryderi („angoasă”). Poseidon a fost și el mâncat sub formă de 


mânz de tatăl său, Cronos, dar probabil într-o versiune 
anterioară a fost mâncat de mama lui, Rhea (*7.9). Semnificaţia 
mitului este că ritul primitiv conform căruia menadele cu cap de 
iapă sfâșiau în fiecare an un băiat- Sabazios, Bromios sau 
oricum s-ar fi numit - și îl mâncau crud a fost înlocuit cu orgiile 
dionisiace, mai pașnice, schimbarea fiind marcată de uciderea 
unui mânz în locul băiatului. 

10. Rodiul răsărit din sângele lui Dionysos era și copacul lui 
Tammuz-Adonis-Rimmon; fructele lui coapte se deschid 
asemenea unei răni și lasă să se vadă seminţele dinăuntru. El 
simbolizează moartea și promisiunea reînvierii atunci când este 
ţinut în mână de zeiţa Hera sau de Persefona (*24.11). 

11. Salvarea de către Dionysos a lui Semele, redenumită 
Tione („regina furioasă”), a fost inspirată de imaginile unui 
ceremonial ţinut la Atena pe terenul rezervat dansului, 
ceremonie dedicată bacantelor. Acolo, printre cântece, fluiere, 
dans și cu petale de flori împrăștiate din coșuri, un preot o 
invoca pe Semele ca să iasă dintr-un omphalos, dintr-o movilă, 
și să vină însoţită de „spiritul primăverii”, adusă de tânărul 
Dionysos (Pindar, Fragmente 75). La Delfi, o ceremonie a 
înălțării similară, condusă doar de femei, era numită Herois sau 
„sărbătoarea eroinei” (Plutarh, Quaestiones Graecae 12; 
Aristofan, Broastele 373-96, cu scolie). lar o alta se poate 
presupune că avea loc în templul lui Artemis din Trezena. Zeița- 
Lună, nu trebuie uitat, avea trei ipostaze diferite, cum ar spune 
John Skelton: 


Diana cea din crângurile verzi; 
Luna strălucind pe firmament; 
Persefona din Infern. 


Semele era, de fapt, un alt nume pentru Cora sau Persefona, 
iar scena înălțării este pictată pe multe vase grecești, dintre 
care unele prezintă satiri care, cu sapa, o ajută pe eroină să 
iasă; prezenţa lor indică faptul că acesta era un rit pelasgic. 
Ceea ce ei au dezgropat era probabil o păpușă de spice 
îngropată după recoltă, descoperită acum verde și încolţită. 
Cora, desigur, nu s-a înălțat la Cer; ea a rătăcit pe pământ 
împreună cu Demetra, până când i-a sosit timpul să se întoarcă 
în Lumea Subpământeană. Dar la scurtă vreme după ce lui 


Dionysos i s-a acordat statut de olimpian, înălțarea mamei- 
fecioare a devenit dogmă și, odată ajunsă zeiţă, a fost deosebită 
de Cora, care a continuat să se înalțe și să coboare ca o eroină. 

12. Viţa-de-vie era al zecelea arbore al anului sacral, iar luna 
corespunzătoare era septembrie, când avea loc sărbătoarea 
culesului. ledera, al unsprezecelea arbore, corespundea lunii 
octombrie, când menadele benchetuiau și se ameţeau 
mestecând frunze de iederă; iedera mai era importantă și 
pentru că, asemenea altor patru arbori sacri- stejarul-de- 
cârmăz al lui El, cu care se hrăneau coșenilele, arinul lui 
Foroneu și viţa-de-vie și rodiul ale lui Dionysos -, furniza o 
vopsea roșie (*52.3). Theophilus, călugărul bizantin (Rugerus, 
Despre mestesuguri, cap. 98), spune că „poeţii și artiștii iubeau 
iedera din pricina puterilor secrete pe care le avea... despre una 
dintre ele o să vă spun. În martie, când urcă seva, dacă găurești 
cu un burghiu tulpinile iederii în mai multe locuri, apare un lichid 
lipicios care, amestecat cu urină și fiert, ia o culoare sângerie 
numită «pigment», folositoare în pictură și la iluminat”. 
Vopseaua roșie era folosită pentru colorarea feţelor statuilor 
consacrate fertilității masculine (Pausanias 1l.2.5) și ale regilor 
sacri (*170.11); la Roma, obiceiul a supravieţuit în cutuma de a 
înroși fața generalului triumfător. Generalul îl reprezenta pe zeul 
Marte, care fusese un Dionysos de Primăvară înainte de a 
deveni Zeul Războiului la romani și cel care a dat numele lunii 
martie. Regilor englezi încă le mai este înroșită ușor fața cu 
prilejul unor ceremonii solemne, pentru a-i face să arate 
sănătoși și prosperi. Mai mult, iedera grecească, asemenea 
viţei-de-vie și platanului, are o frunză cu cinci vârfuri, ce 
reprezintă mâna creatoare a Zeiţei-Pământ Rhea (*53.a). Mirtul 
era un arbore al morții (*109.4). 


28. Orfeu 


a. Orfeu, fiul regelui trac Eagru și al muzei Caliope, a fost cel 
mai vestit poet și muzician ce a trăit vreodată. Apollo i-a oferit o 
liră, iar muzele l-au învăţat s-o folosească, așa încât el nu doar 
că fermeca animalele sălbatice, dar făcea și copacii și stâncile 
să se miște de la locurile lor pentru a urma sunetul muzicii sale. 
În Zone, în Tracia, mai mulţi stejari bătrâni încă mai pot fi văzuţi 


pe munte în poziţia în care dansau, așa cum i-a lăsat el!*. 

b. După o vizită în Egipt, Orfeu s-a alăturat argonauţilor, cu 
care a navigat spre Colhida, muzica lui ajutându-i să învingă 
numeroase obstacole, iar la întoarcere, Orfeu s-a căsătorit cu 
Euridice, pe care unii o numeau Agriope, și s-a stabilit printre 
ciconii sălbatici din Tracia!*0 


c. Într-o zi, lângă Tempe, pe valea râului Peneu, Euridice s-a 
întâlnit cu Aristeu, care a încercat s-o siluiască. În timp ce fugea, 
ea a călcat pe un șarpe și a murit de mușcătura lui, iar Orfeu a 
cutezat să coboare în Tartar, sperând s-o aducă înapoi. S-a 
folosit de coridorul care pornește din Aornos, în Tesproţia, și, la 
sosirea lui, nu doar că i-a fermecat pe barcagiul Charon, pe 
câinele Cerber și pe cei trei Judecători ai Morţii cu muzica lui 
tânguitoare, dar a și întrerupt temporar chinurile osândiţilor și a 
alinat într-atât inima crudului Hades, încât a obţinut de la el 
permisiunea ca Euridice să fie redată lumii de deasupra. Hades 
a pus o singură condiţie: ca Orfeu să nu privească în urmă până 
când ea nu va ajunge iarăși în siguranţă, la lumina soarelui. 
Euridice l-a urmat pe Orfeu în sus, prin coridorul întunecos, 
îndrumată fiind de sunetul lirei lui, dar când el a ajuns din nou la 
lumina soarelui, s-a întors să vadă dacă ea mai era în urma lui, 
și astfel a pierdut-o pentru totdeauna!"!. 

d. Când Dionysos a invadat Tracia, Orfeu a omis să îi aducă 
onoruri, dar i-a învăţat pe traci alte mistere sacre și le-a predicat 
despre răul pe care îl reprezintă sacrificiile umane, iar ei l-au 
ascultat cu respect. In fiecare dimineaţă se scula să salute zorile 
de pe vârful Muntelui Pangeu, propovăduind că Helios, pe care 
el îl numea Apollo, era cel mai mare dintre zei. Ofensat, 
Dionysos le-a instigat pe menade împotriva lui, la Dion, în 
Macedonia. După ce mai întâi au așteptat ca soții lor să intre în 
templul lui Apollo, unde Orfeu oficia ca preot, ele au luat armele 
stivuite afară, s-au năpustit înăuntru, și-au ucis soții și l-au 
ciopârțit pe Orfeu în bucăţi. Capul i l-au aruncat în râul Hebru, 
dar acesta a plutit, continuând să cânte până când curentul l-a 

dus în mare și astfel a ajuns pe Insula Lesbos!?. 

e. Muzele înlăcrimate i-au adunat membrele și le-au îngropat 
în Libetra, la poalele Muntelui Olimp, unde privighetorile cântă 
acum mai frumos decât oriunde în lume. Menadele încercaseră 
să se curețe de sângele lui Orfeu în râul Helicon, dar Zeul Râului 
s-a scufundat sub pământ și s-a făcut nevăzut la suprafaţă cale 
de aproape șapte verste, reapărând sub numele diferit de 
Baphyra. Astfel, zeul a evitat să devină complice la crimă!*. 

f. Se spune că Orfeu a condamnat promiscuitatea menadelor 
și a propovăduit homosexualitatea; așa că Afrodita a fost la fel 
de furioasă ca și Dionysos. Dar semenii ei olimpieni nu puteau fi 
de acord că uciderea se justifica, iar Dionysos le-a salvat 
menadelor viața transformându-le în stejari; și au rămas pe loc, 
cu rădăcinile înfipte în pământ. Bărbaţii traci care 
supravieţuiseră masacrului au decis să-și tatueze soțiile ca 
avertisment împotriva uciderii preoților, obicei care 
supraviețuiește până în ziua de azi!*. 

g. Cât despre capul lui Orfeu, după ce a fost atacat de un 
șarpe gelos din Lemnos (pe care Apollo l-a preschimbat pe loc în 
piatră), acesta a fost dus într-o peșteră din Antissa consacrată 
lui Dionysos. Acolo a făcut profeţii zi și noapte până când Apollo, 
văzând pustii oracolele lui de la Delfi, Grineion și Claros, s-a dus 
și s-a așezat cu picioarele pe capul lui Orfeu, ţipând: „Încetează 
odată și nu te mai amesteca în treburile mele; te suport de 
atâția ani, pe tine și cântecele tale, e de-ajuns!”. De atunci, 
capul a amuţit”. Lira lui Orfeu fusese și ea dusă de ape la 
Lesbos și așezată în templul lui Apollo. În urma demersului său 
și al muzelor, lira a ajuns constelație pe cer!%. 

h. Unii oferă o relatare cu totul diferită a modului în care a 
murit Orfeu: ei spun că Zeus l-a omorât cu un fulger pentru că 

divulgase secrete divine. Orfeu instituise, într-adevăr, Misterele 
lui Apollo în Tracia, pe cele ale lui Hecate în Egina și pe ale 
subpământenei Demetra în Sparta”. 

x 


1. Capul cântând al lui Orfeu îl amintește pe cel al 
decapitatului Bran, Zeul Arinului, care, după Mabinogion, cânta 
suav pe stânca din Harlech, în nordul Ţării Galilor; o legendă, 
probabil, a fluierelor funerare făcute din scoarță de arin. Astfel, 
numele Orfeu, dacă înseamnă ophruoeis, „pe malul râului”, ar 
putea fi un nume al omologului grec al lui Bran, Foroneu (*57.1), 
sau Cronos, și se referă la arinii „care cresc pe malurile râului” 
Peneu și ale altor râuri. Numele tatălui lui Orfeu, Eagru („din 
fructe de sorb sălbatic”), indică același cult, de vreme ce sorbul 
(a/isier în franceză) și arinul (aliso în spaniolă) poartă amândoi 
numele zeiţei preelenice a râului Halys, Alys sau Elis, regină a 
Insulelor Elizee, unde Foroneu, Cronos și Orfeu s-au dus după 
moarte. Aornos este Avernus, o variantă italică a celticului 
Avalon („insulă a merilor” - *31.2). 

2. Diodor din Sicilia spune că Orfeu folosea vechiul alfabet cu 
treisprezece consoane, iar legenda conform căreia el făcea 
copacii să se miște și fermeca animalele sălbatice cu cântecul 
său pare să se refere la succesiunea lui de arbori sezonieri și 
animale simbolice corespunzătoare alfabetului (*52.3; 132.3 și 
5). Ca rege sacru, el a fost lovit de un fulger - adică ucis cu un 
topor cu lamă dublă - într-un codru de stejari, la solstițiul de 
vară, și apoi dezmembrat de menadele cultului taurului, 
asemenea lui Zagreus (*30.a), sau ale cultului cerbului, 
asemenea lui Acteon (*22./). De fapt, menadele reprezentau 
muzele. În Grecia clasică, doar tracii practicau tatuarea. Într-o 
pictură de pe un vas reprezentând uciderea lui Orfeu, o menadă 
are un mic cerb tatuat pe antebraţ. Acel Orfeu nu intră în 
conflict cu cultul lui Dionysos, căci el era Dionysos și cânta la un 
fluier grosolan din lemn de arin, și nu din liră, un instrument 
rafinat. Astfel, Proclus (Comentariu la Omul politic de Platon, p. 
398) scria: „Deoarece era personajul principal al riturilor 
dionisiace, se spune să Orfeu ar fi suferit aceeași soartă ca și 
zeul”; iar Apollodor (1.3.2) îi atribuie meritul de a fi inventat 
Misterele lui Dionysos. 

3. Noul cult de adorare a soarelui ca Tată al Tuturor Lucrurilor 

pare să fi fost adus în nordul Mării Egee de preoţii fugari din 
Akhenatonul monoteist, în secolul al XIV-lea î.Hr., și grefat pe 
culturile locale; de aici și presupusa vizită a lui Orfeu în Egipt. 
Consemnări ale acestei credințe se găsesc în Sofocle 
(Fragmentele 523 și 1017), unde soarele este numit „cea mai 
veche flacără, dragă călăreţilor traci” și „strămoș al zeilor și tată 
al tuturor lucrurilor”. Se pare că tracii mai conservatori i-au opus 
o rezistență energică, iar în unele zone ale ţării cultul a fost 
reprimat sângeros. Dar mai târziu, preoţii orfici, care purtau 
costume egiptene, îl numeau „Dionysos” pe semizeul a cărui 
carne crudă de taur o mâncau și păstrau numele Apollo pentru 
Soarele nemuritor, deosebindu-l pe Dionysos, Zeul Simţurilor, de 
Apollo, Zeul Intelectului. Aceasta explică de ce capul lui Orfeu a 
fost așezat în sanctuarul lui Dionysos, iar lira lui în cel al lui 
Apollo. Se spune că atât capul, cât și lira au plutit în derivă spre 
Lesbos, principalul centru al muzicii lirice; Terpandru, primul 
muzician din istorie, provenea din Antissa. Atacul șarpelui 
asupra capului lui Orfeu reprezintă fie protestul unui erou 
oracular dintr-o epocă anterioară împotriva intruziunii lui Orfeu 
în Antissa, fie al lui Apollo Pythianul, despre care vorbește 
Filostrat într-un mod cât se poate de direct. 

4. Moartea lui Euridice mușcată de șarpe și eșecul ulterior al 
lui Orfeu de a o aduce înapoi la lumina soarelui apar doar târziu 
în mitologie. Ele par să fi fost deduse în mod eronat din 
imaginile care prezintă primirea bună ce i s-a făcut lui Orfeu în 
Tartar, când muzica lui a fermecat-o pe Zeiţa-șarpe Hecate sau 
Agriope („faţă fioroasă”), făcând-o să acorde privilegii tuturor 
sufletelor iniţiate în Misterele Orfice, dar și din alte imagini care 
îl înfățișează pe Dionysos, al cărui preot era Orfeu, coborând în 
Tartar în căutarea mamei lui, Semele (*27.k). Victimele lui 
Euridice sunt cele care au murit de mușcătură de șarpe, nu și ea 
însăși (*33.1). 

5. Luna arinului este a patra din succesiunea arborilor sacri și 
precedă luna salciei, asociată cu magia apei a zeiţei Helice 
(„salcie” - *44.1); sălciile dau și numele râului Helicon, care 
unduiește în jurul Parnasului și este consacrat muzelor - Zeița 
Triplă a Muntelui și a Inspiraţiei. De aceea Orfeu a fost înfățișat 
într-o pictură de la templul din Delfi (Pausanias X.30.3) 
sprijinindu-se de o salcie și atingându-i crengile. Cultul grec al 
arinului a fost reprimat într-o epocă foarte veche, însă vestigii 


ale lui mai rămân în literatura clasică: arinii împrejmuiesc insula 
morţii a zeiţei-vrăjitoare Circe (Homer, Odiseea V.64 și 239), 
care avea și un cimitir cu o dumbravă de sălcii în Colhida 
(Apollonios din Rodos 1ll.220 - *152.b) și, potrivit lui Vergiliu, 
surorile lui Faeton au fost metamorfozate într-un desiș de arini 
(*42.3). 

6. Faptul nu vrea să sugereze că decapitarea lui Orfeu nu a 
fost niciodată mai mult decât o metaforă aplicată crengilor 
rupte de arin. Un rege sacru suferea în mod necesar 
dezmembrarea și este foarte posibil ca tracii să fi avut același 
obicei ca și populaţia iban-daiak din Sarawakul modern. Când 
bărbaţii se întorc acasă de la o vânătoare reușită, femeile 
folosesc trofeul ca mijloc de fertilizare a culturii de orez, prin 
invocare. Capul este făcut să cânte, să jelească și să răspundă 
la întrebări și este îngrijit tandru în fiecare poală până când, în 
cele din urmă, el consimte să intre în altarul oracular, unde 
oferă sfaturi în toate ocaziile importante și, asemenea capetelor 
lui Euristeu, Bran și Adam, respinge invaziile (*146.2). 


29. Ganimede 


a. Ganimede, fiul regelui Tros, cel care a dat numele Troiei, 
era cel mai frumos tânăr în viaţă și, ca urmare, a fost ales de zei 
să fie paharnicul lui Zeus. Se spune că Zeus, dorindu-l pe 
Ganimede și ca partener de pat, s-a deghizat în vultur și l-a răpit 
de pe câmpia troiană!%, 

b. După aceea, Hermes i-a oferit lui Tros, din partea lui Zeus, 
o viță-de-vie din aur, opera lui Hefaistos, și doi cai minunati, 
drept compensație pentru pierderea fiului său, asigurându-l în 
același timp că Ganimede devenise nemuritor, scutit de 
infirmităţile bătrâneţii, și chiar în acel moment zâmbea, cu o 
cupă de aur în mână, și împărțea nectar limpede Tatălui din 
Cer: 

c. Se spune că Eos l-a răpit prima oară pe Ganimede ca să fie 
iubitul ei, dar că Zeus i l-a luat. Chiar și așa, fără îndoială că 
Hera a deplâns ofensa adusă ei și fiicei sale, Hebe, până atunci 

paharnică a zeilor; dar nu a reușit decât să-l supere pe Zeus, 
care a pus imaginea lui Ganimede printre stele ca Vărsător, cel 
care aduce apa!%. 

x 

1. Sarcina lui Ganimede ca paharnic al tuturor zeilor - nu doar 
al lui Zeus, ca în relatările timpurii - și cei doi cai daţi regelui 
Tros drept compensație pentru moartea lui sugerează 
interpretarea greșită a unui simbol care îl înfățișa pe noul rege 
pregătindu-se pentru căsătoria lui sacră. Cupa lui Ganimede 
trebuie să fi conţinut o libaţie, fiind făcută pentru sufletul 
predecesorului său regal; iar preotul din imagine care oficiază și 
căruia el îi opune o rezistenţă simbolică pare să fi fost 
interpretat greșit drept Zeus îndrăgostit. In mod similar, mireasa 
care aștepta a fost interpretată greșit ca fiind Eos de către un 
mitograf care și-a amintit răpirea de către Eos a lui Titonios, fiul 
lui Laomedon - deoarece Euripide spune că Laomedon fusese 
tatăl lui Ganimede (7roiene/e 822). Acest simbol ar ilustra 
totodată căsătoria lui Peleu cu Thetis, pe care zeii au urmărit-o 
de pe cele douăsprezece tronuri ale lor; cei doi cai erau 
instrumente rituale ale renașterii lui ca rege, după o moarte 
simulată (*81.4). Presupusa răpire a lui Ganimede de un vultur 
este explicată pe un vas cu siluete negre din Caere: un vultur 
care se repede la coapsele unui rege proaspăt întronat pe nume 
Zeus personifică puterea divină conferită lui - ka-ul sau alt sine 
al său -, așa cum un șoim solar se pogora asupra faraonilor la 
încoronarea lor. Însă tradiţia tinereţii lui Ganimede sugerează că 
regele din imagine era un substitut regal, sau /interrex, care 
domnea doar o singură zi, asemenea lui Faeton (*42.2), Zagreus 
(*30.1), Chrisipos (*105.2) și ceilalţi. Prin urmare, s-ar putea 
spune despre vulturul lui Zeus nu doar că l-a făcut rege, ci că l-a 
și dus în Olimp. 

2. O ascensiune regală la Cer pe spinarea unui vultur sau sub 
formă de vultur este o fantezie religioasă larg răspândită. 
Aristofan o caricaturizează în Pacea (| și urm.) prin trimiterea 
eroului său călare pe un cărăbuș. Sufletul eroului celtic Lugh - 
Llew Llaw în Mabinogion - a zburat la Cer ca vultur, atunci când 
succesorul-tanist l-a ucis în miezul verii. După căsătoria lui sacră 
din Kish, Etana, eroul babilonian, a zburat pe spinarea unui 


150 Scolie la Apollonios din Rodos lll.115; Vergiliu, Eneida 1.32, cu 

vultur spre curțile cerești ale lui Ishtar, dar a căzut în mare și s-a 
înecat. Printre altele, moartea lui Etana nu era sacrificiul 
obișnuit de sfârșit de an, ca în cazul lui Icar (*92.3), ci o 
pedeapsă pentru recoltele proaste din vremea domniei lui - el 
zbura ca să descopere o plantă magică a fertilităţii. Povestea lui 
este țesută într-o relatare a luptei necontenite dintre Vultur și 
Şarpe - anul care crește și cel care scade, regele și tanistul său; 
și, ca în mitul lui Llew Llaw, Vulturul, redus la ultima lui suflare la 
solstițiul de iarnă, își vede viaţa și puterea reînnoite magic. Asta 
găsim și în Psalmi 102.5: „Înnoi-se-vor ca ale vulturului tinereţile 
tale”. 

3. Mitul lui Zeus și Ganimede a dobândit o popularitate 
imensă în Grecia și la Roma, deoarece el oferea o justificare 
religioasă pentru iubirea pasională a unui bărbat matur pentru 
un băiat. Până atunci, sodomia fusese tolerată doar ca formă 
extremă de adorare a unei zeițe: adepţii masculini ai Cybelei au 
încercat să ajungă la o uniune extatică cu ea emasculându-se și 
îmbrăcându-se ca femei. Astfel, preoţia homosexuală a fost o 
instituție recunoscută în templele Marii Zeite din Tyr, Joppa, 
Hierapolis și lerusalim (3 Reg; XV.12 și 4 Regi XXIII.7) până cu 
puţin timp înaintea Exilului. Dar acest nou tip de pasiune, pentru 
a cărei introducere Apollodor îi atribuie meritul lui Tamiris 
(*21.m), a subliniat victoria patriarhatului asupra matriarhatului. 
Ea a transformat filosofia greacă într-un joc al intelectului pe 
care bărbaţii îl puteau juca fără ajutorul femeilor, de vreme ce ei 
descoperiseră un nou teren al vieţii sentimentale homosexuale. 
Platon a exploatat faptul din plin și a folosit mitul lui Ganimede 
pentru a-și justifica propriile sentimente faţă de elevii săi 
(Phaidros 79), deși în altă parte (Legile 1.8) el a acuzat sodomia 
ca fiind în contra naturii și a numit mitul complacerii lui Zeus în 
ea „o invenţie cretană nemernică”. (El se bucură aici de 
susţinerea lui Stephanus Byzantinus [s.v. Harpagia], care spune 
că regele Minos din Creta l-a luat pe Ganimede să-i fie partener 
de pat „după ce a primit legile de la Zeus"”.) Odată cu 
răspândirea filosofiei platonice, femeia greacă, până atunci 
dominantă din punct de vedere intelectual, a degenerat într-o 
lucrătoare prost plătită și o procreatoare pretutindeni unde Zeus 
și Apollo erau zeii stăpânitori. 

4. Numele lui Ganimede se raportează, strict vorbind, la 
emoția și dorinţa lui în perspectiva căsătoriei, nu la ale lui Zeus 


când îi este turnat nectar din mâna partenerului său de pat; dar, 
devenit catamitus în latină, acesta a dat în engleză cuvântul 
catamite, ce reprezintă obiectul pasiv al dorinţei homosexuale 
masculine. 

5. Constelaţia Vărsătorului, identificată cu Ganimede, a fost la 
origine zeul egiptean care comanda izvorul Nilului și revărsa 
apă, nu vin, dintr-o carafă (Pindar, Fragment 110); dar grecii 
erau prea puţin interesaţi de Nil. 

6. Nectarul lui Zeus, descris mai târziu de mitografi drept un 
vin roșu supranatural, era, de fapt, un hidromel auriu (*27.2), iar 
ambrozia, hrana savuroasă a zeilor, pare să fi fost un terci din 
orz, ulei și fructe zdrobite (*98.7) cu care regii erau răsfățațţi, în 
timp ce supușii lor mai săraci continuau să supravieţuiască cu 
asfodel (*31.2), nalbă și ghinde. 


30. Zagreus 


a. Zeus l-a zămislit în taină pe Zagreus, fiul lui cu Persefona, 
înainte ca ea să fie dusă în Lumea Subpământeană de unchiul ei 
Hades. El i-a pus pe fiii Rheei, cureţii din Creta sau, spun unii, 
coribanţii, să îi păzească leagănul din peștera de pe Muntele 
Ida, unde ei săreau în jurul lui, zăngănindu-și armele, așa cum o 
făcuseră și în jurul lui Zeus însuși la Dicte. Dar titanii, dușmanii 
lui Zeus, s-au înălbit cu ipsos până au ajuns de nerecunoscut și 
au așteptat până când cureţii au adormit. La miezul nopţii l-au 
atras pe Zagreus oferindu-i drept jucării un con, o uruitoare, 
mere de aur, o oglindă, arșice și un smoc de lână. Zagreus a dat 
dovadă de curaj atunci când ei s-au repezit asupra lui cu 
gânduri ucigașe și s-a metamorfozat de mai multe ori în 
încercarea de a-i amăgi: a devenit pe rând Zeus într-o haină din 
piele de capră, Cronos care aduce ploaia, un leu, un cal, un 
șarpe cu coarne, un tigru și un taur. În acel moment, titanii l-au 
prins strâns de coarne și de picioare, l-au sfâșiat cu dinţii și l-au 
devorat de viu. 

b. Atena le-a întrerupt ospăţul macabru cu puţin înainte ca el 
să ia sfârșit, salvând inima lui Zagreus, pe care a închis-o într-o 
figurină din ipsos, în care a suflat viaţă, astfel că Zagreus a 
devenit nemuritor. Oasele lui au fost strânse și arse la Delfi, iar 


Zeus i-a ucis pe titani cu fulgere. 
x 

1. Acest mit se referă la sacrificarea anuală a unui băiat care 
avea loc în străvechea Cretă: un substitut pentru Minos, Regele- 
Taur. El devenea rege pentru o singură zi, executa un dans care 
ilustra cele cinci anotimpuri - leu, ţap, cal, șarpe și vițel -, apoi 
era mâncat crud. Toate jucăriile cu care titanii l-au atras erau 
obiecte utilizate de filosofii orfici, care au moștenit tradiţia 
acestui sacrificiu, dar devorau un vițel crud în locul unui băiat. 
Uruitoarea era o piatră sau un obiect de ceramică găurit care, 
atunci când era învârtit la capătul unei sfori, scotea un sunet ca 
de vijelie ce se înteţește, iar smocul de lână e posibil să fi fost 
folosit pentru a-i mânji pe cureţi cu ipsos ud - aceștia fiind tineri 
care își tăiaseră primele șuviţe de păr pe care le dedicaseră 
zeiţei Car (*95.5). Li se mai spunea și coribanţți sau dansatori cu 
creastă. Celelalte daruri ale lui Zagreus explicau natura 
ceremoniei prin care participanţii deveneau una cu zeul: conul 
de pin era un simbol străvechi al zeiţei în onoarea căreia l-au 
sacrificat titanii (*26.2); oglinda reprezenta celălalt sine al 
fiecărui iniţiat sau umbra lui; merele de aur, pașaportul lui către 
Elizeu, după o moarte simulată; arșicele, puterile lui divinatorii 
(*17.3). 

2. Un imn cretan descoperit în urmă cu câţiva ani la 
Palaiokastro, lângă Peștera Dicteană, îi este adresat lui Cronian, 
cel mai faimos dintre tineri, care vine dansând în fruntea 
demonilor lui și face salturi mari pentru a spori fertilitatea 
solului și a turmelor și pentru succesul flotei de pescuit. În 
Temis, Jane Harrison sugerează că tutorii cu scut menţionaţi 
acolo, care „te-au luat pe tine, copil nemuritor, de lângă Rhea”, 
doar s-au prefăcut că își omoară și își mănâncă victima, un 
iniţiat al societăţii lor secrete. Dar toate aceste morți simulate la 
ceremoniile iniţiatice, raportate din multe părţi ale lumii, par în 
ultimă instanţă bazate pe o tradiţie a sacrificiului uman real; iar 
transformările prin care trece Zagreus, conforme cu calendarul, 
îl deosebesc pe acesta de un membru de rând al unei frăţii 

totemice. 

3. Tigrul necanonic din ultima metamorfozare a lui Zagreus 
este explicat de identitatea lui cu Dionysos (*27.c), despre ale 
cărui moarte și înviere se spune aceeași poveste, deși cu carne 
friptă în loc de carne crudă și cu Rhea în locul Atenei. Şi 
Dionysos a fost un șarpe cu coarne - la naștere avea coarne și 
șerpi (*27.a) -, iar adepţii lui orfici îl mâncau sacramental sub 
formă de taur. Zagreus a devenit „Zeus în haină din piele de 
capră” deoarece Zeus sau substitutul lui copil se înălţase la Cer 
purtând o haină făcută din pielea caprei Amalteea (*7.b). 
„Cronos care aduce ploaia” este o trimitere la utilizarea 
uruitoarei în ceremoniile de invocare a ploii. În acest context, 
titanii erau titanoi, „bărbaţi albi ca ipsosul”, cureţii înșiși 
deghizați astfel încât sufletul victimei să nu-i poată recunoaște. 
Când sacrificiile umane au ieșit din uz, Zeus a fost reprezentat 
ca aruncându-și tunetul spre canibali; iar titanii, „stăpânii 
săptămânii de șapte zile”, s-au confundat cu titanoi, „bărbaţii 
albi ca ipsosul”, din cauza ostilităţii lor faţă de Zeus. Nici un orfic 
care mâncase cândva carnea zeului său nu s-a mai atins 
vreodată de carne de nici un fel. 

4. Zeus-Dionysos era cunoscut și în sudul Palestinei. Potrivit 
tăbliţelor din Ras Shamra, Ashtar a ocupat temporar tronul 
Cerului, în timp ce zeul Baal lâncezea în Lumea 
Subpământeană, după ce mâncase hrana morţilor. Ashtar era 
doar un copil, iar când s-a așezat pe tron, picioarele lui nu 
ajungeau la taburetul pe care să și le sprijine; Baal s-a întors 
imediat și l-a ucis cu o măciucă. Legea mozaică interzicea 
sărbătorile inițiatice în cinstea lui Ashtar: „Să nu fierbi iedul în 
laptele mamei lui” - este o interdicţie repetată de trei ori 
(/eșirea XXIII.19; XXXIV.26; Deuteronomul XIV.21). 


31. Zeii Lumii Subpământene 


a. Când sufletele coboară în Tartar, a cărui intrare principală 
se află într-un desiș de plopi negri de lângă apa Oceanului, 
rudele evlavioase îi oferă fiecăruia o monedă așezată sub limba 
cadavrului. Ele pot astfel să îl plătească pe zgârcitul Charon, cel 
care îi poartă într-o barcă șubredă peste Styx. Acest râu odios 
mărginește Tartarul pe latura dinspre vest!*? și îi are ca afluenţi 


152 Pausanias X.28.1. 


pe Aheron, Flegeton, Cocit, Aornos și Lethe. Sufletele fără nici 
un ban trebuie să aștepte la nesfârșit, pe malul din apropiere, 
asta dacă nu cumva au scăpat de Hermes, călăuza lor, și s-au 
furișat printr-o intrare dosnică, așa cum ar fi cea din Tenaros, în 
Laconia!*%, sau din Aornos, în Tesproţia. Un câine cu trei capete 
sau, zic unii, cu cincizeci, pe nume Cerber, păzește malul opus 
al Styxului, pregătit să-i devoreze pe intrușii vii sau umbrele 
care vor să fugă!*?. 

b. Prima regiune a Tartarului conţine posomorâtele Câmpii ale 
Asfodelului, unde sufletele eroilor rătăcesc fără ţintă printre 
mulțimi de morţi mai puţin vestiți care se agită asemenea 
liliecilor și unde doar Orion mai are curaj să vâneze vreo nălucă 
de căprioară'55. Însă oricare dintre ei ar prefera să trăiască drept 
sclav al unui ţăran fără pământ decât să stăpânească Tartarul 
tot. Singura lor plăcere sunt libaţiile de sânge care li se aduc de 
către cei vii: atunci când beau, se simt aproape oameni din nou. 
Dincolo de aceste pajiști se află Erebos și palatul lui Hades și al 
Persefonei. În stânga palatului, cum te apropii de el, un chiparos 
alb își întinde umbra peste apa Lethe, unde sufletele de rând se 
adună să bea. Sufletele iniţiate evită locul, preferând să bea din 
apa Memoriei, umbrită de un plop-alb [?], care le oferă un 
anumit avantaj asupra semenilor lor'5$. In apropiere, sufletele 
nou-sosite sunt judecate zilnic de Minos, Radamante și Eac, într- 
un loc unde se întâlnesc trei drumuri. Radamante îi judecă pe 
asiatici, iar Eac îi judecă pe europeni; dar amândoi îi transmit 
cazurile dificile lui Minos. Pe măsură ce se dă fiecare verdict, 
sufletele sunt călăuzite pe unul din cele trei drumuri: cel care 
duce înapoi la Câmpiile Asfodelului, dacă nu sunt nici virtuoși, 
nici răi; cel care duce la câmpul pedepselor din Tartar, dacă 
sunt răi; sau cel care duce la Câmpiile Elizee, dacă sunt virtuoși. 

c. Câmpiile Elizee, conduse de Cronos, se află lângă 
proprietăţile lui Hades, intrarea fiind în apropiere de apa 
Memoriei, nefăcând însă parte din acestea; e un tărâm al fericirii 
și al zilei fără de sfârșit, unde nu e frig și nici zăpadă, unde 
jocurile, muzica și petrecerile nu contenesc nicicând și de unde 

locuitorii pot alege să renască pe pământ oricând doresc. În 
apropiere sunt Insulele Fericiţilor, rezervate celor care s-au 
născut de trei ori și au ajuns de tot atâtea ori în Elizeu!”'. Dar 
unii spun că mai există o Insulă a Fericiţilor, numită Leuce, în 
Marea Neagră, în dreptul gurilor Dunării, împădurită și populată 
de animale sălbatice și domesticite, unde sufletul Elenei și al lui 
Ahile se desfată și recită versuri din Homer eroilor care au luat 
parte la evenimentele celebrate de el!%. 

d. Hades, care e aprig și grijuliu cu drepturile lui, rareori 
respiră aerul de deasupra, doar atunci când e cu treburi sau e 
cuprins de vreo poftă subită. Odată, a orbit-o pe nimfa Mente cu 
splendoarea carului său de aur și a celor patru cai negri ai lui și 
ar fi sedus-o lesne dacă regina Persefona nu ar fi apărut la timp, 
metamorfozând-o pe Mente într-o mentă cu miros plăcut. Cu alt 
prilej, Hades a încercat să o violeze pe nimfa Leuce, care și ea a 
fost preschimbată într-un plop-alb înălțându-se lângă apa 
Memoriei!5%. Hades nu permite de bunăvoie nici unuia dintre 
supuși să scape și puţini dintre cei care au vizitat Tartarul s-au 
întors vii ca să-l descrie, ceea ce îl face să fie cel mai detestat 
dintre zei. 

e. Hades nu a știut niciodată ce se întâmplă în lumea de 
deasupra lui sau în Olimp1®, în afara veștilor sumare care ajung 
la el atunci când muritorii lovesc pământul cu palmele și îl 
invocă cu jurăminte și blesteme. Cel mai de preţ bun al său este 
coiful care îl face invizibil, oferit lui în semn de recunoștință de 
ciclopi atunci când a consimţit să îi elibereze la ordinul lui Zeus. 
Toate pietrele preţioase și metalele rare ascunse sub pământ 
sunt ale lui, dar el nu are nici o proprietate deasupra, în afara 
unor temple sumbre din Grecia și, poate, a unei turme de vite 
din Insula Eritia, despre care se spune că i-ar aparţine de fapt lui 
Helios:61. 

f. Însă regina Persefona poate fi deopotrivă de binevoitoare și 
de milostivă. Ea îi este credincioasă lui Hades, dar nu au avut 

copii împreună și, în loc să stea cu el, o preferă pe Hecate, zeița 
vrăjitoarelor!*2. Zeus însuși o respectă într-atât de mult, încât nu 
îi refuză niciodată vechiul privilegiu de care ea s-a bucurat 
dintotdeauna: acela de a acorda sau de a refuza muritorilor 
favorurile pe care ei și le doresc. Ea are trei trupuri și trei 
capete - de leu, de câine și de iapă1®. 

g. Tisifone, Alecto și Megera, eriniile sau Furiile, trăiesc în 
Erebos și sunt mai bătrâne decât Zeus sau oricare altul dintre 
zeii olimpieni. Funcţia lor este să asculte plângerile muritorilor 
privind necuviinţa tinerilor față de bătrâni, a copiilor față de 
părinţi, a gazdelor față de oaspeţi și a capilor de familie sau a 
conducătorilor orașului față de suplicanţi - și de a pedepsi astfel 
de crime prin urmărirea neabătută a vinovaţilor, fără odihnă sau 
răgaz, din oraș în oraș și din ţară în ţară. Aceste erinii sunt babe 
cu șerpi în loc de păr, cu capete de câine, trupuri negre de 
cărbune, aripi de lilieci și ochi injectaţi. Ele au în mâini gârbace 
ghintuite cu bronz, iar victimele lor mor în chinuri cumplite 164, 
Nu este înţelept să le rostești numele în vreo conversaţie; de 
aceea ele sunt numite îndeobște Eumenide, ceea ce înseamnă 
„Binevoitoarele” - așa cum și Hades este numit Pluton sau 
Pluto, adică „Cel bogat”. 

x 

1. Mitografii au făcut un efort temerar ca să reconcilieze 
percepțiile contradictorii despre lumea de apoi ale locuitorilor 
Greciei. O concepţie era că sufletele trăiesc în mormintele lor, în 
peșteri sau firide, unde pot lua forme de șerpi, șoareci sau lilieci, 
dar niciodată nu se pot reîncarna ca fiinţe omenești. O alta era 
că sufletele regilor sacri umblau și puteau fi văzute pe insulele 
sepulcrale unde le fuseseră îngropate trupurile. A treia era că 
sufletele puteau să devină iarăși oameni intrând în fasole, nuci 
sau pești și puteau fi mâncate de mamele lor viitoare. A patra 
era că ele mergeau în Nordul Indepărtat, unde soarele nu 
luminează niciodată, și, dacă reveneau, erau vânturi 
fecundatoare. A cincea era că mergeau în Vestul Indepărtat, 

unde soarele apune în ocean, într-o lume a spiritelor foarte 
asemănătoare cu cea de aici. A șasea era că un suflet primea o 
pedeapsă în funcţie de viaţa pe care o dusese. La toate acestea, 
orficii au adăugat în cele din urmă teoria metempsihozei, a 
transmigrării sufletelor: un proces care putea fi controlat într-o 
anumită măsură cu ajutorul unor formule magice. 

2. Persefona și Hecate reprezentau speranța preelenică a 
reîntineririi; dar Hades, un concept elenic, reprezenta caracterul 
ineluctabil al morţii. În pofida palmaresului său sângeros, 
Cronos continua să se bucure de plăcerile Elizeului, de vreme ce 
acesta fusese întotdeauna privilegiul unui rege sacru, iar lui 
Menelaos (Odiseea 1V.561) i-a fost promisă aceeași desfătare, 
nu pentru că el fusese deosebit de virtuos sau curajos, ci pentru 
că se căsătorise cu Elena, preoteasa Zeiţei-Lună spartane 
(*159.1). Adjectivul homeric asphodel/os, aplicat doar la 
leimones („pajiști”), probabil că înseamnă „în valea a ceea ce nu 
este redus la cenușă” (de la a- „nu”, spodos - „cenușă”, elos - 
„vale”) - anume umbra eroului după ce trupul îi fusese ars; iar 
în afara Arcadiei, unde se mânca ghindă, rădăcinile și seminţele 
de asfodel oferite unor asemenea umbre constituiau hrana de 
bază în Grecia de dinaintea introducerii cerealelor. Asfodelul 
creștea în mod natural chiar și pe insulele fără apă, iar umbrele, 
ca și zeii, sunt conservatoare în privinţa regimului lor alimentar. 
Elizeul pare să însemne „ţinutul merelor” - a/isier este un 
cuvânt pregalic pentru fructele sorbului -, ca și „Avalon” din 
ciclul lui Arthur și „Avernus” sau „Avornus” în latină, ambele 
formate din rădăcina indo-europeană abo/, care înseamnă 
„măr”. 

3. Cerber era omologul grec al lui Anubis, fiul cu cap de câine 
al zeiţei libiene a morţii, Nephthys, care conducea sufletele în 
Lumea Subpământeană. In folclorul european, care e în parte de 
origine libiană, sufletele damnaţilor erau fugărite spre ladul de 
Nord de o haită de ogari urlând - ogarii lui Annwm, Herne, 
Arthur sau Gabriel -, un mit derivat din zgomotoasa migraţie de 
vară a gâștelor sălbatice spre locurile lor de înmulţire de la 
Cercul Arctic. La origine, Cerber avea cincizeci de capete, 
asemenea haitei fantomatice care l-a distrus pe Acteon (*22. 1), 
dar ulterior a avut doar trei, ca și stăpâna lui, Hecate (*134. 1). 

4. Styx („detestat”), un pârâu din Arcadia ale cărui ape se 
presupunea că sunt o otravă letală, a fost localizat în Tartar 


doar de mitografii târzii. Aheron („pârâul suferinţei”) și Cocit 
(„tânguire”) sunt nume închipuite pentru a descrie nenorocirea 
morţii. Aornos („fără păsări”) este traducerea grecească greșită 
a italicului „Avernus”. Lethe înseamnă „uitare”, iar Erebos - 
„acoperit”. Flegeton („care arde”) trimite la obiceiul incinerării, 
dar poate că și la teoria că păcătoșii erau arși în torente de lavă. 
Tartar pare să fie o dublare a cuvântului preelenic tar, ce apare 
în denumirea unor locuri din Occident; sensul lui de Infern apare 
mai târziu. 

5. Plopii-negri erau consacraţi Zeiţei Morţii (*51. 7 și 170./), iar 
plopii-albi, sau plopii-tremurători, fie Persefonei, ca Zeiţă a 
Intineririi, fie lui Heracle, deoarece el triumfase asupra ladului 
(*134.7). Cununi de aur cu frunze de plop-tremurător au fost 
găsite în mormintele din Mesopotamia mileniului al IV-lea î.Hr. 
Tăbliţele orfice nu numesc copacul de lângă apa Memoriei; 
probabil că este plopul-alb în care a fost transformată Leuce, 
dar poate și un nuc, simbolul înţelepciunii (*86.1). Lemnul de 
chiparos-alb, despre care se spunea că nu putrezește, era folosit 
la cuferele casnice și la coșciuge. 

6. Hades avea un templu la poalele Muntelui Mente din Elida, 
iar violarea lui Mente („mentă”) de către el este probabil dedusă 
din folosirea mentei la riturile funerare, împreună cu rozmarinul 
și mirtul, pentru a atenua mirosul de descompunere. Băutura cu 
orz a Demetrei de la Eleusis era aromată cu mentă (*24.e). Deși 
primise cireada soarelui din Eritia („pământ roșu”), deoarece 
acolo era locul unde Soarele murea în fiecare noapte, Hades 
este numit mai frecvent Cronos sau Gerion în acest context 
(*132.4). 

7. Povestea lui Hesiod despre Hecate o înfățișează ca fiind 
Zeița Triplă originară, suverană în Cer, pe pământ și în Tartar; 
dar elenii au insistat asupra puterilor ei distructive în dauna 
celor creatoare, până când, în cele din urmă, a fost invocată 
doar în riturile clandestine de magie neagră, mai ales acolo 
unde se întâlneau trei drumuri. Faptul că Zeus nu i-a refuzat 
puterea ei mai veche de a acorda fiecărui muritor ceea ce îi 
dorea inima este un tribut adus vrăjitoarelor din Tesalia, ale 
căror puteri îi îngrozeau pe toți. Leul, câinele și calul, capetele 
ei, se referă în mod evident la străvechiul an tripartit, câinele 
fiind Sirius, Steaua Câinelui; la fel și capetele lui Cerber. 

8. Insoţitoarele lui Hecate, eriniile, erau personificarea 


remușcărilor de după încălcarea unui tabu - la început doar 
tabuul insultei, al nesupunerii sau violenţei faţă de o mamă 
(*105.k și 114.1). Suplicanţii și oaspeţii intrau sub protecţia 
Hestiei, Zeița Căminului (*20.c), iar a-i trata urât însemna a o 
desconsidera și a o insulta pe ea. 

9. Leuce, cea mai mare insulă din Marea Neagră, dar foarte 
mică de altfel, a fost mult timp o colonie penitenciară 
românească lipsită de copaci (*164.3). 


32. Tyche și Nemesis 


a. Tyche este o fiică a lui Zeus, căreia el i-a acordat puterea 
de a decide care va fi norocul unuia sau altuia dintre muritori. 
Asupra unora ea revarsă potop de daruri dintr-un corn al 
abundenței, pe alţii îi văduvește de tot ce au. Tyche este lipsită 
de orice răspundere în recompensele ei și hoinărește jonglând 
cu o minge, pentru a simboliza incertitudinea sorții: când sus, 
când jos. Dar dacă se întâmplă ca vreun om pe care ea l-a 
avantajat să se laude cu numeroasele lui bogății fără să 
sacrifice o parte pentru zei ori să aline sărăcia concetăţenilor lui, 
atunci străvechea zeiță Nemesis intervine pentru a-l readuce la 
condiţia lui umilă!S5. Nemesis, a cărei casă este la Ramnous, în 
Atica, are o creangă de măr într-o mână și o roată în cealaltă și 
poartă o coroană de argint împodobită cu cerbi; la cingătoare îi 
atârnă biciul. Ea este fiică a lui Ocean și are ceva din 
frumuseţea Afroditei. 

b. Se spune că Zeus s-a îndrăgostit cândva de Nemesis și a 
urmărit-o atât pe pământ, cât și pe mare. Deși ea și-a schimbat 
mereu înfățișarea, el a violat-o în cele din urmă preschimbându- 
se în lebădă, iar din oul făcut de ea a apărut Elena, care a 
pricinuit Războiul Troian. 

x 

1. Tyche („hazard”), asemenea lui Dike și Aidos (personificări 
ale Legii Naturale sau ale Dreptăţii și Rușinii), era o zeitate 
artificială inventată de filosofii timpurii; în timp ce Nemesis 
(„hotărâre dreaptă”) fusese Zeiţa-nimfă a Morţii-în-Viaţă (*18.3), 

pe care au redefinit-o ca exercitând un control moral asupra lui 
Tyche. Faptul că roata lui Nemesis fusese la origine anul solar 
este sugerat de numele omoloagei sale latine, Fortuna (de la 
vortumna, „cea care învârte anul”). Când roata se învârtea o 
jumătate de cerc, regele sacru, ajuns la apogeul gloriei sale, era 
destinat să moară - cerbii lui Acteon de pe coroana lui (*22.)) 
dau de înţeles lucrul ăsta -, dar când se rotea cercul întreg, 
regele se răzbuna pe rivalul care îl înlocuise. Biciul ei era utilizat 
mai demult pentru flagelarea rituală menită a face copacii și 
recoltele să rodească, iar creanga de măr era pașaportul regelui 
către Elizeu (*53.5; 80.4 și 133.4). 

2. Nemesis vânată de Zeus (*62.b) nu reprezintă conceptul 
filosofic al răzbunării divine asupra muritorilor prea încrezători în 
ei, ci Zeiţa-nimfă originară, al cărei nume comun era Leda. În 
mitul preelenic zeița îl vânează pe regele sacru și, deși el trece 
prin transformările lui sezoniere (*30.1), ea contracarează rând 
pe rând pe fiecare dintre acestea cu o transformare proprie și îl 
devorează la solstițiul de vară. În mitul elenic, rolurile sunt 
inversate: zeiţa fuge, schimbându-și forma, iar regele o 
urmărește și, în cele din urmă, o violează, ca în legenda lui Zeus 
și Metis (*9.0) sau Peleu și Thetis (*81.k). Transformările 
sezoniere necesare trebuie să fi fost indicate pe spiţele roții lui 
Nemesis, dar în Cipria lui Homer sunt menţionate doar un pește 
și „diverse animale” (*89.2). „Leda” este o altă formă a lui Leto 
sau Latona, pe care Python, și nu Zeus, a urmărit-o (*14.8). 
Lebedele erau consacrate zeiţei (Euripide, /figenia în Tauriada 
1095 și urm.) din pricina penajului lor alb și deoarece în zborul 
lor formează un V, un simbol feminin; dar și pentru că în miezul 
verii, când zburau către nord spre locurile necunoscute unde se 
înmulţeau, se presupunea că luau cu ele sufletul regelui mort 
(*33.5 și 143.2). 

3. Nemesis-filosoafa era venerată în Ramnous, unde, potrivit 
lui Pausanias (1.33.2-3), comandantul persan, care intenţionase 
să ridice un trofeu din marmură albă pentru a-și celebra 
cucerirea Aticii, a fost obligat să se retragă la vestea înfrângerii 
navale de la Salamina; în schimb, marmura a fost folosită pentru 
o statuie a Zeiţei-nimfă locale, Nemesis. Se presupune că, din 
pricina acestui eveniment, Nemesis a ajuns să personifice mai 
degrabă „răzbunarea divină” decât „hotărârea dreaptă” a 
dramatizării anuale a morţii, de vreme ce, pentru Homer cel 


puţin, nemesis fusese un simplu, dar puternic presentiment 
uman că plata trebuia achitată sau sarcina îndeplinită cum se 
cuvine. Dar Nemesis, Zeiţa-nimfă, purta numele Adrasteea 
(„cea care nu poate fi evitată” - Strabon X(ll.1.13), care era 
totodată și numele doicii lui Zeus, o nimfă a frasinului (*7.b); iar 
de vreme ce nimfele frasinului și eriniile erau surori, născute din 
sângele lui Uranos, este posibil ca acesta să fi fost modul în care 
Nemesis a ajuns să întruchipeze ideea de răzbunare. Frasinul 
era una dintre deghizările sezoniere ale zeiței, una importantă 
pentru adoratorii ei pastorali, din cauza asocierii lui cu furtunile 
și cu luna fătării mieilor, a treia a anului sacru (*52.3). 

4. Nemesis este numită fiică a lui Ocean deoarece, ca Zeiţă- 
nimfă ţinând o creangă de măr, ea era și Afrodita cea născută 
din mare, soră a eriniilor (*18. 4). 


33. Copiii mării 


a. Cele cincizeci de nereide, însoţitoare blajine și binevoitoare 
ale Zeiţei Mării Thetis, sunt sirene, fiice ale nimfei Doris cu 
Nereu, un bătrân profet al mării, care are puterea de a-și 
schimba înfăţișarea!. 

b. Rudele lor, Forcidele, copii ai lui Ceto cu Forcus, un alt 
bătrân înţelept al mării, sunt Ladon, Echidna și cele trei Gorgone 
care locuiesc în Libia; cele trei Graie; și, spun unii, cele trei 
Hesperide. Gorgonele erau numite Steno, Euriale și Meduza, 
tustrele foarte frumoase cândva. Dar, într-o noapte, Meduza s-a 
împreunat cu Poseidon, iar Atena, înfuriată că se culcaseră într- 
unul din templele ei, a prefăcut-o într-un monstru înaripat cu 
ochi feroce, dinţi enormi, o limbă umflată, gheare de bronz și 
șerpi în loc de plete, a cărei privire îi preschimba pe bărbaţi în 
strană de piatră. Când, în cele din urmă, Perseu a decapitat-o pe 
Meduza, iar copiii lui Poseidon, Crisaor și Pegas, au răsărit din 
trupul ei mort, Atena i-a fixat capul de aegisul ei; dar unii spun 
că acel aegis era chiar pielea Meduzei, jupuită de Atena!'%. 

c. Graiele sunt frumoase la chip și au aspect de lebădă, dar 
părul lor e sur din naștere și tustrele au doar un singur ochi și un 

singur dinte. Numele lor sunt Enio, Pemfredo și Dino!%. 

d. Cele trei Hesperide, pe numele lor Hesperia, Egle și Eriteis, 
trăiesc într-o livadă din Vestul Îndepărtat, pe care Pământul- 
Mamă i-a dat-o Herei. Unii le numesc fiicele Nopţii, alţii ale lui 
Atlas și Hesperis, fiică a lui Hesperos; ele cântă suav!”. 

e. Jumătate din Echidna era o femeie frumoasă, jumătate era 
un șarpe pestriţ. Ea a trăit cândva într-o peșteră adâncă printre 
arini, unde se hrănea cu carne crudă de om, și i-a crescut 
soțului ei, Tifon, o liotă de progenituri înspăimântătoare; dar 
Argos cel cu o sută de ochi a omorât-o în somn!!. 

f. Ladon era pe de-a-ntregul șarpe, deși avea darul de a 
cuvânta ca oamenii și a păzit merele de aur ale Hesperidelor, 
până când Heracle l-a omorât!7?. 

9. Nereu, Forcus, Taumas, Euribia și Ceto erau cu toţii copiii 
lui Pontos cu Pământul-Mamă; astfel, Forcidele și nereidele sunt 
înrudite cu harpiile. Acestea sunt fiicele cu păr frumos și aripi 
iuți ale lui Taumas cu Electra, nimfa Oceanului, cea care îi 
prinde pe criminali pentru a-i pedepsi cu ajutorul eriniilor și 
trăiește într-o peșteră din Creta!”?. 

x 

1. Se pare că numele Eurinome („lege vastă” sau „rătăcitoare 
prin lumea largă”) al Zeiţei-Lună o arată drept cârmuitoare a 
cerului și pământului; Euribia („putere mare”) este cârmuitoarea 
mării; Euridice („dreptate deplină”) este șarpele lacom care 
guvernează Lumea  Subpământeană.  Sacrificiile umane 
masculine îi erau oferite ei ca Euridice, moartea lor părând a fi 
provocată de veninul de șarpe (*28.4; 145.9 și 168.e). Moartea 
Echidnei datorată lui Argos se referă, probabil, la suprimarea 
cultului Zeiţei-șarpe Argive. Fratele ei, Ladon, este șarpele 
oracular care locuiește în orice paradis, îmbrăţișând mărul cu 
încolăcirile lui (*133.4). 

2. Printre celelalte nume marine ale Euribiei erau Thetis 
(„orânduitoarea”) sau varianta ei Tethys; Ceto, ca monstru al 
mării corespunzând ebraicului Rahab sau babilonianului Tiamat 
(*73.7); Nereis, ca zeiță a elementului lichid; Electra, ca 
furnizoare a chihlimbarului, un produs al mării foarte prețuit de 
antici (*148.11); Taumas, ca minunat; și Doris, ca generoasă. 
Nereu - alias Proteu („primul om”) -, profeticul „bătrân al mării” 
care și-a primit numele de la Nereis, și nu invers, pare să fi fost 
un rege sacru oracular, îngropat într-o insulă de coastă (*133.9); 
el este înfățișat într-o pictură de pe un vas primitiv ca având 
coadă de pește, împreună cu un leu, un cerb și o viperă care ies 
din trupul său. În Odiseea, Proteu își schimbă în mod similar 
formele, pentru a marca anotimpurile prin care trecea regele 
sacru de la naștere la moarte (*30.1). 

3. Cele cincizeci de nereide par să fi fost un ordin de cincizeci 
de preotese ale Lunii, ale căror rituri magice asigurau un pescuit 
bun; iar Gorgonele, reprezentante ale Zeiței Triple, purtau măşti 
protectoare cu ochi bulbucaţi și furioși și limba scoasă printre 
dinţii dezgoliţi, pentru a-i înspăimânta și a-i îndepărta pe străini 
de Misterele ei (*73.9). Fiii lui Homer cunoșteau doar o singură 
Gorgonă, care era o umbră din Tartar (Odiseea XI.633-5) și al 
cărei cap, obiect al terorii pentru Odiseu (Odiseea X1.634), era 
purtat de Atena pe aegisul ei, fără îndoială pentru a-i avertiza 
pe oameni să nu cerceteze misterele divine ascunse dedesubt. 
Brutarii greci obișnuiau să picteze măști de Gorgone pe 
cuptoarele lor pentru a-i descuraja pe băgăreţi să deschidă ușa 
cuptorului, să privească înăuntru și, astfel, să îngăduie vreunui 
curent de aer să strice pâinea. Numele Gorgonelor - Steno 
(„puternică”),  Euriale  („rătăcitoarea”) şi Meduza („cea 
vicleană”) - sunt nume ale Zeiței-Lună; orficii numeau fața lunii 
„capul Gorgonei”. 

4. Zămislirea lui Pegas de către Poseidon cu Meduza 
amintește de zămislirea calului Arion cu Demetra, când ea s-a 
deghizat în iapă, și furia ei de după aceea (*16.7); ambele mituri 
descriu modul în care elenii lui Poseidon s-au căsătorit prin forță 
cu preotesele Lunii, desconsiderând măștile lor de Gorgone, și 
au preluat riturile de invocare a ploii de la cultul calului sacru. 
Dar o mască a Demetrei continua să fie păstrată într-un cufăr de 
piatră din Feneos, iar preotu/ Demetrei și-o punea atunci când 
îndeplinea ceremonia de a bate Spiritele Infernale cu bețe 


(Pausanias VIII.15.1). 

5. Crisaor era semnul lunii noi al Demetrei, secera de aur sau 
paloșul; consorţii ei îl purtau atunci când erau delegaţi în locul 
ei. În această versiune, Atena este colaboratoarea lui Zeus, 
renăscută din capul lui, și trădătoare a vechii religii (*9. 1). Cele 
trei harpii, considerate de Homer personificări ale vijeliilor 
(Odiseea XX.66-78), erau Atena străveche, Zeița Triplă în 
calitatea ei de distrugătoare subită. La fel și Graiele, „cele trei 
cărunte”, după cum o arată și numele lor: Enio („războinică”), 
Pemfredo („viespe”) și Dino („teribilă”); singurul lor ochi și 
singurul dinte sunt interpretări greșite ale unei imagini sacre 
(*73.9), iar în mitologia europeană lebăda este o pasăre a morții 
(*32.2). 

6. Forcus, o formă masculină a lui Forcis, Zeița în ipostază de 
Scroafă (*74.4 și 96.2), cea care devorează cadavre, apare în 
latină ca Orcus, un nume al lui Hades, și ca porcus, „porc”. 
Gorgonele și Cele-trei-cărunte erau numite Forcide, deoarece 
profanarea Misterelor Zeiţei atrăgea moartea; dar înţelepciunea 
profetică a lui Forcus trebuie să se refere la un oracol-scroafă 
(*24. 7). 

7. Numele Hesperidelor, descrise drept copii ai lui Ceto și 
Forcus, ai Nopţii sau ai titanului Atlas, care susţine cerurile în 
Vestul Îndepărtat (*39.1 și 133.0), se referă la apusul de soare. 
Atunci, cerul este verde, galben și roșu, ca și cum ar fi un măr 
plin de rod; iar Soarele, secţionat de orizont, ca o jumătate de 
măr roșu, are parte de o moarte dramatică în valurile apelor din 
vest. Atunci când Soarele a dispărut, apare Hesperos. Această 
stea era consacrată Afroditei, Zeița lubirii, iar mărul era darul 
prin care preoteasa ei îl ademenea cu cântece de iubire pe rege, 
reprezentantul Soarelui, spre moartea lui; dacă un măr este 
tăiat transversal, în centrul fiecărei jumătăţi apare o stea în cinci 
colţuri. 


34. Copiii Echidnei 


a. Echidna i-a născut lui Tifon niște progenituri îngrozitoare, 
anume Cerber, Câinele ladului cu trei capete; Hidra, un șarpe de 
apă cu multe capete care trăia în Lerna; Himera, o capră care 
scotea flăcări pe gură, cu cap de leu și trup de șarpe; și Ortros, 
câinele cu două capete al lui Gerion, care s-a împreunat cu 


propria lui mamă și i-a zămislit pe nimfa Sfinx și leul din 
Nemeea!'". 
x 

1. Cerber (*31.a și 134.e), asociat de dorieni cu zeul egiptean 
cu cap de câine Anubis, care conducea sufletele în Lumea 
Subpământeană, pare să fi fost la origine Zeița Morţii Hecate 
sau Hecabe (*168.n); ea era înfățișată drept căţea, deoarece 
câinii consumă carnea cadavrelor și urlă la lună. 

2. Himera era, se pare, un simbol calendaristic al anului 
tripartit (*75.2), ale cărui simboluri sezoniere erau leul, capra și 
șarpele. 

3. Ortros (*132.d), cel care i-a zămislit cu Echidna pe Himera, 
Sfinxul (*105.e), Hidra (*60.h și 124.c) și leul din Nemeea 
(*123.b), era Sirius, Steaua Câinelui, care inaugura Anul Nou 
atenian. El avea două capete, asemenea lui lanus, deoarece 
anul reformat din Atena avea două anotimpuri, nu trei: fiul lui 
Ortros, Leul, simboliza prima jumătate, iar fiica lui, Șarpele, pe a 
doua. Atunci când simbolul caprei a dispărut, Himera a lăsat 
locul Sfinxului, cu trup de leu înaripat și coadă de șarpe. De 
vreme ce Anul Nou reformat debutase atunci când Soarele era 
în Leu și începuseră zilele Câinelui, Ortros privea în două 
direcţii - înainte spre Anul Nou, în urmă către cel Vechi - 
asemenea Zeiţei Calendarului, Cardea, pe care romanii au 
numit-o Postvorta și Antevorta din același motiv. Ortros era 
numit „timpuriu” probabil pentru că el introdusese Anul Nou. 


35. Revolta giganţilor 


a. Înfuriaţi că Zeus îi închisese în Tartar pe fraţii lor, titanii, 
câţiva giganţi înalţi și fioroși, având plete și bărbi lungi și cozi de 
șarpe în loc de picioare, au urzit să atace Cerul. Ei se născuseră 
din Pământul-Mamă în Flegra (Tracia), fiind douăzeci și patru la 
număr”, 

b. Fără nici un avertisment, ei au luat stânci și torţe aprinse și 
le-au aruncat în sus de pe vârfurile munţilor, astfel că Olimpul 
era în primejdie. Hera a profeţit sumbru că giganţii nu vor putea 
fi uciși de nici un zeu, ci doar de un muritor cu piele de leu; și că 
nici măcar acela nu va putea să facă ceva dacă nu va fi găsită, 

înaintea vrăjmașului, o anumită plantă a invulnerabilităţii, care 
creștea într-un loc tainic de pe pământ. Zeus a cerut de îndată 
sfatul Atenei și a trimis-o să îl înștiințeze pe Heracle, muritorul 
cu piele de leu la care se referise în mod evident Hera, și să-i 
spună cum anume stăteau lucrurile; și le-a interzis lui Eros, 
Selene și Helios să mai strălucească o vreme pe cer. La lumina 
slabă a stelelor, Zeus a bâjbâit pe pământ, prin ţinutul spre care 
îl îndrumase Atena, a găsit planta și a adus-o în Cer, la loc sigur. 

c. Olimpienii puteau intra acum în lupta contra giganțţilor. 
Heracle a slobozit prima lui săgeată împotriva lui Alcioneu, 
conducătorul lor. Acesta căzu la pământ, dar a sărit iar în 
picioare, readus la viaţă, deoarece se afla pe pământul lui natal 
din Flegra. „Repede, distinse Heracle!”, a strigat Atena. 
„Tărăște-l într-o altă ţară!” Heracle l-a suit pe Alcioneu pe umerii 
săi și l-a dus dincolo de hotarele Traciei, unde l-a omorât cu o 
măciucă. 

d. Apoi, Porfirion a sărit în Cer de pe o piramidă mare de 
stânci pe care giganţii o înălţaseră, și toţi zeii au dat înapoi. 
Doar Atena a rămas pe o poziţie de apărare. Porfirion se năpusti 
pe lângă ea și se îndreptă spre Hera, pe care a încercat să o 
sugrume; dar, rănit fiind la ficat de o săgeată plecată la timp din 
arcul lui Eros, furia lui s-a preschimbat în poftă trupească și i-a 
sfâșiat Herei mantia ei splendidă. Văzându-și soția pe punctul de 
a fi siluită, Zeus se repezi și, cuprins de furie și gelos fiind, îl 
dobori pe Porfirion cu un fulger. Acesta a sărit iar în picioare, dar 
Heracle, revenit în Flegra într-o clipită, l-a rănit mortal cu o 
săgeată. Intre timp, Efialtes intrase în luptă cu Ares și îl făcuse 
pe acesta să îngenuncheze; dar Apollo i-a tras nenorocitului o 
săgeată în ochiul stâng și a strigat după Heracle, care i-a înfipt 
pe dată încă una în ochiul drept. Așa a murit Efialtes. 

e. Așadar, ori de câte ori un zeu rănea un gigant, ca atunci 
când Dionysos l-a doborât pe Euritos cu tirsul său, Hecate l-a ars 
pe Clitios cu torţele, Hefaistos l-a pârjolit pe Mimas cu o oală de 
metal topit sau Atena l-a zdrobit pe desfrânatul Palas cu o 
stâncă, Heracle era cel care trebuia să-i dea lovitura de moarte. 
Hestia și Demetra, zeițe pașnice, nu au luat parte la conflict, ci 
au stat deoparte consternate, frângându-și mâinile; cât despre 
Ursite, ele mânuiau cu folos pisăloagele lor de bronz!”€. 

f. Descurajaţi, giganţii rămași fugiră înapoi pe pământ, 

urmăriţi de olimpieni. Atena a aruncat un proiectil către 
Encelados, care l-a strivit complet, devenind insula Sicilia. lar 
Poseidon a apucat cu tridentul o parte din Insula Cos și a 
aruncat-o spre Polibotes; acesta a devenit Insula Nisiros din 
apropiere, sub care el zace îngropat”. 

g. Giganţii rămași au opus o ultimă rezistenţă în Bathos, lângă 
Trapezunt, în Arcadia, unde pământul încă mai arde, iar plugarii 
scot uneori la lumină oase de giganţi. Hermes a împrumutat 
coiful lui Hades, care îl face invizibil pe cel care îl poartă, și l-a 
doborât dintr-o lovitură pe Hipolit, iar Artemis l-a străpuns pe 
Gration cu o săgeată, în timp ce pisăloagele Ursitelor au spart 
capetele lui Agrios și Toas. Ares, cu lancea lui, și Zeus, cu 
fulgerul, s-au ocupat de ceilalţi, deși Heracle era cel chemat să 
omoare un gigant atunci când cădea. Dar, după unii, bătălia a 
avut loc în Câmpia Flegrei, lângă Cumae, în Italia'”8. 

h. Silen, satirul născut din pământ, pretinde că ar fi participat 
la luptă de partea pupilului său Dionysos, ucigându-l pe 
Encelados și răspândind groaza în rândul giganţilor cu zbieretele 
măgarului său de povară; dar Silen este de regulă beat și nu 
poate să deosebească adevărul de ce e fals!”?. 

x 

1. Aceasta este o legendă posthomerică, păstrată într-o 
versiune degenerată: Eros și Dionysos, care iau parte la luptă, 
sunt nou-veniţi în Olimp (*15.1-2 și 27.5), iar Heracle este primit 
acolo înaintea apoteozei de pe Muntele Oeta (*145.h). Ea își 
propune să explice oasele de mamut găsite la Trapezunt (unde 
mai sunt încă expuse în muzeul local) și focurile vulcanilor din 
Bathos, aflaţi în apropiere - dar și cele din Pallene, în Arcadia 
sau Tracia, din Cumae și din insulele Sicilia și Nisiros, sub care 
se spune că Atena și Poseidon i-au îngropat pe doi dintre 
giganţi. 

2. Evenimentul istoric aflat la baza revoltei giganţilor - ca și a 
revoltei Aloizilor (*37.b), al cărei dublu este considerată de 
obicei - pare a fi încercarea concertată a muntenilor nonelenici 
de a asedia anumite cetăţi elenice și respingerea lor de către 
aliaţii supuși elenilor. Dar lipsa de putere și lașitatea zeilor 
contrastează cu _ invincibilitatea lui Heracle, iar incidentele 

comice ale luptei sunt caracteristice mai curând ficţiunii 
populare decât mitului. 

3. Există însă un element religios ascuns în această poveste. 
Giganţii nu sunt fiinţe omenești, ci spirite născute din pământ, 
după cum o dovedesc cozile lor de șarpe, și pot fi înfrânți doar 
prin posedarea unei plante magice. Nici un mitograf nu 
amintește numele plantei, dar probabil că era ephialtion, un 
leac împotriva coșmarurilor. Efialtes, numele conducătorului 
giganţilor, înseamnă literal „cel care sare pe” (incubus, în 
latină); iar încercările lui Porfirion de a o sugruma și a o viola pe 
Hera și ale lui Palas de a o viola pe Atena sugerează că 
povestea se referă în principal la înţelepciunea invocării lui 
Heracle Salvatorul atunci când coșmarurile erotice ameninţă în 
oricare dintre cele douăzeci și patru de ore ale zilei. 

4. Alcioneu („măgar puternic”) este probabil spiritul 
sirocoului, „respiraţia Măgarului Sălbatic sau Tifon” (*36.1), cel 
care aduce vise urâte, porniri ucigașe și violuri, ceea ce face ca 
pretenţia lui Silen de a-i fi îndepărtat pe giganţi cu ajutorul 
zbieretelor măgarului său de povară să fie încă și mai ridicolă 
(*20.b). Mimas (,„imitare”) se poate referi la verosimilitatea 
amăgitoare a viselor; iar Hipolit („strechea cailor”) amintește de 
atribuirea străveche a coșmarurilor Zeiţei-cu-cap-de-iapă. In 
nord, Odin era cel pe care îl invocau suferinzii de „Cosmar și 
urmările lui”, până când locul său a fost luat de Sfântul 
Swithold. 

5. Cum a folosit Heracle planta se poate deduce din mitul 
babilonian al luptei cosmice dintre zeii noi și cei vechi. Acolo, 
Marduk, omologul lui Heracle, ţine o plantă sub nări pentru a se 
apăra de mirosul otrăvitor al zeiţei Tiamat; aici, respiraţia 
Alcionei trebuie contracarată. 


36. Tifon 


a. Drept răzbunare pentru exterminarea giganţilor, Pământul- 
Mamă s-a împreunat cu Tartarul și curând, în peștera Coricos 
din Cilicia, a dat naștere lui Tifon, cel mai tânăr copil al ei: cel 
mai cumplit monstru născut vreodată!%. De la coapse în jos, era 
doar șerpi încolăciţi, iar braţele, care întinse măsurau o sută de 

leghe în fiece direcţie, aveau nenumărate capete de șerpi. 
Capul lui fioros de măgar atingea stelele, aripile uriașe 
întunecau soarele, din ochi îi ţâșnea foc, iar din gură arunca 
bolovani în flăcări. Când s-a apropiat în grabă de Olimp, zeii au 
fugit îngroziţi în Egipt, unde s-au deghizat în animale: Zeus a 
devenit berbec, Apollo corb, Dionysos ţap, Hera o cioară albă, 
Artemis o pisică, Afrodita pește, Ares mistreţ, Hermes ibis și așa 
mai departe. 

b. Doar Atena a rămas pe poziţie și l-a luat în derâdere pe 
Zeus pentru lașitatea lui, până când acesta, reluându-și forma 
adevărată, a trimis un fulger spre Tifon; și a continuat printr-o 
lovitură dată cu aceeași seceră de cremene cu care își castrase 
bunicul, pe Uranos. Rănit și urlând de durere, Tifon a fugit pe 
Muntele Casios, care domină nordul Siriei, și acolo cei doi s-au 
încleștat în luptă. Tifon și-a înfășurat miriadele lui de spirale în 
jurul lui Zeus, l-a dezarmat de seceră și, după ce i-a retezat cu 
ea tendoanele de la mâini și de la picioare, l-a târât în peștera 
Coricos. Zeus e nemuritor, desigur, dar acum el nu mai putea să 
miște un deget, iar Tifon îi ascunsese tendoanele într-o piele de 
urs, pe care stătea de pază Delfine, monstrul surată având 
coadă de șarpe. 

c. Vestea înfrângerii lui Zeus a iscat panică printre zei, dar 
Hermes și Pan s-au dus pe furiș în peșteră, unde Pan a speriat-o 
pe Delfine cu un răcnet îngrozitor, în timp ce Hermes a sustras 
cu îndemânare tendoanele și le-a pus la locul lor, la membrele 
lui Zeusit!. 

d. Dar unii spun că, de fapt, Cadmos a fost cel care a obţinut 
tendoanele de la Delfine dându-se bine pe lângă ea, zicând că 
avea nevoie de tendoane ca să le folosească drept coarde la lira 
lui cu care avea să-i cânte o muzică fermecătoare; iar Apollo a 
fost cel care a ucis-o1%2. 

e. Zeus s-a întors în Olimp și, urcând într-un car tras de cai 
înaripaţi, l-a urmărit din nou pe Tifon cu fulgerele lui. Tifon se 
dusese pe Muntele Nisa, unde cele Trei Ursite i-au oferit fructe 
efemere, susținând că aveau să-i redea vigoarea, deși în 
realitate îl condamnau la o moarte sigură. El a ajuns apoi pe 
Muntele Hemos din Tracia și, apucând munţi întregi, i-a aruncat 
spre Zeus, dar Zeus a parat loviturile cu fulgere, astfel încât 

munţii ricoșau înapoi spre monstru, rănindu-l îngrozitor. 
Torentele de sânge scurse din rănile lui Tifon au dat numele 
Muntelui Hemos. El a fugit atunci în Sicilia, unde Zeus a pus 
capăt urmăririi și luptei aruncând asupra lui Muntele Etna, în al 
cărui crater focul mai mocnește și azi!8%. 

x 

1. „Coricos”, despre care se spune că înseamnă „sac de 
piele”, ar putea consemna obiceiul străvechi al lui Eol (*170.9) 
de a închide vânturile în saci, obicei păstrat de vrăjitoarele din 
Evul Mediu. În cealaltă peșteră coriciană, din Delfi, șarpele 
pereche cu Delfine se numea Python, nu Tifon. Python („șarpe”) 
personifica distrugătorul Vânt de Nord - vânturile fiind înfățișate 
de obicei cu cozi de șarpe -, care coboară în vârtejuri asupra 
Siriei de pe Muntele Casios și asupra Greciei de pe Muntele 
Hemos (*21.2). Pe de altă parte, Tifon înseamnă și „vânt care 
paralizează”, iar descrierea care i se face amintește de o erupție 
vulcanică; de aici și afirmaţia că, în cele din urmă, Zeus l-ar fi 
îngropat sub Muntele Etna. Dar numele Tifon înseamnă și 
sirocoul arzător dinspre deșertul din sud, care face ravagii în 
Libia și Grecia și aduce cu sine un miros vulcanic, fiind înfățișat 
de egipteni ca un măgar de deșert (*35.4 și 83.2). Zeul Seth, a 
cărui respiraţie se spunea că ar fi Tifon, l-a mutilat pe Osiris într- 
un mod foarte asemănător celui în care Python l-a mutilat pe 
Zeus, dar amândoi au fost în cele din urmă înfrânți, iar paralela 
a creat confuzie între Python și Tifon. 

2. După cum observă Lucian (Despre sacrificii 14), fuga zeilor 
în Egipt a fost inventată pentru a explica cultul egiptean al zeilor 
cu formă de animale - Zeus Ammon ca berbec (*133./), Hermes- 
Thot ca ibis sau cocor (*52.6), Hera-lsis ca vacă (*56.2), 
Artemis-Pasht ca pisică și așa mai departe; dar poate fi și o 
referire istorică la un exod înspăimântat al preoţilor și 
preoteselor din arhipelagul egeean, atunci când o erupție 
vulcanică a înghiţit jumătate din marea insulă Thera, cu puţin 
înainte de anul 2000 î.Hr. Pisicile încă nu erau domesticite în 
Grecia clasică. O altă sursă a acestei legende pare a fi epopeea 
babiloniană a Creaţiei, Enuma Elish, potrivit căreia, în versiunea 
timpurie a lui Damascius, zeița Tiamat, consortul ei Apsu și fiul 
lor Mummi („confuzie”) i-au dezlănțuit pe Kingu și o ceată de alţi 
monștri împotriva nou-născutei trinităţi de zei: Ea, Anu și Bel. A 

urmat o fugă panicată; dar Bel îi convoacă de îndată pe fraţii lui, 
ia comanda și înfrânge forţele lui Tiamat, zdrobindu-i ţeasta cu o 
măciucă și despicând-o în două „ca pe un calcan”. 

3. Mitul despre Zeus, Delfine și pielea de urs consemnează 
umilirea lui Zeus de către Marea Zeiţă, venerată ca Ursoaică, al 
cărei oracol principal era la Delfi; ocazia istorică nu este 
cunoscută, dar cadmeenii din Beoţia par să se fi preocupat de 
prezervarea cultului lui Zeus. „Fructele efemere” oferite lui Tifon 
de cele Trei Ursite par să fie obișnuitele mere ale morții (*18.4; 
32.4; 33.7 etc.). Intr-o versiune protohitită a mitului, șarpele 
lllyunka îl înfrânge pe Zeul-furtună și îi ia ochii și inima, pe care 
el le recuperează printr-o stratagemă. Consiliul Divin apelează 
atunci la zeiţa Inara pentru a pune în practică răzbunarea. 
Invitat de ea la un ospăț, Illyunka mănâncă până se ghiftuiește, 
după care ea îl leagă cu o frânghie, iar el este omorât de Zeul- 
furtună. 

4. Muntele Casios (acum Jebel-el-Akra) este Muntele Hazzi din 
legenda hitită a lui Ullikummi, gigantul de piatră care a crescut 
cu o viteză ameţitoare și căruia tatăl lui, Kumarbi, i-a dat ordin 
să-i distrugă pe cei șaptezeci de zei din Cer. Zeul-furtună, Zeul- 
Soare, Zeița Frumuseţii și toţi semenii lor divini nu au reușit să-l 
omoare pe Ullikummi, până când Ea, Zeul Înţelepciunii, folosind 
cuțitul care despărţise la origine Cerul de Pământ, a retezat 
picioarele monstrului și l-a aruncat în mare. Elemente ale 
acestei legende apar în mitul lui Tifon, ca și în cel al Aloizilor, 
care au crescut la fel de iute și au folosit munţii drept scări către 
Cer (*37.b). Cadmeenii au adus probabil aceste legende din Asia 
Mică în Grecia (*6.1). 


37. Aloizii 


a. Efialtes și Otos sunt fiii bastarzi ai Ifimediei, fiică a lui 
Triops. Ea se îndrăgostise de Poseidon și obișnuia să stea 
ghemuită pe malul mării, luând valurile în mâinile făcute căuș ca 
să și le verse în poală; așa a rămas grea. Efialtes și Otos erau 
numiţi însă Aloizi deoarece lfimedia s-a căsătorit apoi cu Aloeu, 
pe care tatăl său, Helios, îl făcuse rege al Asopiei din Beoţia. 
Aloizii creșteau cu câte un cot în lăţime și un braţ în înălțime în 
fiecare an și, când au ajuns la vârsta de nouă ani, având nouă 
coţi lăţime și nouă braţe înălțime, au declarat război Olimpului. 


Efialtes a jurat pe râul Styx să o siluiască pe Hera, iar Otos a 
jurat și el să o siluiască pe Artemis1%. 

b. Hotărând că Ares, Zeul Războiului, trebuia să fie primul 
capturat, ei s-au dus în Tracia, l-au dezarmat, l-au legat și l-au 
închis într-un vas de bronz, pe care l-au ascuns în casa mamei 
lor vitrege, Eribeea, Ifimedia fiind acum moartă. Apoi au început 
atacul asupra Olimpului: au făcut un rambleu care să-i ajute, 
așezând Muntele Pelion peste Muntele Osa, și au ameninţat că 
vor continua să arunce munţi în mare până când marea va 
deveni pământ uscat, chiar dacă șesurile vor fi inundate de 
valuri. Încrederea lor era de nepotolit, deoarece fusese profeţit 
că nici alţi oameni, nici zeii nu îi puteau omori. 

c. La sfatul lui Apollo, Artemis le-a trimis Aloizilor un mesaj: 
dacă vor opri asediul, ea va consimţi să-i întâlnească pe Insula 
Naxos și să se lase îmbrăţișată de Otos. Otos a fost din cale 
afară de încântat, dar Efialtes, care nu primise un mesaj similar 
de la Hera, s-a înfuriat, cuprins fiind de gelozie. S-au întâlnit în 
Naxos și între cei doi a izbucnit o ceartă violentă, Efialtes 
insistând ca propunerea să fie refuzată sau, dacă nu, el, ca frate 
mai mare, să fie primul care să se bucure de îmbrăţișările lui 
Artemis. Cearta ajunsese la vârf când Artemis însăși s-a ivit sub 
înfățișarea unei căprioare albe și fiecare dintre cei doi Aloizi a 
pus mâna pe javelină, gata fiind să-i dovedească celuilalt că e 
mai bun ţintaș. Deoarece ea fugea între ei doi iute ca vântul, 
ambii și-au lansat javelinele și s-au străpuns unul pe celălalt. 
Pieriră amândoi, iar profeția că nu vor putea fi uciși de alţi 
oameni, nici de zei, s-a adeverit. Trupurile le-au fost duse la 
Antedon, în Beoţia, dar la Naxos locuitorii încă îi mai cinstesc ca 
pe niște eroi. Li se atribuie întemeierea orașului Ascra din Beoţia 
și sunt socotiți cei dintâi muritori care le-au venerat pe muzele 
lui Helicon'55. 

d. Asediul Olimpului fiind astfel oprit, Hermes a plecat în 
căutarea lui Ares și a constrâns-o pe Eribeea să-l elibereze, el 
fiind pe jumătate mort în vasul de bronz. Dar sufletele Aloizilor 
au coborât în Tartar, unde au fost legate strâns de un stâlp cu 
frânghii răsucite din vipere vii. Acolo stau ei, spate în spate, iar 
în vârful stâlpului stă nimfa Styx, ca să le amintească de 

jurămintele lor rămase neîndeplinite!s€. 
x 

1. Aceasta este o altă versiune populară a revoltei giganţilor 
(*35.b). Numele lui Efialtes, atacul asupra Olimpului, 
ameninţarea la adresa Herei și profeția invulnerabilităţii lor se 
regăsesc în ambele versiuni. Efialtes și Otos, „fiii ariei de 
treierat” cu „cea care întărește organele genitale”, nepoți ai 
celei cu „trei chipuri”, adică ai lui Hecate, și adoratori ai muzelor 
feroce, personifică incubus-ul sau coșmarul orgiastic care sufocă 
și siluiește femeile când dorm. Asemenea Coșmarului din 
legenda britanică, ei sunt asociaţi cu numărul nouă. Mitul este 
confuz din cauza unui episod istoric obscur relatat de Diodor din 
Sicilia (V.50 și urm.). El spune că Aloeu, care era tesalian, și-a 
trimis fiii să le elibereze pe Ifimedia, mama lor, și pe sora lor, 
Pancratis („atotputernică”), de tracii care le duseseră în Naxos; 
expediția a reușit, dar ei se iau la ceartă pentru împărțirea 
insulei și se omoară unul pe celălalt. Cu toate acestea, deși 
Stephanus Byzantinus consemnează faptul că orașul Aloion din 
Tesalia a fost numit după Aloizi, cei dintâi mitografi îi fac 
beoţieni. 

2. Uciderea reciprocă a gemenilor amintește de rivalitatea 
eternă pentru iubirea Zeiţei Albe dintre regele sacru și 
succesorul lui, care își află fiecare moartea, alternativ, de mâna 
celuilalt. Faptul că ei erau numiţi „fii ai ariei de treierat” și că au 
scăpat de moartea prin fulgerul lui Zeus îi asociază mai degrabă 
cu cultul grânelor decât cu al stejarului. Pedeapsa lor în Tartar, 
ca și a lui Tezeu și Piritoos (*103.c), pare să fie dedusă dintr-un 
străvechi simbol calendaristic care înfățișează capetele 
gemenilor aflaţi spate în spate, de o parte și de alta a unei 
coloane, în timp ce stau pe Scaunul Uitării. Coloana, pe care stă 
Zeița Morțţii-în-Viaţă, marchează apogeul verii, atunci când 
domnia regelui sacru ia sfârșit și începe cea a tanistului. In 
Italia, același simbol a devenit lanus cu două capete; dar Anul 
Nou italian era în ianuarie, și nu la ascensiunea heliacă a lui 
Sirius, cea cu două capete (*34.3). 

3. Ţinerea în captivitate a lui Ares timp de treisprezece luni 
este un fragment mitic disparat și incert datat, care e posibil să 
se refere la un armistițiu de un an întreg - anul pelasgic avea 
treisprezece luni - convenit între tesalo-beoţieni și traci, prilej cu 

care simbolurile războinice ale ambelor naţiuni au fost depuse 
într-un vas de bronz în templul Herei Eribeea. Pelion, Osa și 
Olimp sunt toţi munţi din estul Tesaliei, de unde se vede în 
depărtare Chersonesul tracic, unde este posibil să se fi purtat 
războiul încheiat cu acest armistițiu. 


38. Potopul lui Deucalion 


a. Potopul lui Deucalion, numit astfel pentru a-l deosebi de 
potopul din Ogigia și de altele asemenea lui, a fost provocat de 
furia lui Zeus în contra fiilor hulitori ai lui Licaon, fiul lui 
Pelasgos. Acest Licaon a fost cel dintâi care a civilizat Arcadia și 
a întemeiat cultul lui Zeus Liceios, dar și-a atras furia lui Zeus 
când i-a sacrificat un băiat. Drept urmare, a fost transformat în 
lup, iar casa i-a fost lovită cu fulgere. Fiii lui Licaon erau, spun 
unii, douăzeci și patru la număr, dar alţii zic că erau cincizeci!*. 

b. Vestea crimelor comise de fiii lui Licaon a ajuns în Olimp, 
iar Zeus însuși i-a vizitat, deghizat într-un călător sărac. Ei au 
avut neobrăzarea să-i pună în față o supă de măruntaie, 
amestecând măruntaie de-ale fratelui lor, Nictimos, cu altele de 
oaie și capră. Indignat, Zeus a împins la o parte masa pe care îi 
fusese servit dezgustătorul ospăț - locul a fost cunoscut ulterior 
drept Trapezunt - și i-a preschimbat pe toţi în lupi, în afară de 
Nictimos, pe care l-a readus la viaţă. 

c. La întoarcerea în Olimp, Zeus, scârbit, a revărsat un potop 
mare asupra pământului, cu intenţia de a șterge întreaga rasă a 
oamenilor de pe faţa lui; dar Deucalion, regele din Ftia, avertizat 
de tatăl său, titanul Prometeu, pe care îl vizitase în Caucaz, a 
construit o arcă, a aprovizionat-o cu alimente și a urcat la bordul 
ei împreună cu soţia lui Pira, fiică a lui Epimeteu. Apoi Vântul de 
Sud a început să bată, s-a pornit să plouă, iar râurile s-au abătut 
mugind asupra mării care, ridicându-se cu o viteză ameţitoare, 
a măturat toate cetăţile de pe coastă și din câmpie, până când 
întreaga lume a fost inundată, în afara câtorva piscuri, și toate 
făpturile muritoare păreau să fi dispărut, în afară de Deucalion 
și Pira. Arca a plutit vreme de nouă zile, până când, într-un 

sfârșit, apele s-au retras, iar corabia s-a oprit pe Muntele 
Parnas - sau, spun unii, pe Etna, Athos sau pe Muntele Otris din 
Tesalia. Se spune că Deucalion a fost asigurat că pericolul 
trecuse de o porumbiţă pe care o trimisese într-un zbor de 
explorare!. 

d. Au debarcat în siguranţă și au adus jertfă lui Zeus-Tatăl, 
protectorul fugarilor, apoi au coborât să se roage la templul lui 
Temis, lângă râul Cefisos, al cărui acoperiș era acum drapat cu 
alge de mare, iar altarul era rece. Au implorat umil ca omenirea 
să renască, iar Zeus, ascultându-le glasul din depărtare, l-a 
trimis pe Hermes să-i asigure că toate dorinţele aveau să le fie 
îndeplinite neîntârziat. Atunci Temis a venit în persoană și le-a 
zis: „Acoperiţi-vă capul și aruncaţi oasele mamei voastre în 
spatele vostru!”. Cum Deucalion și Pira aveau mame diferite, 
ambele moarte, au dedus că titanida făcuse referire la 
Pământul-Mamă, ale cărei oase erau pietrele de pe malul râului. 
Prin urmare, s-au aplecat având capetele acoperite, au apucat 
pietrele și le-au aruncat peste umăr; iar pietrele acelea au 
devenit fie bărbaţi, fie femei, după cum și cine le aruncase, 
Deucalion sau Piras. Astfel, omenirea a renăscut, și de atunci, în 
multe limbi ale lumii, „popor” (/aos) și „piatră” (/aas) sunt unul 
și același cuvânt!%. 

e. Cu toate acestea, s-a dovedit că Deucalion și Pira nu erau 
singurii supraviețuitori ai Potopului, căci Megaros, fiu al lui Zeus, 
fusese trezit din somn de ţipătul unor cocori care îl chema pe 
vârful Muntelui Gerania, rămas deasupra apei. Un altul care a 
scăpat a fost Cerambos din Pelion, pe care nimfele l-au 
preschimbat într-un scarabeu ce a zburat pe vârful Parnasului!*!. 

f. La fel, locuitorii Parnasului - oraș întemeiat de Parnasos, fiu 
al lui Poseidon, cel ce inventase arta prevestirii - au fost treziți 
de urletele unor lupi pe care i-au urmat pe vârful muntelui. Ei și- 
au numit noul oraș Licoreea, după numele lupilor!%?. 

g. Astfel, potopul s-a dovedit a fi de mic folos, căci unii 

parnasieni au migrat în Arcadia și au reînviat acolo 
monstruozităţile lui Licaon. Până în ziua de azi, un băiat încă 
mai este sacrificat lui Zeus Liceios, iar măruntaiele lui sunt 
amestecate cu altele într-o supă care este servită unei mulţimi 
de păstori lângă un pârâu. Păstorul care mănâncă măruntaiele 
băiatului (repartizate lui prin tragere la sorţi) urlă ca un lup, își 
atârnă hainele într-un stejar, traversează pârâul înot și devine 
astfel vârcolac. Vreme de opt ani, el trăiește printre lupi, iar 
dacă se abţine să mănânce carne de om în tot acest răstimp, el 
se poate întoarce, poate traversa iarăși pârâul înot și își poate 
recăpăta hainele. Nu cu mult timp în urmă, un anume Damarhos 
din Parasia a petrecut opt ani cu lupii, și-a redobândit natura 
umană și, după zece ani de pregătiri intense în gimnaziu, a 
câștigat premiul la box la Jocurile Olimpice!%. 

h. Acest Deucalion a fost fratele Ariadnei din Creta și tatăl lui 
Oresteu, rege al locrienilor ozoli; în timpul vieţii lui, o cățea albă 
a fătat un băț pe care Oresteu l-a plantat și din el a crescut o 
viță-de-vie. Alt fiu al său, Amfiction, l-a avut ca oaspete pe 
Dionysos și a fost primul om care a amestecat vinul cu apă. Dar 
cel mai în vârstă și mai faimos fiu al său a fost Hellen, părintele 
tuturor grecilor!%. 

x 

1. Legenda lui Zeus și a măruntaielor băiatului nu este atât un 
mit, cât o anecdotă morală care exprimă dezgustul resimţit în 
regiunile mai civilizate ale Greciei față de practicile canibalice 
străvechi din Arcadia, care supravieţuiseră în numele lui Zeus, 
fiind considerate „barbare și nefirești” (Plutarh, Viața lui 
Pelopida). Cecrops (*25.d), virtuos atenian contemporan cu 
Licaon, oferea doar turte de orz, abţinându-se chiar și de la 
sacrificarea animalelor. Riturile licaoniene, pe care autorul 
neagă că Zeus le-ar fi tolerat vreodată, par să fi fost menite să 
descurajeze lupii să vâneze turmele și ciurdele, trimițându-le un 
rege ce fusese om. Lykaios înseamnă „al lupoaicei”, dar și „al 
luminii”, iar fulgerul din mitul lui Licaon arată că Zeusul arcadian 
a fost la început regele sacru care aducea ploaia - în serviciul 
Lupoaicei divine, Luna, la care urlă haitele de lupi. 

2. Un An Mare de o sută de luni sau de opt ani solari era 
împărțit în mod egal între regele sacru și succesorul său tanist; 
iar cei cincizeci de fii ai lui Licaon - unul pentru fiecare lună a 
domniei regelui sacru - trebuie să fi fost cei care mâncau supa 
de măruntaie. În afara cazului în care s-a ajuns la ea prin 
numărarea familiilor care pretindeau că descind din Licaon și 
trebuiau să participe la ospăţul măruntaielor, cifra douăzeci și 
doi se referă probabil la cei douăzeci și doi de luștri de câte cinci 
ani ce compuneau un ciclu - acel ciclul de o sută zece ani care 
constituia timpul de domnie al unei anumite descendenţe de 
preotese. 

3. Mitul Potopului lui Deucalion, ce pare să fi fost adus din 
Asia de către elazi, are aceeași origine ca și legenda biblică a lui 
Noe. Dar, chiar dacă inventarea vinului de către Noe este 
subiectul poveștii morale evreiești, justificând printre altele 
înrobirea canaaniţilor de către cuceritorii lor kasiţi și semitici, 
revendicarea de către Deucalion a acestei invenţii a fost negată 
de greci în favoarea lui Dionysos. Deucalion este însă prezentat 
drept fratele Ariadnei, care era, împreună cu Dionysos, mamă a 
diferite triburi ale cultului vinului (*27.8), iar el și-a păstrat 
numele de „marinar al vinului nou” (din deucos și halieus). Mitul 
lui Deucalion consemnează un potop în Mesopotamia în mileniul 
al Ill-lea î.Hr., dar și sărbătoarea Anului Nou autumnal din 
Babilonia, Siria și Palestina. Această sărbătoare celebra vinul 
nou dulce turnat de Parnapishtim în cupele constructorilor arcei, 
în care (conform epopeii babiloniene a lui Ghilgameș) el și cu 
familia lui au supravieţuit potopului trimis de zeiţa Ishtar. Arca 
era un vas al lunii (*123.1), iar sărbătoarea era celebrată de 
luna nouă cea mai apropiată de echinocțiul de toamnă, ca mijloc 
de aducere a ploilor de iarnă. În mitul grec, Ishtar este numită 
Pira - numele Zeiţei-Mame la puresati (filisteni), un popor cretan 
ajuns în Palestina prin Cilicia, în jurul anului 1200 î.Hr.; în 
greacă, pyrrha înseamnă „roșu aprins” și este un epitet aplicat 
vinului. 

4. Xisuthros a fost eroul legendei potopului sumerian, 
consemnat de Berosos, iar arca lui s-a oprit pe Muntele Ararat. 
Toate aceste arce erau construite din lemn de salcâm, același 
folosit și de Isis pentru construirea luntrii mortuare a lui Osiris. 

5. Mitul unui zeu înfuriat care decide să pedepsească răutatea 
oamenilor printr-un potop pare să fie un împrumut grec tardiv 


de la fenicieni sau evrei, dar numărul diferiților munţi din 
Grecia, Tracia și Sicilia pe care se spune că ar fi debarcat 
Deucalion sugerează că un mit arhaic al potopului a fost 
suprapus peste o legendă ulterioară a unui potop din nordul 
Greciei. În cea mai veche versiune greacă a mitului, Temis 
reînnoiește rasa oamenilor fără să obţină în prealabil 
consimțământul lui Zeus; prin urmare, este probabil ca ei, și nu 
lui, să îi fi fost atribuit potopul, ca în Babilonia. 

6. Transformarea pietrelor în oameni este, probabil, un alt 
împrumut eladic din Orient; Sfântul loan Botezătorul se referea 
la o legendă similară printr-un calambur cu cuvintele ebraice 
banim și abanim, afirmând că Dumnezeu putea să îi creeze copi; 
lui Avraam din pietrele deșertului (Matei; |Ill.3-9 și Luca 111.8). 

7. Faptul că o căţea albă, Zeița-Lună Hecate, a fătat un arac 
de viță-de-vie sub domnia lui Oresteu, fiul lui Deucalion, este 
probabil cel mai vechi mit grecesc al vinului. Se spune că 
numele Ozole derivă din ozo;, „vlăstari de viță-de-vie” (*142.7). 
Unul dintre fiii netrebnici ai lui Licaon se numea de asemenea 
Oresteu, ceea ce ar putea explica legătura forţată pe care 
mitografii au făcut-o între mitul supei de măruntaie și Potopul lui 
Deucalion. 

8. Amfiction, numele unui alt fiu al lui Deucalion, este forma 
masculină a lui Amfictionis, zeița în al cărei nume a fost fondată 
faimoasa confederație de nord, Liga Amficţionică; potrivit lui 
Strabon, Calimah și scoliei la Oreste a lui Euripide, ea a fost 
reglementată de Acrisios din Argos (*73.a8). Grecii civilizaţi, spre 
deosebire de tracii desfrânaţi, se abţineau să bea vin pur, iar 
diluarea lui cu apă la conferinţa statelor membre, care avea loc 
în sezonul culesului viei la Antela, lângă Termopile, trebuie să fi 
fost o precauţie împotriva disputelor care puteau sfârși cu 
crime. 

9. Hellen, fiul lui Deucalion, era strămoșul eponim al întregii 
rase elenice (*43.b): numele lui arată că el era un delegat regal 
al preotesei lui Helle, Hellen sau Helen, Selena sau Luna; iar 
potrivit lui Pausanias (1ll.20.6), primul trib de eleni a venit din 
Tesalia, unde era venerată Helle (*70.8). 

10. Aristotel (Meteorologica 1.14) spune că Potopul lui 
Deucalion a avut loc „în Grecia (Graecia) străveche, anume în 
ţinutul din jurul Dodonei și al râului Aheloos”. Graeci înseamnă 
„adoratori ai Babei”, probabil Zeiţa-Pământ din Dodona care 


apărea în triadă ca Graie (*33.c); s-a sugerat că aheii au fost 
obligaţi să invadeze Peloponesul deoarece ploi neobișnuit de 
puternice le-au inundat terenurile de pășunat. Adorarea lui Helle 
(*62.3, 70.9 și 159.1) pare să o fi alungat pe cea a Graielor. 

11. Scarabeul era un simbol al nemuririi în Egiptul de Jos, 
deoarece supravieţuia inundaţiilor Nilului - Faraonul ca Osiris 
intra în barca lui solară sub formă de scarabeu -, iar uzul lui 
sacral s-a răspândit în Palestina, Marea Egee, Etruria și Insulele 
Baleare. Antoninus Liberalis menţionează și el mitul lui 
Cerambos sau Terambos, citându-l pe Nicander. 


39. Atlas și Prometeu 


a. Prometeu, creatorul rasei oamenilor, pe care unii îl includ 
printre cei șapte titani, a fost fiul titanului Eurimedon sau al lui 
lapet cu nimfa Climene, iar fraţii lui erau Epimeteu, Atlas și 
Menetios!1*%. 

b. Gigantul Atlas, cel mai mare dintre fraţi, știa toate 
adâncurile mării; el stăpânea asupra unui regat cu un țărm 
abrupt, mai mare decât Africa și Asia luate laolaltă. Acest 
pământ al Atlantidei se afla dincolo de Coloanele lui Heracle, iar 
un șir de insule roditoare îl separau de un continent îndepărtat, 
nelegat de al nostru. Poporul lui Atlas iriga și cultiva o câmpie 
centrală uriașă, alimentată de apa ce venea de pe dealurile care 
o înconjurau pe de-a-ntregul, în afara unei deschideri spre mare. 
De asemenea, construiau palate, băi, terenuri de curse, mari 
lucrări portuare și temple; purtau războaie nu doar la vest, până 
spre continent, dar și la est, până în Egipt și Italia. Egiptenii 
spun că Atlas era fiul lui Poseidon, ale cărui cinci perechi de 
gemeni au jurat cu toţii credinţă fratelui lor pe sângele unui taur 
sacrificat pe vârful unei coloane, și că la început au fost extrem 
de virtuoși, purtând cu dârzenie povara marii lor averi în aur și 
argint. Dar, într-o zi, lăcomia și cruzimea i-au copleșit și, cu 
îngăduinţa lui Zeus, atenienii i-au înfrânt de unii singuri și le-au 
nimicit puterea. În același timp, zeii au trimis un potop care, 
într-o zi și o noapte, a distrus întreaga Atlantidă, astfel încât 
lucrările portuare și templele au fost îngropate sub moloz și 

noroi, iar marea a devenit nenavigabilă!*%. 

c. Atlas și Menetios, care au scăpat, s-au alăturat lui Cronos și 
titanilor în războiul lor lipsit de succes împotriva zeilor olimpieni. 
Zeus l-a omorât pe Menetios cu un fulger și l-a aruncat în Tartar, 
dar l-a cruțat pe Atlas, pe care l-a osândit să susțină veșnic 
Cerul pe umerii luit”. 

d. Atlas era tatăl Pleiadelor, Hiadelor și Hesperidelor; și de 
atunci avea să susțină Cerurile pe veșnicie, mai puţin când 
Heracle l-a înlocuit pentru o vreme. Unii spun că Perseu l-a 
împietrit pe Atlas și a făcut din el Muntele Atlas arătându-i capul 
Gorgonei, dar uită că, în credinţa populară, Perseu era un 
înaintaș îndepărtat al lui Heracle!*. 

e. Fiind mai înţelept decât Atlas, Prometeu a prevăzut 
rezultatul revoltei contra lui Cronos și, drept urmare, a preferat 
să lupte de partea lui Zeus, convingându-l și pe Epimeteu să 
facă la fel. El era, într-adevăr, cel mai înţelept din rasa lui, iar 
Atena, la a cărei naștere din capul lui Zeus asistase, l-a învăţat 
arhitectură, astronomie, matematică, navigaţie, medicină, 
metalurgie și alte arte utile, pe care el le-a transmis oamenilor. 
Dar Zeus, care decisese să stârpească întreaga rasă omenească 
și a cruţat-o doar la rugămintea insistentă a lui Prometeu, s-a 
înfuriat din pricina puterilor și talentelor tot mai mari ale 
oamenilor!%. 

f. Într-o zi, când la Sicion a avut loc o dispută cu privire la ce 
părţi ale unui taur sacrificat trebuiau oferite zeilor și care 
trebuiau păstrate pentru oameni, Prometeu a fost invitat ca 
arbitru. Prin urmare, el a jupuit și a tranșat taurul și i-a cusut 
pielea astfel încât ea să formeze doi saci cu gura deschisă, pe 
care i-a umplut cu ce tăiase. Un sac conţinea toată carnea, dar 
aceasta era ascunsă sub stomac, partea cea mai puţin tentantă 
a oricărui animal, iar celălalt conţinea oasele, ascunse sub un 
strat gros de grăsime. Când i-a oferit lui Zeus să aleagă, acesta 
s-a păcălit, luând sacul care conţinea oasele și grăsimea (care 
continuă să fie partea divină); dar l-a pedepsit pe Prometeu, 

care a râs de el pe la spate, luând omenirii focul. „N-au decât 
să-și mănânce carnea crudă!”, a strigat el?%. 

g. Prometeu s-a dus pe dată la Atena, cu rugămintea de a-l 
lăsa să pătrundă pe ușa din spate în Olimp, ceea ce ea i-a 
îngăduit. După ce a pătruns, Prometeu a aprins o torţă de la 
carul de foc al Soarelui și a rupt imediat din ea o bucată de 
cărbune aprins, pe care a aruncat-o în miezul scobit al unei 
tulpini de fenicul. Apoi, stingând torța, a plecat pe furiș, 
nevăzut, și a dat oamenilor focul?01. 

h. Zeus a jurat răzbunare. l-a poruncit lui Hefaistos să facă o 
femeie de lut, celor patru Vânturi să sufle viaţă în ea, iar tuturor 
zeițelor din Olimp să o împodobească. Pe această femeie, 
Pandora, cea mai frumoasă creată vreodată, Zeus i-a trimis-o, 
escortată de Hermes, drept dar lui Epimeteu. Însă Epimeteu, pe 
care fratele său îl prevenise să nu primească nici un dar de la 
Zeus, l-a refuzat respectuos. Mai ofensat ca oricând, Zeus a pus 
ca Prometeu să fie înlănţuit de un stâlp din Munţii Caucaz, unde 
un vultur lacom îi sfâșia ficatul cât era ziua de mare și anul de 
lung; iar suferinţa lui era fără sfârșit, deoarece în fiece noapte 
(în timpul căreia Prometeu suferea cumplit de frig și îngheţ) 
ficatul se refăcea la loc. 

i. Dar Zeus, nedorind să mărturisească faptul că fusese 
răzbunător, a justificat această cruzime a lui răspândind o 
minciună: Atena, a zis el, îl invitase pe Prometeu în Olimp 
pentru o aventură de dragoste secretă. 

j. Îngrijorat de soarta fratelui său, Epimeteu s-a grăbit să se 
căsătorească cu Pandora, pe care Zeus o făcuse pe cât de 
frumoasă, pe atât de nesăbuită, răuvoitoare și leneșă - prima 
dintr-un lung șir de femei asemenea. Ea a deschis imediat un 
vas, pe care Prometeu îl avertizase pe Epimeteu să îl ţină închis, 
în care el se străduise să adune toate relele care ar fi putut 
năpăstui omenirea: cum ar fi Bătrâneţea, Truda, Boala, Nebunia, 
Viciul și Pasiunea. Acestea au zburat afară ca un nor, înțepându- 
i pe Epimeteu și Pandora pe tot trupul, apoi au atacat rasa 
muritorilor. Amăgitoarea Speranţă însă, pe care Prometeu o 
pusese și pe ea în vas, prin minciunile ei i-a făcut să renunţe la 

a se sinucide cu toţii?%2. 
x 

1. Mitografii de mai târziu l-au perceput pe Atlas ca pe o 
simplă personificare a Muntelui Atlas din nord-vestul Africii, al 
cărui pisc părea să susţină Cerurile; dar pentru Homer, 
coloanele prin care Atlas sprijinea firmamentul se înălțau mult 
mai departe, în Oceanul Atlantic, căruia ulterior Herodot avea 
să-i dea acest nume în cinstea lui. La început, probabil că ela 
fost titanul celei de-a doua zile din săptămână, cel care a 
separat apele firmamentului de ale pământului. Cele mai multe 
ploi vin în Grecia din Atlantic, mai ales la ascensiunea heliacală 
a stelelor-fiice ale lui Atlas, Hiadele, aceasta explicând în parte 
de ce casa lui era în vest. Faptul că Heracle a luat Cerurile de pe 
umerii lui are un dublu sens (*133.3-4 și 123.4). 

2. Legenda egipteană a Atlantidei - comună și ea în poveștile 
populare de pe malul Atlanticului, de la Gibraltar la Hebride, și 
printre yorubii din Africa Occidentală - nu trebuie respinsă ca 
fiind o pură fantezie, ea părând să dateze din mileniul al Ill-lea 
î.Hr. Dar versiunea lui Platon, pe care el pretinde că Solon a 
aflat-o de la prietenii lui din deltă, preoţii libieni din Sais, pare să 
fi fost grefată pe o tradiţie ulterioară: faptul că cretanii minoici, 
care își extinseseră influenţa în Egipt și Italia, au fost înfrânți de 
confederația elenică având la conducere orașul Atena (*98.1) și 
că, probabil în urma unui cutremur submarin, enormele lucrări 
portuare construite de „keftiu” („popoarele mării”, adică cretanii 
și aliaţii lor) pe insula Faros (*27.7 și 169.6) au fost scufundate 
la mulţi stânjeni sub apă - ele au fost redescoperite recent de 
scafandrii de mare adâncime. Aceste lucrări constau dintr-un 
bazin exterior și unul interior, care acopereau împreună o 
suprafaţă de aproximativ două sute cincizeci de acri (Gaston 
Jondet, Les Ports submerges de l'ancienne île de Pharos, 1916). 
O asemenea identificare a Atlantidei cu Farosul ar explica faptul 
că Atlas era uneori prezentat ca fiu al lui lapet - lafet din 
Geneza, pe care evreii îl numesc fiu al lui Noe și pe care l-au 
făcut strămoș al confederației oamenilor mării - și, uneori, fiu al 
lui Poseidon, patronul navigatorilor greci. Noah este Deucalion 
(*38.c) și, chiar dacă în mitul grec lapet apare ca bunic al lui 
Deucalion, asta nu înseamnă nimic mai mult decât că era 

strămoșul eponim al tribului canaanit care a adus în Grecia 
legenda mesopotamiană, și nu pe cea atlantică, a Potopului. Mai 
multe detalii din relatarea lui Platon, cum ar fi sacrificiul pe 
coloane al taurilor și sistemele de apă rece și caldă din palatul 
lui Atlas, certifică faptul că cretanii sunt cei descriși, nu vreo altă 
națiune. Asemenea lui Atlas, cretanii „cunoșteau toate 
adâncurile mării”. Potrivit lui Diodor (V.3), atunci când o 
însemnată parte a locuitorilor Greciei a fost distrusă de marele 
potop, atenienii au uitat că ei întemeiaseră cetatea Sais din 
Egipt. Acesta pare o fi un mod neclar de a spune că, după 
scufundarea lucrărilor portuare din Faros, atenienii au uitat de 
legăturile lor religioase cu orașul Sais, unde era venerată 
aceeași zeiţă libiană Neith, Atena sau Tanit. 

3. Povestea lui Platon este bulversată de relatarea lui despre 
marele număr de elefanţi din Atlantida, ceea ce se poate referi 
la importurile masive de fildeș ale Greciei prin intermediul 
Farosului, dar poate să fi fost și un împrumut dintr-o legendă 
mai veche. Localizarea Atlantidei din poveștile populare a fost 
subiectul a numeroase teorii, chiar dacă influenţa lui Platon a 
concentrat în mod firesc atenţia tuturor asupra Oceanului 
Atlantic. Până recent, se presupunea că Dorsala Atlantică (cea 
care se întinde din Islanda până la Azore, cotind apoi către sud- 
est, spre insulele Ascension și Tristan da Cunha) este o rămășiță 
a ei; dar cercetările oceanografice arată că, în afara unor 
piscuri, întreaga dorsală a fost sub apă timp de cel puţin șaizeci 
de milioane de ani. Doar despre o singură insulă mare și 
nelocuită din Atlantic se știe că a dispărut: platoul numit acum 
Dogger Bank. Dar oasele și uneltele scoase de plasele de 
pescuit arată că acest dezastru s-a produs în paleolitic; și este 
mult mai puţin probabil ca vestea dispariţiei platoului să fi ajuns 
în Europa de la niște supraviețuitori care au plutit în derivă 
peste întinderea de apă decât ca amintirea unei catastrofe 
diferite să fi fost adusă pe malul Atlanticului de imigranții 
neolitici foarte civilizați din Libia, cunoscuţi de regulă drept 
„constructori ai mormintelor de trecere”. 

4. Aceștia erau cultivatori și au ajuns în Marea Britanie spre 
sfârșitul mileniului al Ill-lea î.Hr.; însă nu s-a dat nici o explicaţie 
pentru deplasarea lor în masă spre vest, prin Tunisia și Maroc, 
până în sudul Spaniei, apoi spre nord până în Portugalia și mai 


departe. Potrivit legendei galeze a Atlantidei despre 
cantrevele?% medievale pierdute din Dyfed (plasate neverosimil 
în Golful Cardigan), o furtună venită de pe mare a rupt barajele 
și a distrus șaisprezece orașe. Hy Brasil-ul irlandez, City of Is-ul 
breton, Land of Lyonesse-ul din Cornwall (localizat neverosimil 
între Cornwall și Insulele Siciliei), Île Verte-ul francez, Ilha Verde- 
ul portughez, toate sunt variante ale acestei legende. Dar dacă 
ceea ce preoţii egipteni i-au spus cu adevărat lui Solon a fost că 
dezastrul a avut loc în Vestul Indepărtat și că supraviețuitorii au 
trecut „dincolo de Coloanele lui Heracle”, Atlantida poate fi 
identificată cu ușurință. 

5. Acesta este ţinutul atlantizilor, menţionaţi de Diodor din 
Sicilia (*131.m) drept un popor deosebit de civilizat care trăia la 
vest de Lacul Tritonis și de la care amazoanele libiene, adică 
triburile matriarhale descrise ulterior de Herodot, au cucerit 
orașul lor Cerne. Legenda lui Diodor nu poate fi datată 
arheologic, însă el o face să preceadă o invadare libiană a 
Cicladelor și a Traciei, eveniment care nu a putut avea loc mai 
târziu de mileniul al III-lea î.Hr. Dacă Atlantida era, în acest caz, 
în vestul Libiei, este posibil ca inundaţiile care au făcut-o să 
dispară să se fi datorat fie unor ploi fenomenale, precum cele 
care au provocat vestitele potopuri mesopotamian și ogigian 
(*38.3-5), fie unei maree însoţite de un vânt puternic dinspre 
nord-vest, precum cea care a măturat o mare parte din Ţările 
de Jos în secolele al XIl-lea și al XIII-lea și au format Golful 
Zuiderzee, fie unei scufundări a regiunii de coastă. De fapt, este 
posibil ca Atlantida să fi fost inundată odată cu formarea Lacului 
Tritonis (*8.a), care se pare că acoperea cândva multe mii de 
kilometri pătraţi din șesurile libiene și poate că se întindea la 
nord până în vestul Golfului Sidra, numit de geograful Scylax 
„Golful Tritonis”, unde recifele periculoase sugerează un lanţ de 
insule dintre care au mai supravieţuit doar Jerba și Kerkennah. 

6. Insula rămasă în centrul lacului amintit de Diodor (*131./) 
era, poate, Chaamba Bou Rouba din Sahara. Diodor pare să se 
refere la o astfel de catastrofă atunci când scrie, în relatarea lui 
despre amazoane și Atlantida (1ll.5): „Și se spune că, în urma 
cutremurelor, părţile Libiei dinspre ocean au înghiţit Lacul 
Tritonis, făcându-l să dispară”. De vreme ce Lacul Tritonis încă 

exista pe vremea lui, ceea ce i se spusese era probabil că, drept 
rezultat al cutremurelor din vestul Mediteranei, marea înghiţise 
o parte a Libiei și formase Lacul Tritonis. Zuiderzee și Lacul 
Copais sunt ambele secate acum, iar Lacul Tritonis, care, 
potrivit lui Scylax, încă acoperea nouă mii de mile pătrate în 
epoca clasică, s-a restrâns la mlaștinile sărate Chott Melghir și 
Chott el Jerid. Dacă aceasta era Atlantida, atunci unii dintre 
agricultorii rămași fără pământ au plecat spre vest, în Maroc, 
alţii spre sud, peste Sahara, alţii spre est, în Egipt, și mai 
departe, luându-și povestea cu ei; câţiva au rămas pe malul 
lacului. Este foarte posibil ca elefanții lui Platon să fi existat pe 
acest teritoriu, chiar dacă ţărmul muntos al Atlantidei aparţine 
Cretei, despre care egiptenii care urau marea știau doar din 
auzite. 

7. Cele cinci perechi de fii gemeni ai lui Poseidon care au 
depus jurământ de credinţă lui Atlas trebuie să fi fost 
reprezentanţii la Faros ai regatelor „keftiu” aliate cu cretanii. În 
epoca miceniană, regula era dubla suveranitate: Sparta cu 
Castor și Polideuces, Mesena cu ldas și Linceu, Argos cu Pretos 
și Acrisios, Tirint cu Heracle și Ificles, Teba cu Eteocle și Polinice. 
Fiii lui Poseidon trebuie să fi devenit cruzi și lacomi abia după 
căderea Cnososului, când onestitatea comercială a intrat în 
declin, iar negustorii s-au transformat în pirați. 

8. Numele lui Prometeu, „prevedere”, își poate avea originea 
într-o înţelegere greșită de către greci a cuvântului sanscrit 
pramantha, svastica sau băţul de aprins focul, pe care se 
presupunea că el îl inventase, de vreme ce Zeus Prometeu de la 
Thurium este înfățișat ţinând un băț de aprins focul. Prometeu, 
eroul popular indo-european, a fost confundat cu eroul carian 
Palamede, inventatorul sau  propagatorul tuturor artelor 
civilizate (inspirat de zeiță) și cu zeul babilonian Ea, care 
pretindea să fi creat un om minunat din sângele lui Kingu (un fel 
de Cronos), în timp ce Zeiţa-Mamă Aruru a creat un om inferior 
din argilă. Fraţii Pramanthu și Manthu, care apar în Bhagavata 
Purana, o epopee sanscrită, ar putea fi prototipurile lui 
Prometeu și Epimeteu („neprevedere”); însă relatarea lui Hesiod 
despre Prometeu, Epimeteu și Pandora nu este un mit autentic, 
ci o fabulă antifeministă, probabil inventată de el însuși, chiar 
dacă se bazează pe povestea lui Demofon și Filis (*169.)). 
Pandora („atotdăruitoare”) era Zeiţa-Pământ Rhea, venerată 


sub acest nume în Atena și aiurea (Aristofan, Păsările 971; 
Filostrat, Viața lui Apollonios din Tyana VI.39), pe care 
pesimistul Hesiod o învinovăţește pentru a-l fi făcut pe om 
muritor și pentru toate relele vieţii lui, ca și pentru 
comportamentul frivol și necuviincios al soțiilor. Povestea lui 
despre împărţirea taurului nu este un mit, ci o anecdotă 
inventată pentru a explica pedepsirea lui Prometeu și anomalia 
de a li se oferi zeilor din animalul sacrificial doar oasele 
coapselor și grăsimea. In Geneza, caracterul sacru al oaselor de 
la coapse este explicat prin șchiopătatul lui lacov pe care un 
înger i l-a provocat în timpul unei lupte corp la corp. Vasul (nu 
cutia) Pandorei conţinea iniţial suflete înaripate. 

9. Locuitorii greci ai insulelor încă mai poartă focul dintr-un 
loc în altul în miezul unei tulpini de fenicul, iar înlănţuirea lui 
Prometeu pe Muntele Caucaz poate fi o legendă preluată de 
eleni în timpul migraţiei lor spre Grecia dinspre Marea Caspică: 
cea a unui gigant de gheaţă culcat pe zăpada înălțimilor 
montane și înconjurat de un stol de vulturi. 

10. Atenienii se străduiau să nege că zeiţa lor îl luase pe 
Prometeu drept amant, ceea ce sugerează că el fusese 
identificat local cu Hefaistos, un alt zeu al focului și inventator, 
despre care se spunea aceeași poveste (*25.b), deoarece el 
împărțea templul cu Atena pe Acropole. 

11. Menetios („putere pierdută”) este un rege sacru al cultului 
stejarului; numele se referă probabil la schilodirea lui rituală 
(*7.1 și 50.2). 

12. Dacă svastica rotită în sensul acelor de ceasornic este un 
simbol al soarelui, cea rotită în sens contrar este un simbol al 
lunii. La akanii din vestul Africii, un popor de descendență libio- 
berberă, ea o reprezintă pe Zeița Triplă Ngame. 


40. Eos 


a. La sfârșitul fiecărei nopţi, Eos cea cu degete trandafirii și 
mantia de culoarea șofranului, fiică a titanilor Hiperion și Teea, 
se înalță din culcușul ei de la Răsărit, urcă în carul tras de caii 
Lampos și Faeton și merge în Olimp, unde dă vestea apropierii 
fratelui ei, Helios. Când se ivește Helios, ea devine Hemera și îl 
însoțește în călătoriile lui până când, devenită Hespera, anunţă 


sosirea lor cu bine pe țărmurile de Apus ale lui Ocean?%. 

b. Afrodita, furioasă că îl găsise odată pe Ares în patul lui Eos, 
a blestemat-o să râvnească veșnic după muritori tineri, pe care 
apoi ea a început să îi seducă în secret, rușinată, unul după 
altul. Mai întâi Orion, apoi Cefalos, apoi Clitos, nepot al lui 
Melampus, chiar dacă era căsătorită cu Astreos, ce provenea din 
titani și căruia îi născuse nu doar Vânturile de Nord, Vest și Sud, 
dar și pe Fosforos și, zic unii, toate stelele din Cer?%. 

c. În cele din urmă, Eos i-a luat cu ea pe Ganimede și pe 
Titonos, fiul lui Tros sau Ilos. Când Zeus i l-a furat pe Ganimede, 
ea l-a implorat să îi dea lui Titonos nemurire, ceea ce ela 
încuviinţat. Dar a uitat să ceară și tinereţe veșnică, un dar 
câștigat de Selene pentru Endimion; pe zi ce trecea, Titonos 
devenea tot mai bătrân, albit și gârbovit și vocea îi devenise 
stridentă, iar când Eos, într-un sfârșit, a obosit să îl mai 
îngrijească, l-a încuiat în dormitorul ei, unde el s-a transformat 
într-un greiere?%. 

x 

1. Fecioara Aurora era o plăsmuire elenică, acceptată cu greu 
de mitografi ca titanidă de a doua generaţie; carul ei cu doi cai 
și anunţarea de către ea a sosirii Soarelui sunt mai curând 
alegorii decât mituri. 

2. Necontenitele aventuri amoroase ale lui Eos cu tineri 
muritori sunt și ele alegorice: zorii aduc amanţilor de peste 
noapte o reînnoire a dorinţei erotice, acesta fiind momentul 
când bărbaţii se lasă cel mai adesea purtaţi de pasiune. Alegoria 
unirii ei cu Astreos este una simplă: stelele se contopesc cu zorii 
la răsărit, iar Astreos, vântul din zori, apare ca și cum ar fi o 
emanaţie a lor. Apoi, deoarece vântul era considerat un agent 
fecundator, Eos a devenit mama Luceafărului-de-dimineaţă, 
rămas singur pe cer. (Astreos era un alt nume al lui Cefalos, 
despre care se spunea, de asemenea, că era tatăl Luceafărului- 
de-dimineaţă împreună cu ea.) De aici decurgea, din punct de 
vedere filosofic, că, de vreme ce Luceafărul-de-seară este 

identic cu cel de dimineaţă, iar seara este ultimul aspect al 
zorilor, toate stelele trebuie să se fi născut din Eos, la fel și toate 
vânturile, în afara celui din zori. Însă această alegorie 
contrazicea mitul creării lui Boreas de către Zeiţa-Lună 
Eurinome (*1.a). 

3. În arta grecească, Eos și Hemera sunt personaje care nu se 
deosebesc unul de celălalt. Titonos a fost considerat de 
alegoriști ca însemnând „încuviinţare a unei prelungiri” (de la 
teino și one), o trimitere la prelungirea vieţii lui ca urmare a 
rugăminţii lui Eos; dar este probabil mai degrabă o formă 
masculină al propriului nume al lui Eos, Titone - de la tito, „zi” 
(Tzetzes, Despre Licofron 941) și one, „regină” -, însemnând 
„partener al reginei zilei”. Greierii sunt activi imediat ce ziua își 
face simțită căldura, iar pentru colonizatorii greci ai Asiei Mici, 
greierii de aur erau un simbol al lui Apollo ca Zeu-Soare. 


41. Orion 


a. Orion, un vânător din Hiria beoţiană și cel mai arătos 
bărbat în viaţă, era fiul lui Poseidon și al lui Euriale. Venind într-o 
zi la Hiria, în Chios, s-a îndrăgostit de Merope, fiica lui Oenopion, 
fiul lui Dionysos. Oenopion i-o făgăduise pe Merope de soţie 
dacă va elibera insula de jivinele periculoase care o bântuiau, 
ceea ce el s-a pornit să facă, aducându-i în fiecare seară lui 
Merope pieile acestora. Dar când sarcina a fost în sfârșit 
îndeplinită, iar Orion a revendicat-o de soţie, Oenopion i-a spus 
că umblau zvonuri că ar fi lei, urși și lupi care încă mai dădeau 
târcoale pe dealuri și a refuzat să-și ţină făgăduiala, adevărul 
fiind că el însuși era îndrăgostit de ea. 

b. Într-o noapte, descurajat fiind, Orion a băut un burduf de 
vin de-al lui Oenopion, ceea ce l-a ațâțat atât de tare, încât a 
pătruns în dormitorul lui Merope și a constrâns-o să se 
împreuneze cu el. Când s-au ivit zorile, Oenopion l-a invocat pe 
tatăl lui, pe Dionysos, care a trimis niște satiri să-l facă să bea și 
mai mult vin, până când a adormit de-a binelea; atunci 
Oenopion i-a scos ambii ochi și l-a aruncat pe ţărmul mării. Un 
oracol l-a înștiințat că și-ar putea recăpăta vederea dacă va 
merge spre est și își va roti orbitele către Helios, spre locul de 
unde acesta răsare din Ocean. Fără să mai întârzie, Orion a 
plecat pe mare într-o bărcuţă cu vâsle și, urmând sunetul 


ciocanului unui ciclop, a ajuns în Lemnos. Acolo a intrat în 
fierăria lui Hefaistos, a înșfăcat o calfă pe nume Cedalion și l-a 
suit pe umerii săi, ca să-l călăuzească. Cedalion l-a condus pe 
Orion pe pământ și pe mare, până când a ajuns, în sfârșit, la 
Oceanul cel îndepărtat, unde Eos s-a îndrăgostit de el, iar fratele 
ei, Helios, i-a redat pe dată vederea. 

c. După ce a vizitat Delosul însoţit fiind de Eos, Orion s-a 
întors ca să se răzbune pe Oenopion, pe care însă nu l-a putut 
găsi nicăieri în Chios, deoarece se ascundea într-o încăpere de 
sub pământ făcută anume pentru el de Hefaistos. Orion a 
navigat spre Creta, unde credea că Oenopion ar fi putut să fugă 
ca să se pună sub protecţia bunicului său, Minos, și acolo a 
întâlnit-o pe Artemis, cu care împărtășea aceeași dragoste 
pentru vânătoare. Ea l-a convins curând să renunţe la răzbunare 
și, în schimb, să meargă să vâneze împreună cu ea. 

d. Dar Apollo aflase că Orion nu-i refuzase lui Eos invitaţia de 
a împărţi cu el patul ei din insula sacră Delos - Zorii încă mai 
roșesc în fiecare zi amintindu-și de această indiscreţie a lor - și, 
mai mult, că el se lăudase că scăpase întreg pământul de 
animalele și monștrii sălbatici. Temându-se, prin urmare, că 
Artemis, sora lui, s-ar fi putut dovedi la fel de sensibilă ca și Eos, 
Apollo s-a dus la Pământul-Mamă și, repetând perfid laudele de 
sine ale lui Orion, a făcut ca un scorpion monstruos să plece pe 
urmele lui. Orion a atacat scorpionul, mai întâi cu săgeți, apoi cu 
sabia, dar, văzând că armura acestuia rezista la orice armă 
aducătoare de moarte, s-a aruncat în mare și a înotat spre 
Delos, unde, spera el, Eos avea să-l ia sub protecţia sa. Apollo a 
chemat-o atunci pe Artemis: „Vezi obiectul acela negru care 
plutește pe mare, acolo departe, lângă Ortigia? E capul unui 
nemernic pe nume Candaon, care tocmai a sedus-o pe Opos, 
una din preotesele tale hiperboreene. Te provoc să-l străpungi 
cu săgeata!”. Or, Candaon era numele beoţian al lui Orion, chiar 
dacă Artemis nu știa asta. Ea a ţintit cu grijă, a slobozit săgeata 
și, când a plecat înot să-și recupereze prada, a descoperit că 
străpunsese capul lui Orion. Profund îndurerată, l-a implorat pe 
fiul lui Apollo, pe Asclepios, să îl readucă la viaţă, iar acesta a 
consimţit; dar Orion a fost spulberat de fulgerul lui Zeus înainte 

ca Asclepios să-și poată îndeplini misiunea. Artemis a trimis 
atunci chipul lui Orion printre stele, unde este urmărit fără 
încetare de Scorpion. Umbra lui coborâse deja pe Câmpiile 
Asfodelului. 

e. Unii spun însă că scorpionul l-a împuns și l-a omorât pe 
Orion, iar Artemis a fost supărată pe el fiindcă le-a urmărit cu 
dragostea lui pe însoţitoarele ei, cele șapte Pleiade fecioare, 
fiicele lui Atlas cu Pleione. Ele au luat-o la goană peste câmpiile 
din Beoţia, până când zeii le-au transformat în porumbiţe și le- 
au pus chipurile printre stele. Însă aceasta este o relatare 
eronată, de vreme ce Pleiadele nu erau virgine: trei dintre ele se 
împreunaseră cu Zeus, două cu Poseidon, una cu Ares, iar a 
șaptea se căsătorise cu Sisif din Corint și nu reușise să fie 
inclusă în constelație, deoarece Sisif era muritor?%. 

f. Alţii zic următoarea poveste stranie despre nașterea lui 
Orion, ca să-i explice numele (care uneori este scris Urion) și 
tradiţia conform căreia el era fiu al Pământului-Mamă. Hirieu, un 
ţăran sărac crescător de albine, care jurase să nu aibă copii, a 
îmbătrânit și a devenit impotent. Dar când Zeus și Hermes, 
deghizați, l-au vizitat, văzând că au fost trataţi cu ospitalitate, l- 
au întrebat ce dar își dorea el cel mai mult. Hirieu a oftat adânc 
și a răspuns că ceea ce voia el cel mai mult, anume să aibă un 
fiu, era cu neputinţă acum. Totuși, zeii l-au învăţat să sacrifice 
un taur, să urineze pe pielea lui și apoi să o îngroape în 
mormântul soţiei. El a făcut întocmai și, nouă luni mai târziu, i s- 
a născut un copil, pe care l-a botezat Urion, „cel care 
urinează” - și, într-adevăr, atât răsăritul, cât și apusul 
constelaţiei Orion aduc ploaia?%. 

x 

1. Povestea lui Orion constă din trei sau patru mituri disparate 
puse laolaltă. Primul, relatat confuz, este cel al lui Oenopion. 
Acesta se referă la faptul că un rege sacru nu dorește să 
renunţe la tron la sfârșitul perioadei lui de domnie, nici măcar 
după ce noul candidat la regalitate trecuse deja prin luptele lui 
rituale și se căsătorise cu regina urmând ceremoniile obișnuite. 
Or, noul rege este doar unul interimar sau /nterrex, care, după 
ce domnește o zi, este omorât imediat și devorat de menade 

(*30.1); vechiul rege, care a simulat moartea într-un mormânt, 
se recăsătorește apoi cu regina și își continuă domnia (*123.4). 

2. Detaliul irelevant al ciocanului ciclopului explică orbirea lui 
Orion: o reprezentare mitologică a lui Odiseu arzând cu fierul 
roșu ochiul ciclopului (*170.d) pare să fi fost combinată cu o 
alegorie elenică: titanul Soare este orbit în fiecare seară de 
dușmanii lui, dar i se redă vederea a doua zi în zori. Orion („cel 
care locuiește pe munte”) și Hiperion („cel care locuiește la 
înălţime”) sunt, de fapt, același personaj. Laudele lui Orion că ar 
fi exterminat sălbăticiunile nu doar că se referă la luptele lui 
rituale (*123.1), ci sunt și o fabulă a Soarelui care se înalţă, la a 
cărui vedere toate sălbăticiunile se retrag în bârlogurile lor (cf. 
Psalmi CIV.23). 

3. Relatarea lui Plutarh despre scorpionul trimis de zeul Seth 
să îl omoare pe copilul Horus, fiu al lui Isis și Osiris, în cea mai 
călduroasă parte a verii, explică moartea lui Orion prin 
mușcătura  scorpionului și apelul lui Artemis la Asclepios 
(Plutarh, Despre /sis și Osiris 19). Horus moare, dar Ra, Zeul- 
Soare, îl reînvie, iar mai târziu el răzbună moartea tatălui său, 
Osiris; în mitul iniţial, și Orion ar fi fost readus la viață. De 
asemenea, Orion este în parte Ghilgameș, un Heracle babilonian 
pe care oamenii-scorpion îl atacă în a zecea tăbliță a epopeii 
calendarului - mit care se referea la rănirea mortală a regelui 
sacru când Soarele se înălța în Scorpion. În care anume anotimp 
avea loc rănirea, e în funcţie de vechimea mitului; când a fost 
creat zodiacul, Scorpion era probabil un semn de august, dar în 
epoca clasică, precesiunea punctelor echinocţiale l-a mutat în 
octombrie. 

4. O altă versiune a morţii lui Orion este consemnată pe una 
dintre tăblițele hitite de la Ras Shamra. Anat sau Anatha, Zeița 
Luptelor, s-a îndrăgostit de un vânător chipeș pe nume Aqhat, 
iar când el a refuzat, iritat fiind, să îi dea arcul său, ea i-a cerut 
ucigașului Yatpan să i-l fure. Spre marea ei disperare, 
neîndemânaticul Yatpan nu doar că l-a omorât pe Aghat, dara și 
scăpat arcul în mare. Semnificaţia astronomică a acestui mit 
este că Orion și Arcul - o parte a constelaţiei pe care grecii o 
numeau „Ogarul” - coboară sub orizontul de la sud timp de 
două luni în fiecare primăvară. În Grecia, povestea pare să fi 
fost adaptată într-o legendă despre modul în care preotesele 
orgiastice ale lui Artemis - Opis fiind un nume al lui Artemis 


însăși - l-au omorât pe un îndrăgostit aflat în vizită pe insulița 
lor, Ortigia. lar în Egipt, de vreme ce revenirea constelaţiei Orion 
precedă arșiţa verii, ea a fost confundată cu dușmanul lui Horus, 
Seth, cele două stele strălucitoare de deasupra fiind urechile 
măgarului său. 

5. Mitul nașterii lui Orion este, probabil, mai mult decât o 
poveste comică modelată după cea a lui Filemon și Baucis 
(Ovidiu, Metamorfoze VIll.670-724) și spusă pentru a explica 
prima silabă a străvechiului său nume, Urion - ca și cum ar fi 
fost derivat din ourein, „a urina”, nu din ouros, forma homerică 
a lui oros, „munte”. Însă este posibil ca o vrajă africană arhaică 
de invocare a ploii, care constă în a urina pe pielea unui bou, să 
fi fost cunoscută grecilor; iar faptul că Orion era fiu al lui 
Poseidon, Zeul Apelor, este o aluzie evidentă la puterile lui de a 
aduce ploaia. 

6. Numele Pleiadelor, de la rădăcina plei, „a naviga”, se referă 
la înălțarea lor în anotimpul când se apropie vremea propice 
pentru navigat. Dar forma lui Pindar, pe/eiades, „stol de 
porumbei”, era probabil cea originară, de vreme ce Hiadel/e sunt 
purceluși. Se pare că o a șaptea stea din grup a dispărut la 
sfârșitul mileniului al Il-lea (*67./), deoarece Hyginus (Fabula 
192) spune că Electra a dispărut îndurerată de distrugerea Casei 
lui Dardanos. Urmărirea zadarnică de către Orion a Pleiadelor, 
situate în constelația Taurului, se referă la prezenţa lor 
deasupra orizontului cu puţin înainte de reapariţia lui Orion. 


42. Helios 


a. Helios, pe care Eurifaesa cea cu ochi de vacă i l-a născut 
titanului Hiperion, este frate cu Selene și cu Eos. Trezit de 
cântatul cocoșului, care îi este consacrat, și anunţat de Eos, el 
umblă zi de zi pe Cer cu un car tras de patru cai de la un palat 
măreț din estul îndepărtat, de lângă Colhida, la un altul la fel de 
măreț din vestul îndepărtat, unde caii lui deshămaţi pasc pe 
Insulele Fericiţilor?10. El navighează spre casă pe apa Oceanului, 
care înconjură lumea, îmbarcându-și carul și atelajul pe un bac 

de aur făcut anume pentru el de Hefaistos și doarme întreaga 
noapte într-o cabină confortabilă?!. 

b. Helios poate să vadă tot ce se întâmplă pe pământ, dar nu 
este foarte atent - odată nu a reușit să observe nici măcar cum 
i-au furat cireada sacră însoțitorii lui Odiseu. El are mai multe 
asemenea cirezi de vite, fiecare cu câte trei sute cincizeci de 
capete. Cele din Sicilia sunt îngrijite de fiicele lui, Fetusa și 
Lampetia, dar el își ține cea mai bună cireadă în insula spaniolă 
Eritia?1? 

. Rodos este proprietatea lui funciară. S-a întâmplat ca, atunci 
când Zeus împărțea insule și orașe diferiților zei, să uite să-l 
includă și pe Helios printre ei. „Vai!”, a spus el, „acum va trebui 
să o iau de la capăt”. „Nu, Sire”, a răspuns Helios politicos, 
„astăzi am remarcat, după unele semne, o nouă insulă care se 
ivea din mare, în sudul Asiei Mici. Voi fi foarte mulţumit cu 
aceea”. 

c. Zeus a chemat-o pe ursita Lachesis să fie martoră că orice 
astfel de insulă nouă trebuia să îi aparţină lui Helios?*; iar când 
Rodos s-a înălţat bine deasupra valurilor, Helios a revendicat-o 
și a zămislit acolo, cu nimfa Rode, șapte fii și o fiică. Unii spun 
că Rodos existase înainte de această epocă și că a reapărut din 
valuri după ce fusese acoperită de marile inundaţii trimise de 
Zeus. Locuitorii ei autohtoni au fost telchinii, iar Poseidon s-a 
îndrăgostit de unul dintre ei, de nimfa Halia, cu care i-a zămislit 
pe Rode și șase fii; cei șase fii care au insultat-o pe Afrodita, 
aflată acolo în trecere pe drumul de la Citera spre Pafos, și 
atunci ea le-a luat minţile; și-au siluit mama și au comis și alte 
crime într-atât de detestabile, încât Poseidon i-a scufundat pe 
toți sub pământ, iar ei au devenit Demonii Orientului. lar Halia s- 
a aruncat în mare și a fost zeificată drept Leucoteea - deși 
aceeași poveste este spusă și despre Ino, mama lui Melicertes 
din Corint. Prevăzând potopul, telchinii au navigat în toate 
direcţiile, mai ales spre Licia, și au renunţat la revendicările lor 
asupra Rodosului. In felul acesta Rode a rămas singura 
moștenitoare, iar cei șapte fii pe care i-a avut cu Helios au 
condus insula după reapariţia ei. Ei au devenit astronomi vestiți 

și au avut o soră pe nume Electrio, care a murit fecioară, fiind 
venerată de atunci ca semizeiţă. Unul dintre ei, pe nume Actis, a 
fost surghiunit pentru fratricid și a fugit în Egipt, unde a 
întemeiat orașul Heliopolis și a fost primul care a predat 
astrologie egiptenilor, inspirat de tatăl lui, Helios. Locuitorii din 
Rodos au construit în cinstea lui Colosul, o statuie înaltă de 
șaptezeci de coţi. lar Zeus a mai adăugat teritoriilor lui Helios și 
noua insulă Sicilia, care fusese un proiectil aruncat în lupta cu 
giganţii. 

d. Intr-o dimineaţă, Helios a cedat în faţa fiului său Faeton, 
care îi ceruse insistent permisiunea de a conduce carul solar. 
Faeton voia să le arate surorilor lui, Prote și Climene, de ce este 
în stare: iar mama lui, Rode (al cărei nume este nesigur, 
deoarece ei i se spusese atât pe ambele nume ale fiicelor ei, cât 
și pe cel de Rode), l-a încurajat. Dar, nefiind suficient de 
puternic pentru a struni galopul cailor albi pe care surorile lui îi 
înhămaseră pentru el, Faeton a mers mai întâi atât de sus în 
cer, încât toţi tremurau de teamă, apoi atât de aproape de 
pământ, încât a pârjolit câmpiile. Cuprins de furie, Zeus l-a ucis 
cu un fulger, iar el a căzut în fluviul Pad. Surorile lui îndurerate 
au fost transformate în plopi care plâng cu lacrimi de chihlimbar 
pe malurile râului; sau, spun unii, au fost prefăcute în arini?!*. 

x 

1. Subordonarea Soarelui faţă de Lună, până când Apollo a 
uzurpat locul lui Helios și a făcut din el o zeitate a intelectului, 
este o caracteristică remarcabilă a vechii mitologii grecești. 
Helios nu era chiar un olimpian, ci fiul unui simplu titan; și, chiar 
dacă Zeus a împrumutat mai târziu anumite caracteristici solare 
de la zeul hitit și corintian Tesup (*67.1) și de la alţi zei solari din 
Orient, acestea nu erau importante în comparaţie cu tunetele și 
fulgerele pe care le stăpânea. Numărul vitelor din cirezile lui 
Helios - în Odiseea i se spune Hiperion (*170.u) - amintește de 
tutela lui asupra Marii Zeiţe: este numărul de zile acoperite de 
douăsprezece lunaţii complete, ca în anul lui Numa (Censorinus 
XX), mai puţin cele cinci zile consacrate lui Osiris, Isis, Seth, 

Horus și Nephthys. Este de asemenea un multiplu al numerelor 
lunare cincizeci sau șapte. Așa-numitele fiice ale lui Faeton sunt, 
de fapt, preotese ale Lunii - vacile fiind animale mai degrabă 
lunare decât solare în mitologia europeană timpurie; iar mama 
lui Helios, Eurifaesa cea cu ochi de vacă, este Zeiţa-Lună însăși. 
Alegoria unui car al soarelui care gonește pe cer este elenică în 
esenţă, dar Nilsson, în Primitive Time Reckoning (1920), a 
demonstrat că, chiar și în Grecia clasică, culturile străvechi de 
clan erau reglementate doar de lună, ca și economia agricolă 
din Beoţia lui Hesiod. Un inel de aur din Tirint și altul din 
Acropola din Micene dovedesc că zeița controla atât luna, cât și 
soarele, care sunt plasate deasupra capului ei. 

2. În povestea lui Faeton, care este un alt nume pentru Helios 
însuși (Homer, Iliada XI.735 și Odiseea V.479), o fabulă 
instructivă a fost grefată pe alegoria carului, morala fiind că taţii 
nu ar trebui să își răsfeţe fiii, plecând urechea la sfaturile 
femeilor. Însă fabula nu este chiar atât de simplă cum pare: ea 
are o importanţă mitică prin referinţa la sacrificarea anuală a 
unui prinţ regal, în singura zi considerată că aparţine anului 
terestru, nu celui sideral, anume cea care urma după cea mai 
scurtă zi. Regele sacru se prefăcea că moare la apus; băiatul 
interrex era învestit imediat cu titlurile, demnităţile și 
ustensilele lui sacre, se căsătorea cu regina și era ucis douăzeci 
și patru de ore mai târziu: în Tracia, era sfâșiat în bucăţi de 
femei deghizate în cai (*27.e și 130.1), dar în Corint și aiurea 
era târât în urma unui car al soarelui tras de cai anume zădărâţi 
până când era zdrobit și murea. Atunci vechiul rege reapărea 
din mormântul în care se ascunsese (*41.1), ca succesor al 
băiatului. Miturile lui Glaucos (*71.a), Pelops (*109./) și Hipolit 
(„goană a cailor” - *101.g9) se referă la acest obicei, care pare 
să fi fost adus în Babilon de hitiţi. 

3. Plopii-negri erau consacraţi lui Hecate, dar cei albi ofereau 
promisiunea  reînvierii (*31.5 și 134.7); astfel, transformarea 
surorilor lui Faeton în plopi arată că avem de-a face cu o insulă 
a morţilor în care un ordin de preotese oficia la templul oracular 
al unui rege tribal. Faptul că se spune și că au fost transformate 
în arini susține această ipoteză, de vreme ce arinii mărgineau 
Eea („tânguire”) lui Circe, o insulă sepulcrală aflată la intrarea în 
Adriatica, nu departe de vărsarea Padului (Homer, Odiseea V.64 
și 239). Arinii erau consacraţi lui Foroneu, eroul oracular și 


inventatorul focului (*57.1). Valea Padului era, în Epoca 
Bronzului, punctul terminus cel mai sudic al drumului pe care 
chihlimbarul, consacrat Soarelui, ajungea în Mediterana din 
Baltica (*148.9). 

4. Rodos a fost proprietatea Zeiţei-Lună Danae - numită 
Camira, lalisa și Linda (*60.2) - până când ea a fost dată lao 
parte de Zeul-Soare hitit Tesup, venerat ca taur (*93.1). Danae 
poate fi identificată cu Halia („cea a mării”), Leucoteea („zeiță 
albă”) și Electrio („chihlimbar”). Cei șase fii și fiica lui Poseidon, 
ca și cei șapte fii ai lui Helios, indică o săptămână de șapte zile 
guvernată de puteri planetare sau de titani (*1.3). Actis nu a 
întemeiat Heliopolis - Onn sau Aunis -, unul dintre cele mai 
străvechi orașe din Egipt, iar pretenţia că a predat astrologie 
egiptenilor e ridicolă. Dar, după Războiul Troian, locuitorii din 
Rodos au fost o vreme singurii negustori pe mare recunoscuţi de 
faraoni și par să fi avut legături religioase străvechi cu 
Heliopolis, centrul cultului lui Ra. „Zeus Heliopolitanul”, care 
poartă busturile celor șapte puteri planetare pe cuirasă, poate fi 
din Rodos ca inspiraţie; statui similare au fost găsite la Tortosa, 
în Spania, și Byblos, în Fenicia (*1.4). 


43. Fiii lui Hellen 


a. Hellen, fiul lui Deucalion, s-a căsătorit cu Orseis și s-a 
stabilit în Tesalia, unde fiul lui cel mare, Eol, i-a succedat?%5. 

b. Fiul cel mic al lui Hellen, Doros, a emigrat pe Muntele 
Parnas, unde a întemeiat cea dintâi comunitate doriană. Al 
doilea său fiu, Xutos, fugise deja la Atena, după ce fusese 
acuzat de furt de fraţii lui, și s-a căsătorit cu Creusa, fiica lui 
Erehteu, care i-a născut pe lon și Aheos. Astfel, cele patru cele 
mai faimoase naţiuni elenice, anume ionienii, eolienii, aheii și 
dorienii, sunt toate descendente din Hellen. Dar Xutos nu a 
prosperat în Atena: la moartea lui Erehteu, fiind ales arbitru, l-a 
numit pe cumnatul lui mai mare, Cecrops al Doilea, ca 
moștenitor legitim al tronului. Această decizie s-a dovedit a fi 
nepopulară, iar Xutos a fost izgonit din oraș și a murit în Egialos, 
Ahaia de azi?16. 

c. Eol a sedus-o pe fiica lui Chiron, pe profetesa Thea, numită 

de unii Thetis, care era tovarășa de vânătoare a lui Artemis. 
Thea s-a temut că Chiron avea s-o pedepsească aspru când va 
afla de starea ei, dar nu a îndrăznit să apeleze la Artemis pentru 
ajutor; oricum, Poseidon, dorind să-i facă prietenului său Eol o 
favoare, a preschimbat-o pentru un timp într-o iapă pe care o 
chema Euippe. Când ea și-a fătat mânza, pe Melanipe, pe care 
Poseidon avea să o transforme mai târziu într-o fetiță, acesta a 
așezat imaginea Theei printre stele; ea se numește acum 
constelația Calului. Eol a luat-o pe Melanipe, i-a schimbat 
numele în Arne și a încredinţat-o unui anume Desmontes, care, 
neavând copii, s-a bucurat să o adopte. Chiron nu a știut nimic 
din toate astea. 

d. Poseidon a sedus-o pe Arne, pe care nu o scăpase din 
vedere de pe când era o fetiţă, de cum a împlinit vârsta 
potrivită; iar Desmontes, descoperind că Arne era însărcinată, a 
orbit-o, a zăvorât-o într-un cavou gol și i-a lăsat strictul necesar 
de pâine și apă care s-o ţină în viaţă. Acolo ea a născut doi fii 
gemeni, pe care Desmontes le-a dat ordin servitorilor să îi 
abandoneze pe Muntele Pelion ca să-i mănânce sălbăticiunile. 
Dar un păstor din Icaria i-a găsit și i-a salvat pe gemeni, dintre 
care unul semăna atât de bine cu bunicul lui matern, încât a 
primit numele lui, Eol, iar celălalt a trebuit să se mulțumească 
cu numele Beotos. 

e. Intre timp, Metapontos, regele lcariei, o ameninţase cu 
divorţul pe soţia lui, Teano, care era stearpă, dacă nu-i va naște 
un moștenitor nu mai târziu de un an. În timp ce el era plecat să 
consulte un oracol, ea a cerut ajutorul unui păstor, iar el i-a adus 
copiii găsiţi pe care, la întoarcerea lui Metapontos acasă, ea i-a 
dat ca fiind ai ei. Mai târziu, dovedindu-se că nu era deloc 
stearpă, ea i-a născut lui Metapontos doi fii gemeni. Dar gemenii 
găsiţi, de descendență divină, erau cu mult mai frumoși decât ai 
ei. Cum Metapontos nu avea motiv să suspecteze că Eol și 
Beotos nu ar fi copiii lui, ei au rămas preferaţii lui. Invidioasă, 
Teano a așteptat până când Metapontos a plecat din nou de 
acasă, de data asta pentru a face un sacrificiu pe altarul lui 
Artemis Metapontina. Atunci, a dat ordin ca propriii ei fii să 
meargă la vânătoare cu fraţii lor mai mari și să-i omoare, ca și 
cum ar fi fost un accident. Planul lui Teano a eșuat însă, 
deoarece, în lupta care a urmat, Poseidon a sărit în ajutorul fiilor 
lui. Așa că Eol și Beotos au adus trupurile moarte ale atacatorilor 


înapoi la palat; când Teano i-a văzut apropiindu-se, s-a 
înjunghiat cu un cuţit de vânătoare. 

f. Văzând acestea, Eol și Beotos au fugit la tatăl lor adoptiv, 
păstorul, unde Poseidon însuși le-a destăinuit secretul nașterii 
lor. Le-a dat ordin să își salveze mama, care încă suferea în 
cavou, și să-l omoare pe Desmontes, ceea ce ei au făcut fără să 
ezite. Apoi, Poseidon i-a redat lui Arne vederea și s-au întors toţi 
trei în Icaria. Când Metapontos a aflat că Teano îl înșelase, s-a 
căsătorit cu Arne și i-a adoptat pe fiii ei ca moștenitori?" 


9. Lucrurile au mers bine câţiva ani, până când Metapontos a 
hotărât să se lepede de Arne și să se căsătorească iar. Eol și 
Beotos au luat partea mamei lor în cearta care a urmat și au 
ucis-o pe Autolite, noua regină, dar au fost constrânși să 
renunţe la moștenire și să fugă. Beotos s-a refugiat, împreună 
cu Arne, în palatul bunicului său, Eol, care i-a lăsat ca moștenire 
partea de sud a regatului, pe care el a redenumit-o Arne; 
locuitorii ei sunt numiţi în continuare beoţieni. Două orașe din 
Tesalia, dintre care unul a devenit mai târziu Cheroneea, au 
adoptat și ele numele Arne?! 


h. Între timp, Eol pornise pe mare spre Apus, împreună cu mai 
mulţi prieteni, și a luat în stăpânire Insulele Eoliene din Marea 
Tireniană, unde a devenit faimos ca om de încredere al zeilor și 
paznic al vânturilor. Casa lui era în Lipara, o stâncă goală 
plutitoare, unde erau închise vânturile. A avut șase fii și șase 
fiice cu soţia lui, Enarete; au trăit cu toţii împreună, mulţumit 
fiind fiecare de compania celorlalţi, într-un palat înconjurat de 
un zid din bronz. Viaţa lor era o petrecere necontenită, cu 
cântece și voie bună, până când, într-o bună zi, Eol a aflat că fiul 
său cel mic, Macareu, se culcase cu sora lui, Canace. Ingrozit, a 
aruncat rodul iubirii lor incestuoase la câini și i-a trimis lui 
Canace o sabie cu care ea, ascultătoare, s-a sinucis. Dar a aflat 
apoi că și ceilalți copii ai lui, fii și fiice, nu știuseră că incestul 
oamenilor nu le era zeilor pe plac, astfel că se împerecheaseră 
cu inocenţă, socotindu-se soţ și soţie. Nevrând să îl supere pe 
Zeus, care considera incestul o prerogativă olimpică, Eol a rupt 
aceste uniuni și a dat ordin ca patru dintre fiii lui să fie 

surghiuniţi. Ei s-au dus în Italia și Sicilia, unde fiecare a 
întemeiat câte un regat vestit, și rivalizau cu tatăl lor în 
castitate și dreptate; doar al cincilea, cel mai mare, a rămas 
acasă, ca succesor al lui Eol la tronul Liparei. Dar unii spun că 
Macareu și Canace au avut o fiică, pe Amfisa, îndrăgită mai 
târziu de Apollo?!?. 

i. Zeus închisese vânturile deoarece se temea că, dacă nu 
erau ţinute sub control, acestea ar putea într-o bună zi să ducă 
pământul și apa în văzduh, iar Eol a fost cel care a preluat 
sarcina de a le păzi, la dorinţa Herei. El trebuia să le lase să iasă 
unul câte unul, după dorinţa lui sau la solicitarea bine 
cumpănită a unei zeități din Olimp. Când era nevoie de o 
furtună, Eol își înfigea lancea în stâncă, și vânturile ieșeau prin 
gaura făcută de el, până când le oprea iarăși. Eol era atât de 
discret și priceput, încât, atunci când i-a sunat ceasul morţii, 
Zeus nu l-a trimis în Tartar, ci l-a așezat pe un tron din Peștera 
Vânturilor, unde se află și acum. Hera insistă ca, date fiind 
răspunderile avute, Eol să participe la petrecerile zeilor; dar 
ceilalţi olimpieni - Poseidon mai ales, care pretinde că marea și 
aerul de deasupra sunt proprietatea lui și contestă oricui dreptul 
de a stârni furtună - îl consideră un intrus?20. 

x 

1. lonienii și eolienii, primele două valuri de eleni patriarhali 
care au invadat Grecia, au fost convinși de elazii aflaţi deja 
acolo să o venereze pe Zeița Triplă și să își modifice obiceiurile 
sociale în consecință, devenind greci (graikoi, „adoratori ai 
Zeiţei Cărunte” sau „ai Babei”). Mai târziu, aheii și dorienii au 
reușit să instituie o domnie patriarhală și moștenirea 
patriliniară, descriindu-i prin urmare pe Aheos și Doros drept fii 
de primă generaţie ai unui strămoș comun, Hellen - o formă 
masculină a Zeiţei-Lună Helle sau Helen. Cronica din Paros 
consemnează faptul că schimbarea de la greci la eleni a avut loc 
în 1521 î.Hr., ceea ce pare o dată suficient de rezonabilă. Eol și 
lon au fost trecuți în a doua generaţie și numiţi fii ai hoţului 
Xutos, aceasta fiind o modalitate de a denunța devoţiunea 
eoliană și ioniană față de Afrodita, Zeiţa-Lună orgiastică - a 

cărei pasăre sacră era xuthos, „vrabia”, și ale cărei preotese nu 
țineau cont de viziunea patriarhală conform căreia femeile erau 
proprietatea taţilor și soţilor lor. Dar Euripide, ca ionian loial din 
Atena, îl face pe lon fratele mai mare al lui Doros și Aheos și, 
totodată, fiu al lui Apollo (*44.a). 

2. Seducerea de către Poseidon a lui Melanipe și a Demetrei- 
cu-cap-de-iapă (*16.7), ca și seducerea de către Eol a lui Euippe, 
se referă, probabil, la același eveniment: cucerirea de către 
eolieni a centrelor preelenice ale cultului calului. Mitul orbirii și 
închiderii în cavou a lui Arne, unde ea i-a născut pe gemenii Eol 
și Beotos, și alabandonării lor ulterioare pe munte, printre 
animalele sălbatice, pare să fie dedus dintr-o reprezentare 
familiară care a dat miturile lui Danae (*73.4), Antiope (*76.a) și 
celelalte. O preoteasă a Pământului-Mamă este înfățișată 
ghemuită într-un cavou-thol/us, oferind păstorilor gemenii Noului 
An cu scopul de a-i iniția în Misterele ei; cavourile-tho/us își au 
întotdeauna intrarea orientată spre est, ca o promisiune a 
reînvierii. Acești păstori sunt instruiți să spună că au găsit copiii 
abandonaţi pe coasta muntelui, alăptaţi de un animal sacru - 
vacă, scroafă, capră, cățea sau lupoaică. Animalele sălbatice de 
care se presupune că au fost salvaţi gemenii reprezintă 
transformările sezoniere ale regelui sacru nou-născut (*30. 1). 

3. În afara chestiunii vânturilor închise și a incestului familial 
din Lipara, restul mitului se referă la migrații tribale. Mitografii 
sunt într-o confuzie deplină în ce îl privește pe Eol, fiul lui 
Hellen; mai există un alt Eol, care, pentru a face din eolieni a 
treia generaţie de greci, se spune că ar fi fost fiul lui Xutos, dar 
și un al treilea Eol, nepot al celui dintâi. 

4. De vreme ce zeii homerici nu considerau incestul fiilor și 
fiicelor lui Eol reprobabil, s-ar părea că nici el, nici Enarete nu 
erau muritori, nefiind supuși deci regulilor preoțești privind 
înrudirea, ci erau titani; și că fiii și fiicele lor erau celelalte șase 
cupluri însărcinate cu cele șapte corpuri cerești și cele șapte zile 
ale săptămânii sacre (*1.d și 3). Asta ar putea explica existenţa 
lor privilegiată, ca de zei, fără să aibă grija mâncării, a băuturii 
sau a veșmintelor, într-un palat inexpugnabil construit pe o 
insulă plutitoare - cum era Delos înainte de nașterea lui Apollo 
(*14.3). „Macareu” înseamnă „fericit”, cum doar zeii sunt. A 
rămas în sarcina mitografilor latini să îl umanizeze pe Eol și să-l 
facă să ajungă la o viziune serioasă asupra comportamentului 


familiei lui; amendarea mitului le-a permis acestora să explice 
atât întemeierea regatelor eoliene din Italia și Sicilia, cât și 
obiceiul italian al sacrificării căţeilor - „Canace” însemnînd 
„lătrat”, iar copilul său fiind aruncat la câini. Se pare că Ovidiu a 
luat această poveste din al doilea volum al /storiei etrusce a lui 
Sostratus (Plutarh, Vieț; paralele 28). 

5. Vânturile au fost guvernate iniţial de Hera, zeii masculini 
neavând nici o putere asupra lor; într-adevăr, în relatarea lui 
Diodor, Eol doar îi învaţă pe locuitorii insulei să folosească 
pânzele în navigaţie și prezice, cu ajutorul unor semne din foc, 
că vânturile se vor înteţi. A controla vânturile, considerate 
spirite ale morţilor, este unul din privilegiile pe care 
reprezentanţii Zeiţei Morţii le-au cedat cu mare greutate; 
vrăjitoarele din Anglia, Scoţia și Britania încă mai pretindeau că 
ar controla și ar vinde vânturi marinarilor în secolele XVI-XVII. 
Dar dorienii erau precauţi; pe timpul lui Homer deja îl 
avansaseră pe Eol, strămoșul eponim al eolienilor, la rangul de 
zeu minor și îi încredințaseră vânturile, semenii lui, în dauna 
Herei - Insulele Eoliene, care îi poartă numele, fiind situate într- 
o regiune recunoscută pentru violenţa și diversitatea vânturilor 
ei (*170.9). Acest compromis pare să fi fost acceptat cu 
neplăcere de preoţii lui Zeus și Poseidon, care s-au opus creării 
unor noi zeități, și, fără îndoială, și de adepţii conservatori ai 
Herei, care considerau vânturile drept proprietatea ei 
inalienabilă. 


44. lon 


a. Apollo s-a împreunat în taină cu fiica lui Erehteu, Creusa, 
soţia lui Xutos, într-o peșteră de sub Propileele din Atena. Când 
s-a născut fiul ei, Apollo l-a răpit și l-a dus la Delfi, unde a 
devenit slujitor la un templu, iar preoţii i-au dat numele lon. 
Xutos nu avea nici un moștenitor și, după multe amânări, s-a 
dus în cele din urmă să întrebe Oracolul din Delfi cum să facă 
rost de unul. Spre surpriza lui, i s-a spus că cea dintâi persoană 
pe care avea s-o întâlnească după ce va pleca din sanctuar avea 
să fie fiul lui; acesta a fost lon, iar Xutos a conchis că îl zămislise 
de mult cu vreo menadă în timpul orgiilor dionisiace promiscue 
din Delfi. lon nu a putut să-l contrazică și l-a recunoscut ca tată. 
Dar Creusa s-a simţit ofensată când a aflat că Xutos avea acum 


un fiu, în timp ce ea nu avea nici unul; și a încercat să îl omoare 
pe lon dându-i o cupă cu vin otrăvit. Însă lon a făcut mai întâi o 
libaţie pentru zei, iar un porumbel a coborât în zbor și a gustat 
vinul vărsat. Porumbelul a murit, iar Creusa a fugit în sanctuarul 
altarului lui Apollo. Când lon a încercat s-o tragă afară cu forța 
ca să se răzbune, a intervenit preoteasa, zicându-i că el era fiul 
Creusei cu Apollo, dar că Xutos nu trebuia abătut din credinţa lui 
că îl zămislise cu o menadă. Lui Xutos i s-a promis apoi că avea 
să-i zămislească pe Doros și Aheos cu Creusa. 

b. Apoi, lon s-a căsătorit cu Helice, fiica lui Selinos, regele din 
Egialeia, căruia i-a succedat la tron, iar la moartea lui Erehteu a 
fost ales rege al Atenei. Cele patru ocupaţii ale atenienilor - 
agricultori, meșteșugari, preoţi și soldaţi - sunt numite după fiii 
născuţi lui de Helice?2!. 

x 

1. Se spune că acest mit cam teatral demonstrează vechimea 
mai mare a ionienilor față de dorieni și ahei (*43.1) și, de 
asemenea, că el le conferă o descendență divină din Apollo. Dar 
Creusa în peșteră este, probabil, zeița care oferă nou-născutul 
sau nou-născuţii Anului Nou (*43.2) unui păstor - confundat cu 
Apollo în veșminte de păstor. Helice, salcia, era arborele celei 
de-a cincea luni, consacrat Muzei Triple, a cărei preoteasă o 
folosea în toate tipurile de farmece și magii ale apei (*28.5); 
ionienii par să i se fi supus acesteia de bunăvoie. 


45. Alcione și Ceix 


a. Alcione era fiica lui Eol, păzitorul vânturilor, și a lui Enarete. 
Ea s-a căsătorit cu Ceix din Trahis, fiul Luceafărului-de- 
dimineaţă, și erau atât de fericiți unul în preajma celuilalt, încât 
ea își spunea cu îndrăzneală Hera, iar lui îi zicea Zeus. Ceea ce 
desigur că i-a iritat pe Zeus și pe Hera, care au făcut ca 
deasupra corabiei cu care Ceix mergea să consulte un oracol să 
izbucnească o furtună, iar el s-a înecat. Fantoma lui i-a apărut 
lui Alcione, care rămăsese în Trahis împotriva voinţei sale; 
înnebunită de durere, ea a sărit în mare. Un zeu milostiv i-a 
transformat pe amândoi în pescăruși-albaștri. 

b. De atunci, în fiecare iarnă, femela pescărușului-albastru își 


221 Pausanias VII.1.2; Euripide, /on; Strabon, VIII.7.1; Conon, Diegesis 
27. 


duce perechea moartă spre locul lui de veci tânguindu-se jalnic; 
apoi construiește un cuib mic și solid din ghimpii unui ac-de- 
mare, îl lansează pe apă, depune ouăle în el și le clocește până 
când ies puii. Le face pe toate în „Zilele Alcionei” - cele șapte 
care precedă solstițiul de iarnă și alte șapte care îi succedă -, 
când Eol oprește vânturile lui să sufle peste ape. 

c. Dar unii spun că Ceix a fost transformat în pescăruș???. 

x 

1. Legenda cuibului alcionului, sau pescărușul-albastru, care 
nu are nici o bază în istoria naturală, de vreme ce alcionul nu 
construiește nici un fel de cuib, ci depune ouăle în găurile de la 
marginea apei, se poate referi doar la nașterea noului rege 
sacru la solstițiul de iarnă - după ce regina care o reprezintă pe 
mama lui, Zeița-Lună, a dus cadavrul fostului rege într-o insulă 
sepulcrală. Dar din cauză că solstițiul de iarnă nu coincide 
întotdeauna cu aceeași fază a lunii, „fiecare an” trebuie înţeles 
ca „fiecare Mare An” de o sută de lunaţii, în ultima dintre 
acestea timpul solar și cel lunar fiind aproximativ sincronice, 
încât domnia regelui sacru ia sfârșit. 

2. Homer (//iada 1X.562) pune alcionul în legătură cu Alcione 
(*80.d), un nume al soţiei lui Meleagru, Cleopatra, și cu o fiică a 
lui Eol, păzitorul vânturilor (*43.h). Halcyon nu poate însemna 
prin urmare ha/-cyon, „câine-de-mare”, cum se presupune de 
obicei, ci trebuie să semnifice a/cy-one, „regina care ţine răul la 
distanță”. Această derivare este confirmată de mitul lui Alcione 
și Ceix și de modul cum au fost pedepsiţi ei de Zeus și de Hera. 
Asupra părţii din legendă care se referă la pescărușul-albastru 
nu trebuie insistat, chiar dacă această pasăre cu țipăt plângăreţ 
era consacrată Zeiţei Mării, Afrodita sau Leucoteea (*170.y), 
asemenea alcionului din Cipru (*160.9). Se pare că, la sfârșitul 
mileniului al II-lea î.Hr., eolienii navigatori, care acceptaseră să o 
venereze pe zeiţa preelenică a Lunii ca străbună și protectoare 
divină a lor, au ajuns supușii aheilor, care îl venerau pe Zeus, și 
au fost obligaţi să accepte religia olimpiană. „Zeus”, care, 
potrivit lui Johannes Tzetzes (Antehomerica 102 și urm. și 
Chiliade 1.474), fusese până atunci un titlu purtat de regi minori 

(*68.1), a devenit de atunci doar numele Tatălui Cerului. Dar în 
Creta, tradiția mistică străveche conform căreia Zeus se năștea 
și murea anual a persistat până în epoca creștină, iar morminte 
ale lui Zeus puteau fi văzute la Cnosos, pe Muntele Ida și pe 
Muntele Dicte, fiecare reprezentând un centru de cult diferit. 
Calimah era scandalizat și scria în /mn către Zeus: „Cretanii 
mint întotdeauna. i-au construit până și mormântul, o, 
Doamne! Dar tu nu ești mort, tu trăiești veșnic”. Aceste cuvinte 
sunt citate în Titus 17.6. 

3. Plinius, care descrie în detaliu presupusul cuib al 
alcionului - zoofitul numit Pha/cyoneum de Linné, se pare -, 
spune că alcionul poate fi văzut rareori, doar în timpul celor 
două solstiţii și la apusul Pleiadelor. Aceasta dovedește că 
pasărea a fost iniţial o manifestare a Zeiţei-Lună, care era, 
alternativ, Zeița Vieţii-în-Moarte la solstițiul de iarnă și a Morții- 
în-Viaţă la solstițiul de vară; și care, la fiecare Mare An, la 
începutul lui noiembrie, când Pleiadele apun, îi trimitea regelui 
sacru sentinţa la moarte. 

4. O altă Alcione, fiică a lui Pleione („regina navigatoare”) cu 
Atlas, era cea dintâi dintre cele șapte Pleiade (*41.e). 
Ascensiunea heliacală a Pleiadelor din luna mai deschidea anul 
de navigaţie; apusul lor marca sfârșitul acestuia, când (așa cum 
consemnează Plinius într-un pasaj despre alcion) bate un vânt 
dinspre nord deosebit de rece. Împrejurările morţii lui Ceix arată 
că eolienii, care erau navigatori vestiți, o venerau pe zeiță ca 
„Alcione”, deoarece ea îi proteja de stânci și vreme rea: Zeus a 
distrus cu un fulger corabia lui Ceix tocmai în semn de sfidare 
faţă de puterile ei. Însă alcionului îi mai era atribuită și puterea 
magică de a potoli furtunile, iar trupul lui uscat era folosit ca 
talisman împotriva fulgerelor lui Zeus - probabil în ideea că 
fulgerul nu lovește de două ori în același loc. Mediterana are 
tendinţa de a fi calmă la momentul solstițiului de iarnă. 


46. Tereu 


a. Tereu, fiu al lui Ares, a domnit peste tracii care ocupau 
atunci orașul Daulis din Focida - deși unii spun că era regele 
orașului Pagae din Megara?” - și, după ce a fost mandatat 

mediator într-o dispută de graniţă pentru Pandion, regele Atenei 
și tată al gemenilor Butes și Erehteu, s-a căsătorit cu sora lor 
Procne, care i-a născut un fiu, pe tis. 

b. Din nefericire, fermecat de vocea Filomelei, sora mai mică 
a lui Procne, Tereu s-a îndrăgostit de ea și, un an mai târziu, 
ascunzând-o pe Procne într-o colibă nu departe de palatul său 
din Daulis, i-a spus lui Pandion că ea murise. Compătimindu-l pe 
Tereu, Pandion i-a oferit-o cu generozitate pe Filomela în locul 
lui Procne și i-a dat gărzi ateniene care s-o escorteze până la 
Daulis pentru nuntă. Tereu a ucis gărzile, iar când Filomela a 
ajuns la palat, el deja o siluise. Procne a aflat curând vestea, 
dar, ca măsură de precauţie, Tereu i-a retezat limba și a 
zăvorât-o în locuinţele sclavelor, unde ea putea să comunice cu 
Filomela doar brodând pe mantia de mireasă a acesteia un 
mesaj secret. Un mesaj simplu care spunea: „Procne e printre 
sclave”. 

c. Intre timp, un oracol îl prevenise pe Tereu că Itis avea să 
moară de mâna unei rude de sânge și, suspectându-și fratele, 
pe Drias, de uneltire criminală cu scopul să acapareze tronul, l-a 
doborât pe neașteptate cu un topor. In aceeași zi, Filomela a 
citit mesajul brodat pe mantie. S-a dus de îndată la locuinţele 
sclavilor, a găsit camera zăvorâtă, a spart ușa și a eliberat-o pe 
Procne, care bolborosea cuvinte de neînțeles și se învârtea în 
cerc. „Ah, vreau să mă răzbun pe Tereu, care a pretins că ești 
moartă și m-a sedus!”, a gemut Filomela îngrozită. Procne nu 
putea să răspundă, neavând limbă, dar s-a repezit afară și, 
luându-l pe fiul ei Itis, l-a ucis, i-a scos măruntaiele și l-a fiert 
într-un cazan, pentru ca Tereu să-l mănânce la întoarcere. 

d. Când Tereu și-a dat seama ce fel de carne mâncase, a 
apucat toporul cu care îl omorâse pe Drias și a pornit pe urma 
celor două surori care tocmai fugiseră din palat. Le-a ajuns 
curând și era pe cale să comită o crimă dublă când zeii i-au 
preschimbat pe toţi trei în păsări; Procne a devenit o rândunică, 
Filomela privighetoare, iar Tereu pupăză. Focienii spun că nici o 
rândunică nu îndrăznește să își facă cuib în Daulis sau prin 
împrejurimi, și nici privighetoarea nu cântă, de frica lui Tereu. 
Dar rândunica, neavând limbă, ţipă și zboară în cerc, iar pupăza 
fâlfâie în urmărirea ei, strigând „Pou? Pou?” (unde? unde?). Între 
timp, privighetoarea s-a retras la Atena, unde îl jelește zi și 
noapte pe Itis, a cărui moarte a provocat-o fără să vrea, și cântă 


„Itu! Itu"? 
e. Dar unii spun că Tereu a fost transformat în șoim?2. 
x 

1. Această poveste de dragoste extravagantă pare să fi fost 
inventată pentru a explica o serie de picturi murale traco- 
pelasgice găsite de invadatorii focieni într-un templu din Daulis 
(„hirsut”), care ilustrează diferitele metode de profeție utilizate 
local. 

2. Tăierea limbii lui Procne reprezintă eronat o scenă care 
înfățișează o profetesă în stare de transă indusă prin 
mestecarea frunzelor de dafin; faţa îi este schimonosită de 
extaz, nu de durere, iar limba ce pare să îi fi fost tăiată este de 
fapt o frunză de dafin întinsă ei de preotul care interpretează 
bolborosirile ei delirante. Brodarea literelor pe mantia de 
mireasă reprezintă eronat o altă scenă: o preoteasă a aruncat o 
mână de bețe oraculare pe o pânză albă, în maniera celtică 
descrisă de Tacitus (Germania X) sau în cea scită descrisă de 
Herodot (1V.67); acestea iau forma unor litere, pe care ea e pe 
cale să le citească. În scena în care se spune că Tereu l-ar fi 
mâncat pe ltis, o preoteasă a salciei interpretează augurii după 
măruntaiele unui copil sacrificat în beneficiul unui rege. Scena 
lui Tereu și a oracolului probabil că îl înfățișa pe acesta dormind 
pe o piele de oaie într-un templu și primind o revelaţie în vis 
(*51.9); grecii nu ar fi înţeles greșit așa ceva. Scena uciderii lui 
Drias înfățișa probabil un stejar și preoţii care tălmăceau augurii 
sub el, în manieră druidică, după felul în care un om cădea 
atunci când murea. Transformarea lui Procne în rândunică 
trebuie să fi fost dedusă dintr-o scenă ce înfățișa o preoteasă 
într-o mantie cu pene care interpreta augurii după zborul unei 
rândunici; transformarea Filomelei în privighetoare și a lui Tereu 
în pupăză par să rezulte din interpretări greșite similare. Numele 
lui Tereu, care înseamnă „străjer”, sugerează că în imaginea cu 
pupăza apărea și un proroc bărbat. 

3. Alte două scene pot fi presupuse: un erou oracular cu 
coadă de șarpe, căruia i se oferă sacrificii de sânge, și un bărbat 

tânăr care consultă un oracol după zborul albinelor. Aceștia 
sunt, respectiv, Erehteu și Butes (*47.1), cel mai vestit stupar 
din Antichitate, fraţii lui Procne și ai Filomelei. Mama lor era 
Zeuxipe, „cea care înhamă caii”, fără îndoială o Demetră-cu- 
cap-de-iapă. 

4. Toţi mitografii în afară de Hyginus fac din Procne 
privighetoare, iar din Filomela rândunică. Aceasta trebuie să fie 
o încercare neîndemânatică de a corecta o greșeală făcută de 
vreun poet din vechime: faptul că Tereu i-a tăiat limba Filomelei, 
nu pe a lui Procne. Pupăza este o pasăre regală, întrucât are 
creastă cu pene, și este deosebit de potrivită pentru povestea 
lui Tereu deoarece cuibul ei e renumit pentru duhoarea lui. 
Potrivit Coranului, pupăza i-a revelat lui Solomon secrete 
profetice. 

5. Daulis, numit după aceea Focida, pare să fi fost centrul 
cultului păsării. Focos, fondatorul eponim al noului stat, era fiul 
lui Ornition („pasărea lunii” - *81.b), iar un rege de mai târziu se 
numea Xutos („vrabie” - *43.1). Hyginus relatează că Tereu a 
devenit șoim, pasăre regală în Egipt, Tracia și nord-vestul 
Europei. 


47. Erehteu și Eumolpos 


a. Regele Pandion a murit prematur de durere când a aflat ce 
li se întâmplase lui Procne, Filomelei și lui Itis. Fiii lui gemeni au 
împărţit moștenirea: Erehteu a devenit rege la Atena, în timp ce 
Butes a slujit ca preot atât Atenei, cât și lui Poseidon??€. 

b. Cu soţia lui Praxiteea, Erehteu a avut patru fii, printre care 
și succesorul lui, Cecrops, și șapte fiice, anume Protogonia, 
Pandora, Procnis, soţia lui Cefalos, Creusa, Oritia, Htonia, care s- 
a căsătorit cu unchiul ei Butes, și Otionia, cea mai mică 
dintre ele?7. 

c. Or, Poseidon o iubea în taină pe Chione, fiica Oritiei cu 
Boreas. Ea i-a născut un fiu, pe Eumolpos, dar l-a aruncat în 
mare, temându-se că Boreas se va înfuria. Poseidon a luat 
seama și l-a dus pe Eumolpos pe coastele Etiopiei, unde el a 
crescut în casa Bentesicimei, sora lui vitregă având-o ca mamă 

pe Zeița Mării Amfitrite. Când Eumolpos a atins vârsta potrivită, 
Bentesicima l-a căsătorit cu una din fiicele ei; dar el s-a 
îndrăgostit de o alta dintre ele, astfel că Bentesicima l-a alungat 
în Tracia, unde el a urzit contra protectorului său, regele 
Tegirios, fiind obligat să-și caute adăpost la Eleusis. Aici s-a 
îndreptat și a devenit preot al Misterelor Demetrei și ale 
Persefonei, în care l-a iniţiat apoi pe Heracle, învățându-l 
totodată să cânte din voce și din liră. Eumolpos era deosebit de 
talentat când cânta la liră și a câștigat o competiţie chiar și la 
flaut, la jocurile ce au însoţit funeraliile lui Pelias. Celelalte 
preotese eleusine ce oficiau cu el erau fiicele lui Celeos, iar 
bine-cunoscuta lui evlavie i-a adus în cele din urmă iertarea 
regelui Tegirios, aflat pe moarte, care l-a lăsat moștenitor la 
tronul Traciei?28. 

d. Când a izbucnit războiul între Atena și Eleusis, Eumolpos a 
venit cu o mare oaste de traci în sprijinul eleusinilor, 
revendicând el însuși tronul Aticii, în numele tatălui său, 
Poseidon. Atenienii s-au panicat crunt, iar când Erehteu a 
consultat un oracol, i s-a zis să o sacrifice Atenei pe fiica lui cea 
mai mică, pe Otionia, dacă trage nădejde la victorie. Otionia s-a 
lăsat de bunăvoie dusă la altar, la care cele două surori mai 
mari ale ei, Protogonia și Pandora, și-au luat și ele viaţa, căci 
juraseră cândva că dacă una dintre ele avea să moară din pricini 
violente, celelalte vor muri la fel???. 

e. În lupta care a urmat, lon i-a condus pe atenieni spre 
izbândă, iar Erehteu l-a doborât pe Eumolpos în timp ce fugea. 
Poseidon a cerut răzbunare fratelui său, Zeus, care l-a ucis 
imediat pe Erehteu cu fulgerul; dar unii spun că Poseidon l-a 
doborât cu o lovitură de trident la Macrae, unde pământul s-a 
deschis ca să-l primească. 

f. Potrivit termenilor de pace conveniţi atunci, eleusinii au 
devenit supușii atenienilor în toate, păstrându-și doar controlul 
asupra Misterelor lor. Lui Eumolpos i-a succedat ca preot fratele 
său mai mic, Cerix, ai cărui descendenţi se mai bucură încă de 
mari privilegii ereditare la Eleusis?5%. 

g. lon a domnit după Erehteu; și, drept urmare a sacrificiului 

de sine al celor trei fiice ale sale, în cinstea lor mai sunt și azi 
făcute libaţii fără vin?.. 
x 

1. Mitul lui Erehteu și Eumolpos se referă la supunerea 
Eleusisului de către Atena și la originea traco-libiană a 
Misterelor Eleusine. Un cult atenian al nimfei-albină orgiastice 
din miezul verii a fost și el introdus în poveste, de vreme ce 
Butes este asociat în mitul grec cu un cult al albinei de pe 
Muntele Erix (*154.0), iar fratele său geamăn, Erehteu („cel care 
aleargă peste iarba-neagră”, mai degrabă decât 
„Sfărâmătorul”), este soţul „Zeiţei Active”, Regina-Albină. 
Numele regelui Tegirios din Tracia, al cărui regat l-a moștenit 
strănepotul lui Erehteu, aduce încă o asociere cu albinele: el 
înseamnă „cel care pune acoperiș stupului”. Orașul Atena era 
vestit pentru mierea lui. 

2. Cele trei fiice nobile ale lui Erehteu, asemenea celor trei 
fiice ale străbunului său Cecrops, sunt Zeiţele Triple pelasgice 
pentru care ofereau  libaţii la ocazii solemne: Otionia 
(„clăpăuga”), despre care se spune că a fost aleasă ca sacrificiu 
pentru Atena și care e în mod evident Zeița-bufniţă, Atena 
însăși; Protogonia, Creatoarea Eurinome (*1.1); și Pandora, 
Zeiţa-Pământ Rhea (*39.8). La tranziția de la matriarhat la 
patriarhat este posibil ca unele dintre preotesele Atenei să fi 
fost sacrificate lui Poseidon (*121.3). 

3. Tridentul lui Poseidon și fulgerul lui Zeus au fost la origine 
aceeași armă, /abrys-ul sau toporul sacru cu lamă dublă, dar s- 
au diferențiat unul de celălalt când Poseidon a devenit zeu al 
mării și Zeus a revendicat dreptul la fulger (*7.7). 

4. Butes, care a fost inclus printre argonauţi (*148.)), nu 
aparținea în realitate familiei erehteide; dar descendenţii lui, 
buteizii din Atena, își făcuseră loc cu forţa în societatea 
ateniană, iar în secolul al VI-lea deja deţineau funcţiile de preoți 
ai Atenei Polias și ai lui Poseidon Erehteu - acesta fiind o 
contopire a lui Poseidon elenic cu vechiul erou pelasgic - ca 
moștenire de familie (Pausanias 1.26.6) și par să fi modificat 
mitul în consecință, așa cum l-au modificat și pe cel al lui Tezeu 
(*95.3). Ei l-au combinat pe aticul Butes cu strămoșul lor, fiul 
trac al lui Boreas, care colonizase Naxos și o violase pe Coronis 
(*50.5), prinţesa lapită, în cursul unui raid în Tesalia (Diodor din 

Sicilia, V.50). 
48. Boreas 


a. Oritia, fiica lui Erehteu, regele Atenei, și a soției lui, 
Praxiteea, dansa și făcea piruete într-o zi pe malul râului Ilissos, 
când Boreas, fiu al lui Astreos cu Eos și frate al Vânturilor de Sud 
și Vest, a dus-o pe o stâncă de lângă râul Ergines și, înfășurat 
într-un val de nori întunecaţi, a siluit-o2:2. 

b. Boreas o iubea de mult timp pe Oritia și îi ceruse mâna de 
mai multe ori, dar Erehteu îl tot amânase cu promisiuni sterile, 
până când, în cele din urmă, socotind că irosise prea mult timp 
cu vorbele, Boreas a dat frâu liber violenţei lui naturale. Unii 
spun însă că Oritia ducea un coș la procesiunea anuală 
Tesmoforia care șerpuia urcând pe Acropole spre templul Atenei 
Polias, când Boreas a luat-o sub aripile lui uriașe și a înșfăcat-o 
de acolo, nevăzut de mulțimea din jur. 

c. El a dus-o în orașul Ciconia din Tracia, unde i-a devenit 
soţie și i-a născut doi gemeni, pe Calais și pe Zetes, cărora le-au 
crescut aripi când au ajuns la vârsta bărbăţiei; și două fiice, 
anume Chione, care i l-a născut pe Eumolpos lui Poseidon, și 
Cleopatra, căsătorită cu regele Fineu, ce avea să fie victima 
harpiilor?*%. 

d. Boreas are cozi de șarpe în loc de picioare și locuiește într- 
o peșteră de pe Muntele Hemos, în ale cărui șapte ascunzișuri își 
ţine Ares caii; dar el se simte ca acasă și pe malurile râului 
Strimon?%. 

e. Odată, deghizat într-un armăsar cu coamă neagră, s-a 
împerecheat cu douăsprezece dintre cele trei mii de iepe ale lui 
Erihtonios, fiul lui Dardanos, care pășteau în dumbrava de lângă 
râul Scamandru. Douăsprezece mânze s-au născut din acea 
unire; ele puteau goni pe deasupra spicelor coapte de grâne 
fără să le îndoaie sau chiar pe creasta valurilor, atât erau de 
zvelte?55. 

f. Atenienii îl consideră pe Boreas cumnat de-al lor și, după ce 
au recurs odată cu succes la el pentru a risipi flota regelui 
Xerxes, i-au construit un templu frumos pe malurile râului 
Ilissos?56. 

x 

1. Boreas cel cu coadă de șarpe, Vântul de Nord, era un alt 
nume al demiurgului Ofion care a dansat cu Eurinome sau 
Oritia, Zeița Creaţiei (*1.a), și a fecundat-o. Or, Erehteu era 
pentru Atena originară ceea ce Ofion era pentru Eurinome ori 
Boreas pentru Oritia; iar Atena Polias („a orașului”), pentru care 
dansa Oritia, e posibil să fi fost Atena-Mânza, zeiţa cultului local 
al calului îndrăgită de Boreas-Erehteu, care a devenit astfel 
cumnatul atenienilor. Cultul lui Boreas pare să își fi avut originea 
în Libia. Ar trebui amintit faptul că și Hermes, care se 
îndrăgostise de Herse, predecesoarea Oritiei, în timp ce ea 
purta un coș sacru într-o procesiune similară spre Acropole, a 
siluit-o fără să-și atragă nemulţumirea Atenei. Tesmoforia pare 
să fi fost cândva o sărbătoare orgiastică în care preotesele se 
prostituau public în scopul fertilizării lanurilor de grâne (*24. 1). 
Aceste coșuri conţineau obiecte falice (*25.4). 

2. O teorie primitivă conform căreia copiii erau reîncarnările 
străbunilor lor, care pătrundeau în pântecele femeilor ca rafale 
bruște de vânt, a persistat în cultul erotic al Zeiţei-iapă, iar 
autoritatea lui Homer avea suficientă influenţă pentru a-i face 
pe romanii educați să continue să creadă, ca și Plinius, că iepele 
spaniole puteau să conceapă întorcându-se cu partea din spate 
către vânt (Plinius, Naturalis historia IV.35 și VIII.67). Varro și 
Columella menţionează același fenomen, iar Lactanţiu, la 
sfârșitul secolului al Ill-lea d.Hr., face din el o analogie a 
fecundării Fecioarei de către Sfântul Duh. 

3. Boreas suflă iarna dinspre munţii Hemos și Strimon, iar 
când vine primăvara cu florile ei, pare să fi fecundat întreg 
ţinutul Aticii; dar, de vreme ce nu poate să bată și înapoi, mitul 
siluirii Oritiei pare să consemneze și răspândirea cultului unui 
Vânt de Nord ce sufla din Atena înspre Tracia. Din Tracia sau 
direct din Atena, el ajungea în Troada, unde proprietarul celor 
trei mii de iepe este Erihtonios, un sinonim al lui Erehteu 
(*158.9). Cele douăsprezece mânze trebuie să fi servit la 
tragerea a trei care cu patru cai, câte unul pentru fiecare triadă 

anuală: Primăvara, Vara și Toamna. Muntele Hemos era bântuit 
de monstrul Tifon (*36.e). 

4. Socrate, care nu avea nici o înţelegere pentru mituri, 
ratează ideea violului Oritiei: el sugerează că o prințesă cu acest 
nume, care se juca pe stâncile din preajma râului Ilissos sau pe 
dealul lui Ares, a fost împinsă de vânt în prăpastie și ucisă 
(Platon, Phaidros VI.229b). Cultul lui Boreas a fost readus recent 
la viaţă în Atena pentru a comemora distrugerea de către el a 
flotei persane (Herodot VII.189). De asemenea, Boreas i-a ajutat 
pe megalopolitani împotriva spartanilor și a câștigat astfel 
dreptul de a i se aduce jertfe anuale (Pausanias VIII.36.3). 


49. Alope 


a. Regele Cercion al Arcadiei, fiu al lui Hefaistos, a avut o fiică 
foarte frumoasă, pe nume Alope, care a fost sedusă de Poseidon 
și, fără ca tatăl ei să știe, i-a născut acestuia un băiat, pe care i- 
a poruncit unei doici să-l abandoneze pe munte. Un păstor a 
descoperit pruncul pe când o iapă îl alăpta și l-a dus la stână, 
unde haina lui bogată a stârnit un viu interes. Un alt păstor s-a 
oferit să îl crească pe băiat, dar a insistat să ia și haina, dovada 
originii lui nobile. Cei doi păstori s-au luat la ceartă și s-ar fi 
ajuns la moarte de om dacă tovarășii lor nu i-ar fi dus în faţa 
regelui Cercion. Cercion a vrut să vadă haina aflată în dispută și, 
când i-a fost adusă, a recunoscut-o ca fiind croită dintr-un 
veșmânt al fiicei lui. Atunci, doica s-a speriat și a mărturisit ce 
rol a avut ea în afacere, la care Cercion a poruncit ca Alope să 
fie întemniţată și copilul abandonat pentru a doua oară. El a fost 
iarăși alăptat de iapă și a fost găsit de cel de-al doilea păstor 
care, știindu-i acum originea regală, l-a dus la el în colibă și i-a 
dat numele Hipotoos?*. 

b. Când Tezeu l-a ucis pe Cercion, l-a așezat pe Hipotoos pe 
tronul Arcadiei; Alope murise între timp în temniţă și fusese 
îngropată la marginea drumului ce ducea din Eleusis la Megara, 
lângă terenul de lupte al lui Cercion. Dar Poseidon i-a 
transformat trupul într-un izvor numit Alope??8. 

x 


1. Acest mit are un tipar familiar (*43.0; 68.0; 105.a și b), cu 

excepţia faptului că Hipotoos este abandonat de două ori și că, 
prima oară, păstorii ajung să se încaiere. Anomalia se 
datorează, poate, unei interpretări greșite a unei secvenţe 
imagistice care înfățișează doi gemeni regali găsiţi de păstori și 
aceiași gemeni care se încaieră la maturitate - asemenea lui 
Pelias și Neleu (*68.7), Pretos și Acrisios (*73.a) sau Eteocle și 
Polinice (*106.b). 

2. Alope este Zeiţa-Lună în ipostază de vulpe, care a dat 
numele oraşului Alope din Tesalia (Ferekydes, citat de 
Stephanus Byzantinus s.v. Alope); vulpea era și simbolul 
orașului Mesena (*89.8 și 146.6). Mitograful se înșală probabil 
când consemnează că haina purtată de Hipotoos era tăiată din 
rochia lui Alope; trebuie să fi fost vorba de scutecele pe care 
erau cusute semnele clanului și familiei lui (*10.1 și 60.2). 


50. Asclepios 


a. Coronis, fiică a lui Flegias, regele lapiţilor, și sora lui Ixion, 
trăia pe malul Lacului Boibeis din Tesalia, în care obișnuia să-și 
spele picioarele?*%. 

b. Apollo a devenit amantul ei și a lăsat o cioară cu penele 
albe ca zăpada s-o păzească, în timp ce el s-a dus la Delfi cu 
treburi. Dar Coronis nutrea de mult o pasiune secretă pentru 
Ischis Arcadianul, fiul lui Elatos, și acum l-a primit în patul ei, 
deși era deja însărcinată cu copilul lui Apollo. Inainte chiar ca să 
pornească cioara spre Delfi, ca să raporteze scandalul și, 
totodată, să primească laude pentru vigilenţa sa, Apollo aflase 
despre infidelitatea lui Coronis, întrucât stăpânea arta divinaţiei; 
și a blestemat cioara pentru că nu îi scosese ochii lui Ischis cu 
ciocul atunci când acesta se apropiase de Coronis. Cioara s-a 
făcut neagră și, de atunci, urmașele ei au fost negre ca și ea?®. 

c. Când Apollo s-a plâns surorii lui, Artemis, cu privire la 
ofensa ce-i fusese adusă, ea l-a răzbunat trăgând o tolbă de 
săgeți spre Coronis. Brusc, privindu-i cadavrul, Apollo a fost 
cuprins de remușcări, dar nu mai putea să o readucă la viaţă. 
Spiritul ei coborâse deja în Tartar, trupul îi fusese așezat pe 
rugul funerar, pe care se turnaseră ultimele arome, iar focul 

fusese deja aprins când Apollo și-a recăpătat stăpânirea de sine; 
și atunci a făcut apel la Hermes, care, la lumina flăcărilor, a scos 
copilul încă viu din pântecul lui Coronis?*1. Era băiat, iar Apollo i- 
a dat numele Asclepios și l-a dus în peștera centaurului Chiron, 
unde a deprins arta medicinei și pe cea a vânătorii. Cât despre 
Ischis, numit și Chilos, unii spun că a fost ucis de Zeus cu un 
fulger, alţii că Apollo însuși l-ar fi doborât?*?. 

d. Însă cei din Epidaur spun o poveste cu totul diferită. Ei zic 
că tatăl lui Coronis, Flegias, întemeietorul orașului cu același 
nume unde fuseseră strânși laolaltă cei mai buni războinici din 
Grecia, și care trăia din jaf, a venit în Epidaur cu scopul de a 
spiona ţinutul și ca să își facă o idee despre puterea locuitorilor; 
și că fiica lui, Coronis, însărcinată cu Apollo fără ca tatăl ei să 
știe, a venit şi ea. În templul lui Apollo din Epidaur, cu ajutorul 
lui Artemis și al Ursitelor, Coronis a dat naștere unui băiat, pe 
care l-a abandonat de îndată pe Muntele Thittion, vestit acum 
pentru virtuțile terapeutice ale plantelor lui. Acolo, Arestanas, 
un păstor de capre, văzând că una dintre capre și căţeaua lui nu 
mai erau cu el, a mers să le caute și le-a găsit alăptând pe rând 
un copil. Era pe cale să ia de jos copilul, dar strălucirea din jurul 
lui l-a oprit. Nevrând să se amestece într-un mister divin și fiind 
cuprins de evlavie, păstorul a făcut cale întoarsă, lăsându-l 
astfel pe Asclepios în paza lui Apollo, tatăl său?*. 

e. Asclepios, spun epidaurienii, a deprins arta vindecării atât 
de la Apollo, cât și de la Chiron. A devenit atât de îndemânatic 
în chirurgie și în utilizarea leacurilor, încât este venerat ca 
întemeietor al medicinei. Și nu doar că vindeca bolnavii, căci 
Atena îi dăduse două fiole cu sângele Gorgonei Meduza: cu ce 
fusese tras din venele din stânga, Asclepios putea învia morţii, 
iar cu ce fusese tras din dreapta putea să omoare pe loc. Alţii 
zic că Atena și Asclepios și-au împărţit sângele între ei: el l-a 
folosit pentru a salva vieţi, iar ea pentru a distruge și a instiga la 
război. Atena îi mai dăduse și lui Erihtonios două picături din 
același sânge, una cu scopul de a ucide, cealaltă pentru a 
vindeca, și legase fiolele cu chingi de aur de corpul lui de 

șarpe??. 

f. Printre cei pe care Asclepios i-a înviat din morţi se numărau 
Licurg, Capaneu și Tindar. Nu se știe cu ce prilej, Hades i s-a 
plâns lui Zeus că îi erau furaţi supușii - s-a întâmplat după 
învierea lui Tindar, a lui Glaucos, Hipolit sau Orion; e sigur doar 
că Asclepios a fost acuzat că fusese cumpărat cu aur și că atât 
el, cât și pacientul lui au fost uciși de fulgerul lui Zeus?%5 


9. Cu toate astea, Zeus l-a readus la viaţă pe Asclepios și 
astfel a împlinit o profeție imprudentă făcută de fiica lui Chiron, 
Euippe, care declarase că Asclepios avea să devină zeu, că avea 
să moară și să-și recapete divinitatea apoi - reînnoindu-și astfel 
de două ori destinul. Imaginea lui Asclepios cu un șarpe 
vindecător în mână a fost pusă de Zeus printre stele?*. 

h. Mesenienii pretind că Asclepios s-a născut în Tricia din 
Mesenia; arcadienii că s-a născut în Thelpusa, iar tesalienii că s- 
a născut în Tricia din Tesalia. Spartanii îl numesc Agnitas, 
deoarece i-au sculptat imaginea dintr-un trunchi de salcie, iar 
cei din Sicion îl venerează sub forma unui șarpe aflat într-un car 
tras de măgar. În Sicion este reprezentat cu mâna stângă ţinând 
un con de pin, iar în Epidaur stă pe capul unui șarpe; în ambele 
locuri, în mâna dreaptă ţine un sceptru?%. 

i. Asclepios le-a fost tată lui Podalirios și lui Mahaon, cei doi 
medici care i-au îngrijit pe greci în timpul asediului Troiei; și 
strălucitoarei Higeea. Latinii l-au numit Esculap, iar cretanii 
spuneau că el, și nu Poliidos, l-a readus la viaţă pe Glaucos, fiul 
lui Minos, folosind o anumită iarbă pe care i-o arătase un șarpe 
într-un mormânt?“. 

x 

1. Acest mit se referă la politica ecleziastică din nordul 

Greciei, Atica și Pelopones, care a dus la suprimarea, în numele 

lui Apollo, a unui cult medical preelenic prezidat de preotesele 
Lunii la altarele oraculare ale eroilor locali reîncarnaţi ca șerpi, 
ciori sau corbi. Printre numele lor figurau cel al lui Foroneu, care 
poate fi identificat cu Zeul-corb celtic, Bran sau Vron (*57.1); al 
lui Erihtonios, cel cu coadă de șarpe (*25.2); și al lui Cronos 
(*7.1), care este o formă a lui Coronos („cioară” sau „corb”), 
precum și al altor doi regi lapiţi (*78.a). Asclepios („pururea 
blând”) trebuie să fi fost un nume folosit în semn de respect faţă 
de toţi eroii medici, în speranţa de a le câștiga bunăvoința. 

2. Zeița Atena, patroana acestui cult, nu a fost considerată 
iniţial fecioară, eroul mort fiind atât fiul, cât și amantul ei. Ea a 
primit numele „Coronis”, din cauza ciorii (sau a corbului) 
oraculare, și „Higeea”, din cauza leacurilor pe care le folosea. 
Panaceul ei era vâscul, ixias, cuvânt de care sunt strâns legate 
numele lui lIschis („putere”) și Ixion („autohton puternic”) 
(*63.1). Vâscul est-european, mărgăritarul, este un parazit al 
stejarului, și nu al plopului sau mărului, precum cel occidental, 
iar „Aesculapius”, forma latină a lui Asclepios - însemnând, se 
pare, „ceea ce atârnă de stejarul comestibil”, adică vâscul -, 
poate fi foarte bine cel mai vechi dintre cele două nume. Se 
considera că vâscul reprezintă organele genitale ale stejarului, 
iar când druizii îl tăiau ritualic cu o seceră din aur ei săvârșeau o 
emasculare simbolică (*7.1). Sucul vâscos al fructelor de vâsc 
trecea drept spermă a stejarului, lichid cu mari virtuţi 
regeneratoare. Sir James Frazer a arătat, în cartea sa Creanga 
de aur, că Enea a vizitat Lumea Subpământeană ţinând în mână 
ramuri de vâăsc, căci astfel deţinea puterea de a reveni la 
suprafața pământului oricând dorea. Este probabil ca „planta 
anumită” care l-a ridicat pe Glaucos din mormânt să fi fost tot 
văscul. Ischis, Asclepios, Ixion și Poliidos sunt de fapt același 
personaj mitic, personificări ale puterii curative rezidente în 
organele genitale amputate ale eroului-stejar sacrificat. 
„Chilos”, un alt nume al lui Ischis, înseamnă „sucul unei plante 
sau al unei bace”. 

3. Oferirea de către Atena a sângelui de Gorgonă lui Asclepios 
și Erihtonios sugerează că riturile curative utilizate în acest cult 
erau un secret păstrat de preotese, iar investigarea lui aducea 
moartea - capul de Gorgonă este un avertisment formal pentru 
cei curioși (*73.5). Dar este probabil ca în aceste ocazii, odată 
cu sucul de vâsc să fi fost oferit și sângele regelui-stejar 


sacrificat sau al substitutului său copil. 

4. Mitografii lui Apollo au făcut-o pe sora lui, Artemis, 
responsabilă pentru uciderea lui Ischis; și, într-adevăr, la origine 
ea a fost aceeași zeiţă cu Atena, în a cărei onoare regele-stejar 
se ducea la moarte. De asemenea, ei l-au făcut pe Zeus să-i 
omoare cu fulgerul lui atât pe Ischis, cât și pe Asclepios; și, într- 
adevăr, toţi regii-stejar erau doborâţi de toporul cu lamă dublă, 
devenit ulterior fulger, iar trupurile le erau fripte la un foc aprins 
în aer liber. 

5. Apollo a blestemat cioara, a ars-o pe Coronis drept 
pedeapsă pentru nelegiuita ei aventură de dragoste cu Ischis și 
a declarat că Asclepios este fiul lui; ulterior, el și Chiron l-au 
învăţat arta vindecării. Cu alte cuvinte, preoţii elenici ai lui 
Apollo au fost ajutaţi de centauri, aliaţii lor magnesieni, care 
erau dușmanii ereditari ai lapiţilor, să cucerească un oracol al 
ciorii din Tesalia, cu erou cu tot, alungându-le pe preotesele 
Lunii și suprimând venerarea zeiţei. Apollo a păstrat cioara 
furată (sau corbul) ca simbol al prorocirii, dar preoţii lui au 
descoperit că interpretarea viselor era o modalitate mai simplă 
și mai eficientă de a diagnostica suferinţele pacienţilor lor, faţă 
de croncănitul enigmatic al păsărilor. În același timp, utilizarea 
sacrală a vâscului a fost întreruptă în Arcadia, Mesenia, Tesalia 
și Atena, iar lIschis a devenit fiu al pinului (Elatos), nu al 
stejarului - de aici și imaginea din Sicion a lui Asclepios cu un 
con de pin în mână. A mai existat o prinţesă lapită numită 
Coronis, pe care Butes, strămoșul buteizilor atenieni, a violat-o 
(*47.4). 

6. Forma de șarpe a lui Asclepios, ca și a lui Erihtonios - 
căruia Atena i-a dat și puterea de a-i învia pe morţi cu sângele 
Gorgonei -, arată că el era un erou oracular; dar mai mulţi șerpi 
îmblânziţi erau ţinuţi în templul lui din Epidaur (Pausanias 
|1.28.1) ca simbol al reînnoirii, deoarece șerpii își leapădă pielea 
în fiecare an (*160.11). Căţeaua care l-a alăptat pe Asclepios 
atunci când păstorul de capre l-a întâmpinat ca rege nou-născut 
trebuie să fie Hecate sau Hecabe (*31.3; 38.7; 134.1; 168.n și 
1); și poate că Chiron a fost făcut să îl înveţe vânătoarea pentru 
a explica de ce este înfățișat întotdeauna cu o căţea alături. 
Cealaltă mamă adoptivă a lui, capra, trebuie să fie Atena-capra, 
sub al cărei aegis s-a adăpostit Erihtonios (*25.2); într-adevăr, 
dacă iniţial Asclepios avea un frate geamăn - ca Pelias, care a 


fost alăptat de o iapă, sau Neleu, alăptat de o căţea (*68.9)-, 
acesta trebuie să fi fost Erihtonios. 

7. După ce a renăscut ca fiică-fecioară loială olimpianului 
Zeus, Atena a trebuit să urmeze exemplul lui Apollo și să 
blesteme cioara, fosta ei însoţitoare atât de familiară (*25.e). 

8. Salcia era un copac cu puteri magice lunare (*28.5; 44.1 și 
116.4), iar licoarea amară preparată din scoarţa ei încă mai este 
folosită ca leac împotriva reumatismului - suferință la care 
spartanii din văile lor umede trebuie să fi fost foarte expuși. Insă 
ramurile unei anumite varietăţi de salcie cu care era asociat 
Asclepios în Sparta, anume agnus castus, erau presărate pe 
paturile matroanelor la Tesmoforia din Atena, un festival al 
fertilității (*48.1), aparent pentru a ţine la distanţă șerpii (Arian, 
Istoria animalelor !X.26), dar în realitate pentru a încuraja 
fantomele cu formă de șarpe; prin urmare, este posibil ca preoţii 
lui Asclepios să se fi specializat în vindecarea sterilităţii. 


51. Oracolele 


a. Numeroase sunt oracolele din Grecia și Grecia Mare, dar cel 
mai vechi este Oracolul lui Zeus din Dodona. Cândva, din Teba 
Egiptului și-au luat zborul doi porumbei negri: unul spre Ammon, 
în Libia, altul spre Dodona, și fiecare a poposit pe un stejar pe 
care l-au declarat oracol al lui Zeus. De aceea în Dodona 
preotesele lui ascultă gânguritul porumbeilor, foșnetul frunzelor 
de stejar sau zgomotul făcut de vasele de bronz atârnate de 
crengile lui. Zeus mai are un oracol faimos în Olimpia, unde 
preoţii răspund întrebărilor după ce examinează măruntaiele 
victimelor sacrificate lui?®?. 

b. La început, Oracolul din Delfi a aparţinut Pământului-Mamă, 
care a numit-o pe Dafne preoteasă a ei; așezată pe un trepied, 
Dafnis inspira aburii profeţiei, așa cum continuă să facă Pythia. 
Unii spun că mai apoi Pământul-Mamă și-a cedat privilegiile în 
favoarea titanidei Phoebe sau Temis și că ea i le-a dat lui Apollo, 
care și-a construit un altar din crengi de dafin aduse din Tempe. 
Dar alţii zic că Apollo a furat oracolul de la Pământul-Mamă, 
după ce l-a omorât pe Python, și că preoţii lui hiperboreeni, 

Pagasos și Agieus, au stabilit acolo cultul lui. 

c. Se spune că primul altar de la Delfi a fost făcut din ceară de 
albine și pene; al doilea, din tulpini de ferigă legate laolaltă; al 
treilea, din crengi de dafin; al patrulea a fost construit de 
Hefaistos din bronz, având păsări cântătoare de aur pe acoperiș, 
dar într-o bună zi a fost înghiţit de pământ; iar al cincilea, făcut 
din piatră cioplită, a ars complet în anul celei de-a cincizeci și 
opta Olimpiade [489 î.Hr.], fiind înlocuit cu altarul de acum?%. 

d. Apollo are numeroase alte altare oraculare, cum sunt cele 
din Lyceum și de pe Acropola din Argos, ambele conduse de o 
preoteasă. Dar la Ismenion, în Beoţia, oracolele lui sunt date de 
preoți, după ce aceștia examinează măruntaiele. În Claros, 
lângă Colofon, profetul lui bea apă dintr-un puț secret și 
pronunţă un oracol în versuri, în timp ce în Telmesos și aiurea 
sunt interpretate visele”! 


e. Preotesele Demetrei dau oracole pentru cei bolnavi în 
Patras, privind într-o oglindă coborâtă cu o frânghie în puţul 
unde stau. In Feres, în schimbul unei monede de aramă, bolnavii 
care îl consultă pe Hermes își află răspunsul oracular în primele 
cuvinte pe care le aud când ies din piață?”?. 

f. Hera are un oracol demn de respect lângă Pagae, iar în 
ipostaza ei de Pământ-Mamă mai este consultată în Aegeira și în 
Ahaia, care înseamnă „ţinutul plopilor-negri”, unde preoteasa ei 
bea sânge de taur, o otravă mortală pentru orice muritor?55. 

g. Pe lângă acestea, sunt multele oracole ale eroilor, Oracolul 
lui Heracle din Bura, în Ahaia, unde răspunsul este dat prin 
aruncarea a patru zaruri?*%; și numeroase oracole ale lui 
Asclepios, unde vin bolnavii la consultaţii și pentru ca să își afle 
leacul, care le este spus în vis, după ce ţin post255. Aceeași 
practică e urmată la Oracolul lui Amfiaraos din Teba și la cel al 
lui Amfilohos din Malia - cu Mopsos, cel mai infailibil dintre toți 


250 Eschil, FEumenidele 1-19; Pausanias X.5.3-5. 

251 Pausanias 1l.24.1; Plutarh, Pirus 31; Herodot VIII.134 şi 1.78; 
Tacitus, Anale 11.54. 

252 Pausanias VII.21.5 şi 22.2. 

253 Strabon VIII.6.22; Plinius, Naturalis historia XXVIII.41; Apollodor 
1.9.27. 

254 Pausanias VII.25.6. 

255 /bid. 1.27.2. 


augurii?56. 

h. Mai mult, Pasifae are un oracol în Thalamai din Laconia, 
patronat de regii Spartei, unde răspunsurile sunt date tot în 
vis257, 

i. Unele oracole sunt mai anevoios de consultat. De pildă, în 
Lebadeea există un oracol al lui Trofonios, fiul lui Erginos 
Argonautul, unde suplicantul trebuie să se purifice pe sine cu 
câteva zile înainte să-l consulte, adică să locuiască într-o clădire 
dedicată Norocului și unui anume Spirit Bun, să facă baie doar în 
râul Hercina și să aducă jertfe lui Trofonios, doicii lui Demetra 
Europa și altor zei. Acolo, el se hrănește cu carne sacră, mai 
ales a unui berbec sacrificat umbrei lui Agamede, fratele lui 
Trofonios, care l-a ajutat să construiască templul lui Apollo din 
Delfi. 

j. Când este pregătit să consulte oracolul, suplicantul e 
condus la râu de doi băieţi în vârstă de treisprezece ani, unde e 
îmbăiat și uns. Apoi bea dintr-un izvor numit Apa lui Lethe, care 
îl va ajuta să uite trecutul, dar și dintr-altul din preajmă, 
numit Apa Memoriei, ca să-și amintească ce a văzut și a auzit. 
Încălţat cu cizme și cu o tunică de in pe el, cu bentiţe în păr ca 
orice victimă gata de sacrificat, el se apropie apoi de grota 
oraculară. Aceasta e ca o oală imensă de copt pâinea, adâncă 
de șapte metri. În ea coboară folosindu-se de o scară, iar jos dă 
peste o spărtură îngustă, prin care își trece picioarele, ţinând în 
fiecare mână câte o turtă de orz amestecat cu miere. Cu o 
smucitură bruscă, e tras de glezne de partea cealaltă ca de 
vârtejul unui râu năvalnic, iar din întuneric o lovitură i se abate 
peste ţeastă, încât pare că a murit. In acel moment, un vorbitor 
nevăzut îi dezvăluie viitorul, precum și alte taine ascunse. Când 
totul ia sfârșit, el își pierde cunoștința și e tras îndărăt, cu 
picioarele înainte, pe fundul cavernei, dar fără turtele cu miere. 
Apoi e așezat pe așa-numitul Tron al Memoriei și i se cere să 
repete tot ce a auzit. În cele din urmă se întoarce, încă ameţit, 
în casa Spiritului Bun, unde își redobândește simţurile și puterea 
de a râde. 

K. Vorbitorul nevăzut este unul dintre Spiritele Bune care 
aparţin Epocii de Aur a lui Cronos, spirite care au coborât din 
lună pentru a guverna oracolele și riturile de iniţiere și pentru a 


256 /bid. 1.34.2; Herodot VIII.134. 
257 Plutarh, Cleomenes 7; Pausanias 1ll.26.1. 


acţiona pretutindeni ca pedepsitori, războinici și salvatori; el 
consultă fantoma lui Trofonios sub formă de șarpe și oferă 
oracolul cerut ca plată pentru turtele cu miere ale 
suplicantului?58. 

x 

1. La început, toate profeţiile erau făcute de Zeiţa-Pământ, a 
cărei autoritate era atât de mare, încât invadatorii patriarhali și- 
au făcut un obicei din a-i acapara altarele și fie numeau alți 
preoţi, fie păstrau preotesele în slujba lor. Astfel, Zeus din 
Dodona și Ammon din oaza Siwa au preluat cultul stejarului 
oracular, consacrat lui Dia sau Dione (*7.1) - așa cum lehova a 
preluat la evrei cultul salcâmului oracular al lui Ishtar (1 Cronici 
XIV.15) -, iar Apollo a acaparat altarele din Delfi și Argos. In 
Argos, profetesei i s-a acordat libertate deplină; în Delfi, a 
intervenit un preot între profetesă și credincioși, care îi 
tălmăcea rostirile incoerente în hexametri; în Dodona, atât 
preotesele-porumbiţe, cât și profeţii de sex bărbătesc ai lui Zeus 
ofereau oracole. 

2. Altarul Pământului-Mamă din Delfi a fost întemeiat de 
cretani, care le-au lăsat moștenire elenilor muzica sacră, 
ritualul, dansurile și calendarul lor. Sceptrul ei cretan, /abrys-ul 
sau toporul cu lamă dublă, a dat numele corpului preoţilor din 
Delfi, labrizii, care încă mai existau în epoca clasică. Templul 
făcut din ceară de albine și pene se referă la Zeiță ca Albină 
(*7.3; 18.3 și 47.1) și ca Porumbiţă (*1.b și 62.8); templul din 
ferigi amintește de proprietăţile magice atribuite seminţelor de 
ferigă la solstițiile de vară și iarnă (Sir James Frazer dedică mai 
multe pagini acestui subiect în Creanga de aur); altarul din dafin 
amintește de frunzele de dafin mestecate de profetesă și de 
însoţitoarele ei la orgiile lor - Dafnis este o formă prescurtată a 
lui Dafenisa („cea sângeroasă”), deoarece Dafne vine de la 
Dafene (*21.6 și 46.2). Este posibil ca altarul de bronz înghiţit 
de pământ doar să marcheze al patrulea stadiu al unui cântec 
delfic care, ca și „Podul din Londra s-a dărâmat”, indică 
diversele materiale nepotrivite din care a fost construit 
succesiv; dar e posibil și să se refere la un tholos subteran, 
mormântul unui erou care a fost întruchipat în piton. Tholos, o 
casă în formă de stup a fantomelor, pare să fie de origine 


258 Pausanias 1X.39.1-5; Plutarh, Despre daimonul lui Socrate XXII şi 
Despre chipul care se arată pe globul lunii XXX. 


africană și să fi ajuns în Grecia prin Palestina. Vrăjitoarea din 
Endor prezida un altar similar, iar fantoma lui Adam făcea 
profeţii în Hebron. În Viaţa lui Apollonios din Tyana (VI.11), 
Filostrat se referă la păsările de aur și le descrie drept vârtecapi 
asemenea sirenelor, dar Pindar le numește privighetori 
(Fragment, citat de Athenaios 290e). Este de discutat dacă 
păsările reprezentau privighetori oraculare sau vârtecapi folosiţi 
ca farmece de dragoste (*152.a) sau păsări aducătoare de ploi 
(Marianus, Proclus 28). 

3. Examinarea măruntaielor pare să fi fost un procedeu 
divinator indo-european. Divinaţia prin aruncarea a patru zaruri 
de os era probabil, la origine, în legătură cu alfabetul, pentru că 
pe cele doar patru părți ale fiecărui zar în formă de os se 
spunea că erau „semne”, nu numere. Douăsprezece consoane și 
patru vocale (ca în alfabetul irlandez medieval, Ogham, numit 
„al lui O'Sullivan”) sunt cea mai simplă formă la care poate fi 
redus alfabetul grec. Dar în epoca clasică erau înscrise doar 
numere - 1, 3, 4 și 6 pe fiecare os -, iar semnificaţia tuturor 
combinațiilor posibile fusese codificată. Profeţia prin vise este o 
practică universală. 

4. Preoţii lui Apollo cereau ca preotesele pythice din Delfi să 
fie fecioare, ele fiind considerate mirese ale lui Apollo; dar după 
ce una a fost sedusă în chip scandalos de un adept pios, ele 
erau obligate să aibă minim cincizeci de ani la primirea în ordin, 
chiar dacă au continuat să se îmbrace ca mirese. Sângele de 
taur era considerat foarte otrăvitor, din cauza puterii lui magice 
(*155.a): sângele taurilor sacri, utilizat uneori și pentru 
consacrarea unui trib (Exodul XXIV.8), era amestecat cu 
cantități mari de apă înainte de a fi stropite lanurile cu el, 
pentru a le fertiliza. Insă preoteasa Pământului putea să bea 
orice bea și Pământul-Mamă însăși. 

5. Hera, Pasifae și Ino erau toate nume ale Zeiţei Triple, iar 
interdependenţa  personificărilor sale era simbolizată de 
trepiedul pe care stătea preoteasa ei. 

6. Procedura de la Oracolul lui Trofonios - pe care Pausanias 
însuși l-a vizitat - amintește de coborârea lui Enea în Tartar, cu 
ramuri de vâsc în mână, unde l-a consultat pe tatăl lui Anhise, și 
duce cu gândul și la consultarea anterioară a lui Tiresias de 
către Odiseu. Ea arată și că toate aceste mituri se trag dintr-un 
rit inițiatic comun în care novicele suferă o moarte simulată, 


primește învăţătură mistică de la un personaj ce joacă rol de 
fantomă și renaște într-un nou clan sau societate secretă. 
Plutarh remarcă faptul că mistagogii din peștera întunecată din 
Trofonios aparţin epocii preolimpiene a lui Cronos și îi asociază 
pe bună dreptate cu dactylii născuţi pe Muntele Ida, care 
practicau Misterele din Samotrace. 

7. Plopii-negri erau consacraţi Zeiţei Morţii din Pagae, iar 
Persefona avea un crâng de plopi-negri în Vestul Îndepărtat 
(Pausanias X.30.3 și *170.)). 

8. Amfilohos și Mopsos s-au omorât unul pe celălalt, dar 
umbrele lor s-au înţeles să întemeieze un oracol comun 
(*169.e). 


52. Alfabetul 


a. Cele Trei Ursite sau, spun unii, lo, sora lui Foroneu, au 
inventat cinci vocale ale primului alfabet și consoanele B și T; 
Palamede, fiul lui Nauplios, a inventat celelalte unsprezece 
consoane; iar Hermes a redus aceste sunete la caractere sub 
forma unghiului ascuţit, deoarece stolul de cocori când zboară 
are forma lui, și a dus sistemul grec în Egipt. Acesta a fost 
alfabetul pelasgic, pe care Cadmos l-a adus înapoi în Beoţia, iar 
Evandru din Arcadia, un pelasg, l-a introdus în Italia, unde 
mama lui, Carmenta, a compus cele cincisprezece caractere 
familiare ale alfabetului latin. 

b. De atunci, Simonide din Samos și Epiharm din Sicilia au 
adăugat alte consoane alfabetului grec, iar preoţii lui Apollo, 
două vocale, O lung și E scurt, astfel încât lira sacră a acestuia 
are acum câte o vocală pentru fiecare din cele șapte strune ale 
ei. 

c. Alpha a fost prima din cele opt litere, deoarece a/phe 
înseamnă „onoare” și a/phainein înseamnă „a inventa” și pentru 
că Alfeu este cel mai de seamă dintre râuri; mai mult, Cadmos, 
deși a schimbat ordinea literelor, a păstrat a/pha la locul ei, 
deoarece aleph înseamnă „bou” în limba feniciană, iar Beoţia 
este un ţinut al boilor?%. 

x 


1. Alfabetul grec era o simplificare a hieroglifelor cretane. 
Savanţii sunt astăzi îndeobște de acord că primul alfabet scris a 
apărut în Egipt, în secolul al XVIII-lea î.Hr., sub influenţa cretană, 
ceea ce corespunde cu legenda lui Aristides, relatată de Plinius, 
că un egiptean pe nume Menos („lună”) l-a inventat „cu 
cincisprezece ani înainte de domnia lui Foroneu, regele 
Argosului”. 

2. Există însă dovezi că, înaintea introducerii alfabetului 
fenician modificat în Grecia, acolo existase un alfabet cu 
caracter de secret religios păstrat de preotesele lui lo-Luna sau 
ale celor Trei Ursite, că acesta era strâns legat de calendar și că 
literele lui erau reprezentate nu de caractere scrise, ci de 
rămurele tăiate din diferiţi arbori specifici succesiunii lunilor în 
an. 

3. Este posibil ca străvechiul alfabet irlandez, asemenea celui 
utilizat de druizii galici despre care a scris Cezar, să nu fi fost 
scris la început, iar literele lui să fi fost numite după arbori. 
Acesta se numea Beth-luis-nion („mesteacăn-scoruș-frasin”), 
după primele lui trei consoane, iar principiul lui, care sugerează 
o provenienţă frigiană, corespundea alfabetelor pelasgic și latin, 
anume treisprezece consoane și cinci vocale. Ordinea iniţială 
era A, B, L, N, O, F, S, H, U, D, T, C, E, M, G, Ng sau Gn, R, I, care 
este, probabil, și ordinea folosită de Hermes. Învăţaţii irlandezi - 
ollaves - au făcut din el un limbaj surdomut, folosind articulațiile 
degetelor pentru a reprezenta diferitele litere, sau unul dintre 
cifrurile verbale. Fiecare consoană reprezenta o lună cu 
douăzeci și opt de zile dintr-o serie de treisprezece luni, 
începând cu ziua a doua de după solstițiul de iarnă, și anume: 


1 - 24 decembrie B mesteacăn sau măslin sălbatic 
2 - 21 ianuarie L scoruș 

3 - 18 februarie N frasin 

4 - 18 martie F arin sau corn 

5 - 15 aprilie S salcie; SS (Z), porumbar 

6 - 13 mai H păducel sau păr sălbatic 

7 - 10 iunie D stejar sau terebint 

8 - 8 iulie T ilice sau stejar de cârmâăz 

9 - 5 august C nuc; CC (Q), măr, sorb sau gutui 

10 - 2 septembrie M viță-de-vie 


11 - 30 septembrie G iederă 
12 - 28 octombrie Ng sau Gn trestie sau călin 
13 - 25 noiembrie R soc sau mirt 


4. În jurul anului 400 î.Hr., în urma unei revoluţii religioase, 
ordinea s-a schimbat pentru a corespunde unui nou sistem de 
calendar, după cum urmează: B, L, F, S, N, H, D, T, C, Q, M, G, 
Ng, Z, R. Acesta este alfabetul asociat cu Heracle Ogmios sau 
„Ogma Faţa-Soarelui”, așa cum cel anterior fusese asociat cu 
Foroneu (*132.3). 

5. Fiecare vocală reprezenta un moment al anului: O 
(groazmă) -  Echinocţiul de Primăvară; U Liarbă-neagră) - 
Solstiţiul de Vară; E (plop), Echinocţiul de Toamnă. A (un conifer 
sau un palmier), copacul nașterii, și | (tisă), copacul morții, 
împărțeau amândouă Solstiţiul de larnă. Această ordine a 
literelor este implicită în mitul grec și latin, în tradiţia sacrală a 
întregii Europe și, mutatis mutandis, în Siria și Asia Mică. Zeița 
Carmenta (*86.2 și 132.6) a inventat B și T, ca și vocalele, 
deoarece fiecare dintre aceste consoane ale calendarului 
introducea o jumătate a anului ei, așa cum era el împărţit între 
regele sacru și succesorul-tanist al lui. 

6. Cocorii îi erau consacraţi lui Hermes (*17.3 și 36.2), 
protectorul poeţilor înainte ca Apollo să îi uzurpeze puterea, iar 
primele caractere alfabetice aveau formă de unghi ascuţit. 
Palamede („inteligenţă străveche”) era, împreună cu cocorul lui 
sacru (Marţial, Epigrame XIII.75), omologul din Caria al zeului 
egiptean Thot, inventator al literelor, cu ibisul lui asemănător 
cocorului. Hermes era omologul elenic timpuriu al lui Thot 
(*162.s). Faptul că Simonide și Epiharm au adăugat litere noi 
alfabetului este istorie, nu mit, chiar dacă motivul real pentru 
care au făcut-o rămâne incert. Două adăugiri, xí și psi, nu erau 
necesare, iar îndepărtarea lui as (H) și digamma (F) a sărăcit 
principiul. 

7. Se poate demonstra că numele literelor păstrate în Beth- 
luis-nion, despre care, conform tradiţiei, se spune că au venit 
din Grecia și au ajuns în Irlanda prin Spania (*132.5), formează 
descântecul grec arhaic în cinstea Zeiţei Albe arcadiene Alfito, 
care, în epoca clasică, degenerase deja într-o simplă doică. 
Ordinea cadmeeană a literelor, perpetuată în familiarul ABC, 
trebuie să fie o aranjare greșită a lor de către negustorii 


fenicieni; aceștia foloseau un alfabet secret în scopuri 
comerciale, dar se temeau să ofenseze zeița dezvăluind 
adevărata lui ordine. 

Acest subiect complicat și important este discutat în detaliu în 
The White Goddess (cap. 1-15 și 21). 

8. Vocalele adăugate de preoţii lui Apollo la lira lui erau 
probabil cele menţionate de Demetrios, un filosof din Alexandria 
secolului | î.Hr., când scrie în eseul lui Despre sti: „În Egipt, 
preoţii înalţă imnuri zeilor prin rostirea în succesiune a celor 
șapte vocale, sunetul acestora producând o impresie muzicală 
la fel de puternică asupra ascultătorilor ca și cum ar fi folosite 
flautul sau lira, dar poate că e mai bine să nu amănunţesc 
această temă”. 

Aceasta sugerează că vocalele erau folosite în muzica 
terapeutică de liră din altarele lui Apollo. 


53. Dactylii 


a. Unii spun că în timp ce Rhea îl mai purta pe Zeus în pântec, 
ea s-a sprijinit cu degetele pe pământ ca să-și aline durerea, iar 
de acolo au răsărit dactylii: cinci femei din mâna ei stângă și 
cinci bărbaţi din cea dreaptă. Dar îndeobște se consideră că ei 
au trăit pe Muntele Ida din Frigia cu mult înainte de nașterea lui 
Zeus, iar unii spun că nimfa Anhiale i-a născut în Peștera Dicte 
de lângă Oaxos. Dactylii bărbaţi erau fierari și au descoperit 
primii fierul pe Muntele Berekinthos din apropiere, iar surorile 
lor, care se stabiliseră în Samotrace, au produs mare uimire 
acolo cu descântecele lor magice și l-au învăţat pe Orfeu 
misterele Zeiţei; numele lor sunt un secret bine păzit?%. 

b. Alţii spun că bărbaţii erau cureţii care au apărat leagănul 
lui Zeus din Creta și care după aceea au venit în Elida și au 
înălţat acolo un templu pentru a-l îmbuna pe Cronos. Numele lor 
erau Heracle, Peonios, Epimede, lasios și Acesidas. După ce a 
adus măslinul sălbatic de la hiperboreeni în Olimpia, Heracle i-a 
pus pe fraţii lui mai mici să alerge acolo într-o întrecere și astfel 
au apărut Jocurile Olimpice. Se spune și că el l-a încoronat pe 
Peonios, învingătorul, cu o ramură de măslin sălbatic și că, după 
aceea, au dormit în paturi făcute din frunze verzi de măslin. Dar 

adevărul este că măslinul sălbatic nu a fost folosit pentru 
cununa învingătorului până la a șaptea Olimpiadă, când Oracolul 
din Delfi i-a poruncit lui lfitos să înlocuiască ramura de măr 
acordată până atunci ca premiu pentru victorie cu o ramură de 
măslin?€!, 

c. Acmon, Damnameneu și Celmis sunt numele celor trei 
dactyli mai vârstnici; unii spun că Celmis a fost transformat în 
fier ca pedeapsă pentru a o fi ofensat pe Rhea?%. 

x 


1. Dactylii personifică degetele, iar Jocurile Olimpice ale lui 
Heracle sunt o poveste pentru copii ce poate fi ilustrată bătând 
darabana cu degetele pe masă (mai puţin degetul mare) - când 
degetul arătător câștigă întotdeauna. Dar cunoașterea orfică 
secretă se întemeia pe o succesiune calendaristică de arbori 
magici, fiecare arbore fiind atribuit unei articulaţii diferite a 
degetelor din limbajul semnelor și unei litere diferite din 
alfabetul-calendar orfic, ce pare să fi fost de origine frigiană 
(*52.3). Măslinul sălbatic aparţine încheieturii din vârful 
degetului mare, despre care se presupune că ar fi locașul 
virilităţii și, prin urmare, este numit Heracle. Acest Heracle ar fi 
avut frunze care îi creșteau din trup (Palefatos 37). Numele 
occidentale ale degetelor reamintesc de acest sistem - de 
exemplu: „degetul prostului”, care corespunde cu Epimede, este 
degetul mijlociu, iar „degetul medic”, care corespunde cu lasios, 
este inelarul. La fel și în chiromanţie: Saturn îl reprezintă pe 
Epimede - deoarece Saturn se dovedise slab de minte în lupta 
lui cu Zeus; iar Apollo, Zeul Vindecării, îi corespunde lui lasios. 
Degetul arătător este atribuit lui Jupiter, sau Zeus, cel care a 
câștigat cursa. Degetul mic, Mercur sau Hermes, este degetul 
magic. In Europa arhaică, metalurgia era însoţită de incantaţii, 
iar fierarii revendicau degetele mâinii drepte ca dactyli ai lor, 
lăsându-le pe cele ale mâinii stângi vrăjitoarelor. 

2. Povestea lui Acmon, Damnameneu și Celmis, ale căror 
nume se referă la arta fierăriei, este o altă poveste pentru copii, 
ilustrată prin baterea pe degetul mare cu arătătorul, ca un 
ciocan pe nicovală, și apoi strecurând vârful degetului mijlociu 

între ele, ca și cum ar fi o bucată de fier înroșit. Fierul a ajuns în 
Creta, prin Frigia, dintr-un loc îndepărtat de pe ţărmul de sud al 
Mării Negre, iar Celmis, fiind o personificare a fierului topit, 
trebuie să nu-i fi fost pe plac Marii Zeite Rhea, patroana 
făurarilor, al cărei declin religios a început odată cu topirea 
fierului și cu venirea dorienilor aducând arme de fier. Ea 
recunoscuse ca minereuri terestre doar argintul, cuprul, plumbul 
și staniul, chiar dacă bulgării de fier meteoritic erau foarte 
preţuiţi din cauza originii lor miraculoase, iar unul dintre ei 
căzuse pe Muntele Berekinthos. Un bulgăre neprelucrat a fost 
găsit într-un depozit neolitic din Festos, lângă o statuetă din lut 
a zeiței în poziţie ghemuită, printre scoici și boluri pentru 
ofrande. Tot fierul egiptean vechi este meteoritic, conţine un 
procent ridicat de nichel și este aproape complet protejat 
împotriva ruginii. Insulta lui Celmis la adresa Herei a dat numele 
degetului mijlociu: digita impudica. 

3. Jocurile Olimpice își au originea într-o cursă de alergare la 
care concurau fetele pentru privilegiul de a deveni preoteasa 
Zeiţei-Lună Hera (Pausanias V.16.2) și, de vreme ce aceasta a 
avut loc pe Muntele Parthenios, „al fecioarei”, evenimentul pare 
să fi fost anual. Când Zeus s-a căsătorit cu Hera - adică atunci 
când o nouă formă de regalitate sacră a fost introdusă în Grecia 
de ahei (*12.7) -, într-o a doua cursă de alergare concurau 
băieţii pentru privilegiul primejdios de a deveni consortul 
preotesei, Soare al Lunii ei, și, astfel, rege al Elidei; la fel cum 
Anteu i-a pus pe peţitorii fiicei lui să concureze pentru ea 
(Pindar, Ode pythianice IX), urmând exemplele lui lIcarios 
(*160.0) și Danaos (*60. m). 

4. Jocurile s-au ținut apoi la fiecare patru ani, și nu anual, 
cursa de alergare a fetelor desfășurându-se într-o sărbătoare 
separată, cu două săptămâni înainte sau după Jocurile Olimpice 
propriu-zise; iar regalitatea sacră conferită învingătorului la 
căsătoria lui cu noua preoteasă era evocată de onorurile divine 
pe care victoria continua să le aducă în epoca clasică. După ce 
era încununat cu măslinul lui Heracle sau al lui Zeus, salutat ca 
„Regele Heracle” și bombardat cu frunze precum un Jack 
o'Green, învingătorul conducea dansul într-o procesiune 
triumfală și consuma din carnea taurului sacrificial în Sala 
Consiliului. 

5. Premiul iniţial, un măr sau o ramură de măr, fusese o 


promisiune a nemuririi atunci când el era omorât, conform 
uzanțelor, de succesorul (tanistul) lui; căci Plutarh (Symposiaca 
V.2) amintește că, deși cursa de alergare a fost singura 
competiţie la Jocurile Olimpice originare, în paralel avea loc și o 
luptă, una singură, care nu se sfârșea decât odată cu moartea 
învinsului. Această luptă este consemnată mitologic în povestea 
că Jocurile Olimpice au început cu o luptă corp la corp între Zeus 
și Cronos pentru stăpânirea Elidei (Pausanias V.7), adică lupta 
din mijlocul verii dintre rege și tanist, iar rezultatul era unul 
anticipat - tanistul venea înarmat cu o lance. 

6. O scolie la Pindar (Ode o/impianice 111.33) care îl citează pe 
Comarchos arată că Anul Nou elean era calculat de la luna plină 
cea mai aproape de solstițiul de iarnă și că un al doilea An Nou 
începea la mijlocul verii. Probabil că din acest motiv noul Zeus- 
Heracle, cu alte cuvinte, câștigătorul cursei de alergare, îl 
omora pe tanistul Anului Vechi, Cronos-lficles, la mijlocul iernii. 
De aceea Heracle a fost cel dintâi care a instituit Jocurile și a dat 
nume colinei sepulcrale a lui Cronos „într-un anotimp în care 
vârful era umed din pricina zăpezii multe” (Pindar, Ode 
olimpianice X.49). 

7. În vremurile străvechi, asupra lui Zeus-Heracle se 
azvârleau frunze de stejar și i se oferea o ramură de măr la 
mijlocul verii, cu puţin timp înainte de a fi omorât de succesorul 
său; el câștigase ramura regală de măslin sălbatic la mijlocul 
iernii. Înlocuirea mărului cu măslinul sălbatic, un copac care 
alungă spiritele rele, implica abandonarea luptei pe viaţă și pe 
moarte și transformarea anului unic, împărţit în două jumătăţi, 
într-un Mare An. Acesta începea la mijlocul iernii, când timpul 
solar și cel lunar coincideau într-un mod favorabil căsătoriei 
Soarelui cu Luna, și era împărţit în două olimpiade de câte patru 
ani fiecare; regele și succesorul său domneau succesiv sau 
simultan. Chiar dacă în perioada epocii clasice cursa carelor 
solare - al cărei prototip mitologic este întrecerea dintre Pelops 
și Enomaos pentru Deidamia (*109.3) - devenise deja cel mai 
important eveniment al jocurilor, încă se mai considera că 
aduce ghinion să ţi se arunce cu frunze după victorie în cursa de 
alergare; Pitagora își sfătuia prietenii să concureze la 
eveniment, dar să nu îl câștige. Boul victoriei, mâncat în Sala 
Consiliului, era în mod evident un rege-substitut, ca și la Bufonia 
ateniană (*21.13). 


8. Olimpia nu este un loc micenian și, prin urmare, este puţin 
probabil ca miturile preaheene să fi fost împrumutate din Creta; 
ele par pelasgice. 


54. Telchinii 


a. Cei nouă Telchini, Copii ai Mării cu cap de câine și 
înotătoare în loc de mâini, își aveau originea în Rodos, unde 
întemeiaseră orașele Camiros, lalisos și Lindos, iar de acolo au 
migrat în Creta, fiind primii ei locuitori. Rhea l-a încredinţat lor 
pe nou-născutul Poseidon, căruia i-au meșterit tridentul; dar, cu 
mult înainte, ei îi făcuseră lui Cronos secera zimţată cu care el 
și-a castrat tatăl, pe Uranos; mai mult, au fost primii care au 
sculptat imagini de zei. 

b. Însă Zeus s-a hotărât să-i ucidă printr-un potop deoarece se 
amestecaseră în bunul mers al vremii, făcând să se nască 
ceţurile magice și otrăvind recoltele cu aburi de pucioasă și apă 
din Styx. Avertizaţi de Artemis, ei au fugit peste mări: unii s-au 
dus în Beoţia, unde au construit templul Atenei din Teumesa, 
unii în Sicion, unii în Licia sau în Orhomenos, unde au fost ogarii 
care l-au sfârtecat în bucăţi pe Acteon. Dar Zeus i-a ucis pe 
Telchinii din Teumesa printr-un potop, Apollo s-a deghizat în lup 
și i-a omorât pe cei din Licia, chiar dacă ei au încercat să-l 
îmbuneze cu un templu nou, iar în Orhomenos nu mai e picior 
de-al lor. Zvonurile spun că încă ar mai fi câţiva în Sicion?%. 

x 

1. Faptul că cei nouă Telchini erau Copiii Mării sau ogari ai lui 
Artemis, că puteau crea ceţuri magice și că au întemeiat orașe 
cu nume de Danaide - Camira, lalisa și Linda (*60.d)- 
sugerează că ei au fost la origine emanaţii ale Zeiţei-Lună 
Danae, ca fiecare dintre cele trei persoane triadice ale ei 
(*60.2). „Telchin” era derivat de gramaticienii greci din the/gein, 
„a fermeca”. Dar, de vreme ce femeia, câinele și peștele erau 
combinati deopotrivă în imaginile Scilei din Marea Tireniană - 
care se simţea la ea acasă și în Creta (*91.2) -, precum și în 
figurile de la prova vaselor tireniene, cuvântul poate fi o 
variantă a lui „Tyrrhen” sau „Tyrsen”, / și r fiind confundate de 

libieni, iar consoana următoare fiind ceva între o consoană 
aspirată și una sibilantă. Se pare că Telchinii au fost veneraţi de 
populaţiile matriarhale vechi din Grecia, Creta, Lidia și Insulele 
Egeene, pe care invadatori eleni organizaţi patriarhal le-au 
persecutat, le-au absorbit sau le-au obligat să emigreze spre 
vest. Este posibil ca originea lor să fi fost una est-africană. 

2. Ceţurile magice erau provocate de descântecele care 
invocau salcia. Se presupunea că apa Styxului (*31.4) era atât 
de sacră, încât cea mai mică picătură din ea putea provoca 
moartea, dacă nu era băută dintr-o cupă din copită de cal, ceea 
ce dovedește că apa era consacrată Zeiţei-cu-cap-de-iapă din 
Arcadia. Se spune că Alexandru cel Mare ar fi fost otrăvit cu apă 
din Styx (Pausanias VIll.18.2). Utilizarea ei magică de către 
Telchini sugerează că adepţii lor deţineau Muntele Nonacris 
(„nouă piscuri”) din apropiere, cândva principalul centru religios 
al Greciei; până și zeii olimpieni făceau cele mai solemne 
jurăminte ale lor jurând pe Styx. 


55. Empusele 


a. Demonii dezgustători numiţi Empuse, copii de-ai lui Hecate, 
au coapse de măgar și poartă sandale din bronz - dacă nu 
cumva, după cum declară unii, fiecare are un picior de măgar și 
unul de bronz. Empusele obișnuiesc să sperie călătorii, dar pot fi 
oprite cu insulte, la auzul cărora o iau la goană ţipând. lau formă 
de căţele, de vaci sau de fecioare frumoase și, sub cea din urmă 
deghizare, se împreunează cu bărbaţii noaptea sau la vremea 
siestei, sugându-le forţele vitale până când mor?s. 

x 

1. Empusele („cele care violează”) sunt demoni feminini 
foarte lacomi - un concept adus probabil în Grecia din Palestina, 
unde erau cunoscute sub numele de Lilim („copii ai lui Lilith”), 
despre care se credea că au coapse de măgar, un animal care 
simbolizează lascivitatea și cruzimea. Lilith („bufnița care 
strigă”) era o Hecate canaanită, iar evreii și-au făcut amulete ca 
să se protejeze de ea până târziu în Evul Mediu. Hecate, 
adevărata stăpânitoare a Tartarului (*31.7), purta o sanda din 

bronz - cea de aur fiind a Afroditei -, iar fiicele ei, Empusele, i- 
au urmat exemplul. Ele se puteau preschimba în fecioare 
ademenitoare sau în vaci, dar și în căţele, deoarece căţeaua 
Hecate, ca membră a Triadei Lunii, era aceeași zeiță ca Afrodita 
sau Hera cea cu ochi de vacă. 


56. lo 


a. lo, fiica zeului-râu Inahos, era preoteasa Herei din Argos. 
Zeus, căruia lunx, fiica lui Pan și a lui Echo, îi făcuse o vrajă, s-a 
îndrăgostit de lo, iar când Hera l-a acuzat de infidelitate și, drept 
pedeapsă, a transformat-o pe lynx într-un vârtecap, el a minţit 
zicând: „Nu m-am atins de lo niciodată”. Apoi Zeus a 
transformat-o pe lo într-o vacă albă, pe care Hera a revendicat-o 
ca fiind a ei și i-a dat-o în pază lui Argos Panoptes, poruncindu-i: 
„Priponește animalul de un măslin, la Nemeea, fără ca nimenea 
să afle”. Dar Zeus l-a trimis pe Hermes s-o aducă îndărăt și s-a 
pornit el însuși la drum spre Nemeea - sau, zic unii, spre 
Micene - deghizat într-o ciocănitoare. Deși era cel mai isteţ 
dintre hoţi, Hermes știa că n-o va putea fura pe lo fără să fie 
văzut de unul dintre cei o sută de ochi ai lui Argos; prin urmare, 
l-a adormit pe Argos cu un farmec, cântându-i din flaut, l-a 
strivit cu o stâncă, i-a tăiat capul și a eliberat-o pe lo. După ce 
Hera i-a pus lui Argos ochii pe coada unui păun, drept veșnică 
amintire a ticălosului omor, a trimis un tăun să o înţepe pe lo și 
s-o gonească prin lumea întreagă. 

b. lo s-a dus mai întâi în Dodona, apoi a mers la marea 
denumită loniană, după numele ei, dar de acolo a făcut cale 
întoarsă și s-a îndreptat spre nord, spre Muntele Hemos; apoi, 
prin Delta Dunării, a dat ocol Mării Negre de la vest la est, 
traversând Bosforul din Crimeea și urmând râul Hybristes până 
spre izvorul lui din Caucaz, unde Prometeu încă pătimea pe 
stânca lui. A ajuns iar în Europa prin Colhida, ţinutul chalibilor, și 
prin Bosforul din Tracia; apoi a luat-o mai departe la galop prin 
Asia Mică până la Tarsos și Joppa, apoi spre Media, Bactria și 
India și, traversând Arabia prin sud-vest, peste Bosforul indian 
[strâmtoarea Bab-el-Mandeb], a ajuns în Etiopia. De acolo, a 
călătorit mai jos de izvoarele Nilului, unde pigmeii se războiesc 
veșnic cu cocorii, și și-a găsit în cele din urmă odihna în Egipt. 
Acolo, Zeus i-a redat forma de om și, după ce s-a căsătorit cu 


Telegonos, lo i-a dat naștere lui Epafos - fiul ei cu Zeus, care o 
atinsese în acest scop - și a întemeiat cultul lui Isis, cum a 
numit-o ea pe Demetra. Epafos, despre care se zvonea că este 
taurul divin Apis, a domnit peste Egipt și a avut o fată, pe Libia, 
mama lui Agenor și Belos cu Poseidon?%. 

c. Dar unii cred că lo l-a născut pe Epafos într-o peșteră din 
Eubeea numită Boosaule, după care a murit acolo din pricina 
înţepăturii de tăun, și că, sub chip de vacă, ea își schimba 
culoarea: din albă se făcea roșie-violacee, apoi devenea 
neagră266 


d. Alţii spun o cu totul altă poveste. Ei zic că Inahos, fiul lui 
lapet, a domnit peste Argos întemeind orașul lopolis - căci lo 
este numele sub care era venerată cândva luna în Argos -, și a 
numit-o pe fiica sa lo, în cinstea lunii. Zeus Picos, rege al 
Vestului, și-a trimis servitorii să o răpească pe lo și a siluit-o de 
îndată ce ea a ajuns în palatul lui. După ce i-a născut o fiică pe 
nume Libia, lo a fugit în Egipt, dar a aflat că acolo domnea 
Hermes, fiul lui Zeus, așa că și-a continuat fuga spre Muntele 
Silpium din Siria, unde a murit de durere și rușine. Inahos i-a 
trimis atunci pe fraţii și pe rudele lui lo în căutarea ei, 
prevenindu-i să nu se întoarcă cu mâna goală. Avându-l pe 
Triptolem călăuză, aceștia au bătut la toate ușile din Siria, 
spunând: „Fie ca spiritul lui lo să își afle odihna!”, până când, 
într-un sfârșit, au ajuns la Muntele Silpium, unde fantoma unei 
vaci li s-a adresat, zicându-le: „lată-mă, eu sunt lo”. Ei au dedus 
atunci că lo trebuie să fi fost îngropată în acel loc și, prin 
urmare, au întemeiat acolo un al doilea lopolis, numit azi 
Antiohia. În cinstea lui lo, locuitorii bat în fiecare an unii la uşile 
celorlalţi, în același mod și rostind aceleași cuvinte, iar locuitorii 
din Argos o jelesc anual?%. 

x 


1. Acest mit constă din mai multe elemente. Locuitorii 

Argosului venerau luna sub aspectul ei de vacă, deoarece luna 
nouă cu coarne era considerată sursa întregii ape și, prin 
urmare, a hranei pentru vite. Cele trei culori ale ei - alb pentru 
luna nouă, roșu pentru luna recoltei și negru pentru luna în 
descreștere - reprezentau cele trei vârste ale Zeiţei-Lună - 
Fecioară, Nimfă și Babă (*90.3). lo își schimba culoarea așa cum 
și-o schimbă luna, dar mitograful a înlocuit „roșu” cu „violet”, 
deoarece ion înseamnă în limba greacă „floare violet”. Se 
credea că ciocănitorile aduc ploaia atunci când ciocănesc în 
trunchiurile de stejar, iar lo era Luna în calitatea ei de 
aducătoare a ploii. Păstorii aveau cea mai mare nevoie de ploaie 
la sfârșitul verii, când tăunii le atacau turmele, înnebunind 
animalele; în Africa, triburile de negri crescători de vite încă mai 
fug și azi de la o pășune la alta atunci când atacă tăunii. 
Preotesele lui lo din Argos par să fi executat un dans al junincii 
anual, când se prefăceau că sunt înnebunite de tăuni, în timp ce 
bărbaţii-ciocănitoare chemau ploaia ca să le aline chinurile, 
bătând în uși de stejar și strigând „lo! lo!”. Aici pare să fie 
originea mitului femeilor din Cos care erau transformate în vaci 
(*137.s). Coloniile Argosului din Eubeea, Bosfor, Marea Neagră, 
Siria și Egipt au luat cu ele dansul de invocare a ploii. 
Vârtecapul, pasărea orgiastică fundamentală a Zeiţei-Lună, 
cuibărește în sălcii și, ca urmare, face referire la magia apei 
(*150. 1). 

2. Legenda inventată pentru a explica răspândirea spre est a 
acestui ritual, ca și similaritatea dintre venerarea lui lo în 
Grecia, a lui Isis în Egipt, a lui Astarte în Siria și a lui Kali în India, 
a fost grefată pe povești disparate: cea a Vacii-Lună sacre care 
rătăcește prin ceruri, păzită de stele - există o legendă irlandeză 
înrudită, a „Mulgătorilor Verzi” -, și cea a preoteselor Lunii, pe 
care conducătorii elenilor invadatori, fiecare dintre ei spunându- 
și Zeus, le-au violat la dorinţa populaţiei locale. Hera, ca soţie a 
lui Zeus, este făcută să își extindă gelozia asupra lui lo, de 
vreme ce lo a fost echivalată în mit cu Demetra. Mai mult, la 
fiecare trei ani, Misterele Demetrei se celebrau la Celeae 
(„chemare”), lângă Corint, și se spunea că fuseseră întemeiate 
de un frate al lui Celeos („ciocănitoare”), regele din Eleusis. 
Hermes este numit fiu al lui Zeus Picos („ciocănitoare”) - în 
Păsările (480), Aristofan îl acuză pe Zeus că a furat sceptrul 
ciocănitorii -, așa cum despre Pan se spune că ar fi fost fiul lui 


Hermes cu nimfa Driope („ciocănitoare”), iar Faun, un Pan latin, 
era fiul lui Picos pe care Circe l-a transformat într-o ciocănitoare 
pentru că îi dispreţuise dragostea (Ovidiu, Metamorfoze XIV.6). 
Mormântul lui Faun din Creta purta epitaful: „Aici zace 
ciocănitoarea care a fost și Zeus” (Suidas s.v. Picos). Toţi trei 
sunt zei-păstori aducători ai ploii. Numele Libiei denotă ploaie, 
căci ploile de iarnă veneau în Grecia dinspre Libia. 

3. Zămislirea de către Zeus a lui Epafos, care a devenit 
strămoșul Libiei, a lui Agenor, Belos, Egiptos și Danaos implică 
faptul că unii ahei adoratori ai lui Zeus revendicau suveranitatea 
asupra tuturor popoarelor de navigatori din sud-estul 
Mediteranei. 

4. Mitul pigmeilor și al cocorilor pare să se refere la triburile 
crescătoare de vite care pătrunseseră în valea Nilului superior 
din Somalia și îi împinseseră pe pigmei spre sud. Ele erau 
denumite „cocori” deoarece, atunci, ca și acum, stăteau vreme 
îndelungată într-un picior, ţinând glezna celuilalt cu mâna opusă 
și sprijinindu-se într-o lance. 


57. Foroneu 


a. Primul om care a întemeiat și a populat un oraș unde se 
ţinea un târg a fost fratele lui lo, Foroneu, fiu al Zeului-râu 
Inahos și al nimfei Melia. Mai târziu, numele lui a fost schimbat 
în Argos. Foroneu a fost și primul care a descoperit utilizarea 
focului, după ce Prometeu l-a furat. El s-a căsătorit cu nimfa 
Cerdo, a stăpânit asupra întregului Pelopones și a iniţiat 
venerarea Herei. Când a murit, fiii lui, Pelasgos, lasos și Agenor, 
și-au împărțit între ei Peloponesul; dar fiul lui Car a întemeiat 
orașul Megara?68. 

x 

1. Numele lui Foroneu, pe care grecii îl interpretează drept 
„creator al preţului”, în sensul că el a inventat piaţa, înseamnă 
probabil  Fearinos („din zorii anului”, adică primăvara); 
variantele lui sunt Bran, Barn, Bergn, Vrot, Efron, Gwern, Fearn 
și Brennus. Ca spirit al arinului care prezida luna a patra a anului 
sacru (*28.1 și 5; 52.3 și 170.8), când se celebra Sărbătoarea 
Focului de Primăvară, el era descris drept fiu al lui Inahos, 

deoarece arinii cresc lângă râuri. Mama lui este nimfa frasinilor 
Melia, deoarece se spune că frasinul, arborele precedent din 
aceeași serie, „atrage fulgerul” - copacii loviți de fulger fiind 
sursa de foc a omului primitiv. Fiind un erou oracular, el era 
asociat și cu cioara (*50.1). Descoperirea utilizării focului de 
către Foroneu poate fi explicată de preferința fierarilor și a 
olarilor din vechime pentru cărbunele de arin, care oferea mai 
multă căldură decât oricare altul. Cerdo („câștig” sau „artă”) 
este unul dintre numele Demetrei; el îi este aplicat în ipostaza ei 
de nevăstuică sau vulpe, deoarece ambele sunt considerate 
animale profetice. „Foroneu” pare să fi fost numele lui Cronos, 
cu care cioara și arinul sunt de asemenea asociate (*6.2), și, 
prin urmare, Titanul Zilei a Șaptea. Împărţirea regatului lui 
Foroneu între fiii lui, Pelasgos, lasos și Agenor, o amintește pe 
cea a regatului lui Cronos între Zeus, Poseidon și Hades, dar 
probabil că descrie o divizare preaheeană a Peloponesului. 

2. Car este Q're, Carius sau Marele Zeu Ker, care pare să își fi 
obţinut numele de la Mama-Lună a lui, Artemis Caria sau 
Caryatis. 


58. Europa și Cadmos 


a. Agenor, fiul Libiei cu Poseidon și frate geamăn cu Belos, a 
părăsit Egiptul ca să se stabilească în Canaan, unde s-a 
căsătorit cu Telefasa, numită și Argiope, care i-a născut pe 
Cadmos, Phoenix, Cilix, Tasos și Fineu, și o fiică, pe Europa?%. 

b. Zeus s-a îndrăgostit de Europa și l-a trimis pe Hermes să 
mâne cireada lui Agenor spre Tyr, pe malul mării, unde ea și 
însoțitoarele ei obișnuiau să se plimbe. S-a alăturat el însuși 
cirezii, deghizat într-un taur alb ca zăpada, cu un grumaz lat și 
coarne mici, ca niște giuvaiere, între care avea o ţintă neagră. 
Europa a fost uimită de frumuseţea lui și, văzându-l blând, și-a 
învins teama și a pornit a se juca cu el, punându-i flori în bot și 
atârnându-i ghirlande de coarne; în cele din urmă, s-a urcat pe 
umerii lui și l-a lăsat să o plimbe până la malul mării. Brusc, ela 
început să înoate, în timp ce ea privea cu groază ţărmul care se 
îndepărta, având o mână încleștată pe cornul lui cel drept, iar cu 

cealaltă ţinând încă un coș cu flori”. 

c. Zeus a ieșit la mal lângă Gortina, în Creta, s-a preschimbat 
în vultur și a siluit-o pe Europa într-un desiș de sălcii de lângă un 
izvor; sau, zic unii, sub un platan. Ea i-a născut trei fii: Minos, 
Radamante și Sarpedon?!. 

d. Agenor și-a trimis fiii în căutarea surorii lor, interzicându-le 
să se întoarcă fără ea. Aceștia au pornit imediat pe mare, dar, 
neavând vreo idee unde se dusese taurul, fiecare a cârmit în 
altă direcţie. Phoenix a mers spre vest, dincolo de Libia, spre 
ceea ce acum e Cartagina, iar acolo a dat numele lui punicilor; 
dar, după moartea lui Agenor, s-a întors în Canaan, redenumit 
de atunci Fenicia în cinstea lui, și a devenit tatăl lui Adonis, 
împreună cu Alfesibeea?'?. Cilix s-a dus în ţinutul hypacheenilor, 
care i-au adoptat numele, Cilicia?75; iar Fineu a mers în Thynias, 
o peninsulă ce separa Marea Marmara de Marea Neagră, unde a 
avut mult de pătimit din pricina harpiilor. Tasos și însoțitorii lui 
au mers mai întâi în Olimpia, unde i-au dedicat lui Heracle din 
Tyr o statuie de bronz înaltă de zece coţi, ţinând o măciucă și un 
arc în mâini, apoi s-au dus să colonizeze Insula Tasos și să 
lucreze minele bogate de aur de acolo. Toate acestea s-au 
petrecut cu cinci generaţii înainte ca Heracle, fiul lui Amfitrion, 
să se nască în Grecia?'?. 

e. Cadmos a navigat împreună cu Telefasa în Rodos; acolo i-a 
dedicat un cazan de bronz Atenei din Lindos și i-a construit lui 
Poseidon un templu, lăsând în urmă o preoţime ereditară care 
să-l îngrijească. Apoi au debarcat în Thera și au construit un 
templu la fel, ajungând în cele din urmă în ţinutul edonilor din 
Tracia, care i-au primit cu ospitalitate. Acolo, Telefasa a murit 
subit și, după înmormântare, Cadmos și însoțitorii lui s-au dus 
pe jos la Oracolul din Delfi. Când a întrebat unde putea fi găsită 
Europa, Pythia l-a sfătuit să renunţe să o mai caute, dar să 
urmărească o junincă și să construiască un oraș acolo unde 
aceea, răpusă de slăbiciune, se va prăbuși. 

f. Lăsând în urmă drumul ce duce din Delfi în Focida, Cadmos 

a întâlnit niște văcari aflaţi în slujba regelui Pelagon, care i-au 
vândut o vacă însemnată cu câte o lună albă, plină, pe fiecare 
parte. A mânat vaca spre est, prin Beoţia, neîngăduindu-i să se 
odihnească, până când, într-un sfârșit, ea s-a prăbușit acolo 
unde acum se află orașul Teba, loc în care Cadmos a înălţat o 
statuie a Atenei, spunându-i pe numele ei fenician, Onca?”. 

g. Avertizându-și însoțitorii că juninca trebuia sacrificată 
Atenei fără întârziere, Cadmos i-a trimis să aducă apă lustrală 
de la Izvorul lui Ares, numit ulterior Izvorul Castalian, fără să știe 
însă că acesta era păzit de un balaur. Balaurul a ucis mulţi 
dintre tovarășii lui Cadmos, iar el s-a răzbunat strivindu-i capul 
cu o piatră. De îndată ce i-a oferit sacrificiul, Atena s-a ivit, l-a 
lăudat pentru tot ce făcuse și i-a dat ordin să semene dinţii 
balaurului în pământ. El a ascultat-o, și așa au răsărit Spartii, 
Oamenii Semănaţi, înarmaţi și zăngănind din arme. Atunci 
Cadmos a aruncat o piatră în mijlocul lor, iar ei au început să se 
încaiere, fiecare acuzându-l pe celălalt că o aruncase. S-au 
luptat atât de aprig, încât, în cele din urmă, doar cinci au 
supravieţuit: Ehion, Udeos, Htonios, Hiperenor și Peloros, și toți 
și-au oferit serviciile lui Cadmos. Dar Ares a cerut răzbunare 
pentru moartea balaurului, iar Cadmos a fost condamnat de un 
tribunal divin să devină robul lui timp de un Mare An?””®. 

x 

1. Există numeroase variații deconcertante ale genealogiei de 
mai sus: de exemplu, Tasos este descris alternativ drept fiu al 
lui Poseidon, al lui Cilix (Apollodor lll.1.1) sau Titios (Pindar, Ode 
pythianice \V.46). Agenor este eroul fenician Chnas, care apare 
în Geneză drept „Canaan”; multe obiceiuri canaanite indică o 
proveniență est-africană, iar canaaniții e posibil să fi venit în 
Egiptul de Jos din Uganda. Răspândirea fiilor lui Agenor pare să 
consemneze fuga spre vest a triburilor canaanite din mileniul al 
II-lea î.Hr. sub presiunea invadatorilor arieni și semitici. 

2. Povestea fiilor lui Ilnahos și a căutării lui lo, Vaca-Lună 
(*56.d), a influenţat-o pe cea a fiilor lui Agenor și a căutării 
Europei. Phoenix este o formă masculină a lui Phoenissa („cea 
roșie” sau „cea sângeroasă”), nume dat lunii ca Zeiță a Mortii- 
în-Viaţă. Europa înseamnă „față lată”, un sinonim pentru lună 
plină, și este un nume al Zeiţei-Lună Demetra la Lebadeea și al 

lui Astarte la Sidon. Însă dacă acest cuvânt nu este eur-ope, ci 
eu-rope (în analogie cu eubeea), el poate însemna „bun pentru 
sălcii” - adică „bine udat”. Salcia domină luna a cincea a anului 
sacru (*52.3) și este asociată cu vrăjitoria (*28.5) și riturile 
fertilităţii din întreaga Europă, mai ales în ajun de Armindeni, 
care corespunde cu această lună. Libia, Telefasa, Argiope și 
Alfesibeea sunt toate, în mod similar, nume ale Zeiţei-Lună. 

3. Răpira Europei de către Zeus, care consemnează ocuparea 
timpurie a Cretei de către eleni, a fost dedusă din imaginile 
preelenice ale Zeiţei-Lună călărind triumfătoare pe Taurul- 
Soare, victima ei; scena a supravieţuit pe opt plăci turnate din 
sticlă albastră găsite în orașul micenian Midea. Ea pare să fi 
făcut parte din ritualul fertilităţii, în timpul căruia ghirlanda de 
mai a Europei era purtată în procesiune (Athenaios, p. 678 a-b). 
Seducerea Europei de către Zeus deghizat în vultur amintește 
de seducerea Herei, când el se deghizase în cuc (*12.a), de 
vreme ce (potrivit lui Hesychios) Hera a purtat numele 
„Europia”. Numele cretan și corintic al Europei era Hellotis, ceea 
ce sugerează Helice („salcie”); Helle (*43.1 și 70.8) și Helen sunt 
același personaj divin. Calimah menţionează în al său 
Epithalamion pentru Helen că și platanul îi era consacrat. 
Sanctitatea lui rezida în frunzele cu cinci colţuri reprezentând 
mâna zeiţei (*53.a) și în lepădarea anuală a scoarţei; dar Apollo 
a împrumutat-o (*160.11), așa cum zeul Esmun a împrumutat 
simbolul mâinii desfăcute (*21.3) a lui Tanit (Neith). 

4. Este posibil ca povestea Europei să comemoreze și un raid 
de jefuire a Feniciei de către elenii din Creta. Este puţin probabil 
ca loannes Malalas să fi inventat „Seara Nefastă” din Tyr atunci 
când scrie: „Taurus («taur»), regele Cretei, a atacat Tirul după o 
luptă pe mare din timpul absenței lui Agenor și a fiilor lui. Ei au 
cucerit orașul în aceeași seară și au luat mulţi ostatici, printre ei 
și Europa; acest eveniment este încă amintit în anuala «Seară 
Nefastă» comemorată în Tyr” (Cronici II, p. 30, ed. Dindorf). 
Herodot (1.2) e de acord cu Malalas (*160.1). 

5. Heracle din Tyr, pe care Tezeu îl venera în Olimpia, era zeul 
Melkarth, iar un mic trib care vorbea o limbă semitică pare să se 
fi mutat din câmpiile siriene în Cadmeea din Caria - Cadmos 
este un cuvânt semitic care înseamnă „estic” -, de unde au 
ajuns în Beoţia spre sfârșitul mileniului al II-lea, au cucerit Teba 
și au devenit stăpânii ținutului. Mitul Oamenilor Semănaţi și al 


înrobirii lui Cadmos de către Ares sugerează că invadatorii 
cadmeeni și-au asigurat stăpânirea asupra Beoţiei intervenind 
cu succes într-un război civil dintre triburile de pelasgi, care 
pretindeau că sunt autohtone, și că ei au acceptat autoritatea 
locală a unei domnii de opt ani a regelui sacru. Cadmos a ucis 
balaurul în același sens în care Apollo l-a ucis pe șarpele Python 
din Delfi (*21.12). Numele Oamenilor Semănaţi- Ehion 
(„viperă”), Udeos („al pământului”), Htonios („din pământ”), 
Hiperenor („omul care se ridică”) și Peloros („șarpe”) - sunt 
caracteristice eroilor oraculari. Dar „Peloros” sugerează că toţi 
pelasgii, nu doar tebanii, pretindeau că se născuseră în acest 
mod; sărbătoarea lor comună era Peloria (*1.2). Cultura de dinți 
de balaur a lui lason a fost probabil semănată în lolcos sau 
Corint, nu în Colhida (*152.3). 

6. Despre Troia și Antiohia se spunea că fuseseră întemeiate 
în locuri alese de vaci sacre (*158.h și 56.a). Dar este puţin 
probabil ca o astfel de practică să fi fost urmată ca atare, ci, mai 
curând, vaca era lăsată liberă într-un loc ales și delimitat, iar 
templul Zeiţei-Lună era ridicat acolo unde ea se așeza. 
Sensibilităţile strategice și comerciale ale unei vaci nu sunt 
foarte dezvoltate. 


59. Cadmos și Harmonia 


a. După ce Cadmos a slujit opt ani ca rob al lui Ares, pentru a 
ispăși uciderea balaurului din Castalia, Atena i-a oferit ţinutul 
Beoţiei. Acolo, cu ajutorul Oamenilor Semănaţi, el a construit 
acropola tebană numită Cadmeea și, după ce a fost iniţiat în 
misterele pe care lasion le învățase de la Zeus, s-a căsătorit cu 
Harmonia, fiica Afroditei cu Ares; unii spun că Atena i-a adus-o 
lui, în timp ce el călătorea la Samotrace?”. 

b. Aceasta a fost cea dintâi nuntă a unor muritori la care au 
participat și zeii olimpieni. Douăsprezece tronuri de aur au fost 
așezate pentru ei în palatul lui Cadmos, care se înălța pe locul 
unde este azi piaţa din Teba; cu toţii au adus daruri. Afrodita i-a 
oferit Harmoniei vestitul ei colier de aur făcut de Hefaistos - 
iniţial, acesta fusese darul lui Zeus de pe când era îndrăgostit 
de Europa, sora lui Cadmos -, care conferea o așa frumuseţe 

purtătoarei, încât nimeni nu-i rezista*'8. Atena i-a dăruit o 
mantie ţesută cu fir de aur, un veșmânt purtat doar de zeițe, și 
o pereche de flaute; iar Hermes, o liră. Darul de nuntă al lui 
Cadmos pentru Harmonia a fost o altă mantie bogată. Electra, 
mama lui lasion, a învăţat-o riturile Marii Zeiţe, în timp ce 
Demetra i-a asigurat o recoltă bogată de orz, împreunându-se 
cu lasion în timpul festivităților pe un câmp arat de trei ori. 
Tebanii încă mai prezintă locul în care muzele au cântat la flaut 
și din voce cu acel prilej, iar Apollo din liră?”?. 

c. La bătrâneţe, pentru a-l îmbuna pe Ares, care încă nu îl 
iertase cu totul pentru uciderea balaurului, Cadmos a renunţat 
la tronul Tebei în favoarea nepotului său Penteu, pe care fiica 
lui, Agave, îl zămislise cu Ehion, Omul Semănat, și a trăit restul 
vieţii în liniște în oraș. Dar când Penteu a fost ucis de mama lui, 
Dionysos a prezis că Harmonia și Cadmos aveau să vină într-un 
car tras de genii și vor domni peste hoardele de barbari. Aceiași 
barbari, a spus, aveau să jefuiască multe orașe grecești, ba 
chiar și un templu al lui Apollo, după care își vor primi pedeapsa 
cuvenită; dar Ares avea să le vină în ajutor lui Cadmos și 
Harmoniei, după ce îi va fi preschimbat în șerpi, și ei aveau să 
trăiască veșnic fericiți în Insulele Fericiţilor280 


d. Drept urmare, Cadmos și Harmonia au emigrat în ţinutul 
encheleenilor, unde, atunci când localnicii au fost atacați de iliri, 
i-au ales drept conducători, urmând sfatul lui Dionysos. Agave s- 
a căsătorit cu Lycotherses, rege al lliriei, la a cărui curte se 
refugiase după uciderea lui Penteu; dar auzind că părinţii ei 
comandau forţele encheleene, l-a ucis și pe Lycotherses, oferind 
regatul lui Cadmos%!. 

e. La bătrâneţe, după ce profeția se împlinise în întregime, 
Cadmos și Harmonia au devenit doi șerpi negri cu pete albăstrui 
și au fost trimiși de Zeus în Insulele Fericiţilor. Dar unii spun că 
Ares i-a preschimbat în lei. Trupurile lor au fost înmormântate în 
lliria, unde Cadmos construise orașul Buthoe. Lui Cadmos i-a 

succedat llirios, fiul lui făcut la bătrâneţe??. 
x 

1. Căsătoria lui Cadmos cu Harmonia în prezența celor 
douăsprezece zeități olimpiene este similară căsătoriei lui Peleu 
cu Thetis (*81.1) și pare să consemneze recunoașterea de către 
eleni a cuceritorilor cadmeeni ai Tebei, după ce aceștia au fost 
susținuți de atenieni și iniţiaţi cum se cuvine în Misterele de la 
Samotrace. Întemeierea de către Cadmos a orașului Bethoe 
constituie o revendicare a ilirilor de a fi trataţi drept greci și, 
prin urmare, de a lua parte la Jocurile Olimpice. Cadmos trebuie 
să fi avut un oracol în Iliria, dacă fusese înfățișat acolo ca șarpe; 
iar leii în care se spune, de asemenea, că el și Harmonia ar fi 
fost transformați erau probabil niște susținători heraldici gemeni 
ai statuii aniconice a Marii Zeiţe - ca pe vestita Poartă a Leului 
din Micene. Mitograful sugerează că i s-a permis să emigreze, 
împreună cu o colonie, la sfârșitul domniei lui, în loc să fie ucis 
(*117.5). 


60. Belos și Danaidele 


a. Regele Belos, care a stăpânit la Chemmis, în ţinutul 
Tebaida din Egipt, era fiul Libiei cu Poseidon și frate geamăn cu 
Agenor. Soţia lui, Anchinoe, fiica lui Nilos, i-a născut doi gemeni, 
pe Egiptos și Danaos, și un al treilea fiu, pe Cefeu?®. 

b. Lui Egiptos i-a fost dat regatul Arabiei, dar el a supus și 
ținutul melamopozilor și l-a numit Egipt, după numele lui. 
Cincizeci de fii i-au fost născuţi de mame libiene, arabe, 
feniciene și de alte neamuri asemenea. Trimis să conducă Libia, 
Danaos a avut cincizeci de fiice, numite Danaide, născute și ele 
din mame diferite: naiade, hamadriade, prințese egiptene din 
Elephantis și Memphis, etiopiene și altele la fel. 

c. La moartea lui Belos, gemenii s-au certat pentru moștenire 
și, în semn de împăcare, Egiptos a propus o căsătorie în masă 
între cei cincizeci de prinți și cele cincizeci de prințese. Bănuind 
că la mijloc e vreo uneltire, Danaos nu a fost de acord, iar când 
un oracol i-a întărit temerea că Egiptos intenţiona să le omoare 

pe Danaide, s-a pregătit să fugă din Libia?8. 

d. Cu ajutorul Atenei, a construit o corabie pentru sine și 
fiicele lui - primul vas cu două prore ce a navigat vreodată - și 
împreună au navigat pe mare prin Rodos spre Grecia. Acolo, 
Danaos i-a dedicat Atenei o statuie într-un templu înălţat ei de 
Danaide, trei dintre ele murind în timpul șederii pe insulă; 
orașele Lindos, lalisos și Camiros poartă numele lorz5. 

e. Din Rodos, au navigat spre Pelopones și au debarcat la 
Lerna, unde Danaos a făcut cunoscut că a fost ales de zei să 
devină rege în Argos. Deși Gelanor, regele din Argos, a luat în 
râs pretenţia sa, supușii lui s-au adunat în seara aceea să o 
discute. Gelanor și-ar fi păstrat fără îndoială tronul, în ciuda 
declaraţiei lui Danaos cum că era susținut de Atena, dacă 
locuitorii orașului nu ar fi amânat decizia până în zori, când un 
lup mai îndrăzneţ a coborât de pe dealuri, a atacat ciurda de 
vite ce păștea lângă zidurile care împrejmuiau orașul și a 
omorât taurul din fruntea ei. Incidentul a fost citit ca semn că 
Danaos avea să ia tronul prin violenţă dacă i se va opune 
rezistenţă și, prin urmare, l-au convins pe Gelanor să renunţe 
pașnic la tron. 

f. Convins că lupul nu a fost altul decât Apollo deghizat, 
Danaos i-a dedicat în Argos vestitul altar al lui Apollo Lupul și a 
ajuns un conducător atât de puternic, încât toţi pelasgii din 
Grecia s-au numit danaizi. El a construit și citadela din Argos, iar 
fiicele lui au adus acolo Misterele Demetrei din Egipt, numite 
Tesmoforia, pe care femeile pelasge le-au urmat. Dar, după 
invazia  dorică, Tesmoforia nu au mai fost celebrate în 
Pelopones, ci doar de către arcadieni286 


g. Danaos găsise Argolida lovit de o secetă prelungită, de 
când Poseidon, ofensat de decizia lui Ilnahos ce proclamase 
ţinutul ca fiind al Herei, secase toate râurile și torenţii din jur. El 
și-a trimis fiicele în căutarea apei, cu ordin de a-l îmbuna prin 

orice mijloc pe Poseidon. Una dintre ele, pe nume Amimone, în 
timp ce urmărea un cerb în pădure, s-a întâmplat să tulbure 
somnul unui satir. Satirul a sărit în picioare și a dat s-o siluiască, 
dar Poseidon, pe care ea l-a invocat, și-a aruncat tridentul spre 
el. Satirul l-a evitat, în timp ce fugea, și tridentul s-a înfipt 
vibrând într-o stâncă, iar Poseidon însuși s-a împreunat cu 
Amimone, bucuroasă că poate îndeplini misiunea primită de la 
tatăl ei într-un mod atât de plăcut. Aflându-i misiunea, Poseidon 
i-a arătat tridentul zicându-i să-l smulgă din stâncă. Când ea a 
făcut întocmai, trei ape au ţâșnit din găurile lăsate de cei trei 
dinţi. Acest izvor, numit acum Amimone, este sursa râului Lerna, 
care nu seacă niciodată, nici chiar în miezul verii?%. 

h. Lângă Amimone, din Echidna s-a născut monstruoasa 
Hidra, sub un platan. Ea a trăit în lacul din Lerna din apropiere, 
unde cei care comit crime vin să se purifice - de unde și zicala: 
„O Lernă de fărădelegi”288. 

i. Egiptos și-a trimis apoi fiii în Argos, interzicându-le să se 
întoarcă până când nu îl vor fi pedepsit pe Danaos și toată 
familia lui. La sosirea lor acolo, l-au implorat pe Danaos să își 
revoce decizia și să îi lase să se căsătorească cu fiicele lui - 
intenţionând să le ucidă însă în noaptea nunţii. Cum Danaos a 
rămas de neclintit în hotărârea lui, ei s-au pornit să asedieze 
Argosul. Acum, în Argos nu mai exista nici un izvor și, chiar dacă 
Danaidele au inventat ulterior arta săpării fântânilor oferind 
orașului numeroase puțuri, dintre care patru sunt sacre, la 
momentul acela fortăreaţa nu avea apă deloc. Văzând că setea 
îl va obliga să se predea curând, Danaos a promis că va face tot 
ce îi cereau fiii lui Egiptos, de îndată ce asediul va înceta?8%. 

j. S-a hotărât căsătoria generală, iar Danaos a stabilit 
perechile - alegerea ţinând seama fie de faptul că mirele și 
mireasa aveau mame de același rang, fie că numele lor erau 
similare - astfel, Clite, Stenele și Hrisipe s-au căsătorit cu 
Cleitos, Stenelos și Hrisipos -, dar în multe cazuri s-a tras la sorți 
dintr-un coif2%. 

k. În timpul ospăţului de nuntă, Danaos a împărţit în taină ace 
ascuţite pe care fiicele lui trebuiau să le ascundă în păr și, la 

miezul nopţii, fiecare și-a înțepat soţul în inimă. A rămas un 
singur supravieţuitor - la sfatul lui Artemis, Hipermnestra i-a 
salvat viaţa lui Linceu, deoarece el îi cruţase fecioria, și l-a 
ajutat să fugă la Lyncea, oraș aflat la zece verste depărtare. 
Hipermnestra l-a implorat să aprindă un foc, semn că a ajuns în 
siguranţă, promițându-i că va face întocmai și ea în fortăreață. 
Locuitorii din Argos mai aprind în fiecare an focuri ca să 
comemoreze acest pact. În zori, Danaos a aflat de nesupunerea 
Hipermnestrei, care a fost judecată, dar judecătorii din Argos au 
achitat-o, scăpând-o de la o moarte sigură. Încât ea a înălţat o 
statuie pentru Afrodita cea Victorioasă în altarul lui Apollo 
Liceios („Lupul”) și, de asemenea, i-a dedicat un sanctuar lui 
Artemis a Sfatului cel Bun. 

l. Capetele bărbaţilor uciși au fost îngropate la Lerna, iar 
trupurilor le-a fost acordată întreaga cinstire datorată unor morți 
sub zidurile Argosului; dar, chiar dacă Atena și Hermes, cu voia 
lui Zeus, le-au purificat pe Danaide în lacul din Lerna, Judecătorii 
Morților le-au condamnat pe veci să care apa în ulcioare găurite 
ca niște site2%. 

m. Linceu și Hipermnestra s-au reunit, iar Danaos a decis să-și 
căsătorească celelalte fiice cât mai iute cu putinţă, înainte de 
amiaza din ziua purificării lor, și a chemat peţitorii. El a propus o 
cursă de alergare care să înceapă din strada numită azi Apheta: 
câștigătorul putea să-și aleagă soaţa, iar ceilalţi, după el, în 
ordinea în care au terminat cursa. Cum nu s-au putut găsi destui 
bărbaţi care să-și riște viața căsătorindu-se cu niște fete 
ucigașe, doar câţiva au participat; dar, după ce noaptea nunţii a 
trecut fără vreun dezastru pentru miri, au apărut și alți peţitori 
și, în ziua următoare, s-a ţinut o nouă cursă. Toţi descendenții 
din aceste căsătorii au rang de dananiţi, iar locuitorii din Argos 
încă mai celebrează cursa prin așa-numitele întreceri 
Himenaice. Mai târziu, Linceu l-a ucis pe Danaos și a domnit în 
locul lui. El le-ar fi ucis bucuros și pe cumnatele lui, pentru a-i 
răzbuna pe fraţii săi cei morţi, dacă locuitorii Argosului i-ar fi 
îngăduit?*. 

n. Între timp, Egiptos venise în Grecia, dar când a auzit de 
soarta fiilor săi, a fugit în Aroe, unde a murit și a fost îngropat la 
Patrae, într-un sanctuar al lui Serapis?%. 

o. Fiul Amimonei cu Poseidon, Nauplios, un navigator vestit, a 
descoperit arta de a naviga după Ursa-Mare și a întemeiat 
orașul Nauplios, unde i-a făcut să se stabilească pe marinarii 
egipteni care navigaseră cu bunicul lui. El a fost străbunul lui 
Nauplios Distrugătorul, care obișnuia să ducă vasele vrăjmașe 
spre pieire aprinzând semnale luminoase înșelătoare?%. 

x 

1. Mitul consemnează sosirea timpurie în Grecia a coloniștilor 
eladici din Palestina, prin Rodos, și introducerea de către ei a 
agriculturii în Pelopones. S-a afirmat că printre ei se numărau 
emigranţi din Libia și Etiopia, ceea ce pare probabil (*6.1 și 8.2). 
Belos este Baal din Vechiul Testament și Bel din scrierile 
apocrife; el își luase numele de la Zeița-Lună sumeriană Belili, 
pe care a înlocuit-o. 

2. Cele trei Danaide, cunoscute și drept Telchine sau 
„descântătoare”, care au dat numele celor trei orașe principale 
din Rodos erau Zeița Triplă a Lunii Danae (*54.1 și 73.4). 
Numele Linda, Camira și lalisa par să fie forme erodate ale lui 
linodeousa („legătoare cu fir de in”), catamerizousa („cea care 
împarte”) și ialemistria („femeie care se tânguie”); ele sunt, de 
fapt, cele Trei Moire sau Ursite familiare, cunoscute și sub 
numele Cloto, Lachesis și Atropos (*10.1), deoarece exercitau 
exact aceleași funcţii. Teoria clasică despre firul de in era că 
zeița lega fiinţa umană de capătul unui fir atent măsurat pe care 
îl depăna anual până când venea vremea să-l taie și să-i 
abandoneze sufletul morţii. Dar la început îl înfășa pe nou- 
născutul care scâncea cu un scutec de in pe care erau brodate 
semnele clanului și ale familiei lui, atribuindu-i astfel locul 
destinat lui în societate. 

3. Numele sumerian al lui Danae era Damkina. Evreii o 
numeau Dina (Geneza XXXIV) și, masculinizat, Dan. Cincizeci de 
preotese ale Lunii era efectivul complet al unui ordin, iar sarcina 
lor era de a menţine solul umed prin descântece de invocare a 
ploii, prin irigare și săpare de puțuri; astfel, numele Danaidelor a 

fost asociat cu cuvântul grec dânos - „pârjolit” - și cu danos - 
„un dar” -, primul a fiind uneori lung, alteori scurt. Îngemănarea 
lui Agenor și Belos, asemenea celei dintre Danaos și Egiptos, 
indică un sistem regal în Argos, în care fiecare corege se 
căsătorea cu o Mare Preoteasă și domnea timp de cincizeci de 
luni lunare sau un Mare An. Marile Preotese erau alese printr-o 
cursă de alergare (originea Jocurilor Olimpice) desfășurată la 
sfârșitul celor cincizeci de luni - sau patruzeci și nouă în anii 
alternativi (*53.3). lar cursa de alergare de Anul Nou din Olimpia 
(*53.3), Sparta (*160.0), lerusalim (Hooke, Origin of Early 
Semitic Ritual, 1935, p. 53) și Babilon (Langdon, Epic of 
Creation, rândurile 57-58) era ţinută pentru regalitatea sacră, ca 
în Argos. Un Rege-Soare trebuia să fie iute de picior. 

4. Hidra (*34.3 și 60.h) ucisă de Heracle pare a fi 
personificarea ordinului  preoteselor aducătoare de ploaie 
(*124.2-4), iar mitul Danaidelor pare să consemneze două 
atacuri elenice asupra sanctuarului lor, primul dintre ele eșuând 
în mod vizibil. După al doilea atac, cel reușit, căpetenia elenică 
s-a căsătorit cu Marea Preoteasă și le-a repartizat pe preotesele- 
apei ca soții locţiitorilor săi. „Strada numită Apheta” trebuie să fi 
fost punctul de plecare al cursei feminine pentru funcţia de 
Mare Preoteasă, dar era utilizată și în cursa bărbaţilor pentru 
funcţia de rege sacru (*53.3 și 160.9). Linceu, un titlu regal și în 
Mesenia (*74.1), înseamnă „al linxului” - caracal, un fel de leu 
vestit pentru vederea lui ageră. 

5. „Egiptos” și „Danaos” par să fi fost vechile nume ale 
coregilor tebani; și, de vreme ce era un obicei larg răspândit 
acela de a îngropa capul regelui sacru în împrejurimile unui oraș 
și, astfel, de a-l proteja de invazii (*146.2), presupusele capete 
ale fiilor lui Egiptos, îngropate în Lerna, sunt probabil cele ale 
regilor sacri succesivi. Egiptenii erau numiţi melamopozi 
(„picioare negre”) deoarece mergeau prin noroiul negru în 
timpul sezonului de însămânţat. 

6. O societate ulterioară, monogamă, reprezenta Danaidele 
cu vase de apă sparte, ca pedeapsă eternă pentru matricidul 
lor. Dar în reprezentarea din care este derivată această poveste, 
ele îndeplineau o operaţiune magică necesară: stropeau 
pământul cu apă pentru a produce averse de ploaie prin magie 
empatică (*41.5 și 68.1). Se pare că sita sau vasul spart a rămas 
un semn distinctiv al femeii înțelepte multe secole după abolirea 


ordinelor Danaidelor: Filostrat scrie (Viaţa lui Apollonios din 
Tyana VI.11) despre „femei care, cu un ciur în mână, umblă în 
urma păstorilor ori a văcarilor, purtând de grijă animalelor”. 

7. Focurile de semnalizare ale Hipermnestrei și ale lui Linceu 
trebuie să fi fost cele aprinse la Sărbătoarea de Primăvară din 
Argos pentru a celebra triumful Soarelui. Este posibil ca în Argos 
regele sacru să fi fost ucis cu un ac lung înfipt în inimă: un 
sfârșit relativ indulgent. 

8. Tesmoforia („ofrande cuvenite”) erau orgii agricole 
celebrate la Atena (*48.b), în decursul cărora organele genitale 
amputate ale regelui sacru sau ale substitutului său erau 
purtate într-un coș; acestea au fost înlocuite în epocile mai 
civilizate cu pâini în formă de falus și șerpi vii. Apollo Liceios 
poate însemna „Apollo al Luminii”, și nu „Apollo Lupul”, dar cele 
două concepte erau puse în legătură de obiceiul lupilor de a urla 
la luna plină. 


61. Lamia 


a. Belos a avut o fiică nespus de frumoasă, pe nume Lamia, 
care a stăpânit în Libia și căreia Zeus, în semn de mulțumire 
pentru favorurile ei, i-a acordat puterea neobișnuită de a-și 
scoate ochii și de a și-i pune la loc după cum voia. Ea i-a născut 
șapte copii, dar pe toţi, în afară de Scila, i-a omorât Hera, într-un 
acces de gelozie. Lamia s-a răzbunat ucigând copiii altora și s-a 
comportat atât de crud, încât chipul ei s-a transformat într-o 
mască de coșmar. 

b. Mai târziu s-a alăturat grupului Empuselor, împreunându-se 
cu bărbaţi tineri și sugându-le sângele în timp ce ei dormeau?*%. 

x 


1. Lamia era libiana Neith, Zeița lubirii și a Luptei, numită și 
Anatha și Atena (*8.1 și 25.2), a cărei venerare a fost reprimată 
de ahei. Ca și Alfito din Arcadia, ea a sfârșit prin a fi sperietoare 
pentru copii (*52.7). Numele ei, Lamia, pare să fie înrudit cu 
lamyros („lacom”), din /aimos („gâtlej”) - astfel spus, o femeie 
„lascivă” -, iar faţa ei hidoasă este masca de Gorgonă 
protectoare purtată de preotesele ei în timpul Misterelor lor 

(*33.3), când era practicat și infanticidul. Ochii ei detașabili sunt 
deduși probabil dintr-o pictură a zeiţei aflată pe punctul de a 
conferi vedere mistică unui erou, căruia îi oferă un ochi (*73.9). 
Empusele erau incubi feminini (*55.1). 


62. Leda 


a. Unii spun că atunci când Zeus s-a îndrăgostit de Nemesis, 
ea a fugit în apă și s-a prefăcut în pește; el a urmărit-o în chip 
de castor [?], brăzdând valurile. Ea a sărit pe mal și s-a 
preschimbat în diferite alte animale, dar nu a putut scăpa de 
Zeus, căci el se preschimba în alte sălbăticiuni mai aprige și mai 
iuți. In cele din urmă, s-a înălțat în văzduh ca o gâscă sălbatică, 
iar el s-a făcut lebădă și a biruit-o la Ramnous, în Atica. Nemesis 
și-a scuturat penele, resemnată, și s-a dus în Sparta, unde 
curând, Leda, soţia regelui Tindar, avea să găsească într-o 
mlaștină un ou de culoarea hiacintului pe care l-a dus și l-a 
ascuns într-un cufăr acasă. Din oul acela a ieșit Elena din 
Troia?%. Dar unii spun că oul a picat din lună, asemenea celui 
care, în vremuri de mult apuse, s-a cufundat în Eufrat și, după 
ce a fost dus la mal de câţiva pești și clocit de porumbiţe, s-a 
spart, dând-o la iveală pe Zeița siriană a lubirii?% 


b. Alţii spun că Zeus, care se prefăcea că e o lebădă urmărită 
de vultur, s-a adăpostit la sânul lui Nemesis, apoi a siluit-o, iar la 
vremea potrivită ea a făcut un ou, pe care Hermes l-a aruncat 
între picioarele larg desfăcute ale Ledei, pe când ea ședea pe un 
taburet. Astfel, Leda a născut-o pe Elena, iar Zeus a pus 
imaginea Lebedei și pe cea a Vulturului în Ceruri, întru 
comemorarea acelui vicleșug?*. 

c. Însă cea mai cunoscută relatare este că Leda însăși, sub 
chip de lebădă, a fost cea care s-a însoţit cu Zeus lângă râul 
Eurotas; acolo, ea a făcut un ou din care au ieșit Elena, Castor și 

Polideuces și, drept urmare, a fost zeificată ca Nemesis3%. Or, 
soțul Ledei, Tindar, se împreunase și el cu ea în aceeași noapte 
și, chiar dacă unii susţin că tustrei copiii erau ai lui Zeus - iar 
Clitemnestra ieșise odată cu Elena dintr-un al doilea ou -, alţii 
consemnează faptul că doar Elena era fiica lui Zeus, iar Castor și 
Polideuces, fii ai lui Tindar’; iar conform altora, Castor și 
Clitemnestra ar fi copiii lui Tindar, în timp ce Elena și Polideuces 
erau ai lui Zeus?®?. 
x 

1. Nemesis era Zeiţa-Lună ca Nimfă (*32.2) și, în cea mai 
veche formă a mitului urmăririi amoroase, ea l-a fugărit pe 
regele sacru pe parcursul transformărilor lui sezoniere ca 
iepure, pește, albină și șoarece - sau iepure, pește, pasăre și 
bob de grâu - și, în cele din urmă, l-a devorat. Odată cu victoria 
sistemului patriarhal, urmărirea a fost răsturnată: acum zeiţa 
fugea de Zeus, ca în balada englezească „The Coal-black Smith” 
(*89.2). Ea se prefăcuse într-o vidră sau un castor pentru a 
urmări peștele, iar numele lui Castor este în mod evident o 
rămășiță a acestui mit, în timp ce numele lui Polideuces („mult 
vin dulce”) consemnează caracterul festivităților în timpul 
cărora avea loc urmărirea. 

2. Lada se crede că este cuvântul lician (adică cretan) pentru 
„femeie”, iar Leda era zeiţa Latona, Leto sau Lat, care i-a născut 
pe Apollo și Artemis în Delos (*14.2). Oul de culoarea hiacintului 
amintește de oul de înroșit cu sânge al druizilor, numit glain, pe 
care ei îl căutau în fiecare an pe ţărmul mării; în mitul celtic, 
acesta era ouat de zeiţa cu chip de șarpe-de-mare. Faptul că oul 
a fost aruncat între coapsele Ledei putea fi dedus dintr-o 
reprezentare a zeiței așezată pe scaunul de naștere, cu capul lui 
Apollo ieșind din pântecele ei. 

3. Elena (Helen[a]) și Helle sau Selene sunt variante locale ale 
Zeiţei-Lună (*43.1; 70.8 și 159.1), a cărei identitate cu zeița 
siriană a lui Lucian este subliniată de Hyginus. Dar descrierea lui 
Hyginus este confuză: zeiţa însăși a fost cea care a făcut oul 
lumii după ce s-a împreunat cu șarpele Ofion, un ou pe care ea 

l-a clocit pe ape, luând forma unei porumbiţe. Ea însăși s-a 
înălţat din Vid (*1.a). Elena avea două temple lângă Sparta: unul 
la Terapne, construit pe o așezare miceniană; altul la Dendra, 
legat de un cult al copacului, cum era și altarul ei din Rodos 
(*88.10). Pollux (X.191) menţionează o sărbătoare spartană 
numită Helenoforia, care semăna îndeaproape cu Tesmoforia 
din Atena (*48.b), în timpul căreia obiecte ce nu pot fi numite 
erau purtate într-un coș special - he/ene; un astfel de coș poartă 
Elena însăși în unele basoreliefuri care o înfățișează însoţită de 
Dioscuri. Este posibil ca obiectele să fi fost simboluri falice, 
Elena fiind o zeiță orgiastică. 

4. Zeus a păcălit-o pe Nemesis, zeiţa cultului peloponesiac al 
lebedei, făcând apel la mila ei, exact așa cum o păcălise și pe 
Hera din cultul cretan al cucului (*12.a). Acest mit pare să se 
refere la sosirea în orașele cretane sau pelasgice a unor 
războinici elenici care, pentru început, au omagiat-o pe Marea 
Zeiţă și le-au oferit preoteselor ei consorți supuși, pentru ca, în 
cele din urmă, să-i suprime suveranitatea supremă. 


63. Ixion 


a. Ixion, fiu al lui Flegias, regele lapit, a fost de acord să se 
căsătorească cu Dia, fiica lui Eioneu, promițând daruri bogate 
pentru mireasă și invitându-l pe Eioneu la un ospăț; dar în faţa 
palatului său el așezase o capcană cu un foc mare de cărbuni 
dedesubt, în care Eioneu, fără să bănuiască nimic, a căzut și a 
ars de viu. 

b. Deși zeii mai mărunți au considerat fapta odioasă și au 
refuzat să-l purifice pe Ixion, Zeus, care se comportase la fel de 
urât când fusese îndrăgostit, nu doar că l-a purificat, ci l-a adus 
să mănânce la masa lui. 

c. Ixion a fost nerecunoscător și a plănuit să o seducă pe 
Hera, care, bănuia el, s-ar fi bucurat de șansa de a se răzbuna 
pe Zeus pentru numeroasele lui infidelităţi. Însă Zeus, intuindu-i 
intenţiile, a modelat un nor care să-i semene Herei, iar Ixion, 
fiind prea beat ca să observe farsa, și-a făcut pe loc pofta cu el. 
A fost surprins asupra faptului de Zeus, care i-a poruncit lui 
Hermes să îl biciuiască fără milă până când Ixion avea să repete 
cuvintele: „Binefăcătorii merită cinstire”, apoi să îl lege pe o 
roată de foc care să se rotească fără încetare pe cer. 


d. Falsa Hera, numită după aceea Nefele, i-a născut 
proscrisului Ixion pe copilul Centauros, care, când a ajuns la 
maturitate, se spune că a zămislit centauri-cai cu iepe din 
Magnesia, dintre care cel mai faimos a fost învățatul Chiron*%. 

x 

1. Numele Ixion, format din /schys („putere”) și io („lună”) 
(*59.1), sugerează și ixias („vâsc”). Ca rege-stejar cu organe 
genitale de vâsc (*50.2), reprezentându-l pe Zeul-tunet, el s-a 
căsătorit ritual cu Zeiţa-Lună aducătoare de ploi, după care a 
fost biciuit, astfel încât sângele și sperma lui să fecundeze 
pământul (*116.4), apoi decapitat cu un topor, emasculat, legat 
de un copac cu membrele rășchirate și fript; rudele lui l-au 
mâncat apoi în mod sacramental. Eion este epitetul homeric 
pentru râu; dar tatăl Diei este numit Deioneu, însemnând 
„distrugător”, ca și Eioneu. 

2. Zeiţa-Lună a cultului stejarului era cunoscută drept Dia („a 
cerului”), nume al zeiţei stejarului din Dodona (*51.1), și, prin 
urmare, al soţiei lui Zeus, Hera. Faptul că regii de modă veche 
își spuneau Zeus (*45.2; 68.1 și 156.4) și se căsătoreau cu Dia a 
Norilor de Ploaie nu putea fi, în mod normal, pe placul preoţilor 
olimpieni, care au interpretat eronat reprezentarea rituală a 
regelui lapit cu membrele depărtate ca fiind pedepsirea lui 
pentru impietate și au inventat legenda norului. Pe o oglindă 
etruscă, Ixion este înfățișat legat cu membrele rășchirate pe o 
roată de foc, cu iască de ciuperci uscate la picioare; în alte 
locuri, el este legat cu același „nod încincit” cu care eroul 
irlandez Curoi l-a legat pe Cuchulain - aplecat pe spate ca un 
arc de cerc (Filostrat, Viata lui Apollonios din Tyana VIl.12), cu 
gleznele, încheieturile mâinilor și gâtul legate laolaltă, precum 
Osiris în Cartea Morților. Această postură amintește de roţile în 
flăcări rostogolite de pe deal la sărbătorile europene din miezul 
verii, ca semn că soarele a ajuns la zenit și trebuie să intre iar în 
declin, până la solstițiul de iarnă. Capcana lui Ixion nu este 
metaforică: era nevoie de victime substitut pentru regele sacru, 
cum erau prizonierii luaţi în luptă sau, dacă aceștia nu existau, 
călătorii prinși în capcane. Mitul pare să consemneze un tratat 
încheiat de elenii lui Zeus cu lapiţii, flegienii și centaurii, care a 

fost încălcat de uciderea ritualică a unor călători elenici și de 
răpirea femeilor lor; elenii au cerut și le-au fost acordate scuze 
oficiale. 

3. Caii erau consacraţi lunii, iar dansurile cailor de lemn 
menite să invoce ploaia par să fi dat naștere legendei că 
centaurii erau jumătate cai, jumătate oameni. Cea mai veche 
reprezentare grecească a centaurilor - doi bărbaţi uniţi la talie 
cu trupuri de cai- se găsește pe o bijuterie miceniană din 
Heraion, în Argos; ei stau faţă în faţă și dansează. O pereche 
similară apare pe un sigiliu de sticlă cretan; dar, de vreme ce în 
Creta nu exista un cult autohton al calului, în mod evident 
motivul a fost importat de pe continent. În arta arhaică, satirii 
erau de asemenea înfăţișaţi drept bărbaţi deghizați în cai de 
lemn, dar ulterior ei au devenit ţapi. Centauros trebuie să fi fost 
un erou oracular cu coadă de șarpe, încât povestea împreunării 
lui Boreas cu iepele se referă la el (*48.e). 


64. Endimion 


a. Endimion era fiul cel arătos al lui Zeus cu nimfa Calice, de 
stirpe eoliană, deși se trăgea din Caria, și el a fost cel care l-a 
alungat pe Climenos de pe tronul Elidei. Soţia lui, cunoscută sub 
diferite nume, cum ar fi lfianasa, Hiperipe, Hromia și Neis, i-a 
născut patru fii; a fost și tatăl a cinci fiice cu Selene, care s-a 
îndrăgostit nebunește de el*%. 

b. Într-o noapte senină, Endimion dormea într-o peşteră de pe 
Muntele Latmos când Selene l-a zărit întâia dată, s-a culcat 
lângă el și l-a sărutat delicat pe pleoape. Unii spun că, drept 
urmare, el avea să se întoarcă în peștera aceea și că acolo a 
căzut într-un somn adânc, fără vise. Somnul acela, din care nu 
s-a mai trezit nicicând, chiar el l-a vrut, pentru că nu putea 
suferi ideea de bătrâneţe; sau pentru că Zeus l-a bănuit că ar fi 
avut o combinaţie amoroasă cu Hera; sau poate că Selene 
găsise că e mai plăcut să-l sărute tandru pe pleoape decât să fie 
obiectul pasiunii lui prea fecunde. În orice caz, el nu a mai 
îmbătrânit nici măcar cu o zi, iar obrajii lui și-au păstrat 
prospetimea din tinereţe. Dar alţii zic că a fost înmormântat în 
Olimpia, unde cei patru fii ai lui au participat la o cursă al cărei 
învingător obținea tronul pe atunci vacant, iar Epeios a fost cel 

care a câștigat:%. 

c. Unul dintre fiii lui, care pierduse cursa, a concurat mai 
târziu într-o cursă de care la jocurile prilejuite de moartea lui 
Azan, fiul lui Arcas, primele de acest fel ţinute în Grecia. Cum 
spectatorii nu au știut că trebuie să se ferească de traseul 
cursei, carul lui Etolos a trecut dintr-o întâmplare peste Apis, fiul 
lui Foroneu, și l-a rănit mortal. Salmoneu, care se afla acolo, l-a 
surghiunit pe Etolos, trimiţându-l dincolo de Golful Corint, unde 
el l-a omorât pe Doros și pe fraţii săi și a cucerit regiunea 
numită acum Etolia, după numele lui3%. 

x 

1. Acest mit consemnează modul în care o căpetenie eoliană 
a invadat Elida și a acceptat consecinţele căsătoriei cu 
reprezentanta pelasgică a Zeiţei-Lună Hera - numele soțiilor lui 
Endimion sunt toate nume ale lunii -, care conducea un ordin de 
cincizeci de preotese ale apei (*60.3). Când domnia lui a luat 
sfârșit, el a fost sacrificat imediat și a fost recompensat cu un 
altar de erou în Olimpia. Se spune că Pisa, orașul de care 
aparținea Olimpia, însemna în limba lidiană (sau cretană) „loc 
de odihnă privat”, și anume al Lunii (Servius despre Eneida lui 
Vergiliu X.179). 

2. Numele Endimion, din enduein (latină: inducere), se referă 
la seducerea de câtre Lună a regelui, ca și cum ar fi fost una 
dintre Empuse (*55.a); dar cei vechi îl explică cu referire la 
somnum ei inductum, „somnul trimis asupra lui”. 

3. Asemenea lui Pelops, Etolos trebuie să își fi mânat carul în 
jurul stadionului din Olimpia, ca întruchipare a soarelui (*69. 1), 
iar uciderea accidentală a lui Apis, care este pusă să explice 
colonizarea Etoliei de câtre locuitorii din Elaia, pare să fie 
dedusă dintr-o reprezentare a ciocnirii anuale a carelor, în care 
substitutul regelui murea (*71.1 și 109.4). Dar cursa de alergare 
câștigată de Epeios („succesor”) a fost un eveniment anterior 
(*53.3). Existenţa unui sanctuar al lui Endimion pe Muntele 
Latmos din Caria sugerează că o colonie eoliană din Elida s-a 
stabilit acolo. Căsătoria lui rituală cu Hera, ca și cea a lui Ixion, 
trebuie să îi fi ofensat pe preoţii lui Zeus (*63.2). 

4. Apis este substantivul format din apios, un adjectiv homeric 

care înseamnă de obicei „îndepărtat”, dar care, aplicat 
Peloponesului (Eschil, Rugătoare/e 262), înseamnă „al părului 
[pomul]” (*74.6). 


65. Pygmalion și Galateea 


a. Pygmalion, fiu al lui Belos, s-a îndrăgostit de Afrodita și, 
deoarece ea nu voia să se împreuneze cu dânsul, a făcut o 
statuie a ei din fildeș și a așezat-o în pat lângă el, rugând-o să 
aibă milă de el. Afrodita a intrat în această statuie și a adus-o la 
viață, devenind Galateea, care i-a născut pe Pafos și Metharme. 
Pafos, urmașul lui Pygmalion, a fost tatăl lui Ciniras, care a 
întemeiat orașul cipriot Pafos și a ridicat acolo vestitul templu al 
Afroditei*%. 

x 

1. Pygmalion, căsătorit cu preoteasa Afroditei din Pafos, pare 
să fi păstrat în patul lui statuia albă de cult a zeiţei (cf. 1 Regi; 
XIX.13), ca mijloc de a rămâne pe tronul cipriot. Dacă lui 
Pygmalion i-a succedat cu adevărat un fiu născut lui de această 
preoteasă, el trebuie să fi fost primul rege care a impus 
ciprioţilor sistemul  patriliniar. Dar este mai probabil ca, 
asemenea nepotului său Ciniras (*18.5), el să fi refuzat să 
renunţe la statuia zeiţei la sfârșitul domniei lui de opt ani, pe 
care să și-o fi prelungit prin căsătoria cu o altă preoteasă a 
Afroditei - tehnic vorbind, fiica lui, de vreme ce ea era 
moștenitoarea tronului -, care este numită  Metharme 
(„schimbare”), pentru a marca această inovaţie. 


66. Eac 


a. Zeul-râu Asopos - pe care unii îl consideră fiu al lui Ocean 
cu Tethys, unii al lui Poseidon cu Pero, iar alţii al lui Zeus cu 
Eurinome - s-a căsătorit cu Metope, fiica râului Ladon, de la care 
a avut doi fii și douăsprezece sau douăzeci de fiice?%. 

b. Mai multe dintre acestea au fost răpite și siluite cu diferite 
ocazii de Zeus, Poseidon sau Apollo, iar când mezina Egina, sora 
geamănă a lui Tebe, una dintre victimele lui Zeus, a dispărut și 

ea, Asopos a pornit în căutarea ei. În Corint, aflând că Zeus era 
din nou vinovatul, a plecat pe urmele lui ca să se răzbune și l-a 
găsit tocmai când o îmbrăţișa pe Egina într-o pădure. Umilit, 
Zeus, care nu era înarmat, a fugit printre desișuri, iar când nu a 
mai putut fi zărit, s-a transformat într-o stâncă și Asopos a 
trecut pe lângă ea; atunci el s-a repezit în Olimp și, de la 
adăpostul meterezelor, l-a bombardat pe Asopos cu fulgere. 
Asopos încă se mai deplasează anevoie din pricina rănilor 
primite atunci, iar din albia râului său sunt scoase bucăţi de 
cărbune ars*%. 

c. După ce s-a descotorosit astfel de tatăl Eginei, Zeus s-a dus 
pe ascuns cu Egina în insula numită pe atunci Oenone sau 
Oenopia, unde s-a împreunat cu ea luând chip de vultur sau de 
flăcări, iar deasupra culcușului lor pluteau cupidonii, răspândind 
peste ei darurile iubiriis:0. Cu timpul, Hera a aflat că Egina îi 
născuse lui Zeus un fiu pe nume Eac și s-a hotărât să îi omoare 
pe toţi locuitorii din Oenone, unde acesta era rege. A făcut ca un 
șarpe să se furișeze într-unul din pâraiele de acolo, iar șarpele a 
clocit mii de ouă, încât o puzderie de șerpi au migrat unduindu- 
se peste câmpuri spre alte torente și râuri. O beznă deasă și o 
arșiţă grea s-au abătut asupra insulei, pe care Eac o redenumise 
Egina, iar Vântul de Sud ucigaș a bătut vreme de nu mai puţin 
de patru luni. Recoltele și pășunile s-au uscat și a urmat 
foametea; dar locuitorii erau chinuiţi mai ales de sete și, după 
ce vinul s-a sfârșit, se târau spre cel mai apropiat pârâu, unde 
mureau bând apă otrăvită. 

d. Invocarea lui Zeus n-a fost de nici un folos: suplicantele 
descărnate și animalele de sacrificiu cădeau secerate de moarte 
în faţa altarelor lui, până când aproape nici o făptură cu sânge 
cald nu a mai rămas în viață”. 

e. Intr-o zi, rugăminţilor lui Eac li s-a răspuns cu tunete și 
fulgere. Încurajat de acest semn favorabil, el l-a implorat pe 
Zeus să umple din nou pământul pustiit, oferindu-i la fel de 
mulţi supuși câte furnici cărau boabe de cereale pe un stejar din 

apropiere. Copacul, care răsărise dintr-o ghindă din Dodona, era 
unul consacrat lui Zeus; drept urmare, la rugămintea lui Eac, 
stejarul s-a scuturat și din crengile lui mari s-a auzit un foșnet ce 
nu fusese provocat de nici un vânt. Deși îngrozit, Eac nu a fugit 
de acolo, ci a sărutat de mai multe ori trunchiul stejarului și 
pământul de sub el. In noaptea aceea, el a visat o ploaie de 
furnici căzând din stejarul sacru care, de cum atingeau 
pământul, deveneau bărbaţi. Când s-a trezit, a alungat visul ca 
pe o nălucă înșelătoare; dintr-odată însă, Telamon, fiul lui, l-a 
chemat afară să vadă cum se apropia o mulţime de bărbaţi, iar 
el a recunoscut chipurile din vis. Năpasta șerpilor invadatori 
dispăruse, iar ploaia a căzut un timp îndelungat. 

f. Mulţumindu-i lui Zeus cu nespusă recunoștință, Eac a 
împărţit orașul pustiit și pământurile noilor oameni, pe care i-a 
numit mirmidoni, adică „furnici”, ai căror descendenţi încă 
manifestă cumpătare, răbdare și tenacitate de furnică. Mai 
târziu, mirmidonii l-au urmat pe Peleu în exilul lui din Egina și au 
luptat la Troia alături de Ahile și Patrocle:!?. 

9. Dar unii zic că aliaţii lui Ahile, mirmidonii, au fost numiţi 
astfel în onoarea regelui Mirmidon, a cărui fiică, Eurimedusa, a 
fost sedusă de Zeus deghizat în furnică - acesta fiind motivul 
pentru care furnicile sunt considerate sacre în Tesalia. lar alţii 
aduc vorba despre o nimfă pe nume Mirmex, care, atunci când 
însoțitoarea ei, Atena, a inventat plugul, s-a lăudat că ea fusese 
cea care făcuse descoperirea și, drept pedeapsă, a fost 
transformată în furnică5!5. 

h. Eac, care s-a căsătorit cu Endeis din Megara, era unanim 
recunoscut pentru evlavia sa și era atât de venerat, încât cu 
toţii râvneau să își desfete privirile cu el. Cei mai de seamă eroi 
din Sparta și Atena cereau răspicat să lupte sub comanda lui, 
chiar dacă el făcuse din Egina insula egeeană cel mai anevoie 
de atacat, înconjurând-o cu stânci cufundate în mare și cu recife 
primejdioase, spre a o proteja contra piraților’. Atunci când 
întreaga Grecie a suferit din cauza secetei provocate de 


312 Ovidiu, Metamorfoze VII.614 şi urm.; Hyginus, /oc. cit.; Apollodor, 
loc. cit.; Pausanias 1l.29.2; Strabon VIII.6.19 şi 1X.5.9. 

313 Servius despre Eneida lui Vergiliu, II.7 şi IV.402; Clement 
Alexandrinul, Cuvânt de îndemn către greci 1l.39.6. 

314 Apollodor 1ll.12.6; Pindar, Ode nemeene VIII.8 şi urm.; Pausanias 
II.29.5. 


uciderea regelui arcadian Stimfalos de către Pelops sau, spun 
unii, de uciderea lui Androgeu de către atenieni, Oracolul din 
Delfi i-a sfătuit pe greci: „Cereţi-i lui Eac să se roage pentru 
izbăvirea voastră!”. Auzind acestea, fiecare oraș i-a trimis un 
mesager lui Eac, iar el a urcat pe Muntele Panhellenios, cel mai 
înalt pisc de pe insulă, înveșmântat ca preot al lui Zeus. Acolo, a 
adus sacrificii zeilor și s-a rugat pentru ca seceta să ia sfârșit. La 
rugăminţile lui, s-a auzit un bubuit puternic de tunet, cerul s-a 
întunecat de nori și averse năprasnice de ploaie s-au abătut pe 
tot pământul Greciei. Cu acel prilej, el i-a dedicat un sanctuar lui 
Zeus pe Muntele Panhellenios, iar de atunci orice nor care se 
așază pe vârful muntelui a fost socotit întotdeauna un semn 
neîndoios de ploaie:'5 


i. Apollo și Poseidon l-au luat pe Eac cu ei când au construit 
zidurile Troiei, știind că dacă la lucrare nu participă și un 
muritor, orașul avea să fie de neînvins, iar locuitorii lui vor putea 
să îi sfideze pe zei. Abia terminaseră lucrările, când trei șerpi cu 
ochi cenușii au încercat să escaladeze zidurile. Doi dintre ei au 
urcat pe partea construită de zei, dar s-au rostogolit la pământ 
și au murit; al treilea a scos un țipăt și s-a repezit pe partea lui 
Eac, izbutind să pătrundă înăuntru. Atunci a profeţit Apollo că 
Troia avea să cadă nu doar o singură dată și că fiii lui Eac vor fi 
printre cuceritori, atât la prima, cât și la a patra generaţie a lor; 
cum s-a și întâmplat, în persoana lui Telamon și a lui Aiax5!*. 

J. Eac, Minos și Radamante au fost cei trei fii ai lui Zeus pe 
care el ar fi dorit cel mai tare să îi cruţe de povara bătrâneţii. 
Însă Ursitele nu i-au îngăduit, iar Zeus, acceptând cu bunăvoință 
interdicţia lor, le-a oferit un bun exemplu celorlalți olimpieni. 

k. Când Eac a murit, a devenit unul dintre cei trei judecători 
din Tartar, unde dă legi umbrelor, fiind chemat chiar să 
arbitreze certurile ce pot apărea între zei. Unii adaugă că el 
păstrează cheile Tartarului, impune vamă și verifică dacă 
sufletele aduse de Hermes sunt cele de pe lista lui Atropos5!*. 

1. Fiicele lui Asopos siluite de Apollo și Poseidon trebuie să fi 
făcut parte din ordinul preoteselor Lunii din valea Asopos din 
nord-estul Peloponesului, ale cărui pământuri fertile au fost 
cucerite de eolieni. Violarea Eginei pare să consemneze o 
cucerire aheeană ulterioară a oraşului Flious, de la izvoarele 
râului Asopos, și o solicitare zadarnică de ajutor militar venită 
din partea vecinilor lor din Corint. Eurinome și Tethys (*1.a și 0), 
nume ale mamei lui Asopos, erau vechi nume ale Zeiţei-Lună, 
iar „Pero” trimite la pera, „sac de piele” (*36.1), și astfel la 
aegisul din piele de capră al Atenei - cum face și „Egina”. 

2. Mitul lui Eac se referă la cucerirea Eginei de către 
mirmidonii din Ftiotida, a căror emblemă tribală era o furnică. 
Se pare că insula fusese stăpânită anterior de pelasgii adoratori 
ai caprei, iar ostilitatea lor faţă de invadatori este consemnată 
de otrăvirea apelor de către Hera. Potrivit lui Strabon, care a 
căutat întotdeauna explicaţii raționale pentru mituri, dar rareori 
a privit suficient de departe, pământul Eginei era acoperit de un 
strat de pietre, iar locuitorii ei își spuneau mirmidoni deoarece, 
asemenea furnicilor, trebuiau să înlăture pietrele înainte de a-și 
putea nivela câmpurile și întrucât erau troglodiţi (Strabon 
VIII.6.16). Dar legenda tesaliană a lui Mirmex este un simplu mit 
al originii: mirmidonii din Ftotida pretindeau că sunt autohtoni, 
ca și furnicile, și manifestau o loialitate atât de mare faţă de 
legile preotesei lor, Regina-Furnică, încât reprezentantul elenic 
al lui Zeus, care s-a căsătorit cu ea, a trebuit să devină el însuși 
o furnică onorifică. Dacă în realitate Mirmex a fost un nume al 
Zeiţei-Mamă din nordul Greciei, ea putea foarte bine să pretindă 
că inventase plugul, deoarece agricultura fusese introdusă de 
imigranții din Asia Mică înainte ca elenii să ajungă în Atena. 

3. Coloniștii din Ftiotida ai Eginei și-au contopit ulterior 
miturile cu cele ale invadatorilor ahei din Flious, de pe râul 
Asopos; și, întrucât acești coloniști din Ftiotida își păstraseră 
loialitatea față de Oracolul stejarului din Dodona (*51.8), 
furnicile sunt prezentate coborând dintr-un copac, și nu ieșind 
din pământ. 

4. În mitul iniţial, Eac trebuie să fi provocat furtuna 
aducătoare de ploaie nu invocându-l pe Zeus, ci printr-o magie 
ca aceea folosită de Salmoneu (*68. 1). Faptul că el dădea legi în 
Tartar, ca și Minos și Radamante, sugerează că un cod eginean 


de legi a fost adoptat și în alte părţi ale Greciei. Este probabil ca 
ele să se refere la dreptul comercial, nu la cel penal, judecând 
după acceptarea generală, în epoca clasică, a talantului din 
Egina drept etalon de greutate pentru metalele preţioase. 
Acesta era de origine cretană și cântărea circa treizeci și șase 
de kilograme. 


67. Sisif 


a. Sisif, fiul lui Eol, s-a căsătorit cu fiica lui Atlas, Merope, o 
Pleiadă care i-a născut pe Glaucos, Ornition și Sinon și care avea 
o cireadă frumoasă de vite pe Istmul Corint?”?. 

b. Lângă el trăia Autolicos, fiul lui Chione, al cărui frate 
geamăn, Filamon, fusese zămislit de Apollo, chiar dacă Autolicos 
însuși îl revendica pe Hermes drept tată*%. 

c. Or, Autolicos era un adevărat maestru în arta furtului, dat 
fiind că Hermes îl înzestrase cu puterea de a preschimba orice 
animal furat; putea să facă dintr-un animal cu coarne unul fără, 
din unul negru unul alb - sau invers. Așa că, deși Sisif observase 
cum cirezile lui se micșorau, în timp ce ale lui Autolicos 
creșteau, la început nu a putut să îl acuze de furt; prin urmare, 
într-o zi, a însemnat copitele vitelor cu monograma SS sau, spun 
unii, a scris „Furată de Autolicos”. În noaptea aceea, Autolicos s- 
a înfruptat ca de obicei, iar dimineaţa urmele de copite de pe 
drum i-au oferit lui Sisif dovezi îndeajuns ca să îi cheme pe 
vecini să fie martori la furt. A vizitat grajdurile lui Autolicos, și-a 
recunoscut vitele furate după copite și, lăsându-i pe martori să 
dojenească hoţul, a dat grabnic ocol casei, a pătruns prin faţă și, 
în timp ce afară cearta își urma cursul, a sedus-o pe fiica lui 
Autolicos, pe Anticleea, soţia lui Laerte din Argos. Ea i-a născut 
pe Odiseu, iar felul cum a fost el conceput e suficient ca să 
explice viclenia de care a dat dovadă în orice împrejurare, ca și 
porecla lui de „Hipsipilon”?%. 

d. Sisif a întemeiat Efira, cunoscută după aceea drept Corint, 
și a populat-o cu oameni răsăriţi din ciuperci, dacă nu cumva e 

adevărat că Medeea e cea care i-a oferit regatul în dar. 
Contemporanii lui îl știau drept cel mai notoriu pungaș de pe 
pământ, recunoscându-i doar faptul că a promovat comerţul și 
navigația în Corint???. 

e. Atunci când, la moartea lui Eol, Salmoneu a uzurpat tronul 
Tesaliei, Sisif, care era moștenitor de drept, a consultat Oracolul 
din Delfi, care i-a spus: „Fă copii cu nepoata ta; aceștia te vor 
răzbuna!”. El a sedus-o deci pe Tiro, fiica lui Salmoneu, care, 
aflând din întâmplare că motivul lui nu fusese dragostea pentru 
ea, ci ura faţă de tatăl ei, și-a omorât amândoi fiii pe care îi 
născuse. Sisif s-a dus atunci în piaţa din Larissa [? a arătat 
trupurile moarte, acuzându-l în mod fals pe Salmoneu de incest 
și crimă] și a pus să fie izgonit din Tesalia. 

f. După ce Zeus a răpit-o pe Egina, tatăl ei, Zeul-râu Asopos, a 
venit în Corint să o caute. Sisif știa prea bine ce păţise, dar nu a 
vrut să spună decât dacă Asopos avea să ofere cetăţii un izvor 
permanent. Drept urmare, Asopos făcu să ţâșnească izvorul 
Pirene în spatele templului Afroditei, pe locul unde se află acum 
statuile zeiței înarmate, ale Soarelui și ale lui Eros Arcașul. Abia 
atunci Sisif i-a spus tot ce știa*??. 

g. Zeus, care scăpase cu greu de răzbunarea lui Asopos, i-a 
poruncit fratelui său Hades să îl ducă pe Sisif în Tartar și să-l 
pedepsească pe vecie pentru că trădase secretele divine. Dar 
Sisif nu s-a descurajat: viclean, el l-a făcut pe Hades să-și pună 
singur cătușe, chipurile ca să îi arate cum se folosesc, apoi, 
când Hades a făcut-o, le-a zăvorât. Așa a rămas Hades ostatic în 
casa lui Sisif câteva zile - ceea ce a dus la o situaţie cu totul 
neobișnuită, pentru că nimeni nu mai putea muri, nici chiar 
cei decapitaţi sau sfârtecaţi bucăţi; a durat până când, într-un 
sfârșit, Ares, văzându-și interesele periclitate, a dat fuga de l-a 
eliberat pe Hades, lăsându-l pe Sisif în ghearele lui. 

h. Însă Sisif mai avea un truc la dispoziţia sa. Înainte să 
coboare în Tartar, el i-a spus soţiei, lui Merope, să nu îl 
îngroape, iar când a ajuns la palatul lui Hades s-a dus direct la 

Persefona și i-a zis că, nefiind îngropat, nu avea dreptul să se 
afle acolo, ci trebuia lăsat de partea cealaltă a râului Styx. 
„Lasă-mă să mă întorc în lumea de sus”, a zis, „să îmi aranjez 
înmormântarea și să răzbun lipsa de stimă ce mi-a fost arătată. 
Prezenţa mea aici e de-a dreptul ilicită. Mă voi întoarce în trei 
zile”. Persefona a fost păcălită și i-a încuviinţat cererea, dar, de 
cum s-a văzut iarăși la lumină, Sisif și-a încălcat promisiunea 
făcută Persefonei. În cele din urmă, s-a făcut apel la Hermes să 
îl aducă înapoi cu forța*%. 

i. E posibil să fi fost pentru că îl ofensase pe Salmoneu, sau 
fiindcă trădase secretul lui Zeus, sau că trăise mereu doar din 
jafuri și omorâse deseori pe călătorii prea încrezători - unii spun 
că Tezeu a fost cel care a pus capăt carierei lui Sisif, deși fapta 
aceasta nu e inclusă printre isprăvile lui; oricare va fi fost 
motivul, Sisif a primit o pedeapsă exemplară*2%. Judecătorii 
Morților i-au arătat un stei uriaș de piatră - identic în mărime cu 
cel în care se transformase Zeus când a fugit de Asopos - și i-au 
poruncit să îl împingă de-a rostogolul în sus pe culmea unui deal 
și să-i dea drumul pe versantul celălalt. Însă nu a reușit nicicând 
să facă lucrul ăsta. Ori de câte ori era pe punctul să ajungă sus, 
era dus la vale de greutatea pietrei afurisite, care se rostogolea 
până la piciorul dealului, de unde o recupera obosit și o lua de la 
capăt, chiar dacă trupul îi era scăldat de sudoare și deasupra 
capului său se ridica un nor de praf*?. 

j. De rușine că s-a văzut singura dintre Pleiade cu un soţ în 
Lumea Subpământeană - considerat și nelegiuit -, Merope le-a 
părăsit pe cele șase surori-stele ale ei de pe cerul nopţii și de 
atunci nimeni nu a mai văzut-o. Şi, așa cum locul mormântului 
lui Neleu de pe Istmul Corint a fost un secret pe care Sisif a 
refuzat să-l divulge, fie chiar și lui Nestor, la fel și corintenii sunt 
acum la fel de reţinuţi atunci când sunt întrebaţi unde se află 
mormântul lui Sisifs28. 

x 


1. Deși grecii îl înțelegeau în sensul de „foarte înţelept”, 
„Sisif” este scris Sesephus de Hesychios și este considerat a fi o 
variantă grecească a lui Tesup, Zeul-Soare hitit, identic cu 
Atabyrios, Zeul-Soare din Rodos, al cărui animal sacru era un 
taur (*42.4 și 93.1). Au fost găsite statuete din bronz și reliefuri 
datând din secolul al XIV-lea î.Hr. ale acestui taur, însemnat cu 
un sceptru și două discuri pe o crupă și un trifoi pe șold. 
Atacurile asupra vitelor însemnate ale Zeului-Soare sunt un loc 
comun în miturile grecești: însoțitorii lui Odiseu le practicau 
(*170.u), ca și Alcioneu și contemporanul său Heracle (*132.d și 
w). Dar utilizarea magiei de către Autolicos pentru a-i fura vacile 
lui Sisif amintește de povestea lui lacov și Laban (Geneza 29- 
30). Asemenea lui Autolicos, lacov avea darul de a face vitele de 
orice culoare dorea, și astfel a împuţinat turmele lui Laban. 
Legătura culturală dintre Corint și Canaan, care apare în miturile 
lui Nisos (*91.1), Oedip (*105.1 și 7), Alcatoos (*110.2) și 
Melicertes (*70.2), poate fi de origine hitită. Alcioneu provenea 
și el din Corint. 

2. „Piatra afurisită” a lui Sisif a fost la origine un disc solar, iar 
dealul pe care o rostogolea el este bolta Cerului; aceasta 
constituia un simbol suficient de familiar. Existenţa cultului 
corintian al soarelui este bine atestată: se spune că Helios și 
Afrodita ar fi deţinut Acropola succesiv și și-ar fi împărţit acolo 
un templu (Pausanias 11.4.7). Mai mult, Sisif este plasat invariabil 
lângă Ixion în Tartar, iar roata de foc a lui Ixion este un simbol al 
soarelui. Aceasta explică de ce oamenii din Efira au răsărit din 
ciuperci: ciupercile erau iasca rituală a roții de foc a lui Ixion 
(*63.2), iar Zeul-Soare cerea sacrificii umane rezultate prin 
ardere pentru inaugurarea anului său. Seducerea Anticleei a fost 
dedusă probabil dintr-o pictură care înfățișează căsătoria lui 
Helios cu Afrodita, iar ostilitatea mitografului față de Sisif 
exprimă dezgustul elenic faţă de implantarea strategică de 
așezări nonelenice pe istmul îngust care separa Peloponesul de 
Atica. Păcălirea lui Hades de către Sisif se referă, probabil, la 
refuzul unui rege sacru de a abdica la sfârșitul domniei lui 
(*170. 1). judecând după însemnele taurului-soare, el plănuia să 
stăpânească timp de doi Mari Ani, reprezentaţi de sceptru și de 
discurile solare, și a obţinut acordul Zeiţei Triple, reprezentată 
de trifoi. Hipsipilon, porecla lui Odiseu, este forma masculină a 


lui Hipsipile - probabil un nume al Zeiţei-Lună (*106.3). 

3. Sisif și Neleu sunt îngropaţi, probabil, în niște puncte 
strategice de pe Istm, ca vrajă împotriva invaziei (*101.3 și 
146.2). În relatarea lui Hyginus despre răzbunarea lui Sisif 
asupra lui Salmoneu apare o lacună; am furnizat un pasaj care 
face ca povestea să aibă sens. 

4. Pirene, izvorul cetăţii Corint unde Belerofon s-a dus să-l 
adape pe Pegas (*75.c0), nu s-a revărsat și nu a secat niciodată 
(Pausanias 1l.5.1; Strabon VII.6.21). Pirene era totodată numele 
unei fântâni de dincolo de porţile cetăţii, pe drumul dinspre 
piaţă spre Lehaion, unde se spune că Pirene („a răchitei”) - pe 
care mitografii o descriu drept fiica lui Aheloos sau a lui Ebalos 
(Pausanias, /oc. cit.) ori a lui Asopos și Metope (Diodor din Sicilia 
IV.72) - ar fi fost transformată în izvor atunci când a plâns 
pentru fiul ei Cenhrias („șarpe pătat”), pe care Artemis l-a ucis 
fără să vrea. „Bronzul de Corint” își primea culoarea 
caracteristică din faptul că era scufundat încins la roșu în acest 
izvor (Pausanias 1l.3.3). 

5. Una dintre cele șapte Pleiade a dispărut la începutul epocii 
clasice, iar absenţa ei trebuia explicată (*41.6). 

6. Rămâne întrebarea: era SS cu adevărat monograma lui 
Sisif? Imaginea care ilustra mitul îl înfățișa cercetând urmele 
oilor și vitelor furate, care, de vreme ce aveau „copite 
despicate”, se prezentau ca un CO. In scrierea grecească veche, 
acest semn era SS și putea fi interpretat și ca jumătăţile 
îmbinate ale lunii lunare cu tot ceea ce implicau ele - creștere și 
descreștere, avânt și declin, binecuvântare și blestem. 
Animalele cu „copite despicate” erau dedicate Lunii - ele sunt 
sacrificiile prescrise la Sărbătorile Lunii în Levitic-, deci SS 
trebuie să se fi referit la Selene Luna, alias Afrodita, mai 
degrabă decât la Sisif, care, ca Rege-Soare, avea în grijă turma 
ei sacră (*42.1). Semnul CO, reprezentând luna plină (spre 
deosebire de semnul O, ce reprezenta simplul disc al soarelui), 
era înscris pe fiecare crupă a vacii sacre care l-a îndrumat pe 
Cadmos spre Teba (*58.7). 


68. Salmoneu și Tiro 


a. Salmoneu, fiu sau nepot al lui Eol și Enarete, a domnit o 
vreme în Tesalia înainte să plece în fruntea unei coloane de 


eolieni spre marginile de Răsărit ale Elidei, unde a înălţat orașul 
Salmonia, în apropiere de izvorul râului Enipeu, un afluent al lui 
Alfeu*?%. Salmoneu era urât de supușii săi și a mers într-atât de 
departe cu insolenţa lui regală, încât a făcut din jertfele aduse 
lui Zeus propriile lui altare, declarându-se pe sine Zeus. A ajuns 
chiar să străbată străzile din Salmonia târând în urma carului 
său cazane de bronz prinse cu piei de animale pentru a imita 
tunetul lui Zeus și să arunce în aer torţe de stejar aprinse; unele 
cădeau arzându-i pe bieţii lui supuși, care ar fi trebuit să le ia 
drept fulgere. Intr-o bună zi, Zeus l-a pedepsit pe Salmoneu 
aruncând spre el un fulger adevărat, care nu doar că l-a distrus 
cu car cu tot, dar a și ars din temelii întregul oraș*%. 

b. Alcidice, soția lui Salmoneu, murise cu mulţi ani în urmă, pe 
când dădea naștere unei fiice foarte frumoase pe nume Tiro. De 
Tiro se ocupa mama ei vitregă, Sidero, care o trata cu multă 
cruzime, pe motiv că familia îi fusese gonită din Tesalia atunci 
când ea i-a omorât pe cei doi fii pe care îi născuse hainului ei 
unchi, Sisif. Or, Tiro s-a îndrăgostit de râul Enipeu și se plimba zi 
de zi pe malurile lui, plângându-și singurătatea. Dar Zeul-râu, 
deși se amuza, ba chiar era flatat de pasiunea ei, nu îi dădea 
nici cel mai mic semn de încurajare. 

c. Poseidon și-a zis că ar trebui să profite de această situaţie 
ridicolă. Deghizat ca Zeu-râu, el a invitat-o pe Tiro să i se 
alăture la confluenţa dintre Enipeu și Alfeu, iar acolo a cufundat- 
o într-un somn magic, în timp ce un val întunecat se înălță ca un 
munte, aplecându-și creasta, ca să-i ascundă ticăloșia. Când 
Tiro s-a trezit și s-a văzut siluită, s-a îngrozit de acea înșelătorie, 
dar Poseidon a pufnit în râs, spunându-i să meargă acasă, dar 
să nu zică nimic nimănui despre ce i se întâmplase. Drept 
recompensă, i-a zis, va naște doi gemeni nespus de frumoși, fiii 
unui tată mai bun decât un simplu zeu al unui râul. 

d. Tiro a reușit să ţină totul secret până când a născut 
gemenii făgăduiţi, apoi, neputând să facă faţă furiei lui Sidero, i- 
a părăsit pe un munte. Paznicul unei herghelii aflat în trecere pe 
acolo i-a luat cu el acasă, nu înainte însă ca iapa lui de prăsilă 

să îl lovească pe cel mai mare cu copita în plină faţă. Soţia 
herghelegiului i-a crescut pe băieţi, dându-l iepei pe cel lovit ca 
să-l alăpteze, și l-a numit Pelias; celuilalt i-a zis Neleu, și el a 
luat ceva din firea sălbatică a căţelei care i-a fost mamă de 
lapte. Dar unii spun că gemenii ar fi fost găsiţi plutind la vale pe 
râul Enipeu, într-o arcă de lemn. De cum au aflat numele mamei 
lor și cât de rău a fost ea tratată, Pelias și Neleu au plecat să o 
răzbune. Sidero s-a adăpostit în templul Herei, dar Pelias a 
răpus-o în timp ce ea se agățase de coarnele altarului. A fost 
cea dintâi dintre multele ofense pe care el le-a adus zeiței*?. 

e. Ulterior, Tiro s-a căsătorit cu unchiul ei, Creteu, 
întemeietorul orașului lolcos, căruia i l-a născut pe Eson, tatăl lui 
lason Argonautul; de asemenea, acesta i-a adoptat pe Pelias și 
pe Neleus? 


f. După moartea lui Creteu, gemenii au ajuns să se certe: 
Pelias a luat tronul din lolcos, l-a surghiunit pe Neleu și l-a ţinut 
pe Eson captiv în palatul lui. Neleu i-a condus pe nepoţii lui 
Creteu, Melampus și Bias, însoţiţi de trupe de ahei, ftiotieni și 
eolieni, în ţinutul Mesenia, unde i-a gonit pe lelegani din Pilos, și 
a ajuns atât de faimos, încât acum este cinstit drept 
întemeietorul acelui oraș. El s-a căsătorit cu Chloris, dar toţi cei 
doisprezece copii ai lor, în afară de Nestor, au fost uciși în cele 
din urmă de Heracle”. 

x 

1. Antigonos din Caristos (Historiae Mirabiles 15) relatează că 
în Crannon era ţinută o căruţă din bronz ce aducea ploaia: la 
vreme de secetă, oamenii o mânau pe un teren plin de hârtoape 
ca să se hurduce și să facă zgomot- și (așa cum arată 
monedele din Crannon) ca să stropească în jur cu apa din vasele 
urcate în ea. Potrivit lui Antigonos, ploaia venea întotdeauna. 
Astfel, farmecul prin care Salmoneu provoca furtuna și tunetele 
era o practică religioasă obișnuită: ca și aceea de a face să 
zornăie niște pietricele într-o tărtăcuţă uscată, de a bate în ușile 

de stejar, a face pietrele să se rostogolească într-un cufăr, a 
dansa, a lovi scuturile sau a învârti uruitoarele. El a fost 
considerat nelegiuit doar după ce personificarea lui Zeus a fost 
interzisă de autoritatea aheeană (*45.2). judecând după sitele 
Danaidelor (*60.6) și după dansul vacii din Argos (*56.1), 
chemarea ploii fusese la origine o prerogativă feminină - cum a 
și rămas la anumite popoare primitive africane, de pildă, 
triburile herero și mamara -, dar ea a fost încredinţată regelui 
sacru atunci când regina l-a autorizat să acţioneze ca delegat al 
ei (*136.4). 

2. Tiro era Zeiţa-Mamă a tirienilor și tirenienilor sau 
tirsenienilor, poate și a tirintienilor; numele ei este probabil unul 
preelenic, dar a dat în limba greacă cuvântul tyrsis („oraș 
înconjurat de ziduri”) și, prin el, conceptul de „tiranie”. Modul 
cum a fost maltratată de Sidero amintește de cum a fost tratată 
Antiope de Dirce, un mit cu care seamănă îndeaproape (*76.a), 
și e posibil ca la origine să fi consemnat o oprimare a tirienilor 
de către vecinii lor sidonieni. Se considera că apa râului 
fecundează miresele care se scaldă în ea - scăldatul era un 
ritual purificator și după menstruaţie sau naștere - și este 
posibil ca râul Enipeu pe care a plutit Tiro, asemenea lui 
Scamandru (*137.3), să fi fost invocat pentru a pune capăt 
virginităţii. Povestea seducerii lui Tiro de către Poseidon are ca 
scop să explice de ce descendenţii lui Salmoneu erau numiţi 
uneori „fii ai lui Enipeu”, care era patria lor iniţială, și alteori „fii 
ai lui Poseidon”, din cauza reputației lor de navigatori. 
Seducerea ei anterioară de către Sisif sugerează că cultul 
corintian al soarelui fusese implantat în Salmonia; Antiope a fost 
și ea legată prin căsătorie de Sisif (*76.b). 

3. Arca lui Tiro, în care ea le-a dat drumul fiilor ei să plutească 
pe Enipeu, trebuie să fi fost din lemn de arin, precum cea în 
care Rhea Silvia le-a dat drumul lui Romulus și Remus să 
plutească pe Tibru. Cearta dintre Pelias și Neleu, ca și cea dintre 
Eteocle și Polinice, Acrisios și Proteu, Atreu și Tiest și alte 
perechi similare de regi, pare să consemneze prăbușirea 
sistemului prin care regele și succesorul său domneau alternativ 
timp de patruzeci și nouă sau cincizeci de luni în același regat 
(*69.1; 73.a și 106.b). 

4. Coarnele altarului de care s-a agăţat Sidero erau cele 
atașate de obicei statuii de cult a Zeiţei-vacă Hera, Astarte, lo, 


Isis sau Hathor; iar Pelias pare să fi fost un cuceritor aheean 
care a reorganizat prin forță cultul eolian al zeiței în sudul 
Tesaliei. În Palestina, altarele cu coarne, precum cel de care s-a 
agăţat lov (1 Reg; 11.28 etc.), au supravieţuit detronării Vacii- 
Lună și Viţelului ei de aur. 


69. Alcesta 


a. Alcesta, cea mai frumoasă dintre fiicele lui Pelias, a fost 
cerută în căsătorie de mulţi regi și prinți. Nevrând să își 
primejduiască poziţia politică refuzându-l pe vreunul dintre ei și, 
de bună seamă, neputând să dea satisfacție decât unuia singur, 
Pelias a făcut cunoscut că avea să o dea de soţie aceluia care 
va putea să înjuge un mistreţ și un leu la carul lui și să îi mâne 
roată în jurul terenului de curse. Auzind acestea, Admetos, 
regele din Fere, l-a chemat pe Apollo, pe care Zeus i-l dăduse în 
robie pentru un an ca păstor, și l-a întrebat: „Oare nu te-am 
tratat eu cu tot respectul cuvenit unui zeu?”. „Adevărat, așa ai 
făcut”, a încuviinţat Apollo, „iar eu ţi-am fost recunoscător și am 
făcut ca oile tale să nască miei gemeni”. „Atunci, ca un 
ultim hatâr”, i-a cerut Admetos, „ajută-mă, rogu-te, să o câștig 
pe Alcesta, fă-mă în stare să îndeplinesc cerinţele lui Pelias”. „O 
voi face cu plăcere”, a răspuns Apollo. Heracle i-a dat o mână 
de ajutor la îmblânzirea animalelor și, curând, Admetos a mânat 
carul tras de echipajul de sălbăticiuni, dând roată terenului de 
curse din lolcos*5. 

b. Nu se știe motivul pentru care Admetos a omis să-i aducă 
lui Artemis obișnuita jertfă înainte de a se căsători cu Alcesta, 
dar zeiţa n-a pregetat să-l pedepsească. In noaptea aceea, când 
Admetos a intrat, înfierbântat de vin și uns cu arome, în camera 
miresei, s-a tras înapoi îngrozit. In patul conjugal nu îl aștepta 
iubita lui mireasă, ci un ghem încâlcit de șerpi care șuierau. 
Admetos a luat-o la fugă strigând după Apollo, care, binevoitor, 
a intervenit pe lângă Artemis în numele lui. Sacrificiul neglijat a 
fost oferit pe loc și totul s-a sfârșit cu bine, ba chiar Apollo a 
obţinut din partea lui Artemis promisiunea că, atunci când lui 
Admetos îi va suna ceasul morţii, avea să fie cruțat, cu condiţia 
ca un alt membru al familiei să moară de bunăvoie din dragoste 

pentru el. 

c. Acea zi fatală a venit mai repede decât se aștepta 
Admetos. Într-o dimineaţă, Hermes a intrat în zbor în palatul lui 
și l-a somat să meargă în Tartar. A fost o consternare generală, 
dar Apollo a obţinut un răgaz pentru Admetos, îmbătându-le pe 
cele Trei Ursite și întârziind astfel ca firul vieţii lui să-i fie tăiat. 
Admetos a fugit în grabă la bătrânii lui părinţi, le-a îmbrățișat 
genunchii și i-a rugat, pe rând, să îi cedeze lui restul lor de 
viață. Ambii însă l-au refuzat de-a dreptul, spunându-i că viaţa 
încă le oferea multe bucurii și că el ar trebui să se mulțumească 
cu ce i-a fost menit, ca oricare pământean. 

d. Atunci, din dragoste pentru Admetos, Alcesta a luat otravă, 
iar umbra ei a coborât în Tartar. Dar Persefona a considerat că e 
un lucru rău ca o soţie să moară în locul soţului ei. „Du-te 
înapoi, în lumea de sus!”, i-a strigat3*. 

e. Unii spun povestea în mod diferit. Ei zic că Hades însuși a 
venit să îl ia pe Admetos și că, atunci când el a fugit, Alcesta s-a 
oferit să îi ia locul, dar Heracle a venit imediat cu o măciucă 
nouă din lemn de măslin sălbatic și a salvat-o*. 

x 

1. Înjugarea unui leu și a unui mistreţ la același car este tema 
unui mit teban (*106.a) pentru care semnificaţia originară a 
rămas obscură. Leul și mistrețul erau simbolurile animale ale 
primei, respectiv, a celei de-a doua jumătăţi a Anului Sacru - ele 
apar constant, în opoziţie, pe vasele etrusce -, iar oracolul pare 
să fi propus o soluţionare pașnică a rivalităţii tradiționale dintre 
regele sacru și succesorul său tanist. Soluţia era ca regatul să 
fie împărţit în două și ei să domnească simultan, așa cum 
făcuseră în cele din urmă Pretos și Acrisios în Argos (*73.a), mai 
degrabă decât să îl păstreze întreg și să domnească alternativ - 
ca Polinice și Eteocle în Teba (*106.b). O cursă de care pe un 
traseu circular este o dovadă a regalității (*64.3). 

2. Artemis era ostilă căsătoriei monogame deoarece ea 
aparţinea cultului preelenic în care femeile se însoțeau în mod 
promiscuu, în afara clanurilor lor; astfel că elenii o îmbunau cu 
sacrificii de căsătorie, purtând în cinstea ei torţe de păducel, 
simbol al castităţii. Practica patriarhală sati a arderii soției 
odată cu soțul, atestată aici și în miturile lui Evadne (*106.) și 

Polixena (*168.k), a apărut din obiceiul indo-european care 
interzicea văduvelor să se recăsătorească; după ce această 
interdicţie a fost relaxată, arderea soţiei odată cu soţul a avut 
mai puţin succes (*74.a). 

3. În prima versiune a acestui mit, Persefona refuză sacrificiul 
Alcestei - Persefona reprezentând punctul de vedere matriarhal. 
În a doua versiune, sacrificiul a fost interzis de Heracle, care 
fusese ales ca instrument al voinţei lui Zeus, cu alte cuvinte, al 
eticii patriarhale, pe motiv că el triumfase cândva asupra 
Infernului și îl salvase pe Tezeu (*103.0). Măslinul sălbatic 
servea în Grecia la alungarea influențelor malefice (*119.2), 
asemenea mesteacănului în Italia și în nordul Europei (*52.3). 


70. Atamas 


a. Atamas, fiul lui Eol și frate al lui Sisif și Salmoneu, a domnit 
peste Beoţia. La porunca Herei, s-a căsătorit cu Nefele, o 
fantomă pe care Zeus o făcuse să semene cu zeiţa atunci când 
a vrut să-l păcălească pe Ixion Lapitul, și care cutreiera acum 
neconsolată prin încăperile Olimpului. Ea i-a născut lui Atamas 
doi fii, pe Frixos și pe Leucon, și o fiică, pe Hele. Dar Atamas nu 
suferea disprețul pe care i-l arăta Nefele și, îndrăgostindu-se de 
Ino, fiica lui Cadmos, a adus-o în taină în palatul lui de la poalele 
Muntelui Lafistion, unde i-a zămislit cu ea pe Learhos și 
Melicertes. 

b. Aflând despre rivala ei de la slujitorii palatului, pe Nefele a 
cuprins-o furia, încât s-a dus în Olimp, unde i s-a plâns Herei că 
fusese insultată. Hera i-a luat partea și a jurat: „Veșnică 
răzbunare cădea-va asupra lui Atamas și a Casei lui!”. 

c. Atunci Nefele s-a întors pe Muntele Lafistion, unde a făcut 
cunoscut tuturor jurământul Herei și a cerut moartea lui Atamas. 
Dar bărbaţii din Beoţia, care se temeau de Atamas mai mult 
decât de Hera, nu au vrut s-o asculte pe Nefele; iar femeile din 
Beoţia îi erau devotate lui Ino, care le-a îndemnat să ardă 
seminţele fără știrea bărbaţilor, astfel încât grânele să nu mai 
răsară. Ino a prezis că, atunci când va fi timpul să răsară, dar 
nici un fir nu va mai ieși din pământ, Atamas va trimite pe 
cineva la Oracolul din Delfi ca să întrebe ce greșeală s-a 
săvârșit. Ea îi cumpărase deja pe mesagerii lui Atamas, astfel 
încât aceștia să aducă un răspuns mincinos: anume că pământul 


avea să-și recapete fertilitatea doar dacă Frixos, fiul lui Nefele, 
va fi sacrificat lui Zeus pe Muntele Lafistion. 

d. Acest Frixos era un tânăr chipeș de care se îndrăgostise 
mătușa lui, Biadice, soţia lui Creteu, și pe care, atunci când el i-a 
refuzat avansurile, l-a acuzat că o siluise. Crezând povestea lui 
Biadice, bărbații din Beoţia au aprobat alegerea lui 
Apollo, socotind înţelept ca un păcătos să fie ales ca ofrandă, și 
au cerut ca Frixos să moară; atunci Atamas, plângând în hohote, 
l-a dus pe Frixos pe vârful muntelui. Era pe punctul să-i taie 
gâtul când Heracle, aflat întâmplător prin preajmă, s-a apropiat 
în fugă și i-a smuls cremenea din mână. „Tatăl meu, Zeus”, a 
exclamat Heracle, „detestă sacrificiile umane!”. Cu toate astea, 
în pofida acestei intervenţii, Frixos ar fi pierit dacă un berbec de 
aur înaripat, adus de Hermes la porunca Herei- sau, spun 
unii, a lui Zeus însuși -, nu s-ar fi coborât pe neașteptate în zbor, 
ca ajutor trimis din Olimp. 

„Suie în spatele meu!”, a strigat berbecul, iar Frixos s-a 
supus. 

„la-mă și pe mine”, l-a implorat Hele. „Nu mă lăsa la mila 
tatălui meu.” 

e. Astfel că Frixos a suit-o și pe ea în spatele lui, iar berbecul 
a zburat spre est, îndreptându-se spre ţinutul Colhidei, unde 
Helios își ţinea caii. Nu după mult timp, Hele a simţit că 
ameţește și mâinile i s-au desprins de pe Frixos; a căzut în 
strâmtoarea dintre Europa și Asia, numită acum Helespont, în 
cinstea ei; dar Frixos a ajuns cu bine în Colhida, iar acolo i-a 
sacrificat berbecul lui Zeus Eliberator. Lâna lui de aur a devenit 
faimoasă o generaţie mai târziu, când argonauţii au pornit în 
căutarea ei. 

f. Impresionaţi peste măsură de miracolul de pe Muntele 
Lafistion, mesagerii lui Atamas au mărturisit că fuseseră 
cumpăraţi de Ino ca să aducă un răspuns mincinos de la Delfi și, 
imediat, toate tertipurile ei și ale lui Biadice au ieșit la iveală. 
După care Nefele a cerut iarăși ca Atamas să moară, iar bentiţa 
sacrificială pentru păr pe care o purtase Frixos a fost pusă pe 
capul lui; doar o nouă intervenţie a lui Heracle l-a salvat de la 
moarte. 

g. Dar Hera era furioasă pe Atamas și l-a făcut să-și piardă 
minţile, nu doar din pricina lui Nefele, ci și pentru că el uneltise 
în complicitate cu Ino să îl adăpostească pe micuțul Dionysos, 


copilul bastard al lui Zeus cu sora ei, Semele, care trăia în palat 
deghizat în fată. Luându-și arcul, Atamas a strigat dintr-odată: 
„Uite, un cerb alb! Dă-te la o parte, să trag în el!”. Spunând 
aceasta, el l-a străpuns pe Learhos cu săgeata și apoi i-a 
sfârtecat în bucăţi trupul încă tremurând în spasme. 

h. Ino l-a înșfăcat pe Melicertes, fiul ei cel mic, și a fugit; dar 
cu greu ar fi scăpat de răzbunarea lui Atamas dacă micuțul 
Dionysos nu l-ar fi orbit vremelnic, astfel încât el a început să 
biciuiască o capră, confundând-o cu Ino. Ea a fugit atunci la 
Stânca Moluriană, a sărit în mare și s-a înecat - după aceea, 
stânca a devenit un loc de proastă reputaţie, deoarece tâlharul 
Sciron obișnuia să-i azvârle pe călători de pe ea. Dar Zeus, 
amintindu-și de bunătatea lui Ino față de Dionysos, nu a vrut să 
îi trimită umbra în Tartar, astfel că a deificat-o ca zeița 
Leucoteea. La fel și pe fiul ei, Melicertes, ca zeul Palemon, pe 
care l-a trimis în Istmul Corint călare pe un delfin; Jocurile 
Isthmianice, instituite în onoarea lui de Sisif, sunt încă celebrate 
acolo la fiecare patru ani. 

i. Alungat din Beoţia și rămas fără copii, deoarece ultimul său 
fiu, Leucon, se îmbolnăvise și murise, Atamas a întrebat 
Oracolul din Delfi unde să se stabilească și i s-a spus: „Oriunde 
animalele sălbatice te primesc la cină”. Rătăcind fără ţintă spre 
nord, fără mâncare sau băutură, el a întâlnit o haită de lupi care 
devorau o turmă de oi pe o câmpie pustie din Tesalia. Lupii au 
fugit la apropierea lui, iar el și însoțitorii lui înfometați au 
mâncat carnea de oaie rămasă. Apoi și-a amintit spusele 
oracolului și, după ce i-a adoptat pe Haliartos și Coroneea, 
nepoţii lui corintieni, a întemeiat un oraș căruia i-a spus Alos, de 
la cutreierările lui sau de la slujnica lui, Alos; iar ţinutul a fost 
numit Atamania; după aceea s-a căsătorit cu Temisto și a 
întemeiat o familie nouă. 

j. Alţii spun povestea într-un chip diferit. Omiţând căsătoria lui 
Atamas cu Nefele, ei spun că într-o zi, după nașterea lui Learhos 
și a lui Melicertes, soţia lui, Ino, a plecat la vânătoare și nu s-a 

mai întors. Petele de sânge de pe o tunică sfâșiată l-au convins 
că fusese omorâtă de sălbăticiuni, dar adevărul era că Ino 
fusese cuprinsă de un delir bahic subit atunci când fusese 
atacată de un linx. Ea l-a sugrumat, l-a jupuit cu dinţii și cu 
unghiile și s-a dus, îmbrăcată doar în pielea animalului, la o 
orgie prelungită de pe Muntele Parnas. După perioada de doliu, 
Atamas s-a căsătorit cu Temisto, care, un an mai târziu, i-a 
născut doi fii gemeni. Apoi, spre spaima lui, a aflat că Ino era în 
viaţă. A trimis de îndată după ea, a instalat-o în camerele 
copiilor din palat și i-a spus lui Temisto: „Avem o doică-slujnică 
potrivită, luată ostatică în atacul recent de pe Muntele Citeron”. 
Temisto, pe care slujnicele ei au pus-o de îndată la curent, s-a 
dus în camerele copiilor, prefăcându-se că nu știa cine e Ino. Și 
i-a spus: „Doică, pregătește, te rog, un rând de haine de lână 
albe pentru cei doi fii ai mei și unul de doliu pentru cei ai 
nefericitei mele predecesoare, Ino. Hainele acestea urmează a fi 
purtate mâine”. 

K. În ziua următoare, Temisto a poruncit gărzilor ei să intre în 
camerele regale ale copiilor și să-i ucidă pe copiii îmbrăcaţi în 
hainele de doliu, dar să-i cruţe pe ceilalţi doi. Însă Ino, bănuind 
ce avea de gând Temisto, le dăduse haine albe fiilor ei și haine 
de doliu celor ai rivalei sale. Astfel, gemenii lui Temisto au fost 
uciși, iar vestea l-a scos din minţi pe Atamas: el l-a omorât cu o 
săgeată pe Learhos, confundându-l cu un cerb, iar Ino a fugit cu 
Melicertes, s-a aruncat în mare și a devenit nemuritoare. 

I. lar alţii spun că Frixos și Hele au fost copiii lui Nefele cu 
Ixion. Într-o zi, în timp ce se plimbau prin pădure, mama lor a 
fost cuprinsă de un delir bahic și a venit la ei ducând de coarne 
un berbec de aur. „Uitaţi”, a îngăimat, „e un fiu al verișoarei 
voastre Teofane. Ea avea prea mulţi peţitori, astfel că Poseidon 
a transformat-o într-o mioară, iar pe sine în berbec, și a 
încălecat-o pe Insula Crumissa”. 

„Ce s-a întâmplat cu peţitorii, mamă?”, a întrebat micuța 
Hele. 

„Au devenit lupi”, a răspuns lno, „și urlă după Teofane 
întreaga noapte. Acum gata cu întrebările și suiți-vă pe spatele 
acestui berbec și mergeţi călare pe el în regatul Colhidei, unde 
domnește fiul lui Helios, Eetes. De cum ajungeţi, sacrificaţi-i-l lui 
Ares”. 

m. Frixos a îndeplinit ciudatele instrucţiuni ale mamei sale și a 


atârnat lâna de aur într-un templu al lui Ares din Colhida, unde 
era păzită de un balaur, iar mulţi ani mai târziu, fiul lui, Presbon 
sau Citisoros, care a venit la Orhomenos din Colhida, l-a salvat 
pe Atamas de la a fi sacrificat ca ofrandă a păcatului său. 

x 


1. Numele lui Atamas din acest mit este legat de Atamania, 
orașul pe care se spune că l-a întemeiat el în sălbatica Tesalie; 
dar acesta pare format mai degrabă din Ath („înalt”) și amaein 
(„a culege”) - însemnând „regele consacrat Culegătoarei din 
Înalturi”, adică Zeiţa-Lună a Recoltei. Conflictul dintre soțiile lui 
rivale, Ino și Nefele, a fost, probabil, unul dintre coloniștii ionieni 
timpurii din Beoţia, care adoptaseră adorarea Zeiţei Grânelor 
Ino, și invadatorii eolieni care erau păstori. O încercare de a 
transfera riturile agricole ale zeiței ioniene Ino către Zeul 
Tunetului eolian și soţia lui, Nefele, norul de ploaie, pare să fi 
fost zădărnicită de arderea seminţelor grânelor de către 
preotese. 

2. Mitul lui Atamas și Frixos consemnează sacrificarea anuală, 
pe vârf de munte, a regelui sau a substitutului său - iniţial, un 
băiat îmbrăcat în lâna unui berbec, mai târziu, un berbec - din 
timpul sărbătorii de Anul Nou, când era invocată ploaia, 
sărbătoare pe care păstorii o celebrau la echinocțiul de 
primăvară. Jertfirea unui berbec lui Zeus pe vârful Muntelui 
Pelion, nu departe de Lafistios, avea loc în aprilie, când, potrivit 
zodiacului, Berbecul era în ascendent; bărbaţii de seamă ai 
ținutului obișnuiau să urce pe munte îmbrăcaţi în piei albe de 
oaie (Dicearh 11.8), iar ritul supraviețuiește încă în sacrificarea și 
readucerea la viață simulate a unui bătrân care poartă o mască 
neagră din blană de oaie (*148. 10). Hainele de doliu comandate 
pentru copiii sortiţi morţii sugerează că victima purta haine de 
lână neagră, iar preotul și asistenţa, de lână albă. Dragostea lui 
Biadice faţă de Frixos amintește de dragostea soţiei lui Potifar 
față de losif, un mit similar din Canaan; o poveste foarte 
asemănătoare este spusă și despre Anteia și Belerofon (*75.8), 
Creteis și Peleu (*81.9), Fedra și Hipolit (*101.a-9), Filonome și 
Tenes (*161.9). 

3. Faptul că Nefele („nor”) a fost darul Herei pentru Atamas, 
fiind creată după imaginea ei, sugerează că, în versiunea 

iniţială, regele eolian Atamas îl reprezenta el însuși pe Zeul 
Tunetului, asemenea predecesorului său Ixion (*63. 1) și fratelui 
său Salmoneu (*68.1), și că atunci când s-a căsătorit cu Temisto 
(care, în versiunea lui Euripide a mitului, este rivala lui Ino) ea a 
jucat rolul soţiei Zeului Tunetului. 

4. Ino era Leucoteea, „Zeița Albă”, și și-a dovedit identitatea 
cu Muza Triplă benchetuind pe Muntele Parnas. Numele ei („cea 
care te face viguros”) sugerează orgii itifalice și creșterea 
robustă a grânelor; înaintea însămânţării de iarnă, ei trebuie să-i 
fi fost dedicate sacrificările sângeroase ale unor băieţi. Lui Zeus 
îi este atribuit meritul de a o fi deificat pe Ino drept recunoștință 
pentru bunătatea ei față de Dionysos, iar Atamas poartă un 
nume agricol în cinstea ei; cu alte cuvinte, agricultorii ionieni au 
soluţionat diferendele religioase cu păstorii eolieni în favoarea 
lor. 

5. Însă mitul este un amestec de elemente cultice timpurii. 
Cultul sacramental al lui Zagreus, care a devenit cel al lui 
Dionysos ledul (*30.3), este sugerat atunci când Atamas o ia pe 
Ino drept capră; cultul sacramental al lui Acteon este sugerat 
când el îl ia pe Learhos drept cerb, trage în el și îl sfâșie în 
bucăţi (*22.1). Fiul cel mic al lui Ino, Melicertes, este canaanitul 
Heracle Melkarth („protector al orașului”), alias Moloch care, ca 
rege solar nou-născut, vine călare pe un delfin spre istm; și a 
cărui moarte, la sfârșitul domniei lui de patru ani, era celebrată 
la Jocurile Funerare Isthmianice. Lui Melicertes îi erau sacrificați 
nou-născuţi pe Insula Tenedos, probabil și în Corint (*156.2), ca 
și lui Moloch în lerusalim (Leviticul XVIII.21 și 3 Regi XI.7). 

6. Doar când Zeus a devenit Zeu al Cerului senin și a uzurpat 
atributele solare ale Zeiţei, lâna a devenit de aur - astfel, Primul 
Mitograf al Vaticanului spune că ea era „lâna în care Zeus a 
urcat la cer” -, dar cât timp el a fost cel care producea tunetul, 
lâna era mov-neagră (Simonide, Fragment 21). 

7. Intr-una din versiunile mitului (Hipia, Fragment 12), Ino 
este numită Gorgopis („faţă încruntată”), un nume al Atenei; iar 
crudul Sciron, care îi arunca pe călători de pe stâncă, și-a luat 
numele de la o umbrelă de soare albă (sau, mai exact, de lao 
umbrelă de lună) purtată în procesiunile Atenei. Stânca 
Moluriană era, în mod evident, cea de pe care regele sacru sau 
substitutul său erau aruncaţi în mare, în cinstea Zeiţei-Lună 
Atena sau Ino, umbrela fiind folosită, pare-se, pentru a atenua 


căderea (*89.6; 92.3; 96.3 și 98.7). 

8. Inecarea lui Hele o oglindește pe cea a lui Ino. Ambele sunt 
Zeiţe-Lună, iar mitul este ambivalent: el reprezintă apusul Lunii 
în fiecare noapte și, în același timp, abandonarea cultului lunar 
al lui Hele în favoarea celui solar al lui Zeus. Ambele sunt 
deopotrivă zeițe ale mării: Hele a dat numele confluenței a două 
mări, iar Ino-Leucoteea i-a apărut lui Odiseu sub forma unui 
pescăruș și l-a salvat de la înec (*170.y). 

9. Este mai probabil ca tribul lui Atamas să fi emigrat de la 
Muntele Lafistion și din Atamania din Beoţia la Muntele Lafistion 
și Atamania din Tesalia, și nu invers; el avea o puternică 
legătură cu Corintul, regatul fratelui său Sisif, și se spune că ar fi 
întemeiat orașul Acrefnion, la est de Lacul Copais, unde exista 
un „Câmp al lui Atamas” (Stephanus Byzantinus s.v. Acraephia; 
Pausanias 1X.24.1). Mai multor fii ai lui le este atribuit meritul 
întemeierii unor orașe beoţiene. Într-adevăr, el este descris în 
mod plauzibil drept fiu al lui Minias și rege în Orhomenos, ceea 
ce i-ar fi oferit putere și asupra Câmpiei Copais și a Muntelui 
Lafistion (Scolie la Apollonios din Rodos 1.230; Hellanicos despre 
Apollonios din Rodos 1ll.265) și l-ar fi aliat cu Corintul împotriva 
statelor conflictuale Atena și Teba. Motivul probabil al rătăcirilor 
spre nord ale atamanienilor, în Tesalia, a fost războiul 
dezastruos dintre Orhomenos și Teba, consemnat de ciclul de 
încercări al lui Heracle (*121.a și d). Furia lui Nefele de pe 
munte amintește de fiicele lui Minias, despre care se spune că 
ar fi fost cuprinse de o frenezie bahică pe Muntele Lafistion 
(Scolie la A/exandra lui Licofron, 1237), originea presupusă a 
sărbătorii Agrionia din Orhomenos. 


71. lepele lui Glaucos 


a. Glaucos, fiu al lui Sisif cu Merope și tată al lui Belerofon, 
trăia în Potnia, lângă Teba, unde, sfidând puterea Afroditei, a 
refuzat să își lase iepele să prăsească. El spera ca în acest mod 
să le facă mai aprige decât celelalte concurente din cursele de 
care, acesta fiind principalul lui interes. Dar Afrodita s-a simţit 
ofensată și i s-a plâns lui Zeus că Glaucos ajunsese până într- 
acolo încât își hrănea iepele cu carne de om. Când Zeus i-a 
îngăduit să ia orice măsuri dorea contra lui Glaucos, Afrodita a 
mânat noaptea iepele ca să bea dintr-un puț închinat ei înseși și 


să pască o iarbă numită hippomană, care creștea pe marginea 
lui. A făcut-o cu puţin timp înainte ca lason să celebreze jocurile 
funerare ale lui Pelias din lolcos, la ţărmul mării, și, de îndată ce 
Glaucos și-a înhămat iepele la carul său, acestea au sărit, au 
răsturnat carul și l-au târât pe Glaucos prin ţărână, prins între 
hamuri, pe toată lungimea stadionului, apoi l-au mâncat de 
viu3%. Dar unii spun că toate acestea s-au petrecut la Potnia, nu 
la lolcos, iar alţii, că Glaucos s-a aruncat în mare din pricina 
suferinței produse de moartea lui Melicertes, fiul lui Atamas, sau 
că Glaucos a fost numele dat lui Melicertes după moartea 
acestuia?“ 

b. Umbra lui Glaucos, numită Taraxipos sau Sperietorul de 
Cai, încă mai bântuie prin Istmul Corint, unde tatăl lui, Sisif, l-a 
învăţat prima oară arta de a conduce carul și cât de plăcut era 
să bage spaima în cai la Jocurile Isthmianice, provocând astfel 
cât mai mulţi morţi. O altă umbră sperietoare de cai este cea a 
lui Mirtilos, cel ucis de Pelops. Ea bântuie stadionul din Olimpia, 
unde cei care gonesc carele îi oferă sacrificii, în nădejdea că vor 
evita moartea**?. 

x 

1. Mitul lui Licurg (*27.e) și al lui Diomede (*130.b) sugerează 
că regele sacru preelenic era sfârtecat în bucăţi la sfârșitul 
domniei lui de femei deghizate în iepe. În epoca elenică, acest 
ritual a fost schimbat în moartea prin târârea lui în urma unui 
car tras de patru cai, precum în miturile lui Hipolit (*101.g9), 
Laios (*105.0), Enomaos (*109./), Abderos (*130.1), Hector 
(*163.4) și altele. La sărbătorile de Anul Nou din Babilon, când 
se credea că Zeul-Soare Marduk, încarnat în rege, era în Infern, 
luptându-se cu monstrul mării Tiamat (*73.7), un car tras de 
patru cai fără stăpân era lăsat liber pe străzi pentru a simboliza 
starea haotică a lumii din timpul transferului coroanei de la un 
rege la altul, probabil cu o păpușă prinsă în hamuri ca vizitiu. 
Dacă ritualul babilonian a avut o origine comună cu a celui grec, 
un băiat interrex trebuie să fi succedat la tronul și în patul 
regelui în timpul morţii de o zi a acestuia, pentru ca a doua zi în 

zori să fi fost târât în urma carului - ca în miturile lui Faeton 
(*42.2) și Hipolit (*101.9). Regele era apoi reinstalat pe tron. 

2. Mitul lui Glaucos este neobișnuit: Glaucos nu este doar 
implicat într-un accident de car, ci și mâncat de iepe. Faptul că 
el o dispreţuia pe Afrodita și nu-și lăsa iepele să prăsească 
sugerează o tentativă patriarhală de a suprima festivitățile 
erotice din Teba în favoarea celor din Potnia, „cei puternici”, 
adică a Triadei Lunii. 

3. Taraxipos pare să fi fost o statuie regală arhaică ce a 
marcat primul viraj al traseului cursei; caii nefamiliarizaţi cu 
stadionul se speriau de statuie atunci când vizitiii încercau să 
încetinească pentru a ocupa coarda din interior; acesta era și 
locul în care era înscenat accidentul de car al vechiului rege sau 
al vremelnicului /interrex, prin scoaterea scoabelor de la osie 
(*109./). 

4. Este probabil ca Glaucos („gri-verzui”) să fi fost, într-un fel, 
reprezentantul minoic care străbătea Istmul (*90.7) aducând 
edictele anuale; iar în alt sens, Melicertes (Melkarth, „păzitorul 
orașului”) putea fi titlul fenician al regelui Corintului, care, în 
principiu, în fiecare an de domnie venea ca un nou-născut pe 
spatele unui delfin (*70.5 și 87.2) și era aruncat în mare când 
domnia lui lua sfârșit (*96.3). 


72. Melampus 


a. Melampus Minianul, nepot al lui Creteu, care a trăit în Pilos 
din Mesenia, a fost cel dintâi muritor care a primit puteri 
profetice și primul care a practicat medicina, primul care i-a 
construit temple lui Dionysos în Grecia și primul care a 
amestecat vinul cu apă**. 

b. Fratele lui, Bias, de care se simţea foarte atașat, s-a 
îndrăgostit de Pero, verișoara lor; dar pentru mâna acesteia au 
fost atât de mulţi peţitori, încât tatăl ei, Neleu, a promis-o celui 
care va putea să scoată cireada regelui Filacos din Filace. 
Filacos își prețuia vitele mai mult decât orice pe lume, în afară 
de fiul său, Ificlos, și le păzea el însuși cu ajutorul unui câine de 
care nimeni nu se putea apropia, căci câinele acela nu dormea 
niciodată. 

c. Or, Melampus putea să descifreze limbajul păsărilor, 

deoarece urechile îi fuseseră linse de niște pui de șarpe pe care 
el îi salvase de la moarte din mâinile însoţitorilor lui, îngropând 
cu evlavie trupurile moarte ale părinţilor lor. Mai mult, Apollo, pe 
care Melampus îl întâlnise într-o zi pe malurile râului Alfeu, îl 
învățase să facă profeții după  măruntaiele victimelor 
sacrificate”. Așa a ajuns el să afle că oricine încerca să fure 
vite avea să le primească în dar, însă doar după ce va sta în 
temniţă timp de un an. De vreme ce Bias era disperat, 
Melampus s-a decis să meargă la ocolul lui Filacos în miez de 
noapte, dar, de cum s-a atins de o vacă, câinele l-a mușcat de 
picior, iar Filacos a sărit din claia de paie și l-a întemnițat. Era, 
desigur, ceea ce Melampus aștepta. 

d. În seara de dinainte ca anul lui de temniţă să ia sfârșit, 
Melampus a auzit doi cari de lemn vorbindu-se între ei, la 
capătul unei bârne prinse în zidul de deasupra capului său. Unul 
a întrebat, oftând de oboseală: „Câte zile mai avem de ros, 
frate?”. Celălalt i-a răspuns, cu gura plină de rumeguș: 
„Avansăm bine. Bârna se va prăbuși mâine în zori, să nu 
pierdem timpul cu vorbe în zadar”. Melampus a strigat pe dată: 
„Filacos, Filacos, rogu-te, du-mă în altă celulă!”. Deși a râs de 
motivul cererii lui, Filacos nu l-a refuzat. Când bârna s-a prăbușit 
într-adevăr și a omorât-o pe una dintre femeile care duceau 
așternuturile afară, Filacos s-a mirat de clarviziunea lui 
Melampus. „iți voi oferi atât libertatea, cât și vitele”, i-a zis, 
„doar dacă poţi să-l vindeci pe fiul meu, pe lficlos, de 
impotenţă”. 

e. Melampus s-a învoit. A început să-și ducă la bun sfârșit 
însărcinarea sacrificând doi tauri lui Apollo și, după ce le-a ars 
oasele de la pulpe cu grăsimea, le-a așezat carcasele pe altar. 
Pe dată au coborât în zbor doi vulturi, zicând unul spre celălalt: 
„Trebuie să fi trecut ceva ani de când n-am mai fost pe aici - a 
fost atunci când Filacos a jugănit niște berbeci și noi ne-am luat 
partea ce ni se cuvenea”. 

„Imi amintesc”, a zis celălalt vultur. „Ificlos era doar un copil, 
iar când l-a văzut pe tatăl lui apropiindu-se de el cu un cuţit plin 
de sânge s-a speriat. Părea că se teme să nu fie castrat, pentru 
că a ţipat cât îl ţinea gura. Spaima aceea e cauza impotenţei lui. 
Uite, Filacos a uitat să-și ia îndărăt cuțitul! E încă acolo, înfipt în 
copac, dar peste lama lui a crescut scoarță și doar capătul 

mânerului se mai vede.” 

„In acest caz”, a remarcat primul vultur, „leacul pentru 
impotenta lui Ificlos ar fi să fie scos cuțitul, rugina rămasă de la 
sângele berbecilor să fie răzuită și să-i fie administrată în 
amestec cu apă vreme de zece zile”. 

„De acord”, a zis celălalt vultur. „Dar care dintre cei mai puţin 
inteligenţi ca noi ar avea atâta minte ca să prescrie un 
asemenea leac?” 

f. Astfel, Melampus a putut să îl vindece pe lficlos, care 
curând a zămislit un fiu pe nume Podarces; iar după ce a 
revendicat mai întâi vitele, apoi pe Pero, i-a oferit-o, încă 
virgină, recunoscătorului său frate Bias*%. 

g. Or Pretos, fiul lui Abas, corege în Argolida împreună cu 
Acrisios, se căsătorise cu Stenebeea, care i-a născut trei fiice, 
pe nume Lisipa, lfinoe și Ifianasa - dar unii le numesc pe cele 
mici Hiponoe și Cirianasa. Fie din cauză că îl ofensaseră pe 
Dionysos, fie că i-au adus ofense Herei prin prea marea lor 
complacere în aventuri amoroase, sau pentru că au furat aurul 
de pe statuia ei din Tirint, capitala tatălui lor, tustrele au fost 
lovite de o nebunie divină și au fugit demente pe munţi, ca 
vacile înţepate de tăuni, purtându-se cât se poate de 
necuviincios și atacând călătorii*%8. 

h. La auzul veștii, Melampus a venit în Tirint și s-a oferit să le 
vindece, cu condiţia ca Pretos să-l plătească cu a treia parte a 
regatului său. 

„Preţul e mult prea mare”, a spus Pretos răstit, iar Melampus 
s-a retras. 

Nebunia s-a răspândit apoi la femeile din Argos, multe și-au 
ucis copiii, și-au părăsit casele și au plecat în delir să se alăture 
celor trei fiice ale lui Pretos, astfel că nici un drum nu mai era 
sigur, iar oile și vitele sufereau pierderi mari, deoarece femeile 
le sfârtecau în bucăţi și le devorau crude. Văzând astea, Pretos 
a trimis grabnic după Melampus, să-i spună că îi acceptă 
termenii. 

„Nu, nu”, a spus Melampus, „cum boala a sporit, la fel și 
preţul meu! Dă-mi mie o treime din regatul tău și alta fratelui 
meu Bias, iar eu promit să te scap de dezastru. Dacă refuzi, nici 

o femeie din Argos nu o să mai rămână în căminul ei”. 

Când Pretos a fost de acord, Melampus l-a sfătuit: „Dedică-i 
douăzeci de boi roșcaţi lui Helios - o să-ţi spun eu ce să zici - și 
totul va fi iarăși bine”. 

i. Prin urmare, Pretos i-a dedicat boii lui Helios, cu condiţia ca 
fiicele sale și adeptele ei să fie vindecate; iar Helios, care vede 
tot, i-a făgăduit pe dată lui Artemis să-i dea numele acelor regi 
care uitaseră să-i aducă sacrificii, cu condiţia ca ea să o 
convingă pe Hera să ridice blestemul de pe capul femeilor din 
Argos. Or, Artemis o vânase și o omorâse nu cu mult timp în 
urmă pe nimfa Calisto, de dragul Herei, încât nimic nu o 
împiedica să îi îndeplinească dorinţa. Așa merg lucrurile în cer, 
la fel ca pe pământ: o mână spală pe alta. 

j. Atunci Melampus, ajutat de Bias și de câţiva tineri zdraveni 
anume aleși, a adus mulţimea zgomotoasă de femei din munţi 
în Sicion, unde nebunia le-a părăsit, și apoi le-a curăţat de 
păcate cufundându-le într-un puț sacru. Negăsindu-le pe fiicele 
lui Pretos în această mulţime, Melampus și Bias au plecat iar, 
urmărindu-le pe cele trei până la Lousoi, în Arcadia, unde ele s- 
au refugiat într-o peșteră a cărei intrare dădea spre râul Styx. 
Acolo, Lisipa și lfianasa și-au recăpătat raţiunea și au fost 
purificate, dar Ifinoe a murit pe drum. 

k. Melampus s-a căsătorit apoi cu Lisipa, Bias (a cărui soţie, 
Pero, murise de curând) s-a căsătorit cu lfianasa, iar Pretos i-a 
răsplătit pe amândoi așa cum făgăduise. Dar unii spun că 
adevăratul nume al lui Pretos era Anaxagoras**. 

x 

1. Era o pretenţie obișnuită a vrăjitorilor că urechile le 
fuseseră linse de şerpi- aceștia fiind consideraţi spirite 
încarnate ale eroilor oraculari (J.R. Frazer, „The Language of 
Animals”, Archaeological Review |, 1888)- și că, astfel, 
primiseră darul de a descifra limbajul păsărilor și al insectelor 
(*105.g și 158.p). Preoţii lui Apollo par să fi fost deosebit de 
șireți în a pretinde că profeţesc în acest mod. 

2. Impotenţa lui lficlos este mai degrabă reală decât mitică; 
rugina cuţitului de castrare putea fi un leac psihologic adecvat 
împotriva impotenţei provocate de o spaimă subită, în 

conformitate cu principiile magiei empatice. Apollodor descrie 
copacul în care fusese înfipt cuțitul drept un stejar, dar e mai 
probabil să fi fost un păr sălbatic consacrat Zeiţei Albe a 
Peloponesului (*74.6), copac ce rodește în mai, luna castităţii 
impuse; Filacos o ofensase pe zeiţă rănindu-i copacul. Pretenţia 
vrăjitorilor de a fi aflat remediul de la vulturi - păsări importante 
în arta naraţiunii (*119.)) - ar întări credinţa în eficienţa lor. 
Numele lui Pero a fost interpretat ca însemnând mai degrabă 
„Sschilodit sau defectuos”, o trimitere la impotenţa lui Ificlos, 
tema centrală a poveștii, decât „sac de piele”, ca aluzie la 
controlul lui Pero asupra vânturilor (*36. 1). 

3. Se pare că „Melampus”, conducător al eolienilor din Pilos, a 
cucerit o parte din Argolida de la coloniștii canaaniţi, care se 
numeau Fii ai lui Abas (cuvântul semit pentru „tată”), adică ai 
zeului Melkarth (*70.5), și a instituit un regat dublu. Câștigarea 
de către el a vitelor lui Filacos („păzitor”), care are un câine 
veșnic treaz, amintește de cele zece munci ale lui Heracle, iar 
mitul se întemeiază, în mod similar, pe obiceiul elenic de a 
cumpăra mireasa cu câștigul rezultat în urma unui furt de vite 
(*132. 1). 

4. „Pretos” pare să fie un alt nume pentru Ofion, Demiurgul 
(*1.a). Mama fiicelor lui a fost Stenebeea, Zeița-Lună în ipostază 
de vacă - adică lo, care a fost făcută să își piardă mințile într-un 
mod foarte asemănător (*56.a) -, iar numele lor sunt cele ale 
aceleiași zeițe în calitatea ei distructivă de Lamia (*61.1) și de 
Hipolita, ale cărei iepe îl sfârtecau în bucăţi pe regele sacru la 
sfârșitul domniei lui (*71.a). Dar orgia pentru care preotesele 
Lunii se îmbrăcau ca iepe ar trebui deosebită de dansul de 
invocare a ploii al tăunului, pentru care ele se îmbrăcau ca 
juninci (*56.1), și de orgia de toamnă a cultului caprei, când ele 
sfârtecau în bucăţi copii și animale sub influența ameţitoare a 
miedului, vinului și berii de iederă (*27.2). Acapararea de către 
eolieni a altarului zeiței din Lousoi, consemnată aici într-o formă 
mitică, ar fi pus capăt orgiilor iepelor sălbatice; violarea 
Demetrei de către Poseidon (*16.5) consemnează același 
eveniment. Libaţiile făcute pentru Zeița-șarpe într-un altar 
arcadian aflat între Sicion și Lousoi pot explica povestea morții 
lui Ifinoe. 

5. Recunoașterea oficială a cultului extatic al vinului al lui 
Dionysos, acordată multe secole mai târziu în Delfi, Corint, 


Sparta și Atena, a fost menită să descurajeze toate riturile 
anterioare, mai primitive, și pare să fi pus capăt canibalismului 
și uciderii rituale, cu excepţia zonelor mai sălbatice din Grecia. 
De exemplu, la Patrae, în Ahaia, Artemis Tridaria („întreită 
distribuitoare a sorții”) ceruse sacrificarea anuală a unor băieți 
și fete, cu capetele încununate cu iederă și grâne, la orgiile 
recoltei dedicate ei. Acestui obicei, despre care se spunea că 
ispășea pângărirea sanctuarului ei de către doi îndrăgostiţi, 
Melanipos și Cometo, preoteasă a lui Artemis, i s-a pus capăt 
odată cu sosirea unui cufăr care conţinea o statuie a lui 
Dionysos, adus de Euripilos (*160.x) din Troia (Pausanias 
VII.19.1-3). 

6. Melamopodes („picioare negre”) este un nume clasic 
comun al egiptenilor (*60.5), iar poveștile despre faptul că 
Melampus înţelegea graiul păsărilor sau al insectelor sunt de 
origine africană, nu eoliană. 


73. Perseu 


a. Abas, rege în Argolida și nepot de-al lui Danaos, a fost atât 
de renumit ca războinic, încât, după ce a murit, răzvrătiții contra 
casei regale puteau fi puși pe fugă doar arătându-li-se scutul 
său. El s-a căsătorit cu Aglae și a lăsat regatul său moștenire 
celor doi fii gemeni ai ei, Pretos și Acrisios, îndemnându-i să 
domnească pe rând. Cearta lor, începută încă de pe când se 
aflau în pântecul mamei lor, a devenit mai încrâncenată ca 
oricând atunci când Pretos s-a împreunat cu Danae, fiica lui 
Acrisios, și abia de a scăpat cu viață’. Cum Acrisios a refuzat 
să renunţe la tron la sfârșitul perioadei lui de domnie, Pretos a 
fugit la curtea lui lobates, regele Liciei, cu a cărui fiică, 
Stenebeea sau Anteia, s-a căsătorit, și s-a întors de acolo în 
fruntea unei armate liciene spre a-și susține pretenţiile la 
succesiune. S-a dus o luptă sângeroasă, dar, de vreme ce nici 
una din tabere nu a ieșit biruitoare, Pretos și Acrisios au 
acceptat fără tragere de inimă să împartă regatul între ei. 
Partea lui Acrisios urma să fie Argosul și împrejurimile lui, iar 
partea lui Pretos, Tirint, Heraion (acum parte din Micene), Midea 

și coasta Argolidei**. 

b. Şapte ciclopi gigantici, numiţi Gasteroheire, întrucât își 
câștigau existenţa ca zidari, l-au însoţit pe Pretos din Licia și au 
întărit cetatea Tirint cu ziduri uriașe, folosind blocuri de piatră 
atât de mari, încât un întreg echipaj de măgari nu l-ar fi putut 
clinti din loc nici pe cel mai mic dintre ele’. 

c. Acrisios, care era căsătorit cu Aganipe, nu avea nici un fiu, 
doar o fiică, pe Danae, pe care o sedusese Pretos, iar când a 
întrebat un oracol cum ar putea să aibă un moștenitor, i s-a 
spus: „Nu vei avea fii, iar nepotul tău te va omori”. Ca să 
prevină o asemenea soartă, Acrisios a închis-o pe Danae într-un 
temniţă cu uși de bronz, străjuită de câini fioroși; dar, în pofida 
acestor precauţii, Zeus s-a pogorât asupra ei ca o ploaie de aur, 
iar ea i-a născut un fiu pe nume Perseu. Când Acrisios a aflat de 
starea fiicei sale, nu i-a venit să creadă că Zeus era tatăl, ci l-a 
suspectat pe Pretos, fratele lui, că își reluase relaţiile intime cu 
ea; dar, neîndrăznind să-și ucidă propria fiică, i-a închis, pe ea și 
pe nou-născutul Perseu, într-un cufăr de lemn, și le-a dat drumul 
să plutească pe mare. Cufărul a fost împins spre Insula Serifos, 
unde un pescar pe nume Dictis l-a prins cu năvodul, l-a tras la 
țărm, l-a deschis și i-a găsit pe Danae și pe Perseu încă în viaţă. 
l-a dus pe dată la fratele lui, regele Polidectes, care l-a crescut 
pe Perseu în casa lui*!. 

d. Anii s-au scurs, iar Perseu, ajuns la maturitate, a apărat-o 
pe Danae faţă de Polidectes, care, cu sprijinul supușilor lui, 
voise s-o constrângă să se căsătorească cu el. Atunci Polidectes 
și-a adunat prietenii și, prefăcându-se că era pe cale să ceară 
mâna Hipodamiei, fiica lui Enomaos, le-a cerut să contribuie 
fiecare cu un cal, ca dar de nuntă pentru el. „Serifos e o insulă 
mică”, a zis, „dar nu vreau să fac o figură proastă faţă de 
peţitorii bogaţi de pe continent. Vrei să mă ajuţi, nobile 
Perseu?”. 

„Din păcate”, a răspuns Perseu, „nu am nici un cal și nici aur 
ca să cumpăr unul. Dar dacă ai de gând să te căsătorești cu 
Hipodamia, și nu cu mama mea, voi reuși să îți aduc orice dar 
dorești”. Apoi a adăugat nechibzuit: „Chiar și capul Gorgonei 
Meduza, dacă e nevoie”. 

e. „Asta, da, mi-ar face mai multă plăcere decât orice cal din 
lume”, a zis Polidectes**?. Or, Gorgona Meduza avea șerpi în loc 
de păr, dinţi imenși, o limbă lungă și o față atât de hidoasă, 
încât toţi cei care o priveau erau împietriți de groază. 

f. S-a întâmplat că Atena a auzit conversaţia lor din Serifos și, 
fiind dușmancă neîmpăcată a Meduzei, de a cărei înfățișare 
înspăimântătoare chiar ea era vinovată, l-a însoţit pe Perseu în 
aventura lui. L-a dus mai întâi în orașul Deicterion din Samos, 
unde sunt expuse chipurile celor trei Gorgone, și l-a învăţat să o 
deosebească pe Meduza de celelalte două surori ale ei, 
nemuritoarele Steno și Euriale; apoi l-a prevenit zicându-i să nu 
privească niciodată direct la chipul Meduzei, ci doar la 
reflectarea ei, și i-a dăruit un scut bine lustruit ca să-l folosească 
drept oglindă. 

g. Hermes l-a ajutat și el pe Perseu, dându-i o seceră dură ca 
diamantul cu care să taie capul Meduzei. Dar Perseu mai avea 
nevoie și de o pereche de sandale înaripate, de o desagă 
magică în care să pună capul tăiat și de coiful lui Hades, care 
să-l facă nevăzut. Toate acestea se aflau în grija nimfelor din 
Styx, de la care Perseu trebuia să le ia; dar locul în care se aflau 
ele era cunoscut doar de surorile Gorgonelor, de Graie, lebedele 
cu un singur ochi și cu un singur dinte pentru tustrele. Așadar, 
Perseu le-a căutat pe Graie, aflate pe tronurile lor de la poalele 
Muntelui Atlas. S-a furișat în spatele lor și le-a smuls ochiul și 
dintele pe când ele tocmai și le treceau una alteia și a zis că nu 
le va înapoia decât după cei vor spune locul unde trăiau nimfele 
Styxului*%. 

h. Apoi Perseu a luat sandalele, desaga și coiful de la nimfe și 
a pornit în zbor către vest, în ţinutul hiperboreenilor, unde le-a 
găsit pe Gorgone dormind printre trupuri de oameni și bestii 
pietrificate de Meduza și măcinate de ploi. Și-a aţintit ochii 
asupra imaginii de pe scutul-oglindă, iar Atena i-a condus braţul 
ca să taie capul Meduzei dintr-o singură lovitură de seceră; 
atunci, spre surpriza lui, Pegas, calul înaripat, și războinicul 
Crisaor cu un paloș de aur în mână s-au ivit în mărime naturală 
din trupul ei. Perseu nu știa că ei fuseseră zămisliți de Meduza 
cu Poseidon în unul din templele Atenei, dar și-a spus că nu e 
bine să și-i facă dușmani. Așa că a băgat grabnic capul în 

desagă și a tulit-o, încât chiar dacă Steno și Euriale, trezite de 
noii lor nepoţii, s-au ridicat să-l urmărească, coiful îl făcea 
invizibil, iar Perseu a scăpat fugind spre sud**. 

i. Pe înserat, Perseu a coborât din zbor lângă palatul titanului 
Atlas căruia, drept pedeapsă pentru lipsa lui de ospitalitate, i-a 
arătat capul Gorgonei și l-a preschimbat în munte; iar a doua zi 
a luat-o spre Răsărit și a zburat pe deasupra deșertului Libiei, 
Hermes ajutându-l să care capul greu al Meduzei. În drum, a 
aruncat ochiul și dintele Graielor în Lacul Tritonis: câteva 
picături din sângele Gorgonei au căzut pe nisipul din deșert, 
dând naștere unei mulțimi de șerpi veninoși, dintre care unul 
avea să-l ucidă pe Mopsos Argonautul:55. 

j. Perseu s-a oprit să se odihnească la Chemmis, în Egipt, 
unde încă mai este venerat; apoi și-a luat zborul mai departe. Pe 
când dădea ocol coastei filistine îndreptându-se spre nord, a 
zărit o femeie goală înlănţuită de o stâncă ridicată din apa mării 
și s-a îndrăgostit pe loc de ea. Era Andromeda, fiica lui Cefeu, 
regele etiopian din Joppa, și al Casiopeei35* 

. Casiopeea se lăudase că ea și fiica ei erau mai frumoase 
decât nereidele, iar acestea s-au plâns de insultă lui Poseidon, 
protectorul lor. Poseidon a trimis un potop și un monstru marin, 
o pocitanie femeiască, să devasteze Filistia, iar când Cefeu a 
consultat Oracolul lui Ammon, i s-a spus că singura scăpare ar fi 
să o sacrifice monstrului pe Andromeda. Așa încât supușii l-au 
obligat să o înlănţuie goală de o stâncă, cu doar câteva bijuterii 
pe ea, și să o lase acolo ca să fie devorată. 

K. In timp ce zbura spre Andromeda, Perseu i-a văzut pe 
Cefeu și pe Casiopeea cum privesc îngrijoraţi de pe ţărmul din 
apropiere și a coborât lângă ei ca să aibă o discuţie scurtă. O va 
salva pe Andromeda dacă ea îi va deveni soţie și se va întoarce 
în Grecia cu el, a zis, și s-a ridicat iarăși în aer, a apucat secera 
și, repezindu-se de sus, a decapitat monstrul care se apropiase, 
fiind înșelat de umbra lui Perseu din apele mării. Ca nu cumva 
monstrul să-și ridice privirea, Perseu scosese capul Gorgonei, 

așa că acum l-a așezat cu faţa în jos pe un pat de frunze și alge 
(care s-au transformat pe dată în corali), iar el s-a spălat pe 
mâini de sânge. Apoi a ridicat trei altare și le-a sacrificat un 
vițel, o vacă și un taur lui Hermes, Atenei și, respectiv, lui 
Zeus”. 

I. Cefeu și Casiopeea l-au acceptat fără prea mare tragere de 
inimă ca ginere și, la insistența Andromedei, nunta a avut loc 
imediat; dar festivitățile au fost întrerupte brusc când Agenor, 
fratele geamăn al regelui Belos, a intrat în fruntea unui grup 
înarmat și a revendicat-o pe Andromeda pentru sine. Fusese 
chemat de Casiopeea, cu siguranţă, de vreme ce ea și Cefeu și- 
au luat vorba înapoi faţă de Perseu, susținând că i-au promis 
mâna Andromedei constrânși fiind de împrejurări și că Agenor 
avea întâietate. 

„Perseu trebuie să moară!”, a strigat Casiopeea cu un glas 
feroce. 

m. |n lupta care a urmat, Perseu a doborât mulţi dintre 
adversarii săi, dar, fiind depășit de numărul lor, a fost nevoit să 
smulgă capul Gorgonei de pe patul de corali și să-i transforme în 
stânci pe cei două sute care mai erau în viață”. 

n. Poseidon a așezat chipurile lui Cefeu și al Casiopeei printre 
stele -, dar aceasta din urmă, ca pedeapsă pentru trădarea ei, e 
legată într-un coș de târguit la piaţă care, în unele anotimpuri 
din an, se întoarce cu fundul în sus, astfel încât arată caraghios. 
Dar Atena a pus imaginea Andromedei într-o constelație mai 
sobră, deoarece ea insistase să se căsătorească cu Perseu, în 
pofida relei-credinţe a părinţilor ei. Semnele lăsate de lanţurile 
ei mai pot fi văzute pe o stâncă de lângă Joppa, iar oasele 
pietrificate ale monstrului au fost expuse în oraș, până când 
Marcus Scaurus a dispus să fie duse la Roma, pe timpul câtela 
fost edil:%. 

o. Perseu s-a întors în grabă în Serifos, luând-o pe Andromeda 
cu el, și a aflat că Danae și Dictis, de teama violenţei lui 
Polidectes, care, desigur, nu intenţionase niciodată să se 

căsătorească cu Hipodamia, se refugiaseră într-un templu. Așa 
încât Perseu s-a dus direct la palatul în care Polidectes 
benchetuia cu însoțitorii lui și a anunţat că a adus darul de 
nuntă promis. întâmpinat cu o furtună de insulte, el a scos capul 
Gorgonei, întorcându-și privirea, și i-a preschimbat pe toţi în 
pietre; cercul acela de bolovani încă se mai păstrează în Serifos. 
Apoi i-a dat capul Atenei, care l-a pus pe aegisul ei, iar Hermes a 
dat înapoi sandalele, desaga și coiful în paza nimfelor din 
Styx5%. 

p. După ce l-a pus pe Dictis pe tronul din Serifos, Perseu a 
plecat pe mare spre Argos, însoţit de mama și de soţia lui, 
precum și de un grup de ciclopi. Auzind de sosirea lor, Acrisios a 
fugit în Larisa pelasgică, dar s-a întâmplat ca Perseu să fie 
invitat acolo la jocurile funerare pe care regele Teutamides le 
ţinea în onoarea tatălui său mort, și a concurat la proba de 
pentatlon. Când s-a ajuns la aruncarea discului, discul său, 
abătut de la traiectorie de vânt și de voinţa zeilor, l-a lovit pe 
Acrisios în picior și l-a omorât pe loci. 

q. Profund îndurerat, Perseu și-a îngropat bunicul în templul 
Atenei, care este coroana acropolei de acolo; apoi, fiindu-i 
rușine să domnească în Argos, s-a dus în Tirint, unde lui Pretos îi 
succedase fiul lui, Megapentes. Acolo a propus un schimb de 
regate, astfel că Megapentes s-a mutat în Argos, în timp ce 
Perseu a domnit în Tirint și a redobândit curând celelalte două 
părți ale regatului lui Pretos, așa cum fusese el la începuturi. 

r. Perseu a fortificat Midea și a întemeiat cetatea Micene, 
numită astfel deoarece, atunci când lui Perseu îi era sete, o 
anumită ciupercă [mycos] răsărea și din ea ţâșnea un fir de apă. 
Ciclopii au construit zidurile ambelor cetăți**?. 

x 

s. Alţii dau o versiune foarte diferită. Ei spun că Polidectes a 
ajuns să se căsătorească cu Danae și l-a crescut pe Perseu în 
templul Atenei. După mai mulţi ani, Acrisios a auzit că ei sunt în 
viaţă și a navigat către Serifos, hotărât ca de data aceasta să ÎI 
omoare pe Perseu cu mâna lui. A intervenit Polidectes, 
punându-i pe amândoi să jure solemn că nu vor atenta nicicând 

unul la viaţa celuilalt. Dar curând s-a stârnit o furtună mare și, 
pe când nava lui Acrisios mai era încă trasă la țărm din pricina 
vremii potrivnice, Polidectes a murit. În timpul jocurilor funerare, 
Perseu a aruncat un disc care l-a lovit întâmplător pe Acrisios 
drept în cap și l-a ucis. Perseu a navigat apoi spre Argos ca să își 
revendice tronul, dar a aflat că Pretos îl uzurpase și, drept 
urmare, l-a preschimbat în stâncă; astfel, el a domnit asupra 
întregului regat al Argolidei, până când Megapentes l-a ucis în 
semn de răzbunare pentru moartea tatălui său*&. 

t. Cât despre Gorgona Meduza, se spune că ea era fiica cea 
frumoasă a lui Forcus, care o ofensase pe Atena și i-a condus în 
luptă pe libienii de la Lacul Tritonis. Perseu a venit din Argos cu 
o armată după el și a fost ajutat de Atena să o omoare pe 
Meduza. El i-a tăiat capul noaptea și i l-a îngropat sub o movilă 
de pământ, în piaţa din Argos. Movila se află aproape de 
mormântul fiicei lui Perseu, Gorgofone, renumită întrucât a fost 
cea dintâi văduvă care s-a recăsătorit:6*. 

x 

1. Mitul lui Acrisios și Pretos consemnează întemeierea unui 
regat dublu în Argos: în loc ca regele să moară în fiecare miez 
de vară, iar în restul anului să îi succeadă un tanist, fiecare 
domnea pe rând timp de patruzeci și nouă sau cincizeci de luni - 
adică jumătate de Mare An (*106.1). Regatul pare să fi fost 
împărţit mai târziu în jumătate, coregii domnind simultan timp 
de un întreg Mare An. Teoria mai veche conform căreia spiritul 
strălucitor al anului ascendent și geamănul lui tanist, spiritul 
întunecat al anului descendent, se află într-o perpetuă rivalitate 
este omniprezentă în mitul celtic și în cel palestinian, ca și în 
miturile grec și latin. 

2. Două astfel de perechi apar în Geneza: lIsav și lacov 
(Geneza XXV.24-6) și Fares (*159.a) și Zara (Geneza XXXVIII.27- 
30), ambele certându-se pentru întâietatea la naștere, 
asemenea lui Acrisios și Pretos. În mitul palestinian, mai simplu, 
al lui Mot și Aleyn, gemenii își dispută o femeie, ca și Acrisios și 
Pretos; la fel fac și omologii lor din mitul celtic - în Mabinogion, 
de pildă, Gwyn și Gwythur se duelează an de an în prima noapte 
din luna mai pentru mâna lui Creiddylad, fiică a lui Liyr 
(Cordelia, fiica regelui Lear). Această femeie este întotdeauna o 

preoteasă a Lunii, iar căsătoria cu ea conferă calitatea de rege. 

3. Construirea cetăților Argos și Tirint de către cei șapte 
Gasteroheires („pântece cu mâini”) și moartea lui Acrisios par să 
fie deduse dintr-o imagine a unui oraș împrejmuit cu ziduri: 
șapte discuri solare, fiecare cu trei membre, dar fără cap 
(*23.2), se află deasupra orașului, iar regele sacru este ucis de 
un al optulea disc solar cu aripi, care îl lovește în călcâiul sacru. 
Ceea ce ar însemna că șapte substituţi ai regelui mor câte unul 
în fiecare an pentru el, apoi regele însuși este sacrificat la 
ordinele  preotesei; succesorul lui, Perseu, e gata să-l 
înlocuiască. 

4. Mitul lui Danae, Perseu și al cufărului pare legat de cel al lui 
Isis, Seth și al copilului Horus. In cea mai veche versiune, Pretos 
este tatăl lui Perseu, un Osiris din Argivos; Danae este sora și 
soţia lui - o Isis; Perseu este copilul Horus; iar Acrisios, gelosul 
Seth, care și-a ucis fratele geamăn, pe Osiris, pentru ca Horus 
să se răzbune apoi pe el. Cufărul este barca din lemn de salcâm 
în care Isis și Horus au rătăcit prin deltă în căutarea trupului lui 
Osiris. O poveste similară apare într-o versiune a mitului lui 
Semele (*27.6) și în cel al lui Reo (*160. 7). Dar Danae, închisă în 
temniţa de bronz, unde naște un copil, este subiectul unei 
reprezentări familiare a Noului An (*43.2); fecundarea lui Danae 
de către Zeus printr-o ploaie de aur trebuie să se refere la 
căsătoria rituală dintre Soare și Lună, din care s-a născut regele 
Anului Nou. Ea poate fi interpretată și ca alegorie pastorală: 
„apa este aur” pentru păstorul grec, iar Zeus trimite averse cu 
tunete asupra  pământului-Danae. Numele  „Deicterion” 
înseamnă că acolo i-a fost arătat lui Perseu capul Gorgonei. 

5. Disputele dinastice din Argos au fost complicate de 
existenţa unei colonii a Argosului în Caria - așa cum apare atât 
în acest mit, cât și în cel al lui Belerofon (*75.b); când Cnososul 
a căzut, în jurul anului 1400 î.Hr., forţele navale cariene au fost, 
pentru o vreme, printre cele mai puternice din Mediterana. 
Miturile lui Perseu și cel al lui Belerofon sunt strâns înrudite. 
Perseu a ucis-o pe monstruoasa Meduza cu ajutorul sandalelor 
înaripate; Belerofon a folosit un cal înaripat, născut din trupul 
decapitat al Meduzei, pentru a o ucide pe monstruoasa Himera. 
Ambele fapte consemnează uzurparea de către invadatorii 
elenici a puterilor Zeiţei-Lună și sunt unificate într-o pictură de 
pe un vas beoţian arhaic reprezentând o iapă cu cap de 


Gorgonă. Această iapă este Zeița-Lună, al cărei simbol în 
calendar era Himera (*75.2), iar capul de Gorgonă este o mască 
protectoare purtată de preotesele ei pentru a-i speria și a-i 
îndepărta pe neiniţiaţi (*33.3), pe care elenii le-au luat-o. 

6. In a doua versiune a mitului, mai simplă, Perseu se luptă cu 
o regină libiană, o decapitează și îi îngroapă capul în piaţa din 
Argos. Acest fapt trebuie să fi consemnat o cucerire a Libiei de 
către Argos, suprimarea sistemului matriarhal de acolo și 
violarea misterelor zeiţei Neith (*8.1). Îngroparea capului în 
piaţă sugerează că relicvele sacre erau încuiate acolo într-un 
cufăr, cu o mască protectoare așezată deasupra lor, pentru a-i 
descuraja pe cei care sapă prin oraș să perturbe efectul magic 
al conţinutului acesteia. Probabil că relicvele erau o pereche de 
purceluși, asemenea celor despre care în Mabinogion se spunea 
că fuseseră îngropaţi de regele Lud într-un cufăr de piatră din 
Carfax, în Oxford, ca vrajă protectoare pentru întregul regat al 
Britaniei; deși porcii, în acest context, pot fi un eufemism pentru 
copii. 

7. Povestea Andromedei a fost probabil dedusă dintr-o 
imagine palestiniană a  Zeului-Soare Marduk sau a 
predecesorului său, Bel, călare pe calul lui alb și ucigând 
monstrul marin Tiamat. Acest mit făcea parte și din mitologia 
ebraică: Isaia amintește că lehova (Marduk) l-a tăiat pe Rahab în 
bucăți cu o sabie (/saia LI.9), iar potrivit lui /ov (X.13 și XXVI.12), 
Rahab era Marea. In aceeași imagine, Andromeda goală și 
împodobită cu bijuterii, înlănţuită de stâncă, este Afrodita, Ishtar 
sau Astarte, lasciva Zeiţă a Mării, „cea care guvernează peste 
oameni”. Dar ea nu așteaptă să fie salvată; Marduk însuși a 
legat-o acolo, după ce a ucis emanaţia ei, pe șarpele mării 
Tiamat, pentru a preîntâmpina alte dezastre. În epopeea 
babiloniană a creaţiei, ea era cea care trimitea Potopul. Ca Zeiţă 
a Mării, Astarte avea temple de-a lungul întregii coaste 
palestiniene, iar la Troia ea era Hesione, „regina Asiei”, despre 
care se spune că Heracle a salvat-o de un alt monstru al mării 
(*137.2). 

8. O colonie grecească implantată în Chemmis, din câte se 
pare spre sfârșitul mileniului al Il-lea î.Hr., l-a identificat pe 
Perseu cu zeul Chem, a cărui hieroglifă era o pasăre cu aripi și 
un disc solar, iar Herodot subliniază legătura dintre Danae, 
mama lui Perseu, și invazia libiană din Argos a danaizilor. Mitul 


cu Perseu și ciuperca a fost spus pentru a explica o efigie 
reprezentând un erou examinând o ciupercă. Focul, și nu apa, 
se ivește din ea sub un soare dogoritor. Pentru erou, ciuperca 
este iască la roata lui de foc (*63.2). 

9. Versiunea a doua, mai simplă, a mitului sugerează că vizita 
lui Perseu la Graie, dobândirea ochiului, a dintelui, a desagii, a 
secerii și a coifului care îl face invizibil pe purtător, ca și 
urmărirea lui de către celelalte Gorgone după decapitarea 
Meduzei, sunt străine disputei lui cu Acrisios. În White Goddess 
(cap. 13) am postulat faptul că aceste elemente de basm sunt 
interpretări eronate ale unei imagini complet diferite, care îl 
înfățișează pe Hermes purtând familiarele lui sandale înaripate 
și coiful, în timp ce primește un ochi magic de la cele Trei Ursite 
(*61.1). Ochiul simbolizează darul percepției: Hermes 
dobândeşte capacitatea de a stăpâni alfabetul copacilor, 
inventat de ele. Tot ele îi dau și un dinte prorocitor, asemenea 
celui folosit de Fionn din legenda irlandeză. Primește o seceră ca 
să taie crenguţele alfabetului din crâng, un sac cusut din pielea 
unui cocor, în care să păstreze toate acestea în siguranţă, și o 
mască de Gorgonă, pentru a-i îndepărta pe curioși. Hermes 
zboară pe cer spre Tartesos, unde Gorgonele aveau un crâng 
sacru (*132.3), escortat, nu urmărit, de o triadă de zeițe care 
poartă măști de Gorgone. Jos, pe pământ, zeiţa apare iar, ţinând 
în sus o oglindă ce reflectă o faţă de Gorgonă, pentru a sublinia 
caracterul secret al învăţăturii lui (*52. 7). Asocierea lui Hermes 
cu Graiele, nimfele Styxului, și coiful care îl face invizibil 
dovedesc că el este subiectul acestei imagini. Confuzia dintre el 
și Perseu a apărut, poate, din cauză că Hermes, ca mesager al 
Morţii, câștigase și titlul de Pterseus, „distrugătorul”. 


74. Gemenii rivali 


a. Când descendenta pe linie masculină a Casei lui Policaon s- 
a stins după cinci generaţii, mesenienii l-au invitat pe Perieres, 
fiul lui Eol, să le fie rege, iar el s-a căsătorit cu Gorgofone, fiica 
lui Perseu. Perieres a murit înaintea ei, iar Gorgofone a fost 
prima văduvă recăsătorită, noul ei soț fiind Ebalos Spartanul3%. 
Până atunci, fusese un obicei ca femeile să se sinucidă la 
moartea bărbaţilor lor, așa cum a făcut Polidora, fiica lui 


365 Pausanias IV.2.2 şi 1ll.1.4; Apollodor 1.9.5. 


Meleagru, al cărei soţ, Protesilaos, a fost întâiul care a sărit pe 
țărm când flota greacă a ajuns în Troia. S-au sinucis Marpesa, 
Cleopatra și Evadne, fiica lui Filacos, care s-a aruncat pe rugul 
funerar atunci când soţul ei a pierit la Teba. 

b. Afareu și Leucip au fost fiii lui Gorgofone cu Perieres, în 
timp ce Tindar și Icarios au fost fiii ei cu Ebalos*%. Tindar i-a 
succedat tatălui său la tronul Spartei, Icarios fiind corege, dar 
Hipocoon și cei doisprezece fii ai lui i-au alungat pe amândoi, 
deși unii spun că lcarios (viitor cumnat al lui Odiseu) i-a luat 
partea lui Hipocoon. Refugiindu-se la curtea regelui Testius din 
Etolia, Tindar s-a căsătorit cu Leda, fiica lui, care i-a născut pe 
Castor și Clitemnestra, în vreme ce era însărcinată și cu Elena și 
Polideuces, copiii lui Zeus*$. Mai târziu, după ce l-a adoptat pe 
Polideuces, Tindar a recâștigat tronul Spartei și a fost unul 
dintre cei pe care Asclepios i-a înviat din morţi. Mormântul lui 
încă mai poate fi văzut în Sparta?®. 

c. Între timp, fratele lui vitreg, Afareu, i-a succedat lui Perieres 
la tronul din Mesenia, unde Leucip - de la care, spun mesenienii, 
și-a luat numele orașul Leuctra - acţiona drept co-rege al lui, 
bucurându-se de puteri mai reduse. Afareu a luat-o de soţie pe 
sora lui vitregă, pe Arene, care i-a născut pe Idas și Linceu, chiar 
dacă Idas era, în realitate, fiul lui Poseidon*%. Or, fiicele lui 
Leucip, numite și Leucipide, anume Phoebe, preoteasă a Atenei, 
și Hileira, preoteasa lui Artemis, erau logodite cu verii lor, Idas și 
Linceu; dar Castor și Polideuces, cunoscuţi îndeobște drept 
Dioscurii, le-au răpit și au zămislit cu ele fii, ceea ce a dus lao 
rivalitate aprigă între cele două perechi de gemeni“! 


d. Dioscurii, mereu nedespărţiţi în aventurile lor, au devenit 
mândria Spartei. Castor era vestit ca soldat și îmblânzitor de cai, 
iar Polideuces a fost cel mai bun boxer din vremea sa. Ambii au 
câștigat premii la Jocurile Olimpice. Dar verii și rivalii lor nu își 
erau devotați unul celuilalt: Idas era mai puternic decât Linceu, 
iar Linceu avea ochii atât de ageri, încât putea să vadă prin 

beznă sau să ghicească locuri unde sunt îngropate comori*”?. 

e. Or, Evenos, fiu al lui Ares, se căsătorise cu Alcipe, devenind 
tatăl Marpesei. Încercând să-i apere castitatea, el i-a invitat pe 
rând pe fiecare dintre peţitorii ei să concureze cu el într-o 
întrecere de care; învingătorul o câștiga pe Marpesa, iar învinsul 
își pierdea capul. Curând, pe pereţii casei lui Evenos au fost 
înfipte mai multe teste, iar Apollo, îndrăgostit de Marpesa, și-a 
arătat dezgustul față de un obicei atât de barbar; a zis că îi va 
pune capăt curând, provocându-l pe Evenos la o cursă. Dar 
Marpesa îi căzuse dragă și lui Idas, care l-a implorat pe 
Poseidon, tatăl lui, să-i dea un car înaripat“: 

. Înainte ca Apollo să întreprindă ceva, Idas deja fusese cu 
carul său în Etolia și o răpise pe Marpesa dintr-un grup de 
dansatori. Evenos l-a urmărit, dar nu a putut să-l mai ajungă și 
s-a simţit atât de umilit, încât, după ce și-a ucis caii, s-a înecat 
în râul Lycormas, numit de atunci și până azi Evenos*?. 

f. Când Idas a ajuns la Mesena, Apollo a încercat să i-o fure pe 
Marpesa. Cei doi s-au luat la bătaie, dar Zeus i-a despărțit și a 
zis că Marpesa însăși trebuie să decidă pe cine preferă. Știind că 
Apollo avea s-o alunge de cum va îmbătrâni, așa cum făcuse cu 
multe iubite de-ale lui, l-a ales pe Idas drept soţ”. 

g. Idas și Linceu făceau parte dintre vânătorii calidonieni și s- 
au îmbarcat pe corabia Argo, cu care au navigat spre Colhida. 
Într-o zi, după moartea lui Afareu, ei și Dioscurii au lăsat 
deoparte cearta și și-au unit forţele ca să fure vite din Arcadia. 
Furtul le-a reușit, iar Idas a fost cel ales prin tragere la sorţi să 
împartă prada între ei. El a tăiat o vacă în patru și a decis ca 
jumătate din pradă să se ducă la cel care mânca primul partea 
lui, iar restul la al doilea mai iute la înfulecat. Nici nu apucaseră 
ceilalți să se pregătească de concurs, că Idas își înfulecase deja 
partea; apoi l-a ajutat și pe Linceu să o mănânce pe a lui. Când 
ultima fărâmiţă a fost înghițită, Idas și Linceu au luat vitele și au 
plecat, mânându-le spre Mesenia. Dioscurii au rămas până ce 
Polideuces, cel mai lent dintre ei, a sfârșit și el de mâncat, apoi 

s-au dus în Mesenia și au protestat de faţă cu cetăţenii din oraș, 
zicând că Linceu își pierduse dreptul la partea lui căci acceptase 
ajutorul fratelui său, iar Idas își pierduse dreptul asupra părții 
sale deoarece n-a așteptat ca toţi concurenţii să fie pregătiţi 
pentru concurs. Întâmplarea a făcut ca Idas și Linceu să fie 
plecaţi pe Muntele Taiget ca să aducă sacrificii lui Poseidon, așa 
că Dioscurii au luat vitele aflate în dispută, dar și alte prăzi, și s- 
au ascuns într-un stejar scorburos, așteptându-și rivalii să 
revină. Dar Linceu îi zărise de pe piscul Muntelui Taiget, așa Idas 
a coborât în grabă de pe creastă și a aruncat spre copac o lance 
care l-a străpuns pe Castor. Când Polideuces s-a repezit afară ca 
să își răzbune fratele ucis, Idas a smuls piatra sculptată de pe 
mormântul lui Afareu și a aruncat-o în el. Rănit grav, Polideuces 
a izbutit să-l ucidă pe Linceu cu lancea, iar în acel moment Zeus 
a intervenit în sprijinul fiului său, omorându-l pe Idas cu un 
fulger?”®. 

h. Dar mesenienii spun că Linceu a fost ucis de Castor și că 
Idas, nebun de durere, a întrerupt lupta ca să-l îngroape. Castor 
s-a apropiat atunci de el și, cu nerușinare,a dărâmat 
monumentul pe care Idas tocmai îl înălţase, zicând că Linceu nu 
îl merita. „Fratele tău s-a luptat mai rău ca o femeie!”, i-a 
strigat, luându-l în râs. Atunci Idas s-a întors și și-a înfipt sabia în 
pântecul lui Castor, dar Polideuces s-a răzbunat imediat pe el?”. 

i. Alţii spun că Linceu a fost cel care l-a rănit de moarte pe 
Castor într-o luptă purtată la Afidna, iar după alţii, Castor a fost 
ucis atunci când Idas și Linceu au atacat Sparta; iar alţii zic că 
ambii Dioscuri ar fi supravieţuit luptei, Castor fiind ucis mai 
târziu de Meleagru și Polinice*E. 

j. Cel puţin un fapt e îndeobște convenit: că Polideuces a fost 
ultimul supravieţuitor al celor două perechi de gemeni și că, 
după ce a înălțat un trofeu lângă terenul de curse din Sparta 
spre a celebra victoria asupra lui Linceu, l-a rugat pe Zeus: 
„Tată, fă ca iubitul meu frate să nu moară înainte să mor eu!”. 
Însă, dat fiind că fusese sortit ca doar un singur fiu al Ledei să 
moară, iar Tindar, tatăl lui Castor, fusese muritor, Polideuces, 

fiul lui Zeus, a fost ridicat imediat la Cer. Dar el a refuzat 
nemurirea, de vreme ce nu putea să o împartă cu Castor, așa 
încât Zeus a îngăduit ca amândoi să-și petreacă zilele alternativ, 
în aer liber la soare și sub pământ, la Terapne. Ca răsplată în 
plus pentru iubirea lor frățească, el le-a pus chipurile printre 
stele, Gemeni cum au fost*'?. 

k. După ce Dioscurii au fost zeificaţi, Tindar l-a chemat pe 
Menelaos în Sparta, unde i-a cedat regatul; și, de vreme ce Casa 
lui Afareu rămăsese și ea fără moștenitor, Nestor a urmat la 
tronul întregii Mesenii, mai puţin în partea stăpânită de fiii lui 
Asclepios3%. 

l. Spartanii încă mai prezintă casa în care au trăit Dioscurii. 
Casa a fost deţinută ulterior de un oarecare Formion, pe care 
Dioscurii l-au vizitat într-o noapte, zicând că sunt străini din 
Cirene. Au cerut găzduire și au implorat să fie lăsaţi să doarmă 
peste noapte în fosta lor încăpere. Formion le-a zis că erau 
bineveniţi în oricare parte a casei, dar că, din păcate, camera 
aceea era ocupată de fiica lui. A doua zi dis-de-dimineaţă, fata și 
toate bunurile ei dispăruseră, iar camera rămăsese goală; erau 
doar imaginea Dioscurilor și un buchet de silphium așezat pe o 
masăsl. 

m. Poseidon i-a făcut pe Castor și Polideuces salvatori ai 
marinarilor naufragiaţi și le-a dat puterea să trimită vânturi 
prielnice când vor; drept răspuns celor care sacrifică miei albi la 
prora oricărui vas, ei vin degrabă din cer însoţiţi de un alai de 
vrăbiise?. 

n. Dioscurii au luptat alături de flota spartană la Aigos 
Potamos, iar învingătorii au atârnat la Delfi două stele de aur în 
cinstea lor; dar stelele au căzut și au fost date dispărute cu 
puţin timp înainte de bătălia fatală de la Leuctra*%. 

o. În timpul celui de-al Doilea Război Mesenian, doi mesenieni 
au stârnit furia Dioscurilor imitându-i. S-a întâmplat ca armata 
spartană să celebreze o sărbătoare a semizeilor, când o pereche 

de lăncieri au intrat în plin galop în tabără, îmbrăcaţi fiind în 
tunici albe, mantii violet și cu bonete ca niște coji de ou pe cap. 
Spartanii s-au prăbușit la pământ, închinându-se în faţa lor, iar 
pretinșii Dioscuri, doi tineri mesenieni pe nume Gonipos și 
Panormos, i-au omorât pe mulţi dintre ei. Drept urmare, după 
bătălia de la Mormântul Mistreţului, Dioscurii s-au așezat într-un 
păr sălbatic și au făcut să dispară scutul lui Aristomenes, 
comandantul mesenian victorios, ceea ce l-a împiedicat pe 
acesta să îi urmărească pe spartanii care băteau în retragere și, 
așa, au fost salvate multe vieţi; iar când Aristomenes a dat să 
atace Sparta noaptea, fantomele Dioscurilor și a surorii lor, 
Elena, l-au întors înapoi. Mai târziu, Castor și Polideuces i-au 
iertat pe mesenieni, iar ei le-au adus sacrificii când Epaminonda 
a întemeiat noul oraș Mesenia3*. 

p. Dioscurii prezidează Jocurile Spartane și, întrucât au 
inventat dansul și muzica războinice, ei sunt patronii tuturor 
barzilor care preamăresc cu cântul lor bătăliile din vechime. În 
Hileira și în sanctuarul lui Phoebe din Sparta, cele două preotese 
încă se numesc Leucipide, iar oul din care au ieșit gemenii Ledei 
atârnă de acoperiș. Spartanii îi reprezintă pe Dioscuri prin 
două grinzi de lemn paralele, unite de două transversale. 
Coregii lor le iau întotdeauna la luptă, iar când armata spartană 
a fost condusă pentru întâia oară de un singur rege, s-a decretat 
că una dintre cele două grinzi trebuie să rămână în Sparta. 
Potrivit celor care i-au văzut pe Dioscuri, singura diferenţă 
vădită dintre ei este că faţa lui Polideuces are cicatrici de la box. 
Ei se îmbracă la fel: fiecare are jumătatea lui de coajă de ou, 
deasupra căreia e o stea, fiecare are câte o lance și câte un cal 
alb. Unii spun că Poseidon le-a dat caii, alţii că armăsarul 
tesalian de luptă al lui Polideuces era un dar din partea lui 
Hermes. 

x 

1. Pentru a recunoaște întâietatea regelui sacru asupra 

tanistului său, acesta era descris de regulă ca fiu al unui zeu cu 

o mamă care, ulterior, îi zămislea cu soţul ei un frate geamăn 
muritor. Astfel, Heracle este fiul lui Zeus cu Alcmene, dar Ificles, 
fratele lui geamăn, este fiul soţului ei, Amfitrion; o poveste 
similară se spune atât despre Dioscurii din Laconia, cât și 
despre rivalii lor, Idas și Linceu din Mesenia. Armonia perfectă 
care domnea între gemeni marchează un stadiu nou în evoluția 
regalității, când tanistul acţionează ca vizir și comandant de 
armată (*94.1), având oficial puteri mai reduse decât regele 
sacru. Prin urmare, Castor, și nu Polideuces, este autoritatea în 
materie de război - el îl instruiește până și pe Heracle în artele 
militare, identificându-se astfel cu Ificles; și Linceu, nu Idas, este 
cel înzestrat cu o vedere pătrunzătoare. Or, până la apariţia 
sistemului dublei regalităţi, succesorul nu era considerat muritor 
și nici nu îi era acordat același statut postum ca fratelui său 
geamăn. 

2. Spartanii s-au aflat adeseori în război cu mesenienii și, în 
epoca clasică, aveau suficiente putere militară și influenţă 
asupra Oracolului din Delfi pentru a-și impune eroii gemeni în 
restul Greciei, ca bucurându-se într-o mai mare măsură de 
bunăvoința Tatălui Zeus decât oricare altă pereche; iar regatul 
spartan a supravieţuit, într-adevăr, mai mult decât toate 
regatele rivale. Dacă nu ar fi fost așa, constelația Gemenilor ar fi 
putut să îi comemoreze pe Heracle și Ificles, pe Idas și Linceu 
sau pe Acrisios și Pretos - și nu doar pe Castor și Polideuces, 
care nici măcar nu erau singurii eroi privilegiați care călăreau 
cai albi: fiecare erou demn de a fi celebrat ca atare printr-o 
sărbătoare era călăreț. Asemenea sărbători, desfășurate la 
apusul soarelui, cu prilejul cărora descendenţii eroului mâncau 
un bou întreg, sunt cele care explică lăcomia atribuită lui 
Lepreos (*138.[) și Heracle (*143.8), iar în cazul de faţă lui Idas, 
Linceu și rivalilor lor. 

3. Căsătoria cu Leucipidele le conferea regalitate coregilor 
spartani. Ele erau descrise drept preotese ale Atenei sau ale lui 
Artemis și primeau nume relative la lună, fiind, de fapt, 
reprezentante ale Zeiţei-Lună; astfel, pe picturile de pe vase, 
carul Selenei este însoţit adesea de Dioscuri. Ca Spirit al Anului 
Ascendent, regele sacru se însoțea în mod firesc cu Artemis, 
Zeiţă-Lună de primăvară și vară; iar succesorul său tanist, ca 
spirit al Anului Descendent, se însoțea cu Atena, devenită Zeița- 
Lună de toamnă și iarnă. Mitograful sugerează că spartanii i-au 


înfrânt pe mesenieni, iar conducătorii lor s-au căsătorit cu forța 
cu moștenitoarele din Arene, oraș important din Mesenia, unde 
era venerată  Mama-cu-cap-de-iapă,  asigurându-și astfel 
drepturile asupra regiunilor din jur. 

4. La fel și în privinţa Marpesei: se pare că mesenienii au 
făcut o incursiune militară contra etolienilor din valea Evenos, 
unde era venerată Mama-Scroafă, și au răpit-o pe moștenitoare, 
pe Marpesa („înșfăcătoare” sau „înfulecătoare”). Li s-au opus 
spartanii, adoratori ai lui Apollo, invidioși pe succesul lor: 
disputa a fost deferită autorităţii centrale din Micene, care i-a 
susținut pe mesenieni. Întrecerea de care dintre Evenos și Idas 
amintește de miturile despre Pelops-Enomaos (*109.)) și 
Heracle-Cicnos (*143.e-9). In ambele cazuri sunt menţionate 
craniile rivalilor regelui. Imaginea din care sunt deduse toate 
aceste povești trebuie să îl fi înfățișat pe vechiul rege 
îndreptându-se spre locul accidentului de car ce îi era destinat 
(*71.1), după ce îi oferise an de an zeiţei șapte substituţi de 
rege (*42.2). Caii lui sunt sacrificați ca preliminarii ale instalării 
noului rege (*29.1 şi 81.4). Înecul lui Evenos este probabil 
interpretat eronat: el semnifică purificarea lui Idas înainte de 
căsătorie şi apoi defilarea lui triumfală în carul reginei. Însă 
aceste rituri de căsătorie pelasgice au fost combinate în poveste 
cu obiceiul elenic al căsătoriei prin răpire. Furtul de vite fatal ar 
putea consemna un incident istoric: o ceartă dintre mesenieni și 
spartani pentru împărţirea prăzii în timpul unei expediții comune 
împotriva Arcadiei (*17.1). 

5. Vizita lui Castor și Polideuces în casa lui Formion este 
descrisă cu rea-credinţă: autorul relatează un alt truc jucat 
spartanilor stupizi de o întruchipare a eroilor lor naţionali. 
Cirene, unde erau veneraţi Dioscurii, furniza silphium, un fel de 
asafoetidă, o plantă ale cărei miros și gust puternice făceau din 
ea un condiment preţios. Cei doi negustori cirenieni desigur că 
erau ceea ce au declarat că sunt, iar când au plecat cu fiica lui 
Formion, și-au lăsat în urmă marfa, ca plată: Formion e cel care 
a decis să-l numească miracol. 

6. Perii sălbatici erau consacraţi Lunii datorită florilor lor albe, 
iar cea mai veche reprezentare a Herei, Zeița Morţii, cea din 
Heraionul micenian, era făcută din lemn de păr. Plutarh 
(Quaestiones Graecae 51) și Aelianus (Varia historia 111.39) 
amintesc para ca fruct venerat mai ales în Argos și Tirint; de 


aceea, Peloponesul era numit Apia, „a părului” (*64.4). Atena, și 
ea Zeiță a Morţii, era supranumită Once („păr”) în sanctuarul ei 
din Beoţia. Dioscurii au ales să se urce într-un păr pentru a arăta 
că sunt eroi autentici; mai mult, părul rodește spre sfârșitul lunii 
mai (*72.2), când soarele este în casa Gemenilor și când începe 
sezonul de navigaţie în estul Mediteranei. Vrăbiile care îi 
însoțesc pe Dioscuri atunci când ei vin ca răspuns la rugile 
marinarilor sunt ale Zeiţei Mării Afrodita; Xutos („vrabie”), tatăl 
lui Eol (*43.1), era un strămoș al Dioscurilor care o venera pe 
zeiţă. 

7. În Imnul homeric către Dioscuri (7 și urm.) nu se arată clar 
dacă gemenii Castor și Polideuces sunt urmaţi de vrăbii sau 
dacă ei zboară prin aer cu „aripi ca de vrabie” venind în ajutorul 
marinarilor aflaţi în pericol, dar pe oglinzile etrusce ei sunt 
înfăţișaţi întotdeauna înaripaţi. Simbolul lor din Sparta, docana, 
reprezenta cei doi stâlpi de susţinere ai altarului; un alt simbol 
consta din două amfore pe care se încolăcea un șarpe - șerpii 
fiind Dioscurii încarnaţi care se hrăneau cu mâncarea păstrată 
în amfore. 

8. Gorgofone a sfidat tradiţia indo-europeană sati și s-a 
recăsătorit (*69.2; 74.a și 106.6). 


75. Belerofon 


a. Belerofon, fiu al lui Glaucos și nepot de-al lui Sisif, a plecat 
din Corint cu o reputaţie proastă, după ce mai întâi i-a ucis pe 
un oarecare Beleros- ceea ce i-a adus și numele de 
Belerofontes, pe scurt Belerofon -, apoi pe propriul său frate, 
căruia i se spune în mod obișnuit Deliades*%. El a fugit la Pretos, 
regele din Tirint, să fie purificat, dar (ghinionul lui) Anteia, soţia 
lui Pretos, pe care unii o numesc Stenebeea, s-a îndrăgostit de 
el de cum l-a zărit. Când el i-a respins avansurile, ea l-a acuzat 
că a încercat să o seducă, iar Pretos, crezând povestea, s-a 
înfuriat. Dar nu a îndrăznit să riște și să-și atragă răzbunarea 
Furiilor omorând cu propria lui mână un om aflat sub protecţia 
sa, așa că l-a trimis la lobates, tatăl Anteiei și rege în Licia, cu o 
scrisoare pecetluită în care scria: „Rogu-te, înlătură-l pe 
mesager din această lume; a încercat s-o violeze pe soţia mea, 
fiica domniei tale”. 


387 Apollodor 1.9.3; Homer, //iada VI.155. 


b. lobates, nedorind nici el să trateze prost un oaspete regal, 
i-a cerut lui Belerofon să îi facă serviciul de a o ucide pe Himera, 
un monstru marin feminin ce arunca flăcări pe gură, avea cap 
de leu, trup de capră și coadă de șarpe. „Este fiica Echidnei”, i-a 
explicat el, „din care dușmanul meu, regele din Caria, și-a făcut 
un animal de casă”. Înainte de a porni să-i ducă la îndeplinire 
însărcinarea, Belerofon l-a consultat pe clarvăzătorul Poliidos, 
care l-a sfătuit să-l prindă și să-l îmblânzească pe calul înaripat 
Pegas, îndrăgit de muzele de pe Muntele Helicon, pentru care 
calul făcuse să ţâșnească izvorul Hipocrene bătând în pământ 
cu copita lui în formă de lună. 

c. Pegas nu era pe Helicon, dar Belerofon l-a găsit bând apă 
din Pirene, de pe Acropola Corintului, un alt izvor al său, și i-a 
aruncat pe cap frâul lui de aur, un dar binevenit din partea 
Atenei. Dar unii spun că Atena i l-a dat pe Pegas lui Belerofon 
gata strunit, iar alţii că i l-a dat Poseidon, care, de fapt, era și 
tatăl său. Oricum, cert e că Belerofon a înfrânt Himera zburând 
pe deasupra ei călare pe Pegas, ciuruind-o cu săgeți și 
aruncându-i apoi între fălci un bulgăre de plumb pe care îl 
prinsese de vârful lăncii sale. Respirația de foc a Himerei a topit 
tot plumbul, care i s-a prelins pe gât și i-a ars organele vitale???. 

d. Însă lobates, departe de a-l recompensa pe Belerofon 
pentru isprava îndrăzneață, l-a trimis de îndată în contra 
războinicilor solimi și a amazoanelor aliate lor; Belerofon i-a 
biruit și pe unii, și pe celelalte, înălțându-se cu mult mai sus de 
bătaia săgeţilor și lăsând să cadă stânci mari peste capetele lor. 
Apoi, pe câmpia lui Xantos din Licia a respins o bandă de pirați 
carieni condusă de un oarecare Cheimaroos, un războinic 
înfocat și lăudăros, care naviga pe o corabie împodobită cu un 
cap de leu la provă și un șarpe la pupă. Cum lobates nu s-a 
arătat a fi recunoscător nici măcar atunci, ci, dimpotrivă, a 
trimis gărzile palatului să îl prindă într-o ambuscadă la 
întoarcere, Belerofon a descălecat și s-a rugat ca, în timp ce el 
va înainta mergând pe jos, Poseidon să inunde câmpia de la 
Xantos în urma lui. Poseidon i-a auzit rugămintea și a trimis 

niște valuri uriașe care se rostogoleau înaintând încet, pe 
măsură ce Belerofon se apropia de palatul lui lobates; și, 
deoarece nici un bărbat nu a putut să-l convingă să se retragă, 
femeile din Xantos și-au ridicat fustele mai sus de mijloc și au 
dat buzna peste el, împingându-se și oferindu-i-se toate, doar- 
doar va da înapoi. Belerofon era atât de pudic, încât s-a întors și 
a dat bir cu fugiţii, iar valurile s-au retras odată cu el. 

e. Convins astfel că Pretos trebuie să se fi înșelat în privinţa 
atentatului la virtutea Anteiei, lobates i-a arătat scrisoarea și i-a 
cerut amănunte privind acea întâmplare. Aflând adevărul, l-a 
implorat pe Belerofon să-l ierte și i-a oferit-o pe fiica lui, Filonoe, 
în căsătorie, făcându-l moștenitor al tronului din Licia. Şi a 
lăudat femeile pentru ingeniozitatea lor, poruncind ca, pe viitor, 
toți xantienii să își socotească descendența în funcţie de mamă, 
nu de tatăl lor. 

f. La apogeul gloriei, Belerofon s-a decis, plin de aroganță, să 
zboare spre Olimp, socotind că e nemuritor. Dar Zeus a trimis 
un tăun care l-a înțepat pe Pegas sub coadă, făcându-l să se 
cabreze și să-l trântească în chip rușinos pe Belerofon de 
pământ. Pegas și-a continuat zborul spre Olimp, unde Zeus îl 
folosește acum ca animal de povară pentru a-i purta fulgerele; 
iar Belerofon, care căzuse în niște tufe de scaieţi, a rătăcit pe 
pământ, șchiop, orb, singur și blestemat, evitând drumurile 
umblate, până când moartea l-a luat cu ea*%. 

x 

1. Tentativa Anteiei de a-l seduce pe Belerofon are mai multe 
analogii grecești (*70.2), pe lângă cea palestiniană a lui losif și a 
soţiei lui, Potifar, precum și cea egipteană, intitulată Povestea 
celor doi fraţi. Proveniența mitului este incertă. 

2. Fiica Echidnei, Himera, care este înfățișată pe o clădire 
hitită din Carchemish, era un simbol al Anului Sacru tripartit al 
Marii Zeiţe - leu pentru primăvară, tap pentru vară, șarpe 
pentru iarnă. O stelă deteriorată din sticlă găsită în Denadra, 
lângă Micene, o prezintă încăierându-se cu un leu, din spatele 
căruia apare ceea ce pare a fi un cap de ţap; coada lui este 
lungă, ca de șarpe. De vreme ce stela datează dintr-o perioadă 


390 Pindar, Ode o/impianice  Xlll.87-90; Ode isthmianice VII.44; 

VI.155-203 şi XVI.328; Ovidiu, Metamorfoze 1X.646; Tzetzes, Despre 
Licofron 838. 


în care zeița era încă suverană, această imagine - similară cu 
cea de pe o frescă etruscă din Tarquinia, chiar dacă eroul este 
aici călare, asemenea lui Belerofon - trebuie interpretată drept 
lupta pentru încoronare a unui rege împotriva unor oameni 
deghizați în animale (*81.2 și 123.1) reprezentând diferitele 
anotimpuri ale anului. După revoluţia religioasă aheeană care a 
subordonat-o pe zeița Hera lui Zeus, imaginea a devenit 
ambivalentă: ea ar putea fi interpretată și drept mărturie a 
suprimării de către invadatorii elenici a străvechiului calendar 
carian. 

3. Îmblânzirea de către Belerofon a lui Pegas, calul Lunii care 
poate aduce ploaia, cu frâul oferit de Atena, sugerează că un 
candidat la funcţia de rege sacru era însărcinat de Muza Triplă 
(„zeița muntelui”) sau de reprezentanţii ei cu capturarea unui 
cal sălbatic; astfel, Heracle l-a călărit mai târziu pe Arion 
(„făptură a lunii de pe înălţimi”) atunci când a pus stăpânire pe 
Elida (*138.9). Judecând după practica arhaică daneză și 
irlandeză, carnea acestui cal era mâncată sacramental de rege, 
după renașterea lui simbolică din Zeiţa-muntelui-cu-cap-de-iapă. 
Dar această parte a mitului este și ea ambivalentă: poate fi 
citită și drept consemnare a cuceririi de către invadatorii eleni a 
altarelor Zeiţei Muntelui din Ascra, de pe Muntele Helicon, și din 
Corint. Un eveniment similar este consemnat în violarea de 
către Poseidon a Demetrei-cu-cap-de-iapă din Arcadia (*16.7), cu 
care l-a zămislit tocmai pe acest cal al Lunii Arion, și a Meduzei, 
cu care l-a zămislit pe Pegas (*73.1[); ceea ce explică intervenţia 
lui Poseidon în povestea lui Belerofon. Felul în care Zeus l-a 
înjosit pe Belerofon este o poveste morală spusă pentru a 
descuraja revolta împotriva credinţei olimpiene; Belerofon, 
purtătorul de săgeți care zboară pe cer, este același personaj cu 
bunicul lui, Sisif sau Tesup (*67.1), un erou solar al cărui cult a 
fost înlocuit de cel al lui Zeus solar; acesta e și motivul pentru 
care Belerofon are parte de un sfârșit la fel de ghinionist, care îl 
amintește pe cel al fiului lui Helios, Faeton (*42.2). 

4. Dușmanii lui Belerofon, războinicii solimi, erau Copiii 
Salmei. Cum toate orașele și promontoriile ale căror nume încep 
cu silaba sa/m sunt situate la sud, aceasta era, probabil, Zeița 
Echinocţiului de Primăvară; dar a fost curând masculinizată ca 
Zeul-Soare Solima ori Selim, Solomon sau Ab-Salom, care a dat 
numele lerusalimului. Amazoanele erau preotesele luptătoare 


ale Zeiţei-Lună (*100. 1). 

5. Este posibil ca retragerea lui Belerofon din faţa femeilor din 
Xantos să fi fost dedusă dintr-o imagine care înfățișa femei 
exaltate scoase din minţi de hippomanes - fie o plantă, fie o 
secreție vaginală vâscoasă a unei iepe în călduri, fie membrana 
neagră tăiată de pe fruntea unui mânz nou-născut, 
înconjurându-l pe regele sacru lângă țărm, la sfârșitul domniei 
lui. Şi-au ridicat fustele ca în adorarea erotică a zeului egiptean 
Apis (Diodor din Sicilia 1.85), astfel încât, atunci când îl 
dezmembrau, sângele care ţâșnea din el să le excite pântecele. 
De vreme ce Xantos („galben”) este numele unuia dintre caii lui 
Ahile, al celui aparţinându-i lui Hector și al celui oferit lui Peleu 
de Poseidon, probabil că aceste femei purtau măști de cai 
rituale, cu coame galbene ca luna, o culoare asemenea celei a 
cailor din rasa palomino, dat fiind că iepele sălbatice îl 
mâncaseră pe Glaucos, tatăl lui Belerofon, pe ţărmul Corintului 
(*71.1). Acest mit reformat păstrează însă un element primitiv: 
apropierea unor femei goale de căpetenia clanului de care 
aparţine, cu care actul sexual era interzis, l-ar fi obligat să se 
retragă și să-și ascundă faţa; iar în legenda irlandeză exact 
acest șiretlic este folosit împotriva lui Cuchulain, când furia lui 
nu a mai putut fi controlată altfel. Relatarea despre calcularea 
matriliniară a descendenţei la xantieni a fost întoarsă pe dos: 
dimpotrivă, elenii au fost cei care au reușit să impună calcularea 
patriliniară asupra tuturor carienilor, cu excepţia xantienilor 
conservatori. 

6. Numele lui Cheimaroos este derivat din chimaros sau 
chimaera („capră”); atât caracterul lui înfocat, cât și corabia lui 
cu un chip de leu la provă și cu pupa în formă de șarpe au fost 
introduse în povestea lui Belerofon de euhemeriști pentru a 
explica faptul că Himera arunca flăcări. Muntele Chimaera 
(„muntele caprei”) era numele unui vulcan activ de lângă 
Faselis, în Licia (Plinius, Naturalis historia 14.106 și V.27), ceea ce 
explică respiraţia lui de foc. 


76. Antiope 
a. Unii spun că atunci când Zeus a sedus-o pe Antiope, fiica 


lui Nicteu din Teba, ea a fugit la regele din Sicion, care a 
consimţit să se căsătorească cu ea, declanșând astfel un război 


în care Nicteu a fost ucis. Licos, unchiul lui Antiope, i-a înfrânt 
pe sicionieni după o luptă sângeroasă și a readus-o pe văduva 
Antiope în Teba. După ce i-a născut pe gemenii Amfion și Zetos 
într-un desiș de la o margine de drum, pe care Licos i-a părăsit 
de îndată pe Muntele Citeron, Antiope a fost tratată cu mare 
cruzime vreme de mai mulţi ani de Dirce, mătușa ei. In cele din 
urmă, a reușit să scape din temniţa în care fusese închisă și a 
fugit la coliba în care locuiau Amfion și Zetos, pe care un văcar 
aflat în trecere îi salvase. Dar ei au crezut că Antiope era o 
sclavă fugită și n-au vrut să-i ofere adăpost. Atunci Dirce a venit 
în grabă, cuprinsă de un delir bahic, a înșfăcat-o pe Antiope și a 
luat-o de acolo, târând-o după ea. 

„Feciorii mei”, a strigat văcarul, „aţi face bine să vă feriţi de 
Furii!”. 

„Dar de ce de Furii?”, au întrebat ei. 

„Pentru că tocmai aţi refuzat să o adăpostiţi pe mama 
voastră, dusă acum la moarte sigură de mătușa ei cea crudă.” 

Auzind acestea, gemenii au plecat fără să mai aștepte în 
urmărirea lor, au salvat-o pe Antiope și au legat-o pe Dirce cu 
pletele de coarnele unui taur sălbatic, care a făcut-o bucăţi*”!. 

b. Alţii spun că râul Asopos a fost tatăl Antiopei și că, într-o 
noapte, regele din Sicion s-a dat drept Licos, cu care ea era 
căsătorită, și a sedus-o. Drept urmare, Licos a divorţat de 
Antiope și s-a căsătorit cu Dirce, dându-i astfel lui Zeus prilejul 
de a o curta pe Antiope, rămasă singură, și de a o lăsa grea. 
Bănuind că a fost opera lui Licos, Dirce a închis-o pe Antiope 
într-o temniţă întunecoasă din care, însă, ea a fost eliberată de 
Zeus exact la timp pentru a-i naște pe Amfion și Zetos pe 
Muntele Citeron. Gemenii au crescut printre văcarii la care se 
adăpostise Antiope, iar când au fost îndeajuns de mari ca să 
înțeleagă cât de neomenos fusese tratată mama lor, ea i-a 
convins să o răzbune. Cei doi s-au întâlnit cu Dirce, care 
cutreiera culmile Muntelui Citeron cuprinsă de un delir bahic, au 
legat-o cu părul de coarnele unui taur sălbatic, iar după ce a 
murit i-au aruncat trupul pe pământ; acolo a ţâșnit apă, loc 
numit ulterior Fântâna lui Dirce. Dar Dionysos a răzbunat 
uciderea unei adoratoare a lui: a făcut-o pe Antiope să cutreiere, 
scoasă din minţi, întreaga Grecie, până când, în cele din urmă, 

Focos, un nepot al lui Sisif, a vindecat-o și s-a căsătorit cu ea în 
Focida. 

c. Amfion și Zetos au vizitat Teba, de unde l-au alungat pe 
regele Laios și au construit partea de jos a orașului, după ce 
Cadmos o construise deja pe cea de sus. Or, Zetos îl ironiza 
adesea pe Amfion pentru pasiunea lui faţă de lira primită în dar 
de la Hermes. „Te împiedică”, îi spunea, „să te ocupi de lucruri 
mai folositoare”. Însă atunci când au ridicat zidurile, Amfion 
făcea ca pietrele să se miște în sunetul lirei sale, fiecare 
ocupându-și locul cuvenit cu ușurință, în vreme ce Zetos era 
nevoit să folosească forța brută, rămânând cu mult în urma 
fratelui său. Gemenii au stăpânit împreună Teba, unde Zetos s-a 
căsătorit cu Tebe, după numele căreia este numit acum orașul - 
cunoscut înainte drept Cadmeea -, iar Amfion s-a căsătorit cu 
Niobe. Dar toţi copiii lui Niobe, în afară de doi, au fost uciși de 
Apollo și Artemis, pe a căror mamă, Leto, ea o insultase. Amfion 
a fost el însuși ucis de Apollo pentru că încercase să se răzbune 
pe preoţii din Delfi, și a fost pedepsit în Tartar*%?. Amfion și 
Zetos sunt îngropaţi într-un mormânt din Teba, care trebuie 
atent păzit când soarele ajunge în Taur, căci atunci locuitorii 
Titoreei din Focida încearcă să fure pământ din movilă și să-l 
ducă pe mormântul lui Focos și al lui Antiope. Un oracol a spus 
cândva că gestul acesta ar spori fertilitatea întregii Focide, în 
dauna cetăţii Teba*%. 

x 

1. Ambele versiuni ale mitului lui Dirce arată cât de liberi s-au 
simţit mitografii să își adapteze naraţiunea la elementele 
principale ale unei tradiţii literare care, în acest caz, pare să fi 
fost dedusă dintr-o serie de imagini sacre. Antiope, care iese 
fericită din temniţă și e urmărită de ameninţătoarea Dirce, 
amintește de reapariţia anuală a Corei în compania lui Hecate 
(*24.Kk). Ea este numită în acest context Antiope („cea faţă în 
faţă cu”) deoarece stă cu faţa întoarsă spre cer, nu aplecată 
spre Lumea Subpământeană, și „Fiică a Nopţii” - Nycteus, nu 
Nicteos - deoarece iese din întuneric. „Cutreieratul furios pe 
munte” al lui Dirce și al lui Antiope a fost interpretat eronat 
drept orgie bahică; era, evident, un dans erotic al tăunului, 

pentru care ele se comportau ca juninci în călduri ale Lunii 
(*56.1). Numele lui Dirce („dublu”) simbolizează luna cu coarne, 
iar imaginea din care este luată acest mit trebuie să o fi înfățișat 
nu legată de un taur drept pedeapsă, ci căsătorindu-se ritualic 
cu regele-taur (*88.7). O semnificaţie secundară ar putea fi 
ascunsă în dirce, anume „fantă, despicătură”, adică „într-o stare 
erotică”. La fel ca și Hipocrene, Fântâna lui Dirce trebuie să fi 
avut formă de lună. Fiii lui Antiope sunt gemenii regali bine- 
cunoscuţi născuţi de o Zeiță-Lună, adică regele ei sacru și 
succesorul său tanist. 

2. Lira cu trei coarde a lui Amfion, cu care el a ridicat zidurile 
Tebei de Jos - de vreme ce lucra pentru Hermes, lira nu putea 
să aibă decât trei coarde -, a fost produsă pentru a o celebra pe 
Zeița Triplă, care domnea în aer, pe pământ și în Lumea 
Subpământeană; la acea liră trebuie să se fi cântat în timpul 
construcţiei pentru a proteja fundaţiile, porţile și meterezele 
orașului. Numele  „Amfion” („născut în două ţinuturi”) 
consemnează calitatea lui de cetăţean al Sicionului și al Tebei. 


77. Niobe 


a. Niobe, sora lui Pelops, s-a căsătorit cu Amfion, regele 
Tebei, și i-a născut acestuia șapte fii și șapte fiice, de care era 
nespus de mândră, încât, într-o zi, a vorbit-o de rău pe Leto 
însăși pentru că avea doar doi copii, pe Apollo și pe Artemis. 
Manto, fiica lui Tiresias, înzestrată cu darul profeţiei, a auzit din 
întâmplare remarca ei nechibzuită și le-a sfătuit pe femeile din 
Teba să-i îmbuneze neîntârziat pe Leto și pe copiii ei: să ardă 
tămâie și să-și împletească ramuri de dafin în păr. Pe când 
mirosul de tămâie plutea în aer, s-a ivit Niobe urmată de suita 
sa, îmbrăcată într-o mantie frigiană minunată și cu pletele-i 
lungi atârnându-i pe umeri. A întrerupt sacrificiul și a întrebat 
furioasă de ce Leto, o femeie cu o ascendență obscură, având o 
fiică cu chip de bărbat și un fiu efeminat, s-ar bucura de mai 
multă consideraţie decât cea acordată ei, nepoată a lui Zeus și 
Atlas, spaima frigienilor și regina casei regale a lui Cadmos? 
Chiar dacă soarta ori ghinionul ar putea să-i răpească doi sau 
trei dintre copii, nu tot ea ar trebui să fie cea avantajată? 

b. Intrerupându-și sacrificiul, femeile tebane, îngrozite, au 
încercat să o îmbuneze pe Leto murmurând rugăciuni, dar era 


prea târziu. Ea deja îi trimisese pe Apollo și pe Artemis, înarmaţi 
cu arcurile lor, să pedepsească infatuarea lui Niobe. Apollo i-a 
găsit pe băieţii ei vânând pe Muntele Citeron și i-a doborât pe 
rând, cruţțându-l doar pe Amiclas, care avusese înţelepciunea 
să-i adreseze lui Leto rugăciuni pentru ispășirea lui. Artemis le-a 
găsit pe fete torcând în palat și, cu o tolbă de săgeți, le-a 
omorât pe toate, în afară de Melibeea, care urmase pilda lui 
Amiclas. Cei doi supraviețuitori s-au grăbit să-i ridice lui Leto un 
templu, dar Melibeea pălise de groază într-atât de tare încât, 
atunci când s-a căsătorit cu Neleu, câţiva ani mai târziu, încă 
mai era poreclită Chloris. Dar unii zic că nici unul dintre copiii lui 
Niobe nu a supravieţuit și că soţul ei, Amfion, a fost ucis și el de 
Apollo. 

c. Timp de nouă zile și nouă nopţi, Niobe și-a jelit morţii și nu 
s-a găsit nimeni care să-i îngroape, deoarece Zeus, luând partea 
lui Leto, i-a prefăcut pe toţi locuitorii Tebei în stane de piatră. În 
a zecea zi, olimpienii înșiși au binevoit să oficieze 
înmormântarea. Niobe a fugit peste mări, pe Muntele Sipilos, 
patria tatălui ei, Tantal, unde Zeus, cuprins de milă pentru ea, a 
prefăcut-o într-o statuie care încă poate fi văzută cum plânge 
din belșug la începutul verii*%. 

d. Toţi bărbaţii l-au jelit pe Amfion și au deplâns dispariția 
rasei lui, dar nici unul nu a jelit-o pe Niobe, în afară de fratele ei 
Pelops, care era la fel de orgolios ca și ea*%. 

x 

1. După Homer și unii scoliaști, numărul copiilor lui Niobe a 
fost de doisprezece, conform lui Hesiod au fost douăzeci, 
Herodot spune că patru, iar Sappho - optsprezece; dar relatarea 
lui Euripide și Apollodor, care are cel mai mult sens, ne spune că 
ea a avut șapte fii și șapte fiice. De vreme ce, în versiunea 
tebană a mitului, Niobe era nepoata titanului Atlas, iar în cea din 
Argos era fiică sau mamă a lui Foroneu (*57.a), și el înfățișat ca 
titan (Apollodor [1.1.1 și scolia la Oreste de Euripide, 932), și a lui 
Pelasgos, și putând pretinde că a fost cea dintâi muritoare 
violată de Zeus (Diodor din Sicilia 1V.9.14; Apollodor, /oc. cit.; 
Pausanias 1l.22.6), mitul s-ar putea referi la înfrângerea celor 

șapte titani și titanide de către olimpieni. Dacă e așa, atunci el 
consemnează suprimarea sistemului calendaristic dominant în 
Grecia pelasgică, Palestina, Siria și nord-vestul Europei, care se 
baza pe o lună împărţită în patru săptămâni de câte șapte zile, 
fiecare zi fiind guvernată de una dintre cele șapte planete (*1.3 
și 43.4). In versiunea homerică a mitului (//jada XXIV.603-17), 
Amfion și cei doisprezece copii ai lui reprezintă, poate, cele 
treisprezece luni ale acestui calendar. Este posibil ca Muntele 
Sipilos să fi fost ultimul centru din Asia Mică al cultului titanilor, 
cum a fost Teba în Grecia. Statuia lui Niobe este un bloc din 
piatră de o formă cvasiumană, care pare să plângă atunci când 
razele soarelui cad iarna pe calota de zăpadă de pe ea, iar 
asemănarea este întărită de mama hitită a zeiţei, sculptată în 
piatra aceluiași munte, ce datează, probabil, de la sfârșitul 
secolului al XV-lea î.Hr. „Niobe” înseamnă, probabil, „de 
zăpadă” - b reprezintă v-ul din latinescul nivis sau ph-ul din 
grecescul nipha. Una dintre fiicele ei este numită Chiade de 
Hyginus, cuvânt care nu are nici un sens în greacă, dacă nu 
cumva e o formă erodată a lui chionos niphades, „fulgi de 
zăpadă”. 

2. Parthenios (Erotica pathemata 33) oferă o descriere diferită 
a pedepsei lui Niobe: urmare a uneltirilor lui Leto, tatăl lui Niobe 
s-a îndrăgostit incestuos de ea și, când ea l-a respins, el i-a ars 
copiii, ucigându-i. Apoi soţul ei a fost schilodit de un mistreţ, iar 
ea s-a aruncat de pe o stâncă. Această poveste, confirmată de 
scolia la Fenicienele lui Euripide (159), este influenţată de 
miturile lui Ciniras, Smirna și Adonis (*18.1), precum și de 
obiceiul incinerării copiilor ca sacrificiu pentru zeul Moloch 
(*70.5 și 156.2). 


78. Cenis și Ceneu 


a. Odată, Poseidon s-a împreunat cu nimfa Cenis, fiică a lui 
Elatos din Magnesia sau, spun unii, a lui Coronos Lapitul, și a 
întrebat-o ce dar și-ar dori. 

„Transformă-mă”, i-a zis ea, „într-un luptător invulnerabil. M- 
am săturat să fiu femeie”. 

Indatoritor, Poseidon a consimţit și i-a schimbat sexul, iar ea a 
devenit Ceneu, și a avut o așa mare izbândă în războaiele pe 
care le-a purtat, încât lapiţii au ales-o curând regele lor; ea a 


zămislit și un fiu, pe Coronos, pe care Heracle avea să-l ucidă 
mulţi ani mai târziu, în timp ce lupta pentru Egimios Dorianul. 
Entuziasmată peste măsură de noua sa poziţie, Ceneu a înălţat 
o lance în mijlocul pieţei, unde oamenii se adunau și aduceau 
sacrificii ca și cum lancea aceea ar fi fost un zeu, iar în afară de 
ea nu ar mai fi existat vreo altă zeitate. 

b. Auzind despre infatuarea lui Ceneu, Zeus i-a instigat pe 
centauri să o omoare. În timpul nunţii lui Piritoos, aceștia au 
atacat-o pe nepusă masă, dar ea a omorât lesne cinci sau șase 
dintre ei, fără să fie rănită în vreun fel, deoarece armele lor 
ricoșau fără să-i cășuneze vreun rău ori de câte ori îi atingeau 
pielea ei protejată prin farmece. Totuși, centaurii rămași au 
lovit-o în cap cu niște bușteni de brad, până când au înfipt-o 
adânc în pământ, și au clădit un morman de bușteni deasupra. 
Astfel încât Ceneu s-a sufocat și a murit. La puţin timp după 
aceea, de sub mormanul acela a zburat o pasăre cu aripile de 
culoarea nisipului, pe care clarvăzătorul Mopsos, acolo de faţă, a 
recunoscut-o ca fiind sufletul ei; iar când au venit s-o îngroape, 
ea avea din nou trup de femeie?%. 

x 

1. Mitul are trei teme distincte. În primul rând, un obicei care 
mai predomină în Albania, când unele fete se alătură unui grup 
de luptători și se îmbracă în haine bărbătești, astfel încât, atunci 
când sunt ucise în luptă, dușmanii să fie surprinși când le 
descoperă sexul. În al doilea rând, un refuz al lapiţilor de a 
accepta suzeranitatea elenilor; este probabil ca lancea înălțată 
spre a fi venerată să fi fost un pom de Armindeni în cinstea Noii 
Zeițe-Lună Cenis sau Elate („brad”), căreia îi era consacrat 
bradul. Ulterior, lapiţii au fost înfrânți de eolienii din lolcos, care, 
cu ajutorul aliaţilor centauri, i-au supus zeului lor, Poseidon, dar 
nu au intervenit în legea lor tribală. Doar căpeteniile de clan de 
sex feminin trebuie să fi fost obligate, precum în Argos, să își 
pună o barbă falsă, pentru a-și asigura dreptul de a funcţiona ca 
magistrat și comandant; astfel, Cenis a devenit Ceneu, iar Elate 
a devenit Elatos. O schimbare similară de sex mai este încă 
anunţată de Regina Sudului, o costăpânitoare a regatului Lozi 

din bazinul Zambezi, când intră în sala Consiliului: „M-am 
transformat în bărbat!” - dar asta e din cauză că una dintre 
înaintașele ei a uzurpat un tron patriarhal. În al treilea rând, 
ritualul reprezentat pe un vas de ulei cu siluete negre (*9. 1), în 
care bărbaţi goi înarmaţi cu maiuri lovesc în cap o efigie a 
Pământului-Mamă, se pare pentru a o elibera pe Cora, Spiritul 
Anului Nou; „Caenis” înseamnă „nou”. 

2. Specia de păsări cu aripile de culoarea nisipului eliberată 
din efigie depinde de anotimpul în care era săvârșit ritualul. 
Dacă era primăvară, trebuie să fi fost un cuc (*12.1). 


79. Erigona 


a. Chiar dacă Oeneu a fost primul dintre muritori care a primit 
o plantă de viță-de-vie de la Dionysos, Icarios i-a luat-o înainte 
cu prepararea vinului. El a oferit o mostră din vasul în care făcea 
diverse încercări unui grup de păstori din pădurea de la 
Maraton, de lângă Muntele Pentelicus; neamestecându-l cu apă, 
așa cum avea să recomande Oenopion mai târziu, ei s-au 
îmbătat atât de tare, încât vedeau totul dublu și, crezându-se 
victimele unei vrăjitorii, l-au ucis pe Icarios. Câinele lui, Mera, a 
văzut cum ei îl îngropau sub un pin și, după aceea, a condus-o 
pe Erigona, fiica lui, la mormânt, trăgând-o de mantie, iar acolo 
a dezgropat cadavrul. Disperată, Erigona s-a spânzurat de pin, 
rugându-se ca fiicele Atenei să sufere aceeași soartă ca a ei atât 
timp cât Icarios va rămâne nerăzbunat. Doar zeii au auzit-o, iar 
păstorii au fugit peste mări, așa că multe fecioare ateniene au 
fost găsite spânzurate de acel pin, una după alta, până când 
Oracolul din Delfi a explicat că Erigona fusese cea care le ceruse 
vieţile. Păstorii vinovaţi au fost căutaţi de îndată și spânzurați și 
a fost instituită o Sărbătoare a Culesului Viilor, în timpul căreia 
se fac libaţii pentru lcarios și Erigona, în vreme ce fetele se 
leagănă pe frânghii legate de crengile copacilor, sprijinindu-se 
cu picioarele de mici platforme; așa a fost inventat leagănul. De 
crengi sunt atârnate și măști care se răsucesc în vânt. 

b. Imaginea câinelui Mera a fost pusă pe cer și a devenit 
constelația Câinele-Mic; prin urmare, unii îl identifică pe Icarios 
cu Boarul, iar pe Erigona cu constelația Fecioarei”. 

x 


1. Mera a fost numele dat soției lui Priam, Hecabe sau 
Hecuba, după transformarea ei într-un câine (*168.1); și, de 
vreme ce Hecuba era de fapt Hecate, Zeița Morţii cu trei capete 
(*31.7), libaţiile vărsate pentru Erigona și Icarios îi erau probabil 
dedicate ei. Valea în care avea loc ceremonia este numită acum 
„Dionysos”. Pinul lui Erigona trebuie să fi fost copacul sub care 
frigianul Attis a fost castrat și lăsat să sângereze până la moarte 
(Ovidiu, Fastele 1V.221 și urm.; Servius despre Eneida lui 
Vergiliu 1X.116), iar explicaţia mitului pare să fie că atunci când 
constelația Câinele-Mic era în ascendent, păstorii de la Maraton 
îl sacrificau pe unul dintre ei ca victimă anuală pentru zeiţa 
numită Erigona. 

2. Icarios înseamnă „din Marea lcariană”, adică din Ciclade, 
de unde a venit în Atica cultul lui Attis. Mai târziu, peste acesta 
a fost suprapus cultul lui Dionysos și este posibil ca povestea 
sinuciderii fetelor ateniene să fi fost spusă pentru a explica 
măștile lui Dionysos atârnate într-un pin din mijlocul viei, măști 
care se răsuceau în vânt și despre care se presupunea că 
fecundează vita-de-vie oriîncotro privesc. Dionysos era înfățișat 
de regulă ca un tânăr efeminat, cu păr lung, iar măștile lui ar fi 
sugerat niște femei spânzurate. Dar este probabil ca păpuși care 
o reprezentau pe Zeița Fertilităţii Ariadna sau Elena să fi fost 
atârnate cândva demult în pomii fructiferi (*88.10 și 98.5). 
Legănatul fetelor de la sărbătoarea culesului viei trebuie să fi 
fost unul magic în intenţia lui iniţială: ele reprezentau zeițele- 
păsări, iar pendulările lor formau un semicerc în cinstea lunii 
noi. Este posibil ca obiceiul să fi fost adus în Atica din Creta, de 
vreme ce un grup de teracotă găsit la Hagia Triada înfățișează o 
fată care se leagănă între doi stâlpi, pe fiecare dintre ei fiind 
cocoţțată o pasăre. 

3. Numele Erigona este explicat de mitografi drept „copil al 
vrajbei”, din cauza problemelor pricinuite de ea, dar 
semnificaţia lui evidentă este „progenituri numeroase”, o 
trimitere la recolta bogată datorată păpușilor. 


80. Mistreţul din Calidon 

a. Oeneu, regele Calidonului din Etolia, s-a căsătorit cu Alteea. 
Ea i l-a născut mai întâi pe Toxeu, pe care Oeneu l-a omorât cu 
mâinile lui pentru că sărea necuviincios peste șanțul săpat 
pentru apărarea orașului; apoi pe Meleagru, despre care se 
spunea că în realitate este fiul ei cu Ares. Când Meleagru a 
împlinit șapte zile, Ursitele au intrat în dormitorul Alteei și au 
anunţat-o că el avea să trăiască atâta vreme cât un anumit 
butuc de lemn ce ardea în vatră avea să rămână nears. Eaa 
luat imediat butucul din foc, stingându-l cu o carafă de apă, apoi 
l-a ascuns într-un cufăr. 

b. Meleagru a crescut, devenind un luptător îndrăzneţ și 
invulnerabil și cel mai bun aruncător de javelină din Grecia, 
după cum a dovedit-o la jocurile funerare ale lui Acastos. El mai 
putea fi încă în viaţă, dacă n-ar fi existat acea necuviinţă comisă 
de Oeneu, care, într-o vară, a omis să o includă pe Artemis 
pentru jertfele pe care le aducea în fiecare an celor Doisprezece 
Zei Olimpieni. Când a aflat de la Helios despre această 
neglijenţă, Artemis a trimis un mistreţ uriaș care să omoare 
vitele și lucrătorii lui Oeneu și să îi distrugă recoltele; dar Oeneu 
a trimis crainici să-i invite pe cei mai viteji luptători din Grecia 
să vâneze mistrețul, promițându-i celui care îl va omori pielea și 
colții lui. 

c. Mulţi au răspuns chemării, printre ei Castor și Polideuces 
din Sparta, Idas și Linceu din Mesena, Tezeu din Atena și Piritoos 
din Larisa, lason din lolcos și Admetos din Fere, Nestor din Pilos, 
Peleu și Eurition din Ftia, Ificles din Teba, Amfiaraos din Argos, 
Telamon din Salamina, Ceneu din Magnesia și, în sfârșit, Anceu 
și Cefeu din Arcadia, urmaţi de compatrioata lor Atalanta cea 
castă și iute de picior, singura fiică a lui lasios și a lui Climene:*%. 
lasios își dorise un băiat ca moștenitor, iar nașterea Atalantei îl 
dezamăgise atât de crunt, încât o abandonase pe dealul 
Patenion de lângă Calidon, unde a fost alăptată de o ursoaică pe 
care Artemis o trimisese în ajutor. Atalanta a crescut în mijlocul 
unui clan de vânători care o găsiseră și o crescuseră, dar a 
rămas virgină și purta întotdeauna arme. Odată a ajuns aproape 
leșinată de sete la Cyphanta, iar acolo, invocând-o pe Artemis și 
lovind o piatră cu vârful lăncii, a făcut să ţâșnească un izvor de 
apă. Dar încă nu se împăcase cu tatăl ei'%. 


398 Aelianus, Varia historia XIII.|; Calimah, Imn către Artemis 216. 
399 Apollodor 1Il.9.2. 


d. Oeneu i-a întreţinut regește pe vânători timp de nouă zile 
și, chiar dacă Anceu și Cefeu au refuzat la început să vâneze 
alături de o femeie, Meleagru a declarat, în numele lui Oeneu, 
că, dacă nu renunţau la obiecţia lor, avea să anuleze 
vânătoarea cu totul. Adevărul era că Meleagru voia să se 
căsătorească cu Cleopatra, fiica lui Idas, dar acum se 
îndrăgostise brusc de Atalanta și dorea să-i intre în graţii. 
Unchilor lui, fraţii Alteei, Atalanta nu le-a fost pe plac dintru 
început, convinși fiind că prezenţa ei nu putea decât să aducă 
necazuri, deoarece Meleagru ofta adânc și exclama întruna: 
„Ah, cât de fericit va fi bărbatul care se va căsători cu ea”. 
Astfel că vânătoarea a început sub auspicii rele; Artemis se 
îngrijise ea însăși de asta. 

e. Amfiaraos și Atalanta erau înarmaţi cu arcuri și săgeți, alţii 
cu lănci de mistreți, javeline sau topoare, fiecare fiind atât de 
nerăbdător să câștige pielea pentru sine, încât regulile vânătorii 
au fost ignorate. La sugestia lui Meleagru, grupul a început să 
înainteze în formaţie de semilună, la intervale de câţiva pași 
unul de celălalt, prin pădurea în care mistrețul își avea bârlogul. 

f. Primul sânge vărsat a fost de om. Când Atalanta s-a așezat 
în extremitatea flancului drept, la o anumită distanţă de ceilalţi 
vânători, doi centauri, Hileos și Recos, care se alăturaseră 
vânătorii, s-au hotărât să o siluiască, fiecare pe rând și 
ajutându-se unul pe celălalt. Dar imediat ce s-au repezit spre ea, 
Atalanta i-a și doborât și s-a dus să vâneze pe partea lui 
Meleagru. 

g. Curând, mistrețul a fost stârnit dintr-un desiș de sălcii de 
lângă o apă. A ieșit de acolo sărind, a ucis doi dintre vânători, l- 
a schilodit pe altul și l-a făcut pe tânărul Nestor, care avea să 
lupte apoi la Troia, să se suie într-un copac. lason și alţi 
câţiva și-au aruncat suliţele fără să nimerească mistrețul, Ificles 
singur reușind să îl zdrelească la umăr. Apoi, Telamon și Peleu s- 
au apropiat mai curajos cu suliţele lor de mistreți, dar Telamon 
s-a împiedicat de o rădăcină de copac și, în timp ce Peleu îl 
ajuta să se ridice, mistrețul i-a văzut și a șarjat. Atalanta a 
slobozit o săgeată, care i s-a înfipt mistreţului după ureche și l-a 
făcut să o ia la fugă. Anceu a rânjit: „Nu așa se vânează! Uită-te 
la mine!”. Și-a repezit toporul de luptă spre mistreţ, în timp ce 
acesta şarja, dar nu a fost suficient de rapid și, în clipa ce a 
urmat, zăcea căzut la pământ, castrat și cu intestinele scoase. 


În această agitaţie, Peleu l-a ucis pe Eurition cu o javelină sortită 
mistreţului, pe care Amfiaraos reușise să-l orbească cu o 
săgeată. Apoi mistrețul s-a repezit spre Tezeu, a cărui javelină a 
zburat pe lângă, dar Meleagru a aruncat și el și l-a străpuns în 
coasta dreaptă, apoi, în timp ce mistrețul se învârtea în loc de 
durere încercând să îndepărteze javelina, i-a înfipt lancea de 
vânătoare adânc sub omoplatul stâng, drept în inimă. 

Mistreţul a căzut mort, în sfârșit. 

Imediat, Meleagru l-a jupuit și i-a oferit pielea Atalantei, 
zicându-i: „Tu l-ai făcut prima să sângereze, iar dacă l-am fi 
lăsat în voia lui, ar fi murit curând din cauza săgeţii tale”. 

h. Unchii lui s-au simţit profund ofensaţi. Cel mai vârstnic, 
Plexipos, a susţinut că Meleagru câștigase pielea el însuși și că, 
din moment ce o refuzase, pielea trebuia să fi mers la cea mai 
onorabilă persoană prezentă, anume la el, fiind cumnat al lui 
Oeneu. Fratele mai mic al lui Plexipos i-a ţinut partea, 
argumentând că lficles, și nu Atalanta, îl făcuse primul pe 
mistreţ să sângereze. Turbat de iubire, Meleagru i-a ucis pe 
amândoi. 

i. Privind cum trupurile lor moarte erau duse spre casă, Alteea 
l-a blestemat pe Meleagru, ceea ce avea să-l împiedice să apere 
Calidonul atunci când cei doi unchi ai lui rămași în viaţă au 
declarat război orașului și i-au ucis pe mulţi dintre apărătorii 
acestuia. În cele din urmă, Cleopatra, soţia lui, l-a convins să 
pună iar mâna pe arme, iar Meleagru și-a ucis ambii unchi, în 
ciuda ajutorului dat lor de Apollo. Dar Furiile au instruit-o pe 
Alteea să ia butucul de lemn nears din cufăr și să-l arunce în foc. 
Meleagru a simţit cum o flacără îi pârjolește subit măruntaiele, 
iar dușmanul l-a învins cu ușurință. Alteea și Cleopatra s-au 
spânzurat, iar Artemis le-a prefăcut pe toate surorile lui 
Meleagru, care ţipau, în afară de două, în bibilici și le-a dus pe 
insula ei, Leros, tărâmul celor care au avut o viaţă nelegiuită“%. 

j. Încântat de succesul Atalantei, lasios a recunoscut-o în 
sfârșit drept fiică a lui, dar când ea a sosit la palat, primele lui 
cuvinte au fost: „Copila mea, pregătește-te să îţi primeşti 
soţul!” - un anunţ neplăcut, de vreme ce Oracolul din Delfi o 

avertizase să nu se căsătorească. Ea a răspuns: „Tată, consimt 
cu o singură condiţie. Orice peţitor la mâna mea trebuie fie să 
mă învingă într-o cursă de alergare, fie să mă lase să-l omor”. 
„Aşa să fie”, a zis lasios. 

k. Mulţi prinți nefericiţi și-au pierdut viața astfel, deoarece ea 
era cea mai rapidă dintre muritoarele în viaţă; dar Melanion, fiu 
al arcadianului Amfidamas, a invocat ajutorul Afroditei. Zeița i-a 
dat trei mere de aur, zicând: „Fă-o pe Atalanta să rămână în 
urmă lăsând aceste mere să cadă, unul după altul, de-a lungul 
cursei”. Stratagema a avut succes. Atalanta s-a oprit să ridice 
fiecare măr, pe rând, și a ajuns la linia de sosire puţin în urma 
lui Melanion. 

|. Căsătoria a avut loc, dar avertismentul Oracolului fusese 
justificat, deoarece, într-o zi, în timp ce treceau pe lângă 
împrejurimea unui altar al lui Zeus, Melanion a convins-o pe 
Atalanta să intre înăuntru și să se împreuneze cu el acolo. 
Supărat că incinta altarului îi fusese pângărită, Zeus i-a 
transformat pe amândoi în lei: căci leii nu se împerechează cu 
leii, ci doar cu leoparzii, și astfel ei au fost împiedicaţi să se mai 
bucure vreodată unul de celălalt. Aceasta a fost pedeapsa 
Afroditei, mai întâi pentru încăpăţânarea Atalantei de a rămâne 
virgină, apoi pentru lipsa ei de recunoștință în chestiunea 
merelor de aur“. Dar unii spun că, înainte de aceasta, Atalanta 
îi fusese necredincioasă lui Melanion și născuse un copil al lui 
Meleagru numit Partenopeos, pe care l-a abandonat pe același 
deal unde fusese ea alăptată de ursoaică. Copilul a supravieţuit 
și, mai târziu, l-a înfrânt pe Idas în lonia și a mers împreună cu 
Cei Şapte Luptători contra Tebei. Potrivit altora, Ares, și nu 
Meleagru, a fost tatăl lui Partenopeos“%; soţul Atalantei nu a fost 
Melanion, ci Hipomenes, iar ea era fiica lui Scheneu, care era 
rege în Onchestos din Beoţia. Se mai spune că ea și soțul ei au 
profanat nu sanctuarul lui Zeus, ci al lui Cybele, care i-a 
transformat în lei și i-a înhămat la carul ei%. 

x 


1. Medicii greci acordau nalbei (althaia, de la althainein, „a 
lecui”) virtuți curative și, pentru că era cea dintâi floare de 
primăvară din care albinele își trăgeau mierea, avea o 
importanță mitică asemănătoare cu floarea de iederă, care era 
cea din urmă. Vânătoarea din Calidon este o epopee eroică 
bazată, probabil, pe o vânătoare de mistreți faimoasă și pe o 
ceartă dintre clanurile etoliene ocazionată de ea. Dar moartea 
regelui sacru ca urmare a atacului unui mistreţ - ai cărui colţi 
curbați arată că era un animal consacrat lunii- este un mit 
străvechi (*18. 7), ce explică introducerea în poveste a unor eroi 
din diferite state grecești care suferiseră această soartă. 
Mistreţul era, în mod deosebit, simbolul Calidonului (*106.0) și 
era consacrat lui Ares, reputatul tată al lui Meleagru. 

2. Săritura lui Toxeu peste șanțul de apărare este similară cu 
săritura lui Remus peste zidul lui Romulus; el sugerează obiceiul 
larg răspândit de a sacrifica un prinţ regal la întemeierea unui 
oraș (3 Regi XVI.34). Butucul de lemn al lui Meleagru amintește 
mai multe mituri celtice: moartea unui erou intervine atunci 
când un anumit obiect exterior - un fruct, un arbore sau un 
animal - este distrus. 

3. Artemis era venerată ca meleagris, adică bibilică, pe Insula 
Leros și pe Acropola din Atena; cultul este de origine est- 
africană, dacă e să judecăm după această varietate anume de 
bibilică - având gușa albastră, spre deosebire de pasărea 
italiană cu gușă roșie introdusă din Numidia -, iar cotcodăcitul ei 
bizar era perceput drept sunet al unui bocet. Cei care nu erau 
adepţi nici ai lui Artemis, nici ai lui Isis puteau să mănânce 
carnea de bibilică. Reputația celor din Leros că duc o viaţă 
nelegiuită se putea datora conservatorismului lor religios, ca și 
reputaţia de mincinoși a cretanilor (*45.2). 

4. Ursoaicele erau consacrate lui Artemis (*22.4), iar 
întrecerea dintre Atalanta și Melanion rezultă, probabil, dintr-o 
reprezentare care îl înfățișa pe regele condamnat cu mere de 
aur în mână (*32.1 și 53.5), fugărit spre moarte de zeiță. O 
imagine similară trebuie să fi înfățișat o statuie a lui Artemis 
susținută de doi lei, ca pe poarta din Micene, dar și pe mai 
multe sigilii miceniene și cretane. A doua versiune a mitului 
pare să fie mai veche, fie și pentru că Scheneu, tatăl Atalantei, 
înseamnă Schoenis, un nume al Afroditei; și pentru că Zeus nu 


apare în ea. 

5. De ce au fost pedepsiţi îndrăgostiţii - aici mitografii se 
referă în mod eronat la Plinius, chiar dacă Plinius spune, 
dimpotrivă, că leii le pedepsesc cu asprime pe leoaice dacă se 
împerechează cu leoparzii (Naturalis historia VIll.17) - este o 
problemă de mai mare interes decât admite James Frazer în 
notele lui despre Apollodor. Ea pare să consemneze o veche 
regulă exogamă, conform căreia membrii aceluiași clan totemic 
nu se puteau căsători unul cu altul, și nici cei din clanul leului nu 
se puteau căsători cu cineva din clanul leopardului, deoarece 
aparţineau aceleiași fratrii; la fel după cum nici membrii clanului 
mielului și cei ai clanului caprei nu se puteau căsători între ei la 
Atena (*97.3). 

6. Oeneu nu a fost singurul rege elenic care s-a abținut să îi 
aducă sacrificii lui Artemis (*69.b și 72.1). Exigenţele ei erau 
mult mai drastice decât ale oricărei alte zeități olimpiene și, 
chiar și în epoca clasică, includeau jertfirea de animale vii. Este 
greu de crezut că Oeneu i le-ar fi refuzat pe acestea, dar 
practica în Arcadia și Beoţia era de a-l sacrifica pe regele însuși 
sau pe un substitut al său, cum ar fi cerbul lui Acteon (*22. 1), și 
este foarte posibil ca Oeneu să fi refuzat să fie sfârtecat în 
bucăţi. 


81. Telamon și Peleu 


a. Mama celor doi fii mai mari ai lui Eac, anume Telamon și 
Peleu, era Endeis, fiica lui Sciron. Focos, mezinul, era fiul 
nereidei Psamate, care se transformase ea însăși într-o focă în 
timp ce încerca zadarnic să scape de îmbrăţișările lui Eac. 
Locuiau toţi împreună pe Insula Egina“. 

b. Focos era preferatul lui Eac, iar măiestria lui la întrecerile 
atletice i-a făcut pe Telamon și Peleu negri de invidie. Prin 
urmare, ca să fie pace între fraţi, el a condus un convoi de 
emigranţi din Egina la Focida - unde un alt Focos, fiul lui 
Ornition din Corint, colonizase deja zona din preajma orașelor 
Titoreea și Delfi —, iar fiii lui au extins treptat statul Focida până 
la hotarele lui actuale. Intr-o zi, Eac a trimis după Focos, poate 
cu intenţia de a-i lăsa moștenire regatul insular; dar, încurajați 
de mama lor, Telamon și Peleu au uneltit să-l ucidă la 

întoarcere. Ei l-au provocat pe Focos la o întrecere de pentatlon 
și de atunci e un fapt controversat dacă Telamon a fost cel care 
l-a doborât ca din greșeală, aruncându-i un disc de piatră în cap, 
iar Peleu l-a ucis cu un topor sau a fost invers. Oricum a fost, 
Telamon și Peleu erau deopotrivă vinovaţi de fratricid și 
împreună au ascuns cadavrul într-o pădure, unde l-a găsit Eac. 
Focos fusese îngropat lângă Eaceum?“%. 

c. Telamon s-a refugiat în Insula Salamina, unde rege era 
Cicreu, și a trimis înapoi un mesager care să nege că ar fi avut 
vreun rol în uciderea lui Focos. Drept răspuns, Eac i-a interzis să 
mai pună vreodată piciorul în Egina, îngăduindu-i totuși să 
își pledeze cauza de pe mare. In loc să stea pe puntea în tangaj 
a corabiei sale ancorate la adăpost, după brizanţi, și să strige de 
acolo, Telamon a navigat într-o noapte spre ceea ce se numește 
acum Portul Secret și a trimis la țărm zidari să construiască un 
dig care să îi slujească de tribună; zidarii și-au încheiat misiunea 
înainte de ivirea zorilor, iar digul lor poate fi văzut și astăzi. Însă 
Eac i-a respins pledoaria, chiar dacă a fost elocventă, prin care 
susținea că moartea lui Focos fusese un accident, iar Telamon s- 
a întors în Salamina, unde s-a căsătorit cu Glauce, fiica regelui, 
și i-a succedat lui Cicreu la tron“%. 

d. Acest Cicreu, fiu al lui Poseidon și al Salaminei, fiica râului 
Asopos, fusese ales rege al Salaminei atunci când omorâse un 
șarpe, pentru a pune capăt amplelor distrugeri pe care acesta le 
pricinuia. Dar el păstrase un pui de șarpe din aceeași specie, 
care s-a comportat în același mod, distrugând totul, până când a 
fost omorât și el de Eurilohos, un tovarăș de-al lui Odiseu; atunci 
Demetra l-a primit la Eleusis printre însoțitorii ei. Dar unii 
explică altfel: ei zic că Cicreu însuși, numit „Șarpele” din pricina 
cruzimii sale, fusese surghiunit de Eurilohos și că se refugiase la 
Eleusis, unde a fost numit într-o funcţie modestă la sanctuarul 
Demetrei. Oricum a fost, el a devenit unul dintre eroii păzitori ai 
Salaminei - Insula Ș$arpelui; acolo a fost îngropat, cu faţa spre 
vest, și a apărut sub chip de șarpe printre navele grecești la 
faimoasa victorie de la Salamina. La mormântul lui se aduceau 
jertfe, iar când atenienii și megarienii și-au disputat stăpânirea 

insulei, Solon, vestitul legiuitor, a traversat noaptea pe mare ca 
să-și câștige bunăvoința luit”. 

e. La moartea lui Glauce, soţia lui, Telamon s-a căsătorit cu 
Peribeea din Atena, o nepoată a lui Pelops, care i l-a născut pe 
Marele Aiax; și mai târziu, cu captiva Hesione, fiică a lui 
Laomedon, care i l-a născut pe la fel de renumitul Teucros+%. 

f. Peleu a fugit la curtea lui Actor, regele din Ftia, și a fost 
purificat de Eurition, fiul lui adoptiv. Actor i-a dat-o atunci în 
căsătorie pe Polimela, fiica lui, precum și o treime din regat. 
Într-o zi, Eurition, care stăpânea altă treime, l-a luat cu el pe 
Peleu să vâneze mistrețul din Calidon, dar Peleu l-a străpuns din 
greșeală cu lancea și a fugit în lolcos, unde a fost purificat iarăși, 
de data aceasta de Acastos, fiul lui Pelias%. 

g. Creteis, soţia lui Acastos, a încercat să-l seducă pe Peleu, 
iar când acesta i-a respins avansurile, a minţit-o pe Polimela, 
zicându-i: „Peleu are de gând să te părăsească și să se 
căsătorească cu Sterope, fiica mea”. Polimela a luat de bună 
minciuna lui Creteis și s-a spânzurat. Nemulţumindu-se cu răul 
pe care îl pricinuise, Creteis s-a dus plângând la Acastos și l-a 
acuzat pe Peleu că atentase la virtutea ei. 

h. Nevrând să îl omoare pe cel pe care îl purificase, Acastos l- 
a provocat la întrecere la o vânătoare pe Muntele Pelion. Or, ca 
recompensă pentru castitatea lui, zeii îi dăduseră lui Peleu o 
sabie fermecată, făurită de Dedal, care avea însușirea de a-l 
face pe deţinătorul ei să biruie în luptă și, totodată, să aibă 
succes la vânătoare. Astfel că el a strâns curând grămezi de 
cerbi, urși și mistreți, dar când a vrut să mai omoare și alte 
animale, însoțitorii lui Acastos au revendicat prada pentru 
stăpânul lor, luându-l în râs pe Peleu și zicând despre el că e 
lipsit de îndemânare. „Fie ca animalele ucise să tranșeze 
disputa cu propriile lor guri!”, a strigat Peleu, care le tăiase 
animalelor limbile, iar acum le-a scos dintr-un sac, spre a dovedi 

că el câștigase întrecerea“. 

i. După un ospăț somptuos, în decursul căruia Peleu i-a 
întrecut pe toţi gurmanzii, el a adormit dus. Acastos i-a furat 
atunci sabia fermecată, ascunzând-o sub o grămadă de bălegar, 
apoi a fugit cu însoțitorii lui. Peleu s-a trezit singur, dezarmat și 
înconjurat de centauri fioroși, gata să-l ucidă dacă regele lor, 
Chiron, nu ar fi intervenit nu doar ca să-i salveze viaţa, ci și 
pentru a descoperi sabia ascunsă și a i-o înapoia. 

j. Între timp, la sfatul lui Temis, Zeus l-a ales pe Peleu ca soţ 
al nereidei Thetis, cu care s-ar fi căsătorit el însuși dacă nu ar fi 
fost descurajat de profeția Ursitelor, că orice fiu născut de 
Thetis va deveni mult mai puternic decât tatăl său. Totodată, 
Zeus era ofensat că Thetis îi respinsese avansurile de dragul 
mamei sale adoptive, Hera, și, prin urmare, își jurase că nu avea 
să se căsătorească niciodată cu un nemuritor. Dar Hera, 
recunoscătoare, s-a hotărât să o însoţească pe Thetis cu cel mai 
nobil dintre muritori și i-a chemat la nuntă pe toţi olimpienii, la 
următoarea lună plină, trimiţându-și în același timp mesagerul, 
pe Iris, la peștera regelui Chiron cu ordin ca Peleu să înceapă 
pregătirile de nuntă‘. 

K. Or, Chiron a prevăzut că, pentru început, Thetis, fiind 
nemuritoare, avea să se simtă umilită de o asemenea căsătorie; 
cât despre Peleu, el s-a ascuns, la sfatul lui Chiron, după un tufiș 
de mirt cu fructe colorate, aflat pe ţărmul unei insulițe tesaliene 
unde Thetis venea deseori, călărind goală un delfin cu hamuri, 
pentru a se bucura de siestă în peștera pe care acel tufiș 
aproape că o ascundea. De îndată ce ea a intrat în peșteră șia 
adormit, Peleu s-a aruncat asupra ei. Lupta a fost tăcută și 
aprigă. Thetis s-a transformat succesiv în foc, apă, leu și 
şarpe”, dar Peleu fusese prevenit la ce să se aștepte și a ținut- 

o zdravăn, chiar și atunci când ea s-a prefăcut într-o sepie 
alunecoasă și l-a împroșcat cu cerneală - o schimbare ce explică 
numele „Capul Sepias” al promontoriului din apropiere, 
consacrat acum nereidelor. Deși ars, ud până la piele, sfâșiat, 
înțepat și acoperit cu o cerneală vâscoasă de sepie, Peleu nu i-a 
dat drumul și, într-un sfârșit, ea i-a cedat și s-au cuprins 
amândoi într-o îmbrăţișare pătimașă“". 

I. Nunta lor a fost celebrată în faţa peșterii lui Chiron de pe 
Muntele Pelion. Olimpienii au participat la ea, stând pe 
douăsprezece tronuri. Hera însăși a ţinut torţa miresei, iar Zeus, 
împăcat acum cu înfrângerea lui, și-a luat gândul de la Thetis. 
Ursitele și muzele au cântat, Ganimede a turnat nectarul, iar 
cele cincizeci de nereide au executat un dans în spirală pe 
nisipurile albe de pe țărm. Mulţimi de centauri au participat la 
ceremonie, purtând cununi de iarbă, fluturându-și sulițele din 
lemn de brad și urându-le noroc și fericire“. 

m. Chiron i-a dat lui Peleu o lance; Atena îi lustruise mânerul, 
care era tăiat dintr-un frasin de pe creștetul Muntelui Pelion, iar 
Hefaistos îi prelucrase vârful. Darul comun din partea zeilor a 
fost o minunată armură din aur, la care Poseidon a mai adăugat 
doi cai nemuritori, Balios și Xantos - zămisliţi de Vântul de Vest 
cu harpia Podarge“1$. 

n. Dar zeiţa Eris, care nu fusese invitată la nuntă, era hotărâtă 
să-i facă de râs pe oaspeţii divini și, în timp ce Hera, Atena și 
Afrodita discutau ca între prietene, braţ la braț, a lăsat să se 
rostogolească un măr de aur la picioarele lor. Peleu l-a ridicat de 
jos și a rămas descumpănit citind inscripţia de pe el: „Celei mai 
frumoase!”, neștiind căreia dintre cele trei îi era menit. Acest 
măr a fost cauza primă și suficientă a Războiului Troian“. 

o. Unii o descriu pe Thetis, soţia lui Peleu, drept fiică a lui 
Chiron și simplă muritoare, spunând că Chiron, care voia să-l 
flateze pe Peleu, a răspândit zvonul că el se căsătorise cu o 

zeiţă, stăpâna ei“, 

p. Intre timp, Peleu, ale cărui bunuri îi fuseseră redate prin 
bunăvoința lui Chiron și care mai dobândise acum și turme mari 
de vite drept zestre, a trimis o parte a lor în Ftia, ca despăgubire 
pentru moartea lui Eurition, ucis din greșeală. Dar când plata i-a 
fost refuzată de locuitorii din Ftia, el a lăsat vitele să cutreiere în 
voie printre răzoare și miriști. Decizia s-a dovedit a fi una 
fericită, deoarece un lup fioros pe care Psamate îl trimisese 
după el pentru a răzbuna moartea fiului ei, Focos, a înfulecat 
atât de lacom din vitele rămase fără stăpân, încât abia dacă se 
mai putea târî. Când Peleu și Thetis au dat cu ochii de lup, 
acesta a vrut să sară la gâtul lui Peleu, dar Thetis l-a privit 
ameninţător, cu limba scoasă, și l-a preschimbat într-o piatră, 
care încă mai poate fi văzută pe drumul dintre Locrida și 
Focida“!?. 

q. După aceea, Peleu s-a întors la lolcos, unde Zeus i-a trimis 
o armată de furnici transformate în luptători, și astfel a devenit 
cunoscut ca rege al mirmidonilor. El a cucerit de unul singur 
orașul, l-a ucis mai întâi pe Acastos, apoi pe înfricoșata Creteis, 
și i-a condus pe mirmidonii lui în cetate, printre hartane din 
trupul ei dezmembrat“?0. 

r. Thetis a ars pe rând părțile muritoare ale celor șase fii ai ei 
cu Peleu, pentru a-i face nemuritori cum era ea, și i-a trimis unul 
câte unul în Olimp. Dar Peleu a reușit să i-l smulgă pe al 
șaptelea când ea îi făcuse tot trupul nemuritor, în afară de un os 
de la gleznă, punându-l pe foc și frecându-l apoi cu ambrozie; 
acel os de la gleznă, pe jumătate carbonizat, scăpase însă de 
tratamentul final. Înfuriată de amestecul lui Peleu, Thetis și-a 
luat rămas-bun de la el și s-a întors în casa ei din mare, 
numindu-și fiul Ahile, deoarece el nu apucase încă să atingă cu 
buzele sânul ei. Peleu i-a pus lui Ahile un nou os la gleznă, luat 
de la scheletul agilului gigant Damisos, dar era sortit ca aceasta 
să fie cauza pieirii lui Ahile“. 

s. Prea bătrân ca să mai lupte el însuși la Troia, Peleu i-a dat 

lui Ahile armura lui de aur, lancea de frasin și cei doi cai care 
fuseseră cadoul lui de nuntă. În cele din urmă, a fost alungat din 
Ftia de fiii lui Acastos, care nu se mai temeau de el, după ce 
auziseră de moartea lui Ahile; dar Thetis i-a zis să se ducă în 
peștera de dindărătul tufișului de mirt, acolo unde el a supus-o 
întâia oară, și să aștepte până ce ea avea să-lia ca să trăiască 
împreună în adâncurile mării. Peleu s-a dus în peșteră, iar de 
acolo urmărea cu nerăbdare corăbiile care treceau, sperând ca 
una dintre ele să i-l aducă înapoi din Troia pe nepotul său, 
Neoptolem?*7?. 

t. În acel timp, Neoptolem își refăcea în Molossia flota 
distrusă, iar când a auzit de surghiunirea lui Peleu, s-a deghizat 
în prizonier troian și a plecat pe o corabie spre lolcos, unde a 
reușit să îi ucidă pe fiii lui Acastos și să cucerească orașul. Dar 
Peleu, tot mai nerăbdător, a navlosit un vas pentru o călătorie în 
Molossia; vremea rea a împins vasul spre Insula Cos, unde ela 
murit și a fost îngropat, pierzând astfel nemurirea pe care i-o 
promisese Thetis%?5. 

x 

1. Mitul lui Eac, Psamate („țărm nisipos”) și Focos („focă”) 
apare în folclorul mai tuturor ţărilor europene. De obicei, eroul 
vede un cârd de foci care înoată spre un țărm pustiu, sub luna 
plină, și acolo își leapădă pieile, apărând sub înfățișarea unor 
femei tinere. El se ascunde după o stâncă, în timp ce ele 
dansează goale pe nisip, apoi ia o piele de focă, dobândind 
astfel putere asupra deţinătoarei ei, pe care o lasă grea. In cele 
din urmă se ceartă, ea își recapătă pielea și pleacă înot înapoi în 
mare. Dansul celor cincizeci de nereide de la nunta lui Thetis și 
întoarcerea ei în mare după nașterea lui Ahile par să fie 
fragmente din același mit - a cărui origine pare a fi un dans 
ritual a cincizeci de preotese-foci, dedicat Lunii, ca preludiu al 
alegerii unui rege sacru de către Marea Preoteasă. Aici scena 
este plasată în Egina, dar, judecând după povestea luptei lui 
Peleu de lângă Capul Sepias, un ritual similar era săvârșit în 

Magnezia de un ordin al preoteselor sepiei - sepia apare adesea 
în operele de artă cretane, inclusiv în etalonul de greutate de la 
Tezaurul Regal din Cnosos și, de asemenea, pe monumentele 
megalitice din Carnac și din alte regiuni ale Bretaniei. Sepia are 
opt tentacule, așa cum anemona sacră din Pelion are opt 
petale - opt fiind numărul fertilităţii în mitul mediteraneean. 
Este posibil ca Peleu („noroios”) să fi devenit numele regelui 
sacru după ce fusese uns cu cerneala sepiei, întrucât el este 
descris drept fiu al lui Endeis, „cea care prinde în mreje”, un 
sinonim al sepiei. 

2. Grupul de vânători al lui Acastos, ospăţul care urmează și 
pierderea sabiei magice a lui Peleu par să fie deduse în mod 
eronat dintr-o imagine care înfățișa preliminariile unei ceremonii 
de încoronare, încoronarea implicând căsătoria cu 
moștenitoarea tribului. Se pare că scena includea lupta rituală a 
regelui cu bărbaţi îmbrăcaţi ca animalele sălbatice și smulgerea 
unei săbii regale din despicătura unei stânci (interpretată eronat 
de mitograf drept o grămadă de bălegar de vacă) - precum în 
mitul lui Tezeu (*95.e) și al regelui Arthur din Lyonesse. Lancea 
de frasin tăiată de Chiron de pe Muntele Pelion este un simbol al 
suveranităţii anterior sabiei. 

3. Transformările lui Thetis sugerează o manifestare a 
puterilor sezoniere ale zeiței, prezentate într-o succesiune de 
dansuri (*9.d și 32.b). Mirtul în spatele căruia Peleu se întâlnește 
prima oară cu ea simboliza ultima lună a domniei predecesorului 
său (*52.3 și 109.4) și, prin urmare, a servit ca loc de întâlnire și 
când propria lui domnie a luat sfârșit. 

Acest mit pare să consemneze o căsătorie de tip alianţă 
dintre un prinţ din Ftia și preoteasa Lunii din lolcos, din Tesalia, 
la care au participat reprezentanţii a douăsprezece triburi sau 
clanuri confederate. 

4. Este foarte posibil ca autorul vechiului poem englez Seege 
or Battayle of Troy să se fi inspirat dintr-un izvor clasic pierdut 
atunci când face din Peleu „jumătate om, jumătate cal”: cu alte 
cuvinte, Peleu a fost adoptat într-un cult al calului din Egina. O 
asemenea adopţie trebuie să fi implicat o sărbătoare sacrificială 
a calului (*75.3): ceea ce explică oferirea lui Balios și Xantos ca 
dar de nuntă, fără un car pe care aceștia să-l tragă. Centaurii 
din Magnezia și tesalienii din lolcos par să fi fost legaţi printr-o 
alianță exogamică: de aici declaraţia scoliastului lui Apollonios 


din Rodos că soţia lui Peleu era, de fapt, fiica lui Chiron. 

5. Descumpănirea lui Peleu, atunci când a privit mărul 
aruncat de Eris, sugerează o pictură a Zeiţei-Lună, în triadă, 
care îi oferă regelui sacru mărul nemuririi (*32.4; 53.5 și 159.3). 
Uciderea lui Acastos și intrarea lui Peleu în oraș, printre bucăți 
amputate din trupul lui Creteis, ar putea fi o interpretare 
eronată a unei imagini care înfățișa un nou rege pe punctul de a 
străbate călare străzile capitalei sale, după ce își tăiase ritualic 
în bucăţi predecesorul cu ajutorul unui topor. 

6. Uciderile frecvente, accidentale sau intenţionate, care îi 
făceau pe prinți să plece de acasă și să fie purificaţi de regi 
străini, cu ale căror fiice se căsătoreau apoi, sunt o invenţie a 
unor mitografi târzii. Nu avem nici un motiv să presupunem că 
Peleu a părăsit Egina sau Ftia în dizgrație; într-o perioadă în 
care titlul de rege era moștenit matriliniar, candidaţii la tron 
veneau întotdeauna din străinătate, iar noul rege renăștea în 
casa regală după uciderea rituală a predecesorului său. El își 
schimba apoi numele și tribul, ceea ce se presupunea că făcea 
ca umbra răzbunătoare a celui ucis să îi piardă urma. În mod 
similar, Telamon din Egina s-a dus în Salamina, a fost ales ca 
nou rege, l-a ucis pe vechiul rege- care a devenit erou 
oracular - și s-a căsătorit cu Marea Preoteasă a unui ordin al 
bufniței. În epocile mai civilizate s-a considerat că e mai 
convenabil, în condiţiile în care un ritual foarte asemănător era 
folosit pentru purificarea criminalilor obișnuiți, să se uite că 
regalitatea implica crimă și să se sugereze că Peleu, Telamon și 
ceilalţi fuseseră implicaţi în crime sau scandaluri fără legătură 
cu accederea lor la tron. Adesea, scandalul este o acuzaţie falsă 
de atentat la virtutea unei regine (*75.a și 101.e). Legătura lui 
Cicreu cu Misterele Eleusine și căsătoria lui Telamon cu o 
prinţesă ateniană au devenit importante atunci când, în 620 
î.Hr., Atena și Megara și-au disputat întâietatea asupra 
Salaminei. Cazul a fost judecat de spartani, iar ambasadorii 
Atenei și-au întemeiat cu succes revendicarea pe legătura lui 
Telamon cu Atica (Plutarh, So/on 8 și 9). 

7. Moartea lui Focos lovit de disc, asemenea celei a lui 
Acrisios (*73.p), pare a fi o interpretare eronată a unei imagini 
care înfățișa sfârșitul domniei regelui-focă - discul zburător fiind 
un disc al soarelui; după cum mitul o arată clar, arma sacrificială 
era un topor. Mai mulţi eroi, nu numai Ahile, au fost omorâţi din 


cauza unei răni la călcâi, nu doar în mitologia greacă, ci și în 
cele egipteană, celtică, lidiană, indiană și scandinavă (*90.8 și 
92.10). 

8. Arderea fiilor lui Thetis era o practică obișnuită: sacrificarea 
anuală a unor băieţi ca substituţi ai regelui sacru (*24.10 și 
156.2). La încheierea celor opt ani, regele murea și el (*91.4 și 
109.3). O paralelă din epopeea indiană Mahabharata este 
înecarea de către Zeița Gangelui a celor șapte fii ai ei cu zeul 
Krishna. Acesta îl salvează pe ultimul, pe Bhishma, apoi îl 
părăsește. Împărţirea de către Actor a regatului său în trei părți 
este similară cu cea din mitul lui Pretos (*72.h): în loc să 
îngăduie propria lui sacrificare atunci când domnia trebuia să-i 
ia sfârșit, regele sacru păstrează o parte a regatului său și lasă 
restul moștenire succesorilor lui. Regii care au urmat au insistat 
să obţină dreptul să-și păstreze suveranitatea pe întreaga 
perioadă a vieţii lor. 

9. Moartea lui Peleu pe Insula Cos sugerează că numele lui 
reprezenta acolo un titlu regal, ca și în Ftia, lolcos și Salamina. 
Peleu a devenit rege al mirmidonilor deoarece locuitorii din Ftia 
o venerau pe zeiţa lor ca Mirmex („furnică” - *66.2). Povestea 
lui Antoninus Liberalis despre Thetis și lup pare să fi fost dedusă 
dintr-o imagine care înfățișează o preoteasă a Afroditei Lupoaice 
(Pausanias 1l.31.6) purtând o mască de Gorgonă, în timp ce 
sacrifică vite. 


82. Aristeu 


a. Hipseu, odinioară rege al lapiţilor pe care naiada Creusa i l- 
a născut Zeului-râu Peneu, s-a căsătorit cu Hlidanope, altă 
naiadă, și a avut cu ea o fiică pe nume Cirene. Cirene dispreţuia 
torsul, țesutul și alte îndatoriri gospodărești; în schimb, îi plăcea 
să vâneze sălbăticiuni ziua întreagă și jumătate din noapte pe 
Muntele Pelion, motivând că turmele și ciurdele tatălui ei 
trebuiau să fie ocrotite. Odată, Apollo a privit-o cum se lupta 
corp la corp cu un leu puternic; el l-a chemat pe regele Chiron, 
centaurul, să asiste la luptă (din care Cirene a ieșit biruitoare, ca 
de obicei) și l-a întrebat cum se numea și dacă ar fi mireasa 
potrivită pentru el. Chiron a pufnit în râs. Ştia nu numai că 
Apollo îi cunoaște numele lui Cirene, ci și că deja se hotărâse să 
o răpească, atunci când o văzuse lângă râul Peneu păzind 


turmele lui Hipseu, ori când primise de la el doi câini de 
vânătoare ca premiu pentru câștigarea cursei de alergări la 
jocurile funerare ale lui Pelias"2%. 

b. Mai mult, Chiron a profeţit că Apollo avea s-o ducă pe 
Cirene peste mări, în grădina bogată a lui Zeus, și o va face 
regină peste un mare oraș, după ce mai întâi va reuni un popor 
insular în jurul unui deal ce se înălța dintr-o câmpie. Primită bine 
de Libia într-un palat de aur, Cirene avea să fie o regină 
benefică deopotrivă pentru vânători și cultivatori și avea să-i 
nască acolo un fiu. Hermes avea să joace rolul de moașă 
masculină și va duce copilul, pe nume Aristeus sau Aristeu, la 
Orele șezând pe tronurile lor și la Pământul-Mamă, cerându-le să 
îl hrănească cu nectar și ambrozie. lar când va deveni bărbat, 
Aristeu avea să câștige titlurile de „Zeus Nemuritor”, „Apollo 
Pur” și „Păzitor al Turmelor”+5. 

c. Apollo a dus-o într-adevăr pe Cirene, în carul lui de aur, 
spre locul unde acum se află orașul Cirene; Afrodita i-a 
întâmpinat la sosire și i-a culcat pe dată în camera de aur a 
Libiei. În seara aceea, Apollo i-a promis lui Cirene o viață 
îndelungată în care să se bucure de pasiunea ei pentru 
vânătoare și să domnească peste un ţinut fertil. Apoi a lăsat-o în 
grija unor nimfe ale mirtului, copii de-ai lui Hermes de pe 
dealurile din jur, și acolo ea l-a născut pe Aristeu, iar după a 
doua vizită a lui Apollo l-a născut pe ldmon, clarvăzătorul. Dar 
ea s-a împreunat și cu Ares într-o noapte și i l-a născut pe 
Diomede Tracul, deţinătorul iepelor devoratoare de oameni. 

d. Nimfele mirtului l-au poreclit pe Aristeu „Agreus” și 
„Nomios” și l-au învăţat cum să închege laptele ca să facă 
brânză, cum să meșteșugească stupi pentru albine și cum să 
facă măslinii sălbatici să rodească măsline de cultură. Aristeu a 
transmis toate aceste arte utile și altora, ceea ce i-a adus 
onoruri divine ca plată pentru recunoștinţa lor. Din Libia, el a 
navigat în Beoţia, apoi Apollo l-a dus în peștera lui Chiron, ca să 
înveţe diverse Mistere. 

e. Când Aristeu a atins vârsta bărbăţiei, muzele l-au căsătorit 

cu Autonoe, cu care el a devenit tatăl nenorocosului Acteon și al 
lui Macris, doica lui Dionysos. Tot muzele l-au învăţat arta 
vindecării și a profeţiei și l-au pus să le îngrijească oile care 
pășteau pe Câmpia Atamantia din Ftia și în preajma Muntelui 
Otris, dar și pe valea râului Apidanos. Aici și-a desăvârșit Aristeu 
arta vânătorii pe care o deprinsese de la Cirene“?. 

f. Într-o zi, el s-a dus să consulte Oracolul din Delfi şi i s-a zis 
să plece în Insula Ceos, căci acolo avea să primească el multe 
onoruri. Aristeu a pornit de îndată pe mare și a aflat că Steaua 
Câinelui cea arzătoare adusese molima printre locuitorii din 
insulă, drept răzbunare față de moartea lui lIcarios, ai cărui 
ucigași necunoscuţi se ascundeau printre ei. Aristeu a convocat 
populaţia, a înălţat un altar măreț în munţi și acolo a oferit 
sacrificii lui Zeus, omorându-i totodată pe ucigași spre a îmbuna 
Steaua Câinelui. Zeus a fost mulţumit și a poruncit ca, pe viitor, 
Vânturile Etesiene să răcorească Grecia și insulele ei timp de 
patruzeci de zile din ziua când Steaua Câinelui începe să urce 
pe cer. Astfel, molima a încetat, iar locuitorii din Ceos nu doar 
că l-au copleșit pe Aristeu cu recunoștinţa lor, dar continuă să 
aducă an de an jertfe pentru Steaua Câinelui, înainte de apariţia 
ei pe boltă, pentru ca ea să le fie favorabilă”. 

9. Apoi Aristeu s-a dus în Arcadia și, mai târziu, s-a stabilit la 
Tempe. Acolo însă, toate albinele lui au pierit și, profund 
îndurerat, s-a dus la o bulboană adâncă a râului Peneu, unde 
știa că locuiesc Cirene și surorile ei naiade. Mătușa lui, Aretusa, 
i-a auzit prin apă vocea rugătoare, a scos capul, l-a recunoscut 
pe Aristeu și l-a invitat să coboare în minunatul palat al 
naiadelor. Ele l-au spălat cu apa unui izvor ce nu seca nicicând, 
iar după o ceremonie sacrificială, Cirene l-a sfătuit: „Leagă-l pe 
vărul meu Proteu și obligă-l să-ţi explice cauza pentru care 
albinele au pierit”. 

h. Proteu își făcea siesta într-o peșteră de pe Insula Faros, la 
adăpost de arșița pe care Steaua Câinelui o aduce cu sine, iar 
Aristeu, după ce l-a prins, în pofida transformărilor lui, a aflat că 
boala albinelor a fost pedeapsa lui pentru că provocase moartea 
lui Euridice; și așa era, pentru că atunci când se iubiseră pe 

malul râului, lângă Tempe, ea a fugit de lângă el și a fost 
mușcată de un șarpe. 

i. Atunci Aristeu s-a întors în palatul naiadelor, unde Cirene i-a 
zis să înalțe pentru driade, însoţitoarele lui Euridice, patru altare 
în pădure și să sacrifice patru tauri tineri și patru juninci; apoi să 
facă o libaţie de sânge, lăsând cadavrele unde zăceau, și, în 
sfârșit, după nouă zile, să revină acolo dimineaţa cu macii 
uitării, cu un vițel îngrăşat și cu o mioară neagră, cu care să 
îmbuneze umbra lui Orfeu, care acum se alăturase umbrei lui 
Euridice sub pământ. Aristeu a făcut întocmai și, în cea de-a 
noua dimineaţă, un roi de albine s-a înălţat din trupurile 
putrezite și s-a așezat pe un copac. El a prins roiul, l-a pus într- 
un stup, iar acum locuitorii Arcadiei îl cinstesc ca și pe Zeus, 
pentru că i-a învăţat cum se pot face noi roiuri de albine“. 

j. Mai târziu, îndurerat de moartea fiului său Acteon, cel care 
stârnise în el ura contra Beoţiei, Aristeu și însoțitorii lui au 
navigat spre Libia, cerându-i lui Cirene o flotă cu care să poată 
emigra. Bucuroasă, Cirene le-a îndeplinit dorința și, curând, 
Aristeu s-a aflat iarăși pe mare, mergând către nord-vest. A 
debarcat mai întâi în Sardinia, unde, încântat de frumuseţea ei 
sălbatică, a început să cultive pământul și, după ce a zămislit 
doi fii acolo, curând i s-a alăturat și Dedal; dar, după cum se 
spune, nu a întemeiat acolo nici un oraș+%. 

K. Aristeu a vizitat și alte insule îndepărtate și a petrecut mai 
mulţi ani în Sicilia, unde a primit onoruri divine, mai ales de la 
cultivatorii de măsline. În cele din urmă s-a dus în Tracia, unde 
și-a completat educaţia luând parte la Misterele lui Dionysos. 
După ce a trăit o vreme lângă Muntele Hemos și a întemeiat 
orașul Aristaeon, a dispărut fără urmă, fiind venerat acum ca 
zeu atât de barbarii traci, cât și de grecii civilizaţi“!. 

x 


1. Originile lui Aristeu au fost exagerate de Pindar pentru a-l 
flata pe un descendent al lui Batos, care a condus o colonie din 
Thera în Libia, în 691 î.Hr., unde a întemeiat Cirene, fiind primul 
rege al unei lungi dinastii. Cirenienii susțineau că precursorul lor 
este Aristeu - potrivit lui lustin (XIII.7), Batos („mut”) era doar 

porecla lui -, fiu al lui Apollo, deoarece Apollo fusese venerat în 
Thera și, drept urmare, portul din Cirene se numea Apollonia. 
Dar Cirene a fost un personaj mitologic mult înainte de Batos. 
Asocierea ei cu centaurii arată că era zeița unui cult magnezian 
al calului importat din Thera, deoarece numele lui Chiron apare 
și în vechile inscripţii în piatră de acolo. Mitul nașterii lui Idmon 
din Cirene și Ares se referă la zeiţa din vechime. 

2. Mirtul a fost la origine un copac al morţii (*109.4), prin 
urmare nimfele mirtului erau profetese capabile să îl instruiască 
pe tânărul Aristeu; dar mitul a devenit un simbol al colonizării, 
deoarece emigranții luau crenguţe de mirt cu ei pentru a arăta 
că puseseră capăt acelei epoci. 

3. Aristeu a fost un nume de cult al lui Zeus din Arcadia și 
Keos, iar într-un alt loc, al lui Apollo și Hermes. Potrivit lui 
Servius (despre Georgicele lui Vergiliu, 1.14), Hesiod îl numea pe 
Aristeu „un Apollo pastoral”. La Tanagra, în Beoţia (Pausanias 
IX.22.1), Hermes era cunoscut drept „purtătorul berbecului”, iar 
la Feres, în Ahaia (Pausanias VII.22.2), peștii îi erau consacrați. 
Astfel, o pictură tombală din Cirene îl înfățișează pe „Aristeu” 
înconjurat de oi și pești și purtând un berbec. Călătoriile lui sunt 
oferite ca explicaţie a numelui de cult al lui Aristeu, care se 
regăsește în Sicilia, Sardinia, Keos, Beoţia, Tesalia și Arcadia. 
Steaua Câinelui este zeul egiptean Thot, identificat cu Hermes, 
cunoscut drept Aristeu de către locuitorii din Keos. 

4. Faptul că Aristeu făcea să apară roiuri de albine din 
cadavrele vitelor a fost relatat greșit de Vergiliu. Este mai 
probabil ca albinele să fi roit din leul ucis de Cirene sau care a 
fost ucis în cinstea ei. Acest mit, asemenea celui în care albinele 
lui Samson au roit din hoitul unui leu, pare să fie dedus dintr-o 
imagine din vechime care înfățișează o femeie goală care se 
luptă tandru cu un leu, în timp ce o albină zboară deasupra 
cadavrului altui leu. Femeia goală este Zeiţa-leoaică Cirene, 
hitita Hepatu, Anatha din Siria sau Hera, Zeița-leoaică din 
Micene, iar partenerul ei este regele sacru sortit să moară sub 
semnul Leului în miezul verii, simbolizat în zodiacul egiptean de 
un cuţit. Asemenea lui Tezeu sau Heracle, el poartă o mască și 
blană de leu și este însufleţit de spiritul leului mort, 
predecesorul său, care apare ca albină (*90.3). Este deci 
primăvară, perioada când albinele roiesc prima oară, dar 
ulterior, ca Zeiță-albină a Miezului Verii, ea îl va omori prin 


înțepare și îl va emascula (*18.3). Leul ucis de regele sacru 
însuși - cum au făcut atât Heracle, cât și prietenul său Filios, în 
Pelopones (*123.e-f și ;); sau Cizicos pe Muntele Dindimon din 
Marea Marmara (*149.h); Samson în Filistia (Judecători XIV.6) 
sau David în Bethleem (1 Regi XVII.34)- era unul dintre 
animalele care îl provocau la o luptă rituală la încoronarea lui. 

5. Relatarea lui Vergiliu despre vizita lui Aristeu la râul Peneu 
ilustrează utilizarea eronată a mitului: Proteu, care trăia în 
Faros, dincolo de Delta Nilului, a fost introdus în mod forțat în 
legendă - exista și la Tempe un oracol vestit al lui Apollo, pe 
care Aristeu, fiul lui, l-ar fi consultat cu siguranţă; Aretusa, un 
râu din Pelopones, nu avea nici o legătură cu Peneu, iar lui 
Aristeu îi sunt arătate diverse încăperi din palatul naiadelor, în 
care se află izvoarele apelor Tibru, Pad, Anio și ale altor ape 
foarte îndepărtate unele de altele -, ceea ce e absurd din punct 
de vedere mitologic. 

6. Exportul de ulei în Sicilia trebuie să fi fost mai profitabil 
pentru cretani decât altoirea măslinilor; dar, odată cu înfiinţarea 
coloniilor elenice de pe coasta de sud, în epoca miceniană 
târzie, acolo a fost introdusă și cultura măslinului. Aristeu în 
Sicilia poate fi identificat cu Zeus Morios, responsabil cu 
distribuirea altoiurilor pentru măslinii sacri care descindeau din 
cel plantat de Atena pe Acropola ateniană (*16.c). Este posibil 
ca tot el să fi introdus și apicultura, care a ajuns în Atena din 
Creta minoică, unde crescătorii de albine specializați aveau 
drept efigie a breslei o albină și o mănușă și utilizau stupi din 
teracotă. Cuvântul grec pentru polen, cerinthos, este de origine 
cretană și la fel trebuie să fi fost și cuvintele înrudite - cum ar fi 
cerion, „fagure”, cerinos, „ceară”, și ceraphis, „molia viespilor”, 
un fel de lăcustă. De fapt, Cer - al cărei nume (scris și Car sau 
Q're) a ajuns să însemne în mod obișnuit „soartă”, 
„condamnare” sau „destin”, iar pluralul ceres, „dușmănii, 
năpaste sau boli nevăzute” - trebuie să fi fost Zeița-albină 
cretană, o Zeiţă a Morţii-în-Viaţă. Astfel, Zeiţa-Sfinx din Teba 
este numită de Eschil (Ce; șapte contra Tebei 777) „Cer, cea 
care înșfacă bărbaţii”. 


83. Midas 


a. Midas, fiu al Marii Zeiţe din Ida cu un satir al cărui nume s-a 


pierdut, era rege la Bromion, în Macedonia, și mare amator de 
plăceri. El stăpânea asupra brigilor (numiţi și moshoi) și își 
îngrijea celebrele lui grădini de trandafiri“*?. In copilăria lui, o 
procesiune de furnici a fost observată cărând boabe de grâu în 
sus, pe marginea leagănului său, pe care i le așezau între buze 
în timp ce el dormea - minune pe care prezicătorii au 
interpretat-o ca pe un semn de nespus de multe bogății; iar 
când s-a făcut mai mare, a fost instruit de însuși Orfeu“5. 

b. Într-o zi, satirul Silen, bătrânul desfrânat, fostul învățător al 
lui Dionysos, s-a întâmplat să se depărteze de trupele armatei 
rebele a lui Dionysos, în timp ce mărșăluiau dinspre Tracia spre 
Beoţia, și a fost găsit dormind buștean în grădinile de trandafiri, 
ca să-și revină din beţie. Grădinarii l-au legat cu ghirlande de 
flori și l-au dus în faţa lui Midas, căruia Silen i-a spus povești 
minunate despre un continent imens care se afla dincolo de 
Ocean - complet separat de corpul comun al Europei, Asiei și 
Africii -, unde erau nenumărate orașe minunate, populate cu 
locuitori uriași ce duceau un trai îndelungat și fericit și se 
bucurau de un sistem admirabil de legi. O mare expediţie - de 
cel puţin zece milioane de oameni - pornise cândva de acolo, 
navigând peste Ocean, ca să-i viziteze pe hiperboreeni; dar 
aflând că pământul lor era cel mai bun pe care îl avea de oferit 
vechea lume, s-au retras dezgustațţi. Printre alte minuni, Silen a 
amintit vârtejul înspăimântător dincolo de care nici un călător 
nu putea să treacă. Nu departe de el curgeau două râuri, iar 
copacii care creșteau pe malurile celui dintâi rodeau fructe care 
îi făceau pe cei care le mâncau să plângă, să geamă și să piardă 
din puteri. Dar fructele copacilor de pe malurile celuilalt râu 
redau tinereţea chiar și celor foarte bătrâni: de fapt, după ce 
redeveneau maturi, tineri și adolescenţi, ajungeau să fie iarăși 
copii, apoi bebeluşi - și, în cele din urmă, dispăreau! Fermecat 
de plăsmuirile lui Silen, Midas l-a ţinut ca oaspete timp de cinci 
zile și cinci nopți, apoi i-a poruncit unei călăuze să-l escorteze 
spre cartierul general al armatelor lui Dionysos**%. 

c. Dionysos, îngrijorat din pricina lui Silen, a trimis să întrebe 

cum ar dori Midas să fie răsplătit. Acesta a răspuns fără să 
șovăie: „Rogu-te, fă ca tot ce ating să se prefacă în aur”. Totuși, 
nu doar pietrele, florile și mobilele din casa lui s-au prefăcut în 
aur, ci, atunci când se așeza la masă, și mâncarea din care 
mânca și apa pe care o bea deveneau aur. Nu a durat mult și 
Midas a implorat ca dorinţa să nu-i mai fie luată în seamă, 
altminteri va muri curând de foame și de sete. Amuzat, 
Dionysos i-a zis să meargă la izvorul râului Pactolos, de lângă 
Muntele Tmolos, și acolo să se spele. Midas l-a ascultat și a fost 
pe dată eliberat de darul său de a preface în aur tot ce atingea, 
dar de atunci nisipurile râului Pactolos mai au sclipiri de aur 
chiar și azi*5. 

d. După ce a ajuns astfel în Asia cu alaiul lui de brigi, Midas a 
fost adoptat de regele Gordios, care nu avea copii. Pe când era 
doar un ţăran sărac, Gordios a fost surprins să vadă într-o zi 
cum un vultur regal se așază pe oiștea carului său cu boi. De 
vreme ce părea pregătit să stea acolo întreaga zi, Gordios a 
mânat atelajul spre orașul Telmesos din Frigia, acum parte din 
Galatia, unde exista un oracol demn de încredere; dar la poarta 
orașului s-a întâlnit cu o profetesă tânără, care, când a văzut 
vulturul cocoţat încă pe oiște, a insistat ca Gordios să aducă 
imediat jertfe lui Zeus Regele. „Lasă-mă să vin cu tine, ţărane”, 
a zis, „să mă încredinţez că ai ales victimele cuvenite”. „Sigur 
că da”, a răspuns Gordios. „Pari o tânără înţeleaptă și atentă. 
Nu ai fi dispusă să te căsătorești cu mine?” „De îndată ce vor fi 
făcute sacrificiile”, i-a răspuns ea. 

e. Între timp, regele Frigiei murise subit, fără descendenţi, iar 
un oracol a anunţat: „Frigieni, noul vostru rege se apropie cu 
mireasa lui într-un car cu boi!”. 

Când carul cu boi a intrat în piaţa din Telmesos, vulturul a 
atras imediat atenţia locuitorilor, iar Gordios a fost aclamat de 
toți ca rege. Recunoscător, el i-a dedicat carul lui Zeus, 
împreună cu jugul acestuia, pe care îl legase de oiște într-un 
mod aparte. Un oracol a declarat atunci că cel care descoperea 
cum se dezleagă nodul avea să devină stăpân peste toată Asia. 
Drept urmare, jugul și oiștea au fost duse la Acropola din 
Gordion, oraș pe care îl întemeiase Gordios, și unde preoţii lui 
Zeus le-au păzit cu atenţie timp de secole- până când 


435 Plutarh, Minos 5; Ovidiu, Metamorfoze XI.90 şi urm.; Hyginus, 
Fabula 191; Vergiliu, Bucolice VI.13 şi urm. 


Alexandru Macedon a tăiat nodul cu sabia fără să stea prea mult 
pe gânduri“. 

f. După moartea lui Gordios, la tron i-a succedat Midas, care a 
încurajat venerarea lui Dionysos și a întemeiat orașul Ancyra. 
Brigii veniţi cu el au ajuns cunoscuţi drept frigieni, iar regii din 
Frigia sunt numiţi alternativ Midas și Gordios până în ziua de azi, 
astfel că primul Midas este descris acum în mod eronat ca fiu al 
lui Gordios*”. 

9. Midas a asistat la vestita întrecere muzicală dintre Apollo și 
Marsyas, arbitrată de Zeul-râu Tmolos. Tmolos i-a acordat 
premiul lui Apollo, care, atunci când Midas nu a fost de acord cu 
verdictul, l-a pedepsit cu o pereche de urechi de măgar. Vreme 
îndelungată, Midas a reușit să le ascundă sub o bonetă frigiană; 
dar bărbierul său, care știa de această sluţire, nu a putut ţine 
ascuns un asemenea secret rușinos, cum îi ordonase Midas 
ameninţându-l cu moartea. Prin urmare, a săpat o gaură în 
malul râului, s-a asigurat că nu era nimeni în preajmă și a șoptit 
în ea: „Regele Midas are urechi de măgar!”. Apoi a astupat 
groapa și a plecat cu inima împăcată, până când o trestie a 
răsărit din mal și a șoptit secretul tuturor celor care treceau pe 
acolo. Când Midas a aflat că rușinea lui fusese făcută publică, l-a 
condamnat pe bărbier la moarte, a băut sânge de taur și a murit 
într-un mod groaznic+%. 

x 

1. Midas a fost identificat în mod plauzibil cu Mita, regele 
moshoilor („oameni-viţei”) sau mushkilor, un popor de la Marea 
Neagră care, la mijlocul mileniului al II-lea î.Hr., a ocupat partea 
de vest a Traciei, cunoscută apoi drept Macedonia; ei au trecut 
Helespontul în jurul anului 1200 î.Hr., au zdrobit puterea hitiţilor 
din Asia Mică și au cucerit Pteria, capitala lor. „Moschoi” se 
referă, probabil, la un cult al viţelului ca spirit al anului sacru. 
Grădinile de trandafiri ale lui Midas și povestea nașterii lui 
sugerează un cult orgiastic al Afroditei, căreia îi erau consacraţi 
trandafirii. Povestea prefacerii în aur prin atingere a fost 
inventată pentru a explica bogăţiile dinastiei Mita și prezenţa 
aurului în râul Pactolos; și se spune adesea că urechile de 

măgar au fost sugerate de reprezentarea lui Midas ca satir, cu 
urechi hidos de alungite, într-o piesă comică de teatru din 
Atena. 

2. Dar, de vreme ce măgarii îi erau consacraţi binefăcătorului 
său, Dionysos, care a pus o pereche de măgari printre stele 
(Hyginus,  Poeticon  astronomicon  ll.23), este probabil ca 
originalul Midas să se fi mândrit cu deghizarea lui în măgar. O 
pereche de urechi de măgar în vârful unui sceptru din trestie 
era simbolul regalității purtat de toţi zeii dinastici egipteni, în 
amintirea unei epoci în care Seth, cel cu urechi de măgar 
(*35.4), stăpânea panteonul lor. Puterea lui Seth a scăzut mult, 
până la reînvierea ei de către regii hicsoși de la începutul 
mileniului al II-lea î.Hr., dar, deoarece hitiţii făceau parte din 
marea hoardă a cuceritorilor din nord conduși de regii hiksoși, 
este foarte posibil ca Midas cel cu urechi de măgar să fi 
revendicat suzeranitatea asupra Imperiului Hitit în numele lui 
Seth. În epoca predinastică, Seth domnea în a doua jumătate a 
anului și îl ucidea anual pe fratele lui, Osiris, spiritul primei 
jumătăţi, al cărui simbol era un taur: cei doi erau, de fapt, 
obișnuiţii fraţi gemeni care concurau veșnic pentru favorurile 
surorii lor, Zeița-Lună Isis. 

3. Este de presupus că reprezentarea din care derivă 
povestea bărbierului lui Midas înfățișează moartea regelui- 
măgar. Părul lui ca niște raze de soare, sediul puterii regale, 
este tăiat, precum cel al lui Samson (*91.1); trupul decapitat 
este depus într-o groapă, pentru a proteja orașul Ancyra de 
invazii. Trestia este un simbol ambivalent: în calitate de „copac” 
al celei de-a douăsprezecea luni (*52.3), ea îi dă regelui 
un avertisment oracular cu privire la moartea lui iminentă și tot 
ea îl face rege pe succesorul lui. Din cauza marii puteri magice a 
sângelui de taur, doar preotesele Pământului-Mamă puteau să îl 
bea fără să aibă de suferit (*51.4 și 155.8); și, fiind sângele lui 
Osiris, era otrăvitor mai ales pentru un rege-măgar. 

4. Secretul nodului gordian pare să fi fost unul religios, 
probabil numele inefabil al lui Dionysos, un cifru-nod înnodat în 
biciul de piele neprelucrată. Gordion era cheia Asiei (Asia Mică) 
deoarece fortăreaţa cetăţii domina singura rută comercială 
practicabilă dinspre Troia spre Antiohia; iar preotul sau 
preoteasa locului trebuie să fi comunicat secretul doar regelui 
Frigiei, așa cum în lerusalim doar Marelui Preot i se încredința 


numele inefabil al lui lehova. Tăierea brutală a nodului de către 
Alexandru, atunci când a intrat cu armata în Gordion ca să 
invadeze Asia Mare, a pus capăt unui sistem religios străvechi, 
plasând puterea sabiei deasupra celei a misterului religios. 
Gordios (din gruzein, „a mormăi” sau „a mârâi”) a fost probabil 
numit astfel datorită murmurului de la altarul lui oracular. 

5. Motivul pentru care povestea Continentului Atlantic ar fi 
putut să îi fie atribuită beţivului Silen poate fi ghicit din trei 
evenimente relatate de Plutarh (Viața lui Solon 25-9). Primul 
este că Solon a călătorit mult în Asia Mică și Egipt; al doilea, că 
el a crezut povestea Atlantidei (*39. b) și a transformat-o într-un 
poem epic; al treilea, că s-a certat cu Tespis, autorul dramatic 
care, în piesele lui despre Dionysos, a pus în gura satirilor 
discursuri ridicole și, din câte se pare, pline de aluzii despre 
actualitate. Solon l-a întrebat: „Nu te îngrijorează, Tespis, că 
spui atâtea minciuni unui public numeros?”. Când Tespis a 
răspuns: „Ce importanţă are, câtă vreme întreaga piesă eo 
glumă?”, Solon a lovit violent în pământ cu toiagul său: „Dacă 
încurajezi astfel de glume în teatrul nostru, în curând ele vor 
începe să se strecoare în contractele și tratatele noastre!”. 
Aelianus, care îl cita ca autoritate pe Theopompos, pare să fi 
avut acces, la mâna a doua sau a treia, la o comedie a lui Tespis 
sau a elevului său Pratinas, care îl ridiculiza pe Solon pentru 
minciunile utopice spuse în acel poem epic și îl prezenta drept 
un Silen rătăcind desculţ prin Egipt și Asia Mică (*27.b). Silen și 
Solon sunt nume asemănătoare; și, așa cum Silen fusese 
învățătorul lui Dionysos, la fel a fost și Solon pentru Pisistrate, 
care - poate la sfatul lui - a instituit riturile dionysiace din Atena 
(*27.5). 

6. Este posibil ca, în timpul călătoriilor sale, Solon să fi adunat 
fragmente din înțelepciunea atlantă pe care să le fi încorporat în 
epopeea lui și care le făceau parodice: cum ar fi legenda galică 
a unui Tinut al Tinereţii de dincolo de Ocean - unde Niamh cu 
Părul de Aur l-a dus pe Oisin și de unde acesta s-a întors în 
Irlanda secole mai târziu. Se spune că Oisin a fost dezgustat de 
propriul lui popor, în comparaţie cu cel al lui Niamh, și a regretat 
amarnic că se întorsese. Vârtejul nenavigabil este unul celebru, 
presupus de savanții din Antichitate, locul unde Oceanul se 
revarsă peste marginile lumii către niciunde. Solon pare să îi fi 
auzit pe geografi discutând despre posibila existenţă a unui 


Continent al Atlantidei: Eratostene, Mela, Cicero și Strabon 
speculau pe marginea acestui subiect, iar Seneca a prezis 
descoperirea lui în actul al doilea din Medeea - într-un fragment 
despre care se spune că l-a impresionat profund pe tânărul 
Cristofor Columb. 


84. Cleobis și Biton 


a. Cleobis și Biton, doi tineri din Argos, erau fiii preotesei 
Herei din Argos. Când a sosit vremea ca ea să îndeplinească 
ritualurile zeiţei, iar boii albi care trebuiau să tragă carul sacru 
nu sosiseră încă de la păscut, Cleobis și Biton s-au înhămat la 
car și l-au tras până la templu, pe o distanţă de aproape opt 
verste. Incântată de devoţiunea lor filială, preoteasa s-a rugat 
ca zeiţa să le ofere cel mai bun dar pe care îl putea acorda 
muritorilor; iar după ce și-a îndeplinit ritualurile, ei au adormit în 
templu și nu s-au mai trezit vreodată“. 

b. Un dar similar le-a fost oferit lui Agamede și Trofonios, fii ai 
lui Erginos. Acești gemeni clădiseră un prag de piatră pe niște 
fundaţii puse de Apollo însuși templului lui din Delfi. Oracolul lui 
le-a spus: „Trăiţi și bucuraţi-vă de toate plăcerile timp de șase 
zile; în ziua a șaptea, dorinţa inimii voastre se va împlini”. În 
ziua a șaptea amândoi au fost găsiți morţi, în paturile lor. De 
atunci se spune: cei îndrăgiţi de zei mor tineri“0. 

c. După moarte, lui Trofonios i-a fost atribuit propriul altar 
oracular în Lebadeea din Beoţia“. 

x 

1. Mitul lui Cleobis și Biton pare să se refere la sacrificiile 
umane oferite atunci când un nou templu era dedicat Zeiţei- 
Lună: în Argos, doi fraţi gemeni au fost aleși ca substituţi ai 
coregilor și înhămaţi la carul lunii, în locul taurilor albi, sacrificiul 
obișnuit. Ei trebuie să fi fost îngropaţi sub pragul templului, 
pentru a ţine la distanţă influenţele ostile (*169.[); poate că 
acesta a fost și motivul pentru care gemenii Castor și Polideuces 
(*62.c) erau numiţi uneori Oebal/ides, ceea ce ar putea însemna 


439 Herodot 1.31; Pausanias 1l.20.2. 

440 Pindar, citat de Plutarh, Consolatio ad Apollonium 14; Imn 
homeric către Apollo 294-99; Menandru, Fragments of Greek Comedy 
IV.105, ed. Meinecke. 

441 Herodot 1.46; Euripide, /on 300. 


„fii ai pragului templului”, mai degrabă decât „ai pieii tărcate de 
oaie”. În mod evident, preoţii lui Apollo au adoptat această 
practică la Delfi, chiar dacă ei îi refuzau Zeiţei-Lună, către care 
ar fi trebuit făcut sacrificiul, accesul în templu. 

2. Ziua a șaptea, care era consacrată titanului Cronos (și 
cronianului lehova în lerusalim), avea ca funcţie planetară 
„odihna”; dar „odihna” însemna moarte în onoarea zeiţei - de 
aici și oracolul eroic atribuit lui Trofonios (*51.)). 


85. Narcis 


a. Narcis era originar din Tespiai, fiu al nimfei albastre Liriope, 
pe care Zeul-râu Cefisos o înconjurase cândva cu aripile 
torentelor sale și o siluise. Clarvăzătorul Tiresias i-a spus lui 
Liriope, primul om pe care ea l-a consultat vreodată: „Narcis va 
trăi până la adânci bătrâneţi, cu condiţia să nu se cunoască pe 
sine niciodată”. Oricine s-ar fi îndrăgostit pe bună dreptate de 
Narcis, chiar și pe când era copil, dar când a ajuns la vârsta de 
șaisprezece ani, calea lui era deja presărată cu iubite și iubiţi 
respinși fără milă, căci era de o trufie perseverentă în ceea ce 
privea frumuseţea lui. 

b. Printre aceste iubite era și nimfa Echo, care nu își mai 
putea folosi vocea decât ca să repete prostește strigătele altora: 
o pedeapsă pentru că o întreţinuse pe Hera cu lungi povești, în 
vreme ce concubinele lui Zeus, nimfele muntelui, scăpau de 
privirile ei geloase și reușeau să fugă. Într-o zi, pe când Narcis 
plecase să prindă cerbii în plasă, Echo l-a urmat nevăzută prin 
pădurea neumblată, dornică să-i glăsuiască, dar neputând să 
vorbească ea prima. În cele din urmă, văzând că se rătăcise de 
însoțitorii săi, Narcis a strigat: „Hei! E careva pe aici?”. 

„Aici!”, a răspuns Echo, ceea ce l-a surprins pe Narcis, de 
vreme ce nu se vedea nimeni. 

„Vino!” 

„Vino!” 

„De ce te ferești de mine?” 

„De ce te ferești de mine?” 

„Hai să ne întâlnim aici!” 

„Hai să ne întâlnim aici!”, a repetat Echo repezindu-se 
voioasă din ascunzătoarea ei ca să îl îmbrăţișeze pe Narcis. Insă 
el s-a smuls cu brutalitate din braţele ei și a fugit. „Nici mort nu 


o să te las să te împreunezi cu mine!”, a ţipat la ea. 

„Să te împreunezi cu mine!”, l-a implorat Echo. 

Dar Narcis dispăruse, iar ea și-a petrecut restul zilelor 
colindând prin văile singuratice, ofilindu-se de iubire și chinuri, 
până când doar vocea a mai rămas din ea*”. 

c. Intr-o zi, Narcis i-a trimis o sabie lui Ameinias, cel mai 
insistent peţitor al lui, după care este numit râul Ameinias, un 
afluent al râului Helisson care se varsă în Alfios. Ameinias s-a 
omorât pe pragul casei lui Narcis, cerând zeilor să-i răzbune 
moartea. 

d. Artemis i-a auzit rugămintea și l-a făcut pe Narcis să se 
îndrăgostească, dar refuzându-i posibilitatea să-și ducă iubirea 
până la capăt. In Donacon, din Tespiai, Narcis a dat de un izvor 
strălucind ca argintul și niciodată tulburat până atunci de vite, 
păsări sau animale sălbatice, nici măcar de crengile lăsate ale 
copacilor care îl umbreau; când s-a culcat, obosit, pe marginea 
înierbată ca să-și potolească setea, Narcis s-a îndrăgostit de 
reflexia chipului său în apă. La început a încercat să-l 
îmbrăţișeze și să-l sărute pe băiatul frumos din faţa lui, dar s-a 
recunoscut imediat pe sine și a rămas așa, privind fermecat în 
apă ore în șir. Cum putea să suporte să aibă și să nu aibă în 
același timp ce își dorea? Suferinţa îl distrugea, și totuși el 
găsea plăcere în chinurile lui, fie și pentru că celălalt sine al său 
avea să-i rămână credincios, orice s-ar întâmpla. 

e. Deși nu îl iertase pe Narcis, Echo a suferit împreună cu el. 
Când Narcis și-a înfipt un pumnal în piept, ea ia repetat cuprinsă 
de compasiune cuvintele „Vai! Vai!”, apoi „Ah, tânăr iubit în 
zadar, rămas-bun!”, ultimele cuvinte rostite de el. Sângele lui 
Narcis s-a scurs în pământ, iar de acolo a răsărit o floare albă de 
narcisă, cu corolă roșie, din care acum în Cheroneea se prepară 
o alifie parfumată. Ea este prescrisă pentru afecțiunile urechii 
(deși poate să dea dureri de cap) și pentru vindecarea rănilor și 
a degerăturilor+**?. 

x 

1. „Narcisa” folosită în coroniţa antică a Demetrei sau a 
Persefonei (Sofocle, Oedip la Colona 682-4), numită și /eirion, 
era stânjenelul sau irisul albastru cu trei petale consacrat Zeiței 


442 Ovidiu, Metamorfoze \11.341-401. 
443 Pausanias VIII.29.4 şi 1X.31.6; Ovidiu, Metamorfoze 402-510; 
Conon, Diegesis 24; Plinius, Naturalis historia XXI.75. 


Triple și purtat drept cunună atunci când Cele Trei Venerabile 
(*115.0) sau eriniile erau îmbunate. Stânjenelul înflorește la 
sfârșit de toamnă, cu puţin înainte de „narcisa poetului”, acesta 
fiind probabil motivul pentru care Liriope a fost prezentată drept 
mamă a lui Narcis. Povestea morală și fantezistă - care explică, 
întâmplător, și proprietăţile medicinale ale uleiului de narcisă, 
un narcotic bine-cunoscut, după cum indică și prima silabă a lui 
„Narcis” - poate fi dedusă dintr-o reprezentare care îl 
înfățișează pe Alcmeon (*107.e) sau pe Oreste (*114.8) cu o 
coroană de crini, culcat lângă un heleșteu în care a încercat 
zadarnic să se purifice după ce și-a omorât mama, eriniile 
refuzând să se lase îmbunate. Într-o asemenea imagine, Echo ar 
reprezenta fantoma batjocoritoare a mamei lui, iar Ameinias, pe 
tatăl lui ucis. 

2. Dar -/ssus, ca și -inthus, este o terminaţie cretană, și atât 
„Narcissus”, cât și „Hyacinthus” par să fi fost nume cretane de 
eroi-floare de primăvară a căror moarte este jelită de zeiţă pe 
inelul de aur găsit la Acropola miceniană; în alte părţi, el este 
numit Anteu (*159.4), poreclă a lui Dionysos. Mai mult, crinul 
era simbolul regal al regelui din Cnosos. Într-un basorelief pictat 
găsit printre ruinele palatului său, el merge pe o pajiște cu crini, 
cu un sceptru în mână, purtând coroană și colier de crini. 


86. Filis și Caria 


a. Filis, o prințesă tracă, era îndrăgostită de Acamas, fiu al lui 
Tezeu, care plecase să lupte în Troia. Când Troia a căzut, iar 
flota ateniană s-a întors acasă, Filis se ducea adesea pe țărm, în 
speranţa că-i va zări corabia; dar corabia a întârziat deoarece 
suferise o avarie, iar Filis a murit de durere într-un loc numit 
Enneodos, după ce se dusese de nouă ori zadarnic pe țărm. Ea a 
fost preschimbată de Atena într-un migdal, iar Acamas, care a 
sosit în ziua următoare, a îmbrățișat doar scoarța aspră a 
copacului. Ca răspuns la mângâierile lui, crengile au înflorit 
brusc, în loc să înmugurească, ceea ce de atunci încolo a rămas 
o particularitate a migdalilor. În fiecare an, atenienii dansează în 
cinstea celor doi“. 

b. lar Caria, fiica unui rege din Laconia, era îndrăgită de 


444 Lucian, Despre dans 40; Hyginus, Fabula 59; Servius despre 
Bucolicele lui Vergiliu V.10; Mythographus Vaticanus Primus 159. 


Dionysos, dar a murit subit în regatul Cariei și a fost prefăcută 
de el într-un nuc. Artemis a dus vestea laconienilor, care au 
construit atunci un templu lui Artemis Caryatis, de la care își iau 
numele Cariatidele - statui de femei folosite drept coloane. Și în 
Caria femeile din Laconia dansează în fiecare an în onoarea 
zeiței, așa cum au fost învăţate de Dioscuri“%. 

x 

1. Despre cele două mituri se spune că au fost create pentru 
a explica uzul migdalelor și al nucilor la ceremoniile dedicate lui 
Car sau Caria (*57.2), cunoscută și ca Metis (*1.d și 9.0), 
Titanida Înţelepciunii. Ele par să fie deduse dintr-o imagine care 
înfățișa un poet tânăr venerând un nuc în prezenţa unei zeițe, în 
timp ce nouă femei tinere executau un dans în cerc. Enneodos, 
care apare și în legenda tracei Filis, care l-a scos din minţi pe 
Demofon (*169./), înseamnă „nouă călătorii”. Numărul „nouă” 
era pus în legătură cu nucile de barzii irlandezi, iar nucile, cu 
inspiraţia poetică; în alfabetul irlandez al copacilor (*52.3), litera 
coll („C”), însemnând „alună”, exprima și numărul „nouă”. 
Potrivit corpusului irlandez Dinnschenchas, fântâna inspiraţiei 
din râul Boyne era umbrită de nouă aluni ai artei poetice, iar în 
ea locuiau pești pestriți care cântau. O altă Caria („aluni”) din 
Arcadia se afla aproape de un râu despre care Pausanias relata 
că ar conţine același tip ciudat de pești (Pausanias VII.14.1-3 și 
21.1; Athenaios VIII, p. 331). 

2. Zeița Car, de la care și-a luat numele Caria, a devenit zeița 
profetică italiană Carmenta, „Car cea înţeleaptă” (*52.5; 82.6; 
95.5 și 132.6), iar Cariatidele ei sunt nimfele alunului - așa cum 
meliadele sunt nimfele frasinului, maliadele nimfele mărului și 
driadele nimfele stejarului. Plinius a păstrat tradiţia conform 
căreia Car a inventat augurii (Naturalis historia VIII.57). Filis 
(„frunzos”) ar putea fi o versiune greacă perimată a Marii Zeiţe 
palestiniene și mesopotamiene Belili; în mitul lui Demofon, ea 
este asociată cu Rhea (*169.). 


87. Arion 


a. Arion din Lesbos, fiu al lui Poseidon și al nimfei Oneia, era 
un maestru al lirei și a inventat ditirambul, în onoarea lui 


445 Pausanias 1ll.10.8 şi IV.16.5; Servius despre Bucolicele lui Vergiliu 
VIII.29. 


Dionysos. Într-o zi, protectorul lui, Periandros, tiranul din Corint, 
i-a dat fără prea mare tragere de inimă permisiunea să viziteze 
Tenaros, în Sicilia, unde fusese invitat să participe la o 
competiție muzicală. Arion a câștigat premiul, iar admiratorii au 
revărsat asupra lui atâtea daruri bogate, încât a stârnit lăcomia 
marinarilor tocmiţi să-l aducă înapoi în Corint. 

„Ne pare foarte rău, Arion, că va trebui să mori”, a spus 
căpitanul navei. 

„Ce crimă am comis?”, a întrebat Arion. 

„Eşti prea bogat”, a răspuns căpitanul. 

„Cruţaţi-mi viaţa, iar eu am să vă dau toate premiile mele”, a 
implorat Arion. 

„Când ajungem în Corint ai să-ţi retragi promisiunea”, a zis 
căpitanul, „cum aș face și eu dacă aș fi în locul tău. Un dar cu 
de-a sila nu e dar”. 

„Prea bine”, a strigat Arion, resemnat. „Dar rogu-vă, 
îngăduiți-mi să cânt un ultim cântec.” 

Când căpitanul și-a dat acordul, Arion, îmbrăcat în cea mai 
frumoasă mantie a lui, s-a suit pe provă, de unde a invocat zeii 
cu melodii pline de patos, apoi a sărit peste bord. Corabia a 
mers mai departe. 

b. Or, cântecul lui atrăsese un banc de delfini iubitori de 
muzică, dintre care unul l-a luat pe Arion în spate, iar în seara 
aceea Arion a luat-o înaintea vasului și a ajuns în portul Corint 
cu câteva zile înainte ca nava să-și arunce ancora acolo. 
Periandros a fost fericit că scăpase într-un mod atât de 
miraculos, iar delfinul, nedorind să se despartă de Arion, a 
stăruit să-l însoţească la curte, unde a sucombat curând din 
pricina vieții luxoase. Arion i-a făcut o înmormântare 
grandioasă. 

Când corabia a tras la chei, Periandros a trimis după căpitan 
și echipaj, cărora le-a cerut, cu o îngrijorare prefăcută, vești 
despre Arion. 

„A fost reţinut în Tenaros”, a răspuns căpitanul, „de 
ospitalitatea fără margini a localnicilor”. 

Periandros i-a pus pe toţi să jure la mormântul delfinului că au 
spus adevărul, apoi l-a adus de îndată pe Arion în faţa lor. 
Neputând să-și nege vinovăția, au fost executaţi pe loc. Mai 
târziu, Apollo a așezat imaginea lui Arion și a lirei lui printre 


stele“. 

c. Dar Arion nu a fost cel dintâi om salvat de un delfin. Un 
delfin l-a salvat pe Enalus atunci când a sărit peste bord ca să 
se alăture iubitei sale, Fineis, care, potrivit unui oracol, fusese 
aleasă prin tragere la sorţi și aruncată în mare pentru a o 
îmbuna pe Amfitrita - s-a petrecut în timpul expediției fiilor lui 
Pentilos în Lesbos, ei fiind primii coloniști ai insulei -, iar 
perechea delfinului a salvat-o pe Fineis. Un alt delfin l-a salvat 
pe Falantos de la înec, în Marea Criseană, în drumul lui către 
Italia. La fel, Icadios, fratele cretan al lui lapix, a fost călăuzit de 
un delfin spre Delfi, atunci când a naufragiat într-o călătorie 
spre ltalia, și a dat acelui loc numele delfinului, căci delfinul era 
însuși Apollo deghizat“. 

x 

1. Atât Arion, cât și Periandros sunt personaje istorice din 
secolul al VIl-lea î.Hr., iar un fragment din /mnu/ către Poseidon 
al lui Arion a supravieţuit. Este posibil ca povestea să se bazeze, 
în parte, pe o tradiție conform căreia cântecele lui Arion au 
atras un banc de delfini și, astfel, i-au descurajat pe niște 
marinari să îl ucidă ca să pună mâna pe banii lui - se știe că 
delfinii și focile sunt sensibile la muzică -, și în parte pe o 
interpretare eronată a unei statui care îl înfățișa pe zeul 
Palemon sosind în Corint pe spatele unui delfin, cu lira în mână 
(*70.5). Nuanţa mitică a poveștii este dată de faptul că Arion e 
făcut fiu al lui Poseidon, ca și tizul lui, calul sălbatic Arion (*16.7), 
și că numele lui este dat constelaţiei Lira. Pausanias, un autor 
echilibrat și corect, se îndoiește de povestea din auzite a lui 
Herodot despre Arion, dar spune că a văzut cu propriii lui ochi 
delfinul din Poroselene, maltratat de pescari, ale cărui răni 
fuseseră îngrijite de un băiat și care răspundea la chemarea 
acestuia, îngăduindu-i, recunoscător, să călărească pe spatele 
lui (1ll.25.5). Aceasta sugerează că sosirea rituală a Copilului 
Anului Nou era prezentată teatral în Corint cu ajutorul unui 
delfin dresat de Preoţii Soarelui. 

2. Mitul lui Enalus și Fineis este dedus, probabil, dintr-o 
imagine care îi înfățișează pe Amfitrita și pe Triton călărind 

delfini. Enalus este asociat de Plutarh și cu un cult al caracatiţei, 
iar numele lui îl amintește pe cel al lui Oedip, Copilul Anului Nou 
din Corint (*105.1); ceea ce trebuie să fi fost el în Mytilene era 
Falantos în ltalia. Taras, fiu al lui Poseidon cu fiica lui Minos, 
Satiria („a satirilor”), era Copilul Anului Nou care călărea pe 
delfin în Tarent, despre care se spune că l-ar fi întemeiat și unde 
avea un altar ca erou (Pausanias X.10.4 și 13.5; Strabon VI.3.2); 
Falantos, întemeietorul orașului dorian Tarent în 708 î.Hr., a 
preluat cultul delfinului de la siculii cretanizaţi pe care i-a găsit 
acolo. 

3. Numele lui Icadios, care înseamnă „al douăzecilea”, este 
legat, probabil, de ziua din lună în care era celebrată sosirea lui. 


88. Minos și fraţii lui 


a. Când Zeus a părăsit-o pe Europa, după ce îi zămislise cu ea 
în Creta pe Minos, Radamante și Sarpedon, ea s-a căsătorit cu 
Asterios, regele în funcţie, al cărui tată, Tectamos, fiu al lui 
Doros, adusese o coloană mixtă de eolieni și pelasgi pe insulă, 
iar acolo se căsătorise cu o fiică a eolianului Creteu“€. 

b. Căsătoria aceasta dovedindu-se a fi una fără copii, Asterios 
i-a adoptat pe Minos, Radamante și Sarpedon și a făcut din ei 
moștenitorii săi. Dar când fraţii au ajuns la maturitate, s-au 
certat pentru iubirea unui băiat frumos pe nume Miletos, 
zămislit de Apollo cu nimfa Aria, pe care unii o numesc Deione, 
iar alţii Teea. Deoarece Miletos a decis că de Sarpedon îi 
plăcea cel mai mult, Minos l-a gonit din Creta, iar el a navigat cu 
o flotă considerabilă spre Caria, în Asia Mică, unde a întemeiat 
orașul și regatul Miletos. Anterior, acest ţinut, numit pe atunci 
Anactoria, fusese stăpânit vreme de două generaţii de gigantul 
Anax, fiu al lui Uranos cu Pământul-Mamă, și de fiul său la fel de 
gigantic, Asterios, pe care Miletos l-a ucis și, după aceea, l-a 
îngropat pe o insuliță de lângă Lade. Scheletul lui Asterios a fost 
dezgropat de curând și are cel puţin zece coți lungime. Insă unii 
spun că Minos l-a suspectat pe Miletos că uneltește să-l 
răstoarne și să acapareze regatul, dar că se temea de Apollo și, 
prin urmare, s-a abținut să facă altceva decât să-l avertizeze pe 

Miletos, care a fugit în Caria din proprie voință“%. Alţii zic că 
băiatul care a prilejuit cearta nu era Miletos, ci un oarecare 
Atimnios, fiu al lui Zeus și al Casiopeei sau al lui Phoenix“*.. 

c. După moartea lui Asterios, Minos a revendicat tronul Cretei 
și, drept dovadă a dreptului său la domnie, s-a lăudat că zeii vor 
răspunde oricărei rugi pe care el le-o va adresa. Mai întâi i-a 
dedicat un altar lui Poseidon și, după ce a făcut toate pregătirile 
pentru un sacrificiu, s-a rugat ca un taur să apară din mare. De 
îndată, un taur orbitor de alb a înotat spre țărm, dar Minos a fost 
atât de mișcat de frumuseţea lui, încât l-a trimis în cireada sa și 
a tăiat altul în schimb. Revendicarea tronului de către Minos a 
fost acceptată de toţi cretanii în afară de Sarpedon, care, încă 
oftând după Miletos, a declarat că intenţia lui Asterios fusese să 
împartă regatul în mod egal între cei trei moștenitori; și, într- 
adevăr, Minos însuși împărţise deja insula în trei părţi și alesese 
câte o capitală pentru fiecare®?, 

d. Alungat din Creta de Minos, Sarpedon a fugit în Cilicia, în 
Asia Mică, unde s-a aliat cu Cilix împotriva milyenilor, i-a cucerit 
și a devenit regele lor. Zeus i-a acordat privilegiul de a trăi timp 
de trei generaţii, iar când, în cele din urmă, a murit, regatul 
milyan a fost denumit Licia, după succesorul lui, Licos, care se 
refugiase lângă el după ce fusese gonit din Atena de Egeu**?. 

e. Intre timp, Minos se căsătorise cu Pasifae, fiică a lui Helios 
și a nimfei Crete, cunoscută și ca Perseis. Or, Poseidon, pentru a 
răzbuna afrontul ce-i fusese adus de Minos, a făcut-o pe Pasifae 
să se îndrăgostească de taurul alb care fusese oprit de la 
sacrificiu. Ea și-a mărturisit pasiunea nefirească lui Dedal, 
vestitul meșteșugar atenian, care trăia acum în exil la Cnosos, 
încântându-i pe Minos și familia lui cu păpușile din lemn 
însufleţite pe care le sculpta pentru ei. Dedal i-a făgăduit să o 
ajute și a construit o vacă de lemn goală pe dinăuntru, pe care a 
tapisat-o cu piele de vacă, i-a pus roţi ascunse sub copite și a 
împins-o pe pajiștea de lângă Gortis, unde taurul lui Poseidon 
păștea sub niște stejari, printre vacile lui Minos. Apoi, după ce i- 
a arătat lui Pasifae cum să deschidă ușile batante din spatele 
vacii și să se strecoare înăuntru cu picioarele băgate în 

picioarele ei din spate, s-a retras discret. Curând, taurul alb s-a 
apropiat și s-a suit pe vacă, astfel încât Pasifae și-a împlinit 
dorinţa și a dat naștere mai târziu Minotaurului, un monstru cu 
cap de taur și trup de om**. 

f. Dar unii spun că Minos, care îi sacrifica în fiecare an lui 
Poseidon cel mai bun taur pe care îl avea, s-a abținut într-un an 
și a sacrificat unul mai puţin bun, iar de aici mânia lui Poseidon; 
alții zic că Zeus a fost cel ofensat, iar alţii, că Pasifae omisese 
timp de mai mulţi ani să o îmbuneze pe Afrodita, care acum o 
pedepsise cu acea dorință monstruoasă a ei. După aceea, taurul 
s-a sălbăticit și a distrus întreaga Cretă, până când Heracle l-a 
prins și l-a adus în Grecia, unde în cele din urmă a fost omorât 
de Tezeu“. 

9. Minos a consultat un oracol, ca să afle cum putea să evite 
cel mai bine scandalul și să ascundă rușinea lui Pasifae. 
Răspunsul a fost: „Instruiește-l pe Dedal să-ţi construiască un 
refugiu în Cnosos!”. Dedal a făcut întocmai, iar Minos și-a 
petrecut restul vieţii în labirintul fără ieșire în mijlocul căruia i-a 
ascuns pe Pasifae și pe Minotaur“$. 

h. Mai înţelept decât Sarpedon, Radamante a rămas în Creta; 
el a trăit în bună pace cu Minos și a primit o treime din 
domeniile lui Asterios. Renumit ca legiuitor drept și integru, 
neînduplecat cu răufăcătorii pe care îi pedepsea, el a legiferat 
atât pentru cretani, cât și pentru locuitorii insulelor din Asia 
Mică, dintre care mulţi au adoptat în mod voluntar codul lui 
judiciar. La fiecare nouă ani, vizita peștera lui Zeus și se 
întorcea cu un nou corp de legi, obicei urmat apoi și de fratele 
lui, Minos“. Dar unii neagă că Radamante era fratele lui Minos 
și îl numesc fiu al lui Hefaistos, așa cum alţii neagă că Minos era 
fiul lui Zeus, făcându-l fiu al lui Licastos și al nimfei din Ida. El a 
lăsat pământul din Creta moștenire fiului său Gortis, după care 
este numit orașul cretan, chiar dacă locuitorii din Tegeea insistă 
că Gortis era arcadian, fiu al lui Tegeates“8. De asemenea, 
Radamante a lăsat moștenire pământul din Asia Mică fiului său 

Eritros, Insula Chios lui Enopion, fiul Ariadnei, primul pe care 
Dionysos l-a învăţat cum să facă vin, Lemnos lui Toas, alt fiu al 
Ariadnei, Cournos lui Enyues, Peparethos lui Stafilos, Maroneia 
lui Euante, Paros lui Alceu, Delos lui Anios șiAndros lui 
Andros“5%. 

i. În cele din urmă, Radamante a fugit în Beoţia deoarece își 
omorâse o rudă, și a trăit acolo în exil, în Ocalea, unde, după 
moartea lui Amfitrion, s-a căsătorit cu Alcmene, mama lui 
Heracle. Mormintele lui și al lui Alcmene pot fi văzute în 
Haliartos, aproape de o plantație de trestie adusă din Creta, o 
trestie dură din care se fac sulițe și fluiere. Dar unii spun că 
Alcmene a fost căsătorită cu Radamante în Câmpiile Elizee, 
după moartea ei'%. Căci Zeus îl numise unul din cei trei 
Judecători ai Morților; colegii lui erau Minos și Eac, iar el locuia în 
Câmpiile Elizee“!. 


x 
1. Clasificarea lui Sir Arthur Evans a perioadelor succesive ale 
culturii cretane preclasice drept minoică |, II și III sugerează că 
stăpânitorul Cretei se numea deja Minos la începutul mileniului 
al III-lea î.Hr.; dar este fals. Minos pare să fi fost titlul regal al 
unei dinastii elenice care a domnit în Creta la începutul 
mileniului al ll-lea, fiecare rege căsătorindu-se ritualic cu 


Preoteasa Lunii din Cnosos și luându-și de la ea titlul de „Fiinţă 
Lunară”. Minos este făcut în mod anacronic succesor al lui 
Asterios, nepotul lui Doros, deși dorienii nu au invadat Creta 
decât la sfârșitul mileniului al II-lea. Este mai probabil ca eolienii 
și pelasgii (poate incluzându-i pe „ionienii din Atica”) aduși de 
Tectamos („artizan”) - nume care îl identifică cu Dedal și cu 
Hefaistos, presupusul tată al lui Radamante - să fi fost însoțitorii 
originari ai lui Minos și ca Asterios („înstelat”) să fie o 
masculinizare a Asteriei, zeița ca Regină a Cerului și creatoare a 
puterilor planetare (*1.9). Creta însăși este un cuvânt grec, o 
formă a lui crateia, „zeiță puternică sau domnitoare” - de aici 

Creteus și Creteu. Recentele cercetări ale lui M. Ventris și J. 
Chadwick despre scrierea liniară B, până acum nedescifrată, 
pentru care au fost găsite exemple în Pilos, Teba și Micene, 
precum și printre ruinele palatului din Cnosos jefuit în 1400 î.Hr., 
arată că, la mijlocul mileniului al II-lea, limba oficială din Cnosos 
era o formă timpurie de greacă eolică. Scrierea aceasta pare să 
fi fost inventată la origine pentru a fi folosită cu o limbă 
nonariană și adaptată la greacă cu o anumită dificultate. (Încă 
nu s-a stabilit dacă inscripţiile în scrierea liniară A sunt în greacă 
sau în cretană.) Numeroase nume din mitologia greacă apar 
atât pe tăbliţele cretane, cât și pe cele continentale, printre 
care: Ahile, lIdomeneu, Tezeu, Creteu, Nestor, Efialtes, Xutos, 
Aiax, Glaucos și Eol - ceea ce sugerează că multe dintre aceste 
mituri datează de dinainte de căderea Troiei. 

2. De vreme ce Miletos este nume masculin, mitul bine- 
cunoscut al celor doi fraţi care se ceartă pentru favorurile unei 
femei a primit o turnură homosexuală. Adevărul pare să fie că în 
timpul perioadei de dezordine care a urmat jefuirii Cnososului 
de către ahei, în jurul anului 1400 î.Hr., numeroși aristocrați 
cretani vorbitori de greacă de descendență eolo-pelasgică sau 
ioniană, pentru care Zeiţa-Lună era zeitatea supremă, au migrat 
împreună cu vasalii lor autohtoni în Asia Mică, mai ales în Caria, 
Licia și Lidia; căci, nesocotind tradiţia dinastiei lui Sarpedon în 
Licia, Herodot consemnează faptul că licienii din vremea lui încă 
mai calculau descendența matriliniar (Herodot 1.173; Strabon 
XII.8.5), asemenea celor din Caria (*75.e). Miletos poate fi un 
cuvânt cretan autohton sau o transliterare a lui mi/teios, 
„Culoarea limonitului sau plumbului roșu”, sinonim deci cu 
Eritros sau Phoenix, ambele însemnând „roșu”. Culoarea pielii 
cretanilor era mai roșiatică decât cea elenică, iar licienii și 
carienii erau în parte de origine cretană, ca și puresatii (filistinii), 
al căror nume înseamnă de asemenea „roșu” (*38.3). 

3. Stăpânitorii gigantici ai Anactoriei amintesc de acei anakim 
din Geneza, giganţii (/osna XIV.13) alungaţi de Caleb din altarul 
oracular care îi aparținuse cândva lui Efron, fiul lui Het 
(Tethys?). Efron a dat numele său Hebronului (Geneza XXIII.16) 
și poate fi identificat cu Foroneu. Acești anakim par să fi venit 
din Grecia, ca membri ai confederației „popoarelor mării” care 
le-au adus egiptenilor atâtea necazuri în secolul al XIV-lea î.Hr. 
Lade, locul de înmormântare al lui Asterios, fiul lui Anax, era 


probabil numit astfel în cinstea zeiţei Lat, Leto sau Latona 
(*14.2), iar faptul că acest Asterios poartă același nume cu tatăl 
lui Minos sugerează că milesienii l-au adus cu ei din Miletul 
cretan (*25.6). Conform unei tradiţii plauzibile din colecţia 
irlandeză de poeme The Book of Invasions, milesienii irlandezi, 
care își aveau originea în Creta, au fugit în Siria prin Asia Mică și 
de acolo au navigat în secolul al XIll-lea î.Hr. spre vest, în 
Gaetulia din nordul Africii, și, în cele din urmă, au ajuns în 
Irlanda prin Brigantium (Compostela, în nord-vestul Spaniei). 

4. Pretenţia lui Miletos că era fiul lui Apollo sugerează că regii 
milesieni primeau atribute solare, asemănătoare celor din Corint 
(*67.2). 

5. Triumful lui Minos, fiu al lui Zeus, asupra fraţilor săi se 
referă la stăpânirea în cele din urmă a Cretei de către dorieni, 
dar Poseidon a fost cel căruia Minos i-a sacrificat taurul, ceea ce 
sugerează din nou că deţinătorii anteriori ai numelui „Minos” 
erau eolieni. Creta fusese timp de secole un ţinut foarte bogat, 
iar la sfârșitul secolului al VIll-lea î.Hr. era împărţită între ahei, 
dorieni, pelasgi, cidonieni (eolieni) și, în vestul extrem al insulei, 
„Cretanii adevăraţi” (Odiseea XIX.171-5). Diodor din Sicilia a 
încercat să îl distingă pe Minos fiul lui Zeus de nepotul lui, Minos 
fiul lui Licastos, dar în Cnosos au domnit succesiv două sau trei 
dinastii Minos. 

6. Numele lui Sarpedon („care se bucură într-o arcă de lemn”) 
sugerează că acesta a adus cu el în Licia (*162.9) ritualul 
Eroului-Soare, care, de Anul Nou, își face apariția anuală sub 
înfățișarea unui copil plutind într-o arcă - asemenea lui Moise, 
Perseu (*73.c), Anios (*160.4) și alţii. O legătură cretană cu mitul 
lui Perseu este oferită de Perseis, mama lui Pasifae. Concesia lui 
Zeus față de Sarpedon, ca acesta să poată trăi trei generaţii, 
înseamnă probabil că, în locul celor opt ani obișnuiți - un Mare 
An - care erau durata domniei lui Minos, acestuia i se îngăduia 
să păstreze tronul până în al nouăsprezecelea an, când avea loc 
o mai bună sincronizare a timpului solar și a celui lunar decât la 
sfârșitul celui de-al optulea an; și astfel el a intrat în al treilea 
Mare An (*67.2). 

7. De vreme ce „Pasifae” este, potrivit lui Pausanias (1ll.26.1), 
un nume al Lunii, iar „ltone”, celălalt nume al ei, un titlu al 
Atenei ca aducătoare a ploii (Pausanias 1X.34.1), mitul lui 
Pasifae și al taurului indică o căsătorie rituală sub un stejar între 


A 


Preoteasa Lunii, care purta coarne de vacă, și regele Minos, care 
purta mască de taur (*76.1). Potrivit lui Hesychios (s.v. Carten), 
„Gortis” înseamnă Carten, cuvântul cretan pentru „vacă”, iar 
căsătoria pare să fi fost înţeleasă ca una dintre Soare și Lună, 
de vreme ce în Gortis o ciurdă de vite îi era consacrată Soarelui 
(Servius despre Bucolicele lui Vergiliu VI.60). Retragerea 
discretă a lui Dedal de pe pajiște sugerează că aceasta nu s-a 
desfășurat în mod public, în stilul picţilor sau al mosinoecilor. 
Multor greci de mai târziu le displăcea mitul lui Pasifae și 
preferau să creadă că ea a avut o aventură amoroasă nu cu un 
taur, ci cu un bărbat pe nume Taurus (Plutarh, Tezeu 19; 
Palefatos, Peri apiston Il). Taurii albi, care erau consacraţi mai 
ales Lunii (*84.1), apăreau în sacrificiul anual de pe dealul Alban 
din Roma, în cultul trac al lui Dionysos, în ritualul cu vâsc și 
stejar al druizilor galici (*50.2) și, după Book of the Dun Cow, în 
riturile  divinatorii care  precedau străvechea încoronare 
irlandeză. 

8. Palatul lui Minos din Cnosos era un complex de camere, 
anticamere, săli și coridoare în care un vizitator de la ţară se 
putea pierde cu ușurință. Sir Arthur Evans sugerează că acesta 
era Labirintul, numit astfel de la /abrys sau „toporul cu lamă 
dublă”, un simbol familiar al suveranității cretane de forma unei 
luni în creștere și a uneia în descreștere puse spate în spate, 
care simboliza puterea creatoare, dar și pe cea distructivă ale 
zeiței. Dar labirintul din Cnosos avea o existență separată de 
palat: era un labirint adevărat, în sensul celui din Hampton 
Court, și pare să fi fost inscripţionat în mozaicul unei pardoseli 
ca model de dans ritual - un model care apare în locuri foarte 
îndepărtate, cum ar fi Tara Galilor și nord-estul Rusiei, și care 
trebuia folosit de Paște. Acest dans era executat în Italia 
(Plinius,  Watural/is historia XXXVI.85) și Troia (Scolie la 
Andromaca de Euripide 1139) și pare să fi fost introdus în 
Britania, spre sfârșitul mileniului al Ill-lea î.Hr., de imigranţi 
neolitici din nordul Africii. Homer descrie labirintul din Cnosos 
(/liada XVIII.592): „Tocmai ca hora ce-n marea cetate la Cnosos 
odată/ Pentru pletoas-Ariadna vestitul Dedal a făcut-o”, iar 
Lucian se referă la dansurile populare din Creta ca fiind asociate 
cu Ariadna și cu Labirintul (Despre dans 59). 

9. Cultul lui Radamante e posibil să fi fost adus din Beoţia în 
Creta, și nu invers. Haliartos, unde el avea un altar de erou, 


pare să fi fost consacrat „Zeiţei Albe a Pâinii”, adică Demetra, 
deoarece Halia, „a mării”, era un nume al Lunii ca Leucoteea, 
„Zeița Albă” (Diodor din Sicilia V.55), iar artos înseamnă 
„pâine”. Alcmene („puternică la mânie”) este un alt nume al 
Lunii. Deși se spune că e un cuvânt cretan, Radamante ar putea 
să îl înlocuiască pe Rhabdomantis, „ghicind cu nuiaua”, nume 
luat de la câmpurile de trestie din Haliartos, unde spiritele lui 
mișcau în mod oracular vârfurile plantelor (*83.3). Dacă așa 
este, tradiţia că el ar fi legiferat pentru întreaga Cretă și pentru 
insulele Asiei Mici însemna că un oracol similar din Creta era 
consultat la începutul fiecărei noi domnii și că declaraţiile lui 
aveau autoritate oriunde erau acceptate greutățile, măsurile și 
convențiile comerciale cretane. Fără îndoială, el este numit fiu 
al lui Zeus, și nu al lui Hefaistos, deoarece oracolele 
radamantine proveneau din peștera de pe Muntele Dicte, 
consacrată lui Zeus (*7.b). 

10. La Petsofa, în Creta, au fost găsite numeroase capete și 
membre umane din lut, fiecare cu o gaură prin care putea fi 
trecută o coardă. Fixate de trunchiuri de lemn, ele ar fi putut 
face parte dintre păpușile articulate ale lui Dedal, reprezentând 
Zeița Fertilităţii. Uzul lor consta, probabil, în a le atârna de un 
pom fructifer, cu membrele mișcându-se liber în vânt, pentru a 
asigura recolte bune. O astfel de păpușă este înfățișată 
atârnând dintr-un pom fructifer pe celebrul inel de aur din 
Tezaurul  Acropolei din Micene. Venerarea copacilor este 
subiectul mai multor opere de artă minoice, iar despre Ariadna, 
zeița cretană, se spune că s-ar fi spânzurat (Certamen Homeri 
et Hesiodi 14), așa cum a făcut și atica Erigona (*79.8). Artemis 
Cea Spânzurată, care avea un sanctuar în Condyleia din Arcadia 
(Pausanias VIII.23.6), și Elena a Copacilor, care avea un sanctuar 
în Rodos și se spune că ar fi fost spânzurată de Polixo 
(Pausanias 1ll.19.10), ar putea fi variante ale aceleiași zeițe. 


89. lubirile lui Minos 


a. Minos s-a împreunat cu nimfa Paria, ai cărei fii au colonizat 
Parosul și au fost uciși mai târziu de Heracle. El s-a împreunat și 
cu Androgeneia, mama modestului Asterios*® și a multor altora, 
dar mai ales s-a ţinut după Britomartis din Gortina, o fiică a lui 

Leto. Aceasta a inventat plasa de vânătoare și era o însoţitoare 
apropiată a lui Artemis, pe ai cărei câini îi ţinea în lesă“. 

b. Britomartis s-a ascuns de Minos într-un desiș înfrunzit de 
stejari tineri aflaţi într-o luncă inundată de ape, iar el a urmărit-o 
peste munţi stâncoși și câmpii întinse până când, disperată, fata 
s-a aruncat în mare și a fost salvată de pescari. Artemis a 
zeificat-o pe Britomartis sub numele de Dictinna, dar în Egina 
este venerată ca Afaia, deoarece a dispărut; în Sparta ca 
Artemis, supranumită și „Doamna Lacului”, iar în Cefalonia ca 
Lafria; însă locuitorii Samosului folosesc în invocările lor numele 
ei adevărat“. 

c. Numeroasele infidelităţi ale lui Minos au înfuriat-o atât de 
tare pe Pasifae, încât ea i-a făcut o vrajă: de fiecare dată când 
se împreuna cu o femeie, Minos nu elibera sămânță, ci o 
mulțime de șerpi, scorpioni și miriapozi vătămători, care 
distrugeau organele vitale ale aceleia“. Intr-o zi, Procris, fiica 
regelui Erehteu din Atena, pe care Cefalos, soţul ei, o părăsise, a 
sosit în Creta. Cefalos fusese provocat să facă asta de Eos, care 
se îndrăgostise de el. Când el i-a refuzat politicos avansurile pe 
motiv că nu putea să o înșele pe Procris, cu care schimbase 
jurăminte de fidelitate veșnică, Eos a protestat, zicând că 
Procris, pe care ea o cunoștea mai bine decât el, ar fi gata 
oricând să-și calce jurământul dacă primea aur la schimb. Dat 
fiind că Cefalos a refuzat cu indignare să îl creadă, Eos l-a 
metamorfozat sub chipul unui oarecare Pteleon și i-a zis să o 
atragă pe Procris în patul lui, oferindu-i o coroană de aur. Ela 
făcut întocmai și, aflând că Procris putea fi sedusă atât de lesne, 
nu a mai avut nici un fel de remușcări să se împreuneze cu Eos, 
pe care Procris era cumplit de geloasă. 

d. Eos i-a născut lui Cefalos un fiu pe nume Faeton, dar 
Afrodita i l-a furat pe când încă era mic copil, ca să facă din el 
străjerul de noapte al celor mai sacre altare ale sale; iar cretanii 
îl numesc Adimnos, prin aceasta vrând să spună Luceafărul-de- 
dimineaţă și Luceafărul-de-seară“58. 

e. Între timp, Procris nu mai putea îndura să stea în Atena, 

unde ajunsese subiect de bârfă de când fusese părăsită, așa 
încât s-a dus în Creta, unde Minos a aflat că poate fi sedusă la 
fel de lesne cum o făcuse și falsul Pteleon. A ademenit-o deci cu 
un câine care își găsea întotdeauna prada și cu o suliță care nu 
își rata niciodată ţinta, ambele primite în dar de la Artemis“. 
Fiind pasionată de vânătoare, Procris le-a acceptat cu bucurie, 
dar a insistat ca Minos să înghită o băutură profilactică - un 
decoct de rădăcini magice inventat de vrăjitoarea Circe -, care 
să-l împiedice să o umple cu reptile și insecte. Băutura a avut 
efectul dorit, dar Procris se temea că Pasifae ar putea s-o 
vrăjească și, prin urmare, s-a întors degrabă la Atena, deghizată 
într-un băiat chipeș, după ce mai întâi și-a schimbat numele în 
Pterelaos. Ea nu l-a mai văzut pe Minos niciodată. 

f. Cefalos, căruia ea i s-a alăturat într-o partidă de vânătoare, 
nu a recunoscut-o, dar râvnea atât de mult la ogarul Lelaps și la 
sulița ei care nu-și rata ţinta, încât s-a oferit să le cumpere, 
propunându-i o cantitate uriașă de argint. Dar Procris a refuzat 
să se despartă de acestea altfel decât dacă el va face dragoste 
cu ea, iar când el a fost de acord să o primească în pat, i s-a 
destăinuit înlăcrimată că era soţia lui. Încât, în cele din urmă, 
cei doi s-au împăcat, iar Cefalos s-a bucurat de câinele și sulița 
lui. Dar Artemis s-a ofensat văzându-și preţioasele daruri trecute 
din mână în mână de niște mercenari adulterini și a plănuit să 
se răzbune. A făcut-o pe Procris să îl suspecteze pe Cefalos că 
încă o mai vizita pe Eos atunci când se trezea la două ore după 
miezul nopţii și se ducea să vâneze. 

g. Într-o noapte, Procris s-a furișat după el în lumina palidă, 
purtând o tunică întunecată la culoare. Cefalos a auzit un foșnet 
în desișul din spatele lui, iar când Lelaps a mârâit și s-a încordat, 
a aruncat sulița care nu-și rata ţinta și a străpuns-o pe Procris. 
Areopagul l-a condamnat la surghiun veșnic pentru crimă“. 

h. Cefalos s-a refugiat în Teba, unde regele Amfitrion, 
presupusul tată al lui Heracle, l-a împrumutat pe Lelaps ca să 

vâneze vulpea din Teumesa, cea care făcea ravagii în Cadmosa. 
Vulpea, sortită de zei să nu fie prinsă niciodată, putea fi 
îmbunată doar prin sacrificarea lună de lună a unui copil. Or, de 
vreme ce și Lelaps era sortit de zei să prindă orice urmărea, în 
Cer s-a pus întrebarea cum putea fi soluţionată contradicţia: în 
cele din urmă, Zeus a tranșat-o furios preschimbându-i în pietre 
atât pe Lelaps, cât și pe vulpe“. 

i. Apoi, Cefalos l-a ajutat pe Amfitrion să câștige războiul 
contra lui Tafios și a teleboilor. Înainte ca lupta să înceapă, 
Amfitrion i-a pus pe toţi aliaţii lui să jure pe Atena și pe Ares că 
nu vor ascunde nici o pradă de război. Unul singur, Panopeu, şi- 
a călcat jurământul și a fost pedepsit să zămislească un laș, pe 
vestitul Epeios“0. Regele teleboilor era Pterelaos, pe al cărui cap 
Poseidon, bunicul lui, pusese o șuviță de aur ce-i conferea 
nemurire. Fiica lui, Cometo, s-a îndrăgostit de Amfitrion și, vrând 
să-i câștige afecțiunea, a smuls șuvița de aur de pe capul tatălui 
ei, astfel că Pterelaos a murit, iar Amfitrion i-a cucerit repede pe 
teleboi cu ajutorul lui Cefalos, dar a condamnat-o pe Cometo la 
moarte pentru paricid. 

j. Partea lui Cefalos din teritoriile teleboilor a fost Insula 
Cefalonia, care încă îi poartă numele. El nu l-a iertat nicicând pe 
Minos pentru că o sedusese pe Procris și îi dăduse sulița fatală, 
și nici el nu se putea sustrage de la propria lui responsabilitate. 
La urma urmei, fusese primul care își călcase jurământul, 
întrucât aventura lui Procris cu falsul Pteleon nu putea fi 
considerată sperjur; „Nu, nu”, se lamenta el, „nu ar fi trebuit să 
mă culc niciodată cu Eos!”. Deși purificat de vină, era bântuit de 
fantoma lui Procris și, temându-se să nu le poarte nenoroc 
însoţitorilor lui, s-a dus într-o zi la Capul Leucas, unde îi 
construise un templu lui Apollo pe Stânca Albă, și s-a aruncat de 
acolo în mare. În timp ce cădea, a rostit tare numele lui 
Pterelaos, căci sub acest nume Procris îi fusese cea mai 
dragă“. 

x 

1. Seducerea unor nimfe de către Minos în stilul lui Zeus 
consemnează, fără îndoială, ritualul căsătoriei regelui din 
Cnosos cu preotesele Lunii din diferite orașe-state ale imperiului 

său. 

2. Zeița-Lună era numită Britomartis în estul Cretei. De aceea, 
grecii o identificau cu Artemis (Diodor din Sicilia V.76; Euripide, 
Hipolit 145 și Ifigenia în Taurida 127; Hesychios s.v. Britomartis) 
și cu Hecate (Euripide, Hipolit 141, cu scolie). În vestul Cretei, ea 
era Dictinna, după cum știa Vergiliu: „Ei numeau Luna, Dictinna, 
după numele tău” (Vergiliu, Ciris 305). Dictinna este legată în 
mit de dictyon, care înseamnă „plasă”, de felul celor folosite la 
vânătoare sau pescuit, iar Dicte pare să fie o formă erodată a 
dictynnaeon - „locul Dictinnei”. După introducerea sistemului 
patriarhal, vânarea ucigașă a regelui sacru de către zeița 
înarmată cu o plasă a fost convertită într-o urmărire amoroasă a 
zeiţei de către regele sacru (*9.1 și 32.b). Ambele urmăriri apar 
frecvent în folclorul european (*62.1). Urmărirea lui Britomartis 
de către Minos, care este similară la filistini cu urmărirea de 
către Moxos sau Mopsos a lui Derceto, începe atunci când 
stejarii sunt pe deplin înfrunziţi - probabil în Zilele Câinelui, 
acela fiind momentul în care Seth îi urmărise pe Isis și pe Copilul 
Horus prin câmpurile inundate din Delta Nilului - și ia sfârșit 
nouă luni mai târziu, în ajun de Armindeni. Seducerea Europei 
de către Zeus a avut loc, de asemenea, în ajun de Armindeni 
(*58.3). 

3. Dacă e să judecăm după ritualul celtiţilor nordici, unde 
zeița este numită Goda („cea bună”) - Neanthes traduce silaba 
brito prin „bună” (Greek Historical Fragments Ill, ed. Muller) -, 
ea călărea iniţial pe un ţap, goală sub plasa de pe ea, cu un măr 
într-o mână și însoţită de un iepure și un corb, îndreptându-se 
către sărbătoarea ei anuală care celebra dragostea. Locul 
inscripționat cu miserere în Catedrala din Coventry, unde ea 
este înfățișată astfel, marca ceremoniile precreștine din ajun de 
Armindeni în Southam și Coventry, de unde s-a răspândit 
legenda lui Lady Godiva cu ajutorul credinţei. În Germania 
celtică, Scandinavia și probabil și Anglia, Goda avea o legătură 
rituală cu ţapul sau cu un bărbat îmbrăcat în piei de capră - 
regele sacru care mai târziu a devenit Diavolul din cultul 
vrăjitoarelor. Mărul ei este un simbol al regelui care se îndreaptă 
spre moarte; iepurele reprezintă vânătoarea în timpul căreia ea 
se transformă într-un ogar; plasa îl va prinde când el devine 
pește, iar corbul va oferi oracole din mormântul lui. 

4. Se pare că în Creta cultul ţapului a precedat cultul taurului 


și că Pasifae s-a căsătorit iniţial cu un rege-țap. Lafria („cea care 
câștigă prada”), numele Dictinnei în Egina, era și un nume al 
Zeiţei-capră Atena, despre care se spune că l-ar fi atacat pe 
Palas cel cu înfățișare de ţap, a cărui piele a jupuit-o, făcându-și 
aegis din ea (*9.a). „Lafria” sugerează că zeiţa era 
urmăritoarea, nu urmărita. Unele inscripţii din Egina arată că 
marele templu al lui Artemis îi aparţinea lui Artemis Afaia 
(„neîntunecată”, pentru a o distinge de Hecate); în mit, Afaia 
înseamnă aphanes, „cea care dispare”. 

5. Povestea lui Minos și Procris a trecut din mit în anecdotă și 
din anecdotă în roman de dragoste popular, amintind de unele 
povești din Măgarul de aur. Fiind legată de războiul lui Minos 
împotriva Atenei și de prăbușirea, în cele din urmă, a 
Cnososului, ea consemnează, poate, dorinţa regelui cretan de a 
se căsători cu Marea Preoteasă din Atena, ceea ce i-a ofensat pe 
atenieni. Pteleon („crâng de ulmi”), numele seducătorului lui 
Procris, s-ar putea referi la cultul viței-de-vie care s-a răspândit 
din Creta în vremea lui Minos (*88.h), de vreme ce viţa-de-vie 
creștea pe spaliere din lemn de ulm; dar el poate fi derivat și din 
ptelos, „mistreţ”. In acest caz, Cefalos și Pteleon trebuie să fi 
fost iniţial regele sacru și succesorul lui tanist deghizat în 
mistreţ (*18.7). Vrăjitoriile lui Pasifae sunt caracteristice unei 
Zeiţe-Lună furioase, iar Procris le combate prin vrăjitoriile lui 
Circe, un alt nume al aceleiași zeițe. 

6. Saltul lui Cefalos de pe Stânca Albă de la Capul Leucas îi 
reamintește pe bună dreptate lui Strabon (X.2.9) că leucadienii 
obișnuiau să arunce în fiecare an de pe stâncă în mare un 
bărbat purtând aripi care să îi frâneze căderea și chiar având 
păsări vii legate cu sfoară de corp. Victima, un pharmacos sau 
tap ispăşitor, a cărei izgonire elibera insula de vinovăţie, pare să 
fi purtat și un parasolar alb drept parașută (*70.7). Dacă 
supravieţuia, era așteptat de bărci care să-l salveze și să-l ducă 
pe o altă insulă (*96.3). 

7. Mitul lui Cometo și al lui Pterelaos se referă la tăierea 
părului regelui solar înaintea morţii sale (*83.3; 91.1 și 95.5), 
dar numele Pterelaos sugerează că pharmacos-ul înaripat 
aruncat ca să moară era iniţial chiar regele. Silaba e/âos sau 
elaios reprezintă măslinul sălbatic care, asemenea 
mesteacănului din Italia și din nord-vestul Europei, era folosit 
pentru alungarea spiritelor rele (*119.2 și 53.7), iar în dialectul 


din Rodos e/aios însemna pur și simplu pharmacos. Dar 
destinele lui Pterelaos și al lui Cefalos sunt legate în mod mitic 
de adoptarea de către Procris a numelui Pterelaos, ceea ce 
sugerează că ea era de fapt preoteasa Atenei, cea care l-a 
împins la moarte pe înaripatul Cefalos. 

8. Vulpea era un simbol al cetăţii Mesena (Apollodor 11.8.5 - 
*49.2 și 146.6), probabil din cauză că eolienii o venerau pe 
Zeița-Lună în ipostază de vulpe; iar mitul vulpii din Teumasa ar 
putea consemna incursiunile eoliene în Cadmeea, în căutare de 
copii pentru sacrificii, cărora aheii care îl venerau pe Zeus le-au 
pus capăt. 

9. Faeton și Adimnos (de la a-dyomenos, „cel care nu apune”) 
sunt ambele nume alegorice ale planetei Venus. Dar Faeton, fiu 
al lui Eos și Cefalos, a fost confundat de Nonnos cu Faeton fiul 
lui Helios, care conducea carul soarelui și s-a înecat (*42.9), și 
cu Atimnios (de la atos și hymnos, „nesătul de laude eroice”), 
un erou solar venerat de milesieni (*88. b). 

10. Epeios, care a construit calul de lemn (*167.a), apare în 
unele legende vechi drept un războinic remarcabil de curajos, 
dar numele lui era aplicat în mod ironic lăudăroșilor, până când 
a ajuns să fie sinonim cu lașitatea (Hesychios s.v. Epeios). 


90. Copiii lui Pasifae 


a. Printre copiii lui Pasifae cu Minos se numărau Acacalis, 
Ariadna, Androgeu, Catreu, Glaucos și Fedra“2?. Ea i-a născut de 
asemenea pe Cidon lui Hermes și pe libianul Ammon lui Zeus*3. 

b. Ariadna, îndrăgită mai întâi de Tezeu, apoi de Dionysos, a 
născut mulţi copii vestiți. Catreu, care i-a succedat lui Minos la 
tron, a fost ucis în Rodos de propriul său fiu. Fedra s-a căsătorit 
cu Tezeu și a devenit cunoscută pentru nefericita ei aventură de 
dragoste cu Hipolit, fiul ei vitreg. Acacalis a fost prima iubire a 
lui Apollo; când el și sora lui, Artemis, au venit în Tarrha ca să se 
purifice, din Egialeia, de pe continent, el a găsit-o pe Acacalis în 
casa lui Carmanor, o rudă după mamă, și a sedus-o. Minos s-a 
supărat și a alungat-o pe Acacalis în Libia, unde, spun unii, a 
devenit mama lui Garamas, deși alţii susțin că acesta a fost 

primul om care s-a născut vreodată“. 

c. Pe când încă mai era copil, Glaucos se juca într-o zi cu 
mingea în palatul din Cnosos sau poate urmărea vreun șoarece, 
când a dispărut dintr-odată. Minos și Pasifae l-au căutat peste 
tot, dar, neputând să-l găsească, au întrebat Oracolul din Delfi. 
Li s-a spus că acela care va putea să ofere cea mai bună 
comparaţie pentru o naștere neobișnuită ce tocmai avusese loc 
în Creta, acela avea să găsească ceea ce fusese pierdut. Minos 
a cercetat și a aflat că în cirezile lui se născuse o junincă a cărei 
culoare se schimba de trei ori pe zi - de la alb la roșu și de la 
roșu la negru. El i-a chemat la palat pe prezicătorii lui, dar nici 
unul nu și-a putut imagina o comparaţie, până când Poliidos din 
Argos, un descendent al lui Melampus, a spus: „Această viţică 
seamănă cel mai bine cu o mură [sau dudă]”. Minos i-a dat pe 
loc ordin să plece în căutarea lui Glaucos*5. 

d. Poliidos a cutreierat prin palatul-labirint până când a dat de 
o bufniţă care stătea la intrarea într-o pivniţă, speriind un roi de 
albine, și a luat aceasta drept un semn. În pivniţa de dedesubt a 
găsit un vas mare folosit pentru depozitarea mierii și pe Glaucos 
înecat în el, cu capul în jos. Când descoperirea i-a fost adusă la 
cunoștință, Minos i-a consultat pe cureţi și le-a urmat sfatul, 
spunându-i lui Poliidos: „Acum, că ai găsit trupul fiului meu, 
trebuie să-l readuci la viaţă!”. Poliidos a protestat, zicând că, 
nefiind Asclepios, nu stătea în puterile sale să învie morţi. „Ah, 
eu știu că nu e așa”, a răspuns Minos. „Vei fi închis într-un 
mormânt cu trupul lui Glaucos și cu o sabie și vei rămâne acolo 
până când ordinele mele vor fi îndeplinite!” 

e. După ce Poliidos s-a obișnuit cu întunericul din mormânt, a 
văzut un șarpe care se apropia de cadavrul băiatului, a luat 
sabia și l-a omorât. Curând, un alt șarpe s-a apropiat alunecând 
și, văzându-și perechea moartă, s-a retras, dar s-a întors imediat 
cu o plantă magică în gură, pe care a așezat-o pe trupul 
înţepenit. Incet, șarpele mort a revenit din nou la viaţă. 

f. Poliidos a fost uluit, dar a avut prezenţa de spirit să așeze 
aceeași plantă pe corpul lui Glaucos, cu același rezultat fericit. 
El și Glaucos au strigat apoi după ajutor, până când un trecător 
i-a auzit și a fugit să-l cheme pe Minos, care a fost covârșit de 

bucurie când a deschis mormântul și și-a găsit fiul în viaţă. El l-a 
copleșit cu daruri pe Poliidos, dar nu l-a lăsat să se întoarcă în 
Argos decât după ce l-a învăţat pe Glaucos arta ghicitului. 
Poliidos s-a supus fără nici o tragere de inimă, dar când a fost 
pe punctul să plece pe mare către casă, i-a zis lui Glaucos: 
„Băiete, scuipă-mă în gură!”. Glaucos a făcut întocmai și a uitat 
pe dată tot ce învăţase“$. 

g. După o vreme, Glaucos a condus o expediţie în vest și a 
cerut de la italieni un regat; dar ei îl dispreţuiau pentru că nu 
reușise să fie la fel de renumit ca tatăl său; cu toate astea, ela 
introdus centura militară și scutul cretane în Italia și și-a câștigat 
astfel numele de Labicos, ceea ce înseamnă „purtător de 
centură”. 

h. Androgeu a mers la Atena și a câștigat toate întrecerile la 
Jocurile Panateniene. Dar regele Egeu știa despre prietenia lui 
cu cei cincizeci de fii rebeli ai lui Palas și, temându-se că l-ar 
putea convinge pe Minos, tatăl său, să îi susțină pe aceștia în 
cazul unei revolte făţișe, a uneltit cu megarienii să îl prindă într- 
o ambuscadă la Enoe, pe drumul către Teba, unde Androgeu 
urma să concureze la niște jocuri funerare. Androgeu s-a apărat 
cu dârzenie, dar a pierit în lupta înverșunată care a urmat“*. 

i. Vestea morţii lui Androgeu a ajuns la Minos în timp ce el 
aducea sacrificii Graţiilor pe Insula Paros. Minos a aruncat 
ghirlandele și le-a poruncit cântăreților din flaut să înceteze, 
însă a dus la capăt ceremonia; până în ziua de azi, în Paros se 
aduc sacrificii Graţiilor fără muzică sau flori“?. 

jJ. Glaucos, fiul lui Minos, a fost uneori confundat cu Glaucos 
Antedonianul, fiu al lui Antedon sau al lui Poseidon, care a 
observat cândva puterea unei anumite plante de a reda viaţa - 
plantă semănată de Cronos în Epoca de Aur -, când un pește 
mort (sau, spun unii, un iepure) a fost așezat pe ea și a înviat. El 
a gustat planta și, devenind nemuritor, s-a aruncat în mare, 
unde acum este un zeu marin renumit pentru aventurile lui 
amoroase. Casa lui de sub ape se află în largul coastei Delosului 
și în fiecare an vizitează toate porturile și toate insulele din 

Grecia, rostind oracole mult preţuite de marinari și pescari. 
Apollo însuși este descris drept elev al lui Glaucos%%. 
x 


1. Lui Pasifae ca Lună (*51.A) i-au fost atribuiți mulţi fii: Cidon, 
eroul eponim al orașului Cidon de lângă Tegeea și al coloniei 
cidoniene din Creta; Glaucos, un erou corintian al mării (*71. 4); 
Androgeu, în a cărui onoare erau celebrate jocuri anuale în 
Ceramicos și pe care atenienii îl venerau ca „Eurygyes” („rotire 
amplă”), pentru a arăta că era un spirit al anului solar 
(Hesychios s.v. Androgeu); Ammon, eroul oracular al oazei 
Ammon, echivalat ulterior cu Zeus; și Catreu, al cărui nume pare 
a fi o formă masculină a lui „Catarrhoa”, Luna ca aducătoare a 
ploii. Fiicele ei, Ariadna și Fedra, sunt ea însăși sub alte nume; 
Ariadna, chiar dacă se citește ariagne, „cea mai pură”, pare a fi 
un nume sumerian, Ar-ri-an-de, „mamă foarte rodnică a 
orzului”, iar Fedra apare pe inscripţiile din sudul Palestinei drept 
Pdri. 

2. Mitul lui Acacalis („fără ziduri”) pare să consemneze 
capturarea de către elenii invadatori din Egialeia a oraşului 
Tarrha din vestul Cretei, care, asemenea altor orașe cretane, nu 
avea ziduri (*98.1), și fuga locuitorilor marcanți ai acestuia în 
Libia, unde au devenit stăpânitorii pașnicilor garamanţi. 

3. Alb, roșu și negru, culorile junincii lui Minos, erau și culorile 
lui lo, Luna în ipostază de Vacă (*56.1), ale taurilor sacri ai lui 
Augias (*127.1) și, pe un vas din Caere (Monumenti inediti VI- 
VII, p. 77), ale taurului lui Minos care a răpit-o pe Europa. Mai 
mult, trepiedele din argilă sau ipsos consacrate zeiţei cretane, 
găsite la Ninou Khani și un trepied similar găsit la Micene erau 
vopsite în alb, roșu și negru, iar potrivit lui Ctesias (/ndica), 
acestea erau culorile cornului de unicorn. Ca simbol 
calendaristic, unicornul reprezenta stăpânirea Zeiţei-Lună 
asupra celor cinci anotimpuri ale anului osirian, fiecare dintre 
ele contribuind cu câte o parte de animal la alcătuirea lui. Faptul 
că Glaucos urmărea un șoarece ar putea indica un conflict între 
adoratorii atenieni ai Atenei, însoţită de bufnița (g/aux) ei 
familiară, și adoratorii lui Apollo Sminteus („Apollo Șoarecele”); 
sau este posibil ca povestea originară să fi fost că Minos i-a dat 

să înghită un șoarece uns cu miere- un remediu disperat 
prescris în vechime copiilor bolnavi în estul Mediteranei. 
Maniera în care el a murit se poate referi și la utilizarea mierii ca 
substanţă de îmbălsămare - existau multe vase de lut în care 
erau înmormântați copii în casele cretane -, iar bufnița era o 
pasăre a morţii. Albinele sunt explicate, poate, de o interpretare 
eronată a anumitor pietre preţioase tăiate (Weiseler, Denkmale 
der Alten Kunst 11.252), care îl înfățișau pe Hermes invocând 
morții din vasele de înmormântare, în timp ce sufletele lor 
pluteau deasupra sub forma unor albine (*39.8 și 82.4). 

4. Poliidos este atât Zagreus, cel care își schimba forma 
(*30.a), cât și semizeul Asclepios, a cărui plantă regeneratoare 
pare să fi fost vâscul (*50.2) sau omologul lui est-european, 
mărgărintul. Legenda babiloniană a lui Ghilgameș oferă o 
similitudine pentru readucerea la viață a șarpelui. Planta vieții 
veșnice îi este furată lui Ghilgameș de un șarpe, care apoi își 
leapădă pielea și devine iar tânăr; neputând să recupereze 
planta, Ghilgameș se resemnează să moară. Planta este 
descrisă ca semănând cu crușinul, pe care grecii îl luau ca 
purgativ înainte de săvârșirea Misterelor. 

5. Faptul că Glaucos îl scuipă în gură pe Poliidos amintește de 
o acţiune similară a lui Apollo, atunci când Casandra nu l-a plătit 
pentru darul profeţiei; în cazul Casandrei însă, rezultatul nu a 
fost că ea și-a pierdut darul, ci că nimeni nu o mai credea 
(*158.9). 

6. Zeiţele cărora Minos le-a adus sacrificii fără obișnuitele 
flaute sau flori, atunci când a auzit că fiul lui murise, erau Pariile 
sau Cele Trei Venerabile (*89.a), probabil cele Trei Ursite, 
numite eufemistic „Graţii”. Mitul a coborât aici în anecdotă de 
spus la colţul străzii. Moartea lui Androgeu este un mod de a 
explica cearta dintre cretani și atenieni (*98.c), probabil pe baza 
vreunei tradiţii irelevante a unei crime săvârșite în Enoe. 

7. Înzestrările oraculare ale lui Glaucos Antedonianul, numele 
lui și aventurile lui de dragoste, dintre care una cu Scila (*170.5), 
sugerează că el era o personificare a puterii marine a Cretei. 
Atât Minos (care își primea oracolele de la Zeus), cât și 
Poseidon, protector al confederației cretane (*39.7), se 
bucuraseră de Scila (*91.2), iar Antedon („cel care se bucură de 
flori”) pare să fi fost un nume al eroului cretan al florilor de 
primăvară, încarnat de toţi regii minoici de mai târziu (*85.2). 


Regele din Cnosos pare să se fi aliat prin căsătorii sacre cu toate 
statele membre ale confederației sale (*89.1); de aici și 
reputaţia lui Glaucos de iubăreţ. Este posibil ca un reprezentant 
din Cnosos să fi făcut o călătorie anuală prin toate coloniile de 
peste mare ale Cretei, la fel ca Talos (*92.7), comunicând 
ultimele decrete oraculare. Delos era o insulă cretană și, 
probabil, un centru de distribuire a oracolelor aduse de la 
peștera de pe Muntele Dicta în Cnosos. Dar acest Glaucos 
seamănă și cu Proteu, Zeul Mării oracular din Farosul egiptean 
(*169.6), și cu Melicertes, Zeul Mării din Corint, identificat cu un 
alt Glaucos (*71.4). Este posibil ca iarba lui Cronos din Epoca de 
Aur să fi fost magica herbe d'ora druizilor. 

8. O versiune a mitului lui Glaucos este citată din istoricul 
lidian Xantos de Plinius (Naturalis historia XXV.4) și de Nonnos 
(Dionisiacele XXV.451-551) și comemorată printr-o serie de 
monede din Sardes. Atunci când eroul Tilon sau Tilos („nod” sau 
„falus”) a fost mușcat mortal de călcâi de un șarpe veninos 
(*117.1), sora lui, Mera, („soartă”) a apelat la gigantul Damasen 
(„supunător”) ca să îl răzbune. Un alt șarpe a adus apoi „floarea 
lui Zeus” din pădure și a pus-o pe buzele perechii lui moarte, 
care a revenit la viaţă; Mera i-a urmat exemplul și l-a înviat în 
mod similar pe Tilos. 


91. Scila și Nisos 


a. Minos a fost întâiul rege care a controlat Marea Mediterană, 
pe care a curăţat-o de pirați, și care a stăpânit peste nouăzeci 
de orașe din Creta. Când atenienii l-au ucis pe fiul lui, pe 
Androgeu, s-a hotărât să se răzbune pe ei și a navigat prin toată 
Marea Egee ca să adune vase și trupe înarmate. Unii locuitori 
din insule au fost de acord să-l ajute, alţii au refuzat. Sifonos i-a 
cedat la îndemnul prinţesei Arne, pe care Minos o cumpărase cu 
aur; dar zeii au preschimbat-o într-o stăncuţă care iubește aurul 
și tot ce-i sclipitor. Minos a încheiat o alianţă cu locuitorii din 
Anafi, dar a fost refuzat de regele Eac din Egina și a plecat de 
acolo, jurând să se răzbune. Eac a răspuns apoi chemării lui 
Cefalos și s-a alăturat Atenei, în contra lui Minos“. 

b. Între timp, Minos a traversat Istmul Corint. A asediat Nisa, 
condusă de Nisos Egipteanul, care avea o fiică pe nume Scila. In 

oraș se afla un turn construit de Apollo [și Poseidon?], iar la 
picioarele lui se găsea o piatră cântătoare care, dacă erau 
aruncate pietricele pe ea, suna ca o liră - deoarece Apollo își 
lăsase cândva lira acolo, în timp ce lucra ca zidar. Scila obișnuia 
să petreacă mult timp în vârful turnului, cântând melodii pe 
piatra aceea cu pietricele aduse în poala ei; iar când a început 
războiul, urca acolo în fiecare zi ca să privească bătălia. 

c. Asediul Nisei s-a prelungit și, curând, Scila a ajuns să 
cunoască numele fiecărui războinic cretan. Impresionată de 
frumuseţea lui Minos, de hainele splendide și de calul lui de 
luptă alb, a făcut greșeala să se îndrăgostească. Unii spun că 
Afrodita a făcut să se întâmple asta, alţii dau vina pe Hera**”. 

d. Intr-o noapte, Scila s-a furișat în camera tatălui ei și a tăiat 
vestita șuviţă strălucitoare de care depindeau viaţa și tronul lui; 
apoi, luându-i cheile de la poarta orașului, a deschis-o și a fugit 
afară. S-a dus drept spre cortul lui Minos și i-a oferit șuviţa de 
păr în schimbul iubirii lui. „Bună afacere!”, a strigat Minos, și, în 
aceeași noapte, după ce a intrat în oraș și l-a prădat, s-a 
împreunat cu Scila; dar nu a vrut să o ia în Creta cu el, deoarece 
detesta paricidul. Însă Scila a înotat după corabia lui și s-a 
agăţat de pupă, până când sufletul tatălui ei, Nisos, s-a repezit 
asupra ei sub forma unui vultur-de-mare, cu pinteni și cioc 
coroiat. Îngrozită, Scila și-a dat drumul și s-a înecat; sufletul ei 
și-a luat zborul ca pasăre ciris, bine-cunoscută pentru pieptul 
mov și picioarele ei roșii“. Dar unii spun că Minos a dat ordin ca 
Scila să fie înecată, iar alţii, că sufletul ei a devenit un pește 
ciris, nu pasărea cu același nume“. 

e. Nisa a fost numită ulterior Megara, în cinstea lui Megareu, 
un fiu al Oenopei cu Hipomenes; acesta fusese aliatul lui Nisos, 
se căsătorise cu fiica lui, lfinoe, și se spune că i-a succedat 
acestuia la tron+5. 

f. Războiul s-a tot lungit până când Minos și-a dat seama că 
nu îi poate răpune pe atenieni și s-a rugat lui Zeus să răzbune 
moartea lui Androgeu; în consecinţă, întreaga Grecie a fost 
lovită de cutremure și foamete. Regii multor orașe-state s-au 

adunat la Delfi ca să consulte Oracolul și li s-a spus să îl pună pe 
Eac să rostească rugăciuni în numele lor. După ce au făcut 
întocmai, cutremurele au încetat pretutindeni, în afară de Atica. 

g. Atenienii au încercat atunci să scape de blestem 
sacrificându-i-le Persefonei pe fiicele lui Hiacintos, anume pe 
Anteis, Aegleis, Lictea și Ortea, pe mormântul ciclopului 
Gerestos. Aceste fete se aflau la Atena venind din Sparta. Dar 
cutremurele au continuat, iar când atenienii au consultat iarăși 
Oracolul din Delfi, li s-a zis să îi dea lui Minos orice satisfacție 
dorea. El a cerut un tribut de șapte tineri și șapte fecioare, 
trimiși la fiecare nouă ani în Creta ca pradă pentru Minotaur“86. 

h. Apoi Minos s-a întors la Cnosos, unde a sacrificat o sută de 
tauri în semn de recunoștință pentru victoria lui. Dar sfârșitul i-a 
venit în al nouălea an care a urmat“. 

x 

1. Cadrul istoric al mitului Scilei pare să fie o dispută dintre 
atenieni și stăpânii lor cretani, nu cu mult înainte de jefuirea 
Cnososului din 1400 î.Hr. Mitul însuși, repetat aproape identic în 
povestea lui Pterelaos și Cometo, originară din Insula Tafos, le 
amintește pe cele ale lui Samson și Dalila din Filistia, Curoi, 
Blathnat și Cuchulain din Irlanda și Llew Llaw, Blodeuwedd și 
Gronw din Ţara Galilor, toate fiind variațiuni pe aceeași temă. El 
se referă la rivalitatea dintre regele sacru și succesorul lui tanist 
pentru a obţine protecţia Zeiţei-Lună care, la mijlocul verii, taie 
părul regelui și îl trădează. Puterea regelui rezidă în părul lui, 
deoarece el reprezintă Soarele, iar șuviţele lui lungi și aurii sunt 
comparate cu razele acestuia. Dalila îi taie părul lui Samson 
înainte să-i cheme pe filisteni; Blathnat îl leagă pe Curoi de un 
stâlp al patului său înainte să îl cheme pe amantul ei, Cuchulain, 
ca să-l ucidă; Blodeuwedd îl leagă pe Llew Llaw de un copac 
înainte să îl cheme pe amantul ei, Gronw. Sufletul lui Llew Llaw 
ia înfățișarea unui vultur, iar Blodeuwedd („ca o floare 
frumoasă”), o femeie alcătuită în mod magic din nouă flori 
diferite, este preschimbată în bufniţă - ca și Scila, probabil, în 
legenda greacă originară. O colaţionare a acestor cinci mituri 
demonstrează că Scila-Cometo-Blodeuwedd-Blathnat-Dalila este 
Zeița-Lună în ipostaza ei de primăvară și vară, ca Afrodita 
Cometo („cu păr strălucitor”); toamna, ea se transformă în 

bufniţă sau într-o pasăre ciris și devine Zeița Morţii Atena - care 
se metamorfoza în diferite păsări, inclusiv în bufniţă (*97.4) -, 
Hera sau Hecate. Numele ei, Scila, indică faptul că regele era 
sfârtecat în bucăţi după ce îi era ras capul. Ca și în mitul lui Llew 
Llaw, pedeapsa aplicată ulterior trădătoarei e o adăugire morală 
târzie. 

2. Ovidiu (Arta iubirii 1.331) o identifică pe această Scila cu o 
omonimă pe care Amfitrita a transformat-o într-un monstru 
canin deoarece Poseidon o sedusese (*16.2) și spune că ea 
adăpostea în pântece și în șale câini sălbatici, ca pedeapsă 
pentru tăierea șuviţei lui Nisos. Ovidiu greșește rareori în ceea 
ce privește mitologia și e posibil ca aici să consemneze o 
legendă conform căreia blestemul lui Pasifae asupra lui Minos l- 
a făcut să umple pântecele Scilei cu pui de câine, în loc de șerpi, 
scorpioni și miriapode. Pasifae și Amfitrita sunt aceeași Zeiţă- 
Lună și a Mării, iar Minos, ca stăpânitor al Mediteranei, a ajuns 
să fie identificat cu Poseidon. 

3. Sacrificarea fiicelor lui Hiacintos pe mormântul lui Gerestos 
se poate referi la „grădinile lui Adonis”, plantate în cinstea 
regelui condamnat - fiind flori tăiate, ele se veștejeau în câteva 
ore. Dar Gerestos fusese unul dintre ciclopii preaheeni (*3.b) și, 
potrivit Etymologicum Magnum (s.v. Geraestides), fiicele lui 
fuseseră doicile copilului Zeus în Gortina; mai mult, Gerestion 
era un oraș din Arcadia unde Rhea îl înfășase în scutece pe 
Zeus. Atunci, Hiacintidele erau, probabil, doicile, nu fiicele lui 
Hiacintos: preotese ale lui Artemis care, în Cnidus, purtau 
numele de „Hyacinthotrophos” („doică a lui Hiacintos”) și 
puteau fi identificate cu Gerestidele, de vreme ce Zeus din 
Creta (*7.1), care murea în fiecare an, era imposibil de deosebit 
de Hiacintos. Este probabil, prin urmare, ca mitul să se refere la 
patru păpuși atârnate de un pom fructifer în floare, cu feţele 
spre cele patru puncte cardinale, în cadrul unei ceremonii 
menite să facă pomii să prindă rod, dedicată lui „Artemis 
Spânzurata” (*79.2 și 88.10). 

4. Cei șapte tineri atenieni sortiţi Minotaurului erau probabil 
substituţi sacrificați anual în locul regelui din Cnosos. Se 
considera mai convenabil să fie victime străine, decât cretani 
autohtoni, așa cum se întâmpla și în ritualul canaanit al 
Crucificării, pentru care, până la urmă, erau de ajuns prizonieri 
și infractori ca substituţi ai lui Tammuz. „La fiecare nouă ani” 


înseamnă „la sfârșitul fiecărui Mare An de o sută de lunaţii”. 
După ce în locul regelui sacru erau sacrificați cei șapte băieţi, el 
însuși murea (*81.8). Cele șapte fecioare ateniene nu erau 
sacrificate; ele deveneau însoţitoare ale preotesei Lunii și 
participau la luptele cu taurii, cum sunt prezentate în unele 
opere de artă cretane: un sport primejdios, dar nu neapărat 
mortal. 

5. În Megara exista o serie de pietre cântătoare, după modelul 
xilofoanelor, și care nu erau greu de confecţionat. Dar probabil 
că acolo se păstrează și amintirea statuii cântătoare a lui 
Memmon din Egipt: goală pe dinăuntru, cu un orificiu în spatele 
gurii deschise, prin care în zori, când soarele încălzea piatra, 
ieșea aerul cald (*164.2). 


92. Dedal și Talos 


a. Originea lui Dedal este disputată. După unii, mamă i-a fost 
Alcipe, alţii o numesc Merope, iar alţii, Ifinoe; toţi îi dau un tată 
diferit, deși e îndeobște acceptat că el aparținea casei regale din 
Atena, ce pretindea că se trage din Erehteu. Dedal era un fierar 
extraordinar, care își învățase arta de la Atena însăși“. 

b. Totuși Talos, unul dintre ucenicii lui, fiul surorii lui Policasta 
sau Perdix, îl întrecuse deja în măiestrie, deși avea doar 
doisprezece ani. Intr-o zi, Talos a luat de jos, din întâmplare, 
mandibula unui șarpe sau, spun unii, șira unei spinări de pește; 
și, văzând că putea să o folosească pentru a tăia un băț în două, 
a făcut o copie din fier și așa a inventat fierăstrăul. Invenţia lui, 
dar și altele - cum ar fi roata olarului și compasul de trasat 
cercuri -, i-au asigurat o mare reputaţie în Atena, iar Dedal, care 
pretindea că el făcuse primul fierăstrău, a devenit curând peste 
poate de invidios“. Dedal l-a dus atunci pe Talos sus pe 
Acropole și, făcându-se că îi arată ceva în depărtare, l-a împins 
deodată în gol. In pofida geloziei sale, poate că nu ar fi făcut 
nicicând așa ceva dacă nu l-ar fi bănuit pe Talos de relaţii 
incestuoase cu Policasta, mama lui. Apoi Dedal a coborât în 
grabă spre poalele Acropolei și a ascuns cadavrul lui Talos într- 

un sac, propunându-și să-l îngroape în secret. Când l-au întrebat 
trecătorii, a zis că luase din pietate un șarpe mort, așa cum 
cerea legea - ceea ce nu era complet neadevărat, Talos fiind 
urmaș de-al lui Erehteu -, dar pe sacul lui erau pete de sânge și 
crima nu a trecut neobservată, iar Areopagul l-a surghiunit 
pentru crimă. Potrivit unei alte relatări, el ar fi fugit înainte ca 
procesul să aibă loc+%, 

c. Or, sufletul lui Talos - pe care unii îl numesc Calos, Circinios 
sau Tantalos - și-a luat zborul sub chip de potârniche, dar trupul 
lui a fost îngropat acolo unde căzuse. Policasta s-a spânzurat 
când a aflat de moartea lui, iar atenienii au construit lângă 
Acropole un sanctuar în onoarea ei*!. 

d. Dedal s-a refugiat într-una din demele atice, unde oamenii 
se numesc dedalizi, după numele lui, apoi în Cnososul din Creta, 
unde regele Minos a fost bucuros să primească un meșteșugar 
atât de talentat. A trăit acolo o vreme, în pace și în mare 
cinstire, până când Minos, aflând că o ajutase pe Pasifae să se 
împreuneze cu taurul alb al lui Poseidon, l-a închis o vreme în 
Labirint, împreună cu fiul său Icar, a cărui mamă, Naucrate, era 
una dintre sclavele lui Minos; dar Pasifae i-a eliberat pe 
amândoi“%. 

e. Nu era însă ușor să fugă din Creta, de vreme ce Minos își 
ținea toate vasele sub pază militară, iar el oferise o mare 
recompensă pentru prinderea lui Dedal. Dar Dedal a făcut o 
pereche de aripi pentru el și o alta pentru Icar; penele mari erau 
cusute, însă cele mai mici au fost prinse cu ceară. l-a legat lui 
Icar perechea lui de aripi și i-a spus, cu lacrimi în ochi: „Fiule, fii 
atent! Nici nu te înălța prea sus, ca nu cumva soarele să 
topească ceara, și nici nu cobori prea jos, ca marea să ude 
penele”. Apoi și-a strecurat mâinile în perechea lui de aripi și și- 
au luat zborul. „Urmează-mă îndeaproape”, a strigat el, „să nu 
te rătăcești!”. 

In timp ce se îndepărtau în grabă de insulă, îndreptându-se 

spre nord-est dând din aripile lor, pescarii, păstorii și ţăranii 
care-și aruncau privirile în sus credeau că sunt niște zei. 

f. Lăsaseră Naxos, Delos și Paros în urma lor, pe stânga, și 
Lebynthos și Calymne pe dreapta, când Icar, nesocotind sfatul 
tatălui său, a început să se înalțe spre soare, bucurându-se de 
avântul dat de aripile lui mari. Curând, când Dedal a privit 
îndărăt peste umăr, nu l-a mai putut vedea; erau doar penele 
împrăștiate pe valurile de dedesubt. Căldura soarelui topise 
ceara, iar Icar se prăbușise în mare, înecându-se. Dedal s-a rotit 
în cerc până când cadavrul a ieșit la suprafaţă, apoi l-a dus pe 
insula din apropiere, numită acum Icaria, unde l-a îngropat. O 
potârniche s-a așezat pe un stejar-veșnic-verde și l-a privit, 
ciripind satisfăcută - sufletul surorii sale, Policasta, fusese în 
sfârșit răzbunat. Insula a dat și numele mării dimprejurul ei“%. 

g. Dar unii, necrezând povestea, spun că Dedal a fugit din 
Creta cu o corabie oferită de Pasifae și că, în drumul spre Sicilia, 
erau pe punctul de a debarca pe o insuliță, când Icar a căzut în 
apă și s-a înecat. Ei mai spun că Heracle a fost cel care l-a 
îngropat pe Icar și, drept recunoștință, Dedal i-a făcut o statuie 
în Pisa care părea atât de vie, încât Heracle a confundat-o cu un 
rival și a doborât-o cu o stâncă. Alţii zic că Dedal a inventat 
velele, nu aripile, ca mijloc de a întrece galerele lui Minos, și că 
Icar a cârmit vasul neglijent, astfel încât corabia s-a răsturnat, 
iar el s-a înecat“. 

h. Dedal a zburat spre vest până când a aterizat la Cume, 
lângă Napoli, iar acolo și-a dedicat aripile lui Apollo și i-a 
construit un templu cu acoperiș din aur. Apoi a vizitat Camicos, 
din Sicilia, unde a fost primit cu ospitalitate de regele Cocalos 
și a trăit printre sicilieni, bucurându-se de mare faimă și înălţând 
multe clădiri frumoase“%. 

i. Între timp, Minos strânsese o flotă importantă și a plecat în 
căutarea lui Dedal. A luat cu el o cochilie de triton și, oriunde 
mergea, promitea recompensă oricui va reuși să treacă un fir de 
aţă prin ea: o problemă pe care știa că doar Dedal era capabil 
să o rezolve. Ajuns în Camicos, i-a oferit cochilia lui Cocalos, 

care s-a angajat să treacă aţa - și, bineînţeles, Dedal a știut cum 
să o facă. El a legat un fir subţire ca un funigel de o furnică, a 
dat o gaură în vârful cochiliei și a momit furnica să parcurgă 
spirala ungând cu miere marginea găurii. Apoi a legat la celălalt 
capăt al firului subţire o sfoară de in și a tras-o și pe aceasta 
prin cochilie. Cocalos a venit cu cochilia străbătută de sfoară și a 
revendicat recompensa, iar Minos, fiind sigur că găsise în sfârșit 
ascunzătoarea lui Dedal, a cerut să-i fie predat. Dar fiicele lui 
Cocalos nu suportau gândul de a-l pierde pe Dedal, care le făcea 
jucării atât de frumoase, și, cu ajutorul lui, au scornit un plan. 
Dedal a trecut o ţeavă prin acoperișul băii și a turnat prin ea apă 
clocotită sau, spun unii, catran peste Minos, în timp ce el se 
relaxa făcând o baie fierbinte. Cocalos, foarte posibil implicat în 
acest plan al lor, le-a înapoiat cretanilor cadavrul, spunând că 
Minos se împiedicase și căzuse într-un cazan cu apă clocotită**. 

j. Insoţitorii lui Minos l-au îngropat cu mare pompă, iar Zeus l- 
a făcut judecător al morţilor în Tartar, avându-i colegi pe fratele 
lui, Radamante, și pe dușmanul său Eac. Cum mormântul lui 
Minos se afla în centrul templului Afroditei din Camicos, el a fost 
onorat acolo vreme de mai multe generaţii de numeroși sicilieni 
care mergeau să o venereze pe zeiţă. În cele din urmă, oasele 
lui au fost duse înapoi în Creta de Teron, tiranul din Acragas. 

K. După moartea lui Minos, cretanii au cunoscut o stare de 
totală  debandadă, deoarece principala lor flotă fusese 
incendiată de sicilieni. Echipajele au fost nevoite să rămână 
peste mări; unele au construit orașul Minoa, aproape de plaja pe 
care debarcaseră; alţii, orașul Hiria din Mesapia; iar alţii au 
mărșăluit spre inima Siciliei și au fortificat un deal care a 
devenit orașul Enguos, numit astfel de la un izvor „foarte 
apropiat”. Și acolo au construit un Templu al Mamelor, pe care 
au continuat să le cinstească la fel cum o făceau și în Creta lor 
natală“. 

|. Cât despre Dedal, el a plecat din Sicilia ca să i se alăture lui 
lolaus, nepotul și conducătorul carului lui Heracle din Tirint, cel 
care a condus un corp armat de atenieni și tespieni în Sardinia. 
Multe dintre lucrările lui au supravieţuit în Sardinia; ele sunt 

numite Dedalii“%. 

m. Or, Talos era și numele servitorului cu cap de taur al lui 
Minos, dat lui de Zeus ca să păzească Creta. Unii spun că el era 
supravieţuitorul rasei de bronz care a răsărit din frasini, alţii, că 
fusese creat de Hefaistos în Sardinia și că avea o singură venă, 
care ducea de la gât până la glezne, unde era prinsă cu un ac 
de bronz. El avea sarcina să alerge de trei ori pe zi în jurul Cretei 
și să arunce bolovani în orice corabie străină; de asemenea, 
trebuia să meargă de trei ori pe an, ceva mai agale, prin satele 
din Creta, ca să prezinte legile lui Minos inscripţionate pe tăblițe 
de bronz. Când locuitorii din Sardinia au încercat să invadeze 
insula, Talos s-a înroșit pe sine în foc și i-a distrus cu 
îmbrăţișarea lui fierbinte, rânjind feroce; de aici expresia „rânjet 
sardonic”. În cele din urmă, Medeea l-a ucis pe Talos trăgându-i 
vena afară și lăsându-i sângele și viaţa să se prelingă din el, 
deși unii zic că Peas Argonautul i-a străpuns călcâiul cu o 
săgeată otrăvită“%. 

x 

1. Hefaistos este descris uneori drept fiu al Herei cu Talos 
(*12.c), iar Talos, ca mai tânărul nepot al lui Dedal; dar Dedal 
era un membru de rang inferior al Casei lui Erehteu, care a fost 
întemeiată mult după naşterea lui Hefaistos. Astfel de 
discrepanțe cronologice constituie regula în mitologie. 
Similaritatea atributelor lui Dedal („strălucitor” sau „fasonat cu 
iscusință”), Talos („cel care suferă”) și Hefaistos („cel care 
străluceşte ziua”) arată că tustrei erau doar nume diferite ale 
aceluiași personaj mitic. Icar (de la /o-carios, „dedicat Zeiței- 
Lună Car”) ar putea fi și el un alt astfel de nume. Căci Hefaistos, 
zeul făurarilor, s-a căsătorit cu Afrodita, căreia îi era consacrată 
potârnichea; sora lui Dedal, făurarul, este numită Perdix 
(„potârniche”); sufletul lui Talos, făurarul, își ia zborul ca 
potârniche și o potăârniche apare la înmormântarea lui Icar, fiul 
lui Dedal. In plus, Hefaistos a fost aruncat din Olimp, iar Talos a 
fost aruncat de pe Acropole. Hefaistos mergea șchiopătat; unul 
dintre numele lui Talos era Tantalos („șchiopătat” sau 
„Împleticit”); un mascul de potârniche șchioapătă când își 
execută dansul amoros, ţinându-și un pinten pregătit să își 

lovească rivalii. Mai mult, zeul latin Vulcan șchiopăta. Cultul lui a 
fost introdus din Creta, unde era numit Velchanos și avea drept 
simbol un cocoș, deoarece cocoșul cântă în zori și, prin urmare, 
era adecvat unui Erou al Soarelui. Dar cocoșul nu a ajuns în 
Creta decât în secolul al VI-lea î.Hr. și este probabil să fi înlocuit 
potârnichea ca pasăre a lui Velchanos. 

2. Se pare că dansul erotic al potârnichii era executat 
primăvara în cinstea Zeiţei-Lună și că dansatorii bărbaţi 
șchiopătau și purtau aripi. In Palestina, această ceremonie, 
numită Pesach („șchiopătatul”), încă era executată, potrivit lui 
leronim, la Beth-Hoglah („Altarul $chiopului”), unde adepţii 
dansau în spirală. Beth-Hoglah este identificat cu „terenul de 
treierat al lui Atad”, pe care se jelea pentru regele șchiop lacov, 
al cărui nume ar putea însemna /ah Aceb („zeul-călcâi”). leremia 
îi avertizează pe evrei să nu ia parte la aceste rituri canaanite 
orgiastice, spunând: „Potârnichea și-a strâns puii pe care i-a 
ţinut ascunși”. Anafi, o insulă situată în nordul Cretei, cu care 
Minos a încheiat un tratat (*91.a), era vestită în Antichitate ca 
loc de odihnă pentru potârnichile migratoare. 

3. Mitul lui Dedal și Talos, ca și varianta lui, mitul lui Dedal și 
Icar, par să combine ritualul arderii substitutului regelui solar, 
care își luase aripi de vultur (*29.1), în marele foc de 
primăvară - când începea Anul Nou palestinian -, cu ritualurile 
de aruncare în mare de pe o stâncă a unui pharmacos cu aripi 
de potârniche (*96.3), un substitut similar, și de înţepare a 
regelui în călcâi cu o săgeată otrăvită (*92.10). Dar admiraţia 
pescarilor și a ţăranilor față de zburătorul Dedal este 
împrumutată probabil dintr-o imagine a înaripatului Perseu sau 
Marduk (*73.7). 

4. Intr-un anumit sens, labirintul din care scapă Dedal și Icar 
era podeaua mozaicată cu modelul labirintului pe care ei 
trebuiau să-l urmeze în dansul ritual al potârnichii (*98.2); dar 
fuga lui Dedal în Sicilia, Cumae și Sardinia se referă, poate, la 
fuga lucrătorilor în bronz autohtoni din Creta, în urma invaziilor 
elenice succesive. Viclenia cu cochilia de triton și îngroparea lui 
Minos într-un altar al Afroditei căreia această cochilie îi era 
consacrată (*11.3) sugerează că și Minos era considerat, în 
acest context, drept Hefaistos, amantul Zeiţei Mării. Moartea lui 
în baie este un incident care pare să fie desprins din mitul lui 
Nisos și Scila (*91.b-d); omologul celtic al lui Nisos, Llew Llaw, a 


fost omorât în baie printr-un vicleșug, la fel și alt rege sacru, 
Agamemnon din Micene (*112.1). 

5. Numele Naucrate („putere maritimă”) consemnează 
consecinţele istorice ale înfrângerii lui Minos în Sicilia - trecerea 
supremaţiei maritime de la cretanii stăpânitori în mâinile 
grecilor. Faptul că ea era una dintre sclavele lui Minos 
sugerează o revoluţie de palat a mercenarilor elenici din 
Cnosos. 

6. Dacă Policasta, celălalt nume al lui Perdix, mama lui Talos, 
înseamnă polycassitere, „mult cositor”, el aparţine mitului 
omului de bronz, omonimul lui Talos. Supremaţia cretană 
depindea în mare măsură de rezervele abundente de cositor 
destinat să fie amestecat cu cuprul cipriot; potrivit profesorului 
Christopher Hawkes, cea mai apropiată sursă era Insula 
Mallorca. 

7. Hesychios spune că Talos era un nume al Soarelui; prin 
urmare, la început, Talos trebuie să fi înconjurat Creta doar o 
dată pe zi. Dar este posibil ca porturile Cretei să fi fost păzite 
împotriva piraţilor de trei corpuri de gărzi, care trimiteau 
patrule. Și, de vreme ce Talos-Soarele era numit și Taurus 
(„taurul” - Bekker, Anecdotae, 1.344.10 și urm.; Apollodor 
1.9.26), vizita lui de trei ori pe an prin sate era probabil o 
călătorie regală a Regelui-Soare, purtând masca lui rituală de 
taur - anul cretan fiind împărţit în trei anotimpuri (*75.2). 
Imbrăţișarea roșie-arzătoare a lui Talos ar putea consemna 
sacrificiile umane prin ardere oferite lui Moloch, a/ias Melkarth, 
care era venerat în Corint ca Melicertes (*70.5) și probabil că 
era cunoscut și în Creta. De vreme ce acest Talos provenea din 
Sardinia, unde se spune că Dedal ar fi fugit când a fost urmărit 
de Minos, și care era, în același timp, darul lui Zeus pentru 
Minos,  mitografii au simplificat povestea atribuindu-i lui 
Hefaistos, și nu lui Dedal, meritul construirii lui, Hefaistos și 
Dedal fiind același personaj. Sardonicus risus sau rictus, 
rigidizarea mușchilor  faciali, simptom caracteristic al 
trismusului, era numită astfel probabil din cauză că omul-cerb al 
bronzurilor primitive din Sardinia avea același rânjet larg și 
melancolic. 

8. Vena unică a lui Talos ţine de vechiul secret al turnării 
bronzului prin metoda cire-perdue. Mai întâi, făurarul făcea o 
imagine din ceară de albine pe care o acoperea cu un strat de 


argilă și o introducea în cuptor. De îndată ce argila era bine 
arsă, dădea o gaură în locul dintre călcâi și gleznă, astfel încât 
ceara curgea afară și obținea cu abilitate un mulaj în care se 
putea turna bronz topit. După ce îl umplea, iar metalul 
dinăuntru se răcea, spărgea lutul, rămânând cu o imagine din 
bronz a aceleiași forme precum cea iniţială din ceară. Cretanii 
au dus metoda cire-perdue în Sardinia, odată cu cultul lui Dedal. 
De vreme ce Dedal și-a învăţat meșteșugul de la Atena, 
cunoscută sub numele de Medeea în Corint, este posibil ca 
povestea morţii lui Talos să fi fost o interpretare eronată a unei 
imagini care o înfățișa pe Atena demonstrând metoda cire- 
perdue. Tradiţia conform căreia ceara topită a provocat moartea 
lui Icar pare să se refere mai degrabă la mitul vărului său Talos, 
deoarece Talos, omul de bronz, este strâns legat de omonimul 
său, lucrător în bronz și reputat inventator al compasului. 

9. Compasurile fac parte din secretul lucrătorului în bronz, 
esenţial pentru trasarea precisă a cercurilor concentrice atunci 
când bolurile, coifurile și măștile trebuiau bătute cu ciocanul. De 
aceea Talos era cunoscut ca Circinos, „cel circular”, nume care 
se referă atât la parcursul soarelui, cât și la utilizarea 
compasului (*3.2). Inventarea fierăstrăului de către el a fost 
scoasă în evidenţă pe bună dreptate; cretanii aveau fierăstraie 
turnante mici cu două opritoare pentru lucrări speciale, pe care 
le foloseau cu o dexteritate extraordinară. Talos este fiul unei 
nimfe a frasinului, deoarece cărbunii de frasin oferă o căldură 
foarte intensă pentru topire. Acest mit aruncă lumină și asupra 
creării din lut a omului de către Prometeu; în legenda ebraică, 
rolul lui Prometeu era jucat de Arhanghelul Mihail, care lucra 
sub supravegherea lui lehova. 

10. Străpungerea lui Talos de către Peas amintește de 
străpungerea în călcâi a lui Ahile de către Paris și de moartea 
centaurilor Folos și Chiron (*126.3). Aceste mituri sunt strâns 
legate. Folos și Chiron au murit din cauza săgeţilor otrăvite ale 
lui Heracle. Peas era tatăl lui Filoctet și, atunci când Heracle 
fusese otrăvit de un alt centaur, i-a poruncit acestuia să aprindă 
rugul funerar. Drept urmare, Filoctet a obţinut aceste săgeți 
(*145.7), dintre care una l-a otrăvit (*161./). Paris a împrumutat 
apoi săgețile mortale de la Apollo tesalianul pentru a-l omori pe 
Ahile, fiul adoptiv al lui Chiron (*164.)). În cele din urmă, când 
Filoctet l-a răzbunat pe Ahile străpungându-l pe Paris, el a 


utilizat o altă săgeată din tolba lui Heracle (*166.e). Regele 
sacru din Tesalia era omorât, se pare, de o săgeată înmuiată în 
venin de viperă, pe care succesorul său i-o înfigea între călcâi și 
gleznă. În Mahabharata sanscrită, eroul divin Krishna, pe care 
grecii lui Alexandru l-au identificat cu Heracle, a fost străpuns în 
călcâi și omorât de vânătorul Jara, care apare în unele mituri ca 
frate al său, adică succesor. 

11. În mitul celtic, labirintul a ajuns să însemne mormântul 
regal (White Goddess, p. 105); faptul că la fel s-a întâmplat și la 
grecii din vechime este sugerat de definiţia din Etymologicum 
Magnum, ca „peșteră în munte”, și de cea a lui Eustathios 
(Despre Odiseea lui Homer XI.1688) ca „peșteră subterană”. 
Etruscul Lars Porsena a făcut un labirint pentru mormântul lui 
(Varro, citat de Plinius, Naturalis historia XXXVI.91-3), iar în 
„peșterile ciclopilor”, adică cele preelenice, de lângă Nauplia 
(Strabon  VIII.6.2), din Samos (Plinius, Waturalis historia 
XXXIV.83) și din Lemnos (Plinius, op. cit. XXXVI.90), existau 
labirinturi. Prin urmare, a scăpa din labirint însemna a fi 
reîncarnat. 

12. Deși Dedal este considerat atenian din cauza demei atice 
numite în cinstea lui, meșteșugurile lui au fost introduse în Atica 
din Creta, nu invers. Probabil că jucăriile făcute de el pentru 
fiicele lui Cocalos erau păpuși cu membre mobile, asemenea 
celor care le încântau pe Pasifae și pe fiica ei Ariadna (*88.e) și 
care par să fi fost folosite în cultul atic al copacului al lui 
Erigona. În orice caz, Policasta, sora lui Dedal, s-a spânzurat, ca 
și cele două Erigona și Ariadna însăși (*79.2; 88.10 și 98.5). 

13. Messapienii din Hiria, ulterior Uria, acum Oria, erau 
cunoscuţi în epoca clasică pentru obiceiurile lor cretane - păr 
cârlionțat, mantii cu broderii florale, topor cu lamă dublă și așa 
mai departe; iar ceramica găsită acolo poate fi datată spre anii 
1400 î.Hr., ceea ce susţine această poveste. 


93. Catreu și Altemenes 


a. Catreu, cel mai mare fiu rămas în viaţă al lui Minos, a avut 
trei fiice, pe Erope, Climene și Apemosine, și un fiu, Altemenes. 
Atunci când un oracol a prezis că unul dintre copiii lui îl va ucide 
pe Catreu, Altemenes și Apemosine cea iute de picior au părăsit 
din evlavie filială Creta, cu un alai numeros, în speranţa că vor 


scăpa de blestem. Au debarcat pe Insula Rodos și au întemeiat 
orașul Cretania, numindu-l astfel în cinstea insulei lor natale5%. 
Mai târziu, Altemenes s-a stabilit în Camiros, unde era ţinut la 
mare cinste de locuitori, și i-a înălțat un altar lui Zeus pe 
Muntele Atabyrion din apropiere, de pe vârful căruia, în zilele 
senine, putea să vadă în depărtare îndrăgita lui Creta. In jurul 
altarului a pus tauri de bronz, care mugeau de fiecare dată când 
vreun pericol ameninţa Rodosul5!. 

b. Într-o zi, Hermes s-a îndrăgostit de Apemosine, dar ea l-a 
respins și a fugit de el. In seara aceea a surprins-o lângă un 
izvor. Ea a dat să fugă iar, dar el presărase niște piei alunecoase 
pe singura cale de scăpare, astfel că ea a căzut întinsă la 
pământ și el a reușit s-o siluiască. Când Apemosine s-a întors la 
palat și i-a povestit îndurerată lui Altemenes despre nenorocirea 
ei, el a strigat „Ești o mincinoasă și o desfrânată!” și a ucis-o. 

c. Între timp, Catreu, neavând încredere în Erope și Climene, 
celelalte fiice, le-a alungat din Creta, al cărei rege era acum. 
Erope, care fusese sedusă de Tiest Pelopidul, s-a căsătorit cu 
Plistene, cu care i-a avut pe Agamemnon și Menelaos, iar 
Climene s-a căsătorit cu Nauplios, renumitul navigator. În cele 
din urmă, bătrân și însingurat și, din câte știa el, fără moștenitor 
la tronul său, Catreu a plecat în căutarea lui Altemenes, pe care 
îl iubea foarte mult. Dar debarcând într-o noapte în Rodos, el și 
însoțitorii lui au fost luaţi drept pirați și uciși de văcarii din 
Camiros. Catreu a încercat să spună cine era și de ce venise, 
dar lătratul câinilor i-a acoperit vocea. Altemenes a venit în 
goană de la palat ca să respingă presupusa incursiune a piraţilor 
și, nerecunoscându-și tatăl, l-a ucis cu o lance. Când a aflat că 
până la urmă oracolul se împlinise, în pofida îndelungatului său 
exil voluntar, s-a rugat să fie înghiţit de pământ. Drept urmare, 
s-a deschis o prăpastie și el a dispărut în ea, dar i se acordă 
cinstire ca unui erou până în ziua de azi"%?. 

x 


1. Acest mit născocit, care evocă ocupaţia miceno-minoică a 
Rodosului din secolul al XV-lea î.Hr., are și menirea de a explica 
libaţiile vărsate într-o prăpastie de un erou din Rodos, ca și 

scenele erotice în timpul cărora femeile dansau pe pieile 
proaspăt jupuite ale animalelor sacrificiale. Terminaţia byrios 
sau buriash apare în titlul regal al celei de-a Treia Dinastii 
Babiloniene, fondată în 1750 î.Hr., iar zeul Atabyrios din Creta, 
ca și Atabyrion (Muntele Tabor) din Palestina, vestit pentru 
cultul său al vițelului de aur, era hititul Tesup, un Zeu al Soarelui 
deținător de vite (*67.1). Rodos a aparţinut mai întâi Zeiţei-Lună 
sumeriene Damkina sau Danae (*60.3), dar a trecut în 
posesiunea lui Tesup (*42.4), iar odată cu prăbușirea Imperiului 
Hitit a fost colonizat de cretanii vorbitori de greacă; aceștia au 
păstrat cultul, dar au făcut din Atabyrios fiul lui Pretos („primul 
om”) și al lui Eurinome Creatoarea (*1.a). În epoca doriană, 
Zeus Atabyrios a uzurpat cultul din Rodos al lui Tesup. Mugetul 
taurilor trebuie să fi fost produs prin învârtirea unor rhomboi sau 
uruitoare (*30. 1), utilizate pentru alungarea spiritelor rele. 

2. Moartea lui Apemosine în Camiros se poate referi la o 
reprimare brutală de către invadatorii hitiţi, mai degrabă decât 
de cei cretani, a unui ordin al preoteselor oraculare din Camiros. 
Cele trei fiice ale lui Catreu sunt, asemenea Danaidelor, 
familiara Triadă a Lunii, Apemosine fiind a treia persoană, 
omoloaga Camirei. Catreu ucis accidental de Altemenes, ca și 
Laios ucis accidental de fiul lui Oedip (*105.q) și Odiseu de fiul 
său Telegonos (*171.K), trebuie să fi fost predecesor în funcţia 
sacră de rege, mai degrabă decât tată, dar povestea a fost 
spusă eronat; fiul, nu tatăl, ar trebui să debarce pe insulă și să 
arunce lancea cu vârfuri din cozi de pisică-de-mare. 


94. Fiii lui Pandion 


a. Atunci când Erehteu, regele Atenei, a fost omorât de 
Poseidon, fiii săi Cecrops, Pandoros, Metion și Orneos s-au certat 
pe succesiune, iar Xutos, care a dat verdictul prin care Cecrops, 
cel mai mare, a devenit rege, a trebuit să părăsească Atica în 
grabă5, 

b. Cecrops, pe care Metion și Orneos l-au ameninţat că-l ucid, 
a fugit mai întâi în Megara, apoi în Eubeea, unde Pandoros i s-a 
alăturat și au întemeiat acolo o colonie. Tronul Atenei i-a revenit 
fiului lui Cecrops, Pandion, a cărui mamă era Metiadusa, fiica lui 

Eupalamos5%. Dar el nu a păstrat puterea prea mult, căci, deși 
Metion a murit, fiii lui cu Alcipe sau lfinoe s-au dovedit a fi la fel 
de invidioși ca și el. Acești fii se numeau Dedal, pe care unii însă 
îl numesc nepot al lui; Eupalamos, pe care alţii îl numesc tată al 
lui; și Sicion. Sicion este și el numit fiu al lui Erehteu, Pelops sau 
Maraton, aceste genealogii fiind foarte încâlcite5%. 

c. Când fiii lui Metion l-au izgonit pe Pandion din Atena, el a 
fugit la curtea lui Pilas, Pilos sau Pilon, un rege lelegian din 
Megara5%, cu a cărui fiică, Pilia, s-a căsătorit. Mai târziu, Pilas l-a 
ucis pe Bias, unchiul său, și, lăsându-l pe Pandion să domnească 
în Megara, s-a refugiat în Mesenia, unde a întemeiat orașul 
Pilus. Împins într-acolo de Neleu și de pelasgii din lolcos, el a 
intrat în Elida și a întemeiat acolo un al doilea Pilus. Pilia i-a 
născut lui Pandion patru fii în Megara: Egeu, Palas, Nisos și 
Licos, chiar dacă fraţii invidioși ai lui Egeu au răspândit zvonul 
că era fiul bastard al lui Scirios5%. Pandion nu s-a mai întors 
nicicând în Atena. El se bucură de un altar de erou în Megara, 
unde mormântul lui poate fi văzut pe Faleza Atenei-Cufundar, ca 
dovadă că acest teritoriu aparținuse cândva Atenei; Atena l-a 
ascuns pe Cecrops sub aripile ei și l-a dus la adăpost în Megara 
deghizată într-o pasăre cufundar5%. 

d. După moartea lui Pandion, fiii lui au pornit în marș contra 
Atenei, i-au izgonit pe fiii lui Metion și au împărțit Atica în patru, 
după cum le recomandase tatăl lor. Cel mai mare, Egeu, a 
primit suveranitatea asupra Atenei, în timp ce fraţii lui au tras la 
sorţi părțile rămase ale regatului: Nisos a câștigat Megara și 
zona rurală din jur, până la Corint spre vest; Licos a câștigat 
Eubeea; iar Palas, Atica meridională, unde a creat o rasă de 
giganţi robuști5%. 

e. Fiul lui Pilas, Sciron, care s-a căsătorit cu una dintre fiicele 
lui Pandion, a contestat pretenţiile lui Nisos asupra Megarei, iar 
Eac, chemat să judece disputa, a acordat funcţia de rege lui 


504 /bid. 1.5.3; Eustathios despre Homer p. 281; Apollodor 11l.15.5. 

505 Ferekydes, citat în Scolia la Oedip la Colona de Sofocle 472; 
Apollodor lll.15.8; Diodor din Sicilia IV.76.1; Pausanias 1l.6.3. 

506 Apollodor [Il.15.5; Pausanias IV.36.1 şi 1.29.5. 

507 Apollodor, /oc. cit.; Pausanias IV.36.1. 

508 Pausanias 1.41.6; 1.5.3 şi 1.39.4; Hesychios s.v. Aethyia. 

509 Apollodor 1ll.15.6; Sofocle, citat de Strabon 1.6; Pausanias 1.5.4 şi 
1.39.4. 


Nisos și urmașilor lui, dar conducerea armatelor i-a dat-o lui 
Sciron. Pe vremea aceea, Megara se numea Nisa, iar Nisos a dat 
și numele portului Niseea, pe care l-a fondat. El a fost ucis de 
Minos și a fost îngropat la Atena, unde mormântul lui mai poate 
fi văzut în spatele Lyceumului. Însă locuitorii Megarei, care nu 
recunosc că orașul lor a fost vreodată cucerit de cretani, susțin 
că Megareu s-a căsătorit cu fiica lui Nisos, Ifinoe, și i-a succedat 
acestuia5!. 

f. Ca și Cecrops și Pandion, Egeu și-a văzut viaţa ameninţată 
permanent de comploturile rudelor, printre ei și Licos, pe care 
se spune că l-ar fi exilat din Eubeea. Licos s-a refugiat alături de 
Sarpedon și a dat numele său Liciei, după ce mai întâi l-a vizitat 
pe Afareu în Arene, iniţiindu-i pe cei din casa regală în Misterele 
Marilor Zeite Demetra și Persefona, ca și în ale lui Atthis, din 
capitala meseniană antică Andania. Această Atthis, care a dat 
numele ei Aticii, era una dintre fiicele lui Cranaos, regele 
autohton al Atenei care a domnit pe vremea Potopului lui 
Deucalion. Crângul de stejari din Andania, unde Licos îi purifica 
pe iniţiaţi, încă îi poată numele="!. Acestuia îi fusese dată 
puterea profeţiei, și oracolul lui a fost cel care a declarat mai 
târziu că dacă mesenienii vor păstra un anumit lucru secret, 
aveau să-și recupereze într-o zi patrimoniul, dar dacă nu, aveau 
să-l piardă pentru totdeauna. Licos se referea la o descriere a 
Misterelor Marii Zeiţe gravată pe o foaie de cositor, pe care 
mesenienii au îngropat-o atunci într-o urnă de bronz între o tisă 
și un mirt, pe vârful Muntelui Ithone; Epaminonda Tebanul a 
dezgropat-o în cele din urmă atunci când le-a redat 
mesenienilor vechea lor strălucire?!?. 

9. Lyceumul din Atena este numit și el în cinstea lui Licos; din 
cele mai vechi timpuri, el a fost consacrat lui Apollo, care acolo 
și-a primit pentru prima oară supranumele de „Lycaean”, și a 
alungat lupii din Atena cu mirosul sacrificiilor lui5t?. 

x 

1. Genealogii mitice precum acestea erau menţionate de 
fiecare dată când suveranitatea statelor sau privilegiile 
ereditare începeau să fie disputate. Împărţirea Megarei între 

regele sacru, care săvârșea sacrificiile necesare, și succesorul 
său, care comanda armata, are un echivalent în Sparta (*74. 1). 
Numele lui Egeu amintește de cultul caprei din Atena (*8.1), iar 
al lui Licos, de cel al lupului; orice atenian care omora un lup era 
obligat să îl îngroape printr-o donaţie publică (Scolie la 
Apollonios din Rodos 11.124). Cufundarul era consacrat Atenei ca 
protectoare a vaselor și, de vreme ce Faleza Atenei domina 
marea, este posibil ca ea să fi fost una dintre falezele de pe care 
preotesele ei îi aruncau pe acei pharmacos cu pene (*70. 7, 89.6 
etc.). Atthis (actes thea, „zeiţa coastei accidentate”) pare să fi 
fost un nume al Zeiţei Triple atice; surorile ei se numeau Cranae 
(„pietros”) și Cranaechme („vârf stâncos” - Apollodor 11l.14.5); 
și, ca și Procne și Filomela, care după ce au fost preschimbate în 
păsări au fost numite Atthis (Marţial 1.54.9 și V.67.2), este 
probabil ca ea să fi avut legătură cu același ritual de pe 
înălţimea falezei. Ca și Atena, Atthis are mai multe alte epifanii 
ca pasăre la Homer (*97.4). Misterele Marii Zeiţe, care se referă 
la reînviere, au fost îngropate între tisă și mirt deoarece acestea 
reprezentau ultima vocală și, respectiv, ultima consoană din 
alfabetul copacilor (*52.3) și erau consacrate Zeiţei Morții. 


95. Nașterea lui Tezeu 


a. Prima soție a lui Egeu a fost Melite, fiică a lui Hoples, iara 
doua, Chalciope, fiică a lui Rexenor, dar nici una nu i-a născut 
vreun copil. Punând acest fapt, ca și nenorocirile surorilor sale 
Procne și Filomela, pe seama furiei Afroditei, Egeu a introdus 
cultul ei în Atena și apoi s-a dus să consulte Oracolul din Delfi. 
Oracolul l-a prevenit să nu dezlege gura burdufului de vin decât 
atunci când va ajunge în cel mai înalt loc din Atena, altfel avea 
să moară într-o zi de durere, răspuns pe care Egeu nu l-a putut 
tălmăci”!. 

b. Pe drumul spre casă, Egeu a trecut prin Corint, iar acolo 
Medeea l-a pus să jure solemn că avea s-o apere de orice 
dușman, dacă vreodată avea să caute refugiu în Atena, 
promiţându-i în schimb să-i procure prin magie un fiu. Apoi Egeu 
a mers la Trezena, unde vechii lui tovarăși Piteu și Trezen, fii ai 
lui Pelops, veniseră recent din Pisa ca să împartă un regat cu 

regele Aetius. Aetius era succesorul tatălui său, Anthas, fiu al lui 
Poseidon și al lui Alcione, care, după ce întemeiase orașele 
Anteia și Hiperia, plecase cu puţin timp în urmă pe mare să 
pună temelii Halicarnasului din Caria. Dar Aetius pare să se fi 
bucurat puţin timp de puterea sa, deoarece, după moartea lui 
Trezen, Piteu a unit Anteea și Hiperia într-un singur oraș pe care 
l-a dedicat în comun Atenei și lui Poseidon, numindu-l 
Trezena”. 

c. Piteu era cel mai învăţat om din vremea sa, iar una dintre 
cele mai cunoscute apoftegme ale lui despre prietenie este 
citată deseori: „Nu omori speranţa pe care prietenia a născut-o, 
ci caută să o împlinești cât mai mult!”. El a pus bazele 
sanctuarului lui Apollo Oracular din Trezena, cel mai vechi altar 
din Grecia care a supravieţuit, și a dedicat de asemenea un 
templu Zeiţei Triple Temis. Trei tronuri albe de marmură, 
plasate deasupra mormântului său din spatele templului lui 
Artemis Izbăvitoarea, obișnuiau să îi servească lui și altora drept 
scaune de judecată. De asemenea, el a predat arta oratoriei în 
sanctuarul muzelor din Trezena - cel întemeiat de Ardalos, fiul 
lui Hefaistos, renumitul inventator al flautului - și încă mai 
există un tratat de retorică scris de mâna lui5!€. 

d. Or, în timp ce Piteu trăia încă în Pisa, Belerofon i-a cerut 
mâna fiicei lui, a Etrei, dar a fost izgonit în Caria, în dizgrație, 
înainte ca această căsătorie să poată fi celebrată; deși promisă 
lui Belerofon, Etra avea puţine speranţe ca el să se mai întoarcă. 
Întristat de virginitatea ei forţată și influenţat de vraja pe care 
Medeea o arunca de departe asupra lor, a tuturor, Piteu l-a 
îmbătat pe Egeu și l-a trimis în patul Etrei. Mai târziu, în aceeași 
noapte, Poseidon s-a bucurat și el de ea. Căci, supunându-se 
unui vis trimis de Atena, ea l-a părăsit pe Egeu beat și a trecut 
prin apa puţin adâncă până în Insula Sferia, care este aproape 
de Trezena de pe continent, și a făcut libaţii la mormântul lui 
Sferos, conducătorul carului lui Pelops. Acolo, cu complicitatea 
Atenei, Poseidon a prins-o cu forţa, apoi Etra a schimbat numele 
insulei din Sferia în Hiera și a construit un templu al Atenei 
Apaturia, instituind regula ca de atunci încolo fetele din Trezena 
să își dedice zeiţei centurile lor de castitate înainte de căsătorie. 
Totuși, Poseidon i-a cedat cu generozitate lui Egeu paternitatea 


515 Euripide, Medeea 660 şi urm.; Strabon VIII.6.14; Plutarh, Tezeu 2. 
516 Plutarh, /oc. cit.; Pausanias 11.31.3-4 şi 8-9. 


oricărui copil născut de Etra în decursul următoarelor patru 
luni”. 

e. Când s-a trezit și s-a văzut în patul Etrei, Egeu i-a spus că, 
dacă urmau să aibă un fiu, acesta nu trebuia abandonat sau 
izgonit, ci crescut pe ascuns în Trezena. Apoi s-a întors pe mare 
ca să celebreze Sărbătoarea Panateniană, după ce și-a ascuns 
sabia și sandalele sub o stâncă scobită, cunoscută drept Altarul 
lui Zeus Puternicul, care se afla pe drumul dinspre Trezena spre 
Hermione. Dacă, atunci când va crește mare, băiatul va putea 
să clintească stânca din loc și să recupereze sabia și sandalele, 
avea să fie trimis cu ele la Atena, drept dovadă a originii lui. 
Între timp, Etra trebuia să păstreze tăcerea, astfel încât nepoţii 
lui Egeu, cei cincizeci de copii ai lui Palas, să nu uneltească 
împotriva vieţii ei. Sabia era moștenire de familie din partea lui 
Cecrops5!$. 

f. Într-un loc numit acum Genetlion, pe drumul dinspre oraș 
spre portul Trezena, Etra a născut un băiat. Unii spun că i-a dat 
chiar atunci numele Tezeu, deoarece dovezile fuseseră depuse 
pentru el; alţii spun că el și-a câștigat acest nume mai târziu la 
Atena. El a fost crescut în Trezena, unde păzitorul lui, Piteu, a 
răspândit discret zvonul că tatăl lui era Poseidon, iar un 
oarecare Connidas, căruia atenienii încă îi mai sacrifică un 
berbec în ziua de dinaintea Sărbătorilor lui Tezeu, i-a fost 
învăţător. Dar unii spun că Tezeu a crescut la Maraton*!?. 

g. Într-o zi, Heracle, care lua cina împreună cu Piteu la 
Trezena, și-a scos pielea de leu și a aruncat-o peste un scaun. 
Când copiii din palat au venit, au luat-o cu toţii la goană ţipând, 
mai puţin Tezeu, în vârstă de șapte ani pe atunci, care a dat 
fuga să apuce un topor dintr-o stivă de lemne, pregătit să atace 
un leu adevărat”. 

h. La vârsta de șaisprezece ani, Tezeu a mers la Delfi și i-a 
oferit lui Apollo prima șuviţă din părul său. Însă și-a ras doar 
partea din față a capului, precum arabii și mysienii sau ca 
belicosul Abantes din Eubeea, în faţa căruia adversarii nu aveau 

nici o șansă de scăpare în lupta corp la corp. Acest tip de 
tunsoare și incinta în care el a săvârșit ceremonia îi poartă încă 
numele. Tezeu era acum un tânăr puternic, inteligent și prudent, 
iar Etra l-a dus la stânca sub care Egeu ascunsese sabia și 
sandalele și i-a spus povestea nașterii lui. Tezeu a mișcat fără 
nici o dificultate stânca, numită de atunci „Stânca lui Tezeu”, și 
a recuperat dovezile. Dar, prevenit de Piteu și la îndemnurile 
mamei lui, nu a vrut să meargă la Atena pe calea sigură a mării, 
ci a insistat să călătorească pe jos, îmboldit de dorința de a 
întrece isprăvile vărului său primar, Heracle, pe care îl admira 
foarte mult”, 
x 

1. Piteu este o formă masculină de la Pitthea. Numele orașelor 
pe care le-a unit pentru a crea Trezena sugerează un calendar 
triadic matriarhal (*75.2), constând din Anteea („inflorită”), 
Zeița Primăverii; Hiperia („din înalturi”), Zeița Verii, când 
soarele este la zenit; și Pitthea („zeiţa pinului”), venerată 
toamna, când Attis-Adonis (*79.1) era sacrificat pe pinul lui. Ele 
pot fi identificate cu Zeița Triplă Temis, căreia Piteu i-a înălţat 
un altar, de vreme ce numele Trezena pare a fi o formă erodată 
a lui trion hezomenon - „lorașul] celor trei care stau”, ceea ce 
se referă la cele trei tronuri albe care le serveau lui „Piteu și 
celorlalți doi” drept scaune de judecată. 

2. Iniţial, Tezeu trebuie să fi avut un frate geamăn, de vreme 
ce mama lui s-a împreunat atât cu un zeu, cât și cu un muritor 
în aceeași noapte; miturile lui Idas și Linceu, Castor și 
Polideuces (*74.1), Heracle și Ificles (*118.3) certifică acest fapt. 
Mai mult, el purta o piele de leu, asemenea lui Heracle, așa 
încât trebuie să fi fost regele sacru, nu succesorul-tanist. Dar 
având în vedere că, după războaiele cu perșii, Tezeu a devenit 
principalul erou naţional al Atenei, atunci cel puţin tatăl lui 
trebuia să fie atenian, deoarece mama lui era din Trezena. 
Mitografii au decis să împace și capra, și varza, totuși: Tezeu era 
atenian, fiu al lui Egeu, un muritor; dar când avea nevoie să îl 
revendice pe Poseidon drept tată, putea să o facă (*98.j și 
101.45. În ambele cazuri, mama lui rămânea originară din 
Trezena; Atena avea acolo interese importante. Lui Tezeu îi era 
atribuit și un frate geamăn onorific, Piritoos, care, fiind muritor, 

nu putea să scape de Tartar- așa cum au făcut Heracle, 
Polideuces și Tezeu însuși (*74.j, 103.0; 134.d). Nici un efort nu 
a fost cruțat pentru a-l pune pe Tezeu în legătură cu Heracle, 
dar atenienii nu au devenit niciodată suficient de puternici ca să 
facă din el un zeu olimpian. 

3. Par să fi existat însă cel puţin trei personaje mitologice 
numite Tezeu: unul era din Trezena, unul din Maraton, din Atica, 
iar al treilea din teritoriul lapit. Ei au fost unificaţi într-un singur 
personaj abia în secolul al Vi-lea î.Hr., când (după cum 
sugerează profesorul George Thomson) butazii, un clan lapit, 
care deveniseră aristocrații clasei conducătoare din Atena și 
chiar uzurpaseră și preoțimea pelasgică băștinașă din Erehteu, 
au făcut din atenianul Tezeu un rival al dorianului Heracle 
(*47.4). Din nou, Piteu era, în mod evident, atât un nume elean, 
cât și unul trezenian - care era purtat și de eroul eponim al unei 
deme atice aparținând tribului lui Cecrops. 

4. Vizita Etrei în Sferia sugerează că străvechiul obicei al 
prostituării sacre a fetelor nemăritate a supravieţuit în templul 
Atenei vreme îndelungată după introducerea sistemului 
patriarhal. Este puţin probabil ca el să fi fost adus din Creta, de 
vreme ce Trezena nu este o așezare miceniană; dar e posibil să 
fi fost un import canaanit, ca în Corint. 

5. Sandalele și sabia sunt simboluri străvechi ale regalității; 
smulgerea sabiei dintr-o stâncă pare să fi făcut parte din ritualul 
de încoronare în Epoca Bronzului (*81.2). Lui Odin, Galahad și 
Arthur li s-a cerut, la rândul lor, să săvârșească o faptă similară, 
iar o sabie imensă, cu mâner cu cap de leu și înfiptă într-o 
stâncă, apare în scena căsătoriei sacre sculptate la Hattusa 
(*145.5). De vreme ce stânca lui Egeu este numită atât „Altarul 
lui Zeus Puternicul”, cât și „Stânca lui Tezeu”, putem presupune 
că „Zeus” și „Tezeu” erau nume alternative ale regelui sacru 
care era încoronat pe ea; dar el era înarmat de zeiță. Acel 
„Apollo” căruia Tezeu i-a dedicat părul lui trebuie să fi fost Karu 
(„fiu al zeiței Car” - *82.6 și 86.2), cunoscut și drept Car, Q're 
sau Carys, regele solar ale cărui șuvițe erau tăiate anual înainte 
de moartea lui (*83.3), asemenea celor ale lui Samson din Tyr și 
Nisos din Megara (*91.1). La o sărbătoare numită Comyria 
(„scurtare a părului”), bărbaţi tineri își sacrificau anual buclele 
de pe frunte în semn de doliu pentru el, fiind cunoscuţi după 
aceea drept cureţi (*7.4). Acest obicei, probabil de origine 


libiană (Herodot 1V.194), se răspândise în Asia Mică și Grecia; o 
interdicție a lui apare în Leviticul XXI.5. Dar în vremea lui 
Plutarh, Apollo era venerat deja ca Zeu-Soare nemuritor și, ca 
dovadă a acestui fapt, părul lui nu era tăiat deloc. 

6. Împărţirea de către Aetius a Trezenei între Trezen, Piteu și 
el însuși amintește acordul încheiat de Pretos cu Melampus și 
Bias (*72.h). Acel Piteu care preda retorică și al cărui tratat a 
supravieţuit până în epoca clasică trebuie să fi fost un personaj 
istoric târziu. 


96. Muncile lui Tezeu 


a. Tezeu s-a pornit să curețe de tâlhari drumul de coastă care 
ducea de la Trezena la Atena. El nu căuta o pricină anume de 
ceartă, ci doar se răzbuna pe toţi cei care cutezau să-l supere, 
făcând ca pedepsirea aceluia să fie pe măsura delictului său, 
cum făcea și Heracle*?. Perifetes, schilodul, l-a acostat și l-a 
atacat la Epidaur. Perifetes, pe care unii îl numesc fiu al lui 
Poseidon, iar alţii al lui Hefaistos cu Anticleea, avea o măciucă 
imensă de bronz cu care obișnuia să ucidă călătorii; de unde și 
porecla lui de Corunetes, „omul-bâtă”. Tezeu i-a smuls măciuca 
din mâini și l-a lovit cu ea până l-a omorât. Incântat de mărimea 
și greutatea ei, Tezeu avea să o poarte de atunci mereu; și, 
chiar dacă el reușise să pareze lovitura ei ucigașă, în mâinile lui 
ea nu a dat greș niciodată”. 

b. În cel mai strâmt punct al Istmului, de unde se văd atât 
Golful Corint, cât și Golful Saronic, trăia Sinis, fiul lui Pemon - 
sau, spun unii, al lui Polipemon și al Sileei, fiica lui Corintos, care 
pretindea că este bastardul lui Poseidon”. Fusese poreclit 
Pityocamptes, „cel ce încovoaie pini”, deoarece era îndeajuns 
de vânjos ca să aplece vârfurile pinilor până la pământ și adesea 
îi ruga pe trecătorii nevinovaţi să îl ajute, apoi dădea drumul 
pinului dintr-odată. Când trunchiul revenea la verticală, călătorii 
erau aruncaţi în aer și mureau din pricina căzăturii. Sau apleca 
vârfurile a doi copaci învecinaţi până când se atingeau unul de 

celălalt și lega câte o mână a victimei de fiecare, astfel că 
aceasta era sfârtecată când dădea drumul copacilor*?. 

c. Tezeu s-a luptat cu Sinis, l-a imobilizat și i-a făcut ce făcuse 
și el altora. Atunci, o fată foarte frumoasă a fugit și s-a ascuns 
într-un desiș de papură și sparanghel sălbatic. Tezeu a urmărit-o 
și, după ce a căutat-o îndelung, a găsit-o pe când invoca 
plantele, promițându-le că nu avea să le ardă sau să le distrugă 
vreodată dacă o vor ascunde în siguranţă. Când Tezeu a jurat să 
nu-i facă nici un rău, ea a consimţit să iasă din ascunzătoare și 
s-a dovedit a fi Perigune, fiica lui Sinis. Perigune s-a îndrăgostit 
de îndată de Tezeu, l-a iertat pentru că îl omorâse pe odiosul ei 
tată și, la momentul cuvenit, i-a născut un fiu, pe Melanipos. 
Ulterior, Tezeu i-a dat-o de soţie lui Deioneu din Ehalia. Fiul lui 
Melanipos, loxos, a emigrat în Caria, unde a devenit strămoșul 
ioxizilor, cei care nu ardeau nici papură, nici sparanghel 
sălbatic, ci le venerau pe amândouă”. 

d. Însă unii spun că Tezeu l-a omorât pe Sinis mulţi ani mai 
târziu și i-a reconsacrat Jocurile Isthmianice, chiar dacă acestea 
fuseseră înfiinţate de Sisif în cinstea lui Melicertes, fiul lui Ino?” . 

e. Apoi, la Cromion, Tezeu a vânat și a ucis o scroafă sălbatică 
fioroasă și monstruoasă, care omorâse atât de mulţi localnici, 
încât aceștia nu mai cutezau nici măcar să își mai are câmpurile. 
Se spune că acest animal, numit după baba care îl crescuse, era 
copilul lui Tifon și al Echidnei??. 

f. Mergând mai departe pe drumul de coastă, Tezeu a ajuns la 
falezele abrupte ce se înălţau direct din mare și care deveniseră 
o fortăreață a tâlharului Sciron; unii spuneau că e corintian, fiu 
al lui Pelops sau Poseidon; alţii, fiu al Heniochei și al lui 
Canetos”?%. Sciron obișnuia să se așeze pe o stâncă și să îi oblige 
pe trecători să îi spele picioarele: când ei se aplecau pentru 
această corvoadă, el îi împingea cu piciorul de pe faleză în 
mare, unde înota o broască-ţestoasă uriașă care aștepta să-i 
devoreze. (Broaștele-țestoase de mare seamănă bine cu cele de 

uscat, doar că sunt mai mari și au înotătoare în loc de picioare.) 
Refuzând să-i spele picioarele lui Sciron, Tezeu l-a ridicat de pe 
stâncă și l-a aruncat în mare**. 

9. Insă megarienii spun că singurul Sciron cu care Tezeu a 
intrat în conflict a fost un prinţ din Megara, onest și generos, 
tatăl lui Endeis, care s-a căsătorit cu Eac și i-a născut pe Peleu și 
Telamon; ei mai spun că Tezeu l-a ucis pe Sciron după cucerirea 
Eleusisului, mulţi ani mai târziu, și celebrează în cinstea lui 
Jocurile Isthmianice, sub patronajul lui Poseidon5?!. 

h. Stâncile lui Sciron se înalță aproape de Stâncile Moluriene, 
iar peste ele trece poteca lui Sciron, pe care el a făcut-o pe când 
comanda armatele Megarei. Un vânt violent de nord-vest care 
bate spre țărm, pe deasupra acestor înălțimi, este numit de 
atenieni Sciron5?. 

i. Or, sciron înseamnă „parasolar”, iar luna Sciroforionis este 
numită astfel deoarece la Sărbătoarea Femeilor a Demetrei și a 
Corei, în a douăsprezecea zi a lui Scironforionis, preotul lui 
Erehteu purta un parasolar alb, iar o preoteasă a Atenei-Sciras 
purta altul, în procesiunea solemnă care pleca de pe Acropole - 
căci, cu această ocazie, statuia zeiței este mânjită cu sc;ras, un 
fel de ipsos, pentru a comemora statuia albă pe care i-a făcut-o 
Tezeu după ce a ucis Minotaurul5:. 

j. Tezeu și-a continuat călătoria spre Atena și s-a întâlnit cu 
Cercion din Arcadia, pe care unii îl numesc fiu al lui Branhos și al 
nimfei Argiope, iar alţii, fiu al lui Hefaistos sau Poseidon. 
Acesta provoca trecătorii la luptă, apoi îi zdrobea și îi omora cu 
strânsoarea lui puternică; dar Tezeu l-a ridicat apucându-l de 
genunchi și, spre bucuria Demetrei, care asista la luptă, l-a izbit 
cu capul de pământ. Moartea lui Cercion a fost instantanee. 
Tezeu nu se baza atât pe putere cât pe abilitate, căci el 
inventase arta luptei corp la corp, ale cărei principii nu fuseseră 
înţelese până atunci. Terenul de lupte al lui Cercion mai poate fi 

văzut lângă Eleusis, pe drumul spre Megara, aproape de 
mormântul fiicei lui, Alope, pe care se spune că Tezeu ar fi siluit- 
0555, 

K. Ajungând la Coridalos, în Atica, Tezeu l-a omorât pe tatăl lui 
Sinis, pe Polipemon, poreclit Procrustes, care locuia lângă drum 
și avea două paturi în casă, unul mic, altul mare. El oferea 
găzduire peste noapte călătorilor și îi culca pe bărbaţii scunzi în 
patul mare, întinzându-le mâinile și picioarele ca să se 
potrivească lungimii patului, iar pe cei înalţi în patul mic, tăindu- 
le din picioare atât cât ieșeau în afara patului. Însă unii zic că 
folosea un singur pat și că îi lungea sau îi scurta pe clienţii lui 
potrivit măsurii acestuia. Oricum a fost, Tezeu i-a făcut ceea ce 
făcuse și el altora5*$. 

x 

1. Uciderea lui Perifetes a fost imaginată pentru a explica 
măciuca de bronz cu ghinturi a lui Tezeu, asemănătoare celei 
purtate de Heracle (*120.5). Perifetes este descris ca fiind 
schilod deoarece era fiul lui Dedal, făurarul, iar făurarii sunt 
adesea schilodiţi ritualic (*92. 1). 

2. Deoarece se considera că Vântul de Nord, care apleca pinii, 
fecundează femeile, animalele și plantele, „Pityocamptes” este 
descris drept tată al lui Perigune, o zeiţă a lanurilor de grâne 
(*48.1). Atașamentul descendenților ei faţă de sparanghelul 
sălbatic și de papură sugerează că toate coșurile sacre purtate 
la Sărbătoarea Tesmoforia erau împletite din acestea și, prin 
urmare, utilizarea lor obișnuită era un tabu. Scroafa din 
Cromion, alias Fea, este Demetra Scroafa Albă (*24. 7 și 74.4), al 
cărei cult a fost suprimat de foarte devreme în Pelopones. 
Faptul că Tezeu a depus mari eforturi ca să ucidă o simplă 
scroafă i-a tulburat pe mitografi: într-adevăr, Hyginus și Ovidiu o 
transformă în mistreţ, iar Plutarh o descrie ca pe o femeie-tâlhar 
al cărei comportament dezgustător îi adusese porecla de 
„scroafă”. Dar ea apare în vechiul mit galez drept Bătrâna 
Scroafă Albă, Hen Wen, de care avea grijă porcarul magician 
Coll ap Collfrewr, cel care a introdus grâul și albinele în Britania, 
iar porcarul magician al Demetrei, Eubuleos, era comemorat la 

Sărbătorile Tesmoforia din Eleusis, unde în cinstea lui se 
aruncau porci vii într-o prăpastie. Rămășițele lor putrezite 
serveau ulterior drept îngrășăminte pentru cereale (Scolie la 
Dialogurile curtezanelor de Lucian 1l.1). 

3. Poveștile lui Sciron și Cercion par să se bazeze pe o serie 
de reprezentări care ilustrează ceremonia aruncării unui rege 
sacru ca pharmacos de pe Stânca Albă. Primul erou care și-a 
găsit moartea a fost Melicertes (*70.[), adică Heracle Melkarth 
din Tyr, care pare să fi fost deposedat de însemnele lui regale - 
măciucă, piele de leu și botine - și prevăzut apoi cu aripi, păsări 
vii și un parasolar care să îi frâneze căderea (*89.6; 92.3 și 
98.7). Ceea ce sugerează că Sciron, înfățișat în timp ce se 
pregătea să împingă un călător în mare cu piciorul, este 
pharmacos-ul care se pregătește pentru chinul său la Sciroforia, 
celebrată în ultima lună a anului, adică la mijlocul verii; și că o a 
doua scenă, prezentată ca luptă corp la corp a lui Tezeu cu 
Cercion, îl înfățișează pe acesta cum este ridicat de picioare de 
succesorul lui (ca în teracota de la Colonadele Regale din 
Atena - Pausanias 1.3.1), în timp ce preoteasa zeiţei asistă cu 
încântare. Este o situaţie mitologică obișnuită: Heracle, de 
exemplu, s-a luptat pentru un regat cu Anteu în Libia (*133.h) și 
cu Erix în Sicilia (*132.9), Odiseu cu Filomelides în Tenedos 
(*161.7). O a treia scenă, considerată drept răzbunarea lui Tezeu 
pe Sciron, îl înfățișează pe pharmacos rostogolindu-se prin aer, 
cu parasolarul în mână. În a patra, el a ajuns în mare, iar 
parasolarul lui plutește pe valuri - presupusa broască-ţestoasă 
care aștepta să-l devoreze era, cu siguranţă, parasolarul, de 
vreme ce nu există nici o consemnare a vreunui cult atic al 
broaștei-ţestoase. Al Doilea Mitograf al Vaticanului (127) afirmă 
că Dedal, nu Tezeu, l-a ucis pe Sciron, probabil din cauza 
legăturii mitice a lui Dedal cu ritualul pharmacos-ului al regelui- 
potârniche (*92.3). 

4. Toate aceste fapte ale lui Tezeu par să fie interconectate. 
Gramaticienii asociază parasolarul alb cu o statuie de calcar a 
Atenei. Aceasta amintește de păpușile pharmacos albe, numite 
„Argives” („oameni albi”), aruncate într-o apă curgătoare o dată 
pe an, la purificarea din mai a templelor (*132.p); de asemenea, 
de turtele albe în formă de porci, făcute din făină amestecată cu 
ipsos (Plinius, Naturalis historia XVII.29.2), folosite la Tesmoforia 
pentru a înlocui rămășițele de porci recuperate din prăpastia lui 


Eubuleos - „pentru a nu-i înșela pe șerpii lui sacri”, explică 
scoliastul la Dialogurile curtezanelor ale lui Lucian. Sărbătoarea 
Sciroforia făcea parte din Tesmoforia. Thes are aceeași 
semnificaţie în Tesmoforia ca și în Theseus, anume „dovezi 
depuse” - în coșuri împletite din sparanghelul sălbatic și papura 
pe care le sanctifica Perigune. Acestea erau simboluri falice, iar 
sărbătoarea era una erotică: faptul este demonstrat de 
seducerea de către Tezeu a lui Perigune, ca și de seducerea de 
către Hermes a lui Herse (*25.d). Preotul lui Erehteu purta un 
parasolar deoarece era conducătorul cultului șarpelui, iar 
funcţiile sacre ale regilor străvechi îi reveneau lui, după ce 
monarhia a fost abolită, așa cum la Roma îi reveneau Preotului 
lui Jupiter. 

5. Numele lui Cercion îl pune în legătură cu cultul porcului. La 
fel și părinţii lui: Branhos se referă la grohăitul porcilor, iar 
Argiope este un sinonim pentru Fea. Tezeu, fiul lui Poseidon, 
trebuie să fi fost cel care a siluit-o pe Alope: cu alte cuvinte, a 
suprimat venerarea Zeiţei-Lună ca vulpe din Megara (*49.2). 

6. Sinis și Sciron sunt descriși amândoi drept eroul în cinstea 
căruia au fost reconsacrate Jocurile Isthmianice; porecla lui Sinis 
era Pityocamptes, iar Sciron, ca și Pityocamptes, era un vânt de 
nord-vest. Dar, de vreme ce Jocurile lIsthmianice fuseseră 
fondate iniţial în amintirea lui Heracle Melkarth, omorârea lui 
Pityocamptes pare să consemneze suprimarea cultului lui 
Boreas la Atena - care a fost însă restaurat după războaiele cu 
perșii (*48.4). In acest caz, Jocurile Isthmianice sunt analoage cu 
Jocurile Pythianice, fondate în amintirea lui Python, care era atât 
Vântul de Nord fecundator, cât și umbra regelui sacru omorât de 
rivalul său, Apollo. Mai mult, potrivit lui Ovidiu și Scoliei la Hipolit 
de Euripide (977), „Procrustes” era doar o altă poreclă pentru 
Sinis-Pityocamptes, iar Procrustes pare să fie un personaj 
ficțional, inventat pentru a explica o reprezentare familiară: 
părul vechiului rege - Samson, Pterelaos (*89. 7), Nisos (*91.1), 
Curoi, Llew Llaw sau oricum s-ar fi chemat - este legat de un 
stâlp al patului de mireasa lui trădătoare, în timp ce rivalul lui se 
pregătește să îl omoare, cu toporul în mână. „Tezeu” și elenii lui 
au abolit obiceiul aruncării vechiului rege de pe Stânca 
Moluriană și au reconsacrat Jocurile lui Poseidon în defavoarea 
lui Ino, Ino fiind unul dintre cele mai vechi nume ale Atenei. 


97. Tezeu și Medeea 


a. Ajuns în Atica, Tezeu a fost întâmpinat lângă râul Cefisos 
de fiii lui Fitalos, care l-au purificat de sângele pe care Îl 
vărsase, mai ales de al lui Sinis, o rudă maternă a lui. Altarul lui 
Zeus Meilichios („Binevoitor”), unde a avut loc ceremonia, încă 
se mai înalță pe malul râului. Apoi, fitalizii i-au urat lui Tezeu 
bun venit, ca oaspete al lor, aceasta fiind prima manifestare 
adevărată de ospitalitate de care s-a bucurat de la plecarea din 
Trezena. |mbrăcat într-o haină lungă care îi ajungea până la 
picioare și cu părul împletit îngrijit, el a intrat în Atena în a opta 
zi a lunii lui Cronos, numită acum Hecatombeon. În timp ce 
trecea pe lângă templul lui Apollo Delfinios („Delfin”), a cărui 
construcţie era pe sfârșite, un grup de zidari de pe acoperiș l-au 
confundat cu o fată și l-au întrebat obraznic de ce i se îngăduia 
să se plimbe fără însoțitori. Necatadicsind să răspundă, Tezeu a 
dejugat boii de la căruţa zidarilor și l-a aruncat pe unul dintre ei 
în aer, mult deasupra acoperișului templului5*. 

b. Or, în timp ce Tezeu creștea la Trezena, Egeu își ținuse 
promisiunea față de Medeea. El i-a oferit adăpost în Atena 
atunci când ea a fugit din Corint în faimosul ei car tras de șerpi 
înaripaţi și s-a căsătorit cu ea, pe bună dreptate încrezător că 
vrăjile ei aveau să-l facă să zămislească un moștenitor; căci el 
încă nu știa că Etra i-l născuse pe Tezeu”*. 

c. Insă Medeea l-a recunoscut pe Tezeu de îndată ce ela 
ajuns în oraș și a devenit invidioasă din pricina lui Medos, fiul ei 
cu Egeu, despre care se considera îndeobște că avea să-i 
succeadă tatălui său la tronul atenian. Ea l-a convins deci pe 
Egeu că Tezeu a venit ca spion sau asasin și l-a pus să-l invite la 
un ospăț la Templul Delfinului; Egeu, care folosea templul drept 
reședință a lui, trebuia doar să-i ofere o cupă de vin pregătită 
deja de ea. Cupa conţinea omag galben, o otravă pe care o 
adusese din Aherusia, din Bitinia, unde omagul răsărise prima 
oară din balele mortale împrăștiate de Cerber atunci când 
Heracle l-a tras afară din Tartar; deoarece omagul galben 
înflorește pe stâncile goale, țăranii îl numesc „aconit”5%%. 


537 Pausanias 1.37.3 şi 19.1; Plutarh, Tezeu 12. 

538 Euripide, Medeea 660 şi urm.; Apollodor 1.9.28. 

539 Plutarh, Tezeu 12; Apollodor, Epitome 1.6; Ovidiu, Metamorfoze 
VII.402 şi urm. 


d. Unii spun că, atunci când la Templul Delfinului s-a servit 
friptură de vită, Tezeu a scos ostentativ sabia, ca pentru a o 
tăia, atrăgând astfel atenţia tatălui său; dar alții spun că dusese 
cupa la buze, fără să bănuiască nimic, și abia atunci Egeu a 
observat șerpii erehteizi sculptați pe mânerul de fildeș al sabiei 
și a dat cu otrava de pământ. Locul în care a căzut cupa mai 
poate fi văzut încă, separat de restul templului. 

e. Apoi a urmat cea mai mare sărbătoare pe care Atena o 
cunoscuse vreodată. Egeu l-a îmbrățișat pe Tezeu, a convocat o 
adunare publică și l-a recunoscut drept fiu al său. A aprins focuri 
pe fiecare altar și i-a copleșit cu daruri pe zei; sute de boi cu 
ghirlande au fost sacrificați și, în întreg palatul și orașul, nobilii 
și oamenii de rând au petrecut împreună și au cântat faptele 
glorioase ale lui Tezeu, al căror număr deja îl depășiseră pe cel 
al anilor săi5%. 

f. Dornic de răzbunare, Tezeu a plecat apoi în urmărirea 
Medeei, care i-a scăpat învăluindu-se într-un nor magic; apoi a 
plecat grăbită din Atena împreună cu tânărul Medos și cu un 
însoțitor pe care Egeu i l-a oferit cu generozitate. Dar unii spun 
că ea a fugit cu Polixenos, fiul ei cu lason*!. 

g. Palas și cei cincizeci de fii ai lui, care încă înainte de acest 
eveniment declaraseră că Egeu nu era un adevărat erehteid și, 
prin urmare, nu avea nici un drept la tronul Atenei, au declanșat 
o revoltă fățișă atunci când un rătăcitor necunoscut a ameninţat 
să le spulbere speranţele de a stăpâni vreodată în Atena. Ei și- 
au împărţit forţele: Palas împreună cu douăzeci și cinci dintre fiii 
lui și cu numeroși servitori au mărșăluit împotriva Atenei din 
direcţia orașului Sfettos, în timp ce ceilalți douăzeci și cinci de fii 
au creat o ambuscadă în Gargettos. Dar Tezeu, aflând de 
planurile lor de la un mesager pe nume Leos, din clanul agnian, 
a dejucat ambuscada și a ucis întregul grup. Atunci Palas i-a 
demobilizat pe însoțitorii lui și a cerut pace. Palantizii nu au uitat 
niciodată trădarea lui Leos și nu se căsătoresc nici acum cu 
agnienii și nici nu permit vreunui mesager să înceapă o 
proclamaţie cu cuvintele „Akovete leoi” („Ascultaţi, oameni 
buni!”), din cauza asemănării dintre /eoi și numele lui Leos5?. 

h. Acest Leos trebuie deosebit de celălalt Leos, fiu al lui Orfeu 
și strămoș al leontizilor atenieni. Odată, în vremuri de foamete 
și ciumă, Leos s-a supus Oracolului din Delfi și și-a sacrificat 
fiicele, pe Teope, Praxiteea și Eubule, pentru a salva orașul. 
Atenienii au dedicat templul Leocorion în cinstea lor. 

x 

1. Această poveste născocită, cu un dénouement teatral în 
scena otrăvirii, o amintește pe cea a lui lon (*44.a), iar 
incidentul boului aruncat în aer pare doar o imitație grosieră a 
isprăvilor lui Heracle. Întrebarea „zidarilor” este anacronică, 
deoarece în epoca eroică femeile tinere umblau neînsoţite, și 
nici Tezeu nu putea fi confundat cu o fată deoarece își dedicase 
deja părul lui Apollo şi devenise unul dintre cureţi. Însă 
slăbiciunea poveștii sugerează că ea a fost dedusă dintr-o 
reprezentare străveche care, de vreme ce oamenii de pe 
acoperișul templului puteau fi recunoscuţi drept zidari, trebuie 
să fi înfățișat un sacrificiu săvârșit în ziua în care templul a fost 
terminat (*84.1). Este probabil ca silueta luată drept Tezeu 
dejugând boul alb sacrificial de la căruţă să fie o preoteasă și ca 
templul să fi fost interpretat greșit, din cauza decoraţiunilor lui 
cu delfini, drept unul al lui Apollo, pentru că la origine delfinul 
fusese un simbol al Zeiței-Lună. Animalul nu a fost aruncat în 
aer. El este zeitatea în cinstea căreia este adus sacrificiul: fie o 
vacă albă a Lunii, zeiţa însăși, fie taurul alb al lui 
Poseidon (*88.c), care împărțea un altar de pe Acropole cu 
Atena și căruia îi erau consacraţi delfinii, ca Zeu al Mării. Preoţii 
lui Apollo, nu în ultimul rând Plutarh, erau întotdeauna dornici să 
sporească puterea și autoritatea acestuia în dauna altor zeități. 
O reprezentare însoţitoare, din care trebuie să fi fost dedusă 
povestea cupei cu otravă - aconitul era un paralizant bine- 
cunoscut -, probabil că înfățișează un preot sau o preoteasă 
care face o libaţie pentru umbrele oamenilor sacrificați atunci 
când erau puse fundaţiile, în timp ce Persefona și Cerber asistă. 
Plutarh îl descrie pe Egeu ca trăind în Templul Delfinului, și nu 
într-o casă particulară; iar acest lucru este corect, de vreme ce, 
ca rege sacru, el avea un apartament în palatul reginei (*25. 7). 

2. Alungarea Medeei, mai întâi din Corint, apoi din Atena, se 

referă la suprimarea elenică a cultului Zeiţei-Pământ - carul ei 
cu șerpi o arată a fi o Demetra corintiană (*24.m). Înfrângerea 
palantizilor de către Tezeu se referă, în mod similar, la 
suprimarea cultului originar al Atenei (*9.1 și 16.2), cu ordinul 
lui de cincizeci de preotese - pallas poate însemna fie „tânăr”, 
fie  „fecioară”. lar o altă versiune a aceleiași povești 
este sacrificarea celor trei fiice ale lui Leos, care, de fapt, sunt 
Zeița Triplă. Fecioara este Teope („faţă divină”), Luna Nouă; 
Nimfa este Praxiteea („zeiță activă”), Albina-Regină. Mama lui 
Cecrops purta același nume în Eubeea (Apollodor [1l.15.1 și 5), 
iar Baba este Eubule („sfat bun”), zeița oraculară pe care 
porcarul Eubuleos o slujea la Eleusis. 

3. Faptul că palantizii și agnienii se abţineau să se 
căsătorească între ei e posibil să fi fost un vestigiu al exogamiei, 
cu sistemul ei complex de căsătorii de grup între fratrii, fiecare 
fratrie sau subfratrie constând din mai multe clanuri totemice: 
dacă este așa, palantizii și agnienii trebuie să fi aparţinut 
aceleiași subfratrii, căsătoria fiind îngăduită doar între membri 
ai unor subfratrii diferite (*80.5). Clanul palantid avea probabil o 
capră drept totem, iar agnienii un miel, leontizii un leu și 
erehteizii un șarpe. In mitologia atică se face aluzie la multe alte 
clanuri totemice: printre ele, cele ale ciorii, privighetorii, 
pupezei, lupului, ursului și bufniței. 

4. judecând după miturile lui Tezeu și Heracle, atât Marea 
Preoteasă a Atenei din Atena, cât și cea a Herei din Argos 
aparţineau unui clan al leului, în care ele adoptau regi sacri; iar 
un inel de aur găsit în Tirint înfățișează patru bărbaţi-lei oferind 
vase de libaţie unei zeițe așezate, care trebuie să fie Hera, de 
vreme ce deasupra tronului ei se află un cuc (*12.4). În ciuda 
absenței leilor în Creta, și acolo ei apăreau drept animale ale 
Zeiței. Atena nu era asociată cu cucul, ci cu mai multe alte 
epifanii de pasăre, care pot fi de origine totemică. La Homer, ea 
apare ca vultur-de-mare (Odiseea 11.371) și rândunică (ibid. 
XXII.23), în compania lui Apollo drept vultur (//jada VII.58) și în 
compania Herei drept porumbiţă (ibid. V.778). Pe un vas mic 
atenian din anul 500 î.Hr., ea este înfățișată ca o ciocârlie, iar 
Atena-cufundarul sau gâsca-de-mare are un altar lângă Megara 
(Pausanias 1.5.3 și 41.6 - *94.c0). Dar înţeleapta bufniță era 
principala ei epifanie. Clanul bufniței și-a conservat ritualul până 
târziu în epoca clasică: iniţiaţii deghizați în bufniță săvârșeau o 


ceremonie de prindere a păsării lor totemice (Aelianus, Varia 
historia XV.28; Pollux IV.103; Athenaios 391.a-b și 629.7). 

5. Povestea lui Plutarh despre Akovete leoi este suficient de 
plauzibilă: în religiile arhaice se întâmpla adesea ca anumite 
cuvinte să fie interzise deoarece semănau cu numele unei 
persoane, al unui obiect sau animal care nu putea fi rostit în 
siguranță, mai ales cuvinte ce sugerau nume ale unor rude 
moarte, chiar dacă acestea avuseseră un sfârșit natural. 

6. Contestarea de către palantizi a faptului că Egeu și Tezeu 
erau adevăraţi erehteizi ar putea oglindi un protest din Atena 
secolului al VI-lea împotriva uzurpării de către butazii imigranţi 
(care au redat strălucire legendei lui Tezeu) a preoțimii 
erehteide autohtone (*95.3). 


98. Tezeu în Creta 


a. Este un subiect controversat dacă Medeea a fost cea care l- 
a convins pe Egeu să îl trimită pe Tezeu împotriva fiorosului taur 
alb al lui Poseidon sau dacă el însuși și-a asumat uciderea 
monstrului ce arunca flăcări după ce Medeea a fost izgonită din 
Atena, sperând să intre astfel și mai mult în grațiile atenienilor. 
Adus din Creta de Heracle, eliberat pe câmpia Argosului și 
mânat după aceea peste Istm spre Maraton, taurul omorâse 
sute de oameni între orașele Probalintos și Tricorynthos, printre 
care (spun unii) pe Androgeu, fiul lui Minos. Însă Tezeu l-a 
apucat vitejește de coarnele lui ucigașe și l-a târât pe străzile 
Atenei, apoi în sus, pe panta piezișă ce duce spre Acropole, și 
acolo a sacrificat taurul Atenei sau lui Apollo. 

b. Pe când se apropia de Maraton, Tezeu a fost primit cu 
ospitalitate de o bătrână celibatară și nevoiașă pe nume Hecale, 
sau Hecalene, care i-a promis lui Zeus un berbec dacă el se va 
întoarce viu și nevătămat. Dar ea a murit înainte ca el să se 
întoarcă, iar Tezeu a instituit Riturile Hecalesiene, pentru a-i 
cinsti pe ea și pe Zeus Hecalios, rituri care încă mai sunt 
săvârșite și azi. Cum la acel moment Tezeu era doar un băiat, 
Hecale îl dezmierdase cu afecțiunea cuvenită unui copil și, drept 
urmare, ea este numită de obicei cu diminutivul Hecalene, și nu 

Hecale5*. 

c. Drept represalii pentru moartea lui Androgeu, Minos a cerut 
ca atenienii să trimită șapte tineri și șapte fecioare la fiecare 
nouă ani - adică la încheierea unui Mare An - în labirintul din 
Creta, unde Minotaurul îi aștepta ca să îi devoreze. Acest 
Minotaur, al cărui nume era Asterios sau Asterion, era monstrul 
cu cap de taur pe care Pasifae îl născuse taurului alb5*. La scurt 
timp după ce Tezeu a ajuns în Atena, tributul trebuia plătit 
pentru a treia oară, iar el a fost atât de mișcat de părinţii ai 
căror copii urmau să fie trași la sorţi, încât s-a oferit să fie el 
însuși una dintre victime, în pofida serioaselor stăruinţe ale lui 
Egeu pentru a-l face să se răzgândească. Dar unii spun că 
fusese ales prin tragere la sorţi. lar alţii, că atunci când regele 
Minos a venit el însuși cu o flotă numeroasă ca să-și aleagă 
victimele, privirile i s-au oprit asupra lui Tezeu, care, deși născut 
în Trezena, nu la Atena, s-a oferit să meargă cu condiţia ca, 
dacă îl va ucide pe Minotaur cu mâinile goale, tributul să fie 
anulat”. 

d. Cu cele două ocazii anterioare, când vasul transportase 
victimele, acesta avusese pânze negre, dar Tezeu era încrezător 
că zeii erau de partea lui, așa că Egeu i-a dat o pânză albă, în 
semn de izbândă - deși unii zic că era roșie, vopsită cu 
cârmâz5*:. 

e. După ce s-a tras la sorţi la tribunal, Tezeu și-a dus 
însoțitorii la Templul Delfinului și, în numele lor, i-a oferit lui 
Apollo o ramură de măslin sacru, înfășurată cu un fir de lână 
albă. Cele paisprezece mame au adus provizii pentru călătorie și 
le-au spus copiilor legende și povești eroice ca să-i încurajeze. 
Insă Tezeu a înlocuit două fete cu doi tineri efeminaţi, de un 
curaj și o prezenţă de spirit neobișnuite. Le-a ordonat să facă 
băi calde, să se ferească de razele soarelui, să-și parfumeze 
părul și trupurile cu uleiuri și să exerseze felul de a vorbi, a 

gesticula și a merge al femeilor. Astfel, a izbutit să îl înșele pe 
Minos, făcându-i pe tineri să treacă drept fecioare”. 

f. Feax, strămoșul fenicienilor, pe care ei îl numeau Odiseu, 
stătea cârmaci la prova vasului cu treizeci de vâslași cu care 
navigau, deoarece nici un atenian nu avea încă prea multe 
cunoștințe despre navigaţie. Unii spun că Fereclos era cârmaci, 
dar cei care îl numesc Nausitoos au probabil dreptate, de vreme 
ce, la întoarcere, Tezeu le-a înălțat monumente lui Nausitoos și 
Feax la Faleron, portul de plecare, și a iniţiat acolo Sărbătoarea 
Piloţilor, care este celebrată în cinstea celor doi55. 

g. Oracolul din Delfi l-a sfătuit pe Tezeu să o ia pe Afrodita 
drept călăuză și însoțitor în călătoria lui. El i-a adus deci un 
sacrificiu pe plajă, iar victima, o capră, a devenit ţap în ghearele 
morții. Această minune i-a adus Afroditei numele de Epitragia”!. 

h. Tezeu a plecat pe mare în a șasea zi a lunii Munichion 
[aprilie]. În fiecare an, la această dată, atenienii încă trimit 
tinere fecioare la Templul Delfinului pentru a-l îmbuna pe Apollo, 
deoarece Tezeu a omis să o facă înainte de plecare. 
Nemulțumirea zeului s-a manifestat printr-o furtună care l-a 
obligat pe Tezeu să se adăpostească în Delfi, iar acolo el a adus 
sacrificiul întârziat5?. 

i. Când vasul a ajuns în Creta, câteva zile mai târziu, Minos a 
venit în port să numere victimele. El s-a îndrăgostit de una 
dintre fecioarele ateniene - nu s-a stabilit dacă era Peribeea 
(care a devenit mama lui Aiax), Eribeea sau Ferebeea, căci 
tustrele purtau nume derutant de asemănătoare - și ar fi siluit-o 
chiar acolo dacă Tezeu nu ar fi protestat, zicând că era datoria 
lui, ca fiu al lui Poseidon, să apere fecioarele împotriva 
agresiunii unui tiran. Minos i-a răspuns, râzând obscen, că 
Poseidon nu fusese vreodată renumit pentru respectul său 
delicat față de vreo virgină care îi cădea cu tronc55. 

„Ha!”, a strigat, „dovedește că ești fiu al lui Poseidon și adu- 
mi înapoi acest fleac!”. Spunând acestea, Minos a aruncat în 

mare inelul de aur ce-i folosea drept sigiliu. 

„Mai întâi dovedește tu că ești fiu al lui Zeus”, i-a replicat 
Tezeu. 

J. Minos a dovedit-o pe loc. Rugăciunii lui, „Tatăl meu, Zeus, 
ascultă ruga fiului tău!”, i s-a răspuns neîntârziat cu fulgere și 
bubuituri de tunet. Fără să mai stea pe gânduri, Tezeu s-a 
azvârlit în mare, unde un banc numeros de delfini l-a însoţit cu 
onoruri până la palatul nereidelor. Unii spun că nereida Thetis i- 
a dat atunci coroana cu nestemate, darul ei de nuntă de la 
Afrodita, pe care a purtat-o apoi Ariadna; alţii, că Amfitrita, Zeița 
Mării, a făcut lucrul ăsta și a trimis nereidele înot să caute peste 
tot și să găsească inelul de aur. Orice a fost, când Tezeu a ieșit 
din mare, purta atât inelul, cât și coroana, după cum a arătat 
Micon pe fresca de pe al treilea zid al templului lui Tezeu”. 

k. Afrodita l-a însoţit pe Tezeu cu adevărat: căci nu doar 
Peribeea și Ferebeea l-au invitat pe curajosul Tezeu în paturile 
lor fără a fi refuzate, ci și fiica lui Minos, Ariadna, s-a îndrăgostit 
de el la prima vedere. „Te voi ajuta să îl ucizi pe fratele meu 
vitreg, Minotaurul”, i-a promis ea secretos, „dacă mă lași să mă 
întorc în Atena ca soţie a ta”. Tezeu a acceptat bucuros oferta și 
a jurat că se va căsători cu ea. Or, înainte ca Dedal să plece din 
Creta, el îi dăduse Ariadnei un ghem de aţă fermecat și o 
învățase cum se intră și cum se iese din labirint. Trebuia să 
deschidă ușa de la intrare și să lege capătul aţei de lintoul ei; 
apoi ghemul se rostogolea, micșorându-se pe măsură ce înainta, 
prin cotituri și întortocheri piezișe, spre ungherul cel mai retras 
în care locuia Minotaurul. Ariadna i-a dat ghemul lui Tezeu și l-a 
îndemnat să-l urmeze până va ajunge la monstrul adormit, pe 
care trebuia să îl înșface de păr și să i-l sacrifice lui Poseidon. 
Apoi se va putea întoarce înfășurând aţa înapoi în ghem*”>. 

I. In aceeași noapte, Tezeu a făcut cum i s-a zis; dar este un 
subiect foarte disputat dacă l-a ucis pe Minotaur cu sabia 
primită de la Ariadna, cu mâinile goale sau cu vestita lui 
măciucă. O sculptură din Amicle îl înfățișează pe Minotaur legat 
și dus triumfal de Tezeu la Atena, dar povestea aceasta nu e 
acceptată de toţi55$. 

m. Când Tezeu, mânijit cu sânge, a ieșit din labirint, Ariadna l- 
a îmbrățișat cu drag și a condus întreg grupul de atenieni spre 
port. Căci, între timp, cei doi tineri cu chip efeminat îi omorâseră 
pe paznicii încăperilor locuite de femei și le eliberaseră pe 
victimele fecioare. S-au furișat cu toţii la bordul navei lor, unde îi 
așteptau Nausitoos și Feax, și au plecat vâslind în grabă. Dar, 
deși Tezeu spărsese carenele multor vase cretane, ca să le 
împiedice să-i urmărească, s-a dat alarma, și el a fost silit să 
poarte o luptă navală în port înainte să fugă, din fericire fără 
pierderi, la adăpostul întunericului”. 

n. Câteva zile mai târziu, după ce a debarcat pe insula numită 
atunci Dia, dar cunoscută ulterior drept Naxos, Tezeu a părăsit-o 
pe Ariadna ce adormise pe plajă și a navigat mai departe. De ce 
făcut-o rămâne un mister. Se zice că a abandonat-o în favoarea 
unei noi amante, Egle, fiica lui Panopeu, sau că, împins de 
vânturi spre Dia, Tezeu s-a temut de scandalul pe care l-ar fi 
provocat sosirea Ariadnei la Atena”. Alţii spun că Dionysos i-a 
apărut lui Tezeu în vis și i-a cerut-o ameninţător pe Ariadna 
pentru sine și că, atunci când Tezeu s-a trezit, a zărit flota lui 
Dionysos în larg, la Dia, încât, cuprins brusc de groază, a ridicat 
ancora și-a plecat; căci Dionysos făcuse o vrajă pentru ca el să- 
și uite promisiunea făcută Ariadnei și chiar de existenţa ei5%?. 

0. Oricare ar fi adevărul, preoţii lui Dionysos din Atena susţin 
că, atunci când Ariadna s-a văzut singură pe ţărmul pustiu, a 
izbucnit în lamentări amare, amintindu-și cum tremurase de 
teamă pentru Tezeu când el plecase să îl omoare pe 
monstruosul ei frate vitreg, cum înălţase rugăciuni tăcute 
pentru izbânda lui și cum, din dragoste pentru el, își 
abandonase patria și părinţii. Atunci, a invocat întreg universul 
să o răzbune, iar Zeus Tatăl a clătinat din cap a încuviinţare. 
Apoi Dionysos a venit, blând și suav, să o salveze pe Ariadna, 
împreună cu alaiul lui vesel de menade și satiri. S-a căsătorit cu 
ea fără să mai aștepte, așezându-i pe cap coroana lui Thetis, iar 

ea i-a născut mulţi copiis$. Dintre aceștia, doar Toas și 
Oenopion sunt consideraţi uneori fii ai lui Tezeu. Coroana pe 
care Dionysos a pus-o mai târziu printre stele drept Coroană 
Boreală fusese făcută de Hefaistos din aur sclipitor și giuvaiere 
din India tăiate în formă de trandafiris6!. 

p. Cretanii refuză totuși să accepte că Minotaurul ar fi existat 
vreodată sau că Tezeu ar fi cucerit-o pe Ariadna prin mijloace 
nedemne. Ei descriu labirintul ca pe o simplă închisoare bine 
păzită, în care fetele și tinerii atenieni erau ţinuţi în vederea 
jocurilor funerare ale lui Androgeu. Unii erau sacrificați la 
mormântul lui, alţii oferiţi ca sclavi celor care câștigau premii. S- 
a întâmplat ca un general al lui Minos, pe nume Taurus, crud și 
arogant, să aibă succes pe linie, an după an, câștigând toate 
competiţiile la care concura, spre lehamitea rivalilor său. Dar el 
pierduse încrederea lui Minos, deoarece se zvonea că avea o 
aventură adulterină cu Pasifae, urzită de Dedal, iar unul dintre 
fiii ei gemeni semăna în mod ciudat cu el. Încât Minos a fost 
bucuros să încuviinţeze cererea lui Tezeu, care își dorea 
privilegiul de a lupta împotriva lui Taurus. In Creta antică, 
femeile asistau la competiţii alături de bărbaţi, iar Ariadna s-a 
îndrăgostit de Tezeu atunci când l-a văzut, de trei ori la rând, 
cum îl aruncă pe fostul campion peste cap și îl ţintuiește cu 
umerii de pământ. Această priveliște i-a dat aceeași satisfacţie 
și lui Minos, care i-a acordat lui Tezeu premiul, l-a acceptat 
drept ginere și a suspendat crudul tribut5*?. 

q. Un cântec tradițional din Bottiaia confirmă presupunerea că 
nu toate victimele erau ucise. El consemnează faptul că cretanii 
au trimis o ofrandă de întâi-născuţi la Delfi, în mare parte copii 
ai sclavilor atenieni din Creta. Însă locuitorii din Delfi nu i-au 
putut întreţine cu resursele modeste ale micului lor oraș și, prin 
urmare, i-au trimis să întemeieze o colonie în lapygia, în Italia. 
Mai târziu, ei s-au stabilit la Bottiaia, în Tracia, iar strigătul 
nostalgic al fecioarelor din Bottiaia, „Ah, îngăduie să ne 


560 Pausanias 1.20.2; Catullus LXIV.50 şi urm.; Hyginus, Poeticon 
astronomicon |l.5. 

561 Plutarh, Tezeu 20; Bachilide XVI.116. 

562 Plutarh, Romulus şi Tezeu; Philochoros, citat de Plutarh, Tezeu 15; 
Servius despre Eneida lui Vergiliu VI.14; Philochoros, citat de Plutarh, 
Tezeu 19. 


întoarcem în Atena!”, reamintește permanent de originea lors. 

r. Ciprioţii, și nu numai ei, relatează faptele cu totul diferit. Ei 
spun că Minos și Tezeu au căzut de acord sub jurământ ca nici o 
navă- în afară de Argo, comandată de lason, care avea 
însărcinarea să curețe marea de pirați - să nu poată naviga în 
apele grecești cu un echipaj mai mare de cinci oameni. Când 
Dedal a fugit din Creta la Atena, Minos a rupt pactul, urmărindu- 
| pe Dedal cu vase de război, și astfel și-a atras mânia lui 
Poseidon, care fusese martor la jurământ. El a stârnit atunci o 
furtună care l-a împins pe Minos spre moartea lui din Sicilia. 
Deucalion, fiul lui Minos, a moștenit conflictul și a ameninţat că, 
dacă atenienii nu i-l vor preda pe Dedal, avea să-i ucidă pe toţi 
ostaticii lăsaţi zălog de Tezeu atunci când a fost încheiat pactul. 
Tezeu a răspuns că Dedal era ruda lui de sânge și a întrebat 
blajin dacă nu s-ar putea ajunge la un compromis. El a schimbat 
mai multe scrisori cu Deucalion pe acest subiect, dar între timp 
a construit în secret vase de război: unele la Thymoetidae, un 
port aflat în afara căilor maritime bătute, și altele în Trezena, 
unde Piteu avea un șantier naval despre care cretanii nu știau 
nimic. În mai puţin de o lună sau două, flotila lui a pornit pe 
mare, condusă de Dedal și de alţi fugari din Creta, iar cretanii au 
luat vasele care se apropiau drept o parte din ce mai rămăsese 
din flota lui Minos și le-au făcut o primire triumfală. Așa că 
Tezeu a cucerit portul fără să întâmpine vreo rezistenţă și s-a 
îndreptat direct spre Cnosos, unde a omorât gărzile lui 
Deucalion și l-a ucis pe Deucalion însuși într-o încăpere din 
interiorul palatului. Tronul cretan i-a fost trecut apoi Ariadnei, cu 
care Tezeu a făcut o înțelegere generoasă: ea i-a predat 
prizonierii atenieni, iar între cele două naţiuni a fost încheiat un 
tratat de prietenie pentru vecie, tratat pecetluit prin reunirea 
coroanelor - de fapt, ea s-a căsătorit cu Tezeu5s. 

s. După petreceri îndelungate, au navigat împreună spre 
Atena, dar o furtună i-a împins spre Cipru. Acolo, Ariadna, deja 
lăsată grea de Tezeu și temându-se că ar putea să lepede 
copilul din pricina răului de mare, a cerut să fie coborâtă pe mal 
la Amatus. S-a făcut întocmai, dar imediat ce Tezeu s-a urcat 
iarăși pe vas, un vânt aprig a obligat întreaga flotă să iasă din 

nou în larg. Femeile din Amatus au tratat-o pe Ariadna cu 
bunătate, consolând-o cu scrisori despre care susțineau că 
tocmai sosiseră de la Tezeu, care își repara nava pe ţărmul unei 
insule învecinate, iar când ea a murit în chinurile facerii n-au 
precupeţit nimic pentru înmormântarea ei. Mormântul Ariadnei 
mai poate fi văzut la Amatus, într-o dumbravă consacrată ei ca 
Aridela. Când, în cele din urmă, Tezeu a revenit de pe coasta 
Siriei, a fost profund îndurerat să afle că Ariadna murise și a 
dăruit o sumă mare de bani pentru întreţinerea cultului ei. 
Ciprioţii încă o mai celebrează în a doua zi din septembrie, când 
o tânără se întinde pe jos în dumbrava ei și imită o femeie care 
naște; ei venerează două statuete ale Ariadnei: una de argint, 
alta din alamă, pe care Tezeu le-a lăsat lor. Ei zic că Dionysos, 
având atât de puţine șanse de a se căsători cu Ariadna, a fost 
indignat că ea și cu Tezeu îi profanaseră peștera din Naxos și i s- 
a plâns lui Artemis, care a omorât-o pe Ariadna, aflată în 
chinurile facerii, cu săgețile ei nemiloase; dar alţii spun că ea s-a 
spânzurat de frica lui Artemis565. 

t. Rezumând povestea lui Tezeu: din Naxos, el a navigat spre 
Delos, unde i-a adus sacrificii lui Apollo, celebrând jocurile 
atletice în cinstea lui. Atunci a introdus el noul obicei de a-l 
încorona pe învingător cu frunze de palmier și de a-i pune o 
ramură de palmier în mâna dreaptă. Din prudenţă, el i-a dedicat 
zeului și o statuetă de lemn a Afroditei, opera lui Dedal, pe care 
Ariadna o cumpărase din Creta și o lăsase la bordul navei lui - 
deoarece ar fi putut deveni subiectul unor comentarii cinice din 
partea atenienilor. Acea statuetă, încă expusă la Delos, se 
sprijină pe un soclu pătrat, în loc de picioare, și este împodobită 
în permanenţă cu ghirlande. 

u. Un altar din coarne se înalţă lângă lacul rotund din Delos. 
Apollo însuși l-a construit, pe când avea doar patru ani, din 
coarnele bine îndesate ale nenumăratelor capre ucise de 
Artemis pe Muntele Cintos - prima lui realizare arhitectonică. 
Fundaţiile altarului și zidurile împrejmuitoare sunt făcute și ele 
în întregime din coarne, toate luate de pe aceeași parte a 
victimelor - dar există o controversă dacă era partea stângă sau 

cea dreaptă”. Ceea ce face ca această operă să fie rânduită 
printre cele șapte minuni ale lumii este faptul că pentru ea nu s- 
a folosit nici mortar, nici vreun alt liant. În jurul altarului - sau, 
potrivit altei versiuni, în jurul unui altar al Afroditei pe care 
fusese așezată statuia lui Dedal- Tezeu și însoțitorii lui au 
dansat Cocorul, care consta dintr-un mers sinuos, cu pași ritmici 
bine măsuraţi, pe acompaniament de harfă. Locuitorii din Delos 
încă mai execută acest dans, pe care Tezeu l-a adus din Cnosos; 
Dedal îi construise acolo Ariadnei un teren de dans pe care era 
marcat un model de labirint în relief din marmură albă, copiat 
după Labirintul egiptean. Atunci când Tezeu și însoțitorii lui au 
executat dansul Cocorul în Cnosos, a fost prima oară când 
bărbaţii și femeile au dansat împreună. Oamenii de modă 
veche, mai ales marinarii, îl mai dansează în multe orașe din 
Grecia și Asia Mică, la fel și copiii din zonele rurale ale Italiei, el 
aflându-se și la originea jocului numit „Troia”568. 

v. Ariadna a fost răzbunată curând. Fie din cauza durerii 
pricinuite de pierderea ei, fie de bucurie că vede coasta Aticei, 
de care fusese ţinut departe de vânturile potrivnice, Tezeu și-a 
uitat promisiunea de a întinde vela albă5*. Egeu, care scruta 
orizontul de pe Acropole, de unde se află acum Templul Victoriei 
fără Aripi, a zărit vela neagră, a leșinat și a căzut cu capul 
înainte în valea de dedesubt, murind. Dar unii spun că el s-a 
aruncat intenţionat în marea care de atunci încolo s-a numit 
Egee”. 

w. Tezeu nu a aflat de tristul accident decât după ce și-a 
încheiat sacrificiile făgăduite zeilor pentru că se întorsese viu și 
nevătămat; după aceea l-a îngropat pe Egeu și l-a onorat cu un 
altar de erou. În a opta zi a lunii Pianepsion [octombrie], 
data întoarcerii din Creta, atenienii loiali se îngrămădesc pe 

malul mării, cu oale în care prepară mâncăruri din felurite tipuri 
de boabe - pentru a le reaminti copiilor că, după ce a fost 
obligat să impună echipajului raţii împuţinate, Tezeu a gătit într- 
o oală proviziile rămase imediat după debarcare și le-a umplut 
însoţitorilor lui, în sfârșit, burţile goale. La aceeași sărbătoare 
este cântat un imn de recunoștință pentru sfârșitul foametei, iar 
o ramură de măslin, înfășurată în lână albă și încărcată cu fructe 
de sezon, este purtată pentru a o comemora pe aceea pe care 
Tezeu o oferise ritualic înainte de plecarea lui în călătorie. Și 
cum era în perioada culesului recoltei, Tezeu a instituit și 
Oschoforia, sărbătoarea culesului strugurilor, fie ca semn de 
recunoștință faţă de Atena și Dionysos, cei doi care l-au apărat 
la Naxos, fie pentru a-i cinsti pe Dionysos și Ariadna. Doi 
purtători de corzi de viță-de-vie cu struguri pe ele îi reprezintă 
pe tinerii deghizați în fecioare pe care Tezeu i-a luat cu el în 
Creta și care au mers alături de el la procesiunea triumfală de la 
întoarcere. Paisprezece femei poartă provizii și iau parte la 
sacrificiu; ele reprezintă mamele victimelor salvate, iar rolul lor 
e să spună legende și mituri de demult, așa cum au făcut acele 
mame înainte de plecarea corabiei”!. 

x. Tezeu i-a dedicat un templu lui Artemis Salvatoarea în piaţa 
din Trezena, iar concetăţenii lui l-au onorat cu un sanctuar în 
timp ce el mai era în viaţă. Familiile celor care suferiseră din 
cauza tributului plătit Cretei s-au angajat să furnizeze sacrificiile 
necesare, iar Tezeu a încredinţat funcţia de preot fitalizilor, în 
semn de recunoștință pentru ospitalitatea lor. De atunci, vasul 
cu care el a navigat în Creta a făcut în fiece an câte o călătorie 
până în Delos și înapoi, dar a fost remorcat, refăcut și reechipat 
de atâtea ori, încât filosofii îl citează ca pe un caz tipic atunci 
când dezbat problema păstrării identităţii pe parcursul unor 
schimbări”?. 

x 

1. Grecia a fost cucerită de cretani spre sfârșitul secolului al 
XVIII-lea î.Hr., probabil de o aristocrație elenică ce luase puterea 
în Creta cu o generaţie sau două mai înainte și inițiase acolo o 
nouă cultură. Relatarea foarte directă a incursiunii lui Tezeu în 
Cnosos, citată de Plutarh după Cleidemos, este destul de logică. 

Ea descrie o revoltă a atenienilor împotriva suzeranului cretan 
care luase ostatici drept garanţie a bunei lor credinţe; 
construcţia secretă a unei flotile, jefuirea Cnososului lipsit de 
ziduri de apărare, în timpul absenței principalei flote cretane 
plecată în Sicilia; și un tratat de pace ulterior, ratificat prin 
căsătoria regelui atenian cu Ariadna, moștenitoarea cretană. 
Aceste evenimente, petrecute în preajma anului 1400 î.Hr., sunt 
reflectate printr-o relatare mitică: Atenei i se cere un tribut de 
tineri și fete, ca despăgubire pentru uciderea unui prinţ cretan. 
Tezeu reușește să ucidă taurul lui Minos, ori să-l înfrângă pe 
principalul comandant al acestuia într-o luptă corp la corp, 
scăpând astfel Atena de tribut. El se căsătorește cu Ariadna, 
moștenitoarea regală, și face pace cu Minos însuși. 

2. Uciderea lui Asterios cel cu cap de taur, numit Minotaurul 
sau „taurul lui Minos”, lupta lui Tezeu cu Taurus („taur”) și 
capturarea taurului din Creta sunt, toate, versiuni ale aceluiași 
eveniment. Bo/ynthos, care a dat numele orașului Probalintos 
din Atica, era numele cretan pentru „taur sălbatic”. „Minos” era 
numele unei dinastii din Cnosos, care avea drept blazon un taur 
celest - „Asterios” poate însemna „al soarelui” sau „al cerului” - 
și se pare că regele sub chip de taur se împreuna ritualic cu 
Marea Preoteasă în ipostază de Vacă a Lunii (*88. 7). Este posibil 
ca un element constituent al mitului labirintului să fi fost faptul 
că palatul din Cnosos - casa /abrys-ului, adică a toporului cu 
lamă dublă - era un complex de încăperi și coridoare și că, după 
ce l-au cucerit, invadatorilor atenieni le-a fost anevoie să Îi 
găsească și să îl omoare pe rege. Dar asta nu e tot. Un spațiu 
deschis din faţa palatului era ocupat de un teren de dans cu un 
model de labirint pe el, folosit pentru a-i conduce pe cei care 
luau parte la dansul erotic de primăvară (*92.4). Originea 
acestui model, numit acum /abirint, pare să fi fost labirintul 
tradițional de tufișuri utilizat pentru momirea femelelor spre 
masculii de potârniche închiși într-o îngrădire centrală, de unde 
emiteau strigăte prin care își invitau partenerele la mâncare și 
împerechere sau la alte provocări; dansatorii de primăvară 
trebuie să fi imitat dansul șchiopătat și extatic al iubirii executat 
de masculii de potârniche (*92.1-2), a căror soartă era să fie 
pocniţi în cap de vânător (£Ec/esiasticul X1.32). 

3. Un vas de vin etrusc din Tragliatella (*104.4) care 
înfățișează doi eroi călare explică teoria religioasă a dansului 


potârnichii. Cel din frunte poartă un scut cu imaginea unei 
potârnichi, iar în urma lui stă ghemuit un demon al morții; 
celălalt erou poartă o lance și un scut pe care e figurată o rață. 
Pe fundal este un labirint cu un model întâlnit nu doar pe 
anumite monede din Cnosos, ci și în labirinturile din vegetaţie 
străbătute de elevii de școală britanici de Paști până în secolul al 
XIX-lea. lubirea-gelozie îl atrăgea pe rege spre moarte, explică 
iconograful, asemenea unei potârnichi în labirintul din tufișuri; 
acestuia îi succeda tanistul său. Doar eroul excepţional - un 
Dedal sau un Tezeu - se întorcea viu; și, în acest context, 
descoperirea recentă de lângă Bosinney, în Cornwall, a unui 
labirint cretan cioplit pe o faţadă de stâncă este de mare 
importanţă. Ravena în care dr. Renton Green a observat pentru 
prima oară labirintul este unul dintre ultimele sălașuri ale ciorii 
alpine de Cornwall. Această pasăre adăpostește sufletul regelui 
Arthur - care a coborât în iad și de care Bosinney este strâns 
legat în legendă. Un dans al labirintului pare să fi fost adus în 
Britania din estul Mediteranei de agricultorii neolitici ai 
mileniului al Ill-lea î.Hr., de vreme ce labirinturi grosolane de 
piatră, similare celor britanice din vegetaţie, apar în regiunea 
„Beaker B” din Scandinavia și din nord-estul Rusiei; iar 
labirinturi ecleziastice, folosite cândva în scop penitenţial, se 
găsesc în sud-estul Europei. Labirinturile din vegetație 
englezești sunt cunoscute îndeobște drept „orașe ale Troiei”, ca 
și cele galeze, numite Caer-droia. Probabil că romanii le-au 
numit așa după propriul lor „Joc al Troiei”, un dans labirintic 
executat de tinerii aristocrați în onoarea înaintașului lui 
Augustus, troianul Enea, chiar dacă, potrivit lui Plinius, el era 
dansat și de copiii din zonele rurale ale Italiei. 

4. În Cnosos, cultul taurului celest a succedat cultului 
potârnichii, iar mișcările în cerc ale dansatorilor au ajuns să 
reprezinte traiectoriile anuale ale corpurilor cerești. Prin urmare, 
dacă luau parte șapte tineri și șapte fete, este posibil ca ei să îi 
fi reprezentat pe cei șapte titani și titanide ale soarelui, lunii și 
ale celor cinci planete (*1.3 și 43.4), chiar dacă în operele de 
artă din Creta nu s-a găsit nici o dovadă clară a cultului titanilor. 
Se pare că anticul Dans al Cocorului din Delos - cocorii execută 
și ei un dans de dragoste - a fost și el asimilat cu un model 
labirintic. În unele labirinturi, dansatorii ţin în mână o frânghie, 
care îi ajută să păstreze distanța adecvată unii de alţii și să 


execute figurile fără greșeală; este posibil ca tocmai așa ceva să 
fi dat naștere poveștii ghemului de sfoară (A.B. Cook, Journal of 
Hellenic Studies XIV.101 și urm., 1949); în Atena, ca și pe 
Muntele Sipilos, dansul frânghiei era numit cordax (Aristofan, 
Norii 540). Spectacolul din arena cu tauri din Creta consta dintr- 
o reprezentaţie acrobatică a unor tineri băieţi și fete care 
apucau pe rând coarnele unui taur ce șarja și săreau pe spate 
unii după alţii, peste umerii acestuia. Era, în mod evident, un rit 
religios: poate că și aici executanţii reprezentau planetele. Nu 
are cum să fi fost deloc un sport atât de periculos așa cum 
sugerează majoritatea celor care au scris despre acest subiect, 
dacă judecăm după raritatea victimelor din rândul banderi/leros 
dintr-o arenă de tauri spaniolă, iar o frescă cretană arată că 
exista un însoțitor undeva prin apropiere care să îl prindă pe cel 
ce sărea peste cap, atunci când ateriza. 

5. „Ariadna”, pe care grecii o înțelegeau drept „Ariagne” 
(„foarte sfântă”), trebuie să fi fost un nume al Zeiţei-Lună căreia 
i se aduceau onoruri prin dans și în arena cu tauri: „înalta și 
roditoarea Mamă a Orzului”, numită și Aridela, „cea foarte 
vădită”. Ramurile cu fructe purtate în onoarea Ariadnei și a lui 
Dionysos, ca și sinuciderea ei prin spânzurare, „deoarece se 
temea de Artemis”, sugerează că de aceste ramuri erau legate 
păpuși-Ariadna (*79.2). Păpușa-zeiţă beoţiană în formă de 
clopot cu picioarele bălăbănindu-se, aflată la Luvru, este 
Ariadna, Erigona sau Artemis Spânzurata; iar păpuși de bronz cu 
membre detașabile au fost găsite în Sardinia lui Dedal. Coroana 
Ariadnei făcută de Hefaistos sub formă de cunună de trandafiri 
nu este o închipuire; cununi delicate de aur cu flori din pietre 
prețioase au fost găsite în tezaurul din Mochlos. 

6. Căsătoria lui Tezeu cu preoteasa Lunii îl făcea stăpân al 
Cnososului, iar pe o monedă din Cnosos, o lună nouă este 
plasată în centrul unui labirint. Însă tradiţia matriliniară o priva 
pe o moștenitoare de orice pretenţie asupra pământurilor ei 
dacă ea își însoțea consortul peste mări, ceea ce explică de ce 
Tezeu nu a adus-o pe Ariadna înapoi în Atena sau oriunde 
dincolo de Dia, o insulă cretană care se vedea din Cnosos. 
Dionysos cretanul, reprezentat ca taur - Minos, de fapt -, era 
soţul legitim al Ariadnei, iar vinul, un produs cretan, trebuie să fi 
fost servit la orgiile ei. Faptul ar putea explica indignarea lui 
Dionysos, relatată de Homer, atunci când ea și cu intrusul Tezeu 


s-au culcat împreună. 

7. Multe obiceiuri ateniene străvechi din perioada miceniană 
sunt explicate de Plutarh și de alţii în termenii călătoriei lui 
Tezeu în Creta: de exemplu, ritualul prostituării fetelor și cel al 
sodomiei (caracteristic cultului Anathei din lerusalim [*61. 1] și al 
Zeiţei siriene din Hierapolis), care au supravieţuit ca vestigii 
printre atenieni în îmbunarea lui Apollo cu un dar constând din 
fecioare și în purtarea de ramuri din recoltă de către doi bărbaţi 
invertiți. Ramura încărcată cu fructe amintește de /u/ab-ul purtat 
la Sărbătoarea Tabernaculelor de Anul Nou din lerusalim, 
celebrată și la începutul toamnei. Aceasta era o sărbătoare a 
culesului viei și corespundea Oschoforiei ateniene, adică 
„purtarea de ciorchini de struguri”; principala ei atracţie consta 
într-o cursă de alergări (Proclos, Chrestomathia XXVIII). Iniţial, 
câștigătorul devenea noul rege sacru, ca în Olimpia, și primea 
un amestec compus din cinci alimente: „ulei, vin, miere, brânză 
rasă și făină” - nectarul sau ambrozia divină a zeilor. Plutarh îl 
asociază pe Tezeu, noul rege, cu această sărbătoare, spunând 
că el a sosit întâmplător în timp ce sărbătoarea era în 
desfășurare, și îl disculpă de orice implicare în moartea 
predecesorului său, Egeu. Dar noul rege chiar s-a luptat corp la 
corp cu vechiul rege și l-a aruncat de pe Stânca Albă în mare 
(*96.3), ca pe un pharmacos. În imaginea pe care mitografii, în 
mod evident, au interpretat-o greșit, corabia cu pânze negre a 
lui Tezeu trebuie să fi fost un vas care stătea în apropiere ca să-l 
salveze pe pharmacos; ea avea pânze întunecate deoarece 
pescarii mediteraneeni își argăseau de obicei năvoadele și 
pânzele, ca să le împiedice să putrezească din cauza apei 
sărate. Galele stejarului sau coșenila ofereau o vopsea stacojie 
cu care era unsă faţa regelui sacru și care astfel era asociată cu 
regalitatea. „Hecalene”, celibatara bătrână nevoiașă, este 
probabil o formă erodată a lui „Hecate Selene”, „luna fugitivă 
din depărtare”, adică Artemis. 

8. Mâncatul bobului de către bărbaţi pare să fi fost interzis în 
epoca preelenică - pitagoreicii au continuat să se abţină de la 
boabe, pe motiv că sufletele înaintașilor puteau foarte bine să 
se afle în ele și că, dacă un bărbat (spre deosebire de o femeie) 
mânca boabe, el putea să-i fure unui strămoș șansa de a 
renaşte. Prin urmare, ospăţul popular cu boabe sugerează o 
batjocură elenică deliberată la adresa zeiţei care impunea 


tabuul; la fel și darul lui Tezeu prin care le-a oferit funcţii 
masculine de preot fitalizilor („cultivatori”); forma feminină a 
numelui lor amintește faptul că, asemenea plantării bobului, 
cultivarea smochinelor a fost la început un mister rezervat 
femeilor (*24.13). 

9. Ciprioţii o venerau pe Ariadna ca „Zeiță a Nașterii din 
Amatus”, un nume care îi aparţinea Afroditei. Sărbătoarea ei de 
toamnă celebra nașterea Anului Nou, iar tânărul care imita 
empatic chinurile ei trebuie să fi fost amantul ei regal, Dionysos. 
Acest obicei, cunoscut drept couvade, este întâlnit în multe părţi 
ale Europei, inclusiv în unele districte din estul Angliei. 

10. Templul din coarne al lui Apollo, aflat în Delos, a fost 
dezgropat recent. Altarul și fundaţiile lui au dispărut, iar taurul i- 
a succedat ţapului ca animal ritualic pe decoraţiile din piatră - 
dacă a existat cu adevărat cândva un tap; un sigiliu minoic o 
înfățișează pe zeiţă stând pe un altar făcut în întregime din 
coarne de taur. 

11. Pictura murală alegorică a lui Micon care o înfățișează pe 
Thetis oferindu-i lui Tezeu o coroană și un inel, în timp ce Minos 
mocnește de furie pe țărm, trebuie să fi descris trecerea 
thalasocraţiei din mâinile cretanilor în ale atenienilor. Dar se 
prea poate ca Minos să se fi căsătorit simbolic cu Zeița Mării 
prin aruncarea unui inel în mare, așa cum făceau dogii Veneţiei 
în Evul Mediu. 

12. „Oenopion și Toas sunt numiţi uneori fiii lui Tezeu” 
deoarece ei erau eroii din Chios și Lemnos (*88.A), supușii aliați 
ai atenienilor. 


99. Federalizarea Aticii 


a. Atunci când Tezeu i-a succedat tatălui său, Egeu, la tronul 
Atenei, el și-a întărit suveranitatea executându-și aproape toți 
adversarii, cu excepţia lui Palas și a celor care mai rămăseseră 
în viață dintre cei cincizeci de fii ai lui. Câţiva ani mai târziu i-a 
ucis și pe aceștia, ca măsură de prevedere, iar când a fost 
acuzat de crimă la Tribunalul lui Apollo Delfinul, el a pledat - 
ceea ce era fără precedent - „omucidere justificată”, obținând 
achitarea. A fost purificat de sângele lor în Trezena, unde rege 
era fiul lui, Hipolit, și a petrecut acolo un an întreg. La 
întoarcere, l-a suspectat pe fratele său vitreg, numit și el tot 


Palas, de lipsă de loialitate și l-a surghiunit. Palas a întemeiat 
apoi Palantion din Arcadia, deși unii spun că Palas, fiul lui 
Licaon, o făcuse la scurt timp după Potopul lui Deucalion5”?. 

b. Tezeu s-a dovedit a fi un stăpânitor cu frica legii și a iniţiat 
o politică de federalizare, care a stat la baza prosperității 
ulterioare a Atenei. Până la el, Atica fusese împărţită în 
douăsprezece comunități, fiecare  gestionându-și propriile 
treburi fără să îl consulte pe regele atenian, cu excepţia 
situaţiilor de urgenţă. Ba chiar eleusinii îi declaraseră război lui 
Erehteu, dar au fost și multe alte dispute intestine. Pentru ca 
aceste comunităţi să renunţe la independenţa lor, Tezeu trebuia 
să abordeze fiecare clan, fiecare familie pe rând, ceea ce a și 
făcut. El i-a găsit pe ţăranii liberi și pe sclavi gata să i se supună 
și i-a convins pe cei mai mulţi dintre marii proprietari de pământ 
să fie de acord cu planul lui, promiţțându-le că monarhia va fi 
abolită și că o va înlocui cu democraţia, deși tot el avea să 
rămână comandant absolut și judecător suprem. Cei pe care 
argumentele lui nu i-au convins, cel puţin i-au respectat 
puterea”. 

c. Tezeu a fost astfel abilitat să dizolve toate administrațiile 
locale, după ce i-a convocat pe delegaţii acestora la Atena, unde 
le-a oferit o Sală a Consiliului și un Tribunal comune, ambele 
existând și acum. Dar s-a abținut să intervină în legile 
proprietăţii private. Apoi a unit suburbiile cu orașul propriu-zis, 
alcătuit până atunci din Acropole și districtele vecine aflate la 
sud, încorporând străvechile temple ale olimpienilor Zeus, 
Apollo Pythianul, Pământul-Mamă și Dionysos al Mlaștinilor 
(Lenaios), precum și Apeductul celor Nouă Izvoare. Atenienii 
numesc și acum Acropola „Orașul”. 

d. Tezeu a denumit a șaisprezecea zi din Hecatombeon [iulie] 
„Ziua Federaţiei” și a făcut din ea o sărbătoare publică în 
cinstea Atenei, la care un sacrificiu fără sânge era oferit de 
asemenea Păcii. Redenumind Jocurile Ateniene celebrate în 
această zi „Jocuri Panateniene”, el le-a deschis pentru întreaga 


573 Hyginus, Fabula 244; Apollodor, Epitome 1.11; Servius despre 
Eneida lui Vergiliu VIII.54; Euripide, Hipolit 34-7; Pausanias 1.22.2; 
1.28.10 şi VIII.3.1. 

574 Diodor din Sicilia IV.61; Tucidide 11.15; Plutarh, Tezeu 24. 

575 Tucidide, /oc. cit; Plutarh, /oc. cit.; Scolie la Pacea lui Aristofan 
962. 


Atică și, totodată, a introdus cultul Afroditei Federale 
(Pandemos) și al Persuadării (Peritho). Apoi a renunţat la tron, 
așa cum promisese, și a dat Aticii o nouă constituţie, sub cele 
mai bune auspicii, căci Oracolul din Delfi a profeţit că Atena 
avea să înfrunte furtunile pe mare în deplină siguranţă, 
asemenea unei bășici de porc?”®. 

e. Pentru a extinde orașul și mai mult, Tezeu i-a invitat pe toți 
străinii vrednici de stimă să devină concetăţenii lui. Crainicii lui, 
care au mers prin întreaga Grecie, au utilizat o formulă care mai 
este încă folosită, anume: „Veniţi la noi, veniţi cu toţii, oameni 
buni!”. După care mari mulţimi de oameni s-au îngrămădit în 
Atena, iar Tezeu a împărţit populaţia Aticii în trei clase: 
eupatrizii sau „cei care binemerită de la patria lor”; georgii sau 
„Cultivatorii”; și demiurgii sau „meșteșugarii”. Eupatrizii au 
preluat  responsabilitatea chestiunilor religioase,  furnizau 
magistrați, interpretau legile și întruchipau cea mai înaltă 
demnitate posibilă; georgii cultivau pământul și erau coloana 
vertebrală a statului; iar demiurgii, de departe clasa cea mai 
numeroasă, practicau meserii foarte diverse, cum ar fi 
prezicători, chirurgi, crainici, tâmplari, sculptori sau cofetari”””. 
Astfel, Tezeu a devenit primul rege care a pus bazele unei 
federaţii, acesta fiind motivul pentru care, în Catalogul 
corăbiilor, Homer îi caracterizează doar pe atenieni ca popor 
suveran - iar constituţia lui a rămas în vigoare până când tiranii 
au acaparat puterea. Insă unii neagă adevărul acestei tradiţii: ei 
spun că Tezeu a continuat să domnească la fel ca înainte și că, 
după moartea regelui Menesteu, cel care i-a condus pe atenieni 
împotriva Troiei, dinastia lui a persistat timp de încă trei 
generaţii””E. 

f. Tezeu, primul rege atenian care a bătut monede, le-a 
gravat cu imaginea unui taur. Nu se știe dacă reprezenta taurul 
lui Poseidon ori pe generalul Taurus al lui Minos, sau dacă Tezeu 
nu făcea decât să încurajeze agricultura, dar emiterea 
monedelor lui a făcut ca etalonul valoric să fie numit în termeni 
de „zece boi” sau „o sută de boi” o perioadă îndelungată. 
Rivalizând cu Heracle, care îl numise pe tatăl lui, Zeus, protector 

al Jocurilor Olimpice, Tezeu l-a numit pe tatăl său, pe Poseidon, 
protector al Jocurilor Isthmianice. Până atunci, zeul astfel onorat 
fusese Melicertes, fiul lui Ino, iar jocurile, care se ţineau 
noaptea, fuseseră mai degrabă mistere decât un spectacol 
public. Apoi, Tezeu a pus în practică revendicarea ateniană 
asupra suveranităţii Megarei și i-a convocat pe delegaţii 
peloponesieni în Istm, unde i-a pus să tranșeze o dispută veche 
de frontieră cu vecinii lor ionieni. Într-un loc convenit de ambele 
părți, Tezeu a înălţat celebra coloană care pe partea de est 
purta inscripţia: „Aici nu e Peloponesul, ci lonia!”, iar pe cea 
vestică: „Aici nu e lonia, ci Peloponesul!”. El a obţinut de 
asemenea acordul Corintului ca atenienii să primească locul de 
onoare la Jocurile Isthmianice; acesta consta din atât teren cât 
putea acoperi vela cea mare a vasului care îl adusese acolo“. 
x 

1. Elementul mitic al poveștii lui Tezeu a fost ascuns aici în 
ceea ce se pretinde a fi istoria constituţională a Atenei. 
Federalizarea Aticii a fost datată cu câteva sute de ani înainte, 
iar reformele democratice ale lui Tezeu au fost o pură 
propagandă inventată, probabil în secolul al V-lea î.Hr., de 
Clistene. Reformele legislative întreprinse în timpul ultimei 
perioade a monarhiei evreiești i-au fost atribuite lui Moise de 
către autorii Pentateuhului. 

2. In Antichitate, boii reprezentau etalonul valoric în Grecia, 
Italia și Irlanda, cum încă mai sunt și azi la triburile înapoiate de 
păstori din estul Africii, iar atenienii nu au bătut monedă decât 
la aproape cinci sute de ani după Războiul Troian. Dar este 
adevărat că lingourile cretane de cupru de o anumită greutate 
erau imprimate cu un cap de taur sau cu un vițel culcat (Sir 
Arthur Evans, Minoan Weights and Mediums of Currency p. 335), 
iar butazii din Atena, care par să fi fost principalii responsabili 
pentru dezvoltarea mitului lui Tezeu, au avut poate în minte 
această tradiţie atunci când au bătut monede imprimate cu 
capete de boi, simbolul clanului lor. 

3. Impărțirea Aticii în douăsprezece comunităţi se regăsește 
în evenimente similare din Delta Nilului și din Etruria, ca și în 
repartizarea teritoriului canaanit între cele douăsprezece triburi 
din Israel; în fiecare caz, este posibil ca numărul să fi fost ales 
pentru a permite procesiunea lunară a monarhului de la un trib 

la altul. Grecii epocii eroice nu făceau deosebire între crimă și 
omor involuntar; în ambele cazuri, clanului victimei trebuia să îi 
fie plătit un preţ al sângelui, apoi ucigașul își schimba numele și 
părăsea orașul pentru totdeauna. Astfel, Telamon și Peleu au 
continuat să fie foarte preţuiţi de zei după perfida lor ucidere a 
lui Focos (*81.b), iar Medeea l-a ucis pe Apsirtos fără să-și 
atragă dușmănia noilor ei supuși corintieni (*153.a și 156.b). In 
Atena însă, în epoca clasică, uciderea intenţionată (phonos) 
atrăgea pedeapsa cu moartea, iar omorul involuntar (akous;a) 
pe cea a surghiunului, clanul fiind obligat prin lege să pună în 
aplicare sentinţa. Phonos hekousios (omorul justificat) și phonos 
akousios (omorul scuzabil) au constituit rafinamente ulterioare, 
introduse probabil de Dracon în secolul al VIl-lea î.Hr.; doar cel 
din urmă necesita ispășirea printr-o purificare ritualică. 
Mitografii nu au înţeles că Tezeu a evitat exilul permanent 
pentru uciderea palantizilor doar prin exterminarea întregului 
clan, așa cum David a făcut cu „Casa lui Saul”. O ședere de un 
an la Trezena a fost suficientă pentru a scăpa Atena de 
impurificarea produsă de crimă. 


100. Tezeu și amazoanele 


a. Unii spun că Tezeu a luat parte la expediţia reușită a lui 
Heracle împotriva amazoanelor și că a primit-o, ca parte a lui 
din pradă, pe Antiope, regina lor, numită și Melanipe; dar că 
pentru ea nu a fost chiar o nefericire, cum pretind mulţi, 
deoarece Antiope trădase orașul Temiscira de pe râul 
Termodon, ca dovadă a pasiunii pe care Tezeu deja o aprinsese 
în inima ei5%. 

b. Alţii spun că Tezeu a mers în ţara amazoanelor câţiva ani 
mai târziu, însoţit fiind de Piritoos și de tovarășii lui, și că 
amazoanele, bucuroase de sosirea atât de multor războinici 
chipeși, nu le-au opus rezistenţă. Antiope a venit să-l întâmpine 
pe Tezeu cu daruri, dar de îndată ce s-a urcat la bord, Tezeu a 
ridicat ancora și a răpit-o. Alţii mai zic că el a rămas mai multă 
vreme în Amazonia și că Antiope i-a fost oaspetele cu care s-a 
întreţinut. Ei adaugă că printre însoțitorii lui erau și trei frați 
atenieni, Euneos, Toas și Solois, și că cel din urmă s-a 

îndrăgostit de Antiope, dar, neîndrăznind să se apropie de ea, l- 
a rugat pe Euneos să îi pledeze cauza în locul lui. Antiope i-a 
respins avansurile, însă a continuat să îl trateze pe Solois la fel 
de politicos ca înainte, și abia când el s-a aruncat în râul 
Termodon și s-a înecat, Tezeu și-a dat seama ce se întâmplase 
și s-a întristat profund. El și-a amintit de avertismentul 
Oracolului din Delfi că, dacă avea să fie lovit vreodată de o mare 
nenorocire într-un ţinut străin, trebuia să întemeieze un oraș 
acolo și să lase în urmă pe câţiva dintre însoțitorii lui care să îl 
guverneze. Așa că Tezeu a construit Pythopolis, în cinstea lui 
Apollo Pythianul, și a dat râului din apropiere numele lui Solois. 
l-a lăsat acolo pe Euneos, Toas și pe un oarecare Hermos, un 
nobil atenian a cărui fostă locuinţă din Pythopolis este numită 
acum, în mod eronat, „Casa lui Hermes”. Apoi Tezeu a plecat pe 
mare cu Antiopestl. 

c. Oritia, sora lui Antiope, confundată de unii cu Hipolita, a 
cărei cingătoare era purtată de Heracle, a jurat să se răzbune 
pe Tezeu. Ea a încheiat alianţă cu sciţii și, în fruntea unei mari 
oștiri de amazoane, a traversat Bosforul cimerian, care 
îngheţase, apoi Dunărea, Tracia, Tesalia și Beoţia. În Atena și-a 
instalat tabăra pe Areopag, apoi a adus sacrificii lui Ares, 
eveniment care, se spune, a dat numele acelui deal; dar mai 
întâi a ordonat unui detașament să invadeze Laconia și să îi 
descurajeze pe peloponesieni să-i trimită întăriri lui Tezeu prin 
Istms58?. 

d. Forţele ateniene erau deja gata de luptă, dar nici una dintre 
părți nu era dispusă să înceapă prima ostilitățile. Intr-un sfârșit, 
la sfatul unui oracol, Tezeu a adus sacrificii lui Fobos, fiu al lui 
Ares, și a început lupta în a șaptea zi a lui Boedromion, dată la 
care este celebrată acum Boedromia la Atena, chiar dacă unii 
spun că această sărbătoare fusese deja instituită în onoarea 
victoriei lui Xutos asupra lui Eumolpos, sub domnia lui Erehteu. 
Frontul amazoanelor se întindea de la ceea ce azi se numește 
Amazonium până la dealul Pnyx, de lângă Chrisa. Flancul drept 
al lui Tezeu a coborât de pe Museum și s-a abătut asupra 
flancului lor stâng, dar a fost pus pe fugă și constrâns să se 

retragă până la Templul Furiilor. Evenimentul este amintit de o 
piatră înălțată în onoarea comandantului local Chalcodon, pe o 
stradă mărginită de mormintele celor căzuţi și numită după el. 
Însă flancul stâng atenian a atacat dinspre Paladion, Muntele 
Ardettus și dinspre Lyceum și a împins flancul drept al 
amazoanelor înapoi în tabăra lor, provocând numeroase 
victime”. 

e. Unii spun că amazoanele au propus pacea abia după patru 
luni de lupte aprige; armistițiul, convenit lângă sanctuarul lui 
Tezeu, mai este comemorat încă prin sacrificiul adus de 
amazoane în ajunul celebrării lui. Dar alții zic că Antiope, 
devenită soție a lui Tezeu, a luptat eroic alături de el, până când 
a fost omorâtă de o oarecare Molpadia, pe care Tezeu a ucis-o 
apoi; că Oritia a fugit împreună cu câteva însoţitoare în Megara, 
unde a murit de durere și disperare; și că amazoanele rămase, 
alungate din Atica de victoriosul Tezeu, s-au stabilit în Sciţia58*. 

f. Oricum, a fost prima dată când atenienii au respins o 
invazie străină. Unele amazoane rănite pe câmpul de luptă au 
fost trimise în Chalcis, ca să se vindece. Antiope și Molpadia 
sunt îngropate lângă templul Pământului-Mamă, iar un stâlp de 
pământ marchează mormântul lui Antiope. Alte morminte se 
află în Amazonium. Amazoanele căzute în timp ce traversau 
Tesalia zac îngropate între Scotussa și Cinocefale, iar alte 
câteva lângă Cheroneea, nu departe de râul Hemon. In regiunea 
Pyrrhichan din Laconia, locul unde amazoanele și-au oprit 
înaintarea și au dedicat două statui de lemn lui Artemis și Apollo 
este marcat prin altare; iar în Trezena, un templu al lui Ares 
comemorează victoria lui Tezeu asupra unui detașament care a 
încercat să forţeze trecerea Istmului atunci când s-au retras5&. 

g. Potrivit unei relatări, amazoanele au intrat în Tracia prin 
Frigia, nu prin Sciţia, și au întemeiat sanctuarul lui Artemis din 
Efes în timp ce înaintau pe coastă. Potrivit alteia, ele se mai 
refugiaseră în acest sanctuar în două ocazii anterioare, anume 
când au fugit de Dionysos și după înfrângerea reginei Hipolita 
de către Heracle, iar adevărații lui fondatori fuseseră Cresos și 

Efesos586. 

h. Adevărul despre Antiope pare să fie că a supravieţuit luptei 
și că Tezeu a fost silit în cele din urmă să o omoare, așa cum i-a 
prezis Oracolul din Delfi, când el a intrat în alianță cu regele 
Deucalion din Creta și s-a căsătorit cu Fedra, sora lui. Geloasă, 
Antiope, care nu era soţia lui de drept, a întrerupt sărbătorile de 
nuntă dând buzna înăuntru, complet înarmată, și amenințând cu 
masacrarea invitaţilor. Tezeu și însoțitorii lui au închis în grabă 
ușile și au ucis-o după o luptă crâncenă, chiar dacă eai- 
| născuse pe Hipolit, numit și Demofon, și nu se împreunase 
niciodată cu vreun alt bărbat”. 

x 

1. Despre „amazoane”, cuvânt derivat de regulă de la a și 
mazon, „fără sâni”, se credea că își ardeau cu fierul roșu un sân 
pentru a putea trage cu arcul, dar această teorie este 
fantezistă; cuvântul pare să fie armean, însemnând „femei ale 
Lunii”. De vreme ce preotesele Zeiţei-Lună de pe țărmurile de 
sud-est ale Mării Negre purtau arme, ca și cele din golful libian 
Sirte (*8.1), se pare că relatările călătorilor despre ele au creat 
confuzie cu privire la unele reprezentări ateniene din vechime 
care înfățișau femei războinice, dând naștere legendei atice a 
unei invazii a amazoanelor dinspre râul Termodon. Asemenea 
imagini existau în perioada clasică pe taburetul pentru picioare 
al lui Zeus din Olimpia (Pausanias V.II.2), pe zidul central al 
Colonadei Pictate din Atena (Pausanias 1.15.2), pe scutul Atenei, 
în sanctuarul lui Tezeu și în alte părți (Pausanias 1.17.1) și 
reprezentau fie lupta dintre preotesele preelenice ale Atenei 
pentru funcţia de Mare Preoteasă, fie o invazie elenică a Aticii și 
rezistenţa pe care ele au opus-o. Trebuie să fi existat preotese 
înarmate și la Efes - colonie minoică, după cum sugerează 
numele fondatorului ei Cresos („Cretanul”) -, precum și în toate 
orașele unde existau morminte ale amazoanelor. Se presupune 
că Oritia, sau Hipolita, s-a abătut din drum parcurgând sute de 
kilometri prin Sciția, probabil întrucât Bosforul cimerian - 
Crimeea - era sediul cultului barbar al lui Artemis practicat de 
taurini, unde preotesele omorau victime bărbați (*116.3). 

2. Este posibil ca întreruperea nunţii Fedrei de către Antiope 
să fi fost dedusă dintr-o reprezentare care îl înfățișa pe 
cuceritorul elenic pe punctul de a o viola pe Marea Preoteasă, 
după ce îi ucisese însoţitoarele. Antiope nu era soţia legitimă a 
lui Tezeu, deoarece ea aparţinea unei societăţi care se opunea 
monogamiei (*131.k). Numele Melanipe și Hipolit le asociază pe 
amazoane cu cultul preelenic al calului (*43.2). Numele Solois 
(„greutate în formă de ou”) ar putea fi derivat dintr-o competiţie 
de aruncat greutăţi de la jocurile funerare celebrate în colonia 
greacă Pythopolis, numită astfel după șarpele oracular al eroului 
ei fondator; se pare că acolo existase practica de a arunca 
victime umane în râul Termodon. Boedromia („fuga după 
ajutor”) era o sărbătoare a lui Artemis despre care se știu puţine 
lucruri: poate că la ea luau parte preotese înarmate, ca și la 
sărbătoarea Hibristica din Argos (*160.5). 


101. Fedra și Hipolit 


a. După ce s-a căsătorit cu Fedra, Tezeu l-a trimis pe fiul lui 
bastard, pe Hipolit, la Piteu, care l-a adoptat ca moștenitor al 
tronului din Trezena. Astfel, Hipolit nu mai avea nici un motiv să 
conteste dreptul fraţilor lui legitimi, Acamas și Demofon, fiii 
Fedrei, de a domni în Atena”. 

b. Hipolit, care moștenise de la mama lui, Antiope, ca singură 
devoțiune pe aceea faţă de Artemis cea castă, i-a înălţat zeiţei 
un nou templu în Trezena, nu departe de teatru. Drept urmare, 
Afrodita, hotărâtă să îl pedepsească pentru ceea ce ea 
considera a fi o insultă la adresa ei, a făcut ca, atunci când 
Hipolit a luat parte la Misterele Eleusine, Fedra să se 
îndrăgostească nebunește de el. El a venit îmbrăcat în haine 
albe de in și cu ghirlande în păr și, chiar dacă trăsăturile feţei lui 
păreau aspre, ea le-a considerat de o severitate încântătoare5*. 

c. Cum în acel moment Tezeu era plecat în Tesalia cu Piritoos 
sau, poate, să fi fost în Tartar, Fedra l-a urmărit pe Hipolit până 
la Trezena. Acolo, ea a înălțat Templul Afroditei Catascopia 
(„cea care privește în jos”) ce domina Gymnasiumul, de unde îl 
urmărea neobservată în timp ce el se antrena zilnic, complet 

gol, la alergare, sărituri și lupte. Un arbust străvechi de mirt se 
înălța în curtea templului; îndrăgostită și frustrată, Fedra 
împungea cu o agrafă de păr ornată cu nestemate frunzele 
mirtului, care aveau pe atunci nenumărate perforaţii. Când, mai 
târziu, Hipolit a participat la Sărbătoarea Panateniană și a locuit 
în palatul lui Tezeu, ea a folosit în același scop Templul Afroditei 
de pe Acropole5%. 

d. Fedra nu a dezvăluit nimănui dorinţa ei incestuoasă, dar 
mânca puţin, dormea prost și slăbise atât de mult, încât fosta ei 
doică a ghicit în cele din urmă adevărul și a sfătuit-o, ba chiar a 
rugat-o insistent să îi trimită lui Hipolit o scrisoare. Fedra a făcut 
întocmai: și-a mărturisit iubirea și a spus că aceasta o 
convertise acum la cultul lui Artemis, ale cărei statuete din 
lemn, ambele aduse din Creta, tocmai i le consacrase. Nu voia 
el, Hipolit, să meargă cu ea la vânătoare într-o zi? „Noi, femeile 
din Casa Regală a Cretei”, scria ea, „suntem fără îndoială sortite 
să fim nefericite în dragoste: martore sunt bunica mea Europa, 
mama mea, Pasifae și, ultima dintre ele, sora mea Ariadna! Ah, 
nefericita Ariadna, părăsită de tatăl tău, necredinciosul Tezeu, 
care de atunci a omorât-o și pe mama ta regină - de ce nu te-au 
pedepsit Furiile pentru indiferența ta faţă de soarta ei, chiar 
dacă era vorba despre tatăl tău? -, iar într-o zi va trebui să mă 
ucidă și pe mine! Mă bazez pe tine să te răzbuni pe el, 
aducându-i un omagiu Afroditei cu mine alături. Nu am putea 
oare să plecăm și să trăim împreună, cel puţin pentru o vreme, 
pretinzând că suntem la vânătoare? Între timp, nimeni nu poate 
să bănuiască adevăratele simţăminte pe care le avem unul faţă 
de celălalt. Deja locuim sub același acoperiș, iar afecțiunea 
noastră va fi considerată nevinovată, ba chiar vrednică de 
laudă”5%. 

e. Îngrozit, Hipolit a ars scrisoarea, s-a dus în camera Fedrei și 
a acoperit-o cu reproșuri, ţipând la ea; dar ea și-a sfâșiat 
hainele, a trântit de perete ușile camerei și a strigat: „Ajutor, 
ajutor! Sunt violată!”. Apoi s-a spânzurat de pragul de sus al 
ușii, lăsând un bilet care îl acuza pe Hipolit de crime 
monstruoase. 

f. La primirea biletului, Tezeu l-a blestemat pe Hipolit și a dat 

ordin ca el să părăsească Atena de îndată și să nu se mai 
întoarcă nicicând. Mai târziu, și-a amintit de cele trei dorinţe pe 
care tatăl lui, Poseidon, a promis că i le va îndeplini și s-a rugat 
arzător ca Hipolit să moară chiar în acea zi. „Tată”, a implorat, 
„trimite o bestie în calea lui Hipolit, în timp ce se îndreaptă spre 
Trezena!”5%. 

g. Hipolit a plecat din Atena cât a putut de iute. În timp ce 
gonea carul de-a lungul porțiunii înguste a lIstmului, un val 
imens, care a depășit până și Stânca Moluriană, s-a rostogolit 
vuind spre țărm, iar de pe creasta lui a sărit un câine-de-mare 
(sau, spun unii, un taur alb), mugind și împroșcând cu apă. Cei 
patru cai ai lui Hipolit au cotit spre stâncă, înnebuniţi de groază, 
dar Hipolit, un vizitiu îndemânatic, i-a împiedicat să cadă în gol. 
Atunci animalul a început să galopeze ameninţător în urma 
carului, iar Hipolit nu a izbutit să menţină atelajul în linie 
dreaptă. Nu departe de sanctuarul lui Artemis Saronica încă mai 
există un măslin sălbatic numit Rhachos Răsucit - în Trezena, 
rhachos înseamnă „măslin neroditor” -, de una din ramurile 
căruia s-a agăţat frâul lui Hipolit. Carul a zburat în lateral, într- 
un morman de pietre, și s-a sfărâmat în bucăţi. Încâlcit în frâie și 
izbit mai întâi de trunchiul copacului, apoi de pietre, Hipolit a 
fost târât spre moarte de caii săi, în timp ce urmăritorul lui 
dispărea”. 

h. Insă unii relatează, deși e greu de crezut, că Artemis i-a 
spus atunci adevărul lui Tezeu și l-a purtat cât ai clipi din ochi în 
Trezena, unde el a ajuns la timp ca să se împace cu fiul lui 
muribund, și că ea s-a răzbunat pe Afrodita pricinuind moartea 
lui Adonis. Dar, fără îndoială, ea le-a dat ordin precis locuitorilor 
din Trezena să îi acorde lui Hipolit onoruri divine și tuturor 
mireselor de acolo ca, pe viitor, să își taie o șuviţă de păr pe 
care să i-o dedice lui. Diomede a fost cel care a consacrat 
străvechiul templu și statuia lui Hipolit din Trezena și a oferit cel 
dintâi un sacrificiu anual. Atât mormântul Fedrei, cât și al lui 
Hipolit, cel din urmă o movilă de pământ, se află în curtea 

templului, lângă mirtul cu frunze perforate. 

i. Cât despre cei din Trezena, ei neagă faptul că Hipolit a fost 
târât spre moarte de cai sau chiar că ar zăcea îngropat în 
templul său, dar nici nu vor să dezvăluie adevăratul loc al 
mormântului. Însă ei declară că zeii l-au rânduit pe cer, numind 
acea constelație Vizitiul5%. 

j. Atenienii au înălţat un tumul în amintirea lui Hipolit, 
aproape de Templul lui Temis, deoarece moartea lui fusese 
provocată de blesteme. Unii spun că, acuzat de moartea lui, 
Tezeu a fost găsit vinovat, ostracizat și surghiunit în Scyros, 
unde și-a sfârșit viaţa în rușine și suferință. Dar cel mai adesea 
se crede că prăbușirea lui a fost provocată de încercarea de a o 
viola pe Persefona5*%. 

k. Umbra lui Hipolit a coborât în Tartar, iar Artemis, foarte 
indignată, l-a implorat pe Asclepios să-i readucă trupul la viaţă. 
Asclepios a deschis ușile dulăpiorului lui de fildeș cu leacuri și a 
scos o plantă cu care fusese readus la viaţă cretanul 
Glaucos. Cu iarba aceea l-a atins de trei ori pe piept pe Hipolit, 
repetând oarece descântece, iar la a treia atingere mortul a 
ridicat capul. Dar Hades și cele Trei Ursite, ofensaţi de 
încălcarea drepturilor lor, l-au convins pe Zeus să îl ucidă pe 
Asclepios cu un fulger. 

I. Latinii povestesc că Artemis l-a înfășurat apoi pe Hipolit într- 
un nor dens, l-a deghizat într-un bătrân și i-a schimbat 
trăsăturile feţei. După ce a ezitat între Creta și Delos, ca locuri 
potrivite să-l ascundă, ea l-a dus în dumbrava ei sacră din Aricia, 
în ltalia5*. Acolo, cu consimțământul ei, el s-a căsătorit cu nimfa 
Egeria și încă mai trăiește lângă lac, în mijlocul pădurii 
întunecoase de stejari, înconjurat de prăpăstii abrupte. Pentru 
ca Hipolit să nu își mai amintească de moartea lui, Artemis i-a 
schimbat numele în Virbius, ceea ce înseamnă vir bis, adică „de 
două ori bărbat”; și nici un cal nu era lăsat să se apropie de el. 
Funcţia de preot al lui Artemis din Aricia este rezervată exclusiv 
sclavilor fugiți5%. In dumbrava ei crește un stejar străvechi, ale 

cărui ramuri era interzis să fie rupte, dar dacă un sclav cuteza 
să facă asta, preotul, care l-a ucis el însuși pe predecesorul său 
și deci trăiește mereu cu frica morții, trebuie să se lupte cu el 
pentru preoţie, sabie contra sabie. Locuitorii Ariciei spun că 
Tezeu l-a implorat pe Hipolit să rămână cu el în Atena, dar că el 
a refuzat. 

m. O tăbliță din sanctuarul lui Asclepios din Epidaur 
consemnează faptul că Hipolit i-a dedicat acestuia douăzeci de 
cai, drept recunoștință pentru că a fost înviat5%*. 

x 

1. Episodul iubirii incestuoase a Fedrei pentru Hipolit, 
asemenea celui al soţiei lui Putifar și al dragostei ei adulterine 
faţă de losif (*75.1), este împrumutat fie din Povestea celor doi 
frați egipteană, fie dintr-o sursă canaanită comună. Urmarea ei 
s-a bazat pe imaginea cunoscută a accidentului de care de la 
sfârșitul domniei unui rege sacru (*71.1). Dacă un muget 
profetic al mării în noiembrie l-a avertizat pe rege că îi sosise 
ceasul, ca în Irlanda străveche, acest avertisment trebuie să fi 
fost reprezentat ca un taur sau o focă cu gura deschisă urcați pe 
creasta unui val. Frâiele lui Hipolit trebuie să se fi agăţat în mirt, 
și nu în măslinul cu aspect sinistru, asociat ulterior cu 
accidentul: în realitate, era mirtul care creștea aproape de 
altarul eroului său și era vestit pentru frunzele lui perforate. 
Mirtul simboliza ultima lună a domniei regelui, așa cum apare în 
povestea accidentului de car al lui Enomaos (*109.)), în timp ce 
măslinul sălbatic simboliza prima lună a domniei succesorului 
său. Vir bis este o etimologie falsă a lui Virbius, care pare să 
reprezinte cuvântul grec hierobios, „viață sfântă” - h-ul 
devenind adesea v, ca în Hestia și Vesta sau Hesperos și Vesper. 
În Creanga de aur, Sir James Frazer a arătat că ramura pe care 
preotul o păzea cu atâta grijă era vâscul și este proabil ca 
Glaucos, fiul lui Minos (*90.c), care a fost confundat cu Glaucos, 
fiul lui Sisif (*71.a), să fi fost readus la viață de vâsc. Chiar dacă 
cultul preelenic al vâscului și stejarului fusese suprimat în Grecia 
(*50.2), este foarte probabil ca o preoţime refugiată din Istm să 
o fi adus în Aricia. Numele Egeria arată că era o zeiţă a morţii 
care trăia într-un crâng de plopi-negri (*51.7 și 170.)). 

2. Dreptul lui Hipolit la șuvița mireselor trebuie să fie o 

inovaţie patriarhală menită, poate, să le lipsească de puterea 
magică rezidând în părul lor, așa cum femeile mahomedane 
sunt rase la căsătorie. 

3. Ascunderea mormântului lui Hipolit se regăsește în 
poveștile lui Sisif și Neleu (*67.3), ceea ce sugerează că el a fost 
îngropat într-un punct strategic al Istmului. 


102. Lapiţii și centaurii 


a. Unii spun că Piritoos Lapitul a fost fiul lui Ixion și al Diei, 
fiica lui Eioneu; alţii, că era fiul lui Zeus, care, deghizat în 
armăsar, a galopat în jurul Diei înainte de a o seduces%, 

b. Relatări aproape de necrezut despre puterea și cutezanţa 
lui Tezeu au ajuns și la Piritoos, care domnea asupra Magnesiei, 
la gura râului Peneu. Intr-o zi, s-a hotărât să se convingă și a 
făcut o incursiune în Atica, alungând o cireadă de vite care 
pășteau la Maraton. Tezeu a plecat pe dată în urmărirea lui, iar 
Piritoos s-a întors plin de curaj să îl înfrunte; dar fiecare fiind 
cuprins de admiraţie faţă de noblețea înfățișării celuilalt, vitele 
au fost uitate, iar cei doi și-au jurat prietenie pe veci“. 

c. Piritoos s-a căsătorit cu Hipodamia, sau Deidamia, fiica lui 
Butes - sau, spun unii, a lui Adrast-, și i-a invitat pe toţi 
olimpienii la nuntă, în afară de Ares și Eris; el își amintea de 
necazurile pe care Eris le provocase la nunta lui Peleu cu 
Thetis. De vreme ce la palatul lui Piritoos au venit mai mulţi 
oaspeţi decât încăpeau, verii lui, centaurii, împreună cu Nestor, 
Ceneu și alţi prinți tesalieni au fost așezați la masă într-o 
peșteră uriașă din apropiere, umbrită de copaci. 

d. insă centaurii nu erau obișnuiți cu vinul și, când i-au simţit 
mirosul, au dat la o parte laptele acru din faţa lor și s-au repezit 
să-și umple coarnele de argint din burdufurile cu vin. În 
ignoranţa lor, au dat pe gât băutura tare neamestecată cu apă, 
îmbătându-se în așa hal, încât, atunci când mireasa a venit cu 
suita ei în peșteră ca să-i salute, Euritos sau Eurition a sărit de 
pe scaunul lui, a răsturnat masa și a târât-o de păr. Imediat, 
ceilalţi centauri i-au urmat exemplul rușinos, încălecând lasciv 
cele mai apropiate fete și băieţi“. 

e. Piritoos și cavalerul lui de onoare Tezeu au sărit în ajutorul 

Hipodamiei, i-au tăiat lui Eurition nasul și urechile și, cu ajutorul 
lapiţilor, l-au aruncat afară din peșteră. A urmat o luptă în 
timpul căreia Ceneu Lapitul a fost omorât și care a ţinut până la 
căderea nopţii; așa a început îndelungata vrajbă dintre centauri 
și vecinii lor lapiţi, pusă la cale de Ares și Eris drept răzbunare 
pentru desconsiderarea ce le fusese arătată“. 

f. Cu această ocazie, centaurii au suferit o înfrângere severă, 
iar Tezeu i-a alungat de pe vechile lor terenuri de vânătoare de 
pe Muntele Pelion în ţinutul aithicilor de lângă Muntele Pind. Dar 
nu era o sarcină ușoară să îi supui pe centauri, care își 
disputaseră deja cu Piritoos regatul lui Ixion și acum, adunându- 
și forţele, invadaseră teritoriul lapit. Ei au surprins și au 
măcelărit grosul oștirii lapite, iar când supraviețuitorii au fugit la 
Foloe, în Elida, centaurii răzbunători i-au alungat și au 
transformat Foloe într-o fortăreață de bandiți de-ai lor. În cele 
din urmă, lapiţii s-au stabilit în Malia. 

g. În timpul campaniei împotriva centaurilor, Tezeu l-a întâlnit 
din nou pe Heracle, cu care nu se mai văzuse din copilărie; și l-a 
inițiat imediat în Misterele Demetrei, la Eleusis$04. 

x 

1. Atât lapiţii, cât și centaurii pretindeau că descind din Ixion, 
un erou al stejarului, și aveau în comun un cult al calului (*63.a 
și d). Erau triburi primitive de munte din nordul Greciei, de a 
căror străveche rivalitate elenii au profitat, aliindu-se mai întâi 
cu unii, apoi cu ceilalți (*35.2; 78.1 și 81.3). Centaur și lapit ar 
putea fi cuvinte italice: centuria, „detașament de război de o 
sută”, și /apicidae, „spărgători de pietre”. (Etimologia clasică 
obișnuită este din centtauroi, „cei care străpung tauri cu 
lancea”, și, respectiv, din /apizein, „a merge ţanţoș”.) Acești 
munteni par să fi avut orgii erotice și, astfel, și-au câștigat în 
rândul elenilor monogami reputaţia de a fi promiscui; membri ai 
acestei rase neolitice au supravieţuit în munţii din Arcadia și pe 
Muntele Pind până în epoca clasică, iar rămășițe ale limbii lor 

preelenice pot fi întâlnite în albaneza modernă. 

2. Este însă improbabil ca bătălia dintre lapiţi și centauri - 
figurată pe frontonul templului lui Zeus din Olimpia (Pausanias 
V.10.2), în Atena în sanctuarul lui Tezeu (Pausanias 1.17.2) și pe 
aegisul Atenei (Pausanias 1.28.2) - să consemneze o simplă 
luptă dintre triburi de frontieră. Având legătură cu un ospăț 
regal de nuntă patronat de zei, la care Tezeu a asistat în pielea 
sa de leu, ea trebuie să fi descris un eveniment ritualic care îi 
preocupa profund pe toţi elenii. Heracle în pielea sa de leu a 
luptat și el cu centaurii într-o ocazie festivă similară (*126.2). 
Homer îi numește „animale sălbatice miţoase” și, de vreme ce 
ei nu erau deosebiți de satiri în primele picturi grecești de pe 
vase, probabil că imaginea înfățișează un rege proaspăt 
instalat - nu are importanţă cine - care se luptă cu dansatori 
deghizați în animale, eveniment despre care A.C. Hocart 
dovedește în cartea lui (Kingship) că făcea parte integrantă din 
ceremonia străveche de încoronare. Eurition joacă rolul clasic al 
intrusului (*142.5). 

3. Faptul că Ixion sau Zeus era tatăl lui Piritoos ţinea seama 
de dreptul lui Ixion de a se descrie pe sine drept Zeus. Mitul 
paternităţii lui a fost dedus, în mod evident, dintr-o imagine care 
înfățișează o preoteasă a lui Thetis - Dia, fiică a lui Deioneu, 
„fiica divină a țărmului” - cu un căpăstru în mână, încurajându-l 
pe candidatul la regalitate să strunească un cal sălbatic (*75.3). 
Numele Hipodamiei („dresoare de cai”) se referă la aceeași 
imagine. Zeus, deghizat în armăsar, „a galopat în jurul” Diei, 
deoarece aceasta este semnificaţia numelui Piritoos; iar Ixion, 
ca zeu al soarelui, dădea ocol cerurilor, cu mâinile și picioarele 
depărtate, legat pe roata lui (*63.2). 


103. Tezeu în Tartar 


a. După moartea Hipodamiei, Piritoos l-a convins pe Tezeu, a 
cărui soţie, Fedra, se spânzurase de curând, să meargă în 
Sparta însoţit de Iris și să o răpească pe Elena, sora Dioscurilor, 
Castor și Polideuces, cu care ambii doreau să se înrudească prin 
căsătorie. Pe locul din Atena în care acum se înalță sanctuarul 
lui Serapis, ei și-au jurat să fie împreună în această primejdioasă 
aventură, să tragă la sorţi pentru Elena după ce o vor cuceri, 
apoi să răpească o altă fiică de-a lui Zeus pentru cel care va 


pierde, indiferent de pericoles05. 

b. Acestea fiind decise, ei au pătruns în Lacedemonia în 
fruntea unei oștiri; apoi, călare în faţa corpului de elită, au prins- 
o pe Elena în timp ce aducea un sacrificiu la Templul lui Artemis 
Orthia („Cea Dreaptă”) din Sparta și au plecat cu ea la galop. 
Curând s-au distanțat de urmăritorii lor, scăpând de ei în 
Tegeea, unde, conform înţelegerii, s-a tras la sorţi pentru Elena, 
câștigătorul dovedindu-se a fi TezeuS%. Însă prevăzând că 
atenienii vor fi cu totul împotriva faptului că, astfel, se iscase o 
dispută cu redutabilii Dioscuri, Tezeu a trimis-o pe Elena, care 
nu era încă nubilă - fiind o copilă de doisprezece ani sau, spun 
unii, chiar mai mică -, în satul Afidna din Atica, unde l-a 
însărcinat pe prietenul lui Afidnos s-o păzească în taină și cu 
mare grijă. Etra, mama lui Tezeu, a însoţit-o pe Elena și s-a 
îngrijit de ea. Unii încearcă să-l disculpe pe Tezeu, consemnând 
că Idas și Linceu fuseseră cei care o răpiseră pe Elena și o 
încredinţaseră apoi spre protecţie lui Tezeu, ca răzbunare 
pentru răpirea Leucipidelor de către Dioscuri. Alţii zic că tatăl 
Elenei însuși, Tindar, i-a încredinţat-o lui Tezeu, după ce aflase 
că nepotul lui, Enaroforus, fiul lui Hipocoon, avea de gând s-o 
răpeascăs, 

c. Anii au trecut și când Elena a ajuns suficient de mare ca 
Tezeu să se căsătorească cu ea, Piritoos i-a amintit de pactul 
lor. Au mers împreună la un oracol al lui Zeus, pe care îl 
chemaseră să fie martor la jurământul lor, iar acesta le-a 
răspuns ironic: „De ce nu vă duceţi în Tartar să o cereţi pe 
Persefona, soţia lui Hades, ca mireasă pentru Piritoos? E cea 
mai nobilă dintre fiicele mele”. Tezeu s-a simţit jignit când 
Piritoos, luând sugestia în serios, i-a cerut să-și respecte 
jurământul, dar nu a îndrăznit să refuze, astfel că amândoi au 
coborât de îndată, înarmaţi cu săbii, în Tartar. Evitând să 
traverseze cu barca peste Lethe, au ales o cale ocolită, intrând 
prin peștera din Tenaros, în Laconia, și în curând băteau la 
porţile palatului lui Hades. Hades a ascultat cu calm 
necuviincioasa lor solicitare și, simulând ospitalitatea, i-a invitat 

pe cei doi să se așeze. Fără să bănuiască ceva rău, s-au așezat 
pe locul oferit, care s-a dovedit a fi Scaunul Uitării, și care a 
devenit imediat parte din trupul lor, astfel că nu mai puteau să 
se ridice fără să le fie smulsă carnea de pe ei. In jurul lor șuierau 
șerpi încolăciţi, Furiile i-au biciuit zdravăn și dinţii lui Cerber i-au 
sfârtecat, în timp ce Hades îi privea zâmbind sinistru*% 


d. Au fost supuși la chinuri timp de patru ani, până când 
Heracle, venit la porunca lui Euristeu să îl caute pe Cerber, i-a 
recunoscut în timp ce ei, tăcuți, stăteau cu mâinile întinse 
cerând ajutor. Persefona l-a primit pe Heracle ca pe un frate, 
îngăduindu-i să îi elibereze pe răufăcători și să îi ia cu el în 
lumea de deasupra, asta dacă va putea$%. Heracle l-a prins 
atunci pe Tezeu de ambele mâini și l-a tras cât a putut de tare, 
până când el s-a desprins, cu un zgomot de haine sfâșiate; dar o 
mare parte a trupului său a rămas lipită de stâncă, acesta fiind 
motivul pentru care descendenții atenieni ai lui Tezeu au cu toții 
fundul ridicol de mic. Apoi a apucat mâinile lui Piritoos, dar 
pământul s-a cutremurat rău prevestitor, iar Heracle a renunţat; 
la urma urmei, Piritoos fusese creierul principal al acestei 
aventuri blasfematoares!. 

e. Potrivit unor relatări însă, Heracle i-a eliberat atât pe 
Piritoos, cât și pe Tezeu, în timp ce, potrivit altora, nu i-a 
eliberat pe nici unul, ci l-a lăsat pe Tezeu înlănţuit pe veci de un 
scaun de foc, iar pe Piritoos culcat alături de Ixion pe un pat de 
aur - ambii înfometați, în timp ce sub privirile lor aveau loc 
banchete grandioase la sfârșitul cărora cea mai vârstnică dintre 
Furii lua totul de pe mese. S-a spus chiar că Tezeu și Piritoos nu 
au descins niciodată în Tartar, ci doar într-un oraș din Tesproţia 
sau Molosia, pe nume Cichyros, al cărui rege, Aidoneos, aflând 
că Piritoos avea de gând să îi răpească soţia, l-a aruncat haitelor 
lui de câini, iar pe Tezeu l-a închis într-o temniţă, din care a fost 
eliberat în cele din urmă de Heraclefi!. 

1. În mai multe mitologii există eroi proeminenţi despre care 
se spune că au zădărât ladul: Tezeu, Heracle (*134.c), Dionysos 
(*27.K), Odiseu (*170.m) și Orfeu (*28.c) în Grecia; Bel și Marduk 
în Babilonia (*71.1); Enea în Italia; Cuchulain în Irlanda; Arthur, 
Gwydion și Amathaon în Britania; Ogier Danezul în Bretania. 
Originea mitului pare să fie o moarte temporară pe care regele 
sacru pretindea că o suferă la încheierea domniei sale, în timp 
ce un băiat interrex îi lua locul pentru o singură zi, ocolind astfel 
legea care îi interzicea să își prelungească mandatul mai mult 
de cele treisprezece luni ale unui an solar (*7.1; 41.1; 123.4 
etc.). 

2. Bel și succesorul lui, Marduk, și-au petrecut această 
perioadă luptându-se cu monstrul marin Tiamat, o încarnare a 
lui Ishtar, Zeița Mării, cea care trimisese Potopul (*73.7); ca și 
regii irlandezi din vechime, despre care se spune că plecau să 
lupte cu piraţii din Atlantic, se pare că se înecau în cursul unei 
ceremonii. Un vas etrusc îl înfățișează pe regele muribund, al 
cărui nume este dat drept lason (*148.4), între fălcile unui 
monstru marin - imagine din care pare să fi fost dedusă 
povestea morală a lui lona și a balenei, lona fiind Marduk. 

3. Mitografii atenieni au reușit să ascundă rivalitatea 
încrâncenată dintre Tezeu și geamănul lui funcţional Piritoos 
(*95.2) pentru favorurile Zeiței Morţii-în-Viaţă - care apare în mit 
drept Elena (*62.3) și Persefona -, prezentându-i ca fiind doi regi 
prieteni devotați, asemenea lui Castor și Polideuces, care au 
întreprins o incursiune în scop amoros într-un oraș din 
vecinătate (*74.c) și dintre care unul a fost scutit de moarte din 
cauza presupusei sale nașteri divine. Idas și Linceu, o pereche 
similară de gemeni, au fost introduși în poveste tocmai pentru a 
sublinia acest aspect. Dar numele lui Piritoos, „cel care se 
întoarce”, sugerează că el era un rege sacru în depline drepturi, 
iar în picturile de pe vasele din sudul Italiei el urcă spre Lumea 
de Sus luându-și rămas-bun de la Tezeu, care stă lângă Zeița 
Dreptăţii, ca și cum Tezeu ar fi doar succesorul său tanist. 

4. Răpirea Elenei în timpul unui sacrificiu amintește de răpirea 
Oritiei de către Boreas (*48.8) și poate că a fost dedusă din 
aceeași imagine care prezintă orgiile erotice de la Tesmoforiile 

ateniene. Este posibil, totuși, ca un altar din Afidna al zeiţei 
atice Elena să fi conţinut o imagine sau vreun alt obiect de cult 
furat de atenieni de la omoloaga ei din Laconia - dacă vizita în 
Tartar este un duplicat al poveștii, ei ar fi putut să facă o 
incursiune pe mare în Tenaros -, și ca acesta să fi fost recuperat 
ulterior de spartani. 

5. Cei patru ani ai șederii lui Tezeu în Tartar reprezintă 
perioada obișnuită în care un rege sacru îi făcea loc succesorului 
său; un nou rege sacru, un Tezeu redivivus, trebuie să fi fost 
atunci instalat. Atenienii au făcut o tentativă de a-l ridica pe 
eroul lor naţional, Tezeu, la rangul de zeu olimpian, afirmând că 
el scăpase de moarte, la fel ca Dionysos și Heracle, dar inamicii 
lor peloponesieni au reușit să le combată revendicarea. Unii 
insistă că Tezeu nu a scăpat niciodată de moarte, ci a fost 
pedepsit veșnic pentru insolenţa lui, asemenea lui Ixion și Sisif. 
Alţii au raţionalizat povestea, spunând că el a făcut incursiunea 
în Cichyrus, nu în Tartar, și au depus eforturi ca să explice că 
Piritoos nu a fost sfâșiat de Cerber, ci de un câine molosian - 
cea mai mare de statură și mai feroce rasă din Grecia. Cea mai 
generoasă concesie făcută mitului atenian a fost că Tezeu, 
eliberat după o ședere umilitoare pe Scaunul Uitării (*37.2), i-a 
transferat, în semn de scuze, majoritatea templelor și 
sanctuarelor sale lui Heracle Salvatorul, ale cărui munci și 
suferinţe le imitase. 

6. Însă Tezeu a fost un erou important și trebuie să i se 
recunoască meritul de a fi provocat ladul, în sensul că a pătruns 
până în centrul labirintului cretan, unde îl aștepta Moartea, și a 
ieșit teafăr de acolo. Dacă atenienii ar fi fost la fel de puternici 
pe uscat cum au fost pe mare, fără îndoială că el ar fi devenit un 
olimpian sau, cel puţin, un semizeu naţional. Sursa centrală a 
ostilității față de Tezeu a fost probabil Delfi, unde se știa foarte 
bine că Oracolul lui Apollo le servea spartanilor în lupta lor 
împotriva Atenei. 


104. Moartea lui Tezeu 


a. În timpul cât Tezeu a lipsit, fiind în Tartar, Dioscurii au 
reunit o armată de laconieni și arcadieni și au pornit în marș 
contra Atenei, cerând-o pe Elena înapoi. Cum atenienii au negat 
că s-ar afla acolo sau că ar avea cea mai mică idee unde putea 


fi, Dioscurii au început să devasteze Atica, până când locuitorii 
din Decelia, care dezaprobau purtarea lui Tezeu, i-au îndrumat 
spre Afidna, unde au găsit-o pe sora lor și au salvat-o. Dioscurii 
au ras Afidna de pe faţa pământului, dar pe decelieni i-au scutit 
de atunci de la plata oricăror taxe către Sparta și le-au oferit 
locuri de onoare la sărbătorile lor - iar pământurile lor au fost 
singurele cruţate în războiul peloponesiac, atunci când spartanii 
au devastat Atica$!?. 

b. Alţii spun că cel care a dezvăluit ascunzătoarea Elenei a 
fost un oarecare Academos, sau Echedemos, un arcadian venit 
în Atica la invitaţia lui Tezeu. Fără îndoială, spartanii l-au tratat 
cu mare cinstire cât a fost în viaţă și, în invaziile lor de mai 
târziu, au cruțat micul lui domeniu de lângă râul Cefisos, aflat la 
șase stadii depărtare de Atena. Este ceea ce se numește acum 
Academia: o grădină încântătoare, udată din belșug, unde 
filosofii se adună și își expun viziunile lor nereligioase despre 
natura zeilor$!5. 

c. Maratos a fost cel care a condus contingentul arcadian al 
armatei Dioscurilor și, supunându-se unui oracol, s-a oferit să se 
sacrifice în fruntea oamenilor lui. Unii spun că el, și nu Maraton, 
tatăl lui Sicion și al lui Corintos, a fost cel care a dat numele 
orașului Maratont!*. 

d. Or, Peteos, fiul lui Orneos și nepotul lui Erehteu, fusese 
surghiunit de Egeu, iar Dioscurii, ca să-i facă în ciudă lui Tezeu, 
l-au adus înapoi din exil pe fiul lui, Menesteu, și l-au făcut regent 
al Atenei. Acest Menesteu a fost cel dintâi demagog. În timpul 
cât Tezeu a fost absent, aflat în Tartar, el s-a făcut apreciat de 
locuitori, amintind nobililor de puterea pe care o pierduseră în 
timpul federalizării și zicându-le celor săraci că le-au fost furate 
ţara și religia și că deveniseră supușii unui aventurier de origine 
obscură - care, totuși, acum eliberase tronul, zvonindu-se 
despre el că e morts?5. 

e. Când Afidna a căzut, iar Atena se afla în pericol, Menesteu 
i-a convins pe locuitori să îi primească pe Dioscuri în oraș, ca 

binefăcători și eliberatori ai lor. Într-adevăr, ei s-au purtat cât se 
poate de corect și au cerut doar să fie primiţi la Misterele 
Eleusine, așa cum fusese primit și Heracle. Solicitarea le-a fost 
aprobată, iar Dioscurii au devenit cetăţeni de onoare ai Atenei. 
Afidnos a devenit tatăl lor adoptiv, așa cum Pilios a fost pentru 
Heracle într-o ocazie similară. Apoi le-au fost acordate onoruri 
divine când constelația lor era la ascendent, drept 
recunoștință pentru clemenţa pe care o arâtaseră față de 
oamenii simpli. Dioscurii au dus-o bucuroși pe Elena înapoi în 
Sparta, împreună cu Etra, mama lui Tezeu, și cu o soră alui 
Piritoos ca însoţitoare a ei. Unii spun că Elena era încă virgină, 
alţii că Tezeu o lăsase grea și că la Argos, în drum spre casă, ea 
a născut o fată, pe Ifigenia, și i-a dedicat un sanctuar lui Artemis 
drept recunoștință pentru eliberarea eis!*. 

f. Tezeu, care s-a întors din Tartar la puţin timp după aceea, a 
înălțat de îndată un altar lui Heracle Salvatorul și i-a reconsacrat 
acestuia templele și dumbrăvile lui, în afară de patru dintre ele. 
Cu toate acestea, el se simţea foarte slăbit de chinurile la care 
fusese supus și a găsit Atena într-atât de dezbinată de facțiuni și 
de revolte, încât nu a mai fost în măsură să menţină ordinea“. 
Mai întâi și-a scos copiii pe furiș din oraș și i-a dus în Eubeea, 
unde Elpenor, fiul lui Chalcodon, le-a oferit adăpost - dar unii zic 
că ei fugiseră chiar înainte de întoarcerea sa-, apoi i-a 
blestemat solemn pe atenieni de pe Muntele Gargettos; în fine, 
s-a îmbarcat spre Creta, unde Deucalion promisese să-i ofere 
adăpost. 

g. O furtună i-a abătut nava de la cursul ei, iar prima 
debarcare a lui Tezeu a fost pe Insula Scyros, lângă Eubeea, 
unde regele Licomed, deși prieten apropiat cu Menesteu, l-a 
primit cu tot onorul cuvenit faimei și descendenţei lui. Tezeu, 
care moștenise un domeniu în Scyros, a cerut permisiunea să se 
stabilească acolo. Dar Licomed de mult considera acel domeniu 
ca fiind al lui și, prefăcându-se că îi arată lui Tezeu hotarele 
acestuia, l-a ademenit pe vârful unei stânci înalte și l-a împins în 
gol, apoi a povestit că Tezeu căzuse din întâmplare, în timp ce 
se plimba beat după o masă copioasăt!8. 

h. Liniștit acum în ce privește succesiunea la tron, Menesteu a 
fost unul dintre peţitorii Elenei și a condus forțele ateniene la 
Troia, unde a dobândit mare faimă ca strateg, dar a fost ucis în 
luptă. Fiii lui Tezeu i-au succedat la trons!?. 

j. Se spune că Tezeu a răpit-o cu forța pe Anaxo din Trezena 
și că s-a împreunat cu lope, fiica lui Ificles din Tirint. Aventurile 
lui amoroase le-au provocat atenienilor numeroase încurcături, 
încât le-a luat mult timp ca să-l aprecieze la justa lui valoare, 
chiar și la mai multe generaţii după moartea sa. In bătălia de la 
Maraton însă, spiritul lui s-a ridicat din pământ ca să-i 
îmbărbăteze și s-a năpustit, complet înarmat, contra persanilor, 
iar după victoria repurtată, Oracolul din Delfi a spus că 
rămășițele lui trebuie să fie aduse în ţară. Locuitorii din Atena 
suferiseră ani în șir din pricina celor din Scyros, iar Oracolul a 
anunţat că vor mai avea de suferit câtă vreme oasele lui Tezeu 
vor rămâne în posesia lor, Dar recuperarea lor era o sarcină 
anevoioasă, deoarece locuitorii din Scyros erau pe cât de 
morocănoși, pe atât de aprigi, iar când Cimon a cucerit insula nu 
au vrut să dezvăluie locul unde fusese înmormântat Tezeu. Și 
totuși, Cimon a zărit pe vârful unui deal o vulturiţă care scurma 
pământul cu ghearele. Crezând că era un semn venit din Cer, 
Cimon a luat o sapă, s-a dus în grabă la groapa făcută de 
vulturiţă și a început să o lărgească. Curând, sapa s-a izbit de un 
coșciug din piatră, în care se găsea scheletul cuiva înalt, cu o 
lance și o sabie de bronz în mâini; nu puteau fi decât armele lui 
Tezeu. Scheletul a fost adus cu venerație la Atena și îngropat 
pentru a doua oară în cadrul unei ceremonii grandioase în 
sanctuarul lui Tezeu, lângă Gymnasium®”., 

j. Tezeu a fost un abil cântăreţ la liră, iar acum devenise, 
împreună cu Heracle și Hermes, protector al fiecărui gymnasium 
și școli de lupte din Grecia. Asemănarea lui cu Heracle este 
legendară. El a luat parte la Vânătoarea din Calidon, i-a 
răzbunat pe luptătorii căzuţi la Teba, dar nu a reușit să fie unul 
dintre argonauţi doar pentru că era ţinut în Tartar atunci când ei 
au plecat pe mare, spre Colhida. Primul război dintre Atena și 
Pelopones a fost provocat de el când a răpit-o pe Elena, iar al 
doilea, de refuzul lui de a-i preda pe fiii lui Heracle regelui 

EuristeuS??, 

k. Sclavii și lucrătorii maltrataţi, ai căror înaintași căutaseră 
protecţia lui împotriva opresorilor, se refugiază acum în 
sanctuarul lui, unde îi sunt aduse sacrificii în cea de-a opta zi a 
fiecărei luni. Se prea poate ca această zi să fi fost aleasă 
deoarece Tezeu a ajuns prima oară din Trezena la Atena în a 
opta zi a lui Hecatombeon și s-a întors din Creta în a opta zi a lui 
Pianepsion. Sau poate fiindcă era fiu al lui Poseidon: 
căci sărbătorile lui Poseidon sunt celebrate și ele în a opta zi a 
lunii, de vreme ce opt, fiind primul cub al unui număr par, 
reprezintă puterea de nezdruncinat a lui Poseidon®”, 

x 

1. Menesteu Erehteidul, lăudat în //iada (11.552 și urm.) pentru 
remarcabilele lui abilități militare, și care a domnit în Atena în 
timpul celor patru ani de absenţă a lui Tezeu, când el era în 
Tartar, pare să fi fost geamănul muritor și coregele lui, omologul 
atenian al lui Piritoos Lapitul. El apare aici ca prototip al 
demagogilor atenieni care, de-a lungul întregului război 
peloponesiac, au fost în favoarea unei păci cu Sparta, obţinută 
cu orice preţ; dar mitograful, deși deplânge tactica lui, este 
atent să nu îi ofenseze pe Dioscuri, cei la care marinarii atenieni 
se rugau pentru ajutor când erau surprinși de furtună. 

2. Tema pharmacos-ului cu pene reapare în numele tatălui și 
bunicului lui Menesteu, ca și în moartea lui Tezeu însuși. 
Aceasta s-a petrecut pe Insula Scyros („pietroasă”), ortografiată 
și Sciros, ceea ce sugerează că, în imaginea din care a fost 
dedusă povestea, cuvântul sc/r (o formă abreviată a lui 
Sciroforia, ceea ce explică de ce regele era aruncat de pe o 
stâncă) a fost confundat cu numele insulei. Dacă este așa, 
atunci Licomed trebuie să fi fost victima; numele lui era un 
nume atenian comun. Se pare că, la origine, sacrificiile erau 
aduse Zeiţei-Lună în ziua a opta a fiecărei lunaţii, când ea intra 
în a doua sa fază, acesta fiind momentul optim pentru plantare; 
dar atunci când Poseidon s-a căsătorit cu ea și și-a însușit cultul 
ei, luna calendaristică a devenit o perioadă solară, care nu mai 
era legată de fazele lunii. 

3. Importanţa mitică a lui Maratos („fenicul”) rezidă în 

folosirea tulpinilor de fenicul cu care era purtat noul foc sacru de 
la o vatră centrală de cult la cele particulare (*39.9), după 
stingerea lui anuală (*149.3). 

4. Înainte de sfârșitul poveștii lui Tezeu, aş vrea să adaug aici 
o notă suplimentară despre vasul Tragliatella (*98.3), care îi 
înfățișează pe regele sacru și pe succesorul lui evadând dintr-un 
labirint. Am văzut acum și imaginea de pe partea opusă a 
vasului, care prezintă un interes extraordinar pentru prologul 
acestei evadări: o procesiune pedestră, în sensul rotației 
soarelui, condusă de un rege sacru neînarmat. Șapte bărbați îl 
însoțesc, fiecare înarmat cu trei javeline și cu un scut cu un 
mistreţ pe el, iar în urma lor vine succesorul-tanist, înarmat cu o 
lance. Cei șapte bărbaţi reprezintă, în mod evident, cele șapte 
luni de domnie a tanistului, care cad între culesul merelor și 
Paști - mistrețul fiind emblema casei lui (*18.7). Scena se 
petrece în ziua morţii rituale a regelui, iar Regina-Lună 
(Pasifae - *88. 7) iese în întâmpinarea lui: o siluetă terifiantă, cu 
mantie și cu un braț pus în șold ameninţător. Cu celălalt braţ 
întins, ea îi oferă un măr, pașaportul lui spre Paradis, iar cele 
trei lănci purtate de fiecare bărbat anunţă moartea. Însă regele 
este călăuzit de un personaj feminin mic de statură, cu o mantie 
asemănătoare celeilalte - o putem numi prințesa Ariadna 
(*98.K), care l-a ajutat pe Tezeu să evadeze din labirintul morții, 
la Cnosos. lar el etalează cu îndrăzneală, ca o contravrajă faţă 
de măr, un ou de Paști, oul învierii. Paștele era perioada când 
dansurile asemănătoare cu cele din Troia erau executate în 
labirinturile din vegetaţie din Britania, ca și în Etruria. Un ou 
sacru etrusc din trahit negru lustruit, înconjurat de o săgeată în 
relief, a fost găsit în Perugia: este același ou sfânt. 


105. Oedip 


a. Laios, fiul lui Labdacos, s-a căsătorit cu locasta și a fost 
rege în Teba. Îndurerat că nu avea copii, el a consultat în taină 
Oracolul din Delfi, care i-a spus că acea aparentă nenorocire 
era, de fapt, o binecuvântare, întrucât orice copil născut de 
locasta avea să devină ucigașul tatălui său. Drept urmare, Laios 
a îndepărtat-o pe locasta, dar fără să-i ofere vreun motiv pentru 
decizia sa, ceea ce a iritat-o într-atât încât, după ce l-a făcut să 
bea, l-a ademenit în braţele ei de îndată ce s-a făcut noapte. 


Când, nouă luni mai târziu, locasta a adus pe lume un fiu, Laios 
l-a smuls din braţele doicii, i-a străpuns picioarele cu un cui și, 
legându-i-le laolaltă, l-a abandonat pe Muntele Citeron. 

b. Însă Ursitele deciseseră ca acest băiat va ajunge la o 
bătrâneţe înaintată. Un păstor din Corint l-a găsit, i-a dat 
numele Oedip, deoarece avea picioarele deformate din pricina 
rănilor provocate de cui, și l-a dus în Corint, unde pe atunci rege 
era Polibos®”. 

c. Potrivit unei alte versiuni, Laios nu l-a abandonat pe Oedip 
pe munte, ci l-a încuiat într-un cufăr, care a fost coborât în mare 
de pe un vas. Cufărul a plutit până pe ţărmul cetăţii Sicion, unde 
Peribeea, regina lui Polibos, s-a întâmplat să se afle pe plajă, 
supraveghindu-le pe spălătoresele ei regale. Ea l-a luat pe 
Oedip, s-a retras într-un desiș și s-a prefăcut cuprinsă de 
chinurile facerii. Şi cum spălătoresele erau prea ocupate ca să o 
observe, Peribeea le-a făcut pe toate să creadă că tocmai îl 
născuse pe Oedip. Dar ea i-a spus adevărul lui Polibos, care, 
neavând nici el copii, a fost bucuros să-l crească pe Oedip ca pe 
propriul său fiu. 

Într-o zi, luat în derâdere de un tânăr corintian că nu seamănă 
deloc cu presupușii lui părinţi, Oedip s-a dus să întrebe Oracolul 
din Delfi ce îi rezervă viitorul. „Pleacă de lângă altar, 
nenorocitule!”, i-a strigat Pythia dezgustată. „Îţi vei omori tatăl 
și te vei căsători cu mama ta!” 

d. De vreme ce Oedip îi iubea pe Polibos și pe Peribeea și nu 
voia să aducă nenorocirea asupra lor, a decis pe dată să se 
întoarcă în Corint. Dar în defileul îngust dintre Delfi și Daulis s-a 
întâmplat să-l întâlnească pe Laios, care i-a poruncit grosolan să 

se dea la o parte din drum și să facă loc acelora care îi erau 
superiori; trebuie menţionat că Laios se afla într-un car, în timp 
ce Oedip mergea pe jos. Atunci Oedip i-a replicat că el nu 
recunoștea pe nimeni ca superior, decât pe zei și pe părinţii lui. 

„Cu atât mai rău pentru tine!”, a strigat Laios și a dat ordin 
vizitiului, lui Polifonte, să mâne mai departe. Una dintre roţi l-a 
lovit la picior pe Oedip, iar el, cuprins de furie, l-a omorât pe 
Polifonte cu lancea. Apoi l-a aruncat în drum pe Laios, prins între 
hamuri, și a dat bici cailor, făcându-i să îl târâie spre moarte. A 
rămas în sarcina regelui din Plateea să îngroape ambele 
cadavre“. 

e. Laios fusese să întrebe Oracolul cum ar fi putut să scape 
Teba de Sfinx. Acest monstru era o fiică a lui Tifon și a Echidnei 
sau, spun unii, a câinelui Ortros și a Himerei, și venise în zbor în 
Teba din cel mai îndepărtat colţ al Etiopiei. Putea fi recunoscută 
ușor după capul de femeie, trupul de leu, coada de șarpe și 
aripile de vultur*?€. Hera trimisese de curând Sfinxul să 
pedepsească Teba pentru că Laios răpise un băiat din Pisa, pe 
Chrisipos, și, după ce s-a stabilit pe Muntele Fikion, aproape de 
oraș, îl punea pe fiecare călător teban să dezlege o ghicitoare 
învățată de la cele trei muze: „Ce creatură, cu o singură voce, 
are uneori două picioare, alteori trei, alteori patru, și este cea 
mai slabă când are mai multe?”. Cei care nu puteau afla 
răspunsul erau sugrumaţi și devoraţi pe loc, printre acești 
nefericiţi fiind și nepotul locastei, Hemon, pe care Sfinxul l-a 
făcut într-adevăr haimon, adică „însângerat”. 

Oedip, care se îndrepta spre Teba, refăcut după uciderea lui 
Laios, a ghicit răspunsul. „Omul”, a replicat, „deoarece când e 
mic se târâie în patru labe, stă bine înfipt pe două picioare la 
tinereţe și se sprijină în baston la bătrâneţe”. De umilinţă, 
Sfinxul a sărit de pe Muntele Fikion și s-a făcut bucăţi în valea 
de dedesubt. La care tebanii l-au întâmpinat pe Oedip ca rege, 
iar el s-a căsătorit cu locasta, fără să știe că era mama lui. 

f. Nenorocirea s-a abătut apoi asupra Tebei, iar Oracolul din 
Delfi a răspuns, când a fost consultat din nou: „Alungaţi-l pe 
ucigașul lui Laios!”. Neștiind cu cine se întâlnise în defileu, 

Oedip l-a blestemat pe ucigașul lui Laios și l-a condamnat la exil. 

9. Orbul Tiresias, cel mai renumit clarvăzător din Grecia la 
acel moment, a cerut atunci să fie primit de Oedip. Unii spun că 
Atena, care îl orbise pentru că o văzuse din greșeală îmbăindu- 
se, a fost mișcată de rugăminţile mamei lui și, luându-l de pe 
aegisul ei pe șarpele Erihtonios, i-a poruncit: „Curăţă cu limba 
urechile lui Tiresias, astfel încât să înțeleagă limba păsărilor 
care profeţesc”. 

h. Alţii spun că Tiresias văzuse cândva, pe Muntele Cilene, doi 
șerpi care se împerecheau. Când amândoi l-au atacat, el i-a lovit 
cu băţul, ucigând femela. Imediat, el a fost transformat în 
femeie și a devenit o prostituată vestită; dar șapte ani mai 
târziu, s-a întâmplat să vadă din nou aceeași priveliște, în 
același loc, iar de data aceasta și-a recâștigat bărbăţia ucigând 
șarpele mascul. lar alţii spun că atunci când Afrodita și cele trei 
Charite, Pasiteea, Cale și Eufrosine, s-au certat care dintre ele e 
cea mai frumoasă, Tiresias i-a acordat premiul lui Cale, la care 
Afrodita l-a transformat într-o bătrână. Dar Cale l-a luat cu ea în 
Creta și i-a oferit în dar un păr foarte frumos. Câteva zile mai 
târziu, Hera a început să-i reproșeze lui Zeus numeroasele lui 
infidelităţi. El s-a apărat spunând că, oricum, atunci când se afla 
în patul ei, ea era cea care se simţea cu mult mai bine dintre ei 
doi. „E clar că femeile simt o plăcere infinit mai mare din actul 
sexual decât bărbaţii”, a vociferat el. „Ce absurditate!”, a strigat 
Hera. „Este exact pe dos, iar tu o știi foarte bine.” Chemat să 
tranșeze disputa pe baza experienţei personale, Tiresias a 
răspuns: 


Dacă părţile plăcerii iubirii ar fi zece de toate, 
Femeile ar lua de trei ori trei, iar bărbaţii una poate. 


Hera a fost atât de exasperată de zâmbetul triumfător al lui 
Zeus, încât l-a orbit pe Tiresias, dar Zeus l-a despăgubit dându-i 
vedere interioară și o viață prelungită vreme de șapte 
generaţii“?. 

i. Or, Tiresias a apărut la curtea lui Oedip, sprijinindu-se în 
băţul de corn dăruit lui de Atena, și i-a dezvăluit acestuia voinţa 

zeilor: anume, că năpasta avea să înceteze doar dacă un Om 
Semănat murea pentru oraș. Tatăl locastei, Meneceu, unul 
dintre cei care se ivise din pământ atunci când Cadmos 
semănase dinţii șarpelui, a sărit imediat de pe ziduri, și toți 
tebanii au lăudat devotamentul și civismul lui. 

Atunci Tiresias a anunţat iarăși: „Meneceu a făcut foarte bine, 
iar acum năpasta va înceta. Insă zeii se gândeau la un alt Om 
Semănat, unul din generaţia a treia: căci el și-a ucis tatăl și s-a 
căsătorit cu mama sa. Să știi, regină locasta, că acel om este 
soţul tău, Oedip!”. 

j. La început, nimănui nu-i venea să-l creadă pe Tiresias, dar 
cuvintele lui au fost confirmate curând de o scrisoare de la 
Peribeea din Corint. Ea scria că moartea subită a regelui Polibos 
îi îngăduia acum să dezvăluie împrejurările adoptării lui Oedip, 
adăugând detalii incriminatoare. locasta s-a spânzurat atunci de 
rușine și de durere, în timp ce Oedip s-a orbit cu un ac luat din 
veșmintele ei®?s, 

K. Unii spun că, deși chinuit de erinii, care îl acuzau că era 
vinovat de moartea mamei lui, Oedip a continuat să mai 
domnească o vreme în Teba, până când a căzut glorios pe 
câmpul de luptă“??. Potrivit altora însă, fratele locastei, Creon, l- 
a izgonit, dar nu înainte ca Oedip să-i blesteme pe Eteocle și 
Polinice - care erau în același timp fiii și fraţii lui - când ei i-au 
trimis cu nerușinare partea inferioară a unui animal sacrificial, 
anume pulpa, în locul spatei regale. Astfel, ei l-au privit fără 
păreri de rău cum părăsește orașul pe care îl eliberase de Sfinx. 
După ce a rătăcit ani îndelungaţi prin mai multe ţări, îndrumat 
de credincioasa lui fiică, Antigona, Oedip a ajuns în cele din 
urmă la Colonos, în Atica, unde eriniile, care aveau acolo o 
dumbravă, l-au urmărit și l-au omorât, iar Tezeu i-a îngropat 
trupul în curtea templului Celor Solemne din Atena, jelindu-l 
alături de Antigona6%. 

x 


1. Povestea lui Laios, locasta și Oedip a fost dedusă dintr-un 


628 Apollodor Ill.5.8; Sofocle, Oedip Rege 447, 713, 731, 774, 1285 

set de imagini sacre printr-o denaturare deliberată a 
semnificației lor. Un mit care ar explica numele lui Labdacos 
(„ajutor cu torţe”) s-a pierdut, dar este posibil ca el să se refere 
la sosirea luminată de torţe a Copilului Divin, purtat de văcari 
sau păstori la ceremonia Anului Nou și aclamat drept fiu al zeiţei 
Brimo („dezlănţuită”). Această e/eus;is sau venire era cel mai 
important eveniment al Misterelor Eleusine, poate și al 
Misterelor Istmice (*70.5), ceea ce ar explica mitul sosirii lui 
Oedip la curtea din Corint. Păstorii au crescut sau au adus 
omagiu multor altor prinți nou-născuți legendari sau 
semilegendari cum ar fi Hipotoos (*49.a), Pelias (*68.0), Amfion 
(*76.a), Egist (*111./), Moise, Romulus și Cyrus, care fuseseră cu 
toții fie abandonaţi pe un munte, fie încredințați apelor într-o 
arcă, fie ambele. Moise a fost găsit de fiica Faraonului când s-a 
dus la apă cu femeile ei. Este posibil ca Oedipus, „picior umflat”, 
să fi fost inițial Oedipais, „fiu al mării umflate”, aceasta fiind 
semnificația numelui dat eroului galez corespondent, Dylan, și 
ca străpungerea picioarelor lui Oedip cu un cui să aparțină 
sfârșitului poveștii sale, nu începutului, ca în mitul lui Talus 
(*92.m și 154.h). 

2. Uciderea lui Laios este o consemnare a morţii rituale a 
regelui solar datorată mâinilor succesorului său: aruncat dintr- 
un car și târât de cai (*71.1). Răpirea lui Chrisipos se referă 
probabil la sacrificarea unui rege-substitut al lui (*29. 1) atunci 
când primul lui an de domnie a luat sfârșit. 

3. Povestea despre Sfinx a fost dedusă, în mod evident, dintr- 
o imagine care o înfățișează pe Zeiţa-Lună din Teba, al cărei 
trup compozit reprezintă cele două părţi ale anului teban - leu 
pentru perioada de creștere, șarpe pentru cea de descreștere - 
și căreia noul rege îi oferă devoţiunea sa, înainte să se 
căsătorească cu preoteasa ei, regina. Se pare că și ghicitoarea 
pe care Sfinxul a învăţat-o de la muze fusese inventată pentru a 
explica o imagine cu un nou-născut, un războinic și un bătrân, 
cu toţii venerând-o pe Zeița Triplă: fiecare aduce omagiu unei 
persoane diferite a triadei. Dar Sfinxul, învinsă de Oedip, s-a 
omorât, ca și preoteasa ei, locasta. A fost oare Oedip un 
invadator din secolul al XIII-lea al Tebei care a suprimat vechiul 
cult minoic al zeiţei și a reformat calendarul? În vechiul sistem, 
noul rege, deși străin, fusese teoretic fiu al vechiului rege, pe 
care l-a omorât și cu a cărui văduvă s-a căsătorit, un obicei pe 


care invadatorii patriarhali l-au reprezentat greșit drept paricid 
și incest. Teoria freudiană conform căreia „complexul lui Oedip” 
este un instinct comun tuturor oamenilor a fost sugerată de 
această anecdotă coruptă; și, chiar dacă Plutarh consemnează 
(Despre Isis și Osiris 32) faptul că hipopotamul „își ucidea 
părintele și o siluia pe mama sa”, el nu ar fi sugerat niciodată că 
fiecare bărbat are un complex al hipopotamului. 

4. Chiar dacă patrioţii tebani, nevoind să recunoască faptul că 
Oedip era un străin care le luase orașul cu asalt, preferau să 
facă din el moștenitorul pierdut al regatului, adevărul este 
dezvăluit de moartea lui Meneceu, membru al neamului 
preelenic care celebra sărbătoarea Peloria în memoria lui Ofion 
Demiurgul, din ai cărui dinţi pretindea că răsărise. El a sărit să 
moară în speranța deznădăjduită de a o îmbuna pe zeiţă, 
asemenea lui Mettus Curtius, când o prăpastie s-a căscat în 
Forul Roman (Titus Livius VII.6), același sacrificiu fiind oferit în 
timpul Războiului Celor Șapte Împotriva Tebei (*106.)). Cu toate 
acestea, el a murit în zadar, altfel Sfinxul și marea preoteasă nu 
ar fi fost obligate să se sinucidă. Povestea morţii locastei prin 
spânzurare este probabil o eroare; se spune că Elena Măslinilor, 
asemenea Erigonei și Ariadnei ale cultului viței-de-vie, ar fi murit 
în acest mod - poate pentru a explica figurinele Zeiţei-Lună care 
atârnau de crengile arborilor din livezi, ca vrajă pentru fertilizare 
(*79.2; 88.10 și 98.5). Figurine similare erau folosite în Teba; iar 
când locasta s-a sinucis, fără îndoială că ea s-a aruncat de pe o 
stâncă, așa cum făcuse și Sfinxul. 

5. Apariţia lui „Tiresias”, un nume comun pentru prezicători în 
decursul întregii istorii legendare a Greciei, sugerează că Zeus îi 
acordase lui Tiresias o viaţă remarcabil de lungă. A vedea șerpi 
împerechindu-se încă mai este considerat un semn de rău augur 
în sudul Indiei, teoria fiind că martorul va fi pedepsit cu „boala 
feminină” (cum o numește Herodot), adică homosexualitatea; 
aici, fabulistul grec a dus povestea la un nivel superior, pentru a 
face lumea să râdă de femei. Cornul, un copac divinatoriu 
consacrat lui Cronos (*52.3 și 170.5), simboliza luna a patra, a 
echinocţiului de primăvară; Roma a fost întemeiată în acest 
anotimp pe locul în care sulița din lemn de corn a lui Romulus s- 
a înfipt în pământ. Hesiod a făcut din cele două Charite 
tradiționale trei (*13.3), numindu-le Eufrosine, Aglae și Thalia 
(Teogonia 945). Relatarea lui Sosostratus despre concursul de 


frumuseţe nu prea are sens, deoarece Pasiteea Cale Eufrosine, 
„Zeița Bucuriei care este frumoasă pentru toţi”, pare să fi fost 
chiar numele Afroditei. Este posibil ca el să o fi împrumutat de la 
Judecata lui Paris (*159./; și 3). 

6. Au supravieţuit două relatări incompatibile despre sfârșitul 
lui Oedip. Potrivit lui Homer, el a murit glorios în luptă. Potrivit 
lui Apollodor și lui Hyginus, a fost surghiunit de fratele locastei, 
membru al casei regale cadmeene, și a rătăcit ca un cerșetor 
orb prin orașele Greciei până când a ajuns la Colonos, în Atica, 
unde Furiile l-au urmărit și l-au ucis. Faptul că Oedip și-a 
străpuns singur ochii în urma remușcărilor a fost interpretat de 
psihologi ca însemnând castrare; dar, chiar dacă gramaticii 
greci spuneau că orbirea învățătorului lui Ahile, Phoenix (*160.)), 
era un eufemism pentru impotenţă, mitul arhaic este 
întotdeauna mai direct, iar castrarea lui Uranos și a lui Attis a 
continuat să fie consemnată fără nici un fel de pudoare în 
manualele despre perioada clasică. Prin urmare, orbirea lui 
Oedip pare mai degrabă o invenţie teatrală decât un mit 
originar. Furiile erau personificări ale conștiinței, dar o conștiință 
într-un sens foarte limitat: trezită doar de încălcarea unui tabu 
matern. 

7. Potrivit poveștii nonhomerice, sfidarea de către Oedip a 
zeiţei orașului a fost pedepsită prin exil, iar el a murit în cele din 
urmă ca victimă a propriilor temeri superstițioase. Este probabil 
ca inovațiile lui să fi fost repudiate de corpul conservatorilor 
tebani; și, fără îndoială, refuzul fiilor și fraţilor lui de a-i acorda 
spata victimei sacrificiale echivala cu o contestare a autorității 
lui divine. Spata era apanajul preoţilor la lerusalim (Leviticul 
VII.32 și 1X.21 etc.), iar Tantal a așezat o astfel de spată în faţa 
zeiței Demetra la faimosul ospăț al zeilor (*108.0). La indigenii 
akan, spata dreaptă încă îi revine conducătorului. 

A încercat Oedip, asemenea lui Sisif, să înlocuiască legile 
matriliniare ale succesiunii cu unele patriliniare, dar a fost 
surghiunit de supușii lui? Pare probabil. Tezeu din Atena, un alt 
revoluţionar patriarhal din Istm, cel care a distrus străvechiul 
clan atenian al palantizilor (*99.a), este asociat de autorii 
dramatici atenieni cu înmormântarea lui Oedip și a fost 
surghiunit în mod asemănător la sfârșitul domniei lui (*104.5). 

8. Tiresias apare aici, în mod dramatic, ca profet al dizgraţiei 
finale a lui Oedip, dar povestea, așa cum a supravieţuit, pare să 


fi fost întoarsă pe dos. Este posibil ca ea să fi sunat cândva așa: 
„Oedip din Corint a cucerit Teba și a devenit rege căsătorindu- 
se cu locasta, o preoteasă a Herei. Apoi a anunţat că de atunci 
încolo regatul va fi lăsat moștenire din tată în fiu, pe linie 
masculină, ceea ce este un obicei corintian, în loc ca acesta să 
rămână darul Herei Sugrumătoarea. Oedip a mărturisit că el 
însuși se simţea rușinat pentru că lăsase caii carului să îl târască 
spre moarte pe Laios, considerat a fi tatăl său, și pentru că se 
căsătorise cu locasta, care îl făcuse rege printr-o ceremonie a 
renașterii. Dar când el a încercat să schimbe aceste obiceiuri, 
locasta s-a sinucis în semn de protest, iar asupra Tebei s-a 
abătut năpasta. La sfatul unui oracol, tebanii i-au refuzat atunci 
lui Oedip spata sacră și l-au surghiunit. El a murit în încercarea 
zadarnică de a-și recâștiga tronul pe calea războiului”. 


106. Cei șapte contra Tebei 


a. Atât de mulţi prinți au venit în Argos în speranţa că se vor 
căsători fie cu Argia, fie cu Deipile, fiicele regelui Adrast, încât 
acesta, temându-se ca nu cumva să își facă dușmani puternici 
dacă îl desemna pe oricare dintre ei doi ca ginere, a consultat 
Oracolul din Delfi. Răspunsul lui Apollo a fost: „Înjugă la un car 
cu două roți mistrețul și leul care se luptă în palatul tău”. 

b. Printre peţitorii nu prea norocoși se aflau și Polinice și 
Tideu. Polinice și geamănul lui, Eteocle, fuseseră aleși coregi ai 
Tebei după surghiunirea lui Oedip, tatăl lor. Ei au căzut de acord 
să domnească pe rând câte un an, dar Eteocle, căruia i-a revenit 
prima perioadă, nu a vrut să cedeze tronul la sfârșitul anului, 
argumentând cu înclinația spre rău manifestată de Polinice, și l- 
a surghiunit din oraș. Tideu, fiul lui Oeneu Calidonianul, îl 
ucisese pe Melanipos, fratele lui, la vânătoare. Deși pretindea că 
a fost un accident, fusese profeţit că Melanipos avea să-l ucidă 
și, prin urmare, calidonienii îl suspectau că încercase să își 
prevină soarta, astfel că și el a fost surghiunit. 

c. Or, blazonul Tebei este un leu, iar cel al Calidonului e un 
mistreţ, iar cei doi peţitori fugari afișau cele două simboluri pe 
scuturile lor. In noaptea aceea, în palatul lui Adrast, ei au 
început să se certe în legătură cu bogăţiile și gloria orașelor lor, 
și poate că s-ar fi ajuns la crimă dacă Adrast nu i-ar fi despărțit 
și împăcat. Apoi, ţinând cont de profeție, el a căsătorit-o pe 


Argia cu Polinice și pe Deipile cu Tideu, promițând să le redea 
ambilor prinți regatele lor; dar a spus că mai întâi avea să 
pornească un marș contra Tebei, care era mai aproape. 

d. Adrast și-a adunat căpeteniile din Argos: Capaneu, 
Hipomedon, cumnatul lui, Amfiaraos, și aliatul lui, Partenopeos 
din Arcadia, fiul lui Meleagru și al Atalantei, îndemnându-i să se 
înarmeze și să pornească spre est. Dintre acești luptători, doar 
unul nu a vrut să se supună, și anume Amfiaraos, care, 
prevăzând că toţi în afară de Adrast aveau să piară în lupta 
contra Tebei, la început a refuzat să meargă. 

e. S-a întâmplat ca Adrast să se fi certat mai înainte cu 
Amfiaraos în legătură cu treburile de stat ale Argosului, iar cei 
doi bărbaţi ar fi putut să se și omoare unul pe celălalt la furie, 
dacă n-ar fi fost sora lui Adrast, Erifile, care era căsătorită cu 
Amfiaraos. Ea și-a înșfăcat furca de tors și s-a pus între ei, 
făcându-i să-și plece săbiile și să jure că aveau să se supună 
întotdeauna verdictului ei în orice dispută viitoare. Știind de 
acest jurământ, Tideu l-a chemat pe Polinice și i-a spus: „Erifile 
se teme că își pierde frumuseţea; or, dacă i-ai oferi tu colierul 
magic care a fost cadoul de nuntă al Afroditei pentru străbuna 
ta, Harmonia, soția lui Cadmos, ea ar tranșa imediat disputa 
dintre Adrast și Amfiaraos, obligându-l pe acesta să vină cu noi”. 

f. Așa s-a și făcut, în mod discret, iar expediţia a pornit, 
condusă de cei șapte luptători: Polinice, Tideu și cei cinci din 
Argos®?, Dar unii spun că Polinice nu era unul din cei șapte și 
adaugă numele lui Eteocle din Argos, fiu al lui Ifis®”. 

9. Marșul lor i-a dus prin Nemeea, unde rege era Licurg. Când 
au cerut permisiunea ca trupele să-și potolească setea în ţara 
lui, Licurg a fost de acord, iar sclava lui, Hipsipile, i-a condus la 
cel mai apropiat izvor. Hipsipile era o prinţesă din Lemnos, dar 
când femeile din Lemnos juraseră să omoare toţi bărbaţii drept 
răzbunare pentru răul făcut lor, ea i-a salvat viaţa tatălui ei, 

Toas: ele atunci au vândut-o ca sclavă și acum era aici ca 
dădacă a lui Ofeltes, fiul lui Licurg. În timp ce conducea armata 
din Argos spre locul unde puteau să-și potolească setea, ea a 
așezat băiatul jos pentru o clipă, iar un șarpe s-a încolăcit în 
jurul lui și l-a mușcat mortal. Adrast și oamenii lui s-au întors de 
la izvor prea târziu pentru a mai putea face altceva decât să 
omoare șarpele și să-l îngroape pe băiat. 

h. Când Amfiaraos i-a prevenit că acesta era un semn de rău 
augur, ei au instituit Jocurile Nemeene, în cinstea băiatului, iar 
lui i-au dat numele de Arhemoros, care înseamnă „creator al 
destinului”; fiecare dintre luptători a avut satisfacția să câștige 
una dintre cele șapte probe de concurs. De atunci, judecătorii 
Jocurilor Nemeene, care sunt celebrate la fiecare patru ani, au 
purtat mereu mantii negre în semn de doliu pentru Ofeltes, iar 
coroana câștigătorului este împletită din pătrunjel, plantă ce 
poartă ghinion. 

i. Adrast a sosit în Citeron și l-a trimis pe Tideu mesager la 
tebani, cu solicitarea ca Eteocle să renunţe la tron în favoarea 
lui Polinice. Cum solicitarea i-a fost respinsă, Tideu a provocat 
căpeteniile lor pe rând la luptă corp la corp și a ieșit victorios din 
toate confruntările; curând, nici un teban nu a mai îndrăznit să 
iasă în faţă. Atunci, cei din Argos s-au apropiat de zidurile 
orașului și fiecare luptător și-a ocupat poziţia în fața uneia din 
cele șapte porți. 

j. Consultat de Eteocle, clarvăzătorul Tiresias a profeţit că 
tebanii aveau să fie victorioși doar dacă un prinţ din casa regală 
se oferea de bună voie drept sacrificiu lui Ares; la care Meneceu, 
fiul lui Creon, s-a omorât în faţa porților, așa cum tizul și unchiul 
lui sărise cu capul înainte de pe ziduri, într-o ocazie mai de 
demult. Profeţia lui Tiresias s-a împlinit: e drept că tebanii au 
fost înfrânți într-o încăierare și s-au retras în cetate, dar imediat 
ce Capaneu a sprijinit o scară de asalt pe zid și a pornit să urce 
pe ea, Zeus l-a ucis cu un fulger. Văzând aceasta, tebanii au 
prins curaj și au atacat cu furie, ucigând alţi trei din cei șapte 
luptători, iar unul dintre ei, care se întâmplase să se numească 
Melanipos, l-a rănit pe Tideu la abdomen. Atena avea o mare 
afecţiune pentru Tideu și, făcându-i-se milă de el văzându-l cum 
zăcea pe jumătate mort, s-a dus în grabă să-i ceară lui Zeus, 

tatăl ei, un elixir care să nu dea greș și să-l pună de îndată pe 
picioare. Dar Amfiaraos îl ura pe Tideu pentru că îi obligase pe 
cei din Argos să atace Teba și, fiind ager la minte, s-a repezit la 
Melanipos și i-a retezat capul. „lată răzbunarea!”, a strigat el, 
înmânându-i lui Tideu capul. „Despică-i ţeasta și înghite-i 
creierul!” Tideu a făcut întocmai, iar Atena, care tocmai sosise 
în clipa aceea cu elixirul, l-a vărsat pe jos și s-a retras, cuprinsă 
de dezgust. 

k. Doar Polinice, Amfiaraos și Adrast mai rămăseseră acum 
dintre cei șapte luptători, iar Polinice, ca să evite un nou măcel, 
s-a oferit să decidă succesiunea la tron printr-o luptă directă cu 
Eteocle. Eteocle a acceptat provocarea și, pe parcursul acelei 
lupte înverșunate, fiecare l-a rănit mortal pe celălalt. Creon, 
unchiul lor, a preluat atunci comanda armatei tebane și i-a 
respins pe luptătorii descurajaţi din Argos. Amfiaraos a fugit în 
carul său pe malurile râului Ismenos și era pe punctul să fie 
străpuns între umeri de un urmăritor teban, când Zeus a 
despicat pământul cu un fulger și Amfiaraos a dispărut, cu car 
cu tot, iar acum domnește viu printre cei morţi. Baton, 
conducătorul carului său, s-a dus împreună cu el$5. 

|. Văzând că bătălia e pierdută, Adrast s-a suit pe Arion, calul 
lui înaripat, și a fugit; dar atunci când a auzit, mai târziu, că 
Creon nu îngăduie ca dușmanii lui morți să fie îngropaţi, s-a dus 
în Atena și l-a rugat pe Tezeu să meargă în contra Tebei și să 
pedepsească impietatea lui Creon. Tezeu a cucerit orașul printr- 
un atac neașteptat, l-a întemnițat pe Creon și a redat trupurile 
luptătorilor morţi rudelor acestora, care au clădit pentru ei un 
mare rug funerar. Dar Evadne, soţia lui Capaneu, văzând că 
soţul ei fusese ridicat la rang de erou de fulgerul lui Zeus, nu a 
vrut să se despartă de el. De vreme ce obiceiul cerea ca un 
bărbat lovit de fulger să fie îngropat separat de ceilalţi, iar 
mormântul lui să fie împrejmuit, ea s-a aruncat pe rugul comun 
și a ars de viess€. 

m. Or, înainte de sosirea lui Tezeu la Teba, Antigona, sora lui 

Eteocle și a lui Polinice, nesocotise ordinele lui Creon, clădind pe 
ascuns un rug și așezând cadavrul lui Polinice pe el. Creon, care 
privea de la fereastra palatului său, a observat o licărire 
îndepărtată ce părea să vină de la un rug aprins și, ducându-se 
să cerceteze, a prins-o pe Antigona asupra faptului. El l-a 
chemat pe fiul său, Hemon, cu care Antigona fusese logodită, și 
i-a poruncit să o îngroape de vie în mormântul lui Polinice. 
Hemon s-a prefăcut că e gata să facă ce i se spusese, dar s-a 
căsătorit cu Antigona în taină și a trimis-o să trăiască printre 
păstorii lui. Ea i-a născut un fiu care, mulți ani mai târziu, a venit 
în Teba și a luat parte la niște jocuri funerare; dar Creon, încă 
rege al Tebei, a ghicit identitatea copilului după semnul de 
șarpe de pe trup, semn pe care îl aveau toţi descendenţii lui 
Cadmos, și l-a condamnat la moarte. Heracle a intervenit ca să-i 
salveze viaţa, dar Creon s-a dovedit de neclintit; atunci Hemon 
a ucis-o pe Antigona, apoi s-a sinucis și el%7. 
x 


1. Oracolul lui Apollo cu privire la leu și mistreţ trebuie să fi 
transmis la origine soluţia înţeleaptă de a forma regate duble, 
pentru a preveni vrajba politică dintre regele sacru și succesorul 
său, precum cea care a provocat căderea Tebei (*69.1). Dar 
blazonul Tebei era un leu din cauza Sfinxului cu trup de leu, 
fosta sa zeiţă; iar blazonul Calidonului era un mistreţ, probabil 
din cauză că lui Ares, care avea acolo un altar, îi plăcea să ia 
înfățișarea unui mistreţ (*18.J). Oracolul se referea, prin urmare, 
la situații diferite. Scuturile cu simboluri de animale erau folosite 
în mod obișnuit în epoca clasică timpurie (*98.3 și 160.n). 

2. Mitografii speculau adesea silaba eri a unui nume, 
pretinzând că însemna eris, „vrajbă”, și nu „abundent”. De aici, 
miturile lui Erihtonios (*25.1) și Erigona (*79.3). Erifile însemna 
la origine „multe frunze”, și nu „vrajbă tribală”. Hesiod (Munci și 
zile 161 și urm.) spune că Zeus a șters de pe fața pământului 
două generaţii de eroi, prima la Teba, în războiul pentru oile lui 
Oedip, a doua la Troia, în războiul provocat de Elena cea cu păr 
frumos. El nu explică „oile lui Oedip”, dar trebuie să se fi referit 
la acest război dintre Eteocle și Polinice, în care cei din Argos au 
susținut pentru tronul Tebei un candidat lipsit de succes. Cauza 


637 Sofocle, Antigona, passim; Hyginus, Fabula 72; fragmente din 
Antigona de Euripide; Eschil, Cei şapte contra Tebei 1005 şi urm.; 
Apollodor [ll.7.1. 


unei dispute similare dintre fraţi a fost lâna de aur, pentru care 
s-au luptat Atreu și Tiest (*111.c-d); posesia ei l-a pus pe 
proprietar pe tronul din Micene. De asemenea, Zeus avea pe 
Muntele Lafistion berbeci cu lână de aur, ce par să fi fost 
emblema regală a orașului învecinat Orhomenos, și care au 
provocat multă vărsare de sânge (*70.6). 

3. Hipsipile („poartă înaltă”) era probabil un nume al Zeiţei- 
Lună, al cărei parcurs descria un arc înalt pe cer; iar Jocurile 
Nemeene, asemenea celor Olimpice, trebuie să fi fost celebrate 
la sfârșitul perioadei regelui sacru, când el domnise cele 
cincizeci de luni lunare ale lui, ca soţ al Marei Preotese. Mitul 
păstrează tradiţia ca zeiţei să îi fie sacrificați anual băieţi ca 
substituţi ai regelui, chiar dacă cuvântului Ofe/tes, care 
înseamnă pur și simplu „binefăcător”, i-a fost dat un sens forţat: 
„împresurat de un șarpe”, ca și cum ar fi derivat din ophis, 
„Şarpe”, și eilein, „a strânge laolaltă”. Nici Arhemoros nu 
înseamnă „creator al destinului”, ci mai degrabă „lăstar originar 
de măslin”, ceea ce se referă la ramurile din măslinul sacru al 
Atenei (*16.c), probabil cele folosite la jocuri drept coroane 
pentru câștigătorii diferitelor probe. După dezastrele războiului 
cu perșii, la Jocurile Nemeene măslinul a cedat locul 
pătrunjelului, un simbol de doliu (Scolie la Pindar, Pledoarie 
pentru Jocurile Nemeene). Pătrunjelul însemna ghinion, probabil 
din pricina notorietății lui pentru că provoca avortul - după cum 
spune şi proverbul englez: „În grădinile  încornoraţilor, 
pătrunjelul crește des”. Pătrunjelul creștea în mod natural în 
Ogigia, considerată insulă a morţii (*170. w). 

4. Înghiţirea de către Tideu a creierului lui Melanipos este 
relatată ca o anecdotă morală. Acest mijloc consacrat din 
vechime de îmbunătăţire a abilităţilor de luptător, introdus de 
eleni și încă practicat de sciți în epoca clasică (Herodot IV.64), 
ajunsese să fie considerat barbar. Dar imaginea din care 
mitografii și-au dedus povestea probabil că o înfățișează pe 
Atena făcând o libaţie umbrei lui Melanipos, în semn de 
încuviinţare a acţiunii lui Tideu. Epopeea pierdută Cei șapte 
contra Tebei trebuie să se fi asemănat îndeaproape cu 
Mahabharata indiană, care preamăreşte casta soldaților 
Maryannu: apare aceeași temă a rudelor de sex masculin 
învrăjbite unele împotriva altora, comportamentul luptătorilor 
este mai nobil și mai tragic decât în //iada, zeii nu joacă vreun 


rol răuvoitor, obiceiul arderii pe rugul decedatului a soţiei sale 
este onorat, iar Bhishma, asemenea lui Tideu, bea sângele 
dușmanului său (*81.8). 

5. Sfârșitul lui Amfiaraos oferă încă un exemplu de moarte a 
regelui sacru într-un accident de car (*71.a; 101.9; 105.0; 109. 
etc.). Coborârea lui însoţit de Baton („mură”) în Tartar pare să 
fie spusă pentru a explica tabuul european larg răspândit de a 
nu mânca mure, fructe asociate cu moartea. 

6. Sacrificiul de sine al lui Evadne amintește de mitul Alcestei 
(*69.q). Relicve ale unei incinerări regale găsite în mormântul- 
stup din Dendra, lângă Micene, sugerează că, în acest caz 
anume, regele și regina au fost îngropaţi în același timp, iar 
A.W. Persson crede că regina a murit voluntar. Dar este posibil 
ca amândoi să fi fost uciși sau să fi murit de aceeași boală, căci 
nici o altă îngropare miceniană similară nu este semnalată 
nicăieri. De fapt, arderea văduvei pe rugul soţului mort, care 
pare să fi fost o practică elenică, s-a demodat curând (*74.8). 
Fulgerul era o dovadă a prezenţei lui Zeus și, de vreme ce 
„sacru” și „necurat” înseamnă aproape același lucru în religia 
primitivă - animalele declarate tabu din Leviticul erau necurate 
deoarece erau sacralizate -, mormântul unui bărbat lovit de 
fulger era împrejmuit cu gard, asemenea celui al unui vițel mort 
de antrax la o fermă modernă, iar acestuia îi erau oferite rituri 
ca pentru un erou. Cimitirul de lângă Eleusis, unde Pausanias 
spune că au fost înmormântați în cele din urmă luptătorii, a fost 
acum identificat și deschis de profesorul Mylonas. El a găsit un 
mormânt dublu, înconjurat de un cerc de piatră, și cinci 
morminte individuale; scheletele cărora le pot fi atribuite 
fragmentele de vase funerare, conform obiceiului din secolul al 
XIII-lea î.Hr., nu prezintă nici un semn de incinerare. |n mod 
evident, primii jefuitori de morminte au luat armele de bronz și 
celelalte obiecte metalice îngropate inițial cu trupurile; și este 
posibil ca descoperirea de către ei a celor două schelete din 
cercul de piatră și anomalia cercului însuși să fi sugerat 
locuitorilor din Eleusis că acesta era mormântul lui Capaneu, 
lovit de fulger, și al credincioasei lui soţii, Evadne. 

7. Mitul Antigonei, al lui Hemon și al păstorilor pare să fi fost 
dedus din aceeași reprezentare ca și cele ale lui Arne (*43.0) și 
Alope (*49.a). Ne este refuzat sfârșitul așteptat al poveștii: că el 
l-a ucis pe bunicul său Creon cu un disc (*73.p). 


107. Epigonii 


a. Fiii celor șapte eroi care au pierit în asediul Tebei au jurat 
să-și răzbune taţii. Ei sunt numiţi epigonii. Oracolul din Delfi le-a 
promis victoria dacă Alcmeon, fiul lui Amfiaraos, va prelua 
comanda. Dar el nu voia să atace Teba și a avut o dispută 
aprinsă cu Amfilohos, fratele lui, contestând oportunitatea 
acestei campanii. Neputând să cadă de acord dacă să 
pornească sau nu la război, au lăsat-o pe Erifile, mama lor, să 
hotărască pentru ei.  Părându-i-se cunoscută situaţia, 
Tersandros, fiul lui Polinice, a urmat exemplul tatălui său: a 
cumpărat-o pe Erifile cu peplul magic pe care Atena i-l dăruise 
străbunei lui, Harmonia, atunci când și Afrodita îi dăruise colierul 
ei fermecat. Erifile a decis în favoarea războiului, iar Alcmeon a 
preluat, fără tragere de inimă, comanda. 

b. Într-o luptă purtată sub zidurile Tebei, epigonii l-au pierdut 
pe Egialeu, fiul lui Adrast, iar Tiresias clarvăzătorul i-a prevenit 
atunci pe tebani că orașul lor avea să fie prădat. Zidurile, a spus 
el, erau sortite să reziste doar cât timp unul dintre cei șapte 
luptători inițiali rămânea în viaţă, iar Adrast, singurul 
supravieţuitor, avea să moară de durerea pricinuită de moartea 
lui Egialeu. Așadar, cel mai înţelept era ca tebanii să fugă chiar 
în noaptea aceea. Tiresias a mai zis că pentru el nu avea 
importanţă dacă îi vor urma sau nu sfatul, căci el, unul, era 
sortit să moară de îndată ce Teba va cădea în mâinile celor din 
Argos. Prin urmare, la adăpostul întunericului, tebanii au fugit 
spre nord cu soțiile, copiii și armele lor și cu câteva lucruri, iar 
când au fost îndeajuns de departe, s-au oprit și au întemeiat 
orașul Histiaia. În zori, Tiresias, care plecase cu ei, s-a oprit să 
bea apă din izvorul Telfusei și a murit pe loc. 

c. În aceeași zi, chiar ziua în care Adrast aflase de moartea lui 
Egialeu și s-a stins de durere, luptătorii din Argos, găsind Teba 
pustie, au pătruns în cetate, au dărâmat zidurile și au strâns 
prăzile. Le-au trimis pe cele mai preţioase lui Apollo, la Delfi, 
inclusiv pe fiica lui Tiresias, Manto sau Dafne, care rămăsese în 
urmă; iar ea a devenit pitonisa lui Apollos8. 

d. Dar povestea nu s-a sfârșit aici. S-a întâmplat ca 
Tersandros să se laude de faţă cu Alcmeon că avea meritul cel 
mai mare pentru victoria Argosului: el o cumpărase pe Erifile, 
așa cum a făcut cândva și Polinice, tatăl lui, pentru ca ea să 
ordone pornirea la război. Alcmeon a aflat astfel abia atunci că 
vanitatea lui Erifile provocase moartea tatălui său și ar fi putut 
să-l facă și pe el să-și piardă viaţa. El a consultat Oracolul din 
Delfi, iar Apollo a răspuns că ea merita să moară. Alcmeon a 
înţeles greșit răspunsul, ca pe o dispensă pentru matricid, și, la 
întoarcere, a ucis-o imediat pe Erifile, spun unii, cu ajutorul 
fratelui său, Amfilohos. Dar, înainte să-și dea ultima suflare, 
Erifile l-a blestemat pe Alcmeon, strigând: „Pământuri ale 
Greciei și Asiei și din lumea toată: nu îi adăpostiţi pe ucigașii 
mei!”. După care l-au urmărit răzbunătoarele erinii, care l-au 
făcut să înnebunească. 

e. Alcmeon a fugit mai întâi în Tesproţia, unde nu a fost lăsat 
să intre, apoi la Psofis, unde regele Fegeu l-a purificat, de dragul 
lui Apollo. Fegeu i-a dat-o de soţie pe fiica lui, Arsinoe, căreia 
Alcmeon i-a oferit colierul și peplul pe care le adusese cu el. Dar 
eriniile, fără a ţine cont de purificare, au continuat să-l 
năpăstuiască, iar pământul din ţinutul Psofisului a devenit sterp 
din pricina lui. Oracolul din Delfi l-a sfătuit atunci pe Alcmeon 
să-l abordeze pe Zeul-râu Aheloos, care l-a purificat încă o dată; 
Alcmeon a luat-o de soţie pe Calirhoe, fiica lui Aheloos, și s-a 
mutat pe un pământ format recent din aluviunile râului, pământ 
care nu fusese atins de blestemul lui Erifile. Acolo a trăit o 
vreme în pace. 

f. Un an mai târziu, temându-se să nu-și piardă frumuseţea, 
Calirhoe i-a spus lui Alcmeon că nu îl mai primește în patul ei 
dacă nu îi dă peplul și colierul atât de vestite. Din dragoste 
pentru Calirhoe, el a îndrăznit să se întoarcă la Psofis, unde l-a 
păcălit pe Fegeu: fără să pomenească de faptul că se căsătorise 
cu Calirhoe, a născocit o prezicere a Oracolului din Delfi potrivit 
căreia nu avea să scape de erinii până ce nu oferea sanctuarului 
lui Apollo atât peplul, cât și colierul. Atunci Fegeu a pus-o pe 
Arsinoe să i le dea, ceea ce ea a făcut bucuroasă, crezând că 
Alcmeon avea să se întoarcă la ea de îndată ce scăpa de erinii, 
căci acestea erau din nou pe urmele lui. Dar pe unul dintre 
slujitorii lui Alcmeon l-a luat gura pe dinainte, spunând adevărul 
despre Calirhoe, iar Fegeu s-a înfuriat atât de tare, încât i-a pus 


pe fiii lui să-l atace și să-l ucidă pe Alcmeon pe când el pleca din 
palat. Arsinoe a văzut totul de la fereastră și, neștiind de 
făţărnicia lui Alcmeon, le-a reproșat tatălui și fraţilor ei că 
încălcaseră legile ospitalităţii și o lăsaseră văduvă. Fegeu a 
implorat-o să tacă și să-i asculte explicaţiile, dar Arsinoe și-a 
astupat urechile și le-a dorit să aibă parte de o moarte violentă 
înainte de următoarea lună plină. Drept răzbunare, Fegeu a 
încuiat-o într-un cufăr și i-a dăruit-o ca sclavă regelui din 
Nemeea, spunându-le fiilor lui: „Duceţi-i acest peplu și acest 
colier lui Apollo la Delfi. O să aibă el grijă să nu mai pricinuiască 
nici un rău”. 

g. Fiii lui Fegeu s-au supus; dar, între timp, Calirhoe, aflând ce 
se întâmplase la Psofis, s-a rugat ca pruncii pe care îi făcuse cu 
Alcmeon să ajungă bărbaţi în toată firea într-o bună zi și să-i 
răzbune moartea. Zeus i-a ascultat ruga, iar ei au crescut dintr- 
odată, au pus mâna pe arme și au plecat în Nemeea, unde știau 
că se opriseră fiii lui Fegeu la întoarcerea din Delfi, sperând s-o 
convingă pe Arsinoe să-i dezlege de blestem. Au încercat să-i 
spună adevărul despre Alcmeon, dar ea nu a vrut să-i asculte 
nici pe ei; iar fiii lui Calirhoe nu numai că i-au luat prin 
surprindere și i-au ucis, ci, ducându-se imediat la Psofis, l-au 
răpus și pe Fegeu, înainte ca următoarea lună plină să se 
ivească pe cer. De vreme ce nici un rege sau vreun zeu al 
râurilor din Grecia nu a fost de acord să-i purifice de crimele lor, 
ei s-au dus spre Apus, în Epir, și au întemeiat Acarnania, care a 
fost numită după cel mai mare dintre ei, Acarnan. 

h. Peplul și colierul au fost expuse la Delfi până la războiul 
sacru [secolul al IV-lea î.Hr.], când le-a furat tâlharul Failos din 
Focida și nu se știe dacă acel colier de chihlimbar montat în aur, 
despre care oamenii din Amatus susţin că ar fi al lui Erifile, este 
autentic sau doar un fals6*. 

i. lar unii spun că Tiresias a avut două fiice, pe Dafne și 
Manto. Dafne a rămas fecioară și a devenit una dintre Sibile, dar 
Alcmeon i-a zămislit pe Amfilohos și Tisifone cu Manto, înainte 
de a o trimite la Apollo, în Delfi; el i-a încredinţat pe cei doi copii 
lui Creon, regele din Corint. Peste ani, soţia lui Creon, geloasă 
pe frumuseţea fără seamăn a lui Tisifone, a vândut-o ca sclavă, 
iar Alcmeon, care nu a recunoscut-o, a cumpărat-o ca să-i fie 


639 Apollodor 1ll.7.5-7; Athenaios VI.22; Ovidiu, Metamorfoze 1X.413 şi 

slujitoare, dar, din fericire, s-a abținut de la incest. Cât despre 
Manto, Apollo a trimis-o la Colofon, în lonia, unde s-a căsătorit 
cu Racios, regele Cariei; au avut un fiu, pe Mopsos, faimosul 
clarvăzător$%. 

x 

1. Aceasta este o poveste populară a rapsozilor, conţinând 
puţine elemente mitice. Ea putea fi spusă și în Teba, și în Argos 
fără a ofensa și trebuie să fi fost interesantă pentru locuitorii din 
Psofis, din Nemeea și din valea râului Aheloos, deoarece 
își propunea să explice întemeierea cetăţii Histiaia și colonizarea 
Acarnaniei, având și o puternică tentă morală. Temele ei erau 
instabilitatea judecății femeilor, nebunia bărbaţilor ce se 
complăceau în vanitatea sau lăcomia lor, înţelepciunea de a-i 
asculta pe prezicătorii în care se putea avea toată încrederea, 
pericolul interpretării eronate a oracolelor și blestemul inevitabil 
care se abătea asupra oricui își ucidea mama, chiar și pentru a 
linişti spiritul tatălui său ucis (*114.8). 

2. Puterea lui Erifile de a alege oricând între război și pace 
este cea mai interesantă caracteristică a poveștii. Adevărata 
semnificaţie a numelui ei, „foarte frunzos”, sugerează că era o 
preoteasă din Argos a Herei, care avea grijă de un oracol ce 
răspundea prin mijlocirea unui copac, asemenea celui din 
Dodona (*51.1). Dacă este așa, atunci probabil că era un păr, 
copac consacrat Herei (*74.6). Atât „Războiul Celor Șapte contra 
Tebei”, pe care Hesiod îl numește „Războiul oilor lui Oedip”, cât 
și urmarea lui povestită aici par să fi precedat expediţia 
argonauţilor și Războiul Troian și pot fi plasate aproximativ în 
secolul al XIV-lea î.Hr. 


108. Tantal 


a. Descendenţa și originea lui Tantal sunt controversate. 
Mama lui a fost Pluto, una dintre fiicele lui Cronos și ale Rheei, 
sau, spun unii, ale lui Ocean și Tethys$“; iar tatăl lui era fie 
Zeus, fie Tmolos, zeul cu cunună din frunze de stejar al Muntelui 
Tmolos care, împreună cu soţia lui, Omfale, domnea peste 

regatul Lidiei și fusese judecător în confruntarea dintre Pan și 
Apollo*?. Însă unii afirmă că Tantal era rege al Argosului sau al 
Corintului, iar alţii spun că el a plecat spre nord din Sipilos, din 
Lidia, ca să domnească în Paflagonia, de unde, după ce și-a 
atras mânia zeilor, a fost izgonit de Ilos Frigianul, pe al cărui 
frate mai mic, Ganimede, îl răpise și îl seduseses%. 

b. Cu soţia lui, Eurianasa, fiică a Zeului-râu Pactolos; cu 
Euritemista, fiică a Zeului-râu Xantos; cu Cilitia, fiică a lui 
Amfidamas; sau cu Pleiada Dione, Tantal i-a zămislit pe Pelops, 
Niobe și Broteas*. Însă unii spun că Pelops era bastard sau fiul 
lui Atlas și al nimfei Linos®®. 

c. Tantal era un prieten apropiat al lui Zeus, care l-a primit la 
banchetele olimpiene cu nectar și ambrozie până când, norocul 
luându-i minţile, el a dat în vileag secretele lui Zeus și a furat 
hrana zeilor pentru a o împărţi cu prietenii lui muritori. Inainte 
ca păcatul să fie descoperit, el săvârșise un altul și mai grav. 
După ce îi invitase pe zeii olimpieni la un banchet pe Muntele 
Sipilos - sau să fi fost în Corint-, Tantal a descoperit că 
mâncarea din cămară nu ajungea pentru toţi oaspeţii și, fie 
pentru a pune la încercare omniscienţa lui Zeus, fie doar ca să 
își arate bunăvoința, l-a tăiat bucăţi pe fiul său Pelops și a 
adăugat bucăţile din carnea lui în mâncarea preparată pentru 
ei, așa cum făcuseră fiii lui Licaon cu fratele lor, Nictimos, când 
îl ospătaseră pe Zeus în ArcadiaS$. Zeii știau însă prea bine ce 
era pe tipsiile lor și s-au dat înapoi îngroziţi, în afara Demetrei, 
care, distrată și tulburată de pierderea Persefonei, a gustat din 
umărul stângs”. 

d. Pentru cele două păcate, Tantal a fost pedepsit cu 

nimicirea regatului său și, după ce Zeus l-a omorât cu mâna lui, 
a suferit chinuri veșnice, la fel ca Ixion, Sisif, Titios, Danaidele și 
alţii. Acum el atârnă, mistuit mereu de sete și de foame, de 
creanga unui pom fructifer care se apleacă deasupra unui lac 
mlăștinos. Apa îi ajunge până la brâu și uneori chiar până la 
bărbie, însă când se apleacă să bea apa se retrage, lăsând 
pământul gol și negru în jurul picioarelor sale; sau, dacă 
reușește vreodată să prindă niște apă în căușul palmei, aceasta 
i se strecoară printre degete imediat ce își umezește buzele 
crăpate, lăsându-l mai însetat ca oricând. Pomul este încărcat 
cu pere, mere lucioase, smochine dulci, măsline și rodii coapte, 
care îi atârnă până pe umeri; dar dacă ridică braţul ca să apuce 
fructele zemoase, o pală de vânt le îndepărtează de el®%8, 

e. Mai mult, deasupra copacului este suspendat un bolovan 
imens, o stâncă de pe Muntele Sipilos, care ameninţă să-i 
zdrobească ţeasta în orice moment**. Aceasta este pedeapsa 
pentru un al treilea păcat, și anume furtul, agravat de sperjur. 
Într-o zi, pe când Zeus era doar un prunc în Creta, alăptat de 
capra Amalteea, Hefaistos îi făcuse Rheei un câine de aur care 
să-i stea de pază, acesta devenind ulterior străjerul templului ei 
de pe Dicte. Dar Pandareos, fiul lui Merops, originar din Miletul 
din Lidia sau, poate, din Creta - dacă nu cumva era vorba 
despre Efes -, a îndrăznit să fure câinele și i l-a dat în păstrare 
lui Tantal, pe Muntele Sipilos. După ce s-a mai potolit zarva, 
Pandareos i-a cerut lui Tantal să-i înapoieze câinele, însă Tantal 
s-a jurat pe Zeus că nici nu văzuse, nici nu auzise de vreun 
câine de aur. Auzind Zeus de juruinţă, îi dădu ordin lui Hermes 
să facă cercetări; și chiar dacă Tantal a continuat să mintă, 
Hermes a recuperat câinele cu forța sau prin vreun șiretlic, iar 
Zeus l-a aruncat pe Tantal sub o stâncă de pe Muntele Sipilos. 
Acel loc încă mai este marcat lângă Lacul Tantal, un sălaș al 
vulturilor albi. După aceea, Pandareos și soţia lui, Harmotoe, au 
fugit la Atena și de acolo în Sicilia, unde au murit în mizerie. 

f. Însă potrivit altora, Tantal a fost cel care a furat câinele de 

aur, iar Pandareos cel căruia i l-a încredinţat și care, negând că 
l-ar fi primit vreodată, a fost ucis împreună cu soţia lui de zeii 
furioși sau transformat în stâncă. Dar fiicele lui Pandareos, 
Merope și Cleotera, pe care unii le numesc Camiro și Clitie, 
rămase orfane, au fost crescute de Afrodita cu lapte acru, miere 
și vin îndulcit. Hera le-a dăruit frumuseţea și o înţelepciune 
supraomenească; Artemis le-a ajutat să crească mari și 
puternice; Atena le-a dăruit priceperea în toate meșteșugurile 
cunoscute. Este greu de înţeles de ce aceste zeițe au manifestat 
atâta bunăvoință sau de ce au ales-o pe Afrodita să-l înduplece 
pe Zeus să le găsească orfanelor soţi buni - bineînţeles, dacă nu 
cumva chiar ele îl încurajaseră pe Pandareos să comită furtul. 
Zeus trebuie să fi bănuit ceva, pentru că, în timp ce Afrodita era 
cu el în Olimp, cele trei fete au fost răpite de harpii, cu 
consimțământul lui, și dăruite eriniilor, care le-au făcut să sufere 
pentru păcatele tatălui lor®t, 

g. Acest Pandareos era și tatăl Edonei, soţia lui Zetos, cu care 
a avut un fiu, pe ltilos. Edona era invidioasă pe sora ei, Niobe, 
care se bucura de iubirea a șase fii și șase fiice și care, vrând să- 
| ucidă pe Sipilos, cel mai mare dintre ei, l-a omorât din greșeală 
pe ltilos, motiv ca Zeus să o preschimbe în privighetoare, pasăre 
care, la începutul verii, își plânge în fiecare noapte copilul 
pierdutss?. 

h. După pedepsirea lui Tantal, Zeus a fost bucuros să-l învie 
pe Pelops, prin urmare, i-a poruncit lui Hermes să adune 
bucăţile din trupul lui și să le fiarbă iar în același cazan, asupra 
căruia a făcut o vrajă. Moira Cloto le-a lipit apoi la loc; Demetra 
i-a dăruit un umăr de fildeș în locul celui pe care îl mâncase; iar 
Rhea a suflat viaţă asupra lui, în timp ce ţapul Pan dansa de 
bucurie$%. 

i. Pelops a ieșit din cazanul magic atât de strălucitor, încât 
Poseidon s-a îndrăgostit pe loc de el și l-a dus în Olimp în carul 

său tras de cai de aur. Acolo l-a făcut paharnic și iubit al său, 
așa cum Zeus l-a făcut mai târziu pe Ganimede, și l-a hrănit cu 
ambrozie. Pelops a observat prima oară că umărul lui stâng e de 
fildeș când și-a dezvelit pieptul, jelind-o pe sora lui, Niobe. Toţi 
urmașii lui adevăraţi poartă acest semn și, după moartea lui 
Pelops, omoplatul său de fildeș s-a păstrat la Pisa. 

j. Între timp, mama lui Pelops, Eurianasa, îl tot căuta, neștiind 
că urcase în Olimp; a aflat de la ajutoarele de la bucătărie că 
fusese fiert și servit la masă zeilor, care păreau să fi mâncat și 
ultima fărâmiţă din carnea lui. Această versiune a poveștii s-a 
răspândit în întreaga Lidie; mulţi încă îi mai dau crezare și 
neagă că acel Pelops pe care Tantal l-a fiert în cazan a fost 
același Pelops ce i-a succedat®™, 

K. Broteas, fiul hidos al lui Tantal, a sculptat cea mai veche 
statuie a Mamei Zeilor, care încă se mai află pe stânca din 
Coddinia, pe faţa nordică a Muntelui Sipilos. A fost un vânător 
vestit, dar a refuzat s-o cinstească pe Artemis, care l-a făcut să- 
și piardă minţile; Broteas s-a aruncat pe un rug aprins, strigând 
cât îl ţinea gura că pe el nici o flacără nu îl putea atinge, și a 
lăsat focul să-l mistuie. Dar unii spun că el s-a sinucis deoarece 
nu îl suferea nimeni pentru că era așa de urât. Fiul și 
moștenitorul lui Broteas a fost numit Tantal, după bunicul săus5f. 

* 

1. Potrivit lui Strabon (XII.8.21), Tantal, Pelops și Niobe erau 
frigieni; și îi citează pe Demetrios din Scepsis și pe Calistene 
(XIV.5.28) care spuneau că familia își datora bogăția minelor din 
Frigia și de pe Muntele Sipilos. Mai mult, în Niobe a lui Eschil 
(citat de Strabon XII.8.21) se spune că tantalizii avuseseră „un 
altar al lui Zeus, zeul lor patern, pe Muntele Ida”; iar Sipilos este 
localizat „în ţinutul idean”. Democles, pe care Strabon îl cita la 
mâna a doua, raționalizează mitul lui Tantal, spunând că domnia 
lui a fost marcată de cutremure violente din Lidia și lonia, până 
în Troada: sate întregi au dispărut, Muntele Sipilos a fost 
răsturnat, mlaștinile au fost transformate în lacuri, iar Troia a 

fost înghițită de ape (Strabon 1.3.17). De asemenea, potrivit lui 
Pausanias, un oraș de pe Muntele Sipilos a dispărut într-o 
prăpastie, care după aceea s-a umplut cu apă și a devenit Lacul 
Saloe sau Tantalis. Ruinele acestui oraș au putut fi văzute pe 
fundul lacului până când acesta a fost astupat de aluviunile 
aduse de un pârâu de munte (Pausanias VII.24.7). Plinius este 
de acord că Lacul Tantalis a fost distrus de un cutremur 
(Naturalis historia 1.93), dar consemnează faptul că trei orașe 
au fost construite succesiv pe locul acela înainte de a fi în cele 
din urmă inundat (Naturalis historia V.31). 

2. Însă viziunea istorică a lui Strabon, deși plauzibilă din punct 
de vedere arheologic, nu explică legătura lui Tantal cu Argosul, 
Corintul și Miletul cretan. Bolovanul suspendat deasupra lui în 
Tartar, care ameninţa să se prăbușească în orice moment, îl 
identifică pe Tantal cu Sisif din Corint, a cărui pedeapsă la fel de 
veșnică a fost dedusă dintr-o reprezentare care îl înfățișa pe 
Titanul-Soare împingând cu greu discul soarelui pe panta 
Cerului, spre zenit (*67.2). Scolia la Pindar cunoștea vag această 
identificare, dar explica pedeapsa lui Tantal într-un mod 
raţionalist, consemnând că „unii înţeleg această piatră ca 
înfățișând soarele, iar pe Tantal ca pe un fizician care plătește 
pentru că a dovedit că soarele este o masă de metal încins” 
(Scolie la Ode olimpianice de Pindar 1.97). În mod confuz, 
această imagine a Titanului-Soare a fost combinată cu alta: cea 
a unui om agonizând care privește prin desișul unor crengi 
încărcate de fructe și care stă în apă până la bărbie - pedeapsă 
pe care retorii o foloseau ca alegorie a sorții ce îi așteaptă pe cei 
bogaţi și lacomi (Servius despre Eneida lui Vergiliu VI.603; 
Fulgentius, Mythologiae 11.18). Merele, perele, smochinele și 
celelalte fructe care atârnă lângă umerii lui Tantal sunt numite 
de Fulgentius „fructe de la Marea Moartă”, despre care Tertulian 
scrie că, „îndată ce este atins cu degetul, mărul se preface în 
cenușă”. 

3. Pentru a înţelege această scenă, trebuie amintit că tatăl lui 
Tantal, Tmolos, este descris ca purtând o cunună din frunze de 
stejar și că fiul lui, Pelops, dintre ai cărui nepoți unul se numea 
tot Tantal (*112.c0), se bucura de rituri consacrate eroilor în 
Olimpia, la care lua parte „pădurarul lui Zeus”. De vreme ce, 
după cum este în general acceptat acum, cei aruncaţi în Tartar 
erau zei sau eroi din epoca preolimpiană, Tantal trebuie să-l fi 


reprezentat pe regele sacru anual, înveșmântat în ramuri 
încărcate de fructe, asemenea celor duse la Oschoforia (*98. w), 
care era aruncat într-un râu ca pharmacos - obicei descris de 
Frazer și care a supravieţuit în ritualul Omului Verde din zonele 
rurale balcanice. Verbul englezesc tantalize („a administra 
supliciul lui Tantal”), care a luat naștere din acest mit, i-a 
împiedicat pe unii savanţi să realizeze că agonia lui Tantal este 
provocată nu de sete, ci de frica de înec sau de arderea 
ulterioară pe rug, care a fost soarta fiului său hidos, Broteas. 

4. Platon (Cratylos 28) ar putea avea dreptate atunci când 
derivă Tantalos din talantatos, „cel mai încercat”, format de la 
aceeași rădăcină, t/a, cu sensul de „suferind” sau „îndurând”, 
din care derivă numele lui Atlas și Telamon, amândoi fiind eroi 
ai stejarului. Dar ta/anteuein înseamnă „a cântări bani” și ar 
putea fi o referire la bogăţiile lui; iar ta/antevesthai poate 
însemna „a se clătina dintr-o parte în alta”, acesta fiind mersul 
regelui sacru cu coapsa schilodită (*23.1). Se pare, atunci, că 
Tantal este atât un Titan-Soare, cât și un rege al pădurii, al cărui 
cult a ajuns din Grecia în Asia Mică prin Creta - Pandareos este 
descris drept cretan - la mijlocul mileniului al Il-lea î.Hr. și 
reimportat în Grecia spre sfârșitul acestuia, când prăbușirea 
Imperiului Hitit i-a obligat pe coloniștii bogaţi vorbitori de greacă 
din Asia Mică să-și abandoneze orașele. 

5. Când mitografii consemnau că Tantal era un oaspete 
frecvent în Olimp, ei recunoșteau că cultul lui fusese cândva 
dominant în Pelopones; și chiar dacă banchetele la care îl 
invitau zeii pe Tantal sunt deosebite cu grijă de cel la care i-a 
invitat el pe ei, în fiecare caz felul principal trebuie să fi fost 
aceeași supă de măruntaie pe care păstorii arcadieni canibali, 
adepţi ai cultului stejarului, o pregăteau pentru Zeus-lup (*38.b). 
Probabil nu este o întâmplare că, în Normandia, victima Omului 
Verde este numită „Lupul Verde” și că pe vremuri era aruncată 
de vie pe rugul aprins la solstițiul de vară. Insă consumarea lui 
Pelops nu este legată în mod direct de cultul lupului. Poziţia lui 
Pelops ca favorit al lui Poseidon, numele lui, „față noroită”, și 
legenda umărului său de fildeș indică în Istm mai degrabă un 
cult al marsuinului (*8.3 și 70.5) - în greacă, „delfin” se referă și 
la marsuin - și sugerează că Paladionul, despre care se spunea 
că fusese făcut din oasele lui (*158.3 și 166.1), era un obiect de 
cult realizat din dinţi de marsuin. Aceasta ar explica de ce, 


potrivit scoliei la Ode/e o/impianice ale lui Pindar (1.37), Thetis, 
Zeița Mării, și nu Demetra, a mâncat umărul lui Pelops. Dar 
străvechea statuie din Figalia a Demetrei șezând, cu cap de 
iapă, o prezintă cu un porumbel într-o mână și cu un delfin (sau 
un marsuin) în cealaltă și, după cum spune Pausanias direct: 
„Pricina pentru care imaginea a fost făcută astfel este limpede 
pentru orice om cât de cât ager la minte care a studiat 
mitologia” (VIII.43.3). El vrea să spună că Demetra prezida 
cultul calului, cultul stejarului și cultul marsuinului. 

6. Acest mit străvechi i-a preocupat pe mitografii de mai 
târziu. Nemulţumindu-se s-o disculpe pe Demetra de vina de a fi 
mâncat în mod deliberat carne de om și negând cu indignare că 
toți zeii au mâncat ce li se pusese în faţă, până la ultima 
bucăţică, ei au inventat o explicaţie excesiv de raţionalistă a 
mitului. Tantal, scriau ei, era un preot care le-a dezvăluit celor 
neinițiaţi secretele lui Zeus. Atunci zeii l-au caterisit și au abătut 
asupra fiului său o boală dezgustătoare; dar chirurgii l-au operat 
și l-au cârpit cu grefe de os, lăsându-i o cicatrice care îl făceau 
să pară că ar fi fost tăiat în bucăţi și pus iar laolaltă (Tzetzes, 
Despre Licofron 152). 

7. Furtul câinelui de aur de către Pandareos ar trebui 
interpretat ca o urmare a furtului Cerberului de către Heracle, 
care sugerează sfidarea de către ahei a blestemului morții, 
simbolizată de un câine, prin capturarea unui obiect de cult 
consacrat Rheei (bunica lui Tantal), divinitate a pământului, care 
îi conferea posesorului lui suveranitate. În mod evident, zeițele 
olimpiene erau complice la furtul comis de Pandareos, iar 
câinele, deși proprietatea Rheei, păzea sanctuarul lui Zeus 
cretan care murea în fiecare an; astfel, mitul indică nu o 
pângărire inițială de către ahei a altarului Rheei, ci o recuperare 
temporară a obiectului de cult de către cei care i se închinau 
zeiţei. 

8. Natura obiectului de cult furat este incertă. Este posibil să 
fi fost un miel de aur, simbolul suveranităţii pelopizilor; sau 
sceptrul pe care era reprezentat un cuc și despre care se știe că 
fusese furat de Zeus de la Hera; sau Paladionul făcut din dinţi de 
marsuin; sau aegisul, cu conţinutul lui secret. Este puţin 
probabil să fi fost un câine de aur, de vreme ce câinele nu era 
obiectul de cult, ci paznicul acestuia; dacă nu cumva aceasta 
este o versiune a mitului galez al lui Amathaon ap Don, care a 


furat câinele de la regele Arawn („elocință”) din Annwm 
(„Tartar”) și a putut, cu ajutorul lui, să ghicească numele secret 
al zeului Bran (White Goddess, pp. 30 și 48-53). 

9. Cele trei fiice ale lui Pandareos, dintre care una, Camiro, 
poartă același nume cu cea mai tânără dintre cele Trei Ursite 
din Rodos (*60.2), sunt Zeița Triplă, aici umilită de Zeus pentru 
revolta celor care o venerau. Loialitatea lui Tantal faţă de zeiță 
este arătată în poveștile fiului său, Broteas, care i-a sculptat 
chipul pe Muntele Sipilos, și ale fiicei sale Niobe, preoteasă a 
Zeiţei Albe, care i-a sfidat pe olimpieni și a cărei pasăre era 
vulturul alb de pe Lacul Tantalis. Omfale, numele mamei lui 
Tantal, sugerează un altar profetic al buricului pământului, 
asemenea celui de la Delfi. 

10. Pharmacos-ul anului era ales pentru urâţenia lui extremă, 
ceea ce îl explică pe Broteas. Este consemnat faptul că, în Asia 
Mică, pharmacos-ul era mai întâi lovit în zona organelor genitale 
cu legături de ceapă-de-mare (*26.3), pe muzică de flaute 
lidiene - atât Tantal (Pausanias 1X.5.4), cât și tatăl lui, Tmolos 
(Ovidiu, Metamorfoze 11.156), sunt asociaţi în legendă cu flautele 
lidiene - și arși apoi pe un rug din lemne aduse din pădure; 
cenușa lui era aruncată după aceea în mare (Tzetzes, /storie 
XXIII.726-56, citându-l pe Hiponax - secolul al VI-lea î.Hr.). În 
Europa, ordinea pare să fi fost inversată: pharmacos numit 
Omul Verde era mai întâi cufundat în apă, apoi bătut și în cele 
din urmă ars. 


109. Pelops și Enomaos 


a. Pelops a moștenit tronul din Paflagonia de la tatăl lui, 
Tantal, și a locuit o vreme în Enete, pe țărmurile Mării Negre, de 
unde a domnit și peste lidieni, și peste frigieni. Dar a fost 
alungat din Paflagonia de barbari și s-a retras pe Muntele Sipilos 
din Lidia, sălașul lui strămoșesc. Dar cum llos, regele Troiei, nu a 
vrut să-l lase să trăiască în pace nici acolo, poruncindu-i să 
plece în altă parte, Pelops a traversat Marea Egee, luându-și cu 
el și comorile fabuloase. S-a hotărât să găsească un nou cămin 
pentru el și pentru mulţimea însoţitorilor săis%, dar mai întâi a 
cerut mâna Hipodamiei, fiica lui Enomaos Arcadianul, regele 

Pisei și al Elidei“5?. 

b. Unii spun că Enomaos fusese zămislit de Ares cu Harpina, 
fiica Zeului-râu Asopos; sau cu Pleiada Asteria; sau cu Asterope; 
sau cu Euritoe, fiica lui Danaos; în timp ce alţii îl numesc fiul lui 
Alxion sau al lui HiperohosS5?. 

c. Cu soția lui, Sterope sau Euarete, fiica lui Acrisios, Enomaos 
a avut trei fii, pe Leucip, Hipodamos și Disponteus, cel care a 
întemeiat Dispontion, și o singură fiică, Hipodamia$%. Enomaos 
era vestit ca mare iubitor de cai și nu le îngăduia supușilor lui să 
împerecheze vreodată iepe cu măgari, sub ameninţarea unui 
blestem. Chiar și astăzi, dacă locuitorii Elidei au nevoie de 
catâri, trebuie să-și ducă iepele în altă ţară ca să le împerecheze 
și acolo să și fetes€!. 

d. Dacă aflase de la un oracol că va fi ucis de soţul propriei 
fiice sau dacă era el însuși îndrăgostit de Hipodamia este un 
subiect controversat; dar Enomaos a născocit o nouă modalitate 
de a o împiedica să se căsătorească vreodată. El i-a provocat pe 
rând pe fiecare dintre pretendenţii la mâna ei la o cursă de care 
și a amenajat un traseu lung, din Pisa, de lângă râul Alfeu, din 
apropiere de Olimpia, până la altarul lui Poseidon de pe Istmul 
Corint. Unii spun că aceste care erau trase de patru cai*%; alţii 
zic că de doi. Enomaos a insistat ca Hipodamia să îl însoțească 
în cursă pe fiecare peţitor, distrăgându-i astfel atenţia de la cai - 
dar îi oferea un avans de vreo jumătate de oră, timp în care el 
sacrifica un berbec pe altarul lui Zeus Războinicul din Olimpia. 
Apoi cele două care se luau la întrecere, îndreptându-se spre 
istm, iar dacă peţitorul era învins, urma să fie ucis; dar dacă el 
câștiga cursa, Hipodamia era a lui, iar Enomaos trebuia să 

moară. Dar, de vreme ce Psylla și Harpina, iepele iuți ca 
vântul pe care Ares, tatăl lui Pelops, i le dăruise lui Enomaos, 
erau de departe cele mai bune din Grecia, fiind mai rapide chiar 
și decât Vântul de Miazănoapte$$, și deoarece carul lui, mânat 
cu îndemânare de Mirtilos, era conceput special pentru curse, 
Enomaos îi învinsese până atunci pe toţi peţitorii și îi 
străpunsese cu lancea sa, alt dar din partea lui Ares*%. 

e. In acest fel, Enomaos s-a descotorosit de doisprezece sau, 
spun unii, treisprezece prinți, ale căror capete și membre le 
bătuse în cuie deasupra porţilor palatului, în timp ce trunchiurile 
le erau aruncate la grămadă, în mod barbar, pe pământ. Când l- 
a omorât pe Marmax, primul pretendent, i-a căsăpit și iepele, 
Partenia și Erifa, și le-a îngropat în apropiere de râul Partenia, 
într-un loc care încă se mai vede și azi. Unii spun că al doilea 
peţitor, Alcatoos, a fost îngropat lângă Taraxipos, Sperietorul- 
de-Cai din hipodromul din Olimpia, și că spiritul lui răzbunător ar 
fi cel care le dă de furcă vizitiilor$66. 

f. Mirtilos, conducătorul carului lui Enomaos, era fiul lui 
Hermes și al Teobulei sau Cleobulei ori al Danaidei Fetusa; dar 
alţii spun că era fiul lui Zeus și al lui Climene. Și el se 
îndrăgostise de Hipodamia, dar nu îndrăznise să intre în 
competiție“. Intre timp, olimpienii deciseseră să intervină și să 
pună capăt măcelului, deoarece Enomaos se lăuda că într-o zi 
avea să construiască un templu din cranii, așa cum făcuseră 
Evenos, Diomede și Anteu$. Prin urmare, când Pelops, 
debarcând în Elida, l-a implorat pe Poseidon, zeul care îl iubea și 
pe care l-a invocat printr-un sacrificiu săvârșit pe țărm, fie să-i 
dea cel mai rapid car din lume pentru a o curta pe Hipodamia, 
fie să oprească avântul lăncii de bronz a lui Enomaos, Poseidon 

l-a ajutat bucuros. Pelops a primit curând un car din aur, care 
putea goni pe deasupra mării fără să-și ude osiile și era tras de 
niște cai înaripaţi și nemuritori$%. 

9. După ce s-a dus pe Muntele Sipilos și i-a închinat Afroditei 
Temniene o statuetă făcută din lemn de mirt verde, Pelops și-a 
testat carul mânându-l peste Marea Egee. Nici nu a apucat să 
privească în jur, că a și ajuns în Lesbos, unde conducătorul 
carului său, Cilos, Celas sau Cilas, a murit din cauza zborului 
vijelios. Pelops și-a petrecut noaptea în Lesbos și, în vis, a văzut 
umbra lui Cilos plângându-și soarta și implorând să fie cinstit ca 
un erou. În zori, i-a incinerat trupul, a îngropat cenușa sub un 
tumul și a înălţat în apropiere sanctuarul închinat lui Apollo 
Cileanul. Apoi a plecat mai departe, mânând carul chiar el“. 

h. La sosirea în Pisa, Pelops s-a îngrijorat văzând șirul de 
capete ţintuite deasupra porților palatului și a început să-și 
regrete ambiția. Prin urmare, i-a făgăduit lui Mirtilos, în schimbul 
trădării stăpânului său, o jumătate din regat și privilegiul de a 
petrece noaptea nunţii cu Hipodamia, după ce o va câștiga“. 

i. Înainte de a intra în cursă- scena este sculptată pe 
frontonul templului lui Zeus din Olimpia -, Pelops i-a adus 
sacrificii Atenei din Cidonia. Unii spun că umbra lui Cilos a 
apărut și a încercat să-l ajute, alţii, că Sferos i-ar fi fost vizitiul; 
dar în general se consideră că și-a mânat singur atelajul, cu 
Hipodamia alături“”?. 

j. Între timp, Hipodamia se îndrăgostise de Pelops și, departe 
de a-i pune piedici, se oferise chiar ea să-l răsplătească pe 
Mirtilos cu generozitate, în cazul în care cursa tatălui ei putea fi 
zădărnicită într-un fel sau altul. Mirtilos a scos așadar scoabele 
ce prindeau osiile de roţile carului lui Enomaos și le-a înlocuit cu 
unele făcute din ceară. Când carele au ajuns la capătul istmului 
și Enomaos își pregătea lancea pentru a-l străpunge din spate 
pe Pelops, pe care îl urmărea cu înverșunare, roţile carului său 

s-au desprins, iar el a rămas prins între hamuri, fiind târât de cai 
până a murit. Umbra lui încă bântuie pe lângă Sperietorul-de-Cai 
din Olimpia“. Sunt însă unii care spun că viteza carului și a 
cailor înaripaţi ai lui Poseidon i-au îngăduit lui Pelops să se 
distanțeze cu ușurință de Enomaos și să ajungă primul la istm; 
la care Enomaos fie că s-a sinucis de disperare, fie că a fost ucis 
de Pelops pe linia de sosire. Potrivit altora, întrecerea a avut loc 
pe hipodromul din Olimpia, iar Amfion i-a dat lui Pelops un 
obiect magic pe care el l-a îngropat lângă Sperietorul-de-Cai, 
astfel încât caii lui Enomaos au luat-o la goană și au distrus 
carul. Dar toți sunt de acord că, înainte să moară, Enomaos l-a 
blestemat pe Mirtilos, rugându-se să moară de mâna lui 
Pelops*”4. 

K. Pelops, Hipodamia și Mirtilos au pornit apoi să traverseze 
marea în fapt de seară. „Vai!”, a strigat Hipodamia. „Nu am 
băut nimic toată ziua; mor de sete.” Soarele apunea și Pelops a 
propus să facă o oprire pe insula pustie Helene, care se află nu 
departe de Eubeea, și a urcat pe țărm după apă. Când s-a întors 
cu coiful plin de apă, Hipodamia a alergat plângând spre el, 
spunând că Mirtilos încercase s-o siluiască. Pelops l-a ocărât pe 
Mirtilos și l-a lovit peste faţă, dar el a protestat indignat: 
„Aceasta este noaptea nunţii, în care ai jurat că o să mă bucur 
de Hipodamia. Vrei să-ţi calci jurământul?”. Pelops nu a răspuns, 
ci a luat frâiele de la Mirtilos și a mânat el mai departeS”5. Pe 
când se apropiau de Capul Gerestos - cel mai sudic promontoriu 
al Insulei Eubeea, acum încununat cu un minunat templu al lui 
Poseidon -, Pelops l-a lovit brusc pe Mirtilos cu piciorul, 
azvârlindu-l în mare; în timp ce era înghiţit de valuri, Mirtilos a 
aruncat asupra lui Pelops și a neamului său un blestem®®, 

I. Hermes l-a așezat pe Mirtilos printre stelele din constelația 
Vizitiului; dar trupul lui a fost aruncat de valuri pe ţărmul Eubeei 
și îngropat în Feneos, în Arcadia, în spatele templului lui 

Hermes; o dată pe an i se aduc sacrificii nocturne, ca unui erou. 
Se crede în general că Marea Mirtoană, care se întinde de la 
Eubeea, pe lângă Helene, până în Marea Egee, și-a primit 
numele de la Mirtilos, și nu de la nimfa Mirto, cum insistă cei din 
Eubeea“”. 

m. Pelops a mers mai departe spre Apus, până când a ajuns la 
apa Ocean, unde Hefaistos l-a purificat de păcatul crimei; apoi s- 
a întors la Pisa și i-a urmat la tron lui Enomaos. A supus curând 
aproape tot ţinutul cunoscut atunci drept Apia sau Pelasgiotis și 
l-a numit după el, Pelopones, adică „insula lui Pelops”. Curajul, 
înţelepciunea, bogăţia și numeroșii lui copii i-au atras invidia și 
venerațţia întregii Greciis”8. 

n. Pelops a devenit stăpânul Olimpiei, cucerind-o de la regele 
Epeios și adăugând-o regatului Pisei; dar, neputând să-l învingă 
pe regele Stimfalos al Arcadiei prin forţa armelor, l-a invitat la o 
discuţie prietenească, l-a tăiat în bucăţi și i-a împrăștiat 
membrele în cele patru zări, crimă care a provocat foamete în 
întreaga Grecie. Dar celebrarea de către el a Jocurilor Olimpice 
în onoarea lui Zeus, la aproape o generaţie după Endimion, a 
fost mai grandioasă ca oricare alta de până atunci. 

o. Pentru a ispăși uciderea lui Mirtilos, care era fiul lui 
Hermes, Pelops a construit primul templu al lui Hermes din 
Pelopones; de asemenea, a încercat să câștige bunăvoința 
umbrei lui Mirtilos înălțându-i un cenotaf pe hipodromul din 
Olimpia și cinstindu-l ca pe un erou. Unii spun că nici Enomaos, 
nici răzbunătorul Alcatoos, nici obiectul magic îngropat de 
Pelops nu este adevăratul Sperietor-de-Cai, ci umbra lui 
Mirtilos*”?, 

p. Pe mormântul peţitorilor Hipodamiei care dăduseră greș, 
pe malul celălalt al râului Alfeu, Pelops a înălţat un tumul, 
cinstindu-i și pe ei ca pe niște eroi; iar cam la o sută de stânjeni 
mai încolo se înalţă templul lui Artemis Cordaca, numită astfel 
deoarece partizanii lui Pelops celebraseră victoriile acestuia prin 
dansul funiei, pe care îl aduseseră din Lidia680. 

q. Sanctuarul lui Pelops, unde i se păstrează osemintele într- 
un cufăr de bronz, i-a fost închinat de Heracle Tirintianul, 
nepotul lui, când a venit să celebreze Jocurile Olimpice; iar 
magistraţii din Elida încă îi jertfesc lui Pelops în fiecare an un 
berbec negru, fript la un foc de lemn de plop-alb. Celor care 
mănâncă din această victimă li se interzice accesul în templul 
lui Zeus până nu se îmbăiază, iar gâtul îi revine prin tradiţie 
pădurarului său. Sanctuarul este înțesat de vizitatori în fiecare 
an, când tineri se autoflagelează la altarul lui Pelops, oferindu-i 
o libație cu sângele lor. Carul lui este expus pe acoperișul 
Anactoriumului din Fliont; locuitorii din Sicion păstrează sabia lui 
cu mâner de aur în tezaurul lor din Olimpia, iar sceptrul lui în 
formă de lance, din Cheroneea, este probabil singurul obiect 
făurit cu adevărat de Hefaistos care mai există. Zeus i l-a trimis 
lui Pelops prin Hermes, iar Pelops i l-a lăsat moștenire regelui 
Atreu®®t, 

r. Pelops este numit și „Cronios” sau „Cel care bate caii”, iar 
aheii pretind că el este strămoșul lor®??, 

x 

1. Potrivit lui Pausanias și lui Apollodor, Tantal nu a plecat 
niciodată din Asia Mică; dar alţi mitografi se referă la el și la 
Pelops ca la regi născuţi în Grecia. Aceasta sugerează că 
numele lor erau titluri dinastice duse de primii coloniști greci în 
Asia Mică, unde au fost atestate de altare ale eroilor, și aduse 
înapoi de emigranţi înainte de invadarea de către ahei a 
Peloponesului în secolul al XIII-lea î.Hr. Se știe din inscripţiile 
hitite că în Pamfilia și Lesbos domneau regi eleni încă din 
secolul al XIV-lea î.Hr. Pelopo-tantalizii par să fi alungat dinastia 
cretanizată a lui „Enomaos” de la conducerea Peloponesului. 

2. Calul, care fusese un animal sacru în Grecia pelasgilor cu 
mult înainte de cultul carului solar, era un ponei european 
închinat Lunii, nu Soarelui (*75.3). Calul transcaspic, mai mare, 
a ajuns în Egipt odată cu invadatorii hicsoși, în 1850 î.Hr. - 
carele trase de cai au înlocuit carele trase de măgari în armata 
egipteană în jurul anului 1500 î.Hr. -, și a ajuns în Creta înainte 

de căderea Cnososului, un secol mai târziu. Interdicţia religioasă 
a lui Enomaos referitoare la catâri ar trebui, poate, asociată cu 
moartea lui Cilos: în Grecia, ca și la Roma, cultul măgarului a 
fost suprimat (*83.2) atunci când carul solar a deveni simbolul 
regalității. Cam aceeași reformă religioasă a avut loc și la 
lerusalim (// Regi XXIII.11), unde a supravieţuit până în vremea 
lui Josephus tradiţia unui cult mai vechi al măgarului (Flavius 
Josephus, Contra lui Apion |l.7 şi 10). Helios, o zeitate aheeană 
care călătorea cu carul solar, a fost identificat apoi în diferite 
orașe cu Zeus solar sau Poseidon solar, dar măgarul a devenit 
animalul lui Cronos, pe care Zeus și Poseidon îl detronaseră, sau 
al lui Pan, al lui Silen și al altor vechi zei mărunți ai pelasgilor. A 
existat și un Apollo solar; de vreme ce ura lui faţă de măgari e 
menționată de Pindar, trebuie că Apollo Cileanul era cel căruia 
hiperboreenii îi trimiteau sute de măgari (Pindar, Ode pythianice 
X.30 și urm.). 

3. Enomaos, care îl reprezenta pe Zeus ca Soare încarnat, 
este numit, prin urmare, fiu al Asteriei, care stăpânea Cerul 
(*88.1), și nu al unei Pleiade cu același nume; iar regina 
Hipodamia, pe care a luat-o de soţie, devenind rege, o 
reprezenta pe Hera ca Luna încarnată. Descendenţa a rămas 
matriliniară în Pelopones, ceea ce asigura bunăvoința țărănimii 
conservatoare. Și nici domnia regelui nu putea fi prelungită mai 
mult de un Mare An de o sută de luni, calendarele solar și lunar 
coincizând în ultima lună; el era sortit atunci să fie ucis de cai. 
Ca o concesie suplimentară faţă de cultul mai vechi din Pisa, 
unde reprezentantul lui Zeus fusese ucis de succesorul lui la 
fiecare solstițiu de vară (*53.5), Enomaos a fost de acord să 
simuleze că moare la șapte solstiţii succesive de iarnă, de 
fiecare dată numind un rege-substitut care să-i ia locul pentru 
douăzeci și patru de ore și care să meargă în carul Soarelui 
alături de regină. La sfârșitul acestei zile, regele-substitut era 
omorât într-un accident de car, iar adevăratul rege ieșea din 
mormântul în care stătuse ascuns (*41.1 și 123.4) pentru a-și 
continua domnia. Aceasta explică mitul lui Enomaos și al 
peţitorilor, altă versiune a acestuia apărând în mitul lui Evenos 
(*74.e). Mitografii trebuie să se fi înșelat atunci când 
menţionează „doisprezece sau treisprezece” peţitori. Aceste 
cifre se referă în realitate la lunaţiile unui an solar - doisprezece 
și treisprezece, alternativ -, nu la regii-substitut; astfel, în cursa 


de care din Olimpia se făceau douăsprezece ture de stadion în 
cinstea Zeiţei-Lună. Pelops este un soi de al optulea prinţ 
norocos (*81.8), cruțat de accidentul de car și având 
posibilitatea de a-l ucide pe bătrânul rege cu propria-i lance- 
sceptru. 

4. Acest accident de car anual era organizat pe hipodrom. 
Regele-substitut își putea mâna caii - care, din mitul lui Glaucos 
(*71.a), se pare că erau scoși din minţi cu substanţe excitante - 
în linie dreaptă fără probleme, dar acolo unde traseul cotea, 
ocolind o statuie albă de marmură, numită Marmaranax („rege 
de marmură”) sau Sperietorul-de-Cai, roata exterioară zbura din 
cauză că lipsea scoaba care o fixa de osie, carul se desfăcea și 
caii îl târau pe regele-substitut până murea. Mirtul era o plantă 
cu semnificaţie funebră, a lunii a treisprezecea, la sfârșitul 
căreia avea loc accidentul de car (*101.1); de aceea se spune că 
Mirtilos a scos scoabele metalice și le-a înlocuit cu unele de 
ceară - topirea cerii a provocat și moartea lui Icar, substitutul 
regelui-Soare - și a aruncat asupra neamului lui Pelops un 
blestem. 

5. In a doua jumătate a mitului, Mirtilos a fost confundat cu 
regele-substitut. Ca interrex, regele-substitut avea dreptul să 
meargă alături de regină în carul solar și să se culce cu ea în 
singura noapte a domniei lui; dar, în zorii zilei următoare, 
vechiul rege îl ucidea și, metaforic, pleca mai departe cu carul 
solar către vestul îndepărtat, unde era purificat de apa lui 
Ocean. Căderea lui Mirtilos din car în mare este o condensare a 
mai multor mituri: la câţiva kilometri est de hipodrom, unde 
aveau loc Jocurile Isthmianice (*71.b), un „Melicerte” substitut, 
în amintirea căruia fuseseră instituite acestea, era aruncat de 
pe o stâncă (*96.3) și o ceremonie identică era probabil 
săvârșită și la Gerestos, unde a murit Mirtilos. Sperietori-de-cai 
sunt consemnați și în Teba și lolcos (*71.b), ceea ce sugerează 
că și acolo erau înscenate accidente de care pe hipodromuri. 
Dar, de vreme ce și hipodromul din Olimpia, consacrat lui Zeus 
solar, și hipodromul istmic, consacrat lui Poseidon solar, erau 
asociate cu legenda lui Pelops, mitografii au prezentat concursul 
ca pe o întrecere pe un alt teren. Lesbosul este inclus în această 
poveste poate din cauză că „Enomaos” era un titlu dinastic 
lesbian. 

6. Includerea lui Amfion în acest mit, deși era teban, se 


explică prin faptul că se născuse în Sicionul din Istm (*76.3). 
„Mirto” trebuie să fi fost un epitet al Zeiţei Mării ca 
distrugătoare, prima silabă însemnând „mare”, ca în Mirtea, 
„Zeița mării”; Mirtesa, o formă mai lungă a numelui Mirto, era 
unul dintre epitetele Afroditei. Astfel, Mirtilos se poate să fi 
însemnat la origine „falus al mării”: myr-ty/os. 

7. Pelops îl taie pe Stimfalos în bucăţi, după cum se spune că 
i-ar fi făcut și Tantal lui; această formă mai veche de sacrificiu 
regal a fost consemnată în Arcadia. Pelopizii par într-adevăr să fi 
patronat mai multe culte locale, pe lângă cel al carului solar, și 
anume: cultul stejarului și al berbecului, ai cărui adepţi erau 
păstorii din Arcadia, cult atestat de legătura lui Pelops cu Tantal 
și de jertfirea de către el a unui berbec negru în Olimpia; cultul 
potârnichii din Creta, Troia și Palestina, atestat de dansul 
cordax; cultul titanilor, atestat de epitetul „Cronios” al lui 
Pelops; cultul marsuinului (*108.5); și cultul zeului-măgar, în 
măsura în care umbra lui Cilos l-a ajutat în cursă. 

8. Măcelărirea iepelor lui Marmax ar putea face trimitere la 
ceremonia de încoronare a lui Enomaos (*81.4), care implica 
sacrificarea unor iepe. Un „măr cidonian” sau o gutuie trebuie 
să se fi aflat în mâna Zeiţei Morţii Atena, căreia Pelops îi aducea 
sacrificii pentru a se asigura că va ajunge în Câmpiile Elizee 
(*32.1, 53.5 și 133.4); iar plopul-alb, utilizat în riturile lui eroice 
din Olimpia, simboliza speranţa în reîncarnare (*31.5 și 134.4 
după ce fusese tăiat în bucăţi - deoarece acelora care ajungeau 
în Câmpiile Elizee le era acordată prerogativa renașterii (*31.c0). 
O paralelă strânsă cu ofranda de sânge de la cenotaful lui 
Pelops din Olimpia este flagelarea tinerilor spartani care erau 
asociaţi cu imaginea lui Artemis Ortia (*116.4). Victima era, de 
fapt, Pelops, care suferea în cinstea zeiței Hipodamia (*110.3). 


110. Copiii lui Pelops 


a. În semn de recunoștință faţă de Hera pentru că îi înlesnise 
căsătoria cu Pelops, Hipodamia a chemat șaisprezece matroane, 
câte una din fiecare oraș din Elida, ca s-o ajute să instituie 
Jocurile Herei. De atunci, din patru în patru ani, șaisprezece 
matroane, succesoarele celor dintâi, au ţesut câte o mantie 
pentru Hera și au celebrat Jocurile ei, care constau într-o singură 
întrecere între fecioare de diferite vârste, concurentele pornind 


cu un handicap corespunzător vârstei lor, cea mai tânără fiind 
așezată în faţă. Ele alergau înveșmântate în tunici până 
deasupra genunchilor, cu sânul drept dezgolit și părul fluturând. 
Chloris, singura fiică a lui Niobe care a scăpat cu viaţă, a fost 
prima învingătoare în întrecere, al cărei traseu fusese stabilit la 
cinci șesimi din circuitul olimpic. Premiul este o cunună de 
măslin și o parte din vaca sacrificată pentru Hera; de asemenea, 
învingătoarea poate să îi dedice o statuie, în numele ei 
personalss, 

b. Cele șaisprezece matroane și-au asumat cândva rolul de a 
face pace între pisani și elizi. Ele alcătuiseră și două grupuri de 
dansatori, unul în cinstea Hipodamiei, celălalt în cinstea lui 
Fiscoa din Elida. Fiscoa i l-a născut lui Dionysos pe Narceos, un 
războinic vestit care a întemeiat sanctuarul Atenei Narcaea și a 
fost primul elean care l-a venerat pe Dionysos. De vreme ce 
unele dintre cele șaisprezece orașe nu mai există, cele 
șaisprezece matroane provin acum din cele opt triburi din Elida, 
câte două din fiecare trib. Asemenea arbitrilor, ele se purifică 
înainte de începerea jocurilor cu sângele unui porc anume ales 
și cu apă din izvorul din Pieria, aflat pe drumul dinspre Olimpia 
spre Elidas&. 

Cc. Se spune că următorii au fost copiii lui Pelops și ai 
Hipodamiei: Piteu din Trezena; Atreu și Tiest; Alcatoos, nu cel 
ucis de  Enomaos; argonautul Hipalcos, Hipalemos sau 
Hipalcimos; crainicul Copreu; tâlharul Sciron; Epidaur din Argos, 
numit uneori și fiu al lui Apollo“; Plistene; Dias; Cibosuros; 
Corintos; Hipasos; Cleon; Argeios; Aelianos; Astidamia, despre 
care unii spun că a fost mama lui Amfitrion; Lisidice, a cărei 
fată, Hipotoe, a fost dusă de Poseidon în Insulele Echinade, unde 
l-a născut pe Tafios; Euridice, despre care unii spun că a fost 
mama lui Alcmene; Nicipe; Antibia5; și, în sfârșit, Arhippe, 


mama lui Euristeu și a Alcionei®?” 

d. În încercarea megarienilor de a șterge amintirea modului în 
care Minos le-a capturat cetatea și de a sugera că regelui Nisos 
îi succedase în mod pașnic Megareu, ginerele său, iar acestuia, 
la rândul său, ginerele lui, Alcatoos, fiul lui Pelops, ei spun că 
Megareu a avut doi fii, dintre care cel mare, Timalcos, a fost ucis 
în Afidna în timpul invadării Aticii de către Dioscuri; și că, atunci 
când cel mic, Euippos, a fost ucis de leul de pe Muntele Citeron, 
Megareu i-a promis-o pe Evehme, fiica lui, și tronul celui care îl 
va răzbuna. Alcatoos a ucis leul curând și, devenind rege al 
Megarei, a construit acolo un templu închinat lui Apollo Agros 
(„Vânătorul”) și lui Artemis Agrotera. Dar adevărul este că 
Alcatoos a venit din Elida în Megara îndată după moartea lui 
Nisos și după ce orașul a fost prădat, că Megareu nu a fost 
niciodată rege în Megara și că Alcatoos le-a adus sacrificii lui 
Apollo și lui Poseidon ca „Primi Constructori”, după care a 
reconstruit zidurile cetăţii pe temelii noi, vechiul zid fiind distrus 
de cretanis8. 

e. Alcatoos a fost tatăl lui Ischepolis, al lui Calipolis, al lui 
lfinoe, care a murit fecioară și la al cărei mormânt, aflat între 
Sala Consiliului și altarul lui Alcatoos, megarienele obișnuiau să 
facă libaţii când se căsătoreau - așa cum miresele din Delos 
ofereau o șuviţă din părul lor lui Hecaergos și Opis -, precum și 
tatăl Automedusei, care a avut cu lficles un fiu, pe lolau, și al 
Peribeei, care s-a căsătorit cu Telamon și al cărei fiu, Aiax, i-a 
succedat lui Alcatoos ca rege al Megarei. Fiul cel mare al lui 
Alcatoos, Ischepolis, a murit în timpul vânătorii mistreţului din 
Calidon; iar Calipolis, primul megarian care a aflat trista veste, 
s-a grăbit spre Acropole, unde Alcatoos celebra un sacrificiu în 
cinstea lui Apollo, și a împrăștiat vreascurile rugului, în semn de 
doliu. Neștiind ce se întâmplase, Alcatoos s-a mâniat din cauza 
acestei jigniri și l-a ucis cu o legătură de surcele$8. 

f. Ischepolis și Euippos sunt îngropaţi în Curtea Tribunalului; 
Megareu, în partea dreaptă a urcușului către a doua acropolă 
megariană. Altarul de erou al lui Alcatoos este acum arhiva 
publică; iar cel al lui Timalcos, Sala Consiliului*%. 

9. Chrisipos trecea și el drept fiu al lui Pelops și al Hipodamiei, 

dar era în realitate un bastard pe care Pelops îl zămislise cu 
nimfa AstioheS*!, o Danaidă. Or, întâmplarea face că, după ce a 
fost gonit din Teba, Laios a fost primit cu ospitalitate de Pelops 
în Pisa, dar s-a îndrăgostit de Chrisipos, pe care îl învăţa să 
mâne carul de luptă; și, imediat ce sentinţa de surghiunire i-a 
fost anulată, l-a răpit pe băiat de la Jocurile Nemeene și l-a dus 
cu carul său la Teba, ca amant al lui$%?. Unii spun că Chrisipos s- 
a sinucis de rușine; alții că Hipodamia, ca să-l împiedice pe 
Pelops să-l numească pe Chrisipos succesor în dauna fiilor ei, a 
venit în Teba și a încercat să-i convingă pe Atreu și pe Tiest să-l 
ucidă pe băiat aruncându-l într-un puț. Când amândoi au refuzat 
să-l ucidă pe oaspetele tatălui lor, Hipodamia s-a furișat în toiul 
nopţii în odaia lui Laios și, găsindu-l adormit, i-a luat sabia 
agăţată pe perete și a înfipt-o în burta tovarăşului său de pat. 
Laios a fost acuzat imediat de crimă, dar Chrisipos o zărise pe 
Hipodamia în timp ce fugea și a acuzat-o pe ea înainte să-și dea 
sufletul*%. 

h. Între timp, Pelops a pornit un atac împotriva Tebei ca să-l 
recupereze pe Chrisipos, dar, aflând că Laios fusese deja 
întemnițat de Atreu și Tiest, l-a iertat cu nobleţe, recunoscând 
că doar o iubire copleșitoare îl făcuse să încalce legea 
ospitalităţii. Unii spun că Laios, și nu Tamiris sau Minos, a fost 
primul pederast, acesta fiind și motivul pentru care tebanii, 
departe de a condamna o astfel de practică, menţin un 
regiment numit Detașamentul Sacru, compus pe de-a-ntregul 
din băieţi și din amanţii lor**%. 

i. Hipodamia a fugit în Argolida, iar acolo s-a sinucis; dar mai 
târziu, în conformitate cu un oracol, osemintele i-au fost aduse 
înapoi în Olimpia, unde femeile intră o dată pe an în sanctuarul 
ei înconjurat de ziduri ca să-i aducă sacrificii. In una dintre 
curbele hipodromului se află statuia din bronz a Hipodamiei, 


ţinând o panglică cu care să-l decoreze pe Pelops după victoria 
lui6%. 

1. Jocurile Herei aveau loc în ziua de dinaintea Jocurilor 
Olimpice. Ele includeau întreceri atletice între fete, iniţial pentru 
funcţia de Mare Preoteasă a Herei (*60.4), iar învingătoarea, 
care purta o ramură de măslin ca simbol al păcii și fertilităţii, 
devenea una cu zeiţa mâncând din vaca ei sacră. Cele 
șaisprezece matroane este posibil să fi îndeplinit cândva, pe 
rând, funcţia de ajutoare ale Marii Preotese, în cele șaisprezece 
anotimpuri dintre Olimpiade, care avea loc o dată la patru ani - 
fiecare roată a carului regal reprezenta anul solar și avea patru 
spiţe, asemenea roții de foc sau svasticii. „Narceos” este, în 
mod evident, o deformare de la Atena Narcaea („care 
amorţește”), o zeiţă a morţii. Matroanele care organizau Jocurile 
Herei, ce implicaseră cândva și sacrificii umane, o îmbunau pe 
zeiță cu sânge de porc, apoi se spălau într-o apă curgătoare. 
Numeroșii copii ai Hipodamiei atestă forţa confederației asupra 
căreia prezida dinastia pelopizilor - toate numele lor sunt 
asociate cu Peloponesul sau cu Istmul. 

2. Uciderea de către Alcatoos a fiului său Calipolis la altarul lui 
Apollo a fost dedusă probabil dintr-o imagine care îl înfățișa 
oferindu-și fiul ca jertfă „primului constructor”, zeul orașului, 
Melicertes sau Moloch, atunci când a reconstruit Megara - așa 
cum a făcut și regele din Moab (/osua VI.26). Mai mult, 
asemenea lui Samson și David, el ucisese un leu într-o luptă 
rituală. Mitologia corintică are multe strânse afinități cu cea 
palestiniană (*67.1). 

3. Mitul lui Chrisipos supraviețuiește doar într-o formă 
degenerată. Faptul că a fost un băiat foarte frumos din Pisa care 
mâna un car, că a fost răpit asemenea lui Ganimede sau lui 
Pelops însuși (deși, într-adevăr, nu a fost dus în Olimp) și că a 
fost ucis de Hipodamia sugerează că, la origine, era unul dintre 
regii-substitut care mureau în accidentele de car; dar mitul lui a 
fost perturbat de justificarea pederastiei tebane și de legenda 
unei dispute între Teba și Pisa referitoare la Jocurile Nemeene. 
Hipodamia, „îmblânzitoarea de cai”, era un epitet al Zeiţei-Lună, 
a cărei statuie cu cap de iapă din Figalia ţinea în mână un 
marsuin; patru dintre fiii și fiicele lui Pelops au nume de cai. 


111. Atreu și Tiest 


a. Unii spun că Atreu, care a fugit din Elida după moartea lui 
Chrisipos în care e posibil să fi fost mai implicat decât o știa 
Pelops, s-a refugiat la Micene. Acolo, soarta a fost de partea lui. 
Nepotul lui, Euristeu, care tocmai se pregătea să-i atace pe fiii 
lui Heracle, l-a numit regent în lipsa lui; iar când, la puţin timp 
după aceea, a sosit vestea despre înfrângerea și moartea lui 
Euristeu, micenienii de vază l-au ales pe Atreu rege, deoarece 
părea un războinic capabil să-i protejeze contra Heracilizilor și 
deja își câștigase afecțiunea populației. Astfel, casa regală a lui 
Pelops a devenit mai faimoasă chiar și decât cea a lui Perseu$*%. 

b. Dar alţii spun, cu mai multă autoritate, că Stenelos, tatăl lui 
Euristeu, care îl surghiunise pe Amfitrion și cucerise tronul din 
Micene, a trimis după Atreu și Tiest, cumnații lui, și i-a instalat în 
Midea învecinată. După câţiva ani, după ce au murit și Stenelos, 
și Euristeu, un oracol i-a sfătuit pe micenieni să aleagă un prinţ 
din casa pelopizilor ca să domnească asupra lor. Atunci ei i-au 
chemat pe Atreu și Tiest din Midea și au dezbătut care dintre ei 
doi (sortiți a fi mereu unul contra celuilalt) trebuia să fie 
încoronat reges”. 

c. Or, Atreu jurase cândva să-i jertfească lui Artemis cele mai 
frumoase animale din turmele sale; iar Hermes, nerăbdător să 
se răzbune pe pelopizi pentru moartea lui Mirtilos, s-a sfătuit cu 
vechiul lui prieten Pan, ţapul, care a făcut să apară un miel cu 
coarne și lâna de aur în mijlocul turmei acarnaniene pe care 
Pelops le-o lăsase fiilor lui, Atreu și Tiest. El a anticipat că Atreu 
urma să oprească lâna pentru sine și, nevrând să-i acorde lui 
Artemis cinstirea cuvenită, urma să se implice într-un război 
fratricid cu Tiest. Insă unii zic că Artemis însăși a fost cea care a 
trimis mielul, ca să-l pună la încercare*%. Atreu și-a respectat 
jurământul, cel puţin în parte, sacrificând carnea mielului, dar 
blana a împăiat-o pentru sine, închizând-o într-o ladă. A devenit 
atât de mândru de comoara lui, care părea însufleţită, încât nu 
s-a putut abţine să nu se laude în piaţă, iar pizmașul Tiest, de 
care se îndrăgostise noua soţie a lui Atreu, Erope, a consimţit 

să-i fie iubit dacă ea îi dădea mielul [care, zicea el, fusese furat 
de păstorii lui Atreu din jumătatea lui de turmă]. Căci Artemis 
blestemase mielul, iar toate acestea erau opera ei0%. 

d. Într-o dispută din Sala Consiliului, Atreu a revendicat tronul 
cetății Micene în virtutea dreptului său de întâi născut și posesor 
al mielului. Tiest l-a întrebat: „Atunci spui de faţă cu toată lumea 
că rege ar trebui să fie cel ce are lâna de aur?”. „Da”, a răspuns 
Atreu. „lar eu sunt de aceeași părere”, a zis Tiest, cu un zâmbet 
care nu prevestea nimic bun. Un crainic i-a chemat apoi pe 
locuitorii din Micene ca să-l aclame pe noul lor rege; templele au 
fost împodobite cu aur, iar porţile lor larg deschise; pe toate 
altarele din cetate ardeau focuri și se intonau cântece 
preamărind mielul cu coarne și lână de aur. Dar Tiest s-a ridicat 
pe neașteptate ca să-l acuze pe Atreu că nu e decât un lăudăros 
îngâmfat și i-a condus pe magistrați la el acasă, unde le-a arătat 
mielul, zicând că e al lui. Şi astfel a fost declarat rege de drept 
la Micene'%. 

e. Însă Zeus îl susținea pe Atreu și l-a trimis pe Hermes la el, 
zicând: „Cheamă-l pe Tiest și întreabă-l dacă, în cazul în care 
soarele ar apune la Răsărit, va renunţa la tron în favoarea ta”. 
Atreu a făcut întocmai, iar Tiest a fost de acord să abdice dacă 
se va întâmpla așa ceva. Atunci Zeus, ajutat de Eris, a inversat 
legile naturii, care până atunci fuseseră neschimbate. Helios, 
aflat deja la mijlocul cursei lui, a întors carul și și-a mânat caii 
îndărăt spre Răsărit. Cele șapte Pleiade și celelalte stele au 
făcut și ele cale întoarsă; iar în seara aceea, pentru prima și 
ultima oară, soarele a apus la Răsărit. Minciuna și lăcomia lui 
Tiest fiind astfel dovedite clar, Atreu a urcat pe tronul cetăţii 
Micene și l-a surghiunit”0!. 

Mai târziu, când Atreu a aflat că Tiest comisese adulter cu 
Erope, cu greu și-a stăpânit mânia. Totuși, pentru o vreme s-a 
prefăcut că îi iartă pe amândoi'%. 

f. Or, această Erope, pe care unii o numesc Europa, era din 
Creta, fiica regelui Catreu. Într-o zi, fusese surprinsă de Catreu 
în timp ce era cu un iubit în palat și a fost cât pe ce să fie 
azvârlită în mare; dar, anulându-și sentinţa la rugămintea lui 
Nauplios, i-a vândut-o lui ca sclavă - ca și pe cealaltă fiică a lui, 
Climene, pe care o bănuia că uneltește să-l omoare -, pe un preţ 
de nimic; dar a stipulat ca nici una dintre ele să nu se mai 
întoarcă vreodată în Creta. Nauplios s-a căsătorit apoi cu 
Climene, care i-a născut doi fii, pe Eax și pe Palamede, 
inventatorul”. lar Atreu, a cărui soţie, Cleola, murise după ce îi 
născuse un fiu bolnăvicios, pe Plistene - ca răzbunare a lui 
Artemis împotriva lui pentru că nu își respectase jurământul -, s- 
a căsătorit cu Erope, cu care i-a avut pe Agamemnon, Menelaos 
și Anaxibia. Plistene murise și el: asasinii trimiși de Atreu să-l 
omoare pe tizul lui, fiul bastard al lui Tiest și al Eropei, l-au ucis 
din greșeală - s-a îngrijit Tiest de asta'%. 

g. Atreu a trimis acum un mesager care să-l ademenească pe 
Tiest înapoi în Micene, oferindu-i iertarea și jumătate din regat; 
dar imediat ce Tiest a acceptat, i-a căsăpit pe Aglaos, 
Orhomenos și Callileon, cei trei fii ai lui Tiest cu una dintre 
naiade, chiar pe altarul lui Zeus, unde se refugiaseră; apoi i-a 
căutat și i-a ucis pe copiii Plistene al II-lea și pe Tantal al II-lea, 
fraţi gemeni. l-a hăcuit pe toţi și a pus bucăţile cele mai alese 
din carnea lor, fierte într-un cazan, în faţa lui Tiest, în semn de 
bun venit. După ce Tiest s-a ospătat, Atreu i-a trimis capetele, 
picioarele și mâinile lor însângerate, pe altă tipsie, ca să-i arate 
ce mâncase. Tiest s-a dat înapoi, vomând, și a blestemat 
seminţia lui Atreu'%. 

h. lzgonit iarăși, Tiest a ajuns mai întâi la regele Tesprotos al 
Sicionului, unde fiica lui, Pelopia sau Pelopeia, era preoteasă. 
Căci, dorind răzbunare cu orice preţ, consultase Oracolul din 

Delfi și fusese sfătuit să zămislească un fiu cu propria-i fiică'%. 
Noaptea, Tiest a găsit-o pe Pelopia aducându-i sacrificii Atenei 
Colocasia și, nevrând să profaneze riturile, s-a ascuns într-un 
crâng din preajmă. Or, Pelopia, care conducea dansul ritual, a 
alunecat într-o baltă de sânge scurs din gâtul oii negre ce fusese 
jertfită și și-a mânijit tunica. S-a dus îndată pe malul iazului cu 
pești al templului, și-a scos tunica și își spăla veșmintele pătate 
atunci când Tiest s-a năpustit din crâng și a siluit-o. Pelopia nu l- 
a recunoscut, deoarece el purta o mască, dar a reușit să-i fure 
sabia și s-o ducă în templu, unde a ascuns-o sub piedestalul 
statuii Atenei; iar Tiest, văzând teaca goală și temându-se să nu 
fie descoperit, a fugit în Lidia, patria străbunilor săi'%. 

i. Intre timp, fiindu-i teamă de urmările crimei sale, Atreu a 
consultat Oracolul din Delfi și i s-a spus: „Cheamă-l pe Tiest din 
Sicion!”. A ajuns în Sicion prea târziu și, îndrăgostindu-se de 
Pelopia, despre care presupunea că e fiica regelui Tesprotos, a 
cerut îngăduinţa s-o ia de soţie - a treia -, deoarece între timp o 
executase pe Erope. Dorindu-și o alianţă cu un rege atât de 
puternic și, în același timp, vrând să-i facă și Pelopiei un 
serviciu, Tesprotos nu i-a explicat lui Atreu cum stau lucrurile, 
iar nunta a avut loc de îndată. Ea a adus pe lume copilul zămislit 
cu Tiest, pe care l-a părăsit pe un munte; dar l-au salvat niște 
păstori care l-au hrănit cu lapte de capră - de aici și numele lui, 
Egist, care înseamnă „putere de capră”. Atreu credea că Tiest 
fugise din Sicion când a auzit că vine el, că acel copil era al lui și 
că Pelopia suferea de o nebunie trecătoare care le apucă uneori 
pe femei după ce nasc. Așa că l-a luat pe Egist de la păstorii de 
capre și l-a crescut ca moștenitor al lui. 

j. Apoi o serie de recolte slabe au afectat cetatea Micene, iar 
Atreu i-a trimis pe Agamemnon și pe Menelaos la Delfi ca să afle 
vești despre Tiest, cu care s-au întâlnit din întâmplare pe când 
acesta se întorcea de la oracol. L-au silit să se întoarcă la 
Micene, unde Atreu, după ce l-a azvârlit în temniţă, i-a poruncit 
lui Egist, care pe atunci avea șapte ani, să-l ucidă în timp ce 
dormea. 

K. Tiest s-a trezit brusc, dând cu ochii de Egist aplecat asupra 

lui, cu sabia în mână; și s-a ferit, scăpând cu viaţă. Apoi s-a 
ridicat, l-a dezarmat pe băiat cu o lovitură abilă de picior în 
încheietura mâinii și s-a repezit să înșface sabia. Dar era chiar 
sabia lui, pierdută cu ani în urmă în Sicion! L-a prins pe Egist de 
umăr și a strigat: „Zi iute, băiete, cum de-a ajuns sabia asta la 
tine?!”. Egist i-a răspuns, bâlbâindu-se: „Vai, mama mea, 
Pelopia, mi-a dat-o”. „|ţi voi cruța viaţa”, a zis Tiest, „dacă îmi 
vei împlini trei porunci”. „Fac tot ce vrei”, s-a smiorcăit Egist, 
care nu se așteptase la îndurare. „Prima mea poruncă este s-o 
aduci pe mama ta aici”, i-a spus Tiest. 

l. Atunci Egist a adus-o pe Pelopia în temniţă și ea, 
recunoscându-l pe Tiest, s-a aruncat plângând la pieptul lui, 
numindu-l „tată drag” și compătimindu-l pentru suferinţele prin 
care trecea. „Unde ai dat de sabia asta, fata mea?”, a întrebat 
Tiest. „Am luat-o din teaca unui necunoscut care m-a siluit într-o 
noapte în Sicion”, a răspuns ea. „E a mea”, a zis Tiest. Îngrozită, 
Pelopia a luat sabia și și-a înfipt-o în piept. Egist a rămas șocat, 
nepricepând ce înseamnă vorbele pe care le schimbaseră cei 
doi. „Acum du-i sabia lui Atreu”, a fost a doua poruncă alui 
Tiest, „și spune-i că ai făcut ce ţi-a cerut. Apoi întoarce-te!”. 
Fără să rostească un cuvânt, Egist i-a dat obiectul însângerat lui 
Atreu, care s-a dus bucuros pe țărm și i-a adus un sacrificiu lui 
Zeus în semn de mulţumire, convins că scăpase în sfârșit de 
Tiest. 

m. Când Egist s-a întors în temniţă, Tiest i-a dezvăluit că el 
este tatăl lui și a rostit a treia poruncă: „Ucide-l pe Atreu, Egist, 
fiul meu, dar de data asta nu mai șovăi!”. Egist a făcut cum i s-a 
spus, încât Tiest a urcat iarăși pe tronul din Micene'%. 

n. Atunci, în turmele lui Tiest a apărut alt miel cu coarne și 
lână de aur, care a crescut, devenind berbec, iar după aceea, 
fiecare nou rege pelopid primea astfel confirmarea divinității ca 
posesor al sceptrului său de aur; acești berbeci pășteau în voie 
pe un câmp înconjurat de ziduri de netrecut. Dar unii spun că 
însemnul regalității era nu o fiinţă vie, ci un bol de argint, pe 
fundul căruia fusese încrustat un miel de aur; iar alţii, că nu era 
posibil ca Egist să fi fost acela care l-a ucis pe Atreu, deoarece 
el era încă în scutece atunci când Agamemnon l-a izgonit pe 
tatăl lui, pe Tiest, din Micene, smulgându-i sceptrul din mâini”%. 

o. Tiest zace îngropat la marginea drumului care duce de la 

Micene la Argos, lângă altarul lui Perseu. Deasupra mormântului 
lui se înalță statuia din piatră a unui berbec. Mormântul lui Atreu 
și comoara lui îngropată încă mai sunt prezente printre ruinele 
din Micene”!. 

p. Tiest nu a fost ultimul erou căruia i-a fost servită la masă 
carnea propriului copil. | s-a întâmplat peste ani și lui Climenos, 
fiul arcadian al lui Scheneu, care a ajuns să nutrească o iubire 
incestuoasă pentru Harpalice, fiica lui și a Epicastei. După cea 
necinstit-o pe Harpalice, Climenos a măritat-o cu Alastor, dar 
după aceea a răpit-o. Ca să se răzbune, Harpalice l-a ucis pe fiul 
pe care îl avusese de la propriul ei tată - care era și fratele ei -, 
iar din carnea lui i-a pregătit lui Climenos un ospăț. A fost 
preschimbată într-o pasăre de pradă, iar Climenos s-a 
spânzurat'!!. 

x 

1. Mitul lui Atreu-Tiest, care supraviețuiește doar în versiuni 
scenice emoţionante, pare să se bazeze pe rivalitatea dintre 
coregii din Argos pentru puterea supremă, caîn mitul lui 
Acrisios și Pretos (*73.a). Este mult mai vechi decât povestea 
fiilor lui Heracle (*146.K) - invadarea Peloponesului de către 
dorieni, în jurul anului 1050 î.Hr. -, cu care o asociază Tucidide. 
Mielul de aur al lui Atreu, care nu a fost sacrificat, amintește de 
taurul alb al lui Poseidon, pe care Minos și l-a păstrat pentru el 
(*88.c); dar el face parte din aceeași categorie ca și berbecii cu 
lână de aur consacraţi lui Zeus pe Muntele Lafistion și lui 
Poseidon în Insula Crumissa (*70.k). Posesia acestei lâni era un 
însemn al regalității, deoarece regele o folosea într-o ceremonie 
anuală de invocare a ploii (*70.2 și 6). Mielul este de aur în mod 
metaforic: în Grecia „apa este aur”, iar lâna aducea ploaie în 
mod magic. Este posibil însă ca această metaforă să fi fost 
întărită de utilizarea lânii pentru a aduna pulbere de aur din 
râurile Asiei Mici și de apariţia ocazională, în estul Mediteranei, a 
unor miei cu dinţi aurii, despre care se presupunea că sunt 
descendenţii acelora de care avusese grijă micul Zeus pe 
Muntele Ida. (În secolul al XVIII-lea, lady Mary Wortley Montagu 

a studiat această anomalie persistentă, dar nu a reușit să 
descopere ce se afla la originea sa.) Este posibil, de asemenea, 
ca sceptrul regal al Argosului să fi avut în vârf un berbec de aur. 
Apollodor este vag în privința cadrului juridic al disputei, dar 
argumentul lui Tiest era probabil similar celui formulat de Maeve 
cu privire la taurul disputat în fratricidul război irlandez al 
taurilor: că mielul fusese furat la naștere din turma lui. 

2. Euripide a introdus-o pe Eris într-un moment greșit al 
poveștii: ea trebuie să fi provocat cearta dintre fraţi, mai 
degrabă decât să-l fi ajutat pe Zeus să inverseze traiectoria 
soarelui - fenomen pe care ea nu avea puterea să-l producă. 
Gramaticienii și filosofii clasici au diverse explicaţii ingenioase 
ale acestui incident care anticipează încercările protestanților 
din secolul XX de a descrie științific mișcarea retrogradă a 
umbrei soarelui pe „cadranul solar al lui Ahaz” (4 Regi XX.9-11). 
Lucian și Polybios scriu că, atunci când Atreu și Tiest s-au certat 
din cauza succesiunii, locuitorii din Argos erau deja interesaţi de 
astronomie și conveniseră ca astronomul cel mai bun să fie ales 
rege. În întrecerea care a urmat, Tiest a arătat că soarele 
răsărea întotdeauna în Berbec la Sărbătoarea de Primăvară - de 
aici povestea mielului de aur-, dar prezicătorul Atreu s-a 
descurcat mai bine: a demonstrat că Soarele și Pământul se 
deplasează în direcţii diferite și că ceea ce par a fi asfinţituri ale 
soarelui sunt, de fapt, apusuri ale pământului. Atunci locuitorii 
din Argos l-au făcut rege (Lucian, Despre astrologie 12; Polybios, 
citat de Strabon 1.2.15). Hyginus și Servius sunt amândoi de 
acord că Atreu era astronom, dar afirmă că a fost primul care a 
prezis matematic o eclipsă de soare și spun că, atunci când 
calculul s-a dovedit a fi corect, fratele lui, Tiest, invidios, a 
părăsit supărat orașul (Hyginus, Fabula 258; Servius despre 
Eneida lui Vergiliu 1.572). Socrate a luat mitul într-un sens mai 
literal, considerându-l o dovadă a teoriei sale că universul se 
rotește într-un sens sau altul în cicluri alternative de durate 
imense, inversarea sensului de rotaţie la sfârșitul fiecărui ciclu 
fiind însoţită de nimicirea vieţuitoarelor (Platon, Omul politic 12- 
14). 

3. Pentru a înţelege totuși această poveste, nu trebuie să 
gândim alegoric, nici filosofic, ci mitologic, adică în termenii 
conflictului arhaic dintre regele sacru și succesorul (tanistul) 
său. Regele domnea până la solstițiul de vară, când soarele 


ajungea în cel mai nordic punct și rămânea nemișcat; atunci 
tanistul îl ucidea și îi lua locul, în timp ce soarele se retrăgea zi 
după zi tot mai spre sud, către solstițiul de iarnă. Această 
dușmănie reciprocă, adâncită de gelozia sexuală, deoarece 
succesorul se căsătorea cu văduva rivalului său, a reapărut și la 
coregii din Argos, ale căror domnii însumate acopereau un Mare 
An; iar ei s-au certat din cauza Eropei, așa cum se certaseră 
Acrisios și Pretos din pricina lui Danae. Mitul lui lezechia, care 
era cât pe ce să moară când, ca semn al îndurării lui lehova, 
profetul Isaia a adăugat zece ani la domnia lui dând înapoi 
umbra cu zece linii pe cadranul solar al lui Ahaz (4 Regi XX.8-11 
și Isaia XXXVIII.7-8), sugerează o tradiţie ebraică sau poate 
filistină a modului în care regelui i s-a permis, după reformarea 
calendarului produsă de adoptarea ciclului lunar, să-și 
prelungească domnia până în al nouăsprezecelea an, în loc să 
moară în al nouălea. În Micene, este posibil ca Atreu să fi primit 
o dispensă similară. 

4. Ospăţul canibalic dat în cinstea lui Zeus, care apare și în 
mitul lui Tantal (*108.c), a fost confundat aici cu sacrificiul anual 
al unor substituţi-copii și cu vomitarea de către Cronos a copiilor 
lui cu Rhea (*7.d). Violarea Pelopiei de către Tiest amintește de 
mitul lui Ciniras și al Smirnei (*18.P[) și poate fi explicată cel mai 
bine ca o încercare a regelui de a-și prelungi domnia dincolo de 
limita obișnuită prin căsătoria cu fiica lui vitregă, moștenitoarea. 
Salvarea Eropei de peștii cretani o identifică cu Dictinna- 
Britomartis, pe care bunicul ei, Minos, o alungase în mare 
(*89.b). Egist, alăptat de o capră, este bine-cunoscutul copil al 
Anului Nou din Mistere (*24.6; 44.1; 76.a; 105.1etc.). 

5. Povestea lui Climenos și Harpalice- a mai existat un 
personaj trac cu același nume, un fel de Atalanta - combină 
mitul lui Ciniras și al Smirnei (*18.h) cu al lui Tereu și Procne 
(*46.c). Dacă nu cumva este doar o compoziţie dramatică 
născocită, după cum o sugerează sinuciderea nemitică prin 
spânzurare a lui Climenos, trebuie că el a încercat să-și 
recâștige dreptul la tron, atunci când domnia lui a luat 
sfârșit, măritând-o pe moștenitoare, practic fiica lui, cu un 
interrex, şi apoi ucigându-l și rămânând el cu fata. Alastor 
înseamnă „spirit răzbunător”, dar această răzbunare nu apare în 
mit; poate că versiunea originară făcea din Alastor victima 
sacrificiului uman. 


112. Agamemnon și Clitemnestra 


a. Unii spun că Agamemnon și Menelaos aveau vârsta 
necesară pentru a-l aresta pe Tiest la Delfi; alţii, că atunci când 
Egist l-a ucis pe Atreu, ambii erau doar niște copii pe care doica 
lor a avut prezenţa de spirit să-i salveze. Ea i-a înșfăcat, câte 
unul sub fiecare braţ, și a fugit cu ei la Polifide, al douăzeci și 
patrulea rege din Sicion, care a insistat apoi să fie încredințaţi 
lui Oeneu din Etolia. Se admite însă că, după ce au petrecut un 
număr de ani la curtea lui Oeneu, regele Tindar al Spartei le-a 
redat drepturile. El a pornit în marș în contra cetăţii Micene și l-a 
constrâns pe Tiest, care se refugiase în altarul Herei, să lase 
moștenire sceptrul lui Agamemnon al lui Atreu și să plece în 
surghiun, fără să mai revină de acolo vreodată. Atunci Tiest a 
plecat la Citera, în timp ce Egist, temându-se de răzbunarea lui 
Agamemnon, a fugit la regele Cilarabes, fiu al regelui Stenelos 
din Argos”1?. 

b. Se spune că Zeus a dat Casei lui Eac puterea, Casei lui 
Amitaon înţelepciunea, dar Casei lui Atreu bogăţia. lar cea din 
urmă chiar era bogată: regii din Micene, Corint, Cleone, Orneiae, 
Arathyrea, Sicion, lperesia, Gonoesa, Pellene, Egion, Egialos și 
Helice îi plăteau cu toţii tribut lui Agamemnon, atât pe uscat, cât 
și pe mare'!:. 

c. Agamemnon a purtat mai întâi război cu Tantal, regele 
Pisei, fiul hidosului său unchi, Broteas, ucis în luptă, și s-a 
căsătorit cu forța cu văduva lui, Clitemnestra, pe care Leda i-o 
născuse regelui Tindar al Spartei. Dioscurii, fraţii Clitemnestrei, 
au mărșăluit atunci spre Micene, dar Agamemnon plecase deja 
la Tindar, binefăcătorul lui, să-l roage fierbinte ca să-l ierte. 
Tindar l-a iertat și l-a lăsat s-o păstreze pe Clitemnestra. După 
moartea Dioscurilor, Menelaos s-a căsătorit cu sora lor, Elena, 
iar Tindar a abdicat în favoarea lui'!. 

d. Clitemnestra i-a născut lui Agamemnon un fiu, pe Oreste, și 

trei fiice: Electra sau Laodice, Ifigenia sau  lfianasa și 
Chrisotemis, deși unii zic că lfigenia era nepoata Clitemnestrei, 
fiica lui Tezeu și a Elenei, de care ei i se făcuse milă și pe care o 
adoptase'r:. 

e. Atunci când Paris, fiul regelui Priam din Troia, a răpit-o pe 
Elena și a provocat astfel Războiul Troian, atât Agamemnon, cât 
și Menelaos lipseau de acasă de zece ani; iar Egist nu s-a 
alăturat expediției, preferând să rămână în Argos și să încerce 
să se răzbune pe Casa lui Atreu'1$. 

f. Or, Nauplios, soţul lui Climene, care nu reușise să obţină din 
partea lui Agamemnon și a altor conducători greci despăgubiri 
pentru lapidarea fiului său, Palamede, plecase pe mare din Troia 
și ocolise pe lângă țărm Atica și Peloponesul, incitând la adulter 
nevestele dușmanilor rămase singure acasă. Așa că, auzind de 
Clitemnestra că este printre cele mai dornice să se lase 
convinse de Nauplios, Egist a plănuit nu doar să-i devină amant, 
ci și să-l ucidă cu sprijinul ei pe Agamemnon, de îndată ce 
Războiul Troian se va fi sfârșit”. 

9. Hermes, trimis la Egist de Zeus Omniscient, l-a prevenit să 
renunţe la planul lui, pe motiv că, atunci când avea să ajungă la 
maturitate, Oreste era sortit să își răzbune tatăl. Insă, cu toată 
elocvenţa lui, Hermes nu a reușit să-l împiedice pe Egist, care s- 
a dus la Micene cu braţele încărcate de daruri, dar și cu ură în 
suflet. La început, Clitemnestra i-a respins avansurile, deoarece 
Agamemnon, înștiințat de vizita lui Nauplios la Micene, îl 
instruise pe bardul curţii să o supravegheze îndeaproape și să îi 
dea de știre în scris despre cel mai mic semn de infidelitate. Dar 
Egist l-a luat pe bătrânul rapsod și l-a părăsit fără mâncare pe o 
insulă pustie, unde păsările de pradă aveau în curând să îi 
ciugulească hoitul. Atunci Clitemnestra a cedat îmbrăţișărilor lui 
Egist, iar el și-a sărbătorit succesul nesperat arzând ofrande 
pentru Afrodita și făcând daruri din aur și tapiserie lui Artemis, 
care păstra ranchiună în contra Casei lui Atreu”!&. 

h. Clitemnestra avea puţine motive să îl iubească pe 
Agamemnon: după ce îl ucisese pe Tantal, fostul ei soţ, și pe 

copilul nou-născut de la sânul ei, o obligase să îl ia de soţ, apoi 
plecase la un război ce promitea să nu se mai termine vreodată; 
și tot Agamemnon a fost cel care aprobase sacrificarea Ifigeniei 
la Aulis și - încă și mai greu de îndurat pentru Clitemnestra - se 
spunea că avea s-o aducă pe fiica lui Priam, pe profetesa 
Casandra, ca soţie a lui în toate, în afară de a-i da numele lui. E 
drept, Casandra îi născuse lui Agamemnon doi fii gemeni, pe 
Teledamos și Pelops, dar faptul nu părea s-o ofenseze pe 
Clitemnestra. Cel care o informa era Eax, singurul fiu al lui 
Nauplios rămas în viaţă, care, ca răzbunare pentru moartea 
fratelui său, o incita la crimă”!*. 

i. Așadar, Clitemnestra a uneltit cu Egist să îi ucidă atât pe 
Agamemnon, cât și pe Casandra. Dar temându-se ca ei doi să 
nu se întoarcă pe neașteptate, ea i-a trimis lui Agamemnon o 
scrisoare în care îi cerea să aprindă pe Muntele Ida un foc de 
semnalizare atunci când Troia va cădea și a aranjat ca un șir de 
focuri să transmită semnalul lui spre Argolida, prin Capul 
Hermaeum din Lemnos și munţii Athos, Macistos, Mesapios, 
Citeron, Aegiplanctus și Arahne. lar pe acoperișul palatului din 
Micene a fost urcat un străjer: un slujitor credincios de-al lui 
Agamemnon, care a petrecut un an întreg ghemuit pe coate ca 
un câine, privind spre Muntele Arahne, cuprins de presimțţiri 
sumbre. În cele din urmă, într-o noapte întunecoasă, el a văzut 
arzând focul de semnalizare îndepărtat și a fugit s-o trezească 
pe Clitemnestra. Ea a sărbătorit vestea prin sacrificii de 
recunoștință, deși acum ar fi preferat ca asediul Troiei să dureze 
veșnic. Atunci Egist l-a postat pe unul dintre oamenii lui într-un 
turn de veghe de lângă mare, promiţându-i doi talanţi de aur ca 
să-i dea de veste când Agamemnon va debarca. 

j. Hera îl salvase pe Agamemnon de furtuna crâncenă care a 
nimicit numeroase vase grecești ce reveneau spre casă și l-a 
împins pe Menelaos în Egipt; într-un sfârșit, un vânt prielnic l-a 
purtat spre Nauplia. De cum a debarcat, s-a aplecat să sărute 
pământul, plângând de fericire. Între timp, straja s-a grăbit spre 
Micene ca să își încaseze plata, iar Egist a ales douăzeci dintre 
cei mai cruzi războinici ai săi pe care i-a ascuns în palat, a 
comandat un banchet grandios și apoi, suindu-se în car, s-a dus 

să îi ureze bun sosit lui Agamemnon”2. 

k. Clitemnestra l-a întâmpinat pe soţul ei, obosit de drum, cu 
tot ce putea ea ca să-i arate cât de fericită e: a derulat un covor 
purpuriu pentru el și l-a condus spre camerele de baie, unde 
sclavele îi pregătiseră o baie caldă; dar Casandra a rămas în 
afara palatului, cuprinsă de transe profetice, și a refuzat să 
intre, strigând că mirosea a sânge și că blestemul lui Tiest trona 
peste sala de ospeţe. După ce Agamemnon s-a îmbăiat, când a 
dat să iasă din baie, dornic să ia parte la ospăţul somptuos, 
Clitemnestra s-a apropiat de el, ca pentru a înfășura un prosop 
în jurul lui, dar i-a aruncat peste cap o haină din plasă ţesută 
chiar de mâna ei, care nu avea găuri nici pentru gât, nici pentru 
mâneci. Prins ca un pește în năvod, Agamemnon a pierit de 
mâna lui Egist, care l-a lovit de două ori cu o sabie cu două 
tăișuri'?1. A căzut pe spate în baia cu margini de argint, unde 
Clitemnestra s-a răzbunat pentru toate câte suferise, 
decapitându-l cu un topor'?. Apoi a fugit afară ca să o omoare 
pe Casandra cu aceeași armă, fără ca măcar mai întâi să închidă 
pleoapele sau gura soţului ei mort; dar a șters cu părul sângele 
care sărise pe ea, ca să arate că el fusese cauza propriei sale 
morți”? 


I În palat, o luptă aprigă s-a încins între gărzile lui 
Agamemnon și susținătorii lui Egist. Războinicii erau măcelăriți 
precum porcii la ospățul unui om bogat ori zăceau răniți pe 
lângă mesele gemând de bucate; a fost o învălmășeală 
sângeroasă, dar Egist a învins. Afară, capul Casandrei s-a 
rostogolit pe pământ, iar Egist a avut motiv să fie satisfăcut 
atunci când i-a ucis cu mâna lui pe fiii ei gemeni cu 
Agamemnon; dar nu a reușit să se descotorosească și de un 

bastard de-al lui, pe nume Halesos sau Haliscos. Acest Halesos a 
izbutit să scape și, după îndelungi rătăciri în exil, a întemeiat în 
Italia orașul Falerii și i-a învăţat pe locuitori Misterele Herei, care 
mai sunt celebrate acolo în stilul din Argos”?. 

m. Acest masacru a avut loc în ziua a treisprezecea a lunii 
Gamelion [ianuarie] și, netemându-se de răzbunarea divină, 
Clitemnestra a decretat ziua a treisprezecea o sărbătoare în 
fiecare lună, celebrând-o cu dansuri și ofrande de oi către 
zeitățile ei protectoare. Unii au aplaudat hotărârea, dar alţii 
susţin că a atras dizgraţia veșnică asupra tuturor femeilor, chiar 
și a celor virtuoase. Egist a adus și el mulțumiri zeiţei care îl 
ajutase”? 

n. Spartanii pretind că Agamemnon a fost îngropat în Amicile, 
care e doar un sătuc unde mai pot fi văzute mormântul și 
statuia Clitemnestrei, dar și sanctuarul și statuia Casandrei; 
locuitorii chiar cred că el a fost ucis acolo. Dar adevărul e că 
mormântul lui Agamemnon se află printre ruinele de la Micene, 
aproape de ale vizitiului și tovarășilor săi uciși odată cu el de 
Egist, și de mormintele celor doi gemeni ai Casandrei'?€. 

o. Menelaos a fost înștiințat mai târziu despre crimă de 
Proteu, profetul din Faros, și, după ce a oferit sute de boi umbrei 
fratelui său, a construit un cenotaf în onoarea lui lângă râul 
Egipt. Opt ani mai târziu, s-a întors în Sparta și i-a înălţat un 
templu lui Zeus Agamemnon; mai există astfel de temple și în 
Lapersae, în Atica, și la Clazomene, în lonia, chiar dacă 
Agamemnon nu a domnit niciodată în vreunul din aceste 
locuri”. 

x 

1. Mitul lui Agamemnon, Egist, Clitemnestra şi Oreste a 
supraviețuit într-o formă dramatică atât de stilizată, încât 
originile lui sunt aproape şterse. Intr-una din aceste tragedii, 

firul conducător este oferit de regulă de felul morţii regelui: 
dacă este aruncat de pe o stâncă asemenea lui Tezeu, ars de 
viu asemenea lui Heracle, ucis într-un accident de car asemenea 
lui Enomaos, devorat de cai sălbatici asemenea lui Diomede, 
înecat într-un iaz asemenea lui Tantal sau ucis de fulger 
asemenea lui Capaneu. Agamemnon moare într-un fel aparte: 
cu o plasă aruncată peste cap, cu un picior încă în baie, dar cu 
celălalt pe podeaua din camera învecinată băii - cu alte cuvinte, 
„Nici îmbrăcat, nici dezbrăcat, nici în apă, nici pe uscat, nici în 
palatul lui, nici afară” -, situaţie care amintește de moartea din 
toiul verii, din Mabinogion, a regelui sacru Llew Llaw, de mâna 
trădătoarei lui soţii Blodeuwedd și a amantului ei Gronw. O 
poveste similară spusă de Saxo Grammaticus în a sa /storie a 
Danemarcei de la sfârșitul secolului al XII-lea sugerează că e 
posibil ca Clitemnestra să îi fi dat lui Agamemnon un măr și să îl 
fi ucis atunci când el l-a dus la gură: astfel încât el „nici nu 
postea, nici nu se ospăta” (White Goddess, pp. 308 și 401). 
Practic, mitul este cel cunoscut, al regelui sacru care moare la 
mijlocul verii, al zeiţei care îl trădează, al tanistului care îi 
succedă, al fiului care îl răzbună. Toporul Clitemnestrei era 
simbolul cretan al suveranităţii, iar mitul are afinități cu 
uciderea lui Minos, care a avut și ea loc într-o baie. Focurile de 
pe munte ale lui Egist, dintre care unul este consemnat de 
Eschil ca fiind făcut din iarbă-neagră (*18.3), sunt focurile în aer 
liber ale sacrificiului din miezul verii. Zeița în a cărei onoare a 
fost sacrificat Agamemnon apare în triadă, ca „fiicele” lui: 
Electra („chihlimbar”), Ifigenia („mamă a unei rase puternice”) 
și Chrisotemis („regulă de aur”). 

2. Această poveste străveche a fost combinată cu legenda 
unei dispute dintre dinastiile rivale din Pelopones. Clitemnestra 
era o moștenitoare regală a Spartei, iar pretenţia spartanilor, că 
strămoșul lor Tindar l-a suit pe Agamemnon pe tronul din 
Micene, sugerează că ei au învins într-un război împotriva 
micenienilor pentru posesia orașului Amicle, unde atât lui 
Agamemnon, cât și Clitemnestrei li se aduceau onoruri. 

3. „Zeus Agamemnon”, „Zeus foarte hotărât”, trebuie să fi 
fost un nume divin purtat nu doar de regii micenieni, ci și de cei 
din Lapersae și Clazomene, probabil și de regii unei așezări 
danaane sau aheene de dincolo de râul Egipt- a nu se 
confunda cu Nilul. Râul Egipt este menţionat în /osua (XV.4) ca 


marcând hotarul dintre Palestina și Egipt; mai departe de țărm, 
în Ascalon și lângă Tyr, mai existau și alte așezări danaane sau 
aheene (*169.7). 

4. Ziua a treisprezecea, celebrată și ca zi de sărbătoare în 
Roma, unde era numită /de/e, a corespuns lunii pline într-o 
perioadă în care luna calendaristică consta dintr-o simplă 
lunaţie. Se pare că sacrificarea regelui avea loc întotdeauna 
atunci când era lună plină. Potrivit legendei, flota greacă a fost 
răvășită de o furtună de iarnă în timp ce se întorcea spre 
sfârșitul anului din Troia - prin urmare, Agamemnon a murit în 
ianuarie, nu în iunie. 


113. Răzbunarea lui Oreste 


a. Oreste a fost crescut de bunicii lui, Tindar și Leda, care l-au 
iubit nespus, iar în copilărie le-a însoţit pe Clitemnestra și 
Ifigenia la Aulis?%. Dar unii spun că Clitemnestra l-a trimis în 
Focida, cu puţin timp înainte de întoarcerea lui Agamemnon; iar 
alţii, că în ajunul crimei, Oreste, pe atunci în vârstă de zece ani, 
a fost salvat de nobila lui doică Arsinoe, Laodamia sau Geilissa, 
care, după ce și-a trimis propriul fiu să doarmă în camera regală 
a copiilor, l-a lăsat pe Egist să-l ucidă pe el în locul lui Oreste'%. 
lar alții zic că sora lui, Electra, ajutată de fostul învăţător al 
tatălui ei, l-a înfășurat într-o mantie brodată cu animale 
sălbatice pe care o ţesuse chiar ea și l-a scos pe furiș afară din 
oraş”? 


b. După ce s-a ascuns o vreme printre păstorii de pe râul 
Tanos, care separă Argolida de Laconia, învățătorul s-a 
îndreptat cu Oreste spre curtea lui Strofios, un aliat de nădejde 
al Casei lui Atreu care fusese rege în Crisa, un oraș de la poalele 
Muntelui Parnas'*”. Acest Strofios se căsătorise cu sora lui 
Agamemnon, Astiohia, Anaxibia sau Cindragora. In Crisa, Oreste 

și-a găsit un tovarăș de joacă cu spirit aventuros, anume fiul lui 
Strofios, Pilade, care era puţin mai mic decât el ca vârstă, iar 
prietenia lor era sortită să ajungă legendară”*?. El a aflat cu 
tristeţe de la bătrânul dascăl că trupul lui Agamemnon fusese 
aruncat afară din casă și îngropat în grabă de Clitemnestra, fără 
libaţii sau ramuri de mirt, și că locuitorilor din Micene li se 
interzisese să participe la funeralii”. 

c. Egist a fost rege în Micene timp de șapte ani, mergând cu 
carul lui Agamemnon, stând pe tronul lui, fluturând sceptrul lui, 
purtând mantiile lui, dormind în patul lui și risipindu-i bogăţiile. 
Dar, în pofida tuturor acestor avantaje ale regalității, el era doar 
un sclav al Clitemnestrei, adevărata conducătoare din Micene”. 
Când se îmbăta, sărea pe mormântul lui Agamemnon și azvârlea 
cu bolovani în piatra funerară, strigând: „Hai, Oreste, vino și 
apără-ţi ce-i al tău!”. Dar adevărul era că trăia cu o frică oribilă 
de răzbunare, chiar și atunci când era înconjurat de o gardă de 
soldaţi străini a căror fidelitate fusese pusă la încercare. Nu a 
putut nici măcar o noapte să aibă un somn adânc și oferise o 
sumă frumoasă în monezi de aur pentru asasinarea lui Oreste”. 

d. Electra fusese logodită cu Castor, vărul ei din Sparta, 
înainte de moartea și declararea lui ca semizeu. Chiar dacă 
acum prinții cei mai de seamă din Grecia se înfruntau pentru 
mâna ei, Egist se temea că ea ar putea da naștere unui fiu care 
să-l răzbune pe Agamemnon și, drept urmare, a anunţat că nici 
un peţitor nu va fi acceptat. Ar fi ucis-o bucuros pe Electra, care 
avea o ură de neînduplecat față de el, ca nu cumva să se 
împreuneze pe ascuns cu vreunul dintre ofiţerii din palat și să-i 
nască un bastard, dar Clitemnestra, neavând vreo remușcare 
pentru rolul ei în uciderea lui Agamemnon și ca să nu își atragă 
nemulțumirea zeilor, l-a oprit să o facă. Totuși, i-a permis să o 
căsătorească pe Electra cu un ţăran micenian care, temându-se 
de Oreste și fiind cast din firea lui, nu a consumat niciodată 

uniunea lor nepotrivită”*€. 

e. Astfel, neglijată de Clitemnestra, care îi născuse acum lui 
Egist trei copii, pe nume Erigona, Aletes și a doua Elenă, Electra 
trăia într-o sărăcie umilitoare și era ţinută sub o supraveghere 
strictă și permanentă. În cele din urmă, s-a decis ca, dacă nu își 
va accepta soarta, așa cum făcuse sora ei Chrisotemis, și nu se 
va abţine să îi numească în public „adulteri criminali” pe Egist și 
Clitemnestra, Electra să fie surghiunită într-un oraș îndepărtat și 
închisă acolo într-o temniţă în care lumina soarelui să nu 
pătrundă niciodată. Însă Electra o dispreţuia pe Chrisotemis 
pentru supunere, dar și pentru neloialitatea ei faţă de tatăl lor 
mort și îi trimitea adesea mesaje în secret lui Oreste în care îi 
amintea de răzbunarea pe care o aștepta de la el”. 

f. Ajuns acum la maturitate, Oreste s-a dus la Oracolul din 
Delfi să întrebe dacă trebuia sau nu să-i ucidă pe asasinii tatălui 
său. Răspunsul lui Apollo, autorizat de Zeus, a fost că, dacă 
neglija să îl răzbune pe Agamemnon, avea să devină un proscris 
al societăţii, exclus din toate altarele și templele și lovit de o 
lepră care să îi roadă carnea, făcând să apară pe ea un mucegai 
alb”. | s-a recomandat să facă libaţii lângă mormântul lui 
Agamemnon, să depună acolo o buclă din părul lui și, neajutat 
de tovărășia vreunor lăncieri, să-i pedepsească așa cum se 
cuvine pe asasini. Totodată, Pythia a spus că eriniile nu aveau 
să uite prea lesne un matricid și, prin urmare, i-a dat lui Oreste, 
din partea lui Apollo, un arc din lemn de corn cu care să 
respingă atacurile lor, dacă deveneau violente. După ce va fi 
îndeplinit poruncile primite, Oreste trebuia să vină iarăși la Delfi, 
unde Apollo avea să-l ia sub protecţia sa'*. 

g. După opt ani - sau, potrivit unora, după douăzeci -, Oreste 
s-a întors în taină în Micene, prin Atena, hotărât să îi ucidă atât 
pe Egist, cât și pe propria lui mamă”“. 

Într-o dimineaţă, însoţit de Pilade, Oreste s-a dus la 
mormântul lui Agamemnon, iar acolo și-a tăiat o șuviţă din păr și 
l-a invocat pe Hermes al Infernului, patronul paternităţii. Când 
de ei s-a apropiat un grup de sclave murdare și despletite, cu 
scopul de a boci, Oreste s-a adăpostit într-un desiș din 
apropiere, ca să le privească. Or, în noaptea de dinainte, 
Clitemnestra visase că dă naștere unui șarpe, pe care îl înfășa în 
scutece și îl alăpta. Dintr-odată, ea a ţipat în somn și a speriat 
întreg palatul, strigând că șarpele supsese sânge din sânul ei, în 
loc de lapte. 

Opinia prezicătorului pe care l-a consultat a fost că își 
atrăsese furia morților; prin urmare, sclavele bocitoare veniseră 
în numele ei să facă libaţii la mormântul lui Agamemnon, cu 
nădejdea de a-i îmbuna umbra. Electra, care făcea parte din 
grup, a oferit libaţia în numele ei, nu în numele mamei sale, i-a 
înălţat rugăciuni lui Agamemnon pentru răzbunare, nu pentru 
iertare, și l-a implorat pe Hermes să cheme Pământul-Mamă și 
pe zeii Lumii Subpământene ca să-i asculte ruga. Observând o 
buclă de păr pe mormânt, ea a dedus că aceasta nu-i putea 
aparține decât lui Oreste, atât pentru că semăna îndeaproape 
cu părul ei la desime și culoare, cât și pentru că nimeni 
altcineva nu ar fi îndrăznit să aducă o asemenea ofrandă”. 

h. Sfâșiată între speranţă și îndoială, Electra și-a comparat 
urma piciorului ei cu urmele de pași lăsate de Oreste în lutul de 
lângă mormânt și a observat că este o asemănare de familie, iar 
când Oreste a ieșit din ascunzătoare, i-a confirmat că bucla 
aceea era a lui și i-a arătat mantia cu care fugise din Micene. 

Bucuroasă, Electra i-a urat bun venit și împreună l-au invocat 
pe strămoșul lor, pe Zeus Tatăl, căruia i-au amintit că 
Agamemnon îi oferise întotdeauna mari onoruri și că, în cazul în 
care Casa lui Atreu s-ar fi stins, nu ar mai rămâne nimeni în 
Micene să-i ofere sutele de sacrificii cu care se obișnuise: căci 
Egist venera alţi zei'%?. 

i. Când sclavele i-au povestit lui Oreste visul Clitemnestrei, el 
s-a recunoscut pe sine în șarpe și a declarat că avea să joace 
într-adevăr rolul puiului de șarpe și să sugă sângele din trupul ei 
de trădătoare. Apoi, i-a spus Electrei să intre în palat, dar să nu-i 
spună Clitemnestrei despre întâlnirea lor; el și Pilade aveau s-o 

urmeze, după un timp, și să ceară ospitalitate la poartă, ca doi 
străini pioși veniţi din Focida, vorbind dialectul parnasian. Dacă 
portarul va refuza să-i primească, lipsa de ospitalitate a lui Egist 
ar indigna orașul; dacă îi va primi, nu vor ezita să își ducă la 
capăt răzbunarea. 

Curând, Oreste a bătut la poarta palatului cerând să fie primit 
de stăpânul sau stăpâna casei. A venit Clitemnestra însăși, dar 
fără să-l recunoască pe Oreste. El s-a prefăcut că e un eolian din 
Daulis, care aducea vești proaste din partea unui oarecare 
Strofios, cu care se întâlnise din întâmplare pe drumul spre 
Argos: anume că fiul ei, Oreste, era mort și că cenușa lui era 
păstrată într-o urnă de bronz. Strofios voia să știe dacă trebuia 
s-o trimită în Micene sau s-o îngroape el în Crisa'%. 

j. Clitemnestra l-a poftit de îndată pe Oreste înăuntru, 
ascunzându-și bucuria faţă de servitori, și a trimis-o pe Geilissa, 
bătrâna ei doică, să-l aducă pe Egist care se afla la un templu 
din apropiere. Dar Geilissa l-a recunoscut pe Oreste deghizat și 
a modificat mesajul: i-a zis lui Egist să se bucure, deoarece 
acum putea să vină singur și neînarmat ca să îi întâmpine pe 
purtătorii acelor vești bune, căci dușmanul lui era mort'*. 

Fără să bănuiască ceva, Egist a intrat în palat, unde, ca să 
distragă și mai mult atenţia, Pilade tocmai sosise purtând o urnă 
de bronz. El i-a spus Clitemnestrei că aducea cenușa lui Oreste, 
pe care Strofios decisese să o trimită la Micene. Această 
aparentă confirmare a primului mesaj i-a adormit cu totul 
vigilenţa lui Egist. Nimic nu l-a împiedicat pe Oreste să scoată 
sabia și să-l doboare. Abia atunci Clitemnestra l-a recunoscut pe 
fiul ei și a încercat să-l îmbuneze dezgolindu-și sânul și făcând 
apel la simţămintele lui filiale; însă Oreste a decapitat-o cu 
aceeași sabie, dintr-o lovitură, iar ea s-a prăbușit alături de 
trupul amantul ei. De lângă cadavrele lor, Oreste s-a adresat 
servitorilor din palat, ţinând sus plasa încă pătată de sânge în 
care murise Agamemnon, disculpându-se cu elocvenţă pentru 
uciderea Clitemnestrei justificată de trădarea ei și adăugând că 
Egist primise pedeapsa prescrisă de lege pentru adulteri'*%. 

k.  Nemulțumindu-se doar cu uciderea lui Egist și a 

Clitemnestrei, Oreste a ucis-o apoi pe a doua Elenă, fiica lor, iar 
Pilade i-a respins pe fiii lui Nauplios, care veniseră să-l salveze 
pe Egist”%5. 

I. Însă unii spun că aceste evenimente au avut loc în Argos, în 
a treia zi a Sărbătorii Herei, când procesiunea fecioarelor era pe 
cale să înceapă. Egist pregătise un banchet pentru nimfe lângă 
pășunile cailor, înainte să-i sacrifice Herei un taur, și strângea 
ramuri de mirt cu care să își încununeze capul. Se mai spune că 
atunci când s-a întâlnit cu Oreste lângă mormântul lui 
Agamemnon, la început Electra nu a crezut că era fratele ei 
demult pierdut, în pofida asemănării părului lor și a mantiei pe 
care el i-o arătase. În cele din urmă, o cicatrice de pe fruntea lui 
a convins-o, deoarece cândva, când amândoi erau copii și 
urmăreau un cerb, el alunecase și căzuse, tăindu-se la cap într-o 
stâncă ascuţită. 

m. Supunându-se instrucţiunilor ei date în șoaptă, Oreste s-a 
dus de îndată la altarul la care fusese tăiat taurul și, când Egist 
s-a aplecat să examineze măruntaiele, i-a retezat capul cu 
toporul sacrificial. Între timp, Electra, căreia el îi adusese capul, 
a ademenit-o pe Clitemnestra afară din palat, prefăcându-se că 
îi născuse, cu zece zile în urmă, un fiu soţului ei țăran, iar când 
Clitemnestra a venit la coliba lor, nerăbdătoare să își vadă 
primul nepot, Oreste o aștepta în spatele ușii și a ucis-o fără 
milă”. 

n. Alţii, deși sunt de acord că crima a avut loc în Argos, spun 
că Clitemnestra a trimis-o pe Chrisotemis la mormântul lui 
Agamemnon cu libaţii deoarece visase că Agamemnon, revenit 
la viaţă, smulsese sceptrul din mâinile lui Egist și îl împlântase 
atât de adânc în pământ, încât acestuia îi dăduseră muguri și îi 
crescuseră ramuri care umbreau Micene și întreg ţinutul din jur. 
Potrivit acestei relatări, vestea care i-a amăgit pe Egist și pe 
Clitemnestra a fost că Oreste fusese ucis întâmplător în timp ce 
concura într-o cursă de care la Jocurile Pythianice și că Oreste 
nu îi arătase Electrei nici o buclă, nici mantia brodată, nici 
cicatricea, ca dovadă a identităţii lui, ci chiar sigiliul lui 
Agamemnon, care era sculptat dintr-o bucată din umărul de 
fildeș al lui Pelops”%. 

o. lar alţii, negând faptul că Oreste a ucis-o pe Clitemnestra 
cu mâinile lui, spun că el a trimis-o să fie judecată de un 
tribunal, care a condamnat-o la moarte, și că singura lui vină, 


dacă poate fi numită astfel, a fost că nu a intervenit în favoarea 
ei^, 


x 


1. Acesta este un mit crucial, cu numeroase variante. 
Olimpianismul se formase ca religie a compromisului între 
principiul matriarhal preelenic și principiul patriarhal elenic, 
familia divină constând inițial din şase zei şi şase zeițe. Un 
echilibru de putere instabil a fost menținut până când Atena a 
renăscut din capul lui Zeus, iar Dionysos, renăscut din coapsa 
lui, a luat locul Hestiei în Consiliul divin (*27.4&); ulterior, în orice 
dezbatere divină preponderența masculină a fost asigurată - 
situaţie reflectată și pe pământ -, iar vechile prerogative ale 
zeițelor au putut fi contestate acum cu succes. 

2. Moștenirea matriliniară a fost una dintre axiomele preluate 
din religia preelenică. De vreme ce fiecare rege trebuia în mod 
necesar să fie un străin care domnea în virtutea căsătoriei lui cu 
o moștenitoare, prinții regali au învăţat să își privească mamele 
ca principal sprijin al regalității, iar matricidul, ca pe o crimă de 
negândit. Ei erau educați cu miturile religiei anterioare, potrivit 
cărora regele sacru era trădat întotdeauna de soţia-zeiță, ucis 
de succesor și răzbunat de fiul lui; ei știau că fiul nu își 
pedepsea niciodată mama adulterină, care acţionase cu deplina 
autoritate a zeiței pe care o slujea. 

3. Vechimea mitului lui Oreste transpare evident din prietenia 
lui cu Pilade, faţă de care se află în exact aceeași relaţie ca 
Tezeu faţă de Piritoos. In versiunea arhaică, el era fără îndoială 
un prinţ din Focida care îl ucidea ritualic pe Egist, la sfârșitul 
celui de-al optulea an al domniei acestuia, și devenea noul rege 
prin căsătoria cu Chrisotemis, fiica Clitemnestrei. 

4. Alte urme elocvente ale versiunii arhaice persistă la Eschil, 
Sofocle și Euripide. Egist este ucis în timpul Sărbătorii Herei, 
Zeița Morţii, în timp ce taie ramuri de mirt; și este căsăpit, 
asemenea taurului lui Minos, cu un topor sacrificial. Salvarea lui 
Oreste („muntean”) de către Geilissa, înveșmântat într-o mantie 
„brodată cu animale sălbatice”, și șederea învățătorului printre 
păstorii din Tanos, ambele amintesc de mitul familiar al prinţului 

regal care este înfășurat într-o mantie, părăsit „pe un munte” la 
mila animalelor sălbatice și îngrijit de păstori - mantia fiind în 
cele din urmă recunoscută, ca în mitul lui Hipotoos (*49.a). 
Inlocuirea de către Geilissa a victimei regale cu propriul ei fiu se 
referă, poate, la un stadiu din istoria religiei în care anualul 
substitut-copil al regelui nu mai era un membru al clanului 
regal. 

5. Până unde pot fi atunci acceptate principalele caracteristici 
ale poveștii, așa cum sunt prezentate ele de autorii dramatici 
din Atica? Chiar dacă este improbabil ca eriniile să fi fost 
introduse fără nici un motiv în mit - care, asemenea mitului lui 
Alcmeon și Erifile (*107.q), pare să fi fost un avertisment moral 
împotriva celei mai mici nesupuneri, prejudicieri sau ofense pe 
care un fiu o putea aduce mamei lui -, este la fel de puţin 
probabil ca Oreste să o fi ucis pe Clitemnestra. Dacă ar fi făcut- 
o, Homer ar fi amintit cu certitudine acest fapt și s-ar fi abținut 
să îl numească pe Oreste „divin”; el consemnează faptul că 
Oreste l-a ucis pe Egist, al cărui ospăț funerar l-a celebrat 
împreună cu cel al detestabilei lui mame (Odiseea 1ll.306 și 
urm.). În mod similar, Marmura din Paros nu menţionează 
matricidul în acuzaţia adusă lui Oreste. Este deci probabil ca 
Servius să fi păstrat relatarea adevărată: faptul că Oreste, după 
ce l-a ucis pe Egist, nu a făcut decât să o dea pe Clitemnestra 
pe mâna justiției populare - un mod de acţiune recomandat 
insistent de Tindar în Oreste de Euripide (496 şi urm.). Însă a 
ofensa o mamă refuzând să îi susții cauza, oricât de răuvoitor s- 
ar fi purtat ea, era în vechiul sistem religios un motiv suficient 
pentru a pune eriniile pe urmele vinovatului. 

6. Se pare, atunci, că acest mit, care era de largă circulaţie, 
plasase mama unei gospodării într-o poziție atât de puternică 
oricând intervenea vreo dispută familială, încât preoţii lui Apollo 
și ai Atenei născute din Zeus (o trădătoare a vechii religii) au 
decis să o suprime. Şi au făcut-o punându-l pe Oreste nu doar 
să o defere pe Clitemnestra judecății, ci să o ucidă el însuși 
pentru ca mai apoi să obţină o achitare în cel mai venerabil 
tribunal din Grecia: cu sprijinul lui Zeus și prin intervenţia 
personală a lui Apollo, care îl încurajase în mod similar pe 
Alcmeon să o ucidă pe trădătoarea lui mamă, Erifile. Aceasta 
era intenţia preoţilor, de a infirma o dată pentru totdeauna 
axioma religioasă că maternitatea era mai divină decât 


paternitatea. 

7. În versiunea revizuită, căsătoria patrilocală și descendența 
patriliniară sunt considerate de la sine înţelese, iar eriniile sunt 
sfidate cu succes. Electra, al cărei nume („chihlimbar”) 
amintește de cultul paternal al lui Apollo Hiperboreanul, este 
pusă într-un contrast favorabil cu Chrisotemis, al cărei nume 
amintește că străvechiul concept al legii matriarhale era încă 
înfloritor în cele mai multe părţi ale Greciei și a cărei „supunere” 
faţă de mama ei fusese considerată până atunci drept pioasă și 
nobilă. Electra este „cu totul în favoarea tatălui”, asemenea 
Atenei născute din Zeus. Mai mult, eriniile acţionaseră 
întotdeauna doar pentru mamă, iar Eschil abuzează de limbaj 
atunci când vorbește despre eriniile însărcinate cu răzbunarea 
sângelui patern (Hoeforele 283-4). Amenințarea lui Apollo cu 
lepra dacă Oreste nu își ucide mama era una cât se poate de 
îndrăzneață: a induce sau a vindeca lepra fusese de mult timp 
singura prerogativă a Zeiţei Albe Leprea sau Alfito (White 
Goddess, cap. 24). În continuare, nu toate eriniile acceptă 
decizia lui Apollo Delficul, iar Euripide împacă publicul feminin 
îngăduind Dioscurilor să sugereze că poruncile lui Apollo 
fuseseră cât se poate de lipsite de înțelepciune (Electra 1246). 

8. Variantele importante din scena recunoașterii și din intriga 
prin care Oreste plănuiește să-i ucidă pe Egist și Clitemnestra 
sunt de interes doar ca dovezi ale faptului că autorii dramatici 
clasici nu erau constrânși de tradiţie. Versiunea lor era o 
variantă nouă a unui mit străvechi și atât Sofocle, cât și Euripide 
au încercat să evolueze față de Eschil, cel care l-a formulat 
primul, făcând acţiunea mai plauzibilă. 


114. Judecarea lui Oreste 


a. Micenienii s-au situat de partea lui Oreste în ce privește 
fapta lui ieșită din comun și nu au îngăduit ca trupurile 
Clitemnestrei și al lui Egist să zacă în orașul lor, ci le-au îngropat 
la o distanţă oarecare dincolo de ziduri'%. În noaptea aceea, 
Oreste și Pilade au stat de pază la mormântul Clitemnestrei, ca 
nu cumva să cuteze careva să-l jefuiască, dar în timpul veghii 
lor au apărut eriniile cu șerpi în loc de păr, cap de câine și aripi 
de liliac, fluturându-și  bicele. Zăpăcit de atacurile lor 

înverșunate, împotriva cărora arcul din lemn de corn al lui 
Apollo nu îi era de mare ajutor, Oreste a căzut epuizat la pat și a 
zăcut vreme de șase zile, cu capul înfășurat într-o mantie și 
refuzând să mănânce sau să se spele. 

b. Atunci a sosit din Sparta bătrânul Tindar și l-a acuzat pe 
Oreste de matricid, cerând căpeteniilor miceniene să-i judece 
cazul. El a stabilit ca în timpul procesului nimeni să nu 
vorbească nici cu Oreste, nici cu Electra, și ca amândurora să le 
fie refuzat dreptul la adăpost, la foc și la apă. Astfel, Oreste a 
fost împiedicat până și să își spele mâinile pătate de sânge. 
Străzile din Micene erau pline de cetățeni înarmaţi, iar Eax, fiul 
lui Nauplios, era bucuros că se ivise ocazia să-i persecute pe 
copiii lui Agamemnon””!. 

c. Între timp, Menelaos a debarcat în Nauplia încărcat de 
comori, iar acolo un pescar i-a spus că Egist și Clitemnestra 
fuseseră uciși. El a trimis-o înainte pe Elena la Micene, ca să-i 
confirme vestea; dar a trimis-o noaptea, astfel încât rudele celor 
pieriţi la Troia să nu o lapideze. Rușinându-se să o jelească în 
public pe sora ei, Clitemnestra, de vreme ce ea însăși provocase 
o și mai mare vărsare de sânge prin infidelităţile ei, Elena i-a 
cerut Electrei, care acum îl îngrijea pe bietul Oreste: „Rogu-te, 
nepoată, ia ofrande din părul meu și așază-le pe mormântul 
Clitemnestrei, după ce vei face libaţii pentru umbra ei”. Când a 
văzut că frivolitatea o făcuse pe Elena să își reteze doar mici 
vârfuri din părul ei, Electra a refuzat să facă ce i s-a cerut. 
„Trimite-o mai bine pe fiica ta, Hermione”, a fost sfatul ei sec. 
Atunci Elena a chemat-o pe Hermione din palat. Hermione era 
doar un copil de nouă ani când mama ei fugise cu Paris, iar 
Menelaos o încredinţase în grija Clitemnestrei la izbucnirea 
Războiului Troian; dar a recunoscut-o pe Elena de îndată și s-a 
dus, supusă, să facă ce i s-a cerut'*?. 

d. Atunci Menelaos a intrat în palat, unde a fost întâmpinat de 
Tindar, tatăl lui adoptiv, îmbrăcat în haine de mare doliu, care i- 
a spus să nu care cumva să pună piciorul pe pământ spartan 
până când nu îi va pedepsi pe nepotul și pe nepoata lui pentru 
crimele lor. Tindar susţinea că Oreste ar fi trebuit să le permită 
concetăţenilor lui doar să o surghiunească pe Clitemnestra. 

Dacă aceștia i-ar fi cerut moartea, el ar fi trebuit să intervină în 
favoarea ei. Așa cum stăteau lucrurile acum, cetățenii trebuiau 
convinși, de voie, de nevoie, că nu doar Oreste, ci și Electra, 
care îl instigase, trebuiau uciși prin lapidare pentru matricid. 

e. Temându-se să-l ofenseze pe Tindar, Menelaos a obţinut 
verdictul dorit. Dar după pledoaria elocventă a lui Oreste însuși, 
care a fost prezent la tribunal și se bucura de sprijinul lui Pilade 
(renegat acum de Strofios pentru rolul avut în crimă), judecătorii 
au comutat sentinţa în una de sinucidere. Pilade a plecat atunci 
împreună cu Oreste, refuzând cu nobleţe să îl părăsească pe el 
sau pe Electra, cu care era logodit; și a propus ca, de vreme ce 
toți trei urmau să moară, să-l pedepsească mai întâi pe 
Menelaos pentru lașitatea și neloialitatea lui ucigând-o pe Elena, 
cauza tuturor nenorocirilor care se abătuseră asupra lor. Astfel, 
în timp ce Electra aștepta în afara zidurilor să își pună în 
aplicare propriul ei plan - și anume să o ia prin surprindere pe 
Hermione la întoarcerea ei de la mormântul Clitemnestrei și să o 
țină ostatică, pentru ca astfel să se asigure de buna conduită a 
lui Menelaos -, Oreste și Pilade au intrat în palat, cu săbiile 
ascunse sub mantii, și s-au adăpostit în altarul central, ca și cum 
ar fi fost doi peregrini pioși. Elena, care era în apropiere și 
torcea lână pentru o mantie de purpură pe care să o depună ca 
dar pe mormântul Clitemnestrei, a fost înșelată de lamentaţiile 
lor și s-a apropiat să le ureze bun venit. Atunci ei au scos săbiile 
și, în timp ce Pilade îi alunga pe sclavii frigieni ai Elenei, Oreste 
a încercat s-o omoare. Dar Apollo, la porunca lui Zeus, a 
învăluit-o într-un nor și a suit-o în Olimp, unde ea a devenit 
nemuritoare și s-a alăturat fraţilor ei, Dioscurii, ca protectoare a 
marinarilor aflaţi la ananghie”*?. 

f. Între timp, Electra o prinsese pe Hermione, o dusese în 
palat și ferecase porţile. Văzând că fiica lui se afla în primejdie 
de moarte, Menelaos a dat ordin să fie salvată neîntârziat. 
Oamenii lui au spart porţile, iar Oreste tocmai era pe cale să dea 
foc palatului, să o ucidă pe Hermione și să moară el însuși de 
sabie sau foc, când Apollo s-a ivit în mod providenţial, i-a smuls 
torţa din mână și i-a alungat pe războinicii lui Menelaos. In 
liniștea provocată de respectul datorat prezenţei lui, Apollo i-a 
ordonat lui Menelaos să își ia altă soţie, să o logodească pe 
Hermione cu Oreste și să se întoarcă pentru a stăpâni Sparta; 

uciderea Clitemnestrei nu mai avea de ce să îl preocupe acum, 
de vreme ce interveniseră zeii”. 

g. În mână cu ramuri de dafin împletite cu fire de lână și cu 
cunună pe cap, ca să arate că se afla sub protecţia lui Apollo, 
Oreste a plecat apoi spre Delfi, încă urmărit de erinii. Preoteasa 
pythică s-a îngrozit văzându-l ghemuit ca orice suplicant pe 
piatra ombilicală din marmură - pătată de sângele de pe mâinile 
lui nespălate - și grupul hidos de erinii negre care dormeau în 
spatele lui. Însă Apollo a liniștit-o, făgăduindu-i să acţioneze ca 
apărător al lui Oreste, căruia i-a poruncit să îndure cu mult curaj 
tot ce avea de suferit. După o perioadă de exil, el va trebui să 
meargă la Atena, iar acolo să îmbrăţișeze străvechea statuie a 
Atenei, care, așa cum Dioscurii profeţiseră deja, urma să-l 
protejeze cu aegisul ei cu chip de Gorgonă și să anuleze 
blestemul”. În timp ce eriniile încă mai dormeau adânc, Oreste 
a fugit, sub îndrumarea lui Hermes; dar curând, în curtea 
templului a intrat umbra Clitemnestrei, care le-a mustrat și le-a 
amintit că primiseră numeroase libaţii de vin și ospeţe nocturne 
sinistre oferite din mâna ei. Drept urmare, eriniile au pornit 
iarăși în urmărirea lor, sfidând amenințările furioase ale lui 
Apollo că le va străpunge și dobori'5$. 

h. Exilul lui Oreste a durat timp de un an - perioada care 
trebuie să treacă înainte ca un ucigaș să poată reveni printre 
concetățenii lui. El a cutreierat prin depărtări, pe pământ și pe 
mare, urmărit de neobositele erinii și purificat mereu cu sângele 
porcilor și cu apă curgătoare; însă aceste rituri nu au reușit să le 
țină la distanţă pe persecutoarele lui mai mult de o oră sau 
două și în curând el și-a pierdut minţile. Pentru început, Hermes 
l-a condus până la Trezena, unde a fost găzduit în ceea ce acum 
se numește Coliba lui Oreste, aflată în fața Sanctuarului lui 
Apollo și, de îndată, nouă locuitori din Trezena l-au purificat la 
Stânca Sacră de lângă Templul lui Artemis Lupoaica, folosind 
apă din Izvorul Hipocrene și sângele unor victime sacrificiale. Un 
arbust bătrân de dafin marchează locul unde victimele au fost 
îngropate după aceea, iar descendenţii celor nouă bărbaţi mai 
iau încă prânzul în fiecare an în acea colibă, într-o zi anume 

stabilită'”. 

i. În faţa Insulei Cranae, la șase sute de metri de Gytheio, se 
înalţă o piatră nemodelată, numită piatra lui Zeus Cappotas 
(„Alinătorul”), pe care Oreste a stat și unde nebunia lui a fost 
alinată pentru o vreme. Se spune că el a mai fost purificat și în 
alte șapte pârâuri de lângă Rhegium, în Italia, unde a construit 
un templu, și în trei afluenţi ai Hebrului, în Tracia, și în Orontes, 
care curge pe lângă Antiohia”. 

j. La o mie cinci sute de metri distanţă de drumul cel mare de 
la Megalopolis la Mesena, pe stânga, există un sanctuar al 
Zeițelor Nebune, al eriniilor, cele care l-au lovit pe Oreste cu 
accesul violent de nebunie, și un dâmb care are în vârf un deget 
de piatră, numit Mormântul Degetului. Acesta marchează locul 
în care Oreste, disperat, și-a retezat cu dinţii un deget pentru a 
le îmbuna pe zeițele negre, iar unele dintre ele, cel puţin, și-au 
schimbat culoarea în alb, astfel încât el și-a recăpătat raţiunea. 
Apoi s-a ras în cap la un sanctuar din apropiere, numit Ace, și a 
adus zeițelor negre o ofrandă pentru păcatul său, iar celor albe, 
o ofrandă de mulţumire. Se obișnuiește să fie aduse sacrificii și 
Graţiilor, concomitent cu cele oferite zeițelor albe”. 

K. Oreste s-a dus apoi să trăiască printre azanii și arcadienii 
din Câmpia Parasiei, care, dat fiind că orașul învecinat fusese 
numit Orestasion, după întemeietorul lui, Oresteu, fiul lui Licaon, 
și-a schimbat numele în Oresteion. Insă unii spun că Oresteion 
se numise înainte Azania și că Oreste s-a dus să trăiască acolo 
doar după ce fusese la Atena. lar alţii spun că el și-a petrecut 
exilul în Epir, unde a întemeiat orașul Argos Oresteian și a dat 
numele lui locuitorilor Epirului de la poalele accidentate ale 
munţilor ilirici”®’. 

I. După ce a trecut un an, Oreste s-a dus la Atena, care pe 
atunci era guvernată de ruda lui, Pandion, sau, spun unii, de 
Demofon. S-a dus de-a dreptul la templul Atenei de pe Acropole, 

s-a așezat și a îmbrățișat statuia ei. Eriniile negre au ajuns și ele 
acolo, gâfâind, după ce îi pierduseră urma în timp ce el 
traversase Istmul. Chiar dacă la început nimeni nu a vrut să îl 
primească, deoarece era urât de zei, curând unii au prins curaj 
și l-au invitat în casele lor, unde stătea la o masă separată și 
bea dintr-o cupă de vin doara lui'6!. 

m.  Eriniilor, care începuseră deja să-l acuze în faţa 
atenienilor, li s-au alăturat curând Tindar și nepoata lui, Erigona, 
fiica lui Egist și a Clitemnestrei, și, spun unii, vărul Clitemnestrei, 
Perilaos, fiu al lui lcarios. Dar Atena, zeița care auzise 
rugăminţile lui Oreste din Scamandru, nou-dobânditul ei 
teritoriu troian, s-a grăbit spre cetatea Atenei și, punându-i sub 
jurământ pe cei mai nobili cetăţeni, ca judecători, a chemat 
Areopagul să judece ceea ce pe atunci reprezenta doar al doilea 
caz de ucidere ajuns în faţa lui'*?. 

n. La momentul cuvenit, a avut loc procesul, Apollo apărând 
ca avocat al apărării, iar cea mai vârstnică dintre erinii, ca 
acuzatoare publică. Intr-un discurs elaborat, Apollo a negat 
importanţa mamelor, afirmând că o femeie nu era decât un 
câmp inert în care bărbatul agricultor își arunca sămânţa și că 
Oreste avusese toate motivele să acţioneze astfel, tatăl fiind 
singurul demn de a fi numit părinte. Voturile s-au dovedit a fi 
egale, dar Atena a mărturisit că ea era cu totul de partea tatălui 
și și-a dat votul în favoarea lui Oreste. Achitat astfel, Oreste a 
redevenit cetățean onorabil și s-a întors bucuros în Argolida, 
jurând să fie un aliat fidel al Atenei pentru tot restul vieţii lui. 
Insă eriniile au deplâns zgomotos această răsturnare a legii 
străvechi de către niște zei parveniţi, iar Erigona s-a spânzurat 
din cauza umilinţei'&. 

o. Despre sfârșitul Elenei au supravieţuit trei relatări 
contradictorii. Prima: ca împlinire a profeţiei lui Proteu, ea s-a 
întors în Sparta și a trăit acolo cu Menelaos în pace, confort și 

prosperitate, până când au plecat, mână în mână, spre Câmpiile 
Elizee. A doua: s-a dus în Taurida împreună cu el, unde Ifigenia 
i-a sacrificat pe amândoi lui Artemis. A treia: Polixo, văduva 
regelui Tlepolemos al Rodosului, a răzbunat moartea acestuia 
trimițându-le pe unele dintre slujnicele ei, deghizate în erinii, să 
o spânzure pe Elena”. 

x 

1. Tradiţia conform căreia eriniile Clitemnestrei l-au făcut pe 
Oreste să înnebunească nu poate fi respinsă ca invenţie a 
autorilor dramatici din Atica; ea a fost consacrată foarte 
devreme, nu doar în Grecia, ci și în Grecia Mare. Însă, așa cum 
crima lui Oedip, pentru care eriniile l-au urmărit până la moarte, 
nu a fost că își ucisese mama, ci că provocase fără să vrea 
sinuciderea ei (*105.K), la fel și crima lui Oreste pare să fi fost 
una involuntară: neopunându-se condamnării ei la moarte de 
către micenieni, el nu își respectase datoria filială. Tribunalul a 
fost destul de ușor de convins, după cum au demonstrat-o 
curând Menelaos și Tindar, când au obţinut condamnarea la 
moarte a lui Oreste. 

2. Eriniile erau mustrările de conștiință personificate, care în 
Melanezia păgână încă mai sunt capabile să ucidă un om care a 
încălcat din neglijență sau nesăbuinţă un tabu. Acesta fie 
înnebunește și sare dintr-un cocotier, fie își învelește capul într- 
o mantie, asemenea lui Oreste, și refuză să mănânce și să bea 
până când moare de foame, chiar dacă nimeni altcineva nu a 
aflat despre vinovăția lui. Saul ar fi avut o soartă similară în 
Damasc, dacă nu ar fi fost sosirea oportună a lui Anania (Faptele 
apostolilor \X.0 și urm.). Metoda grecească obișnuită de curăţare 
a vinovăţiei de sânge era ca ucigașul să sacrifice un porc și, în 
timp ce umbra victimei bea cu lăcomie sângele acestuia, el să 
se spele într-o apă curgătoare, să se radă în cap pentru a-și 
schimba înfățișarea și să plece în exil timp de un an, făcând 
astfel ca umbra răzbunătoare să îi piardă urma. Până când nu 
era purificat în acest mod, vecinii îl evitau considerând că aduce 
ghinion și nu îl primeau în casele lor, nici nu voiau să împartă 
mâncarea cu el, de teamă să nu fie implicaţi ei înșiși în 
necazurile lui; și era posibil ca persoana în cauză să trebuiască 
să se înţeleagă cu familia victimei, dacă umbra cerea răzbunare 

din partea lor. Sângele unei mame, însă, aducea cu sine un 
blestem atât de puternic, încât mijloacele obișnuite de purificare 
nu erau de ajutor; și, în afara sinuciderii, mijlocul extrem de 
purificare consta în retezarea unui deget cu dinţii. Această 
automutilare pare să fi avut un succes cel puţin parţial în cazul 
lui Oreste; la fel și Heracle, pentru a o îmbuna pe ofensata Hera, 
și-ar fi retezat cu dinţii degetul despre care se spune că l-a 
pierdut în timp ce se lupta cu leul din Nemeea (*123. e). In unele 
regiuni din Mările Sudului, o încheietură a degetului este tăiată 
întotdeauna la moartea unei rude apropiate, chiar dacă 
respectiva a murit de moarte naturală. În Eumenidele (397 și 
urm.), Eschil pare să disimuleze în mod evident o tradiţie 
conform căreia Oreste a fugit în Troada și a trăit acolo 
netulburat de erinii, sub protecţia Atenei, pe ţinutul aluvionar 
smuls râului Scamandru, fiind astfel eliberat de blestem 
(*107.e). Altfel, de ce ar fi menţionat Troada? 

3. Libaţii de vin în locul celor de sânge și ofrande de mici 
șuvițe de păr în locul părului întreg au fost amendamentele 
clasice la acest ritual al împăciuirii, a cărui semnificaţie a fost 
uitată, așa cum obiceiul de astăzi de a purta negru nu mai este 
pus în legătură în mod conștient cu datina străveche de a înșela 
umbrele prin modificarea aspectului normal al cuiva. 

4. Relatarea plină de imaginaţie a lui Euripide despre ceea ce 
s-a întâmplat atunci când Elena și Menelaos s-au întors în 
Micene nu conţine nici un element mitic, în afara apoteozei 
dramatice a Elenei; iar Elena, ca Zeiţă a Lunii, fusese patroană a 
marinarilor cu mult înainte ca Gemenii Divini să fie recunoscuţi 
drept constelație. Ca și Eschil, Euripide scria cu scopul de a face 
propagandă religioasă: iertarea de păcate a lui Oreste 
consemnează triumful final al patriarhatului și este pusă în 
scenă la Atena, unde zeiţa Atena - anterior zeiţa libiană Neith 
sau cea palestiniană Anatha, o matriarhă supremă, dar acum 
născută pentru a doua oară din capul lui Zeus și nerecunoscând, 
după cum subliniază Eschil, nici o mamă divină - este complice 
în cel mai înalt grad la un matricid. Dramaturgii atenieni știau că 
această temă revoluţionară nu putea fi acceptată altundeva în 
Grecia: din acest motiv, Euripide îl face pe Tindar, ca 
reprezentant al Spartei, să declare cu vehemenţă că Oreste 
trebuie să moară, iar Dioscurii merg până la a-l condamna pe 
Apollo pentru că incitase la acea crimă. 


5. Numele lui Oreste, „muntean”, l-a pus în legătură cu un 
district sălbatic și muntos din Arcadia pe care probabil că nici un 
rege din Micene nu îl vizitase vreodată. 

6. Diversele versiuni ale morţii Elenei sunt elaborate din 
motive diferite. Prima își propune să explice cultul Elenei și al lui 
Menelaos de la Terapne; a doua este o versiune dedicată scenei 
a legendei vizitei lui Oreste la taurieni (*116.a-g); a treia 
justifică cultul Elenei Dendritis din Rodos, „Elena Copacului”, 
care este același personaj cu Ariadna și o altă Erigona (*79.2 și 
88.10). Erigona din acest mit s-a spânzurat. 


115. Împăcarea eriniilor 


a. Drept recunoștință pentru achitarea sa, Oreste i-a dedicat 
un altar Atenei Războinice, dar eriniile au ameninţat că, dacă 
sentinţa nu era anulată, aveau să lase să cadă o picătură din 
sângele inimii lor, ceea ce ar fi făcut pământul să devină sterp, 
ar fi distrus recoltele și ar fi ucis toţi copiii din Atena. Insă Atena 
le-a calmat furia flatându-le: a recunoscut că ele erau cu mult 
mai înțelepte decât ea și a sugerat ca eriniile să se stabilească 
într-o peșteră din Atena, unde ar fi adunat o mulţime de 
adoratori, cum n-ar fi putut spera niciodată să afle altundeva. 
Altarele-vetre cuvenite zeităților Lumii Subpământene aveau să 
devină ale lor, la fel și sacrificiile fără vin, libaţiile la lumina 
torțelor, primele roade oferite după consumarea unei căsătorii 
sau nașterea copiilor și chiar locuri în Erehteion. Dacă ar 
accepta oferta, ea urma să dea ordin ca nici o casă în care le 
era refuzată adorarea să nu poată prospera; în schimb, ele 
urmau să invoce vânturi prielnice pentru vasele ei, fertilitate 
pentru pământul ei și căsătorii rodnice pentru fidelii ei - de 
asemenea, să îi stârpească pe hulitori, astfel ca ea să poată 
avea motive să asigure victoria Atenei în război. După o scurtă 
deliberare, eriniile i-au acceptat propunerile cu bunăvoință. 

b. Prin cuvinte de recunoștință, urări de bine și descântece 
împotriva vânturilor pustiitoare, a secetei, a nimicirii și a 
răzvrătirii, eriniile - numite de atunci Binevoitoarele - și-au luat 
rămas-bun de la Atena și au fost conduse de fidelii ei într-o 
procesiune cu torţe alcătuită din tineri, matroane și femei 
bătrâne (îmbrăcate în purpuri și purtând vechea statuie a 
Atenei) la intrarea într-o peșteră adâncă din colţul sud-estic al 


Areopagului. Acolo le-au fost aduse sacrificiile cuvenite, iar ele 
au coborât în peștera care acum este atât un altar oracular, cât 
și, asemenea sanctuarului lui Tezeu, un loc de refugiu pentru 
suplicanţi'S&. 

c. Însă doar trei dintre erinii acceptaseră oferta generoasă a 
Atenei, celelalte continuând să-l urmărească pe Oreste; iar unii 
merg până la a nega că Binevoitoarele fuseseră vreodată erinii. 
Numele „Eumenide” le-a fost dat eriniilor mai întâi de Oreste, în 
anul de după îndrăzneaţa lui aventură de la Chersones, din 
Taurida, unde a reușit în cele din urmă să le potolească furia, la 
Carneia, prin sacrificarea unei oi negre. Ele sunt numite 
Eumenide și în Colonos, unde nimeni nu poate intra în vechea 
lor dumbravă, dar și în Cerinia din Ahaia, unde, spre sfârșitul 
vieţii lui, Oreste le-a dedicat un nou sanctuar'**. 

d. |n peștera Binevoitoarelor din Atena - care este închisă 
doar pentru cei cu două destine, adică cei care au fost jeliți 
prematur ca morţi -, cele trei statuete ale lor nu sunt cu nimic 
mai  înspăimântătoare ca aspect decât ale zeilor Lumii 
Subpământene ce stau alături de ele, și anume Hades, Hermes 
și Pământul-Mamă. Acolo, cei care au fost achitaţi pentru crimă 
de Areopag sacrifică o victimă neagră; numeroase alte ofrande 
sunt aduse Binevoitoarelor conform promisiunii Atenei, și 
fiecăreia dintre ele îi este consacrată câte una dintre cele trei 
nopţi din fiecare lună când Areopagul face audieri în procesele 
de crimă”. 

e. Riturile consacrate Binevoitoarelor sunt săvârșite în tăcere; 
de aceea, preoţia este ereditară în clanul Hesychidelor, care 
sacrifică mai întâi un berbec înaintașului lor, Hesychos, la altarul 
lui de erou din faţa celor Nouă Porţi'. 

f. Binevoitoarelor li s-a oferit și un altar-vatră - la Flia, un mic 
oraș atic-, iar o pădure de stejari-mereu-verzi le este 

consacrată lângă Titane, pe malul râului Asopos, în amonte. La 
sărbătoarea lor din Flia, celebrată în fiecare an, sunt sacrificate 
oi gestante, se fac libaţii de apă îndulcită cu miere și se poartă 
flori în locul obișnuitelor cununi de mirt. Rituri similare sunt 
săvârșite la altarul Ursitelor care se înalţă în aer liber în pădurea 
de stejari'6%, 

x 

1. „Sângele inimilor” eriniilor, cu care a fost ameninţată Atica, 
pare să fie un eufemism pentru sângele menstrual. O vrajă 
străveche folosită de vrăjitoarele care vor să blesteme o casă, 
un câmp sau un staul este să alerge goale de nouă ori în jurul 
lor, în sens contrar mișcării soarelui, atunci când sunt la 
menstruaţie. Acest blestem este considerat cel mai primejdios 
pentru recolte, vite și copii în timpul unei eclipse de lună și 
imposibil de evitat dacă vrăjitoarea este o virgină la prima ei 
menstruaţie. 

2. Filemon Comedianul a procedat bine când a pus la îndoială 
identificarea ateniană a eriniilor cu Binevoitoarele. Potrivit unor 
autorităţi mai demne de încredere, existau doar trei erinii: 
Tisifone, Alecto și Megera (*31.9), care locuiau permanent în 
Erebos, nu în Atena. Ele aveau cap de câine, aripi de liliac și 
șerpi în loc de păr; dar, după cum arată Pausanias, 
Binefăcătoarele erau descrise drept matroane venerabile. De 
fapt, oferta Atenei nu a fost ceea ce a consemnat Eschil, ci un 
ultimatum din partea preoţimii Atenei născute din Zeus către 
preotesele  Binefăcătoarelor - străvechea Zeiţă Triplă din 
Atena - că, dacă nu acceptau superioritatea noii forme de 
descendență  patriliniară față de cea matriliniară și nu 
consimţeau să își împartă peștera cu zeități masculine din 
Lumea Subpământeană, precum Hades și Hermes, ele aveau să- 
și piardă toţi adoratorii și, odată cu ei, privilegiile tradiționale ale 
primelor roade. 

3. Oamenilor cu două destine le era interzisă intrarea în 
peștera zeiţelor subpământene, care se puteau simţi ofensate 
că supușii dedicați lor cutreierau încă liber lumea de deasupra. 
O situaţie similară se întâlnește în India atunci când oamenii își 
revin dintr-o transă asemănătoare morţii pe drumul spre 
treptele de lângă râul unde au loc incinerările: potrivit lui 
Rudyard Kipling, în ultimul secol acestora le era refuzată de 

obicei existenţa oficială și erau transportaţi pe ascuns într-o 
colonie penitenciară a morţilor. Stejarul-mereu-verde, numit și 
stejarul de cârmâăz, deoarece furniza galele (provocate de 
coșenile) din care grecii extrăgeau vopseaua stacojie, era 
copacul succesorului care îl ucidea pe regele sacru, fiind, prin 
urmare, un arbore adecvat pentru o pădure a Binevoitoarelor. 
Sacrificarea oilor gestante, a mierii și a florilor le-ar fi încurajat 
pe acestea să cruţe restul turmei în timpul sezonului de fătare, 
să fie favorabile albinelor și să îmbogăţească pășunea. 

4. Continuarea urmăririi lui Oreste de către erinii, în ciuda 
intervenţiei Atenei și a lui Apollo, sugerează că, în mitul originar, 
el s-a dus în Atena și Focida pentru purificare, dar fără succes, 
așa cum, în mitul Erifilei, Alcmeon s-a dus fără nici un succes în 
Psofis și Tesproţia. De vreme ce nu se relatează că Oreste și-ar 
fi găsit pacea pe aluviunile smulse vreunui râu - dacă nu cumva 
pe cele ale lui Scamandru (*114.2) -, el trebuie să își fi aflat 
moartea la Chersones, în Taurida, sau la Brauron (*116.1). 


116. Ifigenia în Taurida 


a. Urmărit cu o furie neostenită de eriniile rămase surde la 
discursurile elocvente ale Atenei, Oreste s-a dus la Delfi, unde s- 
a aruncat disperat pe podeaua templului și a ameninţat că își va 
lua viața dacă Apollo nu îl va scăpa de bicele lor. Drept răspuns, 
preoteasa Pythia i-a poruncit să plece pe mare prin Bosfor, apoi 
spre nord, peste Marea Neagră, căci nenorocirile lui aveau să ia 
sfârșit doar atunci când va fi pus mâna pe străvechea statuie de 
lemn a lui Artemis din templul ei din Chersones, în Taurida, și să 
o aducă în Atena sau (spun unii) în Argolida””. 

b. Or, rege peste taurieni era Toas cel iute de picior, fiu al lui 
Dionysos și al Ariadnei și tată al lui Hipsipile; iar locuitorii - sciți 
de felul lor - erau numiţi astfel deoarece Osiris înjugase cândva 
niște tauri (tauroi) și le arase pământul”. Ei încă trăiesc din 
jafuri, ca pe vremea lui Toas; și de fiecare dată când unul dintre 
războinicii lor prinde vreun prizonier, îl decapitează, îi duce 
capul acasă și îl înfige într-o ţeapă înălţată deasupra coșului de 

fum, astfel încât familia lui să trăiască sub protecţia mortului. 
Mai mult, fiecare marinar naufragiat sau care a fost adus în 
portul lor de vremea proastă este sacrificat în public lui Artemis 
Taurica. După riturile pregătitoare, ei îl doboară cu o măciucă și 
îi pironesc capul retezat de o cruce, iar trupul este fie îngropat, 
fie aruncat în mare de pe faleza unde se află templul lui 
Artemis. Dar orice străin de rang princiar căzut în mâinile lor 
este ucis cu sabia de o preoteasă virgină a zeiţei, iar trupul îi 
este aruncat în focul sacru ce se ridică din Tartar și arde în 
incinta sacră. Unii spun totuși că, deși veghează riturile și 
săvârșește purificarea preliminară, precum și tăierea părului 
victimei, preoteasa nu ucide ea însăși. Vechea statuie a zeiţei 
pe care Oreste primise poruncă să o ia căzuse aici din Cer. Acest 
templu este susținut de coloane grandioase, iar la el se putea 
ajunge urcând patruzeci de trepte; altarul lui din marmură albă 
este în permanenţă pătat de sânge”. 

c. Artemis Taurica are mai multe nume grecești: printre ele se 
numără Artemis Tauropolos sau Tauropole, Artemis Dictinna, 
Artemis Ortia, Toanteia și Hecate, iar pentru latini ea este 
Trivia”. 

d. Or, Ifigenia fusese salvată de la sacrificiul din Aulis de 
Artemis, fiind învăluită într-un nor și dusă în Chersonesul tauric, 
unde fusese numită de îndată Mare Preoteasă, singura care 
avea dreptul să atingă statuia sacră. Ulterior, taurienii au numit- 
o Artemis, Hecate sau Orsiloche. Ifigenia detesta sacrificiul 
uman, dar s-a supus cu evlavie zeiței'?. 

e. Oreste și Pilade nu știau nimic despre toate acestea; ei mai 
credeau că Ifigenia murise la Aulis, sub cuțitul sacrificial. S-au 
grăbit totuși spre ţinutul taurienilor într-o corabie cu cincizeci de 
văslași pe care, la sosire, au lăsat-o ancorată și păzită de 
văslași, în timp ce ei s-au ascuns într-o peșteră de lângă țărm. 
Intenţia lor era să se apropie de templu la căderea nopţii, dar au 

fost surprinși mai înainte de niște păstori naivi care, 
presupunând că erau Dioscurii sau vreun alt cuplu de 
nemuritori, s-au aruncat la pământ cuprinși de venerație. In acel 
moment Oreste a înnebunit din nou, mugind ca un vițel și urlând 
ca un câine; el a confundat o cireadă de viței cu eriniile și s-a 
năpustit afară din peșteră, cu sabia în mână, ca să le 
măcelărească. Atunci păstorii, treziţi la realitate, i-au prins pe 
cei doi prieteni și i-au dus la templu, la ordinele lui Toas, pentru 
a fi sacrificați imediat'?. 

f. În timpul riturilor preliminare, Oreste i-a vorbit în greacă 
lfigeniei; curând, fiecare a descoperit cu bucurie identitatea 
celuilalt și când Ifigenia a aflat natura însărcinării lui, a început 
să coboare statuia, ca el s-o poată lua. Insă Toas a apărut dintr- 
odată, devenit nerăbdător din cauza evoluţiei prea lente a 
sacrificiului, iar Ifigenia, ingenioasă, s-a prefăcut că mângâie 
statuia. l-a explicat lui Toas că zeiţa își întorsese privirea de la 
victimele pe care el i le-a trimis, deoarece unul era un matricid, 
iar celălalt, complice: ambii erau nepotriviţi pentru un sacrificiu. 
Ea trebuia să îi ducă, împreună cu statuia pe care prezenţa lor o 
pângărise, ca să fie purificați în mare și să îi ofere zeiţei, la 
lumina torţelor, un sacrificiu de miei tineri. Între timp, Toas 
trebuia să purifice templul cu o torţă, să își acopere capul când 
apăreau necunoscuţii și să dea tuturor ordin să rămână acasă, 
pentru a evita astfel pângărirea. 

g. Pe deplin amăgit, Toas a rămas o vreme pierdut în 
admiraţia sagacităţii ei, apoi s-a pornit să purifice templul. lar 
Ifigenia, Oreste și Pilade au dus statuia pe țărm, luminaţi de 
torţe, dar acolo, în loc să se îmbăieze în mare, au dus-o în grabă 
la bordul vasului lor. Servitorii taurieni ai templului, care 
veniseră cu ei, au început abia atunci să-i bănuiască de trădare 
și li s-au opus. Au fost copleșiți, după o luptă aprigă, apoi 
vâslașii lui Oreste au scos corabia în larg. Dar o vijelie puternică, 
stârnită dintr-odată, i-a împins din nou spre ţărmul pietros - și ar 
fi pierit cu toţii dacă Poseidon nu ar fi potolit apele, la cererea 
Atenei; cu ajutorul unei brize prielnice, cu toţii au ajuns cu bine 
pe Insula Smintos”'6. 

h. Aceasta era patria lui Chrises, preotul lui Apollo, și a 

nepotului său cu același nume, a cărui mamă, Chriseis, a propus 
să îi predea pe fugari lui Toas. Căci, deși unii susţin că Atena îl 
vizitase pe Toas, care pregătea o flotă să plece în urmărirea lor, 
și îl flatase cu atât de mult succes încât el consimţise până și să 
le repatrieze pe sclavele lIfigeniei, este un fapt cert că el venise 
în Smintos cu intenţii criminale. Atunci, Chrises cel Bătrân, 
aflând identitatea oaspeţilor lui, i-a dezvăluit lui Chrises cel 
Tânăr că nu era, așa cum Chriseis a pretins mereu, fiul lui 
Apollo, ci al lui Agamemnon, și, prin urmare, era frate vitreg cu 
Oreste și cu Ifigenia. Aflând acestea, Chrises și Oreste s-au 
năpustit împreună în contra lui Toas, pe care au izbutit să-l 
ucidă; iar Oreste a luat statuia și a navigat în siguranţă spre 
casă, în Micene, unde eriniile, în cele din urmă, au renunţat la 
urmărirea lor”. 

i. Dar unii spun că o furtună l-a împins pe Oreste spre Rodos, 
unde, potrivit cu spusele Oracolului helian, a așezat statuia pe 
un zid al orașului. Alţii zic că, de vreme ce Atica era ţinutul în 
care i se spusese să o aducă, din ordinele lui Apollo, Atena l-a 
vizitat în Smintos și i-a indicat ca destinaţie orașul de frontieră 
Brauron: statuia trebuia adăpostită acolo, în templul lui Artemis 
Tauropolos, și îmbunată cu sânge din gâtul unui bărbat. Artemis 
a desemnat-o pe lfigenia ca preoteasă a templului, unde era 
sortită să își sfârșească zilele în pace; printre privilegiile ei se 
numărau veșmintele femeilor bogate care muriseră în chinurile 
facerii. Potrivit acestei relatări, corabia a tras în cele din urmă la 
țărm în Brauron, unde Ifigenia a depus statuia, apoi, în timp ce 
se construia templul, s-a dus cu Oreste la Delfi; acolo s-a întâlnit 
cu Electra în altar, pe care a adus-o înapoi în Atena, ca să se 
căsătorească cu Pilade”. 

j. Ceea ce se pretinde că ar fi statuia autentică de lemn a lui 
Artemis Taurica încă mai poate fi văzută în Brauron. Dar unii 
spun că e o copie, originalul fiind capturat de Xerxes, în timpul 
nefericitei lui expediţii contra Greciei, și dus în Susa; apoi, mai 
spun ei, statuia a fost oferită laodiceenilor de regele Seleucos al 
Siriei, care o venerează până în ziua de azi. lar alţii, nedorind să 
îi atribuie acest merit lui Xerxes, spun că Oreste însuși, la 

întoarcerea acasă din Chersonesul tauric, a fost dus de o furtună 
în regiunea numită acum Seleucia, unde a lăsat statuia, și că 
locuitorii de acolo au redenumit Muntele Melantios, unde Oreste 
s-a vindecat în cele din urmă de nebunia lui, spunându-i Muntele 
Amanon, adică „nenebun”, în amintirea lui. Dar lidienii, care au 
un sanctuar al lui Artemis Anaitis, susțin și ei că ar poseda 
statuia, la fel și locuitorii din Comana, în Capadocia, al căror 
oraș se spune că și-a primit numele de la cosițele de doliu 
(coma!) pe care Oreste le-a depus acolo atunci când a adus 
riturile lui Artemis Tauropolos în Capadocia”. 

k. lar alţii spun că Oreste a ascuns statuia într-o legătură de 
lemne și a dus-o în Aricia din Italia, unde a murit el însuși și a 
fost îngropat, oasele fiindu-i duse apoi la Roma; și că statuia a 
fost trimisă din Aricia în Sparta, deoarece cruzimea riturilor ei îi 
nemulţumea pe romani, iar acolo a fost pusă în Sanctuarul lui 
Artemis Ortia („Cea Dreaptă”)'8%. 

I. Dar spartanii susţin că statuia a fost a lor cu mult înainte de 
întemeierea Romei, Oreste aducând-o cu el atunci când a 
devenit regele lor și ascunzând-o într-o pădure de sălcii. Timp 
de secole, spun ei, locul a fost uitat, până când, într-o zi, 
Astrabacos și Alopecos, doi prinți din casa regală, au intrat în 
acea pădure din întâmplare și au înnebunit la vederea statuii 
înfiorătoare, care era ţinută în poziţie verticală de crengile de 
salcie înfășurate în jurul ei- de aici și numele ei, Ortia sau 
Lygodesma. 

m. De îndată ce statuia a fost adusă în Sparta, o ceartă de rău 
augur a izbucnit între adepţii rivali ai lui Artemis, care aduceau 
sacrificii împreună la altarul ei: mulţi dintre ei au fost uciși chiar 
în sanctuar, iar cei rămași au murit de ciumă la puţin timp după 
aceea. Atunci când un oracol i-a sfătuit pe spartani să îmbuneze 
statuia scăldând altarul în sânge de om, ei au tras la sorți o 
victimă și au sacrificat-o, iar acea ceremonie a fost repetată 
anual, până când regele Licurg, care detesta sacrificiile umane, 
a interzis-o și a ordonat, în schimb, ca la altar să fie biciuiţi 
băieți până la sânge'!. O dată pe an, băieţii spartani se întrec în 

a vedea cine poate să îndure cele mai multe lovituri de bici. 
Preoteasa lui Artemis asistă la concurs, purtând statuia care, 
deși mică și ușoară, a dobândit un asemenea gust de sânge, din 
vremurile în care taurienii îi ofereau sacrificii omenești, încât, 
chiar și acum, dacă cei ce mânuiesc bicele lovesc prea cu milă 
când băiatul e de origine nobilă sau nemaivăzut de frumos, 
statuia devine prea grea de ţinut în braţe, iar preoteasa îi 
mustră pe biciuitori: „Mai tare, mai tare! Mă striviţi sub 
greutatea ei!”782, 

n. Prea puţină crezare ar trebui dată poveștii conform căreia 
Elena și Menelaos s-au dus în căutarea lui Oreste și, sosind 
printre taurieni la puţin timp după el, Ifigenia i-ar fi sacrificat 
zeiței pe amândoi'&. 

x 

1. Nerăbdarea mitografilor de a ascunde tradiţiile barbare se 
observă în mod evident în această legendă și în variantele ei. 
Printre elementele suprimate sunt răzbunarea lui Artemis contra 
lui Agamemnon pentru uciderea lfigeniei și răzbunarea lui Eax, 
de asemenea contra lui Agamemnon, pentru uciderea fratelui 
său, Palamede. La origine, mitul pare să fi fost cam așa: 
Agamemnon s-a lăsat convins de celelalte căpetenii să o 
execute pe fiica sa, Ifigenia, ca vrăjitoare, atunci când expediţia 
grecească împotriva Troiei a fost reținută în Aulis din cauza 
vântului neprielnic. Artemis, căreia Ifigenia îi slujea drept 
preoteasă, l-a făcut pe Agamemnon să plătească pentru această 
ofensă la adresa ei: ea l-a ajutat pe Egist să îl înlocuiască și să îl 
ucidă la întoarcere. Tot ea l-a inspirat pe Eax să îl ducă pe 
Oreste într-o călătorie în ţinutul recuperat din râul Scamandru 
și, astfel, să-l ajute să scape de erinii; căci Atena avea să-l 
protejeze acolo (*115.4). În schimb, Eax a ajuns în Brauron, 
unde Oreste a fost aclamat ca pharmacos-ul anual, un tap 
ispăşitor pentru vinovăția locuitorilor, și i-a fost tăiat gâtul de 
către preoteasa virgină a lui Artemis. De fapt, Eax i-a spus 
Electrei adevărul atunci când s-au întâlnit la Delfi: că Oreste 
fusese sacrificat de Ifigenia, care pare să fi fost un nume al lui 
Artemis (*117. 1). 

2. Grecilor patriarhali dintr-o epocă mai târzie le va fi 

displăcut acest mit - o versiune a lui care făcea din Menelaos, 
nu din Oreste, obiectul răzbunării lui Artemis fiind păstrată de 
Photios. Ei îl disculpau pe Agamemnon de crimă și pe Artemis 
pentru că s-a opus voinţei lui Zeus, spunând că ea a fost cea 
care o salvase pe Ifigenia și a dus-o departe, ca să fie preoteasă 
sacrificială - nu în Brauron, ci printre taurienii sălbatici, pentru a 
căror acţiune ei, grecii, nu erau responsabili. Și că, fără îndoială, 
nu ea l-a ucis pe Oreste (și nici pe vreo altă victimă grecească), 
ci, dimpotrivă, l-a ajutat să ducă statuia taurică în Grecia, la 
ordinul lui Apollo. 

3. Această poveste care salvează aparențele, influenţată de 
mitul expediției lui lason în Marea Neagră - în versiunea lui 
Servius, Oreste fură statuia din Colhida, nu din Chersonesul 
tauric -, explica tradiţia tăierii gâtului unor victime umane din 
Brauron, modificată acum în extragerea unei picături de sânge 
dintr-o tăietură ușoară, precum și sacrificiile similare din Micene, 
Aricia, Rodos și Comana. „Tauropolos” sugerează sacrificii de 
tauri în Creta, ritual care a supravieţuit în Bufonia din Atena 
(Pausanias 1.28.11); este probabil ca la origine victima să fi fost 
regele sacru. 

4. Riturile de fertilitate spartane, despre care se spune că ar fi 
implicat cândva și ele sacrificii umane, erau săvârșite în cinstea 
lui Artemis Ortia. Dacă e să judecăm după practica primitivă din 
alte părţi ale Mediteranei, victima era legată cu chingi din 
ramuri de salcie, încărcate de magie lunară, de o statuie - sau 
un trunchi sacru de copac, poate de păr (*74.6)- și biciuită 
până când loviturile îi induceau o reacţie erotică și ejacula, 
fecundând pământul cu spermă și sânge. Numele lui Alopecos și 
legenda bine-cunoscută a tânărului care a îngăduit ca organele 
lui vitale să fie roase de o vulpe, mai degrabă decât să strige, 
sugerează că Zeiţa-vulpe din Teumesa era adorată și în Sparta 
(*49.2 și 89.8). 

5. Meteoriţilor le erau acordate adesea onoruri divine, ca și 
micilor obiecte rituale de origine incertă care puteau fi explicate 
ca fiind căzute în mod similar din cer - cum ar fi vârfuri de lance 
neolitice lucrate atent, identificate cu fulgere ale lui Zeus de 
grecii de mai târziu (așa cum săgețile de cremene sunt numite 
„săgeți ale elfilor” în zona rurală engleză), sau pilugul de bronz 
ascuns în podoaba capilară purtată de statuia lui Artemis din 
Efes. Despre statuile înseși, cum ar fi Artemis din Brauron și 


Atena din lemn de măslin din Erehteion, se spunea atunci că și 
ele ar fi căzut din cer, printr-o gaură din acoperiș (*158.Kk). Este 
posibil ca imaginea din Brauron să conţină un cuțit sacrificial 
străvechi din obsidian - o sticlă vulcanică din Insula Melos - cu 
care era tăiat gâtul victimelor. 

6. Legenda despre Osiris care a arat Chersonesul tauric 
(Crimeea) pare forțată, dar Herodot insistă asupra unei legături 
strânse dintre Colhida și Egipt (11.104), iar Colhida a fost 
confundat aici cu ţinutul taurienilor. Asemenea lui Triptolem, 
Osiris se spune că ar fi introdus agricultura în multe ţinuturi 
străine (*24.m). 


117. Domnia lui Oreste 


a. Aletes, fiul lui Egist, a uzurpat regatul din Micene, dând 
crezare zvonului răuvoitor [răspândit de Eax?] că Oreste și 
Pilade fuseseră sacrificați pe altarul lui Artemis Taurica. Dar 
Electra, îndoindu-se de adevărul zvonului, s-a dus să consulte 
Oracolul din Delfi. Ifigenia tocmai sosise în Delfi, iar Eax [?] a 
arătat cu degetul către Electra, ca ucigașă a lui Oreste. Ca să se 
răzbune, ea a luat un lemn aprins din altar și, nerecunoscând-o 
pe Ifigenia după trecerea atâtor ani, era pe punctul de a o orbi, 
când Oreste însuși a intrat și i-a povestit tot ce se întâmplase. 
Toţi copiii lui Agamemnon s-au întors atunci bucuroși în Micene, 
unde Oreste a pus capăt vrajbei dintre Casa lui Atreu și Casa lui 
Tiest ucigându-l pe Aletes, despre a cărui soră, Erigona, se 
spune că ar fi pierit și ea de mâna lui dacă Artemis nu ar fi dus-o 
în Atica. Dar după aceea, resentimentele lui Oreste faţă de ea s- 
au mai domolit'8%. 

b. Unii spun că Ifigenia a murit fie în Brauron, fie în Megara, 
unde are acum un sanctuar; alţii, că Artemis a imortalizat-o sub 
numele de Tânăra Hecate. Electra, căsătorită cu Pilade, i-a 
născut pe Medon și Strofios al Doilea; ea este îngropată la 
Micene. Oreste s-a căsătorit cu verișoara lui, Hermione - care 
asistase la uciderea sacrificială a lui Neoptolem, fiul lui Ahile, cu 
care era logodită”. Cu ea, Oreste a devenit tată al lui 

Tisamenos, moștenitorul și succesorul lui, iar cu Erigona, a doua 
lui soție, tată al lui Pentilos”88. 

c. Când Menelaos a murit, spartanii l-au chemat pe Oreste să 
devină regele lor, preferându-l, ca nepot al lui Tindar, lui 
Nicostratos și Megapentes, zămisliţi de Menelaos cu o sclavă 
tânără. Oreste, care, cu sprijinul trupelor furnizate de aliaţii lui 
din Focida, adăugase deja o mare parte a Arcadiei la domeniile 
lui miceniene, s-a făcut acum stăpân și peste Argos, căci regele 
Cilarabes, nepotul lui Capaneu, murise fără moștenitori. A 
cucerit și Ahaia, dar, supunându-se Oracolului din Delfi, în cele 
din urmă a emigrat din Micene în Arcadia, unde, la vârsta de 
șaptezeci de ani, a murit mușcatde șarpe în Oresteion sau 
Oresteia, orașul pe care îl întemeiase în timpul exilului său'%. 

d. Oreste a fost îngropat în Tegeea, dar în timpul domniei lui 
Anaxandrides, corege cu Aristo, singurul laconian care a avut 
vreodată două soţii și a ocupat două case în același timp, 
spartanii, disperaţi din pricină că până atunci pierduseră toate 
bătăliile contra tegeenilor, au mers la Delfi să ceară sfat și li s-a 
recomandat să intre în posesia osemintelor lui Oreste. Cum locul 
unde se aflau acestea nu era cunoscut, ei l-au trimis pe Lihas, 
unul dintre  binefăcătorii Spartei, să obţină informaţii 
suplimentare. El a primit următorul răspuns, în hexametri: 


Nivelează și netezește câmpia Tegeei din Arcadia. Du-te 

Acolo unde două vânturi bat pururea, din trebuinţă; 

Unde o lovitură răsună după alta și un rău se abate peste 
altul; 

Acolo pământul a toate născător îl cuprinde pe prinţul căutat 
de tine. 

Adu-l în casa ta și astfel vei fi stăpân peste Tegeea! 


Din cauza unui armistițiu vremelnic dintre cele două state, 
Lihas nu a întâmpinat nici o piedică în a merge în Tegeea, unde 
a dat de un fierar care meșterea o sabie de fier, și nu de bronz, 
și a rămas mut de uimire la priveliștea inedită. „Această lucrare 
te surprinde?”, a întrebat fierarul jovial. „Ei bine, am aici ceva 

care te va surprinde și mai mult! Este un coșciug de șapte coți 
lungime care conţine un cadavru de aceeași lungime, pe care l- 
am găsit sub podeaua fierăriei în timp ce săpam acolo un put.” 

e. Lihas s-a gândit că vânturile menţionate în versuri trebuiau 
să fie cele iscate de foalele fierarului, loviturile sunt cele ale 
ciocanului său, iar răul de peste rău e vârful ciocanului care 
făurea sabia de fier - căci Epoca Fierului a adus cu ea vremuri 
crude. El s-a întors de îndată cu acele vești în Sparta, unde 
judecătorii s-au prefăcut, la sugestia lui, că îl condamnă pentru 
o crimă violentă; apoi a fugit în Tegeea ca și cum ar fi făcut-o ca 
să scape de execuţie și l-a convins pe fierar să-l ascundă în 
fierăria lui. La miezul nopţii a furat osemintele din coșciug și s-a 
întors în grabă în Sparta, unde le-a reînhumat lângă sanctuarul 
Ursitelor, mormânt ce încă mai poate fi văzut acolo. De atunci, 
armatele spartane le-au învins întotdeauna pe cele din 
Tegeea', 

f. Lancea care i-a servit lui Pelops drept sceptru, mânuită și 
de nepotul lui, Oreste, a fost descoperită în Focida cam în 
același timp, zăcând îngropată împreună cu o comoară de aur la 
hotarul dintre Cheroneea și Panopeea, unde probabil că fusese 
ascunsă de Electra. Când tezaurul a fost supus unei judecăţi de 
partaj, locuitorii din Panopeea s-au mulţumit cu aurul, dar cei 
din Cheroneea au luat sceptrul, iar acum îl venerează ca zeitate 
supremă a lor. Fiecare preot al lăncii, numit anual, o ţine în casa 
lui, oferind victime zilnice divinității acesteia, precum și mese 
pline cu tot felul de mâncăruri'%. 

9. Totuși unii neagă că Oreste a murit în Arcadia. Ei spun că, 
după perioada lui de exil de acolo, un oracol i-a dat ordin să 
meargă în Lesbos și Tenedos și să întemeieze colonii, cu 
coloniști din diverse orașe, inclusiv din Amicle. El a făcut 
întocmai, numind eolian noul lui popor, deoarece Eol era cel mai 
apropiat strămoș comun al lor, dar a murit la puţin timp după 
construirea unui oraș în Lesbos. Ei spun că această migraţie a 
avut loc cu patru generaţii înaintea celei ioniene. Alţii, însă, 
declară că fiul lui Oreste, Pentilos, nu Oreste însuși, a cucerit 
Lesbosul, că nepotul lui, Gras, ajutat de spartani, a ocupat 
ţinutul dintre lonia și Misia, numit acum Eolis, și că un alt nepot, 
Arhelaos, i-a dus pe coloniștii eolieni în actualul oraș Cizicene, 

lângă Dascileion, pe ţărmul sudic al Mării Marmara”%. 

h. Între timp, Tisamenos a moștenit coloniile tatălui său, dar a 
fost alungat din orașele capitală Sparta, Micene și Argos de fiii 
lui Heracle și s-a refugiat împreună cu armata lui în Ahaia. Fiul 
lui, Cometes, a emigrat în Asia”. 

* 

1. Ifigenia pare să fi fost un nume al lui Artemis, cea din 
vechime, care nu era doar Fecioară, ci și Nimfă - „lfigenia” 
înseamnă „mamă a unei rase puternice” -, și Babă, adică 
Moirele sau Tripla Hecate. Se spune că Oreste ar fi domnit în 
atât de multe locuri, încât numele lui trebuie privit și ca nume 
generic. Moartea lui produsă de o mușcătură de șarpe, în 
Oresteia din Arcadia, îl pune în legătură cu alţi regi din vechime, 
cum ar fi Apesantos, fiul lui Acrisios (*123.e), care poate fi 
identificat cu Ofeltes din Nemeea (*106.9), Munitos, fiul lui 
Acamas (*168.e), Mopsos Lapitul (*154.7), mușcat de un șarpe 
libian, și egipteanul Ra, o ipostază a lui Osiris, și el mușcat de un 
șarpe libian. Aceste mușcături sunt întotdeauna la călcâi; în 
unele cazuri, printre care și cele ale centaurilor Chiron și Folos, 
Talus Cretanul, Ahile Mirmidonul și Filoctet din Eubeea, veninul 
pare să fi fost transmis prin vârful unei săgeți (*92.10). Oreste 
din Arcadia era, de fapt, un pelasgian cu legături libiene. 

2. Salvarea de către Artemis a Erigonei de răzbunarea lui 
Oreste este un alt incident al ostilității dintre Casa lui Tiest, 
ajutată de Artemis, și Casa lui Atreu, ajutată de Zeus. Numele 
lui Tisamenos („putere răzbunătoare”) sugerează că vrajba a 
fost lăsată moștenire generaţiei următoare, deoarece, potrivit 
uneia dintre relatările lui Apollodor (Epitome VI.28), acesta era 
fiul Erigonei, nu al lui Hermione. Pe parcursul poveștii acestei 
vrajbe, trebuie să ne amintim că acea Artemis care aici își 
măsoară puterile cu Zeus este vechea și matriarhala Artemis, și 
nu sora geamănă și tandră a lui Apollo, fecioara iubitoare de 
vânătoare;  mitografii au făcut tot posibilul să ascundă 
participarea activă a lui Apollo de partea lui Zeus în această 
ceartă divină. 

3. Oasele de uriași, identificate de obicei cu cele ale unui trib 
strămoșesc, erau privite ca mijloace magice de ocrotire a unui 

oraș; astfel, atenienii au recuperat din Scyros, prin inspiraţie 
oraculară, ceea ce ei pretindeau a fi osemintele lui Tezeu și le- 
au adus înapoi în Atena (*104.)). Este foarte posibil ca 
osemintele să fi fost neobișnuit de mari, deoarece o rasă de 
giganţi - a cărei ramură este populaţia watusi hamitică din 
Africa Ecuatorială - se dezvoltase în Europa neolitică, iar 
scheletele lor de 2,15 metri au fost găsite ocazional chiar și în 
Britania. Nativii anakim din Palestina și Caria (*88.3) aparţineau 
acestei rase. Totuși, dacă Oreste era un aheu din perioada 
Războiului Troian, atenienii nu puteau să-i fi găsit și măsurat 
scheletul, de vreme ce nobilii homerici practicau incinerarea, nu 
înhumarea în stil neolitic. 

4. „Un rău se abate peste altul” este interpretat de obicei 
drept sabia de fier care era bătută pe o nicovală de fier, dar 
nicovalele de piatră au constituit regula până într-o epocă 
relativ târzie, încât capul unui ciocan care cade pe sabie este 
explicația mai probabilă - deși, într-adevăr, ciocanele de fier au 
fost și ele rare înaintea epocii romane. Fierul era un metal prea 
sfânt și rar pentru ca micenienii să-l folosească în mod curent - 
nefiind extras din minereu, ci din meteoriţii de provenienţă 
divină -, iar atunci când, în cele din urmă, în Grecia au fost 
importate arme de fier din Tibarene, de la Marea Neagră, 
procesul de topire și fabricare a rămas o vreme secret. Fierarii 
au continuat să fie numiţi „lucrători în bronz” chiar și în 
perioada elenistică, dar de îndată ce toată lumea a putut intra în 
posesia unei arme sau unelte de fier, epoca mitului a luat 
sfârșit, fie și doar pentru că fierul nu se număra printre cele 
cinci metale consacrate zeiţei și puse în legătură cu riturile 
calendarului, anume argint, aur, cupru, cositor și plumb (*53.2). 

5. Sceptrul-lance al lui Pelops, simbol al suveranităţii, 
aparţinea în mod evident preotesei aflate la conducere; astfel, 
potrivit lui Euripide, lancea cu care a fost omorât Enomaos - 
probabil același instrument- a fost ascunsă în dormitorul 
Ifigeniei, după care Clitemnestra a revendicat posesia ei 
(Sofocle, Electra 651), iar Pausanias spune că Electra a adus-o 
în Focida. Grecii din Asia Mică erau fericiţi să considere că 
Oreste întemeiase prima colonie eoliană de acolo, numele lui 
fiind unul din titlurile lor regale. Este posibil ca ei să se fi bazat 
pe o tradiţie care se referea la o nouă etapă din istoria 
regalității: atunci când domnia unui rege ajungea la sfârșit, el 


era scutit de moarte și i se permitea să sacrifice un substitut - 
un fapt criminal care ar putea explica al doilea exil al lui 
Oreste -, după care putea să conducă o colonie de peste mări. 
Mitografii care explicau faptul că spartanii îl preferau pe Oreste 
fiilor lui Menelaos, deoarece aceștia erau născuți dintr-o sclavă, 
uitaseră că descendența era încă matriliniară. Ca micenian, 
Oreste putea domni prin căsătoria cu moștenitoarea spartană 
Hermione; fraţii ei trebuiau să își caute regate altundeva. In 
Argolida, o prinţesă putea să aibă copii născuţi cu un sclav, iar 
pe soţul ţăran al Electrei din Micene nu îl împiedica nimic să 
aibă copii pretendenți la tron. 

6. Tradiţia psalmistului că „vremea unui om e de trei ori 
douăzeci și încă zece ani” era întemeiată nu pe observaţie, ci pe 
teoria religioasă: șapte era numărul sfințeniei, iar zece cel al 
perfecțiunii. In mod similar, Oreste a ajuns la șaptezeci de ani. 

7. Este posibil ca încălcarea tradiţiei monogame de către 
Anaxandrides să se fi datorat necesităţii dinastice; poate că 
Aristo, coregele lui, a murit cu prea puţin timp înainte de 
sfârșitul domniei sale ca să se justifice o nouă încoronare și, de 
vreme ce Anaxandrides domnise în virtutea căsătoriei cu o 
moștenitoare, el l-a înlocuit pe acesta atât ca rege, cât și ca soţ. 

8. Documentele hitite arată că exista deja un regat aheean în 
Lesbos la sfârșitul secolului al XIV-lea î.Hr. 


118. Nașterea lui Heracle 


a. Electrion, fiul marelui rege Perseu al Micenei și soţ al lui 
Anaxo, s-a pornit într-o expediție de pedepsire a tafienilor și 
teleboilor, care se aliaseră ca să-i fure vitele, jaful fiind plănuit 
de un oarecare Pterelaos, un pretendent la tronul micenian, 
expediţie care a avut drept rezultat moartea celor opt fii ai lui 
Electrion. În timp ce el era plecat, nepotul lui, regele Amfitrion 
din Trezena, a îndeplinit funcţia de regent în locul lui. 
„Stăpânește bine, iar când eu mă voi întoarce victorios te vei 
căsători cu Alcmene, fiica mea”, i-a strigat Electrion în loc de 
rămas-bun. Informat de regele Elidei că vitele furate se aflau 
acum în posesia lui, Amfitrion i-a plătit răscumpărarea mare 
cerută și l-a chemat înapoi pe Electrion ca să le identifice. Deloc 
încântat să afle că Amfitrion a crezut că el va achita 
răscumpărarea, Electrion l-a întrebat aspru ce drept aveau 


eleenii să vândă o proprietate furată și de ce tolerase o fraudă. 
Necatadicsind să răspundă, Amfitrion și-a descărcat nervii 
aruncând o măciucă într-una din vacile rătăcite de cireadă; 
măciuca s-a lovit de coarnele ei, a ricoșat și l-a ucis pe Electrion. 
Atunci Amfitrion a fost surghiunit din Argolida de unchiul lui, 
Stenelos, care a pus mâna pe Micene și Tirint și a încredinţat 
restul ţării, cu Midea drept capitală, lui Atreu și Tiest, fiii lui 
Pelops”%. 

b. Însoţit de Alcmene, Amfitrion a fugit la Teba, unde regele 
Creon l-a purificat și i-a dat-o pe sora lui, Perimede, în căsătorie 
lui Licimnios, unicul fiu rămas în viaţă al lui Electrion, un bastard 
născut de o frigiană pe nume Midea'%. Dar evlavioasa Alcmene 
nu voia să se împreuneze cu Amfitrion până când el nu avea să 
răzbune moartea celor opt fraţi ai ei. Prin urmare, Creon i-a dat 
permisiunea să adune o armată beoţiană în acest scop, cu 
condiția să scape Teba de vulpea din Teumesa, ceea ce 
Amfitrion a și făcut, împrumutându-l pe Lelaps, ogarul cel vestit 
al atenianului Cefalos. Apoi, cu ajutorul contingentelor din 
Atena, Focida, Argos și Locrida, i-a înfrânt pe teleboi și pe tafieni 
și a cedat insulele lor aliaţilor lui, printre care și unchiul său 
Heleios. 

c. Între timp, profitând de lipsa lui Amfitrion, Zeus a luat 
chipul lui și, asigurând-o pe Alcmene că fraţii ei erau acum 
răzbunaţi - de vreme ce Amfitrion repurtase într-adevăr victoria 
chiar în dimineaţa aceea -, s-a împreunat cu ea o noapte 
întreagă, pe care a făcut-o să aibă lungimea a trei nopţi'*. Căci 
Hermes, la ordinul lui Zeus, îi poruncise lui Helios să stingă 
focurile solare, să pună Orele să își deshame atelajul și să 
petreacă ziua următoare acasă, deoarece procrearea unui 
luptător atât de grandios precum cel la care se gândea Zeus nu 
putea fi făcută în pripă. Helios s-a supus, bodogănind despre 
vremurile bune în care ziua era zi și noaptea, noapte, iar 
Cronos, pe atunci Zeul Atotputernic, nu își părăsea soţia legiuită 
ca să fugă la Teba în cătare de aventuri amoroase. Hermes a 

ordonat apoi Lunii să meargă încet, iar Somnului să facă 
omenirea să doarmă astfel încât nimeni să nu observe ce se 
întâmplă”. Pe deplin amăgită, Alcmene l-a ascultat încântată 
pe Zeus cum îi povestește despre zdrobitoarea înfrângere a lui 
Pterelaos din Ehalia și a petrecut în mod nevinovat cu 
presupusul ei soț timp de treizeci și șase de ore întregi. A doua 
zi, când Amfitrion s-a întors acasă, vorbind cu elocventă despre 
victorie și despre iubirea lui pentru ea, Alcmene nu l-a primit în 
patul ei cu entuziasmul la care el sperase. „Noaptea trecută nu 
am dormit deloc”, s-a plâns ea. „Și te aștepți cumva ca eu să 
ascult de două ori povestea isprăvilor tale?” Neputând să 
înțeleagă acele remarce, Amfitrion l-a consultat pe clarvăzătorul 
Tiresias, care i-a spus că fusese încornorat de Zeus; și nu a mai 
îndrăznit apoi niciodată să se culce cu Alcmene, de teamă să 
nu-și atragă gelozia divină”. 

d. Nouă luni mai târziu, în Olimp, s-a întâmplat ca Zeus să se 
laude că zămislise un fiu aflat acum pe punctul de a se naște și 
care avea să se numească Heracle, ceea ce înseamnă „Gloria 
Herei”, și care avea să conducă nobila Casă a lui Perseu. Auzind 
acestea, Hera l-a pus să promită că orice prinţ născut înainte de 
căderea nopţii în Casa lui Perseu avea să fie rege. Când Zeus a 
rostit jurământul, Hera s-a dus îndată la Micene, unde i-a grăbit 
chinurile facerii lui Nicipe, soția regelui Stenelos. Apoi s-a dus în 
Teba și s-a așezat pe jos, cu picioarele încrucișate în faţa ușii lui 
Alcmene, și-a legat hainele cu noduri și și-a împreunat degetele, 
făcând astfel să întârzie nașterea lui Heracle până când 
Euristeu, fiul lui Stenelos, un copil conceput doar cu șase lui în 
urmă, se afla deja în leagăn. Atunci când a apărut Heracle, o oră 
mai târziu, s-a văzut că el avea un frate geamăn pe nume 
Ificles, fiu al lui Amfitrion și mai tânăr decât el cu o noapte. Dar 
unii spun că Heracle, și nu Ificles, era mai tânăr cu o noapte, iar 
alţii, că gemenii fuseseră zămisliți în aceeași noapte și născuţi 
împreună, și că Tatăl Zeus a iluminat în mod divin camera de 
naștere. La început, Heracle a fost numit Alceu sau Palemon'”. 

e. Când Hera s-a întors în Olimp și s-a lăudat senină cu 
succesul ei în a o ţine pe llitia, Zeița Nașterii, la ușa lui Alcmene, 
Zeus a fost cuprins de o furie de nestăpânit; a înșfăcat-o pe fiica 
lui cea mare, pe Ate, care îl făcuse să fie orb la înșelăciunea 
Herei, și a jurat solemn că ea nu avea să mai intre vreodată în 
Olimp. A apucat-o de părul ei auriu și a învârtit-o, apoi a azvârlit- 
o, iar Ate a căzut rostogolindu-se spre pământ. Chiar dacă Zeus 
nu își putea lua îndărăt cuvântul, permițându-i lui Heracle să 
domnească peste Casa lui Perseu, a convins-o totuși pe Hera să 
accepte ca, după ce el va îndeplini oricare douăsprezece munci 
i-ar fi poruncit Euristeu, fiul lui să devină zeu'%. 

f. Or, spre deosebire de fostele iubite pământene ale lui Zeus, 
începând cu Niobe, Alcmene fusese aleasă nu atât pentru 
plăcerea lui - chiar dacă ea le întrecea în frumuseţe, maiestate 
și înţelepciune pe toate celelalte femei din vremea ei -, ci 
pentru a zămisli un fiu care să fie îndeajuns de puternic încât să- 
i protejeze atât pe zei, cât și pe oameni împotriva nimicirii. 
Alcmene, a șaisprezecea femeie după Niobe, a fost ultima 
muritoare cu care Zeus s-a împreunat, căci el nu credea că ar 
putea zămisli un erou asemănător lui Heracle cu vreo alta, iar 
pe Alcmene a respectat-o atât de mult, încât, în loc să o violeze 
cu brutalitate, s-a străduit să se deghizeze în Amfitrion și să o 
curteze prin cuvinte și îmbrăţișări pline de tandreţe. El știa că 
Alcmene nu poate fi coruptă, iar când i-a oferit în zori un pocal 
carchesian de mare preţ, ea l-a acceptat fără întrebări, crezând 
că e vreo pradă câștigată în luptă, moștenire de-a lui Teleboas 
de la tatăl lui, Poseidon”*%. 

9. Unii spun că Hera nu a împiedicat ea însăși nașterea lui 
Alcmene, ci a trimis o vrăjitoare, și că Historis, fiica lui Tiresias, 
le-a păcălit scoțând un strigăt de bucurie în camera de naștere - 
care încă mai poate fi văzută la Teba -, astfel încât ele au plecat 
și au permis copilului să se nască. Potrivit altora, llitia a fost cea 
care a împiedicat nașterea, în numele Herei, iar o slujnică 
credincioasă a lui Alcmene, Galantis sau Galen cea cu păr 
galben, a fost cea care a ieșit din camera de naștere ca să 

anunţe că Alcmene născuse, ceea ce nu era adevărat. Când 
llitia a sărit în picioare, surprinsă, și-a desfăcut degetele și și-a 
descrucișat picioarele, atunci Heracle s-a născut, iar Galantis a 
râs de reușita păcălelii ei - ceea ce a făcut-o pe llitia să o ia de 
păr și să o prefacă în nevăstuică. Galantis a continuat să 
frecventeze casa lui Alcmene, dar a fost pedepsită de Hera 
pentru că minţise: a fost condamnată pentru veșnicie să își 
aducă pe lume puii prin gură. Când tebanii îi aduc lui Heracle 
onoruri divine, ei încă îi mai oferă sacrificii preliminare lui 
Galantis, care este numită și Galintias și este descrisă drept fiică 
a lui Pretos, spunând că ea a fost doica lui Heracle, și că eli-a 
construit un sanctuar8%. 

h. Această relatare tebană este luată în râs de atenieni. Ei 
susţin că Galantis era o prostituată, transformată în nevăstuică 
de Hecate drept pedeapsă pentru practicarea unei pofte 
senzuale nefirești, și care, atunci când Hera a prelungit 
nejustificat nașterea lui Alcmene, s-a întâmplat să treacă pe 
acolo și să o sperie, făcând-o să nască. 

i. Nașterea lui Heracle este celebrată în a patra zi a fiecărei 
luni. Dar unii susţin că el s-a născut atunci când Soarele intra în 
zodia a zecea, alţii, că Ursa-Mare, care mergea spre vest la 
miezul nopţii, pe deasupra lui Orion - ceea ce face când Soarele 
părăsește zodia a douăsprezecea -, a privit în jos, spre el, în a 
zecea lună a lui*%. 

x 

1. Alcmene („puternică la mânie”) trebuie să fi fost la origine 
un nume micenian al Herei, a cărei suveranitate divină era 
protejată de Heracle („gloria Herei”) împotriva încălcărilor din 
partea dușmanului ei aheu Perseu („distrugătorul”). Aheii au 
triumfat în cele din urmă, iar descendenţii lor l-au revendicat pe 
Heracle drept membru al Casei uzurpatoare a lui Perseu. Faptul 
că Hera îl detesta pe Heracle este probabil o invenţie târzie; el 
era venerat de dorienii care stăpâneau Elida, iar acolo depășea 

puterea Herei. 

2. Diodor din Sicilia (1ll.73) scrie despre cei trei eroi numiţi 
Heracle: un egiptean, un dactyl cretan și fiul lui Alcmene. Cicero 
crește numărul lor la șase (Despre natura zeilor 11.16); Varro, la 
patruzeci și patru (Servius despre Eneida lui Vergiliu VIII.564). 
Herodot (11.42) spune că, atunci când i-a întrebat care era patria 
de origine a lui Heracle, egiptenii l-au trimis în Fenicia. Potrivit 
lui Diodor din Sicilia (1.17 și 24; 111.73), acel Heracle egiptean, 
numit Som sau Chon, a trăit cu zece mii de ani înainte de 
Războiul Troian, iar omonimul lui grec i-a moștenit isprăvile. 
Povestea lui Heracle este, într-adevăr, un subiect la care se 
raportează un mare număr de mituri înrudite, neînrudite sau 
contradictorii. În principal însă, el îl reprezintă pe regele sacru 
tipic al Greciei elenice timpurii, consort al unei nimfe tribale, o 
încarnare a Zeiţei-Lună; geamănul lui, lficles, acţionează ca 
succesor al său. Această Zeiţă-Lună are nenumărate nume: 
Hera, Atena, Auge, lole, Hebe și așa mai departe. Pe o veche 
oglindă de bronz romană este înfățișat Jupiter care celebrează o 
căsătorie sacră între „Hercele” și „Juno”; mai mult, la nunțile 
romane, nodul din cingătoarea miresei consacrat lui Juno era 
numit „nod herculean”, iar mirele trebuia să îl deznoade (Festus 
63). Romanii au preluat această tradiţie de la etrusci, a căror 
Juno era numită „Unial”. Se poate presupune că povestea 
centrală a lui Heracle era o variantă primitivă a epopeii 
babiloniene a lui Ghilgameș, care a ajuns în Grecia prin Fenicia. 
Ghilgameș îl are ca tovarăș îndrăgit pe Enkidu, Heracle pe lolau. 
Ghilgameș se simte pierdut din cauza iubirii lui pentru zeiţa 
Ishtar, Heracle de iubirea pentru Deianira. Amândoi au părinți 
divini. Amândoi triumfă asupra ladului. Amândoi ucid lei și 
înving tauri divini, iar când navighează spre insulele din vest, 
Heracle, ca și Ghilgameș, își folosește veșmintele ca pânză 
(*132.c). Heracle găsește iarba magică a nemuririi (*35.b), ca și 
Ghilgameș, și este pus în legătură, în chip similar, cu deplasarea 
soarelui în jurul Zodiacului. 

3. Zeus este personificat sub chipul lui Amfitrion deoarece 
atunci când regele sacru trecea printr-o renaștere la 
încoronarea sa, devenea cu numele fiu al lui Zeus și își repudia 
părinţii muritori (*74.1). Însă obiceiul cerea ca succesorul 
muritor - și nu regele născut divin, cel mai mare dintre gemeni - 
să conducă expedițiile militare, iar răsturnarea acestei reguli în 


cazul lui Heracle sugerează că el fusese cândva succesor-tanist, 
iar Ificles, regele sacru. Teocrit nu are nici o îndoială că Heracle 
era cel mai mic dintre gemeni, iar Herodot (11.43), care îl 
numește fiu al lui Amfitrion, îl supranumește „Alcides” - după 
bunicul lui, Alceu, și nu „Cronide”, după bunicul lui, Cronos. Mai 
mult, atunci când lficles s-a căsătorit cu fiica cea mică a lui 
Creon, Heracle s-a căsătorit cu cea mare, chiar dacă într-o 
societate matriliniară fiica cea mai mică era de regulă 
moștenitoarea, cum apare în toate basmele europene. Potrivit 
Scutului lui Heracle al lui Hesiod (89 și urm.), Ificles s-a umilit în 
mod rușinos în faţa lui Euristeu, dar împrejurările care ar putea 
arunca lumină asupra acestei schimbări de roluri între frați 
rămân fără nici o explicaţie. Nici o camaraderie precum cea care 
a existat între Castor și Polideuces sau Idas și Linceu nu este 
consemnată între Heracle și Ificles. Heracle uzurpă funcţiile și 
prerogativele geamănului său, lăsându-l pe acesta o umbră 
ireală și lipsită de viaţă care se stinge curând, neplânsă de 
nimeni. Poate că la Tirint succesorul a uzurpat întreaga putere 
regală, așa cum se întâmplă uneori în statele asiatice în care un 
rege religios domnește împreună cu un rege războinic sau 
shogun. 

4. Metoda Herei de a întârzia nașterea încă mai este folosită 
de vrăjitoarele nigeriene; acum, cele mai luminate dintre ele 
întăresc vraja ascunzând pe sub haine lacăte de import. 

5. Observaţia că nevăstuicile, dacă sunt deranjate, își cară 
puii dintr-un loc în altul în gură, asemenea pisicilor, a dat 
naștere legendei nașterii vivipare a acestora. Relatarea lui 
Apuleius despre oribila reprezentaţie a vrăjitoarelor tesaliene 
deghizate în nevăstuici, însoţitoarele lui Hecate, și menţionarea 
de către Pausanias a sacrificiilor umane oferite vulpii din 
Teumesa (*89.h) o amintesc pe Cerdo („nevăstuică” sau 
„Vulpe”), soţia lui Foroneu, despre care se spune că ar fi 
introdus venerarea Herei în Pelopones (*57.a). Cultul teban al lui 
Galintias este o relicvă a venerării primitive a Herei, iar când 
vrăjitoarele au amânat nașterea lui Heracle, ele trebuie să fi fost 
deghizate în nevăstuici. Acest mit este extrem de confuz; pare 
totuși că olimpianismul lui Zeus ofensa opinia religioasă 
conservatoare din Teba și Argolida și că vrăjitoarele au 
întreprins un atac concertat împotriva Casei lui Perseu. 

6. Dacă e să judecăm după remarca lui Ovidiu despre a zecea 


zodie și după povestea mistreţului din Erimant, care îl prezintă 
pe Heracle ca pe Copilul Horus, el avea aceeași zi de naștere de 
la mijlocul iernii ca și Zeus, Apollo și alţi zei ai calendarului. Anul 
teban începea la mijlocul iernii. Dacă, așa cum spune Teocrit, 
Heracle împlinise zece luni la sfârșitul celei de-a douăsprezecea 
luni calendaristice, atunci Alcmene l-a născut la echinocțiul de 
primăvară, când italienii, babilonienii și alţii celebrau Anul Nou. 
Nu e de mirare, deci, că se spune că Zeus ar fi iluminat camera 
de naștere. A patra zi a lunii trebuie să îi fi fost dedicată lui 
Heracle, deoarece fiecare al patrulea an era al lui, ca 
întemeietor al Jocurilor Olimpice. 


119. Tinereţea lui Heracle 


a. Temându-se de gelozia Herei, Alcmene și-a abandonat 
pruncul nou-născut pe un câmp aflat dincolo de zidurile Tebei, 
iar acolo, la îndemnul lui Zeus, Atena a invitat-o pe Hera lao 
scurtă plimbare. „Uite, draga mea! Ce copil minunat și plin de 
vigoare!”, i-a zis Atena, prefăcându-se surprinsă, în timp ce se 
oprea ca să-l ia în braţe. „Mama lui trebuie să nu fi fost în toate 
minţile când l-a părăsit pe câmpul ăsta pietros! Haide, tu ai 
lapte, dă-i sărmanei făpturi să sugă!” Fără să stea pe gânduri, 
Hera l-a luat în braţe și și-a dezgolit sânul, din care Heracle a 
supt cu o așa putere, încât ea l-a lăsat jos din pricina durerii, și 
un jet de lapte a sărit pe cer, devenind Calea Lactee. „E un mic 
monstru!”, a strigat Hera. Dar Heracle devenise acum 
nemuritor, iar Atena i l-a înapoiat lui Alcmene, spunându-i 
zâmbind să îl păzească și să îl crească așa cum se cuvine. 
Tebanii încă mai prezintă locul unde Hera a fost astfel înșelată: 
se numește „Câmpia lui Heracle”8%8. 

b. Însă unii spun că Hermes l-a dus pe nou-născutul Heracle în 
Olimp, că Zeus i l-a pus Herei la sân în timp ce ea dormea, iar 
Calea Lactee s-a format atunci când ea s-a trezit și l-a dat la o 
parte sau când el a supt lacom mai mult lapte decât îi încăpea 
în gură şi l-a scuipat. În orice caz, Hera a fost mama de lapte a 
lui Heracle, chiar dacă pentru scurtă vreme, și, drept urmare, 
tebanii îl numesc fiul ei, spunând că el fusese Alceu înainte ca 

ea să îi dea să sugă, dar că primise un nou nume în onoarea 
ej804, 

c. Într-o seară, când Heracle ajunsese la vârsta de opt sau 
zece luni sau, cum spun alţii, un an, și era încă neînțărcat, 
Alcmene, care își spălase și își alăptase gemenii, i-a pus să se 
odihnească sub o pătură de lână de miel pe scutul mare de 
bronz pe care Amfitrion îl luase de la Pterelaos. La miezul nopţii, 
Hera a trimis doi șerpi uriași, cu solzi albaștri în casa lui 
Amfitrion, cu ordinul precis să îl ucidă pe Heracle. Când șerpii s- 
au apropiat, porţile s-au deschis, iar ei s-au furișat înăuntru și s- 
au târât pe podeaua de marmură înspre camera copiilor - 
aruncând flăcări pe ochi și otravă picurându-le din colți8®. 

d. Gemenii s-au trezit și au văzut șerpii care se răsuceau 
deasupra capetelor lor, cu limbile lor despicate, căci Zeus 
iluminase din nou camera în mod miraculos. Ificles a ţipat, a dat 
la o parte pătura cu picioarele și, încercând să scape, s-a 
rostogolit de pe scut pe podea. Tipetele lui înfricoșate și lumina 
stranie care se strecura pe sub ușa camerei copiilor au trezit-o 
pe Alcmene. „Trezește-te, Amfitrion!”, a strigat ea. Fără să 
aștepte să-și pună sandalele, Amfitrion a sărit din patul lui din 
lemn de cedru, a luat sabia care atârna la îndemână pe perete 
și a scos-o din teaca ei lustruită. In acel moment, lumina din 
camera copiilor s-a stins. Strigând la sclavii somnoroși să aducă 
lămpi și torţe, Amfitrion s-a năpustit înăuntru, iar Heracle, care 
nu scosese nici măcar un scâncet, i-a arătat cu mândrie șerpii 
pe care se pregătea să îi sugrume, câte unul în fiecare mână. 
Când șerpii au murit, Heracle a râs, sărind în sus de bucurie, și i- 
a aruncat la picioarele lui Amfitrion. 

e. În timp ce Alcmene îl potolea pe lficles, alungându-i 
spaima, Amfitrion a întins din nou pătura peste Heracle și s-a 
întors în pat. În zori, când cocoșul a cântat de trei ori, Alcmene |- 
a chemat pe bătrânul Tiresias și i-a povestit despre acea 
minune. După ce a prezis viitoarele fapte de glorie ale lui 
Heracle, Tiresias a sfătuit-o să împrăștie la miezul nopţii pe o 
vatră mare vreascuri de grozamă, mărăcini și mur și să ardă 

șerpii pe ele. Dimineaţa, o servitoare trebuia să adune cenușa, 
să o ducă pe stânca pe care stătuse Sfinxul, să o împrăștie în 
vânt și să se întoarcă în fugă, fără să privească în urmă. La 
întoarcerea ei, palatul trebuia purificat cu fum de pucioasă și 
apă sărată de izvor, iar pe acoperiș trebuiau puse ramuri de 
măslin sălbatic. În cele din urmă, un mistreţ trebuia sacrificat pe 
altarul cel mare al lui Zeus. Dar unii susţin că șerpii erau 
inofensivi și fuseseră puși în leagăn de Amfitrion însuși, dorind 
să afle care dintre gemeni era fiul lui - iar acum aflase8%. 

f. Când Heracle deja nu mai era un copil, Amfitrion l-a învăţat 
cum să mâne carul și cum să ia curbele fără să atingă marginile. 
Castor i-a dat lecţii de spadă, l-a instruit în mânuirea armelor, în 
tacticile de cavalerie și infanterie și în noţiunile elementare de 
strategie militară. Unul dintre fiii lui Hermes a devenit profesorul 
lui de box - a fost fie Autolicos, fie Harpalicos, care avea un chip 
atât de fioros când lupta, încât nimeni nu cuteza să îl înfrunte. 
Euritos l-a învăţat trasul cu arcul, dacă nu cumva a fost scitul 
Teutaros, unul dintre văcarii lui Amfitrion, sau Apollo însuși8%. 
Dar Heracle i-a întrecut pe toţi arcașii născuţi vreodată, chiar și 
pe însoţitorul său, Alcon, tatăl argonautului Faleros, care putea 
să tragă printr-un șir de inele puse pe coifurile unor soldaţi 
așezați în rând și să despice săgeți ridicate în vârful sabiei sau 
lăncii. Odată, când fiul lui Alcon a fost atacat de un șarpe care s- 
a încolăcit în jurul lui, Alcon a tras cu atâta măiestrie, încât l-a 
rănit mortal, dar fără să-l atingă pe băiat*%. 

9. Eumolpos l-a învăţat pe Heracle să cânte din voce și din 
liră, în timp ce Linos, fiul Zeului-râu Ismenios, l-a introdus în 
studiul literaturii. Odată, când Eumolpos lipsea, Linos i-a dat și 
lecţii de liră, dar Heracle, refuzând să-și schimbe principiile în 
care fusese educat de Eumolpos și ajungând să fie bătut pentru 
încăpăţânarea sa, l-a ucis pe Linos cu o lovitură de liră*%*. La 
procesul pentru crimă, Heracle a citat o lege a lui Radamante 

care justifica legitima apărare față de un agresor și astfel a 
obţinut achitarea. Totuși, Amfitrion, care se temea că băiatul 
putea să comită și alte violenţe, l-a trimis la o fermă de vite, 
unde a rămas până la vârsta de optsprezece ani, depășindu-și 
contemporanii în înălţime, putere și curaj. Acolo, Heracle a fost 
ales purtătorul de dafin al lui Apollo Ismenianul, iar tebanii încă 
mai păstrează tripodul pe care Amfitrion i l-a dedicat cu acel 
prilej. Nu se știe cine l-a învăţat pe Heracle astronomie și 
filosofie, dar era învăţat în amândouă aceste materii3!0. 

h. De obicei se spune că era înalt de patru coţi. Dar, de vreme 
ce el a măsurat cu pasul stadionul din Olimpia, făcându-l de 
șase sute de pași, iar stadioanele grecești de după aceea sunt și 
ele în mod convenţional de șase sute de pași, dar considerabil 
mai scurte decât cel din Olimpia, înțeleptul Pitagora a conchis 
că lungimea pasului lui Heracle și, în consecinţă, statura lui 
trebuie să se fi aflat în aceeași proporţie cu pasul și statura 
celorlalți bărbaţi precum lungimea stadionului din Olimpia cu 
cea a altor stadioane. Acest calcul îl făcea pe Heracle înalt de 
patru coţi și un picior - deși unii susţin că nu avea o statură 
peste medieti!. 

i. Ochii lui Heracle aruncau flăcări, iar el ţintea fără greș, atât 
cu sulița, cât și cu săgeata. Mânca frugal la prânz; la cină, 
mâncarea lui preferată era carne friptă și turte dorice de orz, din 
care mânca suficient de mult încât un lucrător angajat să fi 
bodogănit: „Am mâncat destul!” (ceea ce e greu de crezut). 
Tunica lui era scurtă și îngrijită, iar el prefera o noapte sub cerul 
liber uneia petrecute în casăt!?. O cunoaștere profundă a 
augurilor l-a făcut să se bucure mai ales de ivirea vulturilor de 
fiecare dată când era pe punctul să înceapă o nouă muncă. 
„Nulturii”, spunea el, „sunt cele mai oneste dintre păsări: nu 
atacă nici cele mai mici făpturi vii” ŝ®. 

j. Heracle pretindea că nu a iscat niciodată o ceartă, ci că îi 

tratase pe agresori la fel cum ei aveau de gând să îl trateze pe 
el. Un oarecare Termeros obișnuia să omoare călători 
provocându-i la o întrecere de izbit cap în cap; craniul lui 
Heracle s-a dovedit mai puternic, zdrobind capul lui Termeros 
de parcă ar fi fost un ou. Insă Heracle era din firea lui curtenitor 
și a fost primul muritor care i-a înapoiat inamicului morţii spre a 
fi înmormântaţis!*. 
x 

1. Potrivit unei alte relatări, Calea Lactee s-a format atunci 
când Rhea l-a înţărcat cu forţa pe Zeus (*7.b). Alăptarea lui 
Heracle de către Hera pare să fie un mit întemeiat pe 
renașterea rituală a regelui sacru din mama-regină (*145.3). 

2. O imagine străveche pe care se bazează povestea 
posthomerică a șerpilor sugrumaţi trebuie să-l fi înfățișat pe 
Heracle mângâindu-i în timp cei ei îi curăţau urechile cu limbile 
lor, așa cum li s-a întâmplat lui Melampus (*72.0), Tiresias 
(*105.9), Casandra (*158.p) și, probabil, fiilor lui Laocoon 
(*167.3). Fără această asistenţă binevoitoare, el nu ar fi fost 
capabil să înțeleagă limba vulturilor, iar Hera, dacă ar fi vrut cu 
adevărat să-l ucidă pe Heracle, ar fi trimis o harpie să-l 
răpească. Imaginea a fost interpretată greșit de Pindar sau de 
informatorul lui ca fiind o alegorie a Copilului Solar al Anului 
Nou, cel care nimicește puterea lernii simbolizată de șerpi. 
Sacrificarea unui mistreţ lui Zeus de către Alcmene este aceea 
străveche, de la mijlocul iernii, amintind de capul de mistreț de 
Crăciun din vechea Anglie. In Grecia, măslinul sălbatic era 
copacul Anului Nou, precum mesteacănul în Italia și nord-vestul 
Europei, fiind utilizat sub formă de mătură de nuiele pentru 
alungarea spiritelor rele (*53.7); Heracle avea drept măciucă un 
măslin sălbatic și a adus în Olimpia un astfel de puiet din ţinutul 
hiperboreenilor (*138./). Ce i-a spus Tiresias lui Alcmene să 
aprindă era focul în aer liber de Stretenie, care în multe părți din 
Europa încă mai este aprins pe 2 februarie, rolul lui fiind de a 
arde vechiul tufăriș și de a încuraja vlăstarele tinere să crească. 

3. Heracle cel care mânca turte dorice, spre deosebire de 
predecesorii lui eolieni și ahei civilizaţi, era un simplu rege 
crescător de vite, înzestrat cu virtuțile limitate ale condiţiei lui, 
dar care nu avea pretenţii la muzică, filosofie sau astronomie. În 
epoca clasică, mitografii, amintindu-și de principiul mens sana in 

corpore sano, i-au impus o educaţie înaltă și au interpretat 
uciderea lui Linos ca protest împotriva tiraniei, și nu împotriva 
efeminării. Însă el a rămas o întruchipare a sănătăţii fizice, nu a 
celei mentale; dar nu și pentru celți (*132.3), care îl cinsteau ca 
patron al literelor și al tuturor artelor barzilor. Aceștia susțineau 
tradiția conform căreia Heracle, dactylul din Ida pe care ei îl 
numeau Ogmios, reprezenta prima consoană a alfabetului 
hiperboreean al copacilor, Mesteacănul sau Măslinul Sălbatic 
(*52.3 și 125.1), iar „pe un beţișor de mesteacăn a fost cioplit 
primul mesaj trimis vreodată, anume Mesteacăn repetat de 
șapte ori” (White Goddess, p. 121). 

4. Performanţa lui Alcon de a străpunge șerpii cu săgeata 
sugerează o probă a trasului cu arcul precum cea descrisă în 
Malleus Maleficarum din secolul al XV-lea, când candidatului la 
intrarea în breasla arcașilor i se cerea să tragă într-un obiect 
plasat pe boneta propriului său fiu - fie un măr, fie un ban de 
argint. Fraţilor Laodamiei, care își disputau regalitatea sacră 
(*162.n), li s-a cerut să tragă printr-un inel atârnat la pieptul 
unui copil, dar acest mit trebuie să fi fost relatat greșit, de 
vreme ce scopul lor nu era uciderea unui copil. Se pare că 
misiunea originară a unui candidat la regalitate fusese de a 
trage prin colacul unui șarpe de aur care simboliza nemurirea și 
care era așezat pe o podoabă pentru păr purtată de un copil 
regal; și că, în unele triburi, acest obicei a fost transformat în 
despicarea unui măr, iar în altele, în a trage printre lamele 
curbe ale unui topor dublu sau prin ornamentul inelar al unui 
coif; dar mai târziu, pe măsură ce arta de a ochi a progresat, se 
trăgea fie printr-un șir de inele de coif, testul lui Alcon, fie printr- 
un șir de lame de topor, testul lui Odiseu (*171. h). Asemenea 
arcașilor germani, ortacii joviali ai lui Robin Hood trăgeau în 
bănuţi de argint, deoarece aceștia erau însemnați cu o cruce, 
breasla arcașilor fiind declarat anticreștină. 

5. Arcașii greci și romani trăgeau coarda arcului spre piept, 
așa cum trag copiii, iar bătaia lor efectivă era atât de scurtă, 
încât sulița a rămas principala armă a armatelor romane până în 
secolul al VI-lea d.Hr., când Belisarie i-a înarmat pe catafracţii lui 
cu arcuri grele și i-a învăţat să tragă coarda spre ureche, în 
manieră scită. Prin urmare, ochirea precisă a lui Heracle este 
explicată prin legenda că învățătorul lui fusese scitul Teutaros - 
numele pare să fie format din teutaein, „a exersa asiduu”, ceea 


ce arcașii greci obișnuiți nu par să fi făcut. S-ar putea ca faptul 
că sciţii erau descriși drept descendenţi ai lui Heracle să se 
datoreze extraordinarei lor abilităţi de a trage cu arcul; despre 
Heracle se spunea că i-ar fi lăsat moștenire un arc lui Scites, 
singurul dintre fiii lui care îl putea îndoi asemenea lui (*132. v). 


120. Fiicele lui Tespius 


a. În al optsprezecelea an al vieţii sale, Heracle a plecat de la 
ferma de vite cu intenţia de a ucide leul din Citeron, care 
răvășea turmele lui Amfitrion și ale vecinului său, regele 
Tespius, numit și Testius, erehteidul din Atena. Leul mai avea un 
bârlog pe Muntele Helicon, la poalele căruia se află orașul 
Tespiai. Helicon a fost întotdeauna un munte al veseliei: pe 
vârful lui, tespienii celebrează o sărbătoare străveche în cinstea 
muzelor și petrec cu jocuri amoroase la poalele lui, în jurul 
statuii lui Eros, patronul lor8?5. 

b. Regele Tespius avea cincizeci de fiice cu soţia lui, 
Megamede, fiica lui Arneos, la fel de veselă ca și ceilalţi locuitori 
din Tespiai. Temându-se că ele ar fi putut să-și găsească soţi 
nepotriviţi, el a hotărât ca fiecare să aibă un copil cu Heracle, 
care acum era ocupat toată ziua cu vânarea leului; căci Heracle 
urma să locuiască la Tespiai timp de cincizeci de nopţi în șir. „O 
poţi avea pe cea mai mare fiică a mea, pe Procris, ca tovarășă 
de pat”, i-a spus Tespius ospitalier. Și în fiecare noapte o altă 
fiică a lui îl vizita pe Heracle, până când el s-a împreunat cu 
toate. Insă unii spun că s-a bucurat de toate într-o singură 
noapte, cu excepţia uneia, care i-a refuzat îmbrăţișările și a 
rămas fecioară până la moarte, slujind ca preoteasă la altarul 
din Tespiai: căci, până în ziua de azi, preotesei din Tespiai i se 
cere să fie castă. Dar Heracle a zămislit cincizeci și unu de fii cu 
surorile ei: Procris, cea mai mare, i-a născut pe gemenii Antileon 
și Hipeu, iar cea mai mică, încă o perechet!€. 

c. După ce a dat în sfârșit de urma leului și l-a ucis cu o 
măciucă cioplită dintr-un măslin sălbatic pe care îl smulsese de 
pe Helicon, Heracle s-a îmbrăcat în pielea lui și i-a purtat fălcile 

deschise drept coif. Însă unii spun că el a purtat pielea leului din 
Nemeea sau a unui alt animal sălbatic pe care îl omorâse în 
Teumesa, lângă Teba, și că Alcatoos ar fi fost cel care a ucis leul 
din Citeron8. 

x 

1. Cele cincizeci de fiice ale lui Tespius - asemenea celor 
cincizeci de Danaide, palantide și nereide sau celor cincizeci de 
fecioare cu care zeul celtic Bran (Foroneu) s-a împreunat într-o 
singură noapte - trebuie să fi fost un ordin de preotese care o 
slujeau pe Zeiţa-Lună, la care regele sacru cu piele de leu avea 
acces o dată pe an, în timpul orgiilor erotice ale acestora din 
jurul falusului din piatră numit Eros („dorinţă erotică”). Numărul 
lor corespundea lunaţiilor dintre o Olimpiadă și alta. „Testius” 
este, probabil, o masculinizare a lui thea hestia, „zeița Hestia”, 
dar Tespius („sunet divin”) nu este un nume imposibil, dat fiind 
că Marea Preoteasă avea o funcţie oraculară. 

2. Hyginus (Fabula 162) menţionează doar douăsprezece 
Tespide, probabil deoarece acesta era numărul vestalelor latine 
care păzeau Paladionul falic și care par să fi celebrat o orgie 
anuală similară pe Dealul Alban, sub monarhia romană timpurie. 

3. Atât cea mai mare, cât și cea mai mică dintre fiicele lui 
Tespius i-au născut lui Heracle gemeni, adică un rege sacru și 
succesorul-tanist al acestuia. Mitografii sunt derutaţi aici și 
încearcă să împace tradiţia anterioară conform căreia Heracle s- 
a căsătorit cu fiica cea mică - ultimogenitură matriliniară - cu 
drepturile patriliniare ale primogeniturii. În legenda clasică, 
Heracle este un personaj patriliniar: cu dubioasa excepţie a 
Macariei (*146.b), el nu zămislește nici o fiică. Preoteasa- 
fecioară a lui din Tespiai, asemenea Pythiei lui Apollo de la Delfi, 
a devenit teoretic mireasa lui atunci când puterea profetică a 
pus stăpânire pe ea și, prin urmare, nici un soţ muritor nu s-a 
mai putut bucura de ea. 

4. Nemulțumit de acest mit, Pausanias scrie că Heracle nu 
putea nici să își facă de rușine gazda prin seducerea în masă a 
Tespidelor, nici să își dedice un templu lui însuși - ca și cum ar fi 
fost un zeu - atât de devreme, la începutul carierei sale; prin 
urmare, el refuză să îl identifice pe regele din Tespiai cu tatăl 
Tespidelor. Uciderea unui leu era una dintre sarcinile pentru 

căsătorie impuse candidaţilor la regalitate (*123. 1). 

5. Heracle și-a făcut măciuca din măslin sălbatic, copacul 
primei luni, utilizat în mod tradiţional pentru alungarea spiritelor 
rele (*52.3; 89.7; 119.2 etc.). 


121. Erginos 


a. Cu câţiva ani înaintea acestor evenimente, în timpul 
sărbătorii lui Poseidon de la Onchestos, un incident mărunt i-a 
iritat pe tebani, încât conducătorul carului lui Meneceu a aruncat 
o piatră care l-a rănit mortal pe regele Climenos din Minia. Pe 
moarte fiind, Climenos a fost dus înapoi în Orhomenos, unde, cu 
ultima suflare, i-a însărcinat pe fiii lui să-l răzbune. Erginos, cel 
mai mare dintre ei, a cărui mamă era prinţesa beoţiană Budeia 
sau Buzige, a strâns o armată, s-a pornit în marș în contra 
tebanilor și i-a înfrânt fără drept de apel. În virtutea termenilor 
tratatului încheiat atunci sub jurământ, tebanii urmau să-i 
plătească lui Erginos un tribut anual de o sută de vite, timp de 
douăzeci de ani, ca despăgubire pentru moartea lui Climenos8*5. 

b. La întoarcerea din Helicon, Heracle s-a întâlnit cu crainicii 
din Minia care se duceau să colecteze tributul teban. Când i-a 
întrebat unde mergeau, ei i-au răspuns cu dispreţ că veniseră să 
le amintească tebanilor, o dată în plus, cât de clement a fost 
Erginos, care nu le tăiase tuturor bărbaţilor din oraș urechile, 
nasul și mâinile. „Speră Erginos cu adevărat să primească un 
astfel de tribut?”, a întrebat Heracle aprins de furie. Apoi i-a 
mutilat chiar în modul descris de ei și i-a trimis înapoi în 
Orhomenos, cu părţile din trup retezate și sângerânde aninate 
de gât cu funii8!?. 

c. Când Erginos i-a cerut regelui Creon din Teba să îl predea 
pe făptuitorul acelei ofense, Creon a fost gata să se supună 
deoarece minienii dezarmaseră Teba și nici nu putea să spere la 
ajutorul prietenesc al vreunui vecin într-o cauză atât de mizeră. 
Insă Heracle i-a convins pe tovarășii lui cei tineri să intre în luptă 
pentru libertate. El a făcut ocolul templelor din oraș și a smuls 
toate scuturile, coifurile, platoșele, jambierele, săbiile și lăncile 
care fuseseră dedicate acestora drept pradă de război; iar 

Atena, admirându-i peste poate fermitatea, le-a prins în chingi 
pentru el și prietenii lui. Încât Heracle i-a înarmat pe toţi tebanii 
care aveau vârsta să lupte, i-a învăţat cum să folosească armele 
și a preluat el însuși comanda. Un oracol i-a promis victoria dacă 
locuitorul cel mai nobil din Teba avea să-și ia viaţa. Toţi ochii s- 
au întors plini de nădejde spre Antipenos, un descendent al 
Oamenilor Semănaţi, dar cum el s-a împotrivit să moară pentru 
binele comun, fiicele lui, Androcleea și Alcis, s-au sinucis 
bucuroase în locul lui, fiind apoi onorate ca eroine în Templul lui 
Artemis Eucleia („Cea Vestită”)8%20. 

d. De îndată, minienii s-au pornit contra Tebei, dar Heracle i-a 
atras în ambuscadă într-o trecătoare îngustă, omorându-l pe 
Erginos și pe cele mai multe dintre căpeteniile lui. El a profitat 
de victoria câștigată aproape de unul singur descinzând brusc în 
Orhomenos, unde a dărâmat porţile, a jefuit palatul și i-a obligat 
pe locuitori să plătească Tebei un tribut dublu. Heracle blocase, 
de asemenea, cele două tuneluri mari construite de minienii din 
vechime prin care râul Cefisos se vărsa în mare, inundând astfel 
terenurile fertile ale câmpiei din Copais%?!. Scopul lui era să 
imobilizeze cavaleria minienilor, forța lor cea mai formidabilă, și 
să poarte războiul pe dealuri, unde îi putea înfrunta de la egal la 
egal; dar, cum era omenos din fire, a deblocat mai târziu acele 
tuneluri. Altarul lui Heracle  Prinzătorul-de-Cai din Teba 
comemorează un incident din această campanie: Heracle a 
intrat noaptea în tabăra miniană și, după ce a furat caii de la 
care și i-a legat de niște copaci aflaţi la mare depărtare, i-a 
trecut pe oamenii adormiţi prin sabie. Din nefericire, Amfitrion, 
tatăl lui adoptiv, a fost ucis în această luptă???. 

e. La întoarcerea în Teba, Heracle i-a dedicat un altar lui Zeus 
Protectorul, un leu din piatră lui Artemis Cea Vestită și două 
statui din piatră Atenei Încingătoarea-de-Arme. De vreme ce zeii 
nu îl pedepsiseră pe Heracle pentru maltratarea crainicilor lui 
Erginos, tebanii au îndrăznit să îl cinstească cu o statuie, numită 
Heracle Rinocolustes („Scurtătorul de Nasuri”)%25. 

f. Potrivit unei alte relatări, Erginos a supravieţuit înfrângerii 
miniene și a fost unul dintre argonauţii care au adus lâna de aur 
din Colhida. După mulţi ani petrecuţi ca să-și refacă averea, s-a 
trezit într-adevăr bogat, dar bătrân și fără copii. După ceun 
oracol l-a sfătuit să pună o talpă nouă la plugul cam uzat, 
Erginos s-a căsătorit cu o soţie tânără care i-a născut pe 
Trofonios și Agamede, vestiții arhitecţi, ca și pe Azeu%?. 

x 

1. Modul în care Heracle s-a purtat cu crainicii din Minia este 
atât de josnic - persoana unui crainic fiind în mod universal 
sacrosanctă, indiferent cât de insolent s-ar purta -, încât el 
trebuie să-i reprezinte aici pe cuceritorii dorieni de la 1050 î.Hr., 
care au desconsiderat toate convențiile lumii civilizate. 

2. Potrivit lui Strabon (1X.2.18), anumite canale naturale de 
calcar care drenau apele râului Cefisos erau uneori blocate și 
alteori eliberate de cutremure, dar în cele din urmă întreaga 
câmpie din Copais a devenit o mlaștină, în pofida celor două 
tuneluri imense care fuseseră tăiate de minienii din Epoca 
Bronzului - pelasgi minoizaţi - ca să facă mai eficiente canalele 
naturale. Sir James Frazer, care a vizitat câmpia cu aproximativ 
cincizeci de ani în urmă, a descoperit că trei dintre canale 
fuseseră blocate artificial cu pietre în epoca antică, probabil de 
către tebanii care distruseseră Orhomenos în 368 î.Hr., îi 
trecuseră pe toţi locuitorii bărbaţi prin sabie și vânduseră 
femeile ca sclave (Pausanias 1X.15.3). Recent, o companie 
britanică a secat mlaștina și a redat câmpia agriculturii. 

3. Atunci când orașul Teba era în pericol (*105.; și 106.)), 
Oracolul din Teba solicita adesea un pharmacos regal, însă doar 
într-o societate pe deplin patriarhală Androcleea și Alcis s-ar fi 
sinucis sărind în prăpastie. Numele lor, asemenea celor ale 
fiicelor lui Erehteu, despre care se spune că ar fi fost sacrificate 
în același mod (*47.d), par să fie nume ale Demetrei și 
Persefonei, care cereau sacrificii masculine. S-ar părea că două 
preotese au plătit preţul în locul regelui sacru - redenumit 
ulterior Antipenos -, care a refuzat să urmeze exemplul lui 
Meneceu. În acest sens trebuie înţeles și Sfinxul care a sărit de 
pe o stâncă, sfărâmându-se în bucăţi (*105.e). 

4. „Heracle Prinzătorul-de-Cai” se poate referi la capturarea 
iepelor sălbatice ale lui Diomede și la tot ce a implicat această 

faptă (*130.1). 

5. Atena Încingătoarea-de-Arme era o Atenă primitivă care 
distribuia arme fiilor ei aleși; în mitul celtic și în cel german, 
oferirea armelor este o prerogativă matriarhală, exercitată la 
orice căsătorie sacră (*95.5). 


122. Nebunia lui Heracle 


a. Înfrângerea minienilor de către Heracle a făcut din el cel 
mai vestit dintre eroi, iar răsplata sa a fost căsătoria cu fiica cea 
mare a regelui Creon, Megara sau Megera, și numirea lui ca 
protector al orașului, în timp ce lficles s-a căsătorit cu fiica lui 
cea mică. Unii spun că Heracle a avut doi fii cu Megara, alţii trei, 
patru sau chiar opt. Ei sunt cunoscuţi drept Alcaizii*?5. 

b. Heracle l-a învins apoi pe regele Pirehmes al Eubeei, un 
aliat al minienilor, când acesta a mers contra Tebei, și a stârnit 
groază în întreaga Grecie dând ordin ca trupul lui să fie sfârtecat 
de mânji și azvârlit fără să fie îngropat lângă râul Heracleios, 
într-un loc numit „Mânijii lui Pirehmes”, unde ecoul face să se 
audă un nechezat de fiecare dată când acolo se adapă caii%?€. 

c. lritată de excesele lui Heracle, Hera l-a făcut să își piardă 
minţile. Mai întâi, l-a atacat pe iubitul lui nepot, lolau, cel mai 
vârstnic dintre fiii lui lficles, care a reușit să scape totuși de 
loviturile lui cumplite. Apoi, luându-i pe șase dintre propriii lui 
copii drept dușmani, i-a străpuns și le-a aruncat trupurile în foc, 
împreună cu alţi doi fii ai lui lficles, cu care aceștia se antrenau 
în exerciţii militare. Tebanii celebrează o sărbătoare anuală în 
onoarea acestor opt victime în cămăși de zale. În prima zi, sunt 
aduse sacrificii și toată noaptea ard focuri; în a doua, se ţin 
jocuri funerare, iar câștigătorul este încununat cu mirt alb. 
Participanţii jelesc în amintirea viitorului strălucit care i-ar fi 
așteptat pe fiii lui Heracle. Unul ar fi trebuit să stăpânească 
Argosul și să ocupe palatul lui Euristeu, iar Heracle îi aruncase 
pe umeri pielea de leu; un altul urma să fie rege în Teba, iar 
Heracle i-a pus în mâna dreaptă măciuca de apărare, înșelătorul 
dar al lui Dedal; unui al treilea îi fusese promisă Ehalia, pe care 


825 Scolie la Ode isthmianice de Pindar IV.114 şi 61; Apollodor 11.4.11; 
Diodor din Sicilia IV.10; Hyginus, Fabula 31; Tzetzes, Despre Licofron 
38. 

826 Plutarh, Vieți paralele 7. 


Heracle a devastat-o după aceea; pentru toţi fuseseră stabilite 
cele mai alese mirese - alianţe cu Atena, Teba și Sparta. 
Heracle îi iubea într-atât pe fiii lui, încât mulţi îi contestă acum 
vinovăția, preferând să creadă că au fost uciși mișelește de 
oaspeţii lui: de Licos, poate, sau, așa cum a sugerat Socrate, de 
Augiast?7. 

d. Atunci când Heracle și-a recăpătat raţiunea, s-a închis într- 
o cameră întunecoasă mai multe zile, fără să vadă pe nimeni; 
apoi, după ce a fost purificat de regele Tespius, s-a dus la Delfi, 
să întrebe ce să facă. Pythia i s-a adresat pentru prima oară 
numindu-l Heracle, și nu Palemon, și l-a sfătuit să meargă în 
Tirint, să îl servească pe Euristeu timp de doisprezece ani și să 
îndeplinească orice munci i-ar încredința el, ca răsplată pentru 
toate urmând să devină nemuritor. Auzind acestea, Heracle a 
fost cuprins de o disperare adâncă, deoarece ura să slujească 
un om pe care îl știa mult inferior lui, dar s-a temut să se opună 
tatălui său, Zeus. Mulţi prieteni au venit să îl consoleze, dar, în 
cele din urmă, după ce timpul i-a alinat întru câtva durerea, 
Heracle s-a pus la dispoziţia lui Euristeu&?8. 

e. Însă unii susţin că abia la întoarcerea din Tartar Heracle a 
înnebunit și și-a ucis copiii, că a ucis-o și pe Megara și că Pythia 
i-a zis atunci: „Nu ţi se va mai spune Palemon! Phoebus Apollo 
te numește Heracle, de vreme ce de la Hera vei primi o faimă 
nepieritoare printre oameni!” - ca și cum el i-ar fi făcut Herei un 
mare serviciu. Alţii spun că Heracle era amantul lui Euristeu și a 
îndeplinit cele douăsprezece munci pentru a-i face lui plăcere, 
iar alţii zic că și-a asumat îndeplinirea lor cu condiţia ca Euristeu 
să anuleze sentinţa de surghiunire a lui Amfitrion%?. 

f. S-a spus că atunci când Heracle s-a apucat de muncile lui, 
Hermes i-a dat o sabie, Apollo un arc și săgeți șlefuite ornate cu 
pene de vultur, Hefaistos o platoșă de aur și Atena o mantie. 
Sau că Atena i-a dat platoșa, iar Hefaistos jambierele de bronz și 
un coif tare ca diamantul. Se mai spune că Atena și Hefaistos s- 
au întrecut în a-i fi de folos lui Heracle: ea i-a oferit bucuria 


827 Diodor din Sicilia IV.11; Apollodor 1l.4.12; Pindar, /oc. cit; 
Euripide, Heracle 462 şi urm.; Lysimachos, citat în Scolia la Ode 
isthmianice de Pindar 1V.114. 

828 Diodor din Sicilia 1V.10-11; Apollodor, /oc. cit. 

829 Euripide, Heracle 1 şi urm. şi 1000 şi urm.; Tzetzes, Despre 
Licofron 38 şi 662-3; Diotimos, Heraclea, citat de Athenaios XIII.8. 


plăcerilor pașnice, iar el, protecţie în faţa pericolelor războiului. 
Darul lui Poseidon a fost un atelaj de cai, cel al lui Zeus, un scut 
magnific, imposibil de străpuns. Multe povești s-au scris despre 
acest scut din email, fildeș, aur, argint și lazurit; mai mult, 
douăsprezece capete de șerpi sculptate în jurul axului își 
repezeau fălcile de fiecare dată când Heracle pleca la luptă, 
îngrozindu-i pe dușmanii lui5%. Adevărul este însă că Heracle 
dispreţuia armura și, după prima lui muncă, rareori a mai purtat 
fie și o lance, bazându-se mai degrabă pe măciuca, arcul și 
săgețile lui. Măciuca cu vârf de bronz primită de la Hefaistos îi 
era de prea puţin ajutor, preferând să-și taie una din măslin 
sălbatic: mai întâi pe Helicon, apoi în Nemeea. A înlocuit mai 
târziu cea de-a doua măciucă cu o a treia, făcută tot din măslin 
sălbatic, pe ţărmul Mării Saronice: cea pe care, atunci când a 
fost în Trezena, a rezemat-o de statuia lui Hermes. Ea a prins 
rădăcini, a înmugurit, iar acum este un arbore impunător!. 

g. Nepotul lui, lolau, a luat parte la muncile lui Heracle 
conducându-i carul sau purtându-i scutul8?. 

x 

1. Nebunia era pretextul grecilor clasici pentru sacrificarea 
copiilor (*27.e și 70.9), adevărul fiind că băieţii substituţi ai 
regelui sacru (*42.2; 81.8 și 156.2) erau arși de vii după ce 
acesta stătuse ascuns timp de douăzeci și patru de ore într-un 
mormânt, simulând moartea, pentru ca apoi să reapară ca să-și 
revendice din nou tronul. 

2. Moartea lui Pirehmes, sfârtecat în două de cai sălbatici, 
este una bine-cunoscută (*71.1). Numele Palemon dat lui 
Heracle îl identifică cu Melicertes din Corint, care a fost zeificat 
sub acest nume; Melicertes este Melkarth, Stăpânul Orașului, 
Heracle din Tir. Cei opt Alcaizi par să fi fost membrii unei echipe 
de dans al săbiilor, a căror reprezentaţie, ca și cea a celor opt 
dansatori de morris de la procesiunea de Crăciun din Anglia, 
sfârșea prin învierea victimei. Mirtul era copacul lunii a 


830 Apollodor 1l.4.11; Hesiod, Scutul lui Heracle 122 şi urm., 141 şi 

treisprezecea, de douăzeci și opt de zile, și simboliza plecarea; 
măslinul sălbatic, copacul primei luni, simboliza începutul 
(*119.2). Este posibil ca cei opt fii ai lui Electrion (*118.a) să fi 
alcătuit la Micene o echipă similară. 

3. Relaţiile homosexuale ale lui Heracle cu Hilas, lolau și 
Euristeu și relatările despre armura lui strălucitoare sunt menite 
să justifice uzanţa militară tebană. În mitul originar, el trebuie 
să o fi iubit pe fiica lui Euristeu, nu pe Euristeu însuși. Servius 
arată că cele douăsprezece munci ale lui au fost echivalate în 
cele din urmă cu cele douăsprezece semne zodiacale, chiar 
dacă Homer și Hesiod nu spun că acestea au fost în număr de 
douăsprezece, iar succesiunea lor nu corespunde celei a 
zodiilor. Asemenea Zeului celtic al Anului, celebrat în Cântecul 
lui Amergin din Irlanda, pelasgul Heracle pare să fi parcurs un 
an de treisprezece luni. În mitul irlandez și în cel galez, 
simbolurile succesive sunt: cerbul sau taurul, potopul, vântul, 
picătura de rouă, șoimul, floarea, focul în aer liber, lancea, 
somonul, dealul, mistrețul, brizantul, șarpele-de-mare. Dar 
aventurile lui Ghilgameș din epopeea lui babiloniană sunt puse 
în legătură cu semnele zodiacale, iar Heracle din Tir avea multe 
în comun cu acesta. În pofida lui Homer și Hesiod, scenele 
înfățișate pe scuturile vechi nu par să fi fost opere de artă 
impresionante, ci ideograme grosiere care indicau originea și 
rangul proprietarului, incizate pe banda în spirală care îmbrăca 
fiecare scut. 

4. Ocazia cu care cei Doisprezece Olimpieni l-au încărcat pe 
Heracle cu daruri a fost fără îndoială căsătoria lui sacră; acestea 
trebuie să îi fi fost oferite de mireasa-preoteasă a lui - Atena, 
Auge, lole sau oricare ar fi fost numele ei - fie în mod direct, fie 
prin intermediul însoţitoarelor (*81./). Aici, Heracle era înarmat 
pentru muncile lui, cu alte cuvinte, pentru luptele rituale și 
isprăvile lui magice. 


123. Prima muncă: Leul din Nemeea 


a. Prima muncă pe care Euristeu i-a impus-o lui Heracle când 
acesta a venit să locuiască în Tirint, a fost să omoare și să 
jupoaie leul din Nemeea sau din Cleone, un animal uriaș a cărui 
piele nu putea fi străpunsă de fier, bronz sau piatră. 


833 Apollodor 1l.5.1; Valerius Flaccus 1.34; Diodor din Sicilia IV.11. 


b. Deși unii numesc acest leu progenitură a lui Tifon sau a 
Himerei și a câinelui Ortros, alții spun că Selene l-a născut 
printr-o cutremurare grozavă și l-a lăsat să cadă pe pământ pe 
Muntele Tretos, lângă Nemeea, lângă o peșteră cu două guri, și 
că, drept pedeapsă pentru un sacrificiu nesăvârșit, l-a pus să îi 
hăituiască pe oamenii ei, principalii afectaţi fiind bambineenii?*. 

c. lar alţii spun că, la dorinţa Herei, Selene a creat leul din 
spuma mării aflată într-o arcă mare și că lris l-a legat cu 
cingătoarea ei și l-a dus în munţii din Nemeea. Aceștia erau 
numiţi după o fiică a lui Asopos sau a lui Zeus și Selene, iar 
peștera leului încă mai poate fi văzută la vreo două mile 
distanţă de orașul Nemeeat:5. 

d. După ce a sosit în Cleone, pe drumul între Corint și Argos, 
Heracle și-a găsit adăpost în casa unui lucrător cu ziua sau 
păstor pe nume Molorhos, al cărui fiu fusese ucis de leu. Când 
Molorhos se pregătea să ofere un berbec ca să o îmbuneze pe 
Hera, Heracle l-a oprit. „Așteaptă treizeci de zile”, i-a zis. „Dacă 
mă voi întoarce nevătămat, adu un sacrificiu lui Zeus Salvatorul; 
dacă nu, adu-mi un sacrificiu mie, ca erou!” 

e. Heracle a ajuns în Nemeea la amiază, dar, de vreme ce leul 
depopulase zona, nu a găsit pe nimeni care să-l îndrume și nici 
nu se vedeau urme de fiară. După ce a căutat mai întâi pe 
Muntele Apesas - numit astfel după Apesantos, un păstor 
ucis de leu, deși unii spun că Apesantos fusese un fiu al lui 
Acrisios, care murise de o mușcătură de șarpe la călcâi-, 
Heracle s-a dus pe Muntele Tretos și a zărit imediat leul care se 
întorcea la bârlogul său, mânjit cu sângele masacrului din ziua 
aceea?’ 

. A tras o salvă de săgeți spre el, dar toate au ricoșat din 
pielea lui groasă fără să îi pricinuiască vreun rău, iar leul s-a lins 

și a căscat. Heracle și-a folosit apoi sabia, care s-a îndoit ca și 
cum ar fi fost de plumb, iar în cele din urmă a ridicat măciuca și 
i-a dat leului o asemenea lovitură în bot, încât acesta a intrat în 
peștera lui cu două guri scuturând din cap - dar nu de durere, ci 
din cauza ţiuitului din urechi. Privindu-și întristat măciuca 
zdrobită, Heracle a acoperit apoi cu o plasă una din intrările 
peșterii și a intrat prin cealaltă. Știind acum că monstrul era 
protejat faţă de orice armă, a început să se lupte cu el corp la 
corp. Leul i-a smuls cu dinţii un deget, dar Heracle l-a strâns de 
gât, cu putere, până când leul s-a sufocat și a murite”. 

f. Heracle s-a întors la Cleone purtând hoitul leului pe umeri. A 
ajuns acolo în a treizecea zi și l-a găsit pe Molorhos pe punctul 
de a-i aduce un sacrificiu ca unui erou; în schimb, amândoi au 
adus sacrificii lui Zeus Salvatorul. Când au sfârșit, Heracle și-a 
făcut o nouă măciucă și, după ce a adus mai multe modificări 
Jocurilor Nemeene celebrate până atunci în cinstea lui Ofeltes, 
le-a reconsacrat lui Zeus și a dus cadavrul leului în Micene. 
Uimit și îngrozit, Euristeu i-a oprit să mai intre vreodată în oraș; 
în viitor, el urma să depună roadele muncilor lui în afara porţilor 
cetăţiis?. 

9. O vreme, Heracle nu a știut cum să jupoaie leul, până când, 
prin inspiraţie divină, i-a venit ideea să folosească ghearele 
animalului, ascuţite ca briciul, iar în curând putea să poarte 
pielea invulnerabilă ca armură, trasă peste cap ca un coif. Între 
timp, Euristeu a poruncit făurarilor lui să îi facă o urnă din bronz, 
pe care a îngropat-o în pământ. De atunci, de fiecare dată când 
îi era semnalată apropierea lui Heracle, el se refugia în urna 
respectivă și își trimitea ordinele printr-un crainic - un fiu al lui 
Pelops pe nume Copreu, pe care îl purificase după o crimă8*. 

h. Heracle a cedat mai târziu onorurile primite din partea 
orașului Nemeea, ca recunoaștere a isprăvii sale, aliaţilor lui 
devotați din Cleone, care luptaseră alături de el în războiul elean 
și dintre care trei sute șaizeci căzuseră în bătălie. În ceea ce îl 

privește pe Molorhos, acesta a întemeiat orașul învecinat 
Molorhia și a plantat pădurea din Nemeea, unde se ţin acum 
Jocurile Nemeene8. 

i. Heracle nu a fost singurul om care a sugrumat un leu în 
acele vremuri. Aceeași faptă a fost săvârșită de prietenul său 
Filios, ca prima dintre cele trei munci pe care iubitul lui, Cicnos, 
fiu al lui Apollo cu Hiria, i le-a impus. Filios a trebuit de 
asemenea să prindă de vii mai multe păsări monstruoase 
devoratoare de oameni, asemănătoare vulturilor, iar după ce s-a 
luptat cu un taur fioros, a trebuit să-l ducă la altarul lui Zeus. 
După ce tustrele sarcinile au fost îndeplinite, Cicnos a cerut în 
plus un bou pe care Filios îl câștigase ca premiu la niște jocuri 
funerare. Heracle l-a sfătuit pe Filios să refuze și să protesteze 
faţă de Cicnos, care, de disperare, a sărit într-un lac, numit după 
aceea Lacul Cicnean. Mama lui, Hiria, l-a urmat în moarte și 
amândoi au fost preschimbaţi în lebede?“ 

x 

1. Lupta rituală a regelui sacru cu animale sălbatice constituia 
o parte obișnuită a ritualului de încoronare din Grecia, Asia Mică, 
Babilonia și Siria, fiecare animal reprezentând un anotimp al 
anului. Numărul lor a variat odată cu calendarul: într-un an cu 
trei anotimpuri, ele constau, asemenea Himerei, din leu, capră 
și șarpe (*75.2) - de aici afirmaţia că leul din Citeron era copilul 
Himerei cu Ortros, Steaua Câinelui (*34.3); sau din taur, leu și 
șarpe, acestea fiind prefacerile sezoniere ale lui Dionysos 
(*2 7.4), potrivit Bacantelor lui Euripide; sau din leu, cal și câine, 
asemenea capetelor lui Hecate (*31.7). Dar într-un an cu patru 
anotimpuri, acestea trebuie să fi fost taur, berbec, leu și șarpe, 
asemenea capetelor lui Phanes (*2.b) descris în Fragmentul 
orfic 63; sau taur, leu, vultur și serafim, ca în viziunea lui 
Ezechiel (Ezechiel |); sau, mai simplu, taur, leu, scorpion și 
șarpe-de-apă, cele patru zodii care cădeau cândva la echinocţii 
și solstiţii. Aceste patru animale par a fi cele din prima, a patra, 
a șaptea și a unsprezecea muncă ale lui Heracle; dar mistrețul a 
înlocuit scorpionul - acesta din urmă fiind menţinut doar în 
legenda lui Orion, un alt Heracle căruia i s-a oferit căsătoria cu o 

prinţesă cu condiţia să ucidă anumite animale sălbatice (*41.a- 
d). Aceeași situație se regăsește în povestea lui Cicnos și Filios - 
cu neobișnuita ei înlocuire a șarpelui cu vulturi -, chiar dacă 
Ovidiu și Antoninus Liberalis i-au dat o notă homosexuală. 
Teoretic, prin îmblânzirea acestor animale, regele își căpăta 
dominaţia asupra anotimpurilor anului guvernate de ele. In 
Teba, orașul natal al lui Heracle, Zeiţa-Sfinx stăpânea asupra 
unui an cu două anotimpuri, fiind o leoaică înaripată cu coadă 
de șarpe (*105.3); prin urmare, Heracle purta piele și mască de 
leu, și nu o mască de taur, ca Minos (*98.2). Leul era înfățișat 
împreună cu celelalte animale ale calendarului în arca în formă 
de lună nouă, o reprezentare ce pare să fi dat naștere atât 
poveștii lui Noe și a Potopului, cât și celei a lui Dionysos și a 
piraţilor (*27.6); se spune că Selene („Luna”) ar fi creat-o. 

2. Fotios neagă că Heracle și-a pierdut degetul în lupta cu 
leul; Ptolemeu Hefestion spune (Nova historia ||) că a fost otrăvit 
de o pisică-de-mare (*171.3). Dar este mai probabil ca el să și-l 
fi retezat cu dinţii pentru a îmbuna umbrele copiilor lui - așa 
cum a făcut Oreste când era urmărit de eriniile mamei sale. O 
altă peșteră cu două guri este menţionată în treacăt în Odiseea 
(XIII.103 și urm.), ca fiind una lângă care Odiseu a dormit întâia 
oară pe drumul de întoarcere în Itaca, aflată pe promontoriul 
Golfului Forcus. Intrarea ei nordică era pentru oameni, cea 
sudică pentru zei, iar în ea se găseau vase cu două mânere 
folosite ca stupi, boluri de piatră și apă de izvor din abundență. 
Existau și războaie de ţesut din piatră - stalactite? - la care 
naiadele ţeseau haine purpurii. Dacă Porfir (Despre peșterile 
nimfelor) avea dreptate să facă din aceasta o peșteră în care se 
practicau riturile morţii și renașterii divine, bolurile serveau 
pentru sânge, iar izvoarele pentru purificare. Vasele ar fi fost 
atunci urne de îngropare deasupra cărora sufletele pluteau 
asemenea albinelor (*90.3), iar naiadele (fiice ale Zeului Morţii, 
Forcus sau Orcus) erau Ursitele care ţeseau haine cu însemnele 
regale ale clanului, pe care să le poarte cei renăscuţi (*10. 1). 
Peștera leului din Nemeea are două guri deoarece această 
primă muncă este inițierea lui Heracle pentru moartea lui 
rituală, după care el devine nemuritor și se căsătorește cu zeița 
Hebe. 

3. Moartea celor trei sute șaizeci de luptători din Cleone 
sugerează un mister al calendarului - acesta fiind numărul de 


zile ale anului sacru egiptean, în afara celor cinci lăsate 
deoparte în cinstea lui Osiris, Isis, Nephthys, Seth și Horus. 
Modificările aduse Jocurilor Nemeene de Heracle ar fi putut să 
implice o schimbare a calendarului local. 

4. Dacă regele din Micene, asemenea dușmanului lui Orion, 
Oenopion din Hiria (*41.c), se refugia într-o urnă de bronz și 
ieșea doar după ce pericolul trecuse, el trebuie să fi simulat 
anual moartea, în timp ce substitutul lui domnea timp de o zi, 
după care regele reapărea. Copiii lui Heracle erau și ei astfel de 
regi-substitut (*122.1). 

5. Apesantos a fost unul dintre cei câţiva eroi din vechime 
mușcaţi la călcâi de o viperă (*117.1). El poate fi identificat cu 
Ofeltes din Nemeea (*106.9), chiar dacă nu se menţionează 
care parte anume a trupului lui Ofeltes a fost mușcată de șarpe. 


124. A doua muncă: Hidra din Lerna 


a. A doua muncă pe care Euristeu a cerut-o a fost să ucidă 
hidra din Lerna, un monstru născut de Tifon și Echidna și crescut 
de Hera, ca ameninţare la adresa lui Heracle?. 

b. Lerna se află lângă mare, cam la nouă kilometri depărtare 
de orașul Argos. La vest se înalță Muntele Pontinos, cu 
dumbrava lui de platani sacri care se întinde până la mare. 
Dumbrava e mărginită pe o parte de râul Pontinos - lângă care 
Danaos i-a dedicat un altar Atenei -, iar pe cealaltă parte, de 
râul Amimone. Acolo se află statuia Demetrei, a lui Dionysos 
Salvatorul și a Prosimnei, una din doicile Herei, iar pe țărm e 
statuia de piatră a Afroditei, pe care i-au dedicat-o Danaidele. In 
fiecare an, în Lerna se ţin noaptea rituri secrete în cinstea lui 
Dionysos, care a coborât din acest loc în Tartar ca să o caute pe 
Semele; și, nu departe de acolo, au loc Misterele Demetrei din 
Lerna, celebrate într-o incintă care marchează locul pe unde 
Hades și Persefona au coborât și ei în Tartar*%. 

c. Această zonă fertilă și sacră era terorizată de hidră, care își 
avea vizuina sub un platan aflat la obârșia cu șapte izvoare a 
râului Amimone, și bântuia mlaștina din Lerna aflată în 
apropiere, o mlaștină atât de adâncă, încât nu i se știa fundul - 
împăratul Nero a încercat să o sondeze, dar nu a reușit. Mlaștina 

a devenit mormântul multor călători imprudenţiS**. Hidra avea 
un trup enorm de câine și opt sau nouă capete ca de șarpe, 
dintre care unul era nemuritor; dar unii îi atribuie cincizeci, o 
sută sau chiar zece mii de capete. În orice caz, era atât de 
veninoasă, încât chiar și răsuflarea sau mirosul urmelor ei 
puteau să ucidă fiinţele vii**. 

d. Atena meditase la mijlocul cel mai bun prin care Heracle 
putea să ucidă monstrul și, când el a ajuns în Lerna în carul lui 
mânat de lolau, i-a arătat locul unde se afla vizuina Hidrei. La 
sfatul ei, Heracle a obligat Hidra să iasă afară bombardând-o cu 
săgeți aprinse, apoi și-a ţinut răsuflarea în timp ce o prindea. 
Dar monstrul i s-a încolăcit în jurul picioarelor, încercând să-l 
doboare la pământ. In zadar a lovit Heracle în capetele ei cu 
măciuca: de cum îi zdrobea unul, alte două sau trei creșteau în 
locul lui8%. 

e. Atunci, un crab uriaș s-a repezit din mlaștină în ajutorul 
Hidrei și l-a mușcat pe Heracle de picior; furios, el i-a zdrobit 
carapacea și i-a strigat lui lolau să-l ajute. lolau a dat foc unui 
colţ al dumbrăvii și apoi, ca să împiedice Hidra să scoată noi 
capete, i-a ars carnea de la rădăcină cu crengi aprinse, oprind 
astfel sângele să mai curgă prin braţele ei%%. 

f. Folosind acum o sabie, sau un paloș de aur, Heracle a tăiat 
capul nemuritor care în parte era din aur și l-a îngropat, pe când 
mai șuiera, sub o stâncă grea de lângă drumul spre Eleus. A 
dezmembrat cadavrul și și-a înmuiat săgețile în fierea lui. De 
atunci, orice rană, cât de mică, produsă de una dintre săgeți 
urma să fie mortală, căci veninul ei nu avea leac. 

g. Ca răsplată pentru serviciile crabului, Hera i-a pus imaginea 
printre cele douăsprezece zodii, iar Euristeu nu a vrut să 
considere această muncă îndeplinită cum se cuvine, deoarece 
lolau îi furnizase lemnele aprinse. 


844 Pausanias 11.37.4; Apollodor 11.5.2; Strabon VIII.6.8. 

845 Euripide, Heracle 419-20; Zenobius, Proverbia VI.26; Apollodor, 
loc. cit., Simonides, citat de Scolia la Teogonia lui Hesiod p. 257, ed. 
Heinsius; Diodor din Sicilia IV.11; Hyginus, Fabula 30. 

846 Hesiod, Teogonia 313 şi urm.; Apollodor, /oc. cit; Hyginus, /oc. 
cit.; Servius despre Eneida lui Vergiliu VI.287. 

847 Apollodor, /oc. cit; Hyginus, /oc. cit. şi Poeticon astronomicon 
II.23; Diodor din Sicilia IV.11. 


x 


1. Hidra din Lerna i-a nedumerit pe mitografii clasici. 
Pausanias (1l.37.4) susținea că ar fi putut să fie un șarpe-de-apă 
enorm și veninos, dar că „Pisander a numit-o primul cu multe 
capete, vrând să o facă să pară mai groaznică și, în același timp, 
să sporească prestigiul propriilor lui versuri”. Potrivit 
euhemeristului Servius (despre Eneida lui Vergiliu VI.287), Hidra 
era izvorul unor râuri subterane care obișnuia să ţâșnească și să 
inunde pământul: dacă unul din numeroasele lui canale era 
blocat, apa curgea pretutindeni în jur - prin urmare, Heracle a 
folosit mai întâi focul ca să usuce pământul, apoi a închis 
canalele. 

2. În cea mai timpurie versiune a mitului, Heracle, ca aspirant 
la regalitate, probabil că s-a luptat pe rând cu un taur, un leu și 
un mistreţ sau un scorpion, apoi a plonjat într-un lac ca să 
smulgă aurul păzit de un monstru acvatic care trăia în 
adâncurile lui. Lui lason i-au fost stabilite  însărcinări 
asemănătoare, iar rolul ajutător jucat de Medeea este oferit aici 
Atenei - ca viitoare mireasă a lui Heracle. Chiar dacă Hidra 
amintește de șarpele-de-mare pe care Perseu l-a ucis cu un 
paloș de aur, sau o seceră în formă de lună nouă, ea era un 
monstru de apă dulce, asemenea majorităţii celor menţionaţi de 
mitografii irlandezi și galezi - piastres sau avancs (*148.5) - și 
celui consemnat prin epitetul homeric pentru Lacedemon, 
anume cetoessa, „al monstrului acvatic”, fără îndoială unul care 
bântuia vreun iaz adânc din Eurotas (*125.3). Trupul ca de câine 
este o reminiscență a monstrului marin Scila (*16.2) și a unui 
monstru cu șapte capete (reprezentat pe un sigiliu cilindric 
babilonian târziu) pe care eroul Ghilgameș îl ucide. Astrologii au 
introdus în poveste crabul pentru a face ca toate cele 
douăsprezece munci ale lui Heracle să corespundă semnelor 
zodiacale, dar el ar fi trebuit de fapt să apară în lupta lui cu leul 
din Nemeea, următorul semn zodiacal. 

3. Acest mit ritual a ajuns să fie asociat cu cel al Danaidelor, 
care erau străvechile preotese ale apei din Lerna. Numărul de 
capete ale Hidrei variază în mod explicabil: ca ordin de 
preotese, ea avea cincizeci de capete; ca sepie sacră, o 
deghizare adoptată de Thetis - care avea și ea un ordin de 


848 Euripide, /on 192; Hesiod, Teogonia 313 şi urm.; Apollodor, /oc. 
cit.; Alexander Myndius, citat de Photios p. 475. 


cincizeci de preotese (*81.1) -, avea opt braţe ca de șarpe care 
se terminau cu capete și un cap pe trunchi, constituind 
împreună nouă capete în cinstea Zeiţei-Lună; o sută de capete 
sugerează centuriae, adică grupările de tâlhari care jefuiau 
Argosul din Lerna, iar zece mii este o figură de stil tipică lui 
Euripide, care avea prea puţin conștiință de mitograf. Pe 
monedele grecești, Hidra are de obicei șapte capete: fără 
îndoială, o trimitere la cele șapte izvoare ale râului Amimone. 

4. Uciderea Hidrei de către Heracle pare să consemneze un 
eveniment istoric: încercarea de suprimare a riturilor fertilităţii 
din Lerna. Dar în dumbrava de platani apăreau mereu preotese 
noi - platanul sugerează o influenţă religioasă cretană, ca și 
sepia -, până când aheii sau poate dorienii au incendiat-o. La 
origine, este evident că Demetra forma o triadă cu Hecate ca 
Babă, numită aici Prosimna („căreia i se adresează imnuri”), și 
Persefona ca Fecioară; dar Semele a lui Dionysos (*27.K) a 
alungat-o pe Persefona. Exista un cult separat al Afroditei-Thetis 
la ţărmul mării. 


125. A treia muncă: Prinderea căprioarei din Cerinia 


a. A treia muncă a lui Heracle a fost prinderea căprioarei din 
Cerinia și aducerea ei vie din Enoe la Micene. Această făptură 
iute și cu blana în picăţele avea copite de bronz și coarne de aur 
ca un cerb, așa că unii îi spun cerb**. Ea îi era consacrată lui 
Artemis, care, pe când era copilă, a văzut cinci căprioare mai 
mari decât niște tauri care pășteau pe malurile cu pietricele 
negre ale râului Anauros din Tesalia, de la poalele Munţilor 
Parrhasion; pe coarnele lor soarele scânteia. Artemis a gonit 
după ele și a prins patru, una după alta, cu mâinile goale, și le-a 
înhămat la carul ei. A cincea a fugit peste râul Celadon spre 
dealul din Cerinia, așa cum voise Hera, căci ea deja se gândea 
la muncile lui Heracle. Potrivit unei alte relatări, această 
căprioară era un monstru fără stăpân ce obișnuia să distrugă 
câmpurile și pe care Heracle, după o luptă aprigă, a sacrificat-o 
lui Artemis pe vârful Muntelui Artemision85. 


849 Apollodor 1l.5.3; Diodor din Sicilia IV.13; Euripide, Heracle 375 şi 
urm.; Vergiliu, Eneida VI.802; Hyginus, Fabula 30. 

850 Apollodor, /oc. cit; Calimah, Imn către Delos 103 şi Imn către 
Artemis 100 şi urm.; Euripide, /oc. cit.; Pausanias 1l.25.3. 


b. Nevrând să o ucidă sau să o rănească, Heracle a îndeplinit 
această muncă fără să își folosească deloc forţa. El a urmărit-o 
neobosit vreme de un an, vânătoarea ducându-l până departe, 
în Istria și în ţinutul hiperboreenilor. Când, în sfârșit epuizată, 
căprioara s-a refugiat pe Muntele Artemision, iar de acolo a 
coborât spre râul Ladon, Heracle i-a țintuit picioarele din faţă cu 
o săgeată care a trecut printre os și tendon, fără să curgă 
sânge. Apoi a prins-o, a urcat-o pe umeri și s-a grăbit spre 
Micene, traversând Arcadia. Insă unii spun că ar fi folosit o plasă 
sau că a mers pe urmele căprioarei până ce a găsit-o dormind 
sub un copac. Artemis a venit să îl întâmpine pe Heracle și l-a 
mustrat pentru că maltratase animalul ei sacru, dar el a susţinut 
că fusese obligat să o facă și a dat vina pe Euristeu. Mânia ei s-a 
mai domolit, astfel încât l-a lăsat să o ducă vie la Micenet?!. 

c. O altă versiune a poveștii este că această căprioară era una 
pe care Pleiada Taigete, sora lui Alcione, i-o dedicase lui Artemis 
în semn de recunoștință că o deghizase vremelnic în căprioară, 
reușind astfel să scape de îmbrăţișările lui Zeus. Totuși, Zeus nu 
s-a lăsat înșelat prea mult timp și l-a zămislit cu ea pe 
Lacedemon, iar ea s-a spânzurat pe vârful Muntelui Amicleos, 
numit apoi Muntele Taiget$5?. Nepoata și omonima lui Taigete s- 
a căsătorit cu Lacedemon și i l-a născut pe Himeros, pe care 
Afrodita l-a făcut să o defloreze, fără să își dea seama, pe 
Cleodice, sora lui, într-o noapte de orgii. A doua zi, aflând ce 
făcuse, Himeros s-a aruncat în râul cunoscut acum uneori cu 
numele lui și nu a mai fost văzut, deși cel mai adesea râului i se 
spune Eurotas, deoarece predecesorul regelui Lacedemon din 
Eurotas, care fusese înfrânt în chip umilitor de atenieni - 
nevrând să mai aștepte luna plină înainte să plece la război -, se 
înecase și el în apele lui. Eurotas, fiul lui Miles, inventatorul 
morilor de apă, era tatăl lui Amiclas și bunic al lui Hiacintos și al 
lui Euridice, cea care s-a căsătorit cu Acrisios8?. 

x 

1. A treia muncă a lui Heracle este diferită de majoritatea 

celorlalte. E posibil ca ea să consemneze, din punct de vedere 


851 Apollodor, /oc. cit; Diodor din Sicilia IV.13; Pindar, Ode 

istoric, cucerirea de către ahei a unui altar unde Artemis era 
venerată ca Elaphios („asemenea căprioarei”); cei patru cerbi 
de la carul ei reprezintă anii Olimpiadei, la sfârșitul cărora o 
victimă îmbrăcată în piele de cerb era urmărită și ucisă (*22. 1). 
In orice caz, despre Elaphios se spune că ar fi fost doica lui 
Artemis, ceea ce înseamnă Artemis însăși (Pausanias VI.22.11). 
Din punct de vedere mitic însă, această muncă pare să se refere 
la Heracle Dactylul (*52.4), identificat de gali cu Ogmios (Lucian, 
Heracle |), cel care a inventat alfabetul Ogham și toată știința 
barzilor (*132.3). Vânarea căprioarei sau a ciutei simboliza 
urmarea  Înţelepciunii; potrivit tradiţiei mistice irlandeze, 
căprioara este ascunsă sub un măr pădureţ (White Goddess, p. 
217). Asta ar explica de ce nimeni, în afara prost informatului 
Euripide, nu spune că Heracle ar fi pricinuit vreun rău ciutei: în 
schimb, el a urmărit-o neobosit, fără încetare, timp de un an, 
până în ţinutul hiperboreenilor, care erau experţi chiar în aceste 
mistere. Potrivit lui Pollux, Heracle era numit Melon („al 
merelor”) deoarece îi erau oferite mere, probabil ca 
recunoaștere a înţelepciunii sale; dar o astfel de înţelepciune 
venea doar odată cu moartea, iar urmărirea căprioarei de către 
el, ca și vizita în Grădina Hesperidelor, era de fapt o călătorie în 
Paradisul celtic. Zeus o urmărise în mod similar pe Taigete, care 
era fiica lui Atlas și, prin urmare, un personaj nonelenic. 

2. In Europa, doar renul are coarne și este posibil ca relatările 
despre reni să fi coborât dinspre Marea Baltică, pe Drumul 
Chihlimbarului; spre deosebire de ceilalţi cerbi, desigur că renul 
poate fi înhămat. 

3. Inecarea lui Himeros, fiul lui Taigete, și a socrului ei, 
Eurotas, sugerează că regii arhaici din Sparta erau sacrificați în 
mod obișnuit unui monstru acvatic pe nume Eurotas, prin 
aruncarea lor, înfășuraţi în crengi, într-un lac adânc. La fel, se 
pare, și Tantal (*108.3), un alt fiu al lui Taigete (Hyginus, Fabula 
82). Lacedemon înseamnă „demon al lacului” (*124.2), iar 
Laconia este domeniul lui Lacone („stăpâna lacului”), a cărei 
statuie a fost salvată de invadatorii dorieni de un oarecare 
Preugenes și dusă la Patras, în Ahaia (Pausanias VII.20.4). 
Povestea metamorfozei lui Taigete pare să însemne că aheii 
cuceritori ai Spartei s-au numit pe ei înșiși Zeus, iar pe soțiile 
lor, Hera. Atunci când Hera a ajuns să fie venerată în ipostază 
de vacă, cultul lelegian al lui Artemis Căprioara a fost suprimat. 


Este posibil să fi fost celebrată o căsătorie rituală între Zeus ca 
taur și Hera ca vacă, așa cum s-a întâmplat în Creta (*90.3). 

4. Nopțile de orgie se ţineau în diverse state grecești (*44.a) 
și în timpul Sărbătorii Albane din Roma, ca o concesiune făcută 
obiceiurilor sexuale arhaice care au precedat monogamia. 


126. A patra muncă: Mistreţul din Erimant 


a. A patra muncă impusă lui Heracle a fost să prindă viu 
mistrețul din Erimant: un animal uriaș și fioros care cutreiera 
coastele Muntelui Erimant acoperite de chiparoși și pădurile de 
pe Muntele Lampeia din Arcadia, distrugând întreg ţinutul din 
jurul orașului Psofis55%. Muntele Erimant își datorează numele 
unui fiu al lui Apollo, pe care Afrodita l-a orbit când o văzuse 
cum se îmbăiază; drept răzbunare, Apollo s-a prefăcut în mistreţ 
și l-a ucis pe Adonis, amantul ei. Insă muntele îi este consacrat 
lui Artemis*5. 

b. În drumul lui spre Erimant, Heracle a trecut prin Foloe, 
unde l-a ucis pe un oarecare Sauros, un tâlhar nemilos, și a fost 
ospătat de centaurul Folos, pe care una dintre nimfele frasinului 
i-l născuse lui Silen. Folos a pus în faţa lui Heracle carne friptă, 
dar el a preferat-o crudă și nu a îndrăznit să deschidă vasul 
comun cu vin al centaurilor până când Heracle nu i-a amintit că 
era chiar vasul pe care Dionysos îl lăsase în peșteră, cu patru 
generaţii în urmă, anume pentru acel prilejs*. Centaurii s-au 
înfuriat când au simţit mirosul vinului tare. Înarmațţi cu stânci, 
brazi dezrădăcinaţi, lemne aprinse și toporiști de măcelari, s-au 
năpustit spre peștera lui Folos. In timp ce Folos s-a ascuns fiind 
cuprins de groază, Heracle i-a respins cu curaj pe Ancios și 
Agrios, primii doi atacatori, azvârlind în ei cu lemne aprinse*”. 
Nefele cea înnourată, bunica centaurilor, a făcut atunci să cadă 
o aversă de ploaie care a slăbit coarda arcului lui Heracle și a 
făcut pământul alunecos. Însă Heracle s-a dovedit vrednic de 
realizările lui de dinainte și a ucis mai mulţi centauri, printre ei 

și pe Oreos și Hileos. Ceilalţi au fugit cât mai departe, până în 
Malia, unde s-au refugiat împreună cu Chiron, regele lor, cel 
care fusese izgonit de pe Muntele Pelion de lapiți”. 

c. O săgeată de bun-rămas trasă de Heracle a trecut prin 
brațul lui Elatos și s-a înfipt, vibrând, drept în genunchiul lui 
Chiron. Indurerat de acest accident al bătrânului său prieten, 
Heracle a scos săgeata și, chiar dacă Chiron însuși a ales leacuri 
pentru a-și pansa rana, acestea s-au dovedit a fi fără folos, iar el 
s-a retras urlând de durere în peștera lui. Dar n-a murit, căci era 
nemuritor. Așa că Prometeu s-a oferit să accepte în locul lui 
nemurirea, iar Zeus a fost de acord; dar unii spun că Chiron a 
ales moartea nu atât din pricina durerii pe care o îndura, ci 
pentru că se simţea cu totul istovit de viața lui atât de 
îndelungată. 

d. Centaurii au fugit care încotro: unii în Foloe, împreună cu 
Eurition, unii spre râul Evenos, cu Nesus, unii pe Muntele Malia, 
iar alţii în Sicilia, unde au fost uciși de sirene. Poseidon i-a primit 
pe cei rămași în Eleusis și i-a ascuns într-un munte. Printre cei 
pe care Heracle i-a ucis mai târziu erau și Homados Arcadianul, 
cel care a încercat să o violeze pe Alcione, sora lui Euristeu; 
răzbunând astfel o ofensă adusă unui dușman, Heracle și-a 
demonstrat noblețea și a dobândit o mare faimă. 

e. Între timp, după ce și-a îngropat neamurile moarte, Folos a 
smuls una din săgețile lui Heracle și a examinat-o. „Cum a putut 
o făptură atât de viguroasă să moară datorită unei simple 
zgârieturi?”, s-a întrebat. Dar săgeata i-a alunecat printre 
degete și, străpungându-i laba piciorului, l-a ucis pe loc. Heracle 
și-a întrerupt urmărirea și s-a întors în Foloe, unde l-a îngropat 
pe Folos cu onoruri nemaiîntâlnite, la poalele muntelui care 
luase numele lui. De atunci, râul Anigros a prins mirosul urât 
care îl însoțește acum chiar de la izvoarele lui de pe Muntele 
Lapitos: deoarece un centaur pe nume Pilenor, pe care Heracle 
îl rănise la braț cu o săgeată, a fugit și și-a spălat rana în râu. 
Insă unii susţin că Melampus provocase duhoarea cu vreun an în 
urmă, aruncând în Anigros obiectele urât mirositoare folosite la 

purificarea fiicelor lui Pretos®®t, 

f. Apoi Heracle a pornit la drum ca să vâneze mistrețul din 
Erimant. A prinde vie așa o fiară era o sarcină nemaiauzit de 
grea; dar el l-a scos dintr-un desiș cu strigăte violente, l-a 
fugărit într-o văiugă troienită cu zăpadă și i-a sărit în cârcă. L-a 
legat cu lanţuri și l-a dus viu pe umeri în Micene; dar când a 
auzit că argonauţii se adunau să plece spre Colhida, a lăsat 
mistrețul jos, lângă piaţă, și, fără să mai aștepte vreun ordin de 
la Euristeu, care ședea ascuns în vasul de bronz, s-a dus, 
împreună cu Hilas, să se alăture expediției lor. Nu se știe cine a 
ucis mistrețul capturat, dar colții lui sunt păstraţi în templul din 
Cumae al lui Apollo86?. 

9. Potrivit altor relatări, Chiron a fost rănit din întâmplare de o 
săgeată care i-a străpuns laba piciorului stâng, în timp ce el, 
Folos și tânărul Ahile îl aveau pe Heracle ca oaspete pe Muntele 
Pelion. După nouă zile, Zeus a pus chipul lui Chiron printre stele: 
e Centaurul. Dar alții susțin că centaurul este Folos, care a fost 
onorat de Zeus în acest fel deoarece îi întrecea pe toţi în arta 
ghicitului în măruntaie. Săgetătorul din zodiac este și el un 
centaur: e un oarecare Crotos care trăia pe Muntele Helicon, 
foarte îndrăgit de muze, surorile lui de laptes€?. 

x 

1. Mistreții erau consacrați Lunii din cauza colților lor în formă 
de lună nouă și se pare că succesorul-tanist care îl ucidea și îl 
emascula pe geamănul lui, regele sacru, era deghizat în mistreț 
în timp ce o făcea (*18.7 și 151.2). Troianul de zăpadă în care 
mistrețul din Erimant a fost înfrânt indică faptul că evenimentul 
s-a produs în toiul iernii. Aici, Heracle este Copilul Horus și 
răzbună moartea tatălui său, Osiris, faţă de unchiul lui Seth, 
care vine deghizat în mistreţ; tabuul egiptean faţă de carnea de 
mistreţ era ridicat doar la mijlocul iernii. Ceremonia de Crăciun a 
capului de mistreţ își are originea chiar în acest triumf al noului 
rege sacru asupra rivalului său. Adonis este ucis pentru a 
răzbuna moartea lui Erimant, succesorul-tanist din anul anterior, 
al cărui nume, „alegere prin tragere la sorţi”, sugerează că el 

era ales prin tragere la sorți să îl omoare pe regele sacru. 
Deoarece Muntele Erimant îi era consacrat lui Artemis, nu 
Afroditei, Artemis trebuie să fi fost zeiţa care se îmbăiase, iar cel 
care o văzuse trebuie să fi fost regele sacru, nu tanistul lui 
(*22.)). 

2. Este probabil ca lupta lui Heracle cu centaurii, asemenea 
luptei similare de la nunta lui Piritoos (*102.2), să fi reprezentat 
la origine lupta rituală dintre regele nou instalat și rivalii lui 
deghizați în animale. Armele lui tradiționale erau săgețile; 
pentru a-și institui suveranitatea, el trăgea câte una în fiecare 
dintre cele patru direcţii cardinale și o a cincea drept în sus. 
Războaiele de frontieră dintre eleni și muntenii preelenici din 
nordul Greciei sunt poate și ele consemnate în acest mit. 

3. Săgeţile otrăvite care cad sau sunt trase într-un genunchi 
sau o labă a piciorului au provocat nu doar moartea lui Folos și a 
lui Chiron, ci și a lui Ahile, discipolul lui Chiron (*92.10 și 164.)): 
toți fiind regi sacri magnesieni, ale căror suflete erau primite în 
mod firesc de sirene. Prezenţa centaurilor în Malia derivă dintr-o 
tradiţie locală conform căreia Silen, tatăl lui Folos, se născuse 
acolo (Pausanias [1ll.25.2); centaurii erau reprezentaţi de cele 
mai multe ori ca fiind jumătate ţapi, mai degrabă decât 
jumătate cai. Prezenţa lor în Eleusis, unde Poseidon i-a ascuns 
într-un munte, sugerează că atunci când inițiații în Mistere 
celebrau o căsătorie sacră cu zeiţa, la evenimente luau parte și 
dansatori cu cai de lemn. 


127. A cincea muncă: Grajdurile lui Augias 


a. A cincea muncă a lui Heracle a fost să curețe într-o singură 
zi grajdurile de vite cumplit de murdare ale regelui Augias. 
Imaginându-și dezgustul lui Heracle când va trebui să umple 
coșurile cu bălegar și să le care pe umeri, Euristeu resimțea o 
nespusă plăcere. Regele Augias al Elidei era fiul lui Helios sau 
Eleios cu Naupiadame, fiică a lui Amfidamas; sau, spun unii, cu 
Ifiboe. Alţii îl numesc fiu al lui Poseidon. Era cel mai bogat om de 
pe pământ în turme și cirezi, căci, prin graţie divină, animalele 
lui erau imune la boli și neasemuit de fecunde; de asemenea, 
ele nu lepădau niciodată. Deși, în mai toate cazurile, dădeau 
naștere unor progenituri de sex feminin, Augias avea totuși trei 
sute de tauri negri cu picioare albe și două sute de tauri de 


prăsilă roșiatici, pe lângă cei doisprezece tauri alb-argintii, 
consacraţi lui Helios, tatăl său. Cei doisprezece tauri 
nemaipomeniţi îi apărau turmele de sălbăticiunile prădătoare de 
pe dealurile împădurite din jur®®*, 

b. Balega din ocolul de vite și stânele de oi ale lui Augias nu 
mai fusese curățată de mulţi ani și chiar dacă duhoarea ei 
respingătoare nu afecta animalele înseși, mirosul pestilenţial se 
răspândea în tot Peloponesul. Mai mult, pășunile din văi erau 
acoperite de o balegă atât de groasă, încât nu mai puteau fi 
arate pentru a planta grâne. 

c. Heracle l-a salutat pe Augias de departe și i-a propus să îi 
curețe ocolul înainte de căderea nopţii, în schimbul unei zecimi 
din cireada lui de vite. Augias a râs neîncrezător și l-a chemat 
pe Fileu, cel mai vârstnic dintre fiii lui, să fie martor la oferta lui 
Heracle. „Jură că termini treaba înainte de căderea nopţii”, i-a 
cerut Fileu. Heracle a jurat pe tatăl său, acesta fiind primul și 
ultimul jurământ pe care l-a rostit vreodată. Augias a promis și 
el să se achite așa cum s-au înţeles. In acea clipă, Faeton, capul 
cioporului de doisprezece tauri albi, s-a repezit la Heracle, 
confundându-l cu un leu; dar Heracle l-a apucat de cornul stâng, 
i-a împins grumazul în jos și l-a făcut să cadă la pământ 
folosindu-se doar de forța lui8%. 

d. La sfatul lui Menedemos din Elida și ajutat de lolau, Heracle 
a străpuns mai întâi zidurile grajdului în două locuri, apoi a 
deviat râurile din apropiere, Alfeu și Peneu sau Menios, astfel 
încât apele lor s-au revărsat prin ocolul de vite, l-au curăţat, 
apoi au curăţat stânele și pășunile din văi. Astfel, Heracle și-a 
îndeplinit munca într-o zi, redând fertilitatea pământului fără să 
își murdărească nici măcar degetul cel mic. Dar când a aflat de 
la Copreu că Heracle făcuse toate acestea cu ordin de la 
Euristeu, Augias a refuzat să plătească preţul convenit și chiar a 
îndrăznit să nege că el și Heracle ar fi avut vreo înţelegere. 

e. Heracle a propus ca acest caz să fie supus unei arbitrări, 
dar când judecătorii s-au așezat, iar Fileu, chemat ca martor de 


864 Apollodor 11.5.5 şi 7.2; Diodor din Sicilia IV.13; Pausanias V.1.7; 
Tzetzes, Despre Licofron 41; Hyginus, Fabula 14. 

865 Apollodor 1l.5.5; Servius despre Eneida lui Vergiliu VIII.300; Diodor 
din Sicilia, /oc. cit.; Pausanias, /oc. cit. 

866 Pausanias, /oc. cit; Apollodor, /oc. cit, Plutarh, Quaestiones 
Romanae 28; Teocrit, /dile XXV.115 şi urm. 


Heracle, a spus adevărul, Augias a sărit în picioare furios și i-a 
gonit pe amândoi din Elida, zicând că fusese păcălit de Heracle, 
de vreme ce zeii râului făcuseră toată munca, nu el. Ca lucrurile 
să stea și mai rău, Euristeu a refuzat să numere această muncă 
drept una dintre cele zece, deoarece Heracle fusese angajat de 
Augias. 

f. Fileu s-a dus apoi la Dulichion, iar Heracle, la curtea lui 
Dexamenos, regele din Olenos, pe a cărui fiică, Mnesimahe, a 
salvat-o mai târziu de centaurul Eurition8%. 

x 

1. Acest mit confuz pare să se bazeze pe legenda conform 
căreia Heracle, ca și lason, a primit ordin să îmblânzească doi 
tauri, să îi înjuge, să curețe un deal împădurit și apoi să are, să 
semene și să recolteze într-o singură zi- sarcini obișnuite 
pentru un candidat la regalitate (*152.3). Aici, dealul trebuia 
curăţat nu de copaci și pietre, ca în versiunile celtice ale mitului, 
ci de balegă - probabil întrucât numele crainicului lui Euristeu, 
cel care a transmis ordinul, era Copreu („omul balegii”). 
Comentându-l pe Pausanias (V.10.9), Sir James Frazer citează o 
legendă scandinavă, „Stăpânul”, în care un prinţ care dorește să 
o câștige pe fiica unui gigant trebuie să curețe trei grajduri. 
Pentru fiecare furcă de bălegar pe care o aruncă afară, apar alte 
zece. Prinţesa îl sfătuiește atunci să întoarcă furca invers. El 
face întocmai și grajdul este curând curăţat. Frazer sugerează 
că, în versiunea originară, este posibil ca Atena să îi fi dat lui 
Heracle același sfat; cel mai probabil însă, povestea scandinavă 
este o versiune a acestei legende. Vitele lui Augias sunt 
irelevante pentru poveste, în afara justificării cantităţii 
bălegarului care trebuie îndepărtat. După cum o arată mitul, 
balega de vacă nu era preţuită de agricultorii greci. In Munci și 
zile, Hesiod nu o menţionează, iar H. Mitchell (Economics of 
Ancient Greece) arată că lăsarea vitelor pe pârloagă era 
interzisă în mai multe contracte antice de concesiune. Câinele 
lui Odiseu, Argos, stătea într-adevăr pe un morman de bălegar 
folosit pentru îngrășarea pământului (Odiseea XVII.299), dar, 
oriunde ar fi fost scrisă Odiseea - și, cu siguranţă, ea nu a fost 
scrisă în Grecia continentală -, referirile la agricultură și 


867 Ptolemeu Hefestion V, citat de Photios p. 486; Hyginus, Fabula 
30; Pausanias, /oc. cit; Apollodor, /oc. cit.; Diodor din Sicilia, /oc. cit.; 
Servius, /oc. cit.; Calimah, Imn către Delos 102. 


arboricultură sugerează supraviețuirea practicilor cretane. 
Potrivit anumitor mitografi, Augias era fiul lui Eleios, ceea ce 
înseamnă pur și simplu „rege al Elidei”; potrivit altora, era fiu al 
lui Poseidon, ceea ce sugerează că era eolian. Dar Eleios a fost 
confundat aici cu Helios, zeul corintian al Soarelui, și deci lui 
Augias îi este atribuită o cireadă de vaci sacre, asemenea celei 
deţinute de Sisif (*67.1). Numărul de capete din astfel de cirezi 
era de trei sute cincizeci, reprezentând douăsprezece lunații 
complete, mai puţin sărbătoarea sacră de cinci zile a anului 
egiptean (*42.1); faptul că erau vite lunare e dovedit de culorile 
lor, roșu, alb și negru (*90.3), iar taurii albi reprezintă cele 
douăsprezece lunaţii. Astfel de vite erau furate adesea - așa 
cum a făcut Heracle însuși în a zecea sa muncă -, iar urmarea 
disputei ulterioare cu Augias a fost că el a câștigat cei 
doisprezece tauri. 

2. A cincea muncă se referă în sens strict doar la sarcinile 
arării, semănării și recoltării, dar de fapt a fost confundată cu 
alte două: a zecea, anume prinderea vitelor lui Gerion, și a 
șaptea, capturarea taurului cretan alb al lui Poseidon - care nu a 
fost folosit pentru arat. În cultul lui Poseidon - despre care se 
spune că ar fi fost tată al lui Augias -, bărbaţii tineri se luptau cu 
taurii, iar lupta lui Heracle cu Faeton, asemenea celei a lui 
Tezeu cu Minotaurul, este cel mai bine înţeleasă ca ritual de 
încoronare: prin contactul magic cu cornul taurului, regele 
devenea capabil să facă pământul fertil și dobândea titlul de 
Potidan sau Poseidon, nume dat amantului ales de Zeiţa-Lună. 
In mod similar, într-o dispută amoroasă, Heracle s-a luptat cu 
Aheloos, reprezentat ca având cap de taur, căruia i-a rupt cornul 
abundenței  (*142.0). Devierea râului Alfeu sugerează că 
reprezentarea din care este dedus acest incident îl înfățișează 
pe Heracle învârtind taurul din Creta ţinut de coarne, pe malul 
unui râu unde pășteau multe vite. Acest taur a fost confundat cu 
un zeu al râului, iar scena, interpretată eronat ca semnificând că 
el deviase apele râului pentru a curăța câmpul și a-l face bun de 
arat. 


128. A șasea muncă: Păsările stimfaliene 


a. A șasea muncă a lui Heracle a fost să alunge numeroasele 
păsări cu cioc, gheare și aripi de bronz, devoratoare de oameni 


și consacrate lui Ares, care, speriate de lupii din Trecătoarea 
Lupilor de pe drumul spre Orhomenos, se îngrămădiseră în 
Mlaștina Stimfaliană8s8. Aici, ele se înmulţeau și învățau să 
zboare lângă râul cu același nume, se ridicau în văzduh în stoluri 
mari și ucideau oameni și animale lăsând să cadă asupra lor o 
grindină de pene de bronz; iar în același timp eliminau un găinaţ 
otrăvitor care distrugea recoltele. 

b. Ajuns la mlaștina înconjurată de o pădure deasă, Heracle s- 
a văzut în imposibilitatea de a goni păsările cu săgețile lui, 
deoarece erau prea numeroase. Mai mult, mlaștina nu părea 
destul de sigură ca să susțină un om, nici nu avea destulă apă 
pentru a folosi o barcă. In timp ce Heracle stătea nehotărât pe 
mal, Atena i-a dat o pereche de castaniete din bronz făurite de 
Hefaistos; sau să fi fost o morișcă. Heracle s-a dus pe un pinten 
al Muntelui Cilene ce se înălța deasupra mlaștinii și a pocnit din 
castaniete sau a scuturat morișca, făcând o asemenea larmă, 
încât păsările s-au înălţat într-un singur stol mare, înnebunite de 
groază. Atunci, el a doborât multe dintre ele, în timp ce zburau 
spre Insula Ares din Marea Neagră, unde au fost găsite după 
aceea de argonauţi; unii spun că în momentul acela Heracle era 
cu argonauţii și că a ucis mai multe asemenea păsărit**. 

c. Păsările stimfaliene sunt de mărimea cocorilor și seamănă 
îndeaproape cu ibișii, mai puţin faptul că ciocurile lor pot 
străpunge o platoșă de metal și nu sunt încovoiate. Ele trăiesc și 
în deșertul Arabiei, unde produc chiar mai multe nenorociri 
decât leii sau leoparzii, repezindu-se în zbor spre pieptul 
călătorilor și străpungându-l. Vânătorii arabi au învăţat să 
poarte armuri de protecţie din scoarță de copac împletită, în 
care acele ciocuri aducătoare de moarte se agaţă ca într-o 
plasă, ei având astfel posibilitatea să le prindă și să le sucească 
gâtul. Este posibil ca un stol de astfel de păsări să fi migrat din 
Arabia în Stimfalos, dând numele întregii specii”. 

d. Potrivit anumitor relatări, așa-numitele păsări stimfaliene 
erau femei: fiice ale lui Stimfalos și Ornis, pe care Heracle le-a 


868 Pausanias VIII.22.4-6; Apollodor 1.5.6. 

ucis deoarece i-au refuzat ospitalitatea. La Stimfalos, într-un 
vechi templu al lui Artemis Stimfaliana, statuete ale acestor 
păsări atârnă de acoperiș, iar în spatele clădirii se înalţă statui 
de fecioare cu picioare de păsări. Și Temenos, un fiu al lui 
Pelasgos, a fondat aici trei altare în cinstea Herei: în primul, ea 
era venerată ca o copilă, deoarece Temenos o crescuse; în al 
doilea, ca mireasă, deoarece se căsătorise cu Zeus; și în al 
treilea, ca văduvă, deoarece îl părăsise pe Zeus și se retrăsese 
la Stimfalos*”!. 
x 

1. Chiar dacă Atena continuă să îl ajute pe Heracle, această 
muncă nu aparţine succesiunii de sarcini asociate căsătoriei, ci îl 
glorifică pe Heracle ca vindecător care îndepărtează demonii 
febrei, identificați cu păsările din mlaștină. Păsările cu coif 
reprezentate pe monedele stimfaliene sunt lopătari, veri ai 
cocorilor care apar în unele sculpturi medievale englezești 
sugând respiraţia oamenilor bolnavi. Ele sunt de fapt sirene cu 
picioare de păsări, personificări ale febrei, iar în vremurile 
străvechi moriștile sau castanietele erau folosite (la popoarele 
primitive încă sunt) pentru a alunga demonii febrei. Artemis era 
zeița care avea puterea de a induce sau a vindeca febra, cu 
„săgeți milostive”. 

2. Mlaștina stimfaliană obișnuia să crească semnificativ în 
mărime de fiecare dată când tunelul subteran prin care apele ei 
erau eliminate se bloca, așa cum s-a întâmplat pe vremea lui 
Pausanias (VIII.22.6); iar lficratos l-ar fi blocat în mod deliberat, 
atunci când a asediat orașul, dacă nu l-ar fi împiedicat un semn 
din cer (Strabon VIII.8.5). Este foarte posibil ca, în una din 
versiunile poveștii, Heracle să fi secat mlaștina prin deblocarea 
canalului, așa cum secase anterior câmpia din Tempe (Diodor 
din Sicilia 1V.18). 

3. Însă mitul pare să aibă o semnificaţie istorică, precum și 
una rituală. Se pare că un ordin de preotese din Arcadia care o 
venerau pe Zeița Triplă ca Fecioară, Mireasă și Babă s-a refugiat 
în Stimfalos, după ce fusese alungat din Trecătoarea Lupilor de 
invadatorii care îl venerau pe Zeus Lupul; iar Mnaseas a explicat 
în mod plauzibil îndepărtarea sau masacrarea păsărilor 
stimfaliene ca reprimare a acestui ordin de vrăjitoare de către 


871 Mnaseas, citat de Scolia la Apollonios din Rodos 1l.1054; 

Heracle - cu alte cuvinte, de un trib de ahei. Numele Stimfalos 
sugerează practici erotice. 

4. Este posibil ca „păsările arabe cu ciocul tare” ale lui 
Pausanias să fi fost demonii arsurilor solare, ţinuţi la distanţă de 
apărătoarele coloanei vertebrale confecționate din scoarță și 
confundați cu struţii cu cioc puternic pe care arabii încă îi mai 
vânează. 

Leuc-erodes, „bâtlanul alb”, este numele grec al lopătarului; 
se spune că un strămoș al lui lrod cel Mare a fost sclav în 
templul lui Heracle din Tyr (Africanus, citat de Eusebiu, /storia 
ecleziastică 1.6.7), ceea ce explică numele lui de familie. 
Lopătarul este înrudit îndeaproape cu ibisul, o altă pasăre de 
mlaștină consacrată zeului Thot, inventatorul scrisului; iar 
Heracle din Tyr, asemenea omologului său celtic, era un 
protector al științei, ceea ce a făcut Tyrul vestit (/ezechie/ 
XXVIII.12). In tradiţia ebraică, preotul Hiram din Tyr făcea 
schimb de ghicitori cu Solomon. 


129. A șaptea muncă: Taurul din Creta 


a. Euristeu i-a poruncit lui Heracle, ca a șaptea sa muncă, să 
prindă taurul din Creta; dar este un subiect foarte controversat 
dacă era taurul trimis de Zeus, cel care a dus-o pe Europa în 
Creta, sau cel oprit de Minos de la sacrificiul către Poseidon, și 
care a zămislit Minotaurul cu Pasifae. Pe atunci, taurul devasta 
Creta, mai ales regiunea udată de râul Tethris, răscolind 
recoltele și făcând zidurile livezilor una cu pământul*?. 

b. Când Heracle a navigat spre Creta, Minos i-a oferit tot 
sprijinul care îi stătea în putinţă, dar Heracle a preferat să 
captureze taurul de unul singur, chiar dacă animalul azvârlea 
flăcări pe gură. După o luptă îndelungată, el a adus monstrul în 
Micene, unde Euristeu i l-a dedicat Herei și l-a eliberat. Însă 
Hera, care ura orice putea să sporească gloria lui Heracle, a 
mânat taurul mai întâi în Sparta, apoi îndărăt în Arcadia și, 
peste lIstm, l-a dus în Maratonul din Atica, de unde Tezeu l-a 
târât mai apoi la Atena și l-a oferit ca sacrificiu zeiţei Atena. 


872 Apollodor 11.5.7; Diodor din Sicilia IV.13; Pausanias 1.27.9; 

c. Cu toate acestea, sunt mulţi cei care contestă că taurul din 

Creta a fost același cu taurul de la Maraton. 
x 

1. Lupta cu un taur sau cu un bărbat deghizat în taur - una 
din sarcinile rituale impuse unui candidat la regalitate (*123. 1) - 
apare și în povestea lui Tezeu și a Minotaurului (*98.2), precum 
și în cea a lui lason și a taurilor care aruncă foc ai lui Eetes 
(*152.3). Atunci când nemurirea implicită în regalitatea sacră a 
fost conferită, în cele din urmă, tuturor iniţiaţilor în Misterele 
Dionysiace, capturarea unui taur și dedicarea acestuia lui 
Dionysos Plutodotes („dătător de bogăţie”) au devenit un rit 
comun atât în Arcadia (Pausanias VIII.19.2), cât și în Lidia 
(Strabon XIV.1.44), unde Dionysos deţinea titlul de Zeus. 
Principala lui teofanie era un taur, dar el apărea și sub formă de 
leu și de șarpe (*27.4). Contactul cu cornul taurului (*127.2) îi 
dădea regelui sacru însușirea de a face pământul fertil, în 
numele Zeiţei-Lună, aducând ploaia - explicația magică fiind că 
mugetul unui taur prevestea furtuna, pentru a cărei invocare 
erau învârtite uruitoarele rhombi. De asemenea, erau aruncate 
torţe pentru a simula fulgerele (*68.a) și a sugera răsuflarea de 
foc a taurului. 

2. Dionysos este numit Plutodotes din cauza cornului 
abundenței smuls taurului, care iniţial era un talisman al apei 
(*142.b). La origine, Dionysos a apărut din cretanul Zagreus, iar 
printre metamorfozele lui Zagreus sunt leul, un șarpe cu coarne, 
un taur și „Cronos aducătorul de ploaie” (*30.3). 


130. A opta muncă: lepele lui Diomede 


a. Euristeu i-a poruncit lui Heracle, ca a opta lui muncă, să 
prindă cele patru iepe sălbatice ale regelui Diomede al Traciei - 
și este un subiect controversat dacă el era fiul lui Ares și al lui 
Cirene sau a fost născut dintr-o relaţie incestuoasă dintre 
Asteria și Atlas, tatăl ei -, care domnea peste bistonii războinici 
și ale cărui grajduri din Tirida, oraș acum dispărut, erau spaima 
Traciei. Diomede ţinea iepele priponite cu lanţuri de fier de 
ieslele de bronz și le hrănea cu carnea oaspeţilor lui fără ca ei 
să bănuiască ce le era hărăzit. O versiune a legendei face din 
ele armăsari, nu iepe, numindu-i Podargos, Lampon, Xantos și 


874 Theon, Despre Aratos p. 24. 


Deinos8”5. 

b. Împreună cu câţiva voluntari, Heracle a luat o corabie spre 
Tracia, vizitându-l în drum pe prietenul lui, regele Admetos din 
Feres. Sosind la Tirida, i-a biruit pe grăjdarii lui Diomede și a 
mânat iepele lângă mare, unde le-a lăsat pe o colină, în paza 
favoritului său Abderos, apoi s-a întors să îi respingă pe bistonii 
care se năpustiseră pe urmele lui. Grupul său fiind copleșit ca 
număr, Heracle i-a învins pe bistoni săpând în chip iscusit un 
canal care a făcut ca marea să inunde câmpia mai joasă; când 
ei au dat să fugă îndărăt, Heracle a pornit în urma lor, l-a năucit 
pe Diomede cu o lovitură de măciucă, i-a târât trupul în jurul 
lacului care se formase și l-a pus în faţa propriilor lui iepe, care 
l-au sfârtecat de viu. Cum foamea iepelor era acum potolită pe 
deplin - căci, în timp ce Heracle fusese ocupat, ele îl devoraseră 
și pe Abderos-, el a pus stăpânire pe iepe fără mari 
dificultăţis€. 

c. Potrivit unei alte relatări, Abderos, deși era născut în orașul 
Oponte din Locrida, se afla în slujba lui Diomede. Unii îl numesc 
fiu al lui Hermes, iar alţii, fiu al lui Menetios din Oponte, 
prietenul lui Heracle, și astfel fratele lui Patrocle, care a căzut la 
Troia. După întemeierea orașului Abdera, lângă mormântul lui 
Abderos, Heracle a luat carul lui Diomede și a înhămat la el 
iepele, chiar dacă până atunci ele nu mai cunoscuseră zăbala 
sau căpăstrul. Le-a mânat cu viteză înapoi, peste munţi, până 
când a ajuns la Micene, unde Euristeu i le-a dedicat Herei și le-a 
lăsat libere pe Muntele Olimp*”. În cele din urmă, iepele au fost 
ucise de fiarele sălbatice; dar unii susţin că descendenţii lor au 
supravieţuit până la Războiul Troian și chiar până în epoca lui 
Alexandru cel Mare. Ruinele palatului lui Diomede mai pot fi încă 
văzute la Cartera Come, iar în Abdera sunt celebrate jocuri 
sportive în cinstea lui Abderos - ele includ toate competiţiile 
obișnuite, mai puţin cursa de care, ceea ce întărește relatarea 
că Abderos a fost ucis atunci când iepele care devorau oameni 


875 Apollodor 11.5.8; Hyginus, Fabulele 250 şi 30; Plinius, Naturalis 
historia IN.18; Diodor din Sicilia IV.15. 

876 Apollodor, /oc. cit.; Euripide, A/cesta 483; Strabon, Fragmente 44 
şi 47; Diodor din Sicilia, /oc. cit. 

877 Hyginus, Fabula 30; Apollodor, /oc. cit; Diodor din Sicilia IV.39; 
Homer, //iada XI.608; Euripide, Heracle 380 şi urm. 


au distrus carul la care el le înhămase*E. 
x 

1. A pune frâul unui cal sălbatic menit sacrificiului în cadrul 
unei ceremonii (*75.3) pare să fi fost un rit de încoronare în 
unele regiuni din Grecia. Luarea în stăpânire a lui Arion de către 
Heracle (*138.9) - ispravă reușită și de Oncos și Adrast 
(Pausanias VIII.25.5) - este comparabilă cu capturarea lui Pegas 
de către Belerofon. Acest ritual mitic a fost combinat aici cu o 
legendă a modului în care Heracle, reprezentându-i pe locuitorii 
din Teos care au cucerit Abdera de la traci (Herodot 1.168), a 
anulat obiceiul prin care femei în extaz și purtând măști de cai 
obișnuiau să-l vâneze și să-l mănânce pe regele sacru la 
sfârșitul domniei lui (*27.e); în schimb, regele era omorât într-un 
accident de car premeditat (*71.1; 101.9 și 109.)). Omiterea 
cursei de care de la jocurile funerare din Abdera indică o 
interzicere a acestui sacrificiu modificat. Podargos își datorează 
numele harpiei Podarge, mama lui Xantos, un cal nemuritor 
oferit de Poseidon lui Peleu ca dar de nuntă (*81.m); Lampos 
amintește de Lampon, un cal din atelajul lui Eos (*40.a). Când 
Diodor declară că aceste iepe au fost lăsate libere pe Olimp, ar 
putea însemna că, de fapt, cultul calului canibalic a supravieţuit 
acolo până în epoca elenistică. 

2. Canalele, tunelurile și conductele subterane erau 
considerate adesea opere ale lui Heracle (*127.0; 138.d și 
142.3). 


131. A noua muncă: Cingătoarea Hipolitei 


a. A noua muncă a lui Heracle a fost să-i aducă lui Admete, 
fiica lui Euristeu, cingătoarea de aur a lui Ares, purtată de 
Hipolita, regina amazoanelor. Heracle s-a pornit pe mare spre 
râul Termodon, luând un vas sau, spun unii, nouă vase, și un 
grup de voluntari, printre care erau și lolau, Telamon din Egina, 
Peleu din lolcos și, potrivit unor relatări, Tezeu din Atena”. 

b. Amazoanele erau fiicele lui Ares cu naiada Harmonia, 
născute în văile din Acmonia, din Frigia; dar unii spun că mama 
lor era Afrodita sau Otrera, fiică a lui Ares%%. La început, ele 
trăiau lângă râul Amazon, numit acum după Tanais, un fiu al 
amazoanei Lisipa care a ofensat-o pe Afrodita prin disprețul lui 
față de căsătorie și devoţiunea sa față de război. Drept 
răzbunare, Afrodita l-a făcut pe Tanais să se îndrăgostească de 
mama lui; dar, în loc să cedeze unei pasiuni incestuoase, el s-a 
aruncat în râu și s-a înecat. Ca să scape de reproșurile umbrei 
lui, Lisipa le-a dus atunci pe fiicele ei în preajma Mării Negre, pe 
coastă, pe o câmpie de lângă râul Termodon, care izvorăște din 
munţii semeţi ai Amazoniei. Acolo, ele au întemeiat trei triburi, 
fiecare dintre acestea întemeind câte un oraș&l. 

c. Pe atunci, amazoanele calculau descendența doar în 
funcţie de mamă, iar Lisipaa stabilit că bărbaţii trebuiau să 
îndeplinească toate treburile gospodărești, în timp ce femeile 
luptau și guvernau. Prin urmare, braţele și picioarele băieţilor 
nou-născuţi erau rupte, pentru a-i împiedica să lupte sau să 
călătorească. Aceste femei ciudate din fire, pe care sciţii le 
numeau Oeorpata, nu manifestau nici un fel de consideraţie față 
de dreptate sau decenţă, dar erau războinice vestite, fiind 
primele care au folosit cavaleria. Purtau arcuri de bronz și 
scuturi scurte, în formă de semilună; coifurile, veșmintele și 
cingătorile lor erau făcute din piei de fiare sălbatice5&. Înainte 
de a cădea în luptă, Lisipa a ridicat măreţul oraș Temiscira și a 
înfrânt toate triburile până departe, spre râul Tanais. Cu prada 
de război din campaniile ei, a înălţat câteva temple lui Ares, iar 
altele lui Artemis Tauropolos, al cărei cult l-a instituit. 
Descendenții ei au extins imperiul amazonian în Tracia, spre 
vest, dincolo de râul Tanais; și, de asemenea, spre vest, în 

Frigia, pe ţărmul sudic, dincolo de râul Termodon. Trei regine 
faimoase ale amazoanelor, Marpesa, Lampado și Hippo, au 
cucerit mare parte din Asia Mică și Siria și au întemeiat orașele 
Efes, Smirna, Cirene și Mirina. Thiba și Sinope au fost și ele 
întemeiate de amazoane***. 

d. In Efes, au înălțat o statuie a lui Artemis sub un fag, unde 
Hippo aducea sacrificii, după care adepţii ei executau mai întâi 
dansul scutului, apoi un dans în cerc, cu zăngănit de tolbe și 
bătăi ritmice cu piciorul în pământ, pe acompaniament de 
fluiere - căci Atena nu inventase încă flautul. Templul lui 
Artemis din Efes, construit mai târziu în jurul acestei statui și 
neegalat în splendoare nici măcar de cel al lui Apollo din Delfi, 
se numără printre cele șapte minuni ale lumii; este înconjurat de 
două pâraie, ambele numite Selenos, care curg în direcţii opuse. 
In această expediţie au cucerit amazoanele Troia, Priam fiind pe 
atunci un copil. Dar, în timp ce unele detașamente ale armatei 
amazoanelor s-au întors acasă încărcate cu nenumărate prăzi 
de război, celelalte au rămas să-și întărească puterea în Asia 
Mică și au fost alungate de o alianţă a triburilor barbare, 
pierzând-o pe Marpesa, regina lors. 

e. La momentul când Heracle a sosit la amazoane, ele 
reveniseră toate la râul Termodon, iar cele trei orașe ale lor 
erau conduse de Hipolita, Antiope și Melanipe. Pe drum, Heracle 
a debarcat pe Insula Paros, vestită pentru marmura ei, pe care 
regele Radamante o lăsase moștenire unui oarecare Alceu, fiu al 
lui Androgeu; dar patru fii de-ai lui Minos - Eurimedon, Chrises, 
Nefalion și Filolaos - se stabiliseră și ei acolo. Atunci când doi 
dintre marinarii lui Heracle care debarcaseră să aducă apă au 
fost uciși de fiii lui Minos, el i-a omorât cuprins de indignare pe 
toți patru și i-a atacat atât de violent pe locuitorii din Paros, 
încât aceștia au trimis mesageri care i-au oferit, drept 
despăgubire pentru marinarii morţi, oricare doi bărbaţi pe care îi 
va alege el ca sclavi. Satisfăcut de propunere, Heracle a ridicat 
asediul și i-a luat la bord pe regele Alceu și pe fratele lui, 
Stenelos. Apoi a navigat prin Helespont și Bosfor spre 

Mariandynia, în Misia, unde a fost primit ca oaspete de regele 
Licos al Paflagoniei, fiu al lui Dascilos și nepot al lui Tantal5€. În 
schimb, el l-a susţinut pe Licos într-un război cu bebricii, 
ucigându-i pe mulţi dintre ei, inclusiv pe regele Migdon, frate al 
lui Amicos, și a recuperat mare parte din pământul Paflagoniei 
de la bebrici, pe care i l-a înapoiat lui Licos; iar Licos l-a 
redenumit Heracleea, în cinstea lui. Mai târziu, Heracleea a fost 
colonizată de megarieni și tanagrieni, la sfatul Pythiei din Delfi, 
care le-a spus să implanteze o colonie lângă Marea Neagră, într- 
o regiune consacrată lui Heracle&. 

f. Ajuns la gurile râului Termodon, Heracle a aruncat ancora în 
portul Temiscira, unde Hipolita l-a vizitat și, atrasă de trupul lui 
musculos, i-a oferit în dar cingătoarea lui Ares ca semn al 
dragostei sale. Dar, între timp, Hera, deghizată în haine de 
amazoană, mersese pretutindeni și răspândise zvonul că acei 
străini plănuiau să o răpească pe Hipolita. Auzind acestea, 
femeile-războinice s-au revoltat, au încălecat pe cai și s-au 
năpustit asupra corabiei. Bănuind că la mijloc era o trădare, 
Heracle a ucis-o pe loc pe Hipolita, i-a scos cingătoarea, i-a luat 
toporul și celelalte arme și s-a pregătit de apărare. Le-a ucis pe 
rând pe toate amazoanele care conduceau lupta, punându-le pe 
fugă armata după un măcel cumplit®38, 

g. Însă unii spun că Melanipe a fost prinsă în ambuscadă și 
răscumpărată de Hipolita cu preţul cingătorii, sau invers. Sau că 
Tezeu a capturat-o pe Hipolita și i-a oferit cingătoarea ei în dar 
lui Heracle, care, în schimb, i-a permis să o ia pe Antiope ca 
sclavă. Sau că Hipolita a refuzat să îi dea lui Heracle cingătoarea 
și că între ei doi s-a dus o luptă; ea a fost aruncată de pe cal, iar 
el s-a apropiat de ea, cu măciuca în mână, oferindu-se să îi 
cruţe viaţa, dar ea a preferat să moară decât să cedeze. Se 
spune chiar că cingătoarea aparţinea unei fiice a lui Briareu, cel 
cu o sută de braţete?. 


886 Diodor din Sicilia V.79; Herodot VII.72; Scolie la Apollonios din 
Rodos 11.754. 

887 Strabon XII.3.4; Apollodor 11.5.9; Pausanias V.26.6; lustin XVI.3. 
888 Diodor din Sicilia IV.16; Apollodor, /oc. cit; Plutarh, Quaestiones 
Graecae 45. 

889 Apollonios din Rodos 1l.966-9; Diodor din Sicilia, /oc. cit.; Tzetzes, 
Despre Licofron 1329; Ibicos, citat în Scolia la Apollonios din Rodos, 
loc. cit. 


h. La întoarcerea din Temiscira, Heracle a ajuns din nou în 
Mariandynia și a concurat la jocurile funerare ale lui Priolas, 
fratele regelui Licos, cel ucis de misieni și pentru care încă se 
intonează cântece funebre. Heracle a boxat contra luptătorului 
Titias din Mariandynia, i-a scos toţi dinţii din gură și l-a ucis cu o 
lovitură la tâmplă. Ca mărturie a regretului său pentru acest 
incident, i-a supus pe misieni și pe frigieni în favoarea lui 
Dascilos, dar i-a supus și pe locuitorii din Bitinia, până departe, 
la gurile râului Rhebas și pe vârful Muntelui Colone, și a 
revendicat regatul lor pentru sine. Paflagonienii lui Pelops i s-au 
predat de bunăvoie. Cu toate acestea, imediat ce Heracle a 
plecat, bebricii au pus din nou stăpânire pe pământul lui Licos, 
sub conducerea lui Amicos, fiu al lui Poseidon, mutându-și 
hotarele până la râul Hipios8%. 

i. Navigând de acolo spre Troia, Heracle a salvat-o pe Hesione 
de un monstru marin și și-a continuat călătoria până în Ainos din 
Tracia, unde a fost primit ca oaspete de Poltis; și, tocmai când 
să plece iarăși pe mare, l-a străpuns și l-a ucis pe plaja din Ainos 
pe Sarpedon, fratele insolent al lui Poltis și fiu al lui Poseidon. 
Apoi i-a supus pe tracii stabiliţi în Tasos și a oferit insula fiilor lui 
Androgeu, pe care îi luase din Paros; iar la Torone a fost 
provocat la un meci de luptă corp la corp de Poligonos și 
Telegonos, fii ai lui Proteu, ucigându-i pe amândoi*”!. 

j. Întorcându-se în sfârșit la Micene, Heracle i-a înmânat 
cingătoarea lui Euristeu, care i-a dat-o lui Admete. Cât despre 
celelalte prăzi luate de la amazoane, a oferit mantiile lor bogate 
templului lui Apollo din Delfi, iar toporul Hipolitei, reginei 
Omfale, care l-a așezat printre însemnele sacre ale regilor din 
Lidia. În cele din urmă, toporul a fost dus într-un templu carian 
al lui Zeus din Labraunda și așezat în mâna statuii lui divine*%?. 

K. În epoca elenistică, amazoanele mai puteau fi întâlnite în 
Albania, lângă Colhida, după ce au fost alungate acolo din 
Temiscira în același timp cu gargarenii, vecinii lor. Când s-au 
aflat la adăpostul oferit de munţii Albaniei, cele două popoare s- 
au separat: amazoanele s-au stabilit la poalele Munţilor Caucaz, 
în jurul râului Mermodas, iar gargarenii, ceva mai la nord de ele. 

Într-o zi anume din fiecare primăvară, grupuri de tinere 
amazoane și tineri gargareni se întâlnesc pe vârful muntelui 
care separă teritoriile lor și, după ce săvârșesc un sacrificiu 
comun, petrec două luni împreună, unindu-se promiscuu la 
adăpostul nopţii. De îndată ce o amazoană află că e însărcinată, 
se întoarce acasă. Toate fetele care se nasc din acele 
împreunări devin amazoane, iar băieţii sunt trimiși gargarenilor, 
care, întrucât nu dispun de vreun mijloc de a le stabili 
paternitatea, îi împart între ei prin tragere la sorţi între colibe”. 
Mulţi ani mai târziu, regina amazoană Minythyia a plecat de la 
curtea ei din Albania să se întâlnească cu Alexandru cel Mare, în 
Hircania bântuită de tigri, iar acolo a petrecut în cel mai plăcut 
mod vreme de treisprezece zile, sperând să aibă o progenitură 
cu el - dara murit fără copii la puţin timp după aceea. 

| Amazoanele de la Marea Neagră trebuie deosebite de 
aliatele libiene ale lui Dionysos care au locuit cândva în 
Hespera, o insulă din Lacul Tritonis, care era atât de bogată în 
pomi roditori, oi și capre, încât ele nu mai trebuiau să cultive 
grâne. După ce au cucerit toate orașele de pe insulă, mai puţin 
orașul sacru Mene, locul de baștină al mâncătorilor de pești 
etiopieni (cei care exploatau minele de smaralde, rubine, topaze 
și cornalină), ele i-au înfrânt pe vecinii lor, libienii nomazi, și au 
întemeiat marele oraș Chersonesos, numit astfel deoarece a fost 
construit pe o peninsulă*%. De la această bază, ele îi atacau pe 
atlantizi, cea mai civilizată naţiune din vestul Nilului, a căror 
capitală se află pe insula atlantică Cerne. Mirina, regina 
amazoanelor, a strâns o armată de treizeci de mii de cavaleriste 
și trei mii de infanteriste. Toate purtau arcuri cu care, când se 
retrăgeau, trăgeau cu precizie în urmăritori, și purtau armuri din 
pieile șerpilor libieni, care erau neverosimil de mari. 

m. După ce a invadat ţinutul atlantizilor, Mirina i-a înfrânt 
decisiv și, traversând Insula Cerne, le-a capturat orașul; apoi i-a 
trecut pe toţi bărbaţii prin sabie, a luat în sclavie femeile și 
copiii și a ras zidurile orașului de pe faţa pământului. Atunci 
când atlantizii rămași în viaţă au fost de acord să se predea, ea 
i-a tratat cu respect, s-a împrietenit cu ei și, drept compensație 
pentru pierderea orașului Cerne, a construit noul oraș Mirina, 

unde i-a așezat pe captivi și pe toţi ceilalţi care doreau să 
locuiască acolo. De vreme ce atlantizii s-au oferit acum să îi 
acorde onoruri divine, Mirina i-a protejat de tribul vecin al 
gorgonilor, ucigând mulţi dintre ei într-o luptă aprigă, luând nu 
mai puţin de trei mii de prizonieri”. În noaptea aceea însă, în 
timp ce amazoanele sărbătoreau victoria printr-un ospăț, 
prizonierii le-au furat săbiile și, la un semnal, grosul armatei 
gorgonilor, care se strânsese la adăpostul unei păduri de stejar, 
a năvălit din toate părţile și a masacrat trupele Mirinei. 

n. Mirina a reușit să fugă - trupurile moarte ale războinicelor 
ei zac zdrobite sub trei movile imense, numite și acum Movilele 
Amazoanelor - și, după ce a traversat mare parte din Libia, a 
intrat în Egipt cu o armată nouă, s-a împrietenit cu regele Horus, 
fiul lui Isis, și a pornit să invadeze Arabia. Unii susţin că aceste 
amazoane libiene, și nu cele de la Marea Neagră, au fost cele 
care au cucerit Asia Mică și că, după ce a ales cele mai potrivite 
locuri din noul ei imperiu, Mirina a întemeiat mai multe orașe pe 
coastă, printre care Mirina, Cyme, Pitane, Priene și altele mai 
spre interior. De asemenea, a supus mai multe insule egeene, 
Lesbos în primul rând, unde a construit orașul Mitilene, numit 
după o soră a ei care luase parte la campanie. In timp ce Mirina 
era încă angajată în cucerirea insulelor, o furtună i-a ajuns din 
urmă flota, dar Mama Zeilor a purtat toate vasele nevătămate în 
Samotrace, pe atunci nelocuită, pe care Mirina i-a consacrat-o, 
întemeind altare și aducându-i sacrificii grandioase. 

o. Mirina a traversat apoi marea îndreptându-se spre regiunea 
continentală tracă, unde regele Mopsos și aliatul lui, scitul 
Sipilos, au învins-o în luptă dreaptă, după care a fost omorâtă. 
Armata amazoanelor nu și-a mai revenit niciodată de pe urma 
acestei înfrângeri: după ce a fost învinsă de traci în câteva 
lupte, rămășițele ei s-au retras în cele din urmă în Libia?”. 

x 

1. Dacă Admete era numele prințesei pentru care Heracle 
îndeplinise toate aceste munci în vederea căsătoriei, scoaterea 
cingătorii în camera nupţială trebuie să fi marcat sfârșitul 
muncilor lui. Dar mai întâi Admete trebuie să se fi luptat cu el, 
așa cum făcuse și Hipolita, și cum Pentesileea se luptase cu 
Ahile (*164.a și 1) sau Thetis cu Peleu (*81.k)- a cărui 

introducere în poveste este astfel explicată. În acest caz, ea 
trebuie să fi trecut prin metamorfozele bine-cunoscute, ceea ce 
sugerează că Hidra cu chip de sepie era Admete - șarpele de 
aur păzitor pe care l-a învins Heracle fiind Ladon (*133.a) - și că 
este posibil ca ea să se fi prefăcut și în crab (*124.e), căprioară 
(*125.0), iapă sălbatică (*16. și nor (*126.b) înainte ca el să 
reușească să îi câștige fecioria. 

2. O tradiţie a unor preotese înarmate încă mai 
supraviețuiește în Efes și în alte orașe din Asia Mică, dar 
mitografii greci, care uitaseră de existenţa anterioară a unor 
ordine similare din Atena și din alte orașe ale Greciei înseși, l-au 
trimis pe Heracle în căutarea cingătorii Hipolitei la Marea 
Neagră, unde triburile matriarhale erau încă active (*100.1). Un 
sistem de trei triburi este regula generală a societăţii 
matriarhale. Faptul că cingătoarea aparţinea unei fiice a lui 
Briareu („puternic”), unul dintre Cei-cu-o-sută-de-braţe, indică 
prezența încă din timpuri străvechi, în nordul Greciei, a 
supunerii la încercări a celor ce vor să se căsătorească. 

3. Admete este un alt nume pentru Atena, care trebuie să fi 
fost reprezentată în picioare și înarmată, urmărind isprăvile lui 
Heracle și ajutându-l când se afla în dificultate. Atena era Neith, 
Zeița lubirii-și-a-Luptei din Libia (*8.1); omoloaga ei din Asia 
Mică era marea Zeiță-Lună Marian, Mirina, Ay-Mari, Mariamne 
sau Marienna, care a dat numele ei orașului Mariandynia - 
„Duna Marianei” - și orașului Mirina, al locuitorilor ginocratici din 
Lemnos (*149.1), pe care troienii o venerau ca „Mirina 
Sprintena” (Homer, //iada 11.814). „Smirna” este tot „Mirina”, 
precedată de articolul hotărât. Marienna, forma sumeriană, 
înseamnă „mamă foarte rodnică”, iar Artemis din Efes era o 
zeiță a fertilității. 

4. Se spune că Mirina ar fi fost prinsă de o furtună și salvată 
de Mama Zeilor- în a cărei onoare a înălțat altare în 
Samotrace - deoarece ea însăși era Mamă a Zeilor, iar riturile ei 
salvau marinarii naufragiaţi (*149.2). O zeiţă-mamă foarte 
asemănătoare era venerată în vechime în Tracia, în regiunea 
râului Tanais (Don), în Armenia și în toată Asia Mică și Siria. 
Expediția lui Tezeu în Amazonia, un mit modelat după cel al lui 
Heracle, a făcut confuză această legendă și i-a ispitit pe 
mitografi să inventeze invadarea fictivă a Atenei de către 
amazoanele aliate cu sciții (*100.c). 


5. Faptul că amazoanele au înălţat o statuie sub un fag din 
Efes este o eroare comisă de Calimah, care, fiind egiptean, nu 
știa că fagii nu creșteau atât de departe spre sud; copacul 
trebuie să fi fost un curmal, simbol al fertilităţii (*14.2), care 
amintea de originea libiană a zeiţei, de vreme ce de statuia ei 
atârnau curmale mari de aur, confundate îndeobște cu sânii. 
Înfrângerea amazoanelor de către Mopsos este povestea 
înfrângerii hitiţilor de către muski în jurul anului 1200 î.Hr.; la 
origine, hitiţii aveau un sistem patriarhal, dar, sub influenţa 
societăţilor matriarhale din Asia Mică și Babilonia, acceptaseră 
venerarea zeiței. În Hattusa, capitala lor, un basorelief 
reprezentând o zeiță a războiului a fost descoperit recent de 
Garstang, care consideră cultul lui Artemis din Efes ca fiind de 
origine hitită. Victoriile asupra amazoanelor obţinute de Heracle, 
Tezeu, Dionysos, Mopsos și alţii consemnează, de fapt, loviturile 
date sistemului matriarhal din Grecia, Asia Mică, Tracia și Siria. 

6. Stephanus Byzantinus (s.v. Paros) consemnează tradiţia 
conform căreia Paros era o colonie cretană. Expediția lui Heracle 
acolo se referă la o ocupare elenică a insulei. Faptul că ela 
oferit Insula Tasos fiilor lui Androgeu este o referire la 
capturarea insulei de o armată din Paros, menţionată de 
Tucidide (IV.104) și care a avut loc spre sfârșitul secolului al VII- 
lea î.Hr. Eubeenii au colonizat Torone aproximativ în aceeași 
perioadă, reprezentând-o pe Torone („regină cu voce 
pătrunzătoare”) ca pe o fiică a lui Proteu (Stephanus Byzantinus 
s.v. Torone). Însă toporul cu lamă dublă al Hipolitei (/abrys) nu a 
fost pus în mâna lui Zeus din Labraunda în locul unui fulger; 
toporul însuși era un fulger, iar Zeus îl purta cu permisiunea 
zeiţei cretane care stăpânea în Lidia. 

7. Gargarenii sunt gorgarienii, pe care lezechiel îi numește 
Gog (/ezechie/ XXXVIII și XXXIX). 

8. În relatarea lui despre Mirina, Diodor din Sicilia citează 
tradiții libiene timpurii care dobândiseră deja renumele de 
basme; cu toate acestea, s-a stabilit că, în mileniul al Iil-lea î.Hr., 
din Libia au plecat emigranţi neolitici în toate direcţiile, probabil 
alungaţi de o inundare a câmpurilor lor (*39.3-6). Delta Nilului a 
fost populată în mare parte de libieni. 

9. Potrivit lui Apollonios din Rodos (1.1126-9), Titias era „unul 
din cei trei dactyli («degete») din Ida care împărțeau osânda”. 
Am arătat (White Goddess, p. 281) că, în magia degetelor, Titias 


reprezenta degetul mijlociu, Cilenios, alias Heracle, era degetul 
mare, iar Dascilos, al treilea dactyl, era degetul arătător, după 
cum îi spune și numele (*53.1). Aceste trei degete ridicate, în 
timp ce al patrulea și cel mic erau în jos, constituiau 
„binecuvântarea frigiană”. La origine, această binecuvântare 
era dată în numele Mirinei; ea este utilizată acum de preoţii 
catolici ca simbol al Treimii creștine. 

10. Titios, pe care l-a ucis Apollo (*21.9), ar putea fi dublul lui 
Titias. Ocuparea Insulei Cerne de către Mirina pare un adaos 
tardiv și nefundamentat în poveste. Cerne a fost identificată cu 
Fedallah, de lângă Fez; cu Santa Cruz, de lângă Capul Ghir; sau 
(cel mai plauzibil) cu Arguin, aflată puţin mai la sud de Cabo 
Blanco. Ea a fost descoperită și colonizată de cartaginezul 
Hannon, care a descris-o ca aflându-se la fel de departe de 
Coloanele lui Heracle pe cât de departe erau acestea de 
Cartagina; insula a devenit marele emporiu al comerţului din 
Africa Occidentală. 

x 

11. Cam atât despre elementele mitice ale muncii a noua. 
Totuși, expediţia lui Heracle la Termodon și războaiele lui din 
Misia și Frigia nu trebuie respinse ca fiind complet nonistorice. 
Asemenea călătoriei navei Argo (*148.10), ele consemnează 
aventurile comerciale grecești în Marea Neagră, care datează 
probabil încă de la mijlocul mileniului al lIl-lea î.Hr.; iar 
intruziunea minienilor din lolcos și a urmașilor lui Eac din Egina 
și Argos în aceste ape sugerează că este posibil ca Elena să fi 
fost foarte frumoasă și să fi fugit cu Paris în Troia, dar nu 
înfățișarea ei a fost cea care a lansat la apă o mie de vase, ci 
interesele comerciale. Ahile, fiul lui Peleu, Aiax, fiul lui Telamon 
și Diomede din Argos s-au numărat printre aliaţii greci ai lui 
Agamemnon care au cerut ca Priam să le permită libera trecere 
prin Helespont de care se bucuraseră taţii lor - dacă nu voia ca 
orașul lui să fie prădat precum cel al lui Laomedon, și din același 
motiv (*137.1). De aici, pretenţiile suspecte ale atenienilor de a 
fi fost reprezentaţi în expediţia lui Heracle de Tezeu, în călătoria 
lui Argo de Faleros și la Troia de Menesteu, Demofon și Acamas. 
Acestea erau menite să justifice controlul lor efectiv asupra 
comerțului din Marea Neagră, a cărui preluare de către ei 
devenise posibilă prin distrugerea Troiei și declinul Rodosului 
(*159.2; 160.2-3 și 162.3). 


132. A zecea muncă: Cireada lui Gerion 


a. A zecea muncă a lui Heracle a fost să aducă faimoasa 
cireadă a lui Gerion din Eritia, o insulă de lângă apa titanului 
Ocean, fără să o ceară sau să o plătească. Gerion, fiu al lui 
Crisaor și al lui Calirhoe, fiică a lui Ocean, era rege al 
Tartesosului din Spania, renumit drept cel mai puternic bărbat în 
viaţă din vremea sa8%. Se născuse cu trei capete, șase mâini și 
trei trupuri împreunate la mijloc. Cât despre vitele roșcate și cu 
mersul domol ale lui Gerion, animale de o frumuseţe rară, ele 
erau păzite de văcarul Eurition, fiu al lui Ares, și de Otros, 
câinele de pază cu două capete, cândva proprietate a lui Atlas - 
născut din Tifon și Echidnat*. 

b. În timpul trecerii sale prin Europa, Heracle a ucis multe 
animale sălbatice și când, în sfârșit, a ajuns în Tartesos, a înălţat 
două coloane față în față peste strâmtoare, una în Europa, 
cealaltă în Africa. Unii susţin că cele două continente fuseseră 
cândva unite și că el a săpat un canal între ele sau a dat la o 
parte stâncile; alţii spun că, dimpotrivă, a îngustat strâmtoarea 
existentă pentru a descuraja intrarea balenelor și a altor monștri 
marini. 

c. Helios privea radios în jos spre Heracle, care, văzând că îi 
era cu neputinţă să lucreze pe o asemenea arșiță, și-a încordat 
arcul și a trimis o săgeată spre zeu. „Ajunge!”, a strigat Helios 
furios. Heracle și-a cerut scuze pentru proasta lui dispoziţie și și- 
a detensionat de îndată arcul. Ca să nu fie mai prejos în 
amabilitate, Helios i-a împrumutat lui Heracle pocalul lui de aur 
în formă de nufăr, în care acesta a navigat spre Eritia; dar 
titanul Ocean a făcut ca pocalul să se clatine violent pe valuri, 
ca să-l pună la încercare. Heracle și-a scos din nou arcul, ceea 
ce l-a înspăimântat pe Ocean și l-a făcut să liniștească marea. O 
altă relatare spune că Heracle a navigat spre Eritia într-o urnă 


898 Pausanias IV.36.3; Apollodor 11.5.10; Servius despre Eneida lui 
Vergiliu VI.289; Hesiod, Teogonia 981. 

899 Hesiod, Teogonia 287 şi urm.; Lucian, Toxaris 72; Apollodor, /oc. 
cit.; Titus Livius 1.7; Servius despre Eneida lui Vergiliu VIII.300; Scolie 
la Apollonios din Rodos IV.1399. 

900 Apollodor 1l.5.10; Diodor din Sicilia IV.18; Pomponius Mela 1.5.3 şi 
II.6.6. 


de bronz, folosindu-și pielea de leu drept pânză“”!. 

d. La sosire, Heracle a urcat pe Muntele Abas. Câinele Ortros 
s-a repezit lătrând spre el, dar Heracle l-a lovit cu măciuca, 
lăsându-l fără viaţă; iar Eurition, văcarul lui Gerion, care sărise 
în ajutorul lui Ortros, a păţit același lucru. Menetes, care păștea 
vitele lui Hades prin apropiere - dar de care Heracle nu se 
atinsese - i-a dus vestea lui Gerion. Provocat la luptă, Heracle l- 
a atacat pe Gerion dintr-o parte și l-a străpuns prin toate cele 
trei trupuri ale lui cu o singură săgeată; dar unii spun că ela 
stat pe loc și a slobozit o ploaie de săgeți. Cum Hera s-a grăbit 
să-i vină lui Gerion în ajutor, Heracle a rănit-o cu o săgeată la 
sânul drept, iar ea a fugit. Așa că el a obţinut cireada fără să o 
ceară sau să plătească și a îmbarcat-o în pocalul de aur cu care 
a navigat apoi spre Tartesos, unde i l-a înapoiat recunoscător lui 
Helios. Din sângele lui Gerion a răsărit un copac care, atunci 
când  Pleiadele sunt în ascendent, face niște fructe 
asemănătoare cireșelor, dar fără sâmburi. Însă Gerion nu a 
murit fără moștenitori: Eritia, fiica lui cu Hermes, a devenit 
mama lui Norax, cel care a condus o colonie în Sardinia chiar 
înainte de vremea lui Hilos, iar acolo a întemeiat Nora, cel mai 
vechi oraș de pe insulă*?. 

e. Amplasarea Eritiei, numită și Eritrea sau Eritria, este 
controversată. Deși unii o descriu ca fiind o insulă de dincolo de 
apa Oceanului, alţii o plasează în largul coastelor Lusitaniei”8. 
lar alţii o identifică cu Insula Leon sau cu o insuliță din 
apropiere, pe care a fost clădit vechiul oraș Gades și unde 
pășunea e atât de bogată, încât laptele nu lasă pic de zer când 
se face lapte acru, iar vitelor trebuie să li se ia sânge la fiecare 
cincizeci de zile, altfel se sufocă din pricina surplusului de 
sânge. Această insuliță, consacrată Herei, este numită fie Eritia, 
fie Afrodisias. Leon, insula pe care se află actualul oraș Gades, 
este numită îndeobște Cotinusa, de la măslinii ei, dar fenicienii 
au redenumit-o Gadira sau „Orașul fortificat”. Pe coasta de vest 

se află un templu al lui Cronos și orașul Gades; pe cea de est, un 
templu al lui Heracle, remarcabil datorită unui izvor al cărui 
debit scade în timpul fluxului și crește în timpul refluxului; iar 
Gerion e îngropat în oraș, a cărui faimă se datorează și unui 
copac misterios care ia diferite forme*?. 

f. Potrivit unei alte relatări însă, vitele lui Gerion nu pășteau 
pe nici o insulă, ci pe pantele muntelui din capătul îndepărtat al 
Spaniei, din faţa Oceanului, iar „Gerion” era numele vestitului 
rege Crisaor, care stăpânea întreg ţinutul și ai cărui fii puternici 
și curajoși, trei la număr, îl ajutau să apere regatul, fiecare în 
fruntea unei armate recrutate din rase de războinici. Pentru a le 
înfrunta, Heracle a adunat în Creta, locul de naștere al tatălui 
său, Zeus, trupe pentru o mare expediţie. Înainte să plece, a 
fost onorat cu mult fast de cretani, iar la întoarcere a scăpat 
insula de urși, lupi, șerpi și alte creaturi primejdioase, de care 
Creta e scutită și acum. Heracle a navigat mai întâi spre Libia, 
unde l-a ucis pe Anteu, a nimicit animalele sălbatice care 
împânzeau deșertul și a asigurat ţării o fertilitate nemaiîntâlnită 
până atunci. Apoi a mers în Egipt, unde l-a ucis pe Busiris, după 
care s-a îndreptat spre vest, a traversat Africa de Nord, 
anihilându-i din mers pe gorgoni și pe amazoanele libiene; în 
sudul Numidiei a întemeiat orașul Hecatompylos, acum Capsa, 
și a ajuns la Ocean în apropiere de Gades. Acolo a înălţat o 
coloană de fiecare parte a strâmtorii și, transportându-și armata 
cu corăbiile în Spania, a aflat că fiii lui Crisaor, cu cele trei 
armate ale lor, aveau taberele la oarecare depărtare unii de 
alţii. l-a cucerit și i-a ucis pe rând, iar în cele din urmă a luat 
vestitele cirezi ale lui Gerion, lăsând conducerea Spaniei celor 
mai vrednici dintre locuitorii ei care supravieţuiseră*%5. 

9. Coloanele lui Heracle sunt identificate de obicei cu Muntele 
Calpe din Europa și Abila sau Abilyx din Africa. Alţii le consideră 
două insulițe de lângă Gades, dintre care cea mai mare îi este 
consacrată Herei. Insă toţi spaniolii și libienii iau cuvântul 
„Coloane” în sens literal și le plasează în Gades, unde lui 
Heracle îi sunt consacrate coloane de bronz înalte de opt coți și 
inscripționate cu costul construirii lor; aici, marinarii aduc 

sacrificii de fiecare dată când se întorc vii și nevătămaţi din 
călătorie. Potrivit locuitorilor din Gades, un oracol i-a dat ordin 
regelui din Tyr să întemeieze o colonie lângă Coloanele lui 
Heracle, iar el a trimis de trei ori la rând oameni ca să exploreze 
locurile. Primul grup, crezând că oracolul se referise la Abila și 
Calpe, a debarcat în strâmtoare, acolo unde se află acum orașul 
Exitani, iar al doilea a navigat la vreo două sute de mile dincolo 
de strâmtoare, pe o insulă consacrată lui Heracle, în dreptul 
orașului spaniol Onoba; dar ambele au fost descurajate de 
semne nefavorabile atunci când au adus sacrificii, astfel că s-au 
întors acasă. Al treilea grup a ajuns în Gades, unde i-a înălţat un 
templu lui Heracle pe promontoriul estic și a reușit să 
întemeieze orașul Gades pe cel vestic%*€. 

h. Însă unii neagă că Heracle a fost cel care a ridicat 
coloanele și afirmă că Abila și Calpe s-au numit iniţial 
„Coloanele lui Cronos”, iar ulterior „Coloanele lui Briareu”, un 
gigant a cărui putere ajungea până acolo, dar că, întrucât 
amintirea lui Briareu (numit și Egeon) pălise, ele au fost 
redenumite în cinstea lui Heracle, probabil fiindcă orașul 
Tartesos, aflat la doar cinci mile de Calpe, a fost întemeiat de el 
și era mai cunoscut sub numele de Heracleea. In epocă, 
vestigiile vechilor ziduri și cheiuri uriașe încă mai puteau fi 
văzute acolo%”. Dar nu trebuie uitat că primul Heracle a fost 
numit și Briareu. Îndeobște, se spune că numărul Coloanelor lui 
Heracle este de două, dar unii vorbesc de trei sau chiar patru%8. 
Așa-numite Coloane ale lui Heracle sunt semnalate și pe coasta 
de nord a Germaniei, la Marea Neagră, în extremitatea de vest a 
Galiei și în India%*. 

i. Un templu al lui Heracle se înalţă pe Promontoriul Sacru din 
Lusitania, cel mai vestic punct al lumii. Vizitatorilor li se interzice 
să intre în incinta lui noaptea, deoarece atunci zeii se 

adăpostesc în el. Poate că Heracle și-a ales locul unde să înalțe 
coloanele pentru a marca astfel limitele extreme dincolo de care 
nimeni nu mai putea călători”. 

j. Cum a mânat apoi Heracle cirezile spre Micene este un 
subiect foarte controversat. Unii spun că el a constrâns Abila și 
Calpe să se unească vremelnic și a trecut peste podul astfel 
format spre Libia; dar, potrivit unei relatări mai demne de 
crezare, el a traversat teritoriul a ceea ce este acum Abdera, o 
așezare feniciană, apoi a mers prin Spania, lăsându-i în urmă pe 
unii dintre însoțitorii săi drept coloniști”!. În Pirinei, a curtat-o și 
apoi a îngropat-o pe prinţesa bebrică Pirene, de la care își ia 
numele acest lanț muntos; se spune că fluviul Dunărea își are 
izvorul acolo, lângă un oraș numit de asemenea în cinstea ei. 
Apoi a vizitat Galia, unde a abolit obiceiul autohton barbar de a-i 
ucide pe străini și a câștigat iubirea atâtor locuitori prin faptele 
lui generoase, încât a putut să întemeieze un mare oraș căruia i- 
a dat numele Alesia, sau „Peregrinare”, în amintirea călătoriilor 
lui. În epoca romană, galii onorau Alesia considerând orașul ca 
fiind centrul întregului lor ţinut - el a rămas necucerit până la 
domnia lui Caligula - și își revendică originea de la împreunarea 
dintre Heracle și o prinţesă neobișnuit de înaltă de statură, pe 
nume Galata, care l-a ales ca amant și a dat astfel naștere 
acelui popor de războinici*!?. 

K. Atunci când Heracle a mânat cireada lui Gerion prin Liguria, 
doi fii ai lui Poseidon, pe nume lalebion și Dercinos, au încercat 
să i-o fure și au fost uciși amândoi. Intr-un moment al luptei sale 
contra ligurilor ostili, Heracle a rămas fără săgeți și a căzut în 
genunchi, înlăcrimat, rănit și epuizat. Terenul fiind un pământ 
moale, nu a găsit nici o piatră cu care să arunce în inamici - 
Ligis, fratele lui lalebion, fiind conducătorul lor -, până când 
Zeus, făcându-i-se milă de lacrimile lui, a acoperit pământul cu 
un nor din care s-a abătut o ploaie de pietre, și cu acestea 
Heracle i-a pus pe liguri pe fugă. Zeus a așezat printre stele o 
imagine a lui Heracle luptându-se cu ligurii, cunoscută drept 
constelația Engonasis. O altă amintire a acestei lupte a 
supravieţuit: anume câmpia vastă, de formă circulară, care se 

întinde între Marsilia și gurile Ronului, la circa cincisprezece mile 
distanță de mare, numită „Câmpia Pietroasă”, deoarece e 
presărată cu pietre de mărimea unui pumn de bărbat; acolo se 
găsesc și câteva izvoare cu apă sărată?®. 

I. În trecerea lui peste Alpii Ligurici, Heracle a tăiat un drum 
pe care să poată înainta armatele lui cu coloanele de bagaje; de 
asemenea, a nimicit toate bandele de tâlhari care împânzeau 
trecătoarea, după care a pătruns în ceea ce acum este Galia 
Cisalpină și Etruria. Abia după ce a străbătut întreaga coastă a 
Italiei și a trecut în Sicilia și-a dat seama: „Am luat-o pe un drum 
greșit!”. Romanii spun că atunci când a ajuns la Albula - numit 
Tibru mai târziu -, Heracle a fost bine primit de regele Evandru, 
un exilat din Arcadia. Seara el a traversat râul înot, mânând 
cireada în faţa lui, și s-a întins pe iarbă ca să se odihnească”. 
Într-o peșteră adâncă din apropiere trăia pe atunci un păstor 
hidos, un uriaș cu trei capete pe nume Cacus, fiu al lui Hefaistos 
și al Meduzei, care semăna groaza în pădurea de pe Muntele 
Aventin și arunca flăcări prin fiecare din cele trei guri ale lui. 
Deasupra pragului de sus al peșterii lui atârnau braţe și capete 
de om ţintuite în cuie, iar podeaua înăuntru era albă datorită 
oaselor albe ale victimelor sale. In timp ce Heracle dormea, 
Cacus i-a furat cei mai frumoși doi tauri, dar și patru juninci, pe 
care le-a târât de coadă, cu burţile în sus, până în bârlogul lui*5. 

m. Când s-a luminat de ziuă, Heracle s-a trezit și a văzut 
imediat că lipseau din vite. După ce le-a căutat în zadar, era 
gata să plece mai departe cu vitele rămase, când una dintre 
junincile furate s-a pornit a mugi de foame. Mergând după 
mugetele ei, Heracle a ajuns până la peșteră, dar a găsit 
intrarea astupată de o stâncă pe care zece perechi de boi cu 
greu ar fi putut-o clinti; el a dat-o totuși la o parte ca pe o 
pietricică și, fără să se lase descurajat de flăcările și fumul pe 
care Cacus le arunca pe guri, s-a luat la trântă cu el și l-a lovit 

până când faţa lui a devenit toată o rană*!6. 

n. Ajutat de regele Evandru, Heracle i-a construit apoi un altar 
lui Zeus, unde i-a jertfit unul din taurii recuperaţi, iar după 
aceea și-a organizat propriul cult. Însă romanii spun această 
poveste pentru a se acoperi ei de glorie, adevărul fiind că nu 
Heracle a fost cel care l-a omorât pe Cacus și i-a adus jertfe lui 
Zeus, ci un păstor uriaș pe nume Garanus sau Recaranus, aliat 
de-al lui Heracle”. 

o. Regele Evandru stăpânea mai degrabă în virtutea unui 
ascendent personal decât prin forţă: el era respectat mai ales 
pentru știința literelor pe care și-o însușise de la mama lui, 
nimfa profetică Nicostrate, sau Temis, din Arcadia; aceasta era o 
fiică a râului Ladon care, chiar dacă era deja căsătorită cu 
Echenos, i l-a născut lui Hermes pe Evandru. Nicostrate l-a 
convins pe Evandru să îl ucidă pe presupusul lui tată, iar când 
arcadienii i-au surghiunit pe amândoi, a venit cu el în Italia, 
însoțiți de un grup de pelasgi*8. Acolo, cu vreo șase ani înainte 
de Războiul Troian, au întemeiat orășelul Pallantium, pe dealul 
de lângă râul Tibru, numit ulterior Muntele Palatin, locul fiind 
ales de Nicostrate, și curând în întreaga Italie nu era rege mai 
puternic decât Evandru. Nicostrate, numită acum Carmenta, a 
adaptat alfabetul pelasgic cu treisprezece consoane, pe care 
Cadmos îl adusese din Egipt, și a alcătuit alfabetul latin cu 
cincisprezece consoane. Dar unii afirmă că Heracle a fost cel 
care a învăţat poporul lui Evandru să folosească literele, acesta 
fiind motivul pentru care el împarte un altar cu muzele”!?. 

p. Potrivit romanilor, Heracle l-a scăpat pe regele Evandru de 
tributul datorat etruscilor, l-a omorât pe regele Faunus, al cărui 
obicei era să-i sacrifice pe străini la altarul tatălui său, Hermes, 

și l-a zămislit pe Latinus, strămoșul latinilor, cu văduva sau fiica 
lui Faunus. Dar grecii susțin că Latinus era fiu al lui Circe cu 
Odiseu. In orice caz, Heracle a eliminat sacrificarea anuală 
pentru Cronos a doi bărbaţi, care erau aruncaţi în râul Tibru, și i- 
a constrâns pe romani să folosească păpuși în locul lor; chiar și 
acum, în luna mai, când e lună plină, Marea Vestală stă în 
picioare pe podul Sublicius, construit din scânduri de stejar, și 
aruncă în apele galbene ale râului statuete albe, împletite din 
trestie, reprezentând niște bătrâni numiţi „Argivi” (locuitori din 
Argos)*20%. De asemenea, se crede că Heracle ar fi întemeiat 
Pompeii și Herculaneum, că a luptat împotriva giganţilor pe 
Câmpia Flegrei, din Cumae, și că a construit un dig de doi 
kilometri peste Golful Lucrin, numit acum Drumul lui Heracle, 
peste care a trecut cu cireada lui Gerion%?!. 

q. Se mai spune și că Heracle s-a întins să se odihnească nu 
departe de hotarul dintre Rhegium și Locri Epizefiri și, fiind 
foarte deranjat de greieri, i-a implorat pe zei să-i amuţească. 
Ruga i-a fost îndeplinită imediat, iar de atunci greierii nu au mai 
fost auziţi vreodată pe partea dinspre Rhegium a râului Alece, 
chiar dacă pe partea dinspre Locri ei cântă înfocat. În acea zi, un 
taur s-a desprins de cireadă și, aruncându-se în mare, a înotat 
până în Sicilia. Heracle a plecat în urmărirea lui și l-a găsit 
ascuns printre cirezile lui Erix, regele elimilor, un fiu al Afroditei 
cu Butes*?. Erix, care era luptător și boxer, l-a provocat la o 
întrecere cu cinci probe. Heracle a acceptat provocarea, cu 
condiția ca Erix să își pună în joc regatul contra taurului fugit, și 
a câștigat primele patru probe; în final, în lupta corp la corp, el l- 
a azvârlit pe Erix în aer și apoi l-a repezit de pământ, omorându- 
| - ceea ce le-a arătat sicilienilor că nu toţi cei născuţi dintr-o 
zeiță sunt neapărat nemuritori. Astfel, Heracle a câștigat regatul 
lui Erix, pe care l-a lăsat locuitorilor lui ca să se bucure de el 
până când unul dintre descendenţii lui avea să vină să-l 

revendice%:. 

r. Unii spun că Erix - al cărui teren de lupte mai putea fi 
văzut - a avut o fiică pe nume Psofis, care i-a născut lui Heracle 
doi fii, pe Ehefron și Promahos. Ei au crescut în Erimant, pe care 
l-au redenumit Psofis după mama lor, și au înălțat acolo un altar 
Afroditei Erycine, din care astăzi au rămas doar ruinele. Altarele 
de eroi consacrate lui Ehefron și Promahos și-au pierdut de mult 
importanţa, iar Psofis este considerată de regulă fiică a lui 
Xantos, nepotul lui Arcas%?*. 

s. Continuându-și drumul prin Sicilia, Heracle a ajuns pe locul 
unde acum se înalţă orașul Siracuza; acolo, el a adus sacrificii și 
a instituit sărbătoarea anuală de lângă prăpastia sacră a lui 
Ciane, de unde Hades a răpit-o pe Cora și a dus-o în Lumea 
Subpământeană. Celor care i-au adus onoruri pe Câmpia 
Leontini Heracle le-a lăsat o amintire de neșters a vizitei sale. In 
apropiere de orașul Agyrium, urmele de copite ale cirezii sale au 
fost găsite imprimate ca în ceară pe un drum de piatră, încât 
Heracle a acceptat din partea locuitorilor acele onoruri divine pe 
care până atunci le refuzase mereu, considerând urmele acelea 
ca un semn al nemuririi lui. Apoi, drept recunoștință, el a săpat 
în afara zidurilor orașului un lac cu circumferința de opt sute de 
metri și a întemeiat sanctuarele locale ale lui lolau și Gerion*%. 

t. Întorcându-se în Italia ca să caute un alt drum spre Grecia, 
Heracle și-a dus vitele pe coasta de est, spre Capul Lacinion, 
unde regele Lacinios a putut apoi să se laude că îl pusese pe 
fugă pe Heracle; el a făcut-o pur și simplu construind un templu 
Herei, la vederea căruia Heracle a plecat dezgustat. Zece 
kilometri mai departe, Heracle l-a ucis din greșeală pe un 
oarecare Croton, l-a îngropat cu toate onorurile și a profeţit că, 
în vremurile ce aveau să vină, un mare oraș va apărea acolo și 
va purta numele lui. Heracle și-a împlinit acea profeție după ce 
a fost zeificat: el i-a apărut în vis lui Miscelos din Argos, unul 
dintre descendenţii săi, și l-a ameninţat cu pedepse cumplite 
dacă nu va trimite un grup de coloniști în Sicilia ca să 
întemeieze acolo un oraș; iar când locuitorii din Argos au fost pe 

punctul de a-l condamna la moarte pe Miscelos pentru că 
sfidase interdicţia contra emigrării, Heracle a prefăcut în mod 
miraculos toate pietricelele de vot negre în unele albe%6. 

u. Heracle și-a propus apoi să mâne cireada lui Gerion prin 
Istria, spre Epir, iar de acolo spre Pelopones, prin Istm. Dar la 
intrarea în Golful Adriatic Hera a trimis un tăun care a pus pe 
fugă vitele, risipindu-le de-a lungul Traciei și în deșertul scit. 
Heracle le-a urmărit și, într-o noapte rece și vijelioasă, și-a pus 
pe el pielea de leu și a adormit adânc pe coasta unui deal 
stâncos. Când s-a trezit, a văzut că iepele de la carul lui, pe care 
le deshămase și le lăsase să pască, lipseau și ele. A cutreierat 
până departe în căutarea lor, până când a ajuns într-un ţinut 
împădurit numit Hylea, unde o creatură stranie, pe jumătate 
femeie, pe jumătate șarpe, a strigat la el dintr-o peșteră. 
Aceasta a spus că iepele lui erau la ea, dar avea să i le 
înapoieze doar dacă devenea amantul ei. Heracle a fost de 
acord, chiar dacă fără tragere de inimă, și a sărutat-o de trei ori; 
atunci femeia cu coadă de șarpe l-a îmbrățișat cu patimă, iar 
când, într-un sfârșit, l-a lăsat să plece, l-a întrebat: „Cum 
rămâne cu cei trei fii pe care îi port acum în pântece? Când vor 
fi bărbaţi să le fac eu un rost aici, unde sunt stăpână, sau să îi 
trimit la tine?”. 

V. „Când vor crește, urmărește-i cu atenţie!”, i-a răspuns 
Heracle. „lar dacă vreunul dintre ei îndoaie acest arc - așa cum 
îl îndoi eu acum - și se încinge cu cureaua asta - așa cum mă 
încing eu acum -, alege-l ca rege al ţării tale.” 

După ce a spus astea, i-a dat unul dintre cele două arcuri ale 
lui și cingătoarea, care avea un pocal de aur prins de cataramă, 
apoi și-a văzut de drum. Ea și-a botezat tripleţii Agatirsos, 
Gelonos și Scites. Cei doi mai mari nu au putut face ceea ce 
tatăl lor ceruse, iar ea i-a alungat; dar Scites a reușit în ambele 
cazuri și i s-a permis să rămână, devenind astfel înaintașul 
tuturor regilor sciți care, până în ziua de azi, poartă pocale de 
aur la cingătoare””. Insă alţii spun că Zeus, și nu Heracle, a fost 
cel care s-a împreunat cu femeia cu coadă de șarpe și că, în 
vremea când cei trei fii ai lui cu ea conduceau încă ţara, din cer 
au căzut patru obiecte din aur: un plug, un jug, un topor de 


926 Diodor din Sicilia IV.24; Servius despre Eneida lui Vergiliu Ill.552; 
Ovidiu, Metamorfoze XV.12 şi urm. 
927 Diodor din Sicilia IV.25; Herodot IV.8-10. 


luptă și o cupă. Mai întâi Agatirsos a fost cel care a fugit să le ia, 
dar când s-a apropiat de ele, aurul s-a aprins și i-a ars mâinile. 
La fel și Gelonos a trebuit să dea îndărăt. Dar când mezinul 
Scites s-a apropiat, focul s-a stins deodată; atunci el a dus acasă 
cele patru comori de aur, iar fraţii lui mai mari au fost de acord 
să îi cedeze lui regatul*. 

w. După ce și-a recuperat iepele și cele mai multe vite 
rătăcite, Heracle le-a mânat înapoi, peste râul Strimon, pe care 
l-a blocat cu pietre în acest scop, și nu a mai avut parte de alte 
aventuri până când Alcioneu, văcarul gigant, care luase în 
stăpânire Istmul Corint, a aruncat o stâncă spre armata care ÎI 
urma iarăși pe Heracle, strivind nu mai puţin de douăsprezece 
care și de două ori mai mulţi călăreţi. Era același Alcioneu care 
furase de două ori vitele sacre ale lui Helios: din Eritia și din 
citadela din Corint. Nemulțumit că greșise ţinta, s-a repezit și a 
apucat iarăși stânca pe care, de data asta, a azvăârlit-o spre 
Heracle, care însă a aruncat-o înapoi împreună cu măciuca lui și 
l-a ucis pe gigant; stânca aceea mai poate fi văzută încă pe 
Istm???, 

x 

1. Principala temă a muncilor lui Heracle este săvârşirea 
anumitor acte rituale Înainte de primi încuviințarea să devină 
consort al lui Admete, al lui Auge, al Atenei, Hipolitei sau oricum 
s-ar numi regina. Este posibil ca, la origine, cea de-a zecea 
muncă, atât de ieșită din comun, să fi fost relevantă pentru 
aceeaşi temă, de vreme ce ea consemnează obiceiul elenic 
patriarhal prin care soțul își cumpăra mireasa cu câștigul 
rezultat în urma unui furt de vite. În Grecia din vremea lui 
Homer, femeile erau evaluate printr-un anumit număr de vite, 
cum încă mai sunt în unele regiuni din centrul și Răsăritul Africii. 
Dar mitului i s-au ataşat o serie de alte elemente străine, 
inclusiv vizita pe Insula Morții și revenirea izbutită acasă a unui 
Heracle încărcat de prăzi. Paralela irlandeză străveche este 
povestea lui Cuchulain, care a prădat ladul - Dun Scaith, „orașul 
umbrelor” - și a adus înapoi trei vaci și un cazan magic, în 
pofida furtunilor pe care zeii morţilor le-au trimis împotriva lui. 

Urna de bronz în care Heracle a navigat spre Eritia era un vas 
potrivit pentru o vizită pe Insula Morţii și e posibil ca ea să fi fost 
confundată cu un cazan de bronz. |n cea de-a unsprezecea 
tăbliță a epopeii babiloniene a lui Ghilgameș, acesta întreprinde 
o călătorie similară pe o insulă sepulcrală, peste o mare a 
morții, folosindu-și veșmintele drept pânză. Acest detaliu atrage 
atenţia asupra multor asemănări dintre mitul lui Heracle și cel al 
lui Ghilgameș; sursa comună este probabil de origine 
sumeriană. Asemenea lui Heracle, Ghilgameș ucide un leu 
monstruos și se îmbracă în pielea lui (*123.e-g), prinde un taur 
celest de coarne și îl învinge (*129.b), descoperă o plantă 
secretă a invulnerabilităţii (*35.b), face aceeași călătorie ca 
Soarele (*132.d) și vizitează Grădina Hesperidelor unde, după ce 
omoară un balaur încolăcit în jurul unui copac sacru, este 
răsplătit cu două obiecte sacre din Lumea Subpământeană 
(*133.e). Relaţiile dintre Ghilgameș și Enkidu, însoţitorul său, 
seamănă îndeaproape cu cele dintre Tezeu, un Heracle atenian, 
și tovarășul său, Piritoos, care coboară în Tartar și nu se mai 
întoarce (*103.c și d), iar aventura lui Ghilgameș cu Scorpionii a 
fost atribuită beoţianului Orion (*41.3). 

2. Coloniile grecești prefeniciene implantate în Spania, Galia 
și Italia sub protecţia lui Heracle au contribuit la acest mit, iar în 
sens geografic, Coloanele lui Heracle - la care un grup de 
coloniști a ajuns în jurul anului 1100 î.Hr.- sunt Ceuta și 
Gibraltar. 

3. Însă, într-un sens celto-iberic al misticii, Coloanele sunt 
abstracții alfabetice. „Marwnad Ercwlf”, un poem galez străvechi 
din Cartea roșie din Hergest, tratează despre un Heracle celtic - 
pe care irlandezii l-au numit „Ogma Faţa-Soarelui”, iar Lucian, 
„Ogmios” (*125.1) - și consemnează modul în care Ercwlf a 
ridicat „patru coloane de înălţime egală, încununate cu aur 
roșu”, ce para fi cele patru coloane cu câte cinci litere fiecare 
din care era constituit alfabetul barzilor de douăzeci de litere 
cunoscut drept Boibel-loth ( White Goddess, pp. 133, 199 și 278). 
Se pare că, în jurul anului 400 î.Hr., acest nou alfabet, ale cărui 
denumiri grecești ale literelor făceau referire la călătoria 
celestului Heracle în pocalul soarelui, la moartea sa pe Muntele 
Oeta și la puterile lui ca întemeietor de orașe și judecător (White 
Goddess, p. 136), a înlocuit alfabetul copacilor Beth-luis-nion, 
ale cărui denumiri de litere se refereau la sacrificarea ucigașă a 


lui Cronos de către femeile feroce (White Goddess, p. 374). De 
vreme ce Gorgonele aveau o dumbravă pe Eritia - „Insula 
Roșie”, identificată de Ferekydes cu Insula Gades -, iar în toate 
limbile celtice „copaci” înseamnă „litere”, eu citesc „copacul 
care ia diverse forme” ca însemnând alfabetul Beth-luis-nion, al 
cărui secret a fost păzit de Gorgone în dumbrava lor sacră până 
când Heracle le-a „anihilat”. În acest sens, raidul lui Heracle din 
Eritia, unde i-a ucis pe Gerion și pe câinele Ortros - steaua 
Sirius -, se referă la înlocuirea alfabetului lui Cronos cu alfabetul 
lui Heracle. 

4. Hesiod (Teogonia 287) îl numește pe Gerion tricephalon, 
„cu trei capete”, o altă interpretare a termenului fiind 
tricarenon, care înseamnă același lucru. „Tricarenon” amintește 
de Tarvos Trigaranus, zeul celtic cu două mâini stângi, 
reprezentat în compania cocorilor și a unui taur pe altarul din 
Paris, în timp ce doboară o salcie. Gerion, un cuvânt fără 
semnificaţie în greacă, pare să fie o formă erodată a lui 
Trigaranus. De vreme ce, în tradiţia greacă și în cea irlandeză 
deopotrivă, cocorii sunt asociaţi cu secretele alfabetului (*52.6) 
și cu poeţii, Gerion pare să fie păzitorul alfabetului primitiv aflat 
în serviciul zeiţei: de fapt, Cronos însoţit de dactyli. Pe insula 
sepulcrală Eritia, Cronos-Gerion, care fusese cândva un erou 
solar de tipul lui Heracle-Briareu, a devenit un zeu al morţilor, cu 
Ortros drept cerber; iar a zecea muncă a fost confundată, drept 
urmare, cu a douăsprezecea, Menetes apărând în ambele. Chiar 
dacă „fructele asemănătoare cireșelor, dar fără sâmburi” 
răsărite din sângele lui Gerion este posibil să fi fost fructe de 
arbutus, originar din Spania, povestea a fost influenţată de 
consacrarea fructelor cornului, care se coc devreme, ca fructe 
ale lui Cronos-Saturn (White Goddess, p. 171) și produc o 
vopsea roșie asemănătoare galelor. Rolul lui Crisaor din poveste 
este important. Numele lui înseamnă „paloș de aur”, armă 
asociată cultului lui Cronos, iar despre el se spune că este fiul 
Gorgonei Meduza (*33.b, 73.h și 138.)). 

5. Norax, nepotul lui Gerion zămislit de Eritia și Hermes - se 
spune că Hermes ar fi dus alfabetul copacilor din Grecia în Egipt 
și înapoi -, pare să fie o scriere eronată a lui Norops, cuvântul 
grec pentru „față a soarelui”. Această genealogie a fost 
răsturnată de mitografii irlandezi: pentru ei, Gerion, ale cărui 
trei personificări erau Brian, luchar și lucharba - o altă formă a 


lui Mitra, Varuna și Indra -, îl avea pe Ogma drept bunic, nu 
nepot, iar fiul lui era Zeul Soarelui celto-iberic Lugh, Llew sau 
Lugos. Ei insistă, de asemenea, asupra faptului că alfabetul 
ajunsese la ei din Grecia, prin Spania. Corbul lui Cronos îi era 
consacrat lui Lugos, potrivit lui Plutarh, care consemnează 
(Despre râuri și munţi V) că „Lugdunum” - Lyons, fortăreaţa lui 
Lugos - „era numit astfel deoarece semnele transmise de corbi 
sugeraseră alegerea amplasării lui; /ug înseamnă «corb» în 
dialectul allobrigian”. 

6. Verrius Flaccus pare să fi fost citat greșit de Servius; este 
mai probabil ca el să fi spus că „Garanus (Gerion) cel cu trei 
capete, nu Cacus, era numele victimei lui Heracle, iar Evandru l- 
a ajutat pe Heracle”. Formularea s-ar potrivi cu relatarea 
modului în care Carmenta, mama lui Evandru, a suprimat 
alfabetul cu treisprezece consoane, Beth-luis-nion al lui Cronos, 
în favoarea alfabetului Boibel-loth cu cincisprezece consoane al 
lui Heracle-Ogma (White Goddess, p. 272). Regele Juba, pe care 
Plutarh îl citează spunând că Heracle a învăţat poporul lui 
Evandru să folosească literele, era un magistrat onorific din 
Gades și trebuie să fi știut multe despre cunoașterea locală a 
alfabetului. În această poveste a lui Evandru, Heracle este 
descris clar ca inamic al cultului lui Cronos, de vreme ce el 
abolește sacrificiile omenești. Înconjurarea Italiei și a Siciliei de 
către Heracle a fost inventată pentru a explica numeroasele 
temple ridicate acolo în cinstea lui; întrecerea cu cinci probe 
dintre el și Erix, pentru a justifica expedițiile de colonizare din 
secolul al Vl-lea pe care heraclidul Pentatlos din Cnidos și 
spartanul Dorieus le-au condus în teritoriile lui Erix. Este posibil 
ca Heracle cinstit în Agira, un oraș din Sicilia, să fi fost un 
strămoș care i-a condus pe sicelii din Italia peste strâmtoare, în 
jurul anului 1050 î.Hr. (Tucidide VI.2.5). El a fost pus, de 
asemenea, să viziteze Sciţia; coloniștii greci de pe ţărmul de 
vest și de nord ale Mării Negre au încorporat un Heracle scit, un 
erou arcaș (*119.5), în amestecul confuz al celei de-a zecea 
munci. Mireasa lui, femeia cu coadă de șarpe, era o Zeiţă a 
Pământului, mamă a celor trei triburi scite principale menţionate 
de Herodot; în altă versiune a mitului, reprezentată de balada 
englezească The Laidley Worm, când el o sărută de trei ori, ea 
se transformă în „cea mai frumoasă femeie văzută vreodată”. 

7. Anecdota lui Alcioneu pare să fie desprinsă din mitul 


atacului giganţilor asupra Olimpului și al înfrângerii lor de către 
Heracle (*35.a-e). Dar furtul cirezilor lui Helios din Eritia de către 
Alcioneu și, apoi, din citadela Corintului este o versiune mai 
veche a furtului cirezilor lui Gerion de către Heracle; proprietarul 
acestora fiind un consort solar activ al Zeiţei-Lună, nu un zeu 
surghiunit și debilizat al morţilor. 

8. Săgeata pe care Heracle o trage spre soarele amiezii 
trebuie să fi fost una trimisă spre zenit în timpul ceremoniei lui 
de încoronare (*126.2 și 135.1). 


133. A unsprezecea muncă: Merele Hesperidelor 


a. Heracle a îndeplinit cele zece munci în opt ani și o lună; dar 
Euristeu, nepunându-i-le la socoteală pe a doua și a cincea, i-a 
stabilit încă două. A unsprezecea muncă a fost să aducă fructe 
din mărul de aur, darul Pământului-Mamă pentru Hera, de care 
ea fusese atât de încântată, încât îl plantase în grădina ei 
divină. Grădina aceea se afla pe pantele Muntelui Atlas, unde 
caii de la carul soarelui își încheie, cu răsuflarea tăiată, 
călătoria, iar oile și vitele lui Atlas, o mie de cirezi și o mie de 
turme, cutreieră în voie pășunile. Când, într-o bună zi, Hera a 
aflat că Hesperidele, fiicele lui Atlas, cărora ea le încredinţase 
îngrijirea mărului, șterpeleau din fructele lui, Hera l-a pus pe 
balaurul Ladon cel vigilent să se încolăcească în jurul mărului, 
ca paznic*%. 

b. Unii spun că Ladon era progenitura lui Tifon cu Echidna, 
alţii că era cel mai mic copil al lui Ceto și Forcus, iar alţii că era 
un fiu prin partenogeneză al Pământului-Mamă. El avea o sută 
de capete și vorbea cu mai multe limbi”. 

c. Este de asemenea un fapt controversat dacă Hesperidele 
trăiau pe Muntele Atlas din ţinutul hiperboreenilor, pe Muntele 
Atlas din Mauritania, undeva dincolo de apele Oceanului sau pe 
două insule de lângă promontoriul numit Capul Vestic, care se 
află aproape de ţinutul hesperilor etiopieni, la hotarele Africii. 

Deși merele erau ale Herei, Atlas se mândrea cu ele ca grădinar, 
iar când Temis l-a prevenit: „Într-o bună zi, nu peste mult timp, 
Titane, pomul tău va fi despuiat de aurul lui de către un fiu al lui 
Zeus”, Atlas, care pe atunci încă nu fusese osândit să poarte pe 
umeri globul pământesc, a construit ziduri trainice în jurul livezii 
și i-a izgonit pe toți străinii de pe pământul lui; este foarte 
posibil ca el să fi fost cel care l-a pus pe Ladon să păzească 
merele de aur%?. 

d. Neștiind în ce direcţie se afla Grădina Hesperidelor, Heracle 
a străbătut lliria către fluviul Pad, casa zeului oracular al mării 
Nereu. În drum, a trecut peste Ehedoros, un mic pârâu 
macedonean, unde Cicnos, fiul lui Ares cu Pirene, l-a provocat la 
un duel. Ares a fost secundul lui Cicnos și le-a făcut 
combatanţilor semn să înceapă, dar Zeus a aruncat un fulger 
între ei și a întrerupt lupta. Când, în cele din urmă, Heracle a 
ajuns la Pad, nimfele fluviului, fiice ale lui Zeus cu Temis, i l-au 
arătat pe Nereu dormind. Heracle l-a apucat pe venerabilul zeu 
al mării și, ţinându-l bine, în pofida multiplelor lui metamorfoze, 
l-a constrâns să-i spună cum puteau fi dobândite merele de aur. 
Însă unii spun că Heracle s-a dus la Prometeu pentru a obţine 
această informaţie*?. 

e. Nereu îl sfătuise pe Heracle să nu culeagă merele cu mâna 
lui, ci să îl folosească pe Atlas în loc, scutindu-l o vreme de 
povara lui cruntă; deci, după ce a ajuns în Grădina Hesperidelor, 
el l-a rugat pe Atlas să îi facă acest serviciu. Atlas ar fi acceptat 
aproape orice sarcină de dragul unui răgaz de o oră, dar se 
temea de Ladon, așa că Heracle l-a ucis cu o săgeată trasă 
peste zidul grădinii. Atunci Heracle s-a aplecat de spate, ca să ia 
greutatea globului pământesc, iar Atlas s-a dus, întorcându-se 
curând cu trei mere culese de fiicele lui. A găsit senzaţia aceea 
de libertate delicioasă. „Îi voi duce eu însumi aceste mere lui 
Euristeu, fără greș”, a spus el, „dacă mai susţii cerurile încă 
vreo câteva luni”. Heracle s-a prefăcut că e de acord, dar, 
întrucât Nereu îl prevenise să nu accepte o astfel de ofertă, l-a 
rugat pe Atlas să mai susţină globul o clipă, cât își punea el o 

pernuţă pe cap. Ușor de păcălit, Atlas a pus merele jos și și-a 
reluat povara, iar Heracle le-a luat și a plecat, cu un rămas-bun 
ironic. 

f. După câteva luni, Heracle i-a dus merele lui Euristeu, care i 
le-a înapoiat; apoi Heracle i le-a oferit Atenei, care le-a dat 
înapoi nimfelor, de vreme ce nu era voie ca proprietatea Herei 
să fie luată din mâinile lor**. Simţindu-se însetat după această 
muncă, Heracle a bătut din picior și a făcut să ţâșnească un 
izvor, care mai târziu a salvat viața argonauţilor rătăciţi în 
deșertul libian. Intre timp, Hera, care îl plângea pe Ladon, i-a 
pus imaginea printre stele, drept constelația Șarpelui%5. 

g. Heracle nu s-a întors direct la Micene. A traversat mai întâi 
Libia, al cărei rege Anteu, fiu al lui Poseidon și al Pământului- 
Mamă, obișnuia să-i constrângă pe străini să se lupte cu el corp 
la corp până la epuizare, după care îi ucidea; căci nu era 
doar un atlet puternic și abil, dar de fiecare dată când atingea 
pământul, puterea lui renăștea. El păstra craniile victimelor lui 
ca să facă din ele un acoperiș templului lui Poseidon*$. Nu se 
știe dacă Heracle, hotărât să pună capăt practicii lui barbare, a 
fost cel care l-a provocat pe Anteu sau el a fost cel provocat. 
Insă Anteu nu s-a dovedit a fi ușor de învins, fiind un gigant care 
locuia într-o peșteră de sub o stâncă impunătoare, unde se 
ospăta cu carnea leilor și dormea pe pământul gol, pentru a-și 
menţine și a-și spori forţa lui deja colosală. Pământul-Mamă, 
care nu era încă stearpă după nașterea giganţilor, l-a conceput 
pe Anteu într-o peșteră din Libia și avea mai multe motive să se 
laude cu el decât cu monstruoșii ei copii mai vârstnici, Tifon, 
Titios și Briareu. Olimpienii ar fi dat de necaz dacă ar fi luptat 
împotriva lor pe Câmpia Flegrei. 

h. Pregătindu-se de luptă, ambii combatanți și-au dat jos 
pieile de leu; dar dacă Heracle s-a uns cu ulei, în maniera 
olimpică, Anteu și-a turnat peste membre nisip încins, în caz că 
doar contactul cu pământul prin intermediul tălpilor lui nu s-ar fi 
dovedit îndeajuns. Heracle plănuia să-și menajeze forţele și să-l 
obosească pe Anteu, dar, după ce l-a aruncat cât era de lung la 
pământ, a fost uimit să vadă cum mușchii gigantului se umflă și 


934 Apollodor, /oc. cit.; Ferekydes, citat în Scolia la Apollonios din 
Rodos IV.1396; Apollonios din Rodos 1396-1484. 

935 Hyginus, Poeticon astronomicon |l.3. 

936 Apollodor, /oc. cit.; Hyginus, Fabula 31; Diodor din Sicilia IV.17. 


un flux sănătos de sânge îi inundă membrele, deoarece 
Pământul-Mamă îl revigora. Combatanţii s-au încleștat iar și 
Anteu s-a trântit de bună voie jos imediat, fără să mai aștepte 
să fie azvârlit; atunci Heracle, dându-și seama de ce făcea 
Anteu, l-a ridicat în aer, apoi i-a rupt coastele și, în pofida 
gemetelor profunde ale Pământului-Mamă, l-a ţinut în aer până 
a murit”. 

i. Unii spun că acest conflict a avut loc în Lixos, un orășel din 
Mauritania aflat la vreo optzeci de kilometri de Tanger, aproape 
de mare, unde un delușor mai era prezentat ca mormânt al lui 
Anteu de către romani. Băștinașii cred că, dacă din acest 
delușor sunt luate câteva coșuri de pământ, ploaia va începe să 
cadă și va continua până când pământul luat va fi pus înapoi. Se 
pretinde, de asemenea, că Grădinile Hesperidelor erau în insula 
învecinată, pe care se înalță un altar al lui Heracle; dar, cu 
excepţia câtorva măslini sălbatici, acum nu a mai rămas nici 
urmă din livezile de atunci. Când Sertorius a cucerit Tangerul, el 
a deschis mormântul, să vadă dacă scheletul lui Anteu era atât 
de mare pe cât îl descria tradiţia. Spre uluirea sa, acesta 
măsura șaizeci de coţi, așa încât a închis de îndată mormântul și 
i-a adus lui Anteu sacrificii ca pentru eroi. Locuitorii ținutului 
spun fie că Anteu a întemeiat orașul Tanger, numit anterior 
Tingis, fie că Sofax, pe care Tinga, văduva lui Anteu, i l-a născut 
lui Heracle, a domnit asupra acelei ţări și a dat orașului numele 
mamei lui. Diodor, fiul lui Sofax, a supus multe naţiuni africane 
cu ajutorul unei armate grecești recrutate dintre coloniștii 
micenieni pe care Heracle i-a așezat acolo. Mauritanii sunt de 
origine orientală și, asemenea farusilor, descind din acei perși 
care l-au însoţit pe Heracle în Africa; dar unii susțin că ei sunt 
descendenţii canaaniţilor pe care israelitul losua i-a alungat din 
ţara lor???. 

j. Apoi Heracle s-a dus la Oracolul din Ammon, unde a cerut o 
întrevedere cu Zeus, tatăl lui; dar Zeus nu dorea deloc să se 
arate și, când Heracle a insistat, a jupuit un berbec, a îmbrăcat 

blana lui, cu capul berbecului ascunzându-l pe al său, și i-a dat 
lui Heracle anumite instrucţiuni. De atunci, statuile lui Zeus 
Ammon din Egipt îl înfățișează cu chip de berbec. Tebanii 
sacrifică berbeci o dată pe an, la sfârșitul sărbătorii lui Zeus, 
când ucid un singur berbec și îi folosesc blana pentru a acoperi 
statuia lui Zeus, după care adoratorii se bat cu pumnii în piept, 
jelind victima, și o îngroapă într-un mormânt sacru%0. 

k. Apoi Heracle a luat-o spre sud și a întemeiat un oraș cu o 
sută de porţi, numit Teba, în cinstea locului său de naștere; dar 
unii spun că Osiris îl fondase deja. In tot acest timp, rege al 
Egiptului era fratele lui Anteu, Busiris, fiu al lui Poseidon cu 
Lisianasa, fiica lui Epafos sau, cum spun alţii, cu Anippe, o fiică a 
fluviului Nil”. Or, regatul lui Busiris suferise cândva de secetă și 
foamete vreme de opt sau nouă ani, iar el trimisese după auguri 
în Grecia, ca să-i dea vreun sfat. Nepotul lui, un prezicător 
cipriot pe nume Frasios, Trasios sau Tasios, fiu al lui Pygmalion, 
a anunţat că foametea avea să înceteze dacă, în fiecare an, un 
străin era sacrificat în cinstea lui Zeus. Busiris a început cu 
Frasios însuși, iar după aceea i-a sacrificat lui Zeus oaspeţi 
întâmplători, până la sosirea lui Heracle, care i-a lăsat pe preoţi 
să-l ducă cu forţa la altar. Ei i-au legat părul cu o panglică, iar 
Busiris a invocat zeii și era pe punctul să ridice toporul 
sacrificial, când Heracle și-a rupt legăturile și i-a ucis pe Busiris, 
pe Amfidamas, fiul lui, și pe toţi preoţii care participau la 
ceremonie*?. 

I. Apoi Heracle a traversat Asia și a debarcat în Thermyadrae, 
portul orașului Lindos din Rodos, unde a dejugat unul dintre boii 
de la căruţa unui ţăran, l-a sacrificat și s-a ospătat din carnea 
lui, în timp ce proprietarul stătea pe un munte și îl blestema de 
la distanță. De aceea locuitorii din Lindos încă mai rostesc 
blesteme atunci când îi aduc sacrificii lui Heracle. In cele din 
urmă, a ajuns în Munţii Caucaz, unde Prometeu fusese legat 
timp de treizeci de ani - sau o mie, sau treizeci de mii de ani -, 
în timp ce un vultur pleșuv, născut din Tifon și Echidna, îi 
ciugulea zilnic ficatul. Zeus se căia de mult pentru pedepsirea 

lui, deoarece atunci Prometeu îl prevenise binevoitor să nu se 
căsătorească cu Thetis, de teamă că ar fi putut zămisli un zeu 
mai măreț decât el; așa că acum, când Heracle l-a rugat să-l 
ierte pe Prometeu, a acceptat fără ezitare". Dar cum cândva ÎI 
condamnase la o pedeapsă veșnică, Zeus a stipulat că, pentru 
ca să pară în continuare prizonier, Prometeu trebuia să poarte 
un inel făcut din lanţurile lui, în care era prinsă o piatră din 
Caucaz - acesta fiind primul inel cu piatră montată. Dar 
suferinţele lui Prometeu erau destinate să dureze până când un 
nemuritor avea să meargă de bună voie în Tartar în locul lui; așa 
că Heracle i-a amintit lui Zeus de Chiron, care dorea să renunţe 
la darul nemuririi încă de când rana lui se dovedise a fi de 
nevindecat. Astfel, nu a mai fost nici o piedică, iar Heracle l-a 
invocat pe Apollo Vânătorul și a străpuns inima vulturului 
pleșuv, eliberându-l pe Prometeu. 

m. Omenirea a început acum să poarte inele în cinstea lui 
Prometeu și, de asemenea, cununi, deoarece, când a fost 
eliberat, lui Prometeu i s-a poruncit să își pună pe cap o coroniţă 
de salcie, iar Heracle, ca să-i ţină companie, și-a pus pe cap una 
de măslin sălbatic%5. 

n. Atotputernicul Zeus a pus săgeata printre stele, făcând din 
ea constelația Săgetătorul; și până în ziua de azi locuitorii 
Munţilor Caucaz consideră vulturii pleșuvi drept dușmani ai 
omenirii. Ei le incendiază cuiburile cu săgeți aprinse și pun 
capcane ca să răzbune suferinţa îndurată de Prometeu*. 

x 

1. Diferitele amplasamente ale Grădininii Hesperidelor 
reprezintă viziuni diferite despre ceea ce constituia Occidentul 
Îndepărtat. O relatare plasează decorul acestei munci în 

Berenice, numit cândva orașul Hesperidelor (Plinius, Naturalis 
historia V.5), în Eusperides (Herodot 1V.171) sau Euesperites 
(Herodot 1V.198), dar redenumit Euergetes după soţia lui 
Ptolemeu. Acesta a fost construit pe Pseudopenias (Strabon 
XVII.3.20), promontoriul vestic al Golfului Sirte. Orașul, udat de 
râul Lathon sau Lethon, avea o dumbravă sacră, cunoscută 
drept „Grădina Hesperidelor”. Mai mult, Lathon se vărsa într-un 
lac al Hesperidelor, iar în apropiere se afla un altul, Lacul 
Tritonis, care adăpostea o insuliță cu un templu al Afroditei 
(Strabon, /oc. cit.; Plinius, /oc. cit.), căreia se spunea uneori că i- 
ar fi aparţinut mărul (Servius despre Eneida lui Vergiliu IV.485). 
Herodot descrie insula ca pe una dintre puţinele părți fertile ale 
Libiei; în cei mai buni ani, pământul producea o recoltă însutită. 
2. Pe lângă disputele geografice, au existat și diverse 
raționalizări ale mitului. Un punct de vedere era că merele 
fuseseră în realitate niște oi foarte frumoase (melon înseamnă 
atât „oaie”, cât și „măr”) sau oi cu o blană roșie aparte, ce 
semăna cu aurul, și care erau păzite de un cioban pe nume 
Dragon, căruia fiicele lui Hesperos, Hesperidele, obișnuiau să îi 
aducă de mâncare. Heracle a luat oile (Servius despre Eneiaa lui 
Vergiliu, /oc. cit.; Diodor din Sicilia IV.26) și l-a ucis (Servius, /oc. 
Cit.) sau l-a răpit pe cioban (Palefatos 19). Palefatos (/oc. cit.) 
face din Hesperos un locuitor al Miletului din Caria, vestit și el 
pentru oile lui, și spune că, deși Hesperos era de mult mort la 
momentul raidului lui Heracle, cele două fiice îi supravieţuiseră. 
3. Un alt punct de vedere era că Heracle le-a salvat pe fiicele 
lui Atlas, care fuseseră răpite din livada familiei de preoţii 
egipteni, iar Atlas, drept recunoștință, nu doar că i-a oferit 
obiectul muncii sale, dar l-a și învăţat astronomia. Căci Atlas, 
primul astronom, știa atât de multe, încât purta pe umeri globul 
pământesc ori ceresc; de aceea se spune că Heracle a luat 
globul de la el (Diodor din Sicilia 1ll.60 și 1V.27). Heracle a 
devenit într-adevăr stăpân al Zodiacului, dar titanul astronom 
pe care l-a înlocuit el a fost Keos (alias Thot), nu Atlas (*1.d și 
3). 
4. Însă adevărata explicaţie a acestei munci poate fi găsită în 
ritual, mai degrabă decât în alegorie. Voi arăta (*148.5) că un 
candidat la regalitate trebuia să învingă un șarpe și să-i ia aurul 
și că Heracle a făcut aceasta atât aici, cât și în lupta lui cu Hidra. 
Dar aurul pe care el l-a luat nu ar fi trebuit să fie, de fapt, sub 


forma unor mere de aur- acestea îi erau date la sfârșitul 
domniei lui de Zeița Triplă, ca pașaport pentru Paradis. Și, în 
acest context funerar, șarpele nu era inamicul său, ci forma pe 
care propria lui umbră oraculară avea s-o adopte după ce va fi 
sacrificat. Ladon avea o sută de capete și vorbea cu mai multe 
limbi deoarece mulţi eroi oraculari se puteau numi pe ei înșiși 
„Heracle”: cu alte cuvinte, ei fuseseră reprezentanţi ai lui Zeus 
și consacraţi slujirii Herei. Grădina celor trei Hesperide - ale 
căror nume le identifică apusului de soare (*33.7 și 39.1) - este 
plasată în Occidentul Extrem deoarece apusul era un simbol al 
morţii regelui sacru. Heracle a primit merele la sfârșitul domniei 
sale, consemnată în mod corect drept un Mare An cu o sută de 
lunaţii. El preluase sarcina regalității sacre de la predecesorul lui 
și, odată cu ea, titlul de At/as - „cel care suferă îndelung”. Este 
probabil ca, la origine, sarcina să fi fost nu globul terestru, ci 
discul solar (*67.2). 

5. Comportamentul lui Nereu este modelat după cel al lui 
Proteu (*169.a), pe care Menelaos l-a consultat pe Insula Faros 
(Homer, Odiseea IV.581 și urm.). Se spune că Heracle ar fi urcat 
pe fluviul Pad, deoarece acesta ducea în ţinutul hiperboreenilor 
(*125.b). Noi știm că darurile hiperboreenilor pentru Delos, 
învelite în paie, ajungeau pe această rută (Herodot IV.33). Dar 
chiar dacă ţinutul lor era, într-un anumit sens, Britania - ca fiind 
centru al cultului boreean -, în alt sens era Libia, sau Caucazul, 
iar Paradisul se afla fie în Occidentul Indepărtat, fie dincolo de 
Vântul de Nord, regiunea misterioasă către care zburau gâștele 
sălbatice în timpul verii (*161.4). Peregrinările lui Heracle 
ilustrează această incertitudine. Dacă el ar fi fost în căutarea 
unui Paradis libian, l-ar fi consultat pe regele Proteu al Farosului 
(*169.a); dacă l-ar fi căutat pe cel caucazian, pe Prometeu 
(versiunea lui Apollodor); dacă l-ar fi căutat pe cel nordic, pe 
Nereu, care trăia lângă izvoarele Padului și al cărui 
comportament semăna cu al lui Proteu. 

6. Oasele lui Anteu erau probabil cele ale unei balene eșuate, 
în legătură cu care în Tanger a apărut o legendă: „Acesta 
trebuie să fi fost un gigant - și doar Heracle ar fi putut să-l 
ucidă. Acel Heracle care a ridicat coloanele enorme din Ceuta și 
Gibraltar!”. O luptă între candidatul la regalitate și campionii 
locali era un obicei larg răspândit: lupta cu Anteu pentru 
posesiunea regatului, asemenea luptei lui Tezeu cu Sciron 


(*96.3) sau a lui Odiseu cu Filomelides (*161.5), trebuie 
înţeleasă în acest context. Praxitele, sculptorul Partenonului, 
considera înfrângerea lui Anteu drept o muncă separată 
(Pausanias 1V.11.4). 

7. O asociere religioasă străveche punea în legătură orașele 
Dodona și Ammon, iar acel Zeus venerat în ambele era inițial un 
rege-păstor, sacrificat anual, de exemplu, pe munţii Pelion și 
Lafistion. Heracle a avut motive să își viziteze tatăl când a trecut 
prin Libia; Perseu făcuse la fel în drumul lui spre Est, iar 
Alexandru cel Mare avea să urmeze același model, multe secole 
mai târziu. 

8. Zeul Seth avea păr roșcat și, prin urmare, locuitorii din 
Busiris aveau nevoie de victime cu păr de aceeași culoare pe 
care să i le ofere lui Osiris, cel ucis de Seth; roșcaţii erau o 
raritate în Egipt, dar numeroși în rândul elenilor (Diodor din 
Sicilia 1.88; Plutarh, Despre Isis și Osiris 30, 33 și 73). Uciderea 
lui Busiris de către Heracle ar putea consemna o anumită 
acţiune punitivă întreprinsă de eleni, ai căror compatrioți 
fuseseră atrași în cursă și jertfiți; există mărturii ale unei colonii 
elenice timpurii la Hemmis. 

9. Blestemele proferate în timpul sacrificiilor făcute în cinstea 
lui Heracle (*143.a) amintesc obiceiul consacrat de a blestema 
și a insulta regele de pe un deal din apropiere, în timp ce el este 
încoronat, pentru a ţine la distanţă invidia divină. Generalii 
romani erau insultaţi în mod similar cu prilejul triumfurilor lor, în 
timp ce îl întruchipau pe Marte. Dar și semănătorii blestemau 
seminţele atunci când le împrăștiau pe brazde. 

10. Eliberarea lui Prometeu pare să fi fost o fabulă morală 
inventată de Eschil, nu un mit autentic (*39.h). Faptul că purta o 
cunună de salcie - confirmat de o oglindă etruscă - sugerează 
că Prometeu fusese consacrat Zeiţei-Lună Anatha, Neith sau 
Atena (*8.1). Poate că la origine el fusese legat cu ramuri de 
salcie de altarul sacrificial de la sărbătoarea ei de toamnă 
(*116.4). 

11. Potrivit unei legende, Tifon l-a ucis pe Heracle în Libia, iar 
lolau l-a readus la viaţă ţinându-i o prepeliţă la nas (Eudoxos din 
Cnidos, Ocolul pământului |, citat de Athenaios 1X.11). Dar 
Heracle din Tyr, Melkarth, a fost cel pe care zeul Esmun („cel pe 
care îl invocăm”), sau Asclepios, l-a readus la viaţă în acest 
mod. Semnificația este că anul începe în martie, odată cu 


sosirea prepeliţelor din Sinai, iar orgiile prepeliţelor erau 
celebrate în onoarea zeiţei (*14.3). 


134. A douăsprezecea muncă: Prinderea lui Cerber 


a. Cea din urmă și mai dificilă muncă a lui Heracle a fost să îl 
aducă pe câinele Cerber din Tartar. El a început prin a se duce 
la Eleusis, unde a cerut să ia parte la Mistere și să poarte 
cununa de mirt**. In ziua de azi, orice grec cu o reputaţie bună 
poate fi iniţiat la Eleusis, dar, dat fiind că pe vremea lui Heracle 
doar atenienii erau admiși, Tezeu a sugerat că un oarecine Pilios 
ar trebui să-l adopte. Acest Pilios a făcut întocmai, iar după ce 
Heracle a fost purificat pentru uciderea centaurilor, întrucât 
nimănui cu mâinile pătate de sânge nu îi era îngăduit să asiste 
la Mistere, a fost iniţiat cum se cuvine de Musaios, fiul lui Orfeu, 
Tezeu fiindu-i naș". Totuși Eumolpos, iniţiatorul Marilor Mistere, 
decretase că nici un străin nu putea fi admis și, ca urmare, 
locuitorii din Eleusis, nevrând să refuze cererea lui Heracle, dar 
îndoindu-se că adoptarea lui de către Pilios îl califica drept 
atenian adevărat, au instituit pentru el Micile Mistere. Alţii spun 
că Demetra însăși a iniţiat cu acel prilej Micile Mistere în 
onoarea lui%*. 

b. În fiecare an se ţin două categorii de Mistere Eleusine: cele 
Mari, în cinstea Demetrei și a Corei, și cele Mici, doar în cinstea 
Corei. Aceste Mistere Mici, o pregătire a celor Mari, sunt o 
rememorare sub formă de dramă a vieţii lui Dionysos, 
reprezentată de locuitorii din Eleusis în Agra, pe râul Ilissos, în 
luna Antesterion. Principalele rituri sunt sacrificarea unei 
scroafe, pe care iniţiaţii o spală mai întâi în râul Cantaros, și 
purificarea lor ulterioară de către un preot purtând numele de 
Hidranos%0. Ei trebuie să aștepte cel puţin un an până când pot 
participa la Misterele Mari, care se ţin chiar în Eleusis, în luna 

Bedromion, și totodată să depună un jurământ în faţa 
mistagogului că vor păstra secretul înainte să se pregătească 
pentru Mistere. Între timp, nu le este îngăduit accesul în 
sanctuarul Demetrei, ci trebuie să aștepte în vestibul pe toată 
durata solemnităţilor*!. 

c. Astfel curăţit și pregătit, Heracle a coborât în Tartar din 
orașul Tenaros din Laconia sau, spun unii, din Chersonesul de 
lângă Heracleea, de la Marea Neagră, unde urmele coborârii lui 
mai pot fi văzute până la o mare adâncime. El a fost condus de 
Atena și Hermes - căci de fiecare dată când Heracle, epuizat de 
muncile lui, i se plânsese disperat lui Zeus, Atena venise în 
grabă să-l întremeze*?. Îngrozit de chipul încruntat al lui 
Heracle, Charon l-a trecut peste râul Styx fără să șovăie; pentru 
această vină, el avea să fie ţinut în lanţuri de Hades vreme de 
un an. In timp ce Heracle pășea pe mal din luntrea șubredă a lui 
Charon, toate umbrele au fugit, în afară de Meleagru și de 
Gorgona Meduza. La vederea Meduzei, Heracle a scos sabia, dar 
Hermes l-a asigurat că era doar o fantomă, iar când a ţintit cu o 
săgeată spre Meleagru, care purta o armură strălucitoare, 
acesta a râs. „Nu ai a te teme de morţi”, i-a spus. Apoi au 
discutat prietenește o vreme, Heracle oferindu-se în cele din 
urmă să se căsătorească cu Deianira, sora lui MeleagruS55. 

d. Aproape de porţile Tartarului, Heracle i-a găsit pe prietenii 
lui, Tezeu și Piritoos, înlănţuiţi; a smuls lanţurile lui Tezeu și l-a 
eliberat, dar a fost obligat să-l lase pe Piritoos acolo. Apoi a 
rostogolit stânca sub care Demetra îl întemnițase pe Ascalafos, 
după care, vrând să le facă pe plac umbrelor cu o libaţie de 
sânge proaspăt, a tăiat una din vitele lui Hades. Văcarul 
Menetes, sau Menetios, fiul lui Ceutonimos, l-a provocat la luptă, 
dar Heracle l-a cuprins pe după mijloc și i-a zdrobit coastele. 
Atunci Persefona, care a ieșit din palatul ei și l-a întâmpinat pe 
Heracle ca pe un frate, a intervenit și l-a rugat să-i cruţe viaţa 
lui Menetes%5+* 

e. Când Heracle l-a cerut pe Cerber, Hades, care stătea alături 
de soţia lui, a răspuns încrâncenat: „Este al tău, dacă poţi să-l 
stăpânești fără să-ţi foloseşti măciuca sau săgețile”. Heracle a 
găsit câinele legat de porţile Aheronului și l-a apucat strâns de 
gât - din gâtul lui ieșeau trei capete, fiecare cu o coamă de 
șerpi. Coada lui ghimpată s-a repezit să lovească, dar Heracle, 
protejat de pielea de leu, nu a dat drumul strânsorii până când 
Cerber nu s-a sufocat și a cedat". 

f. Pe drumul de întoarcere din Tartar, Heracle și-a împletit o 
cunună din copacul pe care Hades îl plantase pe Câmpiile Elizee 
ca simplă amintire a amantei lui, frumoasa nimfă Leuce. 
Frunzele exterioare ale cununii au rămas negre, deoarece 
negrul este culoarea Lumii Subpământene, dar cele de lângă 
fruntea lui Heracle au devenit argintii la atingerea transpiraţiei 
lui strălucitoare. De aceea plopul-alb sau plopul-tremurător îi 
este consacrat: culoarea semnifică faptul că muncile lui Heracle 
s-au săvârșit în ambele lumi*6. 

g. Cu ajutorul Atenei, Heracle a trecut înapoi Styxul 
nevătămat, după care, ba târându-l, ba cărându-l în spate, l-a 
scos pe Cerber afară din hăul din Trezena, prin care și Dionysos 
o condusese pe Semele, mama lui. În templul lui Artemis 
Salvatoarea, construit de Tezeu deasupra gurii acestui hău, 
acum se află altare consacrate zeităților infernale. În Trezena, 
de asemenea, există o fântână descoperită de Heracle și numită 
după el în faţa fostului palat al lui Hipolit*?. 

h. Potrivit unei alte relatări, Heracle l-a târât în sus pe Cerber, 
legat cu lanţuri de nesfărâmat, pe o cărare subterană care duce 
la peștera sumbră din Acone, lângă Mariandyne, la Marea 
Neagră. Dat fiind că Cerber se opunea, întorcându-și ochii de la 
lumina soarelui și lătrând furios cu toate cele trei guri ale sale, 
balele lui s-au scurs pe câmpurile verzi și au dat naștere plantei 
otrăvitoare numite aconit, sau hecateis, deoarece Hecate a fost 
prima care a folosit-o. lar o altă relatare spune că Heracle a 
revenit în lumea de deasupra prin Tenaros, celebru pentru 
templul ca o peșteră cu o statuie a lui Poseidon aflată în faţa lui; 
dar, dacă de acolo a dus vreodată un drum spre Lumea 

Subpământeană, el a fost între timp astupat. În sfârșit, unii spun 
că el a ieșit prin incinta templului lui Zeus Lafistianul, de pe 
Muntele Lafistion, unde se află o statuie a lui Heracle-cu-ochi- 
strălucitori*58. 

i. Totuși, cu toţii sunt de acord cel puţin că, atunci când 
Heracle l-a adus pe Cerber în Micene, Euristeu, care tocmai 
aducea un sacrificiu, i-a înmânat o porţie ca pentru un sclav, 
păstrând cele mai bune bucăţi pentru rudele lui, și că Heracle a 
fost cuprins pe bună dreptate de o mare revoltă, ucigându-i pe 
trei dintre fiii lui: pe Perimedes, Euribios și Euripilos%?. 

j. Pe lângă aconit, Heracle a descoperit și următoarele 
buruieni de leac: atotvindecătorul heracleon, adică „șovârvul 
sălbatic”, heracleonul siderian, cu tulpina îngustă, flori roșii și 
frunze asemănătoare coriandrului, care crește lângă lacuri și 
râuri și este un excelent remediu pentru toate rănile produse de 
fier, și hyoscyamus sau măselariţa, care provoacă ameţeală și 
nebunie. Heracleonul nimfelor, ce are o rădăcină asemănătoare 
unei măciuci, a fost numit după o nimfă părăsită de Heracle, 
care murise de gelozie; aceasta îi face pe bărbaţi impotențţi 
vreme de douăsprezece zile*%0. 

x 

1. Acest mit pare să fi fost dedus dintr-o reprezentare care îl 
înfățișează pe Heracle coborând în Tartar, unde Hecate, Zeița 
Morților, i-a urat bun venit sub chipul ei de monstru cu trei 
capete - probabil unul pentru fiecare anotimp (*31.7/ și 75.2) - și, 
ca urmare firească a merelor de aur primite de ea în dar, l-a 
condus pe Câmpiile Elizee. De fapt, Cerber era aici cel care îl 
ducea pe Heracle, nu invers. Versiunea pe care o cunoaștem 
este un rezultat logic al divinizării lui: un erou trebuie să rămână 
în Lumea Subpământeană, dar un zeu va scăpa și îl va lua 
împreună cu el pe temnicer. Mai mult, zeificarea unui erou într-o 
societate care anterior o adorase doar pe Zeiţă implică faptul că 
regele a sfidat datina imemorială și a refuzat să moară de 
dragul ei. Astfel, a poseda un câine de aur era dovada 
suveranităţii Marelui Rege aheean și a eliberării lui de tutela 
matriarhală (*24.4). Prezenţa lui Menetes în Tartar și furtul 

uneia dintre vitele lui Hades de către Heracle arată că a zecea 
muncă este o altă versiune a celei de-a douăsprezecea: un 
triumf asupra ladului (*132.1). Dacă e să judecăm după mitul 
galez corespondent, tatăl lui Menetes, chiar dacă în mod 
intenţionat „lipsit de nume”, era Zeul arinului Bran, Foroneu sau 
Cronos, ceea ce este în acord cu contextul celei de-a zecea 
munci (White Goddess, p. 48). 

2. Marile Mistere Eleusine erau de origine cretană și se ţineau 
în luna Bedromion („alergând după ajutor”), care, în Creta, era 
prima lună a anului, aproximativ în septembrie, fiind numită 
astfel, potrivit lui Plutarh (Tezeu 27), pentru a comemora 
înfrângerea amazoanelor de către Tezeu, ceea ce înseamnă 
suprimarea de către el a sistemului matriarhal. La origine, 
Misterele par să fi fost pregătirea regelui sacru, la echinocțiul de 
toamnă, pentru moartea lui apropiată de la mijlocul iernii - de 
aici cununa premonitorie de mirt (*109.4) -, sub forma unei 
drame sacre care îl prevenea cu privire la ce să se aștepte în 
Lumea  Subpământeană. După abolirea sacrificiilor regale 
masculine, o caracteristică a matriarhatului, Misterele au fost 
deschise tuturor celor considerați demni de iniţiere; ca și în 
Egipt, unde Cartea Morților oferea sfaturi similare, orice om cu o 
reputaţie bună putea să devină un Osiris prin purificarea de 
toată necurăţenia și trecerea printr-un simulacru de moarte. La 
Eleusis, Osiris era identificat cu Dionysos. Frunzele plopului-alb 
erau un simbol sumerian al renașterii și, în calendarul copacilor, 
plopul-alb reprezenta echinocțiul de toamnă (*52.3). 

3. Misterele Mici, care au devenit o pregătire a celor Mari, par 
să fi fost o sărbătoare pelasgică independentă, întemeiată tot 
pe speranța renașterii, dar care avea loc la începutul lui 
februarie, de Stretenie, când copacii dau primele frunze - 
aceasta fiind semnificaţia lui „Antesterion”. 

4. Or, de vreme ce Dionysos era identificat cu Osiris, Semele 
trebuia să fie Isis; și știm că Osiris nu a salvat-o pe Isis din 
Lumea Subpământeană, ci ea pe el. Astfel, fresca din Trezena 
trebuie să o fi înfățișat pe Semele readucându-l în lumea de 
deasupra pe Dionysos. Zeița care îl conduce în același mod pe 
Heracle este tot Isis, iar salvarea Alcestei de către acesta a fost 
probabil dedusă din aceeași frescă - Heracle este condus, nu el 
conduce. leșirea lui în preajma Muntelui Lafistion constituie o 
variantă interesantă. Pe acest vârf nu există nici o peșteră, iar 


mitul trebuie să se fi referit la moartea și învierea unui rege 
sacru care a fost celebrat acolo - un rit care a contribuit la 
formarea legendei lânii de aur (*70.2 și 148.10). 

5. Aconitul, otravă și paralizant, era folosit de vrăjitoarele din 
Tesalia pentru producerea alifiei de zburat: aceasta amorţea 
picioarele și mâinile și dădea senzaţia desprinderii de pământ. 
Dar, de vreme ce era și antipiretic, meritul descoperirii i-a fost 
atribuit lui Heracle, care alungase păsările ce produceau febră 
din Stimfalos. 

6. Succesiunea muncilor lui Heracle diferă considerabil. 
Diodor din Sicilia și Hyginus ordonează cele douăsprezece munci 
în aceeași ordine ca Apollodor, doar că amândoi o pun pe a 
patra înaintea celei de-a treia și pe a șasea înaintea celei de-a 
cincea; Diodor din Sicilia o pune pe a douăsprezecea înaintea 
celei de-a unsprezecea. Aproape toţi mitografii sunt de acord că 
uciderea leului din Nemeea a fost prima muncă, dar în 
succesiunea lui Hyginus a „celor douăsprezece munci ale lui 
Heracle date lui de Euristeu” (Fabula 30), ea este precedată de 
sugrumarea șerpilor. Într-un loc, Diodor din Sicilia asociază 
uciderea lui Anteu și a lui Busiris cu a zecea muncă (IV.17-18); 
în altul, cu a unsprezecea (1V.27). Și, dacă unii autori afirmă că 
Heracle a plecat cu argonauţii în tinereţe (Silius Italicus 1.512), 
alţii plasează această aventură după a patra muncă (Apollonios 
din Rodos 1.122); iar alţii, după a opta (Diodor din Sicilia IV.15). 
Dar unii îl pun să îndeplinească muncile a noua (Valerius 
Flaccus, Argonautice V.91) și a douăsprezecea (/b/d. 11.382) și să 
rupă coarnele ambilor tauri (ibid. 1.36) înainte să plece pe mare 
cu argonauţii, iar alţii neagă cu totul că el ar fi plecat, pe motiv 
că pe atunci o slujea ca sclav pe regina Omfale (Herodot, citat 
de Apollodor 1.9.19). 

7. Potrivit lui Licofron 1328, Heracle a fost inițiat în Misterele 
Eleusine înainte să se apuce de munca a noua, dar Philochoros 
(citat de Plutarh, Tezeu 26) spune că Tezeu îl iniţiase în timpul 
îndeplinirii ei (ibid. 30) și a fost salvat de acesta din Tartar în 
timpul muncii a douăsprezecea (Apollodor 11.5.12). Potrivit lui 
Pausanias, Tezeu avea doar șapte ani atunci când Heracle a 
venit în Trezena purtând pielea de leu; și a curăţat Istmul de 
răufăcători în drumul lui spre Atena pe când o slujea pe Omfale 
(Apollodor 1l.6.3). Euripide credea că Heracle luptase cu Cicnos, 
fiul lui Ares, înainte să se apuce de munca a opta (A/cesta 501 și 


urm.); Propertius (IV.19.41) spune că el fusese deja în Tartar 
când l-a ucis pe Cacus; iar Ovidiu (Faste/e V.388), că Chiron 
murise accidental atunci când Heracle aproape că își încheiase 
muncile, nu în timpul celei de-a patra. 

8. Albricus (22) enumeră următoarele douăsprezece munci în 
această ordine, cu explicaţii alegorice: înfrângerea centaurilor la 
o nuntă, uciderea leului, salvarea Alcestei din Tartar și 
înlănţuirea lui Cerber, obținerea merelor Hesperidelor, uciderea 
Hidrei, lupta cu Aheloos, uciderea lui Cacus, obţinerea iepelor lui 
Diomede, înfrângerea lui Anteu, capturarea mistreţului, furtul 
cirezilor lui Gerion, susținerea cerurilor. 

9. Diverse munci și fapte secundare ale lui Heracle erau 
reprezentate pe tronul lui Apollo din Amicle (Pausanias lll.18.7- 
9) și în altarul de bronz al Atenei de pe acropola spartană 
(Pausanias lll.17.3). Frontoanele sculptate ale lui Praxitele de pe 
altarul din Teba al lui Heracle înfățișau mare parte din cele 
douăsprezece munci, dar păsările stimfaliene lipseau, iar lupta 
cu Anteu înlocuia curăţarea grajdurilor lui Augias. Dorinţa 
evidentă a atât de multor orașe de a fi asociate cu muncile lui 
Heracle sugerează că un ritual foarte asemănător al îndeplinirii 
unor sarcini în vederea căsătoriei, ca preliminarii la încoronare, 
era răspândit pe o arie foarte largă. 


135. Uciderea lui Ifitos 


a. Atunci când Heracle s-a întors în Teba după muncile sale, el 
a dat-o pe Megara, soţia lui acum în vârstă de treizeci și trei de 
ani, în căsătorie lui lolau, nepotul și conducătorul carului său, 
care avea doar șaisprezece ani, ţinând cont că uniunea dintre ei 
fusese de rău augur“!. Apoi și-a căutat o soţie mai tânără cu 
care să fie fericit; și auzind că prietenul său Euritos, un fiu al 
regelui Melaneu al Ehaliei, se oferise să o căsătorească pe fiica 
lui, lole, cu orice arcaș care putea să îl întreacă pe el și pe cei 
patru fii ai săi, s-a pornit într-acolo”. Euritos primise un arc 
foarte frumos de la Apollo însuși, care îl învățase și cum să-l 
mânuiască, încât Euritos pretindea acum că îl poate întrece în 
arta de a trage la ţintă; dar lui Heracle nu i-a fost deloc greu să 

câștige competiţia. Rezultatul l-a nemulţumit profund pe 
Euritos, iar când a aflat că Heracle o alungase pe Megara după 
ce îi ucisese copiii, a refuzat să i-o dea pe lole. După ce a băut 
destul vin ca să prindă încredere, el i-a spus lui Heracle: „Nu te- 
ai putea pune niciodată cu mine și cu fiii mei ca arcaș dacă nu ai 
folosi în mod necinstit săgeți magice care nu își pot rata ţinta. 
Acest concurs este nul, iar eu n-o voi încredința în nici un caz pe 
iubita mea fiică unui ticălos ca tine! Mai mult, tu ești sclavul lui 
Euristeu și, ca sclav, nu meriţi decât să încasezi lovituri de la un 
om liber”. Și spunând acestea, l-a izgonit pe Heracle din palat. 
Heracle nu a trecut imediat la represalii, cum ar fi putut s-o facă 
foarte ușor; dar a jurat să se răzbune*?. 

b. Trei dintre fiii lui Euritos, anume Dideon, Clitios și Toxeu, îl 
susținuseră pe tatăl lor în afirmaţiile lui dubioase. Însă cel mai 
mare, pe nume lfitos, a declarat că ar fi fost corect ca lole să îi 
fie dată lui Heracle. lar când, la puţin timp după aceea, 
douăsprezece iepe de prăsilă cu copite puternice și doisprezece 
mânji voinici de catâr au dispărut din Eubeea, el a refuzat să 
creadă că Heracle a fost hoţul. In realitate, fuseseră furaţi de 
bine-cunoscutul hoţ Autolicos, care le-a schimbat înfățișarea 
prin magie și i-a vândut lui Heracle, care nu bănuia că nu erau ai 
lui. Ifitos a mers pe urmele iepelor și mânjilor și a descoperit 
că acestea duceau spre Tirint, ceea ce l-a făcut să bănuiască 
faptul că, până la urmă, Heracle răzbunase ofensa adusă lui de 
Euritos. Ajungând brusc faţă în faţă cu Heracle, care tocmai se 
întorsese după ce o salvase pe Alcesta, și-a ascuns bănuiala, 
cerându-i doar o părere în această chestiune. După descrierea 
lui lIfitos, Heracle nu a recunoscut animalele ca fiind cele 
vândute lui de Autolicos și, cu obișnuitul lui entuziasm, a promis 
să le caute, dacă lfitos era de acord să-i fie oaspete. Insă acum 
ghicise că era suspectat de furt, ceea ce i-a înveninat sufletul 
sensibil. După un ospăț copios, el l-a condus pe lfitos pe cel mai 
înalt turn din Tirint. „Uită-te în jurul tău”, i-a spus el, „și spune- 
mi dacă vezi iepele tale păscând pe undeva”. „Nu le văd”, a 

recunoscut Ifitos. „Atunci m-ai acuzat pe nedrept în sinea ta că 
sunt hoţ!”, a răcnit Heracle înnebunit de furie și l-a ucis 
azvârlindu-l din turns. 

c. Heracle s-a dus imediat la regele Neleu al Pilosului și i-a 
cerut să fie purificat; dar Neleu a refuzat, deoarece Euritos era 
aliatul său. La fel, nici unul dintre fiii lui, cu excepţia celui mai 
mic, Nestor, nu a acceptat să-l primească pe Heracle, care, în 
cele din urmă, l-a convins pe Deifobos, fiul lui Hipolit, să-l 
purifice în Amicle. Totuși, el continua să fie chinuit de coșmaruri 
și s-a dus să întrebe Oracolul din Delfi cum ar putea scăpa de 
ele*%. Pythia Xenocleia a refuzat să răspundă la această 
întrebare. „Ţi-ai ucis oaspetele”, a zis ea. „Nu am nici un fel de 
oracol pentru unul ca tine!” „Atunci voi fi obligat să institui un 
oracol al meu!”, a strigat Heracle. Și zicând acestea, a luat 
ofrandele votive din altar, smulgând până și trepiedul pe care 
stătea Xenocleia. „Heracle din Tirint este un om foarte diferit de 
tizul lui din Canop”, a spus Pythia cu asprime în glas, în timp ce 
el pleca cu trepiedul din altar; voia să spună că Heracle din 
Egipt venise cândva la Delfi și se comportase cu mult respect”. 

d. Indignat, Apollo s-a ridicat și între el și Heracle s-a pornit 
lupta, până când Zeus i-a despărţit pe cei doi combatanți cu un 
fulger, obligându-i să dea mâna prietenește. Heracle a înapoiat 
trepiedul sacru, iar cei doi au întemeiat împreună orașul Gythio, 
unde statuile lui Apollo, Heracle și Dionysos stau acum alăturate 
în piaţa publică. Apoi Xenocleia i-a dat lui Heracle următorul 
oracol: „Ca să scapi de suferinţa ta, trebuie să te vinzi ca sclav 
vreme de un an întreg, iar preţul pe care îl obţii trebuie să îl 
oferi copiilor lui Ifitos*8. Zeus este furios pentru că ai violat 
legile ospitalităţii, indiferent de provocare”. „Al cui sclav trebuie 
să fiu?”, a întrebat Heracle umil. „Regina Omfale din Lidia te va 
cumpăra”, a răspuns Xenocleia. „Mă supun”, a zis Heracle, „dar 
într-o bună zi îl voi lua de sclav pe acela care mi-a adus această 
suferinţă cu familia lui cu tot!”*%. Însă unii spun că Heracle nu a 
înapoiat trepiedul și că atunci când, o mie de ani mai târziu, 

Apollo a auzit că acesta fusese dus în orașul Feneos, i-a 
pedepsit pe locuitorii acestuia blocând tunelul pe care îl săpase 
Heracle pentru a evacua ploile abundente, iar orașul a fost 
inundat*”0, 

e. Există și o altă relatare, cu totul diferită, a acestor 
evenimente, conform căreia Licos din Eubeea, fiu al lui Poseidon 
și Dirce, a atacat Teba într-o perioadă de răzvrătire, l-a ucis pe 
regele Creon și a uzurpat tronul. Crezând spusele lui Copreu, că 
Heracle murise, Licos a încercat să o seducă pe Megara, iar 
când ea s-a opus, i-ar fi ucis pe ea și pe copii dacă Heracle nu s- 
ar fi întors din Tartar la timp ca să se răzbune. Atunci Hera, al 
cărei favorit era Licos, l-a făcut pe Heracle să înnebunească: el i- 
a ucis pe Megara și pe propriii lui copii, de asemenea, pe Stihios 
din Etolia”!. Tebanii, atunci când prezintă mormântul copiilor, 
spun că Heracle l-ar fi ucis și pe Amfitrion, tatăl lui adoptiv, dacă 
Atena nu l-ar fi doborât, făcându-l să-și piardă cunoștința, cu un 
bolovan uriaș, pe care ei îl arată, spunând: „Noi l-am poreclit 
«Pedepsilă»”. Dar, de fapt, Amfitrion murise cu mult înainte, în 
campania din  Orhomenos. Atenienii pretind că Tezeu, 
recunoscător lui Heracle pentru că îl salvase din Tartar, a sosit 
în acest moment critic cu armata ateniană ca să îl ajute 
împotriva lui Licos. A fost îngrozit de crimă, dar i-a promis lui 
Heracle întreaga lui cinstire pentru tot restul vieţii, și chiar după 
moarte, și l-a dus la Atena, unde Medeea i-a vindecat nebunia 
cu leacuri. Apoi Sicalus l-a mai purificat o dată*?. 

x 

1. În societatea matriliniară, divorţul de o soţie regală implica 
abandonarea regatului care fusese dota ei și pare probabil ca, 
odată ce convențiile străvechi din Grecia au fost relaxate, un 
rege sacru să fi putut scăpa de moarte la sfârșitul domniei sale 

prin abandonarea regatului și căsătoria cu moștenitoarea altuia. 
Dacă este așa, refuzul lui Euritos de a-l lua pe Heracle ca ginere 
al său probabil că nu s-a datorat faptului că el își omorâse 
copiii - victimele anuale sacrificate în timp ce domnise în 
Teba -, ci că se eschivase de la datoria lui regală de a muri. 
Câștigarea unei mirese printr-o performanţă la tras cu arcul era 
un obicei indo-european: în Mahabharata, Arjuna o câștigă astfel 
pe Draupadi, iar în Ramayana, Rama îndoaie arcul puternic al lui 
Shiva și o câștigă pe Sita. Mai mult, a trage săgeți spre toate 
punctele cardinale și una către zenit (*126.2 și 132.8) făcea 
parte din riturile căsătoriei regale din India și Egipt. lepele 
probabil că au figurat ca victime sacrificiale la căsătoria lui 
Heracle cu lole, atunci când el a devenit rege al Ehaliei (*81. 4). 
lfitos, în orice caz, este regele-substitut aruncat din înălțimea 
zidurilor Tebei la sfârșitul fiecărui an sau în orice alt moment 
pentru îmbunarea vreunei zeități cuprinse de furie (*105.4; 106. 
j și 121.3). 

2. Luarea trepiedului din Delfi de către Heracle pare să 
consemneze o acaparare doriană a altarului, așa cum fulgerul 
aruncat între Apollo și Heracle consemnează decizia ca lui 
Apollo să i se permită să își păstreze Oracolul, și nu să i-l cedeze 
lui Heracle - cu condiţia ca el să slujească interesele doriene ca 
protector al dimanilor, un trib aparţinând Ligii dorice. Era de 
notorietate faptul că spartanii, care erau dorieni, controlau 
Oracolul din Delfi în epoca clasică. Euripide omite incidentul cu 
trepiedul în tragedia lui Herac/e deoarece, în 421 î.Hr., atenienii 
fuseseră înfrânți prin Tratatul lui Nicias în încercarea lor de a 
menţine suveranitatea focienilor asupra Delfiului; spartanii au 
insistat să facă un stat-marionetă separat pe care să îl 
controleze ei. La mijlocul secolului al IV-lea, când disputa a 
izbucnit iarăși, focienii au cucerit Delfi și și-au însușit unele din 
comorile lui, pentru a strânge armate cu care să se apere; dar 
au fost învinși sever și toate orașele lor au fost distruse. 

3. Reproșul Pythiei pare să însemne că dorienii, care 
cuceriseră Peloponesul, își spuneau „fii ai lui Heracle” și nu îi 
arătau același respect ca predecesorii lor ahei, eolieni și ionieni, 
ale căror legături religioase erau cu agricultorii libieni din delta 
egipteană, mai degrabă decât cu regii crescători de vite elenici; 
predecesoarea Xenocleei, Herofile („dragă Herei”), fusese fiica 
lui Zeus cu Lamia și era numită „Sibyl” de libienii asupra cărora 


domnea (Pausanias X.12.1; Euripide, Prolog la Lamia). Cicero 
confirmă această viziune atunci când neagă că fiul lui Alcmene 
(un Heracle predorian) ar fi fost cel care se luptase cu Apollo 
pentru trepied (Despre natura zeilor MI). Mai târziu, în numele 
bunei-cuviinţe religioase, s-au făcut încercări de a aplana 
conflictul dintre Apollo Focianul și Heracle Dorianul. Astfel, 
Plutarh, un preot delfic, sugerează (Despre E de la Delfi 6) că 
Heracle a devenit un profet și logician expert care „pare că a 
luat trepiedul dintr-o rivalitate prietenească cu Apollo”. Atunci 
când descrie răzbunarea lui Apollo asupra locuitorilor din 
Feneos, el omite cu mult tact faptul că Heracle fusese cel care 
le săpase canalul (*138.d). 


136. Omfale 


a. Heracle a fost dus în Asia și scos la vânzare, ca sclav fără 
nume, de Hermes, patronul tuturor tranzacţiilor financiare 
importante, care a înmânat apoi banii plătiţi pentru el, trei 
talanți de argint, orfanilor lui lfitos. Totuși, Euritos s-a 
încăpățânat și le-a interzis nepoților lui să accepte vreo 
despăgubire bănească, zicând că doar sângele plătește pentru 
sânge; și că doar Hermes știe ce s-a întâmplat cu argintul 
acela“5. După cum a prezis Pythia, Heracle a fost cumpărat de 
Omfale, regina din Lidia, o femeie pricepută în afaceri, iar el a 
slujit-o cu credinţă vreme de un an, sau trei, scăpând Asia Mică 
de tâlharii care o împânzeau””. 

b. Această Omfale, fiică a lui lardanes și, după unii autori, 
mama lui Tantal, primise regatul moștenire de la nefericitul ei 
soţ, Tmolos, fiu al lui Ares și al Teogonei. În timp ce vâna pe 
Muntele Carmanorion - numit astfel în cinstea lui Carmanor, fiu 
al lui Dionysos și al lui Alexiroe, ucis acolo de un mistreţ fioros -, 
Tmolos s-a îndrăgostit de Arhipe, o vânătoriţă, însoţitoare castă 
a lui Artemis. Surdă la rugăminţile stăruitoare ale lui Tmolos, 
Arhipe a fugit în templul patroanei sale, unde, nesocotind că era 
loc sacru, Tmolos a siluit-o chiar pe patul zeiţei. Arhipe s-a 
spânzurat de o grindă, după ce o invocase pe Artemis, care a 

slobozit atunci un taur furios; Tmolos a fost aruncat în aer, a 
căzut pe câţiva ţepi ascuţiţi și pietre tăioase și a murit în 
chinuri. Teoclimenos, fiul lui cu Omfale, l-a îngropat pe locul 
unde a murit, schimbând numele muntelui în „Tmolos”; un oraș 
cu același nume, construit pe versanţii acelui munte, a fost 
distrus de un mare cutremur în timpul domniei împăratului 
Tiberiu%5. 

c. Printre numeroasele munci secundare pe care Heracle le-a 
îndeplinit în timpul robiei sale a fost prinderea a doi cercopi din 
Efes, care îi tulburau în mod constant somnul. Cercopii erau fraţi 
gemeni și se numeau fie Pasalos și Acmon, fie Olos și Euribatos, 
fie Silos și Tribalos - fii ai lui Ocean cu Teea și cei mai 
desăvârșiţi escroci și mincinoși cunoscuţi vreodată, care 
cutreierau lumea și foloseau mereu trucuri noi. Teea îi prevenise 
să se ferească de Heracle, iar cuvintele ei au devenit 
proverbiale: „Micuţii mei cu curul alb, curând vă veţi lovi de 
marele cur negru!”, „cur alb” însemnând acum „laș, josnic sau 
destrăbălat”*6. Ei bâzâiau în jurul patului lui Heracle sub forma 
unor muște mari, până când, într-o noapte, el i-a prins, i-a 
obligat să își reia înfăţișările lor și i-a dus de acolo atârnaţi cu 
capul în jos de un băț pe care îl purta pe umăr. Or, fundul lui 
Heracle, pe care pielea de leu nu îl acoperea, fusese ars și 
înnegrit ca o piele veche de expunerea la soare și de răsuflarea 
de foc a lui Cacus ori a taurului din Creta; iar cercopii au izbucnit 
într-un acces de râs nestăvilit când s-au văzut atârnaţi cu susul 
în jos și cu acea imagine în faţa ochilor. Veselia lor l-a surprins 
pe Heracle, iar când a aflat motivul, s-a așezat pe o piatră și a 
râs și el cu atâta poftă, încât cei doi l-au convins să le dea 
drumul. Dar, chiar dacă avem știință despre un oraș din Asia 
numit Cercopia, bârlogul cercopilor și stânca numită „Curul 
Negru” sunt prezentate la Termopile; prin urmare, e probabil ca 
incidentul să fi avut loc cu un alt prilej?”. 

d. Unii spun că ambii cercopi au fost transformați în cele din 
urmă în stâncă pentru că îl păcăliseră pe Zeus; alţii, că ela 

pedepsit înșelătoriile lor prefăcându-i în maimuțe cu părul lung 
și galben și trimiţându-i în insulele numite Pithecusae, în 
ltalia*?. 

e. Într-o trecătoare lidiană trăia un oarecare Sileu, care 
obișnuia să îi prindă pe călătorii străini și să-i oblige să îi sape 
via; dar Heracle i-a smuls vițele-de-vie din rădăcini. lar când 
lidienii din ltone au început să jefuiască ţinutul Omfalei, Heracle 
a recuperat prada și le-a năruit orașul*?. lar în Celena trăia 
agricultorul Litierses, un fiu bastard al regelui Minos, care oferea 
găzduire drumeţilor, dar îi obliga să se ia la întrecere cu el la 
strâns recolta. Când păreau istovițţi, îi biciuia, iar seara, după ce 
câștiga concursul, îi descăpăţâna și le ascundea trupurile printre 
snopi, în timp ce fredona cântece lugubre. Heracle s-a dus la 
Celena ca să îl salveze pe păstorul Dafnis, fiu al lui Hermes, 
care, după ce o căutase în lumea întreagă pe iubita lui 
Pimpleea, răpită de pirați, o găsise în cele din urmă printre 
sclavele lui Litierses. Dafnis a fost și el provocat să concureze la 
cules recolta, dar Heracle i-a luat locul și l-a întrecut pe 
Litierses, pe care l-a decapitat cu secera, zvârlindu-i trupul în 
fluviul Meandros. Nu doar că Dafnis a redobândit-o pe Pimpleea, 
dar Heracle i-a oferit ca zestre palatul lui Litierses. In amintirea 
lui Litierses, culegătorii frigieni încă mai intonează un cântec 
funebru care seamănă îndeaproape cu cel cântat în cinstea lui 
Maneros, fiu al celui dintâi rege egiptean, care a murit și el pe 
câmp, printre cei ce recoltau%0. 

f. În cele din urmă, Heracle a străpuns și a ucis un şarpe uriaș 
care ucidea oameni și distrugea recoltele de lângă râul Sagaris, 
din Lidia, iar Omfale, recunoscătoare, după ce aflase în sfârșit 
cine e și ce origine avea, l-a eliberat și l-a trimis înapoi în Tirint 
încărcat cu daruri; iar Zeus a creat constelația Ofiucus, pentru a- 
i comemora victoria. Cât despre râul Sagaris, el fusese numit 
astfel după un fiu al lui Mindon și al lui Alexiroe, căruia Mama 

Zeilor îi luase minţile pentru că-i nesocotise Misterele și îi 
insultase pe preoţii ei eunuci, așa încât acesta s-a înecat în 
apele acelui râu%!, 

g. Omfale îl cumpărase pe Heracle mai degrabă ca amant 
decât ca luptător. Ea a zămislit cu el trei fii, anume pe Lamos, 
pe Agelaos, strămoșul faimosului rege Cresus care a încercat să- 
și dea foc pe un rug funerar atunci când perșii au cucerit 
Sardisul, și pe Laomedon%?. Unii adaugă și un al patrulea, pe 
Tirhenos sau Tirsenos, care a inventat trâmbiţa și i-a condus pe 
emigranții lidieni în Etruria, unde și-au luat numele de tirenieni; 
dar este mai probabil ca Tirhenos să fi fost fiul regelui Atis și 
descendentul îndepărtat al lui Heracle și al Omfalei*:. Cu una 
dintre femeile Omfalei, numită Malis, Heracle era deja tatăl lui 
Cleodeos, sau Cleolaos, și al lui Alceu, întemeietorul dinastiei 
lidiene, pe care regele Cresus a alungat-o de pe tronul din 
Sardis%%. 

h. În Grecia au ajuns relatări că Heracle renunţase la pielea lui 
de leu și la cununa de plop-tremurător, purtând în schimb 
coliere cu pietre preţioase, brățări de aur, un turban femeiesc, 
un șal purpuriu și o centură meoniană. Și că și-ar fi petrecut 
timpul înconjurat de niște fete ioniene cam zburdalnice, ce 
dărăceau și torceau lână; că tremura când stăpâna lui îl mustra 
în timp ce făcea și el asta. Că ea l-ar fi lovit cu papucul ei de aur 
atunci când degetele lui lipsite de îndemânare au zdrobit fusul și 
că îl punea să-și povestească aventurile din trecut, ca să o 
distreze. Or, se pare că el nu se simţea deloc rușinat. De aceea 
câţiva pictori îl înfățișează pe Heracle purtând o fustă galbenă în 
vreme ce slujnicele Omfalei îl piaptană și îi fac manichiura, iar 
ea se îmbracă cu pielea lui de leu și-i mânuiește măciuca și 
arcul*. 

i. Insă ceea ce se întâmplase cu adevărat era după cum 

urmează: într-o zi, pe când Heracle și Omfale vizitau viile din 
Tmolos, ea într-o mantie de purpură brodată cu aur, cu părul în 
șuvițe parfumate, iar el ţinând curtenitor o umbrelă aurie 
deasupra capului ei, Pan i-a zărit de pe înălțimea unui deal. El s- 
a îndrăgostit de Omfale și și-a luat rămas-bun de la zeițele 
muntelui strigând: „De acum încolo doar ea va fi iubita mea!”. 
Omfale și Heracle au ajuns la o peșteră izolată, care era și 
destinaţia lor, unde s-au amuzat schimbându-și veșmintele. Ea i- 
a dat o cingătoare de plasă, ridicol de mică pentru talia lui, și l-a 
îmbrăcat în mantia ei purpurie. Chiar dacă ea a întins rochia cât 
s-a putut, el tot i-a despicat mânecile, iar baretele sandalelor ei 
erau mult prea scurte ca să îi înconjoare piciorul. 

j. După cină, cei doi s-au dus să doarmă în paturi separate, 
deoarece voiau să aducă în zori jertfe lui Dionysos, iar zeul le 
cere adepților curăţenie în asemenea ocazii. La miezul nopţii, 
Pan s-a strecurat în peșteră și, bâjbâind prin întuneric, a găsit 
ceea ce credea că e patul Omfalei, întrucât cel care dormea era 
înveșmântat în straie de mătase. Cu mâinile tremurând, a ridicat 
cearșafurile din josul patului și s-a strecurat sub ele; dar Heracle 
s-a trezit, a ridicat piciorul și l-a azvârlit în cealaltă parte a 
grotei. Auzind zgomot puternic și un răcnet, Omfale a sărit din 
pat și a cerut torţe, iar când acestea au sosit, ea și cu Heracle 
au râs cu lacrimi văzându-l pe Pan trântit într-un colţ și 
îngrijindu-și juliturile. Din ziua aceea, Pan a detestat orice 
veșmânt și îi chema pe oficiali la riturile lui în pielea goală; el a 
fost cel care s-a răzbunat pe Heracle răspândind zvonul că acel 
schimb ciudat de haine cu Omfale era nărav și perversiune*. 

x 

1. Carmanor trebuie să fi fost un nume al lui Adonis (*18. 7), și 
el ucis de un mistreţ. Profanarea templului lui Artemis de către 
Tmolos nu poate fi datată, și nici ordinul ca Heracle să îl 
despăgubească pe Euritos pentru uciderea fiului său. Însă 
ambele evenimente par să fie istorice la origine. Este probabil 
ca Omfale să o reprezinte pe Pythia, păzitoare a omphalos-ului 
din Delfi, care a decis despăgubirea, făcându-l pe Heracle sclav 
al templului până când aceasta va fi plătită și, dat fiind că 
„Omfale” era și numele unei regine lidiene, scena înrobirii lui a 
fost schimbată de mitografi pentru a se potrivi cu un alt set de 
tradiţii. 

2. Cercopii, după cum o arată diferitele lor perechi de nume, 
erau ceres sau Răutăcioșii, care veneau sub forma unor vise 
amăgitoare și răuvoitoare ce puteau fi zădărnicite prin apelul la 
Heracle, singurul care avea putere asupra coșmarurilor (*35.3- 
4). Chiar dacă la început erau reprezentaţi ca simple fantome, 
asemenea lui Cecrops (al cărui nume este o altă formă a lui 
cercops), în operele de artă de mai târziu ei apar drept 
cercopithecoi („maimuţe”), probabil din cauza asocierii lui 
Heracle cu Gibraltarul, una dintre Coloanele lui, de unde 
negustorii cartaginezi le aduceau ca animale de casă pentru 
doamnele bogate grecoaice și romane. Nici o maimuţă nu pare 
să fi fost semnalată în Ischia și Procida, două insule aflate la 
nord de Golful Napoli, pe care grecii îl numeau Pithecusae; de 
fapt, numele lor se referă la pithoi, adică vasele de ceramică 
produse acolo (Plinius, Naturalis historia 1ll.6.12). 

3. Obiceiul cultivatorilor de viță-de-vie de a prinde și a ucide 
un străin în sezonul culesului, în cinstea Spiritului Viţei-de-Vie, 
era larg răspândit în Siria și Asia Mică, iar un sacrificiu similar în 
vremea recoltării avea loc atât acolo, cât și în Europa. Sir James 
Frazer a epuizat acest subiect în Creanga de aur. Lui Heracle îi 
este atribuită abolirea sacrificiilor umane, o reformă socială cu 
care grecii se mândreau, chiar și pe vremea când războaiele lor 
deveneau tot mai barbare și mai distrugătoare. 

4. Scriitorii clasici au făcut din sclavia lui Heracle la curtea 
Omfalei o alegorie a ușurinţei cu care un bărbat puternic este 
înrobit de o femeie lascivă și ambițioasă; iar faptul că ei 
considerau buricul ca sediu al pasiunii feminine explică suficient 
numele Omfalei. Dar legenda se referă mai degrabă la un stadiu 
timpuriu de evoluţie a regalității sacre de la matriarhat la 
patriarhat, în care regele, în calitate de consort al reginei, avea 
privilegiul de a fi delegatul ei la ceremonii și sacrificii - însă doar 
dacă îi purta hainele. Reveillout a arătat că acesta era sistemul 
din Lagash, la începutul epocii sumeriene, iar în mai multe 
opere de artă cretane sunt înfăţișaţi bărbaţi purtând veșminte 
feminine în scopuri sacrificiale - nu doar fusta-pantalon cu 
picăţele, ca pe sarcofagul de la Hagia Triada, ci chiar fustă cu 
volane, ca pe o frescă a palatului din Cnosos. Sclavia lui Heracle 
este explicată de obiceiurile matriarhale ale indigenilor din 
vestul Africii: în Loango, Daura și la abroni, după cum a arătat 
Briffault, regele este de origine umilă și fără putere; în Agonna, 


Latuka, Ubemba și în alte părţi, există doar o regină, care nu se 
căsătorește, ci își ia amanți servitori. Mai mult, un sistem similar 
a supravieţuit până în epoca clasică în rândul aristocrației din 
străvechiul Locri, care avusese privilegiul de a trimite preotese 
Atenei din Troia (*158.8); aceștia au fost constrânși să emigreze 
în 683 î.Hr. din Grecia Centrală în orașul Locri Epizefiri, în sudul 
Italiei, „din cauza scandalului provocat de aventurile amoroase 
lipsite de discernământ ale femeilor lor nobile cu sclavii” 
(*18.8). Acești locrieni, care erau de origine nonelenică și își 
făceau o virtute din promiscuitatea prenupţială în manieră 
cretană, cariană sau amorită (Clearchos 6), insistau asupra 
succesiunii strict matriliniare (Dionysos, Descrierea pământului 
365-7; Polybios XII.6b). Aceleași obiceiuri trebuie să fi fost 
generalizate în Grecia preelenică și în ltalia, însă doar în 
Bagnara, lângă ruinele orașului Locri  Epizefiri, tradiția 
matriliniară mai este manifestă astăzi. Femeile din Bagnera 
poartă fuste lungi și plisate și pleacă desculţe în călătoriile lor 
negustorești care durează mai multe zile, lăsându-i pe bărbaţi 
să aibă grijă de copii; ele pot căra până la două chintale pe cap. 
Bărbaţii își iau vacanţă primăvara, în sezonul de pescuit pește- 
sabie, când își arată îndemânarea în mânuirea harponului, și 
vara, când se duc pe dealuri și produc cărbune din lemn. Deși 
patronul oficial al Bagnerei este Sfântul Nicolae, nici o locuitoare 
din oraș nu îi recunoaște existenţa, iar preotul lor se plânge că 
acordă mult mai multă atenţie Fecioarei decât Fiului ei- 
Fecioara succedându-se Corei, Fata, pentru al cărei templu 
splendid Locri era vestit în epoca clasică. 


137. Hesione 


a. După ce i-a slujit ca sclav reginei Omfale, Heracle s-a întors 
în Tirint, cu sănătatea mintală pe deplin refăcută, și a plănuit de 
îndată o expediţie împotriva Troiei%'. Motivele lui erau 
următoarele: fie pe drumul de întoarcere din ţara amazoanelor, 
fie când debarcase împreună cu argonauţii în Sigeion, el și 
Telamon fuseseră uimiţi să o găsească pe Hesione, fiica lui 
Laomedon, goală pușcă, doar cu bijuteriile pe ea, și legată de o 
stâncă de pe ţărmul troian*8. Se părea că Poseidon trimisese un 
monstru marin care să îl pedepsească pe Laomedon pentru că 

nu le plătise, lui și lui Apollo, preţul stabilit atunci când 
construiseră zidurile orașului și îi îngrijiseră turmele. Unii spun 
că Laomedon ar fi trebuit să sacrifice toate vitele născute în 
regatul lui în acel an; alţii, că le promisese o plată redusă, ca 
pentru zilieri, dar chiar și așa îi înșelase cu peste treizeci de 
drahme troiene. Drept răzbunare, Apollo a trimis o ciumă, iar 
Poseidon a poruncit monstrului să îi vâneze pe locuitorii din 
câmpie și să le distrugă culturile vomând apă de mare peste ele. 
Potrivit unei alte relatări, Laomedon și-a îndeplinit obligaţiile 
față de Apollo, dar nu și față de Poseidon, care, drept urmare, a 
trimis și ciuma, și monstrul%?. 

b. Laomedon a întrebat Oracolul lui Zeus din Ammon, care l-a 
sfătuit să o abandoneze pe Hesione pe țărm, pentru ca monstrul 
să o devoreze. Insă el a refuzat cu încăpățânare să o facă dacă 
aristocrații troieni nu îl vor lăsa să sacrifice mai întâi propriile lor 
fiice. Disperaţi, aceștia s-au consultat cu Apollo, care, fiind cel 
puţin la fel de furios ca și Poseidon, nu le-a dat satisfacţie. Cei 
mai mulţi părinţi și-au trimis de îndată copiii în străinătate, la 
adăpost, dar Laomedon a încercat să îl constrângă pe un 
oarecare Fenodamas, care își ţinuse cele trei fiice acasă, să 
renunţe la una dintre ele; la care Fenodamas a blamat întreaga 
adunare, susţinând că doar Laomedon era răspunzător pentru 
nenorocirea lor actuală și că trebuia ca el să sufere din 
pricina aceasta prin sacrificarea fiicei lui. In cele din urmă, s-a 
decis să se tragă la sorți, iar sorții au ales-o pe Hesione - care, 
în consecinţă, a fost legată de stânca unde o găsise Heracle?%. 

c. Heracle i-a rupt lanţurile, s-a dus în oraș și s-a oferit să 
ucidă monstrul în schimbul a doi cai sau iepe nemuritoare și de 
neîntrecut, albe ca zăpada, care să poată goni peste ape și să 
alerge iute ca vântul peste lanurile de grâu, cele pe care Zeus i 
le dăduse lui Laomedon drept despăgubire pentru răpirea lui 
Ganimede. Laomedon a acceptat pe dată târgul”. 

d. Cu ajutorul Atenei, troienii i-au înălțat atunci lui Heracle un 

zid care să-l protejeze de monstru, atunci când va scoate capul 
din mare și va înainta pe câmpie. Când a ajuns la zid, monstrul 
și-a deschis larg fălcile, iar Heracle a sărit în gâtlejul lui, complet 
înarmat. A petrecut trei zile în burta monstrului și a ieșit 
victorios, chiar dacă lupta îl costase tot părul din cap*?. 

e. Ce s-a întâmplat apoi este un subiect foarte controversat. 
Unii spun că Laomedon i-a dat-o pe Hesione lui Heracle de 
mireasă - convingându-l totodată să le lase pe ea și iepele în 
Troia, în timpul cât avea să plece cu argonauţii; doar că, odată 
lâna de aur dobândită, din lăcomie, a refuzat să i-o dea pe 
Hesione lui Heracle, și nici iepele. Alţii spun că el deja refuzase 
cu o lună sau două înainte, când Heracle venise în Troia în 
căutarea lui Hilas?”. 

f. Însă cea mai detaliată versiune este aceea că Laomedon l-a 
înșelat pe Heracle înlocuind caii nemuritori cu unii muritori, 
motiv pentru care Heracle l-a ameninţat cu războiul contra 
Troiei și a plecat furios pe mare. Mai întâi s-a dus pe Insula 
Paros, unde le-a înălţat câte un altar lui Zeus și Apollo, apoi în 
Istmul Corint, unde a profeţit sfârșitul lui Laomedon; în cele din 
urmă a recrutat soldaţi din Tirint, orașul lui”. 

g. Între timp, Laomedon îl ucisese pe Fenodamas și le 
vânduse pe cele trei fiice ale lui negustorilor sicilieni veniţi să 
cumpere victime pentru spectacolele lor cu animale sălbatice; 
dar au fost salvate în Sicilia de Afrodita, iar cea mai mare, 
Egesta, s-a împreunat cu râul Crimisos, care a luat înfățișarea 
unui câine, și i-a născut un fiu, pe Egest, numit Acestes de către 
latini”%. Acest Egest, ajutat de Elimus, fiul bastard al lui Anhise 
pe care îl adusese din Troia, a întemeiat orașele Egesta, ulterior 
numit Segesta; Entella, pe care l-a denumit după soţia lui; 
precum și Erix și Asca. Se spune că Egesta s-ar fi întors în cele 

din urmă în Troia, unde s-a căsătorit cu un oarecare Capis, cu 
care a devenit mama lui Anhise%%. 

h. Este un fapt controversat dacă Heracle a plecat pe mare 
spre Troia cu optsprezece vase lungi de câte cincizeci de vâslași 
fiecare sau doar cu șase bărci mici și mai puţini soldaţi”. Dar 
printre aliaţii lui se aflau lolau, Telamon, fiul lui Eac, Peleu, 
Oicles din Argos și Deimahos Beoţțianul%. 

i. Heracle îl găsise pe Telamon în Salamina, în timp ce se 
ospăta cu prietenii lui. | s-a oferit de îndată un bol de aur cu vin 
și a fost invitat să facă prima libaţie pentru Zeus; după ce a 
făcut-o, Heracle a întins mâinile spre cer și s-a rugat: „O, Tată, 
trimite-i lui Telamon un fiu vrednic, cu pielea la fel de tare ca 
pielea de leu și un curaj pe măsură!”. Căci el văzuse că 
Peribeea, soţia lui Telamon, era pe cale să nască. Drept 
răspuns, Zeus și-a trimis vulturul pe pământ, iar Heracle l-a 
asigurat pe Telamon că ruga lui avea să fie îndeplinită; și, într- 
adevăr, de cum s-a terminat ospăţul, Peribeea i-a dat naștere 
Marelui Aiax, peste care Heracle și-a aruncat pielea de leu, 
făcându-l astfel invulnerabil, cu excepţia gâtului și a subsuorii, 
unde s-a interpus tolba lui*%. 

j. Când a debarcat lângă Troia, Heracle l-a lăsat pe Oicles să 
păzească vasele, în timp ce el i-a condus pe ceilalţi luptători în 
asedierea orașului. Luat prin surprindere, Laomedon nu a avut 
timp să-și reunească armata, dar le-a distribuit locuitorilor săbii 
și torţe și i-a îndemnat să incendieze flota. Oicles a rezistat până 
la ultima suflare, luptând vitejește în ariergardă, în timp ce 
tovarășii lui au împins bărcile în apă și au scăpat de Laomedon, 
care apoi s-a întors grabnic în oraș și, după o încăierare cu 
forţele răzleţite ale lui Heracle, a reușit să intre și să blocheze 
poarta în urma lui. 

K. Neavând răbdare pentru un asediu îndelungat, Heracle a 
dat ordin să se treacă imediat la atac. Primul care a spart zidul 
și a pătruns în cetate a fost Telamon, care a ales faţada de vest, 
cea construită de Eac, tatăl lui, știind că acela e locul cel mai 
slab. Dar Heracle s-a repezit pe urma lui, invidios că nu fusese 
el cel dintâi. Dându-și seama dintr-odată că Heracle scosese 
sabia și îi ameninţa viaţa, Telamon a avut prezenţa de spirit să 
se aplece și să ia câteva pietre mari dislocate din zid. „Ce vrei 
să faci?”, a răcnit Heracle. „Să îi construiesc un altar lui Heracle 
Învingătorul, Heracle Păzitorul-de-Rele!”, a răspuns ingenios 
Telamon. „Și las jefuirea Troiei pe seama ta”1%%. Heracle i-a 
mulţumit scurt și s-a năpustit în oraș. Apoi l-a doborât pe 
Laomedon și pe toţi fiii lui, în afară de Podarces, singurul care 
insistase ca Heracle să primească iepele nemuritoare, și a jefuit 
orașul. După ce și-a domolit setea de răzbunare, l-a răsplătit pe 
Telamon acordându-i mâna lui Hesione, căreia i-a permis să 
răscumpere orice ostatic va vrea. Ea l-a ales pe Podarces. 
„Foarte bine”, a zis Heracle, „dar mai întâi trebuie să fie vândut 
ca sclav”. Așa că Podarces a fost scos la vânzare, iar Hesione l-a 
răscumpărat cu baticul ei de aur de pe cap: de atunci Podarces 
s-a ales cu numele Priam, care înseamnă „răscumpărat”. Dar 
unii spun că pe vremea aceea el era doar un copil!%1. 

I. După ce a trecut Troia prin foc și i-a pârjolit împrejurimile, 
Heracle l-a pus pe Priam pe tron și a plecat pe mare. Hesione l-a 
însoţit pe Telamon în Salamina, unde i l-a născut pe Teucros; 
dar dacă el a fost fiul lui legitim sau un bastard nu toată lumea e 
de acord!:%?. Mai târziu l-a părăsit pe Telamon, a fugit în Asia 
Mică și a înotat până la Milet, unde regele Arion a găsit-o 
ascunsă în pădure. Acolo i-a născut lui Telamon un al doilea fiu, 
pe Trambelos, pe care Arion l-a crescut ca pe propriul său fiu și 
l-a numit rege al lelegienilor, rudele asiatice ale lui Telamon, 
sau, spun unii, al lesbienilor. Când, în timpul Războiului Troian, 
Ahile a atacat Miletul, el l-a ucis pe Trambelos, aflând prea 

târziu că era fiul lui Telamon, ceea ce l-a îndurerat profund1%5. 

m. Unii spun că Oicles nu a căzut la Troia, ci că era încă viu 
atunci când eriniile l-au făcut pe Alcmeon, nepotul lui, să 
înnebunească. Mormântul lui putea fi văzut în Arcadia, lângă 
incinta templului dedicat vântului Boreas din Megalopolis, 

n. Apoi Heracle a plecat pe mare din Troada, luând-o cu el pe 
Glaucia, o fiică a râului Scamandru. În timpul asediului, ea 
fusese amanta lui Deimahos, iar după ce el a căzut în luptă, a 
cerut de la Heracle protecţie. Heracle a dus-o la bordul corabiei 
lui, foarte bucuros că stirpea unui prieten atât de brav avea să 
supravieţuiască: Glaucia era însărcinată, iar mai târziu a dat 
naștere unui fiu pe nume Scamandru1%5. 

o. Or, în timp ce Somnul îl făcea pe Zeus să aţipească, Hera i- 
a cerut lui Boreas să stârnească o furtună, care l-a împins pe 
Heracle departe de drumul său, spre Insula Cos. Zeus s-a trezit 
și, înfuriat, a ameninţat Somnul că îl va azvârli din ceruri în 
Golful Erebos; dar el a fugit și s-a refugiat în preajma Nopţii, pe 
care nici măcar Zeus nu îndrăznea să o nemulţumească. În 
supărarea lui, Zeus a început să îi bruscheze pe zeii din Olimp. 
Unii spun că acela a fost prilejul când i-a pus Herei lanţuri la 
mâini și a agăţat-o de grinzi, legându-i nicovale de glezne, apoi 
l-a aruncat pe Hefaistos pe pământ. După ce s-a mai calmat, l-a 
salvat pe Heracle din Cos și l-a dus înapoi în Argos, unde 
aventurile lui sunt descrise în chip diferit100€. 

p. Unii spun că locuitorii din Cos l-au confundat cu un pirat și 
au căutat să-l împiedice să se apropie, bombardându-i corabia 
cu pietre. Dar el a forțat debarcarea, a cucerit orașul Astipaleea 
printr-un atac la vreme de noapte și l-a ucis pe regele Euripilos, 
un fiu al lui Poseidon și al Astipaleei. A fost rănit de Chalcodon, 
dar Zeus l-a salvat când era pe punctul de a fi ucis1%7. Alţii spun 
că a atacat orașul Cos întrucât se îndrăgostise de Chalciope, 
fiica lui Euripilos1%08. 

q. Potrivit unei alte relatări, cinci dintre cele șase vase ale lui 
Heracle s-au scufundat în timpul furtunii. Corabia care a scăpat 
a eșuat la Laceta, pe Insula Cos, iar Heracle și cei de pe vas și- 
au salvat din naufragiu doar armele. În timp ce stăteau acolo, 
storcându-și hainele de apa mării, a trecut pe lângă ei o turmă 
de oi, iar Heracle i-a cerut păstorului meropian, un oarecare 
Antagoras, să îi dea în dar un berbec; Antagoras, care era voinic 
de felul său, l-a provocat pe Heracle să se lupte cu el, oferind 
berbecul drept premiu. Heracle a acceptat provocarea, dar când 
cei doi s-au încleștat, prietenii meropieni ai lui Antagoras au 
sărit în ajutorul lui, iar grecii au făcut la fel pentru Heracle, astfel 
că a urmat o învălmășeală generală. Epuizat de furtună și de 
numărul inamicilor, Heracle a întrerupt lupta și a fugit spre casa 
unei matroane corpolente din Tracia; și, deghizându-se în 
hainele ei, a reușit să scape. 

r. In ziua aceea, dar mai târziu, înviorat de mâncare și somn, 
s-a luptat din nou cu meropienii și i-a înfrânt, apoi a fost 
purificat de sângele lor și, încă îmbrăcat cu haine de femeie, s-a 
căsătorit cu Chalciope, împreună cu care a devenit tatăl lui 
Tesalos!1%%. Acum lui Heracle îi sunt aduse sacrificii anuale pe 
câmpul pe care s-a purtat acea luptă, iar mirii din Cos poartă 
haine femeiești când își întâmpină miresele acasă - așa cum 
face și preotul lui Heracle din Antimaheea înainte de un 
sacrificiu1010. 

s. Femeile din Astipaleea s-au simţit ofensate de Heracle și l- 
au insultat, iar Hera le-a onorat cu coarne ca de vacă; dar unii 
spun că a fost o pedeapsă impusă lor de Afrodita, pentru că 
pretinseseră că sunt mai frumoase decât eat, 

t. După ce a devastat orașul Cos și i-a anihilat pe meropieni, 
Heracle a fost îndrumat de Atena spre Flegra, unde i-a ajutat pe 
zei să câștige lupta contra giganţilori"i?. De acolo a mers în 
Beoţia, unde, la insistenţele lui, Scamandru a fost ales rege. 
Scamandru a redenumit râul Inahos cu numele său, iar un pârâu 
din apropiere, după numele mamei lui, Glaucia; tot el a numit 
izvorul Acidusa după soţia lui, cu care a avut trei fiice, cărora li 

se mai aduc onoruri în acele locuri sub numele de „Fetele” 1°13, 
x 

1. Această legendă se referă la jefuirea celui de-al cincilea 
oraș al Troiei sau Troia prehomerică: probabil de către minieni, 
adică de grecii eolieni, susținuți de lelegieni, atunci când un 
cutremur a survenit la timp și a dărâmat zidurile masive ale 
cetăţii (*158.8). Din legenda lânii de aur aflăm că Laomedon se 
opusese iniţiativelor comerciale lelegiene și celor miniene în 
Marea Neagră (*148.10) și că singura modalitate de a-l face să 
devină rezonabil era să-i distrugă orașul, care domina 
Helespontul și Câmpia Scamandru, unde se ţinea târgul anual 
dintre est și vest. A noua muncă se referă la iniţiative similare 
din Marea Neagră (*131.11). Sarcina lui Heracle a fost ușurată 
de un cutremur, datat în jurul anului 1260 î.Hr. 

2. Salvarea lui Hesione de către Heracle, asemănătoare 
salvării Andromedei de către Perseu (*73.7), provine în mod 
evident dintr-o reprezentare comună în Siria și Asia Mică: 
biruirea de către Marduk a monstrului marin Tiamat, o emanațţie 
a zeiţei Ishtar, a cărei putere el a neutralizat-o legând-o de o 
stâncă. Heracle este înghiţit de Tiamat și dispare timp de trei 
zile, după care izbutește să iasă afară. Potrivit unei legende 
morale ebraice care pare să se bazeze pe aceeași reprezentare, 
lona a petrecut trei zile în burta chitului într-un mod similar; la 
fel și reprezentantul lui Marduk, regele din Babilon, se retrăgea 
în fiecare an o perioadă, în care se presupunea că se luptă cu 
Tiamat (*71.1; 73.7 și 103.2). Calul solar alb al lui Marduk sau al 
lui Perseu devine aici recompensa pentru salvarea lui Hesione. 
Pierderea părului de către Heracle subliniază caracterul lui solar: 
tăierea șuviţelor regelui sacru atunci când anul ajunge la sfârșit 
semnifica reducerea puterii lui magice, ca în povestea lui 
Samson (*91.1). Când reapărea, el nu avea mai mult păr decât 
un nou-născut. Răscumpărarea lui Podarces de către Hesione ar 
putea reprezenta intervenția  Reginei-Mamă din Seha 
(Scamandru?) pe lângă regele hitit Mursilis în favoarea fiului ei, 
pușlamaua de Manapadattas. 

3. Cele trei fiice ale lui Fenodamas o reprezintă pe Zeiţa-Lună 
în triadă, stăpânind Sicilia, insula cu trei colţuri. Câinele îi era 
consacrat ei ca Artemis, Afrodita și Hecate. Sicilienii vorbitori de 
greacă se simțeau atașați de epopeile homerice, asemenea 

romanilor, și la fel de doritori să își revendice o descendență 
troiană, oricât de firave erau justificările. Cele trei fiice ale lui 
Scamandru reprezintă aceeași zeiţă în Beoţia. Faptul că Glaucia 
îi naște un copil lui Scamandru nu era neobișnuit. Potrivit lui 
Pseudo-Eschine (Dialoguri 10.3), miresele troiene obișnuiau să 
se îmbăieze în râu, strigând: „Scamandru, ia-mi virginitatea!”, 
ceea ce indică o perioadă arhaică în care se considera că apa 
râului le putea fecunda pântecele (*68.2). 

4. Nu e sigur la ce cucerire elenică a Insulei Cos din Elada se 
referă vizita lui Heracle, dar purtarea ulterioară a unor veșminte 
feminine de către mire, când îi ura bun venit miresei acasă, pare 
să fie o concesie făcută obiceiului matrilocal anterior prin care 
ea îi ura lui bun venit acasă la ea, nu invers (*160.3). Un dans al 
vacii pare să fie un rit practicat în Cos, similar cu cel din Argos în 
onoarea Zeiţei-Lună lo (*56.1). În Antimaheea, regele sacru se 
afla încă în stadiul primitiv în care era delegatul reginei și, drept 
urmare, era obligat să poarte haine de femeie (*18.8 și 136.4). 

5. lepele lui Laomedon erau din aceeași rasă cu cele 
procreate în Troia de Boreas (*48.e). 

6. Inahos era un râu din Argos; Plutarh pare să fie singurul 
autor care menţionează un Inahos sau Scamandru în Beoţia. 


138. Cucerirea Elidei 


a. La puţin timp după întoarcerea sa, Heracle a strâns o 
armată de tirintieni și arcadieni și, împreună cu voluntari din 
cele mai nobile familii grecești, a pornit împotriva regelui Augias 
al Elidei, faţă de care păstra o râcă din pricina muncii a 
cincea!0. Însă Augias, prevăzând atacul, se pregătise să îi 
reziste prin numirea ca generali ai săi pe Euritos și Cteatos, fiii 
fratelui său Actor și ai Molionei sau Molinei, o fiică a lui Molos, și 
prin acordarea unei părţi din conducerea elenă viteazului 
Amarinceu, care este considerat de regulă fiu al imigrantului 
tesalian Pitios10%15. 

b. Fiii lui Actor se numesc molioni sau molionizi, după mama 
lor, pentru a-i deosebi de fiii celuilalt Actor, care s-a căsătorit cu 
Egina. Aceștia erau gemeni, născuţi dintr-un ou de argint, și își 

întreceau toţi contemporanii ca putere; dar, spre deosebire de 
Dioscuri, erau uniţi la mijloc din naștere!%:$. Molionizii s-au 
căsătorit cu fiicele gemene ale centaurului Dexamenos și, o 
generaţie mai târziu, fiii lor domneau în Elida împreună cu 
nepotul lui Augias și fiul lui Amarinceu. Fiecare dintre cei patru 
au comandat zece nave în expediţia contra Troiei. Actor poseda 
deja o parte din regat prin intermediul mamei lui, Hirmina, o 
fiică a lui Neleu, al cărei nume l-a dat orașului Hirmina, acum 
dispărut!” ., 

c. Heracle nu s-a acoperit de glorie în campania lui din Elida. 
S-a îmbolnăvit, iar când molionizii i-au pus pe fugă armata 
încartiruită în inima Elidei, corintienii au intervenit și au 
proclamat un armistițiu istmic. Printre cei răniți de molionizi se 
afla și Ificles, fratele geamăn al lui Heracle; prietenii lui l-au 
purtat, în stare de leșin, în Feneos din Arcadia, unde în cele din 
urmă a murit și a devenit erou. Trei sute șaizeci de locuitori din 
Cleone au murit în chip curajos, luptând de partea lui Heracle; el 
le-a cedat acestora onorurile acordate lui de nemeeni, după ce 
ucisese leuli%£. Heracle s-a retras acum în Olenos, patria 
prietenului său Dexamenos, socrul molionizilor, pe a cărui fiică 
mai mică, Deianira, a deflorat-o, promițând că se căsătorește cu 
ea. După ce Heracle a plecat, centaurul Eurition i-a cerut mâna, 
iar Dexamenos s-a temut să-l refuze; dar în ziua nunţii, Heracle 
a revenit pe neașteptate, i-a străpuns și i-a doborât pe Eurition 
și pe fraţii lui și a luat-o pe Deianira cu el. Insă unii spun că 
mireasa lui Heracle se numea Mnesimahe sau Hipolita, pe motiv 
că Deianira este considerată cel mai adesea fiică a lui Oeneu. 
Dexamenos se născuse în Bura, vestită pentru oracolele cu 
zaruri ale lui Heracle!!*. 

d. Când Heracle s-a întors în Tirint, Euristeu l-a acuzat că 
pusese gând rău înaltei sale regalităţi în care fusese confirmat 

de însuși Zeus și l-a surghiunit din Argolida. Împreună cu mama 
lui, Alcmene, și cu nepotul său lolau, Heracle i s-a alăturat 
atunci lui lficles în Feneos, unde și-a luat-o de amantă pe 
Laonome, fiica lui Guneus. El a săpat pentru râul Aroanios un 
canal prin Câmpia Feneosului, lung de vreo zece verste și adânc 
de treizeci de picioare; dar râul a părăsit curând canalul, care se 
surpase ici și colo, și a revenit în fosta lui matcă. Tot el a săpat 
și gropile de la poalele Munţilor Feneeni, ca să evite inundaţiile; 
acestea și-au îndeplinit bine menirea pentru care fuseseră 
făcute, doar că odată, după o rupere de nori, Aroanios s-a 
umflat și a inundat vechiul oraș Feneos - semnele înălţimii la 
care ajunsese apa în timpul potopului mai puteau fi văzute încă 
pe panta muntelui!%20. 

e. După aceea, auzind că eleenii trimiteau o procesiune în 
cinstea lui Poseidon la a treia sărbătoare a Jocurilor Isthmianice 
și că molionizii aveau să asiste la jocuri și să ia parte la sacrificii, 
Heracle i-a atras într-o ambuscadă într-un desiș, de la marginea 
drumului de dinainte de Cleone, și i-a ucis pe amândoi; apoi l-a 
ucis și pe vărul lor, celălalt Euritos, un fiu al regelui Augias1%1. 

f. Molione a aflat curând cine îi omorâse fiii și i-a pus pe eleeni 
să-i ceară satisfacţie lui Euristeu, pe motiv că Heracle era 
născut în Tirint. Atunci când Euristeu și-a declinat răspunderea 
pentru fărădelegile lui Heracle, pe care îl surghiunise, Molione 
le-a cerut corintienilor să îi excludă pe toţi locuitorii din Argos de 
la Jocurile Isthmianice, până când va primi satisfacţie pentru 
acea crimă. Ei au refuzat să facă așa ceva, motiv pentru care 
Molione i-a blestemat pe toţi eleenii care vor participa la jocuri. 
Blestemul ei încă mai este respectat: nici un atlet elean nu va 
lua parte vreodată la Jocurile Isthmianice!%2. 

g. Heracle l-a împrumutat atunci de la Oncos pe Arion, calul 
cu coamă neagră, l-a îmblânzit, a strâns o nouă armată în 
Argos, Teba și Arcadia și a prădat orașul Elida. Unii spun că el i-a 
omorât pe Augias și pe fiii lui, că l-a reabilitat pe Fileu ca rege 
de drept și l-a pus pe tronul Elidei; alţii spun că i-ar fi cruțat 
viața lui Augias. Atunci când Heracle a decis să repopuleze 
Elida, obligând văduvele eleenilor morţi să se împreuneze cu 

soldaţii lui, văduvele s-au rugat toate împreună Atenei ca să 
conceapă de la prima lor îmbrăţișare. Ruga lor a fost ascultată 
și, drept recunoștință, ele au întemeiat sanctuarul Atenei Mama. 
Atât de mare a fost bucuria lor produsă de acest eveniment, 
încât locul în care ele se întâlniseră cu noii lor soți și râul care 
curgea pe lângă el au fost numite Bady, acesta fiind cuvântul 
elean pentru „încântător”. Atunci Heracle i-a dăruit calul Arion 
lui Adrast, spunând că, la urma urmei, prefera să lupte pe 
propriile picioare!%5. 

h. Cam în acest moment și-a câștigat Heracle titlul de Bufagos 
sau „Mâncător de Boi”. Lepreos, fiul lui Caucon și al Astidamiei, 
care a întemeiat orașul Lepreos din Arcadia (districtul și-a luat 
numele de la lepra care îi atacase pe primii coloniști), l-a sfătuit 
în mod nesăbuit pe regele Augias să îl pună în lanţuri pe 
Heracle, atunci când acesta avea să ceară să fie plătit pentru 
curăţarea ocolului de vite. Auzind că Heracle se apropie de oraș, 
Astidamia l-a convins pe Lepreos să îl primească cu amabilitate 
și să îi ceară iertare. Heracle i-a acordat iertarea, dar l-a 
provocat pe Lepreos la o competiţie cu trei probe: aruncarea 
discului, băutul cât mai multor găleți de apă și mâncarea unui 
bou. Apoi, chiar dacă Heracle a câștigat aruncarea discului și 
concursul de băut, Lepreos a mâncat boul în mai puţin timp. 
Imbătat de succes, el l-a provocat pe Heracle la o luptă în doi și 
a fost ucis în scurt timp cu lovituri de măciucă; mormântul lui 
mai putea fi văzut în Figalia. Locuitorii din Lepreos, care îi 
venerează pe Demetra și pe Zeus al Plopului-Alb, au fost 
dintotdeauna supuși ai Elidei, iar dacă unul dintre ei câștigă 
vreodată un premiu la Olimpia, crainicul îl proclamă drept elean 
din Lepreos. Regele Augias încă mai este onorat ca erou de 
eleeni și doar în timpul domniei lui Licurg Spartanul ei au fost 
convinși să își uite dușmănia faţă de Heracle și să îi aducă 
sacrificii și lui; prin acest mijloc au evitat o epidemie de 
ciumă1024. 

i. După cucerirea Elidei, Heracle și-a reunit armata în Pisa și a 
folosit prada pentru a institui vestitele Sărbători și Jocuri 
Olimpice din patru în patru ani în cinstea tatălui său, Zeus, 


1023 Pausanias VIII.25.5 şi V.3.1; Apollodor 11.7.2; Scolie la Homer, 
citată de Meurisus, Despre Licofron 40; Servius despre Eneida lui 
Vergiliu VII.666. 

1024 Athenaios X.412; Pausanias V.4.1; 4.4 şi 5.3-4. 


despre care unii spun că au fost abia a opta competiţie sportivă 
organizată vreodată!'%5. După ce a delimitat incinta templului lui 
Zeus și a împrejmuit Pădurea Sacră, el a ieșit de pe stadion, a 
numit un delușor învecinat „Colina lui Cronos” și a înălţat șase 
altare zeilor olimpici: unul pentru fiecare pereche. Ca sacrificiu 
pentru Zeus, a ars coapsele victimelor pe un foc din lemn de 
plop-alb, tăiat din copacii care creșteau lângă râul Aheron din 
Tesproţia; de asemenea, a creat o vatră sacrificială în cinstea 
străbunicului său Pelops și i-a atribuit un altar. Fiind foarte 
agasat de muște cu această ocazie, el i-a oferit un al doilea 
sacrificiu lui Zeus Păzitorul-de-Muște, care le-a trimis să băzâie 
dincolo de râul Alfeu. Eleenii încă îi aduc sacrificii acestui Zeus, 
atunci când alungă muștele din Olimpia!%6. 

jJ. Or, la prima lună plină de după solstițiul de vară, totul era 
pregătit pentru sărbătoare, doar că valea nu avea copaci care 
să ţină umbră. Așadar, Heracle s-a întors în ţinutul 
hiperboreenilor, unde admirase măslinii sălbatici care creșteau 
la izvorul Dunării, și i-a convins pe preoţii lui Apollo să îi dea 
unul pe care să-l planteze în curtea templului lui Zeus. Revenit 
în Olimpia, el a decis ca arbitrul etolian să îi încununeze pe 
învingători cu frunzele acelui măslin. Și acelea aveau să fie 
singura lor recompensă, deoarece el însuși își îndeplinise 
muncile fără plată din partea lui Euristeu. Acest copac, numit 
„măslinul coroanei simple”, crește și acum în Pădurea Sacră din 
spatele templului lui Zeus. Ramurile pentru cununi sunt tăiate 
cu o seceră din aur de un băiat de spiţă nobilă, ai cărui părinţi 
trebuie să fie ambii în viață!%7. 

K. Unii spun că Heracle a câștigat toate competiţiile prin 
neprezentare, deoarece nimeni nu a îndrăznit să se ia la 
întrecere cu el; dar adevărul este că toate au fost disputate cu 
ardoare. Insă nu s-a găsit concurent pentru lupta corp la corp, 
până când Zeus nu a găsit de cuviinţă să intre în ring, deghizat. 
Meciul s-a încheiat nedecis, iar Zeus i s-a dezvăluit fiului său 
Heracle - toți spectatorii au aclamat și luna plină a strălucit atât 


1025 Pindar, Ode olimpianice X.43 şi urm.; Tzetzes, Despre Licofron 
41; Hyginus, Fabula 273. 

1026 Pindar, /oc. cit.; Apollodor, /oc. cit.; Pausanias V.13.1 şi 14.2-3. 
1027 Pindar, Ode olimpianice Ill.11 şi urm.; Diodor din Sicilia IV.14; 
Pausanias V.15.3. 


de tare de parcă ar fi fost ziuă1028. 

I. Dar legenda mai veche spune că Jocurile Olimpice au fost 
instituite de Heracle Dactylul și că el a fost cel care a adus 
măslinul sălbatic din ţinutul  hiperboreenilor. Vrăjitoarele 
folosesc numeroase farmece și amulete în cinstea lui Heracle 
Dactylul, ele având puţină consideraţie faţă de Heracle fiul lui 
Alcmene. Despre altarul lui Zeus, care se află la distanţe egale 
între altarul lui Pelops și sanctuarul Herei, dar în faţa ambelor, 
se spune că ar fi fost construit de acel Heracle anterior, ca și 
altarul din Pergam, din cenușa oaselor coapsei pe care ela 
sacrificat-o lui Zeus. O dată pe an, în a nouăsprezecea zi a lunii 
eleene numită Elafios, prezicătorii aduc cenușa din Sala 
Consiliului și, după ce o udă cu apă din râul Alfeu - căci alta nu e 
bună -, pun pe altar un strat nou din ipsosul astfel obținut'%*. 

m. Însă asta nu înseamnă a nega faptul că Heracle, fiul lui 
Alcmene, a fondat din nou Jocurile, căci un gymnasium 
străvechi, înconjurat cu ziduri, este prezentat în Elida, unde se 
antrenează sportivii. Platani înalţi cresc între pistele de alergare, 
iar incinta este numită Xystus, deoarece Heracle s-a muncit 
acolo, curățând locul de ciulini. Dar Climenos Cretanul, fiul lui 
Cardis, un descendent al Dactylului, celebrase sărbătorile la 
doar cincizeci de ani după Potopul lui Deucalion, iar după aceea 
Endimion a făcut la fel, ca și Pelops și Amitaon, fiul lui Creteu, 
de asemenea Pelias și Neleu, iar unii spun că și Augias10%0. 

n. Sărbătorile Olimpice se ţin la un interval de patruzeci și 
nouă sau cincizeci de luni, alternativ, în funcţie de calendar, și 
durează cinci zile: din ziua a unsprezecea până în cea de-a 
cincisprezecea a lunii în care se întâmplă să cadă. Crainicii 
anunţă un armistițiu deplin în întreaga Grecie pe toată durata 
acestei luni și nici unui sportiv nu i se permite să participe dacă 
s-a făcut vinovat de vreo crimă sau ofensă adusă zeilor. Iniţial, 
sărbătorile erau administrate de pisani, dar, după întoarcerea 
definitivă a Heraclizilor, aliaţii lor etolieni s-au stabilit în Elida și 
au primit această sarcină!!. 


1028 Diodor din Sicilia, /oc. cit.; Pindar, Ode olimpianice X.60 şi urm.; 
Pausanias V.8.1; Tzetzes, Despre Licofron 41. 

1029 Pausanias V.7.4 şi 13.5; Diodor din Sicilia V.64. 

1030 Pausanias VI.23.1 şi V.8.1. 

1031 Scolie la Ode o/impianice de Pindar 1ll.35 şi V.6; Demostene, 
Contra aristocraților pp. 631-2; Strabon VIII.3.33. 


o. Pe partea de nord a Colinei lui Cronos, un șarpe numit 
Sosipolis este găzduit în altarul Ilitiei, iar o preoteasă-fecioară cu 
văl alb îl hrănește cu turte cu miere și cu apă. Acest obicei 
comemorează un miracol care i-a alungat pe arcadieni atunci 
când aceștia au luptat împotriva ținutului sacru al Elidei: o 
femeie necunoscută a venit la generalii eleeni cu un copil sugar 
în braţe și li l-a dat ca să devină apărătorul lor. Ei au crezut-o și, 
când ea a pus copilul jos, între cele două armate, el s-a 
transformat într-un șarpe; arcadienii au fugit, urmăriţi de eleeni, 
și au suferit pierderi groaznice. Altarul llitiei indică locul în care 
șarpele a dispărut în Colina lui Cronos. Pe vârful acesteia, 
preotesele cunoscute drept „regine” îi aduc sacrificii lui Cronos, 
la echinocțiul de primăvară, în luna Elafios1%2. 

x 

1. Acest mit pare să consemneze o invadare aheeană 
nereușită a vestului Peloponesului, urmată, la sfârșitul secolului 
al XIII-lea î.Hr., de o a doua invazie, reușită, dar care a fost 
confundată cu invazia doriană din secolul al XI-lea î.Hr. - Heracle 
fiind totodată și un erou dorian. Uciderea lui Eurition ar putea fi 
dedusă din aceeași frescă a nunţii care înfățișa uciderea lui 
Folos. Săparea canalului din Arcadia de către Heracle este 
oglindită de fapte similare din Elida (*121.d), Beoţia (*142.3) și 
Tracia (*130.b), iar onorurile acordate celor trei sute șaizeci de 
luptători din Cleone se referă probabil la un mister al 
calendarului, de vreme ce trei sute șaizeci este numărul zilelor 
din anul egiptean, cu excepţia celor cinci zile consacrate lui 
Osiris, Horus, Seth, Isis și Nephthys. 

2. Lepra asociată cu Lepreos era vitiligo, o boală de piele 
provocată de mâncarea contaminată, pe care Zeiţa-Lună a 
plopului-alb o putea vindeca (White Goddess, p. 432); adevărata 
lepră a ajuns în Europa abia în secolul | î.Hr. 

3. Numele lui Heracle de Bufagos se referea iniţial la 
mâncarea unui bou de către adoratorii lui. 

4. Sosipolis trebuie să fi fost umbra lui Cronos, după care a 
fost numită colina și al cărui cap era îngropat pe pantele lui din 
nord, pentru a proteja stadionul aflat dincolo de ea, la 
confluenţa râurilor Cladeu și Alfeu. Omologul britanic, Bran, 
păzea în mod similar Dealul Turnului (*146.2), care domina 
Londra. Echinocţiul de primăvară, când fată căprioarele, are loc 


1032 Pausanias VI.20.1-3. 


în timpul lunii arinului din calendarul copacilor, numită și Elafios 
(„a iedului”), și îi este consacrată mai ales lui Cronos-Bran 
(White Goddess, pp. 168-72 și 206-7). Aceasta sugerează că, la 
origine, Anul Nou elean începea la solstițiul de primăvară, ca în 
unele părți din Italia, când regele anului vechi, care purta 
coarne precum Acteon (*22.1), era omorât de femeile feroce, 
numite și „regine”; Heracle Dactylul aparţine acestui cult 
(*53.b). Pelasgii par să fi schimbat calendarul atunci când au 
sosit împreună cu carul lor solar și cu marsuinul, făcând în așa 
fel încât jocurile funerare să celebreze uciderea de la mijlocul 
verii și suprimarea lui Zeus, regele sacru, de către succesorul 
său - dat fiind că regele se răzbuna pe succesorul-tanist la 
mijlocul iernii. Drept urmare, în epoca clasică Anul Nou elean 
era celebrat vara. Menţionarea lui Pelops sugerează că regele 
era mâncat sacrificial și că cenușa oaselor lui era amestecată cu 
apă pentru a tencui altarul Zeiţei. El era numit Zeus-cel-verde 
sau Ahile (*164.5), dar și Heracle. 

5. Măslinul sălbatic, folosit în Grecia pentru a alunga demonii 
și dușmăniile vechiului an, care luau formă de muște, a fost 
introdus din Libia, unde își avea originea cultul Vântului de Nord 
(*48.1 și 133.5), și nu din nord. In Olimpia, ceea ce tăia băiatul 
cu o seceră de aur trebuie să fi fost vâsc (sau vâscul stejarului), 
nu măslin sălbatic (*7.1 și 50.2); măslinul sălbatic apărea în 
calendarul hiperboreean al copacilor (*119.2). Cursa de alergare 
a fetelor pentru poziţia de preoteasă a Herei a fost cea mai 
veche competiție; dar atunci când anul unic al domniei regelui a 
fost prelungit la un Mare An convenţional de o sută de luni - 
pentru a permite o sincronizare mai exactă a timpului solar cu 
cel lunar -, regele domnea jumătate din această perioadă, iar 
succesorul-tanist cealaltă jumătate. Ulterior, amândoi domneau 
sub denumirea de molionizi și erau strâns uniţi precum regii din 
Sparta (*74.1). Este posibil ca un caz de gemeni siamezi apărut 
în Grecia să fi reprezentat baza concretă a acestui obicei. Dar 
împărţirea Elidei de către Augias pe care o relatează Homer 
arată că, într-o epocă mult ulterioară, regele sacru încă mai 
păstra o treime din regat atunci când trebuia să se retragă, așa 
cum a făcut Pretos în Argos. În mod evident, partea lui 
Amarinceu a fost dobândită prin cucerire. 

6. Molione este, probabil, un nume al Zeiţei-Lună din Elida, 
patroana Jocurilor, care înseamnă „regina molyei”, moly fiind o 


plantă care în alte părţi sfida magia lunii (*170.5). Ea era 
cunoscută și ca Agameda („foarte șireată”), acesta fiind și 
numele fiicei vrăjitoare a lui Augias care „știa buruiene de leac 
câte crește pământul” (Homer, //iada XI.739-41). În Grecia 
clasică, „Atena Mama” era un concept straniu și indecent, care 
trebuia justificat (*25.2 și 141.1), dar tradiţia eleană sugerează 
că în onoarea ei se celebrau orgii erotice lângă râul Bady. 

7. Se pare că arta îmblânzirii lui Arion făcea parte din ritul de 
încoronare din orașul Oncos din Arcadia (*130.1). 


139. Cucerirea Pilosului 


a. Heracle a jefuit și a pârjolit apoi orașul Pilos, întrucât 
locuitorii lui săriseră în ajutorul celor din Elida. l-a ucis pe toţi fiii 
lui Neleu, cu excepția celui mai mic, Nestor, care era plecat în 
Gerania; dar Neleu însuși a scăpat cu viață!%:. 

b. Atena, campioana justiţiei, a luptat de partea lui Heracle, 
iar Pilos a fost apărat de Hera, Poseidon, Hades și Ares. În timp 
ce Atena a intrat în luptă cu Ares, Heracle l-a înfruntat pe 
Poseidon, luptând cu măciuca împotriva tridentului, și l-a 
constrâns să dea îndărăt. Apoi s-a dus să o ajute pe Atena, care 
era cu lancea în mână, iar lancea lui Heracle a străpuns dintr-o 
lovitură scutul lui Ares, doborându-l la pământ cât era de lung; 
apoi, cu o lovitură puternică în coapsa lui Ares, Heracle a 
împuns adânc în carnea lui divină. Ares a fugit, în mare 
suferinţă, în Olimp, unde Apollo i-a dat cu alifii pe rană și a 
vindecat-o în mai puţin de un ceas; astfel că el a reluat lupta, 
până când una dintre săgețile lui Heracle i-a străpuns umărul și 
l-a obligat să părăsească definitiv câmpul de luptă. Între timp, 
Heracle a rănit-o și pe Hera la sânul drept, cu o săgeată cu trei 
tepit®4, 

c. Fiul cel mare al lui Neleu, Periclimenos Argonautul, era 
înzestrat de Poseidon cu o forță fără margini și cu însușirea de a 
lua orice înfățișare dorea, de pasăre, animal sau copac. În 
această împrejurare, el s-a prefăcut în leu, apoi în șarpe și, după 


1033 Pausanias 1l.2.2; 1ll.26.6 şi V.3.1; Apollodor 1l.7.3; Diodor din 

o vreme, pentru a scăpa oricărei priviri, s-a așezat pe butucul 
jugului cailor lui Heracle sub forma unei furnici, a unei muște 
sau a unei albine!%5. Inghiontit de Atena, Heracle l-a recunoscut 
pe Periclimenos și a întins mâna după măciucă, la care 
Periclimenos s-a transformat în vultur și a vrut să-i scoată ochii, 
dar o săgeată pornită pe neașteptate din arcul lui Heracle l-a 
străpuns sub aripă. S-a rostogolit la pământ, iar în cădere 
săgeata i-a străpuns gâtul și l-a ucis. Însă unii spun că ela 
plecat în zbor, viu și nevătămat, și că Heracle îl atacase cu o 
altă ocazie pe Poseidon, după moartea lui Ifitos, când Neleu a 
refuzat să-l purifice, precum și că lupta cu Hades a avut loc în 
celălalt Pilos, din Elida, când Heracle a fost provocat pentru că ÎI 
răpise pe Cerber fără permisiune10%$. 

d. Heracle i-a oferit orașul Mesena lui Nestor spre a-l păstra 
pentru descendenţii lui, amintindu-și că Nestor nu luase parte 
atunci când îi fusese furată cireada lui Gerion, și în curând a 
ajuns să-l iubească chiar mai mult decât pe Hilas sau lolau. 
Nestor a fost cel care a jurat întâia oară pe Heracle!%%. 

e. Deși chiar ei au reconstruit Pilosul, eleenii au profitat de 
slăbiciunea locuitorilor lui pentru a-i oprima în chip meschin. 
Neleu a răbdat până în ziua când, după ce trimisese un car și un 
atelaj de patru cai încununat de premii ca să concureze la 
Jocurile Olimpice pentru un tripod, vasul de bronz cu trei 
picioare dat ca premiu învingătorului, a aflat că Augias și le 
însușise și trimisese conducătorul carului acasă pe jos. Atunci i-a 
dat ordin lui Nestor să pornească un raid de represalii pe câmpia 
eleană, iar Nestor a reușit să ia cincizeci de cirezi de vite, 
cincizeci de turme de oi, cincizeci de cârduri de porci, cincizeci 
de turme de capre și o sută cincizeci de iepe roaibe, multe cu 
mânz, respingându-i pe eleenii care i s-au opus și mânjindu-și 
lancea cu sânge în acea primă luptă a sa. Apoi mesagerii lui 
Neleu i-au convocat la Pilos pe toţi cei cărora eleenii le datorau 
ceva, iar după ce a împărţit prada între solicitanţi, păstrând 
partea leului pentru Nestor, a adus zeilor sacrificii generoase. 


1035 Apollonios din Rodos 1.156-60; Eustathios despre Odiseea lui 
Homer XI.285; Scolie la //iada lui Homer 11.336 şi X1.286. 

1.156; Ovidiu, Metamorfoze XII.548 şi urm.; Hyginus, Fabula 10; Scolie 
la Ode olimpianice de Pindar 1X.30 şi urm. 

1037 Pausanias 1l.18.6; Filostrat, Heroikos Il. 


Trei zile mai târziu, eleenii au înaintat spre Pilos în formaţie de 
luptă - printre ei erau și cei doi fii orfani ai molionizilor, care 
moșteniseră acest titlu- și au traversat câmpia dinspre 
Thryoessa. Însă Atena a venit noaptea pentru a-i înștiinţa pe cei 
din Pilos să adune armata, iar când s-a pornit lupta, Nestor, care 
era pedestru, l-a doborât pe Amarinceu, comandantul elean, și, 
luându-i carul, a plecat ca un uragan, a rupt rândurile eleene, 
capturând cincizeci de care și ucigând o sută de oameni. 
Molionizii ar fi căzut și ei pradă lăncii lui neobosite, dacă 
Poseidon nu i-ar fi învăluit într-o ceaţă de nepătruns și nu i-ar fi 
dus de acolo. Urmăriţi cu înverșunare de armata lui Nestor, 
eleenii au fugit până departe, la Stânca lui Olen, unde Atena le-a 
strigat să oprească1%%. 

f. Apoi, după ce s-a ajuns la un armistițiu, Amarinceu a fost 
îngropat în Buprasion, cu jocuri funerare la care au luat parte 
numeroși locuitori din Pilos. Molionizii au câștigat cursa de care 
înghesuindu-l pe Nestor la viraj, dar se zice că Nestor a câștigat 
toate celelalte competiţii: de box și lupte, cursa de alergare și 
aruncarea suliței. Trebuie totuși spus că despre aceste fapte ale 
sale doar Nestor însuși a fost cel care a depus mărturie, la o 
vârstă respectabilă, când putea spune multe, de vreme ce, prin 
graţia lui Apollo, îi fuseseră adăugaţi vieţii anii de care fuseseră 
lipsiţi unchii lui materni, astfel că el a trăit trei secole, așa că 
nici un alt contemporan nu mai era în viață ca să îl 
contrazică. 

x 

1. Cucerirea Pilosului pare să fie un alt incident al invadării 
Peloponesului de către ahei în secolul al XIII-lea. Hera, Poseidon, 
Hades și Ares, zeitățile mai vârstnice, ajută Elida, cele mai 
tinere, Atena renăscută din capul lui Zeus și Heracle, ca fiu al lui 
Zeus, li se opun. Înfrângerea lui Periclimenos, cel cu multe 
înfățișări, de către Heracle ar putea marca suprimarea 
sacrificării unui copil de Anul Nou, iar puterea lui Periclimenos 
de a adopta forma oricărui copac pare să se refere la 
succesiunea celor treisprezece luni pe care le traversa interrex- 
ul în baletul său ritual, fiecare lună având un copac emblematic, 
de la măslinul sălbatic la mirt (*52.3 și 169.7). Rănirea lui Hades 
îl prezintă pe Heracle drept campion destinat să înșele moartea 


1038 Pausanias VI.22.3; Homer, //iada X1.671 şi 761. 
1039 Homer, /liada XXIII.630-42; Hyginus, Fabula 10. 


și să devină nemuritor (*145.h); mai mult, potrivit lui Homer 
(Iliada V.319 și urm.), el l-a rănit pe Hades „în Pilos, printre 
cadavre” - ceea ce ar putea însemna: „la poartă, printre morți”, 
poarta fiind cea a Lumii Subpământene, poate din Nordul 
Indepărtat (*170.4). Dacă este așa, Hades este un substitut al 
lui Cronos, pe care Heracle l-a învins pe insula sepulcrală Eritia 
(*132.d), iar întâlnirea lor este un dublu al celei de-a 
douăsprezecea munci, atunci când el a învins ladul. Aliaţii din 
Pilos ai lui Heracle, ajutaţi din plin de Atena, sunt descriși de 
Homer (//iada X1.617) drept ahei, chiar dacă dinastia lui Neleu 
era, de fapt, eoliană. 

2. Rănirea Herei la sânul drept cu o săgeată cu trei ţepi de 
către Heracle pare să fie o alegorie a invadării vestului 
Peloponesului de către dorieni, când cele trei triburi care își 
spuneau Fiii lui Heracle au umilit puterea Zeiţei din Elida 
(*146. 1). 


140. Fiii lui Hipocoon 


a. Heracle s-a decis să atace Sparta și să-i pedepsească pe fiii 
lui Hipocoon. Aceștia nu doar că refuzaseră să-l purifice după 
moartea lui Ifitos și luptaseră contra lui sub comanda lui Neleu, 
dar îl și omorâseră pe prietenul lui, Eonos. S-a întâmplat ca 
Eonos, fiu al lui Licimnios, care îl însoţise pe Heracle în Sparta, 
să se preumble prin oraș când, chiar în faţa palatului lui 
Hipocoon, un câine mollosian imens s-a repezit spre el; ca să se 
apere, Eonos a azvârlit o piatră care l-a lovit în bot. Fiii lui 
Hipocoon au dat buzna și l-au bătut cu bâtele. Din celălalt capăt 
al străzii, Heracle a sărit să-l salveze pe Eonos, dar a ajuns prea 
târziu. Eonos a fost omorât cu bâtele, iar Heracle, rănit în căușul 
palmei și la coapsă, a fugit la altarul Demetrei din Eleusis, lângă 
Muntele Taiget, unde Asclepios l-a adăpostit și i-a vindecat 
rănile1%%. 

b. După ce a strâns o mică armată, Heracle s-a îndreptat apoi 
spre Tegeea din Arcadia, iar acolo l-a rugat pe Cefeu, fiul lui 
Aleos, să i se alăture împreună cu cei douăzeci de fii ai săi. La 
început, Cefeu a refuzat, temându-se pentru siguranţa Tegeei 
dacă pleca de acasă. Dar Heracle, căruia Atena îi dăduse o 
șuviță de păr de Gorgonă într-un vas de bronz, i-a dăruit-o lui 


1040 Apollodor 1.7.3; Pausanias 11l.15.3; 111.19.7; 1.20.5 şi VIII.53.3. 


Erope, fiica lui Cefeu: dacă orașul ar fi atacat, i-a zis, ea trebuia 
să arate șuviţa de trei ori de pe ziduri, întorcându-se cu spatele 
la inamic, care avea să fugă neîntârziat. Însă, după cum au 
dovedit evenimentele, Erope nu avea nevoie de acest 
farmeci01. 

c. Astfel, Cefeu s-a alăturat expediției contra Spartei, în care, 
neavând noroc, el și șaptesprezece dintre fiii lui au căzut. Unii 
spun că lficles a fost omorât și el, dar este posibil să fi fost 
argonautul etolian cu același nume, nu fiul lui Amfitrion. Armata 
lui Heracle a suferit alte câteva pierderi, în timp ce spartanii i-au 
pierdut pe Hipocoon și pe toţi cei doisprezece fii ai lui, împreună 
cu numeroși alţi bărbaţi de rang înalt, iar orașul lor a fost luat cu 
asalt. Atunci Heracle l-a repus pe Tindar pe tron, lăsându-i 
regatul în păstrare până ce propriii săi descendenţi vor veni să i- 
| ceară!0%?. 

d. De vreme ce, fapt de neexplicat, Hera nu i se împotrivise în 
această campanie, Heracle i-a înălțat un templu în Sparta și i-a 
sacrificat capre, neavând vreo altă victimă la dispoziție. Astfel, 
spartanii sunt singurii greci care o poreclesc pe Hera 
„Mâncătoarea de Capre” și îi oferă capre. Heracle i-a ridicat un 
templu și Atenei-a-Răsplăţii-Drepte, iar pe drumul spre Terapne, 
un alt altar lui Asclepios Cotyleanul, care comemorează rana lui 
din căușul palmei. Un altar din Tegeea, numit „Vatra Comună a 
Arcadienilor”, se remarcă prin statuia lui Heracle cu rana la 
coapsă105, 

x 

1. Aici, mitul lui Heracle se pierde în legendă, iar pseudomitul 
este introdus pentru a explica anomalii precum Hera- 
Mâncătoarea-de-capre, Asclepios-al-Căușului-palmei, Heracle-al- 
Coapsei-rănite și îndelungata imunitate a Tegeei în faţa 
cuceritorilor. Dar femeile feroce ale Herei îi mâncaseră cândva 
pe Zagreus, Zeus și Dionysos sub formă de capre sălbatice; 
statuia lui Asclepios probabil că ţinea leacuri în căușul palmei; 
rana de la coapsa lui Heracle trebuie să fi fost făcută de un 
mistreţ (*157.e); și este posibil ca tegeenii să fi expus un cap de 
Gorgonă pe porţile lor, ca talisman profilactic. A ataca un oraș 
astfel protejat însemna, cum s-ar spune, a o viola pe zeița- 

fecioară Atena, o superstiție întreținută și de atenieni. 

2. De fiecare dată când Heracle lasă un oraș aheean, etolian, 
sicilian sau pelasgic spre păstrare descendenților săi, aceasta 
este o încercare de justificare a cuceririi lui ulterioare de către 
dorieni (*132.9 și 6; 143.0; și 146.6). 


141. Auge 


a. Aleos, regele din Tegeea, fiul lui Afeidas, s-a căsătorit cu 
Neera, o fiică a lui Pereus, care i-a născut pe Auge, Cefeu, Licurg 
și Afidamas. Un sanctuar străvechi al Atenei Alea, înălţat de 
Aleos în Tegeea, încă mai conţine divanul sacru al zeiței!0%%. 

b. Atunci când, în decursul unei vizite la Delfi, Aleos a fost 
prevenit de oracol că doi fraţi ai Neerei aveau să moară de 
mâna fiului fiicei sale, el s-a grăbit să se întoarcă acasă și a 
numit-o pe Auge preoteasă a Atenei, amenințând că o va ucide 
dacă nu rămânea castă. Nu se știe precis dacă Heracle a ajuns 
în Tegeea atunci când a plecat să lupte cu regele Augias sau la 
întoarcerea lui din Sparta; în orice caz, Aleos l-a primit cu 
ospitalitate în templul Atenei. Acolo, întărâtat de vin, Heracle a 
violat-o pe preoteasa-fecioară lângă o fântână care mai poate fi 
văzută la nord de altar; dar, întrucât Auge nu a protestat, se 
sugerează adesea că ea a venit fiindcă și-a dat acolo întâlnire cu 
e|19%5, 

c. Heracle și-a continuat drumul, iar în Stimfalos l-a zămislit 
pe Everes cu Partenope, fiica lui Stimfalos. Dar între timp, 
asupra Tegeei se abătuseră ciuma și foametea, iar Aleos, 
informat de Pythia că în incinta sacră a Atenei fusese comisă o 
fărădelege, a venit și a găsit-o pe Auge vizibil însărcinată. Deși 
Auge a plâns amarnic și a declarat că Heracle o violase la beţie, 
Aleos nu a crezut-o. A târât-o în piaţa publică, unde ea a căzut 
în genunchi pe locul actualului templu dedicat llitiei, faimos 
pentru statuia „Auge în genunchi”. Fiindu-i rușine să își 
omoare fiica în public, Aleos l-a însărcinat pe regele Nauplios să 
o înece. Așadar, Nauplios a plecat cu Auge spre Nauplia, dar pe 
Muntele Partenios ea a fost cuprinsă de durerile facerii și a găsit 

un pretext oarecare ca să se retragă în pădure. Acolo, a dat 
naștere unui fiu și, după ce l-a ascuns într-un desiș, s-a întors la 
Nauplios, care o aștepta răbdător la marginea drumului. Dar 
cum el nu avea nici o intenţie să înece o prinţesă pe care se 
putea lua un preţ bun la piaţa de sclavi, Nauplios a vândut-o pe 
Auge unor negustori din Caria care tocmai sosiseră în Nauplia, 
iar ei, la rândul lor, au vândut-o lui Teutras, regele orașului 
Teutrania din Misia!%. 

d. Fiul Augei a fost alăptat de o ciută pe Muntele Partenios 
(unde acum el are o incintă sacră) și a fost găsit de niște văcari, 
care l-au numit Telefos și l-au dus la stăpânul lor, regele Coritos. 
În același timp, printr-o coincidenţă, păstorii lui Coritos l-au găsit 
și pe fiul nou-născut al Atalantei, pe care ea i-l zămislise lui 
Meleagru și care fusese abandonat pe același munte: ei l-au 
numit Partenopeos, adică „fiu al unei fecioare pătrunse”, 
întrucât Atalanta încă mai pretindea că era fecioară1%4%8, 

e. Când Telefos a ajuns la vârsta bărbăţiei, s-a dus la Oracolul 
din Delfi să afle vești despre părinţii lui. | s-a zis: „Pleacă pe 
mare și caută-l pe regele Teutras din Misia”. El a găsit-o în Misia 
pe Auge, acum căsătorită cu Teutras, și a aflat că era mama lui, 
iar Heracle, tatăl. Telefos a crezut-o fără să ezite, căci nici o 
femeie nu îi mai născuse vreodată lui Heracle un fiu care să-i 
semene leit tatălui său cum îi semăna el. Atunci Teutras i-a dat- 
o lui Telefos în căsătorie pe Argiope, fiica lui, și l-a numit 
moștenitor al regatului!9%9. 

f. Alţii spun că, după ce i-a omorât pe Hipotoos și pe Nereu, 
unchii lui materni, Telefos s-a dus, fără să scoată o vorbă, în 
Misia, în căutarea mamei lui. „Tăcerea lui Telefos” a devenit 
proverbială, dar Partenopeos a mers împreună cu el, ca 
purtătorul său de cuvânti:%%. S-a întâmplat ca renumitul 
argonaut Idas, fiu al lui Afareu, să fie pe punctul de a cuceri 
tronul din Misia, iar Teutras, disperat, a promis că i-l va ceda lui 

Telefos și i-o va da în căsătorie pe fiica lui adoptivă dacă Idas va 
fi alungat. Atunci Telefos l-a înfrânt pe Idas în prima și singura 
bătălie, cu ajutorul lui Partenopeos. Or, fiica adoptivă a lui 
Teutras nu era alta decât Auge, care nu l-a recunoscut pe 
Telefos, și nici el nu știa că ea e mama lui. Credincioasă amintirii 
lui Hercule, ea s-a dus în noaptea nunţii în dormitor cu o sabie și 
l-ar fi ucis pe Telefos când a venit la ea, dacă zeii nu ar fi trimis 
un şarpe mare între ei. Înspăimântată, Auge a aruncat sabia și 
și-a mărturisit intenţiile criminale. Apoi l-a invocat pe Heracle, 
iar Telefos, care fusese pe punctul de a comite un matricid, a 
strigat atunci: „O, mamă, mama mea!”. S-au îmbrățișat 
plângând, iar a doua zi s-au întors în ţinutul lor natal, cu 
binecuvântarea lui Teutras. Mormântul lui Auge mai poate fi 
văzut în Pergam, lângă râul Caicos. Locuitorii din Pergam 
pretind că sunt emigranţi din Arcadia care au traversat în Asia 
împreună cu Telefos, căruia îi aduc sacrificii ca unui erou!%1. 

9. Alţii spun că Telefos s-a căsătorit cu Astiohe sau Laodice, o 
fiică a lui Priam din Troia. lar alţii, că Heracle se împreunase cu 
Auge în Troia, atunci când se dusese acolo să ia caii nemuritori 
ai lui Laomedon. În sfârșit, alţii zic că Aleos i-a închis pe Auge și 
pe nou-născutul ei într-un cufăr pe care l-a încredinţat valurilor 
și că, sub supravegherea atentă a Atenei, lădiţa a plutit spre 
Asia Mică și a fost aruncată pe țărm la gurile râului Caicos, unde 
regele Teutras s-a căsătorit cu Auge și l-a adoptat pe Telefos1%2. 

h. În timp ce vâna odată pe Muntele Teutras, acest Teutras a 
urmărit un mistreţ monstruos, care a fugit și s-a ascuns în 
templul lui Artemis Ortosia. Teutras era pe punctul de a forța 
intrarea, când mistrețul a strigat: „Cruţă-mă, stăpâne! Sunt 
copilul adoptiv al Zeiţei!”. Teutras nu i-a dat nici o atenţie și l-a 
ucis, ofensând-o astfel atât de grav pe Artemis, încât ea a 
readus mistrețul la viaţă, l-a pedepsit pe Teutras cu puste de 
lepră și l-a trimis pe creștetul muntelui lovit de delir. Totuși, 
Leucipe, mama lui, a sosit în grabă, însoţită de prezicătorul 
Poliidos, și a îmbunat-o pe Artemis cu sacrificii generoase. 
Teutras s-a lecuit de lepră cu ajutorul unei pietre numite 
antipathes, care se mai găsește din abundență pe vârful 


1051 Pausanias 1.4.6; V.13.2 şi VIII.4.6. 

1052 Hyginus, Fabula 101; Dictis din Creta II.5; Hesiod, Oxyrhynchus 
Papyrus 1359, fragm. 1; Hecateu, citat de Pausanias VIII.4.6; Euripide, 
citat de Strabon XIII.1.69. 


Muntelui Teutras; apoi Leucipe a înălţat un sanctuar pentru 
Artemis Ortosia și a meșteșugit un mistreţ cu cap de om, cu 
totul din aur, care, dacă e urmărit, caută refugiu în templu și 
rostește cuvintele „Cruță-mă!”1955. 

i. Pe când Heracle se afla în Arcadia, el s-a dus pe Muntele 
Ostracina, unde a sedus-o pe Fialo, fiica eroului Alcimedon. 
Când ea a născut un fiu, pe nume Aicmagoras, Alcimedon i-a 
alungat pe amândoi din peștera lui, lăsându-i să moară de 
foame pe munte. Aicmagoras a plâns scoțând scâncete vrednice 
de toată mila, încât o gaiţă cuprinsă de compătimire a plecat în 
zbor la Heracle imitând ţipătul pruncului, și astfel l-a adus până 
la copacul sub care Fialo ședea cu un căluș în gură, legată acolo 
de crudul ei tată. Heracle a eliberat-o, iar copilul a devenit 
bărbat în toată firea. De atunci, izvorul din apropiere e numit 
Cissa, de la „gaiță” 104, 

x 

1. Divanul Atenei din Tegeea, ca și pretinsa violare a lui Auge, 
preoteasa ei, o identifică pe această Atena cu Neit sau Anatha, o 
Zeiță-Lună orgiastică ale cărei preotese practicau o căsătorie 
anuală cu regele sacru ca să asigure o recoltă bogată. Vestigii 
ale acestui obicei au fost găsite în templul lui Heracle din Roma, 
unde mireasa lui era numită Acca - omoloaga Zeiței Albe Acco 
din Pelopones -, și în lerusalim, unde, înainte de reformele 
religioase ale exilului, se pare că în fiecare lună septembrie se 
celebra o căsătorie sacră între Marele Preot, reprezentant al lui 
lehova, şi zeița Anatha. Profesorul Raphael Patai rezumă 
dovezile căsătoriei din lerusalim în lucrarea sa Man and Temple 
(pp. 88-94, Londra, 1947). Copiii divini despre care se spunea că 
s-ar fi născut din astfel de uniri deveneau spiritele grânelor din 
anul următor; astfel, Atena Alea era o zeiță a grânelor, patroană 
a morarilor. Numeroșii fii pe care Heracle i-a zămislit cu nimfele 
sunt martori ai prevalenței acestei teorii religioase. Lui i se 
atribuie o singură fiică infirmă, pe nume Macaria 
(„binecuvântată”). 

Mitul lui Auge a fost conceput pentru a explica o emigrație a 
arcadienilor în Misia, probabil sub presiunea aheilor, precum și 
sărbătorile din Tegeea în cinstea zeului Anului Nou sub 
înfățișarea lui de pui de ciută, care, dacă e să judecăm din 

fragmentul lui Hesiod, erau similare sărbătorilor din Troada. 

2. Faptul că Auge și copilul ei au plutit într-un cufăr pe râul 
Caicos - scenă ilustrată pe altarul din Pergamon și pe monedele 
descoperite acolo - înseamnă doar că acest cult al lui Auge și al 
lui Telefos fusese adus în Misia de coloniști din Tegeea și 
că Auge, ca Zeiţă a Lunii, trebuia să meargă la festivitățile de 
Anul Nou în barca ei în formă de lună nouă. Transformarea 
ulterioară a Atenei din mireasă orgiastică în fecioară-luptătoare 
a făcut povestea confuză: în unele versiuni, Teutras devine 
mirele lui Auge, dar în altele el o adoptă cu evlavie. Versiunea 
lui Hyginus se bazează pe nu se știe ce piesă de teatru târzie și 
fantezistă. 

3. Mitul mistreţului de aur se referă în parte la proprietăţile 
curative ale pietrei antipathes de pe Muntele Teutras, dar, 
poate, și la un obicei din Misia de a răzbuna moartea lui Adonis, 
care fusese ucis de Apollo deghizat în mistreţ. S-ar părea că cel 
care îl personifica pe Adonis, un bărbat purtând o blană de 
mistreţ și cu colți de aur, era cruțat dacă putea să se 
adăpostească de urmăritorii lui în sanctuarul lui Artemis, sora lui 
Apollo. Regii din Tegeea, locul de naștere al lui Auge, par să fi 
fost uciși de mistreți (*151.2; 157.6). 

4. Aventura lui Fialo cu gaița este o anecdotă fantezistă ce ar 
trebui să explice numele izvorului, care e posibil să fi fost 
consacrat la origine unui clan totemic al gaiţei. 


142. Deianira 


a. După ce a petrecut patru ani în Feneos, Heracle s-a hotărât 
să plece din Pelopones. În fruntea unei mari armate de 
arcadieni, el a navigat spre Calidon, în Etolia, unde s-a stabilit. 
Dat fiind că acum nu avea nici un fiu legitim și nici o soţie, ela 
curtat-o pe Deianira, presupusa fiică a lui Oeneu, ţinându-și 
astfel promisiunea față de umbra fratelui ei, Meleagru. Dar 
Deianira era în realitate fiica zeului Dionysos cu Alteea, soţia lui 
Oeneu, după cum apăruse evident atunci când Meleagru 
murise, iar Artemis le prefăcuse pe surorile lui, care se tânguiau 
tot timpul, în bibilici; Dionysos a convins-o atunci pe Artemis să 
le lase pe Deianira și pe Gorge, sora ei, să-și păstreze înfăţișările 


de om!%5. 

b. La palatul lui Oeneu din Pleuron au venit mulţi peţitori să 
ceară mâna minunatei Deianira, care conducea carul și practica 
arta războiului, dar toţi au renunţat când s-au văzut rivali ai lui 
Heracle și ai Zeului-râu Aheloos. Se știe bine că nemuritorul 
Aheloos apare sub trei chipuri: ca taur, ca șarpe pestriţ și ca om 
cu cap de taur. Din barba lui încâlcită curg necontenit torente 
de apă, iar Deianira ar fi preferat să moară decât să se 
căsătorească cu el19%6. 

c. Când a fost chemat de Oeneu să își susțină cererea, 
Heracle s-a lăudat că, dacă s-ar căsători cu Deianira, ea nu doar 
că ar deveni nora lui Zeus, dar s-ar bucura de strălucirea gloriei 
celor douăsprezece munci ale sale. 

Aheloos (acum sub înfățișare de om cu cap de taur) a râs 
dispreţuitor, remarcând că el era un personaj bine-cunoscut, 
tată al tuturor apelor Greciei, nu un străin iute de picior ca 
Heracle, și că Oracolul din Dodona le recomandase tuturor să îi 
aducă sacrificii. Apoi l-a luat în râs pe Heracle: „Ori nu ești fiul 
lui Zeus, ori mama ta este adulterină!”. 

Heracle s-a încruntat. „Mă pricep mai bine la luptă decât la 
vorbe”, a zis, „și nu voi accepta să-mi insulţi mama!”. 

d. Aheloos și-a aruncat haina verzuie de pe el și s-a luptat cu 
Heracle până când a fost aruncat pe spate, după care s-a 
prefăcut în șarpe pestriț și a plecat târându-se. 

„Am sugrumat șerpi încă de pe când eram în leagăn!”, a râs 
Heracle, aplecându-se să îl ia de gât. Dar Aheloos a devenit un 
taur și a șarjat; Heracle s-a dat cu agilitate la o parte și, 
apucându-l de coarne, l-a izbit de pământ cu atâta putere, încât 
cornul drept i s-a rupt de tot. Aheloos s-a retras, rușinat și 
nefericit, și și-a ascuns rana sub o cunună din ramuri de 
salcie!%. Unii spun că Heracle i-a înapoiat cornul rupt în 
schimbul cornului caprei Amalteea, iar alţii, că acesta a fost 
prefăcut în cornul Amalteei de naiade și că Heracle i l-a oferit lui 


1055 Diodor din Sicilia IV.34; Apollodor 1.8.1 şi 1.7.5; Bachilide, 
Epinikon V.165 şi urm.; Antoninus Liberalis, Transformationes 2. 

1056 Ovidiu, Metamorfoze 1X.1-100; Apollodor 1.8.1; Sofocle, 
Trahinienele 1 şi urm. 

1057 Ovidiu, /oc. cit; Ephorus, citat de Macrobiu V.18; Tzetzes, 

Oeneu ca dar pentru mireasă!%8. Alţii spun că, în timpul celei 
de-a douăsprezecea munci, Heracle a coborât în Tartar cu 
cornul umplut de Hesperide cu fructe de aur și numit acum 
Cornul Abundenţei, ca dar pentru Plutos, ajutorul lui Tyche!%?. 

e. După ce s-a căsătorit cu Deianira, Heracle s-a îndreptat 
împreună cu calidonienii contra orașului Efira din Tesproţia - 
numit ulterior Cihiros - și l-a înfrânt și ucis pe regele Fileu. 
Printre ostatici se afla și fiica lui Fileu, Astiohe, cu care Heracle a 
devenit tatăl lui Tlepolemos, chiar dacă unii spun că mama lui 
Tlepolemos fusese Astidamia, fiica lui Amintor, pe care Heracle 
a răpit-o din Efira, un oraș vestit pentru otrăvurile lui19%0. 

f. La sfatul unui oracol, Heracle i-a trimis acum vorbă 
prietenului său Tespius: „Păstrează-i pe șapte dintre fiii tăi în 
Tespiai, trimite-i pe trei în Teba și poruncește-le celorlalți 
patruzeci să colonizeze Insula Sardinia!”. Tespius s-a supus. 
Descendenții celor care s-au dus la Teba sunt cinstiţi acolo, iar 
ai celor care au rămas în Tespiai, așa-numiții demuchi, au 
guvernat orașul până recent. In forţele conduse în Sardinia de 
lolau se aflau contingente tespiene și ateniene, aceasta fiind 
prima expediţie grecească de colonizare în care regii proveneau 
din stirpe și neamuri diferite. După ce i-a înfrânt în luptă pe 
locuitorii Sardiniei, lolau a împărţit insula în provincii, a plantat 
măslini și a făcut-o atât de fertilă, încât de atunci încolo 
cartaginezii au fost dispuși să înfrunte mari pericole ca să intre 
în posesia ei. lolau a întemeiat orașul Olbia și i-a încurajat pe 
atenieni să ridice orașul Ogryle. Cu consimțământul fiilor lui 
Tespius, care îl considerau pe lolau ca un al doilea tată, el i-a 
numit pe coloniști iolarieni, după numele lui; ei încă mai aduc 
sacrificii lui lolau Tatăl, așa cum perșii îi aduc lui Cirus Tatăl. S-a 
spus că lolau s-a întors în Grecia prin Sicilia, unde s-au stabilit o 
parte dintre însoțitorii lui, care îi aduc onoruri ritualice de erou; 
dar, potrivit tebanilor, care probabil știu mai bine, nici un 
colonist nu s-a mai întors vreodată!%!. 

g. Trei ani mai târziu, la un ospăț, Heracle s-a înfuriat pe o 


1058 Apollodor, /oc. cit. şi 11.7.5; Ovidiu, /oc. cit; Diodor din Sicilia 
IV.35; Strabon X.2.19. 

rudă tânără a lui Oeneu, numit fie Eunomos, fie Eurinomos, 
Enomos, Archias sau Chaerias, fiul lui Arhiteles, care, zicându-i- 
se să îi toarne apă pe mâini, l-a stropit neîndemânatic pe 
picioare. Heracle l-a lovit pe băiat peste urechi mai tare decât 
voise și l-a omorât. Chiar dacă Arhiteles l-a iertat pentru acest 
accident, Heracle și-a stabilit pedeapsa cuvenită și a plecat în 
exil cu Deianira și fiul lor, Hilos, în Trahis, patria lui Ceix, nepotul 
lui Amfitrion1%2. 

h. Un accident similar s-a petrecut la Filios, oraș aflat la est de 
Arcadia, când Heracle s-a întors din Grădina Hesperidelor. 
Neplăcându-i băutura pusă în faţa sa, Heracle l-a lovit pe 
Cyathos, paharnicul, doar cu un deget; cu toate acestea, l-a 
ucis. În amintirea lui Cyathos a fost ridicată o capelă în faţa 
templului lui Apollo din Filios1%5. 

i. Unii spun că Heracle s-a luptat cu Aheloos înainte de 
uciderea lui Ifitos, care a fost cauza plecării lui în Trahis; alţii, că 
el s-a dus acolo când a fost exilat prima oară din Tirint1%*. În 
orice caz, el a ajuns cu Deianira la râul Evenos, pe atunci încă 
adânc, unde centaurul Nesus, pretinzând că avea permisiunea 
zeilor să treacă lumea de pe un mal pe celălalt, ales tocmai 
pentru corectitudinea lui, s-a oferit ca pentru o taxă 
neînsemnată să o ducă pe Deianira pe celălalt mal fără să se 
ude, în timp ce Heracle urma să treacă râul înot. Heracle a fost 
de acord și i-a plătit lui Nesus taxa, și-a aruncat măciuca și arcul 
peste râu, s-a aplecat deasupra apei și a plonjat. Însă Nesus, în 
loc să se ţină de cuvânt, a pornit în goană în direcţia opusă cu 
Deianira în braţe, apoi a aruncat-o jos și a încercat s-o violeze. 
Ea a ţipat după ajutor, iar Heracle, recuperându-și repede arcul, 
a ochit cu grijă și i-a străpuns lui Nesus pieptul de la o jumătate 
de milă. 

jJ. Nesus a smuls săgeata și i-a spus Deianirei: „Dacă amesteci 
sămânţa pe care am vărsat-o pe pământ cu sânge din rana 
mea, apoi adaugi ulei de măsline și ungi în taină cămașa lui 

Heracle cu acest amestec, nu vei mai avea vreodată motiv să te 
plângi de infidelitatea lui”. Deianira a strâns în grabă 
ingredientele într-un vas, pe care l-a închis și l-a ţinut lângă ea 
fără să-i spună un cuvânt lui Heracle despre asta!9%5. 

k. O altă versiune a poveștii este că Nesus i-a oferit Deianirei 
lână înmuiată în sângele lui și i-a spus să ţeasă din ea o cămașă 
pentru Heracle. O a treia versiune este că el i-a dat cămașa lui 
pătată de sânge ca talisman de dragoste și apoi a fugit la un trib 
de locrieni din vecinătate, unde a murit datorită rănii; dar trupul 
lui neîngropat a putrezit la poalele Muntelui Taphiassos, 
contaminând ţinutul cu mirosul lui otrăvitor - de aceea acești 
locrieni sunt numiţi ozoli („urât mirositori”). Izvorul lângă care a 
murit încă mai are un miros fetid și conţine cheaguri de 
sânge19%6, 

I. Cu Deianira, Heracle devenise deja tatăl lui Hilos, Ctesipos, 
Glenos și Hodites, precum și al Macariei, singura lui fiică1%7. 

x 


1. Povestea surorilor lui Meleagru este spusă pentru a explica 
cultul bibilicii al lui Artemis din Leros (*80.3). 

2. Practicarea de către Deianira a artei războiului o dezvăluie 
ca reprezentantă a zeiţei preolimpiene a luptei, Atena, la ale 
cărei căsătorii sacre din diferite așezări se referă în principal 
această parte a legendei lui Heracle (*141.1). 

3. Lupta dintre Heracle și Aheloos, ca și cea dintre Tezeu și 
Minotaur, ar trebui înţeleasă ca parte a ritualului căsătoriei 
regale. Taurul și șarpele reprezentau anul crescător și anul 
descrescător - „taurul care este tatăl șarpelui și șarpele al cărui 
fiu este taurul” - asupra cărora regele sacru dobândea 
dominație. Un corn de taur, privit din cele mai vechi timpuri ca 
semn al fertilităţii, îl consacra rege pe candidatul la regalitate 
care îl câștiga prin lupta fie cu un taur adevărat, fie cu un 
adversar cu mască de taur. Eroul babilonian Enkidu, fratele 
geamăn muritor al lui Ghilgameș și adorator al Reginei Cerului, 
a prins Taurul Cerului de coarne și l-a ucis cu sabia; iar 
câștigarea unui corn al abundenței a fost o probă în vederea 

căsătoriei impusă eroului galez Peredur în Mabinogion (*148.5). 
In Creta, cultul taurului îi succedase celui al caprei sălbatice, al 
cărei corn era la fel de potent. Dar se pare că fresca înfățișând 
această înfruntare ritualică a fost interpretată de greci ca luptă 
a lui Heracle cu râul Aheloos: anume îndiguirea și construcţia de 
canale în Paracheloitis, o suprafață de pământ formată din 
aluviunile aduse de Aheloos, care unise în timp Insulele 
Echinade cu continentul, și recuperarea ulterioară a unei mari 
suprafeţe de teren cultivabil. Lui Heracle i se atribuia adesea 
punerea la cale a unor astfel de fapte (Strabon X.2.19; Diodor 
din Sicilia IV.35). Este greu de crezut că sacrificiul impus de 
Oracolul din Dodona era dedicat râului Aheloos; mai probabil, el 
a fost prescris pentru Ahelois, Zeița-Lună „care alungă durerea”. 

4. Eunomos și Cyathus trebuie să fi fost victime băieţi: 
substituţi ai regelui sacru aflat la sfârșitul domniei. 

5. Intenţia lui Nesus de a o viola pe Deianira amintește de 
scenele de dezordine de la nunta lui Piritoos, când Tezeu (un 
Heracle atenian) a intervenit pentru a o salva pe Hipodamia de 
agresiunea centaurului Eurition (*102.d). Cum centaurii erau 
reprezentaţi la origine ca oameni-ţap, imaginea pe care se 
bazează acest incident probabil că o înfăţișase pe regină 
călărind un rege-ţap, așa cum o făcea la sărbătorile de la 
începutul lunii mai celebrate în nordul Europei, înaintea 
căsătoriei ei sacre; Eurition este „intrusul”, un personaj familiar 
din comediile lui Aristofan, care încă apare la festivitățile ce 
însoțesc căsătoria în nordul Greciei. Cel mai timpuriu exemplu 
mitic de intrus este același Enkidu: el a întrerupt căsătoria sacră 
a lui Ghilgameș cu zeiţa din Erech și l-a provocat la luptă. Un alt 
intrus este Agenor, care a încercat să i-o ia pe Andromeda lui 
Perseu la ospăţul de nuntă al acestuia (*73.)/). 

6. Primii coloniști din Sardinia, libienii neolitici, au reușit să 
supravieţuiască în regiunile ei muntoase; imigranții ulteriori - 
cretani, greci, cartaginezi, romani și evrei- au încercat să 
stăpânească zonele de coastă, dar malaria i-a învins mereu. 
Abia în ultimii câţiva ani mortalitatea a fost controlată prin 
stropirea bălților în care se înmulţesc tântarii purtători de 
malarie. 

7. „Ozoli” („urât mirositori”), porecla dată locrienilor stabiliţi 
lângă Focida pentru a-i deosebi de neamurile lor din Oponte sau 
Locri Epizefiri, se referea probabil la obiceiul lor de a purta piei 


de capră netăbăcite, care pe vreme umedă aveau un miros 
fetid. Locrienii înșiși preferau să derive numele acestora din 
cuvântul ozoi, „vlăstari de viță-de-vie” (Pausanias X.38.1), din 
cauza primilor butași de viţă plantați în ţara lor (*38.7). 


143. Heracle în Trahis 


a. Însoţit de aceiași aliaţi arcadieni, Heracle a ajuns în Trahis, 
unde s-a stabilit pentru o vreme sub protecţia lui Ceix. In drum, 
trecuse prin ţinutul driopilor, dominat de Muntele Parnas, și îl 
găsise pe regele Teiodamas, fiul lui Driops, arând cu un plug 
tras de boi!%8. Fiind înfometat, dar și în căutarea unui pretext ca 
să înceapă un război contra driopilor - care, după cum știa toată 
lumea, nu aveau nici un drept asupra ținutului -, Heracle i-a 
cerut unul dintre boi; dar cum Teiodamas a refuzat, l-a ucis. 
După ce a tăiat boul și s-a îndestulat cu carnea lui, Heracle a 
plecat cu fiul nou-născut al lui Teiodamas, Hilas, a cărui mamă 
era nimfa Menodice, fiica lui Orion1%%. Dar unii îl numesc pe tatăl 
lui Hilas Ceix, Eufem sau Teiomenes și insistă că Teiodamas era 
plugarul din Rodos care îl blestemase de la distanţă în timp ce 
Heracle îi sacrifica unul dintre boi!%0. 

b. Se pare că Filas, succesorul lui Teiodamas, profanase 
templul lui Apollo din Delfi. Indignat în numele lui Apollo, 
Heracle l-a ucis pe Filas și a răpit-o pe fiica lui, Meda; ea i l-a 
născut pe Antioh, întemeietorul demei ateniene care îi poartă 
numele!%!. Apoi i-a alungat pe driopi din orașul lor de pe 
Muntele Parnas și l-a dat malienilor care ajutaseră la cucerirea 
lui. Pe cei mai de seamă dintre ei i-a dus la Delfi și i-a făcut 
sclavii altarului; dar, dat fiind că Apollo nu avea ce să facă cu ei, 
au fost trimiși în Pelopones, unde au încercat să obţină 
bunăvoința lui Euristeu, Marele Rege. La ordinul acestuia și cu 
ajutorul altor compatrioți fugari, ei au construit trei orașe: Asine, 
Hermione și Eion. Dintre driopii rămași, unii au fugit în Eubeea, 

alţii în Cipru și pe Insula Cintos. Însă doar bărbaţii din Asine se 
mai mândresc că sunt urmașii lor; ei i-au construit un sanctuar 
strămoșului lor Driops, cu o statuie străveche, și celebrează 
mistere în cinstea lui din doi în doi ani!%2. 

c. Driops era fiul lui Apollo cu Dia, o fiică a regelui Licaon, de 
teama căruia ea a ascuns copilul într-un stejar scorburos; de aici 
și numele lui. Unii spun că Driops însuși și-a dus oamenii de la 
râul Sperheios din Tesalia în Asine și că el era fiul lui Sperheios 
cu nimfa Polidora!%3. 

d. O dispută referitoare la hotare a apărut între dorienii din 
Hestieotis, conduși de regele Egimios, și lapiţii de pe Muntele 
Olimp, foști aliaţi ai driopilor, al căror rege era Coronos, un fiu al 
lui Ceneu. Depășiţi numeric cu mult de lapiţi, dorienii au fugit la 
Heracle și au cerut ajutor, oferindu-i în schimb o treime din 
regatul lor; atunci Heracle și aliaţii lui arcadieni i-au înfrânt pe 
lapiţi, i-au ucis pe Coronos și pe cei mai mulţi dintre supușii lui și 
i-au constrâns să părăsească pământul disputat. Unii dintre ei s- 
au stabilit în Corint. Atunci Egimios a luat treimea lui Heracle 
spre păstrare, pentru descendenţii lui104. 

e. Heracle a ajuns apoi în ltone, un oraș din Ftiotida, unde se 
află străvechiul templu al Atenei. Aici s-a întâlnit cu Cicnos, un 
fiu al lui Ares și al Pelopiei, care oferea întotdeauna recompense 
de preţ oaspeţilor care îndrăzneau să se lupte cu el într-un duel 
de care. Întotdeauna victorios, Cicnos le reteza capetele 
învinșilor și le folosea craniile pentru a împodobi templul tatălui 
său, Ares. Printre altele, acesta nu era acel Cicnos zămislit de 
Ares cu Pirene, care se prefăcuse în lebădă la moarte!%5. 

f. Apollo, pe care Cicnos ajunsese să îl irite, deoarece acosta 
și răpea cirezile de vite trimise spre sacrificare la Delfi, l-a 
incitat pe Heracle să accepte provocarea lui Cicnos. S-a 
convenit ca Heracle să fie însoţit de lolau, conducătorul carului 
său, iar Cicnos, de tatăl lui, Ares. Deși nu era stilul său de luptă 

obișnuit, Heracle și-a luat jambierele de bronz lustruite pe care 
Hefaistos le făcuse pentru el, platoșa de aur ciudat ornamentată 
pe care i-o dăruise Atena și o pereche de apărătoare de fier 
pentru umeri. Înarmat cu arc și săgeți, lance, coif și un scut solid 
pe care Hefaistos i-l furnizase la comanda lui Zeus, s-a urcat cu 
ușurință în carul lui. 

g. Atena a coborât din Olimp și l-a avertizat pe Heracle că, 
deși Zeus îi dăduse puterea de a-l ucide și a-l prăda pe Cicnos, 
el trebuia să se apere în faţa lui Ares și, chiar dacă va învinge, 
nu trebuia să îi ia acestuia nici caii, nici splendida lui armură. 
Apoi a urcat alături de Heracle și lolau, agitându-și aegisul, iar 
Pământul-Mamă a gemut în timp ce carul a luat viteză. Cicnos a 
mânat în așa fel încât să îi întâmpine în plină viteză și atât el, 
cât și Heracle au fost aruncaţi la pământ de șocul ciocnirii lor, 
lance contra scut. Însă au sărit amândoi în picioare și, după o 
luptă scurtă, Heracle l-a împuns pe Cicnos în gât. Apoi s-a întors 
îndrăzneţ spre Ares, care a aruncat spre el o lance, dar Atena a 
abătut-o într-o parte, încruntându-se furioasă. Ares s-a repezit 
spre Heracle cu sabia în mână, dar nu i-a fost de nici un folos, 
fiind rănit la coapsă, iar Heracle l-ar fi lovit din nou pe când era 
întins la pământ dacă Zeus nu i-ar fi despărţit pe combatanți cu 
un fulger. Heracle și lolau au jefuit atunci cadavrul lui Cicnos și 
și-au reluat călătoria întreruptă, în timp ce Atena l-a dus pe 
Ares, leșinat, în Olimp. Cicnos a fost îngropat de Ceix în valea 
râului Anauros, dar, la porunca lui Apollo, râul s-a umflat și i-a 
măturat piatra funerară1%$. 

h. Însă unii spun că Cicnos a trăit în Amphanae și că Heracle l- 
a străpuns cu o săgeată lângă râul Peneu sau în Pegasae!%. 

i În timp ce trecea prin Pelasgiotis, Heracle a ajuns în 
Ormenion, un orășel de la poalele Muntelui Pelion, unde regele 
Amintor a refuzat să i-o dea pe fiica lui, Astidamia. „Eşti 
căsătorit deja”, i-a zis, „și ai trădat mult prea multe prințese ca 
eu să-ți mai încredințez încă una”. Heracle a atacat orașul și, 
după ce l-a ucis pe Amintor, a răpit-o pe Astidamia, care i l-a 
născut pe Ctesipos sau, spun unii, pe Tlepolemos1%8. 

1. Sacrificarea de către Heracle a unui bou de jug, blestemul 
lui Teiodamas și apariția nou-născutului Hilas dintr-o brazdă 
sunt toate părți ale ritualului preelenic de semănat. Sângele de 
bou o împacă pe Zeița Pământului, blestemele îndepărtează 
furia divină de seminţele încolţite, copilul reprezintă recolta 
viitoare - adică Plutos, pe care Demetra i l-a născut lui lasios 
după ce s-au împreunat pe câmpul arat de trei ori (*24.3). 
Teiodamas este spiritul vechiului an, acum distrus. Lamentaţiile 
anuale pentru spiritul osândit al copacului, Hilas (*150. d-e), au 
fost confundate aici cu lamentaţiile pentru spiritul osândit al 
grânelor. 

2. Este probabil ca alungarea driopilor din Parnas de către 
Heracle, cu ajutor dorian, și emigrarea lor în sudul Greciei să fi 
avut loc în secolul al XII-lea î.Hr., înainte de invazia doriană în 
Pelopones (*146.1). Lupta lui împotriva lui Cicnos amintește de 
cursa lui Pelops împotriva lui Enomaos (*109.d-J), un alt fiu al lui 
Ares, la fel de renumit ca vânător de capete. In ambele cazuri, 
într-unul din carele de concurs se afla o femeie - Hipodamia, 
fiica lui Enomaos (obiectul disputei lui cu Pelops) - și Atena, care 
par să fie același personaj - anume mireasa destinată noului 
rege. Asemenea spartanului Polideuces, Cicnos este un rege al 
cultului lebedei al cărei suflet zboară spre cealaltă lume din 
Nordul Îndepărtat (*161.4). 

3. Numele lui Egimios - dacă înseamnă „a juca rolul unui 
tap” - sugerează ideea că el participa la căsătoria din ajun de 
Armindeni a unui ţap cu regina tribală și că, în războiul 
împotriva lapiţilor din nordul Tesaliei, dorienii lui au luptat 
alături de centauri, inamicii ereditari ai lapiţilor, care, asemenea 
satirilor, sunt zugrăviți în operele de artă timpurii drept oameni- 
tap (*142.5). 

4. Cipselos, tiranul din Corint vestit pentru cufărul lui sculptat, 
revendica descendența din casa regală lapită a lui Ceneu 
(*78.1). 


144. lole 
a. În Trahis, Heracle a strâns o armată de arcadieni, melieni și 


locrieni epicnemizi și a pornit contra Ehaliei, ca să se răzbune pe 
regele Euritos, cel care refuzase să i-o predea pe prinţesa lole, 


câștigată în mod corect la o întrecere cu arcul; dar el le-a spus 
aliaţilor săi că Euritos cerea în mod nedrept tribut de la eubeeni. 
Heracle s-a năpustit asupra orașului, i-a ciuruit pe Euritos și pe 
fiul lui cu săgeți și, după ce i-a îngropat pe unii dintre tovarășii 
lui căzuţi în luptă, anume pe Hipasos, fiul lui Ceix, și pe Argeios 
și Melas, fiii lui Licimnios, a prădat Ehalia și a luat-o pe lole 
ostatică!%%. In loc să îi cedeze lui Heracle, lole i-a permis 
acestuia să îi ucidă întreaga familie chiar sub ochii ei, apoi a 
sărit de pe zidul orașului, dar a supravieţuit, deoarece fustele i- 
au fost umflate de vânt și au încetinit căderea. Heracle i-a 
trimis-o Deianirei, în Trahis, împreună cu alte femei din Ehalia, 
în timp ce el s-a dus pe promontoriul Kenaion din Eubeea:9%0. Ar 
trebui spus că, atunci când își luase rămas-bun de la Deianira, 
Heracle  divulgase o profeție: anume că la capătul a 
cincisprezece luni, el era sortit fie să moară, fie să își petreacă 
restul vieţii într-un repaus desăvârșit. Vestea îi fusese dată de 
porumbiţele gemene ale străvechiului Oracol al stejarului din 
Dodona!%!. 

b. Nu se știe clar despre care oraș Ehalia este vorba în 
această legendă: cel mesenian, tesalian, eubeean, trahinian sau 
etolian!%2. Cel mai probabil este Ehalia din Mesenia, de vreme 
ce tatăl lui Euritos, Melaneu, regele dropilor - un arcaș abil, 
numit din acest motiv fiu al lui Apollo -, ajunsese în Mesenia sub 
domnia lui Perieres, fiu al lui Eol, care i-a oferit Ehalia ca 
reședință. Ehalia a fost numită după soţia lui Melaneu. Aici, într- 
o pădure sacră de chiparoși, lui Euritos îi erau aduse sacrificii 
consacrate eroilor, iar oasele lui erau păstrate într-o urnă de 
bronz; aceste sacrificii precedau Misterele Marii Zeițe. Alţii însă 
identifică Ehalia cu Andania, la o milă depărtare de pădurea de 
chiparoși, unde fuseseră ţinute cândva Misterele. Euritos era 
unul dintre eroii pe care mesenienii i-au invitat să locuiască 
printre ei atunci când Epaminonda le-a redat patrimoniul lor din 
Pelopones19%5, 

1. Euritos refuzase să o cedeze pe lole pe motiv că Heracle 
fusese sclav (*135.a). Deşi saltul sinucigaș al lui lole este 
plauzibil - fustele miceniene aveau formă de clopot, iar tatăl 
meu văzuse cândva o sinucidere din epoca victoriană eşuată din 
pricina unei crinoline enorme -, cel mai probabil povestea a fost 
dedusă dintr-o reprezentare miceniană a zeiței plutind deasupra 
unei armate în timp ce aceasta îi ataca orașul. Numele Ehalia, 
„casa făinii”, indică faptul că zeiţa în cinstea căreia se ţineau 
misterele era Demetra. 


145. Apoteoza lui Heracle 


a. După ce a consacrat sanctuare de marmură și o dumbravă 
sacră tatălui său, Zeus, la Capul Kenaion, Heracle a pregătit un 
sacrificiu drept recunoștință pentru cucerirea Ehaliei. El îl 
trimisese deja pe Lihas să îi ceară Deianirei o cămașă frumoasă 
și o mantie de felul celor pe care le purta în mod obișnuit în 
asemenea ocazii1984. 

b. Instalată comod în Trahis, Deianira se resemnase deja cu 
obiceiul lui Heracle de a avea amante, iar când și-a dat seama 
că lole era ultima dintre ele, a simţit mai curând milă decât 
ranchiună faţă de frumuseţea ei fatală care fusese cauza ruinării 
Ehaliei. Dar era oare cu putinţă ca Heracle să se aștepte ca ea și 
lole să trăiască sub același acoperiș? De vreme ce nu mai era 
tânără, Deianira s-a hotărât să folosească presupusul talisman 
de dragoste al lui Nesus pentru a păstra afecțiunea soţului ei. l- 
a ţesut deci o cămașă nouă pentru sacrificiu, pentru ca el să 
revină acasă viu și nevătămat, apoi a scos sigiliul care astupa 
ferm vasul, a muiat un smoc de lână în amestec și a frecat cu el 
cămașa. Când a sosit Lihas, a pus cămașa într-o casetă pe care 
i-a dat-o, spunând: „Pentru nimic în lume să nu expui cămașa la 
lumină sau căldură înainte ca Heracle s-o poarte la sacrificiu”. 
Lihas plecase deja în mare grabă atunci când Deianira, privind 
spre smocul de lână pe care îl aruncase în curtea însorită, s-a 
îngrozit văzând cum lâna arde ca rumegușul, în timp ce din 

dalele de piatră se înălța o spumă roșie. Dându-și seama că 
Nesus o înșelase, a trimis un curier iute ca fulgerul care să îl 
oprească pe Lihas și, blestemându-și nesăbuinţa, a jurat că, 
dacă Heracle avea să moară, ea să nu-i supraviețuiască!9%5. 

c. Curierul a ajuns prea târziu la Capul Kenaion. Heracle 
îmbrăcase deja cămașa și sacrifica doisprezece tauri de un alb 
imaculat, ca prime roade ale prăzii sale: cu totul, dusese la altar 
o turmă de o sută de felurite cornute. Tocmai turna vin pe altare 
dintr-un bol și arunca arome de pin în flăcări, când a scos brusc 
un strigăt, ca și cum ar fi fost mușcat de un șarpe. Căldura 
topise otrava Hidrei amestecată cu sângele lui Nesus și acum se 
scurgea prin toate membrele lui Heracle, arzându-i carnea. In 
curând, durerea a devenit de nesuportat, iar Heracle a răsturnat 
altarele, urlând de suferinţă. A încercat să-și smulgă cămașa, 
dar era lipită de el atât de strâns, încât se desprindea odată cu 
carnea, dezgolindu-i oasele. Sângele îi curgea șuierător și 
bolborosea ca apa de izvor atunci când se cufundă în ea o 
bucată de metal înroșit, pentru călire. S-a aruncat cu capul 
înainte în cel mai apropiat pârâu, dar otrava ardea cu atât mai 
aprig; de atunci, apele acelea au fost întotdeauna fierbinţi și 
sunt numite Termopile, adică „strâmtoare fierbinte” 1°85, 

d. Alergând pe munte și smulgând copacii pe lângă care 
trecea, Heracle a dat de Lihas, care era îngrozit și stătea 
ghemuit în scobitura unei stânci, strângându-și genunchii cu 
mâinile. În zadar a încercat Lihas să se disculpe: Heracle l-a 
apucat, l-a învârtit de trei ori pe deasupra capului și l-a aruncat 
în Marea Eubeei. lar acolo s-a metamorfozat: a devenit o stâncă 
având formă de om, ce iese puţin deasupra valurilor și pe care 
marinarii încă o numesc Lihas, temându-se să calce pe ea 
deoarece cred căe simţitoare. Armata, care privea de la 
distanţă, a scos un strigăt puternic de lamentare, dar nimeni nu 
a îndrăznit să se apropie până când Heracle, care se zvârcolea 
în chinuri, l-a chemat pe Hilos și a cerut să fie dus de acolo, ca 
să moară în singurătate. Hilos l-a dus la poalele Muntelui Oeta 
din Trahis (regiune vestită pentru spânzul ei alb), dat fiind că 
Oracolul din Delfi le indicase deja lui Licimnios și lolau acel loc 

ca scenă destinată morții prietenului lor!%7. 

e. Îngrozită de vești, Deianira s-a spânzurat sau, spun unii, s-a 
înjunghiat cu o sabie în patul conjugal. Singurul gând al lui 
Heracle fusese ca, înainte să moară, să o pedepsească, dar 
când Hilos l-a încredinţat că ea era nevinovată, după cum o 
dovedise sinuciderea sa, el a oftat a iertare și și-a exprimat 
dorința ca Alcmene și toţi fiii lui să se adune ca să îi asculte 
ultimele cuvinte. Dar Alcmene era în Tirint cu unii dintre copiii 
lui, iar cei mai mulţi se stabiliseră în Teba. Astfel, el a putut să-i 
spună doar lui Hilos profeția lui Zeus, acum împlinită: „Nici un 
om viu nu-l va putea ucide vreodată pe Heracle; pieirea îi va 
veni de la un dușman mort”. Atunci Hilos a cerut instrucţiuni și i 
s-a spus: „Jură pe capul lui Zeus că mă vei duce pe cel mai înalt 
pisc al acestui munte, iar acolo mă vei arde, fără lamentaţii, pe 
un rug din ramuri de stejar și trunchiuri de măslin sălbatic de 
parte bărbătească. Jură și că o vei lua pe lole de soţie de cum 
vei avea vârsta potrivită pentru căsătorie”. Deși scandalizat de 
aceste cereri, Hilos a promis să respecte voinţa lui Heracle19%8. 

f. După ce totul a fost pregătit, lolau și însoțitorii lui s-au 
retras la oarece distanţă, în timp ce Heracle s-a suit pe rugul 
funerar și a dat ordin tuturor ca acesta să fie aprins. Dar nimeni 
nu a îndrăznit să se supună, până când un păstor eolian aflat în 
trecere, pe nume Peas, i-a poruncit lui Filoctet, fiul lui cu 
Demonasa, să facă așa cum ceruse Heracle. Recunoscător, 
Heracle i-a lăsat moștenire lui Filoctet tolba, arcul și săgețile, iar 
când flăcările au început să se ridice, a așezat pielea de leu 
peste podiumul din vârful rugului și s-a întins pe jos, cu măciuca 
drept pernă, părând la fel de fericit ca un oaspete încununat cu 
flori, înconjurat de cupele cu vin. Atunci, din cer au căzut fulgere 
și au transformat pe dată rugul în cenușă!9%%. 

g. În Olimp, Zeus era fericit că fiul lui preferat se comportase 
atât de nobil. „Partea nemuritoare a lui Heracle”, a anunţat el, 
„e la adăpost de moarte, iar eu îl voi întâmpina curând în acest 
loc binecuvântat. Dar chiar dacă cineva de aici suferă din pricina 

zeificării lui, acel zeu sau acea zeiţă trebuie totuși să o aprobe, 
fie că vrea sau nu!”. 

Toţi olimpienii au consimţit, iar Hera a hotărât să uite afrontul 
care îi era adresat în mod evident, deoarece pusese deja la cale 
ca Filoctet să fie pedepsit pentru actul lui de binefacere - a fost 
mușcat de o viperă din Lemnos. 

h. Fulgerele arseseră partea muritoare a lui Heracle. Alcmene 
nu îl mai putea recunoaște, dar, asemenea unui șarpe care și-a 
lepădat pielea, Heracle a apărut în toată splendoarea în faţa 
tatălui său divin. Un nor l-a ascuns privirii tovarășilor săi în timp 
ce, printre bubuituri de tunet, Zeus îl urca la cer în carul lui tras 
de patru cai, unde Atena l-a luat de mână și l-a prezentat 
solemn celorlalte zeități!%%. 

i. Or, Zeus îl sortise pe Heracle să fie unul dintre cei 
Doisprezece Olimpieni, dar nu voia să alunge pe nimeni din 
grupul existent de zei ca să îi facă loc. Prin urmare, a convins-o 
pe Hera să îl adopte pe Heracle printr-o ceremonie a renașterii: 
adică să se ducă în pat, să se prefacă a fi în chinurile facerii și 
apoi să îl scoată de sub fustă - acesta fiind ritualul de adopţie 
încă în uz în rândul multor triburi barbare. De atunci, Hera l-a 
considerat pe Heracle ca fiu al ei și l-a iubit mai mult decât pe 
oricare altul în afară de Zeus. Toţi nemuritorii i-au urat bun 
venit, iar Hera l-a căsătorit cu Hebe, frumoasa ei fată, care i-a 
născut cu el pe Alexiares și Anicetos. lar Heracle a câștigat cu 
adevărat recunoştinţa Herei în timpul revoltei giganţilor, când l- 
a ucis pe Pronomos, cel care încercase să o violeze!%!. 

jJ. Heracle a devenit portarul cerului și nu obosește niciodată 
să stea la porţile Olimpului, la căderea nopţii, așteptând-o pe 
Artemis să se întoarcă de la vânătoare. El o întâmpină voios și 
scoate grămezile de vânat din carul ei, încruntându-se și făcând 
cu degetul un semn dezaprobator dacă găsește doar capre și 
iepuri inofensivi. „Vânează mistreți”, îi spune, „căci culcă la 
pământ recoltele și smulg din rădăcini copacii din livezi; 
vânează tauri, căci omoară oameni, lei și lupi! Dar ce rău ne-au 


1090 Ovidiu, Metamorfoze 1X.241-73; Apollodor, /oc. cit.; Hyginus, loc. 
cit.; Pausanias 1ll.18.7. 

1091 Diodor din Sicilia IV.39; Hesiod despre Onomacritos, Fragmente, 
ed. Evelyn-White pp. 615-16, Loeb; Pindar, Ode isthmianice IV.59 şi 
Ode nemeene X.18; Apollodor, /oc. cit.; Sotas din Byzantium, citat de 
Tzetzes, Despre Licofron 1349-50. 


făcut caprele și iepurii?”. Apoi jupoaie animalele și mănâncă 
lacom orice bucăţică gustoasă care îi face cu ochiul'%%. Dar, în 
timp ce Heracle cel nemuritor se ospătează la masa divină, 
umbra lui muritoare pășește maiestuos prin Tartar, printre 
morţii care se agită, cu arcul ridicat și săgeata fixată în coardă. 
De umăr îi atârnă o curea de aur împodobită cu lei fioroși, cu 
urși, mistreți și scene de luptă și măcel”, 

k. Atunci când lolau și însoțitorii lui s-au întors în Trahis, 
Menetios, fiul lui Actor, a sacrificat un berbec, un taur și un 
mistreţ lui Heracle și a instituit pentru el un cult de erou în 
orașul Opus din Locrida. Curând l-au urmat tebanii, dar 
atenienii, conduși de locuitorii din Maraton, au fost cei dintâi 
care l-au venerat ca zeu, iar acum întreaga omenire urmează 
exemplul lor glorios1%4. Festos, fiul lui Heracle, a văzut că 
sicionii îi ofereau tatălui său rituri de erou, dar el a insistat să îi 
aducă sacrificii ca unui zeu. Este motivul pentru care locuitorii 
din Sicion, atunci când sacrifică un miel, îi ard coapsele pe 
altarul zeului Heracle, dar consacră o parte din carnea lui 
eroului Heracle. În Oeta, Heracle este venerat sub numele de 
Cornopion, deoarece a alungat lăcustele care erau pe cale să 
devasteze orașul, dar ionienii din Eritreea îl venerează ca 
Heracle lpoctonos, deoarece a distrus viermii ipes care distrug 
vita-de-vie în aproape oricare altă regiune. 

|. Se spune că o statuie din Tyr a lui Heracle, aflată acum în 
altarul lui din Eritreea, îl reprezintă pe Heracle Dactylul. Ea a 
fost găsită pe o plută în Marea loniană, în largul Capului Mesate, 
exact la mijlocul distanţei dintre portul Eritreea și Insula Chios. 
Atât locuitorii din Eritreea, cât și cei din Chios s-au străduit din 
răsputeri să tragă pluta pe ţărmul lor - dar fără succes. În cele 
din urmă, un pescar din Eritreea, pe nume Formio, care își 
pierduse vederea, a visat că femeile din Eritreea trebuiau să 
împletească o frânghie din șuviţele lor de păr, frânghia cu care 
bărbaţii aveau să poată trage pluta la mal. Femeile dintr-un clan 
trac care se stabilise în Eritreea au făcut întocmai și pluta a fost 
trasă la țărm, iar acum doar descendenților acestora li se 
permite să intre în altarul în care se află frânghia. Formio și-a 

redobândit vederea, menţinându-și-o până la sfârșitul vieţii!0%. 
x 

1. Înainte să îl sacrifice și să îl facă astfel nemuritor pe regele 
sacru - așa cum Calipso a promis să îl facă nemuritor pe Odiseu 
(*170.w) -, regina trebuie să îl fi despuiat de veșminte și de 
însemnele regalității. Aici nu sunt menţionate flagelările și 
mutilările pe care regele le avea de suferit înainte să fie așezat 
pe rugul funerar spre a fi imortalizat, dar reprezentările din care 
pare să fie dedusă povestea probabil că îl înfățișează sângerând 
și în agonie, în timp ce se zbate în cămașa albă de in care îl 
consacra Zeiţei Morţii. 

2. Tradiţia conform căreia Heracle a murit pe promontoriul 
Kenaion a fost reconciliată cu o alta, conform căreia ar fi murit 
pe Muntele Oeta, unde unele inscripţii și statuete vechi arată că 
regele sacru a continuat să fie ars simbolic timp de secole după 
ce a încetat să fie ars la propriu. Stejarul este lemnul pentru 
focul în aer liber de la mijlocul verii; măslinul sălbatic este 
lemnul Anului Nou, când regele își începea domnia prin 
alungarea spiritelor vechiului an. Peas sau Filoctet, cel care a 
aprins rugul funerar, este geamănul și succesorul regelui; el îi 
moștenește armele și patul - căsătoria lui lole cu Hilos trebuie 
interpretată în acest mod - și moare la sfârșitul anului din cauza 
unei mușcături de șarpe. 

3. Anterior, sufletul lui Heracle se dusese în Paradisul vestic al 
Hesperidelor sau în castelul de argint, Corona Borealis, de 
dincolo de Vântul de Nord - o legendă pe care Pindar a inclus-o, 
din motive de neînțeles, într-o scurtă expunere a muncii a treia 
(*125.b). Primirea lui în Paradisul olimpian - unde nu a obţinut 
însă vreodată un loc printre cei Doisprezece Zei, cum a reușit 
Dionysos (*27.5) - este o concepţie târzie. Este posibil ca ea să 
se bazeze pe o interpretare eronată a aceleiași fresce sacre care 
prezintă căsătoria lui Peleu cu Thetis (*81.1-5), așa-numita 
răpire a lui Ganimede (*29. 1) și înarmarea lui Heracle (*123.1). 
Această frescă trebuie să o fi înfățișat pe Atena, sau Hebe, ca 
tânără regină și mireasă, cum îl prezintă pe rege celor 
doisprezece martori ai căsătoriei sacre, fiecare reprezentând un 
clan al unei confederaţii religioase sau o lună a anului sacru; 
regele renăștea ritual fie dintr-o iapă, fie (ca aici) dintr-o femeie. 
Heracle apare ca portar ceresc deoarece murise la mijlocul 

verii - anul fiind asemănat cu o ușă de stejar care se rotește pe 
balamale, deschisă la maxim la vremea solstițiului din mijlocul 
verii, apoi închizându-se treptat, pe măsură ce ziua se scurta 
(White Goddess, pp. 175-7). Ceea ce l-a împiedicat pe Heracle 
să devină un olimpian în toată puterea cuvântului pare să fi fost 
autoritatea lui Homer: Odiseea consemnase prezența umbrei lui 
în Tartar. 

4. Dacă statuia lui Heracle din Eritreea provenea din Tyr, 
frânghia din templu trebuie să fi fost împletită nu din părul 
femeilor, ci din părul tuns al regelui sacru, înainte de moartea 
lui de la solstițiul de iarnă - așa cum Dalila i-a tăiat părul lui 
Samson, un erou solar din Tyr. Un erou solar similar era 
sacrificat de femeile trace care îi adoptaseră cultul (*28.2). 
Probabil că statuia era trasă pe o plută pentru a evita ca ea să 
confere sacralitate unei nave comerciale și, astfel, să o facă să 
fie retrasă din circuitul comercial. „Ipoctonos” poate să fi fost o 
variantă locală a numelui mai obișnuit al lui Heracle: 
Ophioctonos, „ucigător de șerpi”. Regenerarea lui prin moarte, 
„asemenea unui șarpe care își leapădă pielea”, era o figură de 
stil împrumutată din Cartea morților egipteană; se considera că 
șerpii aveau puterea să evite bătrâneţea prin lepădarea pieii, în 
greacă „piele lepădată de șarpe” și „bătrâneţe” fiind amândouă 
geros (*160.1.1). El urcă la cer într-un car tras de patru cai ca 
erou solar și patron al Jocurilor Olimpice; fiecare cal reprezintă 
unul din cei patru ani dintre Jocuri sau un anotimp al unui an 
împărţit de echinocţii și solstiții. O statuie pătrată a soarelui, 
venerată ca Heracle Salvatorul, se înălța în curtea templului 
Marii Zeițe din Megalopolis (Pausanias VIII.31.4); era probabil un 
altar străvechi, asemenea mai multor blocuri pătrate găsite în 
palatul din Cnosos, iar un altul găsit în curtea vestică a palatului 
din Festos. 

5. Se poate însă ca Hebe, mireasa lui Heracle, să nu fie zeița 
încarnând tinereţea, ci o zeitate menţionată în /muri/e orfice (48 
și 49): Hipta, Mama Pământului, căreia i-a fost încredinţat 
Dionsysos. Proclus spune (Contra lui Timaios |l.124c) că ea îl 
purta pe cap, într-un coș de vânturat. Hipta este asociată cu 
Zeus Sabazios (*27.3) în două inscripţii vechi din Meonia, pe 
vremea aceea locuită de un trib lidio-frigian, iar profesorul 
Kretschmer a identificat-o cu zeiţa Hepa, Hepit sau Hebe din 
Mitanni, menţionată în textele de la Boghaz-Keui și adusă în 


Meonia, se pare, din Tracia. Dacă Heracle s-a căsătorit cu 
această Hebe, mitul se referă la acel Heracle care a făcut fapte 
măreţe în Frigia (*131.h), Misia (*131.e) și Lidia (*136.a-5); iar el 
poate fi identificat cu Zeus Sabazios. Hipta era bine-cunoscută 
în întregul Orient Mijlociu. Un basorelief din Hattusa, în Licaonia 
(*13.2), o înfățișează călare pe un leu, pe cale să celebreze o 
căsătorie sacră cu zeul hitit al furtunii. Ea este numită acolo 
Hepatu, despre care se spune că e un cuvânt hurrian, iar 
profesorul B. Hrozny (Civi/ization of the Hittites and Subareans, 
cap. XV) o identifică cu Hawwa, „mama tuturor vieţuitoarelor”, 
care apare în Geneză ca Eva. Hrozny îl menţionează pe prinţul 
canaanit din lerusalim Abdihepa, iar Adam, care s-a căsătorit cu 
Eva, a fost eroul tutelar al lerusalimului (leronim, Comentariu la 
Epistola către efeseni V.15). 


146. Copiii lui Heracle 


a. Alcmene, mama lui Heracle, a plecat în Tirint, luând cu ea 
pe câţiva dintre fiii ei; alţii erau încă la Teba și în Trahis. 
Euristeu hotărâse să-i alunge pe toți din Grecia, înainte ca ei să 
ajungă la vârsta când ar putea să-l detroneze. Drept urmare, i-a 
trimis un mesaj lui Ceix, cerându-i să-i extrădeze nu doar pe 
Heraclizi, ci și pe lolau, pe toţi cei din casa lui Licimnios și pe 
ceilalţi aliaţi de-ai lui Heracle din Arcadia. Prea slabi ca să i se 
împotrivească lui Euristeu, toți au plecat din Trahis - căci Ceix 
le-a zis că nu putea să-i ajute - și s-au dus prin marile orașe din 
Grecia ca pelegrini, cerând ospitalitate. Doar atenienii conduși 
de Tezeu au îndrăznit să îl sfideze pe Euristeu: simţul lor 
înnăscut pentru dreptate a prevalat când i-au văzut pe Heraclizi 
stând în Sanctuarul Milei10%. 

b. Tezeu i-a așezat pe Heracilizi și pe însoțitorii lor în 
Tricoritos - oraș din tetrapolisul atic -, refuzând să îi predea lui 
Euristeu, aceasta fiind prima cauză a războiului dintre Atena și 
Pelopones. Căci, după ce toţi Heraclizii au ajuns la vârsta 
bărbăţiei, Euristeu a strâns o armată și s-a pornit contra Atenei; 
lolau, Tezeu și Hilos au fost numiţi la comanda forţelor reunite 
ale atenienilor și Heraclizilor. Dar unii spun că lui Tezeu îi 


1096 Sofocle, 7rahinienele 1151-5; Hecateu, citat de Longinus, De 
Sublimitate 27; Diodor din Sicilia IV.57; Apollodor 1l.8.1 şi 1ll.7.1; 
Pausanias 1.32.5. 


succedase acum fiul său, Demofon. Dat fiind că un oracol a 
anunţat că atenienii urmau să fie înfrânți dacă unul dintre copiii 
lui Heracle nu avea să moară întru binele comun, Macaria, 
singura lui fiică, s-a sinucis la Maraton și a dat astfel numele 
izvorului Macariei!%%. 

c. Atenienii, a căror protecţie oferită Heracilizilor este chiar și 
azi o sursă de mândrie civică, l-au înfrânt atunci pe Euristeu într- 
o bătălie încrâncenată și i-au ucis fiii: pe Alexandru, Ifimedon, 
Euribios, Mentor și Perimedes, dar și pe mulţi alţii dintre aliaţii 
lor. Euristeu a fugit în carul său, urmărit de Hilos, care l-a ajuns 
din urmă la Stâncile Scironiene, unde i-a retezat capul, iar 
Alcmene i-a scos ochii cu niște andrele; mormântul lui se află în 
apropiere de acel loc:%%. Dar unii spun că el a fost prins de lolau 
la Stâncile Scironiene și dus în faţa lui Alcmene, care a dat ordin 
să fie executat. Atenienii au intervenit pentru el, dar în zadar; 
iar înainte ca sentinţa să fie îndeplinită, Euristeu a vărsat lacrimi 
de recunoștință și a declarat că avea să se arate, chiar și în 
moarte, ca un prieten statornic al lor și dușman neîmpăcat al 
Heraclizilor. „Tezeu”, a strigat el, „nu trebuie să faci libaţii sau 
să verși sânge pe mormântul meu: chiar șifără astfel de 
ofrande, mă leg să îi alung pe toţi dușmanii de pe pământul 
Aticii!”. A fost executat și îngropat în fața sanctuarului Atenei 
din Pellene, la jumătatea distanţei dintre Atena și Maraton. O 
relatare foarte diferită susține că atenienii l-au ajutat pe 
Euristeu într-o luptă pe care el a purtat-o împotriva Heraclizilor 
la Maraton și că lolau, după ce i-a tăiat capul lângă izvorul 
Macariei, aproape de drumul de care, l-a îngropat la Tricoritos și 
a trimis restul trupului să-i fie îngropat în Gargettos!10%. 

d. Între timp, Hilos și Heraclizii care se stabiliseră lângă 
poarta Electrei din Teba au invadat Peloponesul, cucerind toate 
orașele printr-un asalt neașteptat; dar când o ciumă a izbucnit, 
în anul următor, și un oracol a anunţat: „Heraclizii s-au întors 
înainte de timpul cuvenit!”, Hilos s-a retras la Maraton. 


1097 Diodor din Sicilia, /oc. cit.; Apollodor 1l.8.1; Pausanias, /oc. cit; 
Ferekydes, citat de Antoninus Liberalis, Transformationes 33; 
Zenobius, Proverbia 11.61. 

1098 Lysias 1l.11-16; Isocrate, Panegyric 15-16; Apollodor 1l.8.1; 
Diodor din Sicilia, /oc. cit.; Pausanias 1.44.14. 

1099 Euripide, Heraclidele 843 şi urm., 928 şi urm. şi 1026 şi urm.; 
Strabon VIII.6.19. 


Supunându-se ultimei dorinţe a tatălui său, el s-a căsătorit cu 
lole și a fost adoptat de dorianul Egimios; apoi s-a dus să întrebe 
Oracolul din Delfi când avea să vină „timpul cuvenit” și a fost 
prevenit „să aștepte a treia recoltă”. Crezând că va trebui să 
treacă trei ani, el s-a odihnit ăst timp, apoi a pornit din nou în 
marș. A fost întâmpinat pe Istm de Atreu, care ajunsese pe 
tronul din Micene și venea în fruntea unei armate aheene!!%. 

e. Pentru a evita o vărsare de sânge inutilă, Hilos a chemat pe 
orice adversar de rang înalt care ar vrea să se prezinte la o 
luptă în doi. „Dacă voi câștiga”, a spus, „tronul și regatul vor fi 
ale mele. Dacă pierd, noi, fiii lui Heracle, nu vom mai veni 
pe acest drum vreme de încă cincizeci de ani”. Ehemos, regele 
din Tegeea, a acceptat provocarea, iar duelul a avut loc la 
hotarul dintre Megara și Corint. Hilos a căzut și a fost îngropat în 
orașul Megara; atunci, Heraclizii i-au onorat angajamentul și s- 
au retras din nou în Tricoritos, apoi în Doris, unde au cerut de la 
Egimios partea de regat pe care tatăl lor i-o încredinţase. Doar 
Licimnios și fiii lui, precum și Tlepolemos, fiul lui Heracle, care 
fusese invitat să se stabilească în Argos, au rămas în Pelopones. 
Apollo din Delfi, al cărui sfat aparent greșit îi adusese multe 
reproșuri, a explicat că prin „a treia recoltă” voise să spună a 
treia generaţie!!!. 

f. Alcmene s-a întors în Teba și, când a murit acolo, la o vârstă 
foarte înaintată, Zeus i-a poruncit lui Hermes să prade coșciugul 
pe care Heraclizii îl duceau spre mormânt; și acesta a făcut 
întocmai, înlocuindu-i trupul cu o piatră, iar trupul i l-a dus în 
Insula Fericiţilor. Acolo, readusă la viaţă și întinerită, Alcmene a 
devenit soţia lui Radamante. Între timp, văzând că sicriul era 
prea greu pentru umerii lor, Heraclizii l-au deschis și au 
descoperit înșelăciunea. Au așezat piatra într-o dumbravă sacră 
din Teba, unde de atunci Alcmene este venerată ca zeiță. Dar 
unii spun că ea s-a căsătorit cu Radamante în Ocaleea, înainte 
să moară; iar alţii, că a murit în Megara, unde mormântul ei mai 
poate fi văzut, în timpul unei călătorii din Argos spre Teba - și, 
adaugă ei, când între Heraclizi s-a stârnit o dispută, deoarece 
unii voiau să-i ducă trupul înapoi în Argos, iar alţii să continue 


1100 Ferekydes, citat de Antoninus Liberalis, Transformationes 33; 
Stranon 1X.40.10. 

1101 Pausanias 1.44.14 şi 41.3; Diodor din Sicilia IV.58; Apollodor 
I1.81.2. 


călătoria, Oracolul din Delfi i-a sfătuit să o îngroape în Megara. 
Un alt așa-numit mormânt al lui Alcmene există la Haliartos11%2. 

g. Tebanii l-au răsplătit pe lolau cu un altar de erou, aproape 
de cel al lui Amfitrion, unde îndrăgostiţii se logodesc în numele 
lui Heracle, chiar dacă este unanim recunoscut că lolau a murit 
în Sardinia!1%3. 

h. La Argos, Tlepolemos l-a ucis din greșeală pe Licimnios, 
iubitul frate al bunicului său. Tocmai îl bătea pe un servitor cu 
un ciomag din lemn de măslin când Licimnios, bătrân și orb, a 
nimerit între ei și a primit o lovitură în cap. Ameninţat cu 
moartea de ceilalți Heracilizi, Tlepolemos a construit o flotă, a 
strâns un număr mare de însoțitori și, la sfatul lui Apollo, a fugit 
în Rodos, unde s-a și stabilit, după peregrinări îndelungate și 
numeroase privaţiuni!!%. Pe vremea aceea, Rodosul era locuit 
de coloniștii greci conduși de Triops, un fiu al lui Forbas, cu al 
cărui consimțământ Tlepolemos a împărțit insula în trei părți și 
se spune că ar fi întemeiat orașele Lindos, lalisos și Camiros. 
Oamenii lui au fost favorizați și Zeus le-a dăruit multe bogății. 
Mai târziu, Tlepolemos a navigat spre Troia cu o flotă de nouă 
vase aduse din Rodos!1%. 

i. Heracle a zămislit și un alt Hilos cu nimfa apei Melite, fiica 
Zeului-râu Egeu, în ţinutul feacilor. El se dusese acolo după 
uciderea copiilor săi, în speranţa că va fi purificat de regele 
Nausitoos și de Macris, doica lui Dionysos. Acesta a fost acel 
Hilos care a emigrat în Marea Croniană cu mai mulţi coloniști 
feaci și a dat numele hileilor din Epir!1%. 

j. Se spune că ultimul născut dintre toţi Heraclizii a fost 
Teagenes, atletul din Tasos a cărui mamă a fost vizitată într-o 
noapte, în templul lui Heracle, de cineva pe care ea l-a luat 
drept preotul acestuia, soțul ei Timostene, dar care s-a dovedit 


1102 Diodor din Sicilia, /oc. cit.; Apollodor 11.4.11 şi 1ll.1.2; Pausanias 

1105 Diodor din Sicilia IV.58; Homer, /oc. cit, Apollodor, Epitome 
I1].13, 

1106 Apollonios din Rodos IV.538 şi urm. 


a fi zeul însuși!!0%. 

K. În cele din urmă, Heraclizii au recucerit Peloponesul în a 
patra lor generaţie, conduși de Temenos, Cresfontes și gemenii 
Procles și Euristene, după ce l-au ucis pe Marele Rege 
Tisamenos din Micene, un fiu al lui Oreste. Ar fi reușit să o facă 
mai devreme dacă unul dintre prinții lor nu l-ar fi ucis pe poetul 
Carnos din Acarnania, în timp ce el se apropia de ei intonând 
versuri profetice, deoarece îl confundaseră cu un magician 
trimis contra lor de Tisamenos. Drept pedeapsă pentru acest 
sacrilegiu, flota heraclidă a fost scufundată, iar foametea le-a 
risipit armata. Oracolul din Delfi i-a sfătuit „să îl alunge pe 
ucigaș vreme de zece ani și în locul lui să îl ia pe Triopas drept 
călăuză”. Heraclizii erau pe punctul de a-l aduce din Rodos pe 
Forbas, fiul lui Triopas, când Temenos a observat o căpetenie 
etoliană pe nume Oxilos, care tocmai ispășise cine știe ce crimă 
printr-un exil de un an în Elida și care trecea călare pe un cal cu 
un singur ochi. Or, Triopas înseamnă „cu trei ochi”; prin urmare, 
Temenos l-a angajat drept călăuză și, după ce a debarcat pe 
ţărmul Elidei împreună cu rudele lui heraclide, a cucerit curând 
întreg Peloponesul și l-a împărţit prin tragere la sorți. Lemnul 
însemnat cu o broască-râioasă era Argos și a fost tras de 
Temenos; cel însemnat cu un șarpe era Sparta și a ajuns la 
gemenii Procles și Euristene; iar cel însemnat cu o vulpe era 
Mesenia și a ajuns la Cresfontes11%. 

x 

1. Invadarea dezastruoasă a Peloponesului micenian de către 
muntenii patriarhali necultivaţi din Grecia Centrală care, potrivit 
lui Pausanias (IV.3.3) și lui Tucidide (1.12.3), a avut loc în jurul 
anului 1100 î.Hr., a fost numită doriană deoarece conducătorii ei 
veneau din micul stat Doris. Trei triburi compuneau această ligă 
dorică: hileii, care îl venerau pe Heracle, dimanii („cei care 
intră”), care îl venerau pe Apollo, și pamfilienii („oameni din 
toate triburile”), care o venerau pe Demetra. După ce au 
invadat sudul Tesaliei, dorienii par să se fi aliat cu atenienii 
înainte de a se aventura să atace Peloponesul. Prima lor 
tentativă a eșuat, chiar dacă în jurul anului 1100 î.Hr. Micene a 
fost incendiat, dar un secol mai târziu au cucerit regiunile de la 


1107 Pausanias VI.11.12. 
1108 Apollodor 1l.8.2-5; Pausanias 1l.18.7; 1ll.13.4; V.3.5-7 şi VIII.5.6; 

est și sud, după ce distruseseră deja întreaga cultură străveche 
din Argolida. Această invazie, care a provocat emigraţii din 
Argolida în Rodos, din Atica pe coasta ioniană a Asiei Mici și se 
pare că și din Teba în Sardinia, a reprezentat un ev întunecat 
pentru Grecia. 

2. Îngroparea capului eroului într-un loc strategic este un fapt 
comun în mitologie: astfel, după Mabinogion, capul lui Bran a 
fost îngropat pe Dealul Turnului ca să păzească Londra de 
invazii dinspre Tamisa; iar potrivit lui Ambrozie (£p;stol/e VII.2), 
capul lui Adam a fost îngropat pe Golgota ca să protejeze 
lerusalimul dinspre nord. Mai mult, Euripide (Resos 413-15) îl 
pune pe Hector să declare că până și umbrele străinilor puteau 
servi ca spirite păzitoare ale Troiei (*28.6). Atât Tricoritos, cât și 
Gargettos sunt situate în niște defileuri înguste care controlează 
accesul în Atica. Urmărirea lui Euristeu de către lolau dincolo de 
Stâncile Scironiene pare să fi fost împrumutată din aceeași 
reprezentare ce a sugerat și mitul lui Hipolit (*101.9). 

3. Tinutul feacilor (*170.y) era Corcira sau Drepane, acum 
Corfu, în largul căruia se afla insula sacră Macris (*154.a); Marea 
Croniană era Golful Finlandei, de unde se pare că era adus 
chihlimbarul de către comercianții corcirieni. Corcira este 
asociată cu expediţia argonauţilor în căutarea chihlimbarului în 
sudul Mării Adriatice (*148. 9). 

4. Triops, colonistul grec din Rodos, este o masculinizare a 
străvechii Zeiţe Triple Danae sau Damkina, după ale cărei trei 
personificări au fost numiţi Lindos, lalisos și Camiros. Potrivit 
altor relatări, aceste orașe au fost întemeiate de telchini (*54.a) 
sau de Danaos (*60.0). 

5. Alcmene fiind doar un nume al Herei, faptul că i se dedica 
un templu nu reprezenta ceva extraordinar. 

6. În celebra lui pictură din Delfi, Polignot îl înfățișează pe 
Menelaos cu o emblemă a șarpelui pe scut (Pausanias X.26.3) - 
probabil șarpele-de-apă al Spartei (*125.3). O vulpe l-a ajutat pe 
eroul mesenian Aristomenes să scape dintr-o groapă în care îl 
aruncaseră spartanii (Pausanias 1V.18.6); iar zeiţa sub chip de 
vulpe era bine-cunoscută în Grecia (*49.2 și 89.8). Broasca- 
râioasă pare să fi devenit simbolul Argosului nu doar din cauza 
reputației ei de a fi periculoasă de atins și de a provoca o tăcere 
anxioasă în rândul tuturor celor care o vedeau (Plinius, Naturalis 
historia XXXII.18), ci pentru că Argosul s-a numit la început 


Phoronicon (*57.a); în silabarul care a precedat alfabetul din 
Argos, radicalii PHRN puteau fi exprimaţi de o broască-râioasă, 
phryne. 


147. Linos 


a. Copilul Linos din Argos trebuie deosebit de Linos, fiul lui 
Ismenios, pe care Heracle l-a ucis cu o liră. Potrivit locuitorilor 
din Argos, Psamate, fiica lui Crotopos, i-a născut lui Apollo pe 
micul Linos și, temându-se de mânia tatălui ei, l-a abandonat pe 
un munte. El a fost găsit și crescut de niște păstori, dar a fost 
sfâșiat în bucăţi apoi de câinii mastiff ai lui Crotopos. Cum 
Psamate nu și-a putut ascunde durerea, Crotopos a ghicit 
curând că ea era mama lui Linos și a osândit-o la moarte. Apollo 
a pedepsit orașul Argos pentru această crimă dublă trimițând un 
fel de harpie, pe nume Pene, care lua copiii mici de lângă 
părinţii lor, până în ziua când un oarecare Corebos și-a asumat 
sarcina să o ucidă. Atunci asupra orașului s-a abătut ciuma, iar 
când molima nu a dat semn că ar scădea, locuitorii din Argos au 
consultat Oracolul din Delfi, care i-a sfătuit să îi îmbuneze pe 
Psamate și Linos. În consecinţă, au oferit jertfe umbrelor lor, în 
timp ce femeile și fecioarele cântau imnuri funebre care încă se 
numesc /inoi; și, deoarece Linos fusese crescut printre miei, ei 
au numit sărbătoarea arnis, iar luna în care se ţinea, arneios. 
Dar ciuma continua să bântuie, încât Corebos s-a dus la Delfi și 
a mărturisit uciderea lui Pene. Pythia nu l-a lăsat să se întoarcă 
în Argos, ci i-a spus: „la cu tine trepiedul meu și construiește-i 
un templu lui Apollo acolo unde îţi va cădea din mâini!”. Ceea ce 
i s-a întâmplat lui Corebos pe Muntele Gerania, unde el a 
întemeiat mai întâi templul, apoi orașul Tripodiscos, și s-a 
stabilit acolo. Mormântul lui se află în piaţa publică din Megara, 
înconjurat de un grup statuar care înfățișează uciderea lui 
Pene - cele mai vechi sculpturi de acest tip din Grecia!1%. Acest 
al doilea Linos este numit uneori Oeto/inos, iar harpiștii îl jelesc 
la banchetei!10. 

b. Un al treilea Linos a fost și el îngropat în Argos: era poetul 


1109 Pausanias 1.43.7 şi 1l.19.7; Conon, Warrationes 19; Athenaios 
III.99. 

1110 Sappho, citată de Pausanias 1X.29.3; Homer, //iada XVIII.569-70; 
Hesiod, citat de Diogenes Laertios VIII.1.25. 


pe care unii îl considerau fiu al lui Eagru și al muzei Caliope - 
ceea ce face din el fratele lui Orfeu. Alţii îl numeau fiu al lui 
Apollo și al muzei Urania sau al Aretusei, o fiică a lui Poseidon, 
sau al lui Hermes cu Urania; alţii al lui Amfimaros, fiu al lui 
Poseidon, și al Uraniei; iar alţii al lui Magnes și al muzei Clio!!1!. 
Linos a fost cel mai mare muzician care a apărut vreodată 
printre oameni, iar Apollo, invidios, l-a omorât. El compusese 
balade în cinstea lui Dionysos și a altor eroi din vechime, 
redactându-le apoi în litere pelasgice, precum și o epopee a 
Creaţiei. De fapt, Linos a inventat ritmul și melodia, era înţelept 
în toate privinţele și i-a avut ca discipoli atât pe Tamiris, cât și 
pe Orfeul!12. 

c. Linos a fost deplâns în toată lumea; tema se regăsește, de 
pildă, în Egipt, în cântecul funerar al lui Maneros. Pe Muntele 
Helicon, nu departe de Dumbrava Muzelor, portretul lui Linos 
era sculptat pe peretele unei mici peșteri, unde îi sunt aduse 
sacrificii anuale care le precedă pe cele oferite muzelor. Unii 
susţin că ar fi îngropat în Teba și că Filip, tatăl lui Alexandru cel 
Mare, i-a dus osemintele în Macedonia, după ce i-a învins pe 
greci la Cheroneea, urmare a unui vis al său, dar după aceea, 
având un nou vis, le-a trimis Îînapoi™”. 

x 


1. Pausanias pune în legătură mitul copilului Linos cu cel al lui 
Maneros, spiritul egiptean al grânelor, pentru care erau intonate 
cântece funebre în perioada recoltei; dar Linos pare să fi fost 
spiritul inului (/inos), semănat primăvara și recoltat vara. El o 
avea pe Psamate drept mamă deoarece, potrivit lui Plinius 
(Naturalis historia XIX.2), „inul se seamănă în terenuri 
nisipoase”. Bunicul și ucigașul lui a fost Crotopos, deoarece - din 
nou potrivit lui Plinius -, după ce erau smulse din rădăcini și 
atârnate în aer liber, tulpinile îngălbenite de in erau lovite cu 
ciocane de lemn. lar Apollo, ai cărui preoţi purtau veșminte de 
in și care era protectorul muzicii grecești, era tatăl lui. Uciderea 
lui Linos de către câini se referă, în mod evident, la baterea 


1111 Apollodor 1.3.2; Hyginus, Fabula 161; Certamen Homeri et 
Hesiodi 314; Diogenes Laertios, Prooemion 3; Pausanias 1X.29.3; 
Tzetzes, Despre Licofron 831. 

1112 Diodor din Sicilia 1ll.67; Diogenes Laertios, /oc. cit.; Hesiod, citat 
de Clement Alexandrinul, Stromatele |, p. 121. 

1113 Pausanias, /oc. cit. 


tulpinilor de in cu toporiști de fier, procedeu pe care Plinius îl 
descrie în același pasaj. Deși nu are dovezi, Frazer sugerează că 
Linos este o deformare grecească a expresiei feniciene a; lanu, 
„nenorocire asupra noastră”. Oeto/inos înseamnă „Linos sortit 
pieirii”. 

2. Însă mitul a fost readus la tiparul familiar al copilului 
abandonat de teama unui bunic gelos și crescut de păstori, ceea 
ce sugerează că industria inului din Argolida murise din cauza 
invaziei doriene sau a preţurilor egiptene mici, sau a ambelor, și 
a fost înlocuită de industria lânii; însă cântecele funebre anuale 
în onoarea copilului Linos au fost intonate în continuare. Este 
probabil ca industria inului să fi fost introdusă de cretanii care 
au civilizat Argolida; cuvântul grecesc pentru funia de in este 
merinthos, toate cuvintele cu -/inthos fiind de origine cretană. 

3. Când a ucis-o pe Pene („pedeapsă”), Corebos a interzis, 
probabil, sacrificarea copiilor la sărbătoarea lui Linos și i-a 
înlocuit cu miei, redenumind luna respectivă „lună a mieilor”; el 
a fost identificat cu un elean cu același nume care a câștigat 
cursa de alergare la prima Olimpiadă (776 î.Hr.). Tripodiscos 
pare să nu fi avut nici o legătură cu trepiedul, fiind derivat din 
tripodizein, „a pune de trei ori în lanţuri”. 

4. De vreme ce recoltarea inului oferea prilej pentru intonarea 
cântecelor funebre și baterea ritmică cu ciocane de lemn, iar în 
mijlocul verii - dacă e să judecăm după exemplele elveţienilor și 
al șvabilor citate în Creanga de aura lui Frazer - tinerii săreau în 
jurul unui foc în aer liber ca să facă inul să crească înalt, s-a 
presupus existenţa unui alt Linos mistic: unul care a ajuns la 
maturitate și a devenit un muzician celebru, inventatorul 
ritmului și al melodiei. Acest Linos avea o mamă muză, iar drept 
tată, pe arcadianul Hermes, Eagru din Tracia sau Magnes, 
strămoșul eponim al magnesienilor; de fapt, el nu era elen, ci 
păzitorul culturii pelasgice preelenice, care includea alfabetul 
copacilor și cunoașterea Creaţiei. Se spune că Apollo, care nu 
tolera nici un rival în muzică - după cum o demonstrase în cazul 
lui Marsias (*21./) -, l-ar fi ucis dintr-un impuls, dar aceasta este 
o relatare inexactă, de vreme ce Apollo l-a adoptat pe Linos, nu 
l-a ucis. Mai târziu, moartea lui a fost pusă în mod mai corect în 
seama lui Heracle, patronul invadatorilor dorieni necivilizați 
(*146. 1). 

5. Linos este numit fratele lui Orfeu din cauza similarității 


destinelor lor. În Alpii austrieci, bărbaţii nu sunt admiși la 
recoltarea inului, la procesul uscării, baterii și macerării sau în 
camerele de tors (sunt informat de Margarita Schnân-Wels). 
Spiritul dominator al locului este  Harmpatsch: o babă 
înspăimântătoare ale cărei mâini și faţă sunt înnegrite cu 
funingine. Orice bărbat care se întâlnește întâmplător cu ea este 
îmbrățișat, obligat să danseze cu ea, agresat sexual și mânjit cu 
funingine. Mai mult, femeile care bat inul, numite Bech/erinnen, 
fugăresc și înnegresc cu funingine orice străin care dă 
întâmplător peste ele. Ele îl obligă să se întindă pe jos, calcă 
peste el, îi leagă mâinile și picioarele, îl învelesc în câlţi, îi 
răzuiesc faţa și mâinile cu resturi înăsprite de in, îl freacă de 
coaja aspră a unui copac tăiat și, în cele din urmă, îl rostogolesc 
de pe deal în jos. Lângă Feldkirch, îl fac pe intrus doar să se 
întindă pe jos și calcă peste el; dar în alte părţi îi deschid șliţul și 
îi umplu pantalonii cu resturi de in, ceea ce este atât de dureros, 
încât trebuie să fugă în picioarele goale. Lângă Salzburg, 
aceleași Bechlerinnen îi dau intrusului pantalonii jos și îl 
ameninţă cu castrarea; după ce acesta fuge, ele purifică locul 
prin arderea unor vreascuri și izbind secerile unele de altele. 

6. Se știu puţine despre ceea ce se întâmplă în camerele de 
tors, femeile fiind foarte secretoase, mai puţin faptul că ele 
intonează un cântec funebru numit F/achses Qual („chinurile 
inului”) sau Leinen Klage („deplângerea inului”). Pare deci 
probabil ca la recoltarea inului femeile să prindă, să agreseze 
sexual și să mutileze un bărbat care reprezenta spiritul inului. 
Dar, deoarece aceeași a fost și soarta lui Orfeu, care a protestat 
împotriva sacrificiilor umane și a orgiilor sexuale (*28.9), Linos a 
fost descris drept frate al lui. Harpatsch este un personaj 
familiar: este soția baborniţa recoltei de grâne, reprezentantă a 
Zeiţei Pământului. Secerile sunt izbite doar în cinstea lunii; ele 
nu sunt folosite la recoltarea inului. Lui Linos îi este atribuită 
inventarea muzicii, deoarece aceste cântece funebre sunt puse 
chiar în gura spiritului inului, iar unele coarde ale lirei erau 
făcute din fire de in. 


148. Argonauţii se adună 


a. După moartea regelui eolian Creteu, Pelias, fiu al lui 
Poseidon, ajuns deja la bătrâneţe, a luat tronul din lolcos de la 


Eson, fratele lui vitreg, care era moștenitorul de drept. Fiind 
avertizat de un oracol că avea să fie ucis de un descendent al lui 
Eol, Pelias i-a omorât pe toți eolienii de rang înalt de care a 
îndrăznit să se atingă, mai puţin pe Eson, pe care l-a cruțat de 
dragul mamei lui, Tiro, dar l-a ţinut ostatic în palat, obligându-l 
să renunţe la moștenirea lui. 

b. Or, Eson se căsătorise cu Polimela, cunoscută și ca 
Amfinome, Perimede, Alcimede, Polimede, Polifeme, Scarfe sau 
Arne, care i-a născut un fiu pe nume Diomede!!!4. Pelias ar fi 
ucis copilul fără milă dacă Polimela nu și-ar fi chemat rudele să 
îl plângă ca și cum s-ar fi născut mort. Apoi l-a scos pe furiș din 
oraș și l-a dus pe Muntele Pelion, unde a fost crescut de 
centaurul Chiron, cum a făcut, înainte sau după aceea, și cu 
Asclepios, Ahile, Enea și alţi eroi vestiţi!!!>. 

c. Un al doilea oracol l-a prevenit pe Pelias să fie atent la un 
bărbat ce poartă doar o sanda. Într-o zi, când mai mulţi dintre 
aliaţii lui princiari i se alăturaseră pe ţărmul mării pentru a-i 
oferi un sacrificiu lui Poseidon, ochii lui Pelias au căzut pe un 
tânăr magnesian înalt și cu păr lung, îmbrăcat cu o tunică de 
piele strâmtă și o piele de leopard. Era înarmat cu două lănci cu 
lamă lată și purta o singură sanda!i!6. 

d. Cealaltă sanda o pierduse în râul noroios Anauros - pe care 
unii îl numeau în mod greșit Evenos sau Enipeu - din cauza 
șireteniei unei babe care îi ruga pe trecători, de pe celălalt mal, 
să o treacă apa. Nimeni nu s-a îndurat de ea, până când acest 
tânăr străin i-a oferit amabil spatele lui lat; dar s-a trezit 
împleticindu-se sub greutatea ei, căci baba era nimeni alta 
decât zeiţa Hera deghizată. Pelias o supărase pe Hera deoarece 
refuzase să-i aducă sacrificiile cuvenite, iar ea era hotărâtă să îl 
pedepsească pentru neglijenţa luit”. 

e. Prin urmare, când Pelias l-a întrebat cu asprime pe străin: 


1114 Scolie la Odiseea lui Homer XII.70; Diodor din Sicilia IV.50.1; 
Apollonios din Rodos 1.232; Apollodor 1.9.16; Scolie la Apollonios din 
Rodos 1.45; Tzetzes, Despre Licofron 872. 

1115 Pindar, Ode pythianice IV.198 şi urm. şi Ode nemeene |ll.94 şi 
urm.; Homer, Iliada XXVI.143. 

1116 Apollonios din Rodos 1.7; Apollodor, /oc. cit; Pindar, Ode 
pythianice IN.128 şi urm. 

1117 Apollonios din Rodos 1.8-17; Apollodor, /oc. cit.; Pindar, loc. cit.; 
Hyginus, Fabula 13; Valerius Flaccus 1.84. 


„Cine ești și care e numele tatălui tău?”, el a răspuns că Chiron, 
tatăl lui adoptiv, îl numea lason, chiar dacă înainte fusese 
cunoscut drept Diomede, fiu al lui Eson. Pelias l-a privit cu 
dușmănie și încruntare. „Ce-ai face”, l-a întrebat scurt, „dacă un 
oracol te-ar preveni că unul din concetăţenii tăi e sortit să te 
ucidă?”. 

„L-aş trimite să aducă lâna de aur a berbecului din Colhida”, a 
răspuns lason, neștiind că Hera îi pusese aceste cuvinte în gură. 
„Dar, rogu-te, cui am onoarea să mă adresez?” 

f. După ce Pelias și-a dezvăluit identitatea, lason, pe moment 
intimidat, a devenit trufaș. El a revendicat îndrăzneţ tronul 
uzurpat de Pelias, chiar dacă nu și turmele și ciurdele care îl 
însoţiseră, și, fiindcă era susţinut puternic de unchiul său Feres, 
regele din Feres, și de Amitaon, regele din Pilos, veniţi să ia 
parte la sacrificiu, Pelias s-a temut să-i refuze dreptul lui conferit 
prin naștere. „Dar mai întâi”, a insistat el, „îţi cer să eliberezi 
scumpa noastră ţară de un blestem!”. 

g. lason a aflat atunci că Pelias era hărțuit de umbra lui 
Frixos, care fugise din Orhomenos cu o generaţie în urmă, 
călare pe un berbec divin, pentru a evita să fie sacrificat. El se 
refugiase în Colhida, unde, când a murit, i s-a refuzat 
înmormântarea cuvenită; iar potrivit Oracolului din Delfi, ţinutul 
lolcos, unde se stabiliseră multe dintre rudele miniene ale lui 
lason, nu avea să prospere câtă vreme umbra lui nu va fi adusă 
acasă pe un vas, împreună cu lâna berbecului de aur. Lâna era 
atârnată într-un copac din pădurea consacrată lui Ares din 
Colhida, păzită zi și noapte de un balaur mereu treaz. Odată ce 
această faptă pioasă va fi săvârșită, a declarat Pelias, avea să 
renunţe bucuros la regalitate, care deja devenise apăsătoare 
pentru un om atât de bătrân ca els, 

h. lason nu i-a putut refuza lui Pelias acest serviciu, astfel că a 
trimis crainici la toate curțile din Grecia să cheme voluntari care 
să plece pe mare cu el. Totodată, l-a convins pe Argos din 
Tespiai să îi construiască o corabie pentru cincizeci de vâăslași. 
Corabia a fost făcută în Pagasa, cu cherestea îmbătrânită de pe 
Muntele Pelion, după care Atena însăși a potrivit la prova lui 
Argo o grindă oraculară tăiată din stejarul din Dodona al tatălui 


1118 Apollodor, /oc. cit; Pindar, /oc. cit, Diodor din Sicilia 1V.40; 

ei, Zeusilt?, 

i. În diverse epoci au fost întocmite multe liste diferite ale 
echipajului argonauţilor - după cum sunt numiţi însoțitorii lui 
lason -, dar următoarele nume sunt cele oferite de cei mai de 
încredere autori: 


Acastos, fiul regelui Pelias 

Actor, fiul lui Deion din Focia 

Admetos, prinţul din Feres 

Amfiaraos, prezicătorul din Argos 

Anceu cel Mare din Tegeea, fiu al lui Poseidon 

Anceu cel Mic, lelegianul din Samos 

Argos din Tespiai, constructorul corabiei Argo 

Ascalafos din Orhomenos, fiu al lui Ares 

Asterios, fiul lui Cometes din Pelopones 

Atalanta din Calidon, vânătoriţa virgină 

Augias, fiul regelui Forbas al Elidei 

Butes din Atena, stuparul 

Calais, fiul înaripat al lui Boreas 

Cantos din Eubeea 

Castor, luptătorul spartan, unul dintre Dioscuri 

Cefeu, fiul lui Aleos Arcadianul 

Ceneu Lapitul, care fusese cândva femeie 

Coronos Lapitul, din Girton, în Tesalia 

Ehion, fiu al lui Hermes mesagerul 

Erginos din Milet 

Eufem din Tenaros, înotătorul 

Eurial, fiul lui Mecisteu, unul dintre epigoni 

Euridamas Dolopianul, de la Lacul Xynias 

Faleros, arcașul atenian 

Fanos, fiul cretan al lui Dionysos 

Heracle din Tirint, cel mai puternic om care a trăit vreodată, 
acum zeu 

Hilas din Driopis, scutier al lui Heracle 

lason, căpitanul expediției 

Idas, fiul lui Afareu din Mesenia 

Idmon din Argos, fiu al lui Apollo 

Ificlos, fiul lui Testius din Etolia 

Ifitos, fratele regelui Euristeu din Micene 

Laerte, fiul lui Acrisios din Argos 

Linceu, omul cu vedere pătrunzătoare, fratele lui Idas 

Melampus din Pilos, fiu al lui Poseidon 

Meleagru din Calidon 

Mopsos Lapitul 

Nauplios din Argos, fiu al lui Poseidon, navigator de seamă 

Oileu al Locridei, tatăl lui Aiax 

Orfeu, poetul trac 

Palemon, fiu al lui Hefaistos, un etolian 

Peas, fiul lui Taumacos Magnesianul 

Peleu Mirmidonul 

Peneleos, fiul lui Hipalcimos, beoţianul 

Periclimenos din Pilos, fiu al lui Poseidon, care își schimba 
înfățișarea 

Polideuces, boxerul spartan, unul dintre Dioscuri 

Polifem, fiul lui Elatos din Arcadia 

Stafilos, fratele lui Fanos 

Tiphys, timonierul din Sife, în Beoţia 

Zetes, fratele lui Calais. 


Nicicând până atunci sau de atunci încolo nu s-a mai reunit pe 
un vas un grup atât de impunător!!120. 

j. Argonauţii sunt cunoscuţi adesea drept minieni, deoarece 
au adus înapoi umbra lui Frixos, nepotul lui Minias, și lâna 
berbecului său; dar și pentru că mulţi dintre ei, inclusiv lason 
însuși, erau sânge din sângele fiicelor lui Minias. Acest Minias, 
fiu al lui Chrises, migrase din Tesalia în Orhomenos, în Beoţia, 
unde a întemeiat un regat și a fost primul rege care a făcut 
vreodată o vistierie!17!. 

x 

1. Pe vremea lui Homer, „pe buzele tuturor” (Odiseea XII.40) 
circula un ciclu de balade despre călătoria vasului Argo în ţinutul 
lui Eetes („puternic”). Homer plasează Stâncile Rătăcitoare 
(Planctae) - printre care vasul a trecut înaintea lui Odiseu - 
lângă Insulele Sirenelor, nu departe de Scila și Charibda. Toate 

aceste pericole apar în relatările mai amănunțite despre 
întoarcerea corabiei Argo din Colhida. 

2. Potrivit lui Hesiod, după ce a îndeplinit numeroase sarcini 
dificile impuse de Pelias, lason, fiul lui Eson, s-a căsătorit cu fiica 
lui Eetes, care a venit împreună cu el în lolcos, unde „i-a fost 
supusă” și i-a născut un fiu, pe Medeios, care a fost educat de 
Chiron. Dar Hesiod pare să fi fost informat greșit: în epoca 
eroică nici o prinţesă nu era adusă în casa soțului ei - el venea 
acasă la ea (*137.4 și 160.3). Astfel, lason fie că s-a căsătorit cu 
fiica lui Eetes și s-a stabilit la curtea lui, fie că s-a căsătorit cu 
fiica lui Pelias și s-a stabilit în lolcos. Eumelos relatează (în 
secolul al VIll-lea î.Hr.) că, atunci când Corintos a murit fără să 
aibă moștenitori, Medeea a revendicat tronul vacant din Corint 
și a avut câștig de cauză, deoarece era fiica lui Eetes care, 
nemulţumit de moștenirea lui, emigrase în Colhida; și că lason, 
soţul ei, a devenit atunci rege. 

3. Nici Colhida, nici capitala Eea nu sunt menţionate în aceste 
relatări timpurii, care îl fac pe Eetes fiu al lui Helios și frate al lui 
Circe din Eea. Şi nici nu trebuie presupus că povestea, așa cum 
a fost cunoscută de Homer, are multe în comun cu cea spusă de 
Apollodor și Apollonios din Rodos; pe vremea lui Herodot, nici 
măcar traseul urmat la plecare de corabia Argo nu era stabilit, 
cu atât mai puţin drumul de întoarcere - căci în 462 î.Hr. Pindar 
prezentase (Ode pythianice IV) o versiune foarte diferită de a 
lui. 

4. Mitul lui Pelias și Diomede - numele originar al lui lason - 
pare să se refere la un prinţ abandonat pe un munte, crescut de 
herghelegii, căruia regele din orașul învecinat, nu neapărat un 
uzurpator, îi stabilește sarcini aparent imposibil de îndeplinit, 
cum ar fi înjugarea unor tauri care aruncă flăcări și dobândirea 
unei comori păzite de un monstru marin - lason, pe jumătate 
mort în burta monstrului marin, face obiectul unor opere de artă 
etrusce. Răsplata lui trebuie să fi fost căsătoria cu 
moștenitoarea regală. Mituri similare sunt comune în mitologia 
celtică - dovadă muncile impuse lui Kilhwych, eroul din 
Mabinogion, atunci când a vrut să se căsătorească cu 
vrăjitoarea Olwen - și par să se refere la probele rituale ale unui 
rege prin care își dovedea curajul înainte de încoronarea sa. 

5. Într-adevăr, natura sarcinilor lui Diomede poate fi dedusă 
cel mai plauzibil din legenda lui Kilhwych și Olwen și din cea 


similară a lui Peredur, fiul lui Evrawc, precum și din Mabinogion. 
Tatăl lui Olwen, de care Kilhwych se îndrăgostise, i-a poruncit 
acestuia să înjuge un taur galben și unul vărgat, să curețe un 
deal de ciulini și tufișuri, să îl semene cu grâne și apoi să 
strângă recolta într-o singură zi (*127.1 și 152.3); de asemenea, 
să dobândească un corn al abundenței și un cazan magic 
irlandez. Peredur, care se  îndrăgostise de o fecioară 
necunoscută, trebuia să ucidă un monstru acvatic pe nume 
Avanc, dintr-un lac de lângă Colina Doliului - Eea însemnând 
„doliu”. Cu condiţia ca el să-i jure credinţă, ea i-a dat o piatră 
magică, iar Peredur a putut să îl învingă cu ea pe Avanc și să 
câștige „tot aurul pe care și l-ar putea dori un om”. Fecioara s-a 
dovedit a fi împărăteasa Cristinobyl, o vrăjitoare care trăia cu 
mare pompă undeva „înspre India”, iar Peredur a rămas 
amantul ei timp de paisprezece ani. De vreme ce singurul alt 
erou galez care l-a învins pe Avanc a fost Hu Gadarn cel 
Puternic, strămoșul lui Cymry, care a înjugat doi tauri la atelaj și 
a târât monstrul afară din râul Conwy (7rioedd Ynys Prydein 
IlI.97), pare probabil ca lason să fi tras și el monstrul afară din 
apă cu ajutorul atelajului său care arunca flăcări. 

6. Cazanul irlandez adus de Kilhwych pare să fi fost cel 
menţionat în Legenda lui Peredur. un cazan al regenerării, 
asemenea celui folosit mai târziu de Medeea, pe care un gigant 
îl găsise pe fundul unui lac din Irlanda. Este posibil ca lui 
Diomede să i se fi cerut să aducă un cazan similar pentru Pelias. 
Scena muncilor sale trebuie să fi fost vreo ţară care nu figura pe 
hartă, situată „înspre soare-răsare”. In legenda argonauţilor nu 
este menționat nici un corn al abundenței, dar Medeea le 
întinerește fără nici un motiv clar pe nimfa Macris și pe surorile 
ei, fostele doici ale lui Dionysos, atunci când se întâlnește cu ele 
în Drepane, sau Corcira. De vreme ce Dionysos avea multe în 
comun cu nou-născutul Zeus, a cărui doică, nimeni alta decât 
capra Amalteea, îi dăduse cornul abundenței originar (*7.b), 
este posibil ca Medeea să-l fi ajutat pe Diomede să dobândească 
un alt corn al abundentei de la nimfe, oferindu-le serviciile ei. 
Muncile lui Heracle (asemenea celor ale lui Tezeu și Orion) sunt 
cel mai bine înţelese ca sarcini în vederea căsătoriei, iar printre 
ele se numără „ruperea coarnelor ambilor tauri”, cel cretan și 
cel ahelonian (*134.6). 

7. Acest mit al sarcinilor de căsătorie, care avea o versiune 


curentă în lolcos, cu Pelias în rolul eroului negativ, și alta în 
Corint, cu Corintos în rolul eroului negativ, a fost în mod evident 
asociat cu povestea semilegendară a unei expediţii maritime 
miniene organizate de locuitorii din Orhomenos și care a plecat 
din lolcos. Orhomenos aparţinea străvechii amficţionii (sau ligă) 
din Calauria (Strabon VIII.6.14), prezidată de zeul eolian 
Poseidon, care includea șase state maritime din Argos și Atica; 
era singurul oraș insular dintre cele șapte, fiind plasat strategic 
între Golful Corintului și cel al Tesaliei. Asemenea beoţienilor lui 
Hesiod, este posibil ca locuitorii lui să fi fost agricultori iarna și 
marinari vara. 

8. Presupusul scop al expediției era recuperarea unei lâni 
sacre, furată și dusă „în ţinutul lui Eetes” de regele Frixos, un 
nepot al lui Minias, când fusese pe punctul de a fi sacrificat pe 
Muntele Lafistion (*70.d), și de a escorta umbra lui Frixos 
înapoi acasă, în Orhomenos. Conducătorul ei trebuie să fi fost 
minian - ceea ce Diomede, fiul lui Eson, nu era -, poate Citisoros 
(Herodot VIl.197), fiul lui Frixos, căruia Apollonios din Rodos îi 
acordă un rol în prim-planul poveștii (*151.f și 152.0) și care își 
dobândise în Orhomenos supranumele de lason („vindecător”) 
atunci când pusese capăt secetei și ciumei provocate de fuga lui 
Frixos. Totuși, Diomede era minian din partea mamei, deci este 
posibil ca descendența să fi fost matriliniară atât în Orhomenos, 
cât și în lolcosul pelasgic. 

9. In această legendă miniană, ţinutul lui Eetes nu are cum să 
se fi aflat în celălalt capăt al Mării Negre; toate dovezile timpurii 
indică o insulă din Adriatica. Se crede că argonauţii au navigat 
pe fluviul Pad, lângă gurile căruia, de cealaltă parte a golfului, 
se află Eea, insula lui Circe, numită acum Lussin; și au fost prinși 
în capcană de colhienii lui Eetes la gurile Istrului- nu ale 
Dunării, ci, așa cum sugerează Diodor din Sicilia, ale micului râu 
Istros, care dă numele Istriei. Medeea l-a ucis atunci pe fratele 
ei Apsirtos, care a fost îngropat în orașul Apsirtides din 
apropiere; iar când ea și cu lason s-au refugiat la Alcinoos, 
regele din Drepane (Corcira), la câteva zile de mers pe mare 
spre sud, colhienii, frustraţi de răzbunarea lor și temându-se să 
nu-și atragă mânia lui Eetes dacă se întorc cu mâna goală, au 
construit orașul Pola, în interiorul Istriei. Mai mult, ţara sirenelor, 
Simplegadele („insulele care se ciocnesc”), Scila și Charibda, se 
află toate aproape de Sicilia, pe lângă care Argo a fost împinsă 


de un vânt violent dinspre nord-est. 

De fapt, „Colhida” poate fi o eroare, de la „Colicaria”, situată 
pe cursul inferior al fluviului Pad, nu departe de Mantova, care 
pare să fi fost un punct de oprire de pe Drumul Chihlimbarului, 
de vreme ce fiicele lui Helios, care plângeau cu lacrimi de 
chihlimbar, sunt introduse în poveste de îndată ce Argo intră pe 
Pad (*42.d). Chihlimbarul îi era consacrat soarelui, iar Electra 
(„chihlimbar”), insula la care se spune că ar fi ajuns Argo, cu 
greu ar fi putut să fie Samotrace, cum cred scoliaștii, ci „ţinutul 
lui Eetes”, un post comercial aflat în punctul terminus al 
Drumului Chihlimbarului - poate un ţinut corintian, deoarece 
Eetes adusese cultul soarelui din Corint, sau poate pelasgic, 
deoarece, potrivit Descrierii pământului (1.18) a lui Dionysos, o 
colonie pelasgă originară din Dodona întreţinuse cândva o flotă 
puternică la una din gurile fluviului Pad. 

10. Mitului lui Diomede care nu ţinea cont de geografie, 
combinat cu legenda unei călătorii miniene în ţinutul lui Eetes, i 
s-a mai asociat un al treilea element: tradiția unui atac 
pirateresc timpuriu de-a lungul coastei sudice a Mării Negre, 
întreprins la comanda unui alt rege minian. Al șaselea oraș al 
Troiei se bucura, graţie dominării Helespontului, de un monopol 
asupra comerţului din Marea Neagră, iar acest atac trebuie să fi 
fost planificat pentru a-l contesta (*137.1). Or, presupusul 
obiectiv al călătoriei în Adriatica a minienilor nu era o lână de 
aur, ci, potrivit lui Simonide (citat în scolia la Apollonios din 
Rodos IV.77), o lână purpurie pe care Primul Mitograf al 
Vaticanului o descrie drept cea „în care Zeus obișnuia să urce la 
Cer”. Cu alte cuvinte, era o lână neagră purtată într-un rit regal 
de invocare a ploii, asemenea celui practicat de Armindeni pe 
vârful Muntelui Pelion, unde un bătrân cu o mască din blană de 
oaie neagră este ucis și readus la viață de însoțitorii lui, 
îmbrăcaţi în lână albă (Annals of the British School at Athens 
XVI.244-9, 1909-16). Potrivit lui Dicearh (11.8), acest rit era 
săvârșit în epoca clasică sub auspiciile lui Zeus Acteos sau 
Acreos („de pe vârf”). La origine, bărbatul cu mască din blană 
de oaie neagră trebuie să fi fost regele, reprezentantul lui Zeus, 
care era sacrificat la sfârșitul domniei sale. Utilizarea aceleiași 
ceremonii pe Muntele Pelion și pe Muntele Lafistion explică 
împletirea celor două tradiţii din lolcos, anume mitul lui 
Diomede și legenda incursiunii din Marea Neagră, cu tradiţia 


unei călătorii miniene pentru a anula răul provocat de Frixos. 

11. Însă este puţin probabil ca misiunea minienilor să fi fost 
aducerea înapoi a lânii lafistiene pierdute, care era ușor de 
înlocuit: este mult mai probabil ca ei să fi plecat în căutarea 
chihlimbarului, cu care să îmbuneze zeitatea ofensată, anume 
Zeița Muntelui. Trebuie amintit că minienii deţineau „nisiposul 
Pilos” de pe coasta de vest a Peloponesului - capturat de la 
lelegieni de Neleu, cu ajutorul pelasgilor din lolcos (*94.0) - și 
că, potrivit lui Aristotel (Mirabilia 82), locuitorii din Pilos aduceau 
chihlimbar de la gurile Padului. Recent, pe ţărmul de lângă Pilos 
(acum satul Kakovatos) au fost dezgropate cantităţi enorme de 
chihlimbar. 

12. În această călătorie spre est, lâna a devenit „de aur” 
deoarece isprava lui Diomede de a dobândi comoara monstrului 
marin trebuia inclusă și ea în legendă; și deoarece, după cum 
arată Strabon, argonauţii care au pătruns în Marea Neagră se 
duceau să caute aurul aluvionar din râul Fasis din Colhida (acum 
Rion), strâns de localnici în lâna pusă pe albia râului. Și nu doar 
confuzia dintre Colhida și Colicaria, dintre Aea („pământ”) și Eea 
(„tânguire”) și dintre lâna neagră din Pelion și cea din Lafistion a 
dus la fuzionarea acestor tradiţii diferite. Palatul auroral al lui 
Helios, tatăl lui Eetes, se afla în Colhida (*42.a), cea mai estică 
țară cunoscută de Homer, iar /asonica, altarele lui Heracle 
Vindecătorul, se spune că se aflau în golful estic al Mării Negre, 
unde eolienii înfiinţaseră puncte comerciale. Potrivit altor autori, 
Heracle a fost cel care a condus expediţia din Marea Neagră. 
Mai mult, de vreme ce Homer îl menţionase pe lason doar ca 
tată al lui Euneos, cel care le furnizase grecilor vin în timpul 
asedierii Troiei (*162./), iar Lemnos se afla la est de Tesalia, se 
considera că și Argo se îndrepta spre est. Stâncile rătăcitoare 
sau care se ciocneau, pe care Homer le plasa în apele siciliene, 
au fost astfel transferate în Bosfor. 

13. Fiecare oraș avea nevoie de un argonaut care să îl 
reprezinte pentru a-și justifica drepturile comerciale la Marea 
Neagră, iar barzii călători erau suficient de dispuși să mai 
introducă alte câteva nume în acest ciclu baladesc compozit. 
Drept urmare, există mai multe liste ale echipajului 
argonauţilor, care nu concordă unele cu altele, dar sunt bazate 
în mare parte pe teoria că ei folosiseră un vas cu cincizeci de 
vâslași - ceea ce nu era imposibil în epoca miceniană; Tzetzes 


este singurul care dă o sută de nume. Dar nici cei mai 
înverșunaţi sceptici nu par să se fi îndoit de faptul că legenda 
era în principal una istorică sau că această călătorie avusese loc 
înaintea Războiului Troian, cândva în secolul al XIII-lea î.Hr. 

14. Sandaua unică a lui lason dovedea că este luptător. 
Războinicii etolieni erau vestiți pentru obiceiul lor de a merge la 
luptă doar cu piciorul stâng încălţat (Macrobiu V.18-21; Scolie la 
Ode pythianice de Pindar 1V.133), practică adoptată și de 
luptătorii din Plateea în timpul războiului peloponesiac, pentru a 
dobândi un punct de sprijin mai bun în noroi (Tucidide 1ll.22). 
Motivul pentru care piciorul de partea scutului, și nu cel de 
partea armei, rămânea încălţat ar putea fi că acesta era cel mai 
avansat într-o luptă corp la corp și putea fi folosit pentru lovirea 
adversarului în vintre. Astfel, piciorul stâng era cel agresiv, el 
nefiind pus niciodată pe pragul casei unui prieten; această 
tradiţie a supravieţuit în Europa modernă, unde soldaţii pleacă 
invariabil la război cu piciorul stâng înainte. 

15. Disputa dintre Hera și Pelias cu privire la refuzul de a-i 
aduce sacrificiile datorate ei sugerează o tensiune între dinastia 
aheeană din lolcos, care îl adora pe Poseidon, și eolo- 
magnesienii, supușii lor, care o adorau pe zeiţă. 


149. Femeile din Lemnos și regele Cizicos 


a. După ce a prins mistrețul din Erimant, Heracle a apărut 
dintr-odată în Pagasa și a fost invitat printr-un vot unanim să fie 
căpitanul corabiei Argo, dar a acceptat cu generozitate să 
servească sub comanda lui lason, care, deși era un novice, 
plănuise și făcuse cunoscută expediţia lor. Prin urmare, atunci 
când corabia a fost lansată la apă și s-au tras la sorți locurile pe 
bănci, câte doi vâslași pe o bancă, lason a fost cel care a 
sacrificat doi boi lui Apollo al Îmbarcărilor. În vreme ce fumul 
sacrificiilor se înălța în semn de bun augur spre cer, în vârtejuri 
întunecate, argonauţii s-au așezat la ospăţul de plecare, la care 
Orfeu i-a domolit cu lira lui pe cei câţiva beţivi mai certăreţi. De 
acolo au plecat pe mare când s-a luminat de zori, îndreptându- 
se spre Lemnos!122. 

b. Cam cu un an mai devreme, bărbaţii din Lemnos se 
certaseră cu soțiile lor, plângându-se că miroseau urât, și le 


1122 Apollonios din Rodos 1.317 şi urm. 


făcuseră concubine pe unele dintre fetele luate ostatice în 
raidurile lor în Tracia. Drept răzbunare, femeile din Lemnos i-au 
ucis pe toți fără milă, bătrâni și tineri deopotrivă, în afară de 
regele Toas, a cărui viață a fost cruţată în secret de fiica lui, 
Hipsipile, care l-a lăsat să plutească în derivă într-o barcă fără 
vâsle. Or, când Argo s-a ivit la orizont, femeile din Lemnos au 
confundat-o cu un vas inamic din Tracia și au luat armurile 
soţilor lor morţi, alergând curajoase pe țărm ca să respingă 
atacul ameninţător. Insă Ehion, cu elocvenţa lui, debarcând cu 
un toiag în mână ca vestitor al lui lason, le-a liniștit, iar Hipsipile 
a convocat un consiliu la care a propus să trimită în dar 
mâncare și vin argonauţilor, dar să nu le permită să intre în 
orașul ei, Mirina, de teamă să nu fie acuzate de masacru. Polixo, 
bătrâna doică a lui Hipsipile, s-a ridicat atunci și a susţinut că, 
fără bărbaţi, rasa din Lemnos avea să dispară curând. „Cel mai 
înţelept”, a zis ea, „ar fi să vă oferiţi iubirea acestor aventurieri 
de stirpe nobilă, căci astfel nu doar că veţi pune insula noastră 
sub o protecţie puternică, dar veţi da naștere și unui neam 
robust”. 

c. Sfatul ei dezinteresat a fost aplaudat furtunos, iar 
argonauţilor li s-a urat bun sosit în Mirina. Bineînţeles, Hipsipile 
nu i-a spus lui lason întregul adevăr, ci, bâlbâindu-se și roșind, i- 
a explicat că, după ce fuseseră maltratate de soţii lor, 
însoţitoarele ei luaseră armele și îi obligaseră să emigreze. Ea a 
spus că tronul vacant din Lemnos putea fi acum al lui, doar să-l 
ceară. Deși i-a acceptat cu recunoștință oferta, lason a declarat 
că, înainte de a se stabili în fertilul Lemnos, trebuia să ducă la 
capăt expediția, în căutarea lânii de aur. Cu toate acestea, 
Hipsipile i-a convins curând pe argonauţi să își amâne plecarea, 
căci fiecare aventurier era înconjurat de numeroase femei 
tinere, toate doritoare să îl atragă în patul lor!!2. Hipsipile l-a 
revendicat pe lason pentru ea și l-a tratat regește; atunci i-a 
zămislit el pe Euneos și pe fratele lui geamăn, Nebrofonos, pe 
care unii îl numesc Deifilos sau Toas cel Tânăr. În cele din urmă, 
Euneos a devenit rege în Lemnos și le-a furnizat grecilor vin în 
timpul Războiului Troian. 

d. Cu acel prilej, și ceilalți argonauţi au zămislit mulţi copii și, 


1123 Apollonios din Rodos 1.1-607; Herodot VI.138; Apollodor 1.9.17; 
Argonautica Orphica 473 şi urm.; Valerius Flaccus, Argonautice 11.77; 
Hyginus, Fabula 15. 


dacă nu ar fi fost Heracle, care păzea nava Argo și, în cele din 
urmă, a intrat furios în Mirina, bătând pe la ușile caselor cu 
măciuca lui și chemându-și tovarășii înapoi, la misiunea lor, 
probabil că lâna de aur nu ar fi părăsit niciodată Colhida. 
Curând, el i-a obligat să vină pe țărm și în aceeași noapte au 
plecat spre Samotrace, unde au fost iniţiaţi de îndată să ia parte 
la Misterele Persefonei de către preoţii ei, cabirii, care îi 
salvează pe marinarii naufragiaţi!!?4. 

e. Apoi, când femeile din Lemnos au aflat că Hipsipile îl 
cruțase pe Toas, încălcându-și jurământul - Toas fusese aruncat 
pe ţărmul Insulei Sicinos, iar mai târziu a ajuns regele 
taurienilor -, au vândut-o ca sclavă regelui Licurg din Nemeea. 
Dar unii spun că piraţii traci au atacat Mirina și au luat-o 
ostatică. Când a ajuns la vârsta bărbăţiei, Euneos a purificat 
insula de vinovăția sângelui vărsat, iar riturile folosite de el încă 
mai sunt repetate la sărbătoarea anuală a cabirilor: timp de 
nouă zile, toate focurile din vetrele din Lemnos sunt stinse și se 
aduc ofrande morţilor, după care un foc nou este adus pe mare 
de la altarul lui Apollo din Delos!1%5. 

f. Argonauţii au navigat mai departe, lăsând Imbrosul pe 
dreapta și, de vreme ce se știa bine că regele Laomedon al 
Troiei păzea intrarea în Helespont și nu lăsa să pătrundă nici un 
vas grecesc, s-au strecurat prin strâmtoare noaptea, pe lângă 
coasta tracă și au ajuns astfel cu bine în Marea Marmara. S-au 
apropiat de teritoriul dolionilor și au debarcat pe istmul unei 
peninsule stâncoase numită Arcton, dominată de Muntele 
Dindimon. Aici au fost întâmpinați de regele Cizicos, fiul lui 
Oeneu, fostul aliat al lui Heracle, care tocmai se căsătorea cu 
Clite din orașul frigian Percote, și care i-a invitat cu căldură să ia 
parte la ospăţul lui de nuntă. In timp ce petrecerea era încă în 
toi, paznicii navei Argo au fost atacați cu bolovani și măciuci de 
niște giganţi cu șase mâini, născuți din pământ, care veniseră 
din interiorul peninsulei, dar au fost respinși. 

g. Apoi, argonauţii au dedicat piatra ce le servise de ancoră 
Atenei, în al cărei templu este expusă până în ziua de azi, și, 


1124 Homer, /liada VII.468, cu scolie; Statius, Tebaida VI.34; 
Apollonios din Rodos, /oc. cit.; Apollodor, /oc. cit.; Valerius Flaccus, /oc. 
cit; Hyginus, loc. cit; Fragments of Sophocles 1.51 şi urm., ed. 
Pearson. 

1125 Apollodor 1ll.6.4; Hyginus, /oc. cit.; Filostrat, Heroikos XX.24. 


după ce au adus la bord una mai grea, au plecat vâslind, 
luându-și rămas-bun prietenește, și au navigat spre Bosfor. Dar 
un vânt de nord-est i-a făcut să se învârtă în loc, așa că avansau 
atât de puţin, încât Tiphys a hotărât să întoarcă nava și să o 
ducă la adăpostul peninsulei. A fost abătut din calea lui, iar 
argonauţii, care au debarcat pe uscat la întâmplare, fiind 
întuneric beznă, au fost atacați de îndată de niște războinici 
bine înarmaţi. Doar după ce i-au înfrânt într-o luptă aprigă, 
ucigându-i pe unii și punându-i pe fugă pe ceilalţi, lason a 
descoperit că ajunsese pe ţărmul estic din Arcton și că nobilul 
rege Cizicos, care îi luase pe argonauţi drept niște pirați, zăcea 
mort la picioarele lui. Scoasă din minţi de această veste, Clite s- 
a spânzurat, iar nimfele pădurii au plâns atât de amarnic, încât 
lacrimile lor au dat naștere unei fântâni care acum îi poartă 
numele. 

h. Argonauţii au organizat jocuri funerare în cinstea lui 
Cizicos, dar au rămas blocaţi de vremea proastă încă multe zile. 
În sfârșit, un alcion s-a rotit în zbor pe deasupra capului lui lason 
și s-a așezat, ciripind, pe prova lui Argo, la care Mopsos, care 
înţelegea limba păsărilor, a explicat că totul avea să fie bine 
dacă o vor îmbuna pe zeița Rhea. Ea ceruse moartea lui Cizicos 
drept despăgubire pentru moartea leului ei sacru, ucis de el pe 
Muntele Dindimon, iar acum era supărată pe argonauţi pentru 
că provocaseră un măcel în rândul fraţilor ei cu șase braţe 
născuţi din pământ. Așadar, au înălţat zeiţei o statuie, sculptată 
de Argos dintr-o tulpină îmbătrânită de viță-de-vie, și au dansat 
îmbrăcaţi în armuri pe vârful muntelui. Rhea le-a recunoscut 
devotamentul și a făcut ca un izvor- numit acum Izvorul lui 
lason - să țâșnească din stâncile din apropiere. Atunci, s-a 
stârnit o briză plăcută, iar ei și-au putut continua călătoria. Insă 
dolionii și-au prelungit doliul timp de o lună încheiată, 
neaprinzând nici un foc și întreţinându-se cu alimente crude, 
obicei care mai este respectat încă în timpul Jocurilor Cizicane 
anuale!176. 

x 

1. lason este pus să viziteze Lemnosul deoarece, potrivit lui 

Homer, Euneos, care a fost rege acolo în timpul Războiului 


1126 Mytographus Vaticanus Primus 49; Apollonios din Rodos 1.922 şi 

Troian, era fiul lui, iar Eufem, un alt argonaut, l-a zămislit pe 
Leucofanes („apariţie albă”) cu o femeie din Lemnos (Tzetzes, 
Despre Licofron 886; Scolie la Ode pythianice de Pindar IV.455), 
devenind astfel strămoșul unei dinastii cireniene longevive. 
Masacrul din Lemnos sugerează că locuitorii insulei păstraseră o 
formă ginocratică de societate susținută de preotese înarmate, 
care a fost observată la anumite triburi libiene din vremea lui 
Herodot (*8.1), și că vizitatorii eleni nu puteau înţelege acest 
fapt decât ca fiind o revoltă a femeilor. Mirina era numele zeiţei 
lor (*131.3). Despre femeile din Lemnos se spunea că miroseau 
urât probabil fiindcă lucrau cu frunze de drobușor - folosite de 
vecinii lor traci pentru tatuaje -, o plantă atât de scârboasă și cu 
un miros atât de persistent, încât triburile din Norfolk care 
făceau vopsea din drobușor erau obligate să se căsătorească 
între ele. 

2. Samotrace era un centru al religiei eladice, iar iniţiaţii în 
Misterele Zeiţei-Lună - al căror secret a fost bine păstrat - 
aveau dreptul să poarte o amuletă purpurie (Apollonios din 
Rodos 1.197; Diodor din Sicilia V.49), preţuită ca element de 
protecţie împotriva pericolelor de orice tip, dar mai ales 
împotriva naufragiului. Filip al Macedoniei și soţia lui, Olimpia, 
erau iniţiaţi (Aristofan, Pacea 277), iar Germanicus Cezar a fost 
împiedicat să ia parte la Mistere doar de un semn rău 
prevestitor și a murit la puţin timp după aceea (Tacitus, Anale 
1.54). Se spune despre unele vase de bronz depuse la 
Samotrace că ar fi fost dedicate argonauţilor. 

3. Fraţii Rheei, cei cu șase braţe născuţi din pământ în Insula 
Ursului, sunt deduși probabil din picturile cu bărbaţi păroși care 
poartă piei de urs, stând cu labele întinse. Descrierea morţii lui 
Cizicos este suficient de detaliată pentru a sugera o tradiţie 
autentică a unei incursiuni în Marea Neagră, dar este prea puţin 
asociată cu stingerea anuală a focurilor din Cizicos, pe cât de 
puţin asociat era presupusul masacru din Lemnos cu o 
ceremonie similară din Mirina, din timpul sărbătorii de nouă zile 
a cabirilor. La sfârșitul anului, când era sacrificat regele sacru, în 
multe regate focurile erau de regulă stinse, pentru a fi reaprinse 
ulterior, ca unul dintre riturile instalării noului rege. 

4. Uciderea leului Rheei se referă probabil la suprimarea 
cultului ei în Cizicos, în favoarea olimpianismului. 

5. Alcionii erau mesagerii Zeiţei Mării Alcione, „regina care 


alungă [furtunile]” (*45.1-2). 
150. Hilas, Amicos și Fineu 


a. La propunerea lui Heracle, argonauţii s-au luat la întrecere 
să vadă cine poate vâsli mai mult. După ore de trudă, alinaţi 
doar de lira lui Orfeu, lason, Dioscurii și Heracle mai vâsleau 
încă, pe când ceilalţi tovarăși ai lor se recunoscuseră unul câte 
unul înfrânți. Puterea lui Castor începuse să scadă, iar 
Polideuces, care altfel nu ar fi putut să-l facă să abandoneze, a 
lăsat vâsla din mâini. lason și Heracle, însă, au continuat să facă 
Argo să înainteze, așezați în părţi opuse ale navei, până când, 
ajunși curând la gurile râului Chios din Misia, lason a leșinat. 
Chiar atunci vâsla lui Heracle s-a rupt. El a privit încruntat în jur, 
furios și dezgustat, iar tovarășii lui, deși epuizați, și-au băgat din 
nou vâslele prin inele și au dus Argo pe uscat, lângă râu. 

b. In timp ce pregăteau masa de seară, Heracle s-a dus să 
caute un copac din care să facă o vâslă nouă. A smuls un brad 
enorm, dar când l-a târât lângă focul de lângă apă ca să-l 
cioplească, a aflat că scutierul lui, Hilas, plecase în urmă cu 
câteva ceasuri să aducă apă din iazul Pege, aflat în apropiere, și 
încă nu revenise. Polifem plecase să-l caute. Hilas fusese 
favoritul și iubitul lui Heracle încă de la moartea tatălui său, 
regele Teiodamas al driopilor, pe care Heracle îl omorâse când 
acesta refuzase să-i dăruiască un bou de jug. 

Strigând „Hilas! Hilas!”, Heracle s-a repezit ca un nebun în 
pădure și curând s-a întâlnit cu Polifem, care i-a povestit: „Vai, l- 
am auzit pe Hilas strigând după ajutor și am fugit spre locul de 
unde se auzea. Dar când am ajuns la Pege, nu am găsit nici un 
semn de luptă cu sălbăticiunile sau cu alți dușmani. Era doar 
urciorul pentru apă, la marginea iazului”. Heracle și Polifem și- 
au continuat căutarea toată noaptea și i-au obligat pe toți 
misienii cu care se întâlneau să li se alăture, dar în zadar; 
adevărul e că Driope și nimfele ei surori se îndrăgostiseră de 
Hilas și îl ispitiseră să vină și să trăiască împreună cu ele într-o 
peșteră subacvatică. 

c. În zori, s-a iscat o briză favorabilă și cum nici Heracle, nici 
Polifem nu apăruseră, deși toţi le strigaseră numele făcând 
dealurile din jur să răsune de ecoul chemărilor lor, lason a dat 
ordin să se reia călătoria. Decizia a fost contestată zgomotos și, 


în timp ce Argo se îndepărta tot mai mult de țărm, mai mulţi 
argonauţi l-au acuzat că îl abandonase pe Heracle ca să se 
răzbune pentru înfrângerea la vâslit. Ei au încercat chiar să-l 
facă pe Tiphys să întoarcă nava, dar Calais și Zetes au 
intervenit, acesta fiind și motivul pentru care Heracle i-a ucis 
mai târziu, în Insula Tenos, unde a așezat o lespede suspendată 
într-un echilibru precar pe mormântul lor. 

d. După ce a ameninţat că distruge Misia dacă locuitorii ei nu 
continuă să-l caute pe Hilas, viu sau mort, iar apoi a condus un 
atac izbutit contra Troiei, Heracle și-a reluat muncile; dar 
Polifem s-a stabilit lângă Pege și a construit orașul Crios, unde a 
domnit până când chalibii l-au ucis în luptă. De dragul lui 
Heracle, misienii încă îi mai aduc sacrificii o dată pe an lui Hilas, 
la Prusa, lângă Pege; preotul lor îi strigă numele de trei ori, iar 
adoratorii se prefac că îl caută prin pădure!1%8. 

e. De fapt, Hilas a avut aceeași soartă ca Bormos, sau 
Borimos, fiul lui Upios, un tânăr din Mariandynia de o frumuseţe 
nemaivăzută care cândva, la vremea recoltei, se dusese la un 
izvor să aducă apă pentru secerători. Și el a fost tras în izvor de 
nimfe și nu a mai fost văzut vreodată. În fiecare an, la vremea 
recoltei, sătenii din Bitinia celebrează amintirea lui prin cântece 
de jale cu acompaniament de flaute!12%. 

f. Drept urmare, unii iau în râs povestea lui Hilas, spunând că, 
de fapt, el era Bormos și că Heracle fusese abandonat în Afetes, 
în Magnesia, aproape de Pagasa, când s-a dus la țărm să ia apă, 
la puţin timp după începerea călătoriei, deoarece grinda 
oraculară de pe Argo anunţase că era prea greu pentru ca nava 
să-l poată purta. Alţii, dimpotrivă, spun nu doar că el a ajuns în 
Colhida, dar a și comandat expediţia până la capăt. 

g. Argo s-a oprit apoi în Insula Bebricos, tot din Marea 
Marmara, unde rege era arogantul Amicos, un fiu al lui 
Poseidon. Acest Amicos se considera boxer și obișnuia să îi 


1127 Apollonios din Rodos 1.1207 şi urm.; Teocrit, /dile XIII; 
Argonautica Orphica 646 şi urm.; Valerius Flaccus, Argonautice |ll.521 
şi urm.; Hyginus, Fabula 14; Apollodor 1.9.19. 

1128 Teocrit, /dile XIV.73 şi urm.; Strabon XII.4.3; Antoninus Liberalis, 
Transformationes 26. 

1129 Athenaios XVI.620; Eschil, Persane/e 941; Scolie la Descrierea 
pământului de Dyonisos 791; Pollux IV.54. 

1130 Herodot 1.193; Apollodor 1.9.19; Teocrit, /d;/e XIII.73 şi urm. 


provoace pe străini la un meci care, invariabil, îi ducea la 
moarte; iar dacă refuzau, îi arunca în mare de pe o stâncă, fără 
nici o ceremonie. El i-a abordat acum pe argonauţi și a refuzat 
să le dea mâncare sau apă dacă unul dintre luptătorii lor nu îl va 
înfrunta în ring. Polideuces, care câștigase competiţia de box la 
Jocurile Olimpice, s-a oferit de bună voie și și-a tras mănușile de 
piele netăbăcită pe care i le-a oferit Amicos. 

h. Amicos și Polideuces au început în forţă lupta într-o vâlcea 
plină de flori, nu departe de plajă. Mănusșile lui Amicos erau 
ţintuite cu ţepi de bronz, iar mușchii braţelor lui păroase erau ca 
niște stânci acoperite de alge. Era de departe cel mai greu 
dintre cei doi și mai tânăr cu câţiva ani; dar Polideuces, care la 
început luptase prudent, evitând șarjele lui ca de taur, i-a 
descoperit curând punctele slabe din apărare și, nu după mult 
timp, l-a făcut să scuipe sânge din gura tumefiată. După o luptă 
prelungită, în care nici unul nu dăduse semne că ar ceda, 
Polideuces a străpuns apărarea lui Amicos, i-a strivit nasul cu o 
lovitură de stânga și a continuat să-l lovească necruţător din 
ambele părţi, folosind croșee și directe. In disperare de cauză și 
în suferință, Amicos l-a apucat pe Polideuces de pumnul stâng și 
l-a tras spre el cu mâna stângă, în timp ce cu dreapta i-a aplicat 
un swing violent; dar Polideuces s-a aruncat în direcţia în care 
era tras. Lovitura a căzut în gol, iar el a contrat cu un croșeu de 
dreapta năucitor peste ureche, urmat de un upercut atât de 
irezistibil, încât i-a spart tâmpla lui Amicos și l-a ucis pe loc. 

i. Când și-au văzut regele zăcând mort, bebricii au sărit la 
arme, dar însoțitorii lui Polideuces, care îl aclamau, i-au pus pe 
fugă ușor și au prădat palatul regal. Pentru a-l îmbuna pe 
Poseidon, tatăl lui Amicos, lason a oferit atunci un sacrificiu de 
douăzeci de tauri roșcaţi, care fuseseră găsiţi printre prăzi", 

j. A doua zi, argonauţii au plecat din nou pe mare și au ajuns 
în Salmidesos, în estul Traciei, unde rege era Fineu, fiul lui 
Agenor. Fineu fusese orbit de zei pentru că profeţise viitorul 
prea precis și era totodată chinuit de o pereche de harpii: 
creaturi feminine dezgustătoare și înaripate care, la fiecare 
masă, intrau în palat în zbor și înșfăcau mâncare de pe masa lui, 


1131 Apollodor 1.9.20; Apollonios din Rodos II.1 şi urm.; Teocrit, /dile 
XXII.27 şi urm.; Argonautica Orphica 661 şi urm.; Valerius Flaccus, 
Argonautice IV.99 şi urm.; Hyginus, Fabula 17; Lactanţiu despre 
Tebaida lui Statius 111.353. 


mânjind restul, care puţea și rămânea de nemâncat. O harpie se 
numea Aelo, iar cealaltă, Ocipete!1%?. Când lason i-a cerut lui 
Fineu un sfat despre cum să dobândească lâna de aur, el i-a 
spus: „Mai întâi scapă-mă de harpii!”. Servitorii lui Fineu au 
pregătit un ospăț pentru argonauţi, asupra căruia harpiile s-au 
repezit imediat, dedându-se la trucurile lor obișnuite. Insă Calais 
și Zetes, fiii înaripaţi ai lui Boreas, s-au ridicat cu sabia în mână 
și le-au fugărit prin aer până departe, dincolo de mare. Unii spun 
că au ajuns harpiile din urmă în Insulele Strofade, dar le-au 
cruțat viaţa când acestea s-au întors și au implorat milă, căci 
Iris, mesagerul Herei, a intervenit și a promis că ele aveau să se 
întoarcă în peștera lor de pe Muntele Dicte din Creta și nu aveau 
să-l mai supere vreodată pe Fineu. Alţii spun că Ocipete a 
capitulat pe acele insule, dar Aelo a zburat mai departe și a 
sfârșit prin a fi înecată în râul peloponesian Tigris, numit acum 
Harpis, după ea. 

k. Fineu l-a învăţat pe lason cum să navigheze prin Bosfor și i- 
a făcut o descriere amănunţită a vremii, ospitalităţii și la ce 
trebuia să se aștepte în drum spre Colhida, un ţinut colonizat 
mai întâi de egipteni, aflat în cel mai îndepărtat capăt estic al 
Mării Negre, în umbra Munţilor Caucaz. El a adăugat: „lar odată 
ajuns în Colhida, încrede-te în Afrodita!”1133. 

|. Cât despre Fineu, el s-a căsătorit mai întâi cu Cleopatra, 
sora lui Calais și a lui Zetes, apoi, după moartea ei, cu Idea, o 
prinţesă scită. Idea era geloasă pe cei doi fii ai Cleopatrei și a 
pus martori falși să-i acuze de tot felul de ticăloșii. Însă Calais și 
Zetes au descoperit uneltirea și și-au eliberat nepoţii din 
închisoare, unde erau biciuiţi zilnic de paznicii sciți, iar Fineu nu 
doar că i-a repus în drepturi, ci a și trimis-o pe Idea înapoi la 
tatăl ei!1%. 

m. lar unii spun că Fineu a fost orbit de zei după vizita 
argonauţilor, deoarece le dăduse sfaturi profetice!!55. 


1132 Apollodor 1.9.21; Hesiod, Teogonia 265-9. 

1133 Herodot 11.147; Apollodor, /oc. cit.; Apollonios din Rodos 11.176 şi 
urm.; Valerius Flaccus, Argonautice |IV.22 şi urm.; Hyginus, Fabula 19; 
Mytographicus Vaticanus Primus 27; Servius despre Eneida lui Vergiliu 
IlI.209. 

1134 Diodor din Sicilia IV.44. 

1135 Apollodor, /oc. cit. 

1. În legenda călătoriei estice, spre Marea Neagră, a celor din 
lolcos - dar nu și în cea vestică, spre Istria, a minienilor -, este 
posibil ca Heracle să fi condus expediţia. Povestea dispariţiei lui 
Hilas a fost inventată pentru a explica riturile misiene de jelire a 
lui Adonis al Pădurilor, încă practicate în Prusa, lângă Pege, în 
epoca romană. Soarta lui Hilas aflat pe mâinile lui Driope și ale 
nimfelor ei trebuie să fi fost aceea a lui Leucip (*21.6), Acteon 
(*22.1), Orfeu (*28.d) sau a oricărui alt rege sacru din cultul 
stejarului, anume de a fi dezmembrat și devorat de femei 
feroce, care apoi se purificau într-un izvor și anunțau că ela 
dispărut fără urmă. „Driope” înseamnă „ciocănitoare” (literal: 
„faţă a stejarului”), o pasăre al cărei ciocănit în trunchiul 
stejarului sugera căutarea lui Hilas, un driopian prin naștere, 
ciocănitul fiind considerat că prevestește vreme umedă (*56.1), 
principalul scop al acestui sacrificiu fiind să aducă ploile de 
toamnă. Ca nou rege, Heracle trebuie să se fi prefăcut că se 
alătură căutării predecesorului său. Bormos sau Borimos ar 
putea fi o variantă de la Brimos, fiul lui Brimo (*24.6). 

2. Povestea lui Amicos poate fi dedusă dintr-o imagine care 
înfățișează jocurile funerare celebrate după ce vechiul rege 
fusese aruncat de pe o stâncă (*96.3 și 6). Boxul, un sport 
cretan menţionat în //iada și în Odiseea, pare să fi fost suficient 
de sportiv până când rivalitatea orășenească de la Jocurile 
Olimpice a introdus boxul profesionist. Pugiliștii din amfiteatrele 
romane foloseau mănuși cu ţepi și boxuri pentru degete, nu 
fâșiile tradiţionale de piele netăbăcită; în relatarea lui expertă a 
meciului dintre Polideuces și Amicos, Teocrit regretă fostele 
glorii ale ringului. 

La origine, harpiile erau personificări ale Zeiţei cretane a 
Morții ca vârtejuri de vânt (Homer, Odiseea 1.241 și XX.66 și 77), 
dar, în acest context, ele par să fi fost păsări sacre, ereţi sau 
vulturi-de-mare, cărora tracii le puneau în mod regulat de 
mâncare. Atunci când descrie vizita argonauţilor la curtea lui 
Fineu, Diodor din Sicilia evită cu grijă orice menționare a 
harpiilor - probabil de teamă să nu-și atragă mânia lor -, însă 
reușește să sugereze că a doua soţie a orbului Fineu, o scită, îl 
înșela atunci când pretindea că harpiile îi luau mâncarea și 
mânjeau ce rămânea, propriii lui servitori făcând-o, de fapt, la 
ordinele ei. Fineu era pe cale să moară treptat de foame atunci 


când Calais și Zetes- fraţii primei lui soții- au depistat 
vinovăția ei și și-au eliberat nepoţii din închisoarea în care ea îl 
convinsese pe Fineu să îi arunce. 

3. Insulele Strofade („rotitoare”) erau numite astfel deoarece 
vasele trebuiau să se aștepte ca vântul să își schimbe direcţia 
atunci când se apropiau de ele. 

4. Lespezile suspendate, stânci enorme echilibrate cu atâta 
grijă încât să se legene dintr-o parte în alta la cel mai mic 
impuls, sunt monumente funerare înălțate, se pare, de 
emigranții constructori de drumuri din Libia, spre sfârșitul 
mileniului al Ill-lea. Câteva încă mai funcţionează în Cornwall și 
Devon, altele au fost mutate prin eforturile concertate ale 
soldaţilor lipsiți de ocupaţie și ale turiștilor. Dedicarea unei 
pietre suspendate în Tenos lui Calais și Zetes, fiii înaripaţi ai lui 
Boreas, sugerează că spiritele eroilor erau invocate să legene 
stânca, sub formă de vânt, strivind astfel victima vie de 
dedesubtul ei. 


151. De la Simplegade la Colhida 


a. Fineu îi prevenise pe argonauţi în legătură cu stâncile 
înspăimântătoare numite Simplegade, Planctae sau Cianee, care 
străjuiau intrarea în Bosfor, veșnic învăluite în ceţuri. Când un 
vas încerca să se strecoare printre ele, stâncile se apropiau și îl 
striveau; însă, la sfatul lui Fineu, Eufem a dat drumul unui 
porumbel sau, spun unii, unui bâtlan, să zboare în faţa lui Argo. 
Stâncile i-au prins penele din coadă și s-au retras iar, argonauţii 
au vâslit printre ele cu viteză maximă, ajutaţi de Atena și de lira 
lui Orfeu, pierzând doar ornamentul de la pupa. După aceea, 
conform unei profeţii, stâncile au rămas nemișcate, câte una de 
fiecare parte a strâmtorii, și, chiar dacă forţa curentului aproape 
că împiedica vasul să înainteze, argonauţii au tras de vâsle până 
când acestea s-au îndoit ca niște arcuri, și așa au pătruns în 
Marea Neagră fără să păţească vreo nenorocire!136. 

b. Navigând pe lângă coasta sudică, ei au ajuns curând la 
mica Insulă Thynias, unde Apollo a binevoit să apară în faţa lor 
într-o aură de splendoare divină. Orfeu i-a înălţat de îndată un 


1136 Apollonios din Rodos 11.329; Argonautica Orphica 688; Homer, 
Odiseea XII.61; Herodot IV.85; Plinius, Naturalis historia VI.32; Valerius 
Flaccus IV.561 şi urm.; Apollodor 1.9.22. 


altar și i-a sacrificat o capră sălbatică lui Apollo al Zorilor. 
Urmând exemplul lui, argonauţii au jurat acum să nu se 
părăsească vreodată unul pe celălalt în caz de primejdie, 
jurământ ce va fi comemorat în Templul Armoniei construit 
ulterior pe acea insulă. 

c. Apoi au navigat către orașul Mariandynia - faimos pentru 
prăpastia din apropierea lui, pe unde Heracle îl scosese pe 
Cerber din Lumea Subpământeană - și au fost întâmpinați cu 
căldură de regele Licos. Licos primise deja printr-un mesager 
vestea că dușmanul lui, regele Amicos, murise, astfel că, 
recunoscător fiind, l-a oferit argonauţilor pe Dascilos, fiul lui, ca 
să le fie călăuză în călătoria lor de-a lungul coastei. In ziua 
următoare, în timp ce erau pe cale să se îmbarce, ldmon 
prezicătorul a fost atacat de un mistreţ fioros ce pândea din 
stufărișul râului Licos și care i-a străpuns coapsa adânc cu colții 
lui mari. Idas a sărit în ajutorul lui ldmon și, când mistrețul s-a 
sângerat până a murit, iar argonauţii l-au jelit timp de trei zile. 
Apoi Tiphys s-a îmbolnăvit și a murit la rândul său, iar tovarășii 
săi, cuprinși de întristare, au înălţat un tumul peste cenușa lui, 
alături de cel pe care-l ridicaseră pentru Idmon. Mai întâi Anceu 
cel Mare, iar după el Erginos, Nauplios și Eufem s-au oferit cu 
toţii să îi ia locul lui Tiphys ca navigator, dar a fost ales Anceu, 
care i-a slujit bine”. 

d. Din Mariandynia, au continuat să navigheze spre est mai 
multe zile, până au ajuns în Sinope, în Paflagonia, oraș numit 
așa după fiica râului Asopos căreia Zeus îi făgăduise să-i ofere 
orice voia, după ce se îndrăgostise de ea. Şireată, Sinope a ales 
virginitatea și și-a petrecut restul vieţii în casa ei de acolo, într-o 
singurătate fericită. În Sinope, lason a găsit recruți care să 
ocupe cele trei locuri rămase vacante de pe bănci, anume fraţii 
Deileon, Autolicos și Flogios din Trica, cei ce-l însoţiseră pe 
Heracle în expediţia lui în ţara amazoanelor, dar care, după ce 
fuseseră despărțiți de el în mod accidental, se rătăciseră în acea 
regiune îndepărtată. 

e. Argo a navigat apoi pe lângă ţara amazoanelor, cea a 
chalibilor fierari, care nici nu cultivau pământul, nici nu îngrijeau 

turme, ci trăiau doar din câștigurile fierăriilor lor; ţara 
tibarenienilor, unde există obiceiul ca soţii să geamă ca și cum 
ar fi în chinurile facerii atunci când soțiile lor nasc; și ţara 
mosinoecilor, care trăiesc în case de lemn, se împreunează 
promiscuu și poartă lănci nespus de lungi și scuturi albe în 
formă de frunze de iederă!!*. 

f. Lângă mica insulă a lui Ares, peste Argo au zburat stoluri 
mari de păsări, lăsând să cadă asupra lor pene de bronz, una 
din ele rănindu-l pe Oileu la umăr. Atunci argonauţii și-au 
amintit de sfaturile lui Fineu și și-au pus coifurile, strigând cât îi 
ţinea gura; jumătate dintre ei vâsleau, în timp ce ceilalţi îi 
protejau cu scuturile de care își izbeau săbiile. Fineu îi mai 
sfătuise și să debarce pe insuliță, ceea ce au și făcut, gonind de 
acolo miriadele de păsări până nu a mai rămas nici una. In 
noaptea aceea, au lăudat înţelepciunea lui Fineu atunci când s-a 
stârnit o furtună violentă și patru eolieni agăţaţi de o grindă de 
lemn au fost aruncaţi la mal, aproape de tabăra lor; 
acești naufragiaţi s-au dovedit a fi Citisoros, Argeos, Frontis și 
Melanion, fii ai lui Frixos cu Chalciope, fiica regelui Eetes din 
Colhida, și astfel înrudiţi îndeaproape cu mulţi dintre cei 
prezenți. Ei eșuaseră în timpul unei călătorii spre Grecia, în care 
intenționau să revendice regatul din Orcomenos al bunicului lor, 
Atamas. lason i-a întâmpinat cu căldură și cu toţii au adus 
sacrificii pe o piatră neagră din templul lui Ares, unde 
fondatoarea lui, amazoana Antiope, sacrificase cândva cai. Când 
lason i-a lămurit că misiunea lui era să aducă înapoi în Grecia 
sufletul lui Frixos și, totodată, să recupereze lâna berbecului de 
aur pe care el călărise, Citisoros și fraţii lui s-au văzut puși în 
încurcătură, căci, chiar dacă datorau devotament amintirii 
tatălui lor, se temeau să nu își jignească bunicul cerându-i lâna. 
Însă ce altceva puteau să facă decât să se alăture cauzei 
acestor veri care le salvaseră viaţa!!3%? 

9. Apoi Argo a navigat de-a lungul coastei Insulei Filira, unde 
Cronos se împreunase cândva cu Filira, fiica lui Ocean, și fusese 
surprins de Rhea asupra faptului; atunci el se transformase în 
armăsar și plecase în galop, lăsând-o pe Filira să nască un copil 
pe jumătate om, pe jumătate cal - care s-a dovedit a fi Chiron, 

centaurul cel învăţat. Urând monstrul pe care trebuia acum să-l 
alăpteze, Filira s-a rugat să se prefacă în altceva decât era și a 
fost metamorfozată într-un tei. Dar unii spun că fapta s-a 
întâmplat în Tesalia sau Tracia, nu pe Insula Filira!1%0. 

h. Curând, lanţul Caucaz avea să se înalțe în faţa 
argonauţilor, iar ei au intrat pe gurile râului Fasis cel larg, care 
udă Colhida. Mai întâi lason a făcut o libaţie de vin amestecat cu 
miere pentru zeii ținutului, apoi a ascuns nava Argo într-un golf 
adăpostit și a convocat consiliul de război!!"!. 

x 

1. Stâncile Ciocnitoare, Rătăcitoare sau Albastre, învăluite în 
ceața mării, par să fi fost sloiuri de gheaţă de pe râurile rusești, 
care pluteau în derivă pe Marea Neagră; descrierile acestora 
erau amestecate cu relatări descurajatoare despre Bosfor, prin 
care curentul, umflat în urma dezgheţării marilor râuri, ajunge 
adesea la o viteză de cinci noduri. Pare că și alte Insule 
Rătăcitoare, cele din Marea Baltică, erau cunoscute negustorilor 
de chihlimbar (*170. 4). 

2. Cenotafurile înălțate ulterior de coloniștii greci în cinstea 
eroilor ldmon și Tiphys ar putea explica povestea morţii lor în 
timpul călătoriei. Se spune că ldmon ar fi fost ucis de un mistreţ, 
asemenea lui Zeus Cretanul, Anceu și Adonis - cu toţii regi sacri 
primitivi (*18.7). Numele ldmon („cunoscător”) sugerează că era 
vorba de un altar oracular, iar Apollonios din Rodos îl descrie 
într-adevăr ca pe un prezicător. 

3. Orașul Mariandynia este numit după Ma-ri-enna (cuvântul 
sumerian pentru „mamă foarte rodnică a cerului”), alias Mirina, 
Ay-Mari sau Mariamne, o zeiță bine-cunoscută din estul 
Mediteranei. Cha/ybs era cuvântul grec pentru „fier”, iar calibii 
pare să fi fost un alt nume al tibarenienilor, primii fierari ai 
Antichității. În Geneza X.2, ţinutul lor este numit Tubal (Tubal = 
Tiban, iar Tubal Cain erau tibarenienii care veniseră din 
Armenia în Canaan, împreună cu hoardele hicsoșilor. Forme 
modificate ale cuvadei practicate de tibarenieni supraviețuiesc 
în multe părţi din Europa. Obiceiurile mosinoecilor, descrise de 

Xenofon - a cărui operă Anabasis a fost studiată de Apollonios 
din Rodos - sunt remarcabil de similare cu cele ale picţilor 
scoțieni și ale irlandezilor sidhe, triburi venite în Britania în 
Epoca Bronzului timpurie din regiunea Mării Negre. 

4. Întâlnirea lui lason cu păsările de pe mica insulă a lui Ares, 
acum Insula Puga din apropierea râului Kessab, sugerează că 
Argo a sosit acolo la începutul lui mai; vasul trebuie să fi navigat 
prin Bosfor, înainte ca prin strâmtoare curentul să devină prea 
puternic pentru a putea fi învins prin vâslit, și să fi ajuns în Puga 
la momentul marii migrații de primăvară a păsărilor dinspre 
Peninsula Sinai. Se pare că mai multe păsări epuizate, care 
traversaseră în zbor munţii Asiei Mici, în drumul lor spre Volga, 
și-au găsit adăpostul lor de pe mica insulă Puga supraaglomerat 
și s-au așezat pe Argo, terorizând echipajul superstițios. Potrivit 
Păsărilor din Egipt a lui Nicoll, printre aceste migratoare se 
numărau „șoimi, ciocârlii, ereţi de stuf, rațe și alte păsări 
de baltă”, dar, de vreme ce insulița îi era dedicată lui Ares, 
mitografii le atribuie pene de bronz și intenţii ostile. Este 
probabil ca alungarea de către Heracle a păsărilor stimfaliene 
într-o insulă din estul Mării Negre să fi fost dedusă din aventura 
argonauţilor, mai degrabă decât invers, cum se presupune de 
obicei. 

5. Faima de doctor, învăţat și profet a lui Chiron i-a adus titlul 
de Fiu al Filirei („teiului”); el este numit și descendent al lui Ixion 
(*63.d). Florile de tei erau des folosite în epoca clasică pe post 
de tonifiant și continuă să fie și acum; mai mult, scoarţa 
interioară a teiului (floemul) era utilizată ca tăblițe de scris 
întotdeauna aflate la îndemână, iar când era ruptă în fâșii, era 
folosită la ghicit (Herodot IV.67; Aelianus, Varia historia XIV.12). 
Dar Insula Filira trebuie să își fi derivat numele de la un pâlc de 
tei care creșteau acolo, mai degrabă decât din legăturile istorice 
cu Tesalia sau Tracia. Nici una dintre aceste insule de coastă nu 
are mai mult de o sută de metri lungime. 

6. Colhida este cunoscută acum drept Georgia, iar râul Fasis, 
drept Rion. 


152. Dobândirea lânii de aur 


a. În Olimp, Hera și Atena discutau cuprinse de îngrijorare 
despre felul în care lason, favoritul lor, ar putea lua lâna de aur. 


În cele din urmă, au decis să se adreseze Afroditei, care a 
promis ca poznașul ei fiu, micul Eros, să o facă pe Medeea, fiica 
regelui Eetes, să simtă o pasiune subită pentru el. Afrodita l-a 
găsit pe Eros jucând zaruri cu Ganimede, dar trișând la fiecare 
aruncare, și l-a rugat să-și trimită una dintre săgeți în inima 
Medeei. l-a oferit drept recompensă un glob de aur smălţuit cu 
cercuri albastre, ce fusese jucăria lui Zeus în copilăria lui; când 
era aruncat în aer, globul lăsa o urmă ca de stea căzătoare. Eros 
a acceptat bucuros recompensa, iar Afrodita a promis celorlalte 
zeițe că avea să ţină trează pasiunea Medeei cu ajutorul unei 
vrăji noi: un vârtecap viu țintuit cu aripile desfăcute pe o roată 
de foc. 

b. Între timp, în consiliul de război ţinut în golf, lason a propus 
ca el și fiii lui Frixos să meargă împreună în orașul învecinat, 
Aea din Colhida, unde rege era Eetes, și să ceară lâna ca pe o 
favoare; și doar dacă vor fi refuzaţi să recurgă la viclenie sau la 
violenţă. Toţi au salutat propunerea lui, iar Augias, fratele vitreg 
al lui Eetes, li s-a alăturat. S-au apropiat de Aea trecând prin 
cimitirul lui Circe, aflat la marginea râului, unde numeroase 
cadavre de bărbaţi învelite în piei de bou netăbăcite erau 
expuse în vârful sălciilor, ca să fie mâncate de păsări - căci 
colhidienii îngroapă doar trupurile femeilor. Aea strălucea în 
toată splendoarea în fața lor de pe un deal consacrat lui Helios, 
tatăl lui Eetes, care își ţinea acolo caii lui albi. Hefaistos 
construise palatul regal în semn de recunoștință pentru că 
Helios îl salvase atunci când fusese împresurat de giganţi, în 
timpul atacului lor din Olimp. 

c. Prima soţie a regelui Eetes, nimfa caucaziană Asterodeia, 
mama lui Chalciope, văduva lui Frixos, și a Medeei, preoteasa- 
vrăjitoare a lui Hecate, murise cu câţiva ani în urmă, iar a doua 
lui soție, Idia, îi născuse acum un fiu, pe Apsirtos. 

d. Când lason și însoțitorii lui s-au apropiat de palat, au fost 
întâmpinați mai întâi de Chalciope, care a fost surprinsă să îi 
vadă pe Citisoros și pe ceilalţi trei fii ai ei întorcându-se atât de 
curând, iar când a auzit povestea lor, l-a copleșit pe lason cu 
mulţumiri că îi salvase. Apoi a venit Eetes, însoţit de Idia, și, 
vădit nemulţumit - căci Laomedon promisese să îi împiedice pe 
toți grecii să intre în Marea Neagră -, i-a cerut lui Egeu, nepotul 
lui preferat, să îi explice această intruziune. Egeu a răspuns că 
lason, căruia el și fraţii lui îi datorau viaţa, venise să ia lâna de 


aur, conform unui oracol. Dar văzându-l pe Eetes tot mai furios, 
a adăugat de îndată: „lar în schimb, acești nobili greci îi vor 
supune bucuroși pe sarmaţi stăpânirii Maiestăţii Tale”. Eetes a 
râs dispreţuitor, apoi i-a poruncit lui lason și lui Augias, pe care 
nu catadicsea să îl recunoască drept frate, să se întoarcă de 
unde au venit, înainte ca limbile și mâinile să le fie retezate. 

e. Chiar în acel moment, din palat a ieșit prințesa Medeea și 
Eetes s-a rușinat, deoarece lason i-a răspuns amabil și 
cuviincios, așa încât s-a angajat să îi cedeze lâna, dar a pus 
niște condiţii aparent cu neputinţă de îndeplinit. lason trebuia să 
înjuge doi tauri cu picioarele de bronz și care aruncau flăcări pe 
nări, creaţii de-ale lui Hefaistos, și să are câmpul lui Ares cu o 
suprafaţă de patru ori mai mare decât puteau boii să are într-un 
an, apoi să îl semene cu dinţii de șarpe primiţi de la Atena, cei 
câţiva rămași după ce Cadmos îi semănase în Teba. lason a 
rămas înmărmurit, întrebându-se cum să îndeplinească aceste 
munci nemaiauzite, dar Eros a aţintit una dintre săgețile lui spre 
Medeea și i-a împlântat-o în inimă până la pene. 

f. Chalciope, care în seara aceea a vizitat-o pe Medeea la ea 
în dormitor ca să pună o vorbă bună pentru Citisoros și fraţii lui, 
a aflat că ea se îndrăgostise până peste cap de lason. Când 
Chalciope s-a oferit ca mijlocitoare, Medeea a promis, cuprinsă 
de entuziasm, să-l ajute pe lason să înjuge taurii ce aruncau 
flăcări pe nări și să dobândească lâna de aur; singura condiţie 
era ca la plecare să se îmbarce și ea pe Argo, ca soţie a lui. 

9. A fost chemat și lason, care a jurat pe toţi zeii din Olimp să 
îi rămână credincios Medeei pe viaţă. Ea i-a oferit o sticluţă ce 
conţinea o loțiune de șofran caucazian cu două tulpini, roșie ca 
sângele, care avea să-l protejeze împotriva respirației de foc a 
taurilor; acest leac apăruse prima oară din sângele lui 
Prometeu, pe când era schingiuit. lason a primit sticluţa cu 
recunoștință și, după o libaţie de miere, a destupat-o și și-a uns 
trupul cu conţinutul ei, precum și scutul și lancea. El a putut 
astfel să supună taurii și să îi înjuge la un plug cu lama tare ca 
diamantul. A arat toată ziua, iar la căderea nopţii a semănat 
dinţii, din care au răsărit de îndată bărbaţi înarmaţi, pe care i-a 
provocat să se lupte între ei, așa cum făcuse și Cadmos într-o 
ocazie similară, aruncând un inel de piatră în mijlocul lor; apoi i- 
a ucis pe supraviețuitori. 

h. Însă regele Eetes nu avea nici o intenţie să se despartă de 


lâna lui și a refuzat fără rușine să recunoască înţelegerea. A 
ameninţat că va incendia Argo, care acum era ancorată în Aea, 
și va masacra tot echipajul; dar Medeea, căreia el i se confesase 
imprudent, i-a condus pe lason și o parte dintre argonauţi în 
incinta templului lui Ares, situat la vreo zece kilometri 
depărtare. Acolo se afla lâna, păzită de un balaur fioros și 
nemuritor, cu un milion de inele, mai mare chiar și decât nava 
Argo, un balaur născut din sângele monstrului Tifon, cel ucis de 
Zeus. Ea a domolit șuieratul balaurului cu incantaţii, apoi i-a 
stropit pleoapele cu niște picături somnifere, folosindu-se de 
crenguţe de ienupăr proaspăt tăiate. lason a desfăcut pe ascuns 
lâna din stejarul de care atârna și amândoi s-au întors în grabă 
pe plaja unde se afla Argo. 

i. Dar deja preoţii lui Ares dăduseră alarma, iar în atacul care 
a urmat colhidienii i-au rănit pe lfitos, Meleagru, Argos, Atalanta 
și lason. Dar toți au izbutit să se urce la bordul lui Argo, care îi 
aștepta; au plecat vâslind în mare grabă, urmăriţi de galerele lui 
Eetes. Doar lfitos a murit din pricina rănilor primite; cât despre 
Medeea, ea i-a vindecat repede pe ceilalţi cu leacuri inventate 
de ea!!?. 

j. Or, sarmaţii pe care lason promisese să îi cucerească erau 
urmașii amazoanelor de pe trei corăbii capturate de Heracle în 
timpul celei de-a noua munci; ele și-au rupt lanţurile și i-au ucis 
pe marinarii puși să le păzească, dar, neștiind mai nimic despre 
arta navigaţiei, plutiseră în derivă de-a lungul Bosforului 
cimerian, și trăseseră la mal la Cremni, în patria sciţilor liberi. 
Acolo au prins o herghelie de cai sălbatici, i-au încălecat și au 
început să devasteze ţinutul. Curând, sciţii, dându-și seama 
după unele cadavre ajunse în mâinile lor că invadatorii erau 
femei, au trimis un grup de bărbaţi tineri să le ofere 
amazoanelor iubirea lor în loc de luptă. Ceea ce nu s-a dovedit a 
fi prea greu; dar amazoanele au fost de acord să se 
căsătorească cu ei doar dacă se mutau pe malul estic al râului 
Tanais, unde urmașii lor, sarmaţii, încă mai locuiesc și păstrează 
obiceiurile amazoanelor, cum ar fi faptul că fiecare fată trebuie 

să omoare un bărbat în luptă înainte de a-și putea găsi un 
sot1143, 
x 

1. Această parte a legendei încorporează mitul primitiv al 
sarcinilor impuse lui Diomede de regele cu a cărui fiică dorea el 
să se căsătorească. 

2. Vraja de dragoste a Afroditei, descrisă cu grijă de Teocrit 
(/aile 11.17), era folosită în întreaga Grecie, inclusiv în anturajul 
lui Socrate (Xenofon, Memorabilia  1ll.11.17). Deoarece 
vârtecapul își face cuib în sălcii, șuieră ca un șarpe și depune 
ouă albe, el a fost consacrat dintotdeauna lunii; lo („lună”) l-a 
trimis ca mesager al ei îndrăgostitului Zeus (*56.a). Unul dintre 
denumirile populare din Europa este „perechea cucului”, iar 
cucul apare în povestea modului în care Zeus a curtat-o pe 
Zeiţa-Lună, Hera (*12.a). Aprinderea focului prin frecare (roata 
de foc) era un procedeu magic de provocare a dragostei prin 
simpatie, așa cum cuvântul englez punk înseamnă și iască, și 
prostituată. Eros cu torţă și săgeți este un Eros posthomeric, dar 
pe vremea lui Apollonios din Rodos comportamentul lui 
năstrușnic și disperarea Afroditei deveniseră o glumă literară 
(*18.a) pe care Apuleius o duce mai departe în Cupidon și 
Psyche. 

3. Obiceiul colhidian de a înveli cadavrele în piei și de a le 
expune în vârful sălciilor amintește de obiceiul parţilor de a le 
lăsa pe anumite postamente ca să fie mâncate de vulturi, 
pentru a nu pângări principiul sacru al focului, darul sfânt al 
Soarelui, prin actul incinerării. Apollonios din Rodos îl 
menţionează, pare-se pentru a sublinia îngrijorarea lui Pelias 
față de umbra lui Frixos: fiind grec, el nu putea considera faptul 
drept un rit funerar adecvat. Taurii care aruncau flăcări pe nări 
ai lui Eetes îi amintesc, din nou, pe cei de bronz, în care 
prizonierii erau fripţi de vii de către Falaride din Agrigent - o 
colonie a Rodosului -, probabil în onoarea zeului lor Helios, al 
cărui simbol era un taur de bronz (Pindar, Ode pythianice 1.185, 
cu scolie); dar oamenii semănaţi cu care s-a întrecut lason nu se 
potrivesc în această poveste. Chiar dacă era rezonabil ca un 
străin canaanit precum Cadmos să se lupte cu autohtonii 
pelasgi atunci când a invadat Beoţia (*58.g), lason, în calitatea 
lui de candidat la regalitate de origine autohtonă, ar fi trebuit 

mai degrabă să primească sarcina lui Kilhwych de a ara, a 
semăna și a recolta într-o singură zi (*148.5) - un act ritualic 
ușor de mimat în mijlocul verii -, decât să se lupte corp la corp 
cu un taur și să poarte obișnuitul simulacru de luptă împotriva 
unor bărbaţi deghizați în animale. Obţinerea lânii de aur de 
către lason corespunde dobândirii de către Heracle a merelor de 
aur păzite de un alt balaur veșnic treaz (*133.8). Cel puţin patru 
dintre muncile lui Heracle par să îi fi fost impuse în calitatea lui 
de candidat la regalitate (*123.1; 124.2; 127.1 și 129.1). 

4. lason și Heracle sunt, de fapt, același personaj în măsura în 
care e vorba de mitul sarcinilor de îndeplinit în vederea 
căsătoriei; iar vestigii ale primei și celei de a șaptea munci 
supraviețuiesc aici în uciderea mistreţului din Mariandynia și a 
leului lui Cizicos, ambele fiindu-i atribuite lui lason. „lason” era, 
desigur, un nume al lui Heracle. 

5. ȘSofranul de Colhida al Medeei este co/chicum, otrăvitoarea 
brândușă de toamnă folosită de antici drept cel mai eficient leac 
împotriva gutei, cum este și astăzi. Reputația ei de plantă 
periculoasă a contribuit la renumele Medeei. 

6. Sarmaţii erau călăreţii arcași sciți din stepă (*132.6); nu e 
de mirare că Eetes a râs la ideea că lason și infanteria lui cu 
arme grele i-ar fi putut supune. 


153. Uciderea lui Apsirtos 


a. Au supraviețuit mai multe relatări diferite despre 
întoarcerea lui Argo în Tesalia, chiar dacă este general acceptat 
faptul că, la îndemnul lui Fineu, argonauţii au navigat în jurul 
Mării Negre în sens invers mersului soarelui. Unii spun că atunci 
când Eetes i-a ajuns din urmă, aproape de gurile Dunării, 
Medeea l-a ucis pe Apsirtos, fratele ei vitreg mai mic pe care îl 
luase la bord, și l-a tăiat în bucăţi pe care le-a zvârlit una câte 
una ca să fie luate de puternicul curent marin. Această 
stratagemă crudă i-a întârziat pe urmăritori, deoarece l-a obligat 
pe Eetes să recupereze pe rând fiecare bucată pentru 
înmormântarea de mai târziu, din Tomis!1%. Se spune că 
adevăratul nume al fratelui vitreg al Medeei ar fi fost Egialeu, 


1144 Apollodor 1.9.24; Ferekydes, citat în scolia la Apollonios din 
Rodos IV.223 şi 228; Ovidiu, T7ristel/e Ill.9; Stephanus Byzantinus s.v. 

căci Apsirtos, care înseamnă „tras în jos”, nu face decât să 
consemneze ce s-a întâmplat cu membrele lui mutilate după ce 
a murit!1%. Alţii plasează crima chiar în Aea și spun că lason l-a 
ucis și pe Eetes"*. 

b. Insă cea mai detaliată și mai coerentă relatare este aceea 
că Apsirtos, trimis de Eetes în urmărirea lui lason, a prins Argo 
în capcană la gurile Dunării, unde argonauţii au convenit să o 
debarce pe Medeea la țărm, pe o insulă din apropiere 
consacrată lui Artemis, lăsând-o pentru câteva zile în grija unei 
preotese; între timp, un rege al birgilor avea să judece cazul și 
să decidă dacă ea trebuia să se întoarcă acasă sau să îl urmeze 
pe lason în Grecia și în a cui posesie trebuia să rămână lâna. 
Dar Medeea i-a trimis un mesaj personal lui Apsirtos, 
prefăcându-se că fusese răpită și implorându-l să o salveze. In 
noaptea aceea, când Apsirtos s-a dus pe insulă și a încălcat 
astfel armistițiul, lason l-a urmărit, l-a așteptat și l-a doborât pe 
la spate. Apoi i-a tăiat mâinile și picioarele și i-a lins de trei ori 
sângele scurs, pe care l-a scuipat de fiecare dată, pentru a-i 
împiedica umbra să îl urmărească. Imediat ce Medeea a ajuns 
din nou la bordul lui Argo, argonauţii i-au atacat pe colhidienii 
rămași fără conducător, le-au împrăștiat flota și au fugit”. 

c. Unii susţin că, după uciderea lui Apsirtos, Argo a făcut cale 
întoarsă și a navigat în sus pe Fasis, până în Marea Caspică, iar 
de acolo în Oceanul Indian, ajungând iarăși în Mediterana prin 
Lacul Tritonis!1%8. Alţii susțin că a navigat în amonte pe Dunăre 
și Sava, apoi în aval pe Pad, care se unește cu Sava, și în Marea 
Adriatică; dar a fost urmărită de furtuni și împinsă spre 
coasta Italiei, până când a ajuns la insula lui Circe, Eea. lar alţii, 
că a navigat în sus pe Dunăre, apoi a ajuns la insula lui Circe de- 
a lungul Padului și prin iazurile învolburate din locul în care el se 
unește cu puternicul fluviu Ron115%. 


1145 Cicero, Despre natura zeilor 1ll.19; lustin XLII.3; Diodor din Sicilia 

Medeea 1334; Diodor din Sicilia IV.48. 

1148 Pindar, Ode pythianice IV.250 şi urm.; Mimnerm din Colofon, 

1149 Apollodor 1.9.24; Diodor din Sicilia IV.56.7-8. 

d. lar alţii pretind că argonauţii au vâslit pe Don până au 
ajuns la izvoarele lui, apoi au tras Argo spre un alt râu care 
curge spre nord, spre Golful Finlandei. Sau că, de pe Dunăre, ei 
au tras corabia spre izvorul râului Elba și, purtaţi de apele 
acestuia, au coborât în lutlanda. Și că și-au fixat ruta spre 
Ocean, trecând pe lângă Britania și Irlanda, și au ajuns la insula 
lui Circe după ce au navigat printre Coloanele lui Heracle și de-a 
lungul coastelor Spaniei și Galiei'!*. 

e. Insă aceste rute nu sunt posibile. Adevărul este că Argo s-a 
întors prin Bosfor, pe drumul pe care venise, și a trecut prin 
Helespont în siguranță, deoarece troienii nu se mai puteau 
opune trecerii sale. Căci, la întoarcerea din Misia, Heracle 
strânsese o flotă de șase vase [furnizate de dolioni și de aliaţii 
lor din Percote] și, după ce a navigat în sus pe râul Scamandru, 
la adăpostul întunericului, a surprins și a distrus flota troiană. 
Apoi și-a croit drum spre Troia lovind în dreapta și-n stânga cu 
măciuca și i-a cerut regelui Laomedon iepele devoratoare de 
oameni ale regelui Diomede, pe care i le lăsase în grijă cu mai 
mulţi ani în urmă. Când Laomedon a negat că ar avea 
cunoștință despre așa ceva, Heracle l-a ucis, împreună cu toţi fiii 
lui, în afară de nou-născutul Podarces sau Priam, pe care l-a 
numit rege în locul lui!1%2. 

f. lason și Medeea nu se mai aflau la bordul corabiei Argo. 
Grinda oraculară de pe vas vorbise din nou, refuzând să-i mai 
poarte pe vreunul dintre ei până când nu aveau să fie purificaţi 
de crimă; iar de la gurile Dunării ei porniseră spre Eea, insula pe 
care locuia mătușa Medeei, Circe. Nu era Insula Eea din 
Campania unde a plecat Circe mai târziu să-și ducă viaţa, ci 
fosta ei rezidenţă din Istria; iar Medeea l-a condus pe lason 
acolo pe ruta pe care sunt aduse în fiecare an la Delos darurile 
învelite în paie ale hiperboreenilor. Circe, la care ei s-au dus ca 
suplicanţi, i-a purificat fără tragere de inimă cu sângele unei 
scroafe tineret, 

g. Or, urmăritorii lor din Colhida fuseseră preveniţi să nu se 

întoarcă fără Medeea și lâna de aur și, bănuind că ea se dusese 
la Circe pentru purificare, au traversat Marea Egee în urma lui 
Argo, înconjurând Peloponesul, și au urcat apoi pe lângă coasta 
lliriei, presupunând pe bună dreptate că Medeea și lason 
aranjaseră ca cineva să-i aducă din Eea!!*. 

h. Însă unii spun că Apsirtos încă mai comanda flota din 
Colhida în acel moment și că Medeea l-a prins și l-a ucis pe una 
dintre insulele lIliriei numite de atunci Insulele Apsirtide!'5. 

x 

1. Combinarea călătoriei spre vest cu cea spre est a rămas 
acceptată până când cunoștințele geografice ale grecilor au 
progresat și au devenit de neconciliat cu elemente principale ale 
poveștii; anume dobândirea lânii de pe râul Fasis și purificarea 
Medeei și a lui lason de către Circe, care trăia fie în Istria, fie în 
largul coastei de vest a Italiei. Însă, de vreme ce nici un istoric 
nu își permitea să își ofenseze publicul prin respingerea 
călătoriei ca fiind una inventată, s-a presupus că argonauţii se 
întorseseră, mai întâi, din Marea Neagră urmând firul Dunării, 
Savei și prin Adriatica; apoi, când exploratorii au descoperit că 
Sava nu se varsă în Adriatica, s-a presupus că există o 
confluență între Dunăre și Pad prin care ar fi putut să treacă 
Argo; iar atunci când, mai târziu, s-a dovedit că Dunărea era 
navigabilă doar până la Porţile de Fier și nu se întâlnea cu Padul, 
s-a spus că nava ar fi urcat pe Fasis și ar fi intrat în Marea 
Caspică și apoi în Oceanul Indian (unde exista o altă Colhida în 
lungul coastei Malabar- Ptolemeu  Hefestion  VIII.1.10), 
întorcându-se prin „apele lui Ocean” și Lacul Tritonis. 

2. Posibilitatea acestei a treia rute fiind și ea negată, 
mitografii au sugerat că Argo navigase în sus pe Don, despre 
care se presupunea că își are izvorul în Golful Finlandei, de unde 
a putut să ocolească Europa și să se întoarcă în Grecia prin 
strâmtoarea Gibraltar. Sau că au ajuns cumva pe Elba, pe 
Dunăre și printr-un portaj de distanţe lungi, apoi au coborât 
până la gurile ei și au ajuns acasă, pe lângă coastele Irlandei și 
Spaniei. Diodor din Sicilia, care și-a dat seama că Argo nu se 
putuse întoarce decât prin Bosfor, așa cum venise, a pus 
problema mai realist arătând că lstrul (acum Dunărea) era 
confundat adesea cu lIstros, un pârâu neînsemnat care se vărsa 


1154 Hyginus, Fabula 23; Apollodor, /oc. cit. 

în Adriatica lângă Trieste. Într-adevăr, chiar și pe vremea lui 
Augustus, geograful Pomponius Mela (1l.3.13 și 4.4) încă mai 
relata că braţul vestic al Dunării „se scurge în Adriatica având o 
turbulenţă și o violenţă egale cu ale fluviului Pad”. Iniţial, 
dobândirea lânii de aur, urmărirea de către colhidieni și moartea 
lui Apsirtos trebuie să fi avut loc în nordul Adriaticii. Ovidiu 
prefera să creadă că Apsirtos a fost ucis la gurile Dunării și 
îngropat la Tomis, deoarece acolo era locul în care îi era lui 
sortit să moară. 

3. Se spunea că Eea (*170./-/ și 5) îi aparţinea lui Chrises, 
tatăl lui Minias și străbunicul lui Frixos; iar Chryses înseamnă 
„de aur”. Este deci foarte posibil ca minienilor să le fi fost 
poruncit să îmbuneze spiritul lui, mai degrabă decât pe cel al lui 
Frixos, atunci când au luat lâna de aur. Potrivit lui Strabon, 
Frixos avea un altar de erou în Moschia, la Marea Neagră, „unde 
niciodată nu se sacrifica un berbec”; dar sanctuarul trebuie să fi 
fost întemeiat mai târziu, ca urmare a reputației dobândite de 
călătoria lui Argo - căci romanii au construit temple și pentru 
eroii și eroinele grecești, introduși fără vreun temei în istoria lor 
naţională. 

4. Numele „Apsirtos”, care comemorează aruncarea în apă a 
rămășițelor sale, era probabil un nume local al lui Orfeu, după 
dezmembrarea lui de către menade (*28.9). 

5. Atât Valerius Flaccus, cât și Diodor din Sicilia consemnează 
că jefuirea Troiei de către Heracle în călătoria de plecare, și nu 
la întoarcere, este o eroare. 


154. Argo se întoarce în Grecia 


a. După ce au ajuns în Corcira, care pe atunci se numea 
Drepane, colhidienii au găsit Argo trasă la mal în dreptul micuţei 
insule Macris; echipajul sărbătorea cu entuziasm succesul 
expediției. Conducătorul colhidian i-a vizitat pe regele Alcinoos 
și pe regina Arete, cerând în numele lui Eetes predarea Medeei 
și a lânii. Arete, căreia Medeea îi ceruse protecţie, l-a ţinut în 
acea noapte treaz pe Alcinoos, plângându-se de tratamentul 
crud la care taţii le supuneau atât de des pe fiicele lor 
neascultătoare: de exemplu, cruzimea lui Nicteu faţă de Antiope 
și a lui Acrisios față de Danae. „Chiar acum”, i-a spus ea, 
„sărmana prinţesă Metope zace într-o temniţă din Epir, la 


ordinele nemilosului ei tată, regele Ehteos! A fost orbită cu 
ghimpi de bronz și pusă să macine boabe de orz din fier într-o 
piuă grea: «Când o să faci făină din ele, îţi voi reda vederea», o 
batjocorește el pe biata fată. Eetes ar fi în stare să o trateze pe 
fermecătoarea Medeea cu aceeași barbarie, dacă i se va oferi 
șansa” 1156, 

b. În cele din urmă, Arete l-a convins pe Alcinoos să îi spună 
ce judecată avea să dea în dimineaţa următoare, și anume: 
„Dacă Medeea e încă virgină, se va întoarce în Colhida; dacă nu, 
e liberă să rămână cu lason”. În timp ce el dormea adânc, Arete 
și-a trimis mesagerul să îl prevină pe lason la ce să se aștepte, 
iar el s-a căsătorit cu Medeea de îndată, în peștera lui Macris, 
fiica lui Aristeu, numită de unii și doica lui Dionysos. Argonauţii 
au sărbătorit nunta printr-un banchet somptuos, așternând lâna 
de aur pe patul nupţial. A doua zi, când a fost rostită judecata, 
lason a revendicat-o pe Medeea ca soţie, iar colhidienii nu au 
putut nici să execute ordinele lui Eetes, nici să se întoarcă 
acasă, de frica mâniei lui. Drept urmare, unii s-au stabilit în 
Corcira, iar alţii au ocupat acele insule din Iliria, nu departe de 
Eea lui Circe, numite acum Apsirtide, apoi au construit orașul 
Pola pe continent, în Istria!!57. 

c. Când, după un an sau doi, Eetes a auzit cele întâmplate, 
aproape că a murit de furie și a trimis în Grecia un crainic care 
să o ceară pe Medeea și despăgubire pentru prejudiciile aduse 
lui; dar crainicul a fost informat că pentru răpirea lui lo de către 
bărbaţii din neamul lui Eetes încă nu fusese plătită vreo 
despăgubire (deși adevărul era că lo fugise fiindcă era urmărită 
de un tăun), astfel că nu aveau de plătit nici pentru plecarea 
voluntară a Medeei!!58. 

d. De acum lason nu mai trebuia decât să înconjoare Capul 
Malia și să se întoarcă la lolcos cu lâna. El a trecut cu bine pe 
lângă Insulele Sirenelor, unde cântecele seducătoare ale acestor 
femei-păsări au fost contracarate de cele și mai frumoase ale 
lirei lui Orfeu. Doar Butes s-a aruncat peste bord, încercând să 
înoate spre mal, dar Afrodita l-a salvat, ducându-l pe Muntele 

Erix prin Lilybaeum și făcându-l acolo amantul ei. Unii spun că 
sirenele, care își pierduseră deja aripile în urma unei competiţii 
muzicale propuse de Hera, în care muzele le-au învins, s-au 
sinucis din pricina eșecului lor de a rivaliza cu Orfeu; dar că încă 
erau pe insula lor când Odiseu a trecut pe acolo, o generaţie 
mai târziu!159, 

e. Argonauţii au navigat apoi pe lângă coasta de esta Siciliei, 
pe o vreme frumoasă, iar acolo au văzut cirezile albe fără 
pereche ale lui Helios care pășteau pe țărm, dar s-au abținut să 
fure vreuna dintre ele!1%. Dintr-odată, au fost loviți de un vânt 
din nord, un vânt înfricoșător, care, după nouă zile, i-a împins 
spre cele mai îndepărtate ţinuturi ale Libiei; acolo, un val enorm 
a aruncat Argo pe stâncile primejdioase care tivesc coasta, iar 
când s-a retras, a lăsat-o eșuată, la peste un kilometru 
depărtare de țărm. Cât vedeau cu ochii, era doar un deșert fără 
viaţă, încât argonauţii erau deja pregătiţi să moară atunci când 
Zeița Triplă Libia i-a apărut într-un vis lui lason, înveșmântată în 
piei de capră, și l-a liniștit. Atunci ei au prins curaj și au pus Argo 
pe bușteni, împingând-o cu forța umerilor până la Lacul Tritonis, 
la multe mile depărtare, ceea ce le-a luat douăsprezece zile. Cu 
toții ar fi murit de sete dacă nu ar fi fost izvorul pe care Heracle 
îl făcuse nu cu mult timp în urmă să ţâșnească din pământ, în 
drumul lui spre merele de aur ale Hesperidelor“, 

f. Cantos tocmai fusese ucis de Cafauros, un păstor garamant 
căruia îi mâna turmele, dar tovarășii lui l-au răzbunat!1%. Abia ce 
au fost îngropate ambele cadavre, când Mopsos a călcat pe un 
șarpe libian care l-a mușcat de călcâi; o ceaţă deasă i s-a lăsat 
pe ochi și părul i-a căzut, iar el a murit în agonie. După ce i-au 
făcut o înmormântare de erou, argonauţii au început a-și pierde 
speranţa, neizbutind să afle vreo cale de ieșire din laci1%. 

9. Totuși, înainte de a se îmbarca pentru călătorie, lason se 
consultase cu Pythia din Delfi, care îi dăduse două trepieduri din 

bronz masiv; acum, Orfeu l-a sfătuit să îmbuneze zeitățile 
lacului cu unul dintre ele. De cum a făcut asta, zeul Triton a 
apărut și a luat trepiedul fără măcar să mulţumească, dar 
Eufem i-a barat calea și i-a spus cuviincios: „Rogu-te, stăpâne, 
fii atât de bun și îndrumă-ne spre Marea Mediterană!”. Drept 
răspuns, Triton s-a mulţumit să arate spre râul Tacape, dar, 
după ce s-a mai gândit, i-a dat lui Eufem un bulgăr de pământ, 
care a făcut din descendenţii lui suverani ai Libiei. Eufem a 
acceptat darul și a sacrificat o oaie drept mulţumire, iar Triton a 
consimţit să tragă Argo de chilă până la Mediterana, prezicând 
în acest timp că, atunci când descendenţii unui anume argonaut 
vor lua cu ei trepiedul de bronz din templul lui, o sută de orașe 
grecești vor apărea în jurul Lacului Tritonis. Auzind acestea, 
troglodiţii libieni au ascuns de îndată trepiedul în nisip, iar 
profeția încă nu s-a împlinit!1%%. 

h. Argonauţii s-au îndreptat apoi spre nord și au ajuns în 
Creta, unde au fost împiedicaţi să debarce de Talos, santinela 
de bronz creată de Hefaistos, care a bombardat Argo cu stânci, 
cum îi era obiceiul. Medeea i-a vorbit monstrului cu glas mieros, 
promiţându-i să-l facă nemuritor dacă va bea o anumită poţiune 
magică; în realitate, era un somnifer, încât, în timp ce Talos 
dormea, Medeea i-a scos cuiul de bronz care astupa singura lui 
venă, cea care ducea de la gât la glezne. Din ea s-a revărsat 
divinul ichor, lichidul incolor care îi servea drept sânge, iar Telos 
a murit. Însă unii spun că, fermecat de ochii Medeei, el s-a 
clătinat, s-a zgâriat la călcâi de o stâncă și a sângerat până a 
murit. Alţii spun că Peas l-a străpuns în călcâi cu o săgeată!!$5. 

i. Noaptea următoare, Argo a fost prinsă de o furtună dinspre 
sud, dar lason l-a invocat pe Apollo, iar zeul a trimis un fulger de 
lumină, făcându-l să vadă la tribord Insula Anafi, una dintre 
Insulele Sporade, unde Anceu a izbutit să pună vasul pe uscat. 
Drept recunoștință, lason i-a înălţat un altar lui Apollo, iar cele 
douăsprezece roabe fecioare feniciene ale Medeei, primite de la 
regina Arete, au izbucnit în râs când, în lipsa unei victime, lason 

și tovarășii lui au făcut libații de apă pe tăciunii aprinși pentru 
sacrificiu. In replică, argonauţii le-au tachinat și s-au încăierat cu 
ele drăgăstos - un obicei care a supravieţuit până azi la 
sărbătoarea de toamnă din Anafi. 

j. Ajunși în Egina, au organizat un concurs: cine putea să 
scoată un urcior cu apă și să îl aducă primul plin pe vas; 
locuitorii din Egina încă mai ţineau această întrecere cu urciorul. 
Din Egina până în lolcos a fost o călătorie simplă, pe care 
nenumărate vase o fac în fiecare an, iar ei au parcurs-o pe 
vreme frumoasă, fără nici un pericol!166. 

K. Unii barzi aranjează evenimentele într-o ordine diferită: ei 
spun că argonauţii au repopulat Lemnosul în călătoria lor spre 
casă, nu când au navigat spre Colhida!!%; alţii, că vizita în Libia 
a avut loc înaintea călătoriei spre Aea, când lason s-a dus cu 
Argo să consulte Oracolul din Delfi și a fost deturnat de la ruta 
lui de o furtună subită!'68. lar alţii susțin că ei au călătorit pe 
lângă coasta de vest a Italiei și au dat numele „Argous” unui 
port de pe Insula Elba unde au debarcat, după numele lui Argo, 
și că sudoarea de care s-au șters pe plajă s-a transformat în 
pietricele de forme diferite. Mai mult, că au întemeiat în 
Leucania templul Herei din Argos, că au trecut printre Scila și 
Charibda asemenea lui Odiseu și că Thetis și nereidele ei i-au 
îndrumat pe lângă Stâncile Rătăcitoare, sau Planctae, care 
scuipau flăcări și sunt azi fixate bine de fundul mării!16. 

I. lar alţii susţin că lason și însoțitorii lui au explorat ţinutul din 
jurul orașului Aea din Colhida, înaintând până la Media; și că 
unul dintre ei, Armenos, un tesalian de la Lacul Boibeis, s-a 
stabilit în Armenia și a dat numele întregului ţinut. Ei își justifică 
punctul de vedere arătând că monumentele de erou ridicate în 
onoarea lui lason de către Armenos la Porţile Caspicii erau 
foarte venerate de barbari și că armenii încă mai poartă 
veșmintele străvechi tesaliene!!"0. 


1166 Apollonios din Rodos IV.1765-72; Apollodor, /oc. cit.; Argonautica 
Orphica 1344-8. 

1167 Pindar, Ode pythianice IV.252. 

1168 Herodot 111.127. 

1169 Strabon V.2.6 şi VI.1.1; Apollodor 1.9.24; Apollonios din Rodos 
IV.922 şi urm. 

1170 Strabon XI.14.12 şi 13.10. 

1. Mitul lui Metope, pe care nici Homer, nici Apollonios din 
Rodos nu îl oferă în detaliu, amintește de cele ale lui Arne 
(*43.2) și ale lui Antiope (*76.b). Se pare că Metope a fost 
dedusă dintr-o imagine care o înfățișează pe Zeița Destinului 
așezată într-un mormânt; piua ei era moara lumii în jurul căreia 
se rotea sistemul celest, potrivit tratatului De re rustica al lui 
Varro, și apare atât în Edda scandinavă, fiind acționată de 
gigantele Fenja și Menja, cât și în Judecători, acționată de 
Samson din Tyr, eroul orb al Soarelui. Demetra, zeița morilor de 
grâne, era o zeitate subterană. 

2. Relatarea lui Herodot despre misiunea lui Eetes în Grecia 
nu prea are sens, dacă nu cumva el susţinea că prinţesa lo din 
Argos nu a fugit în Colhida într-un acces de nebunie, deghizată 
în junincă, fiind în cele din urmă zeificată de egipteni ca Isis 
(*56.b), ci a fost capturată într-o incursiune a colhidienilor (pe 
care el îi descrie drept rămășițe ale armatei faraonului Sesostris 
care a invadat Asia) și vândută în Egipt. 

3. Cele trei sirene - la Homer sunt doar două - erau fiice ale 
Pământului care îi ademeneau cu cântecele lor pe marinari pe 
pajiștile micuţei lor insule, unde oasele în descompunere ale 
victimelor anterioare formau grămezi uriașe (Odiseea XII.39 și 
urm. și 184 și urm.). Ele erau înfățișate ca femei-păsări și au 
multe în comun cu păsările lui Rhiannon din mitul galez, care i- 
au jelit pe Bran și pe alţi eroi; Rhiannon era o Demetră-cu-cap- 
de-iapă. Ţinutul sirenelor este cel mai bine înţeles ca insula 
sepulcrală care primea umbra regelui mort, asemenea 
Avalonului lui Arthur (*31.2); sirenele erau atât preotesele, cât și 
bocitoarele lui, iar păsările care hălăduiau pe insulă erau 
slujitoare ale Zeiţei Morţii. Ca atare, ele aparţineau unui cult 
preolimpian - acesta fiind motivul pentru care se spunea că 
fuseseră învinse într-un concurs de muze, fiicele lui Zeus. Casa 
lor este fie Insulele Sirenuse din largul cetăţii Paestum, fie Capri 
sau insulele „aproape de capul sicilian Peloros” (Strabon 1.2.12). 
Pe vremea lui Euripide (Elena 167) încă se mai sculptau perechi 
de sirene pe morminte, iar numele lor era derivat de obicei din 
seirazein, „a lega cu frânghia”; dar dacă el vine, cum este mai 
probabil, din celălalt se'razein, care înseamnă „a usca”, cele 
două sirene trebuie să fi reprezentat două forme îngemănate 
ale zeiţei de la mijlocul verii, când pajiștile grecești se uscau; 


Antevorta și Postvorta - cea care privește profetic înainte, spre 
domnia noului rege, și cea care îl jelește pe vechiul rege 
(*170. 7). Modelul actual al sirenei cu corp de femeie și coadă de 
pește este unul postclasic. 

4. Cireada lui Helios consta din trei sute cincizeci de capete, 
fiind un dar al mamei lui, Zeița-Lună (*42.1 și 170.10). Mai 
multe colonii din Corint și Rodos, unde era venerat taurul ceresc 
al lui Helios, au fost implantate în Sicilia. Odiseu îl știa pe Helios 
drept „Hiperion” (*170. u). 

5. Lacul Tritonis, cândva o mare interioară imensă care 
acoperise pământurile atlantizilor neolitici, s-a restrâns treptat 
ulterior și, chiar dacă în epoca clasică încă avea o mărime 
respectabilă - geograful Scylax considera că are 1.500 de 
kilometri pătraţi -, acum este redus la un șir de mlaștini sărate 
(*39.6). Neith, Zeița Triplă din Libia înveșmântată în piei, a 
anticipat-o pe Atena cu aegisul ei (*8.1). 

6. Mopsos, a cărui moarte prin mușcătură de șarpe era una 
obișnuită (*106.g; 117.c și 168.e), apare și în mitul lui Derceto 
(*89.2), Dictinna filistenilor. Un alt Mopsos, nepot al lui Tiresias, 
a supravieţuit Războiului Troian (*169.c). 

7. Cafauros este un nume ciudat pentru un libian - caphaura 
fiind cuvântul arab pentru „camfor”, care nu crește în Libia -, 
dar mitografii nu se prea pricep la geografie. 

8. Talos, omul de bronz, este un personaj compozit: parţial 
taur celest, parţial rege sacru cu un călcâi vulnerabil, parţial o 
demonstraţie a metodei cire-perdue de turnare a bronzului 
(*92. 8). 

9. Libaţia cu apă din Anafi amintește de cea a evreilor de Ziua 
Sălciilor, apogeul Sărbătorii Tabernaculelor, când apa era adusă 
printr-o procesiune solemnă din bazinul din Siloam; cursa apei 
din Egina trebuie să fi făcut parte dintr-o ceremonie similară. 
Tabernaculele începeau ca o sărbătoare de toamnă a fertilităţii 
și, potrivit Talmudului, fariseilor le era greu să ţină în frâu 
„ușurinţa” tradiţională a femeilor. 

10. „Pietricele de forme diferite”, cristale de fier, încă se mai 
găsesc pe țărmurile Elbei. 

11. Thetis a călăuzit Argo printre Planctae la intrarea în 
strâmtoarea Messina, așa cum Atena a călăuzit-o printre 
Planctae la intrarea în Bosfor. Odiseu le-a evitat, alegând 
defileul dintre Scila și Charibda (*170.5. Planctae, în vest, sunt 


insulele vulcanice Lipari. 

12. Armenia, adică Ar-Minni, „ţinutul înalt al lui Minni” - Minni 
este cel chemat de leremia să lupte împotriva Babilonului 
(LI.27) -, nu are nici o legătură istorică cu Armenos de la Lacul 
Boibeis. Dar Minni pare să fie Minias, pe care Josephus îl 
menţionează (Antichităţi 1.1.6) atunci când descrie Potopul lui 
Noe, iar numele tesalianului Minias, strămoșul minienilor, oferă 
o legătură plauzibilă între Armenia și Tesalia. 


155. Moartea lui Pelias 


a. Într-o seară de toamnă, argonauţii au ajuns înapoi pe plaja 
mult visată Pagasa, dar acolo nu era nimeni care să-i întâmpine. 
Într-adevăr, în Tesalia se zvonise că toţi muriseră; prin urmare, 
Pelias prinsese curaj să îi ucidă pe părinţii lui lason, Eson și 
Polimede, precum și pe un fiu sugar, Promahos, care li se 
născuse după plecarea lui Argo. Insă Eson a cerut permisiunea 
să-și ia singur viaţa și, după ce i s-a îngăduit aceasta, a băut 
sânge de taur și astfel a murit; atunci, Polimede s-a sinucis cu 
un pumnal sau, spun unii, cu o frânghie, după ce l-a blestemat 
pe Pelias, care împrăștiase fără milă creierii lui Promahos pe 
podeaua palatului!!”1. 

b. Auzind această poveste tristă de la un barcagiu singuratic, 
lason i-a interzis să răspândească vestea întoarcerii acasă a lui 
Argo și a convocat un consiliu de război. Toţi tovarășii lui au fost 
de părere că Pelias merita să moară, dar când lason a cerut să 
fie atacat imediat lolcosul, Acastos a remarcat că ar fi puţin 
probabil să facă faţă tatălui său, iar ceilalți au considerat mai 
înţelept să se împrăștie cu toţii pe la casele lor, iar acolo, dacă 
era necesar, să strângă detașamente pentru un război în 
numele lui lason. Intr-adevăr, lolcos părea o garnizoană prea 
puternică pentru un atac purtat de un grup atât de mic ca al lor. 

c. Insă Medeea a luat cuvântul și s-a angajat să supună orașul 
de una singură. Ea i-a instruit pe argonauţi să se ascundă 
împreună cu nava lor pe o plajă împădurită și izolată, cu vedere 
spre lolcos. Când aveau să vadă o torţă fluturând pe acoperișul 
palatului va însemna că Pelias murise, că porţile erau deschise 
și orașul îi aștepta să-l acapareze. 


1171 Diodor din Sicilia IV.50.1; Apollodor 1.9.16 și 27; Valerius Flaccus 
1.777 și urm. 


d. În timpul vizitei din Anafi, Medeea găsise o statuie scobită a 
lui Artemis și o luase la bordul lui Argo. Acum, ea le-a îmbrăcat 
pe cele douăsprezece fecioare slujnice feniciene ale ei în 
deghizări stranii și le-a condus spre lolcos, fiecare purtând pe 
rând acea statuie. Când au ajuns la porţile orașului, Medeea, 
care luase înfățișarea unei babe zbârcite, a poruncit santinelelor 
să o lase să treacă. A ţipat cu voce ascuţită că zeiţa Artemis 
venise din ţinutul înceţoșat al hiperboreenilor într-un car tras de 
șerpi zburători, ca să aducă o soartă favorabilă lolcosului. Uluite, 
santinelele nu au îndrăznit să i se opună, încât și Medeea și 
slujnicele ei s-au repezit pe străzi ca menade, stârnind în 
locuitori o frenezie religioasă. 

e. Trezit din somn, Pelias a întrebat îngrozit ce voia de la el 
zeița. Medeea a răspuns că Artemis era pe cale să îi recunoască 
evlavia și să-l întinerească, permițându-i astfel să zămislească 
moștenitori în locul lui Acastos, care murise de curând într-un 
naufragiu în largul coastelor libiene. Pelias s-a îndoit de această 
promisiune, până când Medeea și-a îndepărtat masca 
bătrânicioasă pe care și-o pusese și a redevenit tânără chiar sub 
ochii lui. „lată cât de mare e puterea lui Artemis!”, a strigat ea. 
Apoi el a văzut-o cum taie un berbec bătrân, cu ochi înceţoșaţi, 
în treisprezece bucăţi pe care le fierbe într-un cazan. Cu ajutorul 
descântecelor  colhidiene, pe care el le-a luat drept 
hiperboreene, și invocând solemn ajutorul lui Artemis, Medeea 
s-a prefăcut apoi că reîntinerește berbecul mort - căci înăuntrul 
statuii scobite a zeiței era ascuns un miel zburdalnic, împreună 
cu alte unelte magice. Pe deplin păcălit, Pelias a consimţit să se 
întindă pe un pat, unde Medeea l-a descântat imediat ca să 
adoarmă. Apoi le-a ordonat fiicelor lui, Alcesta, Evadne și 
Amfinome, să îl taie în bucăţi, așa cum văzuseră că făcuse ea cu 
berbecul, și să-i fiarbă membrele în același cazan. 

f. Alcesta a refuzat, plină de evlavie, să verse sângele tatălui 
ei, oricât de îndreptăţită ar fi fost cauza; dar Medeea le-a 
convins pe Evadne și pe Amfinome să mânuiască cuţitele fără 
să șovăie, oferind și alte dovezi ale puterilor ei magice. După ce 
fapta a fost comisă, ea le-a condus pe acoperiș, fiecare cu câte 
o torţă în mână, și le-a explicat că trebuie să invoce Luna în 
timp ce cazanul dădea în fiert. Din ascunzătoarea lor, argonauţii 
au văzut sclipirea îndepărtată a torţelor și, salutând acest 
semnal, s-au năpustit în lolcos, unde n-au întâmpinat nici o 


opoziție. 

g. Însă lason, temându-se de răzbunarea lui Acastos, a 
renunţat la regat în favoarea lui, și nici nu a contestat sentinţa 
la surghiun dată lui de Consiliul din lolcos, căci spera să se urce 
pe un tron mai bogat altundeva!!?. 

h. Unii neagă faptul că Eson a fost obligat să-și ia viaţa și 
declară că, dimpotrivă, Medeea i-a redat tinereţea cu ajutorul 
unui elixir magic, după ce mai întâi i-a scurs sângele uzat din 
trup, așa cum îi readusese la viaţă și pe Macris, și pe surorile 
ei nimfe din Corcira; și i l-a prezentat lui Pelias la porţile 
palatului, voinic și viguros. După ce l-a convins astfel pe Pelias 
să suporte același tratament, Medeea l-a înșelat, omițând să 
rostească descântecele necesare, astfel că el a murit într-un 
chip groaznic!!*. 

i. La jocurile funerare ale lui Pelias, celebrate a doua zi, Eufem 
a câștigat cursa de care cu doi cai, Polideuces competiţia de 
box, Meleagru aruncarea suliței, Peleu meciul de lupte corp la 
corp, Zetes cursa scurtă de alergare și fratele său, Calais (sau, 
spun unii, Ificlos), pe cea lungă, iar Heracle, revenit acum din 
vizita sa din Grădina Hesperidelor, lupta liberă. Dar în timpul 
cursei de care cu patru cai, câștigată de lolau, conducătorul 
carului lui Heracle, Glaucos, fiu al lui Sisif, a fost devorat de caii 
lui, pe care zeița Afrodita i-a scos din minţi cu un afrodiziac 
preparat din capul unui mânz abia născut! 


j. În ce le privește pe fiicele lui Pelias: Alcesta s-a căsătorit cu 
Admetos din Feres, faţă de care avea de mult o atracţie; Evadne 
și Amfinome au fost surghiunite de Acastos în Mantinea din 
Arcadia, unde, după purificare, au reușit să aibă căsătorii 
onorabile!!7>. 

x 


1. Cretanii și micenienii foloseau sânge de taur bine diluat cu 


1172  Apollodor 1.9.27; Diodor din Sicilia IV.51.1-53; Pausanias 

1174 Pausanias V.17.9; Hyginus, Fabula 278. 

1175 Diodor din Sicilia IV.53.2; Hyginus, Fabula 24; Pausanias VIII.11- 

apă ca farmec pentru fertilizarea recoltelor și a copacilor; doar 
preotesele Pământului-Mamă puteau să îl bea pur fără să se 
otrăvească (*51.4). 

2. Mitografilor clasici le-a fost greu să decidă în ce măsură 
Medeea era o iluzionistă sau o escroacă și dacă magia ei era 
autentică. Cazanele de reîntinerire sunt obișnuite în mitul celtic 
(*148.5-6); de aceea, Medeea pretinde că este o zeiţă 
hiperboreeană, ceea ce ar putea însemna britanică. Teoria 
religioasă subiacentă pare să fi fost că, la mijlocul verii, regele 
sacru, care purta o mască neagră de berbec, era măcelărit pe 
vârful unui munte, iar bucăţile din el erau fierte ca o supă pe 
care o mâncau preotesele; spiritul lui trecea într-una din ele, 
pentru a se naște iar ca un copil în următorul anotimp de fătare 
a mieilor. Faptul că Frixos evitase această soartă fusese cauza 
originară a expediției argonauţilor (*70.2 și 148.9). 

3. Carul tras de șerpi al Medeei - șerpii sunt făpturi ale Lumii 
Subpământene - avea aripi deoarece ea era atât zeiţă a 
pământului, cât și a lunii. Ea apare aici sub trei personificări, ca 
Persefona, Demetra și Hecate, cele trei fiice ale lui Pelias care își 
taie în bucăţi tatăl. Teoria că regele soarelui se căsătorește cu 
regina lunii, care îl invită apoi cu eleganţă să urce în carul ei 
(*24.m), s-a schimbat pe măsură ce sistemul patriarhal se 
întărea: în epoca clasică, un car tras de șerpi era proprietatea 
necontestată a lui Helios, iar în mitul ulterior al Medeei și al lui 
Tezeu (*157.a) acesta i-l împrumută nepoatei lui Medeea doar 
pentru că ea se afla în pericol de moarte (*156.0). Zeița indiană 
a Pământului din Ramayana merge și ea într-un car tras de 
șerpi. 

4. Calimah pare să atribuie vânătoriţei Cirene meritul 
câștigării cursei de alergare de la jocurile funerare ale lui Pelias 
(*82.a). 


156. Medeea în Efira 


a. lason s-a dus mai întâi în orașul Orhomenos, în Beoţia, 
unde a atârnat lâna de aur în templul lui Zeus Lafistios; apoi a 
tras Argo pe uscat, pe Istmul Corint, iar acolo a dedicat corabia 
lui Poseidon. 

b. Or, Medeea era singurul supravieţuitor dintre copiii lui 
Eetes, regele legitim al Corintului, care își luase ca regent pe un 


oarecare Bunos, atunci când Eetes a emigrat în Colhida. Cum 
tronul rămăsese vacant, deoarece uzurpatorul Corintos, fiu al lui 
Maraton (și care își spunea „Fiu al lui Zeus”), murise fără 
moștenitori, Medeea l-a revendicat, iar corintienii l-au acceptat 
bucuroși pe lason drept rege. Dar, după ce a domnit timp de 
zece ani prosperi și fericiţi, lason a ajuns să o bănuiască pe 
Medeea că obținuse succesiunea la tron otrăvindu-l pe Corintos 
și s-a decis să divorțeze ca să se căsătorească cu Glauce din 
Teba, fiica regelui Creon. 

c. Medeea nu a negat crima, dar i-a cerut lui lason să-și 
respecte jurământul pe toți zeii rostit în Aea, iar când el a 
protestat, spunând că un jurământ sub constrângere nu avea 
nici o valoare, ea i-a amintit că și tronul din Corint i-l datora tot 
ei. El a răspuns: „Așa este, dar corintienii au ajuns să mă 
respecte pe mine mai mult decât pe tine”. Cum lason nu ceda, 
Medeea, îndărătnică, s-a prefăcut că se supune și i-a trimis lui 
Glauce un dar de nuntă prin intermediul prințesei 
moștenitoare - căci îi născuse lui lason șapte fiice -, anume o 
coroană de aur și o tunică lungă albă. De cum Glauce și le-a 
pus, o flacără de nestins a mistuit-o nu doar pe ea - deși s-a 
aruncat cu capul înainte în fântâna palatului -, ci și pe regele 
Creon, o mulţime de alți oaspeţi tebani de seamă și pe toți 
ceilalţi care se strânseseră la palat, în afară de lason, care a 
scăpat sărind pe o fereastră. 

d. Atunci Zeus, care admira mult spiritul Medeei, s-a 
îndrăgostit de ea, dar ea i-a respins avansurile. Recunoscătoare, 
Hera i-a zis: „Îţi voi face copiii nemuritori, dacă îi vei pune pe 
altarul pentru sacrificii din templul meu”. Medeea a făcut 
întocmai, apoi a fugit într-un car tras de șerpi înaripaţi 
împrumutat de la bunicul ei, Helios, lăsând regatul moștenire lui 
Sisif1176. 

e. S-a mai păstrat numele unei singure fiice a Medeei cu 
lason: Eriopis. Fiul ei cel mare, Medeios sau Polixenos, care a 
fost educat de Chiron pe Muntele Pelion, a domnit mai târziu în 
Media; dar tatăl lui Medeios este numit uneori Egeu!'”. Alţi fii ai 
ei au fost Mermeros, Feres sau Tesalos, Alcimenes, Tisandros și 


1176 Eumelos, Fragmente 2-4; Diodor din Sicilia IV.54; Apollodor 
1.9.16; Ovidiu, Metamorfoze VII.391-401; Ptolemeu Hefestion ll; 

Medeea. 


Argos; toţi au fost uciși prin lapidare de corintienii înfuriaţi de 
omorârea lui Glauce și a lui Creon. De atunci, corintienii 
ispășesc această crimă: șapte fete și șapte băieţi îmbrăcaţi în 
haine albe și cu capetele rase petreceau un an întreg în templul 
Herei a Înălţimilor, unde fusese comisă crima!". La ordinul 
Oracolului din Delfi, cadavrele copiilor morţi erau îngropate în 
templu, dar sufletele lor deveneau nemuritoare, cum promisese 
Hera. Unii îl acuză pe lason că ar fi iertat această crimă, dar 
explică faptul prin aceea că el fusese supărat peste răbdări de 
ambițiile Medeei în privinţa copiilor ei!!”*. 

f. lar alţii, induși în eroare de dramaturgul Euripide, pe care 
corintienii l-au cumpărat cu cincisprezece talanţi de argint ca să 
îi absolve de crimă, pretind că Medeea i-a omorât pe doi dintre 
copiii ei!1% și că ceilalți au pierit în palatul incendiat de ea - cu 
excepția lui Tesalos, care a scăpat și a domnit mai târziu în 
lolcos, dând numele întregii Tesalii, și a lui Feres, al cărui fiu, 
Mermeros, a moștenit talentul Medeei în arta otrăvuriloriit!. 

x 

1. Numărul copiilor Medeei îl amintește pe cel al titanilor și 
titanidelor (*1.3 și 43.4), dar cei paisprezece băieţi și fete închiși 
anual în templul Herei reprezintă, poate, zilele pare și impare 
ale primei jumătăţi a lunii sacre. 

2. Moartea lui Glauce a fost probabil dedusă dintr-o imagine 
care înfățișează sacrificiul anual de la templul Herei, asemenea 
celui de la Hierapolis descris de Lucian (Despre zeița siriană 49). 
Dar Glauce trebuie să fi fost preoteasa cu diademă care 
conducea ceremonia, nu victima lui, iar fântâna era baia ei 
rituală. Lucian explică faptul că, în general, zeiţa siriană era 
Hera, chiar dacă ea avea și unele atribute ale Atenei sau ale 
altor zeițe (ibid. 32). Aici, Eriopis („cu ochi mari”) duce cu 
gândul la Hera cu ochi de vacă, iar Glauce („bufniţă”), la Atena 
cu ochi de bufniţă. Pe vremea lui Lucian, se atârnau animale 

domestice de crengile copacilor plantați în curtea templului din 
Hierapolis, care apoi erau arse de vii; dar moartea celor 
paisprezece copii ai Medeei și ispășirea morţii lor sugerează că 
iniţial erau oferite victime umane. Melicertes, zeul cretan care 
guverna Jocurile Isthmianice din Corint (*70.h și 96.6), era 
Melkarth, „protectorul orașului”, un Heracle fenician în numele 
căruia, cu certitudine, în lerusalim erau arşi de vii copii (Leviticul 
XVIII.21 și XX.2; 1 Regi; XI.7; 2 Regi XXIII.10; leremia XXXII.35). 
Fiind un element sacru, focul imortaliza victimele, așa cum s-a 
întâmplat și cu Heracle însuși când s-a urcat și s-a întins pe 
rugul de pe Muntele Oeta, fiind cu totul mistuit de foc (*145.7). 

3. Abia mai târziu a devenit o întrebare importantă dacă 
Medeea, lason sau corintienii îi sacrificaseră pe copii, atunci 
când Medeea a încetat să mai fie identificată cu Ino, mama lui 
Melicertes, iar sacrificiul uman a fost considerat o barbarie. De 
vreme ce orice piesă de teatru care câștiga un premiu la 
sărbătorile ateniene în cinstea lui Dionysos dobândea imediat 
autoritate religioasă, este foarte probabil ca locuitorii din Corint 
să-l fi răsplătit bine pe Euripide pentru manipularea generoasă a 
mitului care își pierduse credibilitatea. 

4. lubirea lui Zeus pentru Medeea, ca și a Herei faţă de lason 
(Homer, Odiseea XII.72; Apollonios din Rodos Ill.66), sugerează 
că „Zeus” și „Hera” erau nume ale regelui și reginei din Corint 
(*45.2 și 68.1). Deși fiu al lui Maraton, Corintos era numit și „fiu 
al lui Zeus”, iar tatăl lui Maraton, Epopeu („cel care vede tot”), 
avea aceeași soţie ca Zeus (Pausanias 1.1.1; Asios, Fragmentul 
1). 


157. Medeea în exil 


a. Medeea a fugit mai întâi la Heracle, în Teba, unde el 
promisese să o adăpostească dacă lason avea să se dovedească 
infidel, și acolo l-a vindecat de nebunia care îl făcuse să își ucidă 
copiii; totuși, tebanii nu au vrut să-i îngăduie să locuiască printre 
ei, deoarece Creon, pe care ea îl ucisese, fusese regele lor. Așa 
că Medeea a plecat spre Atena, unde regele Egeu a fost bucuros 
să o ia de soţie. Apoi, surghiunită din Atena pentru că încercase 
să-l otrăvească pe Tezeu, a navigat spre Italia și i-a învăţat pe 
marrubieni arta de a descânta șerpii; ei încă o mai venerează 


sub numele de zeița Angitia!1%?. După o scurtă vizită în Tesalia, 
unde a fost învinsă de Thetis într-un concurs de frumuseţe 
arbitrat de cretanul ldomeneu, Medeea s-a căsătorit cu un rege 
din Asia al cărui nume nu a supravieţuit, dar despre care se 
spune că ar fi fost adevăratul tată al lui Medeios. 

b. Auzind în sfârșit că tronul din Colhida al lui Eetes fusese 
uzurpat de Perses, unchiul ei, Medeea s-a dus acolo cu Medeios, 
care îl ucisese pe Perses, l-a readus pe Eetes pe tron și a extins 
regatul Colhidei prin includerea Mediei. Unii susţin că în acel 
moment ea se împăcase cu lason și că l-a luat cu ea în Colhida; 
dar povestea Medeei a fost, desigur, înfrumuseţată și 
distorsionată de fantezia extravagantă a multor autori de 
tragedii!1%5. Adevărul este că, după ce pierduse sprijinul zeilor, 
ale căror nume le luase în deșert atunci când își călcase 
cuvântul faţă de Medeea, lason a umblat din oraș în oraș, fără 
adăpost și urât de toţi. La bătrâneţe, a ajuns din nou în Corint și 
s-a așezat în umbra lui Argo, amintindu-și de gloria trecută și 
îndurerat de nenorocirile care îl copleșiseră. Tocmai voia să se 
spânzure de provă, când aceasta a căzut dintr-odată și l-a ucis. 
Atunci Poseidon a așezat printre stele imaginea pupei lui Argo, 
care nu era vinovată de crimă!184 


c. Medeea nu a murit niciodată, ci a devenit nemuritoare și a 
domnit în Câmpiile Elizee, unde unii spun că ea a fost cea care 
s-a căsătorit cu Ahile, nu Elena!!%. 

d. Cât despre Atamas, a cărui nereușită de a-l sacrifica pe 
Frixos fusese cauza expediției argonauţilor, era pe punctul de a 
fi sacrificat în Orhomenos, ca ofrandă pentru păcat cerută de 
Oracolul lui Zeus Lafistios, când nepotul lui, Citisoros, s-a întors 
din Eea și l-a salvat. Faptul l-a ofensat pe Zeus, care a decretat 
că, de atunci încolo, fiul cel mare al lui Atamas trebuia să se ţină 
la distanţă de Sala Consiliului pentru totdeauna, sub pedeapsa 

cu moartea, decret care a fost respectat!186. 

e. Întoarcerea argonauţilor a făcut loc multor povești, dar cea 
a lui Anceu cel Mare, cârmaciul, este cea mai interesantă. După 
ce a supravieţuit unor nenumărate dificultăţi și pericole, el s-a 
întors în palatul lui din Tegeea, unde un prezicător îl avertizase 
cândva că nu avea să guste niciodată din vinul unei viţe-de-vie 
pe care o plantase cu câţiva ani înainte. În ziua sosirii lui, Anceu 
a fost informat că vătaful lui recoltase primii struguri și că vinul 
îl aștepta. Astfel, el și-a umplut o cupă, a dus-o la buze și, 
chemându-l pe prezicător, i-a reproșat că profeția lui fusese 
falsă. Acesta a răspuns: „Mărite, între cupă și buze se pot 
întâmpla multe!”, clipă în care servitorii lui Anceu au venit în 
fugă, strigând: „Stăpâne, un mistreţ îţi distruge via!”. Anceu a 
pus jos cupa fără să guste vinul, și-a luat lancea pentru mistreți 
și a plecat în grabă; dar mistrețul stătea ascuns în spatele unui 
tufiș, de unde s-a repezit și l-a ucis11*%. 

x 

1. Un cult din Atica al Demetrei ca Zeiţă a Pământului este cel 
care a dat naștere poveștii șederii Medeei în Atena (*97.b). 
Culte similare explică vizitele ei în Teba, Tesalia și Asia Mică; dar 
este posibil ca marrubienii să fi emigrat în Italia din Libia, unde 
cei din tribul lui Psyllos erau experți în arta descântării șerpilor 
(Plinius, Naturalis historia VIl.2). Domnia Medeei în Câmpiile 
Elizee este de înțeles: ca zeiţă care guverna asupra cazanului 
întineririi, ea putea să le ofere eroilor șansa unei noi vieţi pe 
pământ (*31.0). Elena („lună”) trebuie să fi fost unul dintre 
numele ei (*159. 1). 

2. În epoca eroică, se pare că atunci când domnia lui lua 
sfârșit, regele din Orhomenos era dus pentru a fi sacrificat pe 
vârful Muntelui Lafistion. Acest rege era și preot al lui Zeus 
Lafistios, o funcţie ereditară a clanului minian matriliniar și, 
potrivit lui Herodot, pe timpul războaielor cu perșii încă mai era 
de așteptat ca șeful clanului să fie obligat să vină în Sala 
Consiliului atunci când era chemat pentru sacrificiu. Dar nimeni 
nu îl obliga să se supună convocării, iar din relatarea lui Herodot 
se pare că el ar fi fost reprezentat de un rege-substitut, mai 
puţin cu ocazia dezastrelor naturale, cum ar fi ciuma sau seceta, 
când se simţea obligat să participe personal. 


1186 Herodot VII.197. 
1187 Scolie la Apollonios din Rodos 1.185. 


Moartea lui lason și cea a lui Anceu sunt povestiri morale care 
subliniază pericolele faimei, prosperității sau ale mândriei 
excesive. Dar Anceu moare ca rege, în orașul său, din cauza 
unei răni produse de colții unui mistreţ (*18. 7), în timp ce lason, 
asemenea lui Belerofon (*75.7) și Oedip (*105.k), umblă din oraș 
în oraș, urât de oameni, și în cele din urmă este omorât 
accidental. Pe istmul în care domnise lason exista obiceiul ca 
pharmacos-ul regal să fie aruncat de pe stâncă, dar salvat din 
mare de o barcă aflată acolo și alungat pentru a duce o viaţă de 
cerșetor anonim care ia cu el ghinionul (*89.6 și 98.7). 

3. Sir Isaac Newton a fost, din câte știu eu, primul care a 
remarcat legătura dintre zodiac și călătoria lui Argo; și este 
foarte posibil ca legenda să fi fost influenţată în Alexandria de 
semnele zodiacale: Berbecul lui Frixos, Taurii lui Eetes, Dioscurii 
ca Gemeni Celești, Leul Rheei, Balanța lui Alcinoos, Vărsătorul 
Eginei, Heracle ca Arcaș, Medeea ca Fecioară și Capra, simbol al 
desfrânării, care să consemneze actul iubirii din Lemnos. Atunci 
când sunt folosite zodiile egiptene, unele elemente lipsesc: 
Șarpele pentru Scorpion și Scarabeul, simbol al întineririi, pentru 
Rac. 


158. Întemeierea Troiei 


a. Una dintre legendele despre întemeierea Troiei spune că, 
pe timp de foamete, o treime din poporul cretan a plecat, sub 
comanda prinţului Scamandru, să pună bazele unei colonii. 
Când au ajuns în Frigia, și-au înălțat tabăra pe ţărmul mării, nu 
departe de orașul Hamaxitos!1%, la adăpostul unui munte înalt 
pe care ei l-au numit Ida, în cinstea căminului din Creta al lui 
Zeus. Apollo îi sfătuise să se stabilească acolo unde aveau să fie 
atacați de inamici născuți din pământ, la adăpostul 
întunericului; și chiar în acea noapte o puzderie de șoareci 
înfometați le-au invadat corturile și au ros corzile arcurilor, 
pielea chingilor de la scuturi și tot ce putea fi mâncat din 
echipamentul lor de război. Drept urmare, Scamandru a hotărât 
să se oprească acolo, i-a dedicat un templu lui Apollo Sminteus 
(„Soarecele”), în jurul căruia s-a înălțat curând orașul Sminthion, 
și s-a căsătorit cu nimfa Idea, care i-a născut un fiu, pe Teucros. 
Cu ajutorul lui Apollo, cretanii i-au învins pe bebrici, noii lor 


1188 Strabon XIII.1.48. 


vecini, dar în cursul luptei Scamandru a sărit în râul Xantos, care 
de atunci i-a purtat numele. l-a succedat Teucros, după numele 
căruia coloniștilor li se spunea teucri. Însă unii spun că Teucros 
însuși i-a condus pe emigranții cretani și a fost întâmpinat în 
Frigia de Dardanos, care i-a dat-o pe fiica lui în căsătorie și i-a 
numit pe supușii lui teucri!189. 

b. Atenienii spun o poveste complet diferită. Ei neagă faptul 
că teucrii au venit din Creta, consemnând că un oarecare 
Teucros, care aparţinea demei Troes, a emigrat din Atena în 
Frigia și că Dardanos, fiul lui Zeus cu Pleiada Electra și originar 
din Feneos, din Arcadia, a fost cel întâmpinat în Frigia de acest 
Teucros, nu invers. In sprijinul acestei tradiţii se insistă asupra 
faptului că Erihtonios apare atât în genealogia casei regale 
ateniene, cât și a celei teucriene!!%. Atenienii continuă prin a 
spune că Dardanos s-a căsătorit cu Chrise, fiica lui Palas, care i- 
a născut doi fii, pe Ideos și Deimas. Ei au domnit o vreme 
asupra regatului arcadian întemeiat de Atlas, dar au fost 
despărțiți de urmările potopului lui Deucalion. Deimas a rămas 
în Arcadia, dar ldeos s-a dus cu tatăl lui, Dardanos, în 
Samotrace, pe care au colonizat-o împreună, insula fiind numită 
după aceea Dardania. Chrise îi adusese lui Dardanos ca zestre 
statuile sacre ale marilor zeități a căror preoteasă era, iar el a 
introdus adorarea lor în Samotrace, păstrând totuși secrete 
numele lor adevărate. Dardanos a fondat și un ordin al preoţilor 
salieni, care să îndeplinească riturile necesare, aceleași cu cele 
săvârșite de cureţii cretani!!91. 

c. Durerea produsă de moartea lui lason, fratele său, l-a făcut 
pe Dardanos să traverseze marea până în Troada. A sosit acolo 
singur, vâslind pe o plută făcută dintr-o piele umflată având 
drept lest doar patru pietre. Teucros l-a primit cu ospitalitate, i-a 
dat o parte din regat, cu condiţia să îl ajute să supună unele 
dintre triburile vecine, și i-a dat-o în căsătorie pe prinţesa 
Bateia. Unii spun că această Bateia era mătușa lui Teucros, alţii 

că era fiica lui!1%2. 

d. Dardanos a propus întemeierea unui oraș pe o colină mică 
numită Ate, care se înălța din câmpie acolo unde se află acum 
Troia, sau llion; dar când un oracol al lui Apollo Frigianul l-a 
prevenit că locuitorii acestuia vor fi mereu urmăriţi de ghinion, 
el a ales un loc de pe versantul inferior al Muntelui Ida și a numit 
orașul Dardania!!%. După moartea lui Teucros, Dardanos i-a 
succedat la conducerea a ceea ce rămăsese din regat, dându-i 
numele său și și-a extins stăpânirea asupra multor naţiuni 
asiatice; de asemenea, a trimis coloniști în Tracia și chiar 
dincolo de ea". 

e. Intre timp, Idios, fiul cel mic al lui Dardanos, îl urmase în 
Troada, aducând cu el statui sacre, ceea ce i-a dat lui Dardanos 
posibilitatea să își iniţieze poporul în Misterele din Samotrace. 
Un oracol l-a asigurat apoi că orașul pe care voia să-l întemeieze 
avea să fie neînvins atât timp cât zestrea soţiei lui va rămâne 
sub protecția Atenei''%. Mormântul lui mai poate fi văzut în acea 
parte a Troiei care era numită Dardania, înainte de a se uni cu 
satele lleon și Taros pentru a alcătui un singur oraș. Ideos s-a 
stabilit pe Muntele Ida, care, spun unii, este numit după el, și a 
instituit acolo cultul și Misterele Mamei Zeilor frigiene!1%. 

f. Potrivit tradiţiei latine, tatăl lui lasion a fost prinţul tirenian 
Corythus, iar fratele lui geamăn, Dardanos, fiul lui Zeus cu 
Electra, soţia lui Corythus. Amândoi au emigrat din Etruria, după 
ce au împărţit între ei acele statui sacre: lasion s-a dus în 
Samotrace, iar Dardanos, în Troada. În timp ce se lupta cu 
bebricii, care încercau să-i împingă pe tirenieni înapoi în mare, 
Dardanos și-a pierdut coiful și, cu toate că trupele lui se 
retrăgeau, le-a întors din drum pentru a-l recupera. De data 
aceasta a ieșit victorios și a întemeiat pe câmpul de luptă un 

oraș pe nume Corythus, în amintirea coifului (corys), dar și a 
tatălui său”. 

g. Ideos a avut doi fraţi mai mari, pe Erihtonios și Ilos sau 
Zacintos, și o fiică, pe Idea, care a devenit a doua soție a lui 
Fineu. Atunci când Erihtonios i-a succedat la tron lui Dardanos, 
s-a căsătorit cu Astiohe, fiica lui Simois, care i l-a născut pe 
Tros. Erihtonios, descris și ca rege al Cretei, a fost cel mai 
prosper dintre pământeni, având trei mii de iepe de care Boreas 
s-a îndrăgostit. Tros i-a succedat tatălui său, Erihtonios, și nu 
doar Troia, ci întreaga Troada a luat numele lui. Cu soţia lui, 
Calirhoe, fiică a lui Scamandru, el a devenit tatăl Cleopatrei celei 
Tinere, al lui Ilos cel Tânăr, al lui Asaracos și Ganimede!!%. 

h. Între timp, Ilos, fratele lui Erihtonios, se dusese în Frigia, 
unde s-a înscris la jocurile aflate în desfășurare și a ieșit 
victorios în întrecerea de lupte, câștigând cincizeci de băieţi 
tineri și cincizeci de fecioare ca premiu. Regele frigian (al cărui 
nume a fost uitat) i-a dat și o vacă bălţată și l-a sfătuit să 
întemeieze un oraș acolo unde ea avea să se așeze prima oară 
jos. Ilos a urmat-o, iar ea s-a așezat când a ajuns pe dealul Ate, 
unde el a construit orașul Ilion, chiar dacă, din cauza oracolului 
primit de tatăl său, Dardanos, nu a înălţat nici o fortificaţie. Alții 
spun totuși că llos a urmat una dintre vacile frigiene și că 
dăduse ascultare instrucţiunilor lui Apollo. Dar alţii spun că Ilion 
a fost întemeiat de imigranții din Locrida și că ei au dat muntelui 
troian Cyme numele muntelui lor, Phriconis!!%. 

i. Când a fost trasat conturul hotarelor orașului, Ilos l-a rugat 
pe Zeus Atotputernicul să dea un semn, iar a doua zi dimineaţă 
a observat un obiect de lemn aflat în fața cortului său, pe 
jumătate îngropat în pământ, pe care crescuse iarbă. Era 
Paladionul, o statuie de femeie fără picioare, de trei coți 
înălțime, făcută de Atena în amintirea tovarășei sale de joacă, 
libaneza Palas, la moartea ei. Palas, al cărei nume a fost pus de 
Atena alături de numele ei, ţinea o lance în sus, în mâna 
dreaptă, și un caier și un fus în mâna stângă; în jurul pieptului 

avea înfășurat aegisul. Mai întâi, Atena pusese statuia în Olimp, 
lângă tronul lui Zeus, unde era foarte venerată, dar când 
străbunica lui Ilos, Pleiada Electra, a fost violată de Zeus și a 
pângărit-o cu atingerea ei, Atena a azvârlit-o furioasă pe 
pământ, cu statuie cu tot12%, 

j. Apollo Sminteus l-a sfătuit atunci pe llos: „Păzește-o pe 
zeița care a căzut din cer și îţi vei păzi orașul: căci oriunde s-ar 
duce, ea poartă cu sine puterea!”. Atunci el a înălţat un templu 
în cetate care adăpostea statuia!201, 

K. Unii spun că templul era deja în construcţie când statuia a 
coborât din cer ca dar al zeiţei. Ea a căzut printr-o parte a 
acoperișului care nu fusese terminată și a fost găsită stând 
exact la locul cuvenit ei!?%?. Alţii spun că Electra i-a dat 
Paladionul lui Dardanos, fiul ei cu Zeus, și că a fost mutat din 
Dardania în Ilion după moartea lui!?%. Alţii spun că a căzut din 
cer în Atena și că atenianul Teucros a adus statuia în Troada. lar 
alții cred că au existat două Paladionuri, unul atenian și unul 
troian, ultimul fiind sculptat din oasele lui Pelops, așa cum 
statuia lui Zeus din Olimpia fusese sculptată din fildeș indian; 
sau că au existat mai multe, toate căzute din cer, inclusiv cele 
din Samotrace aduse în Troada de ldeos!?%. Ordinul Vestalelor 
din Roma păzește acum ceea ce se crede a fi Paladionul 
autentic. Nici un om nu îl poate privi nepedepsit. Odată, când 
era încă în mâinile troienilor, Ilos s-a repezit să-l salveze în 
timpul unei alarme de incendiu și a fost orbit din pricina 
încercării lui, dar mai târziu a reușit să o îmbuneze pe Atena și 
și-a recăpătat vederea!?%. 

I. Euridice, fiica lui Adrast, i-a născut lui Ilos pe Laomedon și 
pe Temiste, care s-a căsătorit cu frigianul Capis și, spun unii, a 


1200 Ovidiu, Fastele VI.420 şi urm.; Apollodor, /oc. cit. 

1201 Ovidiu, /oc. cit.; Apollodor, /oc. cit. 

1202 Dictis din Creta V.5. 

1203 Scolie la Fenicienele de Euripide 1136; Dionysos din Halicarnas 
I.61; Servius despre Eneida lui Vergiliu 1l.166. 

1204 Clement Alexandrinul, Cuvânt de îndemn către greci IV.47; 
Servius, /oc. cit.; Ferekydes, citat de Tzetzes, Despre Licofron 355; 
Etymologicum Magnum s.v. Palladium, pp. 649-50. 

1205 Dercyllus, /ntemeieri de oraşe |, citat de Plutarh, Vieţi paralele 
17. 


fost mama lui Anhise!?%. Cu Strimo, o fiică a lui Scamandru și a 
lui Leucipe, sau a lui Zeuxipe, sau Toosa, Laomedon a avut cinci 
fii: pe Titonos, Lampos, Clitios, Hicetaon și Podarces, și pe fiicele 
Hesione, Cila și Astiohe. Lamedon a zămislit și niște gemeni 
bastarzi cu păstoriţa-nimfă Calibe. Afost cel care a decis 
construirea vestitelor ziduri ale Troiei și a fost suficient de 
norocos încât să-și asigure sprijinul zeilor Apollo și Poseidon, 
aflaţi pe atunci în dizgraţia lui Zeus din pricina unei revolte 
contra lui și fiind obligaţi să slujească drept zilieri. Poseidon 
înălța zidurile, în timp ce Apollo cânta la liră și păștea turmele 
lui Laomedon; iar lelegianul Eac i-a dat lui Poseidon o mână de 
ajutor. Insă Laomedon i-a lipsit pe zei de plata cuvenită și și-a 
atras mânia lor. Acesta a fost și motivul pentru care el și toți fiii 
lui - în afară de Podarces, cunoscut acum ca Priam - au pierit 
atunci când Troia a fost jefuită de Heracle!?”. 

m. Priam, căruia Heracle i-a acordat cu generozitate tronul 
troian, a presupus că nenorocirea care se abătuse asupra Troiei 
s-a datorat amplasării nefericite, mai degrabă decât furiei zeilor. 
Așadar, el și-a trimis pe dată unul dintre nepoți să o întrebe pe 
Pythia din Delfi dacă dealul Ate se mai afla sub blestem. Dar 
preotul lui Apollo, Pantus, fiul lui Otris, era atât de frumos, încât 
nepotul lui Priam a uitat de misiunea lui și s-a îndrăgostit de 
acesta, ducându-l înapoi în Troia cu el. Deși supărat, Priam nu s- 
a îndurat să-și pedepsească nepotul. Ca despăgubire pentru 
prejudiciul creat, l-a numit pe Pantus preot al lui Apollo și, fiindu- 
i rușine că o consulte din nou pe Pythia, a reconstruit Troia pe 
aceleași temelii. Prima soţie a lui Priam a fost Arisba, o fiică a lui 
Merops, clarvăzătorul. După ce ea i l-a născut pe Esacos, Priam 
a căsătorit-o cu Hirtacos, cu care a devenit mama Hirtacizilor 
Asios și Nisos12%. 

n. Acest Esacos, care a învăţat arta interpretării viselor de la 
Merops, bunicul lui, este vestit pentru marea lui iubire arătată 
lui Asterope, o fiică a râului Cebren; când ea a murit, ela 
încercat de mai multe ori să se sinucidă aruncându-se de pe o 


1206 Apollodor [ll.12.2 şi 3. 

1207 Apollodor 11.59; 11.6.4 şi 111.12.3; Scolie la //iaga lui Homer 1ll.250; 

1208 Servius despre Eneida lui Vergiliu 11.319; Apollodor lll.12.5; 
Homer, /liada 11.831 şi 837; Vergiliu, Eneida 1X.176-7. 


stâncă în mare, până când, într-un sfârșit, zeilor li s-a făcut milă 
de chinul lui. Ei l-au prefăcut pe Esacos într-o pasăre 
scufundătoare, îngăduindu-i astfel să își satisfacă obsesia cu 
mai multă bună-cuviinţă!??. 

o. Hecabe, a doua soţie a lui Priam - pe care latinii o numesc 
Hecuba -, era o fiică a lui Dimas și a nimfei Eunoe; sau, spun 
unii, a lui Ciseu și a Telecleiei; a râului Sangarios și a lui Metope; 
sau a lui Glaucipe, fiica lui Xantos!21*0. Ea i-a născut lui Priam 
nouăsprezece dintre cei cincizeci de fii ai lui, ceilalţi fiind copii ai 
concubinelor; toţi cincizeci locuiau în camere de dormit 
învecinate, din piatră lustruită. Cele douăsprezece fiice ale lui 
Priam dormeau împreună cu soţii lor într-o altă aripă, mai 
îndepărtată, a palatului, dar care dădea în aceeași curte!?11. Cel 
mai mare fiu al lui Hecabe era Hector, pe care unii îl numesc fiu 
al lui Apollo; apoi l-a născut pe Paris, apoi pe Creusa, Laodice și 
Polixena, apoi pe Deifobos, Helenos, Casandra, Pamone, Polites, 
Antifos, Hiponoos și Polidor. Dar Troilus a fost fără îndoială 
zămislit cu ea de Apollo!2:?. 

p. Printre cei mai mici copii ai lui Hecabe erau și gemenii 
Casandra și Helenos. La aniversarea zilei lor de naștere, 
sărbătorită în sanctuarul lui Apollo Timbreos, obosiţi de joacă, 
copiii au adormit într-un colţ, în timp ce uitucii lor părinţi, care 
băuseră prea mult vin, s-au dus împleticindu-se acasă fără ei. 
Când Hecabe s-a întors la templu, a găsit șerpii sacri lingând 
urechile copiilor și a ţipat îngrozită. Șerpii au dispărut de îndată 
printre niște crengi de dafin, dar din clipa aceea Casandra și 
Helenos au avut darul profeţiei!?15. 

q. O altă relatare a acestui eveniment este că, într-o zi, 
Casandra a adormit în templu, iar Apollo a apărut și a promis să 
o înveţe arta profeţiei, dacă ea se va împreuna cu el. După ce i- 
a acceptat darul, Casandra nu și-a ţinut cuvântul, dar Apollo a 

implorat-o să-i dea un sărut și, în timp ce ea îl săruta, i-a scuipat 
în gură, asigurându-se astfel că nimeni nu avea să-i creadă 
vreodată profeţiile!?1*. 

r. Atunci când, după mai mulţi ani de domnie înţeleaptă, 
Priam a redat Troiei bogăţia și puterea de odinioară, el a 
convocat un Consiliu care să discute cazul surorii lui, Hesione, 
pe care eacidul Telamon o dusese în Grecia. Chiar dacă el, unul, 
era în favoarea forței, Consiliul a recomandat ca mai întâi să se 
încerce convingerea. Cumnatul lui, Antenor, și vărul lui, Anhise, 
s-au dus deci în Grecia și au transmis cererile troiene grecilor 
întruniţi la curtea lui Telamon, dar li s-a spus cu dispreţ să-și 
vadă de drum. Acest incident a fost principala cauză a 
Războiului Troian!?15, al cărui sfârșit sumbru Casandra îl prezicea 
deja. Pentru a evita scandalul, Priam a închis-o într-o clădire 
piramidală din citadelă; gardianca ei primise ordin să îl 
informeze despre toate rostirile ei profetice!?16. 

x 

1. Chiar dacă era principalul centru comercial dintre Est și 
Vest în Epoca Bronzului, situarea Troiei într-o câmpie bine 
irigată de la intrarea în Helespont o expunea la atacuri 
frecvente din toate direcţiile. Pretenţiile grecilor, ale cretanilor și 
frigienilor de a fi întemeiat orașul erau ușor de explicat, de 
vreme ce, în epoca clasică, orașul fusese deja distrus și 
reconstruit suficient de des: de zece ori, a șaptea fiind Troia 
homerică. Troia lui Homer pare să fi fost populată de o federaţie 
de trei triburi - troieni, ilieni și dardanieni -, un aranjament 
obișnuit în Epoca Bronzului. 

2. „Apollo Sminteus” (Apollo Șoarecele) indică spre Creta, 
sminthos fiind cuvântul cretan pentru „șoarece”, un animal 
sacru nu doar în Cnosos (*90.3), ci și în Filistia (1 Regi VI.4) și 
Focida (Pausanias X.12.5); iar Erihtonios, Vântul de Nord 
fertilizator, era venerat deopotrivă de pelasgii din Atena și de 
traci (*48.3). Dar pretenţia atenienilor de a fi întemeiat Troia 

poate fi respinsă ca propagandă politică. Șoarecii albi ţinuţi în 
templele lui Apollo protejau atât împotriva ciumei, cât și 
împotriva invaziilor subite ale  șoarecilor, precum cele 
menționate de Aelianus (/storia animalelor XII.5 și 41) și 
Aristotel (/storia animalelor VI.370). Este posibil ca Dardanos să 
fi fost un tirenian din Lidia (*136.9) sau Samotrace; dar Servius 
greșește atunci când consemnează faptul că el venea din 
Etruria, unde tirenienii s-au stabilit la mult timp după Războiul 
Troian. Zacinthos, un cuvânt cretan care apare în arborele 
genealogic regal din Troia, era numele unei insule care 
aparţinea regatului lui Odiseu, ceea ce sugerează că el a 
revendicat drepturi ereditare asupra Troiei. 

3. Paladionul, pe care virginele vestale îl păzeau la Roma ca 
fiind direct legat de prosperitatea cetăţii, avea o mare 
importanţă pentru mitografii italieni; ei susțineau că acesta 
fusese salvat din Troia de Enea (Pausanias 1l.23.5) și adus în 
Italia. Era făcut, probabil, din dinţi de marusin (*108.5). 
„Paladion” înseamnă o piatră sau alt obiect de cult în jurul 
căruia fetele dintr-un anumit clan dansau, precum în Tespiai 
(*120.a), sau tinerii săreau, pallas fiind utilizat deopotrivă 
pentru ambele sexe. Ordinul roman al salienilor era o societate 
de preoţi săltători. Când astfel de obiecte de cult ajungeau să 
fie identificate cu prosperitatea tribului, ele erau păzite cu grijă 
împotriva furtului sau deteriorării, palladia fiind interpretate ca 
însemnând palta, „lucruri aruncate din cer”. Palta nu puteau fi 
separate de cer; astfel, piatra-fulgerului sacră a zeului Terminus, 
aflată la Roma, era plasată sub o gaură din acoperișul templului 
lui Jupiter - ceea ce explică o gaură similară la Troia. 

4. Adorarea meteoriţilor a fost extinsă cu ușurință asupra 
unor monoliți străvechi, a căror origine funerară fusese uitată, 
apoi de la monoliţi la statuile de piatră, iar de la statuile de 
piatră la cele de lemn sau os nu a mai fost decât un pas. Dar 
scutul căzut din cer - cel mai cunoscut exemplu fiind scutul lui 
Marte (Ovidiu, Faste/e 1ll.259-73) - are nevoie de mai multe 
explicații. La început, meteoriţii, singurele palta autentice, au 
fost consideraţi a fi originea fulgerului care despică arborii din 
pădure. Apoi, topoarele din piatră neolitice, precum cel 
descoperit recent în sanctuarul din Asine, în Micena, și dălţile 
sau pisălogii din Epoca Bronzului timpurie, precum pisălogul 
Cybelei din Efes (Faptele apostolilor XIX.35), erau luate drept 


trăsnete. Dar scutul era și un instrument al tunetului. Aducătorii 
de ploaie  preelenici invocau furtunile prin  învârtirea 
uruitoarelor, ca să imite sunetul vântului puternic, iar în ce 
privește tunetul, băteau în niște scuturi imense, căptușite cu 
piele de bou bine întinsă pe ele, cu bețe cu două capete precum 
cele purtate de preoţii salieni de pe basorelieful din Agnani. 
Singura modalitate de a face o uruitoare să sune continuu este 
învârtirea ei în forma cifrei opt, cum fac băieţii cu moriștile de 
vânt, și, dat fiind că torţele folosite pentru imitarea fulgerului 
par să fi fost învârtite în același mod, scutul aducător de ploaie 
era decupat astfel încât să formeze cifra opt, băţul dublu bătând 
continuu pe ambele feţe. Acesta este motivul pentru care unele 
imagini cretane ce au supravieţuit îl arată pe spiritul tunetului 
coborând sub chip de scut în forma cifrei opt, precum și motivul 
pentru care, drept urmare, scuturile străvechi erau venerate ca 
palta. O tăbliță de calcar pictată de pe Acropola din Micene 
dovedește, prin culoarea pielii, că spiritul tunetului era o zeiţă, și 
nu un zeu; pe un inel de aur găsit în apropiere, sexul scutului 
căzător nu este indicat. 

5. Casandra și șerpii amintesc de mitul lui Melampus (*72.0), 
iar faptul că Apollo scuipă în gura ei, de cel al lui Glaucos (*90.5. 
Închisoarea ei era probabil un mormânt în formă de stup din 
care ea emitea profeţii în numele eroului care zăcea îngropat 
acolo (*43.2 și 154.1). 

6. Eac, numele fiului profetic al lui Priam, însemna „ramura de 
mirt” care setransmitea de la un participant la altul la 
banchetele grecești, ca provocare la un concurs de cântat sau 
de poezie. Deoarece mirtul era un arbore al morții (*101.1 și 
109.4), este posibil ca astfel de poeme să fi fost la origine 
profeţii făcute la sărbătoarea în onoarea eroilor. Pasărea 
cufundar îi era consacrată Atenei din Atica și era asociată cu 
înecarea pharmacos-ului regal (*94.1). Faptul că Scamandru a 
sărit în râul Xantos trebuie să se refere la un obicei troian 
similar, de înecare a vechiului rege (*108.3); se presupunea că 
umbra lui fecunda fetele atunci când veneau să se îmbăieze 
(*137.3). Tantal, care pare să fi avut aceeași soartă, s-a 
căsătorit cu fiica lui Xantos (*108. b). 

7. Priam a avut cincizeci de fii, dintre care nouăsprezece erau 
legitimi; faptul sugerează că durata domniei regelui din Troia 
era guvernată de ciclul metonic de nouăsprezece ani, nu de 


ciclul de o sută de lunaţii împărţit de rege cu succesorul-tanist, 
ca în Creta (*138.5) și Arcadia (*38.2). Cele douăsprezece fiice 
ale lui erau, probabil, păzitoarele lunilor. 

8. Importanţa contribuţiei lui Eac la construirea zidurilor Troiei 
nu ar trebui trecută cu vederea: Apollo profeţise că descendenţii 
lui aveau să fie prezenţi la cucerirea Troiei atât din prima, cât și 
din a patra generaţie (*61.)), și că doar partea construită de Eac 
putea fi străpunsă (Pindar, Ode pythianice VIII.39-46). 
Andromaca i-a reamintit lui Hector că această parte era faţada 
dinspre vest, „pe lângă smochin”, că pe acolo orașul putea fi 
atacat cel mai ușor (Homer, //iada VI.431-9) și „pe unde cei mai 
curajoși bărbaţi care îi urmau pe cei doi Aiax încercaseră de trei 
ori să forțeze pătrunderea - fie că vreun prezicător le dezvăluise 
secretul, fie că propriul lor spirit îi îndemna astfel”. Săpăturile lui 
Dörpfeld la Troia au dovedit că, în mod inexplicabil, zidul era cel 
mai slab în acel loc; dar oamenii lui Aiax sau ai lui Eac nu aveau 
nevoie de vreun prezicător care să îi informeze despre asta, 
dacă, așa cum sugerează Polybios, „Eac” provenea din orașul lui 
Aiax cel Mic, Oponte din Locrida. Locrida, care pare să fi furnizat 
elementul ilian al Troiei lui Homer și se bucura de privilegiul 
numirii preoteselor troiene (*168.2), era un district lelegian 
preelenic cu instituţii matriliniare și chiar matriarhale (*136.4); 
un alt trib de lelegieni, probabil de origine locriană, trăia în 
Pedasos din Troada. Una dintre prinţesele lor, Laotoe, a venit în 
Troia și a făcut un copil cu Priam (Homer, //iada XXI.86). Se pare 
că disponibilitatea preoteselor locriene de a duce pe furiș 
Paladionul în Locrida, la adăpost, a fost ceea ce a facilitat 
cucerirea orașului de către greci (*168.4). 

9. De vreme ce un Teucros era fiul lui Scamandru, iar celălalt 
era nepotul lui Eac și fiul surorii lui Priam, Hesione (*137.k), 
elementul teucrian din Troia poate fi identificat cu cel lelegian, 
eacan sau ilian, celelalte două elemente fiind lidian, dardanian 
sau tirenian, și cu cel troian sau frigian. 


159. Paris și Elena 


a. Când Elena, frumoasa fiică a Ledei, a ajuns la vârsta 
căsătoriei, trăind în Sparta în palatul lui Tindar, tatăl ei adoptiv, 
toți prinții din Grecia au venit ca peţitori, aducând daruri bogate, 
sau și-au trimis rudele să îi reprezinte. Diomede, abia întors 


după victoria lui din Teba, era acolo împreună cu Aiax, Teucros, 
Filoctet, Idomeneu, Patrocle, Menesteu și încă mulţi alţii. Odiseu 
venise și el, însă cu mâna goală, deoarece nu avea nici o șansă 
de reușită - căci, chiar dacă Dioscurii, fraţii Elenei, voiau ca ea 
să se căsătorească cu Menesteu Atenianul, Odiseu știa că îi va fi 
dată prinţului Menelaos, cel mai bogat dintre ahei, reprezentat 
de puternicul Agamemnon, ginerele lui Tindar!?". 

b. Tindar nu a respins nici un peţitor, dar, pe de altă parte, 
nici nu a acceptat vreunul dintre darurile oferite, temându-se că 
preferința lui pentru un anumit prinţ i-ar fi putut face pe ceilalţi 
să se certe. Într-o zi, Odiseu l-a întrebat: „Dacă îţi voi spune cum 
să eviţi cearta, mă ajuţi în schimb să mă căsătoresc cu 
Penelopa, fiica lui lcarios?”. „S-a făcut!”, a strigat Tindar. 
„Atunci”, a continuat Odiseu, „sfatul meu este să insiști ca toți 
peţitorii eleni să jure că îl vor apăra pe cel ales drept soţ de 
Elena contra oricui se va simţi ofensat de norocul lui”. Tindar a 
fost de acord că planul era înţelept. După ce a sacrificat un cal 
și l-a tăiat în bucăţi, i-a așezat pe peţitori pe membrele lui 
însângerate și i-a pus să repete jurământul formulat de Odiseu; 
apoi bucăţile au fost îngropate într-un loc care încă mai e numit 
„Mormântul Calului”. 

c. Nu se știe dacă Tindar însuși i-a ales soțul Elenei sau dacă 
ea și-a arătat preferința încununându-l cu o coroniţă!?18. În orice 
caz, s-a căsătorit cu Menelaos, care, după moartea lui Tindar și 
zeificarea Dioscurilor, a devenit regele Spartei. Dar căsătoria lor 
era sortită eșecului: cu ani înainte, în timp ce aducea sacrificii 
zeilor, Tindar o uitase în mod prostește pe Afrodita, care s-a 
răzbunat jurând să le facă renumite pentru adulter pe toate cele 
trei fiice ale lui - Clitemnestra, Timandra și Elena?**. 

d. Menelaos a avut cu Elena o fiică, pe care a numit-o 
Hermione; fiii lor au fost Etiolas, Marafios - din care pretinde că 
provine familia persană Maraphioi - și Plistene. O tânără sclavă 
etoliană, pe nume Pieris, i-a născut mai târziu lui Menelaos doi 

gemeni bastarzi: Nicostratos și Megapentes!72. 

e. Se pune întrebarea: de ce au plănuit Zeus și Temis 
Războiul Troian? Doar ca să o facă celebră pe Elena pentru că a 
dus Europa și Asia în conflict? Sau, mai curând, ca să 
preamărească rasa semizeilor și, totodată, să rărească triburile 
prea numeroase care împovărau Pământul-Mamă? Motivul lor 
avea să rămână ascuns, dar hotărârea fusese deja luată când 
Eris a aruncat un măr de aur pe care scria „Celei mai 
frumoase” - s-a întâmplat la nunta lui Peleu cu Thetis. Zeus 
Atotputernicul a refuzat să tranșeze disputa ce a urmat între 
Hera, Atena și Afrodita și l-a lăsat pe Hermes să conducă zeițele 
pe Muntele Ida, unde Paris, fiul pierdut al lui Priam, avea să le 
fie arbitru!221, 

f. Or, chiar înainte să se nască Paris, Hecabe visase că a adus 
pe lume o legătură de vreascuri pe care se răsuceau 
nenumărați șerpi în flăcări. Hecabe s-a trezit ţipând că Troia și 
pădurile de pe Muntele Ida ardeau. De îndată, Priam s-a 
consultat cu Esacos, fiul lui, clarvăzătorul, care a declarat: 
„Copilul ce e pe cale să se nască va însemna ruina acestei ţări! 
Vă cer să vă descotorosiţi de el!”122. 

g. Câteva zile mai târziu, Esacos a făcut un nou anunț: 
„Troiana de stirpe regală care va da naștere azi unui copil 
trebuie ucisă, odată cu progenitura ei!”. Atunci Priam i-a ucis pe 
sora lui, Cila, și pe copilul ei, Munipos, născut în dimineaţa 
aceea dintr-o uniune cu Timetes, ţinută în secret, și i-a îngropat 
în curtea templului sacru al lui Tros. Dar Hecabe a născut un fiu 
înainte de căderea nopţii, iar Priam le-a cruțat viaţa 
amândurora, chiar dacă Herofile, preoteasa lui Apollo, și alţi 
prezicători au îndemnat-o pe Hecabe măcar să ucidă pruncul. Ea 
nu s-a lăsat convinsă să o facă, încât, în cele din urmă, Priam a 
cedat și a trimis după șeful păstorilor săi, un oarecare Agelaos, 
căruia i-a încredinţat această sarcină. Fiind prea milos ca să 
folosească frânghia sau sabia, Agelaos a abandonat nou- 


1220 Homer, Odiseea IV.12-14; Scolie la /liada lui Homer 1ll.175; 
Cypriile, citat de Scolia la Andromaca de Euripide 898; Pausanias 
II.18.5. 

1221 Cypriile, citat de Proclus, Chrestomathia |; Apollodor, Epitome 
III.1-2; Cypriile, citat de scolia la //liada lui Homer 1.5. 

1222 Apollodor lll.12.5; Hyginus, Fabula 91; Tzetzes, Despre Licofron 
86; Pindar, Fragment of Paean 8, pp. 544-6, ed. Sandys. 


născutul pe Muntele Ida, unde a fost alăptat de o ursoaică. Când 
s-a întors după cinci zile, a fost uimit de acea minune și a dus 
copilul acasă într-o desagă - de unde numele de „Paris” - ca să 
îl crească împreună cu fiul lui nou-născut!?%; iar lui Priam i-a dus 
o limbă de câine drept dovadă că porunca îi fusese îndeplinită. 
Dar unii spun că Hecabe l-a cumpărat pe Agelaos ca să îl cruţe 
pe Paris și să păstreze secretul față de Priam. 

h. Nașterea nobilă a lui Paris a fost curând dezvăluită de 
frumuseţea, inteligenţa și puterea lui ieșite din comun: când mai 
era aproape copil, a pus pe fugă o bandă de hoţi de vite șia 
recuperat vacile de la ei, câștigându-și astfel supranumele de 
Alexandru („protector”)!27. Chiar dacă în acel moment era un 
simplu sclav, Paris a devenit amantul preferat de Oenone, fiica 
râului Oeneu, o nimfă a fântânii. Ea învățase arta profeţiei de la 
Rhea și cea a medicinei de la Apollo, în timp ce el slujea ca 
văcar al lui Laomedon. Paris și Oenone obișnuiau să mâne 
cireada și să vâneze împreună; iar el îi scobea numele în scoarța 
fagilor și a plopilor!?26. Principala distracţie a lui Paris era să 
pună taurii lui Agelaos să se bată între ei; apoi îl încorona pe 
învingător cu flori, iar pe învins cu paie. Atunci când unul dintre 
tauri a început să câștige în mod regulat, Paris l-a asmuţit 
contra taurilor din cirezile vecine, care au fost înfrânți toţi. In 
cele din urmă, s-a oferit să pună o coroană de aur pe coarnele 
acelui taur care îl va putea înfrânge pe al său; așa că Ares s-a 
transformat, în glumă, într-un taur și a câștigat. Fără să ezite, 
Paris i-a dat coroana lui Ares, ceea ce i-a surprins și totodată i-a 
încântat pe zeii care priveau din Olimp; acesta este și motivul 
pentru care Zeus l-a ales să arbitreze între cele trei zeițe”. 

i. Paris tocmai își mâna cireada pe Muntele Gargaros, cel mai 
înalt pisc al Idei, când Hermes, însoţit de Hera, Atena și Afrodita, 
i-au dat mărul de aur și mesajul lui Zeus: „Paris, de vreme ce 

ești la fel de chipeș pe cât de înţelept ești într-ale iubirii, Zeus îţi 
poruncește să judeci care dintre aceste zeițe e cea mai 
frumoasă”. 

Paris a primit mărul cu inima îndoită. „Cum poate un simplu 
văcar ca mine să devină arbitrul frumuseţii divine?”, a strigat. 
„Voi împărţi acest măr în trei.” 

„Nu, nu, nu poţi să nu i te supui lui Zeus cel Atotputernic”, s-a 
grăbit să răspundă Hermes. „Şi nici nu am dreptul să îţi ofer 
sfaturi. Folosește-ţi inteligenţa înnăscută!” 

„Fie”, a oftat Paris. „Dar mai întâi le implor pe cele care vor 
pierde să nu se supere pe mine. Sunt un biet om, supus celor 
mai prostești greșeli.” 

Zeiţele au căzut toate de acord să se încline în fața deciziei 
lui. 

„E suficient să le arbitrez cum sunt?”, l-a întrebat Paris pe 
Hermes, „sau trebuie să fie goale?”. 

„Tu stabilești regulile competiţiei”, i-a răspuns Hermes cu un 
zâmbet discret. 

„În cazul acesta, sunt oare zeițele atât de amabile încât să se 
dezbrace?” 

Hermes le-a spus să facă întocmai, iar el s-a întors cuviincios 
cu spatele. 

j. Afrodita a fost gata imediat, dar Atena a insistat să-și scoată 
faimoasa ei cingătoare magică, aceea care îi oferea un avantaj 
injust, făcând pe oricine să se îndrăgostească de purtătoarea ei. 
„Foarte bine”, a spus Afrodita înciudată. „Așa voi face, cu 
condiția ca și tu să îţi scoţi coiful - fără el arăţi hidos.” 

„Acum, v-aș ruga, vreau să vă arbitrez pe rând”, a anunţat 
Paris, „pentru a evita disputele care mă pot deruta. Vino, divină 
Hera! Sunt celelalte două zeițe atât de bune încât să ne lase 
puţin singuri?” 

„Examinează-mă conștiincios”, a spus Hera rotindu-se încet și 
expunându-și silueta ei splendidă, „și nu uita că, dacă mă 
declari cea mai frumoasă, te voi face stăpânul Asiei întregi și cel 
mai bogat om în viață”!?2. 

„Nu mă voi lăsa cumpărat, Stăpână... Foarte bine, 
mulțumesc. Am văzut tot ce trebuia să văd. Vino, divină Atena!” 

k. „Aici sunt”, a spus Atena înaintând cu pași hotărâți. 

„Ascultă, Paris, dacă vei avea destulă minte încât să îmi acorzi 
mie premiul, te voi face victorios în toate luptele și cel mai 
arătos și mai înţelept bărbat din lume.” 

„Nu sunt decât un umil văcar, nu un soldat”, a zis Paris. „Îţi 
poţi da seama și singură că în toată Lidia și Frigia domnește 
pacea și că suveranitatea regelui Priam e de necontestat. Dar 
promit să judec corect pretenţia ta asupra mărului. Acum poţi să 
îţi pui iar hainele și coiful. Afrodita e gata?” 

I. Afrodita a venit lângă el, iar Paris a roșit, deoarece se 
apropiase atât de mult, încât aproape că se atingeau. 

„Privește atent, te rog, nu omite nimic cu vederea... Apropo, 
de cum te-am văzut mi-am spus: «Pe cinstea mea, iată-l pe cel 
mai arătos bărbat din Frigia! De ce își irosește oare timpul aici, 
în sălbăticie, cu îngrijirea unei cirezi stupide?». Ei bine, de ce, 
Paris? De ce nu te muţi într-un oraș, să duci o viaţă civilizată? 
Ce ai de pierdut dacă te căsătorești cu cineva precum Elena din 
Sparta, care e la fel de frumoasă ca mine și la fel de pătimașă? 
Sunt convinsă că, de îndată ce vă veţi întâlni, ea își va lăsa 
casa, familia, totul, ca să devină amanta ta. Sunt convinsă că 
deja ai auzit de Elena, nu?” A 

„Până acum, niciodată, Stăpână. lţi voi fi foarte recunoscător 
dacă mi-o vei descrie.” 

m. „Elena are o piele albă și delicată, dat fiind că s-a născut 
dintr-un ou de lebădă. Il poate revendica drept tată pe Zeus, îi 
plac vânătoarea și luptele, a provocat un război când era încă o 
copilă - iar când a devenit femeie, toţi prinții Greciei au fost 
peţitorii ei. In acest moment e căsătorită cu Menelaos, frate al 
măreţului rege Agamemnon, dar asta nu are nici o importanţă - 
dacă vrei, va fi a ta.” 

„Cum se poate, dacă e deja căsătorită?” 

„O, cerule! Cât ești de inocent! N-ai auzit niciodată că datoria 
mea divină este să pun în ordine asemenea chestiuni? Îți propun 
să faci un tur al Greciei, însoţit de Eros, fiul meu. Când vei 
ajunge în Sparta, el și cu mine ne vom asigura că Elena se va 
îndrăgosti de tine până peste cap.” 

„Juri să faci asta?”, a întrebat Paris, brusc interesat. 

Afrodita a rostit un jurământ solemn, iar Paris, fără să mai 
stea pe gânduri, i-a acordat mărul de aur. 

Prin această judecată, el și-a atras deopotrivă ura mocnită a 
Herei și a Atenei, care au plecat braț la braţ ca să urzească 


distrugerea Troiei, în timp ce Afrodita, cu un zâmbet poznaș, se 
întreba cum ar putea să-și îndeplinească mai bine 
promisiunea!229, 

n. La puţin timp după aceea, Priam și-a trimis servitorii să 
aducă un taur din cireada lui Agelaos. Taurul urma să fie un 
premiu al jocurilor funerare în cinstea fiului său mort, jocuri 
celebrate acum anual. Când servitorii au ales taurul campion, 
Paris a fost cuprins deodată de dorinţa de a participa la jocuri și 
a fugit după ei. Agelaos a căutat să-l împiedice: „Tu ai taurii tăi 
luptători, ce vrei mai mult de-atât?”. Dar Paris a insistat și, în 
cele din urmă, Agelaos l-a însoţit la Troia. 

o. Era un obicei troian ca, la sfârșitul celei de-a șasea ture a 
cursei de care, cei înscriși în meciul de box să înceapă lupta în 
faţa tronului. Paris s-a hotărât să concureze și, în ciuda 
rugăminţilor stăruitoare ale lui Agelaos, a sărit în arenă și a 
câștigat coroana, mai degrabă prin curaj decât prin abilitate. De 
asemenea, a ajuns primul la cursa de alergare, ceea ce i-a 
exasperat pe fiii lui Priam într-atât, încât l-au provocat la încă 
una; astfel, a câștigat și a treia coroană. Rușinaţi că au fost 
înfrânți în văzul tuturor, ei au hotărât să-l omoare și au pus un 
paznic înarmat la fiecare ieșire de pe stadion, în timp ce Hector 
și Deifobos l-au atacat cu săbii. Paris a sărit în altarul lui Zeus ca 
să se adăpostească, iar Agelaos a fugit la Priam, strigând: 
„Maiestate, acest tânăr este fiul tău demult pierdut!”. Priam a 
chemat-o pe dată pe Hecabe, care, atunci când Agelaos a arătat 
un clopoțel ce fusese găsit în mâinile lui Paris, i-a confirmat 
identitatea. Paris a fost dus la palat în triumf, iar Priam a 
celebrat întoarcerea lui printr-un ospăț grandios și sacrificii 
pentru zei. Dar, de cum au auzit vestea, preoţii au anunţat că 
Paris trebuie ucis neîntârziat, altfel Troia va pieri. Acest lucru i-a 
fost transmis lui Priam, care a răspuns: „Mai bine să cadă Troia, 
decât să moară!”123%, 

p. Fraţii căsătoriţi ai lui Paris l-au îndemnat imediat să-și ia o 
soție, dar el le-a spus că avea încredere că Afrodita avea să 
aleagă una pentru el, și că obișnuia să i se roage zilnic. Când a 
fost convocat un nou Consiliu pentru a discuta despre salvarea 
lui Hesione, după eșecul negocierilor pașnice, Paris s-a oferit să 

conducă expediţia, dacă Priam îi va da o flotă mare și bine 
echipată. El a mai zis, șiret, că, dacă nu avea să reușească s-o 
aducă înapoi pe Hesione, poate că va reuși să răpească o 
prinţesă de origine grecească de rang egal, ca răscumpărare 
pentru ea. Desigur, Paris se hotărâse în secret să meargă în 
Sparta ca să o aducă pe Elena!*!. 

q. Chiar în acea zi, Menelaos a sosit pe neașteptate în Troia și 
a întrebat de mormintele lui Licos și Himereu, fiii lui Prometeu 
cu atlantida Celeno, explicând că remediul pe care Oracolul din 
Delfi i-l prescrisese pentru o ciumă care făcea acum ravagii în 
Sparta era să le fie oferite acestora sacrificii de eroi. Paris l-a 
întâlnit pe Menelaos și i-a cerut să-i facă favoarea de a-l purifica 
în Sparta, dat fiind că îl ucisese din greșeală pe Anteu, fiul cel 
tânăr al lui Antenor, cu o sabie de jucărie. Când Menelaos a fost 
de acord, Paris, la sfatul Afroditei, l-a însărcinat pe Fereclos, fiul 
lui Tecton, să construiască flota pe care Priam i-o promisese; 
imaginea de la prova navei-amiral urma să fie o Afrodită 
purtând în braţe un Eros miniatural. Enea, vărul lui Paris și fiul 
lui Anhise, a fost de acord să-l însoţească!?*?. Cu pletele 
fluturând în vânt, Casandra a prevestit conflictul pe care 
această călătorie avea să-l stârnească, iar Helenos era de 
aceeași părere; dar Priam nu a luat în seamă profeţiile nici unuia 
dintre copiii lui. Nici măcar Oenone nu a reușit să-l descurajeze 
pe Paris să facă această călătorie fatală, chiar dacă el a plâns 
când a sărutat-o de bun-rămas. „Intoarce-te la mine dacă vei fi 
rănit vreodată”, i-a spus ea, „pentru că doar eu pot să te 
vindec”1755. 

r. Flota a fost lansată la apă, Afrodita a trimis o briză prielnică 
și în curând Paris a ajuns în Sparta, unde Menelaos a sărbătorit 
sosirea lui timp de nouă zile. La ospăț, Paris i-a oferit Elenei 
darurile pe care i le adusese din Troia, iar privirile lui lipsite de 
bună-cuviinţă, suspinele zgomotoase și semnele îndrăzneţe i-au 
provocat Elenei o stânjeneală evidentă. Paris îi lua pocalul și îl 
ducea la buze cu acea margine a lui de unde băuse ea, iar odată 

Elena a găsit pe masă cuvintele „Te iubesc, Elena!” scrise cu 
vin. Îi era teamă că Menelaos ar putea-o bănui că încurajează 
pasiunea lui Paris, dar, fiind un bărbat distrat, Menelaos a plecat 
fără griji pe mare spre Creta, unde trebuia să participe la 
funeraliile bunicului său, Catreu, lăsând-o pe Elena să întreţină 
oaspeţii și să conducă regatul în lipsa lui!25%. 

s. Elena a fugit cu Paris chiar în noaptea aceea și i s-a dăruit 
în primul port în care au debarcat, pe Insula Cranae. În zona 
continentală, faţă în faţă cu Cranae, se află un altar al Afroditei 
Migonitis („care unește”), fondat de Paris pentru a celebra 
evenimentul!?55. Unii consemnează în chip fals că Elena i-a 
respins avansurile și că el a răpit-o în timp ce ea era la 
vânătoare, printr-un atac subit asupra orașului Sparta, sau 
luând, cu ajutorul Afroditei, înfățișarea lui Menelaos. Elena a 
părăsit-o pe fiica ei, Hermione, în vârstă de nouă ani, dar l-a luat 
cu ea pe fiul ei, pe Plistene, o mare parte din comorile palatului 
și aur în valoare de trei talanţi, furat din templul lui Apollo, 
precum și cinci servitoare, printre care și două foste regine: pe 
Etra, mama lui Tezeu, și pe Teisadie, sora lui Piritoos17%. 

t. În timp ce navigau spre Troia, o furtună puternică trimisă de 
Hera l-a obligat pe Paris să acosteze în Cipru. De acolo, a 
navigat până în Sidon și a fost primit ca oaspete de rege, pe 
care, fiind acum iniţiat în felul de a fi al lumii grecești, l-a ucis 
mișelește în sala lui de ospeţe și l-a jefuit. In timp ce prada 
bogată era îmbarcată, un grup de sidonieni l-a atacat; însă el i-a 
respins după o luptă sângeroasă și pierderea a două nave, apoi 
a izbutit să plece. Temându-se să nu fie urmărit de Menelaos, 
Paris a zăbovit câteva luni în Fenicia, Cipru și Egipt, dar când, în 
cele din urmă, a ajuns în Troia, și-a celebrat acolo nunta cu 
Elena!?*. Troienii i-au urat bun venit, fermecaţi de frumuseţea ei 

divină, iar când Elena a găsit într-o zi în citadela Troiei o piatră 
din care picura sânge când era frecată de o alta, i-a recunoscut 
puterea de afrodiziac și a folosit-o pentru a ţine trează pasiunea 
lui Paris pentru ea. Mai mult, întreaga Troie, nu doar Paris, s-a 
îndrăgostit de ea, iar Priam a jurat să n-o lase să mai plece 
vreodată!?38. 

u. O relatare complet diferită pe această temă este că 
Hermes a răpit-o pe Elena la ordinul lui Zeus și i-a încredinţat-o 
regelui Proteu din Egipt; între timp, o Elenă închipuită, o 
fantomă creată de Hera din nori (sau, spun unii, de Proteu), a 
fost trimisă în Troia împreună cu Paris, cu singurul scop de a 
stârni vrajbă!?%. 

v. Preoţii egipteni consemnează, la fel de neverosimil, că flota 
troiană s-a abătut de la traseul ei și că Paris a debarcat la 
Salinele de la Canop, la gurile Nilului. Acolo se află templul lui 
Heracle, un refugiu al sclavilor fugiţi care, la sosire, se dedică 
zeului și primesc anumite semne sacre pe trupurile lor. Servitorii 
lui Paris au fugit acolo și, după ce au obţinut protecţie de la 
preoţi, l-au acuzat că o răpise pe Elena. Gardianul din Canop a 
luat la cunoștință acest fapt și i-a relatat regelui Proteu din 
Memphis, care a dispus ca Paris să fie arestat și adus în faţa lui, 
împreună cu Elena și tezaurul furat. După un interogatoriu 
sever, Proteu l-a izgonit pe Paris, dar a păstrat-o pe Elena și 
tezaurul în Egipt, până când Menelaos avea să vină să le 
recupereze. La Memphis se află un templu al Afroditei Străina, 
despre care se spune că Elena însăși i l-ar fi dedicat. 

Elena i-a născut lui Paris trei fii: pe Bunomos, Aganos și Ideos, 
toți uciși la Troia, pe când erau încă mici, de prăbușirea unui 
acoperiș, și o fiică, numită și ea Elena!?%. Paris avea și un fiu 
mai mare cu Oenone, pe nume Coritos, pe care mama lui, 
geloasă pe Elena, l-a trimis să îi îndrume spre Troia pe grecii 
care voiau să se răzbune!?1. 


1238 Servius despre Eneida lui Vergiliu 11.33. 

1239 Apollodor, Epitome IIl.5; Euripide, Electra 128 şi Elena 31 şi 
urm.; Servius despre Eneida lui Vergiliu 1.655 şi 11.595; Stesihor, citat 
de Tzetzes, Despre Licofron 113. 

1240 Herodot 11.112-15; Dictis din Creta V.5; Tzetzes, Despre Licofron 
851; Ptolemeu Hefestion IV. 

1241 Canon, Narrationes 22; Tzetzes, Despre Licofron 57 şi urm. 


x 


1. Lui Stesihor, poetul sicilian din secolul al VI-lea î.Hr., i se 
atribuie povestea că Elena nu a mers niciodată în Troia și că 
războiul a fost purtat pentru „o simplă fantomă”. După ce a scris 
un poem în care o prezenta pe Elena în cea mai nefavorabilă 
lumină, Stesihor a orbit, iar mai târziu a aflat că era în dizgrația 
ei postumă (*164.m). De aici şi începutul său palinodic: 
„Povestea mea e doar o-nchipuire;/ Pe strașnice corăbii nu te-ai 
urcat nicicând, / Și nici n-ai fost purtată către Troia”, o declaraţie 
publică graţie căreia el și-a recăpătat vederea (Platon, Phaidros 
44; Pausanias 1ll.19.11). Și, într-adevăr, nu e clar în ce sens 
Paris, sau Tezeu înaintea sa, a răpit-o pe Elena. „Elena” era 
numele Zeiţei-Lună spartane, prin căsătoria cu care Menelaos 
devenise rege, după sacrificarea unui cal (*81.4), însă Paris nu 
uzurpase tronul. Este posibil, desigur, ca troienii să fi atacat 
Sparta, răpind-o pe moștenitoare și tezaurul palatului, drept 
răzbunare pentru jefuirea de către greci a Troiei pe care o 
implică povestea lui Hesione. Însă chiar dacă Elena lui Tezeu 
era, probabil, una în carne și oase (*103.4), Elena din Troia este 
mult mai probabil să fi fost „o simplă fantomă”, cum susţine 
Stesihor. 

2. Asta ar sugera că mnesteres tes Helenes, „peţitorii Elenei”, 
erau de fapt mnesteres tou hellespontou, „cei preocupaţi de 
Helespont”, și că jurământul solemn pe care acești regi l-au 
depus pe membrele însângerate ale calului consacrat lui 
Poseidon, principalul protector al expediției, a fost pentru a 
susține drepturile oricărui membru al confederației de a naviga 
în Helespont, în dauna troienilor și aliaţilor lor asiatici (*148.10; 
160.1 și 162.3). La urma urmei, Helespontul purta numele zeiţei 
lor, Helle. Povestea Elenei provine, de fapt, din epopeea ugarită 
Keret, în care soţia legiuită a lui Keret, Huray, este răpită de 
Udm. 

3. Nașterea lui Paris urmează tiparul mitic al lui Eol (*43.0), 
Pelias (*68.d), Oedip (*105.a), lason (*148.b) și ceilalţi; el este 
copilul bine-cunoscut al Anului Nou, avându-l ca geamăn pe fiul 
lui, Agelaos. Faptul că îi înfrânge pe cei cincizeci de fii ai lui 
Priam într-o cursă de alergare este bine cunoscut (*53.3 și 
60.m). „Oenone” pare să fi fost un nume al prinţesei pe care el 
a câștigat-o cu această ocazie (*53.3; 60.4; 98.7; 160.0). 

De fapt, Paris nu a acordat mărul celei mai frumoase dintre 


cele trei zeițe. Această poveste a fost dedusă greșit din 
imaginea care îl înfățișa pe Heracle primind o creangă de măr 
din partea Hesperidelor (*133.4) - Zeiţa-Nimfă goală a triadei 
Adanus din Hebron, imortalizată de Mama Canaanită a Tuturor 
Făpturilor -, sau pe învingătorul cursei de alergare din Olimpia 
în timp ce își primește premiul (*53.7), după cum o dovedește 
prezenţa lui Hermes, Însoţitorul Sufletelor, călăuza lui spre 
Câmpiile Elizee. 

4. În decursul secolului al XIV-lea î.Hr., Egiptul și Fenicia au 
avut de suferit din cauza atacurilor frecvente ale keftiilor, 
„popoarele mării”, iar troienii par să fi jucat un rol important. 
Printre triburile care au câștigat un cap de pod în Palestina se 
numărau și ghirgasiţii (Geneza X.16), adică teucrii din Gergis 
sau Gergithion din Troada (Homer, //iada VIII.304; Herodot V.122 
și VII.43; Titus Livius XXXVIII.39). Priam și Anhise apar în Vechiul 
Testament ca Piream și Achiș (/osua X.3 și 1 Regi XXVII.2), iar 
Fares, un strămoș al tribului amestecat din punct de vedere 
rasial al lui luda, care s-a luptat cu fratele lui geamăn în 
pântecele mamei lor (Geneza XXXVIII.29), pare să fie Paris. 
„Piatra din care picura sânge” găsită de Elena în citadela troiană 
este explicată de executarea acolo a lui Munipos, nepotul lui 
Priam: Paris a rămas consortul reginei cu preţul sacrificiului 
anual al unui copil. Anteu („înflorat”) este o victimă similară: 
numele lui, un titlu al lui Dionysos de Primăvară (*85.2), era dat 
altor prinți nefericiţi care erau seceraţi în floarea tinereţii; 
printre ei, și fiul lui Poseidon omorât și jupuit de Cleomene 
(Philostephanos, Fragmentul 8) și Anteu din Halicarnas, înecat 
într-un puț de Cleobis (Parthenios, Narrationes 14). 

5. Cila, al cărei nume înseamnă „zarul divinator făcut din os 
de măgar” (Hesychios s.v. Cillae), trebuie să fie Atena, zeiţa 
citadelei troiene, care a inventat această artă a ghicitului 
(*17.3) și a condus la moartea lui Munipos. 


160. Prima întrunire de la Aulis 


a. Când Paris a hotărât să o ia pe Elena de soţie, nu s-a 
așteptat că avea să plătească pentru ultrajul adus ospitalităţii 
lui Menelaos. Fuseseră oare chemaţi cretanii să dea socoteală 
atunci când, în numele lui Zeus, o furaseră pe Europa 
fenicienilor? Li se ceruse argonauţilor să plătească pentru 


răpirea Medeei din Colhida? Sau atenienilor pentru răpirea 
cretanei Ariadna? Sau tracilor pentru cea a Oritiei din Atena?!?%? 
Cazul s-a dovedit a fi totuși diferit. Hera l-a trimis pe Iris în zbor 
spre Creta, cu vești despre această fugă, iar Menelaos s-a grăbit 
spre Micene, unde i-a cerut fratele său, Agamemnon, să înceapă 
fără întârziere recrutările și să se îndrepte cu armată contra 
Troiei. 

b. Agamemnon a consimţit să procedeze întocmai doar dacă 
solii pe care îi trimisese acum în Troia să ceară predarea Elenei 
și despăgubiri pentru prejudiciul adus lui Menelaos se vor 
întoarce cu mâna goală. Atunci când Priam a negat că ar avea 
știință despre această chestiune - Paris fiind încă în apele din 
sud - și a întrebat ce satisfacţie li se oferise solilor lui pentru 
răpirea lui Hesione, Menelaos a trimis mesageri fiecăruia dintre 
prinții care jurase pe membrele însângerate ale unui cal, 
amintind că actul lui Paris era un afront la adresa întregii Grecii. 
Dacă o astfel de crimă nu va fi pedepsită exemplar, nimeni nu 
va mai putea conta de atunci încolo pe siguranţa soţiei 
lui. Menelaos l-a adus apoi din Pilos pe bătrânul Nestor, cu care 
a călătorit prin toată Grecia, convocându-i pe șefii expediţiei!?*. 

c. Apoi, însoţit de Menelaos și de Palamede, fiul lui Nauplios, 
Agamemnon s-a dus în ltaca, unde s-a străduit din greu să îl 
convingă pe Odiseu să se alăture expediției lor. Deși trecea 
drept fiu al lui Laerte, acest Odiseu fusese zămislit în secret de 
Sisif cu Anticleea, fiica vestitului hoţ Autolicos. Curând după 
nașterea lui, Autolicos a venit în Itaca și, în prima noapte a 
șederii sale, după ce s-a terminat cina, a luat nou-născutul pe 
genunchi. „Dă-i un nume, tată”, a spus Anticleea. Autolicos a 
răspuns: „În timpul vieţii mele mi-am atras dușmănia multor 
prinți, prin urmare îl voi numi Odiseu pe acest nepot al meu, 
adică Cel Furios, deoarece va fi victima multor vrăjmășii. Dar 
dacă va veni vreodată pe Muntele Parnas să îmi reproșeze 
aceasta, îi voi da o parte din bunurile mele, ca să îi domolesc 
furia”. Ajuns la vârsta la care să o poată face, Odiseu l-a vizitat 
într-adevăr pe Autolicos, dar, pe când era la vânătoare cu unchii 
săi, un mistreţ l-a rănit la coapsă, rămânând cu acea cicatrice 
toată viața. Dar Autolicos l-a îngrijit, iar Odiseu s-a întors în Itaca 


1242 Herodot 1.1-4; Ovidiu, Metamorfoze XVI.341-50. 
1243 Herodot 1.3; Cypriile, citat de Proclus, Chrestomathia |; 
Apollodor, Epitome 1Il.6. 


încărcat cu darurile promise!?*. 

d. Odiseu s-a căsătorit cu Penelopa, fiica lui lIcarios și a 
naiadei Peribeea; unii spun că a făcut-o la cererea lui Tindar, 
fratele lui Icarios, care făcuse astfel ca Odiseu să câștige cursa 
la care au participat toţi peţitorii, al cărei parcurs era strada 
numită „Apheta” din Sparta. Penelopa, numită anterior Arneea 
sau Arnacia, fusese aruncată în mare de Nauplios, din ordinul 
tatălui ei, dar un stol de rațe vărgate în purpuriu au salvat-o, au 
hrănit-o și au dus-o la mal. Impresionat de minune, lIcarios și 
Peribeea s-au înduplecat, iar Arneea și-a câștigat noul nume, 
Penelopa, care înseamnă „rață”!?%. 

e. După ce a căsătorit-o pe Penelopa cu Odiseu, lIcarios i-a 
cerut acestuia să rămână în Sparta; dar cum el a refuzat, a mers 
după carul cu care tânărul cuplu pleca, implorând-o pe Penelopa 
să rămână. Odiseu, care până atunci își păstrase calmul, s-a 
întors spre Penelopa și i-a zis: „Ori vii în Itaca din proprie voinţă, 
ori, dacă îl preferi pe tatăl tău, rămâi aici, dar fără mine!”. În loc 
de răspuns, Penelopa și-a tras voalul peste faţă. Dându-și seama 
că Odiseu avea acest drept, Icarios a lăsat-o să plece și a ridicat 
o statuie Modestiei, care mai putea fi văzută la vreo șase 
kilometri de orașul Sparta, în locul în care a avut loc acea 
întâmplare!2. 

f. Or, Odiseu fusese prevenit de un oracol: „Dacă te duci la 
Troia, nu te vei întoarce înainte de al douăzecilea an, și atunci 
singur și nevoiaș”. Drept urmare, Odiseu s-a prefăcut că e 
nebun, iar Agamemnon, Menelaos și Palamede l-au găsit 
purtând o pălărie ţărănească din postav în formă de jumătate 
de ou, arând cu un măgar și un bou înjugaţi laolaltă și aruncând 
din mers sare peste umăr. Cum el s-a prefăcut că nu îi 
recunoaște pe distinșii săi oaspeţi, Palamede l-a smuls pe nou- 
născutul Telemah din braţele Penelopei și l-a pus pe pământ, în 
faţa atelajului care înainta. Odiseu a oprit animalele ca să nu își 
ucidă fiul și astfel a fost obligat să se alăture expediției, fiind 


1244 Hyginus, Fabula 95; Homer, Odiseea XXIV.115-19 şi XIX.399- 

dovedit că era sănătos la minte!?. 

g. Menelaos și Odiseu au călătorit apoi în Cipru împreună cu 
Taltibios, mesagerul lui Agamemnon, unde regele Ciniras, un alt 
fost peţitor al Elenei, le-a înmânat o platoșă ca dar pentru 
Agamemnon și a jurat să contribuie cu cincizeci de corăbii. El şi- 
a ţinut promisiunea, dar a trimis doar o corabie adevărată și 
patruzeci și nouă de corăbii mici din lut, cu păpuși în loc de 
echipaje, pe care căpitanul le-a lansat la apă când s-a apropiat 
de coasta Greciei. Pentru a răzbuna această escrocherie, 
Agamemnon l-a invocat pe Apollo, despre care se spune că l-ar 
fi ucis pe Ciniras, iar cele cincizeci de fiice ale lui s-au aruncat în 
mare și au devenit alcioni; însă adevărul este că Ciniras s-a 
sinucis când a descoperit că a comis incest cu Smirna, fiica 
lui 1248, 

h. Calhas, preotul lui Apollo, un dezertor troian, prezisese că 
Troia nu putea fi cucerită fără ajutorul tânărului Ahile, al 
șaptelea fiu al lui Peleu. Thetis, mama lui Ahile, îi ucisese pe 
ceilalţi fraţi ai lui arzându-le părțile muritoare, iar el ar fi pierit la 
fel dacă Peleu nu l-ar fi smuls din foc, înlocuindu-i osul ars al 
gleznei cu unul luat de la scheletul dezgropat al gigantului 
Damisos. Dar unii spun că Thetis l-a înmuiat în apa Styxului, 
astfel că doar călcâiul de care l-a ţinut a rămas muritor!?*. 

i. Atunci când Thetis l-a părăsit pe Peleu, el a dus copilul la 
centaurul Chiron, care l-a crescut pe Muntele Pelion, hrănindu-l 
cu măruntaie de leu și mistreţ și cu măduvă de urs, ca să-i dea 
curaj; sau, potrivit altei relatări, cu faguri de miere și măduvă de 
cerb, ca să alerge iute. Chiron l-a instruit în artele călăriei, 
vânătorii, cântatului din fluier și vindecării, iar muza Caliope l-a 
învăţat și ea cum să cânte la ospeţe. Când avea doar șase ani, 
Ahile a ucis primul lui mistreţ, iar de atunci târa adesea trupurile 
aflate la ultima lor suflare ale mistrețţilor și leilor la peștera lui 
Chiron. Atena și Artemis îl priveau uimite pe acest copil cu păr 
auriu care era atât de iute de picior, încât putea ajunge din 

urmă și ucide cerbii fără ajutorul vreunui ogar!?%. 

j. Or, Thetis știa că fiul ei nu avea să se mai întoarcă din Troia 
dacă se alătura expediției, de vreme ce era sortit fie să câștige 
glorie acolo și să moară devreme, fie să trăiască o viaţă lungă 
acasă, dar lipsită de glorie. Ea l-a deghizat în fată și i l-a 
încredinţat lui Licomed, regele din Scyros, în al cărui palat Ahile 
a trăit sub numele de Cercisera, Aissa sau Pira, și a avut o 
aventură amoroasă cu Deidamia, fiica lui Licomed, cu care a 
devenit tatăl lui Pirus, numit ulterior Neoptolem. Dar unii spun 
că Neoptolem era fiul lui Ahile și al Ifigeniei!?!. 

K. Odiseu, Nestor și Aiax au fost trimiși să îl aducă pe Ahile din 
Scyros, unde se zvonea că s-ar ascunde. Licomed i-a lăsat să 
cerceteze palatul și poate că nu l-ar fi găsit niciodată pe Ahile 
dacă Odiseu nu ar fi pus grămezi de daruri - în mare parte 
bijuterii, dar și cingători, rochii brodate și altele asemenea - în 
salon și nu le-ar fi rugat pe doamnele de la curte să aleagă ce le 
dorea inima. Apoi Odiseu a dat ordin ca în afara palatului să 
răsune trâmbiţele și să zăngănească armele, când, deodată, una 
dintre fete s-a dezgolit până la talie și a luat un scut și o lance 
puse printre daruri. Era Ahile, care acum a promis că va merge 
la Troia în fruntea mirmidonilor săi!?*?. 

I. Unii autori consideră această versiune fantezistă și spun că 
Nestor și Odiseu au venit în Ftia să recruteze trupe, iar acolo au 
fost întreţinuţi de Peleu, care a consimţit pe dată ca Ahile, pe 
atunci în vârstă de cincisprezece ani, să plece sub tutela lui 
Phoenix, fiul lui Amintor și al lui Cleobule, și că Thetis i-a dat un 
minunat cufăr încrustat plin de tunici, mantii de vânt și cuverturi 
groase pentru călătorie!?5%. Acest Phoenix a fost acuzat de viol 
de Ftia, concubina tatălui său. Amintor l-a orbit pe Phoenix, 
blestemându-l totodată să nu aibă copii; și, indiferent dacă 
acuzaţia fusese adevărată sau nu, a rămas fără copii. Totuși, el 

1252 Apollodor, /oc. cit; Scolie la //iada lui Homer XIX.332; Ovidiu, 

a fugit în Ftia, unde Peleu nu doar că l-a convins pe Chiron să îi 
redea vederea, dar l-a numit și rege al dolopilor învecinați. 
Atunci Phoenix s-a oferit să devină păzitorul lui Ahile, care, în 
schimb, s-a atașat profund de el. Drept urmare, unii susțin că 
orbirea lui Phoenix nu a fost o pierdere reală a vederii, ci o 
metaforă a impotenţei - blestem pe care Peleu l-a ridicat 
făcându-l al doilea tată al lui Ahile125%. 

m. Ahile avea un tovarăș de nedespărţit: pe vărul lui, 
Patrocle, care, deși era mai în vârstă decât el, nu era la fel de 
puternic sau de iute și nici de o stirpe la fel de nobilă. Se 
consideră uneori că tatăl lui Patrocle a fost Menetios din Oponte, 
iar alteori că a fost Eac; mama lui apare sub diverse nume: când 
Stenele, fiica lui Acastos, când Periopis, fiica lui Feres; sau 
Polimela, fiica lui Peleu; sau Filomela, fiica lui Actor!?55. Patrocle 
fugise la curtea lui Peleu după ce l-a ucis pe fiul lui Amfidamas, 
pe Clitonimos sau pe Aianes, într-o ceartă iscată la un joc de 
Zăruri!25$, 

n. Atunci când flota grecilor ajunsese deja la Aulis, pe ţărmul 
protejat din strâmtoarea Eubeea, solii cretani au venit să anunţe 
că regele lor, ldomeneu, fiul lui Deucalion, avea să aducă o sută 
de vase la Troia, dacă Agamemnon va consimţi să împartă 
comanda supremă cu el, condiţie care a fost acceptată. 
Idomeneu, fost peţitor al Elenei și vestit pentru frumuseţea lui, l- 
a luat ca locotenent al lui pe Merion, fiu al lui Molos, despre care 
se spunea că era bastard al lui Minos. Merion avea gravat pe 
scut o siluetă de cocoș, deoarece se trăgea din Helios, și purta 
un coif împodobit cu colţi de mistreţi?”. Astfel, expediția a 
devenit un demers cretano-elenic. Forţele terestre elene erau 
comandate de Agamemnon, cu Odiseu, Palamede și Diomede ca 
locotenenţi ai lui, iar flota elenă, de Ahile, cu sprijinul Marelui 
Aiax și al lui Phoenix12%8. 

o. Dintre toţi sfătuitorii săi, Agamemnon se bizuia cel mai 
mult pe Nestor, regele din Pilos, a cărui înţelepciune nu avea 
egal și a cărui elocvenţă era mai dulce ca mierea. Acesta 
guvernase timp de trei generaţii, dar rămăsese, în pofida 
vârstei, un luptător îndrăzneţ și singurul comandant care îl 
întrecea pe regele atenian Menesteu la tactici de cavalerie și 
infanterie. Judecata lui sănătoasă era împărtășită de Odiseu, cei 
doi recomandând întotdeauna același mod de a conduce lupta 
cu succes1259, 

p. Marele Aiax, fiul lui Telamon și al Peribeei, venea din 
Salamina. Era întrecut doar de Ahile în curaj, putere și 
frumuseţe și era cu un cap mai înalt decât următorul lui rival, 
purtând un scut de nepătruns făcut din pielea a șapte tauri. 
Trupul lui era invulnerabil, cu excepţia subsuorii și, spun unii, a 
gâtului, din cauza unei vrăji făcute de Heracle!?%. Pe când urca 
la bordul corabiei sale, Telamon i-a dat la despărţire acest sfat: 
„Fii hotărât să învingi, dar întotdeauna cu ajutorul zeilor”. Aiax 
s-a lăudat: „Cu ajutorul zeilor orice laș sau neghiob poate să 
câștige glorie; eu sper să o fac chiar și fără zei!”. Prin această 
laudă de sine și altele asemănătoare, el și-a atras furia divină. 
Odată, când Atena a venit să-l îndemne la luptă, el i-a strigat: 
„Du-te, zeiţă, și încurajează-i pe semenii mei greci: căci unde 
sunt eu, nici un dușman nu poate răzbate!”1?%. Fratele vitreg al 
lui Aiax, Teucros, un fiu bastard al lui Telamon și al lui Hesione și 
cel mai bun arcaș din Grecia, obișnuia să lupte din spatele 
scutului lui Aiax, întorcându-se la adăpost după scut așa cum un 
copil aleargă la mama lui!262. 

q. Aiax cel Mic era din Locrida, fiu al lui Oileu și Eriopis, și, 
deși scund, îi întrecea pe toţi grecii la aruncarea lăncii și alerga 
cel mai iute, după Ahile. Era al treilea membru al echipei de 
luptători ai Marelui Aiax și putea fi recunoscut cu ușurință după 
cuirasa din pânză de in și șarpele domesticit, mai lung ca un 


1259 Homer, //iada 11.21 şi 1.247-52; IV.310 şi urm.; 1l.553-5; Odiseea 
I11.244 şi 126-9. 

1260 Homer, Iliada XVII.279-80 şi 1ll.226-7; Sofocle, Aiax 576 şi 833, 
cu scolie; Scolie la //iada lui Homer XXIII.821, Tzetzes, Despre Licofron 

1261 Sofocle, Aiax 762-77. 

1262 Homer, //iada VIII.266-72. 


om, care îl urma pretutindeni ca un câine!?5%. Medon, fratele lui 
vitreg, un fiu bastard al lui Oileu și al nimfei Rene, provenea din 
Filace, de unde fusese surghiunit pentru că îl ucisese pe Eriopis, 
fratele lui125%. 

r. Diomede, fiul lui Tideu și al lui Deipile, provenea din Argos 
și era însoţit de alţi doi epigoni, anume Stenelos, fiul lui 
Capaneu, și Eurial Argonautul, fiul lui Mecisteu. Fusese profund 
îndrăgostit de Elena și luase răpirea ei de către Paris ca pe un 
afront personal!265, 

s. Tlepolemos din Argos, un fiu al lui Heracle, a adus nouă 
vase din Rodos1766. 

t. Înainte de a pleca din Aulis, flota grecească a primit provizii 
de grâne, vin și alte alimente de la Anios, regele din Delos, pe 
care Apollo îl zămislise în taină cu Reo, fiica lui Stafilos și a lui 
Chrisotemise. Reo fusese închisă într-o ladă și lăsată să 
plutească în derivă atunci când tatăl ei aflase că era însărcinată, 
dar, după ce a fost aruncată la țărm pe coasta Eubeei, a născut 
un băiat pe care îl numise Anios, din pricina necazuri/or pe care 
le îndurase pentru el; iar Apollo l-a făcut preot-rege și profet al 
lui la Delos. Însă unii spun că lada lui Reo plutise direct către 
Delos!2%. 

u. Cu Driope, soţia lui, Anios era tată a trei fiice: Elais, Spermo 
și Oeno, care sunt numite Viticultoarele; și al unui fiu, Andron, 
regele din Andros, pe care Apollo l-a învăţat arta prevestirii. 
Fiind el însuși preot al lui Apollo, Anios le-a dedicat pe 
Viticultoare lui Dionysos, dorindu-și ca familia lui să se afle sub 
protecţia mai multor zei. În schimb, Dionysos a făcut în așa fel 
încât orice atingea Elais, după ce îi cerea lui ajutorul, să se 
transforme în ulei, orice atingea Spermo, în grâne, și orice 
atingea Oeno, în vin!26. Astfel, lui Anios i-a fost ușor să 
aprovizioneze flota grecească. Și totuși, Agamemnon nu a fost 


1263 Homer, /liada XIII.697; 11.527-30; XIV.520 şi XIlI.701 şi urm;; 
Hyginus, Fabula 97; Filostrat, Heroikos VIII.1. 

1264 Homer, //iada 11.728 şi XIll.694-7. 

Diodor din Sicilia V.62; Tzetzes, Despre Licofron 570. 

1268 Tzetzes, /oc. cit.; Apollodor, Epitome |1Il.10; Ovidiu, Metamorfoze 

mulţumit: el i-a trimis pe Menelaos și Odiseu în Delos, unde ei |- 
au întrebat pe Anios dacă puteau să le ia pe Viticultoare în 
expediția lor. Anios le-a respins cererea, spunându-i lui 
Menelaos că era voinţa zeilor ca Troia să fie cucerită abia în al 
zecelea an. „De ce nu rămâneţi cu toţii în Delos până atunci?”, a 
întrebat el, oferindu-le ospitalitatea. „Fiicele mele vă vor 
aproviziona cu alimente și băutură până în cel de-al zecelea an, 
iar atunci vă vor însoţi la Troia, dacă va fi necesar.” Dar, cum 
Agamemnon dăduse un ordin strict: „Aduceţi-mi-le, fie că Anios 
e de acord sau nu!”, Odiseu le-a legat pe Viticultoare și le-a 
obligat să se îmbarce pe corabia lui!?%. Când ele au izbutit să 
fugă, două ajungând în Eubeea și alta în Andros, Agamemnon a 
trimis vase după ele și a ameninţat cu război dacă nu vor fi 
predate. Au fost aduse înapoi tustrele, dar l-au invocat pe 
Dionysos, care le-a prefăcut în porumbiţe și, chiar și azi, 
porumbeii sunt ocrotiţi în Delos!270. 

v. În Aulis, în timp ce Agamemnon aducea sacrificii lui Zeus şi 
Apollo, un șarpe albastru cu pete roșii ca sângele pe spate s-a 
repezit de sub altar spre un platan frumos din apropiere. Pe 
creanga cea mai de sus se afla un cuib de vrabie, în care erau 
opt pui și mama lor: șarpele le-a devorat pe toate; apoi, așa 
încolăcit în jurul crengii, a fost prefăcut de Zeus în piatră. Calhas 
a spus despre acea minune că întărește profeția lui Anios: nouă 
ani aveau să treacă până când Troia va putea fi cucerită, dar cu 
siguranţă avea să se întâmple asta. lar Zeus i-a încurajat pe toţi 
cu un fulger ce a lovit în dreapta lor, în timp ce flota pornea pe 
mare”, 

w. Unii spun că grecii au plecat din Aulis la o lună după ce 
Agamemnon îl convinsese pe Odiseu să li se alăture, iar Calhas 
i-a îndrumat spre Troia cu al doilea lui văz. Alţii, că Oenone l-a 
trimis pe Coritos, fiul ei, ca pilot!?2. Dar, potrivit unei a treia 
relatări, cea mai acceptată, ei nu aveau cârmaci și au navigat 

din greșeală spre Misia, unde au debarcat și au început a pustii 
ţinutul, crezând că sunt în Troada. Regele Telefos i-a alungat 
înapoi la corăbiile lor și l-a ucis pe viteazul Tersandros, fiul 
tebanului Polinice, singurul care rămăsese să le ţină piept. Apoi 
au venit în fugă Ahile și Patrocle, iar Telefos, văzându-i, s-a 
întors și a fugit pe malurile râului Caicos. Or, grecii îi aduseseră 
sacrificii lui Dionysos în Aulis, în timp ce misienii îl neglijaseră; 
prin urmare, drept pedeapsă, Telefos s-a împiedicat de o viță- 
de-vie răsărită pe neașteptate din pământ, iar Ahile l-a rănit la 
coapsă cu lancea lui faimoasă, pe care doar el o putea mânui, 
un dar al lui Chiron pentru tatăl lui, Peleu!?%. 

x. Tersandros a fost îngropat în Elaia din Misia, unde are acum 
un altar de erou; comanda beoţienilor lui a fost preluată mai 
întâi de Peneleos, iar după ce el a fost ucis de Euripilos, fiul lui 
Telefos, comanda a preluat-o Tisamenos, fiul lui Tersandros, 
care nu ajunsese încă la vârsta bărbăţiei când tatăl lui a murit. 
Dar unii pretind că Tersandros a supravieţuit și că a fost unul 
dintre cei care s-au ascuns în calul de lemn!?*. 

y. După ce și-au spălat rănile în apele calde care curgeau 
lângă Smirna, numite „Băile lui Agamemnon”, grecii au plecat 
iarăși pe mare, dar, cum vasele lor au fost răzleţite de o furtună 
violentă stârnită de Hera, fiecare căpitan a virat spre ţara lui. 
Acela a fost momentul când Ahile, debarcând în Scyros, s-a 
căsătorit oficial cu Deidamia!2'5. Unii cred că Troia a căzut la 
douăzeci de ani după răpirea Elenei, că grecii au avut acest 
început ratat în anul al doilea și că opt ani au mai trecut până să 
se îmbarce iar. Dar, mult mai probabil, consiliul lor de război din 
orașul spartan Hellenion s-a ţinut în același an cu retragerea din 
Misia; se spunea că ei erau pe mai departe foarte dezorientaţi, 
deoarece nu aveau nici un cârmaci priceput care să îi conducă 
spre Troia! s, 

z. Între timp, rana lui Telefos a continuat să supureze, iar 
Apollo a anunţat că putea fi vindecată doar de cauza ei. Așa că 

s-a dus la Agamemnon, în Micene, îmbrăcat în haine de 
pelegrin, și, la sfatul Clitemnestrei, l-a înșfăcat pe nou-născutul 
Oreste din leagăn. „iți voi ucide fiul dacă nu mă vindeci!”, a 
strigat el. lar Agamemnon, care fusese prevenit de un oracol că 
grecii nu puteau cuceri Troia fără sfatul lui Telefos, a promis să-l 
ajute bucuros, dacă avea să-i îndrume flota spre Troia. Când 
Telefos a consimţit, Ahile a răzuit, la cererea lui Agamemnon, 
niște rugină de pe lancea lui peste rană și astfel a vindecat-o; a 
folosit, în plus, o plantă numită achilleos, un leac pentru răni 
descoperit chiar de el!2”. Telefos a refuzat mai târziu să se 
alăture expediției, pe motiv că soţia lui, Laodice, numită și Hiera 
sau Astiohe, era fiica lui Priam; dar el le-a arătat grecilor pe ce 
rută să apuce, iar Calhas a întărit acurateţea sfatului său prin 
divinaţie!?'€. 
x 

1. După căderea Cnososului, în jurul anului 1400 î.Hr., între 
popoarele din estul Mediteranei a apărut un conflict pentru 
controlul asupra mării. Faptul e consemnat în relatarea lui 
Herodot, susținută de Malalas (*58.4), despre atacurile care au 
precedat răpirea Elenei și în consemnarea lui Apollodor despre 
cum Paris a atacat Sidonul (*159.6), iar oamenii lui Agamemnon, 
Misia. O confederație troiană reprezenta principalul obstacol în 
calea ambițiilor comerciale ale grecilor, până când Marele Rege 
din Micene și-a strâns aliaţii, inclusiv pe suzeranii din Creta, 
pentru un atac concertat asupra Troiei. Este foarte posibil ca 
războiul naval, spre deosebire de asediul Troiei, să fi durat nouă 
sau zece ani. 

2. Printre aliaţii independenţi ai lui Agamemnon se numărau 
și locuitorii insulelor Itaca, Samos, Dulichion și Zacintos conduși 
de Odiseu, tesalienii din sud conduși de Ahile și verii lor eacizi 
din Locrida, conduși de cei doi Aiax. Aceste căpetenii s-au 
dovedit a fi greu de stăpânit, iar Agamemnon îi putea împiedica 
să se atace reciproc doar prin diplomaţie, cu sprijinul loial al 
secunzilor lui peloponesieni, Menelaos din Sparta, Diomede din 
Argos și Nestor din Pilos. Respingerea de către Aiax a zeilor 
olimpieni și afrontul adus Atenei, cea născută din Zeus, au fost 

reprezentate în mod eronat ca dovezi ale ateismului, căci ele 
consemnează mai degrabă conservatorismul lui religios. Eeacizii 
erau de origine lelegiană și o venerau pe zeița preelenică 
(*158.8 și 168.2). 

3. Tebanii și atenienii par să se fi ţinut departe de război; deși 
forțele ateniene sunt menţionate în Catalogul corăbiilor, ele nu 
joacă nici un rol memorabil în fața Troiei. Prezenţa regelui 
Menesteu a fost subliniată doar pentru a justifica expansiunea 
ateniană ulterioară de-a lungul coastei Mării Negre (*162.3). 
Odiseu este un personaj-cheie al mitologiei grecești. In pofida 
nașterii sale dintr-o fiică a Zeului corintian al Soarelui și a 
faptului că o câștigase pe Penelopa într-o modalitate demodată, 
ca învingător într-o cursă de alergare, el încalcă regula 
matrilocală străveche atunci când insistă ca Penelopa să 
meargă în regatul lui, și nu el într-al ei (*137.4). In plus, 
asemenea tatălui său, Sisif (*67.2), și a cretanului Ciniras 
(*18.5), el refuză să moară la sfârșitul perioadei lui de domnie - 
aceasta fiind alegoria principală din Odiseea (*170.1 și 171.3). 
În plus, Odiseu este primul personaj mitic căruia i se atribuie o 
particularitate fizică irelevantă: are picioare scurte în raport cu 
trupul, astfel că „pare mai nobil când stă așezat decât în 
picioare”. Însă rana de la coapsă ar trebui interpretată ca semn 
că scăpase de moartea care îi aștepta pe regii cultului 
mistrețului aflați în funcţie (*18. 7 și 151.2). 

4. Chiar dacă se potrivea cu strania lui reticență de a se 
comporta așa cum se cuvine unui rege, nebunia prefăcută a lui 
Odiseu pare să fie relatată greșit. Ce a făcut Odiseu a fost să 
demonstreze profetic inutilitatea războiului la care fusese 
convocat. El ara un câmp dintr-o parte în alta, purtând o pălărie 
conică specifică mistagogilor sau prezicătorilor. Boul și măgarul 
îi reprezentau pe Zeus și Cronos, sau vara și iarna, și fiecare 
brazdă însămânţată cu sare, un an irosit. Palamede, care avea și 
el puteri profetice (*52.6), l-a înșfăcat atunci pe Telemah și a 
oprit plugul, fără îndoială la a zecea brazdă, așezându-l în fața 
atelajului: astfel, el a arătat că bătălia decisivă, aceasta fiind 
semnificaţia numelui „Telemah”, avea loc chiar atunci. 

5. Ahile, un personaj mai conservator, se ascunde printre 
femei, așa cum îi stă bine unui erou solar (White Goadess, p. 
212), și se înarmează în luna a patra, când Soarele trecuse de 
echinocţiu și astfel scăpase de tutela mamei lui, Noaptea. Băieţii 


cretani erau numiţi scotioi, „copii ai întunericului” (*27.2), 
întrucât erau ţinuţi în apartamentele femeilor, fără să fi primit 
încă arme și libertatea din partea mamei-preotese (*121.4). In 
Mabinogion, șiretlicul lui Odiseu pentru a-l înarma pe Ahile este 
folosit de Gwydion (zeul Odin sau Woden) într-o ocazie similară: 
vrând să îl elibereze pe Llew Llaw Gyffes, un alt erou solar, de 
puterea mamei lui, Arianrhod, el face un zgomot ca de luptă în 
faţa castelului și o sperie pe aceasta, făcând-o să îi dea lui Llew 
Llaw sabie și scut. Versiunea galeză este, probabil, cea mai 
veche versiune a acestui mit pe care locuitorii din Argos ÎI 
reprezentau în prima zi a lunii a patra printr-o luptă între băieţi 
îmbrăcaţi în haine de fete și femei îmbrăcate ca bărbaţi - 
sărbătoarea numindu-se Hibristica („comportament nerușinat”). 
Pretextul istoric era acela că, la începutul secolului al V-lea î.Hr., 
poetesa Telesilla reușise, împreună cu un grup de femei, să 
apere Argosul în fața regelui Cleomene al Spartei, după 
nimicirea armatei din Argos (Plutarh, Despre virtuțile femeilor 
4). De vreme ce Patrocle poartă un nume patriarhal inadecvat 
(„gloria tatălui”), este posibil ca el să fi fost cândva Phoenix 
(„sânge roșu”), geamănul și succesorul lui Ahile, în condiţiile 
sistemului matriliniar. 

6. Toţi conducătorii greci din faţa Troiei sunt regi sacri. 
Șarpele îmblânzit al lui Aiax cel Mare nu putea să-l fi însoţit în 
luptă: el nu a avut unul decât atunci când a devenit erou 
oracular. Coiful lui Idomeneu cu colți de mistreț, atestat de 
descoperirile din Creta și Grecia miceniană, a fost probabil 
purtat inițial de succesorul-tanist (*18.7); cocoșul lui, care era 
consacrat soarelui și îl reprezenta pe Zeus Velchanos, trebuie să 
fie un adaos târziu la opera lui Homer, deoarece găina 
domesticită a ajuns în Grecia abia în secolul al VI-lea î.Hr. Este 
posibil ca emblema originară să fi fost un mascul de potârniche 
(*92.1). Aceste scuturi greoaie constau din piei de taur cusute 
laolaltă, cu marginile rotunjite și strânse la mijloc, în forma cifrei 
opt, pentru uz ritualic. Ele acopereau întreg trupul, de la bărbie 
la glezne. Ahile („fără buze”) pare să fi fost un nume obișnuit al 
eroilor oraculari, de vreme ce existau culturi ale lui Ahile în 
Scyros, Ftia și Elida (Pausanias VI.23.3). 

7. Reo, fiica lui Stafilos și a lui Chrisotemise („rodia, fiica 
ciorchinelui și a regulii de aur”), a ajuns la Delos într-un cufăr și 
este bine-cunoscuta Zeiţă a Fertilităţii cu barca ei în formă de 


lună nouă. Ea apare și în triadă, sub chipul nepoatelor ei, 
Viticultoarele, ale căror nume înseamnă „ulei de măsline”, 
„grâne” și „vin”. Mama lor este Doripe, sau „iapă de dar”, ceea 
ce sugerează că Reo era Demetra-cu-cap-de-iapă (*16.5). 
Vestigii ale cultul ei au supravieţuit în kernos-ul cu trei cupe, un 
vas folosit de preoţii greci ortodocși pentru uleiul, grâul și vinul 
aduse la biserică pentru sfințire. Un kernos de același tip a fost 
găsit într-un mormânt minoic timpuriu din Koumasa; iar 
Viticultoarele, care erau strănepoatele Ariadnei, trebuie să fi 
venit în Delos din Creta (*27.8). 

8. Dificultatea grecilor de a găsi drumul spre Troia este 
contrazisă de ușurința cu care Menelaos a navigat acolo; 
probabil că, în legenda iniţială, Afrodita troiană făcuse o vrajă ca 
să le înceţoșeze memoria, așa cum a dispersat mai apoi flotele 
în drumul lor de întoarcere (*169.1). 

9. Tratamentul aplicat de Ahile rănii de lance, bazat pe 
străvechiul principiu homeopatic conform căruia „asemănătorul 
vindecă  asemănătorul”, amintește de folosirea de către 
Melampus a ruginii de pe un cuţit de castrare pentru 
însănătoșirea lui Ificlos (*72.e-f). 

10. În picturile de pe vase, menadele au uneori membrele 
tatuate cu un model de urzeală în formă de scară. Dacă feţele 
lor fuseseră cândva tatuate în mod asemănător, ca un camuflaj 
pentru amuzamentele din pădure, faptul ar putea explica 
numele Penelopei („cu un voal pe faţă”) ca titlu al zeiţei 
orgiastice a muntelui; alternativ, este posibil ca ea să fi purtat o 
plasă la orgiile ei, precum Dictinna și zeiţa britanică Goda (*89.2 
și 3). Presupusa naștere a lui Pan din Penelopa, după ce ea se 
culcase în mod promiscuu cu toţi peţitorii ei în absenţa lui 
Odiseu (*171./), consemnează o tradiţie a orgiilor sexuale 
preelenice; rața penelope, asemănătoare lebedei, era probabil o 
pasăre totemică a Spartei (*62.3-4). 

11. Nici un comentator nu s-a ostenit până acum să explice 
exact de ce cuibul de pasăre al lui Calhas trebuia să se afle într- 
un platan și să fie devorat de un șarpe; dar realitatea este că 
șarpele își leapădă pielea în fiecare an și se reînnoiește, ca și 
platanul - ceea ce face din ambele simboluri ale renașterii. Prin 
urmare, Calhas știa că păsările care fuseseră devorate 
reprezentau ani, nu luni. Chiar dacă mai târziu a fost însușit de 
Apollo, platanul era copacul sacru al Zeiţei în Creta și în Sparta 


(*58.3), deoarece frunza lui seamănă cu o mână verde cu 
degetele întinse ca pentru a binecuvânta - un gest întâlnit 
frecvent la statuetele arhaice. Culoarea albastră a șarpelui arăta 
că fusese trimis de Zeus, care, ca zeu al cerului, purta o aură 
albastră. Corăbiile de jucărie ale lui Ciniras oglindesc, probabil, 
obiceiul cipriot împrumutat din Egipt de a îngropa corăbii din 
teracotă alături de prinții morţi, pentru călătoria lor spre Lumea 
Cealaltă. 

12. Cele cincizeci de fiice ale lui Ciniras care s-au transformat 
în alcioni trebuie să fi fost un ordin de preotese ale Afroditei. 
Unul din numele acesteia era „Alcione”, „regina care înlătură 
[furtunile]”, iar alcionii sau pescărușii-albaștri, care pentru ea 
erau sacri, prevesteau vreme calmă (*45.2). 


161. A doua întrunire de la Aulis 


a. Calhas, fratele lui Leucipe și al lui Teonoe, învățase arta 
profeţiei de la Testor, tatăl lui. Într-o zi, pe când Teonoe se 
plimba pe țărm, lângă Troia, piraţii carieni au răpit-o, iar ea a 
devenit amanta regelui lIcarios. Testor a pornit pe dată în 
urmărirea lor, dar a naufragiat pe coasta cariană și a fost 
întemnițat de Icarios. Câţiva ani mai târziu, Leucipe, care era 
doar o copilă pe când se petrecuse acel trist eveniment, s-a dus 
la Delphi după vești despre tatăl și sora ei. Sfătuită de Phytia să 
se deghizeze în preot al lui Apollo și să meargă în Caria în 
căutarea lor, Leucipe s-a supus. S-a ras în cap și s-a dus la 
curtea regelui lcarios, dar Teonoe, nedându-și seama de 
deghizare, s-a îndrăgostit de ea și i-a spus unui gardian: „Adu-l 
pe acel tânăr preot în dormitorul meu!”. Nerecunoscând-o pe 
Teonoe și temându-se să nu fie executată ca impostoare, 
Leucipe a respins-o. Teonoe, de vreme ce nu putea să ceară 
servitorilor palatului să comită un sacrilegiu ucigând un preot, a 
dat ordin ca unul dintre prizonierii străini să o facă și i-a trimis o 
sabie pe care să o folosească. 

b. Or, prizonierul ales a fost chiar Testor, care s-a dus în 
camera unde fusese încuiată Leucipe, a scos sabia și, cuprins de 
disperare, i-a spus povestea lui. „Nu te voi ucide, prietene”, a 
zis, „deoarece și eu îl venerez pe Apollo și prefer să mă omor pe 
mine însumi! Dar dă-mi voie ca mai întâi să-mi dezvălui numele: 
sunt Testor, fiul argonautului ldmon, un preot troian”. Era pe 


punctul să-și înfigă sabia în piept, când Leucipe i-a smuls-o din 
mână. „Tată, tată!”, a exclamat ea, izbucnind în lacrimi, „sunt 
Leucipe, fiica ta! Nu îndrepta această armă asupra ta; folosește- 
o ca să o omori pe îngrozitoarea concubină a regelui Icarios. 
Vino, urmează-mă!”. S-au grăbit spre camera de brodat a lui 
Teonoe. „Ah, desfrânato”, a strigat Leucipe, dând buzna 
înăuntru și trăgându-l pe Testor după ea. „Pregătește-te să mori 
de mâna tatălui meu, Testor, fiul lui Idmon!” Atunci a fost rândul 
lui Teonoe să exclame: „Tată, tată!”, iar după ce tustrei au 
vărsat lacrimi de bucurie și i-au adus mulţumiri lui Apollo, regele 
Icarios i-a trimis acasă încărcaţi cu daruri generoase!?”*. 

c. Cât despre Priam, după ce respinsese cererea lui 
Agamemnon de a o preda pe Elena, l-a trimis pe Calhas, fiul lui 
Testor și preot al lui Apollo, s-o consulte pe Pythia din Delfi. Ea a 
prezis căderea Troiei și distrugerea totală a Casei lui Priam și i-a 
dat ordin lui Calhas să se alăture grecilor și să-i împiedice să 
ridice asediul până când nu vor fi victorioși. Calhas și Ahile au 
legat apoi jurământ de prietenie, iar Ahile l-a adăpostit în casa 
lui și l-a dus imediat la Agamemnon!?%. 

d. Atunci când flota grecească s-a reunit pentru a doua oară 
la Aulis, dar a fost blocată de vremea rea pentru multe zile, 
Calhas a profeţit că nu aveau să poată porni pe mare decât 
dacă Agamemnon o sacrifica lui Artemis pe cea mai frumoasă 
dintre fiicele sale. Motivul pentru care Artemis ar fi putut fi 
supărată e controversat. Unii spun că, în timp ce străpungea un 
cerb de la depărtare, Agamemnon se lăudase: „Nici Artemis nu 
ar fi tras mai bine!”. Sau că îi omorâse capra sacră; sau că 
jurase să îi ofere cea mai frumoasă făptură născută în acel an în 
regatul lui, care s-a întâmplat să fie Ifigenia; sau că tatăl lui, 
Atreu, îi refuzase lui Artemis un miel de aur care i se 
cuvenea!?!. În orice caz, Agamemnon a refuzat să facă ce se 
aștepta de la el, spunând că nicicând Clitemnestra nu ar fi 
îngăduit vreodată să-i fie luată Ifigenia. Dar când grecii au jurat: 
„Vom face altuia jurământ de loialitate, lui Palamede, dacă 
Agamemnon continuă să se încăpăţâneze”, iar Odiseu, 
prefăcându-se furios, s-a pregătit să plece spre casă, Menelaos 


1279 Hyginus, Fabula 190. 

1280 Benoit de Sainte-Maure, Le Roman de Troie. 

1281 Ptolemeu Hefestion VI, citat de Photios p. 483; Euripide, /figenia 
în Taurida; Apollodor, Epitome 11.21. 


și-a oferit serviciile de mediator. El a sugerat ca Odiseu și 
Taltibios să o aducă pe Ifigenia în Aulis, sub pretextul căsătoriei 
cu Ahile ca recompensă pentru isprăvile lui din Misia. 
Agamemnon a fost de acord cu acest șiretlic și, chiar dacă a 
trimis de îndată un mesaj secret Clitemnestrei, avertizând-o să 
nu îl creadă pe Odiseu, mesagerul a fost interceptat de 
Menelaos, iar Clitemnestra a fost înșelată și a lăsat-o pe Ifigenia 
să plece spre Aulis12%2. 

e. Când Ahile a aflat că se abuzase de numele lui, a făgăduit 
să o protejeze pe Ifigenia de orice vătămare, dar ea a consimţit 
cu nobleţe să moară pentru gloria Greciei și și-a pus gâtul sub 
topor, gata pentru sacrificiu, fără să se plângă. Unii spun că, în 
ceasul al doisprezecelea, Artemis a luat-o de acolo și a dus-o în 
ţinutul taurienilor, punând pe altare, în locul ei, o căprioară sau 
o femeie în vârstă. Alţii, că s-a auzit un tunet și că, la ordinul lui 
Artemis și la rugămintea Clitemnestrei, Ahile a intervenit, a 
salvat-o pe Ifigenia și a trimis-o în Sciţia; sau că s-a căsătorit cu 
ea și că ea, nu Deidamia, a fost cea care i l-a născut pe 
Neoptolem!?%%. 

f. Dar, fie că Ifigenia a murit sau a fost cruţată, vijelia dinspre 
nord-est a contenit, iar flota a pornit în cele din urmă pe mare. 
Au ajuns mai întâi în Lesbos, unde Odiseu a intrat în ring contra 
regelui Filomelides, care își obliga întotdeauna oaspeţii să se 
lupte cu el- și, în aclamările zgomotoase ale tuturor grecilor 
prezenţi, l-a pus la pământ în chip umilitor. Apoi au debarcat în 
Insula Tenedos, ce poate fi văzută din Troia și era stăpânită pe 
atunci de Tenes; deși se spunea că Tenes ar fi fiul lui Cicnos și al 
Procleei, fiica lui Laomedon, el putea să-l numească pe Apollo 
tatăl lui. 

g. Acest Cicnos, un fiu al lui Poseidon și al lui Calice sau al lui 
Harpale, era rege în Colone. A fost adus pe lume în secret și 
abandonat pe malul mării, unde a fost găsit de niște pescari 
care văzuseră o lebădă cum venea în zbor să îl hrănească!%%. 

După moartea Procleei, Cicnos s-a căsătorit cu Filonome, fiica lui 
Tragasos; ea s-a îndrăgostit de fiul ei vitreg, de Tenes, darnu a 
reușit să îl seducă și s-a răzbunat acuzându-l că a încercat să o 
violeze. Filonome l-a chemat drept martor pe Molpos, cântăreţul 
din flaut, iar Cicnos, crezându-i, i-a închis pe Tenes și pe 
Hemiteea, sora lui, într-un cufăr și le-a dat drumul să plutească 
pe mare. Au fost aruncaţi la țărm pe Insula Tenedos, unde de 
atunci Tenes a fost numit Leucofris, adică „frunte albă”12%. Mai 
târziu, când Cicnos a aflat adevărul, a dat ordin ca Molpos să fie 
lapidat, iar Filonome a fost îngropată de vie. Auzind că Tenes 
supravieţuise și că se afla la Tenedos, Cicnos s-a dus acolo în 
grabă să-și recunoască vina. Dar Tenes, nevoind să-l ierte, a 
tăiat frânghiile corabiei lui Cicnos, de unde și expresia 
proverbială pentru un refuz furios - „L-a tăiat cu un topor din 
Tenedos”. În cele din urmă însă, Tenes s-a îmbunat, iar Cicnos s- 
a stabilit lângă el, în Tenedos!17%. 

h. Or, Thetis îl prevenise pe Ahile că, dacă va ucide vreodată 
un fiu al lui Apollo, avea el însuși să moară de mâna lui Apollo; 
un servitor pe nume Mnemon l-a însoţit cu singurul scop de a-i 
reaminti lucrul ăsta. Dar când Ahile a văzut că Tenes arunca de 
pe o stâncă un bolovan enorm spre vasele grecești, a înotat la 
țărm și l-a străpuns în inimă fără să stea pe gânduri. Apoi grecii 
au debarcat și au pustiit Tenedosul. Dându-și seama prea târziu 
ce făcuse, Ahile l-a omorât pe Mnemon, întrucât nu îi reamintise 
cuvintele lui Thetis. L-a îngropat pe Tenes acolo unde se află 
acum altarul lui: nici unui cântăreţ din flaut nu îi este îngăduit să 
intre acolo, și nici numele lui Ahile nu poate fi rostit!?%7. Ahile l-a 
ucis și pe Cicnos cu o lovitură în cap, singura lui parte 
vulnerabilă, și a urmărit-o pe Hemiteea, care a fugit de el ca o 
căprioară - dar ar fi fost ajunsă din urmă și violată dacă nu ar fi 
înghiţit-o pământul. Tot în Tenedos, Ahile s-a certat întâia oară 
cu Agamemnon, pe care l-a acuzat că nu îl invitase de la bun 
început să se alăture expediției!?%8. 

i. Palamede a oferit o jertfă uriașă lui Apollo Sminteus, drept 
recunoștință pentru victoria din Tenedos. Dar, în timp ce o 


1285 Apollodor, Epitome 11.24; Pausanias, /oc. cit.; Tzetzes, loc. cit. 
1286 Apollodor, Epitome |ll.25; Pausanias X.14.2; Tzetzes, /oc. cit. 
1287 Tzetzes, /oc. cit.; Plutarh, Quaestiones Greacae 28. 

1288 Tzetzes, /oc. cit, Apollodor, Epitome 1ll.31; Cypriile, citat de 
Proclus, Chrestomathia |. 


făcea, un șarpe-de-apă s-a apropiat de altar și l-a mușcat de 
picior pe Filoctet, vestitul arcaș. Nici alifiile, nici oblojirile nu au 
avut efect, iar rana lui a devenit atât de rău mirositoare și 
Filoctet gemea atât de crunt, încât armata nu a mai putut să-l 
suporte. Drept urmare, Agamemnon i-a dat ordin lui Odiseu să îl 
debarce pe țărm într-o zonă pustie din Insula Lemnos, unde a 
supravieţuit mai mulţi ani vânând păsări, iar Medon a preluat 
comanda trupelor lui128. 

j. Potrivit unei alte relatări, accidentul a avut loc în Chrise, o 
insuliţă din largul lui Lemnos, care de atunci a dispărut sub ape. 
Acolo, fie nimfa Chrise s-a îndrăgostit de Filoctet și, când el i-a 
respins avansurile, a provocat o viperă să-l muște în timp ce el 
îndepărta pământul de pe un altar îngropat al Atenei din Chrise, 
fie un șarpe care păzea templul Atenei l-a mușcat atunci când el 
s-a apropiat prea mult!2%, 

k. Potrivit unei a treia relatări, Filoctet a fost mușcat chiar în 
Lemnos de un șarpe pe care Hera l-a trimis drept pedeapsă 
pentru că el îndrăznise să aprindă rugul funerar al lui Heracle. În 
acel moment, Filoctet privea fermecat altarul înălţat Atenei de 
lason, gândindu-se să înalțe și el unul lui Heracle!?*!. 

I. O a patra relatare spune că Filoctet a fost mușcat în timp ce 
admira mormântul lui Troilus din templul lui Apollo Timbreos!2?%. 
A cincea, că a fost rănit de una din săgețile înveninate ale lui 
Heracle. S-a spus că Heracle l-a pus să jure că nu va divulga 
vreodată locul unde e îngropată cenușa lui, dar atunci când 
grecii au aflat că Troia nu putea fi jefuită decât dacă foloseau 
săgețile lui Heracle, au plecat în căutarea lui Filoctet. Deși la 
început a negat că ar ști ceva despre Heracle, în cele din urmă 
le-a spus exact ce s-a întâmplat pe Muntele Oeta, astfel că ei l- 
au întrebat nerăbdători unde ar putea găsi mormântul. Filoctet a 
refuzat să răspundă la întrebare, dar ei au devenit atât de 
insistenţi, încât el s-a dus în acel loc și acolo, fără să rostească 
vreun cuvânt, a bătut cu piciorul în pământ. Mai târziu, în timp 
ce trecea pe lângă mormânt în drum spre războiul cu Troia, una 

dintre săgețile lui Heracle a sărit din tolbă și i-a străpuns 
piciorul: un avertisment că nimeni nu trebuie să dezvăluie 
secretele divine, nici măcar prin vreun semn sau o aluzie!?%. 

x 


1. Piesa de teatru pierdută din care Hyginus a luat povestea 
lui Testor și a fiicelor lui îi înfățișează pe dramaturgii greci în cea 
mai teatrală ipostază a lor; ea nu are nici o valoare mitologică. 

2. O versiune a mitului „fiicei lui lefta” (*169.5) pare să fi fost 
confundată cu sacrificarea de către Agamemnon a unei 
preotese din Aulis, sub acuzaţia că ar fi stârnit vânturi potrivnice 
prin vrăjitorie; Sir Francis Drake a spânzurat odată pe unul 
dintre marinarii săi, spion aflat în plata lui Cecil, sub aceeași 
acuzaţie. Acţiunea brutală a lui Agamemnon pare să fi ofensat 
sensibilitatea conservatorilor din ţara lui, femeile fiind exceptate 
în mod tradiţional de la sacrificiu. Taurienii, în ţinutul cărora se 
spunea că ar fi trimis-o Artemis pe Ifigenia, trăiau în Crimeea și 
o venerau pe Artemis ca ucigașă de bărbaţi; Oreste, fiul lui 
Agamemnon, a căzut în ghearele lor (*116.e). 

3. Lupta corp la corp dintre Odiseu și regele Filomelides, al 
cărui nume înseamnă „drag nimfelor mărului”, este luată 
probabil dintr-o imagine cunoscută care înfățișa competiţia 
rituală în care vechiul rege este înfrânt de cel nou și primește o 
ramură de măr (*53. 7). 

4. Ahile l-a ucis pe un al doilea Cicnos (*162.7); Heracle a ucis 
un al treilea (*143.g) și a fost împiedicat de Zeus să ucidă un al 
patrulea (*133.0). Numele implică faptul că lebedele escortau 
aceste suflete regale în Paradisul din Nord. Faptul că Apollo 
apare în operele de artă arhaice călărind o lebădă sau într-un 
car tras de lebede (Overbeck, Griechische Kunstmythologie) în 
timpul unei vizite la hiperboreeni este un mod politicos de a 
descrie moartea anuală de la mijlocul verii a reprezentantului 
său. Lebedele cântătoare zboară atunci spre nord, spre locurile 
lor de înmulţire de la Cercul Polar, emițând două note ca de 
trompetă în timp ce pleacă, acesta fiind motivul pentru care 
Pausanias (1.30.3) spune că lebedele sunt versate în arta 
muzelor. „Lebedele cântă înainte să moară”: sufletul regelui 
sacru își ia zborul în sunetul muzicii. 

5. Rana lui Filoctet a fost asociată cu multe localităţi diferite 
deoarece imaginea din care derivă povestea lui era de largă 

circulaţie. El este regele sacru din Tenedos, Lemnos, Eubeea 
sau orice alt stat eladic, care este înțepat la picior de o săgeată 
înveninată lângă altarul zeiţei (*126.3; 154.h; 164.j și 166.6). 

6. Heracle nu era singurul rege sacru al cărui mormânt a 
rămas secret; aceasta pare să fi fost o practică curentă în Istmul 
Corint (*67.J) și în rândul evreilor din vechime (Deuteronomul 
XXXIV.6). 

7. Tenes aruncând bolovani ar putea fi o interpretare eronată 
a imaginii larg răspândite care îl înfățișează pe eroul solar 
împingând stânca soarelui spre zenit (*67.2); Talos, un erou 
solar cretan, arunca și el cu bolovani în corăbiile care se 
apropiau (*154.h). Corăbiile din imagine indicau doar că atât 
Creta, cât și Tenedos erau puteri navale. 


162. Nouă ani de război 


a. Când anume au trimis grecii soli la Priam ca să ceară 
predarea Elenei este un subiect controversat. Unii spun că la 
puţin timp după ce expediția a debarcat în Troada, alţii, că 
înainte ca vasele să se adune în Aulis, dar îndeobște se 
consideră că solia, alcătuită din Menelaos, Odiseu și Palamede, 
a plecat înaintea celorlalți din Tenedos!?%. Insă troienii, care 
erau deciși să o păstreze pe Elena, i-ar fi ucis pe toţi dacă 
Antenor, în a cărui casă locuiau, nu s-ar fi opus unei asemenea 
fapte rușinoase!?%. 

b. lritați de această încăpățânare, grecii au plecat din 
Tenedos și și-au tras corăbiile la mal în văzul Troiei. Troienii s-au 
îngrămădit de îndată spre mare, încercând să-i respingă pe 
invadatori cu o ploaie de pietre. Apoi, în timp ce toţi șovăiau - 
chiar și Ahile, pe care Thetis îl avertizase că primul care avea să 
debarce urma să fie și primul care va muri -, Protesilaos a sărit 
pe țărm, a ucis mai mulţi troieni și a fost doborât de Hector; sau 
poate să fi fost Euforbos, ori prietenul lui Enea, Ahates12%. 

c. Acest Protesilaos, un unchi al lui Filoctet și fiu al acelui 

Ificlos pe care Melampus îl vindecase de impotenţă, se numea 
lolau, dar a primit un nou nume ca urmare a împrejurării morții 
lui!?%. El este îngropat în Chersonesul trac, nu departe de orașul 
Eleus, unde primește acum onoruri divine. Ulmi înalţi, plantați 
de nimfe, se înalță în incinta altarului său, umbrindu-i 
mormântul. Crengile dinspre Troia, aflată peste mare, înfrunzesc 
primele, dar frunzele cad curând, în timp ce crengile din partea 
cealaltă rămân verzi chiar și în timpul iernii. Când ulmii ajung 
atât de înalţi încât un om urcat pe crengile de sus poate să 
distingă clar zidurile Troiei, ei se usucă; însă din rădăcinile lor 
răsar mereu vlăstare noi!?%. 

d. Soţiei lui Protesilaos, Laodamia, fiică a lui Acastos (pe care 
unii o numesc Polidora, fiică a lui Meleagru), îi era atât de dor de 
soțul ei, imediat după ce el a plecat spre Troia, încât a făcut o 
statuie a lui din bronz sau ceară și a pus-o în patul ei. Dar 
statuia era doar o slabă alinare, iar când a sosit vestea morţii 
lui, Laodamia a implorat zeii să aibă milă de ea și să îl lase pe 
Protesilaos să o viziteze iar, fie și doar pentru trei ore. 
Atotputernicul Zeus a încuviinţat cererea Laodamiei, iar Hermes 
a adus umbra lui Protesilaos din Tartar, pentru a însufleţi 
statuia. Vorbind cu gura acesteia, Protesilaos a conjurat-o atunci 
să nu întârzie în a-l urma și, de îndată ce acele trei ore s-au 
terminat, ea și-a luat viaţa, înjunghiindu-se în braţele lui!?%. Alţii 
spun că tatăl Laodamiei, Acastos, a obligat-o să se 
recăsătorească, dar că ea își petrecea nopţile cu statuia lui 
Protesilaos, până într-o zi când un servitor care aducea mere 
pentru un sacrificiu diurn a privit printr-o crăpătură a 
dormitorului și a văzut-o îmbrăţișând ceea ce el a considerat a fi 
un amant. Servitorul a fugit și i-a spus totul lui Acastos, care a 
dat buzna în cameră și a descoperit adevărul. Ca să nu o lase să 
se chinuie singură în zadar, Acastos a poruncit ca statuia să fie 
arsă, dar Laodamia s-a aruncat în flăcări și a pierit odată cu 

ea130%, 

e. Potrivit altei tradiţii, Protesilaos a supravieţuit Războiului 
Troian și a plecat pe mare spre casă. O ducea cu el ca ostatică 
pe Etila, sora lui Priam. In drum, a acostat pe peninsula 
macedoneană Pellene, dar, în timp ce a coborât pe țărm să 
caute apă, Etila le-a convins pe celelalte femei captive să dea 
foc vaselor, iar Protesilaos, silit astfel să rămână în Pellene, a 
întemeiat orașul Scione. Însă versiunea este eronată: Etila a dat 
foc vaselor, împreună cu Astiohe și însoţitoarele ei captive, 
lângă râul italian Navaethus, ceea ce înseamnă „incendierea 
vaselor”, iar ele nu erau ţinute în captivitate de Protesilaos!50!. 

f. Ahile a fost al doilea grec care a debarcat pe ţărmul troian, 
urmat îndeaproape de mirmidonii lui, și l-a ucis pe Cicnos, fiul lui 
Poseidon, cu o piatră bine ochită. Atunci, troienii au rupt 
rândurile și au fugit înapoi în cetatea lor, în timp ce restul 
grecilor debarcau sporindu-le deruta și ucigând pe mulţi dintre 
cei puși pe fugă. Potrivit altei relatări, Ahile, atent la soarta lui 
Protesilaos, a fost ultimul care a debarcat, apoi a făcut un salt 
atât de neobișnuit de pe navă, încât un izvor a ţâșnit acolo unde 
picioarele lui au lovit țărmul. Se spune că, în lupta ce a urmat, 
Cicnos, care era invulnerabil, a ucis sute de greci, dar Ahile l-a 
lovit cu furie în față cu mânerul sabiei, după ce încercase în 
zadar cu sabia și lancea, și l-a constrâns să dea îndărăt până 
când s-a împiedicat de o piatră, apoi i-a pus genunchiul pe piept 
și l-a strangulat folosind curelele de la coif; însă Poseidon i-a 
prefăcut sufletul într-o lebădă care și-a luat zborul. Atunci grecii 
au declanșat asediul contra Troiei și au tras navele pe țărm, 
adăpostindu-le în spatele unei palisade!%%2. 

9. Or, cetatea era sortit să nu cadă dacă Troilus putea ajunge 
la vârsta de douăzeci de ani. Unii spun că Ahile s-a îndrăgostit 
de el în timp ce luptau unul cu celălalt și i-a zis: „Te voi ucide 
dacă nu cedezi îmbrăţișărilor mele!”. Troilus a fugit și s-a 
adăpostit în sanctuarul templului lui Apollo Timbreos, dar lui 
Ahile nu-i păsa de mânia zeilor și, dat fiind că Troilus nu a cedat, 
l-a decapitat în faţa altarului, chiar în locul unde avea să piară el 

după aceea!*%%. Alţii spun că Ahile l-a străpuns pe Troilus cu 
lancea în timp ce el își antrena caii în incinta templului; sau că l- 
a ademenit afară, oferindu-i în dar niște porumbei, și că Troilus 
a murit cu coastele zdrobite și faţa lividă, deoarece Ahile a făcut 
dragoste cu el ca urșii. lar alţii spun că Troilus a ieșit din 
încercuirea Troiei ca să răzbune moartea lui Memnon și s-a 
întâlnit cu Ahile, care l-a ucis - sau a fost luat ostatic și apoi 
executat public, cu sânge-rece, la ordinele lui Ahile -, și că, fiind 
atunci de vârstă mijlocie, cu tenul oacheș și o barbă lungă, cu 
greu ar fi putut să stârnească pasiunea lui Ahile. Dar, indiferent 
cum a murit, Ahile a fost cauza, iar troienii l-au jelit la fel de 
amarnic ca pe Hector!3%. 

h. Se spune că Troilus ar fi iubit-o pe Briseis, frumoasa fiică a 
lui Calhas, care fusese lăsată în Troia de tatăl ei și, de vreme ce 
nu jucase nici un rol în dezertarea lui, a continuat să fie tratată 
acolo cu amabilitate. Știind că Troia trebuie să cadă, Calhas l-a 
convins pe Agamemnon să i-o ceară lui Priam în numele lui, ca 
să nu ajungă prizonieră de război. Priam a încuviinţat cu 
generozitate și mai mulţi dintre fiii lui au escortat-o pe Briseis în 
tabăra grecească. Deși îi jurase fidelitate veșnică lui Troilus, 
curând Briseis și-a dăruit inima lui Diomede din Argos, care s-a 
îndrăgostit pătimaș de ea și făcea tot ce îi stătea în putere ca să 
îl ucidă pe Troilus de fiecare dată când el se ivea pe câmpul de 
luptă15%5. 

i. Într-o expediţie nocturnă, Ahile l-a capturat pe Licaon, 
surprinzându-l în livada lui Priam, tatăl său, unde tăia ramuri de 
smochin din care să facă parapete de car. Patrocle l-a dus pe 
Licaon în Lemnos și l-a vândut regelui Euneos, fiul lui lason, care 
aproviziona forţele grecești cu vin, preţul fiind o cuvă de argint 
fenician. Dar Eetion din Imbros l-a răscumpărat și l-a redat 
Troiei, doar ca să piară de mâna lui Ahile douăsprezece zile mai 
târziu15%, 

j. Ahile pornise cu o trupă de voluntari cu intenţia să pustiască 

zona rurală troiană. Pe Muntele lda, l-a izolat pe Enea 
Dardanianul de cireada lui, fugărindu-l la vale pe pantele 
împădurite, după ce îi omorâse pe văcari și pe Mestor, fiul lui 
Priam; a capturat cireada și a jefuit orașul Lirnesos, unde se 
refugiase Enea. Mines și Epistrofos, fiii regelui Evenos, au murit 
în luptă, dar Zeus l-a ajutat pe Enea să scape viu. Soţia lui 
Mines, o altă Briseis, fiică a lui Briseos, a fost prinsă, iar tatăl ei 
s-a spânzurat”. 

K. Deși Enea uneltise la răpirea Elenei de către Paris, el a 
rămas neutru în primii ani ai războiului; deoarece era născut din 
zeița Afrodita cu Anhise, nepotul lui Tros, nu-i plăcea disprețul 
pe care i-l arăta vărul său Priam!%%. Însă provocarea lui Ahile i-a 
obligat pe dardanieni să se alăture în cele din urmă forţelor 
troiene. Enea era un luptător abil, nici măcar Ahile nu îi 
subaprecia, căci, dacă Hector era mâna troienilor, Enea era 
sufletul lor. Divina lui mamă îl ajuta adesea în luptă; iar odată, 
când Diomede îi rupsese șoldul aruncând o piatră în el, ea l-a 
salvat de la moarte; iar când Diomede a rănit-o și pe ea, 
împungând-o cu lancea la încheietura mâinii, Apollo l-a luat pe 
Enea de pe câmpul de luptă, pentru ca Leto și Artemis să-l 
poată vindeca. Cu un alt prilej, viaţa i-a fost salvată de 
Poseidon, care, deși era ostil troienilor, respecta hotărârile sorții 
și știa că linia regală a lui Enea trebuia în cele din urmă să 
stăpânească Troia15%. 

I. Multe orașe aliate cu Troia au fost cucerite de Ahile: Lesbos, 
Focea, Colofon, Smirna, Clazomene, Cyme, Egialos, Tenos, 
Adramition, Dide, Endion, Lineon, Colone, Lirnesos, Antandros și 
multe altele, inclusiv Teba din Cilicia, unde un alt Eetion, tatăl 
soţiei lui Hector, Andromaca, și tovarășul lui, Podes, stăpâneau 
asupra cilicienilor. Ahile i-a ucis pe Eetion și pe șapte dintre fiii 
săi, dar nu i-a prădat trupul acestuia: l-a ars în armura lui 
completă, iar în jurul gorganului ridicat de Ahile, nimfele 

muntelui au plantat o dumbravă de ulmi!**. Printre captivi se 
număra și Astinome sau Chriseis, fiica lui Chrises, preot al lui 
Apollo din Insula Smintos. Unii o numesc pe Astinome soţia lui 
Eetion, alţii spun că Chrises o trimisese în Lirnesos la adăpost 
sau ca să participe la sărbătoarea lui Artemis. Când a fost 
împărţită prada, ea i-a revenit lui Agamemnon, așa cum Briseis 
i-a revenit lui Ahile. Ahile l-a adus, din Teba din Cilicia, și pe 
calul cel iute Pedasos, pe care l-a înhămat la atelajul lui 
nemuritor”, 

m. Marele Aiax a navigat spre Chersonesul trac, unde l-a 
capturat pe Polidor, fratele de sânge al lui Licaon - mama lor era 
Laotoe -, iar în Teutrania l-a ucis pe regele Teutras și a plecat de 
acolo cu multe prăzi, printre ele și prințesa Tecmesa, pe care și- 
a făcut-o concubină”? 

n. Când s-a apropiat cel de-al zecelea an de război, grecii s-au 
abținut să mai atace coasta Asiei Mici și și-au concentrat forțele 
asupra Troiei. Troienii și-au trimis aliaţii împotriva lor- 
dardanienii conduși de Enea și cei doi fii ai lui Antenor, ciconii 
traci, peonienii, paflagonienii, misienii, frigienii, meonienii, 
carienii, licienii și așa mai departe. Sarpedon, pe care fiica lui 
Belerofon, Laodamia, i-l născuse lui Zeus, îi conducea pe licieni. 
Povestea lui este după cum urmează. Pe când Isandru, fratele 
Laodamiei, și Hipolohos se luptau pentru regat, s-a propus ca 
acela dintre ei care putea să tragă o săgeată printr-un inel de 
aur atârnat la pieptul unui copil să fie rege. Fiecare a cerut cu 
înverșunare copilul celuilalt ca victimă, dar Laodamia i-a 
împiedicat să se ucidă unul pe altul, oferindu-se să lege inelul la 
gâtul propriului ei fiu, Sarpedon. Uimiţi de nobilul ei altruism, 
amândoi au consimţit să renunţe la pretenţiile lor la regat în 
favoarea lui Sarpedon, împreună cu care Glaucos, fiul lui 
Hipolohos, a domnit în calitate de corege!?*. 

o. Agamemnon îl trimisese pe Odiseu într-o expediţie după 

provizii în Tracia, iar când s-a întors cu mâna goală, Palamede, 
fiul lui Nauplios, l-a ocărât pentru lenea și lașitatea lui. „Nu a 
fost vina mea”, a strigat Odiseu, „că nu am găsit nici un fel de 
grâne. Dacă Agamemnon te-ar fi trimis pe tine în locul meu, nu 
ai fi avut mai mult succes”. Astfel provocat, Palamede a pornit 
imediat pe mare și a reapărut curând cu o corabie încărcată cu 
grâne!514. 

p. După mai multe zile de meditaţie și ezitări, Odiseu a găsit 
în sfârșit un plan prin care să se poată răzbuna pe Palamede, 
căci onoarea lui era rănită. El i-a trimis vorbă lui Agamemnon: 
„Zeii m-au avertizat în vis că se pregătește o trădare: tabăra 
trebuie mutată pentru o zi și o noapte”. Când Agamemnon a dat 
ordin să se facă întocmai, Odiseu a îngropat în taină un sac plin 
cu aur pe locul în care fusese ridicat cortul lui Palamede. Apoi a 
obligat un ostatic frigian să scrie o scrisoare, ca din partea lui 
Priam către Palamede, în care se spunea: „Aurul pe care l-am 
trimis este preţul cerut de tine pentru a-i trăda pe greci”. Apoi i- 
a ordonat ostaticului să îi înmâneze scrisoarea lui Palamede și a 
pus să fie ucis lângă tabără, înainte să o predea. A doua zi, când 
armata s-a întors pe vechiul loc, cineva a găsit cadavrul 
ostaticului și a dus scrisoarea la Agamemnon. Palamede a fost 
judecat de un tribunal militar, iar când a negat cu strășnicie că 
luase aur de la Priam sau de la oricine altcineva, Odiseu a 
sugerat să îi fie cercetat cortul. Aurul a fost descoperit și 
întreaga armată l-a condamnat pe Palamede la moarte, ca 
trădător”, 

q. Unii spun că Agamemnon, Odiseu și Diomede au fost cu 
toții implicați în complot și că împreună îi dictaseră scrisoarea 
falsă acelui frigian, iar după aceea cumpăraseră un servitor să o 
ascundă împreună cu aurul sub patul lui Palamede. Când 
Palamede a fost dus spre locul lapidării, el a strigat tare: 
„Adevăr, jelesc pentru tine, ai murit înaintea mea!” 118, 

r. lar alţii spun că Odiseu și Diomede s-au prefăcut că au 
descoperit o comoară într-un puț adânc și l-au coborât pe 
Palamede înăuntrul lui cu o frânghie, după care au rostogolit un 
bolovan peste el; sau că l-au înecat la o partidă de pescuit. lar 

alții, că Paris l-ar fi ucis cu o săgeată. Nu este stabilit nici măcar 
locul morții: în orașul troian Colone, în Gerestos, sau în Tenedos; 
dar el are un altar de erou în apropiere de Metimna, în 
Lesbos15!7. 

s. Palamede își meritase recunoștinţa tovarășilor lui întrucât 
inventase jocul de zaruri, cu care își treceau timpul în faţa 
Troiei; și fiindcă dedicase primul set de zaruri templului lui 
Tyche din Argos. Dar toţi invidiau înţelepciunea lui superioară, 
pentru că el inventase și farul, cântarul, măsurile, discul, 
alfabetul și arta de a posta santinele!38. 

t. Atunci când Nauplios a auzit despre această crimă, s-a 
pornit pe mare spre Troia ca să ceară satisfacţie, dar a fost 
refuzat de Agamemnon, care fusese complicele lui Odiseu și se 
bucura de încrederea tuturor conducătorilor greci. Așa că 
Nauplios s-a întors în Grecia cu Eax, fiul care îi mai rămăsese în 
viață, și le-a dus vești false soțiilor ucigașilor lui Palamede, 
spunând fiecăreia: „Soţul tău o să aducă cu el o concubină 
troiană, pe care o va face noua lui regină”. Unele soţii, 
nefericite, s-au sinucis. Altele au comis adulter, cum a făcut 
soţia lui Agamemnon, Clitemnestra, cu Egist; sau soţia lui 
Diomede, Egialeia, cu Cometes, fiul lui Stenelos; și soţia lui 
Idomeneu, Meda, cu un oarecare Leucos1519. 

x 

1. Iliada se ocupă în succesiune doar de al zecelea an al 
asediului, fiecare  mitograf punând evenimentele anilor 
precedenţi într-o ordine diferită. Potrivit lui Apollodor (Epitome 
|11.32-3), Ahile îl ucide pe Troilus, îl capturează pe Licaon, atacă 
cireada lui Enea și cucerește multe orașe. Potrivit epopeii 
Cypriile (citată de Proclus, Chrestomathia |), grecii nu reușesc să 
ia Troia cu asalt și devastează ţinutul din jur; Afrodita și Thetis 
plănuiesc o întâlnire între Ahile și Elena; grecii decid să se 
întoarcă acasă, dar sunt împiedicaţi de Ahile, care alungă apoi 
cireada lui Enea, jefuiește multe orașe și îl ucide pe Troilus; 

Patrocle îl vinde pe Licaon în Lemnos, prăzile sunt împărţite, iar 
Palamede este lapidat. 

2. Potrivit lui Tzetzes (Despre Licofron 307), Troilus trăiește 
mai mult decât Memnon și Hector. În mod similar, potrivit 
frigianului Dares, Troilus îi succedă lui Hector la comanda 
forțelor troiene (Dares 30), până când unul dintre caii carului 
său este rănit, iar Ahile îl ajunge din urmă cu carul lui și îl 
străpunge cu lancea; Ahile încearcă să tragă trupul de acolo, dar 
este rănit de Memnon, pe care îl ucide; troienii se refugiază în 
oraș, iar Priam le face lui Troilus și lui Memnon o înmormântare 
grandioasă (Dares 33). 

3. Războiul Troian este unul istoric și, indiferent de motivul 
imediat pe care l-ar fi putut avea, a fost un război comercial. 
Troia controla preţiosul comerţ din Marea Neagră cu aur, argint, 
fier, cinabru, cherestea pentru corăbii, in, cânepă, pește uscat, 
ulei și jad chinezesc. După căderea Troiei, grecii au avut 
posibilitatea să instaleze colonii de-a lungul rutei comerciale din 
est, care s-au dezvoltat asemenea coloniilor din Asia Mică și 
Sicilia. În cele din urmă, Atena, ca principală putere maritimă, a 
profitat cel mai mult de pe urma comerțului din Marea Neagră, 
datorită cerealelor ieftine; iar pierderea unei flote care păzea 
intrarea în Helespont a fost cea care i-a adus dezastrul de la 
Aigos Potamos, din 405 î.Hr., și a pus capăt războaielor cu 
Peloponesul. Prin urmare, probabil că negocierile permanente 
dintre Agamemnon și Priam nu se refereau atât la predarea 
Elenei, cât la a restabili drepturile grecilor de a intra în 
Helespont. 

4. Probabil că grecii s-au pregătit pentru asaltul lor final 
printr-o serie de incursiuni pe coastele Traciei și Asiei Mici, 
pentru a slăbi puterea navală a alianţei troiene, și că au păstrat 
o tabără la gurile fluviului Scamandru, ca să împiedice 
aprovizionarea Troiei de către comerţul mediteraneean sau 
sărbătorirea anualului târg dintre Est și Vest. Dar //iada arată în 
mod clar că Troia nu a fost asediată în sensul că i-ar fi fost 
tăiate liniile de comunicare cu interiorul, căci, chiar atunci când 
Ahile era prin preajmă, troienii se aventurau în plină zi să iasă 
pe Poarta Dardaniană, care ducea spre interior (//iada V.789); în 
plus, deși spălătoresele grecoaice se temeau să își spele hainele 
la izvorul aflat în bătaia săgeţilor de pe ziduri (//jada XXII.256), 
proviziile intrau după bunul-plac, iar troienii deţineau orașele 


Sestos și Abidos, care le asigurau o legătură strânsă cu Tracia. 
Faptul că grecii se lăudau atât de zgomotos cu un atac asupra 
cirezii de pe Muntele Ida și cu un altul asupra livezii de smochini 
a lui Priam sugerează că ei pătrundeau rareori mai adânc în 
interiorul continentului. Crengile de smochin folosite pentru 
parapetul carului lui Licaon par să fi fost menite să îl plaseze sub 
protecţia Afroditei. Pe tăblițele de dinaintea Războiului Troian, 
găsite în Cnosos, sunt menţionate mai multe „care cidoniene 
vopsite în roșu”, cu „lucrările de tâmplărie terminate”, dar 
numai lemnul parapetelor este specificat: e întotdeauna lemn 
de smochin. Totuși, smochinul era un lemn cu nimic mai 
adecvat acestui scop decât multe altele disponibile în Creta și 
Troia. 

5. Agamemnon se angajase într-un război de uzură, al cărui 
succes este mărturisit de Hector (///ada XVII.225 și XVIII.287-92) 
atunci când vorbește despre epuizarea resurselor troiene ca 
urmare a strangulării comerțului și de nevoia de a-și aproviziona 
aliaţii. Paflagonienii, tracii și misienii erau producători, nu 
comercianţi, pregătiţi să trateze direct cu grecii. Doar 
comercianții licieni, care importau bunuri din sud-est, par să fi 
fost foarte preocupaţi de soarta Troiei, care asigura rutele 
comerciale din nord; într-adevăr, când Troia a căzut, comerțul 
din Asia Mică a fost monopolizat de aliaţii lui Agamemnon din 
Rodos, iar licienii au fost ruinaţi. 

6. Tratamentul inuman aplicat femeilor, persoanelor pioase și 
aliaţilor amintește că //iada nu este un mit din Epoca Bronzului. 
Odată cu căderea Cnososului (*39.7 și 88.1) și dispariţia, drept 
consecinţă, a pax cretensis impusă de Zeița cretană a Mării 
tuturor ţărilor din sfera ei de influenţă, apare noua morală a 
Epocii Fierului: cea a tiranului cuceritor, un Zeus mărunt care nu 
cunoaște nici o reţinere divină. Sacrificarea Ifigeniei, detestabila 
răzbunare a lui Odiseu pe Palamede, vânzarea lui Licaon pe un 
vas de argint, nerușinata urmărire a lui Troilus de către Ahile și 
concubinajul forțat dintre Briseis și Chriseis sunt caracteristice 
pentru o saga barbară. Este firesc că Palamede a fost victima 
nevinovată a unei alianțe imorale dintre Agamemnon, Odiseu și 
Diomede, de vreme ce el reprezenta cultura cretană implantată 
în Argolida - invențiile care îi sunt atribuite fiind toate de origine 
cretană. Este posibil ca uciderea lui într-un puț să fi fost 
sugerată de „Adevăr, jelesc pentru tine, ai murit înaintea mea!” 


și de legătura familiară dintre adevăr și puțuri. Palamedes 
înseamnă „înţelepciune veche” și, asemenea lui Hefaistos, 
omologul lui din Lemnos, el era un erou oracular. Invențiile lui îl 
dezvăluie ca fiind Thot sau Hermes (*17.9). Zarurile au aceeași 
istorie ca și cărţile de joc: înainte de a fi folosite ca jocuri de 
noroc, ele au fost instrumente oraculare (*17.3). 

7. Ulmul nu face parte din calendarul copacilor (*52.3) și este 
asociat în principal cultului lui Dionysos, de vreme ce grecii 
dirijau vita-de-vie pe araci de ulm; dar nimfele au plantat ulmi în 
jurul mormintelor lui Protesilaos și Eetion probabil deoarece 
frunzele și scoarţa lor erau utilizate ca leacuri (Plinius, Naturalis 
historia XXIV.33) și promiteau să fie chiar mai eficiente atunci 
când erau luate de pe mormintele prinților care sucombaseră 
din cauza unor răni multiple. 

8. Este posibil ca atașamentul pervers al Laodamiei față de 
statuia lui Protesilaos să fi fost dedus dintr-o imagine 
reprezentând o nuntă sacră: pe unele sigilii hitite de căsătorie, 
regele este gravat culcat și atât de ţeapăn, încât seamănă cu o 
statuie. Merele aduse de un servitor și intrarea bruscă a lui 
Acastos sugerează că scena reprezintă trădarea unui rege de 
către regina lui în favoarea succesorului-amant, care taie mărul 
fatal ce conţine sufletul lui- ca în legenda irlandeză a lui 
Cuchulain, Dechtire și Curoi. 

Briseis (la cazul acuzativ: Briseida) a ajuns să fie confundată 
cu Chrises sau Chriseis, fiica lui Chrises care îi născuse un 
bastard lui Agamemnon (*116.1), iar legenda latină medievală a 
lui Criseis (la cazul acuzativ: Criseida) a evoluat viguros, până la 
Testamentul Creseidei a lui Henrysoun și Troilus și Cresida a lui 
Shakespeare. 

9. Este posibil ca Teutrania să fi fost numită astfel după 
teuthis, caracatița consacrată Zeiţei cretane (*81.1), a cărei 
mare preoteasă era Tecmesa („cea care pune în ordine”). 

Chiar dacă mitul lui Sarpedon este confuz, elementele lui ne 
sunt toate familiare. Se pare că regatul Liciei, întemeiat de un 
alt Sarpedon, unchiul unui alt Glaucos - locuitorii fiind cretani 
vorbitori de greacă de origine pelasgă, alungaţi peste mare de 
ahei -, era un al doilea regat lician, având succesiune 
matriliniară, numele  Preotesei Lunii fiind Laodamia 
(„ÎImblânzitoare de oameni”). Regele lui sacru pare să fi fost 
născut ritualic „dintr-o iapă” (*81.4 și 167.2) - de aici și numele 


lui, Hipolohos -, iar lsandru („om imparţial”) acţiona ca 
succesor-tanist al lui. Numele lui Sarpedon („care se bucură într- 
o arcă de lemn”) pare să se refere la sosirea anuală a Copilului 
Anului Nou într-o barcă. Aici, copilul este un /interrex, căruia 
Hipolohos îi cedează funcţia lui de rege pentru o zi; acesta 
trebuia să fie apoi sufocat cu miere, asemenea lui Glaucos din 
Creta (*90.d), ucis într-un accident de car, asemenea lui Glaucos 
din Istm (*71.a) sau străpuns cu o săgeată de Hipolohos 
proaspăt readus la viaţă, asemenea lui Learhos, fiul lui Atamas 
(*70.5). 

10. A avea ca ţintă un măr așezat pe capul propriului fiu, sau 
un ban, era un test de precizie prescris arcașilor medievali, a 
căror breaslă (cum apare ea în Malleus Maleficarum și în Mica 
gestă a lui Robin Hood) aparţinea cultului păgân al vrăjitoarelor 
atât în Anglia, cât și în Germania celtică. În Anglia, testul pare să 
fi fost menit să aleagă un „soţ-gospodar” pentru Fecioara 
Marian, cu care el se căsătorea și devenea Robin Hood, stăpân 
al Pădurii Verzi. Deoarece cultul nordic al vrăjitoarelor avea 
multe în comun cu religia neolitică a egeenilor, este posibil ca 
licienii să nu fi pus inelul pe pieptul copilului, ci pe capul lui, și 
ca inelul să fi reprezentat un șarpe de aur (*119.4) sau să fi fost 
inelul unui topor pe care el îl ţinea în mână, precum cele prin 
care trăsese Odiseu când a scos-o pe Penelopa din mâinile 
peţitorilor (*171.h). Mitograful a confundat, probabil, testul de 
tragere impus unui nou candidat la regalitate cu sacrificarea 
unui rege interimar. 

11. Etila înseamnă „lemne de aprins”, iar arderea anuală a 
unei bărci este posibil să fi stat la originea legendei orașului 
Scione. 

Protesilaos („primul dintre oameni”) trebuie să fi fost un nume 
regal atât de răspândit, încât mai multe orașe i-au revendicat 
mormântul. 


163. Mânia lui Ahile 


a. larna se apropia și, de vreme ce nu fusese niciodată un 
anotimp potrivit pentru lupte între naţiunile civilizate, grecii și- 
au petrecut-o extinzându-și tabăra și exersând trasul cu arcul. 
Uneori se întâlneau cu troieni de vază în templul lui Apollo 
Timbreos, care era teritoriu neutru; iar odată, când s-a 


întâmplat ca Hecabe să aducă sacrificii acolo, Ahile a sosit cu 
același scop și s-a îndrăgostit fără speranţă de Polixena, fiica ei. 
Pe moment, nu a făcut nici o declaraţie, dar după ce s-a întors la 
baraca lui, chinuit de dorinţe, l-a trimis pe prea-bunul 
Automedon să îl întrebe pe Hector în ce condiţii s-ar putea 
căsători cu Polixena. Hector a răspuns: „Va fi a lui în ziua în care 
va trăda tabăra greacă în favoarea lui Priam, tatăl meu”. Ahile 
părea suficient de dispus să accepte condiţiile lui Hector, dar a 
renunţat, supărat, când a aflat că, dacă nu își trăda tabăra, 
trebuia să jure în schimb să îl ucidă pe vărul lui, pe Marele Aiax, 
și pe fiii atenianului Plistene!*%. 

b. În primăvară, lupta a fost reluată. În cea dintâi încleștare a 
noului sezon, Ahile l-a căutat pe Hector, dar vigilentul Helenos i- 
a străpuns mâna cu o săgeată trasă cu un arc de fildeș, primit 
ca dar și zălog de dragoste de la Apollo, și l-a obligat să dea 
înapoi. Zeus însuși a dirijat vârful săgeţii, iar în timp ce o făcea a 
hotărât să îi despovăreze pe troieni, pe care atacurile și 
dezertarea ulterioară a anumitor aliaţi asiatici îi descurajaseră 
profund, năpăstuindu-i în schimb pe greci și separându-l pe 
Ahile de celelalte căpetenii - tovarășii lui'*:. Ca urmare, când 
Chrises a venit să o răscumpere pe Chriseis, Zeus l-a convins pe 
Agamemnon să-l alunge cu vorbe de ocară; iar Apollo, invocat 
de Chriseis, s-a postat ca să se răzbune în preajma corăbiilor, 
trăgând săgeți care semănau zi de zi moartea printre greci. Sute 
au murit, chiar dacă (întâmplător) nici un rege sau prinţ nu a 
avut de suferit, iar în a zecea zi Calhas a făcut cunoscută 
prezenţa zeului. La insistenţele lui, Agamemnon a trimis-o fără 
tragere de inimă pe Chriseis la tatăl ei, cu daruri de împăciuire, 
dar și-a recuperat pierderea luându-i-o pe Briseis lui Ahile, 
căruia îi fusese repartizată; atunci Ahile, cuprins de furie, a 
anunţat că el, unul, nu avea să mai ia parte la război, iar mama 
lui, Thetis, indignată, i s-a plâns lui Zeus, care a promis că-i va 
da satisfacție, în numele lui Ahile. Dar unii spun că Ahile nu a 
mai luptat deloc, ca să-și arate bunăvoința față de Priam, ca 
tată al Polixenei!*7?. 

c. Când troienii și-au dat seama că Ahile și mirmidonii lui s-au 
retras de pe câmpul de luptă, au prins curaj și au întreprins un 
atac viguros. Neliniștit, Agamemnon a încuviinţat atunci un 
armistițiu, în timpul căruia Paris și Menelaos trebuiau să se lupte 
între ei pentru a o câștiga pe Elena și comoara furată. Insă lupta 
s-a dovedit indecisă, deoarece, când Afrodita l-a văzut pe Paris 
în dificultate, l-a învăluit într-o ceață magică și l-a dus înapoi în 
Troia. Atunci Hera a trimis-o pe Atena să rupă armistițiul, ceea 
ce ea a și făcut, punându-l pe Pandaros, fiul lui Licaon, să tragă 
o săgeată în Menelaos; în același timp, l-a inspirat pe Diomede 
să îl ucidă pe Pandaros și să îi rănească pe Enea și pe mama lui, 
Afrodita. Glaucos, fiul lui Hipolohos, s-a luptat apoi cu Diomede, 
dar amândoi și-au amintit prietenia strânsă care îi legase pe 
taţii lor și au făcut, curtenitori, schimb de arme!*%. 

d. Hector l-a provocat pe Ahile la o luptă individuală, iar când 
Ahile a trimis vorbă că se retrăsese din război, grecii l-au trimis 
în locul lui pe Marele Aiax. Cei doi campioni s-au luptat fără 
întrerupere până la căderea nopţii, când crainicii i-au despărţit 
și fiecare a lăudat abilitatea și curajul celuilalt. Aiax i-a dat lui 
Hector centura lui de un purpuriu strălucitor cu care mai târziu 
avea să fie târât spre moarte, iar Hector i-a dat lui Aiax sabia lui 
bătută cu argint cu care mai târziu el avea să se sinucidă!*%?4. 

e. După ce a fost încheiat un armistițiu, grecii au ridicat un 
gorgan lung deasupra morţilor lor și l-au înconjurat cu un zid 
dincolo de care au săpat un tranșeu adânc cu palisadă. Dar au 
omis să îmbuneze zeitățile care îi susțineau pe troieni, iar când 
lupta a fost reluată, au fost alungaţi peste tranșee, în spatele 
zidului. In noaptea aceea, troienii au campat aproape de 
corăbiile grecești!*%. 

f. Disperat, Agamemnon i-a trimis pe Phoenix, Aiax, Odiseu și 
doi mesageri ca să îl îmbuneze pe Ahile, oferindu-i daruri fără 
număr și pe Briseis (ei trebuind să jure că ea era încă virgină), 
cu condiţia să se întoarcă la luptă. Trebuie spus că, între timp, 
Chrises își recuperase fiica, ea protestând și zicând că fusese 
tratată foarte bine de Agamemnon, așa că voia să rămână cu el. 
La acel moment era însărcinată, iar mai târziu l-a născut pe 

Chrises al Doilea, un copil cu paternitate îndoielnică. Ahile a 
întâmpinat delegaţia cu un zâmbet amabil, dar le-a refuzat 
ofertele și i-a înștiințat că a doua zi dimineaţă urma să plece pe 
mare spre casă!%%, 

g. Chiar în aceeași noapte, cam în timpul străjii a treia, când 
luna era sus, Odiseu și Diomede au decis să atace liniile troiene, 
încurajați de auspicii norocoase din partea Atenei - un erete 
care zburase în dreapta lor. S-a întâmplat să dea de Dolon, fiul 
lui Eumelos, care fusese trimis să patruleze în preajma 
inamicului, și, după ce au smuls informaţii de la el cu forţa, i-au 
tăiat gâtul. Apoi Odiseu a ascuns căciula din blană de dihor, 
mantia din blană de lup și arcul și lancea lui Dolon într-un tufiș 
de tamariscă și s-a grăbit, împreună cu Diomede, spre flancul 
drept al liniilor troiene, unde acum știau că își are cortul tracul 
Resos. Resos este descris diferit drept fiu al muzei Euterpe sau 
Caliope cu Eioneu, Ares sau Strimon. După ce i-au asasinat în 
taină pe Resos și pe doisprezece dintre însoțitorii lui în timp ce 
dormeau, au pus pe fugă magnificii cai ai acestuia, albi ca 
zăpada și mai iuți decât vântul, și au recuperat prada din tufișul 
de tamariscă pe drumul de întoarcere”. Capturarea cailor lui 
Resos era de cea mai mare importanţă, de vreme ce un oracol 
prezisese că Troia avea să devină vulnerabilă când aceștia vor 
mânca nutreţ troian și vor bea apă din râul Scamandru, ceea ce 
nu făcuseră încă. Atunci când tracii rămași în viaţă s-au trezit și 
l-au găsit pe regele Resos mort, iar caii lui dispăruţi, au fugit 
cuprinși de disperare; grecii i-au ucis aproape până la unul'**%. 

h. In ziua următoare însă, după o luptă aprigă în care 
Agamemnon, Diomede, Odiseu, Euripilos și chirurgul Mahaon au 
fost răniți cu toţii, grecii au luat-o la fugă, iar Hector le-a 
străpuns zidul!*?%. incurajat de Apollo, el a avansat spre corăbiile 
lor și, în pofida ajutorului oferit de Poseidon celor doi Aiax și lui 
Idomeneu, a străpuns linia grecească a frontului. Atunci Hera, 
care îi ura pe troieni, a împrumutat cingătoarea Afroditei și l-a 
convins pe Zeus să vină să se culce cu ea, viclenie care i-a 
permis lui Poseidon să întoarcă lupta în favoarea grecilor. Dar 

Zeus, care a descoperit curând că fusese păcălit, l-a readus la 
viață pe Hector (pe jumătate mort, întrucât Aiax aruncase în el 
cu un bolovan imens), i-a dat ordin lui Poseidon să plece de pe 
câmpul de luptă și le-a redat troienilor curajul. Aceștia au 
înaintat iar, Medon ucigându-i pe Perifetes, fiul lui Copreu, și pe 
mulţi alţi luptători!5%. 

i. Până și Marele Aiax a fost constrâns să dea înapoi; iar când 
Ahile a văzut că troienii dăduseră foc pupei corabiei lui 
Protesilaos, și-a uitat ranchiuna îndeajuns încât să-și reunească 
mirmidonii și să-i trimită repede în ajutorul lui Patrocle. Patrocle 
aruncase o lance în masa de troieni strânsă în jurul corabiei lui 
Protesilaos, străpungându-l pe Pirehmes, regele peonienilor. 
Atunci troienii, confundându-l cu Ahile, au fugit, iar Patrocle a 
stins focul, salvând cel puţin corabia, și l-a doborât pe Sarpedon 
cu sabia. Deși Glaucos a încercat să-și adune licienii și să 
protejeze astfel trupul lui Sarpedon, ca să nu fie jefuit, Zeus l-a 
lăsat pe Patrocle să fugărească întreaga armată troiană spre 
oraș, Hector, rănit grav de Aiax, fiind primul care s-a retras. 

j. Grecii l-au dezbrăcat pe Sarpedon de armură, dar, la ordinul 
lui Zeus, Apollo i-a salvat trupul, pe care l-a pregătit pentru 
înmormântare, apoi Somnul și Moartea l-au dus în Licia. Între 
timp, Patrocle îi urmărea pe cei care fugeau și ar fi cucerit Troia 
de unul singur dacă Apollo nu ar fi urcat în grabă pe zid și nu l- 
ar fi împins de trei ori înapoi cu un scut, în timp ce el încerca să 
escaladeze. Lupta a continuat până la căderea nopţii, când 
Apollo s-a apropiat de Patrocle pe la spate, învăluit într-o ceaţă 
deasă, și l-a lovit violent între omoplaţi. Lui Patrocle i-au sărit 
ochii din cap, coiful i-a zburat, lancea i-a fost făcută așchii, 
scutul i-a căzut la pământ și Apollo, în culmea furiei, i-a desfăcut 
cămașa de zale. Văzând că Patrocle e la ananghie, Euforbos, fiul 
lui Pantus, l-a rănit fără să se mai teamă de represalii, iar în 
timp ce Patrocle se îndepărta ameţit, Hector, care revenise la 
luptă, l-a ucis dintr-o singură lovitură!*!. 

k. Menelaos s-a apropiat în fugă și l-a ucis pe Euforbos - 
despre care se spune, printre altele, că s-ar fi reîncarnat câteva 
secole mai târziu în filosoful Pitagora - și s-a întors ţanţoș la 
baraca lui cu prada, lăsându-l pe Hector să îl dezbrace pe 
Patrocle de armura lui de împrumut. Apoi Menelaos și Marele 

Aiax au reapărut și au apărat trupul lui Patrocle până seara, 
când au reușit să îl ducă înapoi la corăbii. Dar Ahile s-a tăvălit 
prin praf de durere la auzul veștii și a căzut pradă celei mai 
adânci suferințe!::2. 

l. Thetis a intrat în baraca fiului ei cu o nouă armură, care 
conţinea o pereche de jambiere preţioase de cositor, făurite în 
grabă de Hefaistos. Ahile a îmbrăcat-o, s-a împăcat cu 
Agamemnon (care i-a dat-o pe Briseis neatinsă, jurând că o 
luase de furie, nu din vreo dorinţă trupească) și a plecat să-l 
răzbune pe Patrocle:5%5. Nimeni și nimic nu a putut sta în calea 
mâniei lui. Troienii au rupt rândurile și au fugit spre Scamandru, 
unde el i-a despărţit în două corpuri; pe unul l-a împins peste 
câmpie spre oraș, iar pe celălalt l-a blocat într-un cot al râului. 
Furios, Zeul Râului s-a năpustit la el, dar Hefaistos i-a luat 
partea lui Ahile și a secat apele cu o flacără care a pârjolit totul. 
Troienii care au supravieţuit au ajuns în oraș asemenea unui 
ciopor de căprioare speriate!5%. 

m. Atunci când Ahile s-a întâlnit în sfârșit cu Hector și s-au 
angajat într-o luptă individuală, ambii combatanți s-au dat 
îndărăt, privind cu uimire. Hector s-a întors și s-a pornit să 
alerge în jurul zidurilor orașului. Spera ca prin această manevră 
să îl obosească pe Ahile, care rămăsese mult timp inactiv și, 
prin urmare, ar fi trebuit să își piardă suflul. Dar s-a înșelat. 
Ahile l-a fugărit de trei ori în jurul zidurilor și, de fiecare dată 
când Hector dădea să intre la adăpostul unei porţi, contând pe 
ajutorul fraţilor lui, îl împiedica să o facă. În cele din urmă, 
Hector s-a oprit și a rămas pe poziţie, dar Ahile l-a străpuns în 
piept și i-a refuzat rugămintea pe care Hector i-a făcut-o înainte 
de a-și da ultima suflare: ca trupul lui să poată fi răscumpărat 
pentru a fi înmormântat. După ce și-a însușit armura lui, Ahile i- 
a tăiat carnea dintre tendoanele călcâielor. Apoi a trecut niște 
curele de piele prin tăieturi, le-a legat de carul lui și le-a dat bice 
lui Balios, Xantos și Pedasos, târând leșul spre corăbii într-un 
galop ușor. Capul lui Hector, cu șuvițele lui negre împrăștiate de 
o parte și de alta, ridica un nor de praf în urma lui. Dar unii spun 
că Ahile a târât cadavrul de trei ori în jurul zidurilor orașului, 

legat cu cureaua pe care i-o dăduse Aiax15%5. 

n. Apoi Ahile l-a îngropat pe Patrocle. Cinci prinți greci au fost 
trimiși pe Muntele Ida după lemn pentru rugul funerar, pe care 
Ahile a sacrificat nu doar cai și doi dintre cei nouă câini din haita 
lui Patrocle, ci și doisprezece ostatici tineri troieni de viță nobilă, 
printre care și șapte fii de-ai lui Priam, tăindu-le gâtul. El a 
ameninţat chiar că va arunca trupul lui Hector câinilor rămași, 
însă Afrodita l-a împiedicat să o facă. La jocurile funerare ale lui 
Patrocle, Diomede a câștigat cursa de care, iar Epeios, în pofida 
lipsei lui de curaj, a câștigat meciul de box; Aiax și Odiseu au 
fost egali la întrecerea de lupte!*5€. 

o. Încă pradă durerii, Ahile se trezea în fiecare zi în zori ca să 
târască trupul lui Hector de trei ori în jurul mormântului lui 
Patrocle. Însă Apollo a protejat trupul de descompunere și răni 
și, în cele din urmă, la porunca lui Zeus, Hermes l-a condus pe 
Priam în tabăra greacă, la adăpostul nopţii, și l-a convins pe 
Ahile să accepte răscumpărarea}. Cu acest prilej, Priam a 
dovedit multă generozitate față de Ahile, pe care îl găsise 
dormind în baraca lui și ar fi putut să îl ucidă cu ușurință. 
Răscumpărarea convenită a fost greutatea lui Hector în aur. 
Astfel că grecii au înălţat o balanţă în faţa zidurilor orașului, au 
pus corpul pe un talger și i-au invitat pe troieni să depună aur 
pe celălalt. Când vistieria lui Priam s-a golit de lingouri și 
bijuterii, iar greutatea imensă a lui Hector încă trăgea în jos 
talgerul, Polixena, care privea de pe zid, și-a aruncat brăţările ca 
să completeze aurul ce lipsea. Cuprins de admiraţie, Ahile i-a 
spus lui Priam: „Îl dau bucuros pe Hector în schimbul Polixenei. 
Păstrează-ţi aurul, căsătorește-o cu mine și, dacă i-o dai înapoi 
pe Elena lui Menelaos, promit să fac pace între poporul tău și al 
nostru”. Pe moment, Priam s-a mulţumit să îl răscumpere pe 
Hector la preţul convenit în aur, dar a promis să i-o dea lui Ahile 
pe Polixena de bunăvoie, dacă el îi va convinge pe greci să 
plece fără Elena. Ahile a răspuns că avea să facă tot posibilul, 
iar Priam a plecat cu cadavrul pentru înmormântare. Atât de 
mare a fost tumultul stârnit de înmormântarea lui Hector - 
troienii care se lamentau, grecii care încercau să le acopere 

cântecele funebre cu huiduieli și șuierături -, încât păsările care 
zburau pe deasupra s-au prăbușit, năucite de vacarm'5%. 

p. La ordinul precis al unui oracol, osemintele lui Hector au 
fost duse în cele din urmă în Teba din Beoţia, unde mormântul 
lui mai poate fi văzut lângă fântâna lui Oedip. Unii citează 
oracolul după cum urmează: 


Ascultaţi, voi, oameni ai Tebei, cei care locuiţi în orașul lui 
Cadmos, 

De veţi vrea ca ţara să vă fie înfloritoare, bogată și 
neprihănită, 

Aduceţi oasele lui Hector, fiul lui Priam, în orașul vostru. 

Acum ele se află în Asia; și Zeus va asista la venerarea lui. 


Alţii spun că, atunci când o ciumă a pustiit Grecia, Apollo a 
dat ordin ca osemintele lui Hector să fie reînhumate într-un oraș 
grec celebru care luase parte la Războiul Troian!%%. 

q. O tradiţie complet diferită face din Hector un fiu al lui 
Apollo ucis de amazoana Pentesileea!3%. 

* 

1. Potrivit lui Proclus (Chrestomathia XCIX.18-20), Homerus 
înseamnă „orb”, și nu „ostatic”, aceasta fiind traducerea 
obişnuită; or, vocația de bard era una firească pentru cei orbi, 
de vreme ce orbirea și inspirația mergeau adesea împreună 
(*105./[). Identitatea adevăratului Homer a fost dezbătută timp 
de aproximativ două mii cinci sute de ani. În cea mai veche 
tradiţie, el este considerat, în mod plauzibil, un ionian din Chios. 
Un clan de homerizi - sau „Fii ai Orbului” - care recită poemele 
homerice tradiţionale și care în cele din urmă a devenit o ghildă 
(Scolie la Ode nemeene de Pindar 1.1) își avea sediul în Delos, 
centrul lumii ioniene, unde se spune că ar fi recitat însuși Homer 
(Imn homeric |ll.165-73). Unele părţi din /liada datează din 
secolul al X-lea î.Hr., subiectul acesteia fiind cu trei secole mai 
vechi. Până în secolul al VI-lea, recitările neautorizate ale //iade; 
corupseseră deja textul; prin urmare, Pisistrate, tiranul Atenei, a 

ordonat o revizuire oficială, pe care a încredinţat-o unui număr 
de patru savanţi proeminenţi. Ei par să se fi achitat bine de 
sarcină, dar, de vreme ce Homer ajunsese să fie considerat o 
autoritate de prim rang în disputele dintre orașe, dușmanii lui 
Pisistrate l-au acuzat că ar fi interpolat unele versuri în scopuri 
politice (Strabon 1X.1.10). 

2. Cele douăzeci și patru de cărţi ale //iade; au evoluat dintr- 
un poem intitulat „Mânia lui Ahile” - care era probabil recitat 
într-o singură seară și se ocupa de cearta dintre Ahile și 
Agamemnon pentru posesia unei prințese capturate. Este puţin 
probabil ca textul evenimentelor centrale să fi fost editat radical 
de pe vremea primei /liade, din jurul anului 750 î.Hr. Insă 
certurile sunt atât de puţin instructive, iar toţi conducătorii greci 
se comportă atât de criminal, necinstit și nerușinat, în timp ce 
troienii, dimpotrivă, se comportă atât de frumos, încât este 
evident către cine se îndreaptă simpatia autorului. Ca legatar al 
barzilor curţii minoice, el și-a găsit patria spirituală printre 
gloriile apuse din Cnosos și Micene, nu lângă focurile de tabără 
ale invadatorilor barbari din nord. 

Homer descrie fidel vieţile noilor lui stăpâni, care uzurpaseră 
străvechile titluri religioase prin căsătoria cu moștenitoare 
tribale și, chiar dacă îi numește divini, înţelepţi și nobili, îi 
disprețuiește profund. Aceștia trăiesc pentru sabie și mor de 
sabie, dispreţuiesc dragostea, prietenia, credinţa sau artele 
păcii. Le pasă atât de puţin de numele divine pe care jură, încât 
Homer îndrăznește să glumească în prezenţa lor despre 
olimpienii lacomi, șireţi, certăreţi, lascivi și lași care au întors 
lumea cu susul în jos. Cineva l-ar putea respinge ca pe un 
nenorocit fără religie, dacă nu ar fi, în mod evident, un adorator 
secret al Marii Zeiţe din Asia (pe care grecii o umiliseră în acest 
război) și dacă sclipiri ale naturii lui calde și onorabile nu ar 
apărea de fiecare dată când descrie viaţa de familie din palatul 
lui Priam. Homer s-a inspirat din epopeea babiloniană a lui 
Ghilgameș pentru povestea lui Ahile, cu Ahile ca Ghilgameș, 
Thetis ca Ninsun și Patrocle ca Enkidu. 

3. Comportamentul isteric al lui Ahile când a auzit că Patrocle 
murise trebuie să îl fi șocat pe Homer, însă el a ascuns 
aspectele barbare ale înmormântării sub un limbaj aparent 
eroic, încrezător că stăpânii lui nu aveau să recunoască 
ascuțţișul satirei sale - într-un sens, se poate spune că Homer l-a 


anticipat pe Goya, ale cărui portrete-caricaturi ale familiei 
regale spaniole erau pictate atât de splendid, încât puteau fi 
acceptate de victimele lor ca având o asemănare onestă. Dar 
aspectul de satiră al //iadei; a fost oarecum temperat de nevoia 
homerizilor de a-și îmbuna gazdele divine din Delos; Apollo și 
Artemis trebuiau să îi susțină pe troieni și să manifeste 
demnitate și discreţie, în contrast cel puţin cu zeitățile corupte 
ale taberei elenice. Un rezultat al acceptării //iade; ca epopee 
naţională de câtre autorităţile orașelor grecești a fost că nimeni 
nu a mai luat vreodată în serios religia olimpiană, iar morala 
grecilor a rămas pentru totdeauna o morală de barbari - în afara 
câtorva locuri unde au supravieţuit culturile cretane ale 
misterului, iar mistagogii cereau certificate de bună purtare de 
la iniţiaţii lor. Deși acum subordonată oficial lui Zeus, Marea 
Zeiță a continuat să exercite o puternică influenţă spirituală în 
Eleusis, Corint și Samotrace, până la suprimarea misterelor ei de 
către primii împărați bizantini. Lucian, care îl adora pe Homer și 
care i-a succedat ca prim autor satiric al olimpienilor, o venera 
și pe Zeiţă, căreia îi sacrificase, în Hierapolis, primele lui șuviţe 
de păr. 

4. S-a spus că oasele lui Hector ar fi fost aduse din Troia în 
Teba, însă „Hector” era titlul unui rege sacru teban înainte ca 
Războiul Troian să fi avut loc, iar el a avut aceeași soartă atunci 
când domnia lui a luat sfârșit - adică a fost târât într-un accident 
de care”, asemenea lui Glaucos (*71.8), Hipolit (*101.9), 
Enomaos (*109.) și Abderos (*130.b). De vreme ce „Ahile” era 
și un titlu, nu doar un nume, este posibil ca lupta să fi fost 
împrumutată din saga tebană „Oile lui Oedip”, în care coregii se 
luptau pentru tron (*106.2). 


164. Moartea lui Ahile 


a. Regina amazoană Pentesileea, fiica Otrerei și a lui Ares, 
căutase adăpost în Troia ca să scape de eriniile surorii sale, 
Hipolita (numită și Glauce sau Melanipe), pe care o străpunsese 
din întâmplare la o vânătoare sau, potrivit atenienilor, în lupta 
ce a urmat căsătoriei dintre Tezeu și Fedra. Purificată de Priam, 
ea s-a remarcat pe câmpul de luptă, fiind răspunzătoare pentru 
moartea multor greci, printre ei (se spune) și Mahaon, chiar 
dacă, potrivit opiniei generale, el a pierit de mâna lui Euripilos, 


fiu al lui Telefos1*41. Ea l-a alungat de mai multe ori pe Ahile de 
pe câmpul de bătaie - unii pretind chiar că l-ar și fi ucis și că 
Zeus, la rugămintea lui Thetis, l-a readus la viaţă -, dar în cele 
din urmă el a străpuns-o, s-a îndrăgostit de trupul ei mort și a 
comis pe loc un act de necrofilie cu ea!*%?. Când, mai târziu, 
Ahile a chemat niște voluntari ca să o îngroape pe Pentesileea, 
Tersites, un fiu al lui Agrios din Etolia și cel mai urât grec din 
Troia, care îi scosese ochii Pentesileei cu lancea în timp ce ea 
dădea să moară, l-a acuzat zeflemitor pe Ahile de dorinţe 
murdare și nefirești. Ahile s-a întors și l-a lovit pe Tersites atât 
de tare, încât i-a spart toţi dinţii din gură și i-a trimis umbra 
direct în Tartar!*%. 

b. Incidentul a provocat o profundă indignare printre greci, iar 
Diomede, care era văr cu Tersites, voind să-și arate disprețul 
faţă de Ahile, a târât trupul Pentiseleei de picior și l-a aruncat în 
Scamandru, de unde a fost salvat și îngropat pe mal cu mari 
onoruri - unii spun de către Ahile, alţii, de troieni. Apoi, Ahile a 
pornit pe mare spre Lesbos, unde a adus sacrificii lui Apollo, 
Artemis și Leto, iar Odiseu, neîmpăcatul dușman al lui Tersites, 
l-a purificat de crimă. Pentesileea pe moarte, sprijinită de Ahile, 
este sculptată pe tronul lui Zeus din Olimpia!3*. Când a auzit că 
Pentesileea fugise în Troia după moartea Hipolitei, doica ei, 
amazoana Clete, a pornit să o caute, dar a fost împinsă de 
vânturile potrivnice în Italia, unde s-a stabilit și a întemeiat 
orașul Clete!*%. 

c. Priam îl convinsese deja pe fratele lui vitreg, Titonos al 
Asiriei, să își trimită fiul la Troia, pe etiopianul Memnon; i-a oferit 
pentru asta o viță-de-vie din aur!*%%. Un pretins palat al lui 
Memnon există în Etiopia, chiar dacă, atunci când Titonos a 

emigrat în Asiria și a întemeiat cetatea Susa, Memnon, pe atunci 
doar un copil, a mers cu el. Vechea Susa este de obicei numită 
„Cetatea lui Memnon”, iar locuitorii ei își spun cissieni, după 
mama lui Memnon, Cissia. Palatul lui de pe Acropole a rămas în 
picioare până în vremea perșilor!3%. 

d. Titonos a guvernat provincia Persia în numele regelui 
asirian Teutamos, suzeranul lui Priam, care i-a dat lui Memnon 
comanda a o mie de etiopieni, o mie de susieni și două sute de 
care. Frigienii încă mai prezentau drumul accidentat și drept, cu 
locuri de tabără cam la fiecare douăzeci și cinci de kilometri, 
care l-a dus pe Memnon în marș spre Troia, după ce a supus 
toate naţiunile din calea lui. Memnon era negru ca abanosul, 
însă îi depășea în frumuseţe pe toți bărbaţii în viaţă; asemenea 
lui Ahile, purta o armură făurită de Hefaistos1*%. Unii spun că a 
condus spre Troia, prin Armenia, o mare armată de etiopieni și 
indieni, și că o altă expediţie a pornit pe mare din Fenicia, la 
ordinul lui, sub comanda unui sidonian pe nume Falas. După ce 
a debarcat în Rodos, ai cărui locuitori erau în favoarea cauzei 
grecești, Falas a fost întrebat în public: „Nu ţi-e rușine să îi ajuţi 
pe troianul Paris și pe alţi dușmani declaraţi ai orașului tău 
natal?”. Marinarii fenicieni, care acum auzeau pentru prima oară 
încotro se îndreptau, l-au lapidat pe Falas ca trădător și s-au 
stabilit în lalisos și Camiros, după ce și-au împărţit vistieria și 
muniţiile de război pe care Falas le adusese cu el!**%. 

e. Între timp, în Troia, Memnon a omorât mai mulţi greci de 
frunte, inclusiv pe Antiloh, fiul lui Nestor, când acesta a sărit în 
ajutorul tatălui său: căci Paris omorâse unul din caii carului lui 
Nestor, iar de spaimă, celălalt cal nu a mai putut fi stăpânit!550. 
Acest Antiloh fusese abandonat în copilărie pe Muntele Ida de 
mama lui, Anaxibia sau Euridice, iar acolo fusese alăptat de o 
căţea. Prea tânăr ca să plece pe mare din Aulis când a început 
războiul, el a ajuns câţiva ani mai târziu și l-a rugat pe Ahile să-l 
domolească pe Nestor, iritat de sosirea lui inopinată. Fermecat 

de spiritul belicos al lui Antlioh, Ahile s-a angajat să medieze 
între ei și, la dorința sa, Nestor i l-a prezentat lui 
Agamemnon:*5!. Antiloh era unul dintre cei mai tineri, arătoși, 
iuți și curajoși greci care au luptat la Troia, iar Nestor, care 
fusese prevenit de un oracol să îl protejeze de un etiopian, l-a 
numit pe Calion păzitor al său; dar în zadar!*2. Oasele lui Antiloh 
au fost depuse alături de ale prietenilor lui Ahile și Patrocle, ale 
căror umbre le-a însoţit pe Câmpiile Asfodelului!*%3. 

f. În ziua aceea, cu ajutorul etiopienilor lui Memnon, troienii 
aproape că au reușit să dea foc corăbiilor grecești, dar la 
căderea întunericului s-au retras. După ce și-au îngropat morţii, 
grecii l-au ales pe Marele Aiax să lupte cu Memnon, iar a doua zi 
dimineaţă lupta individuală începuse deja, când Thetis l-a căutat 
pe Ahile, care nu era în tabără, și i-a dat vestea morții lui 
Antiloh. Ahile s-a întors în grabă ca să se răzbune și, în timp ce 
Zeus cerea o balanţă cu care să cântărească soarta celor doi 
combatanţi!*5*, Ahile l-a dat pe Aiax la o parte și a preluat el 
lupta. Talgerul cu soarta lui Memnon s-a lăsat în mâna lui Zeus, 
Ahile a dat lovitura de moarte și curând un cap negru și o 
armură strălucitoare încununau rugul aprins al lui Antiloh'*. 

g. Insă unii spun că Memnon a căzut într-o ambuscadă 
pregătită de tesalieni, că etiopienii lui i-au incinerat trupul și i-au 
dus cenușa lui Titonos, și că aceasta este acum îngropată pe un 
deal care străjuiește gurile râului Esepos, unde un sat îi poartă 
numele!55. Eos, despre care se spune că a fost mama lui 
Memnon, l-a implorat pe Zeus să îi acorde acestuia nemurire și 
onoruri. Din tăciunii și fumul rugului său funerar au apărut apoi 
mai multe fantome de găinușe, numite Memnonide, care și-au 
luat zborul și au înconjurat de trei ori rugul. La al patrulea ocol, 
s-au împărțit în două stoluri, s-au luptat cu ghearele și ciocurile 

și au căzut pe cenușa lui, ca sacrificiu funerar. Memnonidele se 
luptă și acum și se așază pe mormântul lui când soarele 
străbate semnele zodiacale!*%. 

h. Potrivit altei tradiţii, păsările acestea sunt fetele însoţitoare 
ale lui Memnon, care l-au plâns atât de amarnic, încât zeii le-au 
preschimbat de milă în păsări. Ele îi vizitează în fiecare an 
mormântul, unde plâng și se sfâșie singure până când unele cad 
moarte. Locuitorii  Helespontului spun că atunci când 
Memnonidele vizitează mormântul lui Memnon de lângă 
Helespont, își folosesc aripile ca să-l stropească cu apă din râul 
Esepos, și că Eos încă varsă lacrimi de rouă pentru el în fiecare 
dimineaţă. Polignot l-a zugrăvit pe Memnon faţă în față cu 
rivalul lui, Sarpedon, îmbrăcat într-o mantie brodată cu aceste 
păsări. Se spune că zeii celebrează aniversările morţii lor ca zile 
de doliu1558. 

i. Alţii cred că oasele lui Memnon au fost duse în Pafosul din 
Cipru, de acolo în Rodos, unde sora lui, Himera sau Hemera, a 
venit să le ia. Fenicienii care se revoltaseră împotriva lui Falas i- 
au îngăduit să o facă cu condiţia să nu ceară returnarea 
tezaurului furat de ei. Ea a consimţit și a dus urna în Fenicia; a 
îngropat-o acolo, în Palliochis, după care a dispărut!*%. lar alţii 
spun că mormântul lui Memnon poate fi văzut lângă Palton, în 
Siria, pe malul râului Badas. Sabia lui de bronz e agăţată pe 
peretele templului lui Asclepios din Nicomedia, iar Teba 
egipteană este vestită pentru o statuie neagră colosală - a unui 
personaj de piatră așezat - care la fiecare răsărit de soare 
scoate un sunet ca de coardă de liră ruptă. Toţi vorbitorii de 
greacă o numesc statuia lui Memnon, dar nu și egiptenii1560. 

j. Ahile i-a pus acum pe fugă pe troieni și i-a urmărit înspre 
oraș, dar desigur că și cursul vieţii lui se apropia de sfârșit. 
Poseidon și Apollo, care juraseră să răzbune moartea lui Cicnos 
și pe cea a lui Troilus și să pedepsească aroganţa insolentă a lui 
Ahile în fața cadavrului lui Hector, s-au sfătuit împreună ce să 
facă. Învăluit într-un nor și stând lângă Poarta Scheeană, Apollo 

s-a uitat după Paris pe câmpul de luptă, a îndreptat arcul într- 
acolo și a trimis o săgeată mortală. Săgeata a lovit singura parte 
vulnerabilă a trupului lui Ahile, călcâiul, și Ahile a murit în 
chinuri!5%. Dar unii spun că Apollo a luat chipul lui Paris și l-a 
străpuns el însuși pe Ahile; și că aceasta este versiunea pe care 
Neoptolem, fiul lui Ahile, a acceptat-o. In ziua aceea s-a duso 
luptă înverșunată pentru cadavru. Marele Aiax l-a doborât pe 
Glaucos, i-a luat armura, pe care a trimis-o în tabără, și, în 
pofida ploii de săgeți, l-a cărat pe Ahile printre inamici, Odiseu 
asigurându-i spatele. O furtună trimisă de Zeus a pus apoi capăt 
luptei 15%. 

k. Potrivit unei alte tradiţii, Ahile a fost victima unei uneltiri. 
Priam i-o oferise pe Polixena în căsătorie cu condiţia ca asediul 
Troiei să fie ridicat. Dar Polixena, care nu-i putea ierta lui Ahile 
uciderea fratelui ei, Troilus, l-a făcut să-i dezvăluie 
vulnerabilitatea călcâiului său, de vreme ce nu există nici un 
secret pe care femeile să nu îl poată smulge bărbaţilor drept 
dovadă a dragostei lor. La cererea ei, Ahile a venit, cu picioarele 
goale și neînarmat, ca să ratifice acest acord prin sacrificii 
aduse lui Apollo Timbreos; apoi, în timp ce Deifobos îl strângea 
la piept cu o prietenie prefăcută, Paris, ascuns în spatele statuii 
zeului, i-a străpuns călcâiul cu o săgeată otrăvită sau, spun unii, 
cu o sabie. Înainte să moară, totuși, Ahile a luat lemne aprinse 
de pe altar și a lovit cu putere în stânga și-n dreapta, doborând 
mulţi troieni și servitori ai templului!3%. Între timp, Odiseu, Aiax 
și Diomede, bănuindu-l pe Ahile de trădare, îl urmăriseră până la 
templu. Au intrat în templu, după ce Paris și Deifobos ieșiseră în 
fugă pe ușă, trecând pe lângă ei, iar Ahile a murit în braţele lor, 
implorându-i ca, după ce Troia va cădea, să o sacrifice pe 
Polixena pe mormântul lui. Aiax i-a scos trupul din altar, 
cărându-l pe umeri; troienii au încercat să-i prindă, dar grecii i- 
au alungat și au dus trupul la corăbii. Pe de altă parte, unii 

susţin că troienii au câștigat încăierarea și că au predat trupul 
lui Ahile doar după ce răscumpărarea plătită de Priam pentru 
Hector a fost înapoiată", _ 

lI. Grecii au fost descurajaţi de pierderea suferită. Insă 
Poseidon i-a promis lui Thetis să îi consacre lui Ahile o insulă din 
Marea Neagră, unde triburile de coastă să îi ofere pe veci 
sacrificii divine. Un grup de nereide a venit la Troia ca să 
jelească împreună cu ea, stând profund nefericite în jurul 
trupului, în timp ce cele nouă muze intonau cântece funebre. 
Jelitul lor a durat șaptesprezece zile și șaptesprezece nopţi, dar, 
chiar dacă Agamemnon și ceilalți conducători au vărsat multe 
lacrimi, soldaţii simpli nu au regretat peste măsură moartea 
unui trădător notoriu. În ziua a optsprezecea, trupul lui Ahile a 
fost ars pe rugul funerar, iar cenușa lui, amestecată cu cea alui 
Patrocle, a fost depusă într-o urnă de aur făcută de Hefaistos, 
darul de nuntă primit de Thetis din partea lui Dionysos; urna a 
fost îngropată pe promontoriul  Sigeion, care domină 
Helespontul, iar deasupra ei grecii au ridicat un tumul de pietre 
înalt, ca reper!3%%. În satul învecinat, numit Ahileon, se înalţă un 
templu consacrat lui Ahile, iar statuia lui are un cercel de 
femeie!366. 

m. În timp ce aheii ţineau jocuri funerare în cinstea lui - 
Eumelos câștigând cursa de care, Diomede pe cea de alergare, 
Aiax la aruncarea discului și Teucros întrecerea de tras cu 
arcul -, Thetis a luat pe furiș sufletul lui Ahile de pe rugul 
funerar și l-a dus în Leuce, o insulă cu o circumferință de vreo 
patru kilometri, împădurită și cu multe animale, atât 
domesticite, cât și sălbatice, insulă aflată în dreptul gurilor 
Dunării și care de atunci îi este consacrată. Odată, un oarecare 
Leonimos din Crotona, ce fusese rănit grav la piept în timp ce se 
lupta cu vecinii lui, cei din Locri Epizefiri, a vizitat Delfi ca să 
întrebe cum s-ar putea vindeca. Pythia i-a spus: „Du-te pe mare 
în Leuce. Acolo va apărea Micul Aiax, a cărui umbră a fost 

invocată de dușmanii tăi ca să lupte de partea lor, și el îţi va 
vindeca rana”. Câteva luni mai târziu, Leonimos s-a întors teafăr 
și sănătos, povestind că îi văzuse pe Ahile, Patrocle, Antiloh, 
Marele Aiax și, în sfârșit, și pe Aiax cel Mic, care îl vindecase. lar 
Elena, căsătorită acum cu Ahile, îi spusese: „Rogu-te, Leonimos, 
du-te pe mare la Himera și spune-i celui care a defăimat-o pe 
Elena că pierderea vederii lui se datorează nemulțumirii ei”. 
Marinarii de pe ruta nordică dinspre Bosfor spre Olbia îl aud 
adesea pe Ahile de peste ape cum recită versuri din Homer, 
cuvintele lui fiind însoţite de ropotul copitelor de cai, de strigăte 
de războinici și de zăngănit de arme!*%. 

n. Ahile s-a împreunat prima oară cu Elena cu puţin timp 
înaintea morţii lui, într-un vis pus la cale de mama lui, Thetis. 
Visul i-a oferit o așa mare plăcere, încât i-a cerut Elenei să i se 
arate de-adevărat, pe zidurile Troiei. Ea a făcut întocmai, iar el 
s-a îndrăgostit ca un nebun de dânsa. De vreme ce era al 
cincilea soţ al ei, a fost numit Pemptos, ceea ce înseamnă „al 
cincilea” în Creta - Tezeu, Menelaos, Paris și, în cele din urmă, 
Deifobos fiind predecesorii lui!358. 

o. Dar alţii susţin că Ahile rămâne în puterea Hadesului și își 
deplânge amarnic soarta, în timp ce străbate cu pași mari 
Pajiștile Asfodelului; iar alţii, că s-a căsătorit cu Medeea și 
trăiește ca un rege în Câmpiile Elizee sau în Insulele 
Fericiților!3%. 

p. La porunca unui oracol, lui Ahile i-a fost înălțat un cenotaf 
în străvechiul Gymnasium din Olimpia; acolo, la începutul 
sărbătorii, în timp ce soarele coboară, femeile îl cinstesc prin 
rituri funerare. La ordinul Oracolului din Dodona, tesalienii îi 
aduc și ei sacrificii anuale lui Ahile, iar pe drumul dinspre Sparta 
spre nord se înalţă un sanctuar construit pentru el de Prax, 
strănepotul lui, care nu este accesibil publicului larg; însă băieţii 
care trebuie să se lupte între ei într-o dumbravă de platani din 
apropiere intră înăuntru și, înainte de a se bate, îi aduc 
sacrificii1570. 

1. Pentesileea a fost una dintre amazoanele învinse de Tezeu 
şi Heracle, adică una din preotesele luptătoare ale Atenei 
învinse de invadatorii eolieni ai Greciei (*100.1 și 131.2). Acest 
episod a fost plasat în Troia deoarece confederaţia lui Priam, se 
spune, ar fi cuprins toate triburile din Asia Mică. Pentesileea nu 
figurează în /liada, dar profanarea cadavrului ei este 
caracteristică pentru Homer și, de vreme ce ea este menţionată 
în atât de multe texte clasice, este foarte posibil ca un pasaj 
despre ea să fi fost suprimat de editorii lui Pisistrate. Dictis din 
Creta (IV.2.3) modernizează povestea: el spune că ea a venit 
călare în fruntea unei mari armate și, după ce l-a găsit pe 
Hector mort, ar fi plecat înapoi dacă Paris nu ar fi cumpărat-o cu 
aur și argint ca să rămână. Ahile a străpuns-o pe Pentesileea cu 
lancea la prima lor întâlnire și a târât-o după el, legându-i părul 
de șa. In timp ce ea zăcea la pământ, pe moarte fiind, soldaţii 
greci au strigat: „Aruncă acest bărbăţoi la câini, drept pedeapsă 
că a încălcat natura femeii!”. Deși Ahile a cerut funeralii 
onorabile, Diomede a luat cadavrul de picioare și l-a aruncat în 
apele Scamandrului. 

In legendele grecești, bătrânele doici o reprezintă de obicei 
pe Zeiţă ca Babă (*24.9), iar doica Pentesileei, Clete 
(„invocată”), nu face excepţie. 

2. Cissia („iederă”) pare să fie un titlu vechi al zeiţei cu nume 
diverse care prezida orgiile iederii și viței-de-vie din Grecia, 
Tracia, Asia Mică și Siria (*168.3); însă „cissienii” lui Memnon 
sunt o variantă pentru „susieni” („oamenii-crin”), numiţi astfel 
în cinstea Zeiței Crinului, Susana sau Astarte. Probabil că Priam 
a cerut ajutor nu sirienilor, ci hitiţilor, care puteau să trimită din 
Siria întăriri pe uscat și pe mare. „Memnon” („hotărât”), un 
nume obișnuit al regilor greci - cu forma întărită „Agamemnon” 
(„foarte hotărât”) -, a fost confundat cu Mnemon, un nume al 
asirianului Artaxerxes, și cu Amenofis, numele faraonului în 
cinstea căruia a fost înălţată statuia cântătoare din Teba. 
Primele raze de soare care cad pe piatra scobită fac ca aerul 
dinăuntru să se dilate și să iasă în viteză prin gâtul îngust al 
statuii. 

3. Prin nașterea, tinerețea și moartea lui, Ahile este mitologic 
destinat, asemenea străvechiului rege sacru pelasgic, să devină 
un erou oracular „fără buze”. Adversarul lui mitic poartă diferite 


nume, cum ar fi „Hector”, „Paris” și „Apollo”. Aici, el este 
Memnon, fiul Cissiei. Duelul dintre el și Memnon, fiecare fiind 
susținut de mama lui, a fost sculptat pe cufărul lui Cipselos 
(Pausanias V.19.1) și pe tronul lui Apollo din Amicle (Pausanias 
IlI.18.7); în plus, el apare într-un grupaj mare al sculptorului 
Lycius, pe care locuitorii Apolloniei i l-au dedicat în Olimpia 
(Pausanias V.22.2). Cei doi îi reprezintă pe regele sacru și pe 
succesorul-tanist - Ahile, fiu al Zeiței Mării, spirit luminos al 
Anului în Creștere, iar Memnon, fiu al Zeiţei lederei, spirit 
întunecat al Anului în Descreștere, căruia îi era consacrat vinul 
auriu. Ei se ucid unul pe celălalt, alternativ, la solstiţiile de vară 
și de iarnă; regele moare întotdeauna din cauza unei răni la 
călcâi, iar succesorul este decapitat cu sabia. In acest sens 
străvechi, nealterat de comportamentul căpeteniilor aheene și 
doriene care i-au uzurpat numele, Ahile este venerat ca erou, iar 
povestea nonhomerică a trădării lui de către Polixena, care i-a 
smuls secretul călcâiului vulnerabil, îl plasează alături de Llew 
Llaw, Cuchulain, Samson și alți eroi din Epoca Bronzului cu o 
reputaţie virtuoasă. Este probabil ca lupta lui cu Pentesileea să 
fi fost de același tip cu cea dintre tatăl său, Peleu, și Thetis 
(*81.k). Destinatarul mesajului Elenei din Leuce - care acum 
este o insulă-închisoare românească lipsită de copaci- era 
poetul Stesihor (*31.9 și 159.1). 

4. Deoarece Memnon venea din est ca să îl ajute pe Priam, el 
a fost numit „fiu al lui Eos” („zori”); și deoarece avea nevoie de 
un tată, amantul lui Eos, Titonos, a părut o alegere firească 
(*40.0). O luptă între fete deghizate în păsări din perioada 
solstițiului de iarnă, pe care Ovidiu o consemnează, pare o 
explicaţie mai probabilă a Memnonidelor decât faptul că ele ar fi 
întruchipări imaginare ale scânteilor ce sar dintr-un cadavru 
aflat pe un rug funerar; la origine, lupta trebuie să fi avut ca 
scop funcţia de mare preoteasă, cum era uzual in Libia (*8.1). 

5. Ca rege sacru din Olimpia, Ahile era jelit după solstițiul de 
vară, când erau organizate jocuri funerare olimpice în cinstea 
lui; succesorul lui, numit „Cronos” pe plan local, era jelit după 
solstițiul de iarnă (*138.4). În Insulele Britanice, aceste 
momente cădeau de sărbătoarea recoltei și, respectiv, de 
Sfântul Ștefan; dar, chiar dacă la procesiunile de Sfântul Ștefan 
încă mai este purtat prin zonele rurale un cadavru de pitulice cu 
creastă aurie, pasărea lui Cronos, Memnonidele britanice 


„începeau să geamă și să suspine” doar pentru măcăleandru, 
nu și pentru victima lui, pitulicea: pentru succesor, nu pentru 
regele sacru. 

6. Altarul de erou din Creta al lui Ahile trebuie să fi fost 
construit de imigranții pelasgi, dar platanul este un copac 
cretan. De vreme ce frunzele platanului reprezintă mâna verde 
a Rheei, este posibil ca Ahile să fi fost numit Pemptos („al 
cincilea”) pentru a fi identificat cu Acesidas, al cincilea dintre 
dactyli, adică degetul mic oracular, așa cum Heracle era 
identificat cu primul, virilul deget mare (*53.1). 

7. Viţa-de-vie de aur cu care Priam îl cumpără pe Titonos ca 
să îl trimită pe Memnon pare să fi fost cea dată lui Tros de Zeus, 
ca despăgubire pentru răpirea lui Ganimede (*29.b). 


165. Nebunia lui Aiax 


a. Când Thetis a hotărât să ofere armele lui Ahile celui mai 
viteaz dintre grecii rămași în viaţă în faţa Troiei, doar Aiax și 
Odiseu, care îi apăraseră trupul!*!, au îndrăznit să iasă în față 
ca să le revendice. Unii spun că Agamemnon a respins 
pretenţiile lui Aiax, din pricina aversiunii lui faţă de întreaga 
Casă a lui Eac, și a împărţit armele între Menelaos și Odiseu, a 
căror bunăvoință o preţuia cu mult mai mult!*%3; alţii, că evitase 
oprobriul provocat de orice decizie deferind cazul conducătorilor 
greci reuniți, care au hotărât prin vot secret; sau că l-a deferit 
cretanilor și altor aliaţi; sau că i-a forţat pe prizonierii troieni să 
se pronunţe care dintre cei doi pretendenți le pricinuise mai 
mult rău'37%. În realitate, în timp ce Aiax și Odiseu continuau să 
se întreacă în a se făli cu propriile realizări, Nestor l-a sfătuit pe 
Agamemnon să trimită noaptea spioni care să asculte sub 
zidurile Troiei opinia nepărtinitoare a inamicului. Spionii au tras 
cu urechea la un grup de fete care discutau, iar când una dintre 
ele l-a lăudat pe Aiax pentru că luase trupul lui Ahile de pe 
câmpul de bătaie, printr-un potop de proiectile, o alta i-a 
răspuns, la îndemnul Atenei: „Prostii! Orice sclavă ar putea s-o 

facă dacă i se pune un cadavru pe umeri; dar pune-i o armă în 
mână și va fi prea speriată să o folosească. Odiseu, nu Aiax, a 
dus greul atacului nostru” 174, 

b. Drept urmare, Agamemnon i-a oferit armele lui Odiseu. 
Desigur, el și cu Menelaos nu ar fi îndrăznit vreodată să îl insulte 
în acest fel pe Aiax, dacă Ahile ar fi fost încă în viaţă, căci Ahile 
avea toată admiraţia faţă de bravul lui văr. Zeus însuși fusese 
cel care provocase această ceartă ™?”, 

c. Cuprins de o furie oarbă, Aiax a plănuit să se răzbune pe 
semenii lui greci chiar în noaptea aceea. Dar Atena l-a făcut să- 
și piardă minţile și l-a dus, cu sabia în mână, printre vitele și oile 
luate din gospodăriile troiene, ca parte a prăzii comune. După 
un carnagiu greu de imaginat, Aiax a legat laolaltă animalele 
rămase în viaţă și le-a tras pe câmp, unde și-a continuat opera 
de măcelar. Apoi a ales doi berbeci cu labe albe, unuia i-a tăiat 
capul și limba, confundându-l cu Agamemnon sau Menelaos, iar 
pe celălalt l-a legat de un stâlp, pe verticală, și l-a biciuit cu un 
căpăstru de cal, strigându-i ocări și numindu-l Odiseu cel 
perfid!*'6. 

d. În cele din urmă și-a venit în fire și, cu totul disperat, l-a 
chemat pe Eurisaces, fiul lui cu Tecmesa, căruia i-a dat scutul 
imens, din șapte straturi, de unde i s-a tras și numele. „Restul 
armelor mele vor fi îngropate cu mine, atunci când voi muri”, a 
spus. Fratele vitreg al lui Aiax, Teucros, fiu al Hesionei, sora 
captivă a lui Priam, era plecat la Misia, dar Aiax i-a lăsat un 
mesaj prin care îl numea păzitor al lui Eurisaces, mesaj ce 
trebuia dus acasă la bunicii lui, Telamon și Eribeea din 
Salamina. Apoi, spunându-i Tecmesei că avea să scape de furia 
Atenei scăldându-se în apa mării și căutând un loc pustiu unde 
să poată îngropa sabia în siguranţă, a plecat, hotărât să moară. 

e. A înfipt sabia drept în pământ, cu vârful în sus - chiar 
aceea pe care Hector i-o dăduse în schimbul centurii purpurii -, 
și, după ce i-a strigat lui Zeus să-i spună lui Teucros unde îi va 
putea găsi cadavrul, lui Hermes să-i conducă sufletul pe 
Câmpiile Asfodelului și eriniilor să îl răzbune, s-a aruncat în ea. 
Potrivnică acestei sarcini, sabia s-a îndoit ca un arc, iar când în 

cele din urmă a reușit să se sinucidă înfigându-și subsuoara - 
singura lui parte vulnerabilă - în vârful ei, deja se iveau zorii!*”. 

f. Între timp, Teucros s-a întors din Misia și abia de a scăpat 
să nu fie ucis de grecii indignaţi de masacrarea animalelor. 
Calhas, care nu avusese nici un vis profetic referitor la această 
sinucidere, l-a tras pe Teucros deoparte și l-a sfătuit să îl închidă 
pe Aiax în baraca lui, ca pe un om scos din minţi de furia Atenei. 
Podalirios, fiu al lui Asclepios, a fost de acord; era un medic la 
fel de bun pe cât de priceput chirurg era fratele lui, Mahaon, și 
fusese primul care a diagnosticat nebunia lui Aiax după sclipirile 
din ochii lui}. Dar Teucros s-a mulțumit să dea din cap, căci 
Zeus deja îl prevenise despre moartea fratelui său, și a plecat 
împreună cu Tecmesa în căutarea cadavrului. 

g. Aiax zăcea într-o baltă de sânge, iar Teucros, când l-a 
văzut, a fost cuprins de disperare. Cum putea el, oare, să se 
întoarcă în Salamina și să dea ochii cu Telamon, tatăl lui? In 
timp ce Teucros își smulgea părul din cap, Menelaos s-a 
apropiat cu pași mari de el și i-a interzis să îl îngroape pe Aiax, 
care, spunea el, trebuia lăsat pe seama găilor lacome și a 
vulturilor pioși. Teucros i-a zis să-și vadă de treaba lui și, după 
ce l-a lăsat pe Eurisaces în haine de ascet, cu șuviţe din părul 
lui, al lui Teucros și al Tecmesei expuse la vedere, să păzească 
trupul lui Aiax - peste care Tecmesa pusese mantia ei -, s-a dus 
furios la Agamemnon. În disputa ce a urmat a intervenit Odiseu, 
care nu doar că l-a îndemnat pe Agamemnon să îngăduie rituri 
funerare, ci s-a și oferit să îl ajute pe Teucros să le săvârșească. 
Deși i-a mulțumit lui Odiseu pentru bunăvoință, Teucros i-a 
refuzat ajutorul. În cele din urmă, Agamemnon, la sfatul lui 
Calhas, a acceptat ca Aiax să fie îngropat la Capul Rhoiteion, 
într-un coșciug de sinucigaș, în loc să fie ars pe un rug funerar 
ca și cum ar fi căzut onorabil în luptă!*”*. 

h. Unii susţin că cearta dintre Aiax și Odiseu ar fi avut drept 
cauză deținerea Paladionului și că a avut loc abia după căderea 


1377 Sofocle, Aiax; Eschil, citat de scolia la Aiax 833 şi //iada 
XXIII.821; Arctinos din Milet, Etiopida, citat de scolia la Ode 
isthmianice de Pindar Ill.53. 

1378 Arctinos din Milet, //iupersis, citat în Eustathios despre //iada lui 
Homer XIII.515. 

1379 Apollodor, Epitome V.7; Filostrat, Heroikos XIII.7. 


Troiei!580. Alţii neagă că Aiax s-ar fi sinucis și spun că, întrucât 
era invulnerabil la fier, troienii l-au ucis cu blocuri de argilă, 
după ce fuseseră sfătuiţi de un oracol să procedeze astfel. Dar 
probabil că este vorba despre un alt Aiax158!. 

i. Și, mai târziu, când Odiseu s-a dus pe Câmpiile Asfodelului, 
Aiax a fost singura umbră care l-a primit cu răceală, respingând 
scuza că Zeus fusese răspunzător pentru tristul eveniment. Cu 
abilitatea-i cunoscută, Odiseu îi oferise deja armele lui Ahile 
fiului său, lui Neoptolem, deși eolienii stabiliți mai târziu în Troia 
spun că le-ar fi pierdut într-un naufragiu în timp ce se îndrepta 
spre casă, iar Thetis făcuse în așa fel încât valurile să le depună 
lângă mormântul lui Aiax din Rhoiteion. În timpul domniei 
împăratului Hadrian, când niște valuri înalte au măturat 
mormântul, s-a văzut că oasele lui erau de o mărime gigantică. 
Rotulele erau la fel de mari ca discul folosit de băieţii care se 
antrenau pentru pentatlon; la ordinele împăratului, osemintele i- 
au fost reînhumate!*%2. 

j. Locuitorii din Salamina povestesc că, după ce Aiax a murit, 
pe insula lor a apărut o nouă floare: era albă, cu nuanţe roșii, 
mai mică decât crinul și, asemenea iacintului, avea gravate pe 
ea literele Ai! Ai! („vai, vai!”). Îndeobște, se consideră că floarea 
cea nouă răsărise din sângele lui Aiax, acolo unde el a căzut, de 
vreme ce aceste litere pot fi citite și ca Ajas Aiacides, „Aiax 
Eacidul”. In piața publică din Salamina se înalţă un templu al lui 
Aiax, cu o statuie din abanos, și nu departe de port poate fi 
văzută stânca pe care a stat Telamon, privind corabia care îi 
purta fiii spre Aulis!5%55. 

K. Teucros s-a întors în cele din urmă în Salamina, dar 
Telamon l-a acuzat de fratricid prin imprudenţă, deoarece nu 
insistase în favoarea lui Aiax când a pretins armele în dispută. 
Intrucât i se interzisese să acosteze, Teucros și-a susținut cauza 
de pe mare, în timp ce judecătorii îl ascultau de pe țărm; 
Telamon însuși fusese obligat să facă la fel de către tatăl lui, 
Eac, când a fost acuzat de uciderea lui Focos, fratele său. La fel 
ca Telamon, care fusese găsit vinovat, și Teucros a fost 


1380 Dictis din Creta V.14-15. 

1381 Argument la Aiax de Sofocle. 

1382 Homer, Odiseea XI.543 şi urm.; Pausanias 1.35.3; Filostrat, 
Heroikos 1.2. 

1383 Pausanias 1.35.2-3; Ovidiu, Metamorfoze XIII.382 şi urm. 


surghiunit pe motiv că n-a adus cu el nici osemintele lui Aiax, 
nici pe Tecmesa și nici pe Eurisaces, ceea ce-i dovedea 
neglijenţa. El s-a pornit pe mare spre Cipru, unde, sub ocrotirea 
lui Apollo și cu voia regelui Belos Sidonianul, a întemeiat 
cealaltă Salamina'5%. 

I. Atenienii îl cinstesc pe Aiax ca pe unul dintre eroii lor 
eponimi și insistă că Fileos, fiul lui Eurisaces, atunci când a 
devenit cetăţean atenian, le-a predat lor suveranitatea asupra 
Salaminei!585. 

x 

1. În această poveste, elementul mitologic este redus. 
Probabil că Aiax fusese înfățișat pe vreo pictură cipriotă în timp 
ce lega berbecul de un stâlp; nu pentru că înnebunise, ci pentru 
că era o formă de sacrificiu introdusă în Cipru din Creta (*39.2). 

2. lacintul lui Homer este nemţișorul - Pyacinthos grapta -, ce 
are la baza petalelor niște semne care seamănă cu vechile litere 
grecești Al; acesta îi era consacrat și lui Hiacintos în Creta 
(*2 1.8). 

3. Osemintele lui Aiax reînhumate de Hadrian, ca și cele ale 
lui Tezeu (*104.)), aparţineau probabil vreunui erou mult mai 
vechi. Pisistrate a folosit presupusa legătură a lui Aiax cu Atica 
pentru a revendica suveranitatea asupra Insulei Salamina, 
deținută anterior de Megara, și se spune că și-ar fi susținut 
revendicarea prin inserarea unor versuri false (*163.1) în 
canonul homeric (//iada 1l.458-559; Aristotel, Retorica 1.15; 
Plutarh, Solon 10). Aia este o formă veche a lui gaia („pământ”), 
iar aias („Aiax”) trebuie să fi însemnat „ţăran”. 

4. Uciderea unui om cu blocuri de argilă, și nu cu săbiile, era 
un mijloc primitiv de a evita vinovăția vărsării de sânge; drept 
urmare, uciderea acestui alt Aiax trebuie să fi fost opera rudelor 
lui, nu a dușmanului troian. 

5. Faptul că Odiseu și Aiax s-au certat pentru posesia 
Paladionului este important din punct de vedere istoric; dar 
Sofocle, dintr-o neglijenţă, l-a confundat pe Marele Aiax cu Aiax 
cel Mic (*168.4). 


1384 Pausanias 1.28.12 şi VIII.15.3; Servius despre Eneida lui Vergiliu 

166. Oracolele din Troia 


a. Ahile era mort, grecii începuseră să dispere, iar Calhas 
profețea acum că Troia nu putea fi cucerită decât cu ajutorul 
arcului și al săgeţilor lui Heracle. Prin urmare, Odiseu și 
Diomede au fost împuterniciţi să meargă în Lemnos și să le 
aducă de la Filoctet, posesorul lor de atunci1586. 

b. Unii spun că păstorul regelui Actor, Fimacos, fiu al lui 
Dolofion, îl adăpostise pe Filoctet în ultimii zece ani și îi oblojise 
rana infectată. Alţii consemnează faptul că o parte din trupele 
melibeene ale lui Filoctet s-au stabilit cu el în Lemnos; și că 
Asclepios îl și vindecase deja, cu pământ din Lemnos, înainte ca 
delegaţia să sosească; sau că Pilios ori Pelios, un fiu al lui 
Hefaistos, a fost cel care l-a vindecat. Se spune că Filoctet 
cucerise apoi câteva insule mici din largul coastei troiene pentru 
regele Euneos, luându-le de la carieni- motiv pentru care 
Euneos i-a mulţumit dându-i districtul Acesa din Lemnos”. 
Explicaţia este că, în acest mod, Odiseu și Diomede nu au mai 
trebuit să îl ademenească pe Filoctet, propunându-i tratamente 
medicale; el a venit de bunăvoie, cu arcul și săgețile lui, ca să 
câștige războiul în numele lor și gloria pentru el însuși. lar 
potrivit unei alte relatări, el murise de mult din cauza rănii când 
delegaţia a sosit, iar ei doar i-au convins pe moștenitorii lui să le 
împrumute arcul'*5. 

c. Insă adevărul este că Filoctet a rămas în Lemnos, suferind 
cumplit, până când Odiseu l-a păcălit să îi dea arcul și săgețile; 
dar Diomede (și nu Neoptolem, cum spun unii în mod greșit) a 
refuzat să se lase implicat în acest furt și l-a sfătuit pe Filoctet 
să solicite înapoierea bunurilor sale. Atunci, a intervenit zeul 
Heracle. „Du-te cu ei la Troia, Filoctet”, i-a zis, „iar eu voi trimite 
acolo un asclepid să te vindece; căci Troia trebuie să cadă a 
doua oară în fața săgeţilor mele. Vei fi ales cel mai viteaz 
luptător dintre greci! Il vei ucide pe Paris, vei lua parte la 
jefuirea Troiei și vei trimite acasă nenumărate prăzi, păstrând 
cel mai nobil trofeu pentru Peas, tatăl tău. Dar nu uita: nu vei 


1386 Apollodor, Epitome V.8; Tzetzes, Despre Licofron 911; Sofocle, 

putea să cucerești Troia fără Neoptolem, fiul lui Ahile, și nici el 
nu va putea s-o facă fără tine”15%. 

d. Filoctet s-a supus, iar la sosirea lui în tabăra grecească s-a 
îmbăiat cu apă proaspătă și a fost dus să doarmă în templul lui 
Apollo. lar în timp ce dormea, chirurgul Mahaon a tăiat carnea 
putrezită de pe rana lui, a turnat peste ea vin și a aplicat plante 
tămăduitoare și serpentinit. Dar unii spun că fratele lui Mahaon, 
medicul Podalirios, a fost cel care s-a ocupat de acest caz!5%. 

e. Odată repus pe picioare, Filoctet l-a provocat pe Paris la o 
luptă cu arcul. Prima săgeată pe care a tras-o și-a ratat ţinta, a 
doua a străpuns mâna cu care Paris ţinea arcul, a treia l-a orbit 
de ochiul drept, iar a patra l-a nimerit în gleznă, rănindu-l de 
moarte. În pofida încercării lui Menelaos de a-l răpune definitiv, 
Paris a izbutit să părăsească șchiopătând câmpul de luptă și să 
se refugieze în Troia. În noaptea aceea, troienii l-au dus pe 
Muntele Ida, unde el a rugat-o pe fosta amantă, nimfa Oenone, 
să îl vindece; dar ea, din dușmănia îndârjită ce i-o purta Elenei, 
a clătinat din cap fără milă, iar Paris a fost dus înapoi să moară. 
Totuși, Oenone s-a înduplecat curând și a plecat în grabă spre 
Troia cu coșul ei cu leacuri, dar l-a găsit deja mort. Frântă de 
durere, ea s-a aruncat de pe ziduri, s-a spânzurat ori și-a aflat 
moartea pe rugul lui funerar - nimeni nu își amintește precis. 
Unii o scuză pe Oenone, spunând că poate l-ar fi vindecat pe 
Paris mai curând, dacă nu ar fi împiedicat-o tatăl ei; a fost 
obligată să aștepte până ce a ieșit el din casă înainte să aducă 
buruienile de leac, dar s-a dovedit că era prea târziu'**! 


f. S-a întâmplat atunci ca Helenos și Deifobos să se certe 
pentru mâna Elenei, iar Priam a susţinut pretenţiile lui Deifobos, 
pe motiv că era mai dârz; dar, deși căsătoria ei cu Paris fusese 
pusă la cale de zei, Elena nu putea uita că încă mai era regina 
Spartei și soţia lui Menelaos. Într-o noapte, o santinelă a 
surprins-o în timp ce lega o frânghie de metereze, încercând să 
fugă. A fost dusă în faţa lui Deifobos, care s-a căsătorit cu ea cu 

forţa - spre sila celorlalţi troieni. Helenos a părăsit numaidecât 
orașul și s-a dus să trăiască cu Arisba pe pantele Muntelui 
lda13%2. 

g. Auzind de la Calhas că doar Helenos cunoștea oracolele 
secrete care protejau Troia, Agamemnon l-a trimis pe Odiseu să 
îi aţină calea și să-l aducă în tabăra grecească. S-a întâmplat ca 
Helenos să fie oaspetele lui Chrises în templul lui Apollo 
Timbreos, atunci când Odiseu a venit să-l caute, iar el s-a 
dovedit a fi îndeajuns de dispus să dezvăluie oracolele, cu 
condiţia să i se ofere un cămin într-un ţinut îndepărtat, unde să 
se simtă în siguranţă. Dezertase din Troia, a spus, nu de teama 
morţii, ci pentru că nici el, nici Enea nu au putut trece cu 
vederea sacrilegiul comis prin uciderea lui Ahile de către Paris 
chiar în acel templu, sacrilegiu pentru care nici o despăgubire 
nu-i fusese oferită lui Apollo!3%. 

h. „Fie. Nu ascunde nimic, iar eu îţi voi garanta viaţa și 
siguranţa”, a spus Odiseu. 

„Oracolele sunt scurte și clare”, a răspuns Helenos. „Troia va 
cădea în vara aceasta, dacă un anumit os al lui Pelops va fi adus 
în tabăra voastră, dacă Neoptolem va intra pe câmpul de luptă 
și dacă Paladionul Atenei va fi furat din citadelă - deoarece 
zidurile nu pot fi străpunse câtă vreme el rămâne acolo.” 1394 

Agamemnon a trimis de îndată pe cineva în Pisa după 
omoplatul lui Pelops. Între timp, Odiseu, Phoenix și Diomede au 
navigat în Scyros, unde l-au convins pe Licomed să îl lase pe 
Neoptolem să vină la Troia- unii spun că el avea doar 
doisprezece ani pe atunci. La sosire, în faţa lui Neoptolem s-a 
ivit umbra lui Ahile, iar el s-a distins curând atât în consiliu, cât 
și la război, încât Odiseu i-a cedat bucuros armele lui Ahile!5%5. 

i. Euripilos, fiul lui Telefos, a adus drept întăriri troienilor o 
armată de misieni, iar Priam, care îi oferise mamei lui, Astiohe, o 
viță-de-vie de aur dacă el venea, l-a logodit cu Casandra. 

Euripilos s-a dovedit a fi un luptător dârz și l-a ucis pe chirurgul 
Mahaon, acesta fiind motivul pentru care în sanctuarul lui 
Asclepios din Pergam, unde fiecare slujbă începe cu un imn ce îl 
celebrează pe Telefos, numele fiului său, Euripilos, nu poate fi 
rostit nicicând. Nestor i-a dus lui Pilos osemintele lui Mahaon, cu 
care sunt vindecaţi bolnavii în sanctuarul din Gerania; statuia lui 
de bronz cu ghirlande de flori domină locul sacru numit 
„Trandafirul”. In ceea ce îl privește pe Euripilos, el a fost ucis de 
Neoptolem!15%. 

j. Cu puţin timp înainte de căderea Troiei, disensiunile dintre 
fiii lui Priam au devenit atât de aprige, încât el l-a împuternicit 
pe Antenor să negocieze pacea cu Agamemnon. Când a sosit în 
tabăra grecească, Antenor a acceptat, din ură față de Deifobos, 
să trădeze Paladionul și orașul, astfel încât acesta să cadă în 
mâinile lui Odiseu; preţul cerut a fost funcţia de rege și jumătate 
din tezaurul lui Priam. El i-a spus lui Agamemnon că putea conta 
și pe ajutorul lui Enea ”®?”. 

K. Împreună, ei au ticluit un plan pentru a cărui îndeplinire 
Odiseu i-a cerut lui Diomede să îl biciuiască fără milă; apoi, 
însângerat, murdar și îmbrăcat în zdrenţe, a reușit să se facă 
primit în Troia ca sclav fugit. Doar Elena și-a dat seama cine era 
cu adevărat, dar când l-a întrebat în secret, el i-a răspuns 
evaziv. Totuși, nu a putut refuza invitaţia de a merge la ea 
acasă, unde a fost îmbăiat, uns și îmbrăcat în haine de om liber; 
după ce identitatea i-a fost astfel stabilită dincolo de orice 
îndoială, Elena a jurat solemn că nu avea să-l trădeze troienilor - 
până atunci ea nu i se confesase decât lui Hecabe - dacă el îi va 
dezvălui toate detaliile planului său. Elena i-a explicat că acum 
era ţinută ostatică în Troia și că dorea din tot sufletul să meargă 
acasă. Chiar în acel moment a intrat Hecabe. De teamă, Odiseu 
s-a aruncat imediat la picioarele ei și a implorat-o plângând să 
nu îl denunte. În mod surprinzător, ea a consimţit. Atunci, Orfeu 
s-a întors în mare grabă, îndrumat de Hecabe, și a ajuns la 
prietenii lui viu și nevătămat, cu o recoltă de informaţii; ba chiar 
a pretins că a ucis câţiva troieni care nu voiseră să-i deschidă 
poarta15%, 

I. Unii spun că Odiseu a furat cu acel prilej Paladionul de unul 


1396 Scolie la Odiseea lui Homer XI.520; Dictis din Creta IV.14; Mica 

singur. Alţii spun că el și cu Diomede, ca favoriţi ai Atenei, au 
fost aleși să o facă și că au urcat spre citadelă printr-un canal 
îngust și noroios, au ucis gardienii adormiţi și au luat împreună 
statuia, pe care preoteasa Teano, soţia lui Antenor, le-a predat-o 
de bunăvoie”, Însă relatarea îndeobşte admisă spune că 
Diomede a escaladat zidul urcându-se pe umerii lui Odiseu, 
deoarece scara era prea scurtă, și a intrat în Troia singur. Când 
a ieșit cu Paladionul în braţe, cei doi au pornit spre tabără, unul 
lângă altul, în lumina lunii pline; dar Odiseu voia ca toată gloria 
să fie doar a lui. A rămas în urma lui Diomede, de ai cărui umeri 
statuia era legată cu curele, și l-ar fi ucis dacă acesta nu ar fi 
întrezărit umbra sabiei lui, întrucât luna încă nu se înălţase mult 
pe cer. Diomede s-a întors, a scos și el sabia și, după ce l-a 
dezarmat și i-a legat mâinile, l-a dus pe Odiseu la corăbii 
lovindu-l încontinuu cu picioarele. De aici expresia 
„constrângerea lui Diomede”, aplicată adesea celor ale căror 
acţiuni sunt impuse!%. 

m. Romanii pretind că Odiseu și Diomede au luat o simplă 
reproducere a Paladionului, care era expusă public, și că, la 
căderea Troiei, Enea a salvat statuia adevărată, scoțând-o în 
taină din oraș împreună cu celelalte obiecte sacre, și a dus-o 
nevătămată în Italia!%!. 

x 

1. Toate acestea sunt doar teatru sau ficțiuni neîntemeiate, în 
afară de furtul Paladionului, a refuzului misterios al lui Hecabe 
de a-l trăda pe Odiseu (*168.5) și a morţii lui Paris din cauza 
rănii la gleznă (*92.10; 126.3 și 164.)). Probabil că omoplatul lui 
Pelops era din os de marsuin (*108.5). Povestea potrivit căreia 
Filoctet a murit otrăvit din cauza săgeţilor lui Heracle înmuiate 
în sângele Hidrei pare să fie cea mai veche (*161.). 

2. Pausanias relatează (V.13.3-5): „Atunci când grecii s-au 
întors din Troia, corabia care ducea omoplatul lui Pelops s-a 

scufundat în largul Eubeei, din pricina unei furtuni. Mulţi ani 
după aceea, un pescar din Eretria, pe nume Damarmenos 
(«îmblânzitorul pânzelor»), a scos cu năvodul un os care era de 
o mărime atât de uluitoare, încât l-a ascuns în nisip și s-a dus să 
întrebe Oracolul din Delfi al cui os era și ce trebuia făcut cu el. 
Apollo aranjase astfel încât o solie eleană să sosească în aceeași 
zi și să ceară un remediu pentru ciumă. Pythia le-a răspuns 
eleenilor:  «Recuperaţi  omoplatul lui Pelops», iar lui 
Damarmenos i-a spus: «Dă-le osul tău solilor». Eleenii l-au 
răsplătit bine, făcând ca familia lui să fie păzitoarea ereditară a 
osului. Când am vizitat Elida, el nu mai putea fi văzut: fără 
îndoială, vârsta și acțiunea apei de mare în care zăcuse atât de 
mult timp îl distruseseră de tot”. 


167. Calul de lemn 


a. Atena l-a inspirat acum pe Prilis, fiul lui Hermes, să 
sugereze că trebuia să se pătrundă în Troia cu ajutorul unui cal 
de lemn, iar Epeios, fiul lui Panopeu, un focian din Parnas, s-a 
oferit să construiască el unul, sub supravegherea Atenei. După 
aceea, desigur că Odiseu a revendicat întregul merit pentru 
această stratagemă!%%?. 

b. Epeios adusese în Troia treizeci de vase din Ciclade. El era 
un sacagiu care căra apă în casa lui Atreu, după cum se vede de 
pe friza templului lui Apollo din Carthea, și, chiar dacă era un 
boxer abil și un meșteșugar desăvârșit, se născuse laș, drept 
pedeapsă pentru faptul că tatăl lui își încălcase cuvântul - 
Panopeu jurase strâmb, în numele Atenei, să nu își însușească 
nimic din captura din Tafios câștigată de Amfitrion. Lașitatea lui 
Epeios a devenit de atunci proverbială!*%. 

c. Epeios a construit un cal enorm din scânduri de brad, scobit 
în interior, cu o trapă plasată pe una din părţile laterale și cu 
litere mari pe cealaltă parte care i-l consacrau Atenei: 
„Așteptând cu recunoștință să se întoarcă teferi la casele lor, 


1402 Hyginus, Fabula 108; Tzetzes, Despre Licofron 219 şi urm; 
Apollodor, Epitome V.14. 

1403 Euripide, 7roienele 10; Dictis din Creta 1.17; Stesihor, citat de 
Eustathios despre Homer p. 1323; Athenaios X p. 457; Homer, //iaaa 
XXIII.665; Tzetzes, Despre Licofron 930; Hesychios s.v. Epeios. 


grecii dedică această ofrandă Zeiţei”!*0. Odiseu i-a convins pe 
cei mai bravi dintre greci să urce pe o scară de frânghie, 
echipați complet, și să intre prin trapă în burta calului. Numărul 
lor diferă între douăzeci și trei, treizeci sau mai mulţi, cincizeci 
și, în mod absurd, trei mii. Printre ei erau și Menelaos, Odiseu, 
Diomede, Stenelos, Acamas, Toas și Neoptolem. Convins, 
ameninţat și cumpărat, Epeios s-a alăturat și el grupului. A urcat 
cel din urmă, a tras scara după el și, de vreme ce doar el știa 
cum să manevreze trapa, s-a așezat lângă încuietoare!%5. 

d. La căderea nopţii, grecii rămași sub comanda lui 
Agamemnon au urmat instrucţiunile lui Odiseu, anume să își 
incendieze tabăra, să pornească pe mare și să aștepte în largul 
Tenedosului și al Insulelor Calidne până în seara următoare. 
Doar vărul bun al lui Odiseu, Sinon, nepot al lui Autolicos, a 
rămas în urmă ca să aprindă un foc, semnal al întoarcerii lor140. 

e. La ivirea zorilor, iscoadele troiene au raportat că tabăra era 
scrum și că grecii plecaseră, lăsând un cal imens pe țărm. Priam 
și mai mulţi dintre fiii lui s-au dus să îl vadă și, în timp ce se 
holbau uimiţi, Timetes a fost primul care a rupt tăcerea. „De 
vreme ce e un dar pentru Atena”, a spus el, „propun să îl ducem 
în Troia și să îl ridicăm până la citadela ei”. „Nu, nu!”, a strigat 
Capis. „Atena i-a favorizat pe greci prea mult timp; trebuie fie 
să-l ardem pe loc, fie să-l spargem, să vedem ce e în burta lui.” 
Dar Priam a declarat: „Timetes are dreptate. I| vom duce 
înăuntru pe bușteni. Nimeni nu trebuie să profaneze 
proprietatea Atenei”. Calul s-a dovedit a fi prea lat ca să poată 
încăpea pe poartă. Chiar și după ce zidul a fost spart, s-a 
înţepenit de patru ori. Troienii l-au ridicat apoi, cu eforturi 
imense, până la citadelă, dar cel puţin au avut precauţia să 
repare spărtura din zid în urma lor. Apoi a avut loc o nouă 
dispută aprinsă atunci când Casandra a anunţat că în cal erau 
oameni înarmaţi, fiind susținută de clarvăzătorul Laocoon, fiul 
lui Antenor, pe care unii îl numesc în mod greșit frate al lui 
Anhise. „Neghiobilor, nu vă încredeţi într-un grec nici dacă vă 
aduce daruri!”, a strigat el aruncându-și lancea care s-a înfipt 


1404 Homer, Odiseea VIII.493; Apollodor, Epitome V.14-15. 

1405 Tzetzes, /oc. cit. şi Posthomerica 641-50; Quintus din Smirna, 
Posthomerica XIl.314-35; Apollodor, Epitome V.14; Mica /liadă, citată 
de Apollodor, /oc. cit.; Hyginus, Joc. cit. 

1406 Apollodor, Epitome V.14-15; Tzetzes, Despre Licofron 344. 


vibrând în coasta calului și a făcut ca armele dinăuntru să 
zăngăne. S-au auzit strigăte și aclamări: „Daţi-i foc! Zvârliți-l 
peste ziduri!” - dar susţinătorii lui Priam s-au rugat: „Lăsaţi-l în 
pace”1407. 

f. Disputa a fost întreruptă de sosirea lui Sinon, pe care doi 
soldaţi troieni îl aduceau în lanţuri. Interogat, el a spus că 
Odiseu încerca de mult să-l ucidă, deoarece știa secretul 
omorârii lui Palamede. Grecii, a continuat el, erau foarte sătui 
de război și ar fi plecat spre casă cu luni în urmă, dar vremea 
rea neîntreruptă îi împiedicase. Apollo îi sfătuise să îmbuneze 
vânturile cu sânge, ca atunci când fuseseră reţinuţi în Aulis. „lar 
atunci”, a continuat Sinon, „Odiseu l-a adus pe Calhas în faţă și 
l-a întrebat numele victimei. Calhas nu a vrut să dea un răspuns 
imediat și s-a retras timp de zece zile, iar la sfârșitul acestei 
perioade, fără îndoială cumpărat de Odiseu, a intrat în cortul 
Consiliului și a arătat spre mine. Toţi cei de faţă au salutat acest 
verdict, fiecare fiind ușurat că nu fusese ales ţap ispăşitor, iar 
eu am fost înlănţuit; dar s-a stârnit un vânt favorabil, tovarășii 
mei și-au lansat în grabă vasele la apă și, în această confuzie, 
am reușit să fug”. 

g. Astfel, Priam a fost păcălit să îl accepte pe Sinon ca 
suplicant fugar și i-a scos lanţurile. „Acum vorbește-ne despre 
cal”, a spus el cu bunătate. Sinon a explicat că grecii pierduseră 
sprijinul Atenei, de care depindeau, atunci când Odiseu și 
Diomede furaseră Paladionul din templu. Imediat ce îl aduseseră 
în tabără, statuia fusese învăluită de trei ori în flăcări, iar 
membrele ei transpiraseră, dovadă a mâniei zeiței. Atunci 
Calhas l-a sfătuit pe Agamemnon să plece spre casă și să adune 
o nouă expediţie în Grecia, sub auspicii mai bune, lăsând calul 
ca dar de împăciuire pentru Atena. „De ce l-au făcut atât de 
mare?”, a întrebat Priam. Bine pregătit de Odiseu, Sinon a 
răspuns: „Ca să vă împiedice să îl duceţi în oraș. Calhas a prezis 
că, dacă veţi dispreţui această imagine sacră, Atena vă va 
distruge, dar odată ce calul intră în Troia, veţi avea puterea să 
conduceţi toate forțele din Asia, să invadaţi Grecia și să cuceriţi 
cetatea Micene”19%. 

h. „Acestea sunt minciuni”, a strigat Laocoon, „și par să fi fost 


1407 Vergiliu, Eneida 1l.13-249; Leshes, Mica /liadă; Tzetzes, Despre 
Licofron 347; Apollodor, Epitome V.16-17; Hyginus, Fabula 135. 
1408 Vergiliu, /oc. cit. 


inventate de Odiseu. Nu îl crede, Priam!”. Apoi a adăugat: 
„Rogu-te, stăpâne, îngăduie-mi să îi sacrific un taur lui Poseidon. 
Sper ca atunci când mă voi întoarce, din acest cal să fi rămas 
doar cenușa”. Trebuie spus că, după ce îl lapidaseră pe preotul 
lui Poseidon cu nouă ani în urmă, troienii deciseseră să nu îl 
înlocuiască decât atunci când războiul părea să ia sfârșit. Ei l-au 
ales pe Laocoon prin tragere la sorţi să îl îmbuneze pe Poseidon. 
El era deja preotul lui Apollo Timbareos, pe care îl înfuriase 
căsătorindu-se și zămislind copii, în ciuda unui jurământ de 
castitate și, mai rău, împreunându-se cu soția lui, Antiope, în 
văzul statuii zeului“. 

i. Laocoon s-a retras ca să aleagă o victimă și să pregătească 
altarul, dar, ca avertisment al sfârșitului apropiat al Troiei, 
Apollo a trimis doi șerpi-de-mare enormi, pe nume Porces și 
Caribea, sau Curisia și Peribeea, care au plecat spre Troia 
dinspre Tenedos și Insulele Calidne!*10. 

Aceștia s-au năpustit pe țărm, s-au încolăcit în jurul 
membrelor fiilor gemeni ai lui Laocoon, Antifas și Timbreos, pe 
care unii îl numesc Melantos, și i-au omorât, zdrobindu-i. 
Laocoon a sărit în ajutorul lor, dar a murit și el în același chin 
cumplit. Șerpii s-au strecurat apoi în citadelă și, în timp ce unul 
se înfășura în jurul picioarelor Atenei, celălalt s-a adăpostit în 
spatele aegisului ei. Însă unii spun că doar unul dintre fiii lui 
Laocoon a fost ucis și că a murit în templul lui Apollo Timbreos, 
nu lângă altarul lui Poseidon, iar alţii că și Laocoon ar fi scăpat 
de moarte”, 

j. Această prevestire i-a convins pe troieni că Sinon rostise 
adevărul. Priam a greșit crezând că Laocoon fusese pedepsit 
fiindcă aruncase cu lancea în cal, și nu pentru că îl ofensase pe 
Apollo. El a dedicat de îndată calul Atenei și, chiar dacă adepţii 
lui Enea s-au retras alarmaţi în locuinţele lor de pe Muntele Ida, 
aproape toți troienii lui Priam au început să celebreze victoria 
prin ospeţe și petreceri. Femeile au cules flori de pe malurile 


1409 Euphorion, citat în Servius despre Eneida lui Vergiliu 11.201; 
Hyginus, /oc. cit.; Vergiliu, /oc. cit. 

râului, au împodobit coama calului cu ghirlande și i-au așternut 
un covor de trandafiri în jurul copitelor!+2. 

K. Între timp, în burta calului, grecii tremurau de spaimă, iar 
Epeios plângea în tăcere, înnebunit de frică. Doar Neoptolem nu 
părea să aibă vreo emoție, nici măcar atunci când vârful lăncii 
lui Laocoon a trecut prin scânduri, pe lângă capul lui. li tot făcea 
semne din cap lui Odiseu să dea ordin de atac - căci Odiseu era 
la comandă - și, cu un aer ameninţător, strângea în pumni 
lancea și mânerul sabiei. Dar Odiseu nu era de acord. Seara, 
Elena a ieșit din palat pentru o plimbare și a dat ocol calului de 
trei ori, bătându-l cu palma pe coaste, și, ca și cum ar fi vrut să-l 
distreze pe Deifobos, care o însoțea, i-a tachinat pe grecii 
ascunși înăuntru imitând pe rând vocea soțiilor lor. Menelaos și 
Diomede, stând ghemuiţi în mijlocul calului, lângă Odiseu, au 
fost tentaţi să sară afară când s-au auzit strigați pe nume, dar 
Odiseu i-a oprit; și, văzând că Antielos era pe punctul să 
răspundă, i-a pus mâna la gură și, zic unii, l-a strangulat!“!5. 

|. În noaptea aceea, epuizați de serbări și chefuri, troienii au 
adormit adânc și nici măcar lătratul vreunui câine nu se mai 
auzea în liniștea nopţii. Dar Elena era trează, iar sus, în camera 
ei, ardea o lumină rotundă și albă, acesta fiind semnalul pentru 
greci. La miezul nopţii, cu puţin înainte de răsăritul lunii pline - a 
șaptea din acel an -, Sinon a ieșit pe furiș din oraș ca să aprindă 
un foc pe mormântul lui Ahile, iar Antenor a fluturat o torță!*!*. 

Agamemnon a răspuns la aceste semnale aprinzând așchii de 
pin într-un fanar de pe puntea navei sale, care acum se legăna 
la câteva bătăi de săgeată de mal, și întreaga flotă a tras la 
țărm. Prudent, Antenor s-a apropiat de cal și a raportat în 
șoaptă că totul decurgea bine, iar Odiseu i-a dat ordin lui Epeios 
să deschidă trapat”. 


1412 Homer, Odiseea VIII.504 şi urm.; Apollodor, Epitome V.16-17; 

m. Ehion, fiul lui Porteu, a sărit primul afară, a căzut și și-a 
frânt gâtul; ceilalți au coborât pe scara de frânghie a lui Epeios. 
Unii au fugit să deschidă poarta celor care debarcaseră, alţii au 
doborât santinelele pe jumătate adormite care păzeau citadela 
și palatul; dar Menelaos nu se putea gândi decât la Elena și a 
alergat direct spre casa ei“. 

x 

1. Comentatorii clasici ai lui Homer au fost nemulţumiţi de 
povestea calului de lemn. Ei sugerau, în fel și chip, că grecii 
folosiseră o mașinărie asemănătoare unui cal pentru a dărâma 
zidul (Pausanias 1.23.10), că Antenor îi primise pe greci în Troia 
printr-o intrare secretă pe care era pictat un cal, că semnul unui 
cal fusese folosit pentru a-i deosebi pe greci de inamicii lor în 
întuneric și învălmășeală, că, după ce Troia fusese trădată, 
oracolele interziseseră jefuirea oricărei case care purta semnul 
unui cal- de aceea casa lui Antenor și ale altora au fost 
cruţate -, că Troia a căzut în urma unei acţiuni de cavalerie sau 
că, după ce și-au ars tabăra, grecii s-au ascuns sub Muntele 
Hipios („al calului”). 

2. Este foarte posibil ca Troia să fi fost asaltată cu ajutorul 
unui turn de lemn cu roţi, căptușit cu piei ude de cai ca mijloc 
de protecţie împotriva săgeţilor aprinse și împins spre acea 
parte a fortificațiilor despre care se știa că e slăbită - faţada de 
vest construită de Eac (*158.8). Dar toate acestea nu pot 
explica legenda conform căreia conducătorii troieni erau ascunși 
în „burta” calului. Poate că homerizii au inventat povestea ca să 
explice o imagine cu un înţeles pierdut ce înfățișa un oraș cu 
ziduri, o regină, o întrunire solemnă și un rege sacru în timp ce 
renăștea cu capul înainte dintr-o iapă, care era animalul sacru 
atât al troienilor (*48.3), cât și al eacizilor (*81.4). Este posibil ca 
în această ceremonie să fi fost folosită o iapă de lemn construită 
din brad, copacul nașterii (*78.1), așa cum o vacă de lemn a 
facilitat căsătoria sacră dintre Minos și Pasifae (*88.e). Lupta 
dintre Odiseu și Antielos putea fi dedusă dintr-o imagine 
înfățișând doi fraţi gemeni care se ceartă în pântecele mamei 
lor (*73.2)? 

3. Povestea fiului sau fiilor lui Laocoon o amintește pe cea a 
celor doi șerpi strangulaţi de Heracle (*119.2). Potrivit unor 
versiuni, ei au murit pe altarul lui Apollo, iar Laocoon a scăpat 


1416 Apollodor, /oc. cit. 


nevătămat, asemenea lui Amfitrion. De fapt, șerpii trebuie să fi 
curăţat doar urechile băieţilor, ca să le dea puteri profetice. 
„Antifas” pare să însemne „profet” - „cel care vorbește în locul” 
zeului. 

4. La nivel divin, acest război a fost dus între Afrodita, Zeița 
troiană a Mării, și Zeul grec al Mării, Poseidon (*169. 1) - de aici 
suprimarea de către Priam a preoților lui Poseidon. 

5. Statuile care transpiră au fost mereu un fenomen recurent 
începând cu căderea Troiei; mai târziu, zeii romani au adoptat 
acest semnal de avertizare, ca și sfinții catolici care le-au luat 
locul. . 

6. Intr-o saga timpurie, reputaţia lui Epeios în privinţa 
curajului era de așa natură încât numele lui era aplicat ironic 
fanfaronilor; iar de la fanfaroni la lăudăroși, nu mai e decât un 
pas (*89.10). 


168. Jefuirea Troiei 


a. Se pare că Odiseu le promisese lui Hecabe și Elenei că toți 
cei care nu opuneau rezistenţă vor fi cruţaţi. Or, grecii au 
invadat pe tăcute străzile luminate de lună, intrând în casele 
nepăzite și tăind gâturile troienilor care dormeau. Hecabe și 
fiicele ei s-au refugiat sub un dafin bătrân din altarul înălţat lui 
Zeus în curtea regală și l-au oprit pe Priam să se avânte în toiul 
luptei. „Rămâi printre noi, stăpâne”, l-a rugat Hecabe, „în acest 
loc sigur. Eşti prea bătrân și prea slăbit ca să lupţi”. Priam a 
făcut cum i se ceruse, bombănind nemulţumit, până când fiul 
lui, Polites, a trecut în fugă pe acolo, urmărit îndeaproape de 
greci, și a căzut străpuns sub privirile luit". Priam l-a blestemat 
pe Neoptolem, cel care îi dăduse lovitura de moarte, și a 
aruncat spre el o lance care a lovit în gol; apoi a fost smuls cu 
brutalitate de pe treptele altarului, înroșit acum de sângele lui 
Polites, fiind masacrat pe pragul propriului palat. Dar Neoptolem 
și-a amintit datoria lui filială și i-a târât cadavrul pe mormântul 
lui Ahile de pe promontoriul din Sigeion, unde l-a lăsat să 
putrezească, decapitat și neîngropati*!8. 


1417 Apollodor, Epitome V.21; Euripide, Hecuba 23; Vergiliu, Eneida 

b. Între timp, Odiseu și Menelaos se îndreptaseră spre casa lui 
Deifobos, iar acolo s-au angajat în cea mai sângeroasă dintre 
toate luptele lor, din care au ieșit victorioși doar cu ajutorul 
Atenei. Care anume dintre ei doi l-a ucis de Deifobos este un 
subiect neclar. Unii spun că Elena însăși i-a înfipt pumnalul în 
spate și că acest fapt, precum și priveliștea sânilor ei goi, a 
slăbit atât de tare hotărârea lui Menelaos - care jurase că 
„Elena trebuie să moară!” -, încât și-a lăsat sabia la o parte și a 
condus-o în siguranţă la corăbii. Cadavrul lui Deifobos a fost 
mutilat atroce, dar Enea i-a ridicat mai târziu un monument la 
Capul Rhoiteion!*!%. 

Odiseu l-a văzut pe Glaucos, unul dintre fiii lui Antenor, cum 
fuge pe o stradă cu un grup de greci pe urmele lui. A intervenit 
și l-a salvat în același timp și pe Helicaon, fratele lui Glaucos, 
care fusese grav rănit. Apoi Menelaos a atârnat o piele de 
leopard peste ușa casei lui Antenor, ca semn că trebuia 
cruţat!:*20. Lui Antenor, soţiei lui Teano și celor patru fii ai lor li s- 
a îngăduit să plece liberi, luându-și toate bunurile cu ei; câteva 
zile mai târziu, ei au plecat cu corabia lui Menelaos și s-au 
stabilit mai întâi în Cirene, apoi în Tracia și, în cele din urmă, în 
Henetica, la Marea Adriatică!'2!. Henetica a fost numită astfel 
deoarece Antenor a preluat comanda unui număr de refugiați 
veniţi din orașul Enete, din Paflagonia, al cărui rege, Pilemenses, 
căzuse la Troia, și i-a condus într-un război victorios contra 
euganilor din câmpia italiană din nord. Portul și districtul unde ei 
au debarcat a fost redenumit „Noua Troie”, iar ei sunt cunoscuți 
de atunci sub numele de venețieni. Despre Antenor se mai 
spune că ar fi întemeiat și orașul Padova!%2. 

c. Potrivit romanilor, singura altă familie troiană cruţată de 
greci a fost cea a lui Enea, care, ca și Antenor, susţinuse în 

ultima perioadă predarea Elenei și încheierea unei păci drepte; 
Agamemnon îl văzuse când îl purta pe umeri pe venerabilul 
Anhise, ducându-l către Poarta Dardaniană, fără să privească în 
jur, așa că a dat ordin ca un fiu atât de pios să nu fie maltratat. 
Dar unii spun că Enea nu era în Frigia atunci când orașul a 
căzut!“25. Alţii, că a apărat Troia până în ultima clipă, apoi s-a 
retras în citadela Pergamului și, după o a doua confruntare 
înverșunată, şi-a trimis oamenii înainte, la adăpostul 
întunericului, spre Muntele Ida, unde i-a urmat și el de îndată ce 
a putut, împreună cu familia, tezaurul și obiectele lui sacre; și 
că, după ce grecii i-au oferit condiţii onorabile, s-a dus la 
Pellene, în Tracia, și a murit fie acolo, fie în orașul Orhomenos 
din Arcadia. Dar romanii spun că el a ajuns în cele din urmă în 
Latium, a întemeiat orașul Lavinium, iar când a căzut în luptă, a 
fost ridicat la Cer. Toate acestea sunt născociri: în realitate, 
Neoptolem l-a luat prizonier pe vasul lui, fiind cel mai preţios 
trofeu câștigat de vreunul dintre greci, și l-a ţinut pentru a fi 
răscumpărat pe un preţ pe care dardanienii l-au plătit la 
momentul cuvenit!124. 

d. Soţia lui Helicaon, Laodice (despre care unii spun că a fost 
soţia lui Telefos), se împreunase cu Acamas Atenianul, când el 
venise în Troia cu solia lui Diomede, în urmă cu zece ani, și îi 
născuse în taină un fiu, pe Munitos, pe care sclava Etra a 
Elenei - mamă a lui Tezeu și astfel străbunică a nou-născutului - 
l-a crescut în locul ei. La căderea Troiei, în timp ce Laodice se 
afla în sanctuarul din Tros, lângă mormintele Cilei și al lui 
Munipos, pământul s-a căscat și a înghiţit-o sub privirile 
tuturor!%25. 

e. În confuzia creată, Etra a fugit cu Munitos în tabăra greacă, 
unde Acamas și Demofon au recunoscut-o ca fiind bunica lor 
pierdută cu mult timp în urmă, cea pe care ei juraseră să o 
salveze sau să o răscumpere. Demofon s-a dus de îndată la 

Agamemnon și a cerut repatrierea ei și a tovarășei ei de 
captivitate, sora lui Piritoos. Menesteu Atenianul le-a susținut 
cauza și cum Elena își manifestase adesea aversiunea față de 
Etra, punându-i piciorul pe cap și trăgând-o de păr, Agamemnon 
a consimţit, dar i-a obligat pe Demofon și pe Acamas să renunţe 
la pretenţiile lor asupra altor prăzi troiene. Din nefericire, când 
Acamas a debarcat în Tracia, la întoarcerea în ţară, Munitos, 
care îl însoțea, a murit de mușcătura unui șarpe!%76. 

f. De îndată ce în Troia a început masacrul, Casandra a fugit 
în templul Atenei și s-a prins cu mâinile de statuia de lemn care 
înlocuise Paladionul furat. Acolo a găsit-o Aiax cel Mic; a încercat 
s-o târască afară, dar ea a îmbrățișat statuia atât de strâns, 
încât a trebuit s-o care cu tot cu statuie, atunci când a luat-o ca 
să-i fie concubină - aceasta fiind soarta tuturor femeilor troiene. 
Insă Agamemnon a revendicat-o pe Casandra ca recompensă 
aparte pentru bravura lui, iar Odiseu, îndatoritor, a început să 
răspândească zvonul că Aiax o violase pe Casandra în altar, 
acesta fiind motivul pentru care statuia își ţinea ochii îndreptaţi 
spre cer, ca și cum ar fi fost cuprinsă de oroare!*%. Astfel, 
Casandra a devenit trofeul lui Agamemnon, în timp ce Aiax și-a 
atras ura întregii armate; iar când grecii erau pe punctul de a 
pleca pe mare, Calhas a avertizat Consiliul că Atena trebuia 
îmbunată pentru ofensa adusă preotesei sale. Pentru a-l 
mulţumi pe Agamemnon, Odiseu a propus atunci lapidarea lui 
Aiax, care a scăpat însă, adăpostindu-se în altarul din sanctuarul 
Atenei, unde a jurat solemn că Odiseu minţea ca de obicei și că 
nici Casandra însăși nu susținea acuzaţia de viol. Totuși, profeția 
lui Calhas nu putea fi nesocotită și, drept urmare, Aiax și-a 
exprimat regretul pentru faptul că luase cu forța statuia, 
oferindu-se să-și ispășească vina. A fost împiedicat să o facă de 
moartea lui, deoarece vasul cu care naviga spre casă a 
naufragiat pe stâncile Gireane. Când Aiax a reușit să se caţăre 
pe țărm, Poseidon a despicat stâncile cu tridentul și l-a înecat 
sau, spun unii, a fost ucis de Atena. Thetis i-a îngropat cadavrul 

pe Insula Mikonos, ai cărei locuitori au purtat veșminte negre 
vreme de un an întreg, iar acum lansează în fiecare an pe apă 
un vas cu pânze negre încărcat cu daruri, pe care îl incendiază 
în onoarea lui!%%8. 

g. Mânia Atenei s-a abătut apoi asupra orașului Oponte din 
Locrida, iar Oracolul din Delfi i-a prevenit pe foștii supuși ai lui 
Aiax că nu aveau să scape de foamete și ciumă decât dacă vor 
trimite în fiecare an câte două fete în Troia, timp de o mie de 
ani. Drept urmare, cele o sută de case din Locrida au purtat de 
atunci acea povară, ca dovadă a nobleţei lor, alegând fetele prin 
tragere la sorţi și lăsându-le în miez de noapte la țărm, la Capul 
Rhoiteion, de fiecare dată în alt anotimp; împreună cu ele merg 
rudele lor care cunosc ţinutul și care le pot introduce pe furiș în 
sanctuarul Atenei. Dacă troienii le prindeau pe aceste fete, erau 
lapidate sau arse pe motiv că ar profana ţinutul, iar cenușa le 
era împrăștiată pe mare. Dar dacă ajungeau înăuntrul templului, 
erau în siguranţă. Și atunci li se taie părul, primesc haine de 
sclave și îndeplinesc munci umile în templu, până când alte 
două fete tinere vin să le înlocuiască. Cândva demult, când 
trarienii au cucerit Troia și au ucis o preoteasă din Locrida chiar 
în templu, locrienii au hotărât că îndelungata lor penitenţă 
trebuia să ia sfârșit și, drept urmare, nu au mai trimis nici o fată; 
dar, cum foametea și ciuma au revenit, ei s-au grăbit să își reia 
străvechiul obicei, al cărui soroc abia acum se apropie de sfârșit. 
Aceste fete ajung în sanctuarul Atenei printr-un pasaj subteran, 
a cărui intrare ascunsă se află nu departe de ziduri și care duce 
spre canalul noroios folosit de Odiseu și Diomede atunci când au 
furat Paladionul. Troienii nu au nici o idee cum reușesc fetele să 
intre și nu au știut vreodată nici în ce noapte fetele urmează să 
le înlocuiască pe cele din templu, astfel încât rareori le pot 
prinde, și atunci doar din întâmplare!%%. 

h. După masacru, războinicii lui Agamemnon au jefuit și au 
ars Troia, au împărţit prada, au dărâmat zidurile și au adus 
nenumărate sacrificii zeilor lor. Consiliul dezbătuse îndelung ce 

trebuia făcut cu Astianax, fiul lui Hector, numit și Scamandrios, 
care era doar un copil; iar când Odiseu a recomandat stârpirea 
sistematică a descendenților lui Priam, Calhas a hotărât soarta 
băiatului profețind că, dacă era lăsat în viaţă, avea să-și 
răzbune părinţii și orașul. Deși toți ceilalţi prinți au ezitat în faţa 
infanticidului, Odiseu l-a aruncat pe Astianax de pe metereze 
fără a sta prea mult pe gânduri!*%. Dar unii spun că Neoptolem, 
care la împărţirea prăzii a luat-o ca trofeu pe Andromaca, 
văduva lui Hector, i l-a smuls pe Astianax și, anticipând 
hotărârea Consiliului, l-a învârtit pe deasupra capului ţinându-l 
de un picior și l-a azvârlit pe stâncile aflate jos, departe!*!. lar 
alţii spun că Astianax a sărit el însuși de pe ziduri, în timp ce 
Odiseu rostea profeția lui Calhas și îi invoca pe zei ca să aprobe 
acest crud ritual!%2. 

i. Consiliul a dezbătut și soarta Polixenei. In timp ce trăgea să 
moară, Ahile ceruse ca ea să fie sacrificată pe mormântul lui, iar 
mai de curând i-a apărut în vis lui Neoptolem și altor căpetenii, 
amenințând că avea să blocheze flota în Troia, prin vânturi 
potrivnice, până când cererea lui va fi satisfăcută. lar din 
mormântul lui se auzise o voce care se lamenta: „Este nedrept 
ca mie să nu-mi fie dat nimic din pradă!”. O umbră în armură de 
aur se ivise pe Capul Rhoiteion, strigând: „Incotro, grecilor? 
Aveţi de gând să-mi lăsaţi mormântul fără onoruri?” 1, 

j. Atunci Calhas a spus că Polixena nu trebuia să îi fie refuzată 
lui Ahile, care o iubea. Agamemnon nu a fost de aceeași părere, 
susţinând că se vărsase deja suficient sânge, atât de războinici, 
cât și de bătrâni și copii, pentru ca Ahile să fie răzbunat, și că 
morții, indiferent cât de vestiți, nu se bucurau de nici un drept 
asupra femeilor în viaţă. Dar Demofon și Acamas, care fuseseră 
lipsiţi de partea lor din pradă la care aveau dreptul, au protestat 
zicând că Agamemnon rostise acea părere doar ca să îi facă 

plăcere Casandrei, sora Polixenei, pentru ca ea să cedeze mai 
repede îmbrăţișărilor lui. „Cine merită mai mult respect, sabia 
lui Ahile sau patul Casandrei?”, au întrebat. Pasiunile s-au încins 
și Odiseu, intervenind, l-a convins pe Agamemnon să cedeze!*%. 

K. Consiliul i-a ordonat atunci lui Odiseu să o aducă pe 
Polixena și l-a invitat pe Neoptolem să oficieze ca preot. 
Polixena a fost sacrificată pe mormântul lui Ahile, în văzul 
întregii armate, care s-a grăbit să-i ofere o înmormântare 
respectuoasă; și, deodată, s-au iscat vânturile favorabile!*55. Dar 
unii spun că flota greacă ajunsese deja în Tracia când a apărut 
umbra lui Ahile ca să-i amenințe cu vânturi potrivnice, și că 
Polixena a fost sacrificată acolo1®®. Alții consemnează faptul că 
ea s-a dus de bunăvoie la mormântul lui Ahile, înainte de 
căderea Troiei, și că acolo s-a aruncat în vârful unei săbii, 
ispășind astfel răul pe care i-l făcuse!*7. 

|. Deși Ahile îl omorâse pe Polidor, fiul lui Priam cu Laotoe și 
cel mai mic și mai îndrăgit dintre copiii lui, un alt prinţ cu același 
nume a supravieţuit. Era fiul lui Priam cu Hecabe ce fusese 
trimis pentru mai multă siguranţă în Chersonesul trac, unde a 
fost crescut de mătușa lui, lliona, soţia regelui Polimnestor. 
liona l-a tratat pe Polidor ca și cum ar fi fost frate bun cu 
Deifilos, pe care ea i-l născuse lui Polimnestor. Urmând politica 
de exterminare preconizată de Odiseu, Agamemnon i-a trimis lui 
Polimnestor mesageri care i-o promiteau pe Electra de soție și o 
zestre de aur, dacă se descotorosea de Polidor. Polimnestor s-a 
lăsat cumpărat, dar nu s-a putut hotărî să facă rău unui copil pe 
care jurase să-l protejeze, așa că l-a ucis pe propriul său fiu, pe 
Deifilos, în prezența mesagerilor, care au plecat păcăliţi. 
Necunoscând secretul nașterii sale, dar dându-și seama că el 
era cauza răcirii relaţiilor dintre lliona și Polimnestor, Polidor s-a 
dus la Delfi și a întrebat-o pe Pythia: „Care este durerea 
părinţilor mei?”. Ea a răspuns: „Este oare un fapt atât de 
neînsemnat că orașul tău este cenușă, că tatăl tău a fost 
masacrat și mama ta e sclavă, ca să vii la mine să pui o astfel 
de întrebare?”. Polidor s-a întors în Tracia foarte tulburat, dar nu 
a găsit nici o schimbare față de când plecase. „Este posibil ca 

Apollo să se înșele?”, s-a întrebat el. lliona însă i-a spus 
adevărul, iar Polidor, indignat că Polimnestor își ucisese singurul 
copil pentru aur și promisiunea unei regine, mai întâi l-a orbit, 
apoi l-a înjunghiat!%8. 

m. Alţii spun că Polimnestor a fost ameninţat de greci cu un 
război nemilos dacă nu îl va preda pe Polidor, și că, atunci când 
el a cedat, ei l-au dus pe băiat în tabăra lor și s-au oferit să îl 
dea în schimbul Elenei. Cum Priam a refuzat să discute 
propunerea, Agamemnon l-a lapidat pe Polidor sub zidurile 
Troiei, trimițându-i apoi Elenei trupul, cu următorul mesaj: 
„Arată-i-l lui Priam și întreabă-l dacă își regretă decizia”. Fusese 
un act de cruzime fără rost, deoarece Priam își dăduse cuvântul 
că nu o va preda nicicând pe Elena, câtă vreme rămânea sub 
protecţia Afroditei, și era pregătit să îl răscumpere pe Polidor 
dând în schimb înfloritorul oraș Antandros!%%. 

n. Odiseu a câștigat-o pe Hecabe ca trofeu și a dus-o în 
Chersonesul trac, unde ea le-a adresat niște insulte atât de 
oribile lui și celorlalți greci, pentru barbaria și lipsa lor de 
onestitate, încât ei nu au întrezărit altă posibilitate decât să o 
ucidă. Sufletul ei a luat înfățișarea uneia din acele căţele negre 
înfricoșătoare care o urmează pe Hecate, a sărit în mare și a 
început să înoate către Helespont. Locul unde a fost îngropată 
este numit „Mormântul Căţelei”!*%. O altă versiune a poveștii 
spune că, după sacrificarea Polixenei, Hecabe a găsit pe ţărmul 
mării cadavrul lui Polidor, pe care ginerele ei, Polimnestor, îl 
ucisese pentru aurul cu care Priam acoperise cheltuielile 
educaţiei sale. Ea l-a chemat pe Polimnestor, promițând să-i 
destăinuie secretul unei comori ascunse printre ruinele Troiei, 
iar când el s-a apropiat, împreună cu cei doi fii ai lui, a scos un 
pumnal pe care îl avea ascuns la piept și i-a înjunghiat pe 
băieţi, iar lui Polimnestor i-a scos ochii; manifestare de furie pe 
care Agamemnon i-a iertat-o, din cauza vârstei înaintate și a 
nenorocului ei în viață. Nobilii traci voiau să se răzbune pe 
Hecabe și să o ucidă cu săgeți și pietre, dar ea s-a prefăcut într- 
o căţea pe nume Mera și a pornit în goană urlând lugubru, astfel 

că ei s-au retras derutaţi!"!. 

0. Unii spun că Antenor a întemeiat un nou regat troian pe 
ruinele celui vechi. Alţii, că Astianax a supravieţuit și a devenit 
regele Troiei după plecarea grecilor; și că, atunci când a fost 
alungat de Antenor și de aliaţii lui, Enea l-a reașezat pe tron - 
dar, în cele din urmă, fiul lui, Ascaniu, i-a succedat, așa cum 
fusese profeţit. Oricum ar sta lucrurile, de atunci Troia a rămas 
doar o umbră a ceea ce fusese odinioară”. 

x 

1. Tratamentul prevenitor al lui Odiseu față de renegaţi 
precum Antenor și Calhas este pus aici în contrast cu perfidia 
manifestată de el față de tovarășii lui Palamede, Marele Aiax, 
Aiax cel Mic și Diomede și cu comportamentul lui brutal față de 
Astianax, Polidor și Polixena; dar, deoarece lulius Cezar și 
Augustus pretindeau că se trag din Enea - un alt trădător cruțat 
de Odiseu și privit la Roma drept model de evlavie -, cititorii 
moderni nu pot sesiza sugestiile satirice. Este regretabil că 
termenii exacți ai invectivelor rostite de Hecabe la adresa lui 
Odiseu și a tovarășilor săi întru dezonoare, care trebuie să fi 
exprimat adevăratele sentimente ale lui Homer, nu s-au păstrat; 
dar transformarea ei în cretana Hecate, Mera sau Scila căţeaua- 
de-mare (*16.2; 91.2 și 170.6) sugerează că el considera 
blestemele valide - regatele întemeiate pe barbarie și rea- 
credinţă nu puteau prospera niciodată. Mera era simbolul din 
cer al Scilei, constelația Câinele-Mic, iar când răsărea la 
Maraton, în Atica, se aduceau sacrificii umane; cea mai 
renumită victimă fiind regele Icarios (*79.1), cu a cărui fiică se 
căsătorise Odiseu și a cărui soartă el o urmează conform mitului 
originar (*159.b). 

2. Cazul fetelor locriene, a cărui autenticitate a fost stabilită, 
este unul dintre cele mai misterioase din istoria Greciei, de 
vreme ce presupusa violare a Casandrei de către Aiax cel Mic a 
fost respinsă de mitografi demni de încredere ca fiind o 
minciună a lui Odiseu; și este limpede că fetele locriene intrau în 
Troia din mândrie civică, nu ca penitenţă. Troienii au încercat 
sincer să le ţină la distanţă, dacă ar fi să ne încredem în 
relatarea lui Aeneas Tacticus - el discută despre pericolul de a 

construi orașe cu intrări secrete -, iar faptul că ele „pângăreau 
ţinutul” dacă erau prinse și erau transformate în sclave dacă 
reușeau să pătrundă este compatibil cu acest mod de a vedea 
lucrurile. Aiax cel Mic era fiul lui Oileu Locrianul, al cărui nume, 
purtat și de un războinic troian ucis de Agamemnon (//jada 
XI.9.3), este o formă veche a lui „llos”, iar llionul lui Priam pare 
să fi fost colonizat în parte de locrieni, un trib preelenic de 
lelegieni (Aristotel, Fragmentul 560; Dionysios din Halicarnas 
1.17; Strabon XIII.1.3 și 3.3). Ei au dat muntelui locrian numele 
de Phriconis, numit până atunci Cyme, și se bucurau de dreptul 
ereditar de a furniza Atenei un anumit număr de preotese 
(*158.8). Au continuat să își exercite acest drept mult după 
Războiul Troian - când orașul își pierduse puterea politică, 
devenind un simplu loc de pelerinaj sentimental -, spre marea 
nemulțumire a troienilor, care le considerau pe fete dușmanii lor 
naturali. 

3. Blestemul care a durat timp de o mie de ani a luat sfârșit în 
jurul lui 264 î.Hr. - ceea ce ar corespunde cu datarea Războiului 
Troian după calendarul din Delos (și, astfel, și cu datarea 
homerică), chiar dacă Eratostene l-a calculat cu o sută de ani 
mai târziu. Canalul secret al lui Odiseu a fost descoperit în 
ruinele Troiei și este descris de Walter Leaf în Troy: A Study in 
Homeric Geography (Londra, 1912, pp. 126-44). Dar de ce a 
devenit Teano trădătoare și le-a predat Paladionul? Probabil 
pentru că, fiind locriană - Teano era și numele vestitei poetese 
din Locri Epizefiri -, fie nu era de acord cu politicile comerciale 
antilocriene ale lui Priam, fie știa că Troia trebuia să cadă și voia 
ca statuia să fie pusă la adăpost, și nu capturată de 
Agamemnon. Homer face din ea fiica tracului Ciseu și a existat 
cel puţin o colonie locriană în Tracia, anume Abdera (*130.c). Ca 
locriană însă, Teano trebuie să fi calculat în mod matriliniar 
descendența (Polybios XII.5.6) și probabil că era supranumită 
Cisseis, „femeia-iederă”, în cinstea Atenei, a cărei principală 
sărbătoare cădea în luna iederii (*52.3). 

4. În „Argumentul” tragediei sale Aiax, Sofocle amintește de o 
ceartă dintre Odiseu și Aiax din cauza Paladionului, după 
căderea Troiei; dar trebuie să se fi referit la Aiax cel Mic, de 
vreme ce Marele Aiax se sinucisese deja. Putem presupune deci 
că Aiax cel Mic, și nu Diomede, l-a condus pe Odiseu prin acel 
canal ca să ia Paladionul, cu complicitatea compatrioatei lui, 


Teano, că Odiseu l-a acuzat pe Aiax cel Mic că se comportase 
violent cu o preoteasă nonlocriană care se agăța de statuia pe 
care Teano îl ajuta să o ia, și că, după aceea, deși și-a 
recunoscut greșeala, Aiax a explicat că fusese pe cât de blând i- 
a permis situaţia. Un astfel de eveniment ar fi justificat 
încercarea de peste câteva secole a troienilor de a le împiedica 
pe fetele din Locrida să își exercite drepturile de preotese 
troiene și descrierea sosirii lor fără întrerupere ca penitenţă 
pentru crima lui Aiax, chiar dacă Atena îl pedepsise sumar pe 
acesta cu un trăsnet, precum și tratarea lor ca servitoare. Este 
posibil ca Odiseu să fi insistat să îl însoţească pe Aiax cel Mic în 
citadelă pe motiv că Zacintos, strămoșul eponim al supușilor lui, 
zacintienii, apărea pe o listă a regilor troieni din vechime. 

5. Aceasta ar explica, din nou, faptul că Hecabe nu l-a 
denunţat pe Odiseu troienilor atunci când a intrat în oraș ca 
spion. Şi ea este descrisă ca „fiică a lui Ciseu”; a fost ea oare 
încă o locriană din Tracia complice la luarea Paladionului de 
către Aiax? Hecabe nu avea de ce să-l iubească pe Odiseu, iar 
singurul motiv pentru care i-ar fi facilitat fuga era să îl împiedice 
să o denunțe troienilor. Fără îndoială, Odiseu se furișase afară 
prin canal cât mai discret cu putinţă, și nu, așa cum s-a lăudat, 
pe poartă, „după ce ucisese mulţi troieni”. Probabil ceruse ca 
bătrâna Hecabe să fie partea lui de pradă deoarece ea fusese 
martor ocular la furtul Paladionului, iar el voia să o împiedice să 
vorbească. Se pare însă că ea a destăinuit totul înainte de a 
muri. 

6. Una dintre cauzele principale ale Războiului Troian (*158.r 
și 160.b) a fost răpirea de către Telamon a surorii lui Priam, 
Hesione, mamă a Marelui Aiax și, astfel, rudă cu Aiax cel Mic, 
ceea ce indică o divergență îndelungată între Priam și locrienii 
greci. Patrocle, care le-a provocat troienilor pierderi atât de 
grele, era și el locrian, fiind descris ca frate al lui Abderos. 

Numele lui Astianax („rege al orașului”) și solemnitatea 
dezbaterii referitoare la moartea sa sugerează că imaginea pe 
care s-a bazat povestea reprezenta sacrificarea rituală a unui 
copil la întemeierea unui nou oraș - un obicei străvechi în estul 
Mediteranei (3 Regi XVI.34). 

7. Aliaţii lui Agamemnon nu s-au bucurat prea mult de roadele 
triumfului lor asupra Troiei. Între anii 1100 și 1050 î.Hr., invazia 
doriană a distrus cultura miceniană din Pelopones și a urmat un 


ev întunecat; se întâmpla cu un secol sau două înainte ca 
ionienii, emigrând din Asia Mică la presiunea dorienilor, să își 
înceapă renașterea culturală, fapt bine stabilit de Homer. 

8. Peregrinările lui Enea ţin de mitologia romană, nu de cea 
greacă, așa încât au fost omise aici. 


169. Întoarcerile 


a. „Să pornim de îndată”, a spus Menelaos, „cât timp ţine 
briza”. „Nu, nu”, a răspuns Agamemnon, „mai întâi să aducem 
sacrificii Atenei”. „Noi, grecii, nu îi datorăm Atenei nimic! A 
apărat cetatea troiană prea mult timp”, i-a spus Menelaos. Cei 
doi fraţi s-au despărţit certaţi și nu s-au mai văzut niciodată, 
căci dacă Agamemnon, Diomede și Nestor s-au bucurat de o 
călătorie prielnică spre ţară, Menelaos a fost prins de o furtună 
trimisă de Atena și și-a pierdut toate vasele, în afară de cinci. 
Corăbiile au fost împinse spre Creta, de unde Menelaos a 
traversat marea spre Egipt și a petrecut opt ani în apele din sud, 
nereușind să se întoarcă. El a fost în Cipru, Fenicia, Etiopia și 
Libia, a cărei prințesă l-a primit cu ospitalitate și i-a făcut 
numeroase daruri bogate. In cele din urmă a ajuns în Faros, 
unde nimfa Idoteea l-a sfătuit să îl prindă pe tatăl ei, zeul marin 
Proteu, profetul, care el singur putea să-i spună cum să dezlege 
vraja potrivnică și să aibă parte de o briză dinspre sud. 

Așa încât Menelaos și trei însoțitori de-ai lui s-au deghizat 
folosind piei urât mirositoare de focă și au rămas în așteptare pe 
țărm, până când la amiază li s-au alăturat sute de alte foci din 
cârdul lui Proteu. Apoi a apărut Proteu însuși, care s-a dus să 
doarmă printre foci; atunci, Menelaos și grupul lui l-au prins și, 
chiar dacă el s-a prefăcut rând pe rând în leu, șarpe, panteră, 
mistreţ, apă curgătoare și copac înfrunzit, ei l-au ţinut strâns și 
l-au obligat să profeţească. Proteu le-a făcut cunoscut că 
Agamemnon fusese ucis și că Menelaos trebuia să meargă din 
nou în Egipt, ca să îi îmbuneze pe zei aducând multe sacrificii. 
Ceea ce el a făcut întocmai și, de îndată ce i-a înălţat lui 
Agamemnon un cenotaf pe malul fluviul Egiptului, vânturile au 
început în sfârșit să bată din direcţia ce le era favorabilă. Insoţit 
de Elena, Menelaos a ajuns în Sparta chiar în ziua în care Oreste 


răzbuna uciderea lui Agamemnon!“5. 

b. Un mare număr de vase au naufragiat pe coasta Eubeei, la 
bordul cărora nu se aflau conducători renumiţi, deoarece 
Nauplios aprinsese un foc de semnalizare pe Muntele Cafareu ca 
să-i atragă pe inamici spre moarte, prefăcându-se că îi îndrumă 
spre golful adăpostit din Pagasa; dar această fărădelege a lui a 
ajuns să fie cunoscută de Zeus și Nauplios și-a aflat și el 
sfârșitul, mulţi ani mai târziu, din cauza unui semnal 
înșelător!". 

c. Amfilohos, Calhas, Podalirios și alţi câţiva au călătorit pe 
pământ până în Colofon, unde Calhas a murit, așa cum fusese 
profeţit, atunci când s-a întâlnit cu un clarvăzător mai înţelept 
decât el- nimeni altul decât Mopsos, fiul lui Apollo și al lui 
Manto, fiica lui Tiresias. În Colofon creștea un smochin sălbatic 
încărcat de fructe, iar Calhas, vrând să-l facă pe Mopsos de râs, 
l-a provocat în felul următor: „Ai putea oare să-mi spui, dragul 
meu coleg, care este numărul exact al smochinelor care vor fi 
culese din acest pom?”. Mopsos a închis ochii, ca unul care se 
încrede în privirea interioară, și nu într-un calcul vulgar, și a 
răspuns: „Sigur că da: mai întâi zece mii de smochine, apoi o 
baniţă din Egina de smochine, atent cântărite - da - și o singură 
smochină rămasă”. Calhas a râs dispreţuitor de smochina 
rămasă, dar când pomul a fost cules, intuiţia lui Mopsos s-a 
dovedit a fi fără greș. „Ca să coborâm de la mii la cantităţi mai 
mici, dragul meu coleg”, a spus acum Mopsos cu un zâmbet 
răutăcios, „câţi porcușori ai spune că se află în burta acelei 
scroafe însărcinate, câţi va făta ea din fiecare sex și când?”. 

„Opt porcușori, toţi masculi, și ea îi va făta peste nouă zile”, a 
răspuns Calhas la întâmplare, sperând să plece înainte ca 
presupunerea lui să fie infirmată. „Eu sunt de altă părere”, a 
spus Mopsos, închizând din nou ochii. „Eu estimez că sunt trei 
porcușori, că doar unul dintre ei e mascul, iar momentul nașterii 
lor va fi mâine la amiază, nici o clipă mai devreme sau mai 
târziu.” Mopsos a avut dreptate din nou, iar Calhas a murit de 


1443 Apollodor, Epitome VI.1; Homer, Odiseea 1ll.130 şi urm. şi IV.77- 

1444 Apollodor 1l.1.5 şi Epitome VI.11; Euripide, Elena 766 şi urm. şi 
1126 şi urm.; Hyginus, Fabula 116; Servius despre Eneida lui Vergiliu 
XI.260. 


inimă rea. Tovarășii lui l-au îngropat în Nothion!*%. 

d. În loc să-i întrebe pe prietenii lui cu darul profeţiei unde să 
se stabilească, Podalirios a ezitat și a preferat să o consulte pe 
Pythia din Delfi, care, iritată fiind, l-a sfătuit să se ducă acolo 
unde nu avea de suferit nici un rău, nici dacă s-ar fi prăbușit 
cerurile. După ce a cugetat îndelung, Podalirios a ales un loc din 
Caria numit Syrnos, înconjurat de munţi ale căror vârfuri, spera 
el, ar fi prins și sprijinit firmamentul albastru, dacă Atlas l-ar fi 
lăsat vreodată să-i alunece de pe umeri. Italienii i-au construit 
lui Podalirios un altar de erou pe Muntele Drion din Daunia, în 
vârful căruia umbra lui Calhas ţine acum un oracol de vise!“%6. 

e. Între Mopsos și Amfilohos s-a stârnit o dispută. Cei doi 
întemeiaseră împreună orașul Malos din Cilicia, iar când 
Amfilohos s-a retras în orașul lui, Argosul din Amfilocia, Mopsos 
a rămas singurul domnitor. Nemulțumit de mersul treburilor din 
Argos, Amfilohos s-a întors după douăsprezece luni în Malos, 
așteptându-se să își primească înapoi vechile prerogative, dar 
Mopsos i-a spus pe un ton grosolan să plece. Când locuitorii 
stânjeniţi ai Malosului au sugerat ca disputa să fie tranșată 
printr-o luptă individuală, cei doi rivali s-au luptat și s-au ucis 
reciproc. Rugurile funerare au fost plasate în așa fel încât 
Mopsos și Amfilohos să nu poată schimba priviri încruntate 
necuviincioase în timpul incinerării, însă umbrele lor au ajuns la 
o relaţie de prietenie atât de strânsă, încât au instituit un oracol 
comun, care a dobândit o atât de mare faimă pentru adevărul 
profeţit, încât a depășit chiar și Oracolul lui Apollo din Delfi. 
Toate întrebările sunt scrise pe tăblițe de ceară, iar răspunsurile 
sunt date în vise, la preţul remarcabil de mic de doi bănuţi de 
aramă bucata”. 

f. Neoptolem a pornit spre casă pe mare imediat după ce a 
adus sacrificiile cuvenite zeilor și umbrei tatălui său, și a scăpat 
de marea furtună care i-a surprins pe Menelaos și ldomeneu 

urmând sfatul profetic al prietenului său Helenos și fugind în 
Molosia. După ce l-a ucis pe regele Phoenix și a căsătorit-o pe 
propria lui mamă cu Helenos, care a devenit regele moloșilor și 
a fondat o capitală nouă, Neoptolem s-a întors în cele din urmă 
în lolcos1*%. Acolo i-a succedat bunicului său Peleu la 
conducerea regatului, pe care fiii lui Acastos îl alungaseră!%%%; 
dar, la sfatul lui Helenos, nu a rămas să se bucure de el. Şi-a ars 
corăbiile și a pornit în marș spre interior, până la Lacul 
Pambrotis din Epir, în apropierea Oracolului din Dodona, unde a 
fost întâmpinat cum se cuvine de un grup de rude îndepărtate 
de-ale lui. Acestea campau sub pături sprijinite de niște lănci 
înfipte în pământ. Neoptolem și-a amintit cuvintele lui Helenos: 
„Când vei găsi o casă cu temelii de fier, pereţi de lemn și 
acoperiș de lână, oprește-te, adu sacrificii zeilor și clădește un 
oraș!”. Aici, el a zămislit încă doi fii cu Andromaca, anume pe 
Pielos și Pergam. 

9. Sfârșitul lui a fost lipsit de glorie. Neoptolem s-a dus la Delfi 
și a cerut satisfacţie pentru moartea tatălui său, Ahile, pe care 
se spunea că Apollo l-ar fi străpuns în templul lui din Troia, 
deghizat în Paris. Când Pythia a negat cu răceală acest fapt, 
Neoptolem a jefuit altarul și i-a dat foc. Apoi s-a dus în Sparta și 
a pretins că Menelaos o logodise pe Hermione cu el în fața 
Troiei, dar că bunicul ei Tindar o dăduse în schimb lui Oreste, 
fiul lui Agamemnon. Cum Oreste era acum urmărit de erinii și se 
afla sub un blestem divin, era corect, spunea el, ca Hermione să 
devină soţia lui. În pofida protestelor lui Oreste, spartanii i-au 
încuviințat cererea și căsătoria a avut loc în Sparta. Insă cum 
Hermione s-a dovedit a fi stearpă, Neoptolem s-a întors în Delfi, 
a intrat în sanctuarul înnegrit de fum, pe care Apollo decisese să 
îl reconstruiască, și a întrebat din ce cauză erau toate câte le 
pătimea. 

h. Ordinul pe care l-a primit a fost să ofere zeului sacrificii de 
îmbunare și, în timp ce o făcea, Neoptolem s-a întâlnit la altar 
cu Oreste. Oreste l-ar fi ucis pe loc dacă n-ar fi fost împiedicat 
de Apollo, care anticipa că Neoptolem trebuia să moară de 
mâna altcuiva chiar în ziua aceea. Or, carnea sacrificiilor oferite 
zeului la Delfi fusese întotdeauna un privilegiu al servitorilor 

templului, dar Neoptolem, neștiind aceasta, nu a suportat să 
vadă cum trupurile grase ale boilor pe care el îi tăiase erau 
luate de sub ochii lui și a încercat să îi împiedice prin forță. „Să 
scăpăm odată de acest fiu certăreţ al lui Ahile!”, a spus Pythia 
concis; atunci, un oarecare Mahereu, un focian, l-a răpus pe 
Neoptolem cu cuțitul lui sacrificial. 

„Îngroapă-l sub pragul noului nostru sanctuar”, a ordonat ea. 
„A fost un războinic renumit și umbra lui va păzi sanctuarul 
împotriva oricărui atac. lar dacă s-a căit cu adevărat pentru 
insulta adusă lui Apollo, atunci să prezideze procesiunile și 
sacrificiile în cinstea altor eroi ca el.” Dar unii spun că Oreste a 
fost instigatorul acestei crime1%50. 

i. Demofon Atenianul a acostat în Tracia la întoarcerea spre 
Atena, iar acolo Filis, o prinţesă din Bisaltia, s-a îndrăgostit de 
el. Demofon s-a căsătorit cu ea și a devenit rege. Când s-a 
săturat de Tracia și a decis să își reia călătoriile, Filis nu a putut 
face nimic ca să îl rețină. „Trebuie să merg în Atena și să îmi 
salut mama, pe care am văzut-o ultima oară acum unsprezece 
ani”, a spus Demofon. „Ar fi trebuit să te gândești la asta înainte 
să accepţi tronul”, i-a răspuns Filis înlăcrimată. „Este împotriva 
legii să lipsești mai mult de câteva luni.” Demofon a jurat pe toţi 
zeii din Olimp că avea să se întoarcă în mai puţin de un an, dar 
Filis știa că minte. L-a însoţit până în portul Enneodos, iar acolo 
i-a dat o lăcriță. „Înăuntru e o vrajă”, a spus Filis. „Nu o 
deschide decât după ce ai renunţat la orice speranţă de a te mai 
întoarce la mine.” 

j. Demofon nu avea nici o intenţie să meargă la Atena. El s-a 
îndreptat spre sud-est, spre Cipru, unde s-a și stabilit; iar când a 
trecut anul, Filis l-a blestemat în numele Mamei Rhea, a înghiţit 
otravă și a murit. Chiar în aceeași clipă, curiozitatea l-a făcut pe 
Demofon să deschidă lăcriţa, iar vederea conţinutului - cine știe 
ce va fi fost? - l-a făcut să înnebunească. S-a aruncat pe cal șia 
plecat în galop, cuprins de panică și lovind calul în cap cu latul 

sabiei până când acesta s-a împiedicat și a căzut. Sabia i-a 
zburat din mână, s-a înfipt în pământ cu vârful în sus și l-a 
străpuns când el a fost aruncat la pământ. 

Despre o altă prinţesă tracă, pe nume Filis, care se 
îndrăgostise de Acamas, fratele lui Demofon, se povestește că, 
atunci când furtunile au întârziat întoarcerea lui din Troia, a 
murit de durere și s-a preschimbat într-un migdal. Cele două 
prințese au fost confundate deseori!*!. 

k. Asemenea lui Agamemnon și altora ca el, Diomede a 
resimţit dușmănia crâncenă a Afroditei. El a naufragiat mai întâi 
pe coasta Liciei, unde regele Licos l-ar fi sacrificat lui Ares dacă 
prinţesa Calirhoe nu l-ar fi ajutat să fugă, iar când a ajuns în 
Argos a aflat că soţia lui, Egialeia, fusese convinsă de Nauplios 
să trăiască în adulter cu Cometes sau, spun unii, cu Hipolit. 
Diomede s-a retras în Corint, iar acolo a aflat că bunicul lui, 
Oeneu, avea nevoie de ajutor împotriva rebelilor, așa că a 
navigat spre Etolia și l-a repus statornic pe tron. Dar unii spun 
că Diomede a fost constrâns să plece din Argos cu mult înaintea 
Războiului Troian, la întoarcerea din campania reușită a 
epigonilor contra Tebei, și că după aceea Agamemnon l-a ajutat 
să își redobândească regatul!“*?. Și-a petrecut restul vieţii în 
regiunea italiană Daunia, unde s-a căsătorit cu Euippe, fiica 
regelui Daunus, și a construit multe orașe vestite, inclusiv 
Brundisium; este posibil ca din acest motiv Daunus să îl fi 
omorât, din invidie, când ajunsese la bătrâneţe, și l-a îngropat 
pe una dintre insulele numite acum Insulele Diomede. Potrivit 
unei alte relatări însă, el a dispărut brusc printr-un act de magie 
divină, iar tovarășii lui s-au prefăcut în păsări blânde și 
virtuoase, care continuă să cuibărească în acele insule. Armura 
de aur a lui Diomede a fost păstrată de preoții Atenei din orașul 
Luceria, în Apulia, iar el este venerat ca zeu la Veneţia și în 
întreg sudul Italiei!%52. 

I. Nauplios o convinsese și pe Meda, soţia lui Idomeneu, să îi 
fie necredincioasă. Ea și l-a luat amant pe un oarecare Leucos, 
dar curând acesta le-a alungat pe ea și pe fiica ei, Clisitera, din 
palat și le-a ucis pe amândouă în templul în care se 
adăpostiseră. Leucos a convins apoi zece orașe să renunţe la 
loialitatea faţă de regele lor legitim și a uzurpat tronul. Prins de 
o furtună în timp ce naviga spre Creta, Idomeneu a jurat să îi 
dedice lui Poseidon cea dintâi persoană pe care o întâlnea; și s-a 
întâmplat să fie propriul lui fiu sau, spun unii, o altă fiică a sa. 
Era pe punctul de a-și îndeplini jurământul când ciuma s-a 
abătut asupra ţării și a întrerupt sacrificiul. Leucos avea acum 
un bun pretext pentru a-l surghiuni pe ldomeneu, care a emigrat 
în regiunea Salento din Calabria și a trăit acolo până la moartea 
salas 

m. Puțini dintre ceilalți greci au mai ajuns acasă, iar cei care 
au reușit au găsit acolo doar necazuri și dușmănii. Filoctet a fost 
izgonit de rebelii din orașul său, Melibeea din Tesalia, și a fugit 
în sudul Italiei, unde a întemeiat Petelia și Crimisa, lângă 
Crotona, trimiţându-i pe unii dintre adepţii lui să îl ajute pe 
Egest să fortifice orașul sicilian Egesta. Și-a consacrat celebrul 
său arc la Crimisa, în sanctuarul lui Apollo Aleos („Smintitul”), 
iar când a murit a fost îngropat în apropierea râului Sibaris1%5%5. 

n. Vânturi potrivnice l-au împins pe Guneus spre râul Cynips 
din Libia, unde și-a stabilit reședința. Fidipos și tovarășii lui din 
Cos s-au dus mai întâi în Andros, iar de acolo în Cipru, unde se 
stabilise și Agapenor. Menesteu nu și-a reluat domnia la Atena, 
ci a acceptat o funcţie vacantă de rege al Melosului; însă unii 
spun că a murit la Troia. Adepții lui Elpenor au naufragiat pe 
malul Epirului și au ocupat Apollonia; cei ai lui Protesilaos, lângă 
Pellene, în Chersonesul trac; iar însoțitorii din Rodos ai lui 
Tlepolemos, pe una din insulele iberice, de unde un grup al lor a 
navigat din nou spre vest, până în Italia, și au fost ajutaţi de 

Filoctet în războiul lor contra lucanienilor barbari!%5$. Cât despre 
povestea peregrinărilor lui Odiseu, ea constituie acum o 
reprezentaţie homerică având o durată de douăzeci și patru de 
nopţi. 

o. Doar Nestor, care se dovedise întotdeauna drept, prudent, 
generos, politicos și respectuos faţă de zei, s-a întors teafăr și 
nevătămat în Pilos, unde s-a bucurat de o bătrâneţe 
îndelungată, netulburat de războaie și înconjurat de fii viteji și 
inteligenţi. Căci așa a hotărât Zeus cel Atotputernic!%5. 

x 


1. Mitografii o pun pe Afrodita să lupte împotriva grecilor 
deoarece, ca Zeiţă a lubirii, ea sprijinise răpirea Elenei. Dar ea 
era și Zeița Mării pe care troienii au invocat-o ca să distrugă 
confederaţia comercială patronată de Poseidon - iar furtunile 
despre care se spunea că ar fi fost stârnite de Atena sau 
Poseidon ca să le refuze învingătorilor o întoarcere liniștită 
acasă trebuie să îi fi fost atribuite mai întâi ei. Acest principiu al 
răzbunării a dat foarte multor orașe din Italia, Libia, Cipru și din 
alte părţi posibilitatea de a pretinde că fuseseră întemeiate de 
eroi naufragiați pe drumul de întoarcere din Troia, și nu de 
refugiați din calea invadării Greciei de către dorieni. 

2. Ingroparea unui războinic tânăr sub pragul unui templu era 
o practică obișnuită; și, deoarece Neoptolem incendiase vechiul 
altar din Delfi, Pythia l-a ales în mod firesc ca victimă atunci 
când o nouă clădire a fost ridicată pe ruinele lui. Păzitorii 
anteriori ai pragului fuseseră Agamede și Trofonios (*84.b). 

3. Rhea, care consacrase obiectul misterios din lăcriţa lui 
Demofon, era numită și Pandora, astfel că acest mit poate fi o 
versiune timpurie a modului în care soția lui Epimeteu, Pandora, 
a deschis cutia tuturor relelor (*39./): un avertisment la adresa 
bărbaţilor care iscodesc secretele femeilor, și nu invers. 
„Mopsos” era un titlu regal din Cilicia secolului al VIll-lea î.Hr. 

4. Păsările în care au fost transformați adepţii lui Diomede 
sunt, în mod evident, descrise ca „virtuoase” pentru a le 
deosebi de crudele lor vecine-păsări, sirenele (*154.d și 3; 
170.7). 

5. Un jurământ asemănător cu al lui ldomeneu a fost rostit de 
Meandros („cel care caută un om”) când i-a promis Reginei 


1456 Tzetzes, Despre Licofron 911; Pausanias 1.17.6. 
1457 Homer, Odiseea IV.209; Pausanias IV.3-4; Hyginus, Fabula 10. 


Cerului să sacrifice cea dintâi persoană care avea să îl felicite 
pentru cucerirea cetăţii Pesinunt, iar aceasta s-a dovedit a fi 
chiar fiul său, Arhelaos („stăpânitor al oamenilor”). Meandros l-a 
ucis și apoi s-a aruncat în râu, cuprins de remușcări (Plutarh, 
Despre râuri 1X.1). O versiune mai familiară a aceluiași mit se 
găsește în Judecători (XI.30 și urm.), unde lefta îi promite lui 
lehova să o jertfească prin foc pe fiica lui dacă va avea succes în 
război. Aceste variante sugerează faptul că ldomeneu i-a promis 
un sacrificiu masculin Afroditei, și nu lui Poseidon, așa cum 
Meandros i-a promis Reginei Cerului și, fără îndoială, și lefta 
Anathei, care solicita astfel de ofrande prin foc pe muntele ei 
sfânt din ludeea. S-ar părea, într-adevăr, că sacrificarea unui 
prinţ regal drept recunoștință pentru o expediţie victorioasă era 
o practică obișnuită - lonatan ar fi fost ucis de tatăl său, regele 
Saul, după victoria de lângă Micmaș, dacă oamenii nu ar fi 
protestat - și că întreruperea sacrificiului lui Idomeneu, ca și a 
celui al lui Avraam de pe Muntele Moria sau al lui Atamas de pe 
Muntele Lafistion (*70.q), reprezenta un avertisment că acest 
obicei nu mai era pe placul Cerului. Inlocuirea unui prinţ cu o 
prinţesă, ca în povestea lui lefta sau în relatarea Primului 
Mitograf al Vaticanului, marchează reacţia antimatriarhală 
caracteristică unei saga eroice. 

6. Peregrinările lui Menelaos în sudul Mediteranei se referă la 
pirateria și încercările de colonizare ale aheilor. Potrivit lui 
Xantos, un istoric lidian din vechime, orașul fenician Ascalon a 
fost întemeiat de Ascalus („nenumit”), frate al lui Pelops și, prin 
urmare, strămoș colateral al lui Menelaos. Din nou, atunci când 
losua a cucerit Canaanul în secolul al XIII-lea î.Hr., locuitorii din 
Gabaon (Agabon într-un text al Septuagintei însemnând Astu 
Achaivon, „orașul aheilor”) au venit la losua ca suplicanţi, în 
maniera greacă, susținând că ei nu erau autohtoni canaaniţi, ci 
heviţi, adică ahei, de peste mări. losua le-a recunoscut 
drepturile de pădurari ai dumbrăvilor sacre și sacagii ai apei 
sacre (/osua IX). Conform versetului al nouălea, s-ar părea că ei 
i-au amintit lui losua despre străvechea ligă maritimă din Keftiu, 
condusă de Minos din Cnosos, căreia îi aparținuseră cândva atât 
aheii, cât și oamenii lui Avraam. Avraam, care a venit în Deltă 
împreună cu regii hicsoși, o căsătorise pe Sara, sora lui, cu 
„Faraon”, însemnând stăpânitorul cnososian din Faros- pe 
atunci principalul antrepozit comercial al confederației. Dar pe 


vremea lui Menelaos, Cnososul zăcea în ruine, confederaţii se 
transformaseră în pirați și fuseseră înfrânți de egipteni în bătălia 


de la Piari (1229 î.Hr.) - „l-am prins în capcană ca pe păsările 
sălbatice, i-am tras, i-am încercuit și i-am întins pe plajă, iar 
corăbiile și lucrurile lor au căzut în apă” -, iar Faros, care nu mai 


era cel mai mare port din lumea antică, a devenit un simplu loc 
de înmulţire a focilor. Un dezastru submarin afectase fundaţiile 
portului (*39.2), iar la începutul epocii clasice comerțul extern 
trecea prin Naucratis, antrepozit milesian (*25.6). 

7. Lupta lui Menelaos cu Proteu este o versiune coruptă a unui 
mit cunoscut: Zeița-focă Thetis a fost masculinizată sub chipul 
lui Proteu, iar Menelaos, în loc să aștepte ca foca să își lepede 
pielea și apoi să se zbenguie drăgăstos cu zeitatea, așa cum 
făcuse Peleu (*81.1-3), folosește pielea de focă pentru a se 
deghiza, cheamă trei oameni să-l ajute și nu îi cere prizonierului 
său altceva decât un răspuns oracular. Proteu se transformă 
rapid, așa cum făcuse Thetis cu Peleu sau Dionysos-Zagreus, 
care este asociat cu Farosul (*27.7), când fusese ameninţat de 
titani. Lista lui Homer a transformărilor lui este neclară: ele au 
fost condensate în două sau trei succesiuni sezoniere. Leul și 
mistrețul sunt simboluri clare ale unui an cu două anotimpuri 
(*69.1); la fel taurul, leul și șarpele-de-apă pentru un an cu trei 
anotimpuri (*27.4 și 123.1); pantera îi era consacrată lui 
Dionysos (*27.4), iar „copacul înfrunzit”, oglindit în povestea lui 
Periclimenos, se referă probabil la copacii consacraţi lunilor 
anului (*53.3 și 139.1). Metamorfozele lui Proteu constituie o 
ficțiune amuzantă, dar sunt complet inadecvate conţinutului 
oracular, dacă nu cumva povestea adevărată e că, după o 
domnie de opt ani și uciderea anuală a unui interrex în manieră 
cretană, Menelaos a devenit eroul oracular al unei așezări pe 
care o întemeiase pe malul fluviului în Egipt (*112.3). Insula 
iberică a lui Tlepolemos poate că era Mallorca, unde se pot 
întâlni influenţe din Rodos. 


170. Peregrinările lui Odiseu 


a. Odiseu ridicase pânzele din Troia știind bine că avea să 
cutreiere încă zece ani până să poată spera să ajungă în Itaca. A 
acostat mai întâi în Insula Ismaros din Ciconia și a luat-o cu 
asalt. In toiul jafului, l-a cruțat doar pe Maro, preotul lui Apollo, 


care i-a oferit în semn de recunoștință mai multe vase cu vin 
dulce; dar ciconii din interiorul ținutului au văzut fumul ce se 
înălța până la cer, pe deasupra orașului incendiat, i-au atacat pe 
greci în timp ce ei beau vinul pe țărm și i-au împrăștiat în toate 
direcţiile. Când Odiseu și-a adunat oamenii și i-a îmbarcat iar, 
având grele pierderi, o vijelie aprigă dinspre nord-est i-a împins 
în Marea Egee până în Citera'4%%. În a patra zi, când vremea a 
devenit iarăși calmă, a prins curaj și a încercat să treacă de 
Capul Malia ca să înainteze spre nord, spre Itaca, dar vântul s-a 
stârnit din nou, mai violent chiar decât înainte. După nouă zile 
de piedici și primejdii, la orizont s-a ivit promontoriul libian, 
acolo unde trăiau mâncătorii de lotus. Or, lotusul este un fruct 
lipsit de sâmburi, de culoarea șofranului, cam cât un bob de 
fasole ca mărime, și care crește în ciorchini dulci și hrănitori, dar 
are proprietatea că-i face pe cei care l-au gustat să uite cu totul 
de ţara lor; însă unii călători l-au descris ca pe un soi de măr din 
care se face un cidru tare. Odiseu a debarcat să aducă apă șia 
trimis o patrulă de trei oameni, care însă au mâncat lotusul 
oferit de localnici și astfel și-au uitat misiunea. După o vreme, 
Odiseu a mers în căutarea lor în fruntea unei expediţii de 
salvare și, chiar dacă el însuși a fost tentat să guste lotusul, s-a 
abținut. l-a adus înapoi pe dezertori cu forța, i-a pus în lanţuri și, 
fără să mai zăbovească, a plecat mai departe pe mare!%?. 

b. Apoi a ajuns pe o insulă fertilă și bine împădurită, locuită 
doar de nenumărate capre sălbatice, și a vânat câteva pentru 
hrană. Acolo a tras toată flota pe uscat, în afara unei singure 
corăbii cu care a pornit să exploreze ţărmul opus. Or, acesta s-a 
dovedit a fi ţara ciclopilor fioroși și barbari, numiţi astfel din 
pricina ochiului mare și rotund din mijlocul frunţii cu care 
priveau dușmănos pe oricine. Ciclopii uitaseră arta fierăriei 
cunoscută de strămoșii lor care lucraseră pentru Zeus și erau 
acum păstori fără legi, adunări, corăbii, târguri și nu știau 
agricultură; duceau un trai monoton, despărțiți unii de alţii, și 
locuiau în niște peșteri scobite în dealurile stâncoase. Văzând 
intrarea înaltă acoperită cu crengi de laur a unei astfel de 
peșteri, aflată dincolo de o curte cu ziduri făcute din lespezi 
uriașe, Odiseu și însoțitorii lui au intrat fără să știe că acel 

domeniu aparţinea unui ciclop pe nume Polifem, un gigant, fiu al 
lui Poseidon și al nimfei Toosa, căruia îi plăcea să mănânce 
carne de om. Grecii s-au instalat confortabil; au aprins un foc, 
apoi au tăiat și au fript câţiva iezi găsiţi într-un ţarc din fundul 
peșterii, s-au servit cu brânză din coșurile atârnate pe pereţi și 
s-au ospătat pe cinste. Spre seară a apărut Polifem, care și-a 
mânat turma în peșteră și a închis în urma lui intrarea cu o 
lespede atât de mare, încât douăzeci de atelaje de boi abia ar fi 
putut să o clintească din loc; apoi, neobservându-i pe oaspeţii 
lui, s-a așezat să își mulgă oile și caprele. În cele din urmă, a 
ridicat privirea din ciubăr și i-a văzut pe Odiseu și pe tovarășii lui 
culcaţi în jurul vetrei. l-a întrebat ţâfnos ce căutau în peștera lui. 
Odiseu a răspuns: „Bunule monstru, suntem niște greci care se 
întorc acasă de la jefuirea Troiei; rogu-te, nu-ţi uita datoria față 
de zei și primeşte-ne cu ospitalitate”. În loc de răspuns, Polifem 
a pufnit, a înșfăcat doi marinari de picioare, le-a zdrobit creierii 
de podea și le-a devorat trupurile crude, mârâind ameninţător 
deasupra oaselor ca un leu de munte. 

c. Odiseu ar fi vrut să se răzbune cât mai sângeros, chiar 
înainte de ivirea zorilor, dar nu a îndrăznit, căci doar Polifem era 
îndeajuns de puternic ca să mute lespedea de la intrare. Și-a 
petrecut noaptea cu capul prins în mâini, imaginând un plan de 
evadare, în timp ce Polifem sforăia înfiorător. La micul dejun, 
monstrul a zdrobit ţeasta altor doi marinari pe care i-a mâncat, 
apoi a strâns turma fără să spună un cuvânt, a scos-o afară și a 
închis peștera cu aceeași lespede; dar Odiseu a luat un par de 
lemn de măslin-verde, l-a ascuţit și i-a întărit un capăt în foc, 
apoi l-a ascuns sub un morman de bălegar. În seara aceea, 
Polifem s-a întors și a mai mâncat doi dintre cei doisprezece 
marinari. Atunci Odiseu i-a oferit politicos un bol din lemn de 
iederă cu vin ameţitor, din cel primit de la Maro pe Insula 
Ismaros din Ciconia; din fericire, adusese la țărm un burduf plin 
cu vin. Polifem a băut lacom și a mai cerut un bol; cum în viața 
lui nu dusese la gură o băutură mai tare ca laptele bătut, a 
catadicsit să-l întrebe pe Odiseu cum îl cheamă. „Mă numesc 
Oudeis”, a răspuns Odiseu, „sau cel puţin așa îmi spune toată 
lumea pe scurt”. Or, „Oudeis” înseamnă „Nimeni”. „O să te 
mănânc ultimul, prietene Oudeis”, a promis Polifem. 

d. De cum ciclopul a căzut într-un somn adânc, beat fiind, căci 
vinul nu fusese diluat cu apă, Odiseu și tovarășii lui rămași în 


viaţă au încălzit parul în jarul din foc, apoi l-au înfipt în singurul 
ochi al ciclopului, răsucindu-l. Odiseu îl apăsa cu putere de sus, 
așa cum se dă o gaură într-o bârnă de lemn. Ochiul a sfârâit și 
Polifem a scos un urlet groaznic, care i-a atras în grabă pe toţi 
vecinii lui, de aproape și de departe, ca să afle ce s-a întâmplat. 

„Sunt orbit și în chinuri înfricoșătoare!”, a mugit el. „Dar cine, 
cine a făcut-o?”, au întrebat ei. „Oudeis e de vină!” „Sărmanul 
de tine”, au răspuns. „Dacă-i așa cum spui, nu e nimeni de vină, 
probabil delirezi din pricina febrei. Roagă-te Tatălui nostru 
Poseidon să te faci bine și nu mai face atâta tărăboi!” 

Ciclopii au plecat bodogănind, iar Polifem s-a dus pe bâjbâite 
la gura peșterii, a dat lespedea la o parte și a început să pipăie 
cu mâinile, sperând să îi prindă pe grecii rămași în viaţă pe când 
aceștia încercau să fugă. Dar Odiseu a luat niște răchită și i-a 
legat pe rând pe fiecare dintre tovarășii lui sub burta unui 
berbec, aflat la mijloc între alţi doi berbeci, ca să distribuie 
greutatea uniform. El însuși a ales un ditamai berbecul, 
conducătorul turmei, și s-a ghemuit sub el, prinzându-se de lâna 
lui cu degetele de la mâini și de la picioare. 

e. În zori, Polifem și-a scos turma la păscut, mângâind blând 
oile pe spate ca să se asigure că nu le încălecase nimeni. A 
zăbovit o vreme vorbindu-i întristat animalului sub care stătea 
ascuns Odiseu și întrebându-l: „De ce, dragul meu berbec, nu 
ești tu în faţă, ca de obicei? Ţi-e milă de nenorocirea mea?”. Dar 
în cele din urmă l-a lăsat să treacă. 

f. Astfel a reușit Odiseu să își elibereze însoțitorii și să mâne 
turma de berbeci grași spre corabie. Nava a fost lansată imediat 
la apă și, în timp ce oamenii își luau vâslele și începeau să 
vâslească, Odiseu nu s-a putut abţine să strige la Polifem, 
luându-și un rămas-bun ironic de la el. Drept răspuns, uriașul a 
aruncat o stâncă mare care a căzut la o depărtare de jumătate 
de corabie în faţa lor, iar valul iscat aproape că i-a aruncat 
înapoi pe țărm. Odiseu a râs și a strigat: „Dacă te întreabă 
cineva cine te-a orbit, să-i spui că nu Oudeis a fost, ci Odiseu din 
ltaca!”. Ciclopul înfuriat s-a rugat cu voce tare lui Poseidon: „Fă, 
tată, în așa fel încât, dacă dușmanul meu, Odiseu, se va 
întoarce vreodată acasă, să ajungă cât mai târziu, la mare 
ananghie, pe un vas străin și după ce își va fi pierdut toţi 
însoțitorii; iar în prag să găsească o grămadă de necazuri!”. 
Apoi a mai aruncat o stâncă, una și mai mare, care de data asta 


a căzut la jumătate de corabie în urma lor, încât valul stârnit i-a 
dus mai repede spre insula unde ceilalți însoțitori ai lui Odiseu îl 
așteptau cu nerăbdare. Dar Poseidon l-a ascultat pe Polifem și i- 
a promis răzbunarea pe care i-o ceruse11%, 

9. Odiseu s-a îndreptat apoi spre nord și a ajuns curând pe 
insula lui Eol, păzitorul vânturilor, care l-a găzduit cu 
generozitate ca oaspete timp de o lună întreagă și, în ultima zi, 
i-a dat un sac cu vânturi, explicându-i că, atâta vreme cât gura 
acestuia era legată cu un fir de argint, totul avea să fie bine. l-a 
mai spus că nu închisese înăuntru Vântul de Vest, vântul cel 
blând care avea să îi poarte flota, peste Marea lonică, direct în 
ltaca; dar Odiseu putea să le elibereze pe celelalte, unul câte 
unul, dacă din cine știe ce motiv trebuia să își modifice ruta. 
Deja se zărea fumul de la coșurile palatului său, când Odiseu a 
adormit, răpus de oboseală. Insoţitorii lui, care așteptaseră 
această clipă, au dezlegat sacul, ce promitea să conţină vin. Pe 
dată, vânturile s-au pornit vuind spre casă, mânând corabia în 
faţa lor, iar Odiseu s-a trezit curând din nou pe insula lui Eol. 
După multe scuze, el a cerut din nou ajutor, dar i s-a spus să 
plece și să folosească vâăslele de data asta; nu avea să mai 
primească nici o adiere dinspre vest. „Nu pot ajuta un om căruia 
zeii i se opun”, a strigat Eol trântindu-i ușa în față!“!. 

h. După o călătorie de șapte zile, Odiseu a ajuns în ţinutul 
lestrigonilor, conduși de regele Lamos, un ţinut despre care unii 
spun că s-ar fi aflat în partea de nord-vest a Siciliei. Alţii îl 
plasează lângă Formia, în Italia, unde nobila Casă Lamia 
pretinde că se trage din regele Lamos; ceea ce pare credibil, 
căci cine ar recunoaște că se trage din canibali, dacă un 
asemenea fapt nu ar fi o tradiţie?:%2 În ţinutul lestrigonilor, 
seara și dimineaţa sunt atât de apropiate una de cealaltă, încât 
păstorii care își mână turmele spre casă la apus le dau bineţe 
celor care le scot la câmp în zori. Căpitanii lui Odiseu au dat 
dovadă de curaj când au intrat în portul Telepilos, care, în afara 

unei intrări înguste, este cu totul înconjurat de stânci abrupte, și 
și-au dus corăbiile pe uscat lângă un drum de căruţă ce urca 
șerpuit în lungul unei văi. Fiind mai prudent, Odiseu și-a legat 
corabia de o stâncă afară din port, după care a trimis trei 
iscoade în recunoaștere, în interiorul ţării. Iscoadele au urmat 
drumul până când au întâlnit o fată care lua apă dintr-un izvor. 
S-a dovedit a fi chiar una dintre fiicele lui Antifates, o căpetenie 
lestrigonă, la a cărei casă ea i-a condus. Acolo însă au fost 
atacați fără milă de o hoardă de sălbatici care l-au înșfăcat pe 
unul dintre ei și l-au ucis ca să-l mănânce; ceilalți doi au luat-o 
la fugă cât îi ţineau picioarele, dar sălbaticii, în loc să-i 
urmărească, s-au căţărat pe faleză și au bombardat navele cu o 
cascadă de bolovani, înainte ca ele să poată fi lansate la apă. 
Apoi au coborât pe plajă unde au masacrat și au devorat 
echipajul după pofta inimii lor. Odiseu a reușit să scape tăind 
odgonul cu sabia și strigându-le tovarășilor lui să văslească cu 
toată forţa dacă le e dragă viața!®. 

i. Odiseu a rămas cu un singur vas cu care s-a îndreptat spre 
est și, după o lungă călătorie, a ajuns în Eea, Insula Zorilor, unde 
stăpânea zeiţa Circe, fiica lui Helios și a lui Perse, și, astfel, soră 
a lui Eetes, îndureratul rege al Colhidei. Circe era pricepută la 
toate farmecele, dar nu-i iubea pe oameni. Când s-a tras la sorți 
să se stabilească cine să stea de pază la corabie și cine să 
meargă în recunoaștere pe insulă, Eurilohos, prietenul lui 
Odiseu, a ales să meargă pe țărm împreună cu alţi douăzeci și 
doi de oameni. A constatat că Eea era bogată în stejari și alți 
copaci ce creșteau în păduri și, în cele din urmă, a ajuns la 
palatul lui Circe, aflat într-o poiană largă din centrul insulei. În 
jur erau lupi și lei în căutarea prăzii, dar, în loc să îi atace pe 
Eurilohos și pe însoțitorii lui, s-au ridicat pe labele din spate și i- 
au mângâiat. Ai fi putut crede că aceste animale erau fiinţe 
omenești - și într-adevăr erau, dar fuseseră prefăcute în 
sălbăticiuni de vrăjile lui Circe. 

j. Circe stătea în salonul ei, cântând deasupra războiului de 
ţesut, iar când grupul lui Eurilohos a salutat-o, ea a ieșit afară, 
le-a zâmbit și i-a invitat să cineze la masa ei. Au intrat bucuroși 
cu toţii, în afară de Eurilohos, care, bănuind că era ceva necurat 
la mijloc, a rămas afară, ițindu-se îngrijorat pe la ferestre. Zeița 

a pus pe masă brânză, orz, miere și vin în faţa marinarilor 
înfometați, dar mâncarea era dreasă și, imediat ce au început să 
mănânce, ea i-a lovit pe umeri cu nuiaua sa și i-a transformat în 
porci. Apoi, neîndurătoare, a deschis portita unei cocini, a 
aruncat pe jos câteva mâini de ghinde și de coarne și i-a lăsat 
acolo să se tăvălească. 

K. Eurilohos s-a întors plângând și i-a povestit lui Odiseu 
nenorocirea; acesta și-a luat sabia și a plecat hotărât să-i 
salveze, însă fără să aibă vreun plan precis în minte. Spre 
surpriza lui, s-a întâlnit cu zeul Hermes, care l-a salutat politicos 
și i-a oferit un talisman împotriva magiei lui Circe: o floare albă 
parfumată, cu rădăcină neagră, numită moly, pe care doar zeii o 
pot recunoaște și culege. Odiseu a primit darul cu recunoștință, 
și-a continuat drumul și, la momentul potrivit, a devenit 
oaspetele lui Circe. După ce a mâncat din mâncarea dreasă, 
Circe a ridicat nuiaua și l-a lovit pe umeri. „Du-te lângă tovarășii 
tăi, în cocină”, i-a poruncit ea. Dar vraja a rămas fără efect, căci 
Odiseu mirosise floarea moly pe furiș, așa că a sărit în picioare 
cu sabia în mână. Circe i-a căzut la picioare, plângând. „Cruţă- 
mă”, a strigat ea, „și vei împărți patul cu mine și vom domni în 
Eea împreună!”. Știind bine că vrăjitoarele au puterea de a-și 
moleși și a-și ucide amanţii, trăgându-le pe ascuns sângele în 
mici bășici, Odiseu i-a smuls lui Circe un jurământ solemn să nu 
mai plănuiască vreun rău în contra lui. Ea a jurat pe zeii 
binecuvântaţi și, după ce i-a oferit o baie caldă nespus de 
plăcută, vin în cupe de aur și o cină savuroasă, servită de o 
slujnică cu tot dichisul, s-a pregătit să petreacă noaptea cu el 
într-un pat cu cearșafuri purpurii. Insă Odiseu nu a răspuns 
avansurilor ei amoroase până când Circe nu a acceptat să îi 
elibereze nu doar pe tovarășii lui, ci pe toți marinarii fermecați 
de ea. Odată făcut acest lucru, el a rămas bucuros în Eea până 
când ea i-a născut trei fii, pe Agrios, Latinus și Telegonos!%%. 

|. Odiseu tânjea să pornească din nou la drum, iar Circe a 
consimţit să-l lase să plece. Dar trebuia să meargă mai întâi în 
Tartar și să îl caute acolo pe clarvăzătorul Tiresias, care avea să 
profețească soarta ce îi era hărăzită în Itaca, dacă vreodată 
avea să ajungă acolo, și ce va fi după aceea. „Mergi în faţa 

Vântului din Nord”, i-a spus Circe, „până ajungi la apa Oceanului 
și la dumbrava Persefonei, pe care o vei recunoaște după plopii- 
negri și sălciile bătrâne. Acolo unde râurile Flegeton și Cocit se 
varsă în Aheron, să sapi un șanț și să le sacrifici lui Hades și 
Persefonei un berbec tânăr și o mioară neagră - pe care am să 
ti-i dau chiar eu. Lasă sângele să curgă în șanț și, în timp ce îl 
aștepți pe Tiresias să sosească, alungă toate celelalte umbre cu 
sabia. Lasă-l să bea cât dorește, apoi ascultă cu atenţie sfatul 
lui”. 

m. Odiseu i-a obligat pe oamenii lui să urce la bord, chiar 
dacă ei nu voiau să plece din Eea, o insulă atât de plăcută, spre 
a merge în ţinutul lui Hades. Circe le-a asigurat o briză 
favorabilă, care i-a purtat iute până la apa Oceanului, unde sunt 
acele hotare îndepărtate ale lumii unde cimerienilor, cetățeni ai 
nopţii veșnice care trăiesc învăluiţi în ceţuri, le este interzis să 
vadă soarele vreodată. Când au găsit dumbrava Persefonei, 
Odiseu a debarcat și a făcut așa cum îl sfătuise Circe. Prima 
umbră care a apărut lângă șanț a fost cea a lui Elpenor, un 
membru al echipajului său care, cu doar câteva zile înainte, se 
îmbătase pe acoperișul palatului lui Circe, adormise, se trezise 
ameţit și, căzând peste margine, murise. Odiseu, care plecase 
din Eea atât de grăbit încât nu observase absenţa lui Elpenor 
decât prea târziu, i-a promis acum o înmormântare cuviincioasă. 
„Când te gândești că ai ajuns aici pe jos mai repede decât noi 
cu corabia!”, a exclamat el. Dar l-a împiedicat pe Elpenor să bea 
câtuși de puţin sânge, oricât de jalnic l-a implorat el. 

n. O mulţime pestriță de umbre roiau în jurul șanțului, bărbaţi 
și femei din toate epocile și de toate vârstele, inclusiv mama lui 
Odiseu, Anticleea; dar el nu a lăsat-o nici măcar pe ea să bea 
înainte ca Tiresias să o facă. In cele din urmă a apărut și el, a 
sorbit recunoscător sângele și i-a spus lui Odiseu să își 
supravegheze îndeaproape oamenii de cum vor zări Sicilia, 
următoarea lor escală, ca să nu fie ispitiţi să fure cireada 
Titanului-Soare Hiperion. Trebuia să se aștepte la mari necazuri 
în Itaca și, chiar dacă putea spera să se răzbune pe ticăloșii care 
îi devorau acolo averea, călătoriile lui încă nu aveau să se 
sfârșească. Trebuia să ia o vâslă și să o care pe umăr, până 
când ajungea într-o regiune din interiorul ţării în care nici un om 
nu își săra mâncarea și unde vâsla avea să fie confundată cu un 
băț de vânturat. Dacă atunci avea să-iaducă sacrificii lui 


Poseidon, va putea să ajungă din nou în Itaca și să se bucure de 
o bătrâneţe prosperă; dar, în cele din urmă, moartea avea să-i 
vină tot de pe mare. 

o. După ce i-a mulţumit lui Tiresias și i-a promis sângele a 
încă unei mioare negre la întoarcerea în ltaca, Odiseu i-a 
îngăduit în sfârșit mamei lui să își potolească setea. Ea i-a dat 
alte vești de acasă, dar a păstrat o tăcere discretă în privinţa 
peţitorilor nurorii sale. După ce ea și-a luat rămas-bun, umbrele 
a numeroase regine și prințese s-au înghesuit să bea sângele. 
Odiseu a fost încântat să întâlnească personaje atât de bine- 
cunoscute precum Antiope, locasta, Chloris, Pero, Leda, 
Ifimedia, Fedra, Procris, Ariadna, Mera, Climene și Erifile. 

p. Apoi Odiseu a discutat cu un grup de foști comandanţi: 
Agamemnon, care l-a sfătuit să debarce în Itaca pe furiș; Ahile, 
pe care Odiseu l-a înveselit povestindu-i măreţele isprăvi ale lui 
Neoptolem; și Marele Aiax, care încă nu îl iertase și care a plecat 
morocănos, cu mersul apăsat. Odiseu l-a văzut și pe Minos cum 
judeca, pe Orion cum vâna, pe Tantal și Sisif suferind și pe 
Heracle - sau mai degrabă spectrul lui, căci Heracle însuși 
petrece în voie printre zeii nemuritori -, pe care l-a compătimit 
pentru îndelungatele lui munci!%. 

q. Odiseu a navigat înapoi în Eea în siguranţă, iar acolo a 
îngropat trupul lui Elpenor și i-a împlântat vâsla lui pe gorgan, 
spre aducere aminte. Circe l-a întâmpinat voioasă. „Ce 
cutezanţă, să vizitezi ţinutul lui Hades!”, a strigat ea. „Celor mai 
mulţi oameni le ajunge o moarte; dar acum tu o să ai două!” Ea 
l-a avertizat apoi că va trebui să treacă pe lângă Insula 
Sirenelor, ale căror voci frumoase îi fermecau pe toţi cei care 
ajungeau prin preajma lor. Aceste copile ale lui Aheloos sau, 
spun unii, ale lui Forcus fie cu muza Terpsihore, fie cu Sterope, 
fiica lui Portaon, aveau feţe de fete, dar picioare și pene de 
pasăre, o ciudăţenie pentru a cărei explicare se spun multe 
povești: de pildă, că se jucau cu Cora atunci când o răpise 
Hades și că Demetra, supărată că nu săriseră în ajutorul ei, le 
dăduse aripi, spunând: „Plecaţi și căutaţi-mi fiica în lumea 
întreagă!”; sau că Afrodita le transformase în păsări deoarece, 
din mândrie, ele nu își cedau fecioria nici zeilor, nici oamenilor. 
Însă ele nu mai aveau putere să zboare de când muzele le 
învinseseră într-o competiție de muzică și le smulseseră penele 

din aripi, ca să-și facă din ele coroane. Acum stăteau și cântau 
pe o pajiște printre grămezile de oase ale marinarilor pe care îi 
atrăseseră spre moarte. „Astupă urechile oamenilor tăi cu ceară 
de albine”, l-a sfătuit Circe, „și dacă ești doritor să le asculţi 
muzica, pune-ţi marinarii să te lege cu mâinile și picioarele de 
catarg și fă-i să jure că nu-ţi vor da drumul indiferent cât de 
crunt i-ai ameninţa”. Circe l-a prevenit pe Odiseu și despre alte 
primejdii care îl așteptau, atunci când el a venit ca să-și ia 
rămas-bun de la ea; apoi Odiseu a pornit pe mare, purtat iarăși 
de o briză avantajoasă. 

r. Cum vasul se apropia de ţinutul sirenelor, Odiseu a urmat 
sfatul lui Circe; iar sirenele au cântat atât de dulce, promiţându-i 
puterea de a afla dinainte toate întâmplările viitoare de pe 
pământ, încât el a strigat la însoțitorii lui, ameninţțându-i cu 
moartea dacă nu îl eliberau; dar ei s-au supus ordinelor lui și n- 
au făcut decât să-l strângă și mai tare de catarg. Astfel, corabia 
a trecut cu bine de insulă, iar sirenele s-au sinucis de ciudă!456. 

s. Unii cred că au existat doar două sirene, alţii că erau trei, 
anume Partenope, Leucosia și Ligeea; sau Pisinoe, Aglaope și 
Telxiepia; sau Aglaofeme, Telxiope și Molpe. lar alţii numesc 
patru sirene: Teles, Raidne, Telxiope și Molpe!*%. 

t. Următorul pericol pentru Odiseu a constat în trecerea 
printre două stânci, dintre care una o adăpostea pe Scila, iar 
cealaltă pe Charibda, ambele prietene și monștri deopotrivă. 
Charibda, fiică a Pământului-Mamă și a lui Poseidon, era o 
femeie lacomă, care fusese aruncată de trăsnetul lui Zeus în 
mare, iar acum sorbea de trei ori pe zi un volum enorm de apă, 
pe care îl scuipa imediat înapoi. Scila, cândva frumoasa fiică a 
lui Hecate sau Crateis cu Forcus sau cu Forbas - sau a Echidnei 
cu Tifon, Triton sau Tirenos -, fusese prefăcută într-un monstru 
marin asemănător unui câine cu șase capete și douăsprezece 
picioare. Fusese opera fie a lui Circe, când a fost geloasă pentru 
iubirea Zeului Mării Glaucos faţă de ea, fie a Amfitritei, de 

asemenea geloasă pe iubirea lui Poseidon. Scila înșfăca 
marinari, le rupea oasele și îi înghiţea pe îndelete. Dar cel mai 
ciudat lucru în privința ei era scâncetul: nu mai tare decât 
scheunatul unui căţel nou-născut. In timp ce încerca să scape 
de Charibda, Odiseu a virat puţin prea aproape de Scila, care s-a 
aplecat peste copastie, a înșfăcat șase dintre cei mai abili 
marinari de pe punte, câte unul în fiecare gură, și s-a repezit cu 
ei spre stânci, unde i-a devorat după pofta inimii. Ei au ţipat, 
întinzând braţele spre Odiseu, dar el nu a îndrăznit să încerce 
să-i salveze și a plecat mai departe!“8. 

u. Odiseu a navigat pe această rută ca să evite Stâncile 
Rătăcitoare sau Ciocnitoare, printre care doar Argo reușise 
vreodată să treacă; el nu știa că acum erau bine înfipte în fundul 
mării. Curând, a zărit Sicilia, unde Hiperion, Titanul-Soare, pe 
care unii îl numesc Helios, avea șapte cirezi de vite de o rară 
frumseţe la păscut, cu câte cincizeci de capete în fiecare 
cireadă, și, totodată, mari turme de oi splendide. Odiseu i-a pus 
pe oamenii lui să jure solemn că se vor mulţumi cu proviziile 
oferite de Circe și nu vor fura nici măcar o singură vacă. Apoi au 
debarcat și au dus corabia pe uscat, dar Vântul de Sud a bătut 
timp de treizeci de zile, mâncarea s-a împuţinat și, chiar dacă 
marinarii vânau sau pescuiau în fiecare zi, aveau prea puţin 
succes. În cele din urmă, Eurilohos și-a tras tovarășii de o parte 
și, disperat de foame, i-a convins să taie niște vite - iar ca 
despăgubire pentru ele, s-a grăbit el să adauge, la întoarcerea 
în ltaca aveau să-i construiască lui Hiperion un templu grandios. 
Au așteptat până când Odiseu a adormit, au prins câteva vaci, 
le-au tăiat, au sacrificat zeilor oasele pulpelor și grăsimea și au 
fript carne cât pentru un ospăț de șase zile. 

v. Odiseu a fost îngrozit când s-a trezit și a văzut cele 
întâmplate, la fel și Hiperion când a auzit povestea de la 
Lampetia, fiica lui și păstorița-șefă a cirezilor sale. Hiperion i s-a 
plâns lui Zeus, care, văzând că nava lui Odiseu fusese lansată 
iar pe mare, a trimis pe neașteptate o furtună dinspre vest care 
a prăvălit catargul peste ţeasta cârmaciului, apoi a aruncat un 

trăsnet spre punte. Corabia s-a scufundat și toţi cei de la bord s- 
au înecat, în afară de Odiseu. El a reușit să lege cu odgonul 
catargul și chila care pluteau pe apă laolaltă cu resturile de piei 
de vite și s-a suit pe acest vas improvizat. Dar s-a stârnit o 
vijelie dinspre sud și Odiseu s-a văzut tras spre vârtejul 
Charibdei. S-a agăţat de tulpina unui smochin sălbatic care 
creștea pe stânca de deasupra și a rezistat cu îndârjire până 
când catargul și chila au fost înghiţite și regurgitate, apoi s-a 
suit pe ele din nou și a plecat vâslind cu mâinile. După nouă zile 
a eșuat pe ţărmul Insulei Ogigia, unde trăia Calipso, fiica lui 
Thetis cu Ocean, sau poate cu Nereu, ori cu Atlas1%%, 

w. Desișuri de arini, plopi-negri și chiparoși, în ale căror crengi 
se cuibăreau bufniţe, șoimi și cormorani guralivi, ascundeau 
marea peșteră a lui Calipso. Deasupra intrării se țesea o viţă-de- 
vie. Pe pajiștea din apropiere, udată de patru pârâuri limpezi, 
creșteau pătrunjel și stânjenei deși. Aici, minunata Calipso i-a 
urat bun venit lui Odiseu, în timp ce acesta ieșea la mal 
împleticindu-se, și i-a oferit mâncare din belșug, băutură 
ameţitoare și o parte a patului ei moale. „Dacă rămâi cu mine”, 
l-a rugat ea, „te vei bucura de nemurire și tinereţe veșnică”. 
Unii spun că nu Circe, ci Calipso a fost cea care i l-a născut pe 
Latinus, pe lângă gemenii Nausitoos și Nausinoos. 

x. Calipso l-a reţinut pe Odiseu în Ogigia vreme de șapte ani - 
sau poate doar cinci - și a încercat să-l facă să uite Itaca; dar 
curând el s-a săturat de îmbrăţișările ei și obișnuia să stea pe 
țărm descurajat, cu privirile aţintite spre mare. În cele din urmă, 
profitând de absenţa lui Poseidon, Zeus l-a trimis pe Hermes la 
Calipso, cu ordin de a-l elibera pe Odiseu. Ea nu a putut decât 
să se supună și i-a spus să construiască o plută, pe care ea avea 
să o îndestuleze cu mâncare: i-a oferit un sac de grâne, 
burdufuri cu vin și apă și carne uscată. Chiar dacă Odiseu 
bănuia o capcană, Calipso s-a jurat pe Styx că nu avea să-l 
păcălească și i-a dat topor, sfredele și toate uneltele necesare. 
Fără să mai aibă nevoie de alte îndemnuri, Odiseu a construit o 
plută din douăzeci de trunchiuri de copac legate între ele, a 
lansat-o pe butuci la apă, a sărutat-o pe Calipso în semn de 
rămas-bun și a plecat pe mare, dus de o adiere prielnică. 

y. Poseidon îi vizitase pe etiopieni, virtuoșii lui prieteni, și, în 

timp ce se întorcea acasă pe mare, în carul lui înaripat, a văzut 
dintr-odată o plută. Odiseu a fost aruncat imediat peste bord de 
un val imens, iar hainele bogate pe care le purta l-au tras spre 
adâncurile mării, mai să-i plesnească plămânii. Dar, fiind un 
înotător vânjos, a reușit să se descotorosească de haine, a 
revenit la suprafaţă și s-a căţărat înapoi pe plută. Zeița 
Leucoteea cea miloasă, numită cândva Ino, soţia lui Atamas, a 
coborât lângă el pe plută, deghizată în pescăruș. Purta în cioc 
un voal, pe care i-a spus lui Odiseu să și-l înfășoare în jurul 
mijlocului, apoi să plonjeze iar în mare. Acest voal avea să-l 
salveze, a promis ea. Odiseu a ezitat să se supună, dar când un 
alt val a sfărâmat pluta, a înfășurat voalul în jurul lui și a plecat 
înot. Cum Poseidon se întorsese acum în palatul lui subacvatic 
de lângă Eubeea, Atena a îndrăznit să trimită un vânt care să 
netezească valurile din calea lui Odiseu, iar două zile mai târziu 
el a fost aruncat pe țărm, cu totul istovit, pe Insula Drepane, pe 
atunci ocupată de feaci. Odiseu s-a culcat la adăpostul unui 
crâng, lângă un pârâu, a îngrămădit deasupra lui frunze uscate 
și a adormit adânc!*0. 

Z. A doua zi dimineaţă, minunata Nausicaa, fiica regelui 
Alcinoos și a reginei Arete, perechea regală care dovedise 
cândva atâta bunătate faţă de lason și Medeea, a venit să spele 
hainele la râu. După ce a terminat ce avea de făcut, s-a jucat cu 
mingea împreună cu însoţitoarele ei. S-a întâmplat ca mingea să 
sară în apă, s-a auzit un strigăt de disperare și Odiseu s-a trezit, 
îngrijorat. Nu avea nici o haină, dar și-a ascuns goliciunea cu o 
creangă înfrunzită de măslin și, apropiindu-se încet, i-a adresat 
cuvinte atât de dulci lui Nausicaa, încât ea l-a luat discret sub 
protecţia ei și a pus să fie adus la palat. Acolo, Alcinoos l-a 
copleșit cu daruri, iar după ce a auzit prin ce aventuri trecuse, |- 
a trimis în ltaca cu o corabie adecvată. Escorta lui cunoștea 
foarte bine insula. Au aruncat ancora în portul Forcus, dar au 
decis să nu-i tulbure somnul adânc, așa că l-au dus pe țărm și l- 
au pus cu grijă pe nisip, clădind darurile de la Alcinoos sub un 
copac din apropiere. Însă Poseidon era atât de supărat pe 
bunătatea feacilor față de Odiseu încât cu puterea mâinii lui a 

lovit corabia în timp ce aceasta naviga spre casă și a 
transformat-o în piatră, cu echipaj și toate celelalte. Alcinoos i-a 
sacrificat de îndată doisprezece tauri aleși lui Poseidon, care 
acum ameninţa să văduvească orașul de cele două porturi ale 
lui aruncând un munte mare între ele; iar unii spun că vorbea 
serios. „Să ne fie învăţare de minte să nu mai fim ospitalieri în 
viitor!”, i-a spus Alcinoos lui Arete pe un ton amar”, 
x 

1. Apollodor consemnează (Epitome VII.29) că „unii au luat 
Odiseea drept o relatare a unei călătorii în jurul Siciliei”. Samuel 
Butler a ajuns în mod independent la aceeași opinie și a 
interpretat-o pe Nausicaa drept un autoportret al autoarei - o 
aristocrată siciliană tânără și talentată din districtul Erix. În 
cartea lui Authoress of the Odyssey, el aduce în sprijin 
cunoașterea intimă a vieţii de la curte care apare în aceasta, în 
contrast cu cunoașterea superficială a navigaţiei și a economiei 
pastorale, și subliniază „preponderența interesului feminin”. El 
subliniază că doar o femeie ar fi putut să-l pună pe Odiseu să 
discute cu femeile celebre ale trecutului înainte de a o face cu 
bărbaţii celebri și, în discursul de rămas-bun adresat feacilor, să 
spere că „vor continua să le facă pe plac soțiilor și copiilor lor”, 
și nu invers (Odiseea XIII.44-5); sau să o pună pe Elena să 
mângâie calul de lemn și să îi tachineze pe bărbaţii dinăuntru 
(*167.K). E dificil să nu fii de acord cu Butler. Tuşa lejeră, 
umoristică, naivă și însuflețită a  Odiseei este aproape cu 
siguranţă a unei femei. Dar Nausicaa a combinat și a localizat în 
Sicilia sa natală două legende diferite, nici una inventată de ea: 
întoarcerea semiistorică a lui Odiseu din Troia și aventurile 
alegorice ale unui alt erou - să îl numim Ulise - care, asemenea 
lui Sisif (*67.2), bunicul lui Odiseu, nu voise să moară atunci 
când perioada suveranităţii lui se încheiase. Legenda lui Odiseu 
trebuie să fi conţinut atacul asupra Insulei Ismaros, furtuna care 
l-a împins mult spre sud-vest, întoarcerea prin Sicilia și Italia, 
naufragiul din Drepane (Corfu) și răzbunarea lui finală împotriva 
peţitorilor. Toate sau aproape toate celelalte incidente ţin de 
povestea lui Ulise. Ţinutul lotofagilor, peștera ciclopilor, portul 
Telepilos, Eea, dumbrava Persefonei, ţinutul sirenelor, Ogigia, 
Scila și Charibda, adâncurile mării, până și Golful Forcus - toate 

sunt metafore diferite ale morţii de care el scăpase. La acestea 
s-ar putea adăuga executarea de către Odiseu a bătrânei 
Hecabe, cunoscută și ca Mera, constelația Câinele-Mic, căreia ar 
fi trebuit să îi fie sacrificat succesorul lui Icarios (*168.1). 

2. Atât Scylax (Periplus 10), cât și Herodot (1V.77) îi știau pe 
mâncătorii de lotus ca fiind o naţiune care trăia în vestul Libiei, 
lângă gindani, care aveau un sistem matriarhal. Alimentul lor de 
bază era gustosul și hrănitorul cordia myxa, un fruct dulce și 
lipicios care crește în ciorchini, asemenea strugurilor și care 
hrănise cândva, presat și amestecat cu grâne (Plinius, Naturalis 
historia XIll.32; Teofrast, Istoria plantelor IV.3.1), o armată ce se 
îndrepta împotriva Cartaginei. Cordia myxa a fost confundat cu 
rhamnus zizyphus, un tip de măr pădureţ din care se face un 
cidru tare și care are un singur sâmbure, nu mai mulţi. Uitarea 
indusă celor ce consumă lotusul este explicată uneori ca 
datorându-se tăriei acestei băuturi: dar a consuma lotus nu este 
același lucru cu a bea lotus. Astfel, deoarece atunci când un 
rege sacru mușca dintr-un măr oferit de La Belle Dame Sans 
Merci echivala cu acceptarea morţii sale provocate de mâinile ei 
(*33.7 și 133.4), prudentul Odiseu, care știa foarte bine că în 
Lumea Subpământeană regi și războinici lâncezeau din cauza 
unui măr, trebuie să fi refuzat rhamnus-l. Într-o baladă 
scoțiană a cultului vrăjitoarelor, Thomas Versificatorul este 
îndemnat să atingă merele Paradisului pe care i le arată regina 
din Elphame. 

3. Peștera ciclopilor este în mod evident un loc al morții, iar 
grupul lui Odiseu este alcătuit din treisprezece oameni: numărul 
lunilor din an pe timpul cărora domnea regele din vechime. 
Polifem cel cu un ochi, a cărui mamă este uneori vrăjitoare, 
apare în basmele populare din întreaga Europă, iar originea lui 
poate fi plasată în Caucaz; dar cei doisprezece însoțitori apar 
doar în Odiseea. Oricare ar fi putut fi semnificația poveștii 
caucaziene, A.B. Cook arată în cartea lui Zeus (pp. 302-23) că 
ochiul ciclopului era un simbol solar grecesc. Însă atunci când 
Odiseu l-a orbit pe Polifem, ca să evite să fie devorat asemenea 
însoţitorilor lui, Soarele a continuat să strălucească. Doar ochiul 
zeului Baal, sau Moloch, sau Tesup, sau Polifem („vestit”), care 
cerea sacrificii umane, a fost stins, iar regele a plecat 
triumfător, mânându-și berbecii furaţi. De vreme ce decorul 
pastoral al poveștii caucaziene a fost păstrat în Odiseea, iar 


căpcăunul de acolo avea un singur ochi, el ar putea fi confundat 
cu ciclopii preelenici, vestiți meșteșugari ai metalului, a căror 
cultură s-a răspândit în Sicilia și care probabil că aveau un ochi 
tatuat în mijlocul frunţii, ca semn al clanului (*3.2). 

4. Telepilos, însemnând „poarta îndepărtată [a ladului]”, se 
află în nordul extrem al Europei, în ţinutul soarelui de la miezul 
nopţii, unde păstorii care vin îi salută pe cei care pleacă. Acestei 
regiuni reci „de dincolo de Vântul de Nord” îi aparţin Stâncile 
Rătăcitoare sau Ciocnitoare, adică sloiurile de gheaţă (*151.1), 
ca și cimerienii, al căror întuneric de la amiază corespundea 
soarelui de la miezul nopţii din iunie. Probabil că în Telepilos se 
luptase Heracle cu Hades (*139.1); iar dacă așa este, atunci 
lupta trebuie să fi avut loc în timpul șederii lui în ţinutul 
hiperboreenilor  (*125.1). Lestrigonii („dintr-o rasă foarte 
brutală”) erau probabil locuitori ai fiordurilor norvegiene; când 
mergeau în Bornholm și în sudul coastei Balticii, negustorii de 
chihlimbar erau avertizaţi în legătură cu comportamentul lor 
barbar. 

5. Eea („tânguitoarea”) este o insulă a morţii tipică, unde 
familiara Zeiţă a Morţii cântă în timp ce toarce. Legenda 
argonauţilor o plasează la intrarea în Golful Adriaticii; este 
foarte posibil să fie Lussin, de lângă Pola (*148.9). Circe 
înseamnă „șoim”; ea avea în Colhida un cimitir cu sălcii 
consacrat lui Hecate. Bărbaţii transformați în porci sugerează 
doctrina metempsihozei, dar porcul este dedicat mai ales Zeiţei 
Morţii, care îi hrănește cu fructele de corn ale lui Cronos, 
mâncarea roșie a morţilor, astfel că ei sunt, probabil, doar niște 
umbre (*24.11 și 33.6). Gramaticienii nu au putut stabili ce 
anume era moly, planta lui Hermes. Tzetzes (Despre Licofron 
679) spune că vindecătorii îl numesc „virnanţ sălbatic”, dar 
descrierea din Odiseea sugerează ciclama sălbatică, o plantă 
greu de găsit și care, în plus, are petale albe, bulb închis la 
culoare și miros foarte dulceag. Scriitorii clasici târzii asociază 
numele „moly” cu un soi de usturoi cu flori galbene, despre care 
se credea că creștea (ca și ceapa, ceapa-de-mare și usturoiul 
propriu-zis) atunci când luna era în descreștere, nu în creștere, 
servind astfel drept contradescântec împotriva magiei lunii a lui 
Hecate. Marduk, eroul babilonian, mirosea o plantă divină ca 
antidot împotriva mirosului nociv al Zeiţei Mării Tiamat, dar 
specia ei nu este precizată în epopee (*35.5). 


6. Dumbrava cu plopi-negri a Persefonei se afla în Tartarul din 
vestul îndepărtat, iar Odiseu nu a „coborât” în el - asemenea lui 
Heracle (*134.c), Enea și Dante -, chiar dacă Circe a presupus 
că o făcuse (*31.a). Flegeton, Cocit și Aheron aparţin, de fapt, 
ladului Subpământean. Cu toate acestea, autoarea Odiseei avea 
prea puţine cunoștințe geografice și invoca vânturile de vest, 
sud și nord la întâmplare. Odiseu ar fi trebuit să fie purtat de 
vânturile dinspre est spre Ogigia și dumbrava Persefonei, iar de 
cele din sud spre Telepilos și Eea: însă ea avea o anumită 
justificare ca să îl pună pe Odiseu să se îndrepte spre est, către 
Eea, căci aceasta era Insula Zorilor, unde eroii Orion și Titonos 
își găsiseră moartea. Intrările în mormintele miceniene sub 
formă de stup sunt cu faţa spre est, iar Circe, fiind fiica lui 
Helios, o avea pe Eos („zori”) drept mătușă. 

7. Sirenele (*154.3) erau sculptate pe monumentele funerare 
ca îngeri ai morţii care intonau cântece funerare acompaniate 
de liră; lor le erau atribuite însă și intenţii erotice faţă de eroii pe 
care îi jeleau; și, de vreme ce se credea că sufletul își ia zborul 
sub formă de pasăre, sirenele erau înfățișate, asemenea 
harpiilor, ca păsări de pradă care așteptau să îl captureze. Deși 
erau fiice ale lui Forcus sau ale ladului și, prin urmare, verișoare 
primare cu harpiile, sirenele nu trăiau sub pământ sau în 
peșteri, ci pe o insulă sepulcrală înverzită care semăna cu Eea 
sau Ogigia; și se dovedeau a fi deosebit de periculoase la 
amiază, pe vreme fără vânt, momentul insolaţiei și al 
coșmarurilor siestei. De vreme ce sunt numite și fiice ale râului 
Aheloos, este posibil ca insula lor să fi fost una dintre Echinade, 
la gurile râului Aheloos (*142.3). Sicilieniile plasează în 
apropierea Capului Peloros (acum Faro) din Sicilia, iar latinii, pe 
Insulele Sirenuse de lângă Napoli sau în Capri (Strabon 1.12 - 
*154.d și 3). 

8. „Ogigia”, numele unei alte insule sepulcrale, pare a fi 
același cuvânt cu „Ocean”, iar Ogen este o formă intermediară; 
Calipso („ascuns” sau „cea care ascunde”) este tot o Zeiţă a 
Morţii, așa cum o arată peștera ei înconjurată de arini - copaci 
consacrați Zeului Morţii Cronos sau Bran -, pe ramurile cărora se 
adăposteau ciori-de-mare sau cormorani (*98.3) și păsările ei, 
bufniţele și șoimii. Pătrunjelul era un simbol al doliului (*106. 3), 
iar crinul o floare a morţii (*85.1). Calipso i-a promis lui Odiseu 
tinereţe veșnică, dar el voia viaţă, nu nemurirea eroilor. 


9. Scila („cea care vomită”), fiică a lui Forcus, sau Hecate, și 
Charibda („cea care aspiră”), sunt titluri ale distrugătoarei Zeiţe 
a Mării. Aceste nume au ajuns să fie asociate cu stânci și curenți 
de pe ambele părţi ale strâmtorii Messina, dar trebuie 
interpretate într-un sens mai larg (*16.2 și 91.2). Leucoteea 
(*70.4), sub înfățișare de pescăruș, era Zeița Mării care se jeluia 
după un naufragiu (*45.2). De vreme ce Zeița cretană a Mării 
era reprezentată și sub formă de caracatiță (*81.1), iar Scila îi 
trăgea pe marinari de pe corabia lui Odiseu, este posibil ca 
cretanii, care făceau comerţ cu India, să fi văzut specii tropicale 
de talie mare, necunoscute în Mediterana, care au fost creditate 
cu acest obicei periculos. Descrierea scâncetului Scilei are o 
importanţă mitologică mai mare decât ar părea la prima vedere: 
ea este identificată cu câinii albi cu urechi roșii ai morţii, Haita 
Stafiilor sau Gabriel Ratches dintr-o legendă britanică, ce 
urmăresc sufletele damnaţilor. Aceștia erau străvechii câini de 
vânătoare egipteni, consacraţi lui Anubis și crescuţi și azi pe 
Insula Ibiza, care, atunci când urmăreau prada, scoteau „un 
sunet de  hăituire asemănător scheunatului căţeilor sau 
cântecului gâștei sălbatice din timpul migraţiei” (White 
Goddess, p. 441). 

10. Doar două episoade petrecute între încăierarea lui Odiseu 
cu ciconii și sosirea lui în Feacia par să nu se refere la 
respingerea de nouă ori a morţii: anume vizita lui în insula lui 
Eol și furtul vitelor lui Hiperion. Dar vânturile aflate sub 
stăpânirea lui Eol erau spirite ale morţilor (*43.5), iar vitele lui 
Hiperion sunt cireada furată de Heracle în a zecea lui muncă - 
practic, o victorie asupra ladului (*132.1). Faptul că Odiseu a 
pretins că nu a luat parte la furt nu înseamnă prea mult; nici 
bunicul lui matern, Autolicos (*160.c), nu recunoștea nimic după 
ce șterpelea vitele Soarelui (*67.c). 

11. Odiseu, al cărui nume are sensul de „furios”, îl 
desemnează pe regele sacru cu faţa roșie (*27.12), este numit 
„Ulise” sau „Ulixe” în latină - cuvânt format probabil din ou/os, 
„rană”, și ischea, „coapsă” -, cu trimitere la rana de colţ de 
mistreţ pe care fosta lui doică a recunoscut-o când el s-a întors 
în ltaca (*160.c și 171.9). Străpungerea coapsei de către un 
mistreţ era o formă obișnuită de moarte regală, dar Odiseu 
supraviețuise cumva acestei răni (*18. 7 și 151.2). 


171. Întoarcerea acasă a lui Odiseu 


a. Când Odiseu s-a trezit, nu și-a recunoscut dintru început 
insula natală, pe care Atena o preschimbase prin vrajă. Ea a 
apărut imediat sub înfățișarea unui băiat păstor și a ascultat o 
poveste lungă și mincinoasă, cum că el era un cretan care, după 
ce l-a ucis pe fiul lui, ldomeneu, a fugit spre nord pe o corabie 
sidoniană și a fost lăsat pe țărm împotriva voinţei sale. „Ce 
insulă este aceasta?”, a întrebat. Atena a râs și l-a mângâiat pe 
obraz: „Într-adevăr, ești un mincinos desăvârșit!”, i-a zis. „De n- 
aș ști adevărul, m-ai fi putut păcăli ușor. Ce mă surprinde însă 
este că nu ţi-ai dat seama de deghizarea mea. Eu sunt Atena; 
feacii te-au lăsat aici la țărm la ordinele mele. Imi pare rău că au 
trecut atât de mulţi ani până să te aduc acasă, dar nu am 
îndrăznit să îl ofensez pe unchiul meu, Poseidon, susţinându-te 
prea fățiș.” Atena l-a ajutat să ascundă cazanele, trepiedele, 
mantiile purpurii și cupele de aur ale feacilor la adăpostul unei 
peșteri, apoi l-a transformat în așa fel încât să nu poată fi 
recunoscut - i-a ridat pielea, i-a subţiat și i-a albit șuviţele de 
păr roșcate, l-a îmbrăcat în niște zdrenţe murdare și l-a condus 
la coliba lui Eumeu, bătrânul porcar credincios al palatului. 
Atena tocmai se întorsese din Sparta, unde Telemah se dusese 
ca să îl întrebe pe Menelaos, proaspăt revenit din Egipt, de unde 
ar putea afla vreo veste despre Odiseu. 

Or, trebuie spus că, presupunându-se că Odiseu era mort, nu 
mai puţin de o sută doisprezece prinți tineri și obraznici din 
insulele ce alcătuiau regatul - Dulichion, Samos, Zacintos și 
ltaca însăși - o curtau pe Penelopa, soţia lui, sperând fiecare să 
se căsătorească cu ea și să ia tronul; și cu toţii căzuseră de 
acord să îl omoare pe Telemah la întoarcerea lui din Sparta!*2. 

b. Când i-au cerut prima oară Penelopei să aleagă pe unul 
dintre ei, ea a declarat că Odiseu era cu siguranţă în viaţă, de 
vreme ce întoarcerea lui acasă fusese prezisă de un oracol 
demn de încredere; iar mai târziu, cum ei continuau să o 
grăbească, ea a promis să ia o decizie după ce va termina de 
ţesut un giulgiu pentru bătrânul Laerte, socrul ei. Dar țesutul i-a 
luat trei ani, căci ceea ce ziua ţesea noaptea destrăma; până 
când, în cele din urmă, peţitorii și-au dat seama de șiretlic. In tot 


1472 Homer, Odiseea XIII.187 şi urm. şi XVI.243-53; Apollodor, 
Epitome VII.26-30. 


acest răstimp, ei se distrau în palatul lui Odiseu, bând din vinul 
lui, tăindu-i porcii, oile și vitele și seducându-i servitoarele!*3. 

c. Lui Eumeu, care l-a primit cu bunătate, Odiseu i-a spus o 
altă poveste mincinoasă despre el, chiar dacă a declarat sub 
jurământ că Odiseu era în viaţă și în drum spre casă. Or 
Telemah, debarcat pe neașteptate, a dejucat comploturile 
peţitorilor care voiau să-l omoare și s-a dus direct la coliba lui 
Eumeu; Atena îi spusese să se întoarcă grabnic din Sparta. Dar 
Odiseu nu și-a dezvăluit identitatea până când Atena nu i-a 
îngăduit să o facă și nu i-a redat prin magie adevărata lui 
înfățișare. A urmat o scenă cu adevărat emoţionantă atunci 
când tatăl și fiul s-au recunoscut. Dar lui Eumeu încă nu îi fusese 
împărtășit secretul, și nici lui Telemah nu i s-a îngăduit să o 
anunţe pe Penelopa. 

d. Deghizat tot în cerșetor, Odiseu s-a dus să îi spioneze pe 
peţitori. Pe drum s-a întâlnit cu Melantos, păstorul caprelor lui, 
care l-a ocărât cu nerușinare și l-a lovit cu piciorul în șold; dar 
Odiseu s-a abținut să se răzbune pe loc. Când a ajuns în curtea 
palatului, a dat de bătrânul Argos, pe vremuri un vestit câine de 
vânătoare, întins pe o grămadă de bălegar, râios, decrepit și 
chinuit de purici. Argos a dat din ciotul lui jupuit de coadă și și-a 
lăsat urechile zdrenţuite în jos, semn că l-a recunoscut pe 
Odiseu, care și-a șters pe furiș o lacrimă în timp ce câinele 
murea!74, 

e. Eumeu l-a condus pe Odiseu în sala de ospeţe, unde 
Telemah, prefăcându-se că nu știa cine era, i-a oferit 
ospitalitate. Atunci a apărut Atena, dar fără s-o poată vedea sau 
auzi cineva în afară de Odiseu, și i-a sugerat să facă un tur al 
sălii, cerând de pomană de la peţitori, ca să afle astfel ce fel de 
oameni erau. El a făcut întocmai și i-a găsit pe cât de hrăpăreţi, 
pe atât de zgârciţi. Cel mai neobrăzat din tot grupul, Antinous 
din Itaca (căruia Odiseu i-a spus o poveste complet diferită a 
peripeţiilor sale), a aruncat furios după el cu un taburet. Odiseu 
și-a frecat umărul învineţit și a făcut apel la ceilalţi peţitori, care 
au fost de acord că Antinous ar fi trebuit să fie mai cuviincios, 
iar Penelopa a fost scandalizată când servitoarele i-au povestit 
incidentul. Ea a trimis după presupusul cerșetor, sperând să afle 


1473 Homer, Odiseea XIX.136-58 şi XIV.80-109; Hyginus, Fabula 126; 
Apollodor, Epitome VII.31. 
1474 Homer, Odiseea XIV-XVI; Apollodor, Epitome VII.32. 


de la el vești despre soţul dispărut. Odiseu a promis că va veni 
în salonul regal în seara aceea și îi va spune orice dorește ea să 
audă‘, 

f. Între timp, un cerșetor voinic din Itaca, poreclit „lros”, 
deoarece, asemenea zeiței Iris, era la dispoziția tuturor, a 
încercat să-l alunge pe Odiseu din vestibul. Când acesta nu s-a 
clintit, Iros l-a provocat la un meci de box, iar Antinous a râs cu 
poftă și i-a oferit câștigătorului un drob de capră și un loc la 
masa peţitorilor. Odiseu și-a strâns zdrenţele de pe el, le-a prins 
sub cureaua roasă pe care o purta și s-a pus în gardă în faţa lui 
Iros. Nemernicul a dat înapoi la vederea mușchilor lui 
proeminenţi, dar a fost împiedicat să o ia la fugă de zeflemeaua 
peţitorilor; apoi Odiseu l-a doborât dintr-o singură lovitură, 
având grijă să nu îl omoare, ca să nu atragă prea mult atenţia 
asupra sa. Peţitorii au aplaudat, l-au șicanat, s-au certat, s-au 
pus la ospăţul de după-amiază, au toastat în cinstea Penelopei, 
care acum a venit să smulgă de la ei darurile pentru mireasă 
(chiar dacă nu avea nici cea mai mică intenţie să ia vreo decizie 
definitivă), iar la căderea nopţii s-au împrăștiat fiecare pe la 
casele lor!%78. 

9. Odiseu l-a instruit pe Telemah să dea jos lăncile atârnate 
pe pereţii sălii de ospeţe și să le pună în sala armelor, în timp ce 
el s-a dus să o viziteze pe Penelopa. 

Penelopa nu l-a recunoscut, iar el i-a depănat o poveste lungă 
și amănunţită despre o întâlnire recentă a lui cu Odiseu, care, 
spunea, se dusese să consulte Oracolul din Dodona, dar trebuia 
să se întoarcă în curând în Itaca. Penelopa l-a ascultat cu atenție 
și i-a poruncit Euricleei, bătrâna doică a lui Odiseu, să îl spele pe 
picioare. Euricleea a recunoscut de îndată cicatricea de pe 
coapsa lui și a scos un strigăt de bucurie și surpriză, însă el a 
prins-o de gâtul ei zbârcit și i-a făcut semn să tacă. Penelopa nu 
a observat incidentul, deoarece Atena îi distrăsese atenția”. 

h. A doua zi, la un alt ospăț, Agelaos din Samos, unul dintre 
peţitori, l-a întrebat pe Telemah dacă putea să o convingă pe 
mama lui să se hotărască. Atunci Penelopa a anunţat că era 
pregătită să accepte orice peţitor care putea egala fapta lui 
Odiseu, anume să tragă o săgeată prin găurile a douăsprezece 


1475 Homer, Odiseea XVII; Apollodor, /oc. cit. 
1476 Homer, Odiseea XVIII. 
1477 Ibid. XIX. 


securi așezate în linie dreaptă. Le-a arătat și arcul pe care 
trebuiau să îl folosească: cel primit de Odiseu de la lfitos, cu 
douăzeci și cinci de ani în urmă, când fusese în Mesenia ca să 
protesteze împotriva furtului din Itaca a trei sute de oi cu tot cu 
păstor. Acel arc aparținuse cândva lui Euritos, tatăl lui lfitos, 
instruit de însuși Apollo să tragă cu el, dar pe care Heracle l-a 
întrecut în măiestrie și l-a ucis. Unii peţitori au încercat să 
îndoaie arcul, dar nu au reușit, nici măcar după ce au înmuiat 
lemnul cu seu; așadar, s-a decis ca încercarea să fie amânată 
pentru a doua zi. Telemah, care s-a apropiat cel mai mult de 
reușită, a lăsat arcul jos la semnul lui Odiseu. Apoi, în pofida 
protestelor și insultelor vulgare ale peţitorilor - care l-au obligat 
pe Telemah să o trimită pe Penelopa în camera ei -, Odiseu a 
luat arcul, l-a îndoit cu ușurință și a făcut coarda să vibreze 
melodios, ca să audă toţi. A ţintit cu atenţie și a trimis săgeata 
prin toate cele douăsprezece găuri ale securilor. Intre timp, 
Telemah, care se furișase repede afară, a revenit cu sabia și 
lancea, iar Odiseu și-a declarat în sfârșit adevărata identitate 
străpungând gâtul lui Antinous cu o săgeată. 

i. Peţitorii au sărit în picioare și s-au repezit spre pereţi, dar 
au descoperit că lăncile nu mai erau la locurile lor obișnuite. 
Eurimahos a cerut îndurare, iar când Odiseu a refuzat, a scos 
sabia și s-a repezit spre el; atunci o săgeată i-a străpuns ficatul, 
iar el s-a prăbușit mort. A urmat o luptă crâncenă între peţitorii 
disperaţi, înarmaţi cu săbii, și Odiseu, fără alte arme decât 
arcul, dar postat în faţa intrării principale în sală. Telemah a 
fugit înapoi în sala armelor și a adus scuturi, lănci și coifuri, 
înarmându-i pe tatăl său, pe Eumeu și pe Filetios, cei doi 
servitori credincioși care erau alături de el; căci, chiar dacă 
Odiseu doborâse mulţi peţitori, rezerva lui de săgeți era pe 
sfârșite. Melantos, care se furișase pe o ușă laterală ca să aducă 
arme peţitorilor, a fost prins și legat fedeleș atunci când a 
revenit pentru a doua oară din sala armelor, așa încât nu a 
reușit să îi înarmeze decât pe câţiva dintre ei. Apoi măcelul a 
continuat, iar Atena, sub forma unei rândunele, a zburat ciripind 
dând ocol sălii, până ce toţi peţitorii și susținătorii lor zăceau 
morți, în afara crainicului Medon și a bardului Femios; pe ei 
Odiseu i-a cruțat, deoarece nu îl nedreptăţiseră nemijlocit și 
fiindcă persoanele lor erau sacrosancte. Acum, el s-a oprit să o 
întrebe pe Euricleea, care le închisese pe femeile palatului în 


apartamentele lor, câte dintre ele rămăseseră credincioase 
cauzei lui. Ea a răspuns: „Doar douăsprezece s-au făcut de 
ocară, stăpâne”. Servitoarele vinovate au fost chemate să 
curețe sala de sânge, cu bureţi și apă; iar după ce au terminat, 
Odiseu le-a spânzurat în șir. S-au zbătut puţin, dar s-au liniștit 
curând. Apoi Eumeu și Filetios l-au scurtat pe Melantos de 
extremităţi - nas, urechi, mâini, picioare și organe genitale, care 
au fost aruncate la câini!%%8. 

j. Din nou împreună, în sfârșit, cu Penelopa și cu tatăl său, 
Laerte, Odiseu le-a povestit diversele lui aventuri, de data 
aceasta respectând adevărul. Un detașament de rebeli din Itaca, 
rudele lui Antinous și ale celorlalţi peţitori morţi, s-a apropiat; 
văzând că Odiseu era depășit numeric, bătrânul Laerte a intrat 
decis în luptă, o luptă care a mers destul de bine pentru ei, până 
când Atena a intervenit și a impus un armistițiu!*'9. Rebelii au 
deschis atunci un proces comun contra lui Odiseu, numindu-l 
judecător pe Neoptolem, regele Insulelor Epirot. Odiseu a 
consimţit să-i accepte verdictul, iar Neoptolem a hotărât că el 
trebuia să își părăsească regatul și să nu se întoarcă decât după 
zece ani, timp în care moștenitorii peţitorilor au primit ordin să îl 
despăgubească pentru prădăciunile lor, plăţile urmând să fie 
făcute lui Telemah, devenit acum rege!%%. 

K. Însă Poseidon trebuia să fie îmbunat, iar Odiseu a plecat pe 
jos, așa cum îi spusese Tiresias, peste munţii Epirului, purtând o 
vâslă pe umăr. Când a ajuns în Tesproţia, localnicii din sate i-au 
strigat: „Străine, de ce porţi un băț de vânturat acum, la vreme 
de primăvară?”. Prin urmare, el i-a sacrificat lui Poseidon un 
berbec, un taur și un mistreţ și a fost iertat!%81. Totuși, de vreme 
ce încă nu se putea întoarce în Itaca, s-a căsătorit cu Calidice, 
regina din Tesproţia, și i-a condus armata în războiul contra 
brigilor, călăuzit fiind de Ares; dar Apollo a cerut un armistițiu. 
Nouă ani mai târziu, Polipetes, fiul lui Odiseu cu Calidice, a 
succedat la conducerea regatului tesproţian și Odiseu s-a întors 
acasă, în ltaca, pe care Penelopa o stăpânea acum în numele 
tânărului lor fiu, Poliportes; Telemah fusese surghiunit în 


1478 Homer, Odiseea XX-XXII; Hyginus, /oc. cit.; Apollodor, Epitome 
VII.33. 

1479 Homer, Odiseea XXII-XXIV. 

1480 Plutarh, Quaestiones Graecae 14. 

1481 Homer, Odiseea X1.119-31; Apollodor, Epitome VII.34. 


Cefalonia, căci un oracol îl anunţase: „Odiseu, chiar fiul tău te 
va ucide!”. În Itaca, moartea lui Odiseu a venit de pe mare, cum 
prezisese Tiresias. Telegonos, fiul lui cu Circe, care plecase pe 
mare în căutarea lui, a atacat Itaca (pe care o confundase cu 
Corcira), iar Odiseu a ieșit să respingă atacul. Telegonos l-a ucis 
pe țărm, arma fatală fiind o lance prevăzută cu un spin de 
pisică-de-mare. După ce a petrecut, după lege, un an în exil, 
Telegonos s-a căsătorit cu Penelopa. Telemah s-a căsătorit 
atunci cu Circe; astfel că ambele ramuri ale familiei au devenit 
strâns unite!4%2. 

I. Unii neagă că Penelopa i-a rămas credincioasă lui Odiseu. Ei 
o acuză că s-a însoţit cu Amfinomos din Dulichion sau cu toți 
peţitorii ei pe rând, și spun că rodul acestor uniuni a fost Pan, 
zeul monstruos - la vederea căruia, de rușine, Odiseu a fugit în 
Etolia, după ce a trimis-o pe Penelopa, căzută în dizgrație, 
tatălui ei, Icarios, în Mantinea, unde mormântul ei mai putea fi 
văzut. Alţii consemnează faptul că ea i l-a născut pe Pan lui 
Hermes și că Odiseu s-a căsătorit cu o prinţesă din Etolia, fiica 
regelui Toas, l-a zămislit cu ea pe cel mai mic dintre fiii lui, pe 
Leontofonos, și a murit de bătrâneţe la o vârstă respectabilă. 

x 

1. Uciderea peţitorilor de către Odiseu ţine de alegoria lui 
Ulise: este încă un exemplu de rege sacru care refuză să moară 
la încheierea domniei lui. Cu alte cuvinte, el intervine în 
concursul de tras cu arcul organizat pentru stabilirea 
succesorului său (*135.1) și îi ucide pe toţi candidaţii. În 
vechime, un concurs de tras cu arcul pentru un pretendent la 
tron pare să fi constat în a trage printr-un inel pus pe capul unui 
băiat (*162.10). 

2. Odiseea nu sugerează nicăieri în mod direct că Penelopa nu 

i-a fost credincioasă soţului ei în timpul îndelungatei lui absente, 
chiar dacă i-a fermecat pe peţitori cu cochetăria ei, a stors tribut 
de la ei și a manifestat o preferinţă categorică față de 
Amfinomos din Dulichion (Odiseea XVI.394-8). Dar Odiseu nu 
are suficientă încredere în ea ca să își dezvăluie identitatea 
până când nu își ucide rivalii; iar mama lui, Anticleea, arată că 
avea ceva de ascuns de vreme ce nu îi spune nici un cuvânt 
despre peţitori (Odiseea X1.180 și urm.). Povestea arhaică prin 
care Penelopa devine mama lui Pan cu Hermes sau, alternativ, 
cu toţi peţitorii, pare să se refere la zeița Penelopa și la orgiile ei 
primitive de primăvară (*26.2). Încornorarea lui Odiseu și 
întoarcerea ulterioară a Penelopei în Mantinea, o altă poveste 
arhaică, sunt un memento al insolenţei lui de a o fi obligat să 
vină cu el în ltaca, împotriva străvechiului obicei matrilocal 
(*160.e). Dar Nausicaa, autoarea, spune povestea în propriul ei 
mod, scoțând-o basma curată pe Penelopa. Ea acceptă sistemul 
patriarhal în care s-a născut și preferă ironia blândă satirei 
crude care se regăsește în //iada. Zeița este înlocuită acum de 
Zeus Atotputernicul, regii nu mai sunt sacrificați în onoarea ei, 
iar epoca mitului a luat sfârșit - cu atât mai bine! Nausicaa nu 
vede vreun impediment, câtă vreme încă mai poate să 
glumească și să se joace cu mingea împreună cu amabilele ei 
servitoare, să le tragă de păr pe cele care o supără, să asculte 
poveștile bătrânei Euricleea și să îl joace pe degete pe tatăl 
Alcinoos. 

3. Astfel, Odiseea nu îi mai recunoaște pe Laerte, Odiseu și 
Telemah decât ca o triadă masculină patriarhală de eroi 
susținuți de Atena, cea născută din Zeus, și triumfând asupra 
dușmanilor lor, în timp ce fetele servitoare sunt spânzurate în șir 
pentru lipsa lor de cuviinţă, ceea ce arăta că Nausicaa 
dezaprobă  promiscuitatea premaritală, deoarece sărăcește 
piaţa căsătoriilor. 

Sfârșitul a fost păstrat de alți mitografi. Odiseu este surghiunit 
în Tesproţia și Telemah în Cefalonia, în timp ce Penelopa 
rămâne mulțumită în palat, stăpânind în numele fiului ei, 
Poliportes. Profeţia lui Tiresias rămâne, desigur, să fie împlinită: 
Odiseu nu va muri liniștit, de bătrâneţe, asemenea respectatului 
și vorbăreţului Nestor. Moartea trebuie să îl lovească în stilul 
tradițional pe care el îl credea abolit: Copilul Anului Nou, călare 
pe un delfin, îl va străpunge cu o lance având în vârf un spin de 


pisică-de-mare. O soartă foarte asemănătoare a avut și Catreu 
din Rodos: fiul lui, Altemenes, l-a străpuns din greșeală cu 
lancea pe plajă (*93.2). Lăncile cu spin de pisică-de-mare, 
utilizate și în Polinezia, provocau răni cu inflamații pe care grecii 
și latinii le considerau incurabile (Aelianus, Despre natura 
animalelor 1.56); pisica-de-mare (trygon pastinaca) este foarte 
răspândită în Marea Mediterană. Se spune că Heracle fusese și 
el rănit de una dintre ele (*123.2). 

4. Căsătoria lui Telemah cu Circe și a lui Telegonos cu 
Penelopa sunt surprinzătoare la prima vedere. Sir James Frazer 
(Apollodor Il p. 303, ed. Loeb) pune aceste uniuni aparent 
incestuoase în legătură cu regula conform căreia, în societăţile 
poligame, un rege moștenea toate concubinele tatălui său, în 
afara mamei lui (2 Regi XVI.22 și urm.). Dar poligamia nu a fost 
niciodată o instituţie în Grecia și nici Telemah, nici Telegonos, 
nici Oedip, un Copil al Anului Nou „născut din valul cel mare” 
care și-a ucis tatăl și s-a căsătorit cu văduva lui, locasta 
(*105.e), nici Hilos, fiul lui Heracle, care s-a căsătorit cu lole, 
mama lui vitregă (*145.e), nu erau poligami. Fiecare dintre ei nu 
a făcut altceva decât să îl ucidă pe regele Vechiului An și să îi 
succeadă, în stilul mitic străvechi, fiind numit după aceea fiul 
lui. Aceasta explică de ce Telemah se pregătește să îndoaie 
arcul - ceea ce i-ar fi adus-o pe Penelopa de soţie -, dar Odiseu 
se încruntă la el și Telemah renunţă; este un detaliu care a 
supravieţuit din povestea lui Ulise, preluat în mod necritic în 
Odiseea. 

5. Cine poate să știe dacă părul roșcat al lui Odiseu are vreo 
semnificaţie mitică aparte (*133.8) sau dacă este o simplă 
particularitate personală irelevantă, ca și picioarele lui scurte, 
aparținând vreunui aventurier oarecare din Sicilia pe care 
Nausicaa îl descrie ca fiind Odiseu? Desigur, Autolicos l-a 
denumit la naștere „cel furios” (*160.0), iar părul roșcat e 
asociat în mod tradițional cu un temperament irascibil. Or, deși 
e numită epopee, Odiseea este în realitate primul roman 
grecesc și, prin urmare, complet lipsită de răspundere în ceea 
ce privește miturile. Am sugerat posibilele împrejurări ale 
compunerii ei într-un alt roman, Homer's Daughter (Londra și 
New York, 1955). 

Index 


Multe sensuri sunt îndoielnice. 

Numele cu caractere cursive indică personaje care nu fac 
parte din mitologia greacă. 

Referințele nu sunt la pagini, ci la numerele paragrafelor. 


A 


Abas - șopârlă 24.e, 9; 72.3; 73.a 

Abderos - fiul luptei (?) 71.1; 130.b-c; 168.6 

Acacalis - fără ziduri 90.a-b, 2 

Academos - al unui tărâm tăcut 104.b 

Acamas - inepuizabil 86.a; 101.a; 131.11; 167.c; 168.d-e, j, 
169.j 

Acarnan - ciulin 107.9 

Acastos - acatastatos, instabil (?) 80.b; 81 passim; 148.i; 155 
passim; 162.d, 8; 169.f 

Acca - cea care inventează 141.1 

Acco - cea care inventează 141.1 

Acesidas - departe de Muntele Ida 53.b; 164.6 

Achis 159.4 

Acidusa - ființă înţepătoare 137.t 

Acmon - nicovală sau ciocan 53.c; 136.c 

Acrisios - imprudenţă 21.8; 38.8; 69.1; 72.9; 73 passim; 81.7; 
109.c; 148.; 

Acteon - care locuiește pe malul râului 22.;, 1; 28.2; 31.3; 
32.1; 54.b; 82.e, j; 138.4 

Acteos - de pe coastă 25.d 

Actis - rază de lumină 42.c, 4 

Actor - lider 81.7, 8; 138.a-b; 148.;, 166.b 

Adam 4.3, 28.6; 51.2; 145.5; 146.2 

Adanus - omul ghindelor 159.3 

Adimnos - cel care nu apune 89.d, 9 

Admete - neîmblânzită 131.3, j, 1,3 

Admetos - neîmblânzit 10.b; 21.1, 7; 69 passim; 80.c; 130.b; 
148. 155./ 

Adonis - stăpân 18.h-j, 2, 6-7; 24.5, 11; 27.10; 58.d; 77.2; 
101.h; 126.1; 136.1; 141.3 


Adrast - cel care nu dă înapoi 102.c; 106 passim; 107.b-c; 
138.9; 158./ 

Adrasteea - cea care nu poate de evitată 7.0, 3; 32.3 

Aegleis - strălucitoare 91.g. 

Aelianos - imn funebru 110.c 

Aelo - ochiul furtunii 150./ 

Aesculapius (Esculap) - ex aesculeo apiens, atârnând de un 
stejar comestibil (?) 50.;, 2 

Aetius - creator 95.b, 6 

Afaia - neîntunecată sau care dispare 89.b, 4 

Afareu - fără veșminte 74.b-c, g, K; 94.f, 141.f 

Afeidas - din abundență 141.a 

Afidamas - amphidamas, a-l îmblânzi (?) 141.a 

Afidnos - care se micșorează până ce dispare 103.b; 104.e 

Afrodita - născută din spuma mării 6.6; 11 passim; 13.b; 15.b, 
1; 18 passim; 19.a; 23.1; 28.f, 32.4; 33.7; 65.a, 1; 67.2; 71.a; 
80./;, 83.1; 92.J, 98.9, k; 101.b, 5; 108.f 126.1; 137.s; 152.a, 2; 
154.d; 159 passim; 162.4; 163.c, n; 167.4; 169.1; 170.9 

Catascopia - care privește în jos 101.c 

Cea Mai Vârstnică dintre Ursite 10.3; 18.4 

cipriotă 18.8 

Cometo - cu păr strălucitor 91.1 

Epitragia - transformată în ţap 98.9 

Epitymbria - a mormintelor 18.4 

Erycina - a ierbii-negre 18.3; 132.r 

Federală 99.9 

Lupoaica 81.9 

Melenis - cea neagră 18.4 

Migonitis - care unește 159.s 

Peștele 36.a 

Schoenis - cu coș din papură 80.4 

Scotia - cea întunecată 18.4 

Străina 159.v 

Temniană 109.9 

troiană 160.8 

Urania - regina muntelui 10.c, 3; 18.3 

Victorioasă 60.k 

Agameda - foarte șireată 138.6 

Agamede - foarte șiret 51.; 84.b; 121.f 169.2 

Agamemnon - foarte hotărât 92.4; 93.c; 111.f, j, n; 112 


passim; 113 passim; 116.h, 1-2; 131.11; 159.a, m; 160 passim; 
161 passim; 162 passim; 163 passim; 164.e; 165 passim; 166 
passim; 167 passim; 168 passim; 169 passim; 170.p 

Aganipe - iapă care ucide cu milă 73.c 

Aganos - blând 159.v 

Agapenor - multă suferinţă 169.n 

Agatirsos - multă furie 132.v 

Agave - de sânge nobil 27.f, 9; 59.d 

Agelaos - păstor 136.9; 159 passim; 171.h 

Agenor - foarte viteaz 56.b, 3; 57.a, 1; 58 passim; 60.3; 73./; 
142.5; 150. 

Agieus - cel de pe stradă 51.b 

Aglae - strălucitoare 73.a; 105.5 

Aglaos - splendid 111.9 

Aglauros - care împrăștie rouă 25 passim 

Agraulos - rustică 25.0, f, 4 

Agreus - sălbatic 82.d 

Agriope - faţă fioroasă 28.b, 4 

Agrius - sălbatic (centaurul/) 35.9; 126.b; 164.a; 170.k 

Ahates - agată 162.b 

Ahelois - cea care alungă durerea 142.3 

Aheloos, r. - cel care alungă durerea (?) 7.4; 67.4; 107.e, 1; 
127.2; 134.8; 142 passim; 170.9, 7 

Aheos - întristat 43.b, 1; 44.a 

Ahile - fără buze 31.c; 81.r-s, 1; 126.9, 2; 138.4; 157.c; 160 
passim; 162 passim; 163 passim; 164 passim; 165.a-b; 166.a, g; 
168.|-/; 169.9; 170.p 

Aianes - insuportabil 160.m 

Aiax cel Mare - al pământului 66.; 81.e; 110.6; 137.;, 159.8; 
160.K, n, p-g, 2, 6; 162.m; 163 passim; 164 passim; 165 passim; 
168 passim; 170.p 

Aiax cel Mic 160.g, 2, 6; 163.h; 164.m; 165.5; 168 passim 

Aicmagoras - spirit războinic al pieţei 141.; 

Aidoneos - Hades 103.e 

Aidos - rușine 32.1 

Aissa - grabnic 160. 

Alalcomeneos - păzitor 5.1 

Alalcomeneu - păzitor 5.a, 1 

Alastor - spirit răzbunător 111.p, 5 

Alcaizi - fiii celui puternic 122.8, 2 


Alcatoe - putere năvalnică 27.9 

Alcatoos - putere năvalnică 67.1; 109.e, o; 110.c-e, 2; 120.c 

Alcesta - puterea căminului 69 passim; 106.6; 134.4, 8; 155 
passim 

Alceu - cel puternic 88.h; 118.d, 3; 119.b; 131.6; 136.9 

Alcidice - dreptate puternică 68.b 

Alcimede - foarte viclean 148.b 

Alcimedon - conducător puternic 141.; 

Alcimenes - foarte viclean sau organe genitale puternice 
156.e 

Alcinoos - foarte istet 148.9; 154 passim; 170.2; 171.2 

Alcione - regina care alungă [furtunile] 45 passim; 95.b; 
110.c; 125.c; 126.d; 149.5; 160.12 

Alcioneu - a/ceoneus, măgar puternic 35.c, 4-5; 67.1; 132.w 

Alcipe - iapă puternică 19.b, 2; 25.2; 74.6; 92.a; 94.b 

Alcis - putere 121.c, 3 

Alcmaeon - efort mare 85.1; 107 passim; 113.6; 115.4; 137.m 

Alcmene (sau Alcmena) - puterea lunii sau puternică la mânie 
74.1; 88.i, 9; 110.c; 118 passim, 119 passim, 138.0; 145.e, n; 
146 passim 

Alcon - puternic 119.7, 4 

Alea - cea care macină 141.a, 1 

Alecto - imposibil de numit 6.a; 31.9; 115.2 

Aleos - care macină 140.b; 141 passim 

Aletes - rătăcitorul 113.6; 117.a 

Alexandru - protector 146.c 

Alexiares - care păzeşte de război 145.; 

Alexiroei - care abate cursul apei 136.b, f 

Aleyn 73.2 

Alfesibeea - aduce mulţi boi 58.d, 2 

Alfeu, r. - albicios 22.9, 2 

Alfito - zeița albă 22.2; 52.7; 61.1; 113.7 

Aloeu - al armanului 19.b; 37.a, 1 

Aloizi - copiii armanului 35.2; 36.4; 37 passim 

Alope - a/lopecoais, vicleană ca o vulpe 49 passim, 96.j, 5 

Alopecos - vulpoi 116./, 4 

Alteea - nalbă 80.a, í, 1; 142.a 

Altemenes - puterea creșterii 93 passim; 171.3 

Alxion - războinic 109.b 

Amalteea - blândă 7.b, 3-4; 26.b; 30.3; 108.6; 142.d 


Amarinceu - săgeată rapidă 138.a-b, 5; 139.e-f 

Amathaon 103.1; 108.8 

amazoane - femei-lună 27.0; 39.5-6; 75.0; 100 passim; 131 
passim; 132.f, 134.2; 151.ad-e; 152.j, 164 passim 

Ameinias - neostenit 85.c, 1 

Amfiaraos - de două ori blestemată 51.9; 80.c, e, g; 106 
passim; 107.a; 148.; 

Amfiction - care leagă laolaltă 24.5; 38.7, 8 

Amfictionis - care leagă laolaltă 38.8 

Amfidamas - care-i îmblânzește pe cei din jur 108.6; 127.8; 
133.K; 160.m 

Amfilohos - dublă ambuscadă 51.9, 8; 107.0, i; 169.c, e 

Amfimaros - ambidextru (?) 147.b 

Amfinome - care paște peste tot 148.b; 155 passim 

Amfinomos - care paște peste tot 171./,2 

Amfion - născut în două ţinuturi 76.a-c, 2; 77 passim; 109.j, 6 

Amfisa - putere dublă 43.1 

Amfisos - putere dublă 21. 

Amfitrion - care hărțuiește din două părți 74.1; 89.h-i 111.b; 
118 passim, 119 passim, 120.a; 121.0; 122.e; 135.e; 146.9; 
167.b 

Amfitrita - al treilea element [marea] 16.b, 1-2; 47.c; 87.6; 
91.2; 98./ 

Amiclas - foarte desfrânat 77.b; 125.c 

Amicos - muget răsunător 131.e, h; 150 passim; 151.c 

Amimone - nevinovat 16.e, 5; 60.9, o 

Amintor - apărător 142.6; 143.;;, 160./ 

Amitaon - nespus de mare 112.b; 138.m 

Ammon - nisipos 27.b; 51.1; 90.a, 1 

Amnisos (nimfe din) - ale mioarelor 22.f 

anakim 88.3; 117.3 

Anatha 9.4; 41.4; 61.1; 82.4; 98.7; 114.4; 133.10; 141.1; 
169.5 

Anax - rege 88.0, 3 

Anaxagoras - rege al pieţei 72.k 

Anaxandrides - fiu al omului regal 117.0, 7 

Anaxibia - putere de regină 111.f sau Euridice 164.e 

Anaxo - regină 104.;;, 118.a 

Anceu - din vâlcea 18.7; 80.c-a, g; 148.i 151.c; 154.;, 157, 


Anchinoe - ageră la minte 60.a 

Ancius - din vâlcea 126.b 

Androcleea - glorie oamenilor 121.c, 3 

Androgeneia - mama oamenilor 89.a 

Androgeu - om al pământului 66.1; 90 passim; 91.a, f 98.a, C, 
p; 131., 6 

Androgyne - femeie-bărbat 18.8 

Andromaca - bătălia oamenilor 158.8; 168. 

Andromeda - conducător al oamenilor 73 passim; 137.2 

Andron - locuința omului 160.u 

Androphonos - ucigașa bărbaţilor 18.4 

Andros - bărbătesc 88.h 

Angitia - zeița-şarpe 157.a 

Anhiale - aproape de mare sau înconjurat de mare 53.a 

Anhise - trăind cu Isis 18.f-g, 3; 137.g; 158./, n 159.4; 162.K; 
168 passim 

Anicetos - invincibil 145./ 

Anios - neliniștit 88.A; 160.t, u-v 

Anippe - iapă regească 133.k 

Annwm 31.3 

Anotimpuri 11.a; 12.a, 4; 13.a, 2 

Antagoras - cu fața spre piață 137.q 

Antedon - cel care se bucură de flori 90./, 7 

Anteea - înflorită 95.1 

Anteia - care precedă 70.2; 73.a; 75.a, e, 1 

Anteis - înflorit 91.9 

Antenor - în locul unui bărbat 158.7 150.g; 162.n; 166.j, I 
167.e, /, 1; 168 passim 

Anteu - implorat 53.3; 109.£ 132.f, 133 passim; 134.6, 8-9 

Anteu (fiu al lui Antenor; poreclă a lui Dionysos) - înflorat 
85.2; 159.9, 4 

Antevorta 154.3 

Anthas - înflorit 95.b 

Antibia - putere ce rezistă 110.c 

Anticleea - cheie falsă sau în locul celei renumite 67.c; 96.a; 
160.c; 170.n-o0; 171.2 

Antielos - în apropierea terenului mlăștinos 167.K, 2 

Antifas - cel care vorbește în locul 167.;, 3 

Antifates - purtător de cuvânt 170.h 

Antifos - contrar 158.0 


Antigona - în locul unei mame 105.K; 106.m 

Antileon - curajos ca un leu 120.b 

Antiloh - participant la o ambuscadă contra 164.e-f, m 

Antinous - minte ostilă 171 passim 

Antioh - care conduce împotrivă 143.b 

Antiope - cea faţă în față cu 43.2; 68.2; 76 passim, 100 
passim; 101.b; 131.e, g; 151.f 154.a, 1; 167.h; 170.0 

Antipenos - pedeapsă indirectă 121.c, 3 

Anu 6.6 

Anubis 17.2; 31.3; 34.1; 170.9 

Apemosine - inconștienţă 93 passim 

Apesantos - care se lasă purtat împotriva (?) 123.e, 5 

Apis - îndepărtat 56.p; 64.c, 3-4; 75.5 

Apollo - distrugătorul sau omul cu mărul 13.c; 14 passim; 17 
passim; 18.j, 20 passim; 22.b; 28.9, 3; 40.3; 42.1; 43.h; 44.8; 
50.c-e, 4; 51.d, 4; 52.8; 66.i;, 69.a, C 74.e-f, 76.c; 77.a-b; 82.a-c, 
1; 83.9; 84.b; 91.b; 95.h, 5; 97.1; 98.t, u, 10; 107.f, 113.f. 114.f, 
n; 115.4; 116.3; 135.0, 2-3; 137.3; 139.f 143.f 154.i; 158 
passim; 161 passim; 163.j, p, 3; 164.j; 167.j; 169 passim 

Agros (Vânătorul) 110.d; 133./ 

Aleos (Smintitul) 169.m 

Cileanul 109.g, 2 

Delfinios (Delfinul) 97.a; 99.a 

Frigianul 158.d 

Hiperboreanul 21.3; 113.7 

al Îmbarcărilor 149.a 

Liceios (Lupul) 60.4, 8 

Pur 82.b 

Pythianul 28.3; 99.c; 100.b 

Sminteus - șoarecele 14.2; 21.3; 90.3; 158.8, j, 2; 161; 

solar 109.2 

de pe Stânca Albă 89.j 

Timbreos 158.p; 161./; 162.9; 163.a; 164.k; 166.9; 167.ħ-i 

al Zorilor 151.b 

Apsirtos sau Egialeu - purtat de apă 148.9; 152.c; 153 passim 

Apsu 36.2 

Aghat 41.4 

Arahne - păianjen 25.ħ, 6 

Arawn 108.8 

Arcas - urs 64.c; 132.r 


Archias - eminent 142.9 

Ardalos - murdar 95.c 

Areia - războinică 88.b 

Arene - ca un bărbat 74.c 

Ares - luptător 1.3; 12.c, 2; 15.b; 18.b-a, j; 19 passim; 35.0; 
37.b, d, 3; 40.b; 46.a; 48.d; 58.9; 59.a, e; 67.9; 70.m; 80./, 1; 
102.e; 106./, 1; 109.b, d; 130.a; 133.0; 139.b, 1; 143.9; 151.f, 4; 
152.h-i;, 159.h; 164.a 

din Colhida 148.9 

Arestanas - puterea rugăciunii 50.d 

Arete - inexprimabilă 154 passim; 170.z 

Aretusa - ardusa, care stropește 22.2; 82.9 

Argeius - albit 110.c; 144.a 

Argeos - strălucitor 151.7 

Arges - strălucire 3.b, 2; 22.d 

Argia - strălucitoare 106.3, c 

Argiope - chip luminos 58.a, 2; 96./, 5; 141l.e 

argonauțţi 28.b; 70.6; 126.f. 128.b; 133.f. 134.6; 137.e; 148 
passim, 149 passim; 150 passim; 151 passim; 152 passim; 153 
passim; 154 passim; 155 passim; 156 passim 

Argos - strălucitor 

câine de vânătoare 171.d 

fiul Medeei 156.e 

Panoptes - strălucitorul, cel cu o sută de ochi 33.6; 56.a 

din Tespiai 148.h-i 152.; 

Arhelaos - stăpânitor al oamenilor 117.g; 169.5 

Arhemoros - creator al destinului sau lăstar originar de măslin 
106.ħ, 3 

Arhipe - cea mai bună dintre iepe 136.b 

Arhippe - iapă dominantă 110.c 

Arhiteles - cu puteri depline 142.9 

Aria - stejar 21.;, 7; 88.b 

Ariadna - ariagne, cea mai pură, sau prearodnica mamă a 
orzului 27.4 8; 38.h, 3; 79.2; 88.h, 10; 90.a-b, 1; 92.12; 98 
passim; 101.d; 104.4; 114.6; 160.a; 170.0 

Aridela - cea foarte vădită 98.s, 5 

Arion - obârșie nobilă 16.7, 5; 33.4; 75.3; 106./; 138.9, 7 

muzicianul 87 passim 

regele Miletului 137./ 

Arisba - de la aristo și baino, care călătorește cel mai bine (?) 


158.m; 166.f 

Aristeu - cel mai bun 21.;; 28.c; 82 passim; 154.b 

Aristipe - cea mai bună dintre iepe 27.9 

Aristo - bun 117.0, 7 

Aristomenes - cea mai mare forță 74.0; 146.6 

Arjuna 135.1 

Armenos - unire 154./ 

Arnacia - blană de oaie 160.d 

Arne - mielușea 43 passim; 91.a; 148.b 

Arneea - mioară 160.d 

Arsinoe - care gândește ca un bărbat 

doica lui Oreste 113.a 

fiică a lui Fegeu 107.e-g 

fiică a lui Minias 27.9 

Arsipe - arsipous, care ridică piciorul (?) 27.9 

Artemis - mare izvor de apă (?) 14 passim; 21.b, d; 22 
passim; 37.c; 41.a-e, 4; 43.c; 50.4; 69.2; 72.i; 77.a-b; 80 passim; 
89.a, 2; 98.s, u, 7; 100.2; 101.b, k-i; 108.k&; 111.c; 116 passim, 
117.2; 125 passim; 126.1; 142.8, [; 145.j;, 161.0 

Afaia - neîntunecată 89.4 

Agrotera (care vânează) 110.d 

Alpheia - alburie 22.2 

Anaitis - de pe planeta Venus 116.j 

din Aricia 101./ 

din Brauron 116.5 

Caria 57.2 

Caryatis - din nuc 86.b 

Căprioara 125.1, 3 

Cea Spânzurată 88.10; 91.3; 98.5 

Cordaca - a dansului funiei 109.p 

Dictinna - a plasei 116.c 

Doamna Lacului 89.b 

din Efes 22.1; 100.g; 116.5; 131.d, 3, 5 

Elaphios - asemenea căprioarei 125.1 

Eucleia (Cea Vestită) 121.c, e 

Hiperboreana 155.d-e 

Hyacinthotrophos - doica lui Hiacintos 91.3 

llitia - cea care vine în ajutorul lăuzelor 15.a, 1 

Lafria - prădătoarea 22.6; 89.0, 4 

Lupoaica 114.h 


Lygodesma - înfășurată în crengi de salcie 116.1 

Metapontina 43.e 

olimpiană 22.1 

Ortia - cea dreaptă 103.b; 109.8; 116.c, k-/, 4 

Ortosia 141.h 

pisică 36.a 

Salvatoarea 98.x; 134.9 

Saronica 101.9 

a Sfatului cel Bun 60.k 

Stăpâna Celor Sălbatice 22.1, 6 

Stimfaliana 128.d 

Taurica 100.1; 116.b-c, j, 117.a 

Tauropolos - ucigaș de taur 116.c, +j; 131.c 

Toanteia - din Toas 116.c 

Tridaria - întreită distribuitoare a sorții 72.5 

Trivia - a celor trei căi 116.c 

Arthur, rege 31.3; 81.2; 95.5; 98.3; 103.1; 154.3 

Aruru 4.2, 5; 39.8 

Asaracos - assaros, dispreţuitor (?) 158.9 

Asbtaroth 11.1 

Ascalafos - bufniţă ciuf-de-câmp 24.j, I, 12; 134.d 

din Orhomenos 148./; 

Ascalus - nenumit 169.6 

Ascaniu - fără cort 168.0 

Asclepius - veșnic blând 3.b; 21.;, n, 9; 41.d, 3; 50 passim; 
51.9; 74.b, k; 90.4; 101.k, m; 133.11; 140.a; 166./ 

Agnitas - purificator 50.4 

Cotyleanul - al-Căușului-palmei 140.d, 1 

Ashtar 30.4 

Asios - murdar 158.m 

Asopos, r. - asiapaos, niciodată liniștit (?) 66 passim; 67.f, i, 4; 
76.b; 81.d; 109.b; 151.d 

Astarte 56.2; 58.2; 68.4; 73.7; 164.2 

Asteria - al cerului înstelat sau al soarelui 88.1; 109.5, 3; 
130.a 

Asterion, r. - al soarelui 16.e 

Asterios - al cerului înstelat sau al soarelui 

fiu al lui Cometes 148./; 

gigant 88 passim; 98.c, 2 

mai mic 89.a 


Asterodeia - zeița soarelui 152.c 

Asterope - chip al soarelui 109.b; 158.n 

Astianax sau Scamandrios - rege al cetății 168 passim 

Astidamia - îmblânzitoare a orașelor 110.c; 138.h; 142.6; 
143. 

Astinome - legiuitor al orașului 162./ 

Astiohe - stăpână a cetăţii 110.9; 141.9; 142.6; 158.9, í; 
160.z; 162.6; 166.; 

Astipaleea - cetate veche 137.p 

Astrabacos - leac sigur 116./ 

Astreos - înstelat 40.p, 2 

Asvini 16.6 

Atabyrios (cuvânt negrecesc) 67.1; 93.1 

Atalanta - hotărâtă 80 passim; 141.d; 148. 152. 

Atamas - secerător la înălţime 24.3; 27.a; 70 passim; 151.f 
157.d; 169.5 

Atena - inversul sumerianului Anatha - Regina Cerului (?) 4.b; 
5.a; 8 passim; 9.d, 1-2, 4-5, 7; 16.c-e, 3-4; 17.3; 18.[; 19.6; 21, 
9; 22.7; 23.1; 25 passim; 30.b; 33.b, 5; 35.b; 39.9, 2, 10; 50.e, 
2-3, 6-7; 58.9; 66.9; 70.7; 73.f, h, 75.c, 3; 89.4; 97.4; 105.9; 
106./j; 114.9, m-n, 2, 4; 115 passim, 116.h-i, 1; 119.a; 124.0; 
128.1; 134.c, g; 139.b, e, 1; 141.b-c, 1; 142.2; 143.9; 145.h; 
148.h; 158.e, i, k; 159 passim; 160.p; 165.c; 167 passim; 168.f- 
9, 2; 170 passim; 171 passim 

Apaturia - care păzește de înșelăciune 95.d 

capra 50.6 

Chrise - aurie 161.j 

Colocasia - a nufărului roșu 111.7 

Coronis - a corbului sau a ciorii 25.5 

ltone - a salciei 88.7 

Încingătoarea-de-Arme 121.e, 5 

Lafria - jefuitoare 9.2 

Mama 138.9, 6 

Narcaea - care amorţește 110.0, 1 

Onca (cuvânt fenician) 58.f 

Polias - a orașului 47.4; 48.b, 1 

a-Răsplăţii-Drepte 140.d 

Războinica 115.a 

Sciras - parasolar 96.; 

Atimnios - nesătul de laude eroice 88.6; 89.9 


Atis - abreviere de la atyches, ghinionist (?) 136.9 

Atlas - care îndrăznește sau suferă 1.d; 7.d-e; 33.d, 7; 39 
passim; 41.6; 73.i; 77.1; 108.b, 4; 125.1; 130.a; 133 passim 

Atreu - fără teamă 106.2; 109.9; 110.c, g-h; 111 passim; 
112.a-b, e, g; 117.a, 2; 118.a; 146.0; 161.d 

Atropos - cea care nu poate fi evitată 10 passim; 60.2; 66.k 

Atthis - actes thea, zeiţa coastei accidentate (?) 94.7, 1 

Attis (cuvânt negrecesc) 79.1; 105.6 

Auge - strălucire 141 passim 

Augias - rază strălucitoare 90.3; 122.c; 127 passim; 134.9; 
138 passim; 139.e; 141.b; 148.;; 152.b, d 

Autolicos - lup adevărat 17./ 67.b-c, 1; 119.f 135.b; 151.0; 
160.c; 167.d; 170.10; 171.5 

Autolite - panică 43.9 

Automedon - conducător independent 163.a 

Automedusa - șiretenia întruchipată 110.e 

Autonoe - cu idei proprii 82.e 

Auxo - creștere 13.3 

Avanc 148.5 

Avraam 169.5-6 

Ay-Mari 131.3; 151.3 

Azan - tărâmul lui Zeus 64.c 

Azeu - slujitor al templului 121.7 


B 


Baal 30.4; 60.1; 170.3 

bacante 14.5; 27.11 

Bacche - dezlănţuită 27.b 

Balios - pestriț 81.m, 4; 163.m 

Banbha 24.3 

Bateia - a rugului 158.c 

Baton - mură 106.4, 5 

Batos - mut 82.1 

Baubo - care potolește 24.0, 9 

Baucis - foarte modest 41.5 

Bel 1.3; 4.5; 60.1; 73.7; 103.1-2 

Belerofon - be/eephoron, purtător de săgeți (?) 67.4; 70.2; 
73.5; 75 passim; 95.d 

Belili 4.5; 60.1; 86.2 


Belos - baal, stăpân 56.5, 3; 58.a; 60 passim; 61.a; 65.a; 
165.k 

Beltis 1.3 

Bentesicima - val în adânc 16.b, 1; 47.c 

Beotos - păstor 43 passim 

Beroe - pheroe, cea care aduce ouă (?) 18.k 

Bia - forță 8.3 

Biadice - dreptate cu forţa 70.0, f, 2 

Bias - forţă 68.f; 72 passim; 94.c 

Biton - bison, bou sălbatic 84 passim 

Blathnat 91.1 

Blodeuwedd 91.1; 112.1 

Boreas - Vântul de Nord sau mistuitor 1.a, 2; 12.5; 25.5; 47.c, 
4; 48 passim; 63.3; 96.6; 109.0; 137.m, o, 5; 138.5; 150.j, 4; 
154.e 

Borimos 150.e, 1 

Bormos - tânguitor 150.e-f, 1 

Bran 6.2; 28.1, 6; 50.1; 57.1; 120.1; 134.1; 138.4; 146.2; 
170.8 

Branhos - grohăit 96.j, 5 

Branwen 25.5 

Brian 24.3, 132.5 

Briareu - puternic 3.b, 1; 13.c, 1; 131.9, 2; 132.h 

Brigit 21.4; 23.1 

Brimo - cea furioasă 24.6; 105.1; 150.1 

Brimos - furios 24.6; 150.1 

Briseis - cea care predomină 162.7, j, 6, 8; 163 passim 

Briseos - cel care predomină 162.;/ 

Britomartis - fecioară blândă 89.a-b, 2 

Brizo - fermecătoare sau alinătoare 21.4 

Bromia - care răcnește 27.b 

Brontes - tunet 3.b, 2; 22.d, 5 

Broteas - sângeros 108 passim 

Budeia - zeiţa boilor 121.a 

Bunomos - nutreţ pentru boi 159.v 

Bunos - deal 156.b 

Busiris - mormântul lui Osiris 132.f£ 133.k;, 134.6 

Butes - păstor 18.K&; 46.a, 3; 47.a-b, 1, 4; 50.5; 102.c; 132.g; 
148.i; 154.0 

Buzyge - care înjugă boul 121.a 


C 


cabiri (cuvânt negrecesc) 149.d-e, 3 

Cacus - rău 132./n, 6; 134.7-8 

Cadmos - din est 14.c, 5; 24.a; 27.6; 36.0; 52.a, c; 58 passim; 
59 passim; 67.6; 76.c; 105.i; 106.m; 132.0; 152.e, g 

Cafauros - camfor 154.f, 7 

Calais - cu formă schimbătoare 48.c; 148.4 150 passim; 155. 

Cale - frumoasă 13.3; 105.h 

Caleb 88.3 

Calhas - brazen 160 passim; 161 passim; 162.h; 163.b; 165 
passim; 166.a, g; 167 passim; 168 passim; 169 passim 

Calibe - cabană 158./ 

Calice - boboc de trandafir sau cercel 64.a; 161.g 

Calidice - dreptate impartțială 171.k 

Calion - chaliphron, nechibzuit (?) 164.e 

Caliope - chip frumos 18.;, 6; 28.a; 147.b; 160.;;. 163.9 

Calipolis - oraş frumos 110.e, 2 

Calipso - ascunsă sau cea care ascunde 170 passim 

Calirhoe - care curge frumos 107 passim; 132.a; 158.g; 169.k 

Calisto - cea mai frumoasă 22.h, 4; 72.i 

Callileon - leu frumos 111.g 

Calos - frumos 92.c 

Camira - care împarte 42.4; 54.1; 60.2; 93.2 

Camiro - care împarte 108.f, 9 

Campe - diformă 7.e 

Canace - care latră 43.h, 4 

Candaon - strălucitor (?) 41.0 

Canetos - [adept al] zeiței coșului 96.f 

Cantos - măgar de povară 148.;, 154.f 

Capaneu - conducător de car 50.f, 106 passim; 160.r 

Capis - mâncău sau care smulge 137.g; 158./; 167.e 

Car (cuvânt negrecesc) 7.4; 57.a, 2; 82.6; 86.1-2; 95.5 

Cardea 34.3 

Cardis - Zeus carian (?) 138.m 

Caria - nuc 86 passim 

Caribea - eleganța vitei 167.; 

Carius 57.2 

Carmanor - slujitor al Zeiţei-Lună Car 18.7; 21.b; 90.b; 136.b, 


Carmenta - înţeleapta Car 52.a, 5; 86.2; 132.0, 6 

Carnos - trâmbiţă 146.k 

Carpo - ofilire 13.2 

Caryatis - a nucului 57.2 

Casandra - cea care îi vâră în bucluc pe oameni 90.5; 112 
passim; 158 passim; 166.i; 167 passim; 168 passim 

Casiopeea - suc de cassia 73 passim; 88.b 

Castor - castor 62.c, 1; 74 passim; 80.c; 84.1; 103.a, 3; 113.0; 
119.f 148. 

Catreu - catarrhoos, care curge 90.a-b, 1; 93 passim; 111.f, 
159.5 171.3 

Caucon - care orăcăie (?) 138.A 

Cecrops - cercops, chip cu coadă 16.c; 24.4; 25.cd, 5; 38.1; 
43.b; 47.b; 94 passim 

Cedalion - care se ocupă de marinari 41.b 

Cefalos - cap 23.1; 25.d; 40.b, 2; 47.b; 89 passim; 118.b 

Cefeu - cepeus, grădinar 60.a; 73 passim; 80.c-a; 140.b-c; 
141.a; 148. 

Cefisos, r. - râu al grădinilor 16.e; 24./;, 85.a 

Cei-cu-o-sută-de-braţe 3.c; 6.b; 7.e, 5, 7; 131.2 

Ceix - pescăruș-de-mare 45 passim, 142.9; 143 passim; 
144.a; 146.a 

Cele Solemne - (vez; erinii) 105.K; 115 passim; 117.1 

Celeno - oacheș 159.9 

Celeos - care cheamă, de unde vrăjitor sau ciocănitoare 24.e, 
I, 5, 10; 47.c; 56.2 

Celmis - care toarnă 53.c, 2 

Ceneu - nou 78 passim; 80.c; 102.c, e; 143.d, 4; 148.i 

Cenhrias - șarpe pătat 67.4 

Cenis - nou 78 passim 

centaur - de o sută de ori mai puternic (?) 63.0, 3 

centauri (vezi centaur) - 7.7; 50.5; 63.3; 81./;, /, 4; 92.10; 102 
passim; 126 passim; 134.a, 8; 143.3 

Cer - soartă sau osândă 82.6 

Cerambos - scarabeu cu coarne 38.e, 11 

Cerber - ker berethrou, demon al abisului (?) 28.c; 31.a, 3, 7; 
34 passim; 97.c; 103.c; 108.7; 134 passim; 139.c; 151.c 

Cercion - coadă de mistreţ 49.a-b; 96./, 3, 5 

Cercisera - care folosește o furcă de tors 160./ 


Cercopi - cu cozi 136 passim 

Cerdo - câștig sau nevăstuică sau vulpe 24.7; 57.a, 1; 118.5 

Cerix - crainic 25.d; 47.f 

Ceto - monstru marin 33.b, g, 2, 7; 133.b 

Ceutonimos - nume ascuns 134.0 

Chaerias - care întâmpină 142.9 

Chalciope - chip de aramă 95.a; 137.p, n 151.f 152.c-d, f 

Chalcodon - drum de aramă 100.0; 104.f£ 137.p 

Charibda - cea care soarbe 148.1, 9; 154.11; 170.t, v, 1,9 

Charis - graţie 13.3 

Charite - graţii 13.a, 3; 105.h, 5 

Charon - strălucire intensă 28.c; 31.a; 134.c 

Cheimaroos - torent 75.d, 6 

Chem 73.8 

Chiade - fulgi de zăpadă 77.1 

Chilos - sucul unei plante sau al unei bace 50.c, 2 

Chione - regina zăpezii 47.c; 48.c; 67.b 

Chiron - mână 43.c; 50.c, e, g, 5; 63.d; 81 passim; 82 passim; 
126 passim; 133.1; 148.b, e, 2; 151.9, 5; 156.e; 160./, / 

Chloris - verzui 68.f 77.b; 110.a; 170.0 

Chnas 58.1 

Choere - scroafă 24.7 

Chon 118.2 

Chrise - din aur 158.b; 161. 

Chriseis - din aur 116.[; 162./, 6, 8; 163.b 

Chrises - din aur 116.p; 131.e; 148. 153.3; 162./, 8; 163.b, f 
166.9 

Chrisipos - cal din aur 29.1; 105.e, 2; 110 passim; 1ll.a 

Chrisotemis - regulă de aur 112.0, 1; 113.e, n, 3, 7, 160.6 7 

Cibosuros - căldare pătrată 110.c 

ciclopi - cu ochiul înconjurat de un cerc 3.b, 2; 6.a-b; 7.6; 
21.n; 22.d; 31.6; 41.2; 73.b, p, r 170 passim 

Cicnos - lebădă 

fiu al lui Apollo 123./, 1 

fiu al lui Ares 133.0; 134.7; 143 passim; 161.4 

fiu al lui Poseidon 161 passim; 162.f, 164.j 

Cicreu - cichoreus, al cicoarei (?) 81.c-d, 6 

Cidon - glorie 90.a 

Cila - măgăriţă sau zar din os de măgar 158./;, 159.g, 5; 168.0 

Cilarabes - cyc/arabes, cu roţile carului huruind (?) 112.8; 


117.c 

Cilene - regină infirmă 17.a-b 

Cilenios - devotat reginei infirme 131.9 

Cilix - ci/lix, bou cu coarne răsucite (?) 58.a, d, 1; 88.d 

Cilos, Cilas, Celas - măgar 109.9, í, 7 

Ciniras - strigăt tânguitor 18.h, 5, 7; 65.a, 1; 77.2; 160.g, 11- 
12 

Circe - șoim 28.5; 42.3; 56.2; 89.e, 5; 132.p; 148.3, 9; 152. b; 
153 passim; 154.b; 170 passim; 171.K, 4 

Circinos - cel circular 92.c, 9 

Cirene - regină suverană sau care ţine frâiele 21.4 82 passim; 
130.a; 155.4 

Cirianasa - regina căpeteniilor 72.9 

Ciseu - al iederei 158.0; 168.3, 5 

Cisseis - femeie-iederă 168.3 

Cissia - iederă 164.c, 2-3 

Citisoros - anotimpul trifoiului 70.m; 148.8; 151.f 152.0, f 
157.d 

Cizicos - slăvit 82.4; 149 passim 

Cleia - faimoasă 27.2 

Cleobis - c/eo-bios, viață celebră 84 passim; 159.4 

Cleobule - sfat celebru 109.5 160./ 

Cleodeos - războinic faimos 136.9 

Cleodice - dreptate celebră 125.c 

Cleola - faimoasă 111.7 

Cleolaos - popor celebru 136.9 

Cleomene - forţă celebră 159.4 

Cleon - faimos 110.c 

Cleopatra - glorie tatălui ei 45.2; 48.c; 74.a; 80.0, i; 150./ 
158.9 

Cleotera - frumuseţe nobilă 108.7 

Clete - aleasă sau invocată 164.b, 1 

Climene - putere celebră 39.a; 42.0; 80.c; 93.a, œ 109.5 
111.f 112.f 170.0 

Climenos sau Climeneos - putere celebră 64.a; 111.p, 5; 
121.a; 138.m 

Clio - care proclamă 147.b 

Clisitera - care zăvorăște poarta 169./ 

Clite - faimoasă 149.f9 

Clitemnestra - curtată onorabil (?) 62.c; 74.b; 112 passim; 


113 passim; 114 passim; 117.5; 159.c; 160.2; 161 passim; 162.t 

Clitia - celebră 108.b 

Clitie - celebră 108.7 

Clitios - celebru 35.6; 135.b; 158./ 

Clitonimos - nume faimos 160.m 

Clitos - faimos 40.b 

Cloto - torcătoarea 10 passim; 60.2; 108.h 

Cocalos - cochilie spiralată 92.h, 12 

Cometes - cu păr lung 117.p; 148.4 162.t;, 169.k 

Cometo - păr strălucitor 72.5; 89.1, 7; 91.1 

Connidas - bărbat cunoscut de pe Muntele Ida 95.7 

Copreu - omul balegii 110.c; 123.9; 127.0, 1; 135.6; 163.h 

Cora - fecioară 24 passim; 27.11; 76.1; 78.1; 96.i, 132.s; 
134.b; 136.4; 170.9 

Cordelia 13.2 

Corebos - care se ospătează cu mușchi de bou (?) 147.3, 3 

coribanţi - dansatori cu mot 21./, 5; 30.a, 1 

Corintos - omul cu bâtă 96.b; 110.c; 148.7; 156.b, 4 

Coritos - cu cască 141.d; 158.f, 159.v; 160.w 

Coroneea - a ciorilor 70.; 

Coronis - cioară sau corb 

Hiadă 27.2 

mama lui Asclepios 21.;, 9; 47.4; 50.a-c 

Coronos - cioară sau corb 50.1; 78.a; 143.d; 148.; 

Corunetes - omul cu bâtă 96.a 

Cotito (cuvânt negrecesc) 3.1; 27.2-3 

Cotos - fiu al lui Cotytto 3.b, 1 

Cranae - pietroasă 94.1 

Cranaechme - vârf stâncos 94.1 

Cranaos - pietros 94.f 

Cratos - putere 8.3 

Creiddylad 713.2 

Creon - conducător 105.K; 106.k-m, 7; 107.4 118.0, 3; 121.c; 
122.a; 135.e; 156 passim 

Cresfontes - ucigașul cel mai puternic 146.k 

Cresida - chryseis, din aur 162.8 

Cresos - cretan 100.9, 1 

Creta - crataie, puternic sau zeiţă care conduce 88.e, 1 

Creteis - conducătoare 70.2; 81.9, 9,5 

Creteu - conducător 68.e-f, 70.0; 88.a, 1; 148.a 


Creteus - conducător 88.1 

Creusa - fiinţă suverană 

fiică a lui Priam 158.0 

mama lui lon 43.b; 44.a, 1; 47.b 

naiadă 82.a 

Crimisos, r. (cuvânt cretan) (?) 137.9 

Crisaor - paloș din aur 33.b, 5; 73.h; 132.8, f, 4 

Cristinobyl, împărăteasă 148.5 

Cronos - corb 1.d; 6 passim; 7 passim, 11.b; 12.a; 16.a, f 
25.5; 28.1; 30.a, 3; 31.c, 2, 6; 39.6; 51.k, 6; 53.5-6; 54.a; 57.1; 
84.2; 105.5; 108.a; 109.2; 111.4; 118.c; 129.2; 132.e, 4-6; 
134.1; 138.;, o, 4; 139.1; 151.9; 164.5; 170.5, 8 

Croton - căpușă de câine 132.t 

Crotopos - picior imens 147.a, 1 

Crotos - bătaie ritmică 26.0; 126.9 

Cteatos - cel care dobândește o proprietate 138.a 

Ctesipos - posesor de cai 142./;, 143.; 

Cuchulain 63.2; 75.5; 91.1; 103.1; 132.1; 162.8; 164.3 

cultivatori de viță-de-vie 160.u, 7 

cureţi - tineri care și-au ras părul 7.c, 1, 4; 22.6; 30.a, 1, 3; 
53.b; 90.d; 95.5; 97.1; 158.b 

Curisia - imn funebru 167.; 

Curoi 63.2; 91.1; 162.8 

cyamiţi - fiu de bob 24./ 

Cyathos - cupă de vin 142.1, 4 

Cybele - cea cu păr sau cea cu securea 18.3; 21.e-f, 29.3; 
80./;, 158.4 


D 


dactyli - degete 53 passim; 131.9; 132.4; 164.6 
Dafene - cea sângeroasă 21.6 

Dafenisa - cea sângeroasă 51.2 

Dafne - dafin 21.K, 1, 6; 107.c, i 

Dafnis - dafin 17./, 5; 51.b,2; 136.e 

Dalila 91.1; 145.4 

Damarmenos - îmblânzitorul pânzelor 166.2 
Damasen - supunător 90.8 

Damisos - cuceritor 81.7 160.h 

Damkina 60.3; 93.1; 146.4 


Damnameneu - care constrânge, de unde ciocan 53.c, 2 

Dan 60.3 

Danae - cea care judecă sau uscată 42.4; 43.2; 60.3; 73 
passim; 93.1; 146.4 

Danaide 16.e; 54.1; 60 passim; 68.1; 124.b, 3 

Danaos - Dan, judecător sau fiu al lui Danae 1.2; 53.3; 56.3; 
60 passim; 73.a; 109.b; 124.b; 146.4 

Dardanos - de la dar-daio, care face cenușă (?) 24.a; 48.6; 
158 passim 

Dascilos - căţel prepelicar 131.e, h, 9; 151.c 

Daunus - somnoros 169.k 

David 82.4; 110.2 

Dechtire 162.8 

Dedal - strălucitor sau elaborat cu migală 18.3; 81.h; 82, 
88.e, g, 1, 7; 92 passim; 94.b; 96.1, 3; 98.k, r, u, 3, 5; 122.c 

Deianira - cea care adună prada 118.2; 134.c; 138.c; 142 
passim; 144.a; 145 passim 

Deidamia - cea care ia prada 53.7; 102.c; 160./, y 

Deifilos - căruia îi place să jefuiască 149.c; 168./ 

Deifobos - care se teme de pradă 135.c; 158.0; 159.0; 164.K; 
166.f 167.k; 168.b 

Deileon - leul care-și ia prada 151.0 

Deimahos - pradă de război 137.ħh, n 

Deimas - temător 158.b 

Deimos - temător 18.a 

Deinos - teribil 130.a 

Deion - jefuitor 148.; 

Deione - regina prăzii 88.b 

Deioneu - fiul reginei prăzii 63.1; 96.c 

Deipila sau Deipile - porţi dușmane 106.a, c 160.r 

Delfine - pântece 21.a, 3; 36 passim 

Delfinos - delfin 16.b, 1 

Deliades - fiu al lui Apollo Delios 75.a 

Demetra - mama orzului 7.a, 8; 14.b, 4; 16.f, 5-6; 24 passim; 
31.6; 33.4; 51.e; 60.f 72.4; 81.d; 85.1; 88.9; 94.f 96. 97.2; 
102.g; 108.c, h, 5-6; 121.3; 134 passim; 143.1; 154.1; 157.1; 
170.9 

cu cap de iapă 16.5; 19.2; 43.2; 46.3; 48.2; 75.3; 108.5 

din Eleusis 140.a 

Erinys - Furia 16.6 


Europa - cu faţa lată 51.; 

din Lerna 124.b 

subpământeană 28.h 

Demofon - vocea sau lumina poporului 24.d-e, 10; 86.1; 
100.h; 101.a; 114./;, 131.11; 146.b; 168.e, j; 169 passim 

Demonasa - regina poporului 145.f 

Dendrites - tânărul-copac 27.2 

Derceto (cuvânt negrecesc) 89.2; 154.6 

Dercinos - decreynus, care doarme cu ochii deschişi 132.k 

Desmontes - desmentes, temnicer 43.c-a, f 

Despoina - iubită 16./, 5 

Deucalion - marinar al vinului nou 

fiu al lui Minos 98.7; 100.14; 104.7 

soţul Pirei 27.6; 38 passim; 39.2 

tatăl lui ldomeneu 160.1 

Dexamenos - gazdă 127.f, 138.b-c 

Dia - a cerului 63.a, 1-2; 102.a, 3; 143.c 

Diana 7.1 

Diarmuid 18.7 

Dias - strălucitor 110.c 

Dictinna - a plaselor de pescuit 89.p, 2, 4; 154.6; 160.10 

Dictis - plasă 73.c, o-p 

Dideon - cu experienţă (?) 135.b 

Dike - lege naturală sau dreptate 32.1 

Dimas - dynamis, puternic (?) 158.0 

Dina 60.3 

Dino - teribilă 33.c, 5 

Diocles - slavă lui Zeus 24./, 5 

Diodor - darul lui Zeus 133.; 

Diomede - abil ca un zeu 

din Argos 71.1; 109.f£ 159.a; 160.1, r, 2; 162 passim, 163 
passim; 164 passim; 166 passim; 167 passim; 168 passim; 169 
passim 

lason 148 passim; 152.1 

rege al Traciei 82.c; 121.4; 130 passim; 134.8; 153.e 

Dione - regină divină 1.d; 7.1; 11.b, 2; 14.0, 4; 108.b 

Dionysos - zeu șchiop 14 passim; 18.e, 8; 27 passim; 28.0, 2- 
3; 30.3; 35.e, A, 1; 38.h, 3; 70.g-h, 4; 72.9, 5; 76.b; 79.a, 2; 82.K; 
83 passim; 86.b; 87.a; 88.7; 90.b; 98.n-0, s, w, 6, 9; 110.b; 
123.1; 126.b; 134.b, 2, 4; 136.j; 142.a; 148.6; 160.u 


Bromios - furios 27.7, 9 

cretan 98.6 

al Mlaștinilor 99.c 

Plutodotes - dătător de bogăţie 129.1-2 

Sabazios - care rupe în bucăţi 27.7, 9 

Salvatorul 124.b 

Dioscuri - fii ai lui Zeus 74 passim; 103.a-b; 112.c; 113.7; 
114.4; 116.6; 150.a; 159 passim 

Dirce - dicre, fisură sau dublu 68.2; 76 passim; 135.e 

Disaules - din casa nenorocirii 24.e 

Disponteus - al mării agitate 109.c 

Dolofion - șarpe viclean din fire 166.b 

Dolon - care prinde în capcană 163.9 

Doripe - iapă de dar 160.u, 7 

Doris - generoasă 33.a, 2 

Doros - dar 21.4 43.b, 1; 64.c; 88.a, 1 

Draupadi 135.1 

driade - nimfele stejarului 82.;; 86.2 

Drias - stejar 27.e, 3; 46.c-a, 2 

Driope - ciocănitoare 21./;, 26.b; 56.2; 150.b, 1 

Driops - cu chip de stejar 26.b; 143 passim 

Dylan 105.1 


Ea 6.6; 39.8 

Eabani 4.2 

Eac - cel care jelește sau născut din pământ 31.b; 66 passim; 
81.a-c, 1; 88.i; 91.a, f 92.j; 94.e; 96.g; 112.b; 158./, 8-9; 165.8, 
k, 167.2 

Eagru - oea-agrios, din fructe de sorb sălbatic 28.a, 1; 147.0, 
4 

Eax - timona corăbiei 111.f 112.h; 114.b; 116.1; 117.a; 162.t 

Ebalos - de la oebalia, piele de oaie împestrițată, sau de la 
oecobalos, pragul casei (?) 67.4; 74.a-b 

Echedemos - care stăpânește poporul 104. b 

Echenos - care ține frâiele 132.0 

Echidna - viperă femelă 33.b, e, 1; 34 passim, 60.h; 75.b; 
96.e; 105.e; 124.a; 132.a; 133.b, 1; 170.t 

Echo - ecou 26.d;, 56.a; 85 passim 


Edona - privighetoare 108.9 

Eetes - puternic sau vultur 70./; 129.1; 148 passim, 152 
passim; 153.a-b; 154 passim; 157.b; 170. 

Eetion - îngrozitor din fire 162.;, /, 7 

Efesos - apetit 100.9 

Efialtes - cel care se aruncă asupra sau coșmar 35.d, 3; 37 
passim 

Efron 88.3 

Egeon - al caprei 3.1; 132.h 

Egeria - aegeiria, al plopului-negru 101./, 1 

Egest (sau Ecest) - ţap simpatic 137.9; 169.m 

Egesta - capră simpatică 137.9 

Egeu - al caprei 88.0; 90.h; 94 passim; 95 passim; 97 passim; 
98.a, d, v, 7; 99.a; 152.0; 156.6; 157.a 

Egeu, r. - al caprei 146.; 

Egialeia - de pe țărm 162.6 169.k 

Egialeu - de pe țărm 107.b-c 

Egimios - aigiminos, a juca rolul unui ţap (?) 78.a; 143.0, 3; 
146.d-e 

Egina - putere de capră 66.b, 1; 67.f. 138.b 

Egiptos - țap culcat (?) 56.3; 60 passim 

Egist - putere de capră 111 passim; 113 passim; 114.a, c, m; 
116.1; 117.a; 162.t 

Egle - lumină orbitoare 33.0; 98.n 

Ehefron - inteligent 132.r 

Ehemos - echemythos, taciturn (?) 146.e 

Ehetos - bărbat important 154.a 

Ehion - viperă 17./, 3; 58.9, 5; 148.;; 149.b; 167.m 

Eioneu - cu maluri înalte 63.a, 1; 102.2, 3; 163.9 

Eire 24.3 

EI 27.12 

Elais - a măslinului 160.u 

Elaphios - asemenea căprioarei 125.1 

Elate - brad 26.2; 78.1 

Elatos - al bradului sau semet 50.b, 5; 78.a, 1; 126.c; 148. 

Electra - ambră 

fiică a lui Agamemnon 112.d, 1; 113 passim; 114 passim; 
116.;, 1; 117.a-b, 5; 168./ 

fiică a lui Oedip 59.b 

nimfa Oceanului 33.9, 2 


Pleiadă 41.6; 158.b, í, k 

soția lui Corythus 158.f 

Electrio - strălucitor 42.c, 4 

Electrion - strălucitor 118.a-b 

Eleios - Eleanul 127.8, 1 

Elena (Helen) - lună sau coș pentru jertfe aduse Zeiţei-Lună 

Elena Dendritis - Elena a copacilor 88.10; 105.4; 114.6 

fiică a Ledei 31.c, 2; 32.b; 58.3; 62.a-c, 3; 74.b, o; 79.2; 103 
passim; 104 passim; 112.c-e; 114 passim; 116.n; 159 passim; 
160 passim; 162 passim; 163.c, o; 164 passim, 166 passim; 167 
passim; 168 passim; 169 passim; 170.1 

fiică a lui Paris 113.e, k; 159.v 

Elimus - tremur 137.9 

Elpenor - speranţa omului 

fiu al lui Chalcodon 104.f£, 169.n 

tovarăș al lui Odiseu 170 passim 

Elphame, regina din 170.2 

Empuse - care violează 55 passim; 61.b, 1; 64.2 

Enalus - copiii mării 87.c, 2 

Enarete - virtuoasă 43.h, 4; 68.a 

Enaroforus - care dobândește o pradă 103.b 

Encelados - care bâzâie 35.f, h 

Endeis - cea care prinde în mreje 66.h; 81.a, 1; 96.9 

Endimion - care seduce în mod natural 40.c; 64 passim; 
138.m 

Endor, vrăjitoarea din 51.2 

Enea - demn de laudă 18.g, 3; 50.2; 51.6; 98.3; 103.1; 158.3; 
159.9; 162 passim; 163.c; 166.j, m; 167.j, 168 passim 

Enio - războinică 33.c, 5 

Enkidu 118.2; 132.1; 142.3 

Enomaos - violent din cauza vinului 53.7; 71.1; 109 passim; 
117.5; 143.2 

Enomos - legal 142.9 

Entella - care comandă 137.9 

Enyues - războinic 88.h 

Eol - distrugătorul pământului (?) 1.3; 36.1; 43 passim; 45.a- 
b, 2; 67.e; 68.a; 148.a; 170.9, 10 

Eonos - pasăre profetică solitară 140.a 

Eos - zori 29.c, 1; 35.b; 40 passim; 41.b-d; 42.a; 89.c-d, f, j; 
164.g-h, 4; 170.6 


Epafos - atingere 56.b-c, 3; 133.k 

Epeios - succesor sau agresor 64.b, 3; 89.10; 109.n; 163.n; 
167 passim 

Epicasta - formă degradată de la epicatastrephomene, 
tulburată (?) 111.p 

Epidaur - epidaulos, lăţos (?) 110.c 

epigoni - care s-au născut ulterior 107 passim; 169.k 

Epimede - cel care se gândește prea târziu 53.b, 1 

Epimeteu - care se răzgândește 38.c; 39 passim; 169.3 

Epistrofos - a fixa 162.j 

Epopeu - cel care vede tot 156.4 

Erato - pasionată 27.b 

Ercwlf 132.3 

Erebos - [puț] acoperit 4.a; 10.a 

Erehteu - cel care se grăbeşte spre iarba-neagră sau cel care 
distruge (?) 25.2, 7; 43.b; 44.b; 46.a, 3; 47 passim; 48.a, 1, 3; 
92.a, 1; 94.a; 95.3; 96./, 4; 99.b 

Erginos - cel care ţine prizonier 84.b; 121 passim; 148. 

Eribeea - bogată în vite 37.b, d; 98.; 

Ericepaios - care se hrănește cu iarbă-neagră 2.b, 2 

Erifa - ied 109.e 

Erifile - război tribal 106.e; 107 passim; 113.6; 115.4; 170.0 

Erifos - ied 27.2 

Erigona - copilul dihoniei savu numeroase progenituri 79 
passim; 88.10; 92.12; 98.5; 106.2; 114.m-n, 6; 117.a-b, 2 

Erihtonios - lână pe jos sau mult pământ sau din ţinutul ierbii- 
negre 25.c-e, 1-2; 48.e, 3; 50.e, 1, 6; 105.9; 158.g-ħ, 2 

Erimant - profeție prin tragere la sorţi 126.3, 1 

erinii - furioasele 4.a; 6.a, 3; 18.4; 31.9; 32.3-4; 33.9; 85.1; 
103.6; 105.k, 6; 107.0, f 108.f£ 113.7, 5, 7; 114 passim; 115 
passim; 116.a, e, 1; 117.1; 137.m; 164.a; 165.e; 169.9 

Eriopis - cu ochi mari sau foarte bogat 156.e, 2; 160.9 

Eris - război 12.c, 2; 19.a; 81.n, 5; 102.c, e; 111.e, 2; 159.e 

Erisihton - care sfâșie pământul 24.b, 4 

Eriteis - roșu aprins 33.d 

Eritia - pământ roșu 132.5 

Eritros - roșu 88.h, 2 

Erix - iarbă-neagră 18.K; 132.9, 6 

Erope - chip de cer 93.a, cd; 111.c, e-f, 3-4; 140.b 

Eros - iubire erotică 2.b; 15 passim; 35.d, 1; 152.a, e, 2; 


159.m, q 

Esacos - ramură de mirt 158.m-n, 6; 159.f-g 

Esmun (cuvânt semitic) - cel pe care îl invocăm 21.3; 133.11 

Eson - aesymnaon, conducător (?) 68.ef 148.a-b, e; 155.3, h 

Etana 29.2 

Eteocle - glorie adevărată 69.1; 105.K; 106 passim 

Etila - lemne de aprins 162.e, 11 

Etiolas - distrus de foc (?) 159.d 

Etolos - cauză de distrugere (?) 64.c, 3 

Etra - cer senin 95 passim; 97.b; 104.e; 159.s; 168.d-e 

Euante - înfloritor 27.;, 8; 88.h 

Euarete - cea mai virtuoasă 109.c 

Eubule - sfat bun 97.hħh, 2 

Eubuleos - sfetnic bun 24.f, 7; 96.2, 4; 97.2 

Eudore - generoasă 27.2 

Eufem - liniște pioasă 143.a; 148.;;, 149.1; 151.a; 154.g; 155./ 

Eufema - liniște pioasă 26.0 

Euforbos - pășune bună 162.b; 163.j-k 

Eufrosine - bucurie 105.h, 5 

Euippe - iapă mare 43.c, 2; 50.9; 169.k 

Euippos - armăsar mare 100.0, f 

Eumelos - melodie plăcută 163.9; 164.m 

Eumenide - binevoitoare 31.9 

Eumeu - căutând bine 24.7; 171 passim 

Eumolpos - melodie plăcută 24.f, /, 5, 7; 47 passim, 48.C; 
100.d; 119.9; 134.a 

Euneos - culcuș 100.p; 148.12; 149.c, e, 1; 162.i;, 166.b 

Eunoe - bună înţelegere 158.0 

Eunomos - metodic 142.9, 4 

Eupalamos - inventator 94.b 

Eurial - rătăcitor 148.4 160.r 

Euriale - rătăcitoare sau arman mare 33.b, 3; 73.f, h 

Eurianasa - regină cu imperiu vast 108.0, j 

Euribatos - rătăcitor 136.c 

Euribia - putere mare 33.9, 1-2 

Euribios - viaţă lungă 134.;, 146.c 

Euricleea - renume 171 passim 

Euridamas - care-i îmblânzește pe cei din jur 148.; 

Euridice - dreptate deplină 

fiică a lui Adrast 158./ 


fiică a lui Pelops 110.c 

sora lui Hiacintos 125.c 

soţia lui Orfeu 28 passim; 33.1; 82.h-i 

Eurifaesa - care strălucește departe 42.a, 1 

Eurilohos - mare ambuscadă 81.d 

tovarăș al lui Odiseu 170 passim 

Eurimahos - mare războinic 171 passim 

Eurimedon - lege vastă 1.0; 39.a; 131.e 

Eurimedusa - faptul de a fi extrem de șiret 66.9 

Eurinome - atotrătăcitoare sau lege vastă 1.a, 1; 2.1; 13.a, 3; 
23.a, 1; 33.1; 40.2; 47.2; 48.1; 66.a, 1; 93.1 

Eurinomos - rătăcitor sau lege vastă 142.9 

Euripilos - armură mare sau poartă mare 72.5; 134.;; 137.p 

fiu al lui Telefos 160.x; 163.0; 164.a; 166.; 

Eurisaces - scut mare 165 passim 

Euristene - putere mare 146.k 

Euristeu - care forțează cu putere retragerea foarte departe 
28.6; 104.j; 110.c; 118.e, 3; 122.6; 123.fg9; 124.8, g; 125.b; 
126.0, f 127.a, d-e; 129 passim; 130.a, cœ; 131.a, j 133.5, 134. 
135.a; 138.0, f, j; 143.b; 146 passim 

Euritemista - care comandă pe teritorii vaste 108.b 

Eurition - foarte onorat 80.c, g; 81.f, p; 102.d-e, 2; 126.0; 
127.f 132.a, d; 142.5 

centaur 138.c, 1 

Euritoe - activitate mare 109.b 

Euritos - care curge 35.e; 102.0; 119.f 135 passim; 136.8, 1; 
138.a; 144 passim; 171.h 

fiu al lui Augias 138.e 

Europa - faţă lată sau bine udat (Aerope) 111.7 

sora lui Cadmos 58 passim; 88.a; 89.2; 90.3; 101.0; 160.a 

Eurotas - curgere plăcută 125.c, 3 

Eurygyes - rotire amplă 90.1 

Euterpe - care se bucură 163.9 

Eva 4.2-3; 145.5 

Evadne - evanthe, în floare (?) 69.2; 74.a; 106./, 6; 155 
passim 

Evandru - bun pentru bărbaţi 52.a; 132 passim 

Evehme - lance mare 110.4 

Evenos - care ţine frâiele 74.e, 3; 109.f 162. 

Everes - bine ajustat (?) 141.c 


Faeton - strălucitor 

fiu al lui Eos 89.d, 9 

fiu al lui Helios 2.b; 28.5; 29.1; 42.d, 2-3; 71.1; 75.3; 89.9 

Faeton (taur) - strălucitor 127.c 

Falantos - cheală 87.c, 2 

Falas - margine de cască strălucitoare 164 passim 

Faleros - pătat sau vârstat cu alb 119.f 131.11; 148.; 

Fanos -torță 148. 

Fares 13.2; 159.4 

Faunus - favonius, cel care favorizează (?) 132.p 

Fea - cea care strălucește 96.2, 5 

Fearinos - din zori 57.1 

Feax - sosire strălucitoare 98.7, m 

Fedra - cea strălucitoare 70.2; 90.a-b, 1; 100.4, 2; 101 
passim; 103.a; 164.a; 170.0 

Fegeu - stejar comestibil 107.e-g 

Femios - celebru 171.; 

Fenja 154.1 

Fenodamas - care împiedică masacrul 137.b, g, 3 

Ferebeea - cea care aduce vite 98./, k 

Fereclos - care aduce gloria 98.f 159.9 

Feres - cărăuș 148.f, 156.e-f 

Festos - făcut să strălucească 145.k 

Fetusa - creatură strălucitoare 

Danaidă 109.7 

fiică a lui Helios 42.b 

Fialo - castron 141./;, 4 

Fidipos - care își menajează caii 169.n 

Filacos - păzitor 72 passim 

Filamon - amator de curse 67.b 

Filas - gardă 143.b 

Filemon - care aruncă prietenește 41.5 

Fileos - philaemos, sângeros (?) 165./ 

Filetios - destin fericit 171./; 

Fileu - șef de trib 127 passim; 138.9; 142.e 

Filios - frunzos 82.4; 123.;, 1 

Filira - tei 151.9, 5 


Filis - frunzoasă 

din Bisaltia 169 passim 

din Tracia 86 passim; 169.j 

Filoctet - plăcerea posesiunilor 92.10; 145 passim; 159.a; 166 
passim; 169.m-n 

Filolaos - îndrăgit de popor 131.e 

Filomela - dulce melodie 

fiică a lui Actor 160.m 

fiică a lui Pandion 46 passim; 47.a; 94.1; 95.a 

Filomelides - dragă nimfelor mărului 161.f, 3 

Filonoe - gând binevoitor 75.e 

Filonome - pășunea tribului 70.2; 161.9 

Fimacos - care își reprimă durerea 166.b 

Fineis - vultur-de-mare 87.c, 2 

Fineu - pheneus, vultur-de-mare (?) 48.c; 58.a, d; 150 passim; 
151.a, f 153.a; 158.9 

Finn mac Cool 18.7 

Fionn 13.9 

Fiscoa - burtă mare 110.b 

fitalizi - cultivatori 98.x, 8 

Fitalos - păzitorul livezii 24.m, 13; 97.a 

Flegias - învăpăiat 50.a, d; 63.a 

Flogios - învăpăiat 151.d 

Flora 12.2 

Fobos - teamă 18.a; 100.d 

Focos - focă 46.5; 76.b-c; 81 passim; 165.k 

Fodhla 24.3 

Folos - informat 126 passim; 138.1 

Forbas - de temut 146.h; 148.;;, 170.t 

Forcide - copii ai scroafei 33 passim 

Forcis - scroafă 24.7; 33.6 

Forcus - mistreţ 16.b; 33 passim; 73.t;, 123.2; 133.b; 170.g, t, 
Z,1,7,9 

Formion - mantie plisată de marinar 74./ 

Foroneu - care aduce prețul sau fearinus, al primăverii 27.12; 
28.1; 42.3; 50.1; 52.a, 1, 4; 57 passim; 64.c; 77.1; 118.5; 134.1 

Fortuna 32.1 

Fosforos - Luceafărul-de-dimineaţă 40.b, 2; 45.a 

Frasios - care vorbeşte 133.k 

Frixos - zbârlit sau împietrit de spaimă 70 passim, 148 


passim; 151.f, 152.0, 3; 153.3; 155.2; 157.d 
Frontis - îngrijire 151.j 
Ftia - descreștere 21.4 160./ 
Furii - vezi erinii 


Gabriel 31.3 

Galahad 95.5 

Galantis, Galantias, Galen - nevăstuică 118.g9-h, 5 

Galata - galezi sau galateni 132./ 

Galateea - albă ca laptele 65 passim 

Ganimede - de la ganvesthai și medea, care apreciază 
virilitatea 29 passim; 40.c; 81./; 137.c; 152.a; 164.7 

fiu al lui Tros 158.9 

Garamas - poporul zeiţei Car 3.c, 3; 90.b 

Garanus - cocor 132.1, 6 

Gasteroheire - pântece cu mâini 23.2; 73.5, 3 

Geilissa - care zâmbește 113.8, j, 4 

Gelanor - care râde 60.e 

Gelonos - care râde 132.v 

Gerestos - venerabil 91.9, 3 

Gerion - geranon, cocor (?) 31.6; 34.a; 127.2; 132 passim; 
134.8; 139.d 

Ghilgameș 4.2; 41.3; 90.4; 118.2; 122.3; 124.2; 132.1; 142.3 

giganţi - 4.a; 35 passim; 36.a; 37.1; 145.j, 152.b 

Giges - gegenes, cel născut din pământ 3.b, 1 

Glauce - bufniță 81.c, e; 156 passim; 164.a 

Glaucia - gri-verzui 137.n, t, 3 

Glaucipe - iapă sură 158.0 

Glaucos - gri-verzui 

fiu al lui Antedon 90.j, 7 

fiu al lui Hipolohos 162.n; 163.c, i; 164.j; 168.b 

fiu al lui Minos 50.f, į 90 passim; 101.k, 1 

fiu al lui Sisif 42.2; 67.a; 71 passim, 75.a, 5; 90.7; 101.1; 
155.4 162.9 

nepot al lui Sarpedon 162.9 

zeu al mării 170.t 

Glenos - minune 142./ 

Gode, Goda 18.1; 89.3; 160.10 


Godiva, Lady 89.3 

Gog 131.7 

Golgos - gorgos, încruntat (?) 18.k 

Gordios - grudios, care murmură sau grohăie (?) 83 passim 

Gorge - încruntat 142.a 

Gorgofone - ucisă de Gorgonă 73.t; 74 passim 

Gorgone - cele încruntate 9.b, 5; 33 passim; 39.d; 50.3; 73.f, 
h, 5, 9; 81.9; 131.m; 132.f, 3; 140.6, 1 

Gorgopis - faţă încruntată 70.7 

Gortis - grotys, din peșteră sau de la Carten, cuvânt cretan 
însemnând „vacă” (?) 88.h, 7 

Graie - cele cărunte 33 passim; 38.10; 73.9, i, 9 

Graţii 90./, 6; 114. 

Gras - grasos, mirosind a capră (?) 117.9 

Gration - care se scarpină 35.9 

Green Strippers („Mulgătorii Verzi”) 56.2 

Gronw 91.1; 112.1 

Guneus - pământ roditor 138.d; 169.n 

Gwydion 103.1; 160.5 

Gwyn 73.2 

Gwythur 713.2 


H 


Hades - invizibil 7.a, e, 6; 13.a; 16.a; 17.3; 21.n; 24.c, i-k, 3; 
28.c; 30.a; 31 passim; 50.f, 67.9, 2; 69.6; 73.9; 101.K&; 103.6; 
124.b; 134.d-e; 139.b-c, 1; 164.0; 170 passim 

Halesos - rătăcitor 112./ 

Halia - a mării 42.c, 4 

Haliartos - pâinea mării 70.; 

Halirotios - mare ce vuiește 19.b, 2; 25.4 

Haliscos - arestat 122./ 

Halys (cuvânt negrecesc) 28.1 

hamadriade - nimfe ale stejarului 21./ 60.b 

Haos - care se cască 1.a; 3.a; 4.a, C; 11.1 

Harmonia - concordie 18.a, 9; 24.a; 59 passim; 106.e; 107.8; 
131.b 

Harmotoe - cui ascuţit 108.e 

Harpale - hrăpăreţ 161.9 

Harpalice - lupoaică vorace 111.p, 5 


Harpalicos - lup vorace 119.f 

harpii - cele care apucă sfâșiind 33.g, 5; 108.f 150.j, 2; 170.7 

Harpina - șoim (?) 109.b 

Hathor 68.4 

Hawwa 145.5 

Hebe - tinereţe sau cea care se fereşte să fie văzută sau 
hitită: Hepa, mamă pământeană 12.2; 29.c; 123.2; 145.i, 3, 5 

Hecabe - care merge departe 34.1; 50.6; 79.1; 158 passim; 
159 passim; 163.a; 166.K, 1; 167 passim; 168 passim; 170.1 

Hecaerge - care muncește departe 110.e 

Hecale, Hecalene - formă degradată de la Hecate Selene, 
luna care trage departe, sau Artemis 98.b, 7 

Hecate - sută 16.2; 24.9, k, 2; 28.h, 4; 31 passim; 34.1; 35.6; 
37.1; 38.7; 42.3; 50.6; 55.a, 1; 76.1; 79.1; 89.2; 116.c; 117.1; 
118.h, 5; 123.1; 124.4; 134.1; 152.c; 168.1; 170.t 

Tânăra 117.b 

Hector - sprijin sau ajutor 158.0, 8; 159.0; 162 passim; 163 
passim; 164 passim 

Hecuba - vezi Hecabe 

Hefaistos - hemeraphaestos, cel care strălucește în timpul 
zilei (?) 9.d; 12.c, 2-3; 18 passim; 23 passim; 25.b; 35.6; 39.h, 
10; 4l.c; 42.a; 51.c; 92.m, 1, 4, 7; 98.0, 5; 108.6; 109.m, q; 
128.b; 132./; 137.0; 143.f, 163./; 164./ 

Hegemone - măiestrie 13.3 

Heleios - plin de negi 118.b 

Helenos - a Lunii 158.0-p; 159.g; 163.b; 166 passim; 169.f 

Helicaon - soare arzător 168.b, d 

Helice - salcie 28.5; 44.b, 1; 58.3 

Helios - Soarele 1.3; 16.6; 18.a; 24.9; 28.d; 35.b; 37.a; 40.8; 
42 passim; 67.2; 70.e, [; 72.i; 80.b; 88.e; 109.2; 11l.e; 118.6; 
127.a, 1; 132.c, w; 148.3, 9, 12; 152.b, 3; 154.e, 4; 155.3; 
160.n; 170.;, u, 6 

Helle - strălucitoare 38.9-10; 43.1; 58.3; 62.3; 70 passim; 
159.2 

Hellen - strălucitor 38.[, 9; 43 passim 

Hemera - zi 40.a, 3; 164.; 

Hemiteea - pe jumătate divină 161.g-h 

Hemon - îndemânatic sau care te face să fii sângeros 105.6; 
106.m, 7 

Hen Wen 96.2 


Henioche - cea care ţine frâiele 96.7 

Hepa 145.5 

Hepatu 82.4; 145.5 

Hepit 145.5 

Hepta 13.2 

Hera - protectoare 7.a; 12 passim; 13 passim, 14.c; 21.3; 
23.a-b; 24.11; 27.a-b, 2, 5, 10; 35.b-d; 43.1, 5; 45.a; 51.f 53.3; 
58.3; 61.a; 62.4; 68.d, 4; 70.b, d, 9; 72.1, 84.a; 85.b; 97.4; 105.h, 
8; 110.a, 1; 113.4; 118 passim; 119 passim, 122.c, e; 123.d; 
124.a, g, 128.d; 129.b; 132.0, u; 133.8, c, f, 4; 135.e; 137.0; 
139.b, 1-2; 140.0; 145.9, i; 148.d-e, 15; 156.0, 2, 4; 159 passim; 
161.K; 163.h 

din Argos 154.k 

Eriboea 37.3 

Hellotis 58.3 

Mâncătoare de Capre 140.0, 1 

Heracle - gloria Herei 

fiu al Alcmenei 24./; 31.5; 35 passim, 39.d, 1; 51.9; 53.6; 
58.d; 60.4; 68.f 69.e, 3; 70.0; 74.1; 75.3; 92.9; 95.g9-h, 2; 100.8; 
102.9, 2; 103.d-e; 104./;, 109.g; 118 passim; 119 passim, 120 
passim; 121 passim; 122 passim; 123 passim; 124 passim; 125 
passim; 126 passim; 127 passim; 128 passim; 129 passim; 130 
passim, 131 passim; 132 passim; 133 passim; 134 passim; 135 
passim; 136 passim; 137 passim; 138 passim; 139 passim; 140 
passim, 141 passim; 142 passim; 143 passim; 144 passim; 145 
passim, 146 passim; 148.i; 149.a, d; 151.4; 152.j, 3-4; 153.6; 
154.6; 157.a; 161.k-/, 6; 166.c, 1; 170.p, 4, 10 

Bufagos - Mâncător de Boi 138.7, 3 

celest 132.3 

al Coapsei Rănite 140.1 

Cornopion - care alungă lăcustele 145.k 

Dactylul 53.b, 1, 4; 118.2; 119.3; 125.1; 131.9; 138./, 4; 145./ 

dorian 119.3 

egiptean 118.2; 135.c 

Ipoctonos - care distruge viermi 145.K, 4 

Învingătorul 137.k 

Melkarth - protector al orașului 70.5; 96.3, 6; 133.11 

Melon - al merelor 125.1 

cu ochi strălucitori 134.h 

Ogmios 52.4; 119.3; 125.1; 132.3 


Ophioctonos - ucigător de șerpi 145.4 

Păzitorul de Rele 137.k 

Prinzătorul de Cai 121.d, 4 

Salvatorul 35.3; 103.5; 104.f 145.4 

scit 132.6 

Scurtător de Nasuri 121.e 

din Tyr sau fenician 58.d, 5; 128.4; 133.11; 156.2 

Vindecătorul 148.12 

Heraclizi - fiii lui Heracle 117.0; 135.3; 138.n; 146 passim 

Hercele 118.2 

Hermafroditos, Hermafrodita 18.d, 8 

Hermes - tumul sau coloană 1.3; 14 passim; 15.b, 1; 17 
passim; 21.h; 24.h, j; 25.d, 4; 26.b, 2; 31.a; 41.f, 52.a, 6; 62.b; 
67.h; 73.9; 76.2; 93.b; 109.0; 122.9; 132.p, 5; 136.a; 159 
passim; 170.k 

egiptean (fiu al lui Zeus) 56.d 

al infernului 113.9 

purtătorul berbecului 82.3 

Hermione - regina-coloană 114 passim; 117.b, 2; 159.0, S; 
169.9 

Herne 31.3 

Herofile - dragă Herei 135.3; 159.9 

Herofilos - drag Herei 18.d 

Herse - stropit cu rouă 25.d, 4; 48.1 

Hesione - regina Asiei 73.7; 81.e; 131.4; 137 passim; 158./, r, 
9; 159.p; 160.b, p; 165.0; 168.6 

Hespera - seară 40.a 

Hesperia - seară 33.d 

Hesperide - nimfe ale Apusului 4.a, 1; 12.b; 33 passim; 39.0; 
133 passim; 142.0, h; 154.6; 159.3 

Hesperis - seară 33.d 

Hesperos - Luceafărul-de-seară 33.0, 7; 133.2 

Hestia - cămin 7.a, 8; 13.c; 20 passim; 27.K, 5; 31.8 

Hesychos - tăcut 115.e 

Hiacintide - fiice ale lui Hiacintos 91.3 

Hiacintos - iacint 21.m, 8; 85.2; 91.9, 3; 125.c; 165.2 

Hiade - aducătoare de ploaie sau purceluși 27.2; 39.d, 1; 41.6 

Hicetaon - pios 158./ 

Hidra - creatură acvatică 34 passim; 60.h, 4; 124 passim; 
131.1; 133.4; 134.8; 145.c; 166.1 


Hiera - preoteasă 160.2 

Higeea - sănătate 50./, 2 

Hilas - al pădurilor 24.5; 126.f, 137.e; 139.0; 143.8, 1; 148.5 
150 passim 

Hileira - care strălucește 74.c, p 

Hileos - al pădurilor 80.5 126.b 

Hileos - vezi; Oileu 

Hilos sau Hileios - pădurar (?) 142./; 145 passim; 146 passim; 
171.4 

Himera - capră 17./, 34 passim, 73.5; 75 passim, 105.6; 
123.b, 1 

Himera - dorinţă nostalgică 164.; 

Himereu - tap 159.9 

Himeros - dorință nostalgică 125.c, 3 

Hipalcos, Hipalemos, Hipalcimos - puterea calului 110.c; 148.; 

Hipasos - călăreț 27.9, 9; 110.c; 144.a 

hiperboreeni - oameni de dincolo de Vântul de Nord 21. 1-2; 
83.b 

Hiperenor - care se ridică 58.9, 5 

Hiperia - din înalturi 95.1 

Hiperion - care locuiește la înălțime 1.d; 40.a; 41.2; 42.a, 1; 
154.4; 170 passim 

Hiperipe - iapă celestă 64.a 

Hipermnestra - curtată excesiv 60.k, m, 7 

Hiperohos - care excelează 109.b 

Hipeu - asemenea calului 120.b 

Hipocoon - grajd de cai 74.b; 103.b; 140 passim 

Hipodamia - dresoare de cai 73.0, o; 102.c, e, 3; 103.a; 109 
passim; 110 passim; 143.2 

Hipodamos - dresor de cai 109.c 

Hipolit - goana cailor 

fiu al lui Tezeu 42.2; 50.f 70.2; 71.1; 90.b; 99.a; 100.1, 2; 101 
passim; 135.c; 169.k 

gigant 35.9, 4 

Hipolita - goana cailor 72.4; 100.c, g; 131 passim, 138.c; 
164.a-b 

Hipolohos - născut de o iapă 162.1, 9; 163.c 

Hipomedon - stăpânul cailor 106. d 

Hipomenes - puterea calului 80./;, 91.e 

Hiponoe - înțelepciunea calului 72.9 


Hiponoos - înțelepciunea calului 158.0 

Hipotoe - iapă năvalnică 110.c 

Hipotoos - armăsar năvalnic 49.a-b, 1-2; 141.f 

Hippo - iapă 131.c-d 

Hipseu - cel înalt 82.a 

Hipsipile - poartă înaltă 67.2; 106.g, 3; 116.b; 149 passim 

Hipsipilon - al porţii înalte 67.c, 2 

Hipta 145.5 

Hiria - stup 123.; 

Hirieu - al stupilor 41.f 

Hirmina - zumzet al stupilor (?) 138.0 

Hirtacos (cuvânt negrecesc) 158.m 

Historis - bine informată 118.9 

Hlidanope - chip delicat 82.a 

Hodites - călător 142./ 

Holle 18.1 

Homados - zarvă 126.d 

Hoples - bărbat de arme 95.a 

Horus 21.2-3, 10; 41.3-4; 42.1; 73.4; 89.2; 118.6; 123.3; 
126.1; 138.1 

Hromia - care înfrumuseţează 64.a 

Htonia - din pământ 47.b 

Htonios - din pământ 58.9, 5 

Hu Gadarn 148.5 

Hybris - nerușinare 26.b 


lachos - strigăt violent 24.a 

Iacov 39.8; 67.1; 73.2; 92.2 

lafet 39.2 

lahu - porumbiţă exaltată 1.1 

lalebion - ialemobion, viaţă nefericită (?) 132.k 
lalisa - femeie care jelește 42.4; 54.1; 60.2 
lambe - care șchiopătează 24.d, 9 

lanus 34.3; 37.2 

lao 2.2 

lapet - care se grăbeşte 4.b-c; 39.a, 2; 56.d; 87.c 
lapix - vez; lapet 

lasion - vindecător 24.a; 158 passim 


lasios - vindecător 24.a, 6; 53.b, 1; 143.1 

lason - vindecător 58.5; 68.e; 80.c, g; 98.r, 103.2; 129.1; 148 
passim, 149 passim; 150 passim; 151 passim; 152 passim; 153 
passim, 154 passim; 155 passim, 156 passim; 157 passim; 
161.k 

lasos - vindecător 57.a, 1; 80.c, j 

Icadios - eicadios, al douăzecilea 87.c, 3 

Icar (acelasi înțeles ca și Icarios) 29.2; 92 passim, 109.4; 
168.1 

Icarios - /jocarios, adept al Zeiţei-Lună Car sau din Marea 
Icariană 

Atenianul 79 passim; 82.f 

rege al Cariei 161.a-b 

tatăl Penelopei 74.b; 159.b; 160.0; 170.1; 171./ 

Idas - de pe Muntele Ida 21.K&; 74 passim; 80.c-d, |; 103.6, 3; 
141.f, 148.4 151.c 

Idea - de pe Muntele Ida sau de pe un munte împădurit 150./ 
158.a, 9 

Ideos - de pe Muntele Ida sau de pe un munte împădurit 158 
passim; 159.v 

Idia - informată 152.c-d 

Idmon - cunoscător 82.c, 1; 148.;; 151.c, 2; 161.b 

Idomeneu - idmoneus, care știe (?) 157.a; 159.a; 160.7, 6; 
162.t; 163.h; 169.f, /, 5; 171.a 

Idoteea - formă divină 169.a 

lefta 161.2; 169.5 

lehova 1.1; 4.3; 9.4; 51.1; 73.7; 83.4; 84.2; 92.9; 141.1 

lezechia 111.3 

Ifianasa - regină puternică 64.a; 72.9, j-k; 112.0 

Ifiboe - puterea boilor 127.a 

Ificles - putere faimoasă 

argonaut 140.c 

fiu al lui Amfitrion 74.1-2; 80.c, g-h; 104.;; 118 passim; 119 
passim; 122.a; 138.c-d 

Ificlos - putere faimoasă 72 passim; 148.i 155.4 162.c 

Ifigenia - mamă a unei rase puternice 104.6; 112.0, h, 1; 
113.a; 114.0; 116 passim; 117 passim; 160.j; 161 passim; 162.6 

lfimedia - cea care își întărește organele genitale 37.a, 1; 
170.0 

Ifimedon - conducător puternic 146.c 


lfinoe - inteligenţă puternică 72.9, jJ, 4; 91.6; 92.a; 94.b; 110.e 

lfitos - puterea scutului 135 passim; 136.a; 140.a; 152. 
171.h 

fratele lui Euristeu 148./; 

lliona - regina llionului 168./ 

llirios - ;//-ouros, taur sălbatic sașiu (?) 59.e 

llitia - cea care vine în ajutorul lăuzelor 15.a; 118.e, g; 138.0; 
141.c 

/llyunka 36.3 

Illos - soldat sau cel care forțează retragerea (Oileu) 18.f 
108.a; 109.a; 168.2 

frate al lui Erihtonios 158 passim 

Cel Tânăr 158.; 

Inahos - care devine puternic și nervos (?) 16.6; 56.a, d; 57.a, 
1; 58.2; 60.9 

Indra 7.6; 132.5 

Ino - care devine puternică 24.3; 27.6; 51.5; 70 passim; 96.6; 
156.3; 170.y 

lo - lună 7.b, 3; 14.b, 4; 52.a, 2; 56 passim; 57.a; 68.4; 72.4; 
90.3; 154.c, 2 

lobates - cel care merge cu luna 73.a; 75 passim 

locasta - /jo-cassitere, lună strălucitoare (?) 105 passim, 170.0 

lodama - iodamalis, junincă a lui lo (?) 9.b, 6 

lolau - locuitorii ţării 92.4 118.2; 122.c, g; 124 passim; 127.4; 
131.a; 132.s; 133.11; 135.83; 137.h; 138.d; 139.d; 142.f, 143.9; 
145.d, k; 146 passim; 155. 

(Protesilaos) 162.c 

lole - /o/eis, turma ţării (?) 144 passim; 145.b, e, 2; 146.0; 
171.4 

lon - om din partea locului sau băștinaș 43.b, 1; 44 passim; 
47.9 
lona 103.2; 137.2 
Ionatan 169.5 
Iosif 75.1 
Iosua 133.i; 169.6 
loxos - /oxus, din vacarmul bătăliei (?) 96.c 
Iris - curcubeu 15.b; 24.9; 81.j;, 123.c; 150./, 160.a; 171.7 
Iros - masculinul de la Iris 171.f 
Isandru - imparţial 162.n, 9 
Isav 73.2 


Ischepolis - oraș puternic 110.e-f 

Ischis - putere 50 passim 

Ishtar 11.1; 24.11; 29.2; 51.1; 73.7; 103.2; 118.2 

Isis - cea care plânge 18.3; 21.2; 22.7; 41.3; 42.1; 56.b; 68.4; 
73.4; 83.2; 89.2; 123.3; 134.4; 138.1 

Ismenios, r. - informat 119.9; 147.a 

ltilos - micul Itis 108.9 

Itis - salcie 46.a, c-d; 47.a 

ltonos - omul-salcie 9.b, 4 

luchar 24.3, 132.5 

lucharba 24.3; 132.5 

Ixion - autohton puternic 50.2; 63 passim; 67.2; 70.a, I; 102.8, 


f, 1, 3; 103.e 
lynx - sucitoare (pasăre) 56.a 
J 
Juno 118.2 
Jupiter 1.4; 118.2; 158.3 
K 


Kali 56.2 

Karu - fiu al lui Car 95.5 

Keos - inteligență 1.0; 14.a, 2; 133.3 
Ker 3.3; 57.2 

Keret 159.2 

Kilhwych 148.4-6; 152.3 

Kingu 36.2; 39.8 

Krishna 92.10 

Kumarbi 6.6; 27.5 


Laban 67.1 

Labdacos - lampadon aces, ajutor cu torţe (?) 105.a, 1 
Labicos - purtător de centură 90.g 

labrizi - oamenii toporului 51.2 

Lacedemon - demonul lacului 125.c, 3 

Lachesis - care măsoară 10 passim; 42.c; 60.2 


Lacinios - ciopârţit 132.t 

Lacone - stăpâna lacului 125.3 

Ladon - cel care îmbrățișează 33.b, f, 1; 66.a; 133 passim 

Laerte - furnică 67.c; 148.4 160 passim; 171 passim 

Lahamu 7.5 

Lahmu 7.5 

Laidley Worm 132.6 

Laios - leios, care are vite (?) 76.c; 105 passim; 110.g-h 

Lamia - lacom sau libidinos 61 passim; 72.4; 135.3 

Lamos - devorator sau mâncău 136.g; 170.h 

Lampado - torță 131.c 

Lampetia - splendoarea anului 42.b; 170.v 

Lampon - strălucire 130.a 

Lampos - torță 130.1; 158./ 

Laocoon - care conduce poporul 167 passim 

Laodamia - îmblânzitoare de oameni 

doica lui Oreste 113.a 

soţia lui Protesilaos 162.d, n, 8-9 

Laodice - dreptatea poporului 112.0; 141.9; 158.0; 160.2; 
168.d 

Laomedon - care conduce poporul 13.c; 29.1; 81.e; 131.11; 
136.9; 137 passim; 141.9; 149.f, 152.0; 153.6; 158./ 

Laonome - dreptatea poporului 138.9 

Laotoe - piatră aruncată 158.8; 162.m; 168./ 

lapiţi - /apicidae, spărgători de pietre (?) 102 passim 

Lat 14.2; 21.1-2; 22.7; 62.2; 88.3 

Latinus - latin 132.p; 170.k, w 

Latona - Regina Lat 14.2; 62.2; 88.3 

Latromis - nestăvilit 27.;, 8 

Lear 713.2 

Learhos - care conduce poporul 27.a, 2; 70 passim; 162.9 

Leda - doamnă 32.2; 62 passim; 74.b, j, 113.a; 159.a; 170.0 

Lelaps - furtună 89.f-h; 118.b 

Leonimos - nume de leu 164.m 

Leontofonos - ucigaș de lei 171./ 

Leos - leu 

atenian 97.g-h 

fiu al lui Orfeu 97.2 

Leprea - leproasă 113.7 

Lepreos - lepros 74.2; 138.h, 2 


Lethe, r. - uitare 14.b, 4 

Leto - piatră sau doamnă (?) 14.a, 2; 21 passim; 22.b; 32.2; 
62.2; 77 passim; 88.3; 89.a 

Leuce - alb sau plop-alb 31.0, 5; 134.7 

Leucip - armăsar alb 21./, 6; 74.b-c; 109.c 

Leucipe - iapă alb 27.9; 141.h; 158./; 161 passim 

Leucipide - iepe albe 74.c, p, 3; 103.b 

Leucofanes - apariţie albă 149.1 

Leucon - alb 70.a, í 

Leucos - alb 162.t¢, 169./ 

Leucoteea - zeiță albă 42.c, 4; 45.2; 70.h, 4, 8; 88.9; 170.y, 9 

Libia - ploaie cu stropi rari 56.d, 2-3; 58.a, 2; 82.b-c; 154.e 

Licaon - lup care înșală 

fiu al lui Pelasgos 38 passim; 143.c; 162.i, 4; 163.c 

frate al lui Polidor 162.m, 1 

Licastos - compatriot al lupilor 88.p, 5 

Licimnios - /ichymnios, imn închinat vânturării 118.b; 140.3; 
144.a; 145.d; 146 passim 

Licomed - viclean ca un lup 104.9; 160./-K; 166.h 

Lictea - /ycotheia, lupoaică divină (?) 91.9 

Licurg - muncă de lup 27.e, 3; 50.f 71.1; 106.9; 141.a 

din Nemeea 149.e 

Ligis - sunet ascuţit 132.k 

Lihas - faleză povârnită 117.0; 145.6, d 

Lihnos - lampă 25.1 

Lilim - copii ai lui Lilith 55.1 

Lilith - bufnița care strigă 55.1 

Linceu - cu vedere ageră 60.4, m, 4, 7; 74 passim; 80.c; 
103.6, 3; 148. 

Linda - care leagă cu un fir de in 42.4; 54.1; 60.2 

Linos - fir de in 108.b 

Linos - in sau coardă de liră din in 

din Argos 147 passim 

fiu al lui Eagru 147.b, 4 

fiu al lui Ismenios 24.5; 119.9, 3; 147.a 

Liriope - chip de crin 85.a, 1 

Lisianasa - regină care naște 133.k 

Lisidice - care împarte cu dreptate 110.c 

Lisipa - cea care dezleagă caii 72.9, jJ-k;, 131 passim 

Litierses (cuvânt negrecesc) 7.1; 24.5; 136.e 


Llew Llaw 29.2; 91.1, 4; 112.1; 132.5; 160.5; 164.3 

Llyr 13.2 

Luceafărul-de-dimineaţă - vez; Fosforos 

Lud 73.6 

Lugh 132.5 

Lugos 132.5 

Lycos - lup 76.a; 88.d; 94 passim, 122.c; 131.e, h, 135.6; 
151.c; 159.g; 169.k 

Lycotherses - lup de vară 59.d 


M 


Macareu - fericit 43.h, 4 

Macaria - binecuvântată 120.3; 141.1; 142./ 146.b 

Macris - înalt 27.b, 2; 82.e; 146.i, 148.6; 154 passim; 155.h 

Maera - scânteietoare 79 passim; 168.n, 1; 170.0, 1 

Maeve 111.1 

Magnesia - magnesian 147.b, 4 

Mahaon - lansetă 50.4 163.h; 164.a; 165.f 166.d, í 

Mahereu - măcelar 169.h 

Maia - bunică 17.a, c 

Malis - albicioasă 136.9 

Mama Zeilor 131.n, 4; 136.f 158.e 

Maneros 7.1; 136.6; 147.1 

Manthu 39.8 

Manto - profetesă 77.a; 107.c, į 169.c 

Marafios - marathrius, fenicul (?) 159.d 

Maraton - marathron, fenicul (?) 94.b; 104.c; 156.b, 4 

Maratos - fenicul 104.c, 3 

Marduk 1.1; 4.5; 7.5; 35.5; 71.1; 73.7; 92.3; 103.1-2; 137.2; 
170.5 

Marea Zeiţă 20.2; 23.2; 29.3; 75.2; 145.4 

Mariamne 131.3; 151.3 

Marian 131.3; 162.10 

Marienna - mamă foarte rodnică a cerului 131.3; 151.3 

Marmaranax - rege de marmură 109.4 

Marmax - marmaranex, rege de marmură 109.e, 8 

Maro - maris, unitate de măsură a lichidelor (cca 1,5 I) (?) 170 
passim 

Marpesa - cea care apucă 21.k, 7; 74.a, e, 4; 131.cd 


Marsyas - de la marnamai, care luptă (?) 21.e-f, 5; 83.9 
Marte 27.12; 158.4 

Meandros - cel care caută un om 169.5 

Mecisteu - cel mai mare 148.;; 160.r 

Meda - viclenie 143.b; 162.t; 169./ 

Medea - viclenie 67.d; 92.m, 8; 95 passim; 97 passim; 98.a; 


135.6; 148.6; 152 passim; 153 passim; 154 passim; 155 passim; 
156 passim; 157 passim; 160.a; 164.0 


Medeios - viclenie 148.2 

alias Polixenos 156.e; 157.a-b 

Medon - conducător 117.b; 160.g; 161.; 163.h; 171; 
Medos - viclenie 97.c 

Meduza - viclenie 9.a; 33.b, 3-4; 50.6; 73 passim; 75.3; 132.1, 
134.c 

Megamede - mare vicleană 120.0 

Megapentes - mare durere 73.9, S; 117.c; 159.d 

Megara - peșteră oraculară 122 passim; 135.a, e 

Megareu - din peștera oraculară 91.e; 94.e; 110.0, f 
Megaros - peșteră sau fisură în stâncă 38.e 

Megera - frumuseţe trecătoare 122.a 

Megera - ură 6.a; 31.9; 115.2 

Melampus - picior negru 40.0; 68.f, 72 passim; 126.6; 148. 
Melaneu - negru 144.b 

Melanion - negru 

fiu al lui Frixos 151.7 

soțul Atalantei 80.k-/, 4 

Melanipe - iapă neagră 43.c, 2; 100.2; 131.e, g; 164.a 
Melanipos - armăsar negru 72.5; 96.c; 106.b, j, 4 

Melantos (sau Melantios) - cu flori sau oacheș 171.d, íi 
Melas - negru 144.a 

Meleagru - biblică 45.2; 74.a, i; 80 passim; 134.c; 141.0; 


142.a, 1; 148.i; 152.1, 155.4 162.d 


Melenis - cea neagră 18.4 

Melia - frasin 57.a, 1 

meliade - nimfele frasinului 6.a; 86.2 

Melibeea - strigăt dulce 77.b 

Melicertes - melicretes, putere dulce 42.c; 67.1; 70 passim; 


71.a, 4; 90.7; 92.7; 96.0, 3; 109.5; 110.2; 122.2; 156.2-3 


Meliseu - omul-miere 7.3 
Melite - atenţie 95.a; 146.; 


Melkarth 72.3; 92.7; 122.2; 156.2 

Memnon - hotărât 91.5; 162.g, 2; 164 passim 

menade - nebune 21.6; 26.1-2; 27 passim, 28.d-f, 2; 41.1; 
44.a; 153.4; 160.10 

Meneceu - puterea casei 105.;, 4; 106./; 121.a 

Menedemos - care ţine piept mulţimii 127.d 

Menelaos - puterea poporului 31.2; 74.k; 93.c; 111.7, j 112 
passim; 114 passim; 116.n, 2; 117.c, 5; 146.6; 159 passim; 160 
passim; 161.d; 162 passim; 163 passim; 165 passim; 166 
passim; 167 passim; 168 passim; 169 passim; 171.a 

Menesteu - putere divină 99.e; 104 passim; 131.11; 159.8; 
160.0, 3; 168.e; 169.n 

Menetes - care sfidează soarta 132.d, 4; 134.0, 1 

Menetios - care sfidează soarta sau putere pierdută 39.a, c, 
11; 130.c; 134.0; 145.k; 160.m 

Menja 154.1 

Menodice - dreptul puterii 143.a 

Menos - lună 52.1 

Mente - mentă 31.0, 6 

Mentor - menetos, răbdător (?) 146.c 

Mera - soartă 98.8 

Merion - parte din plată 160.1 

Mermeros - împovărat de griji 156.e-f 

Merope - elocvent sau mâncător de albine 41.a-b; 67.a, h, j, 
4; 92.a; 108.f 

Merops - elocvent sau mâncător de albine 108.e; 158.m-n 

Mestor - sfetnic 162.j 

Metanira - cea care trăieşte printre fecioare 24.d-e, 5 

Metapontos - dincolo de mări 43.e, g 

Metharme - schimbare 65.a, 1 

Metiadusa - tulburător de plină de sfaturi 94. b 

Metion - care deliberează 94 passim 

Metis - sfetnic 1.d; 4.a; 7.d; 9 passim; 86.1 

Metope - metopedon, precipitat, sau metapon, în primul rând 
66.a; 154.a, 1; 158.0 

Mettus Curtius 105.4 

Midas - mita, sămânță 21.h; 83 passim 

Midea - medeia, viclenie 118.b 

Migdon - amygdalon, migdal (?) 131.e 

Mihail 4.3; 92.9 


Miles - moară 125.c 

Miletos - mi/teias, vopsit cu ocru roșu (?) 21.4 88.b, 2, 4 

Mimas - imitare 35.e, 4 

Mindon - mut 136.f 

Mines - scuză 162.j 

Minias - omul din Lună 27.9; 70.9; 148./, 8; 154.12 

Minos - meinos osia, creatura Lunii 

fiu al lui Licastos (?) 88.5 

fiu al lui Zeus 29.3; 30.1; 31.b; 58.c; 66./, 4; 87.2; 88 passim; 
89 passim; 90 passim, 91 passim; 92 passim; 98 passim; 110.a, 
h; 129.a; 131.e; 160.n; 167.2; 169.6; 170.p 

Minotaur - taurul lui Minos 88.e, g; 91.4; 98 passim; 129.a 

Mirina - zeiță a mării 131 passim; 149.1; 151.3 

Mirmex - furnică 66.9, 2; 81.9 

Mirmidon - furnică 66.9 

Mirtilos - mirt 71.b; 109 passim; 111.c 

Mirto, Mirtea, Mirtesa - zeiță a mării 109./, 6 

Miscelos - șoricel (?) 132.t 

Mitra 1.6; 132.5 

Mnemon - care nu uită 161.P 

Mnemosine - memorie 13.a 

Mnesimahe - care își amintește de luptă 127.f 138.c 

Moire - vezi Ursite 

Moise 88.6; 99.1; 105.1 

Molione - regina plantei moly sau războinică 138.a, f, 6 

molioni - războinici 138 passim, 139.e-f 

molionizi - fiii reginei războinice 138.b 

Moloch 70.5; 77.2; 92.7; 110.2; 170.3 

Molorhos - plantator de copaci 123.0, f, h 

Molos - efort de război 138.a; 160.1 

Molpadia - cântecul morţii 100.e-/ 

Molpos - melodie 161.9 

Mopsos - moschos, vițel 

Lapitul (?) 51.9, 8; 73.;; 78.b; 89.2; 107.4; 131.0, 5; 148; 
149.h; 154.f, 6 

nepot al lui Tiresias 154.6; 169 passim 

Mot 73.2 

Moxos 89.2 

Mummi 36.2 

Munipos - armăsar solitar 159.g, 4-5; 168.d 


Munitos - unic scut 168.e 

Musaios - al muzelor 134.a 

muze - zeițele muntelui 13.a, 4; 17.3; 21.f, o; 28.e, 9; 37.c,1; 
59.b; 75.b; 81./; 82.6; 95.c; 105.e, 3; 126.g; 132.0; 147.c; 154.0, 
3; 161.4; 164./; 170.9 


N 


naiade - nimfele apelor 60.b; 82 passim; 111.9 

Narceos - care amorţește 110.0, 1 

Narcis - care amorţește sau narcotic 21.8; 26.d; 85 passim 

Naucrate - stăpâna corăbiei 92.d, 5 

Naupiadame - care urmărește corăbiile 127.a 

Nauplios - navigator 60.0; 93.c; 111.f 112.f£h; 141.c; 148. 
160.c-a; 162.t; 169 passim 

Nausicaa - care dă foc la corăbii 170.2, 1; 171.2-3, 5 

Nausinoos - marinar viclean 170.w 

Nausitoos - în slujba zeiței mării 98.f, m 

Nausitoos - marinar impetuos 

fiu al lui Odiseu 170.w 

rege al feacilor 146.; 

Nebrofonos - moartea unui ied 149.c 

Necesitatea 10.c 

Neera - cel tânăr 141.a-b 

Nefalion - cumpătat 131.e 

Nefele - nor 63.0; 70 passim; 126.b 

Neis - nimfa apei 64.a 

Neith 8.1; 39.2; 61.1; 73.6; 114.4; 131.3; 133.10; 141.1; 
154.5 

Neleu - nemilos 7.3; 67./, 3; 68.d-/, 3; 72.b; 77.b; 94.c; 135.c; 
138.b, m; 139 passim; 140.a; 148.11 

Nemeea - din poiană 123.c 

Nemesis - hotărâre dreaptă sau răzbunare divină 4.a; 7.3; 
16.6; 32 passim; 62 passim 

Neoptolem - nou război 81.5, t, 117.b; 161.e; 164.j, 165.4; 166 
passim, 167 passim, 168 passim; 169 passim; 170.p; 171.j 

Nephthys 31.3; 42.1; 123.3; 138.1 

nereide - cele ude 4.b; 33 passim; 73.j; 81.J-/, 1; 98.j;, 154.K; 
164./ 

Nereis - cel ud 16.1; 33.2 


Nereu - cel ud 33.a, g, 2; 133.a-e, 5; 141.7 

Nergal 1.3 

Nestor - neostoreus, care tocmai vorbește (?) 27.5; 67. 68.f 
74.K; 80.c, g; 102.c; 135.c; 139 passim; 160 passim, 164.6; 
165.a; 166.4; 169 passim 

Nesus - neossus, pasăre tânără sau animal tânăr (?) 126.d; 
142 passim; 145 passim 

Ngame 39.12 

Niamh cu Părul de Aur 83.6 

Nicipe - iapă cuceritoare 24.b; 110.c; 118.d 

Nicostrate - armată învingătoare 132.0 

Nicostratos - armată învingătoare 117.c; 159.d 

Nicteu - al nopții 76.a; 154.a 

Nictimos - al nopţii 38.b; 108.c 

Nil, fl. - 133.k 

nimfele frasinului - vez; meliade 

Nimfele mirtului 82.c-d, 2 

nimfele Styxului 73.9, 9 

Ninib 1.3 

Niobe - de zăpadă 1.3; 76.c; 77 passim; 108.b, g, i, 1, 9; 118.f 

Nisa - șchioapă 27.b 

Nisos - strălucire sau emigrant 67.1; 91 passim; 92.4; 94.c-e; 
95.5; 110.d 

fiu al lui Hirtacos 158.m 

Noaptea 2.b, 2; 4.a; 10.a; 33.7; 137.0 

Noe 27.6; 38.3; 39.2; 123.1; 154.12 

Nomia - care paşte 17.j 

Nomios - paznic al vitelor 82.9 

Norax - norops, cu chip prea strălucitor pentru a putea fi 
privit (?) 132.d, 5 

Norne, Trei 6.4 


O 


Ocean - al reginei grăbite 1.d; 2.a, 1; 4.a; 11.0; 32.4; 132.83, C; 
136.c; 170.8 

Ocipete - aripă iute 150./ 

Odin 6.4; 35.4; 160.5 

Odiseu - furios 67.c, 2; 123.2; 132.p; 154.d, 11; 159 passim; 
160 passim; 161 passim; 162 passim; 163 passim; 164 passim; 


165 passim; 166 passim; 167 passim; 168 passim; 169 passim; 
170 passim; 171 passim 

Oebalides - fiii pragului (?) 84.1 

Oedip - picior umflat sau probabil copil al valului umflat 67.1; 
105 passim; 106.b, 2; 114.1; 163.p 

Oeneis - ca vinul 26.b, 2 

Oeneu - ca vinul 79.a; 80 passim; 106.b; 112.a; 138.c; 142 
passim; 159.h; 169.k 

Oeno - ca vinul 160.u 

Oenone - regina vinului 159 passim; 160.w; 166.e 

Oenope - chip al vinului 91.e 

Oenopion - abundență de vin 27./, 8; 41 passim; 79.a; 88.h; 
98.0, 12; 123.4 

Oetolinos - Linos sortit pieirii 147.a, 1 

Ofeltes - binefăcător sau cu un șarpe încolăcit în jurul său 
106.g-h, 3; 123.f, 5 

Ofion - șarpe autohton 1.a-c, 2; 2.1; 25.5; 48.1; 62.3 

Ogier Danezul 103.1 

Ogma Fața-Soarelui 52.4; 132.3, 6 

Oicles - pasăre nobilă 137.7, j, m 

Oileu sau Hileos - grațios (vechea formă a lui llus) 148; 
151.f 160.9 

Oisin 83.6 

Olos - o/esypnos, care întrerupe somnul (?) 136.c 

Olwen 148.45 

Omfale - buric 108.a, 9; 131./; 134.6; 135.d; 136 passim; 
137.a 

om-scorpion 41.3 

Once - păr (copac) 

Oncos - cârlig 16.5 

Oneia - amabil 87.a 

Onn 42.4 

Opis - evlavie 41.d, 4; 110.e 

Orcus - mistreț 123.2 

Orele 118.c 

Oreos - al muntelui 126.b 

Oreste - muntean 85.1; 112.d, g, 1; 113 passim, 114 passim; 
115 passim; 116 passim; 117 passim; 160.z; 169 passim 

Oresteu - adept al zeiței muntelui 38.h, 7; 114.k 

Orfeu - ophruoeis, de pe malul fluviului (?) 26.2; 28 passim; 


74.6 
24.d; 138.9 


53.a; 82. 83.a; 97.h; 103.1; 147.b, 5-6; 148.i;; 149.a; 150.8; 
151.a; 153.4; 154.d, g 

Orhomenos - puterea unei linii de luptă 111.g 

Orion - cel care locuiește pe munte 40.b; 41 passim, 50.f 
123.1, 4; 132.1; 143.a; 170.p 

Oritia - cea care se năpustește pe munte 25.2; 47.b-c; 48.a-b, 
1, 3-4; 100 passim; 103.4; 160.a 

Orneos - orneon, pasăre 94 passim 

Ornis - pasăre 128.d 

Ornition - pasărea lunii 46.5; 67.a; 81.b 

Orseis - cea care agită 43.a 

Orsiloche - care provoacă nașterea 116.d 

Ortea - dreaptă 91.9 

Ortros - precoce 34 passim; 105.e; 123.b, 1; 132.a, d, 3-4 

Osiris 71.1; 18.3, 7; 36.1; 38.11; 41.3; 42.1; 73.4; 83.2-3; 
116.b, 6; 123.3; 126.1; 133.8; 134.2, 4; 138.1 

Otionia - clăpăuga 47.b, d, 2 

Otos - cel care îi respinge 37 passim 

Otrera - agilă 131.b; 164.a 

Otris - impulsiv (?) 158.m 

Oxilos - oxylalus, care prinde cu repeziciune (?) 146.k 


P 


Pactolos, r. - care asigură distrugerea (?) 108.0 

Pafos - spumă 65.a 

Pagasos - cel care ţine puternic 51.b 

Palamede - inteligenţă străveche 9.5; 17.h; 39.8; 52.a, 6; 
111.f 112.f 116.1; 160 passim; 161 passim; 162 passim; 167.f. 
168.1 

palantizi - fiii lui Palas 99.3; 105.7 

Palas - fecioară sautânără 

fiică a lui Triton 8 passim; 158.b 

fiu al lui Licaon 99.a 

fiu al lui Pandion 94.c-a; 95.6; 97.9; 99.a; 158.b 

frate vitreg al lui Tezeu 99.a 

gigant 9 passim; 35.e, 3; 89.4 

titan 8.3 

Palemon - luptător 70.h; 87.1; 122 passim; 148. 

Pământul-Mamă 3.a, 1; 4.a; 6.a; 7.a, e; 13.4; 15.a; 20.2; 21 


passim; 25.b, d; 33.d, g; 36.a; 41.0, f 43.2; 51.0, f, 2, 4; 78.1; 
83.3; 88.b; 99.c; 100.f 113.g; 115.0; 133.a-b, g-h; 143.9; 154.3; 
170.t 

Pamone - pammaen, lună plină 158.0 

Pan - pășune 7.e, 10; 17.j, 4; 21.c, h, 5; 22.d; 26 passim; 36.c; 
56.a, 2; 108.h; 111.c; 136./-j; 160.10; 171./, 2 

Pancratis - atotputernică 37.1 

Pandareos - cel care jupoaie 24.b, 4; 108 passim 

Pandaros - cel care jupoaie 163.c 

Pandion - [preot al] sărbătorii Atotputernicului Zeus 46.a-b; 
47.a; 94 passim; 114.1 

Pandora - atotdăruitoare 

fiică a lui Erehteu 47.b, d, 2 

soţia lui Epimeteu 4.3; 39.ħ), j, 8; 169.3 

Pandoros - atotdăruitorul 94 passim 

Pandrosos - plină de rouă 25.d, 4 

Panopeu - care vede totul sau lună plină 89.;; 98.n; 167.a-b 

Pantus - impetuos 158.m; 163.j 

Paria - cea venerabilă 89.a 

Parii - cele venerabile 90.6 

Paris (sau Alexandru) - traistă 105.5; 112.6; 131.11; 158.0; 
159 passim; 160 passim; 162 passim; 163 passim; 164 passim; 
166 passim; 169.1 

Parnas - de la pa/uno, cel care împrăștie (?) 38.f 

Partenia - fecioară 109.e 

Partenope - chip de fecioară 141.c 

Partenopeos - născut dintr-o fecioară deflorată 80./; 106.0; 
141.d, f 

Pasalos - vesel 136.c 

Pasht 36.2 

Pasifae - cea care strălucește pentru toţi 16.2; 21.k; 51.7, 5; 
88 passim; 89.c, e, 45; 90 passim; 91.2; 92.d, g, 12; 98.c, p; 
101.d; 129.a; 167.2 

Pasiteea Cale - zeiţa minunată pentru toţi 13.3; 105.4 

Patrocle - glorie tatălui 159.a; 160 passim, 163 passim, 164 
passim; 168.6 

Peas - crescător de vite 92.10; 145.f, 2; 148.;, 154.h; 166.c 

Pedasos - cel care sare 162./;, 163.m 

Pegas - al puţurilor 33.b, 4; 67.4; 73.h; 75 passim 

Pelagon - al mării 58.7 


Pelasgos - străvechi sau navigator 1.d, 5; 38.a; 57.a, 1; 77.1 

Peleu - noroios 16.b, 1; 29.1; 66.f, 70.2; 80.c, g; 81 passim, 
131.a; 137.h; 148. 155.4; 159.6; 160 passim; 169.f 

Pelias - negru și albastru 47.c; 68 passim; 69.a; 71.a; 82.8; 
138.m; 148 passim; 152.3; 155 passim 

Pelopia - chip murdar 111 passim 

Pelops - chip murdar 42.2; 53.7; 71.b; 77.a, d; 95.b; 108 
passim, 109 passim; 110 passim; 111.a; 113.n; 117.7, 5; 118.8; 
131.h; 138.;, -m, 4; 143.2; 158.k; 166.1, 1-2; 169.6 

fiu al lui Agamemnon 112.) 

Peloros - șarpe monstruos 58.9, 5 

Pemfredo - viespe 33.c, 5 

Pemon - suferinţă 96.b 

Pemptos - al cincilea 164.1, 6 

Pene - pedeapsă 147.3, 3 

Peneleos - leu primejdios 148.4 160.x 

Penelopa - cea cu văl pe faţă 26.0, 2; 159.b; 160 passim; 
162.10; 171 passim 

Peneu, r. - al firului 21.K, 6; 82.a 

Pentesileea - care-i forțează pe oameni să jelească 163.g; 
164 passim 

Penteu - mâhnire 27.f, 5, 9; 59.c-d 

Pentilos - care alină durerea 87.c; 117.b, g 

Peonios - care izbăvește de rău 53.b 

Perdix - potârniche 92.b, 1, 6 

Peredur 142.3; 148.5 

Pereus - negustor de sclavi 141.8 

Pergam - citadelă 169.7 

Peribeea - înconjurată de vite 81.e; 98.;, k; 105.c-g, j 110.6 
137.4 160.p (Curisia); 167.; 

Periclimenos - faimos 139.c, 1; 148.; 

Perieres - înconjurat de șanțuri (?) 74 passim; 144.b 

Perifetes - celebru 96.a, 1; 163.h 

Perigune - mult pământ cu cereale 96.c, 2, 4 

Perilaos - înconjurat de oamenii săi 114.m 

Perimede - foarte vicleană 118.b; 148.0 

Perimedes - foarte viclean 134.; 146.c 

Periopis - cu multe bogății 160.m 

Pero - sac din piele 66.a, 1; 72 passim; 170.0 

Perse - distrugere 170.; 


Persefatta - cea care hotărăște distrugerea sau porumbiţă 
distrugătoare 24.2 

Persefona - care produce distrugerea 13.a; 14.b, 4; 16.f 18. 
j 24.c, K-I, 2; 27.a, k, 10-11; 30.a; 31 passim; 51.7; 67.h; 69. 
3; 85.1; 94.f. 101. 103.c-d, 3; 108.c; 121.3; 124.b, 4; 134. 
149.0; 170./, 6 

Perseis - care distruge 88.e, 6 

Perses - distrugător 157.b 

Perseu - distrugător 9.a; 27.j, 5; 33.b; 39.d; 73 passim; 111.8; 
118.a, d-e, 1, 5; 137.2 

Peteos - peteenos, împănat (?) 104.0 

Phaeo - bărbie 27.2 

Phaesyle - lumină filtrată (?) 27.2 

Phanes - destăinuitorul 2.b, 2; 123.1 

Phoebe - lună strălucitoare 1.0; 14.a, 2; 51.b; 74.c, p 

Phoenissa - cea sângeroasă 58.2 

Phoenix - palmier sau roșu ca sângele 18.h; 58.a, d, 2; 88.b, 
2; 105.6 

fiu al lui Amintor 160./, n, 5; 163.f, 166.h; 169.f 

Picos - ciocănitoare 56.2 

Pielos - durduliu 169.7 

Pieris - zemos 159.d 

Pilade - pylades, poarta lui Hades (?) 113 passim, 114 
passim; 116 passim; 117 passim 

Pilas - poartă 94.c 

Pilemenes - puterea trecătorii 168.b 

Pilenor - aproape de a fi adult 126.e 

Pilia - al porţii 94.c 

Pilios (sau Pelios) - al porţii 104.e; 134.a; 166.b 

Pilon - poartă 94.c 

Pimpleea - cea care umple 136.e 

Pira - roșu aprins 38 passim (vezi și Cercisera) 

Piream 159.4 

Pirehmes - vârful flăcării 122.b, 2; 163.; 

Pirene - inimă înflăcărată 132./; 133.d 

Piritoos - cel care se întoarce 78.b; 80.c; 95.2; 100.b; 101.6; 
102 passim; 103 passim, 104.e, 1; 113.3; 126.2; 132.1; 134.0; 
159.5; 168.e 

Pirus (mai târziu Neoptolem) - roșu aprins 160. 

Piteu - zeul pinului 95 passim; 101.a; 110.c 


= 


Pitios - care se informează (?) 138.8 

Pitis - brad 26.e, 2 

Pitthea - zeița pinului 95.1 

Pityocamptes - cel care încovoaie pini 96.b, 2, 6 

Pleiade - cele care călătoresc sau stol de porumbiţe 39.0; 
41.e, 6; 45.3-4;, 67.j, 5; 111.e 

Pleione - regina navigatoare 41.e; 45.4 

Plexipos - coamă de cal împletită 80. h 

Plistene - forţa în navigaţie sau putere extremă 93.c; 110.c; 
111.49; 159.0, s; 163.8 

Pluto - bogăţie 

alias Hades 24.5; 31.9 

mama lui Tantal 108.a 

Plutos - bogăţie 24.a, 5-6; 142.d; 143.1 

Podalirios - fără crini acolo unde pășește sau moarte 
descurajatoare 50.;; 165.f 166.0; 169.c-d 

Podarces - picioare goale 137.K; 153.e; 158./ 

Podarge - picior strălucitor 81.m 

Podargos - picior strălucitor 130.83, 1 

Podes - podiaios, doar un picior înălțime (?) 162./ 

Polibos - mulţi boi 105.b-g, j 

Polibotes - bogat în boi 35. 

Policaon - incendii numeroase 74.n 

Policasta - po/ycassitere, mult cositor (?) 92 passim 

Polidectes - întâmpinare aglomerată 73.c-e, o, s 

Polideuces - mult vin dulce 62.c, 1; 74 passim; 80.c; 84.1; 
103.a, 3; 148.;; 150 passim; 155. 

Polidor - cadouri numeroase 

fiu al lui Hecabe 158.0; 168./ 

fiu al lui Laotoe 162.m; 168 passim 

Polidora - cadouri numeroase 74.a; 162.d 

Polifem - vestit 

argonaut 148.;; 150 passim 

ciclop 170 passim 

Polifeme - vestită 148.b 

Polifide - extrem de econom 112.8 

Polifonte - care a ucis mulţi oameni 105.d 

Poligonos - cu mulţi copii 131.; 

Poliidos - care își schimbă forma 75.b; 90 passim; 141.h 

Polimede - care știe numeroase tertipuri 148.b; 155.a 


Polimela - numeroase cântece 81.f-g 

fiica lui Peleu 160.m 

soţia lui Eson 148.b 

Polimnestor - care își amintește multe lucruri 168./-n 

Polinice - conflicte numeroase 69.1; 74.;; 105.k; 106 passim; 
107.d; 160.w 

Polipemon - multă sărăcie 96.b, k 

Polipetes - care produce multe lucruri 171.k 

Poliportes - care jefuiește multe orașe 171.k, 3 

Polites - cetățean 158.0; 168.8 

Polixena - mulţi oaspeţi 69.2; 158.0; 163.8, o; 164.K, 3; 168 
passim 

Polixenos - mulţi oaspeţi 97.f 

Polixo - mâncărime puternică 88.10; 114.0; 149.b 

Poltis - terci de ovăz 131.; 

Porces - phorces, soartă (?) 167.; 

Porfirion - albastru-închis 35.0, 3 

Portaon - care jefuiește 170.9 

Porteu - care jefuiește 167.m 

Poseidon - potidan, cel care dă de băut din muntele împădurit 
7 passim; 9.c; 13.c; 16 passim; 18.d; 19.2; 25.b, 1; 27.9; 33.b, 4; 
39.b, 7; 43.1, 47.d-e, 3; 49.a-b; 54.a; 56.b; 60.9; 66.;; 68.c, 2; 
70.4; 73.h, j} 75.d; 78.a; 88.c, e-f, 90.7; 95.b, d, £ 97.1; 98.i 99.f 
101.f. 104.K, 2; 108.;; 127.2; 133.9; 137.a-b; 150.4 158./;, 162.f 
163.h; 164./[; 167.h-i, 4; 168.f, 169./, 1; 170 passim; 171.k 

Erehteu 47.4 

Postvorta 154.3 

Potidan 127.3 

Potnia - cei puternici 71.2 

Pramanthu 39.8 

Prax - om de acţiune 164.p 

Praxiteea - zeiţă activă 47.b; 97.h, 2 

Presbon - drept la moștenire 70.m 

Priam - răscumpărat 112.e; 131.0, 11; 137.k-/;, 141.9; 153.6; 
158 passim; 159 passim; 160 passim; 161 passim; 162 passim; 
163 passim; 164 passim; 166 passim; 167 passim; 168 passim 

Priap - care curăţă părul (copacul) de crengi 15.1; 18.e, k, 2; 
20.b, 1 

Prilis - dans în armură 167.a 

Priolas - de la priein, a răzui, și olola, sunt distrus (?) 131.h 


Procleea - care lansează o provocare 161.fg 

Procles - care lansează o provocare 146.k 

Procne - progonoe, cea mai mare 46 passim; 47.a; 94.1; 95.a 

Procnis - progonoe, cel mai mare 47.b 

Procris - preferinţă 

soţia lui Cefalos 89 passim; 170.0 

Tespidă 120.0 

Procrustes - care se întinde 96.k, 6 

Proetu - primul om 69.1; 72 passim; 73 passim; 75.a, e; 81.8; 
93.1; 118.9; 126.e 

Promahos - campion 132.7 155.a 

Prometeu - prevedere sau svastica 4.b-c, 3; 38.c; 39 passim; 
57.a; 92.9; 126.c; 133 passim; 152.9 

Pronomos - care furajează 145./; 

Proserpina - cea temătoare 24.2 

Prosimne - cea căreia i se închină imnuri 124.b, 4 

Prote - primul 42.d 

Protesilaos - primul care se aruncă în luptă 74.a; 162 passim; 
163.;; 169.n 

Proteu - primul om 27.b, 7; 33.2; 82 passim; 90.7; 112.0; 
131./, 6; 133.5; 159.u-v;, 169.3, 7 

Protogenos Faeton - strălucitorul întâi-născut 2.b, 2 

Protogonia - întâiul-născut 47.b, d, 2 

Pryderi 27.9 

Psamate - țărm nisipos 81.a, p, 1; 147.a, 1 

Psofis - zarvă 132.r 

Psylla - purice 109.9 

Pteleon - crâng de ulmi sau asemenea unui mistreţ 89.c, e, j, 


Pterelaos - care aruncă pene 89 passim; 91.1; 118.a, c; 119.c 

Pwyll 27.9 

Pygmalion - pumn păros 65 passim 

Python - șarpe 14.a, 2; 21.a-b, 2-3, 12; 32.2; 36.1; 51.b; 58.5; 
96.6 


Q 
Q're 3.3; 57.2; 82.6; 95.5 


Ra 41.3; 42.4; 117.1 

Racios - zdrenţuit 107.; 

Radamante - rhabdomantis, cel care profeţește cu ajutorul 
unei baghete (?) 31.b; 58.c; 66.j, 4; 88 passim; 119.9; 146.f 

Rahab 33.2 

Rama 135.1 

Raros - copil avortat sau pântece 24.m, 8 

răutăţi 15.1; 39.j 

Recaranus - vezi Trigaranus, 132.n 

Recos - care sparge 80.7 

Regina de Mai 26.4 

regine 138.0, 4 

Remus 68.3; 80.2 

Rene - mioară 160.9 

Reo - rodie 160.t, 7 

Resos - care sparge 163.9 

Rexenor - fapte de vitejie 95.a 

Rhea - pământ 1.d; 2.b, 2; 7 passim; 12.a; 13.a, 2; 16.f 24.K; 
27.a, e, 7, 12; 30.a, 3; 39.8; 47.2; 53.a, c, 2; 54.a; 86.2; 91.3; 
108.a, h, 7; 149.h, 3-4; 151.9; 164.6; 169.j, 3 

Rhea Silvia 68.3 

Rhiannon 27.9; 154.3 

Rigantona - mare regină 27.9 

Rimmon 27.10 

Robin Hood 119.4; 162.10 

Rode - rhodea, trandafiriu 16.b, 1; 42.c-d 

Rodos - trandafir 18.d 

Romulus 21.13; 68.3; 80.2; 105.1, 5 


` 


S 


Sabazios - care sparge în bucăţi 7.1; 27.3, 7, 9 

Sagaris, r. - sabie cu un singur tăiș 136.f 

Salamina - estic (?) 81.d 

Salmoneu - îndrăgit de zeița Salma 64.c; 67.e, i, 3; 68 passim 
Samas 1.3 

Samson 82.4; 83.3; 91.1, 5; 110.2; 145.4; 154.1; 164.3 
Sangarios, r. - potrivit pentru bărci 158.0 

Sara 169.6 


Saranyu 16.6 

Sarpedon - care se bucură într-o arcă din lemn 

fiu al lui Zeus 162.n, 9; 163.;-j; 164.h 

frate al lui Minos 58.c; 88 passim; 94.f 131. 

unchiul lui Glaucos 162.9 

Satiria - a satirilor 87.2 

Saturn 7.1 

Saul 169.5 

Sauros - șopârlă 126.b 

Scamandru, r. - om încovoiat 68.2; 137.n, 3; 163./ 

fiu al lui Deimahos 137.1, t 158.2, 9,//6,9 

Scarfe - spânz-negru 148.b 

Scheneu - al coșului din papură 80./, 4; 111.p 

sciți - Aeolic pentru scyphes, pocal 119.5; 132.v 

Scila - cea care despică 

fiică a lui Nisos 91 passim; 92.4; 168.1 

fiică a lui Forcus 16.b, 2; 90.7; 148.1, 9; 154.11; 170.t, 1,9 

Scirios - pietros 94.c 

Sciron - parasolar 23.1; 70.h, 7; 81.a; 94.e; 96 passim; 110.c 

Scotia - cea întunecată 18.4 

Selene - Lună 1.3; 14.5; 26.e, 4; 35.b; 42.a; 62.3; 64.a-b; 
67.6; 74.3; 123 passim 

Semele - Lună 14.c, 5; 27.K, 2, 6, 11; 28.4; 124.b, 4; 134.9, 4 

Seth 18.3; 21.2; 36.1; 41.4; 42.1; 73.4; 83.2; 89.2; 123.3; 
133.8; 138.1 

Sferos - boxer sau minge 95.0; 109.; 

Sfinx - care sugrumă 34.a, 3; 82.6; 105 passim; 106.1; 119.6; 
121.3; 123.1 

Sheol 24.11 

Shiva 135.1 

Sicalus - tăcut 135.e 

Sicion - castravete 94.b 

Sidero - înstelat 68.b, d, 2, 4 

Sileea - care jefuiește 96.b 

Silen - omul-lună 17.a, 4; 27.b; 35.h; 83 passim; 126.b, 3 

Sileu - care jefuiește 136.e 

Silos - care ia în zeflemea 136.c 

Simois - cu nasul cârn 158.9 

Sin 1.3 

Sinis - hoţ 96 passim; 97.a 


Sinon - care jefuiește 

fiu al lui Sisif 67.a 

iscoadă greacă 167 passim 

Sinope - chip de lună 151.d 

Sipilos 108.9; 131.0 

sirene - cele care leagă cu o funie sau cele care se ofilesc 
126.d, 3; 128.1; 148.1, 9; 154.d, 3; 169.4; 170 passim 

Nume 

Aglaofeme - voce frumoasă 

Aglaope - chip frumos 

Leucosia - creatură albă 

Ligeea - strigăt ascuţit 

Molpe - muzică 

Partenope - chip de fecioară 

Pisinoe - convingătoare 

Raidne - îmbunătăţire 

Teles - perfectă 

Telxiepia - cuvinte liniștitoare 

Telxiope - chip convingător 

Sirinx - stuf 26.e 

Sirius - Steaua Câinelui (vez; Ortros) 31.7; 34.3; 37.2; 82.f, 3; 
132.3 

Sisif - se-sophos, foarte înţelept (?) 41.6; 67 passim; 68.b, 2; 
70.h, 9; 71.b; 75.a, 3; 96.d; 105.7; 108.2; 155.5 156.0; 160.6; 
170.p 

Sita 135.1 

Smirna - mir 18.h, 5-6; 77.2; 131.3; 160.9 

Sofax - sophanax, rege înţelept (?) 133.; 

Solima 75.4 

Solois - greutate în formă de ou 100.b, 2 

Som 118.2 

somn 4.a; 118.c; 137.0; 163.j 

Sosipolis - salvatorul statului 138.0, 4 

Spermo - al seminţei 160.u 

Stafilos - ciorchine de strugure 27.;, 8; 88.h; 148.i;, 160.t, 7 

Steaua Câinelui - vez; Ortros, Sirius 

Stenebeea - puterea vitelor 72.9, 4; 73.a; 75.a 

Stenele - lumină puternică 160.m 

Stenelos - care respinge cu putere 

fiu al lui Capaneu 160.r; 162.8 167.c 


din Paros 131.e 

tatăl lui Euristeu 111.0; 112.a; 118.3, d 

Steno - puternică 33.0, 3; 73.f, h 

Sterope - chip de încăpățânat sau fulger 109.c; 170.9 
Steropes - fulger 3.b, 2; 22.d 

Stihios - comandant 135.e 

Stimfalos - membru priapic (?) 66.h; 109.n, 7; 128.0; 141.c 
Strimo - severă 158./ 

Strimon - sever 163.9 

Strofios - banderolă de cap răsucită 113.b, +j; 114.e 
Al Doilea 117.b 

Styx - detestat 13.a; 31.4; 37.d 

Susana 164.2 


T 


Tafios - al mormântului 110.c 

Taigete - tanygennetos, mult timp reprimat (?) 125.c, 1, 3 

Talos - cel care suferă 

om de bronz (?) 23.1; 90.7 

ucenicul lui Dedal 12.c, 3; 92 passim; 154 passim; 161.7 

Taltibios - tza/thybius, viață tumultuoasă 161.d 

Tamiris - grosime 21.m; 29.3; 110.h; 147.b 

Tammuz (Thamus) 18.6-7; 24.11; 26.5; 27.10; 91.4 

Tanais, r. - lung 131.b 

Tantal - șchiopătat sau cel mai de plâns 77c; 105.7; 108 
passim; 109.a, 1, 7; 111.4; 125.3; 136.b; 158.6; 170.p 

al Il-lea 111.9; 112.c, h; (vezi Talos) 92.c, 1 

fiu al lui Broteas 108.k 

Taras - scandalagiu 87.2 

Taraxipos - cel care sperie caii 71.b, 3 

Tartar (cuvânt cretan) - Vestul extrem (?) 4.a; 15.a; 36.a; 103 
passim; 134 passim 

Tasios - din Tasos 133.k 

Tasos - de la thasso, leneș (?) 58.a, d, 1 

Taumacos - care face minuni 148.; 

Taumas - minunat 33.9, 2 

Tauropolos - ucigaș de tauri 27./, 8 

Taurus - taur 58.4; 88.7; 92.7; 98.p, 2; 99.f 

Teagenes - născut din punct de vedere religios 146.j 


Teano - zeiţă 43.e-f, 168 passim 

Tebe - admirablă 66.b; 76.c 

Tecmesa - de la tecmairesthai, cea care pune în ordine sau 
judecă (?) 162.m, 9; 165 passim 

Tectamos - artizan 88.a, 1 

Tecton - tâmplar 159.9 

Teea - divină 1.d; 40.a; 42.a; 88.b; 136.c 

Tegeates - omul acoperișului 88.h 

Tegirios - care acoperă stupul 47.c, 1 

Teiodamas - îmblânzitor divin 143.a-b, 1; 150.b 

Teiomenes - putere divină 143.a 

Teisadie - de la theiazomenai, oracol inspirat (?) 159.s 

Telamon - cel care suferă, îndură sau îndrăznește; dar și 
cingătoare, curea de ţinere 66.e, i; 80.c, g; 81 passim; 108.4; 
131.a; 137 passim; 158.r, 160.p; 165 passim; 168.6 

telchini - fermecaţi sau tirenieni 42.c; 54 passim; 60.2; 146.4 

Teleboas - de la te/bomai, care maltratează 118.f 

Telecleea - faimă care ajunge până departe 158.0 

Teledamos - care îmblânzește de departe 112.h 

Telefasa - care strălucește în depărtare 58.a, e, 2 

Telefos - alăptat de o ciută 141 passim; 160.w, z; 166. 168.d 

Telegonos - ultimul născut 

fiu al lui Odiseu 170.k, 171 passim 

fiu al lui Proteu 56.b; 131.; 


Telemah - bătălie decisivă 160.7, 4; 171 passim 

Temenos - incintă 12.a; 128.0; 146.k 

Temis - ordine 

nimfă 132.0 

titanidă 1.0; 11.a; 13.a, 2; 16.b; 38.d; 51.b; 81.j; 95.c, 1; 
101.j; 159.e 


Temiste - oracular 158./ 

Temisto - oracular 70./-K, 3 

Tenes - banderolă sau tendon 70.2; 161 passim 
Teobule - sfat divin 109.f 

Teoclimenos - celebru ca zeu 136.b 

Teofane - înfățișare de zeiță 70./ 

Teogone - copil al zeilor 136.b 

Teonoe - inteligență divină 161 passim 

Teope - față divină 97.ħh, 2 

Terambos 38.11 


Tereu - care păzește 46 passim 

Termeros - termios, sfârșit predestinat (?) 119. 

Terminus 158.3 

Terpsihore - căruia îi place dansul 170.9 

Tersandros - care îi încurajează pe bărbaţi 107.a, d; 160.wx 

Tersites - fii curajoși 164 passim 

Tesalos - rugăciune sumbră (?) 137.r 

fiu al Medeei 156.e-f 

Tespius - sunet divin 120 passim; 122.d; 142.f 

Tesprotos - primul care poruncește 111.7; 

Testius - adept al zeiţei Hestia 74.b; 120.a, 1; 148.; 

Testor - de la theiazein, care inspiră (?) 161 passim 

Tesup 42.1, 4; 67.1; 75.3; 93.1; 170.3 

Tethys - care dispune 1.d; 2.a, 1; 11.b, 2; 33.2; 66.1 

Teucros - teucter, artizan 81.6; 137.4; 158.9; 159.a; 160.p; 
164.m; 165 passim 

Teutamides - fiul celui care repetă 73.p 

Teutamos - care se repetă 164.d 

Teutaros - care exersează asiduu 119.f, 5 

Teutras - al sepiei (?) 141 passim 

Tezeu - cel care se întinde pe jos sau depune 49.b; 80.c, g; 
88.f, 90.b; 95 passim; 96 passim; 97 passim; 98 passim; 99 
passim; 100 passim; 101 passim; 102 passim; 103 passim; 104 
passim, 105.7; 106.-m; 113.3; 117.3; 129.b; 131.3, g, 4, 11; 
132.1; 134.a, d, 2, 7; 135.e; 146 passim 

Thalia - jovială 21.;, 5; 105.5 

Thallo - care înmugurește 13.2 

Thea - divină 43.c 

Theias - ghicitor 18.h 

Thetis - care dispune 11.2; 13.c, 1; 16.0, 1; 23.a, 1; 27.6; 
29.1; 32.2; 43.c; 81 passim; 98.j, 11; 108.5; 124.3-4; 154.k, 11; 
157.a; 159.e; 160 passim, 161.h; 162.b; 163.b, 1; 164 passim; 
165.a; 168.f. 169.7; 170.v 

Thomas Versificatorul 170.2 

Thot 17.2; 36.2; 52.6; 82.3; 128.4; 133.3; 162.6 

Thriae - triadă 17.9, 3 

Tiamat 4.5; 7.5; 33.2; 35.5; 36.2; 73.7; 103.2; 137.2; 170.5 

Tideu - care lovește (?) 106 passim; 160.r 

Tiest - pisălog (mojar) 93.c; 106.2; 110.c, g-h; 111 passim; 
112.a, k, 117.a, 2; 118.a 


Tifon - fum năucitor, vânt fierbinte sau uragan 21.2; 33.e; 34 
passim; 35.4; 36 passim; 48.3; 96.e; 105.e; 123.b; 124.a; 132.8; 
133.b, 1, 11; 152.h; 170.t 

Tilon (sau Tilos) - nod sau falus 90.8 

Timalcos - putere onorată 110.d, f 

Timandra - onorată de bărbat 159.c 

Timbreos (sau Melantos) - al ierbii amare 167./ 

Timetes - thymoeides, curajos (?) 159.g; 167.e 

Timostene - puterea demnităţii 146. 

Tindar - care strivește 50.f 62.a, c; 74 passim; 103.b; 112.a, 
C, 2; 113.a, 5; 114 passim; 117.c; 140.c; 159 passim, 160.0; 
169.9 

Tinga (cuvânt negrecesc) 133.; 

Tione - regină furioasă 27.K, 2, 11 

Tiphys - de la baltă 148.;; 149.9; 150.c; 151.c,2 

Tiresias - care își găsește plăcerea în semne 25.9; 77.a; 85.a; 
105.g-/, 5, 8; 106.j; 107.b, i; 119.e, 2; 154.6; 170 passim; 171.3 

Tirhenos - al cetăţii înconjurate de ziduri 136.g 

Tiro - din Tyr 67.6; 68 passim; 148.a 

Tirsenos - al cetăţii înconjurate de ziduri 136.g 

Tisamenos - putere răzbunătoare 

fiu al lui Oreste 117.b, h, 2; 146.k 

fiu al lui Tersandros 160.x 

Tisandros - răzbunător al oamenilor 156.e 

Tisifone - distrugere din răzbunare 6.a; 31.9; 107.;;, 115.2 

titani, titanide - domni 1.3-4; 4.a; 6.a; 7.d-e; 27.a, 4; 30.a-b, 
1, 3; 35.a; 39.a; 77.1; 98.4; 156.1 

Titias - care încearcă 131.4, 9 

Titios - de la t/ituscomai, care încearcă (?) 21.d, 4; 58.1; 
131.10 

Titone - doamnă suverană 40.3 

Titonos - însoțitor al reginei zilei 29.7; 40.c, 3; 158./ 
164.passim 

Tlepolemos - care suportă lupta 114.0; 142.6; 143.;; 146.e, h; 
160.s; 169.n 

Tmolos (cuvânt negrecesc) 83.9; 108.a, 3, 10; 136.b, 1 

Toas - impetuos sau agil 

gigant 35.9 

din Lemnos 27.;, 8; 88.h; 98.0, 12; 116 passim; 149.b 

rege al Calidonului 167.c; 171./ 


cel Tânăr 149.c 

tovarăș al lui Tezeu 100.p 

Toosa - creatură impetuoasă 158./;, 170.b 

Torone - regină cu voce pătrunzătoare 131.6 

Toxeu - arcaș 80.a, 2; 135.b 

Tragasos - desfrânat ca un tap 161.9 

Trambelos - stăpânul corăbiilor (?) 137./ 

Trasios - confident 133.k 

Trezen - formă veche a trion hezomenon, [oraşul] celor trei 
așezați 95.b, 6 

Tribalos - pierde-vară 136.c 

Tricarenon - cocor triplu 132.4 

Trigaranus 132.4 

Triops - cu trei feţe 146.h, 4 

Triptolem - de trei ori îndrăzneţ 24 passim; 56.d; 116.6 

Triton - tritaon, care este la a treia lui zi 8.1; 16.b, 1; 154.9; 
170.t 

Tritone - a treia regină 8.1 

Trofonios - care crește vânzările 51.;, k, 6; 84 passim; 121.f 
169.2 

Troilus - troian din Ilium 158.0; 161./; 162 passim, 164 passim 

Tros - troian 29.a-b, 1; 158.9; 164.7; 168.d 

Tubal Cain 151.3 

Tyche - hazard 32 passim; 142.d; 162.s 


U 


Udeos - al pământului 58.9, 5 

Ulise (sau Ulixe) - rănit în coapsă 170 passim; 171 passim 

Ullikummi 6.6; 36.4 

Unial 118.2 

Ur-ana - regina munţilor, a vânturilor, a verii sau a boilor 
sălbatici 3.1 

Urania - celestă 147.b 

Uranos - regele munţilor 2.b, 2; 3.a, 1; 6.a, 1, 6; 7.a; 11.b; 
36.b; 54.a; 88.b 

Urion - cel care urinează sau locuitor al munţilor 41.7, 5 

Ursite, Trei 4.a, 1; 10 passim; 13.a, 3; 17.h; 18.1; 35.e, g; 36.e, 
3; 52.a, 2; 60.2; 69.c; 73.9; 80.a; 81./; 90.6; 101.k; 105.b; 115.5 


Varuna 3.1; 7.6; 132.5 

Vântul de Nord - vez; Boreas 

Vântul de Vest 15.b; 21.m; 48.a; 81.m 

Velchanos - de la he/cein, regele care își târâie [piciorul] (?) 
92.1 

Virbius - hierobios, viaţă sfântă 101./, 1 

Vivaswat 16.6 

Vulcan 23.2; 92.1 

vulpea din Teumesa 89.P, 8; 116.4; 118.5 


X 


Xantos - galben 75.5; 81.m, 4; 130.1; 132.7, 158.0, 6 
cal 163.m 

râu 108.b 

Xenocleia - oaspete de seamă 135.c-d, 3 

Xisuthros 38.4 

Xutos - vrabie 43 passim; 44.a; 46.5; 74.6; 100.d 


Y 
Yatpan 41.4 
Z 


Zacintos (cuvânt cretan) 158.g, 2; 168.4 

Zagreus - Întors la viață 27.8; 28.2; 30 passim; 70.5; 90.4; 
129.2; 140.1 

Zara 13.2 

Zeii Plugăritului 24.1 

Zeița-vulpe 116.4 

zeiță siriană 62.a, 3; 98.7 

Zelos - zel 8.3 

Zetes - care caută 48.c; 148.4 150 passim; 155.iʻ 

Zetos - care caută 76.a-c; 108.9 

Zeus - cer strălucitor 1.3; 7 passim, 9 passim, 11.b; 12 
passim; 13 passim; 14.a, c, 1, 5; 16.a; 17.c, f 20.a; 23.b; 24.c, 
g; 28.h; 29 passim; 30.a-b, 3; 32.b, 2; 36.b-c; 38.b-c, 1; 39.e-f, 


h-i 41.f 43.1; 45.a, 2; 47.3; 50.9; 51.a, 1; 53.a, 5; 56.a; 58.b-c; 
62.a; 63.c, 2; 66 passim; 68.a, 1; 70.2, 6; 73.c; 77.c; 81.j;, 88.9; 
89.h; 98.j;, 102.a, 3; 105.h; 108.c, e; 117.2; 118 passim, 119 
passim, 125.c; 137.0; 138.k; 145.g-i; 148.10; 156.0, 4; 160.11; 
163.h; 170.t 


Acreos - de pe vârf 148.10 

Acteos - de pe vârf 148.10 
Agamemnon - foarte hotărât 112.0, 3 
Alinătorul 114.; 

Ammon 36.2; 73./, 133./;, 137.b 

din Arcadia 82.3 

Atabyrios 93.1 

Binevoitorul 97.a 

Conducătorul Ursitelor 10.2 

din Creta 91.3; 108.7; 151.2 

din curtea regală 168.a 

din Dodona 51.a 

Eliberator 70.e 

Hecalios 98.b 

Heliopolitanul 1.4; 42.4 

din Keos 82.3 

din Labraunda - al toporului 131./, 6 
Lafistianul 134.h; 156.a; 157.0, 2 
Liceios - lupesc 38.a, g; 108.5; 128.3 
Morios - distributor 82.6 

Nemuritor 82.b 

Păzitorul-de-Muște 138.; 

Picos - ciocănitoare 56.0, 2 

al Plopului-Alb 138.4 

Protectorul 121.e 

Puternicul 95.e, 5 

Războinicul 109.d 

Sabazios - care sparge în bucăţi 145.5 
Salvatorul 123.0, f 

Solar 21.10; 109.2 

Velchanos - 160.6 

Zeus-cel-verde 138.4 

Zeuxipe - cea care înhamă caii 46.3; 158./ 


